
Si knyga skiriama Hugh Fraserio, 
tikro krikščionio dZentelmeno 
ir ištikimo žydų draugo, atminimui. 


PADĖKOS ZODIS 


Tai asmeninė žydų istorijos interpretacija. ReiSkiamos nuo- 
monės priklauso man (ir bet kokios klaidos - mano klaidos). 
Tačiau kiekvienam, kas žvilgtels šaltinių į nuorodas, bus aiški 
mano skola daugeliui mokslininkų. Esu ypač dėkingas Ency- 
clopaedia Judaica — nepakeičiamo vadovo - leidėjams, taip pat 
vertingo rinkinio A History of the Jewish People sudarytojui 
H. H. Ben Sassonui. Mano protą nušvietė monumentalios 
S. W. Barono, S. D. Goteino ir G. G. Scholemo studijos, be to, 
didžiulę paramą suteikė veikalai, parašyti tokių istorikų kaip 
Cecilis Rothas, Alexanderis Marxas, Alexanderis Altmannas, 
Hyamas Maccoby's, Jonathanas I. Israelis, Michaelas Marrusas, 
Ronaldas Sandersas, Raulis Hilbergas, Lucy Davidowicz, Ro- 
bertas Wistrichas ir Martinas Gilbertas. Gilindamasis į žydų 
įsitikinimus bei pažiūras, daugiausiai pasinaudojau Samuelio 
Belkino, Arthuro A. Coheno ir Meyerio Waxmano knygomis. 
Chaimas Raphaelis ir Hyamas Maccoby's kilniaširdiškai per- 
skaitė visą tekstą ir pasiūlė daug vertingų minčių bei pataisų. 
Taip pat esu didžiai skolingas redaktoriui Peteriui Jamesui 
bei savo sūnui Danieliui Johnsonui, tvarkiusiems tekstą, o ypač 
Weidenfeldo ir Nicholsono leidyklos redaktorei Lindai Os- 
band, kuri šįsyk, kaip ir ankstesnėmis progomis, neįkainoja- 
mai pasitarnavo mano knygai. Galop turiu padėkoti lordui 
Weidenfeldui už drąsą, su kuria jis ryžosi sudaryti man gali- 
mybę imtis šios bauginamai neaprėpiamos temos. 


PROLOGAS 


Kodėl aš parašiau žydų istoriją? Dėl keturiu priežasčių. Pir- 
ma - tai paprasčiausias smalsumas. Rašydamas Krikščionybės 
istoriją, aš pirmąsyk gyvenime suvokiau, kaip nepaprastai daug 
krikščionybė skolinga judaizmui. Pasirodo, ne Naujasis Tes- 
tamentas pakeitė Senąjį, kaip buvau mokytas manyti; veikiau 
krikščionybė pateikė naują senosios monoteizmo formos in- 
terpretaciją, laipsniškai išaugdama į kitą religiją, bet sykiu per- 
imdama daug ką iš savo pirmtako moralinės ir dogmatinės 
teologijos, liturgijos, institucijų ir fundamentalių sąvokų. Todėl 
aš nusprendžiau, progai pasitaikius, aprašyti tautą, davusią 
pradžią mano tikėjimui, ištyrinėti jos istoriją iki pat ištakų ir 
sekti ją ligi šių dienų, o tuomet padaryti išvadas apie jos vaid- 
menį bei reikšmę. Pasaulis buvo linkęs laikyti žydus rase, žiloje 
senovėje turėjusia savivaldą ir surašiusią savo istoriją Biblijo- 
je; tada ji esą daugeliui amžių nuėjusi į pogrindį, o kai tik pa- 
sirodžiusi — buvusi išžudyta nacių; galų gale ji sukūrusi savo 
valstybę, prieštaringą ir apgultą priešiškų jėgų. Tačiau tai - 
tik ryškiausi epizodai. Knietėjo sujungti juos, atrasti ir ištirti 
trūkstamas atkarpas ir sudėti jas į vieną prasmingą visumą. 
Antras mane skatinęs motyvas buvo pati intriguojanti žydų 
istorijos trukmė. Nuo Abraomo laikų iki šių dienų ji apima 
gerus ketvertą tūkstantmečių. Tai yra daugiau kaip tris ket- 
virtadalius visos civilizuotos žmonijos istorijos. Esu istorikas, 
tikiu ilgalaikiais tęstinumais ir džiaugsmu mėginant juos susek- 
ti. Žydai beveik anksčiau negu bet kuri kita tauta susikūrė 
atskirą ir savitą tapatybę, neišnykusią ligi šiol. Gąsdinančio 
priešiškumo apsuptyje jie ją išlaikė iki pat dabarties. Iš kur 

radosi šis nepaprastas tvarumas? Kokia buvo ta ypatinga visa 
kita stelbiančios idėjos jėga, padariusi žydus kitokius ir išlai- 
kiusi juos vienalyčius? Ar šios tapatybės nenutrūkstamą galią 
lėmė jos esminis nekintamumas, ar jos gebėjimas prisitaikyti, 

Trečias motyvas man buvo tai, kad žydų istorija apima ne 
tik milžiniškus laiko tarpsnius, bet ir didžiules teritorijas. Žy- 
dai įsiskverbė į daugelį visuomenių ir jose visose paliko Zy- 
mę. Žydų istorijos rašymas bemaž prilygsta pasaulio istorijos 
rašymui, - bet tai istorija, regima iš ypatingo taško. Tai pasaulio 
istorija, žvelgiant į ją išsimokslinusios ir protingos aukos aki- 
mis. Tad pastangos suvokti istoriją taip, kaip ji atrodė žydams, 
teikia praskaidrinančių įžvalgų. Tą patį efektą Dietrichas Bon- 
hoefferis pastebėjo, būdamas nacių kalėjime. „Mes išmoko- 
me, - rašė jis 1942 m., - regėti didžiuosius pasaulio istorijos 
įvykius iš apačios, iš atstumtųjų, įtariamųjų, skriaudžiamųjų, 
bejėgių, prispaustųjų ir niekinamųjų, trumpai tariant, iš ken- 
čiančiųjų perspektyvos.“ Jis sakosi, kad jam tai suteikę „nelygs- 
tamos vertės patirtį“. Istorikui panašių privalumų teikia žydų 
istorijos pasakojimas: tai praturtina istoriją nauju ir iškalbingu 
pjudomo šuns matmeniu. 

Galiausiai ši knyga man sudarė galimybę iš naujo ir objekty- 
viai, atsispiriant nuo beveik keturis tūkstantmečius aprėpian- 
čių studijų, susimąstyti sunkiausiais Žmonijos klausimais: kam 
esame pasaulyje? Ar istorija — tai tiesiog virtinė įvykių, kurių 
suma neturi jokios prasmės? Argi nesama jokio esmingo skir- 
tumo tarp Žmonių padermės istorijos ir, tarkime, skruzdžių 
istorijos? O gal egzistuoja tam tikras Apvaizdos planas, kurio 
vykdytojai - kad ir menki - esame mes? Jokia kita tauta nieka- 
da taip tvirtai kaip Žydai nebuvo įsitikinusi, jog istorija turi 
tikslą, o žmonija - savąją skirtį. Dar savo kolektyvinės egzisten- 
cijos apyaušriu jie tikėjo atradę Žmonijai dieviškąjį planą, ku- 
rio vedliu turinti tapti jųjų visuomenė. Savo vaidmenį jie kuo 

smulkiausiai išsiaiškino. Jo laikėsi didvyriškomis pastangomis, 
nepaisydami žvėriškų kančių. Daugelis dar ir dabar juo tiki. 
Kiti sulydė jį į prometėjiškus užmojus patobulinti mūsų gy- 
venimą vien žmogaus jėgomis. Žydiškoji vizija tapo daugelio 
projektų žmonijos labui - tiek dieviškų, tiek žmogaus rankų 
darbo - prototipu. Todėl žydai yra ašis, apie kurią sukasi am- 
žinosios pastangos suteikti žmogaus gyvenimui tikslingumo 
didybę. Ar jų pačių istorija byloja tokias pastangas vertas var- 
go? O gal atskleidžia jų esminį nevaisingumą? Viliuosi, jog 
tolesnis pasakojimas, mano paties tyrimų rezultatas, padės skai- 
tytojams rasti savo atsakymą į šiuos klausimus. 


I. IZRAELITAI 


ZYDAI YRA TAUTA, VISOJE ISTO- 
RIJOJE LABIAUSIAI LINKUSI AT- 
KAKLIAI LAIKYTIS SAVO. TATAI 
įrodo Hebronas. Jis stūkso 20 my- 
lių į pietus nuo Jeruzalės, 3 tūkst. 
pėdų aukštyje Judėjos kalvose. Te- 
nai, Machpelos oloje, palaidoti pa- 


triarchai. Pasak senovės tradicijos, 
vienas iš kapų, ir patsai didžiai se- 
nas, saugo Abraomo, žydų religijos pradininko ir žydų gimi- 
nės protėvio, palaikus. Greta jo kapo — jo žmonos Saros kapas. 
Tame pačiame pastate yra dar dvejetas kapų, kur palaidoti 
Abraomo sūnus Izaokas ir jo žmona Rebeka. Kitapus vidinio 
kiemelio - dar viena pora kapų, Abraomo vaikaičio Jokūbo ir 
jo žmonos Lėjos. Prie pat pastato glaudžiasi jųdviejų sūnaus 
Juozapo kapas’. Štai čia prasidėjo keturių tūktstantmečių žydų 
istorija, jei galima nustatyti jos pradžią laike ir erdvėje. 
Hebronas turi didingo ir garbaus grožio. Jame pajusi taiką 
ir ramybę, dažnai patiriamą senovės šventovėse. Tačiau jo 
akmenys - tai nebylūs liudytojai, regėję nuolatinę kovą ir ket- 
vertą tūkstantmečių besitęsiančius religinius bei politinius 
ginčus. Jis buvo hebrajų šventavietė, sinagoga, bizantinė ba- 
zilika, mečetė, kryžiuočių bažnyčia, o paskui vėl mečetė. Ero- 
das Didysis apjuosė jį didinga siena, kuri tebestūkso iki šiol — 
bemaž 40 pėdų aukščio, sukrauta iš masyvių skaldytų akmenų, 


1 Kapų aprašymą ir planą žr. L. H. lil. Sepulture des Patriarches, Paris, 1923; 
Vincent et al., Hebron: Le Haram El-Kha- Encyclopaedia Judaica, t. 11, p. 671. 

kai kurie net 23 pėdų ilgio. Saladinas papuošė šventovę sa- 
kykla. Hebronas atspindi ilgą, tragišką žydų istoriją ir jų ne- 
prilygstamą sugebėjimą ištverti jų daliai tenkančias nelaimes. 
Dovydas buvo tenai pateptas karaliumi - iš pradžių Judo 
žemės (2 Sam 2, 1-4), vėliau viso Izraelio (2 Sam 5, 1-3). Jeru- 
zalei kritus, žydai buvo išvaryti, ir ten įsikūrė edomitai. Ją 
užkariavo Graikija, tada Roma, ji buvo atversta, tada nusiaubta 
zelotų, sudeginta romėnų, užimta iš eilės arabų, frankų ir ma- 
meliukų. Nuo 1226 m. žydams uždrausta įžengti į Olą ir mels- 
tis joje. Jiems būdavo leidžiama palypėti tik septynis laiptelius 
palei rytinę sieną. Ties ketvirtuoju laipteliu jie sukišdavo Die- 
vui skirtus prašymus į skylę, išgręžtą šešias pėdas ir šešis co- 
lius gylio kiauriai akmenį. Popieriaus gabalėlius stumdavo 
lazdomis, kol jie įkrisdavo į Olą?. Ir vis tiek prašytojams grėsė 
pavojus. 1518 m. Osmanai Žiauriai išžudė Hebrono žydus. Bet 
ir vėl atsikūrė pamaldžių Rašto mokovų bendruomenė. Ji at- 
kakliai laikėsi, sudaryta tai iš ortodoksų talmudistų, mistinės 
kabalos tyrinėtojų ir net iš žydų asketų, kurie žiauriai plakda- 
vosi tol, kol jų kraujas aptaškydavo šventuosius akmenis. Cio- 
nai žydai XVII a. septintajame dešimtmetyje sveikino netikrąjį 
Mesiją, Šabetajų Cvi, XVIII amžiuje - pirmus krikščionių mal- 
dininkus, dar po šimto metų - žydų pasauliečių atsikėlėlius, o 
1918-aisiais - britų užkariautojus. Niekada nebuvusią labai 
gausią, tenykštę žydų bendruomenę 1929 m. įnirtingai užpuolė 
arabai. 1936 m. jie vėl juos užpuolė ir faktiškai nušlavė nuo 
žemės paviršiaus. Kai per Šešių dienų karą 1967 m. Izraelio 
kareiviai įžengė į Hebroną, ten jau ištisos kartos tarpsnį nebuvo 
gyventa žydų. Bet 1970-aisiais vėl įkurta kukli gyvenvietė. 
Nepaisant būgštavimų ir netikrumo, ji suklestėjo. 

Tad kai istorikas šiandien aplanko Hebroną, jis klausia 
kur visos tos tautos, kurios kadaise valdė šią vietą? Kur kana- 


? G. L. Strange, Palestine Under the Mos- 
lems, London, 1890, p. 309. 

anieciai? Kur edomitai? Kur senieji helénai ir roménai, bizan- 
tiečiai, frankai, mameliukai ir Osmanai? Juos negrąžinamai pra- 
rijo laikas. O žydai - vis dar Hebrone. 

Taigi Hebronas yra keturių tūkstantmečių žydų atkaklu- 
mo pavyzdys. Jis taip pat iliustruoja ir įdomų žydų dvilypumą 
žemės nuosavybės ir užėmimo atžvilgiu. Jokia etninė grupė 
šitokį ilgą laiką nėra išsaugojusi tokio emocionalaus prisiriši- 
mo prie tam tikro žemės lopinėlio. Bet nė vienai nėra būdin- 
gas ir toks stiprus bei neišnykstantis instinktas migruoti, tokia 
drąsa ir gebėjimas išsirauti su šaknimis ir vėl įleisti jas kitur. 
Įdomus faktas yra tai, jog tris ketvirčius laiko, kai žydai egzis- 
tuoja kaip etninė grupė, dauguma jų nuolat gyveno už šalies, 
kurią jie vadina sava, ribų. Taip yra ir šiandieną. 

Hebronas - tai pirmoji žydų teritorija, apie kurios įgijimą 
turime rašytinį pasakojimą. Pradžios knygos 23 skyrius vaiz- 
duoja, kaip Abraomas po Saros mirties nutarė nusipirkti Mach- 
pelos olą ir ją supantį žemės plotą, kur galėtų palaidoti žmoną, 
o galop ir pats būti palaidotas. Šis epizodas yra vienas iš svar- 
biausių visoje Biblijoje ir įkūnija vieną seniausių ir atkakliau- 
siai saugomų žydų tradicijų, ji jiems akivaizdžiai itin brangi ir 
esminga. Tai, ko gero, pirmas epizodas Biblijoje, kuris regist- 
ruoja tikrą įvykį, liudijamą ir perpasakojamą ilga žodinio per- 
teikimo grandine, šitaip išsaugant autentiškas detales. Dery- 
bos ir pirkimo ceremonija smulkiai aprašyta. Abraomas buvo, 
jei kalbėsime dabarties terminais, svetimas elementas, nors ir 
ilgametis Hebrono gyventojas. Kad galėtų absoliučion nuo- 
savybėn įgyti toje vietoje žemės, jam reikėjo ne tik ją įpirkti, 
bet ir gauti viešą bendruomenės sutikimą. Ta žemė priklausė 
garbingam vyrui Efronui Hetitui, hetitų kilmės vakarų semi- 
tui ir habirui*. Abraomas turėjo pirmiausia užsitikrinti bend- 
ruomenės, „Heto vaikų“, „ano krašto gyventojų“ pritarimą 


3 E. Sarna, Understanding Genesis, Lon- 
don, 1967, p. 168. 

sandériui; tada suderéti su Efronu kainą, 400 sidabro šekelių, 
t. y. gabalų; tada pasverti monetas „pagal įprastinius pirklių 
svarsčius“ ir įteikti jas bendruomenės vyresniųjų akivaizdoje. 

Tai būta įsimintiniausio įvykio mažoje bendruomenėje, - 
ne tik nuosavybė perėjo iš vienų rankų į kitas, bet ir pakito 
svetimšalio statusas: biblinis pasakojimas puikiai perteikia ri- 
tualinius nusilenkimus, veidmainiavimą ir dirbtines manda- 
gybes, kietumą ir derėjimąsi. Tačiau skaitytojui labiausiai įstrin- 
ga ir palieka įspūdį tie jaudinantys žodžiai, kuriais Abraomas 
pradeda sandėrį: „Esu svetimšalis ir ateivis, gyvenantis tarp 
jūsų“; kai sandėris sudarytas, vėl pabrėžiama, kad žemė ir vi- 
sa kita tenykščių žmonių „perėjo Abraomui kaip jo nuosavy- 
bė“ (Pr 23, 19-20). 

Šiame pirmajame realiame žydų istorijos epizode nuosta- 
biai justi šios tautos netikrumas ir būgštavimai. 

Kas buvo tasai Abraomas, iš kur jis atsidangino? Pradžios 
knyga ir kiti su juo susiję Biblijos epizodai vieninteliai liudija, 
kad jis egzistavo, o šie rašytine forma sudėti daiktan galbūt 
praėjus tūkstančiui metų po numanomo jo gyvenimo laiko. 
Jau daugiau kaip 200 metų karštai ginčijamasi dėl Biblijos kaip 
istorinio šaltinio vertės. Maždaug ligi 1800-ųjų metų ir tarp 
mokslininkų, ir plačiuosiuose sluoksniuose vyravo fundamen- 
talistinis požiūris: t. y. Biblijos pasakojimai buvę Dievo įkvėp- 
ti ir tikri tiek kaip visuma, tiek kiekviena savo detale, nors 
nemaža ir žydų, ir krikščionių tyrinėtojų jau ne vieną šimtme- 
tį teigė, jog būtent ankstyvosiose Biblijos knygose daugelį vietų 
derėtų suprasti kaip simbolius ar metaforas, o ne tiesiog kaip 
faktus. Devyniolikto amžiaus pradžioje daugiausia vokiečių 
mokslininkų darbuose radosi naujas ir vis profesionalesnis 
„kritinis“ požiūris, kuris nurašė Senąjį Testamentą kaip istorinį 
šaltinį ir dideles jo dalis priskyrė prie religinių mitų. Pirmo- 
sios penkios Biblijos knygos, arba Penkiaknygė, dabar buvo 
pateikiamos kaip žodiniu pavidalu perduodamos įvairių he- 

brajų genčių legendos, rašytinę formą įgijusios tik po Trem- 
ties, 1-ojo tūkstantmečio pr. Kr. antrojoje pusėje. Šios legen- 
dos, įrodinėta, buvusios kruopščiai suredaguotos, sujungtos 
ir pritaikytos, kad istoriškai pagrįstų ir Dievo vardu sankcio- 
nuotų potremtiniu laikotarpiu įsitvirtinusių izraelitų aukštųjų 
dvasinių hierarchų tikėjimą, religinę praktiką ir ritualus. Anks- 
tyvosiose knygose aprašomi žmonės esą ne tikri asmenys, o 
mitiniai herojai arba sudėtinės figūros, žyminčios ištisas tautas‘. 

Taigi ne tik Abraomas bei kiti patriarchai, bet ir Mozė su 
Aaronu, Jozuė ir Samsonas buvo sulydyti į mitą ir tapo nė 
kiek ne labiau apčiuopiami negu Herkulis ir Persėjas, Priamas 
ir Agamemnonas, Odisėjas ir Enėjas. Veikiant Hegeliui ir juo 
sekusiems mokslininkams, Biblijoje pateiktas žydų ir krikščio- 
niu apreiškimas buvo naujai interpretuotas kaip deterministi- 
nis sociologinis primityvių gentinių prietarų išsivystymas į 
rafinuotą miesto ekleziologiją. Unikalus ir Dievo skirtas žydų 
vaidmuo buvo nustumtas į antrą planą, Mozės laimėtas mo- 
noteizmas vis labiau blanko, ir imtą perrašinėti Senojo Testa- 
mento istoriją smelkė subtilus antijudaizmas netgi su šiokiu 
tokiu antisemitizmo atspalviu. Akademine ortodoksija virto 
visų vokiečių Biblijos tyrinėtojų bendrai varoma vaga, ypač 
didelį paveikumą ir plotį pasiekusi Juliuso Wellhauseno (1844- 
1918) mokymuose, - jojo įstabi knyga Prolegomenai senovės Iz- 
raelio istorijai pirmąkart išspausdinta 1878 metais?. Pusę amžiaus 
karaliavo Wellhauseno ir jo mokyklos požiūris, o daugelis jo 
idėjų ir šiandien daro įtaką istorikų Biblijos sampratai. Kai 
kurie iškilūs XX a. mokslininkai, kaip antai M. Nothas ir A. Al- 
tas, išlaikė šį iš esmės skeptišką požiūrį, nubraukiantį epo- 
chos prieš užkariavimą tradicijas kaip mitines ir įrodinėjantį, 
esą izraelitai tapę tauta tiktai Kanaano žemėje ir ne anksčiau 
* H. Han, papild. H. D. Hummel, The the Interpretation of the Bible, New York, 


Old Testament in Modern Research, Lon- 1963. ? Vertimas į anglų k.: Edinburgh, 
don, 1970; R. Grant, A Short History of 1885; New York, 1957. 

kaip XII a. pr. Kr.; ir patsai užkariavimas buvęs beveik vienas 
mitas, - iš tikrųjų vykęs taikios infiltracijos procesas“. Kiti kėlė 
mintį, jog Izraelį reikią kildinti iš religinių pasišventėlių ben- 
druomenės, pasitraukusios iš Kanaano visuomenės, kurią jie 
laikę sugedusia". Šios ir kitos teorijos būtinai atmesdavo visą 
biblinę istoriją iki Teisėjų knygos kaip visai ar iš dalies pra- 
manytą, o pačią Teisėjų knygą - kaip išmonės ir faktų kratinį. 
Izraelitų istorija, buvo įrodinėjama, neįgijo tvirto tiesos pagrin- 
do iki Sauliaus ir Dovydo epochos, kai Biblijos tekste imama 
vaizduoti dvarų istorijų ir metraščių tikrovė. 

Deja, istorikams retai tepavyskta būti tokiems objekty- 
viems, kokie jie norėtų atrodyti. Biblinė istorija, krikščionims, 
žydams ir ateistams vienodai apimanti tikėjimus ir prietarus, 
siekančius patį jų gyvenimo pamatą, - tai sritis, kurioje labai 
jau sunku - jei iš viso įmanoma - laikytis objektyvumo. Nega- 
na to, mokslininkų smulkmeniškumą lydi jų pačių deformations 
professionnelles. Visą devynioliktą ir nemažą dalį dvidešimto 
amžiaus biblinę istoriją valdė mokslininkai tekstologai, kurie 
savo išsilavinimo ir instinkto buvo ir yra skatinami skaidyti 
Biblijos pasakojimus, nustatinėti šaltinius ir motyvus tų Žmonių, 
kurie juos sukaupė, tuo pagrindu išrinkti keletą autentiškų 
fragmentų ir tada lyginamosios istorijos kontekste rekonstruo- 
ti įvykius. Tačiau, vystantis šiuolaikinei mokslinei archeologi- 
jai, buvo sukurta atsvara, nes archeologai yra linkę naudotis 
senovės tekstais kaip vadovais ir ieškoti patvirtinimo apčiuo- 
piamose liekanose. Graikijoje ir Mažojoje Azijoje atradus ir 
atkasus Troją, Knosa bei kitas Mino teritorijas - Kretoje, o Mi- 
kėnų miestus - Peloponese, taip pat iškasus ir.iššifravus kai 
kuriuose iš jų rastus įrašus apie senovės dvarą, kaip istoriniai 


$ M. Noth, The History of Israel, Lon- Method in the Study of Early Hebrew 
don, 1960; A. Alt, Essays on Old Testa- History, kn.: J. Ph. Hyatt, red., The Bib- 
ment History and Religion, New York, Ie in Modern Scholarship, Nashville, 
1968. 7G. Mendenhall, M. Greenberg, | New York, 1964, p. 15-43. 

Saltiniai buvo reabilituotos Homero poemos ir mokslininkams 
atsivėrė galimybė įžvelgti po legendiniu paviršiumi ryškėjan- 
čius tikrovės elementus. Taip ir istorinių vietų tyrimai Palesti- 
noje bei Sirijoje ir atrasti bei išversti gausūs teisiniai bei admi- 
nistraciniai įrašai paveikė taip, kad ankstyvosios Biblijos kny- 
gos buvo iš naujo įvertintos kaip istoriniai pasakojimai. Ypač 
W. F. Albrighto ir Kathleen Kenyon darbai suteikė mums naują 
pagrindą tikėti, jog tikrai egzistavo vietos ir įvykiai, aprašo- 
mi ankstyvosiose Senojo Testamento knygose“. Lygiai taip pat 
svarbūs buvo ir surasti amžininkų palikti III ir II tūkstantme- 
čio pr. Kr. archyvai, naujai nušvietę ligtol neaiškias Biblijos 
vietas. Prieš penkiasdešimt metų bet kuri ankstyvoji vietovė 
iš Biblijos buvo laikoma mitine ir simboline, o štai dabar įro- 
dymo našta perkelta kitiems: istorikai vis labiau linkę manyti, 
jog tekste esama bent jau tiesos grūdo, ir savo pareiga laiko jį 
išgvildenti. Tatai anaiptol nepalengvino istorinio Biblijos inter- 
pretavimo. Tiek fundamentalistų, tiek „kritikų“ požiūriai turė- 
jo patogaus paprastumo momentų. Dabar savo Biblijos tekstus 
mes regime kaip itin komplikuotus ir nevienaprasmius vedlius; 
bet vis dėlto šie vedliai veda tiesos link. 

Tad žydai šiandien yra vienintelė tauta pasaulyje, turinti 
rašytinę istoriją — nors vietomis ir labai miglotą, - leidžiančią 
jai susekti savo ištakas nuo pačių seniausių laikų. Tie žydai, 
kurie suteikė Biblijai pavidalą, panašų į dabartinį, akivaizdžiai 
manė, jog jų giminė, pradėta Abraomo, galėtų nurodyti savo 
dar ankstesnius pirmtakus, o pirmąjį Žmonijos protėvį vadino 
Adomu. Remdamiesi dabartiniu mūsų pažinimo lygiu, turime 
manyti, jog patys pirmieji Pradžios knygos skirsniai yra vei- 
kiau schemiški ir simboliniai, o ne faktiniai aprašymai. 1-5 
5 Žr. W. F. Albright, Archaeology and logy in the Holy Land, London, 1979 ir 
the Religion of Israel, Baltimore, 1953 ir The Bible and Recent Archaeology, Lon- 


Yahweh and the Gods of Canaan, Lon- don, 1978. 
don, 1968; Kathleen Kenyon, Archaeo- 

skirsniai, įvardijantys tokias sąvokas kaip pažinimas, blogis, 
gėda, pavydas ir nusikaltimas, yra veikiau ne tikri nutikimai, 
bet paaiškinimai, nors juose įkūnyti paveldėti atminties klo- 
dai. Pavyzdžiui, sunku patikėti Kaino ir Abelio istoriją esant 
visiškai pramanytą; Kaino atsakymas „Bene aš esu savo bro- 
lio sargas?“ skamba kaip tikras, o sugėdinto ir persekiojamo 
žmogaus, pažymėto kaltės žyme, įvaizdis toks stiprus, kad 
verčia manyti, jog jis paremtas istoriniu faktu. Palyginus žydų 
vaizduojamą sukūrimo istoriją ir ankstyvąjį Zmogu su pago- 
niškomis kosmogonijomis, stebina nesidomėjimas pačiu mecha- 
nizmu, kaip radosi pasaulis ir jo padarai, nors kaip tik toks 
domėjimasis Egipto ir Tarpupio pasakotojus nuvedė pačiais 
keisčiausiais vaizduotės vingiais. Žydai tiesiog daro prielaidą 
apie iš anksto egzistuojantį visagalį Dievą, kuris veikia, bet 
niekuomet nėra aprašomas ar charakterizuojamas, todėl jam 
būdinga pačios gamtos jėga ir nematomumas: reikšminga tai, 
kad pirmasis Pradžios knygos skirsnis kaip jokia kita senovės 
kosmogonija iš esmės puikiausiai atitinka šiuolaikinius moks- 
linius visatos atsiradimo aiškinimus, taip pat ir „didžiojo spro- 
gimo“ teoriją. 

Nereikia manyti, kad žydų Dievas yra kokia nors prasme 
tapatinamas su gamta, - visiškai priešingai. Nors niekados 
neregimas, Dievas griežčiausiai suprantamas kaip asmuo. 
Pavyzdžiui, Pakartoto įstatymo knyga visomis priemonėmis pa- 
brėžia skirtumą tarp paniekos vertų pagonių tautų, kurios 
garbina gamtą ir gamtos dievus, ir žydų, kurie garbina Die- 
vą-asmenį, ir perspėja, „...kad kartais, pakėlęs akis į dangų ir 
stebėdamas saulę, mėnulį, žvaigždes bei dangaus galybę, 
nebūtum sugundytas juos garbinti“?. Maža to, šis asmeniškas 
Dievas nuo pat pradžių visiškai aiškiai nurodo moralines dis- 
tinkcijas, kurių jo kūriniai turi laikytis, tad žydų pasakojime 


? Pakartoto įstatymo 4, 19. 

apie ankstyvąjį žmogų moralinės kategorijos imperatyvia vei- 
kia jau pačioje pradžioje. Ši ypatybė taip pat jį griežtai atskiria 
nuo visų pagoniškų aiškinimų. Taigi priešistorinės Biblijos dalys 
sudaro tarsi kokį moralinį pamatą, į kurį atsiremia visas faktų 
statinys. Žydai, net patys ankstyviausi jų pirmtakai, pateikia- 
mi kaip būtybės, gebančios suvokti absoliučias perskyras tarp 
gėrio ir blogio. 

Idėja apie moralinį pasaulį, padengiantį fizinį pasaulį, le- 
mia pirmojo iš tikrųjų istorinio epizodo Biblijoje - Tvano ap- 
rašymo Pradžios 6 skirsnyje - interpretaciją. Dabar nebegali 
kilti jokių abejonių dėl to, kad kažkoks milžiniškas potvynis 
Tarpupyje iš tiesų buvo. Pirmąkart biblinis pasakojimas buvo 
patvirtintas 1872 m., kai Britų muziejaus bendradarbis Geor- 
ge'as Smithas atrado pasakojimo apie Tvaną versiją ant pleiš- 
to formos plokštelių, 1845-1851 m. surastų A. H. Layard'o 
Kuyunjike, Senacheribo rūmų bibliotekoje, o šią versiją patvir- 
tino dar kitos plokštelės, rastos Ašurbanipalo rūmuose!“. Tai 
iš tiesų būta vėlyvųjų asirų pasakojimo, kuris buvo įterptas 
žymiai ankstesnio epo, žinomo Gilgamešo vardu, pabaigoje; 
šis epas pasakoja apie senovės šumerų Uruko valdovą IV tūks- 
tantmetyje prieš Kristų. Dar anksčiau už asirus tiek babilonie- 
čiai, tiek senovės šumerai puoselėjo prisiminimus apie didį 
potvynį. Trečiajame XX a. dešimtmetyje seras Leonardas Woo- 
lley'a surado ir atkasė Urą, svarbų IV-III tūkstantmečio pr. Kr. 
šumerų miestą, minimą Biblijoje pačioje jos priešistorinės dalies 
pabaigoje". Tyrinėdamas ankstesniuosius archeologinius 
sluoksnius Ure, Woolley'a ilgai stengėsi atidengti fizinių mil- 
žiniško potvynio liudijimų. Jis rado 8 pėdų aliuvinį sąnašyną, 
kurį datavo 4000-3500 m. pr. Kr. Šurupake jis užtiko kitą įs- 
püdinga aliuvinį sąnašyną ir dar vieną - 18 colių storio - pa- 
našiame sluoksnyje prie Kišo. Tačiau pastarųjų datos nesutapo 


10 R. D. Barnett, Illustrations of Old Tes- „The Babylonian Legend of the Flood". 
tament History, London, 1966, 1 sk. 11 Pradžios 11, 31. 

su Uro sąnašyno data". Apžvelgdamas įvairias iki 7-ojo de- 
šimtmečio pradžios kasinėtas teritorijas, seras Maxas Mallowa- 
nas padarė išvadą, jog iš tiesų būta milžiniško potvynio“. Tada, 
1965-aisiais, Britų muziejus padarė dar vieną atradimą savo 
saugyklose: rastos dvi Tvaną mininčios plokštelės, parašytos 
Babilono mieste Sipare valdant karaliui Amisadukvai, 1646- 
1626 m. prieš Kristų. 

Pastarasis atradimas svarbus tuo, kad jis įgalina mus sutelkti 
dėmesį į paties Nojaus figūrą. Mat čia pasakojama, kaip die- 
vas, sukūręs Zmonija, gailėjosi ir nutarė ją paskandinti potvy- 
niu; betgi Enki, vandens dievas, atskleidė šį pražūtingą planą 
vienam kunigui-karaliui vardu Ziusudra, šis pasigaminęs laivą 
ir taip išlikęs!*. Ziusudra neabejotinai buvo realus žmogus, pie- 
tų Babilono miesto Surupako karalius apie 2900-uosius metus 
pr. Kr., - kaip toks jis minimas ankstyviausių šumerų karalių 
sąraše. Šurupako kasinėtoje teritorijoje taip pat esama liudiji- 
mų apie fenomenalų potvynį, nors jų datavimas nesutampa su 
Woolley'o potvyniu Ure”. Taigi išgelbėtojo Ziusudros figūra, 
Biblijoje pristatoma kaip Nojus, pirmąsyk nepriklausomai pa- 
tvirtina realų Biblijos personažo egzistavimą. 

Tačiau tarp biblinio pasakojimo apie Tvaną ir babilonie- 
čių-šumerų epo esama fundamentalaus skirtumo. Kitaip nei 
Ziusudra, Nojus yra moralinė figūra, tvirtai suaugusi su ta 
vertybių sistema, kurią Pradžios knyga nustato nuo pat pir- 
mųjų puslapių. Maža to, Gilgamešo istorija pasakoja paski- 
rus epizodus be vienijančio moralinio ir istorinio konteksto, 
o štai žydų pasakojime kiekvienas įvykis liečia moralės klau- 
simus, o jie visi kartu liudija apie Apvaizdos plana. Tai skirtu- 
mas tarp pasaulietinės ir religinės literatūros bei tarp pa- 
12L, Woolley et al., Ur Excavations, Bri- * W. G. Lambert, A. R. Millard, Atra- 
tish Museum, London, 1954; L. Woo- hasis: The Babylonian Story of the Flood, 
lley, The Sumerians, London, 1954. London, 1971. P Cambridge Ancient 


13 M. E. L. Mallowan, Noah’s Flood History, II, 1970, p. 35. 
Reconsidered, - Iraq 26, 1964. 

prasto folkloro raštų ir sąmoningos, deterministinés istorijos. 

Negana to, Nojus ne tik yra pirmasis realus žmogus žydų 
istorijoje: jo istorijoje numanomi svarbūs žydų religijos ele- 
mentai. Tai žydų Dievo aistra detalėms, pasireiškianti statant 
ir pakraunant laivą. Tai teisuolio idėja. Dar svarbiau - tai Zy- 
dams būdingai akcentuojama Žmogaus gyvybės svarba, grin- 
džiama įsivaizduojamu Žmogaus santykiu su Dievu; tatai at- 
skleidžia esminga Pradžios 9 skyriaus 6-oji eilutė: „Kas pralieja 
žmogaus kraują, to kraują taip pat pralies Žmogus, nes pagal 
savo paveikslą Dievas sukūrė žmogų“. Tatai galima būtų pa- 
vadinti vyraujančių žydų tikėjimo teiginiu, ir neatsitiktinai jis 
siejamas su Tvanu - pirmu istoriniu įvykiu, patvirtintu ne- 
biblinių šaltinių. 

Eilutėse, pasakojančiose apie Tvaną, taip pat pirmąsyk mi- 
nima sandora ir Kanaano žemė“. Tačiau šios temos dar ryškiau 
iškyla tada, kai mes peržvelgiame potvaninių laikų karalių 
sąrašus ir pasiekiame patriarchus. Dabar galime sugrįžti prie 
Abraomo tapatybės ir kilmės klausimo. Biblijoje Pradžios kny- 
gos 11-25 skyriuose sakoma, jog Abraomas, nuo gimimo Abra- 
mas, iš tiesų buvo kilęs iš Nojaus, persikėlė iš „Uro Chaldėjo- 
je“ pirmiausia į Haraną, paskui į įvairias Kanaano vietas, bad- 
mečiu iškeliavo į Egiptą, bet grįžo į Kanaaną ir savo paskutinės 
dienos sulaukė Hebrone, kur pirmąkart nusipirko Žemės. 

Tikrasis šio biblinio pasakojimo turinys yra istorija. Nuoro- 
da į Chaldéja - tai anachronizmas, nes chaldėjai neprasiskver- 
bė į pietų Tarpupį anksčiau negu II tūktantmečio pr. Kr. pabai- 
goje. Chaldėja čia įterpta, norint identifikuoti Urą I tūkstantme- 
čio pr. Kr. Biblijos skaitytojams". Tačiau nėra nė menkiausio 
pamato abejoti, kad Abraomas kilo iš Uro, kaip Biblija teigia, 
ir tai jau mums apie jį pasako labai daug, - Wooley'o ir jo 
darbo tęsėjų dėka. Pirmiausia šitaip jis susiejamas ne su dyku- 


16 Pradžios 9, 18. V Encyclopaedia Ju- — daica, t. 5, p. 330; M. Grant, A History 
of Ancient Israel, London, 1984, p. 32. 

ma, bet su svarbiu miestu. Hegelininkai, pvz., Wellhausenas 
ir jo mokykla, remdamiesi savo idėja apie deterministinę pa- 
žangą nuo primityvaus prie sudėtingo, nuo dykumos prie 
miesto, hebrajus laikė pačia paprasčiausia piemenų gentimi. 
Tačiau Woolley'o atkastasis Uras pasižymėjo palyginti aukšta 
kultūra. „Meskalamdugo, Gerosios žemės Didvyrio“ kape jis 
rado nepaprastą peruko formos šalmą iš gryno aukso su relje- 
finėmis garbanomis ir religinių procesijų lazdą, išpuoštą kiau- 
kutais ir lazuritais. Taip pat jis rado milžinišką ziguratą, šven- 
tyklą, kylančią daugybe platformų, visai galima manyti, įkvė- 
pusią Babelio bokšto istoriją. Šio kūrinio autorius - Ur Namu 
iš Trečiosios dinastijos (2060-1950 m. pr. Kr.), didis įstatymų 
leidėjas ir statytojas, steloje, kurios fragmentą mes turime, lie- 
pęs pavaizduoti save kaip darbininką, nešiną kirtikliu, mentele 
ir matuokliu. 

Tikėtina, jog Abraomas iškeliavo iš Uro po šio karaliaus 
laikų ir su savimi į Kanaaną išsinešė pasakojimus apie dangų 
siekiantį ziguratą, taip pat ir daug ankstesnę Tvano istoriją. 
Kada gi jis leidosi į šią kelionę? Nustatyti patriarchų gyventą 
laiką nėra taip beviltiška, kaip kitados manyta. Pradžios kny- 
goje prieštvaninių laikų datavimai yra, žinoma, veikiau sche- 
miški nei tikri, bet genealogijų nederėtų sumenkinti, lygiai 
kaip ir kitų senovės karalių išvardijimų. Tokių šaltinių kaip 
Manethono, Egipto dvasininko, gyvenusio helėnizmo laikais, 
apie 250 m. pr. Kr., pateikiami faraonų sąrašai įgalina mus 
gana patikimai datuoti Egipto istoriją iki pat Pirmosios dinas- 
tijos, 3000 m. pr. Kr. Berosas, Babilono dvasininkas, daugmaž 
atitinkantis Manetoną, pateikia mums panašų Tarpupio kara- 
lių sąrašą, o archeologai yra aptikę ir kitų. Jei įsižiūrėsime į 
prieštvaninių ir potvaninių vardų sąrašus Pradžios knygoje, 
atrasime dvi grupes, kurių kiekviena apima dešimt vardų, nors 
datavimas hebrajų masoretiniame tekste, laikomame artimu 
pradiniam, graikiškoje Septuagintoje ir samariečių Penkiakny- 

gėje tarpusavyje skiriasi. Toks vardų grupavimas panašus į 
nebiblinės literatūros užrašus, o Biblijos „ilgieji“ datavimai ar- 
timi šumerų karalių gyvenimams Šurupake prieš potvynį. Ank- 
styviausias karalių sąrašas pateikia tik aštuonis priešpotvy- 
ninės epochos karalius, bet Berosas nurodo jų dešimt, o tai 
atitinka Pradžios knygos versiją. Šiuos abu sąrašus tikriausiai 
jungia Abraomas, atsinešęs tradiciją su savimi. 

Tarpupio karalių sąrašus, kaip ir egiptiečių, sunku lokali- 
zuoti absoliučioje laiko skalėje, tačiau dabar visuotinai sutaria- 
ma Sargono ir Senojo Akado laikotarpį datuoti 2360-2180 m. 
pr. Kr., įstatymdavį Ur Namu bei Trečiąją Uro dinastiją - ant- 
ro tūkstantmečio pabaiga ir pirmo pradžia, o Hamurabio, ne- 
ginčijamai realaus valstybininko ir teisės kodekso kūrėjo, tikslų 
karaliavimo periodą žymėti 1728-1686 m. pr. Kr. Duomenys 
leidžia daryti išvadą, jog Pradžios knygos patriarchų pasako- 
jimai priklauso laikotarpiui tarp Ur Namu ir Hamurabio, ribo- 
jamam 2100 ir 1550 m. pr. Kr., tai yra viduriniajam bronzos 
amžiui. Jie tikrai negali būti vėlesni, priklausą vėlyvajam bron- 
zos amžiui, nes tuomet jų gyventas laikas sutaptų su Egipto 
Naujosios karalystės imperija, o bibliniuose patriarchų pasa- 
kojimuose visiškai neminima, jog Kanaane viešpatautų Egipto 
imperinė valdžia. Su Abraomo datavimo problema Albrigh- 
tas galynėjosi didžiąją savo profesinio gyvenimo dalį, jojo lai- 
kus stumdydamas pirmyn ir atgal tarp XV ir XVII a. pr. Kr., ir 
galiausiai nusprendė, jog jis nebūtų galėjęs gyventi prieš dvi- 
dešimtąjį amžių ar po devyniolikotojo prieš Kristų. Šitoks da- 
tavimas atrodo pagrįstas'*. 

Gebėdami apytiksliai nustatyti patriarchų gyventą laiką, 
mes įgyjame galimybę susieti juos tiek su archeologiniais šalti- 
niais, tiek su įvairiais dabar jau atrastais literatūriniais bron- 


18 Šie skaičiavimai apibendrinti R. K. Harrison, Introduction to the New Tes- 
tament, London, 1970. 

zos amžiaus archyvais iš Sirijos ir Tarpupio. Pastarieji svarbūs 
tuo, kad leidžia mums ne tik patvirtinti epizodus iš patriar- 
chų istorijų, bet ir paaiškinti juos. Tarp archeologinių radinių 
reikšmingi Kathleen Kenyon pakelės kapų tyrinėjimai už Jeri- 
cho ribų, - šios kapavietės primena laidojimus olose, aprašy- 
tus Pradžios knygos 23 skyriuje ir 35, 19-20, taip pat Nelsono 
Gluecko archeologinis Negevo tyrinėjimas, kurio metu atideng- 
ta nemaža viduriniojo bronzos amžiaus patriarchų tipo gyven- 
vieciu?. Gluėckas pažymėjo, kad daugelis šių gyvenviečių buvo 
sugriauta kažkuriuo metu po 1900 m. pr. Kr., o tai patvirtina 
užuominas apie siaubimus, randamas Pradžios 14 skirsnyje. 
Literatūrinių radinių esama gana gausių ir įtaigių. 1933 m. 
A. Parrotas kasinėjo senovinį Mario (dabar Tel Harari) mies- 
tą prie Eufrato, esantį per 17 mylių nuo Sirijos ir Irako sienos, 
ir surado 20 000 vienetų archyvą“. Kiek vėliau buvo transkri- 
buotas panašus molio plokštelių archyvas senovės Nuzyje, prie 
Kirkuko, huritų miesto; huritai - Biblijos horiečiai sudarė dalį 
Mitanijos karalystés?. Trečias 14 000 vienetų archyvas buvo 
rastas Ebloje (dabar Tel Mardichas), šiaurės Sirijoje?. Šie archy- 
vai aprėpia didžiulį laiko tarpsnį - Eblos archyvas siekia kiek 
ankstesnius nei patriarchų laikus, Nuzio, datuojamas XVI, 
XV a. pr. Kr., yra kiek vėlesnis, o štai Mario ploštelės (XIX a. 
pr. Kr. pabaiga — XVIII a. pr. Kr. vidurys) gana tiksliai sutam- 
pa su labiausiai tikėtinu patriarchų datavimu. Visi jie drauge 
padeda mums susidaryti patriarchalinės visuomenės vaizdą, 
nušviečiantį Biblijos tekstą. Wellhauseno ir kitų teiginiui, esą 
ankstyvosios Biblijos knygos buvusios sudėliotos ir sureda- 


1 Viduriniojo bronzos amžiaus kapa- ris, 1935. ?! D. H. Gordon, Biblical 
viečių už Jericho palyginimą su Mak- Customs and the Nuzi Tablets, - Bib- 
pelos olos kapais žr. K. Kenyon, Archa- lical Archaeologist 3, 1940. ^ P. Mat- 
eology of the Holy Land, London, 1960; thiae, Ebla a l'Epoque d'Akkad, kn. 
N. Glueck, The Age of Abraham in the Academie des inscriptions et belles-lettres, 
Negev - Biblical Archaeologist 18, 1955. compte-rendu, Paris, 1976. 

20 A. Parrot, Mari, une ville perdue, Pa- 

guotos taip, kad atitiktų daug vėlesnės epochos religinius įsi- 
tikinimus, visuomet prieštarauta tuo pagrindu, jog daugybė 
epizodų tam visai netinka. Jie jamZina papročius, kurie vėles- 
niems I tūkstantmečio pr. Kr. redaktoriams aiškiai atrodė keis- 
ti ir nepaaiškinami, bet iš pagarbos tekstui ir jiems perduota- 
jai tradicijai šie juos tiesiog perrašydavo, nė kiek nemėginda- 
mi jų kaip nors racionaliai paaiškinti. Kai kurios vietos mums 
tebelieka paslaptingos, bet daugelį kitų dabar jau galime pa- 
aiškinti, pasitelkdami plokšteles. 

Taigi ir Eblos, ir Mario pokštelėse yra užrašyti administra- 
ciniai bei teisiniai dokumentai, kuriuose minimi Žmonės pat- 
riarchų tipo vardais, pvz., Abramas, Jokūbas, Lėja, Labanas ir 
Izmaelis; ten taip pat pasitaiko nemaža pasakymų, primenančių 
hebrajų kalbą ir skolinių iš jos”. Maža to, šie niekam nežinomi 
II tūkstantmečio pr. Kr. pradžioje tarpusavy bylinėjęsi žmonės 
susidurdavo su tokiais pat sunkumais, kaip ir jų bibliniai bend- 
ravardžiai, - su bevaikystės, skyrybų, paveldėjimo ir pirmgi- 
mystės teisių problemomis. 

Abraomo nevilties paskatintas planas, neturint tikro įpėdi- 
nio, padaryti juo vieną savo tarnų bei jo pasilūlymas įsūnyti 
Eliezerį kaip tikėtiną paveldėtoją visiškai tiksliai atitinka Nuzio 
praktiką. Nuzio archyve taip pat randama tikslių paralelių 
Abraomo sandėriams su Žmona Sara ir tai praktikai, kai, jai 
nepagimdant vaiko, jos tarnaitė Hagara padaroma teisėta su- 
gulove; iš tiesų archyve atsispindi netgi ir nemalonūs šeimyni- 
niai šios aplinkybės padariniai. Nuzio vedybų sutartys konk- 
rečiai numato tokių atvejų galimybę. Vienoje Nuzio plokštelėje 
liudijama apie pirmgimystės teisių pardavimą: vyresnysis bro- 
lis jas perleidžia jaunesniajam už trejetą avių, lygiai kaip Eza- 
23 A. Malamat, King Lists of the Old red., Near Eastern Archaeology in the 
Babylonian Period and Biblical Ge- Twentieth Century, Garden City, NY, 
nealogies, - Journal of the American Ori- 1970, p. 167-177; Mari, - Biblical Ar- 


ental Society 88, 1968; Northern Canaan — chaeologist, 34, 1971. 
and the Mari Texts, kn. J. A. Sanders, 

vas perleido jas Jokūbui už dubenį lęšienės**. Kita Nuzio plokš- 
telė taip pat iliustruoja tą saistančią galią, kurią turėjo žodinis 
nuosavybės skyrimas, atliekamas mirties patale teikiamo lai- 
minimo forma: šitaip nušviečiamas Pradžios 27 skyrius, kuria- 
me Jokūbas su savo motina Rebeka susimoko apgauti jo tėvą 
Izaoką ir pasiekti, kad mirdamas pastarasis įvardytų Jokūbą 
kaip paveldėtoją. O labiausiai stebina turbūt tai, kaip Nuzio 
archyvas paaiškina keistą Biblijos pasakojimą apie Jokūbo 
santykius su Labanu, mums žinomus kaip gan dažna įvaikin- 
imo problema. Paveldėtojų neturėjęs Labanas ir įsūnijo Jokūbą, 
ir priėmė jį kaip Zenta, o vėliau turėjo dar ir savo sūnų. Vieno- 
je Nuzio plokštelėje rašoma: 

Našvi, Aršeni sūnaus, įvaikinimo plokštelė. Jis įvaikino Vul- 
lu, sūnų Pohišeni... Kai Našvi mirs, Vullu bus paveldėtojas. Jei 
Našvi susilauktų sūnaus, šis turėtų dalytis lygiai su Vullu, bet 
Našvi sūnus perimtų Našvi dievus. Ir Našvi atidavė savo duk- 
terį Nuhują Vullu už žmoną. Ojei Vullu ims kitą žmoną, jis ne- 
teks Našvi žemių bei trobesiu.? 

Nuzio plokštelės rodo šeimos dievus buvus nelyg kokį 
nuosavybės teisių dokumentą, turintį simbolinės juridinės ver- 
tės: dabar mes suprantame, jog Rachelė pavogė Labano dievu- 
kus [terafim], norėdama atsiteisti už, jos nuomone, neteisingą 
juridinį paskirstymą. Nazio plokštelės teikia dar ir pavyzdžių, 
patvirtinančių, jog sandora būdavo rituališkai įteisinama auko- 
jant gyvulį, lygiai kaip Abraomas patvirtino savo sandorą su 
Dievu Pradžios 15, 9-10?5. 

Šitaip pradedame įsivaizduoti tikrąjį istorinį Abraomo ir 
jo palikuonių kontekstą. Trečiojo tūkstantmečio pr. Kr. pa- 


24 Pradžios 25, 27-34. ? Cit. iš R.K.Har- 77-84; E. A. Speiser, Genesis, Anchor 
rison, Introduction to the Old Testament, Bible, Garden City, NY, 1964. Žr. taip 
London, 1970. ?6 C. H. Gordon, Ab- pat M. Grundberg, Another Look at 
raham of Ur, kn. D. Winton Thomas,  Rachel's Theft of the Terraphin, - Jour- 
red., Hebrew and Semitic Studies Pre- nal of Biblical Literature 81, 1962. 
sented to G. R. Driver, Oxford, 1962, p. 

baigoje civilizuotos tarptautinés bendrijos ramybe sudrumsté 
įsiveržimai iš Rytų. Sie puldinétojai sukėlė daug negandų 
Egipte; sėsliai apgyvendintoje Azijos dalyje archeologiniai ty- 
rimai atskleidžia visišką tęstinumo pertrūkį tokiuose miestuose 
kaip Ugarite, Bible, Megide, Jeriche bei Gazoje: jie buvo nu- 
siaubti ir apleisti. Tautos, iš Tarpupio pajudėjusios Vidurže- 
mio jūros link, kalbėjo vakarų semitų kalbomis, iš kurių viena 
buvo hebrajų. Tarpupio plokštelėse bei įrašuose viena tokia 
grupė nurodoma ideograma SA. GAZ, taip pat vadinama ha- 
piru arba habiru. Vėlyvojo bronzos amžiaus Egipto šaltiniai taip 
pat mini abiru arba habiru. Šio termino jie netaikė beduinams, 
arba dykumos gyventojams, gyvavusiems tais laikais, kaip ir 
dabar; šiai kategorijai jie turėjo kitą terminą. Habirai, matyt, 
buvo įžeidžiamas pavadinimas, adresuojamas sunkiai sugyve- 
namiems, destruktyviems ne miesto gyventojams, kurie kraus- 
tydavosi iš vienos vietos į kitą. Jie nebuvo būdingos besikilno- 
jančios gentys, reguliariai migruodavusios su visomis savo kai- 
menėmis pagal metų laikus, kaip dar ir šiandien jie migruoja 
kai kuriose Mažosios Azijos ir Persijos dalyse. Jųjų kultūros 
būta aukštesnės už daugumos dykumos genčių kultūras. Ir 
kaip tik dėl to, kad juos būdavo sunku priskirti kokiai nors 
grupei, jie trikdė ir erzino konservatyvią egiptiečių valdžią, 
puikiai Zinojusia, kaip elgtis su tikraisiais klajokliais. Kartais 
jie parsisamdydavo vietos valdovams. Kai kurie gaudavo vy- 
riausybinę tarnybą. Patarnaudavo, dirbdavo juodus darbus, 
versdavosi smulkia prekyba. Tai būdavo arba rankų darbą 
dirbantys Žmonės, keliaujantys karavanais, arba pirkliai. Kar- 
tais gerokai praturtėdavo bandomis bei šalininkais: tuomet 
mėgindavo kurtis, įsigydavo žemės ir virsdavo smulkiomis 
karalystėmis. 

Kiekviena habirų grupė turėdavo šeichą arba karo vadą, ku- 
ris kartkartėmis galėdavo surengti išpuolį, vedinas net dviem 
tūkstančiais vyrų. Gavęs progą įsikurti ir pasistatydinti dvarą, 

ju vadas pasivadindavo karaliumi ir prisijungdavo prie to re- 
giono didžiojo karaliaus. Išskyrus Egiptą, kuris jau XIX a. pr. 
Kr. buvo centralizuota monarchija, siekianti neatmenamus lai- 
kus, joks kitas karalius neturėjo galios pats vienas. Apie Babi- 
lono Hamurabį visuomet burdavosi dešimt-penkiolika kara- 
liukų. Regiono monarchui visad tekdavo subtilus klausimas: 
leisti habirų karaliukams įsikurti - ir galiausiai tapti feodalais - 
ar sumušti ir išvaryti juos??. 

Tokia pat dilema iškildavo ir smulkiems vietinės reikšmės 
karaliukams, jau įleidusiems šaknis iš ankstesnės imigrantų 
bangos. Abraomas buvo vienos tokios atvykėlių habirų grupės 
vadas, turėjęs „318 lavintų tarnų, gimusių jo namuose“. Pra- 
džios 12 skyriuje regime jį turint reikalų su aukščiausia - Egip- 
to- valdžia; Pradžios 14 skyriuje jis bei jo Žmonės yra parsi- 
samdę smulkiam Sodomos karaliukui. Jo santykiuose su dide- 
liais ir mažais valdovais visuomet esama tam tikro neaiškumo, 
juos nuolat lydi apgaulė: antai jis keliskart apsimeta, jog jo 
žmona Sara yra jo sesuo (dabar iš plokštelų mes žinome, kad 
žmonai, turėjusiai sesers statusą, priklausė didesnė apsauga 
nei paprastai žmonai“). Ganyklų nebuvo per daug, vandens 
dažnai stokodavo. Jei habirų grupė įsikūrusi suklestėdavo, 
jau pats jos turtingumas tapdavo konflikto šaltiniu, - tatai be- 
veik mistišku šešėliu apgaubdavo vėlesnes žydų problemas 
diasporoje. Pradžios 13, 6-11 regime, kaip Abraomas ir jo sūnė- 
nas Lotas priversti išsiskirti: „O kraštas negalėjo jų abiejų, 
gyvenančių drauge, išlaikyti. Jų nuosavybė buvo tokia didelė, 
kad jie nebegalėjo likti kartu“. Pradžios 21, 22-31 vaizduoja 
Abraomą Beeršeboje besiginčijantį dėl teisės į vandenį su vie- 
tos karaliaus Abimelecho žmonėmis; ginčas išsprendžiamas 


*7 K. Kenyon, The Bible and Recent Ar- — oples, - Journal of Cuneiform Studies, 
chaeology, p. 7-24. * J. R. Kupper, Les 15,1961. ? E. A. Speiser, The Biblical 
Nomades de Mesopotamie au temps des Idea of History in its Common Near 
rois de Mari, Paris, 1957; I. J. Gelb, The Eastern Setting, kn. Judah Goldin, red., 
Early History of the West Semitic Pe- The Jewish Experience, Yale, 1976. 

sandora, patvirtinama paaukojant gyvuliu. Abraomas su Abi- 
melechu palaikė nors kartais jtemptus ir visada griežtai teisiš- 
kus, bet taikius santykius. Kartais pačių įsišaknijusių karaliukų 
interesus atitikdavo habirų toleravimas, mat iš jų rasdavosi 
samdinių. Bet jeigu „svetimšaliai ir ateiviai“ pasidarydavo per- 
nelyg gausūs ir galingi, vietos karaliui tekdavo paliepti jiems 
išsikraustyti, antraip jis rizikuodavo būti patsai jų nustelbtas. 
Tad ir girdime Abimelechą tariant Abraomo sūnui Izaokui: 
„Pasitrauk nuo mūsų, nes pasidarei daug stipresnis už mus“. 

Visa ši Pradžios knygos medžiaga, pasakojanti apie imi- 
grantų, šulinių, sutarčių ir pirmgimystės teisių problemas, yra 
nepaprastai įdomi, nes ji aiškiai atskleidžia patriarchų istorinį 
kontekstą ir įrodo Biblijos senumą bei autentiškumą. Bet ji 
persipina su dviejų kitų tipų medžiaga, kuri ir sudaro tikrąjį 
Biblijos pasakojimų tikslą: su atskirų Žmonių, tautos protėvių, 
vaizdavimu moraliniame kontekste ir — dar svarbiau - jų ko- 
lektyvinio santykio su Dievu atsiradimo ir raidos atskleidimu. 
Patriarchų bei jų šeimos narių paveikslų ryškumas ir realiz- 
mas šiose senose sakmėse turbūt yra įstabiausias viso kūrinio 
bruožas, gilios senovės literatūroje neturintis atitikmenų. Bib- 
lijoje esama Žmonijos archetipų, tokių kaip Izmaelis — „Jis bus 
smarkus Žmogus, ranką pakėlęs prieš visus, o visi - prieš jį ?!, — 
bet nėra stereotipų: kiekvienas charakteris iš teksto kyla pulsuo- 
damas gyvybe. 

Dar įstabesnis yra dėmesys teikiamas moterims, dažnai jų 
vaidinamas svarbiausias vaidmuo, jų ryškumas ir emocinė ga- 
lia. Abraomo Žmona Sara yra pirmasis žmogus istorijoje, užfik- 
suotas besijuokiantis. Kai jai, jau senai moteriai, buvo pasakyta, 
jog jinai išnešiosianti ilgai lauktą sūnų, ji nepatikėjo ir „...juokėsi 
sau, sakydama: Po to, kai nuvytau, negi patirsiu džiaugsmą? 
Mano vyras toks senas!“ (Pr 18, 12), - jos juokas čia nuspalvin- 
tas kartėlio, liūdnokas, ironiškas, netgi ciniškas; tai juokas, 


30 Pradžios 26, 16. °! Pradžios 16, 12. 

kurio skonį, amžiams bėgant, teko pajusti daugeliui žydų. Ta- 
čiau kai gimė sūnus Izaokas, „Sara sakė: Dievas iškrėtė man 
juoką; kas tik apie tai išgirs, juoksis su manim“, - ir jos juokas 
skamba džiaugsmu ir pergale, leisdamas mums iš keturių tūk- 
stantmečių nuotolio pajusti josios palaimą. Toliau prisiminkime 
istoriją apie tai, kaip Izaokas, švelnus ir į susimąstymą linkęs 
žmogus, didžiai mylėjęs savo motiną Sarą, jos vieton parsive- 
da Zmona - drovią, bet geraširdę ir mylinčią Rebeka; tai pirma- 
sis pasakojimas Biblijoje, kuris mus sujaudina. Dar labiau su- 
graudina Rutos knyga, nors, griežtai kalbant, ji ir nepriskirti- 
na patriarchų laikams, - joje vaizduojama dvi sielvartingas ir 
vienišas moteris - Noeme ir jos marčią Ruta - jungianti prieraiši 
meilė ir atsidavimas. Jų jausmai perteikiami taip švelniai ir 
autentiškai, jog instinktyviai linksti patikėti juos užrašius mote- 
rį. Lyrinis moters kūrinys neabejotinai turi būti ir Deboros 
giesmė, sudaranti 5-ąjį Teisėjų knygos skyrių, mirgėte mirganti 
moterų paveikslais ir triumfuojamai išaukštinanti moters stip- 
rybę bei drąsą. O juk paties teksto vidiniai ypatumai liudija šią 
Biblijos dalį buvus užrašytą vieną iš pirmųjų ir pasiekus savo 
dabartinį pavidalą ne vėliau kaip 1200 m. pr. Kr.?? Šie anksty- 
vieji bibliniai liudijimai byloja apie kūrybingą moterų vaidmenį 
formuojant hebrajų visuomenę, apie jų intelekto bei emocijų 
jėgą ir didį rimtumą. 

Vis dėlto ankstyvoji Biblija pirmiausia išreiškia teologiją: 
ji pasakoja, kaip rutuliojasi netarpiški, neretai artimi santykiai 
tarp tautos vadų ir Dievo. Lemiamą vaidmenį vaidina Abrao- 
mas. Biblija vaizduoja jį kaip tiesioginį hebrajų genties protėvį 
ir tautos pradininką. Jis taip pat yra nelygstamas doro ir tie- 
saus žmogaus pavyzdys. Jis taikus (Pr 13, 8-9), nors pasiryžęs 
kovoti už savo principus, ir kilnus nugalėtojas (14, 22); jis atsi- 


32 J. L. Myers, The Linguistic and Lite- Canaan, p. 1-25; S. Daiches, The Song 
rary Form of the Book of Ruth, London, of Deborah, London, 1926. 
1955; Albright, Yahweh and the Gods of 

davęs šeimai ir vaišingas svetimšaliams (18, 1); besirüpinantis 
savo artimo gerove (18, 23) ir, svarbiausia, dievobaimingas ir 
klusnus dieviškajam įsakymui (22, 12; 26, 5). Tačiau jis nėra to- 
bulybė. Iki sielos gelmių Žmogišką, tikrovišką asmenybę, Ab- 
raomą kartais apninka baimė, abejonės, net skepsis, nors galop 
jis visad pasirodo esąs ištikimas ir įvykdo Dievo nurodymus. 

Jei Abraomas įkūrė hebrajų tautą, ar jis taip pat įsteigė ir 
hebrajų religiją? Pradžios knygoje regime jį inauguruojant ypa- 
tingą hebrajų santykį su Dievu, vieninteliu ir visagaliu. Neaiš- 
ku, ar tikslu būtų jį vadinti pirmuoju monoteistu. Mes galime 
atmesti hegeliškąsias Wellhauseno idėjas apie žydus, kuriuos 
simbolizuoja Abraomas, išsiveržiančius iš savosios primity- 
vaus dykumos gyvenimo aplinkos. Abraomas gerai pažinojo 
miestus, išmanė sudėtingas teisines sąvokas ir religines idė- 
jas, kurios pagal savo metą buvo gana ištobulintos. Didysis 
žydų istorikas Salo Baronas mano jį buvus protomonoteistą, 
kilusį iš centro, kurio klestintis mėnulio kultas pamažu virto 
grubia monoteizmo forma. Daugelio jo šeimos narių vardai, 
pvz., Sara, Michėjas, Tarė, Labanas, buvo susiję su mėnulio 
kultu??. Jozuės knygoje esama netiesioginės nuorodos į Abrao- 
mo stabmeldiškus protėvius: „Nuo neatmenamų laikų Tera- 
has bei jo sūnūs Abraomas ir Nahoras [...] tarnavo kitiems 
dievams“**. Izaijo knyga, atkurianti senovės tradiciją, kitur 
Biblijoje neužfiksuotą, sako, jog Dievas „išpirko Abraoma"^*. 
Semitų tautų kraustymasis į vakarus palei derlingojo pusmė- 
nulio linkį paprastai pateikiamas kaip judėjimas spaudžiant 
ekonominėms jėgoms. Tačiau svarbu suvokti, jog Abraomo 
paskata buvo religinė: jis pakluso raginimui, kurį manė ateinant 
iš didžio ir visagalio, visur esančio Dievo. Galima įrodinėti, 
kad monoteistinė samprata Abraomo sąmonėje nebuvo visiškai 
išsikristalizavusi, bet šis Žmogus nuolat veržėsi jos link, o Tar- 


33 S. W. Baron, Social and Religious His- p. 44. Grant, A History of Ancient Israel, 
tory of the Jews, New York, 1952, il, p. 32. 22 Jozuės 24, 2. 3 Izaijo 29, 22. 

pupio visuomenę paliko kaip tik dėl to, kad ji buvo pasiekusi 
dvasinę aklavietę““. 

Abraomą turbūt tiksliausiai būtų galima apibūdinti kaip 
henoteistą: Žmogų, tikintį vieną Dievą, siejamą su tam tikra 
tauta, tačiau vis dėlto pripažįstantį kitų padermių prisirišimo 
prie savų dievų. Šitaip kvalifikuojamą Abraomą galima laiky- 
ti hebrajų religinės kultūros pradininku, mat jis inauguruoja 
dvi jos ryškiausias ypatybes: sandorą su Dievu ir Žemės do- 
vanojimą. Sandoros idėja yra nepaprasta ir neturi jokių atitik- 
menų senovės Artimuosiuose Rytuose. Tiesa, Abraomas su 
Dievu sudarė asmeninę sandorą, ir ji netapo tokia sudėtinga 
kaip Mozės sandora, sudaroma visos tautos vardu. Bet esminiai 
jos elementai jau uZsimezge - tai sutartis, numatanti klusnumą 
mainais į ypatingą malonę, pirmąsyk istorijoje implikuojanti 
egzistuojant etinį Dievą, kuris elgiasi daugmaž kaip gerano- 
riškas konstitucinis monarchas, saistomas savo paties sudary- 
tų teisingų susitarimų”. 

Pradžios knygos pasakojimas, perteikiantis vis atsinauji- 
nantį dialogą tarp Abraomo ir Dievo, leidžia manyti, jog Ab- 
raomui ne iš karto pavyksta suvokti ir įsisąmoninti didžią savo 
sandėrio reikšmę, tai pavyzdys kaip Dievo valia kartais būna 
apreiškiama laipsniškai. Kaip vaizduojama Pradžios 22 skyriuje, 
Abraomas suvokė visą tiesą tąsyk, kai Dievas jį mėgino, paliep- 
damas paaukoti savo vienintelį sūnų Izaoką*. Ši vieta yra vie- 
na iš svarbiausių Biblijoje, o sykiu ir priskirtina prie dramatiš- 
kiausių bei labiausiai trikdančių momentų visoje religijos is- 
torijoje, nes ji iškelia teodicėjos problemą, t. y. klausimą dėl 
Dievo teisingumo jausmo. Daugybei žydų bei krikščionių šis 
epizodas buvo nesuvokiamas: juk Abraomas gavo įsakymą pa- 
daryti kažką, kas ne tik savaime Žiauru, bet ir priešinga nuos- 
25 Speiser, op. cit. Y G.E. Wright, How 1943; Baron, op. cit., i I, p. 48. 38 Pra- 


Did Early Israel Differ from Her  dZios 22, 2 sakoma: „savo vienintelį 
Neighbours? - Biblical Archaeology 6, sūnų Izaoką“, turint galvoje su Sara. 

tatai, smerkianciai Zmogaus aukojima, - nuostatai, kuri yra 
hebrajų etikos ir visu vėlesnių judėjų-krikščionių dievogarbos 
formų kertinis akmuo. Iškilūs žydų filosofai didelėmis pastan- 
gomis mėgino suderinti šią istoriją su žydų etika. Filonas įrodi- 
nėjo, kad ji liudija visišką Abraomo atsiribojimą nuo papročio 
ar bet kurios kitos užvaldančios aistros, išskyrus Dievo meilę; 
taip pat ji liudijanti jo pripažinimą, jog mes privalome Dievui 
atiduoti tai, ką labiausiai vertiname, tvirtai kliaudamiesi, kad 
mes to neprarasime, - juk Dievas teisingas. Maimonidas sutin- 
ka, jog tai buvęs išbandymas, tikrinantis kraštutines ribas tos 
Dievo meilės ir baimės, kurių jis teisėtai reikalauja. Nachmani- 
das įžvelgė šioje situacijoje pirmąjį pavyzdį, iliustruojantį tai, 
kaip tarpusavyje suderinami Dievo išankstinis Žinojimas ir žmo- 
gaus laisva valia?. 1843 m. Serenas Kierkegaardas išspausdi- 
no savo filosofinę šio epizodo studiją, Baimę ir drebėjimą, ir pa- 
vaizdavo Abraomą kaip „tikėjimo riterį“, kuriam tenka dėl 
Dievo atsižadėti ne tik vienintelio sūnaus, bet ir savo etinių 
idealu*. Dauguma žydų ir krikščionių moralės teologų atme- 
ta šį požiūrį, implikuojantį nepriimtiną konfliktą tarp Dievo 
valios ir etinių idealų, nors kiti yra linkę sutikti, jog šis epizo- 
das perspėja: religija nebūtinai atspindi natūralistinę etiką“. 
Istoriko akimis žvelgiant, ši istorija visiškai prasminga, nes 
Abraomas, kaip sužinome iš jo amžiaus šaltinių, buvo kilęs iš 
teisinės aplinkos, kurioje privalu sutartį ar sandorą užtvirtinti 
gyvulio auka. Sandora su Dievu buvo taip transcendentiškai 
reikšminga, jog reikalavo šio to daugiau: reikėjo paaukoti tikra 
to žodžio prasme mylimiausiąjį, tačiau kadangi auka buvo 
žmogus, šis aukojimas turėjo nepavykti, išlikti galiojantis, bet 
drauge formalus, veikiau ritualinis negu realus. Izaokas buvo 
3? Encyclopaedia Judaica, T. 2, p. 480- 125-126. *? Fear and Trembling, vert., 
486; Filonas, De Abrahamo, p. 177-199, Penguin Classics, Harmondsworth, 
200-207; Maimonides, Guide of the Per- 1985. *1E. Simon, - Conservative Juda- 


plexed, 3:24; Nahmanides, Works, red. ism 12, Spring 1958. 
C. B. Chavel, London, 1959, t. 1, p. 

pasirinktas kaip auka ne tik todél, kad Abraomas ji labiausiai 
brangino, bet ir dél to, kad jis buvo ypatinga Dievo dovana, 
įeinanti į sandora ir liekanti Dievo kaip ir visos kitos Jo dovanos 
žmogui. Čia pabrėžiama visa aukojimo prasmė - tai primi- 
nimas, jog visa, ką žmogus turi, ateina iš Dievo ir turi būti jam 
sugrąžinta. Štai kodėl savo aukščiausio klusnumo ir nepavyku- 
sios aukos vietą Abraomas pavadina Viešpaties kalnu, - Sina- 
jaus ir platesnės sandoros provaizdžiu“?. Šio įvykio svarbą žy- 
mi tai, kad. čia Biblijos pasakojime Dievo pažadai pirmąsyk 
suskamba visuotinumo gaida. Jis ne tik imasi pagausinti Abrao- 
mo sėklą, bet dar ir priduria: „... ir tavo palikuonyse bus palai- 
mintos visos žemės tautos"^. 

Dabar mes jau priartėjome prie išrinktosios tautos sąvokos. 
Svarbu suvokti, jog Senasis Testamentas pirmiausia ne kalba 
apie teisingumą kaip abstrakčią idėją. Jis kalba apie Dievo tei- 
singumą, pasireiškiantį Dievo pasirinkimo veiksmais. Pradžios 
knygoje apstu „teisaus žmogaus“ pavyzdžių, net ne vienąkart 
minimas vienintelis teisus Žmogus: pasakojime apie Nojų ir 
Tvaną, Sodomos sunaikinimo istorijoje. Abraomas taip pat yra 
teisus Žmogus, tačiau niekur net neuZsimenama apie tai, kad 
Dievas jį pasirinko dėl to, kad jis buvo vienintelis toks, ar 
kuria nors prasme dėl jo nuopelnų. Biblija nėra proto kūrinys, 
tai istorijos kūrinys, kalbantis apie įvykius, kurie mums slėpi- 
ningi ir net nepaaiškinami. Biblija byloja apie reikšmingus pa- 
sirinkimus, kurie buvo Dievui prie širdies“. Norint suprasti 
žydų istoriją, esminis dalykas yra įsisąmoninti, koks nepa- 
prastai svarbus žydams visais laikais buvo neribotas kūrinijos 
priklausymas Dievui. Daugelis žydų tikėjimo tiesų būtent ir 
tarnauja tam, kad vaizdžiai atskleistų šį pamatinį faktą. Išrink- 
tosios tautos idėja sudarė dalį Dievo turėto tikslo — pabrėžti, 
jog visa kūrinija yra Jo nuosavybė. Abraomui šiame plane atite- 


42 Pradžios 22, 14. * Ibid., 22,18. **Si son, The Story of the Stories: The Chosen 
tema įžvalgiai aptariama kn. D. Jacob- People and its God, London, 1982. 

ko svarbiausias vaidmuo. Zydu išminčiai mokė: „Penkis nuo- 
savus dalykus turi Šventasis Viešpats, tebūnie Jis palaimintas, 
ir Jam vienam jie priklauso. Štai jie: Tora, Dangus ir žemė, 
Abraomas, Izraelis ir Šventykla“, Išminčiai tikėjo Dievą dos- 
niai dalijant savo kūrinijos, bet pasilaikant (jei taip galima pasa- 
kyti) galutinę teisę į viską ir ypatingą, savininkišką santykį 
pasirinktųjų elementų atžvilgiu. Todėl skaitome: 


Šventasis Viešpats, tebūnie Jis palaimintas, sukūrė dienas ir pasiėmė 
sau Šabą; Jis sukūrė mėnesius ir pasiėmė sau šventes; Jis sukūrė metus ir 
pasiėmė sau Septintuosius; Jis sukūrė Septintuosius metus ir pasiėmė sau 
Jubiliejaus metus; Jis sukūrė tautas ir išsirinko sau Izraelį... Jis sukūrė šalis 
ir iš visų šalių pasiėmė Sau Izraelio žemę kaip dangiškąją auką, kaip yra 
parašyta: „Žemė yra Viešpaties, ir visa jos pilnybė“ 45 

Biblinėje istorijos vizijoje Abraomo bei jo palikuonių išrin- 
kimas tam tikram vaidmeniui Apvaizdos plane ir Žemės do- 
vanojimas yra neatskiriami dalykai. Negana to, abi šios dova- 
nos duotos naudotis, bet ne amžinai: žydai yra išrinkti ir Žemė 
priklauso jiems ypatingos malonės dėka, bet visuomet atšaukia- 
mai. Abraomas sykiu yra ir realus pavyzdys, ir amžinas simbolis 
to žydų pažeidžiamumo ir nerimo, kurį jie nuolat patiria nuo- 
savybės atžvilgiu. Jis yra „svetimšalis ir ateivis“; toks ir lieka 
netgi po to, kai tampa Dievo išrinktuoju, netgi po to, kai skru- 
pulingai nusiperka Machpelos olą. Šis nuosavybės netikrumas 
perduodamas ir visiems jo palikuonims: Biblija tai mums pri- 
mena vis iš naujo. Dievas sako izraelitams: „Žemė nebus par- 
duodama visam laikui, nes žemė yra mano, o jūs esate atei- 
viai, tape mano įnamiais“; arba vėl - tauta prisipažįsta: „Juk 
tavo akivaizdoje mes tik praeiviai, tik tavo svečiai, kaip ir visi 
mūsų tėvai“; o Psalmėse karalius Dovydas sako: „Juk aš tik 
praeinantis svečias, praeivis, kaip visi mano protėviai“. 

45 Abot 6:10 (baraita, Kinyan Torah); the Rabbinical Tradition, London, 1961. 


cit. iš S. Belkin, In His Image: The Je- — ** Midrash Tehillim 24:3. *7 Kunigų 
wish Philosophy of Man as Expressed in 25, 23; I Kroniku 29, 15; Psalmių 39, 13. 

Ir vis délto Abraomui Zemé pažadama labai konkrečiai, ir 
tatai pasirodo seniausiame Biblijos sluoksnyje: „Tavo palikuo- 
nims duosiu šį kraštą nuo Egipto upės ligi Didžiosios upės - 
Eufrato, - kraštą keniečių, keniziečių, kadmoniečių, hetitų, pe- 
riziečių, refajiečių, amoriečių, kanaaniečių, girgašiečių ir jebu- 
siečių“*?. Dėl sienų esama tam tikros maišaties, nes tolesnéje 
vietoje Dievas pažada tiktai šios didesniosios dovanos dalį: 
„Tau ir tavo palikuonims po tavęs duosiu kraštą, kuriame gy- 
veni kaip ateivis, visą Kanaano kraštą“?. Kita vertus, ši vėles- 
nioji dovana yra duodama „amžinon nuosavybėn“. Čia ir toles- 
niuose epizoduose implikuojama tai, jog Izraelis išrenkamas 
neatšaukiamai, bet jo išrinktumas gali būti suspenduotas dėl 
žmogaus neklusnumo. Kadangi Viešpaties pažadas neatšau- 
kiamas, Žemė bus galiausiai grąžinta Izraeliui, net jei jis ją laiki- 
nai ir prarastų“. Pažadėtosios žemės sąvoka yra savitas izrae- 
litų religijos bruožas, ir vėlesniais laikais izraelitams ir žydams 
tai buvo pats svarbiausias unikalus jos elementas. Reikšmin- 
gas yra tas faktas, kad Penkiaknygę - penkias pirmąsias Bib- 
lijos knygas - žydai padarė Toros, arba savojo tikėjimo šerdi- 
mi, mat jose kalbama apie Įstatymą, Žemės pažadą ir jo ištesė- 
jimą. Vėlesnės knygos, kad ir kokios nepaprastai išmintingos 
bei išsamios, niekad taip ir neįgijo tokios pat lemiamos reikš- 
mės. Jos yra veikiau ne apreiškimas, bet jo komentaras, kurio 
dominuojanti tema yra ištesėtasis paZadas?!. Esminis dalykas 
čia yra Žemė. 

Jei Abraomas padėjo šiuos pamatus, tai pradėti išskirtinę 
tautą, Izraelį, buvo palikta jo vaikaičiui Jokūbui, kurio vardas 
neatsiejamai suaugęs su jos vardu?*. Nuo seno buvo neaišku, 
ką dera vadinti žydų protėviais. Terminas „hebrajai“ nėra pa- 


48 Pradžios 15, 18-21. *? Pradžios 17, of the Hexateuch and Other Essays 
8. 50W. D. H. Davies, The Territorial — (vert.), Edinburgh, 1966; J. A. Sanders, 
Dimensions of Judaism, Berkeley, 1982, Torah and Canon, Philadelphia, 1972. 
p. 9-17. ?'G. von Rad, The Problem — ? Pradžios 32, 28 ir 35, 10. 

tenkinamas, - nors dažnai be jo ir neišsiverčiama, - nes termi- 
nas ,habiru", i$ kurio, manoma, jis atsirades, apibüdino vei- 
kiau gyvenimo būdą, o ne rasinę grupę. Maža to, jis buvo nie- 
kinamasis. Žodis „hebrajas“ iš tiesų pasitaiko Penkiaknygėje 
reikšme „Izraelio vaikai“, bet tik tada, kai jį vartoja egiptiečiai 
arba patys izraelitai egiptiečių akivaizdoje. Maždaug nuo II a. 
pr. Kr., kai šį terminą tokia reikšme pavartoja Ben Sira, pa- 
vadinimas „hebrajų“ taikomas Biblijos kalbai ir visų vėlesnių 
ja parašytų kūrinių kalbai. Vartojamas šia prasme, šis termi- 
nas pamažu prarado menkinamąjį atspalvį, tad ir patiems žy- 
dams, ir jiems simpatizuojantiems nežydams jis kartais atro- 
dydavo labiau pageidaujamas negu rasiniu terminu laikomas 
„Žydų“. Pavyzdžiui, XIX a. terminą „hebrajų“ dažnai vartoda- 
vo reformuotojo judaizmo sąjūdis Jungtinėse Amerikos Vals- 
tijose: taip ir radosi tokios institucijos kaip the Hebrew Union 
College [Hebrajų sąjungos koledžas] ir Amerikos hebrajų kong- 
regacijų sąjunga. Tačiau žydų protėviai niekad savo valia ne- 
sivadindavo hebrajais. Pradėję įsisąmoninti tautinę tapatybę, 
jie ima vartoti terminą „izraelitai“ ar „Izraelio vaikai“, — šis 
terminas yra norminis Biblijoje, ir kaip tik tai daro Jokūbą to- 
kį reikšmingą. 

Ir vis dėlto įdomi ir būdinga žydų tapatybę bei įvardijimą 
visad lydintiems sunkumams aplinkybė, kad šis terminas 
pirmąsyk paminimas - t. y. Jokūbas Dievo pervadinamas Iz- 
raeliu ir, jei galima pasakyti, gimsta tauta, - tokiame epizode, 
kuris visoje Biblijoje tikriausiai yra pats neaiškiausias ir paslap- 
tingiausias: kai Jokūbas visą naktį grumiasi su angelu. Žodis 
„Izraelis“ gali reikšti tą, „kuris kovoja su Dievais“, tą, „kuris 
grumiasi už Dievą“, tą, „su kuriuo grumiasi Dievas“ ar „kurį 
valdo Dievas“, „Dievo garbingasis“ arba „Dievas yra garbin- 
gas“. Sutarimo čia nėra. Taip pat dar ligšiol niekas nepasiūlė 
patenkinamo paaiškinimo, ką gi šis nutikimas reiškia. Akivaiz- 
du, jog šios vietos nesuprato nė ankstyviausieji Biblijos redak- 

toriai ir perrašinėtojai. Tačiau jie pripažino šį momenta esant 
svarbų savo istorijai ir, anaiptol nemėgindami pritaikyti jo prie 
savo religinės sampratos, perteikė pažodžiui, nes juk tai buvo 
Tora, Šventasis Raštas. Pradžios knygoje Jokūbo istorija smul- 
kiai aprašoma, ir jos iš tiesų būta įstabios. Jokūbas visiškai 
nepriminė savo senelio Abraomo: linkęs apsimesti, regzti ma- 
kiaveliškas intrigas, veikiau strategas, o ne kovotojas, jis buvo 
politikas, gudriai siekiantis savo tikslų, bet sykiu svajotojas, 
regintis vizijas. Jokūbas nepaprastai suklestėjo ir tapo daug 
turtingesniu Žmogumi nei Abraomas ar jo tėvas Izaokas. Jo 
valia galop buvo atgulti amžino poilsio greta savo protėvių 
kapų, bet prieš tai jis dar spėjo pristatyti kolonų bei altorių 
nemažoje teritorijoje. Jokūbas vis dar apibūdinamas kaip „atei- 
vis“ Kanaane, kaip ir jo tėvas“. Iš tikrųjų, regis, visi jo sūnūs, 
išskyrus jaunėlį Benjaminą, gimė Tarpupyje arba Sirijoje. Ta- 
čiau kaip tik jo gyventu laiku šios sąsajos su rytais ir šiaure 
buvo galutinai nukirstos, ir jo šalininkai pradėjo suvokti esą 
kažkokiu amžinu ryšiu susiję su Kanaanu, tad jei jie ir leidžia- 
si badmečiu į Egiptą, Apvaizdos patvarkyta taip, kad jie neiš- 
vengiamai grįš. 

Eponiminis tautos vadas Jokūbas-Izraelis taip pat buvo 
tų dvylikos genčių, kurios ją teoriškai sudarė, tėvas. Pasak bib- 
linės tradicijos, šios gentys - Rubenas, Simeonas, Levis, Ju- 
das, Isacharas, Zebulunas, Benjaminas, Danas, Naftalis, Ga- 
das, Ašeras, Efraimas ir Manasas - buvo visos kilusios iš Jokū- 
bo ir jo sūnų*. Tačiau Deboros giesmėje, kuri, kaip minėta, 
yra labai sena, išvardijama tik dešimt genčių — Efraimas, Benja- 
minas, Machiras, Zebulunas, Isacharas, Rubenas, Gileadas, Da- 
nas, Ašeras ir Naftalis. Giesmė pateikiama pasakojimo apie 
kautynes kontekste ir galimas daiktas, jog Simeonas, Levis, 
Judas ir Gadas Deboros neminimi dėl to, kad jie neturėjo da- 


53 Pradžios 37, 1. ?* Pradžios 29, 30; 
35, 16-18; 48, 5-6. 

lyvauti mūšyje. Gali būti, jog skaičius dvylika yra sąlyginis: 
toks pat skaičius minimas ir Izmaelio, Nahoro, Jektano ir Eza- 
vo sūnų”. Dvylikos (kartais ir šešių) genčių grupuotės buvo 
dažnas reiškinys vėlyvojo bronzos amžiaus rytiniame Vidurže- 
mio jūros regione ir Mažojoje Azijoje. Graikai jas vadino amfik- 
tionais, nuo žodžio „gyventi aplink“. Gentis vienijantis veiks- 
nys galėdavo būti ne bendri protėviai, bet bendras tam tikros 
šventavietės garbinimas. Daugelis XIX ir XX a. mokslininkų 
tekstologų atmetė mintį apie šių genčių bendrą kilmę iš Jokūbo 
ir labiau linko čia įžiūrėti tolimos ir skirtingos kilmės gentis, 
besigrupuojančias kaip amfiktionus aplink izraelitų šventa- 
vietes, kurios kaip tik tuo metu buvo kuriamos““. Bet visos 
šios į Kanaaną keliaujančios vakarų semitų grupės turėjo bend- 
ras ištakas ir buvo tarpusavy susijusios; jas vienijo bendra at- 
mintis, tradicijos ir gerbiami protėviai. Atkurti visų Biblijoje 
minimų grupių savitą genties istoriją būtų nepaprastai sudėtin- 
ga, net jei ir būtų medžiagos”. Reikšmingiausias momentas 
yra tai, kad Jokūbas-Izraelis siejamas su tuo laiku, kuriuo izrae- 
litai pirmąsyk pradėjo įsisąmoninti savo bendrą tapatybę, - 
bet jie save suvokė tokioje gentinės sistemos struktūroje, kuri 
jau ir jiems buvo sena ir brangi. Religiniai ir šeimos ryšiai sieda- 
vo vienodai stipriai, o praktiškai jie buvo nenutraukiami, kaip 
ir vėliau per visą žydų istoriją. Jokūbo laikais žmonės vis dar 
nešiodavosi su savimi namų dievukus, bet jie jau pamažu mo- 
kėsi suvokti turį ir vieną tautinį Dievą. Abraomas laikėsi savo 
religinių įsitikinimų, tačiau jis, būdamas „svetimšalis ir ateivis“, 
mandagiai atiduodavo duoklę vietos dievybėms, kolektyviai 
vadinamoms „El“. Tad Abraomas mokėjo dešimtinę El Elio- 


95 Pradžios 25, 13-16; 22, 20-24; 10, Israel and Related Groups in the Peri- 
16-30; 36, 10-13. 56 W. F. Albright, od of Judges, - Oriens Antiquus, 1, 
The Song of Deborah in the Light of 1962. *7 O. Eissfeld, kn. Cambridge 
Archaeology, - Bulletin of the Ameri- Ancient History, II ii, sk. Xxxiv, „The 
can School of Oriental Research 62, 1936; Hebrew Kingdom“, p. 537. 

H. M. Orlinsky, The Tribal System of 

nui Jeruzalėje ir pripažino El Šadajų Hebrone bei El Olaną 
Beeršeboje*“. Tas momentas, kai Jokūbas priima Izraelio (arba 
Israel) vardą, žymi tą ribą, ties kuria Abraomo Dievas, lokali- 
zuojamas Kanaano žemėje, imamas identifikuoti su Jokūbo pa- 
likuonimis, izraelitais, ir jau netrukus turi tapti visagaliu Jah- 
ve, monoteizmo Dievu. 

Jahvės - visa kita nustelbiančio izraelitų religijos centro, 
to vieno „Dievo“, kurį šiandien garbina visi žydai, krikščionys 
ir musulmonai - įsivyravimas buvo iš lėto patvirtintas toles- 
niu tautos istorijos etapu - išėjimo į Egiptą ir dramatiško išsigel- 
bėjimo iš egiptiečių priespaudos metu. Iš Biblijos pasakojimo, 
užbaigiančio Pradžios knygą Juozapo mirtimi, o tada vėl atsi- 
naujinančio Išėjimo knygos pradžioje nelemtomis tos mirties 
pasekmėmis, galima susidaryti įspūdį, jog visa tauta buvo iške- 
liavusi į Egiptą. Tačiau toks įspūdis būtų klaidingas. Visiškai 
aišku, kad jau Jokūbo laikais nemaža habirų, arba hebrajų, 
kuriuos dabar turime vadinti izraelitais, pradėjo visam laikui 
kurtis Kanaane ir netgi jėga grobti žemes. Pradžios 34 skyriu- 
je skaitome, kad Jokūbo sūnūs Simeonas ir Levis surengė nuož- 
mų ir sėkmingą išpuolį prieš Sichemo karalių ir miestą, taigi 
izraelitams pirmąsyk atitenka nemažas miestas, visai galėjęs 
tapti ankstyviausia tautos Dievo sostine”. Sichemas jau XIX a. 
pr. Kr. buvo miestas, nes jis minimas viename Egipto doku- 
mente iš Sozostrio III karaliavimo (1873-1843 m. pr. Kr.), o 
vėliau įgyja kiklopiškas sienas. Iš tikrųjų tai pirmasis Biblijoje 
minimas Kanaano miestas (Pr 12, 6-7), ir jame Abraomas sulau- 
kė dieviškojo pažado. Sichemas yra netoli dabartinio Nabluso, 
miesto, kurio pavadinimas kilęs iš ‘naujo miesto’, arba Neapo- 
lio, kurį Vespasianas pastatė 72 m. po Kr., pakartotinai užka- 
riavęs Palestiną. Šią vietą galime nustatyti, vadovaudamiesi 


58 Pradžios 14, 18-20; 17, 1; 21, 33. „Navel of the Land“, - Biblical Archae- 
pe Apie Sichema Zr. W. Harrelson, B.  ologist, 20, 1957. 
W. Anderson, G. E. Wright, Shechem, 

Juozapo Flavijaus (rašė apie 90 m. po Kr.) ir Eusebijo (rašė 
prieš 340 m. po Kr.) veikalų nuorodomis; pastarasis sako, jog 
senasis Sichemas yra Neapolio priemiesčiuose, netoli Jokūbo 
šulinio. Sichemą Jokūbo giminė aiškiai ne tik paėmė, bet ir 
išlaikė savo rankose, nes mirties patale Jokūbas paliko jį savo 
sūnui Juozapui: „Dabar aš duodu tau viena dalimi daugiau 
negu tavo broliams, - dalį, kurią atėmiau iš amoriečių rankos 
savo kalaviju ir lanku"9. 

Tikrai Žinoma, kad nemaža izraelitų pasiliko Kanaane, taip 
pat esama išorinių liudijimų juos buvus veiklius ir karingus. 
Egipto dokumentai, vadinamieji Amarnos laiškai, tiksliai da- 
tuojami 1389-1356 m. pr. Kr., iš to laikotarpio, kai Egipto Nau- 
josios Karalystės faraonai nominaliai valdė Palestina — nors ju 
galia jau ir silpo, - kalba apie vietos vasalus bei jųjų priešus 
tame regione. Kai kuriuose dokumentuose minimas hebrajas 
vardu Labaja, arba Liūtaširdis; kiti yra jo paties parašyti. Egipto 
vyresnybei ir jos sąjungininkams jis sukėlė daugybę nemalo- 
numų; kaip ir visi kiti habirai, valdant egiptiečiams, buvo sun- 
kiai suvaldomas, tikras piktšašis. Galų gale jis mirė smurtine 
mirtimi, karaliaujant faraonui Achenatenui. Tačiau būdamas 
gyvas Labaja valdė nedidelę karalystę aplink Sichemą, ir jo 
turtą paveldėjo jo sūnūs. 

Iš tiesų, kiek mums žinoma, izraelitai-hebrajai turėjo savo 
rankose Sichemą visą tą laiką, kol jų broliai vilko Egipto jungą. 
Niekur neužsimenama apie tai, kad šis miestas būtų paimtas 
Jozuės užkariavimo metu, nors vos tik įkėlę koją į kalvas Je- 
ruzalės šiaurėje, jie atliko ar darsyk pakartojo sandoros cere- 
monija Sicheme, toje vietoje, kur Abraomas ją andai sudarė“!. 
Tatai nebyliai liudija, jog šis miestas jau nuo seno buvo ranko- 
se žmonių, kuriuos jie pripažino esant bendratikius ir giminin- 
gos padermės. Tad tam tikra prasme Sichemas buvo pirmoji 


60 Pradžios 48, 22. *! Jozuės 8, 30-35. 

centrinė šventavietė ir izraelitų Kanaano sostinė. Ši aplinkybė 
svarbi, nes nuolatinis nemažos izraelitų gyventojų grupės eg- 
zistavimas Palestinoje per visą laikotarpį nuo pirmojo Abrao- 
mo giminės atvykimo iki grįžimo iš Egipto daro daug įtikimes- 
nę Biblijos Išėjimo knygą, kuri aiškiai aprašinėja tik dalį tautos, 
ir užkariavimą, atpasakotą Jozuės knygoje*. Egipte izraelitai 
visad žinojo turį tėvynę sugrįžti, - kraštą, kuriame dalis gyven- 
tojų natūraliai būtų tapę jų sąjungininkais; ir ši pačioje Kanaano 
žemėje laukianti penktoji kolona savo ruožtu darė klajojančios 
grupelės sumanymą užgrobti kraštą ne tokį jau ir beviltišką. 

Taigi Egipte viešėjo, o vėliau iš jo išėjo ir toliau klajojo po 
dykumą tik dalis izraelitų tautos. Nepaisant to, šis etapas turėjo 
lemiamos reikšmės jų religinės bei etninės kultūros raidai. Tie- 
są sakant, tai būta paties svarbiausio epizodo jų istorijoje, ir 
visais laikais žydai jį tokį pripažino, nes jo metu pirmą kartą 
transcendentinio spindesio apgaubtas atsiskleidė jų garbinamo 
unikalaus Dievo būdas, jo galia išvaduoti juos iš didžiausios 
pasaulio imperijos ir įduoti jiems klestintį nuosavą kraštą; šis 
epizodas taip pat atskleidė gausybę jo griežčiausių reikalavi- 
mų, kurių vykdymo jis mainais tikėjosi iš jų. Prieš leisdamiesi 
į Egiptą, izraelitai buvo menka tautelė, beveik kaip ir bet kuri 
kita, nors jie ir turėjo branginamą šlovės pažadą. Sugrįžo tau- 
ta su tikslu, programa ir Žinia pasauliui. 

Šis laikotarpis prasideda ir baigiasi dviem įtaigiausiomis 
žydų istorijos asmenybėmis - Juozapu ir Moze, - archetipais 
tų Žmonių, kurių stiprybei ir laimėjimams bus lemta daugelį 
sykių nutvieksti žydų istoriją kelrodžio šviesa. Abu jie buvo 
jaunesnieji sūnūs - iš tos grupės, į kurią dar įėjo Abelis, Izao- 
kas, Jokūbas, Dovydas ir Saliamonas ir kurią Biblija, regis, 
ypač siekia išaukštinti. Daugumas vadų Biblijoje gimsta beda- 
liai ir neatsineša padėties, tačiau savo pastangų dėka ją pasie- 


62 Cambridge Ancient History, II ii, p. 
314-317. 


42 


I. IZRAELITAI 


kia, patys būdami dieviškosios malonės aktų vaisiai“. Kaip 
ypatingą dorybę Biblija regi bejėgiškumą, būdingą tokiai tau- 
tai, kuri retai kada teturėjo valdžią ir kuriai teko nemažai nuo 
jos nukentėti; tačiau iškovota sėkmė Biblijos taip pat laikoma 
dorybe, sėkmė - tai dorybės ženklas, ypač kai ją pelno tie, 
kurie kadaise buvo silpni ir pažeminti. Nei Juozapas, nei Mozė 
neturėjo pirmgimystės teisių, ir dėl savo pažeidžiamos padė- 
ties jiedu abu vaikystėje ar jaunystėje per plauką išliko gyvi; 
bet abudu pasižymėjo Dievo suteiktomis savybėmis, kurios 
padėjo jiems savo pastangomis iškopti į šlovės viršūnes. 
Tačiau čia panašumas ir baigiasi. Juozapas buvo didis sveti- 
mo valdovo patikėtinis ir valstybės veikėjas, - šį modelį dau- 
gelis žydų kartojo ištisus tris tūkstantmečius. Jis buvo protin- 
gas, pagaulus, įžvalgus ir lakios vaizduotės; svajotojas, bet ir 
daugiau nei svajotojas — žmogus, gebąs kūrybingai interpre- 
tuoti sudėtingus reiškinius, prognozuoti ir numatyti, planuoti ir 
administruoti. Ramus, darbštus, gabus visiems ekonominiams 
bei finansiniams reikalams, taip pat perpratęs įvairiausias ezo- 
terines Žinias, jis puikiai mokėjo tarnauti valdžiai ir išnaudoti 
ją savo tautos labui. Faraonas jam sako: „Nėra kito tokio įžval- 
gaus ir išmintingo kaip tu““. Pradžios knygoje Juozapui skirta 
daug vietos, ir jis aiškiai žavėjo ankstyvuosius perrašinėtojus, 
kurie iš pradžių atrinko šią daugybę istorijų, o paskui gana 
meistriškai ir simetriškai sulydė jas draugėn. Bet Juozapo isto- 
riškumas neabejotinas. Iš tikrųjų kai kurių romantiškesnių jo 
gyvenimo epizodų atgarsių randama Egipto literatūroje. Pa- 
vyzdžiui, Potifaro žmonos bandymas sugundyti jį, o atstumtos 
įtūžis bei griebimasis šmeižto ir Juozapo įkalinimas, aprašy- 
tas sename egiptiečių pasakojime, kuris vadinasi Istorija apie 
du brolius, pirmąsyk užrašytame papiruso rankraštyje, datuo- 
jamame 1225 m. pr. Kristų. Užsieniečiai Egipto dvare neretai 


9: Baron, op. cit., I i, p. 22. 64 Pradžios 
41, 39. 

aukštai iškildavo. XIV a. pr. Kr. Juozapo karjerą lygiagrečiai 
atkartoja semitas vardu Janhamu, Egipto įgaliotasis pasiunti- 
nys imperijoje valdant faraonui Achenatenui. Vėliau, XIII a., 
faraono Meneptos dvaro maršalas buvo semitas vardu Ben 
Ozenas“. Daugelis egiptietiškų realijų Juozapo pasakojime pa- 
sirodo esančios autentiškos. 

Visiškai neabejotinas faktas, kad į Egiptą atsikraustė didelė 
daugybė vakarų semitų. Jie pradėjo skverbtis į Nilo deltą jau 
trečiojo tūkstantmečio pr. Kr. pabaigoje. Šie imigrantai papras- 
tai atkeliaudavo taikiai, kartais savo noru, ieškodami rinkos 
prekybai ar darbo; kartais genami alkio, - mat Nilo žemės re- 
guliariausiai tiekdavo grūdus ir derliaus perteklių, — o kartais 
ir kaip vergai. Viename Egipto papiruse, Anastasi VI, pasakoja- 
mas garsus epizodas, kaip Egipto pasienio sargybiniai prane- 
ša rūmams apie pro šalį traukiančią gentį, ieškančią ganyklų 
bei vandens. Sankt Peterburge papirusas Nr. 1116a vaizduoja 
dosnų faraoną dovanojant kviečių ir alaus saikus vadovams, 
kurie, kaip nurodoma, atvykę iš Aškelono, Hazoro ir Megido. 
Kurį laiką, t. y. XVIII-XVI a. pr. Kr., Egiptą valdė svetimšalių 
valdovų Hiksų dinastija. Kai kurie jų vardai skamba semi- 
tiškai, - pvz., Chyanas, Jakubheras. I a. po Kr. istorikas Juoza- 
pas Flavijus, stengdamasis paremti Išėjimo pasakojimą, cituoja 
Manetoną ir sieja šį momentą su hiksų išvarymu XVI a. vidu- 
ryje. Bet egiptietiškosios detalės Biblijoje geriau derėtų su vė- 
lesniu laikotarpiu. 

Iš tikrųjų esama pakankamai įtikinamų įrodymų, jog egip- 
tiečių priespaudos laikotarpis, pasibaigęs izraelitų maištu ir 
pabėgimu, buvo arčiau II tūkstantmečio pr. Kr. paskutinio ket- 
virčio ir beveik neabejotinai valdant Zymiajam Ramziui II 
(1304-1237 m. pr. Kr.). Išėjimo knygos pradžioje apie egip- 


e. ou 

lažo darbais. Taip jie turėjo pastatyti Faraonui sandėlių mies- 
tus Pitoma ir Ramesę““. Ramzis II, iškiliausias iš Naujosios 
karalystės Devynioliktosios dinastijos statytojų — tiesą sakant, 
produktyviausias statytojas nuo Senosios karalystės pirami- 
džių kūrėjų laikų, - vykdė milžiniškus statybos darbus Pitome, 
dabartinėje Tel er-Rataboje - Vadi Tumilat slėnyje, ir vietovė- 
je, kurią pavadino savo vardu, Remese arba Pi Ramesu, dabar- 
tiniame? San el-Hagare prie Mėlynojo Nilo. Šie Devyniolikto- 
sios dinastijos faraonai buvo kilę iš šios Deltos vietovės ir į ją, 
greta biblinės Gošeno žemės, perkėlė valdžios centrą. Statybo- 
se dirbo gausybė lažininkų darbininkų ar vergų. Viename Ram- 
zio II karaliavimo laikų papiruse pasakyta: „Išdalyk grūdų 
davinius kareiviams ir habirams, gabenantiems akmenis prie 
didžiųjų Ramesės vartų““. Tačiau tikėtina, jog patsai išėjimas 
įvyko ne Ramziui karaliaujant. Labiau panašu, kad izraelitai 
išsivadavo valdant jo įpėdiniui Meneptai. Išliko šio faraono 
pergalės stela, datuojama 1220 m. pr. Kr. Joje pasakojama, esą 
jis laimėjęs mūšį už Sinajaus, Kanaane, o nugalėtieji vadinami 
„Izraeliu“. Galbūt jis ir nelaimėjo, nes faraonai dažnai savo 
patirtus pralaimėjimus bei prieitas aklavietes vaizduodavo kaip 
šlovingas pergales, bet aišku tai, kad jo susigrumta su izraeli- 
tais už savo teritorijos ribų, - vadinasi, jie jau buvo išėję. Tai 
pirmoji nebiblinė nuoroda į Izraelį. Jungdami ją su kitais liudi- 
jimais, kaip antai su skaičiavimais, paremtais 1 Kar 6, 1 ir Ts 11, 
269, mes galime pakankamai tvirtai įsitikinti, jog Išėjimas įvyko 
XIII a. pr. Kr. ir buvo pasibaigęs apie 1225 m. pr. Kristų. 
Istorijos apie Egiptą ištinkančias Dievo rykštes ir prieš iz- 
raelitų išsivadavimą vykusius stebuklus taip prikausto mūsų 
dėmesį skaitant Išėjimo knygą, kad kartais pamirštame tą pa- 
se Išėjimo 1, 11. d Cambridge Ancient šimtais metais po Izraelio sūnų išėji- 
History, II ii, p. 321-322. 96 H. H. Ben mo iš Egipto, ketvirtais Saliamono ka- 
Sasson, red., A History of the Jewish Pe-  raliavimo Izraelyje metais...". Salia- 


ople, vert., Harvard, 1976, p. 42. 6 Ka- mono karaliavimas pirmasis Izraelio 
ralių 6, 1: „keturi šimtai aštuoniasde- istorijoje absoliučiai datuojamas. 

prastą fizinį faktą, jog vėliau sukyla ir pabėga iš vergijos tau- 
ta, — o tai vienintelis senovės istorijoje užfiksuotas tokio po- 
būdžio faktas. Šiame pabėgime dalyvavusiems izraelitams jis 
tapo visa kita stelbiančia atmintimi. Tiems, kurie klausėsi, o 
vėliau skaitė apie jį, Išėjimas laipsniškai pakeitė patį sukūrimą 
kaip svarbiausias, lemiamas įvykis visoje žydų istorijoje. Egipto 
pasienyje atsitiko kažkas, kas privertė liudytojus patikėti, jog 
Dievas tiesiogiai ir ryžtingai įsikišo į jų likimą. Šio įvykio perpa- 
sakojimo ir užfiksavimo maniera įtikino vėlesniąsias kartas, 
kad šis unikalus Dievo galybės jų labui parodymas buvo įsta- 
biausias įvykis visų tautų istorijoje. 

Nepaisant daugelį metų trukusių intensyvių tyrinėjimų, 
mes iš tiesų visiškai nežinome, kurioje vietoje Viešpaties ran- 
ka išgelbėjo Izraelį nuo faraono armijos^?. Semiama frazė yra 
„prie nendrių jūros“ arba „prie jūros“. Tai galėtų reikšti vieną 
iš druskingųjų ežerų arba šiaurinį Sueco įlankos galą, ar netgi 
Akabos įlankos viršų; kita galimybė - tai Šiaurės Sinajuje esan- 
tis Serbono ežeras, kuris iš tikrųjų yra Viduržemio jūros lagū- 
na’. Bet mes tikrai žinome, kad pasienis buvo kai kuriose vie- 
tose stipriai įtvirtintas ir visur akylai saugomas. Epizodas, iš- 
gelbėjęs izraelitus nuo faraono įtūžio, jiems regėjosi kaip die- 
viškasis atpirkimas ir buvo toks stulbinantis, kad jiems ir jų 
palikuonims tapo visos jų dvasinės būties varomąja jėga. Pa- 
klauskit savęs, pasakė jiems Mozė, nuo tos dienos, kai Dievas 
sukūrė pasaulį, „ar įvyko kada nors toks didingas įvykis, kaip 
šis, ar kada nors kas nors panašaus buvo girdėta“, „Ar koks 
nors dievas kada nors bandė eiti ir pasiimti sau tautą iš kitos 
tautos rykštėmis, ženklais ir stebuklais, karu, galingai pakelta 
ranka ir siaubą keliančiais darbais, kaip kad Viešpats, jūsų Die- 
vas, padarė tau matant dėl jūsų Egipte?“ Išėjimo knygoje Mozei 


70 B. Couroyer, La residence Ramesside cit., p. 44; Cambridge Ancient History, II 
du Delta et la Rames Biblique, - Revue ii, p. 322-323. 
biblique 53, 1946. 7! Ben Sasson, op. 

pats Dievas nurodo stulbinamą savo darbų nepaprastumą ir 
atskleidžia jų ryšį su savo planais izraelitų kaip tautos atžvil- 
giu: „Jūs matėte, ką padariau egiptiečiams, kaip nešiau jus ant 
erelių sparnų ir pas save atsivedžiau. O dabar, jei paklusite 
mano balsui ir laikysitės mano Sandoros, jūs būsite mano nuo- 
savybė, brangesnė už visas kitas tautas. Iš tikrųjų man priklau- 
so visa žemė. Bet jūs būsite mano kunigiška karalystė ir šven- 
ta tauta"7, 

Šį pritrenkiantį įvykį atitiko ir nepaprastas žmogus, ėmę- 
sis vadovauti izraelitų maištui. Mozė yra kertinė figūra žydų 
istorijoje, ašis, apie kurią ši sukasi. Abraomas buvo giminės 
protėvis, o štai Mozė - tai kūrybinė jėga, tautos formuotojas; 
jam veikiant ir tarpininkaujant, izraelitai tapo išsiskiriančia tau- 
ta, turinčia nacijos ateitį. Kaip ir Juozapas, Mozė buvo žydų 
archetipas, tačiau visiškai kitoks, be to, daug įspūdingesnis. 
Pranašas ir vadas; ryžtingų veiksmų ir įtaigos Žmogus, gebąs 
didžiai užsirūstinti ir parodyti nepermaldaujamą apsisprendi- 
mo tvirtybę; bet sykiu gyvenąs įtemptą dvasios gyvenimą, 
mėgstantis vienatvėje, atkampioje gamtos kertelėje pasikalbėti 
su savimi ir Dievu, regintis vizijas, epifanijas ir apokalipses; o 
vis dėlto ne atsiskyrėlis, atsiribojęs nuo pasaulio, bet aktyviai 
jame veikiantis, nekenčiantis neteisybės, karštai siekiantis su- 
kurti utopinę karalystę Žmogus; jis tik tarpininkavo tarp Dievo 
ir žmogaus, bet stengės patį sutelkčiausią idealizmą perkelti į 
praktinį valstybės valdymą, o taurias sampratas - į kasdienio 
gyvenimo smulkmenas. Pirmų pirmiausia jis buvo įstatymų 
kūrėjas ir teisėjas, sukonstravęs galingą valstybės struktūrą, 
turėjusią pataisyti kiekvieną visuomeninio ar asmeninio elgesio 
aspektą, - tikrasis dvasios totalitaras. 

Jo veiklą atpasakojančios Biblijos knygos, ypač Išėjimo, Pa- 
kartoto įstatymo ir Skaičių, vaizduoja Mozę kaip milžinišką 


72 Pakartoto Įstatymo 4, 32-34; Išėji- 
mo 19, 4-6. 

laidininką, per kurį dieviškoji šviesa ir ideologija sruvo į Zmo- 
nių širdis ir protus. Bet mes turime įžvelgti ir tai, jog Mozė 
buvo itin originali asmenybė, laipsniškai, per sykiu baisingas 
ir taurinančias patirtis tampanti įnirtinga kūrybine jėga, ver- 
čianti pasaulį aukštyn kojomis, nesuskaičiuojamos daugybės 
kartų nesusimąstant pripažįstamas sąvokas transformuojanti 
į kažką absoliučiai nauja, taip, kad pasaulis dėl viso to virsta 
visiškai nauja vieta, ir jau nebeįmanoma sugrįžti prie senosios 
mąstysenos. Mozė iliustruoja faktą, kurį visad pripažindavo 
didieji istorikai, - Žmonija ne visuomet juda į priekį nepastebi- 
mais žingsneliais, bet kartais padaro didžiulį šuolį, neretai di- 
namiškai paveikta kokios nors paskiros iškilios asmenybės. 
Štai kodėl Wellhauseno ir jo mokyklos teigimas, neva Mozė ir 
jo įstatymai buvę vėliau, antrojoje I tūkstantmečio pr. Kr. pusė- 
je, sufabrikuoti poegzilinių kunigų, - tai skepticizmas, bevirstąs 
fanatizmu, žmonijos istorijos vandališkas sudarkymas, o juk 
šio požiūrio dar ir šiandien laikosi kai kurie istorikai. Prasima- 
nyti Mozę būtų buvęs uždavinys, pranokstantis Žmogaus proto 
galias, o jo jėga stoja gyva iš biblinio pasakojimo puslapių, ly- 
giai kaip kadaise ji pavergė sunkiai valdomą ir susiskaldžiusią 
tautą, neretai nelabai besiskirdavusią nuo persigandusios minios. 

Ir vis dėlto svarbu pastebėti, jog Mozė buvo nors ir iškili, 
bet jokiu būdu ne antžmogiška figūra. Priešindamiesi stipriai 
senovės tendencijai sudievinti pradininko figūrą, žydų rašyto- 
jai bei išminčiai dažnai ypač pasistengdavo pabrėžti Mozės 
žmogišką silpnumą bei nesėkmes. Tačiau šito visai nereikėjo: 
viskas yra užrašyta. Turbūt pats paveikiausias biblinio vaizda- 
vimo būdo aspektas yra tas, kad Mozė čia parodomas apniktas 
abejonių ir netikrumo, beveik pasiduodantis bailumui, klystan- 
tis, užsispyrusiai įsikibęs klaidingų nuostatų, kvailas, irzlus 
ir - o tatai dar įstabiau - su kartėliu suvokiantis savo trüku- 
mus. Iš tikrųjų labai jau retai kada didis Žmogus prisipažintų: 
„Aš niekada nebuvau iškalbus - nei praeityje, nei dabar, kai 


48 


I. IZRAELITAI 


tu prakalbinai savo tarna. Aš lėtas praverti lūpas ir nerangus 
mano liežuvis“. Artikuliuotumo stoka - tai, ko gero, pasku- 
tinis trūkumas, kurį prisipažįsta turįs įstatymdavys ir žmogus, 
stovintis už valstybės vairo. Dar labiau stebina tie vaizdai, 
kuriuose Mozė atsiskleidžia kaip vieniša, gerokai sutrikusi ir 
su savo uždaviniu nesusidorojanti figūra, besigalynėjanti su 
milžiniško vaidmens našta, - vaidmens, kurį jis prisiėmė neno- 
romis, bet atkakliai stengiasi atlikti. Išėjimo knygos 18-ame 
skyriuje regime jį nuo aušros ligi sutemos stropiai sėdintį ir 
sprendžiantį žmonių jam pateiktas bylas. Aplankyti atvykęs 
jo uošvis pasipiktinęs klausia: „Kodėl sėdi vienas, ko visi tie 
žmonės, stovėdami aplink tave laukia nuo ryto lig vakaro?“ 
O Mozė pavargęs atsako: „Ogi dėl to, kad žmonės ateina pas 
mane atsiklausti Dievo. Kai tik jie susiginčija, ateina pas mane, 
o aš išsprendžiu jų reikalą, ir pasakau jiems Dievo nuostatus 
ir įstatymus“. Į tai Jetras atsako: „Kaip tu darai, nėra gerai. 
Pats pervargsi ir šituos Žmones nuvarginsi.“ Tad jis pasiūlo 
sukurti nuolatinių, parengtų teismų sistemą, ir Mozė, būda- 
mas daugeliu atžvilgių kuklus žmogus, turįs didžiadvasišku- 
mo pasikliauti ir paklausyti gero patarimo, padaro taip, kaip 
siūlo Zilagalvis senasis"*. 

Iš Biblijos puslapių prieš mus iškylantis Mozė - tai herojiš- 
kumo ir žmogiškumo mišinys, žmogus, nuolat demonstruojan- 
tis nepaprastą tvirtumą, kuris slepia visokiausias abejones, o 
kartkartėmis — visišką sumaištį. Dėl savo padėties jam teko 
rodyti narsų visažinystės fasadą; kadangi turėjo suvaldyti savo 
begausėjančią ordą, jis tiesiog privalėjo pasitikinčiai svaidytis 
žaibais net ir nebūdamas tikras, ir viešumai atgręžti neva nepa- 
lenkiamą būdą, nors širdyje visai nesijautė toks esąs. Tad jo 
įvaizdis buvo rūstus, o jo priežodis: „Tegu įstatymas palenkia 
kalną“. Ir neabejotinai turi tiesos ankstyvosios agados tradicija, 


73 Išėjimo 4, 10. "* Išėjimo 18, 14-24. 

pagal kurią Aaronas buvęs populiaresnis už didybe pranoks- 
tantį savo brolį: kai mirė Aaronas, verkė visi, o kai mirė Mozė, 
gedėjo tik vyrai”. Biblijos skaitytojai, turėdami jos tekstus, 
šiandien tikriausiai aiškiau įsivaizduoja visą Mozės charakterį 
negu tie vyrai ir moterys, kurie iš tikrųjų ėjo jo vedami. 

Mozė buvo ne tik įtakingiausias iš visų senovės žydų iki 
Kristaus; jis vienintelis taip paveikė senovės pasaulį. Graikai 
sulydė jį su savo dievais ir didvyriais, ypač su Hermiu ir Mūsa- 
jų; buvo manoma, jog jis išradęs hebrajų raštą, o šis laikytas 
finikiečių, taigi — ir graikų rašto preliudija. Eupolemas sakė, 
jog Mozė buvęs pirmas išmintingas žmogus Žmonijos istorijo- 
je. Artapanas priskyrė jam Egipto valdymo sistemos organiza- 
vimą bei visokiausių karo ir pramonės įrenginių išradimą. Aris- 
tobulas manė, jog iš Mozės įkvėpimo sėmėsi ir Homeras, ir 
Hesiodas, o daugelis senovės autorių laikėsi bendros nuomo- 
nės, esą Žmonija apskritai ir pati graikų civilizacija daug skolin- 
ga jo idėjoms“. Nenuostabu, kad senovės žydų autoriai palai- 
kė šią tradiciją, pateikiančią Mozę kaip svarbiausią senovės 
kultūros architektą. Juozapas Flavijus sako, esą jis sukūręs patį 
žodį „įstatymas“, tuo metu dar nežinotą graikiškai, ir buvęs 
pirmasis įstatymų leidėjas pasaulio istorijoje”. Filonas kaltina 
tiek filosofus, tiek įstatymų kūrėjus už Mozės idėjų grobimą 
bei kopijavimą, o labiausiai čia „pasižymėję“ esą Herakleitas 
ir Platonas”. Dar įstabesnis pagonių rašytojo Numenijaus iš 
Apamėjos (II a. po Kr.) tvirtinimas, jog Platonas buvęs tik grai- 
kiškai kalbantis Mozė”. Senovės autoriai ne tik tvirtai tikėjo 
Mozę egzistavus, - jie laikė jį viena iš figūrų, lėmusių pasaulio 
istorijos kryptį. 

Tačiau tarp pagonių rašytojų, pradedant antrąja I tūkstant- 
75 Sifra 45 d.; Encyclopaedia Judaica, zapas Flavijus, Contra Apionem, 2, 
t. 12, p. 568. "6 Eusebijas (mires apie 154. 7? Filonas, Questiones et Solutiones 
359 m. po Kristaus) apibendrino di- in Genesin, 4, 152; De Providentia, 111. 


džiumą šios tradicijos savo Praepara- 7? Numenius, Fragments, red. E. A. Lee- 
tio Evangelica, 9, 26-27 ir kt. 77 Juo- mans, 1937, p. 19, 32. 

mecio pr. Kr. puse, büta ir tendencijos matyti Mozés paveiksle 
nelemta figūrą, sukūrusią keistą, siaurą, išskiriančią savuosius 
ir antivisuomenišką religijos formą. Mozės vardas neabejoti- 
nai siejamas su ankstyviausiaisiais sistemingo antisemitizmo 
protrūkiais. Hekatajas iš Abderos (IV a. pr. Kr.), kuris parašė 
Egipto istoriją (dabar Zuvusia), kaltino Mozę atskyrus savo 
sekėjus nuo kitų žmonių ir skatinus ksenofobiją. Manetonas 
(apie 250 m. pr. Kr.) pirmas paskleidė tą nepaprastai gają legen- 
dą, esą Mozė buvęs visiškai ne žydas, bet egiptietis, atsimetė- 
lis Heliopolio kunigas, kuris neva įsakęs žydams išskersti vi- 
sus egiptiečių šventus galvijus ir įvesti svetimą valdžią“?. Mintis 
apie sukilusį Egipto kunigą, vadovaujantį atstumtųjų — tarp ju 
ir raupsuotuju bei negrų - maištui, virto pamatiniu antisemi- 
tizmo modeliu, etikete-provaizdžiu, nepaprastai atkakliai vis 
gražinamu ir kartojamu per ištisus šimtmečius. Ji, pavyzdžiui, 
dusyk iškyla antisemitiniuose Karlo Marxo pasisakymuose jo 
laiškuose Engelsui*?!. Taip pat įdomu ir tai, kad Sigmundas 
Freudas, anaiptol ne antisemitas, savo paskutinįjį kūrinį Mozė 
ir monoteizmas pagrindė Manetono pasakojimu, esą Mozė bu- 
vęs egiptietis ir kunigas, dar pridurdamas populiarią spekulia- 
ciją, neva jo religinės idėjos išaugusios iš Achenateno saulės 
kulto, bei daugybę jau savo pseudofaktinių nesąmonių. 

Jei Mozė kur ir sėmėsi idėjų, religinių ar teisinių (o ir vie- 
nos, ir kitos jo sąmonėje buvo, žinoma, neatskiriamos), - tai 
jau tik ne Egipte. Iš tikrųjų Mozės veiklą galima suprasti kaip 
visuotinį visko, kam atstovavo senovės Egiptas, pasmerkimą. 
Kaip ir Abraomo išsikraustymo iš Uro bei Harano atveju, mes 
neturime manyti, jog izraelitų Išėjimą iš Egipto lėmė vien ekono- 
miniai motyvai. Jie ne tik bėgo nuo vargo. Tiesą sakant, Bibli- 
joje esama užuominų į tai, kad tasai vargas buvęs pakenčia- 


80 Pakartota Juozapo Flavijaus Contra isme, Paris, 1895. 51 Marxas Engelsui 
Apionem, 1, 228; T. Reinach, Textes 1861 m. gegužės 10 d., kn. Marx-En- 
d'auteurs grecs et romains relatifs au Juda- gels Works, t. 30, p. 165, 259. 

mas; Mozės orda neretai su ilgesiu prisimindavo „riebų Egip- 
to viralą“. Visą antrąjį tūkstantmetį pr. Kr. gyvenimas Egipte 
dažniausiai būdavo malonesnis negu kurioje kitoje Artimųjų 
Rytų dalyje. Išėjimą paskatinęs motyvas buvo neabejotinai po- 
litinis. Egipte izraelitai sudarė nepatogiai didelę, o dar ir augan- 
čią mažumą. Išėjimo pradžioje faraonas „savo žmonėms“ sako: 
„Žiūrėkite — [...] izraelitų tauta gausesnė ir galingesnė už mus. 
Tai negerai! Turime su jais pasielgti taip gudriai, kad nebe- 
daugėtų“*. Būgštavimai dėl izraelitų gausumo labiausiai ir ska- 
tino jų priespaudą, tam tyčia ir sumanytą, kad sumažintų jų 
gretas. Faraono vergija iš tolo niūriai nuspėjo Hitlerio vergiško 
darbo programą ir netgi jo holokaustą: tarp šių periodų ma- 
tyti trikdančios paralelės. 

Taigi Išėjimas buvo politinio atsiskyrimo ir pasipriešini- 
mo aktas; bet taip pat - ir pirmų pirmiausia - tai religinis ak- 
tas. Juk izraelitai buvo kitokie, jie buvo suvokiami kaip kito- 
kie ir jų bijota kaip tik dėl to, kad jie atmetė visą šiurpiai keistą 
ir knibždantį Egipto dievų panteoną, o sykiu ir visą egiptietiš- 
kąjį dvasingumą, kuris savo ruožtu buvo toks pat intensyvus 
ir visa persmelkiąs, kaip ir besikristalizuojanti Izraelio religi- 
ja. Panašiai kaip Abraomas pajuto, jog Uro religija priėjo akla- 
vietę, izraelitams ir jų vadui Mozei, žvelgusiam giliau nei kiti, 
egiptiečių tikyba ir jos praktika atrodė slegiantys, nepakelia- 
mi, atgrasūs ir ydingi. Išeiti buvo tolygu išsiveržti ne tik iš 
fizinės priespaudos, bet ir iš troškaus dvasinio kalėjimo: Izrae- 
lio plaučiai Egipte geidė Ziauresnio tiesos deguonies ir tyres- 
nės, laisvesnės ir atsakingesnės gyvensenos. Egipto civilizaci- 
ja buvo didžiai sena ir labai vaikiška, ir bėgdami iš jos, izraeli- 
tai mėgino pasiekti brandą. 

Žvelgiant iš laiko perspektyvos, šiame brendimo procese 
izraelitai, be abejo, veikė ne tik savo, bet ir visos būsimos 


82 Moses and Monotheism, London, 
1939. 5 Išėjimo 1, 9-10. 

žmonijos labui. Monoteizmo atradimas, ir ne šiaip monoteiz- 
mo, bet vieno visagalio Dievo, besivadovaujančio doriniais 
principais ir besistengiančio nuosekliai diegti juos žmonėms, - 
šis atradimas buvo vienas iš lemtingiausių posūkių istorijoje, 
gal ir pats lemtingiausias. Tuo galima įsitikinti pasigilinus į 
izraelitų atmestąją egiptiečių pasaulėžiūrą. Egiptiečiai buvo ne- 
paprastai nagingi bei išmoningi, turėjo nepriekaištingą vizuali- 
nį skonį, tačiau jų intelektualinis suvokimas buvo visiškai ar- 
chaiškas. Jiems būdavo sunku ar net neįkandama suvokti bend- 
ras sąvokas. Jie menkai tenutuokė apie tolydžio besitęsiantį 
laiką kaip kartojimosi priešpriešą, todėl iš tiesų nesuprato isto- 
rijos. Linijinio judėjimo samprata pranoko jų suvokimo galias. 
Jų sąvokinės gyvenimo ir mirties, žmogiškojo, gyvūnų ir auga- 
lijos pasaulių distinkcijos buvo trapios ir netikros. Jų tikėji- 
mas turėjo daugiau bendra su ciklinėmis ir animistinėmis Rytų 
bei Afrikos religijomis nei su tuo, ką mes įpratę vadinti religi- 
ja Vakaruose. Dangus ir žemė skyrėsi tik kiekybiškai, bet ne 
kokybiškai, dangų valdė karalius, į kurį būdavo įsikūnijęs kūrė- 
jas, o jo žemiškoji manifestacija būdavo faraonas. Visuomenė 
tiek danguje, tiek žemėje buvo stabili ir nekintama ir jokia 
kitokia nė negalėjo būti, o bet kokie pokyčiai būdavo ydingas 
nukrypimas nuo normos. Labai būdinga, kad ši statiška visuo- 
menė visiškai nesuvokė beasmenio įstatymo, todėl neturėjo 
jokios kodifikuotos teisės, o ką jau kalbėt apie rašytinį teisyną. 
Įstatymo šaltinis ir šeimininkas buvo faraonas, o jo teisėjai — 
mat teismų, žinoma, būta - sėdėjo įgalioti skelbti jo arbitralius 
sprendimus. 

Trečiajame ir antrajame tūktstantmety pr. Kr. Tarpupio 
kultūrų pasaulėžiūra buvo visiškai kitokia. Daug dinamiškesnė, 
bet sykiu ir labiau supainiota. Šių kultūrų atstovai nepripažino 
vieno dievo, aukščiausiojo galybės šaltinio, idėjos. Kitaip negu 
egiptiečiai, kurie nuolat papildydavo savo panteoną naujais 
dievais, jei tik iškildavo teologinių nesklandumų, Tarpupio 

tautos tikéjo, jog visi vyriausieji dievai buvo sukurti. Siu dievu 
draugei ir priklausė galutinė valdžia, jie išsirinkdavo panteo- 
no valdovą (kaip antai Marduka) ir įsigeidę suteikdavo žmo- 
nėms nemirtingumą. Tad dangus, panašiai kaip žmonių visuo- 
menė, nuolat kito. Iš tikrųjų pirmasis ir buvo antrosios ats- 
paudas, o kaip juos jungianti grandis stūksojo zikuratas. Tačiau 
žmonių valdovas nebūdavo dieviškas - šioje raidos pakopoje 
retai tepasitaikydavo, kad Tarpupio visuomenė tikėtų karaliu- 
mi-dievu, - nebuvo jis nė absoliutus; valdovas atsiskaitydavo 
dievams“*. Monarchas negalėdavo arbitraliai teisti ar vykdyti 
teisingumo. Iš tikrųjų Zmogu gynė nekintamas kosminis įstaty- 
mas“. Kadangi senovės Tarpupio visuomenėje paplitusios idė- 
jos buvo dinamiškos ir todėl atvėrė pažangos perspektyvą, 
jos buvo daug patrauklesnės už Egipto negyvą tvarką. Jos siūlė 
viltį kaip priešybę afro-azijinių normų rezignacijai bei fataliz- 
mui, kuriems taip įstabiai atstovavo Egiptas. Piramidė buvo 
mirusio dievo-karaliaus kapas, o štai zikuratas-šventykla gy- 
vai siejo žemę ir dangų. Kita vertus, šios pažiūros neteikė jokio 
dorinio gyvenimo pagrindo ir iš jų kildavo nemaža neaiškumų 
dėl to, ką gi tie dievai iš tikrųjų gynė ir ko norėjo. Jų džiaugs- 
mas ir pyktis būdavo sauvališkas bei nepaaiškinamas. Žmogus 
nuolatos ir aklai stengėsi palenkti juos aukomis. 

Vienu svarbiu požiūriu šios į Vakarus plintančios Tarpu- 
pio visuomenės darėsi rafinuotesnės. Jos laipsniškai susigal- 
vojo daug tobulesnių formų raštą už Egipto hieroglifus bei jo 
darinius ir šį išradimą teisėtai laikė galios šaltiniu. Todėl ir 
manė, jog užrašytas įstatymas įgydavo daugiau jėgos ir tap- 
davo dieviškas. Nuo trečiojo tūkstantmečio pabaigos teisinės 
sistemos griežtėjo ir sudėtingėjo ir būdavo įkūnijamas ne vien 
daugybe atskirų teisinių dokumentų, bet ir rašytiniais teisės 
kodeksais: akadų rašto ir kalbos plitimas skatino valdovus 


84 C. J. Gadd, Ideas of Divine Rule in the Ancient Near East, London, 1948. 
xx Speiser, op. cit. 

sudarinėti savo teisynus tokiose tolimose visuomenėse kaip 
Elame ir Anatolijoje, horitų ir hetitų karalystėse, Ugarite ir 
Viduržemio jūros pakrantėje. 

Taigi ankstyviausiasis Mozės teisyno variantas, kurį mes 
manome buvus priimtą apie 1250 m. pr. Kr., priklausė tuo metu 
jau senai tradicijai. Pirmasis kodeksas, atrastas tarp Stambulo 
Senovės Rytų muziejaus tekstų, datuojamas pradedant maž- 
daug 2050 m. pr. Kr., - tai Ur Namu, „šumerų ir akadų ka- 
raliaus“ iš Trečiosios Uro dinastijos, kūrinys. Jame pažymi- 
ma, greta kita ko, ir tai, jog dievas Nana pasirinkęs Ur Namu 
valdovu, ir šis nusikratęs nedorų pareigų bei nustatęs teisin- 
gus svorio ir ilgio matus. Abraomas tikriausiai turėjo Žinoti 
šio teisyno nuostatus. Kitas kodeksas, su kuriuo galėjo būti 
susipažinęs Abraomas, pradedamas datuoti apytikriai nuo 
1920 m. pr. Kr.: tai dabar Irako muziejuje esančios dvi plokš- 
telės iš senosios Ešnūnos karalystės, parašytos akadų kalba; 
jose išvardijama apie šešiasdešimt nuosavybės nuostatų, nusta- 
tytų dievo Tiskpako ir perduotų per vietos karalių. Nepalygi- 
namai išsamesnės yra XIX a. pr. Kr. pradžios plokštelės, dau- 
giausiai saugomos Pensilvanijos universitete: jose surašytas 
Idi karaliaus Lipit Ištaro kodeksas, pateikiamas (kaip ir Ur 
Namu) šumerų kalba; o pats įspūdingiausias - tai Hamurabio 
kodeksas, surastas 1901 m. Sūzuose, į rytus nuo Babilono, iš- 
kaltas akadų kalba ant šešių pėdų aukščio diorito luito, dabar 
saugomo Luvre, ir datuojamas 1728-1686 m. prieš Kristų“. 
Tarp kitų, vėlesnių teisės kodeksų paminėtinas Vidurio Asiri- 
jos molio plokštelių rinkinys, vokiečių archeologų iškastas pora 
metu prieš Pirmąjį pasaulinį karą Kalat Šergate (senovės Ašūre), 
tikriausiai yra XV a. pr. Kr., t. y., ko gera, iš laikotarpio, arti- 
miausio pirminiam Mozės kodeksui*. 


86 Enid B. Mellor, red., The Making of chard, red., Ancient Near Eastern Texts 
the Old Testament, Cambridge, 1972. Relating to the Old Testament, Prince- 
87 Kodeksu pavyzdziu Zr. J. B. Prit- ton, 1969. 

Tad rinkdamas ir kodifikuodamas Izraelio įstatymus, Mozė 
turėjo gausių precedentų. Jis išaugo dvare; buvo raštingas. 
Įstatymo užrašymas ir iškaldinimas akmenyje sudarė dalį 
išsilaisvinimo akto — pabėgimo iš Egipto, neturėjusio įteisin- 
tos įstatymų sistemos, į Aziją, kurioje įstatymų kodeksas jau 
buvo įprastas dalykas. Ir vis dėlto, nors Mozės kodeksas šia 
prasme pratęsė Artimųjų Rytų tradiciją, jis taip dažnai ir taip 
esmingai nukrypsta nuo visų kitų senovės teisynų, kad tampa 
visiškai nauju dalyku. Pirma, nors ir apie kitus teisės kodek- 
sus sakoma, esą jie buvę Dievo įkvėpti, bet juos teikia ir for- 
muluoja atskiri karaliai, kaip antai Hamurabis ar Ištaras; taigi 
jie yra atšaukiami, pakeičiami ir iš esmės pasaulietiški. Bibli- 
joje, priešingai, vienas Dievas rašo įstatymą - visoje Penkiakny- 
gėje įstatymų leidyba priklauso tik jam, - ir nė vienam izraelitų 
karaliui nė karto nėra leista formuluoti įstatymų kodeksą, beje, 
jie to nė nemėgina daryti. Mozė (o vėliau ir Ezechielis, teisės 
reformų perteikėjas) buvo pranašas, o ne karalius, ir dieviška- 
sis tarpininkas, o ne suverenus įstatymų leidėjas. Todėl ir jo 
teisyne visiškai neskiriami religiniai ir pasaulietiniai dalykai - 
abeji yra viena, — neskiriama taip pat nė civilinė, baudžiamoji 
teisė bei moralės nuostatai*. 

Šis neskyrimas turėjo svarbių praktinių padarinių. Mozės 
teisės teorijos požiūriu, visi įstatymo pažeidimai rūstina Die- 
vą. Visi nusikaltimai yra nuodėmės, lygiai kaip kiekviena nuo- 
dėmė yra nusikaltimas. PrasiZengimas - tai absoliutus blogis, 
ir ne Žmogaus valioje jį atleisti ar nubausti. Atsilyginti nusk- 
riaustam mirtingajam dar nepakanka; Dievas reikalauja taip 
pat išpirkimo, o tai gali reikšti negailestingą bausmę. Daugu- 
ma senovės Artimųjų Rytų teisynų yra orientuoti į nuosavybę, 
ir net patys Žmonės juose prilygsta tam tikrai nuosavybės for- 
mai, kurios vertė gali būti nustatoma. Mozės kodeksas orien- 


585 M. Greenberg, Some Postulates of Biblical Criminal Law, kn. Goldin, 
op. cit. 

tuotas į Dievą. Pavyzdžiui, kituose kodeksuose vyras gali do- 
vanoti neištikimai žmonai ir jos meilužiui. Mozės teisynas, prie- 
šingai, reikalauja užmušti abu“'. Taip pat kituose kodeksuose 
numatoma karaliaus teisė dovanoti net ir tada, kai skiriamas 
mirties nuosprendis, o štai Biblija nesudaro tokios galimybės. 
Iš tikrųjų mirtimi baudžiamų nusikaltimų atvejais čia pasmer- 
kiama „turtuolio teisė“: kad ir koks turtingas būtų žudikas, 
jis negali išsisukti nuo egzekucijos išsipirkdamas pinigais, net 
jei jo auka yra paprastas tarnas ar vergas, ir esama daugelio 
kitų nusikaltimų, taip užrūstinančių Dievą, kad finansinė kom- 
pensacija nepajėgia jo pykčio numaldyti. Tačiau jei neturima 
intencijos sužeisti, užmušti ar sunkiai nusidėti, o sužalojimas 
būna nenumatytas blogo elgesio padarinys, Dievas mažiau už- 
rūstinamas, ir veikia žalos atlyginimo įstatymai. Prasižengėlis 
tuomet „sumokės, kaip nuspręs teisėjai“. Ši taisyklė galioja tuo- 
met, kaip nustato Mozės kodeksas, kai vyras suduoda moteriai 
ir ji persileidžia arba kai mirtis ištinka po nusikalstamo susidū- 
rimo bei visais menkesniais atvejais; „akį už akį, dantį už dan- 
tį, ranką už ranką, koją už koją““", - ši daug nesusipratimų 
sukėlusi Biblijos vieta reiškia paprasčiausiai tai, kad už sužei- 
dimą dera griežtai atlyginti. Kita vertus, jei net ir atsitiktinio 
sužalojimo atveju pakaltinamumo laipsnis yra nusikalstamas, 
turi būti taikomas mirties bausmės įstatymas. Taigi žmogų 
mirtinai subadęs jautis tiesiog užmušamas, o savininkas nebau- 
džiamas; tačiau jeigu jis žinojo savo gyvulį esant pavojingą ir 
vis tiek nesiėmė atitinkamų priemonių, o dėl to žuvo Žmogus, 
savininkas turi padėti galvą”. 

Pastarasis nuostatas, žinomas kaip „Besibadančio jaučio įs- 
tatymas“, liudija apie nepaprastą Mozės kodekso teikiamą 
svarbą žmogaus gyvybei. Čia, kaip ir visad, kai moralės tikslais 


5? Pakartoto Įstatymo 22, 22-23; Kuni- ring Ox in Babylonian and Biblical 
gu 20, 10. °? Išėjimo 21, 22. ?! Išėji- Law, - Archiv Orientali 18, 1950. 
mo 21, 29; žr. A. van Selms, The Go- 

taikoma mirties bausmė, slypi paradoksas. Mozės teologija 
teigia, jog Žmogus sukurtas pagal Dievo paveikslą, tad jo gyvy- 
bė ne šiaip vertintina, ji yra šventa. Žmogaus nužudymas yra 
toks sunkus prasižengimas prieš Dievą, kad turi būti skirta 
aukščiausioji bausmė — gyvybės atėmimas; pinigų nepakanka. 
Šitokiu būdu siaubingas egzekucijos faktas pabrėžia žmogaus 
gyvybės šventumą. Todėl veikiant Mozės įstatymams, sulaukė 
mirties daugybė vyrų ir moterų, kuriems pagal pasaulietinius 
aplinkinių visuomenių įstatymus būtų buvę leista tiesiog atly- 
ginti savo aukoms ar jų šeimoms. 

Tačiau teisingas ta pačia aksioma grįstas ir priešingas tei- 
ginys. Kiti teisynai numatydavo mirties bausmę už nuosavy- 
bės teisių pažeidimus, kaip antai už plėšikavimą gaisro metu, 
įsilaužimą į namus, rimtą pasikėsinimą į nuosavybę naktį, 
žmonos pagrobimą, o štai Mozės įstatymų požiūriu, joks nu- 
sikaltimas nuosavybės atžvilgiu nėra baustinas mirtimi. Žmo- 
gaus gyvybė pernelyg šventa, palyginti su atveju, kai pažei- 
džiamos vien nuosavybės teisės. Šis kodeksas, taip pat smer- 
kia ir bausmės perkėlimą kitam: baudžiant už tėvų prasižen- 
gimus, neturi būti susidorojama su sūnumis ar dukterimis, o 
už vyro nusikaltimą Žmona nepasmerkiama prostitucijai?. Ma- 
ža to, ne tik Žmogaus gyvybė yra šventa (nes sukurta pagal 
Dievo paveikslą), bet ir žmogaus asmuo brangintinas. Pavyz- 
džiui, vidurio Asirijos kodekse išvardijamas ištisas žiaurių fi- 
zinių bausmių sąrašas, apimantis veido sužalojimą, kastraciją, 
sodinimą ant kuolo ir užplakimą negyvai; Mozės teisynas, prie- 
šingai, kūną traktuoja pagarbiai. Fizinis žiaurumas čia suma- 
žintas iki minimumo. Net plakimas apribojamas keturiom de- 
šimtimis kirčių, o ir plakama turi būti „teisėjo akivaizdoje“, 
kitaip, plakėjui įsismaginus, „tavo artimas bus pažemintas tavo 


32 Pakartoto Įstatymo 24, 16; 5, 9; Išė-  nusikaltimui tolygi bausmė. Jozuės 7; 
jimo 20, 5. Tačiau Biblijos pasakoji- II Samuelio 21. 
muose yra pavyzdžių, kai taikoma 

akyse^?, Akivaizdu tai, jog Mozės kodeksas buvo nepalygin- 
ti humaniškesnis už bet kurį kitą, nes, orientuotas į Dievą, jis 
automatiškai buvo orientuotas ir į Žmogų. 

Mozės teisyno ašis buvo Dekalogas, Dievo teiginiai, per- 
teikti Mozės (Pakartoto įstatymo 5, 6-18) ir įvardyti kaip „de- 
šimtis žodžių“ ar priesakų (Įst 4, 13). Pirmasis šių įsakymų 
variantas pateikiamas Išėjimo knygos 20, 2-14. Šiuose tekstuo- 
se esama daugelio neišspręstų problemų bei neaiškumų. Tikė- 
tina, jog šie įsakymai atsirado paprastos, netgi glaustos for- 
mos, o tik vėliau buvo išplėsti. Rekonstruota ankstyviausia jų 
forma, kuria juos pateikė Mozė, natūraliai pasiskirsto į tris 
grupes - nuo pirmo iki ketvirto apima santykius tarp Dievo ir 
žmogaus, nuo šešto iki dešimto - santykius tarp Žmonių, o 
penktasis, sujungiantis abi šias grupes, reglamentuoja tėvų ir 
vaikų santykius. Taigi skaitome: „Aš esu YHWH, tavo Die- 
vas; neturėsi kitų dievų, tik mane; nedirbsi sau stabo; drožinio 
nenaudosi piktam YHWH vardo; atmink šabo dieną; gerbk 
savo tėvą ir motiną; nežudysi; nesvetimoteriausi; nevogsi; ne- 
liudysi melagingai; negeisi savo artimo namų““*. Kai kurios iš 
šių dorovės taisyklių yra bendros ir kitoms Artimųjų Rytų 
civilizacijoms: pavyzdžiui, yra vienas Egipto dokumentas, Zi- 
nomas kaip „Kaltumo užginčijimas“, kuriame mirusi siela per 
paskutinį teismą vardija nepadarytų prasižengimų sąrašą“. 
Tačiau senovės pasaulyje daugiau nieko nėra nė iš tolo pana- 
šaus į tokį išsamų elgesio prieš Dievą ir Žmogų sąvadą, tei- 
kiamą ištisai tautai ir įrašytą jos širdyse, koks yra Dekalogas. 

Dešimt Dievo įsakymų sudarė pagrindą sandorai su Die- 
vu, pirmąsyk sudarytą Abraomo, atnaujintą Jokūbo ir dabar 
vėl - iškilmingai ir viešai - atnaujintą Mozės ir visos tautos. 
?3 Pakartoto Įstatymo 25, 3; E. A. Ho- lorient antique, - Revue biblique 57, 
ebbel, The Law of Primitive Man, Har- 1950. ?*j. J. Stamm, M. E. Anrew, 
vard, 1954; G. R. Driver, J. C. Miles, The Ten Commandments in Recent Re- 


The Babylonian Laws, 2 tomai, Oxford, search, New York, 1967. 35 Pritchard, 
1952; W. Kornfeld, L'Adultere dans Ancient Near Eastern Texts, p. 35. 

Šiuolaikiniai moksliniai tyrimai rodo, kad trumpai išdėsty- 
ta Išėjimo 19-24 ir Pakartoto įstatymo knygoje dar kartą de- 
taliau aptarta, Mozės sandora išlaiko senovės Artimųjų Rytų 
sutarties formą, pavyzdžiui, sutarčių, kurias sudarinėjo heti- 
tai. Ji turi istorinį įvadą, kuriame išdėstomas susitarimo tikslas, 
toliau jo pobūdis, jo dieviškieji liudytojai, nauda ir prakeiki- 
mai, tekstas, plokštelės, ant kurių jis surašytas, ir saugykla, 
kurioje jos laikytinos. Bet Mozės sandora unikali tuo, kad tai 
sutartis ne tarp dviejų valstybių, bet tarp Dievo ir žmogaus. 
Iš tikrųjų šioje sandoroje senovės izraelitų visuomenė sulydė 
savo interesus su Dievo interesais ir mainais už globą ir kles- 
tėjimą pripažino Jį kaip totalitarinį valdovą, kurio norai regu- 
liavo kiekvieną jų gyvenimo aspektą. Tad Dekalogas yra tik 
sudėtingos Dievo įstatymų sistemos ašis, sistemos, kuri patei- 
kiama Išėjimo, Pakartoto įstatymo ir Skaičių knygose. Vėly- 
vosios Antikos laikotarpiu judėjų mokslininkai suskirstė šiuos 
įstatymus į 613 priesakų, iš kurių 248 yra liepiamieji įsakymai, 
o 365 - draudimai”. 

Ši Mozės teisyno medžiaga apima milžinišką temų ivairo- 
vę. Ji visa jokiu būdu nedatuotina Mozės laikais, juolab tokia 
forma, kuria ji mus pasiekė. Dalis šios medžiagos, pavyzdžiui, 
skirta sėsliajai žemdirbystei ir turi būti priskiriama laikotar- 
piui po Kanaano užkariavimo. Spėliojama, jog visa tai buvę 
tiesiog perimta iš kanaaniečių teisės, savo ruožtu kildinamos 
iš šumerų, babiloniečių, asirų ir hetitų”. Bet izraelitai jau forma- 
vosi į gyvos teisinės mąstysenos tautą, visiškai sugebančią iš 
pagrindų keisti aplinkui randamas sampratas ar transformuoti 
jas į visiškai naujas. Dabar jau galima atmesti senąją teoriją, 
esą daugumas Mozės įstatymų atsiradę potremtiniais laikais. 


36 G. Mendenhall, - Biblical Archaeology 22, 16; O. Eissfeldt, kn. Cambridge An- 
17, 1954. ?" Patogiai išdėstyta, su tek- — cient History, II ii, sk. xxxiv, p. 563: Zr. 
stu nuorodomis: Encyclopaedia Judai- J. P. M. Smith, The Origin and History 
ca, t. 5, p. 763-782. °% Išėjimo 21, 1 iki of Hebrew Law, Chicago, 1960. 

Speciali Kunigų knyga, ištisai ritualinė ir teisiškai grindžianti 
izraelitų organizuotą religinį ir pilietinį gyvenimą, labai tiksliai 
atitinka tai, ką Žinome apie politinę izraelitų istoriją trylik- 
tame bei dvyliktame amžiuje prieš Kristų. Tas pat pasakyta ir 
apie Pakartoto įstatymo knygą, kuri platesnei auditorijai popu- 
liariai pateikia kunigams skirtus pirmesniosios knygos teks- 
tus. Čia greta teisės aprėpiami ir mitybos dalykai, medicinos, 
mokslo užuomazgos bei profesinė praktika. Didelė šios me- 
džiagos dalis nepaprastai originali, tačiau ji visa nuosekliai 
atitinka nebiblinę panašias temas aptariančią medžiagą, para- 
šytą Artimuosiuose Rytuose vėlyvajame bronzos amžiuje arba 
plačiai paplitusią jau prieš keletą šimtmečių. 

Tačiau, nors kai kuriais požiūriais Mozės laikų izraelitai 
buvo labai būdingi savo epochai, ryškėjo ir kai kurie juos išski- 
riantys ypatumai. Mozės įstatymai buvo labai griežti lyties 
klausimais. Pavyzdžiui, ugaritų teisė, apie kurią sužinome iš 
Ras Šamra plokštelių, tam tikromis aplinkybėmis leisdavo san- 
guliavimą, svetimavimą, santykiavimą su gyvuliais ir kraujo- 
maišą“. Hetitai leisdavo kai kurias santykiavimo su gyvuliais 
formas (bet ne incestą). Egiptiečiai kraujo giminystę laikė paly- 
ginti nesvarbia. Izraelitai, priešingai, draudė visas iškreipto 
sekso formas ir turėjo draudžiamų santuokų sąrašą, į kurį 
buvo įtraukta ne tik kraujo, bet ir vedybinė giminystė!“, 

Panašu, kad izraelitai savo mitybos taisykles pasiskolino 
iš egiptiečių, bet būta ir daugelio skirtumų. Izraelitams, kaip 
ir egiptiečiams, buvo draudžiama valgyti jūros gyvius, neturin- 
čius pelekų ar žvynų. Tačiau pamaldiems egiptiečiams iš viso 
buvo uždrausta valgyti žuvį. Kita vertus, jie galėjo valgyti ir 
valgė daugelį vandens paukščių rūšių, kurios izraelitams buvo 
užgintos. Bet kaip ir egiptiečiams, jiems buvo leista valgyti 
balandžius, karvelius, žąsis ir kitus naminius paukščius, kurap- 


* A. van Selms, Marriage and Family — 1954. 100 D. R. Mace, Hebrew Mar- 
Life in Ugaritic Literature, New York, riage, New York, 1953. 

kas ir putpeles. Atrodo, kad daugumą Mozės taisyklių grindė 
koks nors grubus mokslinis principas, o ne vien prietarai. Plėš- 
rūs mėsėdžiai žvėrys laikyti pavojingais ir dėl to uždrausti; 
„švarūs“ gyvuliai, apskritai imant, buvo griežtai žolėdžiai, skel- 
tanagiai ir atrajojantys — muflonas, antilopė, stirna, kalnų ožys, 
danielius ir gazelė. Kiaulės buvo draudžiamos, nes pavojin- 
gos valgyti nepakankamai išvirtos, nešiojančios parazitinius 
organizmus. Izraelitai taip pat griežtai nevalgydavo ir pau- 
kščių plėšrūnų bei maitvanagių. Kupranugarį priskirdavo prie 
nešvarių, nes jis buvo vertingas. Sunkiau suprasti, kodėl jie 
draudė kiškius bei triušius. 

Izraelitų higienos įstatymai paprastai sekdavo egiptiečių 
praktika. Mozės medžiaga apima nemaža medicinos paveldo, 
ir didelė jo dalis taip pat kilusi iš Egipto, kuris turėjo medici- 
nos tradiciją bent jau nuo Imhotepo, datuojamą 2650 m. pr. 
Kristų. Keturi svarbiausieji medicininiai Egipto papirusai anks- 
tesni už Mozės epochą. Medicinos empirika II tūkstantmečio 
pr. Kr. senovės teisės kodeksuose būdavo neretai įteisinama 
įstatymu - pavyzdžiui, Hamurabio įstatyme, kuris buvo para- 
šytas 500 metų prieš Mozės gyventąjį laiką. Tačiau garsioji 
raupus aptarianti Biblijos dalis, nustatanti tam tikros kunigų 
kategorijos pareigas diagnozuojant ir gydant šią ligą, yra visiš- 
kai unikali. Unikali taip pat ir izraelitų apipjaustymui skiria- 
ma reikšmė, jau Mozės laikais turėjusi ilgą istoriją. Šio papročio 
nepraktikavo kanaaniečiai ar filistiečiai, asirai ir babiloniečiai. 
Jį praktikavo edomitai, moabitai ir amonitai; taip pat ir egiptie- 
čiai. Tačiau nė viena šių visuomenių apipjaustymui neteikė tran- 
scendentinės reikšmės, ir susidaro įspūdis, jog II tūkstantme- 
tyje pr. Kr. jis jau apskritai buvo beišnykstąs. Tatai savaime 
patvirtina šio izraelitų papročio senumą, o juk jis pirmąsyk 
minimas atliekamas Abraomo kaip jo pirmosios sandoros da- 
lis. Didysis prancūzų mokslininkas t. de Vaux manė, jog izrae- 
litai iš pradžių naudojo apipjaustymą kaip iniciacijos ritualą 

prieš vedybas'?!, Tose visuomenėse, kur jis praktikuotas, šio 
ritualo funkcija ir buvo tokia, ir jis būdavo atliekamas sulaukus 
maždaug trylikos metų. Bet Mozės sūnų tik gimusį apipjaustė 
jo motina Cipora (Išėjimo 4, 24-26), o tuomet apeiginis apyvar- 
pės priekinės dalies pašalinimas aštuntąją dieną po gimimo 
buvo įamžintas Mozės įstatymuose (Kunigų 12, 3). Tad izraeli- 
tai atribojo šį ritualą nuo vyriškos brandos ir, turėdami jau 
ryškų polinkį suistorinti paprotį, pavertė jį neatskiriamu isto- 
rinės sandoros bei priklausymo išrinktajai tautai simboliu!??, 
Jie išsaugojo ir nuo Abraomo laikų atėjusią tradiciją naudoti 
tam senovinius titnago peilius!?. Apipjaustymo įstatymas buvo 
išlaikytas, nors visos kitos visuomenės jau seniai jo atsisakė, 
ir jis tapo tautos ir jos tikėjimo vienybės ženklu. Šis įstatymas 
nebuvo skirtas vien tam, kad padarytų žydus skirtingus, kaip 
vėliau paniekinamai atsilieps Tacitas. Bet, žinoma, jis darė ir 
tai bei tapo dar vienu elementu, įpintu į augančio antisemitiz- 
mo schemą!“, 

Kita sena ir reikšminga institucija, taip pat išskyrusi izrae- 
litus iš kitų tautų ir pasėjusi būsimo priešiškumo sėklą, buvo 
šabas. Ši idėja, atrodo, pasiskolinta iš babiloniečių astronomi- 
jos, bet Išėjimo ir Pakartoto įstatymo knygose jos prasmė aiški- 
nama įvairiai - kaip Dievo poilsio užbaigus kūrimą, Izraelio 
išsivadavimo iš Egipto vergijos atminimas ar humaniška būti- 
nybė duoti darbininkams, o ypač vergams ir nešuliniams gy- 
vuliams šiokio tokio atokvėpio. Poilsio diena - tai vienas iš 
didžiųjų Žydų indėlių, padėjusių pelnyti Žmonijai patogumą ir 
džiaugsmą. Tačiau tai buvo ne tik poilsio, bet ir šventa diena, 
žmonių sąmonėje vis labiau siejama su tikėjimu Dievo išrinktąja 
tauta, tad Ezechielio pranašystėje Dievas jau pateikia šabą kaip 
101 R. de Vaux, Ancient Israel: Its Life nal of Biblical Literature, 85, 1966. 
and Institutions, vert., New York, 1961, 1% Išėjimo 4, 25; Jozuės 5, 2-3. 1% Ba- 


p. 46-47. 19? 1. M. Sasson, Circum- ron, op. cit., i I, p. 6-7. 
cision in the Ancient Near East, - Jour- 

priemonę išskirti žydus iš kitų: „Be to, daviau jiems savo ša- 
bus kaip ženklą man ir jiems, kad žinotų, jog aš, Viešpats, juos 
pašventinu“!“. Tad ir šabas prisidėjo prie kitų tautų įsivaiz- 
davimo, jog žydai laikosi atstu nuo likusiosios žmonijos dalies. 

Izraelitai laipsniškai jau darėsi labai saviti, o kai kuriais 
kritiniais aspektais dvasiškai pralenkę savo amžių. Tačiau paly- 
ginti su išsivysčiusiomis visuomenėmis, 1250 m. pr. Kr. jie vis 
dar buvo primityvi tauta. Net dvasinėje plotmėje jie tebeturė- 
jo išlaikę daugybę atgyvenų, kurių vėliau neatsisakė ištisus 
šimtmečius. Iš tikrųjų kartu ir istoriškai mąstantys, ir pernelyg 
susirūpinę įstatymu, jie turėjo polinkį formalizuoti senus prie- 
tarus ir jų atkakliai laikytis. Būta daugelio tabu, pvz., dėl sek- 
so, kraujo ir mūšių!“. Magija tikėta visuotinai, ji buvo įteisinta 
institucijomis. Mozė ne tik kalbėjosi su Dievu akis į akį ir diri- 
gavo sukrečiantiems stebuklams, - jis dar ir išdarinėjo magiš- 
kus triukus. Gyvatėmis virstančios lazdos ir vytelės - nuvalkio- 
ti senovės Artimųjų Rytų magijos elementai — sudarė izraelitų 
religijos dalį, pašventintą nuo Mozės ir Aarono laikų. Stebuk- 
lų buvo bent jau tikimasi iš ankstyvųjų pranašų, ir jie neretai 
dėvėdavo burtininko atributus. Biblijos puslapiuose skaitome 
apie charizminius apsiaustus ar mantijas, kurias dėvėjo Elijas 
ir paveldėjo Eliziejus. Zedekijas pasidarė sau porą geležinių ra- 
gu". Samsonas iliustravo tikėjimą, esą galia slypinti plaukuose, 
ir tatai atspindėjo ritualinis galvos skutimas!“. Pranašai prak- 
tikavo ekstazines būsenas ir, norėdami išgauti įspūdingų efek- 
tų, galėjo naudotis smilkalais bei narkotikais!?. Vienoje tik Bib- 
lijos knygoje aprašyta triukas su magnetu, triukas su vandeniu, 
ligos užtraukimas, jos pagydymas, priešnuodis nuodams nu- 


105 Ezechielio 20, 12. 199 Kunigų 17, II Karalių 2, 23. 1% A. H. Godbey, 
14; Pradžios 9, 4; Pradžios 38, 24. Zr. Incense and Poison Ordeals in the An- 
I. M. Price, Swine in Old Testament cient Orient, - American Journal of Se- 
Taboos, - Journal of Biblical Literatu- mitic Languages, 46, 1929-1930. 

kenksminti, mirusiojo prikėlimas, iššauktas žaibo trenksmas, 
aliejaus inde padauginimas ir minios pamaitinimas!!“, 

Ir vis dėlto izraelitai buvo pirmoji tauta, nukreipusi savo 
protą į religijos klausimus. Per visą jų istoriją nuo Mozės laikų 
racionalizmas buvo kertinis žydų tikėjimo akmuo. Tam tikra 
prasme tai svarbiausias jo elementas, nes monoteizmas jau sa- 
vaime yra racionalizacija. Jei egzistuoja antgamtiška, nežemiška 
jėga, tai kaip ji gali spinduliuoti iš girių ir versmių, upių ir 
uolų? Jei saulės ir mėnulio judėjimas apskaičiuojamas bei išma- 
tuojamas, taigi jei paklūsta nustatytiems dėsniams, tai kaip šie 
dangaus kūnai gali būti antgamtiško autoriteto šaltinis, patys 
aiškiai priklausydami gamtos pasauliui? Tad iš kur randasi 
toji jėga? Žmogus štai išmoksta valdyti gyvąją ir negyvąją gam- 
tą, — tai argi dieviškoji galybė a fortiori neturi būti gyva ir asme- 
niška? O jei Dievas gyvena, tai kaip jojo galybė gali būti arbit- 
raliai ir nelygiai pasidalijusi tarp ištiso dievybių panteono? 
Riboto dievo idėja — tai savaiminis prieštaravimas. Ėmus pro- 
tu mąstyti dievybę, natūraliai randasi idėja apie vienintelį, visa- 
galį ir asmenišką Dievą, kuris, būdamas nelygstamai pranašes- 
nis už žmogų savo galybe, o dėl to ir dorybe, savo veiksmuose 
nuosekliai vadovaujasi sistemiškais etikos principais. Žvelgda- 
mi iš XX a. perspektyvos, mes judaizmą vertiname kaip pačią 
konservatyviausią religiją. Tačiau savo ištakose tai buvo pats 
revoliucingiausias tikėjimas. Etinis monoteizmas pradėjo pro- 
cesą, kuris sugriovė Antikos pasaulėvaizdį. 

Jau turėdami vieno visagalio Dievo sąvoką, izraelitai pada- 
rė teisingą išvadą, jog jis negalėtų būti pasaulio dalis ar net 
visas pasaulis, kaip kad pagonių dievai; jis nebuvo viena iš 
pasaulį laikančių jėgų ir net ne jos visos kartu. Jo matmenys 
buvo nepalyginamai didesni: visata - tai tik jo kūrinys. Taigi 
izraelitai Dievui priskyrė nepalyginamai didesnę galybę ir 


110 Pavyzdžių su nuorodomis žr. G. Fohrer, History of Israelite Religion 
(vert.), London, 1973, p. 233. 

distanciją negu kuri nors kita senovės religija. Dievas esas visu 
daiktų priežastis - nuo žemės drebėjimų iki politinių bei ka- 
rinių susidūrimų. Jokio kito galios šaltinio nesą, - demonus 
veiklon paleidžia Dievas; dievybė nedaloma, unikali, vienin- 
telė. O kadangi Dievas ne šiaip didesnis už pasaulį, bet nelyg- 
stamai didesnis, tai mintis jį pavaizduoti yra absurdiška!". 
Tuomet proto argumentai patvirtina, jog mėginti sukurti jo 
paveikslą yra įžeidžiama. Nors izraelitų draudimas piešti at- 
vaizdus ir nepriklauso seniausiajai jų religijos daliai, tačiau jis 
vis dėlto labai senas, atsiradęs netrukus po to, kai įsitvirtino 
monoteizmo kultas. Jis tapo puritoniškų šio tikėjimo funda- 
mentalistų liepsningu simboliu, religijos aspektu, kurį jiems 
sunkiausiai sekėsi įdiegti tautai kaip visumai; šis principas yra 
akivaizdžiausias, labiausiai krentantis į akis skirtumas tarp 
izraelitų religijos ir visų kitų, tai dogma, kurią su didžiausiu 
priešiškumu sutiko kitos pasaulio tautos, mat ji reiškė, jog griež- 
ti izraelitai, o vėliau - žydai negalėjo gerbti jų dievų. Sis drau- 
dimas buvo glaudžiai susijęs ne tik su izraelitų uždarumu, bet 
ir su agresyvumu, nes jiems buvo liepiama ne tik išsižadėti 
atvaizdų, bet ir juos naikinti: 

...Nugriaukite jų aukurus, sudaužykite jų paminklinius akmenis ir 
iškirskite jų šventuosius stulpus. Negarbinsite kito dievo, nes Viešpats 
vardu Pavydulingasis, yra pavydulingas Dievas. Nesudaryk sandoros su 
krašto gyventojais, kad jiems ištvirkaujant su savo dievais ir aukojant 
savo atnašas, vienas jų nepasikviestų tavęs ir tu nevalgytum jų aukų. O 
jei imsi Zmonas savo sūnums iš jų dukterų, ištvirkaudamos su savo die- 
vais, jų dukterys privers ir tavo sūnus ištvirkauti su jų dievais. 

Ši Išėjimo knygos vieta liudija nepaprastą baimę ir fana- 
tizmą!!, 

Negana to, izraelitai klydo manydami - Žinoma, jeigu jie 
taip manė, - kad atvaizdų naudojimas buvo religinio infanti- 
lizmo forma. Daugumas senovės Artimųjų Rytų religijų nelaikė 


111 yon Rad, op. cit., „Some Aspects of *! Išėjimo 34, 13-16. 

medžio, akmens ar bronzos stabų pačiais dievais. Atvaizda 
jie traktavo kaip praktinę priemonę, kuri padėtų paprastam, 
nemokytam dievo garbintojui įsivaizduoti dievybę ir pasiekti 
dvasinę vienybę su ja. Kaip tik tuo Katalikų Bažnyčia visais 
laikais ir teisina atvaizdų — ne tik Dievo, bet ir šventųjų — varto- 
jimą. Toldami nuo pagonybės, izraelitai neabejotinai teisingai 
stengėsi kuo labiau suintelektualinti dievybę, žengti žingsnį 
abstraktumo link. Tai sudarė jų religinės revoliucijos dalį. Bet 
intelektualizacija nėra lengvas kelias, ir patys izraelitai nevengė 
vaizdžių priemonių - kad ir žodžiais kuriamų vaizdinių. Bib- 
lijoje apstu dievybės antropomorfizavimo. 

Esama ir daugiau prieštaravimų. Kaipgi Žmogus gali būti 
sukurtas pagal Dievo paveikslą, jei Dievo paveikslas neįsivaiz- 
duojamas ir dėl to uždraustas? Tačiau idėja, kad žmogus suma- 
nytas pagal Diėvo paveikslą, šiai religijai yra tokia pat esmin- 
ga kaip ir stabų draudimas. Tam tikra prasme tai jos moralės 
pamatas: šis principas apima nepaprastai daug!"?. Kadangi žmo- 
gus atitinka Dievo paveikslą, jis priklauso Dievui; ši sąvoka 
padeda Žmogui įsisąmoninti, kad jis nėra tikrasis ir amžinas 
netgi paties savęs savininkas, o ką sakyti apie visa kita, ką jis 
gauna iš pilnų Dievo aruodų. Jo kūnas nelyginant išnuomotas; 
žmogus atsakingas prieš Dievą už tai, ką jis tam kūnui bei su 
juo daro. Tačiau šis principas taip pat reiškia ir tai, kad kū- 
nas - t. y. žmogus - turi būti traktuojamas pagarbiai ir net 
oriai. Žmogus turi nekintamas teises. Mozės kodeksas iš tik- 
rųjų yra ne tik privalomų pareigų bei draudimų, bet ir teisių 
kodeksas, kad ir užuomazgos pavidalu. 

Maža to: tai primityvi lygybės deklaracija. Ne tik žmogus 
kaip kategorija yra sukurtas pagal Dievo paveikslą; visi atski- 
ri žmonės taip pat sukurti pagal Dievo paveikslą. Šia prasme 
jie visi lygūs. Ši lygybė - anaiptol ne tuščias vardas; ji reali vienu 


113 Tokio požiūrio laikėsi Mišnos iš- — minčius Simeonas ben Asajus; Sifra 
apie Kunigų 19, 18. 

svarbiu požiūriu. Visi izraelitai yra lygūs prieš Dievą ir todėl 
lygūs prieš jo įstatymą. Teisingumas galioja visiems, nepriklau- 
somai nuo galbūt egzistuojančių skirtumų. Mozės teisyne įvar- 
dijamos ir tik implikuojamos įvairios privilegijos, tačiau esmin- 
gais klausimais jame nedaroma skirtumo tarp įvairių tikinčiųjų 
grupių. Negana to, visi dalyvauja priimant sandorą, - šis spren- 
dimas buvo populiarus, netgi demokratiškas. 

Taigi izraelitai kūrė naujos rūšies visuomenę. Juozapas Fla- 
vijus vėliau: pavartojo jai terminą „teokratija“. Jis apibrėžė ja 
kaip „viso suverenumo perdavimą Dievui“!“. Išminčiai vėliau 
tai įvardys taip: „užsidėti Dievo Karalystės jungą“!“. Izraeli- 
tai galėjo turėti vienokių ar kitokių pareigūnų, tačiau jie valdė 
tik kaip atstovai, nes įstatymą sukūrė Dievas ir jis nuolatos 
kišdavosi, žiūrėdamas, kad to įstatymo būtų laikomasi. Faktas, 
kad Dievas viešpatauja, praktiškai reiškė tai, kad viešpatauja 
jo įstatymas. Ir kadangi visi turėjo vienodai paklusti įstatymui, 
ši sistema pirmoji įkūnijo dvejopą pranašumą - įstatymo vieš- 
patavimą ir visų lygybę prieš įstatymą. Filonas pavadino ją 
„demokratija“, kurią nusakė kaip „ištikimiausiai įstatymą ger- 
biančią ir geriausią santvarką“. Bet sakydamas „demokrati- 
ja“, jis neturėjo galvoje visų žmonių valdymo; jis ją apibrėžė 
kaip „valdymo formą, gerbiančią lygybę ir besivadovaujančią 
įstatymu ir teisingumu“!6. Žydų sistemą jis būtų galėjęs tiksliau 
apibūdinti kaip „demokratinę teokratiją“, nes būtent tokia ji 
ir buvo”. 

Tad jau Mozės laikais pasireiškė ir stiprėjo mūsų minėtas 
izraelitų polinkis maištauti prieš esamą tvarką. Jie, vergų tau- 
ta, sukilo prieš savo šeimininką Egiptą - seniausią ir autokra- 
tiškiausią pasaulio monarchiją. Jie pabėgo į dykumą ir masi- 
niu liaudies susirinkimu priėmė savo įstatymus ne kokiame 
nors sename mieste, bet pliko kalno papėdėje, priėmė juos iš 


114 Contra Apionem, Loeb Classic, 1951, Specialibus Legibus, Loeb Classics, 1950, 
ii, p. 165. 5 Berakot 2, 2. !!éDe iv, p. 237. ! Belkin, op. cit., p. 15-18. 

netašyto vado, kuris net nesivadino karaliumi. Mes nežinome, 
kur buvo Mozės Sinajaus kalnas. Galėjo tai būti ir vis dar tebe- 
kunkuliuojantis ugnikalnis. Dabartinis Sinajaus vienuolynas 
visuomet buvo krikščionių vieta; jis atsirado ne vėliau kaip IV 
a. po Kr., o gal dar dviem šimtais metų anksčiau. Bet net ir 
tuomet - praėjus 1450 m. nuo to laiko, kai nuo kalno nusileido 
Mozė. Tikėtina, kad izraelitams įsikūrus Kanaane, Mozės Si- 
najus liko piligrimystės centru dar ištisoms kartoms. Bet ga- 
lop ši tradicija nutrūko ir vieta tapo užmiršta, ir beveik neiti- 
kima ta galimybė, kad ankstyvieji krikščionys būtų nukeliavę 
į teisingą vietą. Ir vis dėlto ši atšiauraus ir bauginamo grožio 
vieta poetiškai dera tokiems dramatiškiems įvykiams. Tai tin- 
kama scena likimą formuojančiam tautos veiksmui, - tautos, 
kuri nepripažino savo meto miestų, galybės ir turtų ir kuri 
gebėjo įžvelgti egzistuojant moralės tvarką, aukštesnę už pa- 
saulio tvarką. Vėliau dramatiškame Biblijos pažade Antrasis 
Izaijas suteiks išraišką žydų bejėgiškumo išaukštinimui Ken- 
čiančio, bet galų gale laimėsiančio Viešpaties tarno asmenyje; 
o dar vėliau atsimetėlis žydas šv. Paulius paklaus: „Argi Die- 
vas nepavertė pasaulio išminties kvailyste?“ ir pacituos Raštą: 
„Juk parašyta: Sunaikinsiu išmintingųjų išmintį ir niekais pa- 
versiu gudriuju gudrybe"!*. Tačiau šios tradicijos ištakos sie- 
kia Sinajaus kalną!". 

Izraelitams, turėjusiems ilgą ateivių ir keleivių patirtį, jųjų 
išėjimas iš Egipto ir klajonės po dykumą bei kalnuotą Sinajaus 
kraštą nebuvo kažkas nauja. Bet šis gal net pusę amžiaus trukęs 
tarpsnis dar sustiprino jų išskirtinumo jausmą, antinomizmą, 
jų atsajumą. Kaip nurodė žydų istorikas Salo Baronas, įdomu 
tai, kad izraelitų garbintas Dievas net ir po savo apsireiškimo 
Sinajaus kalne liko toks pat „nešiojamas“ kaip ir Abraomo lai- 
kais: jis gyveno Sandoros Skrynioje, savotiškoje įmantrioje bū- 


118 Laiškas korintiečiams, 1, 19-20. Cambridge Ancient History, II ii, p. 324. 
113 Sinajaus kalno vietovė aptariama: 

doje, buvodavo tabernakulyje (padangtėje) arba veikė per 
šventuosius akmenis Urimą ir Tumimq'?. Ši kilnojama dievogar- 
bos ašis buvo išlaikyta net Šventyklos laikotarpiu, o po jos 
sugriovimo nesunkiai grįžta prie idėjos, jog Dievas neturi jokios 
pastovios buveinės, ir nuo to laiko judaizme ši idėja tampa 
nepaprastai svarbi. Ji dar natūraliau dera prie žydų visa api- 
mančio ir visur esančio, bet neregimo Dievo sampratos. Ji taip 
pat atspindi nepaprastą šios tautos gebėjimą prisitaikyti, įsi- 
gudrinimą greitai suleisti šaknis, jas vėl išsirauti ir prigyti su 
jomis kitur, pasigėrėtinai atkaklų savojo tikslo laikymąsi nepri- 
klausomai nuo aplinkos. Pasak Barono, „žydų tikėjimo ir prak- 
tikos kertiniu akmeniu tapo veikiau ne politinė galia plėstis 
bei užkariauti, o religinio bei etninio atkaklumo galia"?!. 

Ir vis dėlto reikia darsyk pabrėžti, jog izraelitai, kad ir 
būdami linkę nenustygti vietoje, nebuvo dykumos klajokliai 
nei kilme, nei polinkiais. Net Sinajuje jie neklajojo kaip tikri 
nomadai. Didžioji Išėjimo knygos dalis, apimanti kokius tris- 
dešimt septynerius metus, sukasi apie Kadešo nukariavimą, o 
ši vieta buvo derlinga, turtinga vandens, ir izraelitai ją atėmė 
iš sėslių amalekitų. Buvo mėginta identifikuoti kai kurias ki- 
tas Išėjimo knygoje minimas vietas. Tačiau nors ir neretai ban- 
dyta nužymėti žemėlapyje šių klajonių trajektoriją (ir, be abe- 
jo, tai įdomus užsiėmimas), tai vis dėlto lieka grįsta vien spėji- 
mais!?. Viena įdomi teorija teigia, kad levitu gentis, kuriai 
priklausė ir patsai Mozė ir kuri netrukus pasisavino išskirtinę 
teisę į kunigystę, pirmoji įsikūrė Kadeše ir tenai puoselėjo nau- 
jąją religiją. Kitos gentys jau buvo Kanaane. Paskutiniai į Pa- 
žadėtąją žemę prasibrovė Juozapo gentis iš Egipto ir levitai iš 
Kadešo, Mozės paversti aistringo Jahvės garbinimo įrankiu. 
Gavusi pastarosios dinamišką postūmį, radosi naujoji izraeli- 


120 Baron, op. cit., i I, 48-49. 121 Ibid. i California Expedition, - Bulletin of the 
I, p. 23. 122 Plg. W. F. Albright, Ex- American School of Oriental Research, 
ploring in Sinai with the University of 109, 1948. 

tų visuomenė, o katalizavo šį procesą religija!?. Visa tai ti- 
kėtina, bet neirodoma. 

Izraelitams įžengus į Kanaaną ir jį nukariavus, istorinių 
įvykių kontūrai ima ryškėti, nes Biblijos įrašus vis daugiau 
nušviečia archeologiniai duomenys. Pirmojo iškilaus izraelitų 
karo vado vardu pavadinta Jozuės knyga dabar gali būti trak- 
tuojama kaip iš esmės istorinis dokumentas, kad ir su kai ku- 
riais patikslinimais. Jozuė, sūnus Nuno iš Efraimo giminės, 
vadovavo Mozės apsaugai, buvo jo asmens sargybinis Sina- 
juje ir organizavo padangtės sargybą. Savo karinę reputaciją 
pelnė klajonių. metu, per beviltišką susidūrimą Refidime su 
šeicho Amaleko vadovaujama gauja. Mozė įsakė Jozuei: „išeik 
ir kovok su Amaleku“, o pats atsistojo „ant kalvos su Dievo 
lazda rankoje“. Aaronas ir Huras palaikė iškeltas pranašo ran- 
kas kariams padrąsinti, „taip jo rankos liko tvirtos iki pat sau- 
lėlydžio. Jozuė nugalėjo Amaleka ir jo tautą kalaviju“. Prieš 
pat mirtį Mozė Jozuei perdavė vadovavimą tautai ir iškilmingai 
pastatė jį „prieš visą bendriją“. Šitaip jis tapo ne tik karo vadu, 
bet ir pranašu: „Nuno sūnus Jozuė buvo kupinas išminties dva- 
sios, nes Mozė buvo uždėjęs ant jo savo rankas“!*. 

Taigi Jozuė pradėjo ir didžia dalimi užbaigė Kanaano nu- 
kariavimą. Galbūt jis ir nevadovavo visiems izraelitams, bent 
jau iš pradžių. Nevykdė ir stambaus masto invazijos. Kanaano 
apgyvendinimo procesas vyko daugiausia infiltruojant vietos 
gyventojus ir sustiprinant sau giminiškas gentis, kurios, kaip 
minėta, jau buvo įsitvirtinusios tokiuose miestuose kaip Siche- 
mas. Tačiau būta nemaža trumpų susidūrimų ir keletas įspū- 
dingu apgulčių. Kanaaniečių materialinė civilizacija pranoko iz- 
raelitų, ir tikriausiai jie buvo apsiginklavę daug geriau, be to, 
turėjo masyviai įtvirtintus akmens miestus. Šis izraelitų užka- 
riavimo žygis dvelkė beviltiškumu, ir galbūt tai padėtų paaiš- 


123 Cambridge Ancient History, II ii, p. **? Skaičių 27, 15-21; Pakartoto Įstaty- 
327. 124 Išėjimo 17, 8-13. mo 34, 9. 

kinti tokį negailestinga ju elgesį užėmus vieną ar kitą miestą. 

Perėjus Jordano upę, pirmasis krito Jerichas, vienas iš se- 
niausių pasaulio miestų. Kathleen Kenyon atlikti kasinėjimai 
bei radioaktyvusis datavimas parodė, kad jis siekia septintąjį 
tūkstantmetį prieš Kristų. Ankstyvajame ir viduriniajame bron- 
zos amžiuje miestą supo milžiniškos sienos, ir jo nepaprasti 
įtvirtinimai davė pagrindą vienam iš ryškiausių Biblijos epizo- 
dų. Generolas-pranašas Jozuė įsakęs kunigams šešias dienas 
iš eilės nešti Sandoros Skrynią aplink miestą, lydint Jubilie- 
jaus ragų pūtikams; o septintąją, „kunigams pučiant ragus“, 
Jozuė įsakęs visai tautai: „Sušukite! Viešpats atidavė jums mies- 
ta!". Tada „Vos išgirdę ragų gausma, žmonės sušuko galingu 
šauksmu, ir siena nugriuvo. Žmonės veržėsi į miestą, kiekvie- 
nas tiesiai iš savo vietos, ir užėmė jį“'*“, Dėl erozijos Kenyon 
vadovaujami tyrinėtojai negalėjo pasakyti, kaip buvo sugriau- 
tos sienos. Ji mano, jog tai galėjo būti žemės drebėjimas, kurį 
izraelitai palaikė Dievo įsikišimu. Biblija pasakoja: „tada jie 
skyrė kalavijų sunaikinti visa, kas buvo mieste: vyrus ir mote- 
ris, jaunus ir senus, jaučius ir avis bei asilus". Kathleen Kenyon 
nustatė, kad miestas tikrai buvo sudegintas būtent tuo metu 
ir, negana to, dar labai ilgą laiką po to niekas jame negyveno, 
o tatai atitinka Jozuės sprendimą, jog niekas neprivaląs šio 
miesto atstatyti, ir grasinimą: „Tebūnie prakeiktas Viešpaties 
akivaizdoje žmogus, kuris bandytų atstatyti Jericho miesta!"!? 

Jozuė nenusiaubdavo miesto, jei tik galėdavo to išvengti. 
Jis mieliau derėdavosi dėl pasidavimo ar - dar geriau - dėl 
sutarties ir taikaus įsikūrimo. Kaip tik šitaip ir įvyko, pavyz- 
džiui, Gibeone. Tačiau Jozuė patyrė, jog miesto gyventojai ap- 
gavo jį dėl sandoros sąlygų, tad nors jis ir išgelbėjo juos nuo 
izraelitų keršto, „tą dieną Jozuė padarė juos malkų kirtėjais ir 
vandens nešėjais bendrijai“. Gibeonas, pasak Biblijos, „vie- 


126 Jozuės 6, 16-20. 127 Jozuės 6, 21, London, 1957. '2 Jozuės 9, 27. 
26; K. Kenyon, Digging Up Jericho, 

nas karališkųjų miestų, buvo didelis miestas“ (Iz 10, 2). Jo tikslią 
vietą po Antrojo pasaulinio karo galutinai nustatė amerikiečių 
archeologas Jamesas Pritchardas. Biblijoje Gibeonas minimas 
ne mažiau kaip keturiasdešimt penkis kartus, ir Pritchardui 
pavyko daugumą šių nuorodų patvirtinti. Tai būta gražios vy- 
nuogių augintojų srities, miestas turėjo požeminius rūsius vynui 
laikyti devynių galonų talpos statinėse. Ne mažiau kaip ant 
25 šių statinių rankenų Pritchardas aptiko raides gb n — Gibeo- 
nas!?, Miesto netektis buvo tokia reikšminga, kad penkių amo- 
nitų miestų karaliai bandė bendromis jėgomis jį atsiimti. Jo- 
zuė atvyko miesto gelbėti iš Gilgalo, kartu su juo „visos jo 
ginkluotosios pajėgos, visi galiūnai“, - dabar jis turėjo nedidelę 
nuolatinę armiją, - ir, ūmai užpuolęs, sumušė amonitus mūšyje, 
kurio metu pratrūko kruša: „ir daug žuvo nuo krušos, negu 
izraelitai užmušė kalaviju“. Tuomet įvyko dramatiška scena, 
perteikiama Biblijos pasakojimo. Jozuei reikėję dienos šviesos, 
kad galėtų galutinai sutriuškinti amonitų armiją, tad jis meldęsis 
Dievui, idant nusigiedrintų: „Sustok, saule, virš Gibeono ir tu 
mėnuli, virš Ajalono slėnio! Saulė sustojo, ir mėnulis stovėjo, 
kol tauta atkeršijo savo priešams“!??, 

Tuomet Jozuė laimėjo kitą, dar svarbesnę pergalę prieš Ja- 
biną, Hazoro karalių, mėginusį sudaryti koaliciją šiaurinėje Ka- 
naano dalyje ir sulaikyti įsibrovėlius izraelitus. Jis surinkęs mil- 
žinišką kariauną, „kaip smiltys pajūryje“, bet Viešpats jų „veži- 
mus sudegino“. Tada Jozué apsigrįžo ir „užėmė Hazora, o jo 
karalių nužudė kalaviju. Jis [...] išžudė kalaviju visus jo žmones. 
Nebuvo palikta nieko, kas alsuoja, o pats Hazoras sudegin- 
tas"?!, Hazorą 1955-1959 m. kruopščiai iškasinėjo Izraelio ar- 
cheologas generolas Yigaelis Yadinas. Jis atrado didžiulį ir pui- 
kų miestą su 200 akrų Zemutine dalimi ir 24 akrų citadele, mies- 
tą, kuriame galbūt galėjo gyventi daugiau kaip 50 tūkstančių 


29 J. B. Pritchard, Gibeon, Where the Sun City, Princeton, 1962. 19 Jozuės 10, 
Stood Still: The Discovery of a Biblical | 9-13. 131 Jozuės 11, 4-11. 

žmonių. Jis turėjo stiprius vartus ir masyvias sienas. Cia ir vėl 
archeologiniai duomenys liudija apie sudeginimą bei sugriovi- 
mą XIII a. pr. Kr. ir visiškai atitinka Biblijos užrašus. Tarp 
nusiaubtų griuvėsių Yadinas rado sąmoningai sugadintą šven- 
tyklos stelą, kuri vaizdavo mėnulio dievą Baal Hamaną pakel- 
tomis rankomis, simbolizuojančiomis jo žmoną Tanitą; akivaiz- 
du, jog Jozuės kariūnai įvykdė priesaką „griauti jų aukurus“*?. 
Ir vis dėlto, nepaisant įspūdingų Jozuės pergalių, tuo metu, 
kai jis mirė, Kanaanas dar nebuvo iki galo nukariautas. Besiku- 
riantiems izraelitams konsoliduotis, įveikti likusius miestus ir 
galų gale užimti jūros pakrantę prireikė daugiau nei dviejų 
šimtmečių, 1200-1000 m. pr. Kr., ir šis procesas nebuvo užbaig- 
tas tol, kol tūkstantmečio pabaigoje nesusikūrė vieninga IZ- 
raelio karalystė. Skirtingos izraelitų gentys veikė nepriklau- 
somai viena nuo kitos, o kartais ir susikaudavo tarpusavyje. 
Jie turėjo įvairiausių priešų: užsilikusias kanaaniečių saleles, 
protarpiais įsiveržiančias beduinų gentis, taip pat naują grės- 
me kėlė iš pajūrio pusės spaudžiantys filistiečiai. Izraelitai turė- 
jo perimti iš sumuštų kanaaniečių miestus, juos atstatyti, dirb- 
ti žemę. Jozuės knygoje Dievas jiems sako: „Daviau jums žemę, 
kurios neįdirbote, ir miestus, kurių nestatėte; juose esate įsi- 
kūrę. Valgote vaisius vynuogynų ir alyvmedžių sodų, kurių 
patys nesodinote“"?. Tatai gausiai patvirtina kasinėjimai, paro- 
dantys, kaip nepaprastai izraelitai buvo atsilikę nuo savo pirm- 
takų kanaaniečių civilizuoto gyvenimo technologija, ypač staty- 
ba ir keramika““*. Izraelio vaikams buvo ko pasimokyti. 
Negana to, Palestina - nors ir mažas, bet didelės įvairovės 
kraštas, suskaidytas į keturiasdešimt skirtingų geografinių ir 
klimatinių vienetų“?. Kaip tik tai ir suteikia šaliai jos įstabaus 


132 Yigael Yadin, Hazor: The Rediscove- nity, Baltimore, 1946, p. 194, 212, ir 
ry of a Great City of the Bible, London, Archaeology and the Religion of Israel, 
1975. 53 Jozuės 24, 13. !* W. F. Al- Baltimore, 1953, p. 3, 102. Baron, 
bright, From the Stone Age to Christia- op. cit., IL p. 55. 

Zavesio ir groZio. Bet ái aplinkybé taip pat daZnai salygodavo 
genciu susiskaldyma ir trukdydavo joms susivienyti. Jau giliai 
tarp izraelitų įsišaknijusi lygybės, bendruomeninės diskusi- 
jos, audringų debatų ir ginčų tradicija lėmė tai, kad jie priešiškai 
sutiko centralizuotos valstybės idėją, - valstybės, kuri reikalau- 
tų mokėti didžiulius mokesčius už nuolatinės profesionalų ar- 
mijos išlaikymą. Jiems labiau patiko genčių pašauktiniai, tar- 
naujantys be atlyginimo. Iš Teisėjų knygos, aprėpiančios pir- 
mus du Kanaano apgyvendinimo amžius, susidaro įspūdis, 
jog izraelitai turėjo daugiau vadovybės nei buvo pasirengę 
pakęsti. Šie „teisėjai“ nebuvo tautos valdovai, vienas po kito 
perimantys valdžią. Paprastai jie valdydavo kiekvienas tik po 
vieną gentį, ir kai kurie galėjo gyventi vienu metu. Tad dėl 
kiekvienos karinės sąjungos turėjo būti deramasi ad hoc, ir tatai 
apibendrina Barako, Kedešo-Naftalio genties vado, žodžiai 
kariūnei-pranašei Deborai: „Jei tu eisi su manimi, eisiu, bet jei 
neisi, neisiu““*. Teisėjų knyga, nors neabejotinai istoriška ir 
kupina įdomiausios informacijos apie Kanaaną vėlyvajame 
bronzos amžiuje, yra pridaigstyta mitinės medžiagos bei iš- 
monės ir pateikta supainiotai, todėl sunku iš jos sudėlioti nuo- 
seklią šio laikotarpio istoriją. 

Galbūt tai ir nelabai svarbu, nes daug reikšmingesni yra 
tie dalykai, kuriuos Teisėjų knyga vis dėlto atskleidžia. Pir- 
miausia ji nušviečia iš esmės demokratišką izraelitų visuome- 
nės pobūdį, jos principą suteikti valdžią pagal nuopelnus. Tai 
charizminių didvyrių knyga, didvyrių, kurių daugumas - že- 
makilmiai, prasiskinantys kelią į viršūnes savo energijos ir ga- 
bumų dėka, Dievo malonės iškeliami ir paskiriami vadovauti. 
Tad kai Moabo karalius Eglonas, oazės šeichas, kuris „užėmė 
Palmių miestą“, prispaudė dalį benjaminitų genties, Viešpats 
„pažadino jiems gelbétoja" — Ehuda, kairiaranki, - anais laikais 


136 Teisėjų 4, 8. 


75 


I. IZRAELITAI 


tat visada būdavo didelis trūkumas, ypač vargšui. Ehudas bu- 
vo per menkas žmogus, kad turėtų ginklą. Ir jis pasidaręs sau 
dviašmenį durklą ilgio sulig alkūne, ir prisisegęs jį po drabužiu, 
o tada vietos izraelitai sudėję dovaną, kurią nunešęs jis gavo 
leidimą įeiti pas šeichą. Eglonas gi buvęs „labai apkūnus“ ir 
sėdėjęs vienas vasarnamyje. Ehudas išsitraukęs savo namudinį 
ginklą ir įsmeigęs jam į pilvą: „Durklas įsmigo į taukus, net 
rankena sulindo paskui ašmenis, nes durklo iš pilvo jis netrau- 
kė; išėjo nešvarumai“. Šis sėkmingas politinis pasikėsinimas, 
įvykdytas drąsiai ir gudriai, padėjo Ehudui tapti vietos vadu, 
ir tuomet jis sumušė Moabą: „kraštas turėjo ramybę aštuo- 
niasdešimt metu"!?, 

Ne tik beturčiai, kairiarankiai vyrai, bet net ir moterys 
pademonstruodavo didvyriškumą ir iškildavo į vadus. Debo- 
ra, dar viena figūra iš oazių krašto, buvo karštai religinga 
mistikė; ji pranašaudavusi ir giedodavusi giesmes. Ji „sėdėdavo 
po palme“, o „izraelitai eidavo pas ją į teismą“. Ši nepaprasta 
moteris, ištekėjusi už kažkokio Lapidoto (nors apie pastarąjį. 
taip nieko ir neišgirstame), subūrė jungtinę armiją prieš Jabi- 
ną, vieną iš vyriausiųjų Kanaano karalių, ir sutriuškino jo ka- 
riauną. Tarytum to dar būtų negana, nugalėtasis kanaaniečių 
karo vadas Sisara prisiglaudė palapinėje pas dar nuožmesnę 
izraelitę vardu Jaelė, „keniečio [Kainito| Haberio“ žmoną. Jaelė 
jį paguldžiusi, leidusi užmigti, tada išsitraukusi „palapinės 
kuolelį, pagriebusi į ranką plaktuką, tyliai prislinko prie jo ir 
įkalė kuolelį jam per smilkinį ligi pat aslos"P*. Po viso šito 
Debora pranašui būdingu progiesmiu užtraukia pergalės him- 
ną, laukinio grožio poemą, apdainuojančią šį kraupų ir klas- 
tingą smurto aktą. 

Tuomet iškyla Jefta, visų menkiausias žmogus, prostitutės 
sūnus, kurį dar jauną broliai išvaro iš tėvo namų dėl jo moti- 


137 Teisėjų 3, 15-30. P? Teisėjų 4, 
17-21. 

nos profesijos. Jeftai nebeliko nieko kita kaip išeiti į dykras ir 
suburti gaują: „Prie Jeftos susitelkė patamsių gaivalai ir eida- 
vo su juo užpuldinėti*?. Užpuolus amonitams, priešingai natū- 
raliai tvarkai, iškilūs vietos izraelitų vyresnybės nariai susiieš- 
kojo šį gaujos vadeiva ir paprašė jiems vadovauti mūšyje, — 
šitokie apsivertimai jau ėmė tapti tipišku Izraelio istorijos bruo- 
žu. Jefta sutiko, bet su sąlyga, kad liktų vadu ir taikos metu. 
Po nuostabaus mėginimo išsidėrėti taikų sandėrį - teisėjų isto- 
rijos niekad neišsiverčia be netikėtų posūkių, o šis epizodas 
įdomiai atskleidžia ano meto diplomatines-religines procedū- 
ras, — Jefta duoda iškilmingą priesaiką Viešpačiui, prašyda- 
mas jo pagalbos. Jos sulaukęs, jis sumuša priešą mūšyje ir užima 
dvidešimt miestų: „visiškai juos sutriuškino“; „Taip amoniečiai 
tapo pavaldūs izraelitams“. Bet jo priesaikos sąlygos reika- 
lauja paaukoti Viešpačiui bet ką, kas tik jį pasitiktų iš jo namų 
jam grįžtant; o susiklosto taip, kad jį pasitinka jo vienturtė 
duktė, „šokdama ir mušdama būgnelį su Zvanguciais". Šioje 
keistoje ir kraupioje istorijoje Jefta jaučia pareigą įvykdyti duotą 
įžadą ir paaukoti savo vaiką; o duktė romiai sutinka savo li- 
kimą, tik išsidera du mėnesius, kad galėtų „nueiti į kalnus ir 
klajoti, apraudodama su draugėmis savo mergystę“!*?. Šios ne- 
kaltos ir tragiškos būtybės mes net vardo nežinome. 

O užvis keisčiausi yra tie trys Teisėjų knygos skirsniai, 
kuriuose aprašomas Samsono iškilimas, žlugimas ir kankinio 
mirtis. Dar vienas žemakilmis visuomenės narys, nazyras il- 
gais, nesuvaldomais plaukais, kažkokiu dabar mums nebeaiš- 
kiu būdu pašvęstas Dievo tarnystei. Nėra nė menkiausios abe- 
jonės dėl to, kad, nepaisant pasakojime įpintų mitinių elementų, 
paverčiančių Samsoną izraelitų Herakliu, jis yra realus asmuo, 
keistas nepilnamečio nusikaltėlio ir didvyrio mišinys, galiū- 
nas ir pusprotis, paranojiškai linkęs į smurtą, turįs vandaliz- 


139 Teisėjų 11, 1-3. 1% Teisėjų 11, 37. 

mo bei padeginéjimo pomėgį bei silpnybe žemam ištvirkavimui 
ir niekšingoms moterims. Jis nepaprastai ryškiai iliustruoja 
Teisėjų knygos daugelį sykių teigiamą dėsnį, jog Viešpačiui ir 
visuomenei dažnai pasitarnauja pusiau nusikaltėliai, už įstaty- 
mo ribų išstumti elementai bei nepritapėliai, kurie savo žygių 
dėka tampa liaudies didvyriais, o ilgainiui ir religiniais did- 
vyriais. Savo religine prigimtim Izraelis buvo puritoniška vi- 
suomenė, tačiau įstabus dalykas yra tai, kaip dažnai Viešpats 
kreipiasi į nusidėjėlius ar kilniaširdiškai atsiliepia, jeigu jie jo 
šaukiasi. Tad pažemintas, apakintas ir grandinėmis surakin- 
tas Samsonas sušunka Viešpačiui: „Viešpatie Dieve! Prašau at- 
siminti mane! Prašau duoti man jėgų šį paskutinį kartą, Dieve, 
kad vienu keršto smūgiu atmokėčiau filistiečiams už abi savo 
akis“!*!. Matyt, Dievas bus atsiliepęs, nors Biblija tiesiai to ir 
nesako. Kai kurie Samsono žygiai yra mažiausiai įtikėtini iš 
visų užrašytųjų Teisėjų knygoje, tačiau jo istorijos fonas au- 
tentiškas. Tuo metu kaip tik vos pradėtas justi filistiečių spau- 
dimas iš pajūrio pusės, bet jie ir izraelitai nekariavo, ir Samso- 
nas jokiai armijai nevadovauja. Priešingai, vyksta nuolatiniai 
kontaktai ir prekyba, netgi tarpusavyje tuokiamasi, o tai pat- 
virtina archeologiniai duomenys, kaip antai filistiečių gami- 
niai, aptikti izraelitų Bet Šemešo mieste!?, Teisėjų knygos pori- 
nami stebuklai visuomet grindžiami tiesos pamatu. 

Čia prieiname prie antrojo laikotarpį apibūdinančio mo- 
mento. Izraelitai sėkmingai plėtojo mūsų jau pastebėtą vazduo- 
tės dovaną, ir šiuo požiūriu Teisėjų knyga yra vienas įstabiausių 
apsakymų rinkinių visoje pasaulinėje literatūroje. Visas šias is- 
torijas vienija tematika, nors įvykių pažeriama ištisa įvairovė. 
Priemonių ekonomiškumas vertas pasigėrėjimo. Ryškūs cha- 
rakteriai apmetami sakiniu kitu ir stoja prieš akis kaip gyvi; 
išmoningai parinktos detalės atgaivina antrąjį planą; pasako- 


141 Teisėjų 16, 28. 142 Žr. A. van Selms, - Journal of Near 

jimas plaukia sklandžiai, lengvai ir tiksliai kurdamas vaizdus. 

Biblijai taip pat būdinga viena ypatybė, į kurią čia pirmąsyk 
atkreipiame dėmesį: tai perteklingos, bet nepamirštamos de- 
talės. Štai 12-ame skirsnyje mums pranešama, kad prie Jorda- 
no brastos sugautiems sprunkantiems efraimitams buvo liepia- 
ma sakyti žodį šibolet, nes gileadiečiai žinojo juos neištariant 
šnypščiamojo garso š; taigi kai jie pasakydavo sibolet, būdavo 
atpažįstami ir galabijami vietoje'9. Ši detalė jokia prasme nėra 
svarbi pasakojimui, bet ji taip įstrigo pasakotojui - beje, kaip 
įstringa ir mums, - kad jis neatsispyrė pagundai ją paminėti. 
Šį instinktą vėl regime Pirmosios Samuelio knygos istorijoje 
apie jaunąjį Dovydą, pas Gato karalių Achišą apsimetantį pami- 
šėliu: jis „kleizodavo ženklus ant miesto vartų ir varvindavo 
seiles sau į barzdą“, tuo išprovokuodamas Achišą su pasipik- 
tinimu sviesti: „Nejau man trūksta pamišėlių, kad atvedėte šį 
vyruką prieš mane maivytis"!*. Arba vėl puikus rašytojas, ku- 
rio plunksnai priklauso Antroji Samuelio knyga, jaučiasi turįs 
mums pateikti įspūdingų detalių apie Saliamono karininką 
Benają, Jehojados sūnų, žymų „dideliais veiksmais; jis užmušė 
du Moabo Arielio sūnus. Kartą sniegingą dieną jis įlipo į van- 
dens talpyklą ir užmušė liūtą. Jis užmušė ir egiptietį, didelio 
ūgio vyrą. Egiptietis turėjo rankoje ietį, bet Benaja, stojęs prieš 
jį su lazda, išplėšė egiptiečiui iš rankos ietį ir užmušė jo pa- 
ties ietimi“ !*?. 

Šis instinktas nebuvo tik literatūrinis, jo svarbiausias tiks- 
las kitoks - tai istoriškumas. Izraelitai taip brangino praeitį, 
kad savo pasakojimus prigrūsdavo vaizdingos informacijos, 
net jei didaktinis tikslas būdavo neaiškus ar jie apskritai jo 
neturėdavo. Teisėjų ir Samuelio knygų pasakojimai - ne šiaip 
sau apsakymai. Tai istorija. Iš tikrųjų Samuelio knygose jie 
ima virsti didinga istorija. Šio laikotarpio izraelitų žydų litera- 


143 Teisėjų 12, 5-6. !** Samuelio 21, 

türoje visiškai nėra pagonių mitams bei kronikoms būdingo 
netikslingumo. Pasakojimas suręstas turint visa persmelkiantį 
tikslą — atpasakoti tautos santykių su Dievu istoriją, tiek įkve- 
piančią, tiek bauginančią, ir jeigu šis tikslas toks rimtas, pasako- 
jimas privalo būti detalus - kitais žodžiais tariant, rašytojas turi 
širdyje juo tikėti. Taigi turime istoriją, ir kadangi ji atskleidžia 
institucijų raidą, mums tai - ypač informatyvi istorija. 

Iš tikrųjų Teisėjų knyga, nors kai kuriais atžvilgiais gal ir 
naivi, tam tikra prasme prilygsta traktatui apie konstitucinį 
vystymąsi, mat ji atskleidžia mums, kaip negailestingi faktai 
privertė izraelitus modifikuoti savo demokratinę teokratiją ir 
netgi įkurti ribotą karalystę. Dar knygos pradžioje, 6-8 skirs- 
niuose, pasakojama istorija apie Gedeoną, dar vieną vargšą ir 
žemos kilmės žmogų, kuris „bloškė kviečius vyno spaudyklo- 
je“ ir buvo Dievo pakylėtas „narsiuoju galiūnu“. Iš pradžių 
Gedeonas vadovauja tik trims šimtams vyrų, tačiau pasiekia 
tokių didelių pergalių, kad pirmąkart Izraelio istorijoje jam 
pasiūloma paveldima karūna: „Tada Izraelio vyrai kreipėsi į 
Gedeoną: Valdyk mus tu, taip pat tavo sūnus ir tavo vaikaitis, 
nes išgelbėjai mus iš Madiano rankos“. Gedeonas atsakęs: „Nei 
aš jus valdysiu, nei mano sūnus jus valdys! Viešpats juos val- 
dys!" Atmesdamas karūną, šis doras ir kuklus žmogus pa- 
brėžė Izraelį vis dar esant teokratišką. 

Ir vis dėlto kai kurie istorikai mano, jog Gedeono giminė 
vis tiek būtų tapusi karališka Izraelio gimine, jeigu Gedeono 
sūnus Abimelechas nebūtų nužmogėjęs ir įvykdęs vieną iš la- 
biausiai pritrenkiančių nusikaltimų visoje Biblijoje — išžudęs 
septyniasdešimt savo tėvo vyriškos lyties vaikų!“. Tatai už- 
kirto kelią tragiško likimo Gedeono namams, bet didumoje 
likusios Teisėjų knygos dalies užuominomis leidžiama suprasti, 
kokia netobula esanti susiskaldžiusi gentinė sistema, nuolat 


146 Teisėjų 9. 

vis pakartojant morala: „Tomis dienomis nebuvo Izraelyje ka- 
raliaus. Kiekvienas taip elgėsi, kaip jam patiko“. Jeftos istorija 
baigiasi trumpu ir nuožmiu izraelitų pilietinio karo epizodu. 
Paskutiniuose trijuose skirsniuose pasakojama istorija apie 
nežmonišką levito gulovės išprievartavimą bei numarinimą 
benjaminitų mieste Gibėjoje ir apie po to užsiplieskusį beatodai- 
riškai žiaurų konfliktą tarp benjaminitų ir kitų genčių, lyg ir 
kokį miniatiūrinį Trojos karą. Tuo tarpu Izraelio gentims ko- 
vojant tarpusavyje, vis didesnę grėsmę ėmė kelti filistiečiai. 
Faktų pateikimo būdas gali būti - kaip įrodinėja kai kurie moks- 
lininkai — ex post facto rojalistinė propaganda, bet jau patys 
faktai buvo pakankamai akivaizdūs. Išorės priešas privertė 
gentis susitelkti, ir Izraelis priėmė centrinę karo vadovybės sis- 
temą, nes kitos alternatyvos neturėjo. 

Filistiečiai buvo daug grėsmingesnis priešininkas negu vie- 
tos kanaaniečiai, kuriuos izraelitai buvo jau bebaigią išstumti 
ar paversti helotais. Tiesą sakant, Biblijoje kur ne kur pasikar- 
toja užuominos, esą izraelitai jautęsi kalti prieš kanaaniečius 
dėl atimtos Zemés'*, - tatai keistai anticipuoja XX a. pabaigos 
izraeliečių sąžinės dilgčiojimus dėl benamių Palestinos arabų. 
Tačiau izraelitai bet kokius sąžinės priekaištus palaidojo po 
tikėjimu, jog nukariavimas buvęs religinis aktas: „dėl jų nedo- 
rumo Viešpats išvaro juos“ '*. Filistiečiai, priešingai, patys buvo 
agresoriai; čia nėra ko abejoti. Jie sudarė dalį pačios plėšikiš- 
kiausios padermės bronzos amžiuje, - vadinamųjų Jūros tautų, 
kurios sunaikino Mino civilizacijos Kretoje liekanas ir vos ne- 
užėmė Egipto. Kai didysis XIX dinastijos faraonas Ramzis III 
išvijo juos iš Nilo regiono (šie mūšiai įspūdingai pavaizduoti 
Karnake), šie Pulesti pasuko į šiaurės rytus ir įsikūrė pajūryje, 
kuris iki šiolei vadinamas jų vardu - Palestina. Penki didžiausi 
jų ten pastatyti miestai - Aškelonas, Azotas, Ekronas, Gatas 


147 Jozuės 24, 8, 13; Teisėjų 11, 17; Sa- — kartoto Įstatymo 9, 4; žr. taip pat 18, 
muelio 7, 23; Skaičių 33, 50. MŠPa- 9-14, 29, 22 ir Psalmių 44-3. 

ir Gaza — nėra sistemingai iškasinėti, tad apie jų kultūrą ateityje 
dar daug reikės sužinoti. Bet jie buvo neginčijamai karingi. 
Filistiečiai jau turėjo geležinius ginklus. Buvo griežtai disci- 
plinuoti, vadovaujami feodalinės-karinės aristokratijos. Apie 
1050 m. pr. Kr., išnaikinę pakrantės kanaaniečius, jie pradėjo 
stambaus masto žygį prieš vidinės krašto dalies kalvas, dabar 
daugiausia gyvenamas izraelitų. Atrodo, pietuose jų užimta 
beveik visa Judo žemė, bet nieko į rytus nuo Jordano ar šiau- 
rės Galilėjoje. Labiausiai nuo jų kentėję benjaminitai ir sudarė 
pasipriešinimo avangarda!^. 

Laikotarpis, prasidedąs nacionaline kampanija prieš filis- 
tiečius, yra ypač turtingas dokumentų. Anuo metu izraelitai jau 
buvo aistringai pamėgę rašyti istoriją. Didžioji šios medžia- 
gos dalis žuvusi amžiams. Teisėjų knygoje randame istorikams 
širdį draskančių nuorodų į prarastas kronikas. Girdime taip 
pat apie „Izraelio karalių metraščių knygą“, „Judo karalių met- 
raščių knygą“, „Saliamono darbų knygą“ bei daugybę kitų 
veikalų. Tačiau išlikusios, ypač abi Samuelio ir abi Karalių kny- 
gos — tai stambaus masto istorija, priskirtina prie didingiausių 
visos Antikos kūrinių. Vietomis juose įtraukta medžiagos iš 
karališkųjų archyvų, kaip antai vyriausybės pareigūnų, provin- 
cijų valdytojų sąrašai ir net karališkųjų virtuvių valgiaraščiai!*“. 
Iš šios epochos jau įmanoma nustatyti vienalaikius įvykius iš 
Biblijoje pateikiamų karalių sąrašų ir nebiblinių šaltinių, tokių 
kaip Egipto faraonų kanonai ir asirų limmu ar eponimų sąrašai. 
Ankstyvosios monarchijos laikotarpiu paklaida gali būti apie 
dešimt metų, bet vėliau sužinome absoliučiai tikslias datas. 
Taigi galime tvirtai tikėti, kad Saulius buvo nužudytas apie 
1005 metus pr. Kr., kad Dovydas karaliavo apytikriai iki 
966 m., o Saliamonas mirė 926 arba 925 m. pr. Kr. 


M9 T. Dothan, Archaeological Reflec- 9 J. A. Montgomery, Archival Data 
tions on the Philistine Problem, - An- in the Book of Kings, - Journal of Bibli- 
tiquity and Survival 2, 2/3, 1957. cal Literature, 53, 1934. 

Negana to, Biblija pateikia mums stulbinamai gyvus svar- 
biausiųjų tautinės dramos veikėjų portretus, — portretus, ku- 
rie prilygsta paveikslams, randamiems geriausiuose graikų 
istorijos veikaluose, parašytuose gera puse tūkstantmečio vė- 
liau, ir net pranoksta juos vyriškumu. Tie charakteriai tvirtai 
suaugę su tam tikru nuosekliu etiniu kontekstu. Tačiau šiose 
moralinėse istorijose regime ne vien gėrį ir blogį; prieš mūsų 
akis atgyja kiekvienas įmanomas elgesio niuansas, ir pirmiau- 
sia atsiskleidžia patosas, smelkiantis liūdesys, žmogiška meilė 
visu savo sudėtingumu, - ligi tol dar nė karto žodžiais neįvar- 
dytos emocijos. Justi taip pat pagarba abstrakčioms instituci- 
joms, atspindimi tautos pasirinkimo momentai bei konstituci- 
niai klausimai. 

Iš biblinių įrašų aiškėja štai kas: nors izraelitai, spaudžiami 
grėsmės būti sunaikinti filistiečių galybės, ėmėsi kurti karalys- 
tę, bet darė jie tai didžiai nenoriai, tarpininkaujant ankstesnei 
institucijai - pranašams. Abraomas buvo pranašas; Mozė - di- 
džiausias iš pranašų. Tai buvo seniausias izraelitų turėtas pos- 
tas ir jų akimis pats svarbiausias, nes tokioje teokratinėje visuo- 
menėje laidininkas, per kurį Dievas perdavinėja savo įsaky- 
mus, t. y. pranašas, vaidino pagrindinį vaidmenį. Paties žodžio 
navi kilmė yra miglota; jis gali reikšti „pašauktasis“ arba „tasai, 
kuris vapa“. Vienoje svarbioje Samuelio knygos vietoje sako- 
ma: „Kas dabar vadinama pranašu [navi|, seniau vadinta regė- 
toju [70e]“. Žinoma, pranašus vertindavo pagal jų gebėjimą nu- 
matyti ateitį. Tokių žmonių buvo apstu visuose Artimuosiuo- 
se Rytuose. Vieną iš Žymiausių senovės Egipto istorijos gijų 
nuo pat trečiojo tūkstantmečio pradžios sudaro orakulai ir pra- 
našavimai. Iš Egipto jie paplito tarp finikiečių, o per juos pa- 
siekė graikus. Pasak Platono Faidro, pranašystei nereikalingas 
žmogaus mąstymas, mat dievo apimtas Žmogus esąs tik įran- 
kis: jo būsena vadinta „entuziazmu“ ar dieviškuoju pamišimu. 
Panašiai ir izraelitų pranašai veikdavo kaip laidininkai. Tran- 

so ar siautulio būsenoje jie progiesmiu, kartais klyksmais pieš- 
davo dieviškuosius regėjimus. Šias būsenas galėdavo sukelti 
muzika. Samuelis pats nusako šį procesą: „susitiksi su būriu 
pranašų. Jie leisis nuo aukštumų alko, lydimi lyros, būgnelio 
su žvangučiais, fleitos bei arfos, ir pranašaus dvasios pagavo- 
je“?!. Eliziejus taip pat prašo muzikos: „Atveskite man ar- 
fininką. Arfininkui grojant, Eliziejui atėjo Viešpaties galia“!??, 
Bet pranašai taip pat naudodavosi ir smilkalais, narkotikais 
bei alkoholiu; o kartais ir piktnaudžiaudavo visu tuo, kaip sa- 
ko Izaijas: „kunigas ir pranašas šlitinėja nuo stipraus gėrimo, 
gerai įkaušę nuo vyno. [...] jie klysta regėdami ir klumpa 
spręsdami bylą“ *?, 

Ir vis dėlto izraelitų visuomenėje pranašas buvo šis tas 
daugiau negu Žmogus, kuris leidžiasi į ekstazę ir mėgina nu- 
spėti ateitį. Pranašai čia atlikdavo visokiausias dvasines funk- 
cijas. Jie būdavo religiniai teisėjai kaip Mozė ir Debora. Jie 
sudarydavo kolegijas prie šventaviečių, pvz., Šilojėje, kur vi- 
sai dar mažą Samuelį nuvedė ir atidavė jo motina Ona. „Tuo 
tarpu Samuelis, apjuostas lininiu efodu tarnavo Viešpaties aki- 
vaizdoje," - iš tikrųjų visai kaip kunigas. „Jo motina pasiūda- 
vo jam mažutę skraistę“, kurią atnešdavo kasmet, „ateidama 
su vyru atnašauti metinės aukos“"“*. Taigi daugelyje šventa- 
viečių ranka rankon darbavosi kunigai ir pranašų gildijos, ir 
jie nebūtinai tarpusavyje konfliktuodavo. Bet beveik nuo pat 
pradžių pranašai daugiau akcentuodavo religijos turinį, o ne 
jos formas, taip inauguruodami vieną iš didžiausių žydų (o iš 
tikrųjų ir pasaulinės) istorijos temų. Pasak paties Samuelio, 
„tikrai klusnumas geriau už kruviną auką, ir atsidavimas - už 
avinų taukus“. Jie atstovavo puritoniškiesiems ir fundamen- 
talistiniams religijos elementams, priešpriešindami juos tuš- 
čioms kunigų apeigoms ir nesibaigiantiems aukojimams. Bet 


151 Samuelio 10, 5. 15? Karalių 3, 15. 53 Izaijo 28, 7. * Samuelio 2, 19. 
155 Samuelio 15, 22. 

lygiai kaip kunigai būdavo linke nuslysti į mechanistinę religiją, 
ir pranašai galėdavo pasiduoti sektantiškumui. Juk Samuelis, 
kaip ir Samsonas, priklausė nazyrų, laukinės išvaizdos pusnuo- 
gių vyrų nekirptais plaukais, sektai. Šios sektos kartkartėmis 
nukrypdavo į ereziją ar net virsdavo visiškai nauja religija. 
Nazyrai turėjo daug bendra su rechabitais, ypatingo griežtu- 
mo ir nuožmumo sektantais, kurie, progai pasitaikius, išžudy- 
davo atsimetusiuosius prie senųjų tikėjimų. Tokios sektos būda- 
vo labiausiai monoteistinės ir ikonoklastinės. Jų nariai dažnai 
pereidavo prie pusiau klajoklių gyvenimo dykumos paribiuo- 
se - nevaizdingose vietovėse, skatinančiose griežtą monoteiz- 
mą. Kaip tik iš tokių sektų aplinkos vėliau ir rasis didžiausia 
judaizmo erezija — islamas"““. 

Taigi anais laikais pranašų būta apsčiai, tarp jų daug ir 
netikrų, kaip dažnai pabrėžiama Biblijoje. Kad būtų įtakingas, 
pranašas turėdavo vengti sektantizmo kraštutinumų ir nepra- 
rasti sąlyčio su pagrindine izraelitų gyvenimo vaga. Svarbiau- 
sia ir vienintelė jo paskirtis būdavo tarpininkauti Dievui ir 
tautai, o kad tokiu tarpininku taptų, pranašas privalėjo pažinti 
masių gyvenimą. Subrendęs Samuelis tapo teisėju ir keliavo 
po visą šalį“?. Kai galingos filistiečių pajėgos smogė į pačią 
izraelitų gyvenamos teritorijos širdį, sėdamos pažeminimą bei 
skriaudas ir netgi pagrobė (matyt) pačią Sandoros Skrynią su- 
griovusios Šilojės šventavietę, tauta visai natūraliai kreipėsi į 
Samuelį, prašydama išspręsti lemtingą klausimą - ar dera iz- 
raelitams iš savo beviltiškos padėties gelbėtis kuriant karalys- 
te, o jei taip, tai kokiu būdu. 

Pirmoji Samuelio knyga leidžia mums žvilgtelėti į anuos 
laikus ir susidaryti įdomų vaizdą apie nerimastingus debatus 
tuo klausimu. Aiškus kandidatas jau buvo - tai benjaminitu 
maištininkų vadas Saulius, būdingas izraelitų charizminis va- 


156 Grant, History of Ancient Israel, p. 
118. *57 Samuelio 7, 16-17. 

dovas, iš žemųjų sluoksnių iškilęs savo energijos ir Dievo 
malonės dėka. Tačiau Saulius buvo pietietis ir stokojo diplo- 
matinių sugebėjimų įtikti šiauriečiams, kurie jo niekada nepa- 
laikė visa širdimi. Biblijoje pasigėrėtinai pavaizduotas jo tam- 
sus, melancholiškas charakteris: nenuspėjamas rytietiškas val- 
dovas-banditas, svyruojantis tarp staigių kilniadvasiškumo ir 
nežaboto įtūžio proveržių, galbūt kenčiąs nuo maniakinės 
depresijos, visuomet narsus ir neabejotinai gabus, bet neretai 
balansuojantis ant beprotybės ribos, o kartais ją ir peržengian- 
tis. Samuelis buvo teisus, kai dvejojo, ar patepti šį žmogų. Jis 
taip pat priminė savo tautiečiams, kad jie niekada neturėję 
karaliaus - viena iš pranašų funkcijų buvo duoti viešas istori- 
jos pamokas - ir kad teokratinės tvarkos Izraeliui pasirinkti 
karaliaus valdžią reiškią atmesti Dievo valdžią, ir todėl tai 
esą nuodémé^*, Samuelis „paskelbė tautai įstatą apie karalys- 
te, surašė knygon ir padėjo Viešpaties akivaizdoje“, - t. y. 
Sventavietéje!?. Jis noriai patepė Saulių charizminiu vadu, arba 
nagid, išpildamas ant jo galvos aliejaus, tačiau sudvejojo prieš 
padarydamas jį melech, arba karaliumi su paveldėjimo teise, 
t. y. igalindamas jį šaukti genčių pašauktinius!“. Jis perspėjo 
žmones dėl visų monarchijos trūkumų - profesionalių armijų, 
priverstinio apmokestinimo, darbo prievolės. Panašu, kad jis 
keletą kartų keitė savo nuomonę dėl tikslių Sauliaus turėsimų 
įgaliojimų. Bet galų gale pirmosios Sauliaus pergalės bei jo 
įstabi išvaizda - jo būta nepaprastai stotingo ir gražaus - nu- 
lėmė liaudies valią, ir, nepajėgdamas jai atsispirti, Samuelis 
nenorom pasidavė ir meldė Viešpaties nurodymo: „Viešpats 
gi tarė Samueliui: Klausyk jų balso ir paskirk karalių, kad juos 
valdytų“!*!, 

Šis ankstyvasis konstitucinis karalystės eksperimentas pa- 


158 Samuelio 10, 17; 12, 1-25. P?Sa. ments in the Israelite Conception of 
muelio 10, 25. !€ S. Mowinckel, Ge- the Sacral Kingdom, - Numen, IV, 
neral Oriental and Specific Israelite Ele- 1959. 191 Samuelio 8, 22. 

sibaigé nelemtai. Praslinkus metams po Sauliaus karünavimo, 
didžiulė filistiečių armija atzygiavo per Esdrelono lygumą ir 
sutriuškino naująją karaliaus armiją prie Gilbojos kalno, o 
Saulius ir jo sūnus Jehonatanas žuvo. Sauliui aiškiai trūko tem- 
peramento suvienyti kraštą, bet tikroji jo nesėkmės priežastis 
buvo būtinos karinės patirties stoka. Jis viso labo buvo tik 
nedidelio masto pasipriešinimo vadas, ir, nors tapęs karaliu- 
mi ėmė rinkti samdomą kariuomenę, uždavinys vadovauti di- 
delėms nuolatinėms pajėgoms neabejotinai viršijo jo jėgas. Ta- 
čiau dar prieš galutinę katastrofą Saulius jau buvo praradęs 
kunigijos paramą ir Samuelio pasitikėjimą. Pirmosios Samue- 
lio knygos 15-ame skyriuje skaitome raiškią ir širdį draskančią 
sceną, kurioje senasis pranašas užsipuola karalių dėl religinio 
neklusnumo tvarkant karo grobį; priblokštas karalius prisi- 
pažįsta nusidėjęs, bet maldauja Samuelį pagerbti jį tautos aki- 
vaizdoje. Samuelis padaro ko prašomas, bet savo pyktį ir ap- 
maudą išgiežia ant nelaimingojo nelaisvėn paimto amalekitų 
karaliaus Agago, kuris prisiartina prie jo drebėdamas ir mal- 
daujamai taria: „Ak arti karti mirtis!“ Bet Samuelis sukapoja 
Agagą „į gabalus“ ant altoriaus. Samuelis visuomet turėjo tam 
tikro fanatizmo, ypač amalekitų atžvilgiu, dėl to ir reikalavo 
juos išnaikinti'“*. Jis atsisakė daugiau matytis su Sauliumi. Bet 
vis dėlto, priduriama Biblijos tekste, Sauliui žuvus, Samuelis 
gedėjo, ir „Viešpats gailėjosi padaręs jį Izraelio karaliumi“. 

Į savo samdinių kariuomenę Saulius pašaukė ir Dovydą; 
jis laikėsi tokios politikos: „Kai tik Saulius pastebėdavo stiprų 
ir drąsų vyrą, paimdavo jį į savo tarnyba"!9. Dabartinis Bib- 
lijos tekstas, regis, painioja du skirtingus Dovydo karinės kar- 
jeros lygmenis. Iš pradžių jis buvo piemuo, kilęs iš kuklios ir 
žavios Rūtos Moabitės. Pirmąsyk paimtas į karo tarnybą, nič- 
nieko neišmanė apie ginklus. Jis užsijuosė kalaviją, užsidėjo 
162 Samuelio 15, 32. 193 Samuelio 
14, 52. 

šarvus ir „bandė eiti, bet veltui, nes nebuvo prie ju įpratęs“. 
Pirmajam savo didžiam žygiui - filistiečių milžinui Galijotui 
užmušti - jis pasinaudojo primityvesniu ginklu - svaidykle. 
Tačiau pasak kitos pasakojimo versijos, Dovydas patraukia 
Sauliaus dėmesį todėl, kad moka skambinti arfa, yra „labai 
stiprus ir šaunus vyras ir karys, protingos kalbos ir orios iš- 
vaizdos"!9, Matyt, iš tikrųjų Dovydas tarnavo Sauliui įvairiais 
laiko tarpsniais, bet savo karinį parengimą jis gavo tarnauda- 
mas samdiniu pačių filistiečių kariuomenėje. Jis išmoko jų kary- 
bos metodų, perprato jų naujuosius geležinius ginklus ir taip 
iškilo, kad Gato karalius Achišas suteikė jam Žemės valdą. 
Galėjo jis ir visiškai pritapti prie filistiečių, bet galop pasirin- 
ko Judo žemės sostą. Iš dalies kaip filistiečių karo vadas, iš 
dalies kaip opozicijos klystančiam Sauliui lyderis jis subūrė 
grupę profesionalių karžygių bei kareivių, kurie prisiekė jam 
ištikimybę, buvo asmeniškai prie jo prisirišę ir tikėjosi atpildo 
žeme. Būtent ši jėga padėjo jam tapti Judo karaliumi po Sau- 
liaus mirties. Tuomet jis palūkuriavo kol šiaurinėje — Izraelio 
karalystėje — prasidėjo bruzdėjimai ir buvo nužudytas Sauliaus 
įpėdinis Išbošetas. Ir tada Izraelio vyresnieji pasiūlė jam šiau- 
rinės karalystės karūną konstitucinės sandoros pagrindu. Svar- 
bu suvokti tai, kad Dovydo karalystė bent iš pradžių nebuvo 
koordinuota nacija, bet du atskiri tautiniai vienetai, kurių kiek- 
vienas su juo asmeniškai turėjo sudarę sandorą'““. 

Dovydas tapo labiausiai nusisekusiu ir pačiu populiariau- 
siu karaliumi, kokį kada nors turėjo Izraelis, karaliaus ir val- 
dovo archetipu, ir praėjus daugiau kaip dviem tūkstantmečiams 
po jo mirties žydai jo karaliavimo metus tebelaikė aukso amžiu- 
mi. Tačiau anuo metu jo valdžia visad būdavo netvirta. Pati- 
kimiausios jo pajėgos buvo visai ne izraelitai, o asmeninė gvar- 
dija, sudaryta iš samdytų svetimtaučių, keretiečių ir peletiečių. 


164 Samuelio 17, 39. 195 Samuelio 16, 166 Cambridge Ancient History, II ii, 
18. p. 579-580. 

Jojo galia rémési profesionalia armija, kurios karininkams rei- 
kéjo atsilyginti dovanojant Zeme, kuria jie galétu paversti feo- 
daline valda ir išlaikyti iš jos savo vyrus. Bet kad galėtų daly- 
ti žemę, Dovydui tekdavo ją paimti, o užkariauti ją ne visad 
būdavo įmanoma. Čia ir glūdėjo maištų bei sąmokslų prieš jo 
valdžią priežastis; beje, rimčiausiam iš šių kėsinimųsi vadova- 
vo paties Dovydo sūnus Abšalomas. Gentys vis dar buvo ins- 
tinktyviai nusiteikusios separatistiškai. Joms nepatiko kaina, 
kurią tekdavo mokėti už Dovydo kampanijas, o galbūt dar 
labiau - jo skatinamos centralizmo tendencijos, jo įvestas rytie- 
tiškos karalystės aparatas, t. y. kanceliarija ir sekretoriatas, 
haremas, baudžiava ir rafinuotas dvaras. Ši kaimo liaudis jau- 
tė, jog toje naujoviškoje valstybėje jai teks vien trupiniai, ir šią 
nuojautą aidu pakartojo baimingas benjaminito Šebos šūksnis: 
„Jis sutrimitavo trimitu ir tarė: Nėra Dovyde mums dalies, nė- 
ra Jesės sūnuje mums paveldo! Izraeli, visi į savo palapines!''*? 
Dovydo karinės sistemos dėka visi šie maištai buvo numalšinti; 
tačiau keturis dešimtmečius trukusį jo valdymą nuolat tem- 
dė netikrumo šešėlis, o haremo intrigos dėl paveldėjimo tei- 
sės - neatskiriamas monarchinés poligamijos bruožas - nenu- 
rimo iki pat pabaigos!“ 

Ir vis dėlto Dovydas buvo didis karalius dėl trijų priežas- 
čių. Pirma, jis taip sujungė karaliaus ir dvasinio vado vaidme- 
nis, kaip niekad neįstengė Saulius. Samuelis neturėjo įpėdinio, 
ir nemaža jo dvasinio autoriteto dalis perėjo Dovydui. Nepai- 
sant retkarčiais prasiveržiančio nedoro būdo, Dovydas tikriau- 
siai buvo giliai religingas žmogus. Kaip ir jo sūnus bei įpėdinis 
Saliamonas, jis turėjo daugybę talentų, tarp jų ir gyvą meni- 
ninko vaizduotę. Tradicija, pateikianti jį kaip muzikantą, poe- 
tą ir psalmių kūrėją, yra pernelyg stipri, kad galėtum ją at- 
mesti. Biblijoje rašoma, jog jis asmeniškai dalyvaudavęs apei- 


167 Samuelio 20,1. 159 Albright, Archa- 
eology and the Religion of Israel, p. 158. 


89 


I. IZRAELITAI 


giniuose šokiuose. Panašu, kad sostą, įkurtą dėl brutalios ka- 
rinės būtinybės, Dovydas pavertė žėrinčia institucija, kuri 
jungė religinį autoritetą, rytietišką prabangą ir naują kultūros 
lygį. Galbūt visa tai nepatiko konservatyviems kaimiškų gen- 
čių vadeivoms, bet plačiosioms masėms sostas kėlė jaudulį ir 
pasitenkinimą. 

Antra, Viešpats turbūt laimino Dovydą kaip karalių-ku- 
nigą, nes jau vien kare jis pasiekė nepranokstamų pergalių. Jis 
galutinai sumušė filistiečius ir apkarpė jų teritoriją iki siauro 
pakrantės ruoželio. Sauliaus buvo daug nuveikta malšinant 
likusias kanaaniečių saleles izraelitų gyvenamoje teritorijoje, 
bet Dovydas šį procesą užbaigė. Tada jis pasuko į rytus, pietus 
bei šiaurę ir užvaldė Amoną, Moabą, Edomą, Aramą-Zobarą 
ir netgi Aramą-Damaską toli šiaurės rytuose. Jo karinę sėkmę 
vainikavo diplomatinės sąjungos bei dinastinės santuokos. 
Tam tikra prasme ši besiskleidžianti it pumpuras nedidukė 
izraelitų imperija priklausė nuo istorijos atsitiktinumo. Pietuo- 
se Egipto imperijos galybė nuslūgo; rytų imperijos — Asirija ir 
Babilonija - dar nebuvo subrendusios. Šioje tuštumoje sukles- 
tėjo Dovydo karalystė. Tačiau plėtrą taip pat padarė galimą ir 
jo paties gabumai bei patirtis, jo platus išmanymas, kelionės ir 
ekonominių veiksnių suvokimas. Dovydas perprato, kaip svar- 
bu įtvirtinti savo valdžią didžiuosiuose regiono prekybos ke- 
liuose, ir jis užmezgė ekonominius bei kultūrinius ryšius su 
turtingu miestu-karalyste Tyru. Jis buvo internacionalistas, o 
visi ankstyvieji izraelitų vadai būdavo siaurų pažiūrų regio- 
niniai patriotai. 

Trečia, Dovydas įkūrė tautinę ir religinę sostinę, asmeniš- 
kai ją ir užkariavęs. Per daugiau kaip du šimtus metų izraeli- 
tams niekaip nepavykdavo paimti Jeruzalės, nors tai buvo stra- 
tegiškai pats svarbiausias vidaus miestas: „O dėl jebusiečių, 
Jeruzalės gyventojų, tai Judo sūnūs negalėjo jų išvaryti; bet 
jebusiečiai gyvena su Judo sūnumis iki šios dienos“. Jeruzalė 

kontroliavo pagrindinį vidaus kelią iš šiaurės į pietus; negana 
to, ji sudarė natūralią jungtį tarp šiaurės ir pietų. Tas faktas, 
kad nepasisekdavo jos užimti, ir buvo viena iš svarbiausių prie- 
žasčių, dėl kurių atsirado dvi skirtingos izraelitų grupuotės - 
tai, kas vėliau imta vadinti Izraelio karalyste šiaurėje, ir Judo 
karalystė pietuose. Užėmęs Jeruzalę, Dovydas tikėjosi galėsiąs 
sulydyti abi puses daiktan, ir aišku, kad jos apgultis buvo ne 
vien karo veiksmas, bet ir gerai apgalvotas politinis žingsnis. 
Į žygį išėjo vien „Karalius ir jo vyrai“ - profesionali gvardija, 
bet ne genčių pašauktiniai, kad šitaip Dovydas užsitikrintų 
teisę į miestą kaip asmeniškai užkariautą valdą. Iš tikrųjų Jeru- 
zalė nuo to laiko ir žinoma kaip „Dovydo miestas“. Jis paėmė 
jį, smogdamas labai drąsų smūgį, kurio didvyris buvo Joabas, 
jo karvedys. Šiandien mums žinomas Jeruzalės senamiestis tri- 
juose slėniuose - Hinomo (vakaruose), Kedrono (rytuose) ir 
Tyropeono (centre), kurie pietuose susilieja aplink Kedrono 
upelį. Daug mažesnis jebusiečių miestas užėmė tik rytinį pa- 
kraštį, vienintelį turėjusį patikimą vandens šaltinį - Gihono 
versmę. Kathleen Kenyon ir Samuelio antrosios knygos dėka 
mes tiksliai žinome, kas gi nutiko Dovydo apgulties metu. 
Kaip ir kitų to meto miestų - Gezero, Gibeono ir Megido - 
gyventojai, jebusiečiai buvo išsikirtę slaptą tunelį, jungiantį 
miesto vidų su šaltiniu, taigi net apgulties metu jie buvo tikri 
nepritrūksią vandens. Jie buvo tokie tikri ir taip pasitikimai 
demonstravo nebiją Dovydo, kad inscenizavo magišką ritua- 
la - parada, į kurį traukė akli, luoši ir kitaip sužaloti žmonės, 
šitokiu būdu erzindami izraelitus. Bet čia, pasirodo, jie patys 
sau pakišo koją, nes karalius sužinojo apie tunelį ir paragino 
savanorius imtis tokio žygio: „Tą dieną Dovydas buvo pasa- 
kęs: „Kas nori nugalėti jebusiečius, telipa pro vandens šulinį 
pulti aklųjų ir raišųjų, - tų, kurių Dovydas nekenčia“!*, Šią 

užduotį atliko Joabas su savo vyrais - uZkope vandens kana- 
lu, jie įsigavo anapus sienų ir užklupo miestą iš netyciu^. 

Tolesnis Dovydo elgesys Jeruzalėje patvirtina požiūrį, jog 
jam ji turėjo didžiulės politinės reikšmės. Gyventojų jis neišžudė 
ir neišvarė. Priešingai, matyt, rūpinosi padaryti juos ištikimais 
savo asmens šalininkais. Jis pataisė sienas ir terasas, arba Mėlą, 
užėmė citadelę, vadinamą Sionu, pastatydino barakus savo 
„galiūnams“, rūmus sau ir nusipirko iš paskutiniojo miesto 
valdovo žemės, kurioje galėtų pastatyti centrinę šventyklą visai 
Izraelio tautai. Tuomet jis atsigabeno Sandoros Skrynią, kuri 
buvo brangiausia izraelitų turėta religinė relikvija bei jų vie- 
nybės simbolis, ir patalpino ją savo mieste, pavesdamas savo 
sosto ir asmeninės armijos apsaugai. Visi šie veiksmai turėjo 
sustiprinti jo asmeninę padėtį ir sutapatinti su juo bei jo linija 
nacionalinę religiją, visą tautą ir karūną. 

Tačiau tai, ko jis nepadarė, buvo ne mažiau reikšminga 
nei tai, ką padarė. Dovydas, regis, daug geriau už Saulių ar 
bet kurį savo įpėdinį buvo įsisąmoninęs izraelitų religijos ir 
bendruomenės pobūdį. Kaip ir Gideonas, jis suvokė, jog tai iš 
tikro buvo teokratija, o ne normali valstybė. Todėl karalius 
niekada negalėjo būti įprasto rytietiško stiliaus absoliutus val- 
dovas. O iš tikrųjų nė pati valstybė, kad ir kaip valdoma, nega- 
lėjo būti absoliuti. Izraelitų teisei jau toje pakopoje buvo būdin- 
ga, kad nors kiekvienas ir turėjo pareigų bei teisių Visuomenės 
kaip visumos atžvilgiu, visuomenė - arba jos atstovas kara- 
lius, ar valstybė, - jokiomis aplinkybėmis neprivalėjo turėti 
neribotos valdžios atskiram Žmogui. Tai buvo galima tik Die- 
vui. Žydai, kitaip negu graikai ar kiek vėliau romėnai, tokių 
sąvokų kaip miestas, valstybė, bendruomenė nelaikė abstrak- 
čiais juridiniais asmenimis, turinčiais teises bei privilegijas. Ga- 
lėjai nusidėti prieš žmogų ir, žinoma, prieš Dievą; šios nuo- 
170 K. Kenyon, Royal Cities of the Old Jerusalem, London, 1974; Encyclopae- 
Testament, London, 1971 ir Digging Up dia Judaica, t. 9, p. 1379-1382. 

dėmės buvo nusikaltimai; tačiau tokio dalyko kaip kaltė prieš 
valstybę nebuvo!!! 

Čia iškyla svarbiausioji izraelitų, o vėliau judaizmo išpažinė- 
jų religijos ir jos santykio su žemiška valdžia dilema. Šią dilemą 
galima suformuluoti visiškai paprastai: ar galėjo šios dvi institu- 
cijos koegzistuoti, viena pražūtingai nenusilpnindama kitos? 
Jei būtų pabrėžtinai paisoma religijos reikalavimų, valstybei 
liktų per maža galios, kad ji apskritai veiktų. Kita vertus, jei 
valstybei būtų leista normaliai rutuliotis, pačia savo prigimtimi 
ji perimtų dalį religijos esmės ir taip ją padarytų bevaisę. Abi 
šios institucijos turėjo vidinį polinkį parazituoti antrosios at- 
žvilgiu. Jei izraelitai būtų mėginę išgyventi tiesiog kaip religi- 
nė bendruomenė, be jokios valstybės, jie anksčiau ar vėliau 
būtų užpulti, išblaškyti ir pradingtų tarp pagoniškųjų vietos 
tikėjimų. Šitaip Jahvės garbinimas būtų pakirstas iš išorės. 
Žinoma, būtent tai jų vos neištiko filistiečių invazijos metu, ir 
išgelbėjo tik tai, kad izraelitai griebėsi pasaulietinės išeities, 
išsikėlė karalių ir įkūrė vieningą valstybę. Kita vertus, jei ka- 
ralystė ir valstybė būtų įsigalėjusios amžinai, neišvengiamos 
jų savybės ir reikmės pasiglemžtų religijos autoritetą, ir Jah- 
vės garbinimas būtų korumpuotas iš vidaus. Ši dilema liko 
neišspręsta per visą Pirmąją ir Antrąją karalystes; ir nūnai Izrae- 
lyje tebėra opi. 

Vienas galimas sprendimas izraelitams buvo griebtis kara- 
liaus bei valstybės tik didelio pavojaus metu, kaip antai ver- 
žiantis į šalį filistiečiams. Liudijimai skatina manyti, jog Dovy- 
das būtų norėjęs rinktis būtent šį sprendimą, tačiau nutarė jį 
būsiant nepraktišką. Kad apgintų savo tautą ir jos tikybą, ap- 
saugotų ir viena, ir kita nuo išorės priešų, jam teko ne tik su- 
kurti valstybę - karalystę, bet ir sulaikyti aplinkinių tautų judė- 
jimą. Tai reiškė, jog jis turėjo įkurti ir konsoliduoti Dovydo 


171 Belkin, op. cit., p. 117. 

dinastiją su sostine ir centrine šventaviete Jeruzalėje. Bet aki- 
vaizdu, kad jis nelaikė savo karaliavimo normaliu dalyku. Jis 
suprato Jahvės tikėjimo esmę, laikė save religingu žmogumi; 
jis turėjo dar ir pranašo-kunigo vaidmenį ir dažnai savo raiš- 
kai pasitelkdavo muziką, rašymą, šokį. Reikšminga tai, kad 
Dovydas įtvirtino paveldimą karūną, neįteisindamas pirmgi- 
mystės. Trys vyresnieji jo sūnūs, galėję užimti jo vietą, nutraukė 
su juo ryšius ir mirė smurtine mirtimi, - tai Amnonas, Abšalo- 
mas ir Adonijas. Jo pasirinktasis sūnus Saliamonas tapo ne 
veikliu karvedžiu, bet mokslininku ir teisėju, šitaip pratęsda- 
mas Mozės tradiciją, - jis vienintelis iš sūnų gebėjo atlikti re- 
ligines karaliaus pareigas, kurias Dovydas, be abejo, laikė es- 
mingomis izraelitų konstitucinei pusiausvyrai. 

Taip pat reikšmingas ir tas faktas, kad Dovydas, perkėlęs 
Sandoros Skrynią Jeruzalėn ir taip sankcionavęs savo sostinę 
religine prasme, nepastatydino jai patalpinti grandiozinės šven- 
tyklos, kuri būtų siejama su jo karūna ir jo karališkąja linija. 
Sandoros Skrynia buvo kuklus religinis rykas, kuriame iš pra- 
džių saugota pati sandora. Izraelitams ji buvo brangi, primin- 
davo jų žemą kilmę, simbolizavo jų teokratinio tikėjimo nesuga- 
dintą ortodoksiškumą ir grynumą. Biblijoje skaitome vėlesnių 
laikų aiškinimus, kodėl Dovydas nepastatė Skryniai šventyk- 
los: Dievas jam neleido, nes pirmiausia jis buvo karys ir liejo 
kraują; taip pat sakoma, esą jis buvęs pernelyg įsitraukęs į 
karus'?, Pirmasis pateisinimas neabejotinai klaidingas, nes ka- 
ras ir izraelitų religija buvo artimai tarpusavyje susiję dalykai. 
Kunigai turėjo specialius savo trimitų karo šaukinius; Skrynia 
galėjo būti ir kartkartėmis būdavo nešama į mūšio lauką kaip 
karo ženklas; Dovydo karus aukščiausia prasme laimino Die- 
vas!?, Antrasis pateisinimas įtikimesnis, bet Dovydas karalia- 
vo Jeruzalėje trisdešimt trejus metus, iš kurių nemaža praėjo 


V? Karalių 5, 3. V? De Vaux, op. cit., 
p. 253-265. 

taikiai, ir jei jis būtų norėjęs pastatydinti šventyklą, jis būtų 
suteikęs jai neginčijamą pirmenybę tarp savo ten vykdomų 
plataus masto statybos darbų. Tikėtina tai, kad jo nenorėta 
keisti izraelitų religijos pobūdžio ir ardyti jos pusiausvyros, o 
jam regėjos, kad centrinė karališkoji šventykla tai ir darytų. 
Senovėje į Sandoros Skrynią būdavo fiziškai nukreipta visa 
izraelitų dievogarba. Ji simbolizavo teokratinę demokratiją. 
Įsikūrę Kanaane, izraelitai dėkojo Viešpačiui ir aukojo „aukš- 
tumų alkuose“ prie atvirų altorių ant kalvų bei kalnų; taip pat 
keliaudavo ir į įmantresnes istorines šventavietes, kur būdavo 
pastatyti stogu dengti pastatai ar šventyklos. Mes žinome dau- 
giau kaip dešimtį tokių šventaviečių: tai Šilojė, Danas, Betelis, 
Gilgalas, Masfa, Betliejus, Hebronas ir penketas mažesnių. Jos 
buvo išdėstytos tarsi palei šalies ašį nuo šiaurės ligi pietų. Jos 
garantavo tam tikrą izraelitų kulto decentralizaciją ir kartų pra- 
eities tęstinumą, mat visos šios šventyklos-šventavietės kel- 
davo jose Dievą garbindavusiems Žmonėms svarbių asociacijų. 
Ko gera Dovydas, kad ir kaip susirūpinęs garantuoti pakan- 
kamą bendruomenės centralizavimą sėkmingos gynybos tiks- 
lais, nenorėjo dar labiau nusilpninti jos demokratinio pagrin- 
do. Štai kodėl jis nešoko mėgdžioti kitų savo meto karalių- 
despotų ir versti Izraelio karališkąja valstybe-šventykla. Matyt, 
galima įtarti, jog dėl to jis mirties patale ir pavedė savo paskir- 
tam įpėdiniui mokytajam Saliamonui, nenukrypstamai laikytis 
Mozės įstatymo: „Laikykis Viešpaties paliepimų, eidamas jo 
keliais ir laikydamasis jo įstatų, įsakymų, įsakų ir pamokymų, 
kaip parašyta Mozės Įstatyme“. Tatai esąs vienintelis būdas 
sostui išlikti, priduria jis, - t. y. garantuoti, kad naujosios vals- 
tybės reikalavimus atsvertų visa įstatymo pilnybė ir griežtu- 
mas''*. Vėlesniosios kartos jautė Dovydo religinės paskatos 
gilumą, - paskatos, nušvietusios visą jo valstybinę veiklą. Tur- 

būt tai ir yra lemiamoji priežastis, dėl kurios izraelitai gerbė 
jo atminimą ir geidė sugrįžti prie jo valdymo; ir visiškai ne at- 
sitiktina tai, kad Senajame Testamente Dovydas užima daugiau 
vietos nei bet kuris kitas valdovas. 

Tačiau Dovydo sosto paveldėtojas Saliamonas buvo visiškai 
kitokio sukirpimo. Dovydas kunkuliavo aistromis, buvo stai- 
gus, užgaidus, nuodėmingas, bet atgailaujantis, suvokiantis 
nuodėmę, giliai širdyje tyras ir dievobaimingas, o štai Saliamo- 
nas buvo pasaulietis: iki širdies gelmių savojo pasaulio ir savo 
epochos Žmogus, - žinoma, jei tą širdį jis iš viso turėjo. Dovy- 
dui priskiriamos Biblijos psalmės tiek savo tonacija, tiek turi- 
niu yra iš esmės dvasingos; jos artimos Jahvės religijos esmei. 
Kita vertus, su Saliamonu siejama literatūra - išminties posa- 
kiai ir geisminga „Saliamono giesmės“ poezija, - kad ir savotiš- 
kai subtili, bet daug artimesnė kitiems to laikotarpio senovės 
Artimųjų Rytų raštams; jiems stinga izraelitiško-žydiško tran- 
scendentiškumo ir Dievo suvokimo. 

Saliamonas iš tiesų tapo iškilių sugebėjimų Artimųjų Rytų 
monarchu. Tačiau jo išminčiaus reputacija buvo paremta noru 
būti negailestingu. Nors dar tėvui gyvam esant pateptas kara- 
liumi, po Dovydo mirties tapęs vieninteliu valdovu, Salia- 
monas pažymėjo režimo bei krypties pasikeitimą pašalindamas 
visus ankstesniuosius savo tėvo ministrus, kai kuriuos - nužu- 
dydamas. Jis taip pat kardinaliai pakeitė karinę politiką. Apra- 
šinėdama Abšalomo maištą prieš Dovydą, Samuelio antroji 
knyga skiria senuosius genčių pašauktinius, arba „Izraelio vy- 
rus“, palaikiusius sūnų, ir samdinius, arba „Dovydo tarnus“, 
kurie, žinoma, palaikė karalių'". Šitie patys „tarnai“ ir užtik- 
rino tai, kad karūna atiteko vienam Saliamonui, ir įgalino jį 
pašalinti priešus jau pačioje savo karaliavimo pradžioje. Kur- 
damas samdomą kariuomenę Dovydas vis dar naudojosi „Ju- 


175 Samuelio 18, 7. 

do vyrais“, arba genčių pašauktiniais iš pietų, kaip savo pa- 
grindinės armijos branduoliu. Tačiau šiaurės genčių pašaukti- 
niai, arba „Izraelio vyrai“, karūnos atžvilgiu liko neutralūs arba 
priešiški, ir Saliamonas nutarė išvis panaikinti šias pajėgas. 

Vietoj karinės prievolės jis įvedė corvee, arba darbo prievolę, 
kuri buvo taikoma kanaaniečių sritims bei šiaurinei karalys- 
tės daliai, - pačią Judo žemę paliekant atleistą. Priverstinis 
darbas kaip valstybinės tarnybos forma teikė mažiau garbės 
nei tarnyba genčių pajėgose; taip pat jis buvo ir sunkesnis, dėl 
to sukeldavo daugiau nepasitenkinimo. Saliamonas plačiai nau- 
dojo darbo prievolę savo statybos programoms. Pasitelkda- 
ma vyriausybės įrašus, Karalių pirmoji knyga sako, jog 80 000 
žmonių darbavosi akmens skaldyklose, vadovaujami ir prižiū- 
rimi 3 300 karininkų, jog 70 000 vyrų vilko akmenis į statybų 
aikšteles, o 30 000 vyrų, siunčiami partijomis po 10 000, vykda- 
vo į Libaną kirsti medienos gegnėms!““. Šiomis statybomis buvo 
išplėstas ir šlovingai apvainikuotas palyginti elementarus Do- 
vydo planas paversti Jeruzalę karališkuoju tautos ir religijos 
centru. Bet Saliamono užmojai taip pat apėmė ir tris naujus 
karališkuosius miestus-tvirtoves įvairiose šalies dalyse: „Štai 
apyskaita karaliaus Saliamono įvesto lažo darbų, kai jis statė 
Viešpaties namus, savo paties rūmus, Miloją bei Jeruzalės sie- 
na, įtvirtino Hazorą, Megidą ir Gezerą“!". 

Pastaruosius tris miestus, strategiškai išdėstytus, Saliamo- 
nas iš pamatų perstatė, sunkiesiems darbams naudodamas. iz- 
raelitus, bet kvalifikuotam darbui įsiveždamas mūrininkus iš 
užsienio. Kasinėjimai liudija visiškai kitą, aukštesnį amatų lygį 
negu ligi tol izraelitų pasiektasis; jie atskleidžia ir tai, kad šie 
miestai turėjo pirmiausia karinį tikslą - aprūpinti bazėmis nau- 
jaja Saliamono karo vežimų armija"*. Dovydas niekuomet ne- 
turėjo karo vežimų, anuo metu rodydavusių didesnę galybę. 


18 Karalių 5, 13-16. E Karalių 9, 15.  chaeology, 4 sk. „Palestine in the Time 
178 Kenyon, The Bible and Recent Ar- of David and Solomon“, p. 44-66. 

Saliamonas turėjo apie pusantro tūkstančio karo vežimų ir ke- 
turis tūkstančius Žirgų, stovėjusių įvairiose jo arklidése!?. Me- 
gide, strategiškai svarbiausiame taške, stūksojusiame ties vieta, 
kuri vėliau bus pavadinta Harmagedono lyguma, jis pastatydi- 
no aukštą, įtvirtintą karaliaus būstinę su nepaprastai masyviais 
vartais, ir patalpas, kuriose galėtų laikyti 150 karo vežimų ir 
400 žirgų. Hazoras, apleistas miestas, taip pat įgijo karaliaus 
būstinę, vartus, sienas ir milžiniškas arklides. Dar vienu karališ- 
ku vežimų miestu Saliamonas pavertė Gezerą, miestą, atitekusį 
jam kaip kraitis ir kontroliavusį kelią į Egipta!9. Jau pats šių 
didžiai įtvirtintų, viršum paprastų miesto namų iškylančių bas- 
tionų buvimas metė iššūkį izraelitų teokratinei demokratijai. 
Gudriai išdėstytų, karo vežimais apginkluotų pajėgų Saliamo- 
nui reikėjo apsaugoti prekybos keliams ir ginti nuo išorės už- 
puolimų karalystę. Bet aišku ir tai, kad jos taip pat turėjo pa- 
skirtį palaikyti vidaus tvarką ir, beje, sėkmingai ją vykdė, nes 
gentys karo vežimų neturėjo. 

Patiems Saliamono užmojams įgyvendinti reikėjo ne tik 
darbo jėgos, bet ir pinigų. Taigi jis apdėjo gentis dar ir mokes- 
čiais. Dovydas buvo praskynęs šiam reikalui kelią, įvykdyda- 
mas gyventojų surašymą. Dėl jo jis buvo įnirtingai kritikuo- 
tas, — esą tai priešinga izraelitų religijai, - ir savo nuodėmę iš- 
pažino. Šis epizodas labai būdingai atskleidžia jo dvejones ir 
nevienaprasmišką nuostatą valstybės kūrimo atžvilgiu, jei dėl 
to tenka aukoti tikėjimą. Saliamonas tokių skrupulų neturėjo. 
Surašymo duomenų pagrindu jis suskirstė šalį į dvylika mo- 
kesčių rajonų ir dar pridėjo prievolę aprūpinti savo vežimų ir 
kitas karališkąsias stovyklas!*!. Tačiau karalystės išteklių nepa- 
vimus ir atsitraukė iš Damasko, kurį ginti buvo per brangu, o 
kitas teritorijas šiaurės vakaruose perleido Tyro karaliui Hira- 


17 Cambridge Ancient History, II ii, 18? Kenyon, Royal Cities. 18! Karalių 4, 
p. 589. 7-19. 

mui mainais už kvalifikuotus amatininkus bei žaliavas, šitaip 
paversdamas jį patikimu sąjungininku. Bet jis kartu plėtojo ir 
prekybą, pats plačiai prekiaudamas per „karaliaus pirklius“ ir 
skatindamas vietos bei užsienio prekeivius naudotis jo keliais, 
kad galėtų juos apmokestinti. 

Artimųjų Rytų ūkis tuo metu jau baigė visiškai pereiti į 
geležies amžių - iš šio laikotarpio randame pirmuosius gele- 
žinius plügus, — tad pasaulis turtėjo. Savo veikla Saliamonas 
užsitikrino karaliaus rūmams prideramą šio naujo klestėjimo 
dalį. Prekybą plėtė vesdamas visų kaimyninių kunigaikščių 
dukteris - pagal šūkį „pirkliai atseks paskui nuotaką“. Jis „tapo 
faraono, Egipto karaliaus, žentu“, paėmęs į Zmonas jo dukte- 
ri, - taip jam ir atiteko Gezeras. Biblija praneša mums ir apie 
kitas vedybines sąjungas: „karalius Saliamonas mylėjo daug 
svetimtaučių moterų, ne tik Faraono dukterį, bet ir moabiečių, 
amoniečių, edomieciu, sidoniečių ir hetitų moteris“'*?. Jo diplo- 
matija ir prekyba persipindavo tarpusavyje. Iš Pietų Arabijos 
atvykusi Šebos karalienė turėjo prekybinių reikalų, mat Salia- 
monas kontroliavo Arabijos prekybą, daugiausia mira, smilka- 
lais ir prieskoniais. Juozapas Flavijus pasakoja, esą Saliamonas 
su Hiramu Tyriečiu, kitu prekiaujančiu monarchu, rengę mįslių 
turnyrus. Ankstyvajame geležies amžiuje tai buvo gana papli- 
tusi diplomatinio bendravimo forma, kurios metu būdavo lai- 
mimi ar pralaimimi nemaži pinigai, o kartais ir miestai, ir visa 
tai įeidavo į derybų procesą. Saliamonas ir Hiramas drauge 
laikė laivyną Ezjon Gebero uoste į pietus nuo Ofyro, kaip jie 
vadino Rytų Afrika. Abu karaliai prekiavo retais žvėrimis ir 
paukščiais, sandalmedžiu ir dramblio kaulu. Be to, Saliamonas 
dar buvo ir ginklų pirklys. Jis pirkdavo arklių iš Kilikijos ir 
perparduodavo į Egiptą mainais už karo vežimus, kuriuos tada 
pardavinėdavo karalystėms, esančioms į šiaurę nuo jo. Iš tikrųjų 


182 Karalių 3, 1; 11, 1. 

Saliamonas tieké ginklus nemaZai Artimuju Rytu daliai. Greta 
jo uosto Ezjon Gebere, Hirbet el-Cheleitės saloje, amerikiečių 
archeologas Nelsonas Glueckas surado jo pastatydinta vario 
liejykla, kurioje vyraujantys stiprüs véjai püté primityviu kros- 
niu kaitrovamzdZius. Cia buvo gryninamas ne tik varis, bet ir 
geležis, ir gaminti užbaigti gaminiai!*. 

Didelę dalį iš prekybos ir mokesčių suplaukiančių turtų 
Saliamonas leido savo karališkai sostinei puošti. Jis pasistatė 
prabangius karalių rūmus su kolonų sale, panašia į faraonų 
rūmus Memfyje, Luksore. ir kitus, kur kedro stogą rėmė ketu- 
riasdešimt penki milžiniški mediniai stulpai, - tai, ką Biblija 
vadina „Libano miško rūmais“. Atskiri rūmai buvo suręsti jo 
svarbiausiajai Žmonai egiptietei, mat ji laikėsi savojo pagonių 
tikėjimo: „Mano žmona negyvens Izraelio karaliaus Dovydo 
namuose, nes tos vietos yra šventos, ir čionai atėjusi Viešpa- 
ties Sandoros Skrynia"!**, Rūmai ir karaliaus būstinė, kareivi- 
nės ir vidaus įtvirtinimai stūksojo netoli naujosios šventavie- 
tės, arba Šventyklos, ir visa buvo sutalpinta praplėtus Dovydo 
miestą 250 jardų į rytus. 

Dabar Saliamono Jeruzalės nebėra išlikę nieko regima, nes 
ji arba pradingo po milžiniška Šventykla, kurią vėliau pastatė 
Erodas Didysis, arba buvo nušluota roménu!*. Mégindami nu- 
piešti Saliamono Šventyklos vaizdą, esame visiškai priklausomi 
nuo literatūrinių šaltinių, Karalių pirmosios knygos 6-7 sky- 
rių. Tačiau šitaip mus pasiekusios detalės byloja, jog ši šven- 
tykla buvo panaši į vėlyvojo bronzos amžiaus kanaaniečių 
šventyklas Lachiše ir Bet Š'ane bei į kiek vėlesnę IX a. pr. Kr. 
datuojamą šventyklą, atkastą Tel Tainete Sirijoje. Kaip ir šios, 
Saliamono šventykla turėjo tris kambarius, kiekvieną 33 pėdų 
pločio, išdėstytus palei ašį: Ulamas, arba prieangis, 16 pėdų 
183 Žr. Nelsono Gluecko radinius, - 26. 184 Karalių 7, 1-12. 195 Kenyon, 

ilgio, Hekalis, arba šventoji vieta, 66 pėdų ilgio, ir Šventų šven- 
čiausioji, 33 pėdų kvadratas, laikytas visiškai tamsus kaip ir 
vidinė šventovė Egipto šventykloje. 

Šis pastatas buvo suręstas ir įrengtas maniera, visiškai sve- 
tima izraelitams. Tašytus akmenis šlifavo finikiečių mūrininkai. 
Hiramas Tyrietis taip pat atsiuntė ir savo bendravardį bron- 
zos meistrą išlieti šventyklos apeiginius indus. Tai buvo „praus- 
tuvas ant ratukų“, bronzos praustuvas ant pastovo, panašus į 
pagonių praustuvus, rastus Megide ir Kipre, bei didžiulė „nu- 
liedinta jūra“, kurioje tilpdavo du tūkstančiai vonių vandens, 
kunigų naudoto apsivalymo ritualui prieš aukojimus; šioji sto- 
vėjo ant dvylikos bronzinių jaučių. Dvi bronzos kolonos, kiek- 
viena beveik 40 pėdų aukščio, galbūt atliepiančios du stačius 
kanaaniečių aukštumų alkų monolitus, saugojo auksuotą alto- 
rių su dešimčia aukso žvakidžių. Šventų švenčiausiosios uždan- 
ga taip pat buvo iš kabančių aukso grandinių. Sienos ir grindys 
buvo išklotos kedru. Šventų švenčiausioji su ją saugančiais auk- 
suotais alyvmedžio cherubais buvo skirta laikyti senovinės 
Jahvės religijos gerbiamoms relikvijoms: pirmų pirmiausia San- 
doros Skrynią ir (pasak Talmudo tradicijos) Mozės lazdą, Aaro- 
no šaką, indą manos ir pagalvę, ant kurios esą ilsėjosi Jokūbo 
galva, kai jis susapnavo savo kopėčias'*. Bet kai 587 m. pr. Kr. 
Jeruzalė krito, visi šie daiktai jau buvo seniai pradingę, ir rei- 
kia suabejoti, ar jų iš viso ten kada nors būta. 

Aišku viena, - Saliamono šventykla, didinga ir puošni, ap- 
juosta įtvirtintų karališkojo aukštutinio miesto, arba akropo- 
lio, sienų, labai jau maža ką bendra turėjo su ta grynąja Jahvės 
religija, kurią Mozė atsinešė iš dykumos. Vėliau žydai ėmė 
laikyti Saliamono Šventyklą esmine ankstyvojo tikėjimo dali- 
mi, bet į karališkąjį ratą nepatenkantiems pamaldiems Zmo- 
nėms ji turėjo atrodyti kiek kitaip. Kaip ir corvee, mokesčių ra- 


186 Joan Comay, The Temple of Jeru- salem, with the History of the Temple 

jonai, karo vežimai, ji buvo naujas dalykas ir daugeliu požiūrių 
tiesiog nukopijuotas nuo labiau išsivysčiusių pagoniškų kultūrų 
Viduržemio jūros pakrantėse ar Nilo slėnyje. Ar tik Saliamonas 
su savo svetimšalėmis žmonomis, centralizuota monarchija ir 
negailestingu reiklumu senųjų genčių atžvilgiu nekrypo į pago- 
nybę? Ar jo Šventykla nebuvo stabmeldiška daiktų garbinimo 
vieta? Pati Sandoros Skrynia tokioje didingoje aplinkoje turė- 
jo atrodyti kaip ne ten pakliuvęs rakandas. Tai buvo tiesiog 4 
pėdų ilgio, 2 pėdų 6 colių gylio medinė skrynia, nešiojama ant 
strypų, prakišamų per žiedus abiejuose šonuose. Viduje gulė- 
jo Įstatymo plokštės. Pagal griežtą izraelitų tikėjimą skrynia 
buvo tiesiog Dievo įsakymų talpykla, o ne kulto objektas. Ta- 
čiau izraelitai čia nesilaikė nuoseklumo, lygiai kaip ir tikėda- 
mi, jog Dievas, pats būdamas neatvaizduojamas, sukūrė žmo- 
gų pagal savo paveikslą. Viena iš senųjų, primityvių Dano šven- 
tyklų iš tikrųjų turėjo Dievo statula!9. Nors Skrynia buvo pa- 
dirbta plokštėms sudėti, izraelitai, atrodo, priskyrė dievišką 
galią Dievo žodžiams, tad tam tikra prasme jie tikėjo dievybę 
gyvenant Skrynioje. Atitinkamai jie siejo su ja dykumoje pra- 
leistus metus: „Kai tik Sandoros Skrynia būdavo pakeliama 
kelionei, Mozė sakydavo: Pakilk, Viešpatie! Tebūna išsklaidyti 
tavo priešai, tebėga nuo tavo veido tie, kurie tavęs neapkenčia! 
O kai tik ji būdavo padedama poilsio, jis sakydavo: Sugrįžk, 
Viešpatie, prie nesuskaitomų Izraelio tūkstančių!“ !88 
Saliamonas pasinaudojo šiuo nenuoseklumu, kad pastūmė- 
tų savo religinę reformą absoliučios karaliaus valdžios link, ir 
vienintelė šventavietė, kurioje iš tikrųjų galėjo būti garbina- 
mas Dievas, atsidūrė jo žinioje. 8-ajame Karalių pirmosios kny- 
gos skyriuje Saliamonas pabrėžia Dievą esant (1K 8, 20) Šven- 
tykloje: „Pastačiau namus Viešpaties, Izraelio dievo vardui“. 
Tačiau visiškas pagonis Saliamonas nebuvo, kaip čia būtų gali- 


187 Haran, Temples and Temple Service, 
p.28. 188 Skaičių 10, 35-36. 

ma susidaryti įspūdį, nes priešingu atveju jam nebūtų rūpėję 
neįleisti savo žmonos į šventąją teritoriją. Savo religijos teolo- 
giją jis suprato, nes (1K 8, 27) klausė: „Bet ar iš tikrųjų Dievas 
gyvens žemėje? Net dangus ir dangaus aukštybės negali tavęs 
sutalpinti. Kaip galėtų tai padaryti šie Namai, kuriuos aš pasta- 
čiau!“ Kompromisą tarp valstybės poreikių ir savo izraelitiško- 
jo monoteizmo sampratos jis surado vaizduodamasis, jog Vi- 
sagalis esti šventykloje ne fizine, bet simboline prasme: „Te- 
žvelgia naktį dieną tavo akys į šiuos Namus, į vietą, apie kurią 
sakei: Ten gyvens mano vardas!“ Kaip tik šia prasme vėlesnio- 
sios kartos suderino Šventyklą su tikėjimu: vien Dievo vardo 
buvimas Šventykloje kuria galingą dievišką spinduliavimą, 
vadinamą šekina, sunaikinančią neįgaliotą prie jos besiartinan- 
tį asmenį. 

Tačiau anuo metu mintis apie centrinę karališkąją šventyklą 
buvo nepriimtina daugeliui izraelitų puristų. Jie susibūrė į pir- 
maja iš daugybės separatistinių sektų, vėliau gimsiančių iš Jah- 
vės religijos, - rechabitų sekta'?. Nemaža šiauriečių taip pat 
priešiškai sutiko religijos koncentravimą Jeruzalėje ir jos kara- 
liškoje Šventykloje, mat joje tarnavusi kunigija netrukus iškėlė 
absoliutistinius reikalavimus, pareikšdama, jog tik jų vienų 
apeigos teisėtos, o senesniosios šventavietės bei šventyklos, 
nuo patriarchų laikų gerbti aukštumų alkai ir altoriai esą hete- 
rodoksijos ir blogybių lizdai. Šie teiginiai galop įsivyravo ir 
tapo bibline ortodoksija. Bet anuomet šiaurėje jiems priešintasi. 

Šis nepasitikėjimas Saliamono religinių pakeitimų atžvilgiu 
drauge su jo absoliutistiniu elgesiu bei priespauda atvedė prie 
to, kad jo tėvo sukurtoji karalystė ilgainiui pasirodė nepajėgi 
išsilaikyti. Saliamono sumanumas ir sėkmė padėjo jai gyvuoti, 
bet jau paskutiniais jo metais buvo justi įtampos požymių. Izrae- 
litus, kuriems praeitis visad liko nepaprastai gyva, prievarti- 


15? De Vaux, op. cit., p. 305. 

nio darbo sistema ypač nepakenčiamai slėgė dėl to, kad primi- 
nė jiems Egipto vergystę. Jų sąmonėje laisvė ir jų religija buvo 
neatskiriamos. Sutelkdamas kultą Jeruzalėje, Saliamonas nu- 
vertino tokias šventoves kaip Sichemą, siejamą su Abraomu, 
ir Betelį, siejamą su Jokūbu. Taigi šiauriečiai vis labiau ėmė 
traktuoti Saliamoną bei jo liniją ne tik kaip pasaulietinius en- 
gėjus, bet ir kaip dvasinius griovėjus. 

Todėl, kai Saliamonas 925/926 m. pr. Kr. mirė, šiauriečiai 
nesutiko su jo įpėdinio Rehabeamo jungtine karūnacija Jeru- 
zalėje ir reikalavo, kad jis atvyktų šiaurėn į Sichemą karūnuo- 
tis jųjų karaliumi. Žmonės, Saliamonui valdant pasitraukę trem- 
tin, kaip antai Jeroboamasadabar sugrįžo ir pareikalavo kons- 
titucinio valdymo ir ypač darbo prievolės bei didelių mokesčių 
palengvinimo: „Tad dabar palengvink savo tėvo kietą lažą ir 
jo uždėtąjį sunkų jungą, ir mes tau tarnausime '?, Atrodo, 
Sicheme vyko visuotinis politinis susirinkimas, kuriame Reha- 
beamas, pasitaręs su senaisiais savo tėvo patarėjais, atmetė jų 
susitaikymo siūlymus ir, savo jaunų kunigaikščių remiamas, 
ėmėsi kietosios linijos šiauriečių atžvilgiu: „Mano tėvas jūsų 
jungą padarė sunkų, o aš prie to jungo dar pridésiu; mano tė- 
vas plakė jus botagais, o aš plaksiu jus skorpionais""?!. 

Šis stebėtinai nevykęs sprendimas sugriovė jungtinę kara- 
lystę. Rehabeamui neužteko nei karinių pajėgų, nei įgūdžių 
suturėti jėga ją vientisą, šiauriečiai atskilo ir ėmė tarnauti savo 
karalių dinastijai, ir kylančių imperijų - babiloniečių ir netru- 
kus asirų — epochoje abi šios mažos karalystės, Judas pietuose 
ir Izraelis šiaurėje, sutiko savo pražūtį kiekviena skyrium. 

Ir vis dėlto šis nuosmukio procesas užtruko keletą amžių, 
tuo tarpu izraelitų religinė kultūra patyrė svarbių pokyčių. 
Pirma, suklestėjo šiaurinė karalystė. Ji turėjo daugiau gyven- 
tojų, derlingesnes Zemes ir buvo arčiau ano meto prekybos 


19? Karalių 12, 4. 1° Karalių 12, 14. 

centrų. Išsivadavusi iš pietiečių jungo ji turtėjo ir - paradok- 
sas - pasuko tuo pačiu konstitucinės bei religinės raidos keliu, 
kurį andai laikė reikalingu Saliamonas ir kuriuo, pietiečių pri- 
mestu, jie atsisakė žengti. Kaip ir Dovydo dinastija, šiaurėje 
karaliaus Omrio dvaras virto centralistiniu ir ėmė mėgdžioti 
klestinčių kaimyninių valstybių politinius bei kulto modelius. 
Patsai Omris buvo baisus karalius, kurio Žygiai sielvartingai 
aprašyti moabitų dievui Žemošui skirtoje plokštelėje, atrasto- 
je 1866 m. ir žinomoje Moabitų akmens vardu: „Izraelio kara- 
lius Omris slėgė Moaba daugel dienų, nes Žemošas buvo ant 
savo žemės užsirūstinęs. Ir jo sostan įžengė jo sūnus, ir taip 
pat pasakė: aš slėgsiu Moaba". 

Omris, kaip ir Saliamonas, sutvirtindavo savo valdžią gud- 
riomis tarptautinėmis santuokomis. Savo sūnų Ahabą jis apves- 
dino su Sidono karaliaus dukra Jezabele, šitaip sujungdamas 
savo sausumos valdas su jūra ir jūriniais prekybos maršrutais. 
Kaip ir Saliamonas, jis buvo didis statytojas. Samarijoje ant 
kalvos, nuo kurios buvo matyti už dvidešimties mylių plytin- 
ti jūra, jis įkūrė ir pastatė naują miestą: jo įkūrimą mes net 
galime datuoti apytikriai 875 m. pr. Kr. Kaip ir karališkieji 
Saliamono miestai, šis turėjo įtvirtintą karališkąjį akropolį. Ir 
Ahabas buvo didis statytojas. Samarijoje jis pasistatydino, pa- 
sak Biblijos, „dramblio kaulo namus“, t. y. rūmus su sosto sale, 
išpuošta dramblio kaulo bareljefais, - tokią prabangą turėda- 
vo tik turtingiausi to meto karaliai. Kasinėjant Samariją 1931- 
1935 m., griuvėsiuose buvo rasta šių dramblio kaulo papuo- 
šimų gabalėlių. Ahabui, kaip ir jo tėvui Omriui, sekėsi karyba, 
jis karaliavo 25 metus ir dusyk nugalėjo Damasko karalių, kol 
vieno vežimų mūšio metu, pasak Biblijos, „Tačiau vienas vyras 
įtempė iš akies lanką“, ir netyčia pataikęs Ahabui į šarvų 
sudūrimą, mirtinai jį sužeidė"? 


192 Karalių 22, 34-37. 

Tačiau Omrio dinastija, pasaulietiškumu ir sėkme nenusilei- 
dusi Saliamono dvarui, sukėlė ir lygiai tokį pat aštrų socialinį 
bei moralinį pasipiktinimą. Augo dvarai, kaupėsi turtai. Plėtėsi 
atotrūkis tarp turtingųjų ir vargšų. Valstiečiai prasiskolindavo, 
o negalinčius išsimokėti eksproprijuodavo. Tai prieštaravo Mo- 
zės įstatymo dvasiai, nors ir ne griežtai jo raidei, nes jame 
tvirtinama, jog nevalia perkelti savo artimo ribas'“. Karaliams 
nepatiko tai, kad elitas engė vargšus, mat vargšų jiems reikė- 
jo savo armijoms ir darbo jėgai papildyti; tačiau visos jų prie- 
monės būdavo neveiksmingos. Sichemo, Betelio ir kitų šven- 
taviečių kunigai gaudavo atlyginimą, būdavo artimai susiję su 
karaliaus dvaru, užsiėmę ceremonijomis bei aukojimais ir abe- 
jingi skurdžių nelaimėms, - bent jau taip teigė jų kritikai. Šio- 
mis aplinkybėmis visuomenės sąžinė vėl prabilo pranašų bal- 
su. Kaip ir Samuelį, juos neramino pati monarchijos institucija, 
nes, jų akimis, ji jau savaime buvo nesuderinama su demokra- 
tine teokratija. Valdant Omrio dinastijai, pranašų tradicija stai- 
ga atgijo šiaurėje, pasirodžius stulbinančiai Elijo figūrai. Jis 
buvo kilęs iš nenustatytos vietos, vadintos Tišbe, Gileade, į 
rytus nuo Jordano, visiškuose dykumos paribiuose. Jis buvo 
rechabitas - priklausė tai ultraasketiškai, nežabotai ir funda- 
mentalistiškai sektai, „gauruotas vyras ir susijuoses šikšnine 
juosta aplink strėnas“. Kaip ir beveik visi žydų didvyriai, jis 
buvo iš vargšų ir kalbėjo jų vardu. Pasak tradicijos, jis gyveno 
prie Jordano, maitinamas varnų“*. Be jokios abejonės jis turė- 
jo atrodyti panašiai kaip po tūkstančio metų Jonas Krikštyto- 
jas. Neturtėlių labui jis darė stebuklus ir daugiausia veikdavo 
sausros ir bado metais, kai liaudis kentėjo. 

Bet žinoma, kad kaip ir kiti griežti Jahvės garbintojai, Eli- 
jas laikėsi kritiškos nuomonės Omrio dinastijos atžvilgiu, ir 
ne tik dėl socialinių, bet pirmiausia dėl religinių priežasčių. 


123 Pakartoto Įstatymo 27, 17. 194 Ka- 
ralių 17, 3-4. 


106 


I. IZRAELITAI 


Mat Ahabas paliko Jahvés kulta ir pasidavé savo Zmonos garbi- 
namam Baaliui: „Iš tikrųjų, niekada nebuvo kito tokio kaip 
Ahabas, kuris būtų buvęs taip pasidavęs daryti, kas nedora 
Viešpaties akyse, savo žmonos Jezabelės skatinamas. Jis elgė- 
si pasibjaurėtinai, eidamas paskui stabus...“ Toji pati Jezabelė 
sugundė Ahabą despotiškai pasinaudoti savo valdžia ir pasisa- 
vinti Naboto vynuogyną, o jį patį pasiųsti myriop, t. y. įvykdyti 
nusikaltimą, priešingą visam Izraelio teokratijos etosui. 

Akivaizdu tai, kad Elijas gebėjo patraukti į savo pusę dau- 
gybę šalininkų, ypač sunkmečiu, kai ilgai nelydavo. Jis buvo 
neatremiamas pamokslininkas. Karalių pirmosios knygos 18 
skirsnyje aprašoma dramatiška scena, kurioje jis surenka milži- 
nišką izraelitų minią ant Karmelio kalno ir meta iššūkį „Baalo 
pranašams“ bei „girių pranašams“, „valgantiems prie Jezabe- 
lės stalo“, kviesdamas į lietaus iškvietimo varžybas. Elijas turė- 
jo tikslą kartą visiem laikam parodyti tautai jų religiją, tad 
sakė susirinkusiems: „Ar ilgai jūs šlubuosite abiem kojom? Jeigu 
Viešpats yra Dievas, sekite paskui jį; bet jeigu Baalas, tuomet 
sekite jį“. Baalo šventikai perėjo visus savo ritualus ir „pagal 
savo paprotį čaižė save kalavijais ir ietimis, kol apsipylė krau- 
ju“; bet nieko neįvyko. Tada Elijas susikrovė aukurą ir pa- 
aukojo Jahvei, ir iškart „nužengė Viešpaties ugnis ir sudegino 
deginamąją auką“. Tąsyk visi žmonės „parpuolė kniūbsti, šauk- 
dami: Viešpats yra Dievas! Tik Viešpats yra Dievas!“ Elijas su 
savo minia sučiupo pagonių kunigus ir, nusivedęs prie Kišono 
upelio, „ten juos nužudė“, o dar pasimeldęs Karmelio viršū- 
nėje, Elijas iškvietė „mažą debesėlį, ne didesnį už Žmogaus 
plaštaką“ iš jūros; netrukus „dangus apsiniaukė juodais debe- 
simis, papūtė vėjas, ir pradėjo smarkiai lyti“. 

Nepaisant šio triumfališko įrodymo, Elijas nepajėgė pats 
vienas nei išrauti pagonybės, nei sunaikinti Omrio dinastijos, 


195 Karalių 21, 25-26. 

kad ir išpranašavo jos gala. Jis buvo vieniša figūra, charizmos 
gaubiamas Žmogus, gebąs paveikti didžiulę minią, tačiau ne 
toks, kuris sukurtų partiją ar dvaro frakciją. Elijas - galbūt 
pirmasis žydų istorijoje — atstovavo individualiai sąžinei; Die- 
vas bylojo (1 K 19, 12) jam ne iš Mozės laikų griaustinio, bet 
„švelniu tyliu dvelksmu". Prakeikdamas Ahabo palikuonis už 
Naboto nužudymą, jis iškėlė principą, jog karaliaus elgesys 
niekuo neturi skirtis nuo paprasto žmogaus: jis privalo vado- 
vautis moralės principais. Politika turinti siekti teisybės, o ne 
galybės. Tačiau Elijas, kad ir būdamas pirmas pranašas, vado- 
vavęs opozicijai, nebuvo politikas. Didelę gyvenimo dalį jis 
prasislapstė kaip persekiojamas bėglys. Paskutines savo die- 
nas praleido dykumoje. Karalių antrosios knygos 2 skyriuje 
pasakojama kaip jis patepė savo įpėdinį, Elizieju, o tuomet ug- 
niniu vežimu su viesulu pakilo į dangų, palikdamas įpėdiniui 
dėvėti savo stebuklingąjį apsiaustą. 

O štai Eliziejaus būta kitokio molio. Biblijos pasakojime 
regime jį atliekant įstabius veiksmus: kai prie Betelio iš jo pa- 
sišaipo „maži vaikai“ (o gal nenaudos paaugliai), jis pasikviečia 
iš girios du lokius, kurie sudrasko ne mažiau kaip keturiasde- 
šimt du mažuosius prasikaltėlius““. Tačiau Eliziejus veikė ne 
vienas. Jis sukūrė savo sekėjų organizaciją, pranašų kolegiją, 
ir darbavosi pasaulietinių aukštųjų hierarchijų sluoksniuose, 
siekdamas Elijo reikalautų religinių reformų. Ahabas išsaugojo 
ir dar išplėtė šiaurėje Saliamono karo vežimų miestus. Jis bei 
jo įpėdiniai turėjo didelę profesionalią armiją, tapusią ir jo stip- 
rybės, ir silpnumo šaltiniu. Vienas iš iškiliausių vežimų armi- 
jos generolų buvo vardu Jehuvas, Nimšio sūnus, kuris „važiuo- 
ja kaip viesulas“. Eliziejus sudarė su Jehuvu religinį-karinį są- 
mokslą, patepė jį būsimu karaliumi ir taip pradėjo vieną iš 
kruviniausių perversmų istorijoje“?. Jehuvas įsakė eunuchams 


196 Karalių 2, 23-24. 1% Grant, Histo- Prophets and History“, p. 122-134. 
ry of Ancient Israel, 11 sk. „Northern 

išmesti Jezabele pro jos pačios rūmų langą, „jos krauju aptašky- 
ta siena ir arkliai. Jehuvas pervažiavo jos kūną“. Septyniasde- 
šimt Ahabo sūnų buvo nukirsdinti ir galvos sukrautos „į dvi 
krūvas prie miesto vartų“. Jehuvas išskerdė visą Ahabo kara- 
liškąjį dvarą, „visus didikus, ir artimus bičiulius ir kunigus, — 
nepalikdamas nė vieno gyvo“. Tuomet jis surinko visus Baalo 
kunigus ir išžudė juos, o išnešę Baalo šventajį stulpą, „sudegi- 
no jį. Jie nuvertė Baalo aukurą, nugriovė Baalo šventyklą ir 
pavertė ją išviete iki šios dienos“ '**. 

Gal šis nuožmus religinis valymas kuriam laikui ir atstatė 
oficialų vieno Jahvės kultą, tačiau neišsprendė amžino konf- 
likto tarp būtinybės išsaugoti religinę ortodoksiją — norint iš- 
laikyti vientisą tautą — ir būtinybės taikytis prie pasaulio — 
kad išgyventų valstybė. Jehus, kaip nesunku įspėti, netrukus 
jau elgėsi ne mažiau savavališkai negu Omrio dvaras; iš tikrųjų 
mažne visi Izraelio karaliai anksčiau ar vėliau susipykdavo su 
religiniais puristais. Kad išlaikytų valdžią savo rankose, kara- 
lius turėjo (taip atrodė) daryti tokius dalykus, į kuriuos nega- 
lėtų ramiai Žiūrėti tikras Jahvės sekėjas. Naboto vynuogyno 
epizodas kaip tik buvo toks momentas, simbolizuojantis dva- 
siško ir pasaulietiško principo konfliktą. Vienoje garsioje vie- 
toje Dievas įkvepia Eliją pasakyti Ahabui: „Užmušei ir dabar 
pasisavini!"; o Ahabas į tai: „Suradai mane, mano prieSe?"!? 
Vien pasodinus Ahabo vieton Jehuvą ir jo sūnus, problema 
nebuvo išspręsta. Ji kiek kitokiu pavidalu darsyk formuluoja- 
ma Amoso knygoje VIII a. pr. Kr. Ši knyga vienalaikė su He- 
siodo Darbais ir dienomis pohomerinėje Graikijoje, ir joje reiškia- 
mas panašus susirūpinimas abstrakčiu teisingumu, nors Amoso 
knygoje jis tiesiogiai siejamas su Jahvės garbinimu. Pietietis iš 
Judo žemės, „moro uogų brandintojas“, Amosas atkeliavo 
šiaurėn skelbti socialinio teisingumo. Jis kaip įmanydamas sten- 


128 Karalių 10. 1° Karalių 21, 19-20. 

gėsi pabrėžti i$ prigimties nesąs pranašas ir nepriklausas jo- 
kiai kolegijai, — tiesiog paprastas darbininkas, regintis tiesą. 
Jis protestavo prieš įmantrias iškilmingas apeigas, kunigų atlie- 
kamas šiaurinėje Betelio šventavietėje, pasak jo, prilygstančias 
pasityčiojimui tuo metu, kai beturčiai kenčia priespaudą ir ba- 
dauja. Dievas jo knygoje sako: „Nekenčiu, niekinu jūsų šven- 
tes [...] Pasitraukite šalin su savo giesmių triukšmu; aš neklau- 
sau jūsų arfų skambesio. Tevilnija teisingumas lyg upės srovė, 
o teisumas lyg nuolat tekanti upé"?9, Betelio vyriausiajam ku- 
nigui Amazijai labai nepatiko Amoso veikla. Šventavietė, tvirti- 
no jis, esanti karaliaus šventovė, dalis karaliaus dvaro; kuni- 
gų pareiga esanti deramai su iškilmėm palaikyti valstybės re- 
ligiją, o ne vaidinti politikus ir kištis į ekonominius procesus. 
Jis pasakė Amosui: „Regėtojau, eik sau, bėk į Judo kraštą, ten 
pelnykis duoną ir pranašauk“. O karaliui pasiskundė, esa Amo- 
sas iš tikrųjų surezgęs sąmokslą prieš jį pačiose karaliaus valdo- 
se, ir pridūrė - reikšminga fraze, - esą „Kraštas nebegali pa- 
kęsti visu jo žodžių“. 

Šis ginčas buvo - o ir dabar iš tiesų tebėra — svarbus. Véles- 
nieji žydų pranašai, o savo ruožtu daugumas krikščionių mora- 
linių teologų palaikė Amoso požiūrį. Talmude parašyta: „Tei- 
sumo priesakas nusveria visus kitus [Dievo] įsakymus, drauge 
sudėtus“**. Betgi talmudininkų pečių neslėgė atsakomybė už 
valstybės vientisumo išlaikymą; visa tai jau buvo nuėję į praeitį, 
ir dabar jie jau galėjo sau leisti tokią prabangą kaip moralinį 
absoliutizmą. Tačiau Amazijos laikais, kad valstybė apskritai 
išgyventų, kompromisas tarp pasaulietinės valdžios ir dvasi- 
nių autoritetų buvo būtinas. Jei pietiečių pranašams būtų buvę 
leista laisvai vaikščioti ir Dievo vardu kurstyti klasinę nesantai- 
ką, bendruomenė būtų pražūtingai susilpnėjusi ir atitekusi išo- 
rės priešų malonén, o šie būtų iš viso nušlavę Jahvės garbinimą. 


200 Amoso 5, 21-24. %1 Amoso 7,10- Amos v. Amaziah, kn. Goldin, op. cit. 
13. 202 Baba Batra 9 a; Shalom Spiegel, 203 Karaliu 17, 23-24. 

Stai ka Amazija turéjo galvoje sakydamas, jog Zemé nepakel- 
sianti karčių Amoso žodžių. 

Per visą devintąjį amžių Asirijos galia augo. Šalmanesero 
Juodasis obeliskas liudija, jog net Jehuvos laikais Izraelis buvo 
priverstas mokėti duoklę. Kuriam laikui Izraelis atsipirkdavo 
nuo asirų arba sudarinėjo sąjungas su kitomis mažomis valsty- 
bėmis, kad sustabdytų bendro priešo veržimąsi. Tačiau 745 m. 
pr. Kr. Asirijos sostan sėdęs nuožmusis Tiglat Pileseras III pa- 
vertė savo karingą padermę imperialistų nacija. Jis pradėjo 
vykdyti masinio iškeldinimo iš užkariautųjų teritorijų politiką. 
740 m. jo metraščiuose įrašyta: „O štai Menachemą [Izraelio 
karalių] užvaldė siaubas... jis pabėgo ir pasidavė man [...] sidab- 
ro, spalvotų vilnonių drapanų, lininių drapanų... gavau iš jo 
duoklės“. 734-aisiais jis prasiveržė iki pajūrio, tada palei krantą 
nužygiavo „ligi Egipto versmės“. Visas elitas, turtingieji, pirk- 
liai, amatininkai, kariai buvo iškeldinti į Asiriją ir tenai įkurdin- 
ti; jų vieton apgyvendintos chaldėjų ir aramėjų gentys iš Ba- 
bilonijos. Tuomet Tiglatas ėmė stumtis gilyn į šalį. Draskoma 
vidaus religinių bei socialinių priešiškumų, šiaurinė Izraelio 
karalystė pasirodė visiškai nepajėgi atsilaikyti. 733—734 m. Tig- 
lat Pileseras nukariavo Galilėją ir Užjordanę, palikdamas vie- 
ną Samariją. Tiglatas mirė 727-aisiais, bet jo įpėdinis Salmane- 
seras V užėmė Samarija 722-721 metų Žiemą, o dar kitais metais 
jojo įpėdinis Sargonas II užbaigė griauti šiaurinę karalystę, 
pašalindamas visiškai visą elitą ir atsiųsdamas jo vieton kolo- 
nistus: „Aš apguliau ir paėmiau Samariją, - užrašo Sargonas 
Chorsabado metraščiuose, - ir išsivariau 27 290 tenai gyvenu- 
sių žmonių“. Antroji Karalių knyga liūdnu aidu atsiliepia: „IZ- 
raelitai buvo ištremti iš savo Žemės į Asiriją, iki šios dienos. 
Asirijos karalius atgabeno žmonių iš Babilono, Kutos, Avos, 
Hamato ir Sefarvaimo ir apgyvendino juos Samarijos miestuose 
vietoj izraelitų. Jie pradėjo valdyti Samariją ir kurtis jos mies- 
tuose“*?. Archeologiniai duomenys teikia apsčiai paliudijimų 

apie katastrofą. Samarijoje karaliaus rūmai buvo visiškai su- 
griauti. Megidas sulygintas su žeme ir ant griuvėsių pristaty- 
ta naujų, asiriečių tipo pastatų. Hazoro sienos nugriautos. Si- 
chemas visiškai pranyksta. Taip pat ir Tirza.. 

Taigi įvyko pirmoji didelė masinė tragedija žydų istorijo- 
je. Taip pat šios tragedijos padarinių nepanaikino vėlesnis atgi- 
mimas. Šiaurinė Izraelio tauta buvo galutinai sunaikinta bei 
išblaškyta. Savo paskutinės priverstinės kelionės į Asiriją metu 
dešimt šiaurinių genčių paliko istorijos akiratį ir nužengė į 
mito karaliją. Jos gyveno vėlesnėse žydų legendose, bet iš tikrų- 
jų jas, praradusias savo tikėjimą ir kalbą, paprasčiausiai asimi- 
liavo aplinkiniai gyventojai aramėjai; o aramėjų kalbai, kaip 
bendrai Asirijos imperijos kalbai, slenkantis į vakarus, jų dingi- 
mas tapo ne toks pastebimas. Samarijoje pasilikę izraelitų vals- 
tiečiai bei amatininkai per santuokas maišėsi su naujaisiais at- 
sikėlėliais. Karalių antrosios knygos 17-ame skyriuje, kuriame 
užrašyti šie liūdni įvykiai, sakoma, jog ištremtajam elitui Asiri- 
joje vis dar garbinant Jahvę, vienas iš jų kunigų buvo pasiųs- 
tas atgal į Betelį gyventi ir mokyti be vadovavimo likusią liaudį. 
Bet čia pat priduriama: „Tačiau kiekviena tauta ir toliau darėsi 
savo dievus ir statė juos aukštumų alkuose, kuriuos buvo įsi- 
rengę Samarijos žmonės“, o tada biblinis pasakojimas piešia 
baisingą tos suplaktos pagonybės, į kurią įpuolė šiaurinė kara- 
lystė, paveikslą. Judo krašte visuomet šiek tiek abejota dėl to, 
kaip šiaurėje buvo garbinamas Jahvė. Šią abejonę dėl šiauriečių 
ortodoksiškumo atspindėjo izraelitų pasidalijimas, įvykęs tuo 
metu, kai jie atvyko į Egiptą, ir iš tikrųjų taip ir neišnykęs net 
po Išėjimo ir Kanaano užkariavimo. Jeruzalės ir jos kunigijos 
akimis šiauriečiai visados maišėsi su pagonimis. Šiaurinės ka- 
ralystės žlugimas ir išsklaidymas bei tautos likučių mišrios 
santuokos su svetimtaučiais tapo pamatu atimti iš samariečių 
teisę į jų senąjį izraelitiškąjį paveldą. Nuo šio momento žydai 
daugiau nebepripažino jų išrinktosios tautos dalimi ir atmetė 

ju pretenzijas büti teisétais PaZadétosios Zemés gyventojais ir 
savininkais. 

Ir vis dėlto šiaurė paliko pietinei karalystei savo palikimą, 
iš kurio vėliau išaugo nauja Jahvės religijos pakopa, suklestėjusi 
pietuose paskutinėmis senosios Jeruzalės dienomis. Kritus Sa- 
marijai, saujelė deportacijos išvengusių raštingų pabėgėlių pra- 
sigavo į pietus, buvo tenai priimti ir įsikūrė Jeruzalėje. Vienas 
iš jų atsinešė su savimi nežinomo pranašo vardu Ozėjas raštus, 
prie kurių tuomet pridėjo ranką kažkuris pietietis?*, Ozėjo pra- 
našauta ir rašyta šiaurinės karalystės sugriovimo išvakarėse. 
Jis buvo pirmas izraelitas, aiškiai suvokęs, jog karinis bei politi- 
nis žlugimas - tai neišvengiama bausmė, Dievo siųsta išrink- 
tajai tautai už pagonybę ir moralinį nuosmukį. Puikaus stiliaus 
ir dažnai poetiškas jo tekstas pranašauja.Samarijos žlugimą. 
Dievas sudaužysiąs jų stabus: „Nes jie sėja vėją ir pjaus audrą“, 
o visus nusidėjusius Jahvės garbintojus jis perspėja: „Arėte ne- 
dorumą, pjovéte neteisingumą, valgéte melo vaisius“265, 

Ozėjas yra paslaptinga figūra ir kai kuriais atžvilgiais jo 
rašymo būdas yra sunkiausiai perprantamas visoje Biblijoje. 
Jis kalba dažnai niauriai ir pesimistiškai. Ozėjas turėjo gebėjimą, 
vėliau būdingą daugybei žydų rašytojų, - įtaigiai perteikti iš- 
kentėtos kančios ir sykiu išsaugotos vilties kibirkštėlės įspūdį. 
Galimas dalykas, jo būta savo ydas įveikusio gėrovo ir mergi- 
šiaus. Jis aimanuoja: „Vynas, senas ir jaunas - atima prota", 
Seksualumas jam kelia ypač didelį pasidygėjimą. Jis sako, esą 
Dievas jam liepęs vesti paleistuvę Gomerę ir turėti iš jos vai- 
kų, - Gomerė simbolizuojanti tiek ritualines pagonių šventyk- 
los prostitutes, tiek patį Izraelį - mergšę, kuri paliko savo teisė- 
tą vyrą, Jahvę, ir nuėjo ištvirkauti su Baalu. Ozėjas smerkia 
visas šiaurės institucijas: iš tiesų mano šiaurinę karalystę apskri- 
tai neturėjus egzistuoti, nes Izraelis ir Judas iš tikrųjų esą viena. 


204 Ozėjo kn. teksto analizę Zr. Ency- ^ Ozėjo 8, 7; 10, 13. 206 Ozėjo 4, 11. 
clopaedia Judaica, t. 8, p. 1010-1025. 

Politiniai sprendimai buve beverciai; Jehuvo valdymas - nedo- 
ras darbas. Organizuota kunigija - tai tikras nesusipratimas: 
„lyg galvažudžių nasrai, prisidedas prie kunigų, kurie užmuša 
kelyje tuos, kurie ateina... taip, jie daro nusikaltimą“. Pranašų 
kolegijos karališkosiose šventavietėse ir kitur esančios nė kiek 
ne geresnės: „Tu klupsi dieną, ir kartu pranašas su tavim klups 
naktį. [...] Pranašas — kvailas, dvasios vyras - pamišęs“", 

Tad Izraelis su visom savo institucijom esąs pasmerktas ir 
būsiąs išvarytas tremtin. Tačiau ilgainiui tatai neturės reikš- 
mės. Juk Dievas myli savo tautą. Jis baudžia, bet ir atleidžia: 
„Jis užgavo, jis ir gydys mus“. Ir čia pat priduria stulbinamai 
pranašingą frazę: „Jis... pažadins mus trečią dieną, ir mes būsi- 
me gyvi jo akivaizdoje"?*, Svarbus esas ne materialus pasiren- 
gimas, bet pasikeitimas Žmonių širdyse. Izraelio atpirkimą už- 
tikrinsią ne kas kita, o tik meilė Dievui, atsakas į Dievo meilę 
mums, tik šitai leisią apvalytiems ir išgrynintiems tautos „li- 
kučiams“ perduoti tikėjimą ateičiai. 

Ši įstabi žinia, kurioje, regis, pirmąsyk izraelitų mąstyto- 
jas mėgina įsivaizduoti širdies religiją, - religiją, atskirtą nuo 
tam tikros valstybės bei organizuotos visuomenės, — nuskam- 
bėjo ir buvo išgirsta Judo krašte, nugąsdintame savo šiaurinio 
kaimyno žlugimo ir baimingai laukiančiame panašaus likimo. 
Judo žemė neprilygo šiaurės karalystei turtais, buvo labiau 
kaimiška, ne taip užvaldyta karinės jėgos politikos ir mažiau 
nutolusi nuo Jahvės kulto šaknų, nors tiek Biblijos pasakoji- 
mas, tiek 1961-1967 m. Jeruzalės kasinėjimai liudija grįžimą 
prie pagonybės. Čia buvo svarbūs paprasti šalies žmonės, vadi- 
namoji am ha-arec*. Pirmąkart istorijos arenon jie išeina 840 m. 
pr. Kr., kai nuverčiama despotiška karalienė našlė Atalija, už- 
grobusi sostą ir įvedusi Baalio garbinimą Šventykloje. Antroji 
Karalių knyga nepalieka abejonių dėl to, kad tolesnė konsti- 


207 Ozéjo 6,9; 4, 5; 9, 7. Zr. Grant, 208 Ozéjo 6, 1-2. * žemės tauta (hebr.) 
History of Ancient Israel, p. 129. 

tuciné restauracija atgaivino teokratinés demokratijos idéja. 
Juk liaudies sukilimui vadovavo dvasininkas Jehojada, ir jis 
atkakliai reikalavo, kad tauta būtų pripažinta kaip politinė ir 
konstitucinė jėga: „Jehojada sudarė sandorą tarp Viešpaties 
bei karaliaus ir tautos, kad jie būtų Viešpaties tauta, o kitą 
sandora - tarp karaliaus ir tautos”. Jokioje kitoje to meto 
Artimųjų Rytų šalyje nei dar ilgą laiką Graikijoje nebūtų galėjęs 
rastis toks naujas sutvarkymas. Iš tikrųjų kai Judo padangę 
taip pat užtemdė imperializmo šešėlis, am ha-arec įgijo specifi- 
nę teisę išsirinkti karalių, jei kiltų abejonių dėl to, kam turi 
atitekti sostas. 

Kai Izraelis krito, Judo žemės karalius Ezechijas, teturėjęs 
negausią ir daug silpnesnę profesionaliąją armiją nei senoji 
šiaurės vežimų armija, pasitelkė į pagalbą am ha-arec, kad at- 
naujintų Jeruzalės įtvirtinimus pastatydamas naują sieną ant 
vakariniojo kalvagūbrio: „atstatė visą išgriuvusią sieną, sustip- 
rino bokštais ir iš lauko pusės pastatė kitą sieną“. Jis taip pat 
pasiruošė asirų apgulčiai - iškasė Siloamo tunelį, Gihono šalti- 
nio vandenį nuplukdžiusį į uoloje iškirstą talpyklą, iš kurios 
vandens perteklius kanalu nubėgdavo į Kedrono upelį. Mies- 
tui ši milžiniška talpykla buvo prieinama, tuo tarpu apgulėjai 
nė nenutuokė apie šio įrenginio egzistavimą. Visa tai irgi ap- 
rašyta Biblijoje??, o 1867-1870 m. tyrinėjant tunelį duomenys 
nuostabiai pasitvirtino. Sienose atrastas ano meto hebrajiškas 
įrašas, pažymintis darbo užbaigimą: 

Štai kokia prasikasimo istorija: tuo metu, kai [kirtėjai kėlė] kirtiklį 
kiekvienas savo draugo link ir kai [dar buvo likę] trys alkūnės prasikasti, 
pasigirdo balsas žmogaus, šaukiančio savo draugą, nes uola suskilo iš 
kairės ir iš [dešinės]. Ir prasikasimo dieną kirtėjai kirto kiekvienas savo 
draugo kryptim, smūgis po smūgio. Ir vanduo ėmė plūsti iš šaltinio į 


tvenkinį, dvylika šimtų alkūnių.?! 


209 Karalių 11, 15-17. ?!? Kronikų 32, 
3-5. 2! Kenyon, Royal Cities. 

701 m. pr. Kr. Jeruzalé i3 tikruju atlaiké negailestinga asiru 
karaliaus Senacheribo apgultį. Išsigelbėjimą laidavo labiau ne 
naujosios sienos ir vandens talpykla, o staigus pelių platina- 
mo buboninio maro protrūkis asirų stovykloje, vėliau minimas 
graikų istoriko Herodoto. Karalių antrojoje knygoje šis įvykis 
suvokiamas kaip stebuklas: „Tą pačią naktį Viešpaties angelas, 
atėjęs į asirų stovyklą, užmušė šimtą aštuoniasdešimt penkis 
tūkstančius vyrų. Išaušus rytui, visur gulėjo lavonai“?! Judo 
valdovai taip pat siekė saugumo įvairiomis sąjungomis su ma- 
žomis kaimyninėmis valstybėlėmis ir netgi su milžinišku, bet 
nusilpusiu Egiptu, - „palūžusia nendre“, paniekinamai nusišai- 
po asirai, - perveriančia ranką kiekvienam, kuris ja remiasi"?". 

Tačiau Judo žemės valdovai ir gentys vis labiau pradėjo 
sieti savo galutinį politinį bei karinį likimą su savo teologinėm 
pažiūrom ir moraliniu elgesiu. Atrodo, ėmė plisti mintis, kad 
tauta gali išsigelbėti tik tikėjimu ir gerais darbais. Bet naciona- 
linio išlikimo problemos religinio sprendimo samprata - visiška 
priešingybė idėjos, filistiečių invazijos metu pastūmėjusios IZ- 
raelį prie karalystės, - savaime draskė Judo kraštą dviem skir- 
tingomis kryptimis. Kaip geriausiai būtų galima numaldyti 
Jahvę? Jeruzalės Šventyklos kunigai įrodinėjo, jog tai įmano- 
ma padaryti tik kartą visiems laikams sunaikinant įtartinas 
senųjų aukštumų alkų ir provincijos šventyklų praktikas ir su- 
telkiant Dievo garbinimą vien Jeruzalėje, kur būtų galima išsau- 
goti visiškai gryną ortodoksiją. 622 m. pr. Kr. šį procesą pa- 
greitino tai, kad remontuojant Šventyklą vyriausiasis kunigas 
Hilkija atrado senovinius raštus, galbūt pirminį Penkiakny- 
gės tekstą, o gal tik Pakartoto įstatymo knygą, atpasakojančią 
sandorą tarp Dievo ir Izraelio ir dramatiškai pasibaigiančią 
baisingais 28-ojo skyriaus prakeiksmais. Šis atradimas sukėlė 


212 Karalių 19, 35; Herodotas, Istorijos, 
kn. 2:141. ?P Karaliu 18, 21. 

panika, nes regéjosi, jog jis patvirtina pranašingus Ozéjo per- 
spėjimus ir vertė galvoti, jog Šiaurės likimas jau pakibo viršum 
pietų. Karalius Jošijas „persiplėšė drabužius“ ir įsakė iš pa- 
grindų reformuoti kultą. Sunaikinti visi atvaizdai, uždrausti 
visi aukštumų alkai, išžudyti supagonėję, heterodoksiški ir ere- 
tiški kunigai, o šios fundamentalistinės reformos kulminacija 
tapo iškilminga nacionalinė Paschos šventė, kokios dar niekad 
nebuvo regėjus Jeruzalė*“. Tad - įdomaus paradokso dėka - 
šis grįžimas prie tautos religinės praeities išėjo į naudą tik vie- 
nintelei Jeruzalės Šventyklai, kurią pačią kaip pusiau pagoniš- 
ką naujovę buvo pastatęs Saliamonas. Jos kunigų galia nepaly- 
ginamai išaugo, ir ji tapo nacionaliniu - ar bent jau oficialiu - 
visos religinės tiesos arbitru. 

Bet šiuo pasmerkties laikotarpiu pradėjo reikštis antra ir 
neoficiali religinės minties linija. Ji rodė visiškai kitą kelią į 
išganymą, ir ilgainiui jo kryptis pasirodė buvusi teisinga. Ozė- 
jas andai rašė apie meilės galią ir ragino perkeisti Žmonių 
širdis. Vienas iš jaunesniųjų jo amžininkų, pietietis, šias idėjas 
išplėtojo dar toliau. Izaijas gyveno tuo metu, kai šiaurinei ka- 
ralystei jau buvo paskelbtas mirties nuosprendis. Kitaip nei 
daugelis iškilių Biblijos figūrų, jis negimė beturtis: pasak Ba- 
bilono Talmudo tradicijos, Izaijas buvo Judo karaliaus Amazi- 
jos sünénas?P. Tačiau jis skelbė populistines ir demokratiškas 
idėjas. Netikėjo armijomis nei sienomis, karaliais nei didingo- 
mis šventyklomis. Jo veikla žymi tą momentą, nuo kurio izrae- 
litų religija pasuko dvasingumo link, atsiplėšdama nuo konk- 
retaus erdvės ir laiko taško ir pereidama į universalizmo lyg- 
menį. Izaijo knyga dalijasi į dvi dalis: 1-39 skyriai apima jo 
gyvenimą ir pranašavimą tarp 740 ir 700 metų pr. Kr.; 44-66 
skyriai, arba Antrasis Izaijas, datuojami daug vėlesniais laikais, 


214 Karalių 23, 21-23. °?! Encyclopae- The Old Testament, an Introduction, 
dia Judaica, t. 9, p. 44-71; O. Eissfeldt, London, 1965, p. 301-330. 

ir istorinis ryšys tarp abiejų dalių nėra aiškus, nors idėjų raida 
nueina pakankamai logišką kelią. 

Izaijas buvo ne tik įstabiausias i$ visų pranašų, - jo būta 
nepranokto ir tarp Senojo Testamento rašytojų. Jis aiškiai turėjo 
didelę pamokslininko dovaną, tačiau tikėtina tai, jog savo žo- 
džius jis rašė. Jo knyga neabejotinai įgijo rašytinę formą labai 
anksti ir liko viena populiariausių tarp visų šventųjų raštų: 
tarp Kumrane po Antrojo pasaulinio karo rastų tekstų buvo 
23 pėdų ilgio odos ritinys, apimantis visą Izaijo knygą - pen- 
kiasdešimt skilčių hebrajų kalba, geriausiai išsilaikiusį ir il- 
giausią mūsų turimą senovinį Biblijos rankrastij?*. Ankstyvu- 
jų laikų žydai mėgo jo Žaižaruojančią prozą su jos įsimintinais 
įvaizdžiais, kurių daugelis jau įėjo į visų civilizuotų tautų lite- 
ratūrą. Tačiau svarbesnė už kalbą buvo mintis: Izaijas stūmė 
žmoniją naujų moralinių atradimų link. 

Visos Izaijo temos tarpusavyje susijusios. Kaip ir Ozėjui, 
jam rūpi perspėti apie katastrofą. „Sarge, kiek ilgai dar truks 
naktis? — klausia jis, — sarge, kiek ilgai dar truks naktis?“ Paiki 
žmonės nekreipia dėmesio - jie sako: „Valgykime ir gerkime, 
nes rytoj mirsime“. Arba kliaujasi tvirtovėm bei sąjungom. O 
užuot tai darę, jie turėtų paklusti Viešpaties įsakymui: „Sutvar- 
kyk savo reikalus“. O tai reiškia moralinį širdies perkeitimą, 
vidinę pertvarką tiek Žmogui, tiek bendruomenei. Tikslas turi 
būti socialinis teisingumas. Žmonės turi liautis siekę turto kaip 
pagrindinio gyvenimo tikslo: „Vargas jums, kurie statote na- 
mus prie namų, kurie jungiate lauką su lauku, kol jums vie- 


(^ 


niems telieka vietos gyventi Zeméje!" Dievas nepakes silpnuju 
priespaudos. Jis rūsčiai klausia: „Kaip jūs drįstate niokoti mano 
tautą, šerti vargšams per veidus?“ - tai Viešpaties, galybių 
Dievo, žodis“?! 

Antroji Izaijo tema - tai atgaila. Jei tik žmogus pakeis savo 
216 Grant, History of Ancient Israel, p. 217 Izaijo 21, 11; 22, 13; 38, 1; 5, 8; 
148-149. 3,15. 

širdį, Viešpats visuomet atleis. „Eikite šen ir drauge pasvars- 
tykime. [...] sako Viešpats: Jūsų nuodėmės raudonos it krau- 
jas, bet jos gali tapti baltos it sniegas“. Dievas nori, kad žmogus 
pripažintų jo šventumą ir atsakytų tuo pačiu - „Šventas, šven- 
tas, šventas yra galybių Viešpats! Visa Žemė pilna jo šlovės!“, — 
ir Izaijas vaizduojasi, kaip angelai liečia žmonių lūpas Zéruo- 
jančia anglimi, kad nudegintų nuodėmę. O kai nusidėjėlis pa- 
keičia savo širdį ir nebesiekia turtų nei galios, bet tik šventu- 
mo, Izaijas prabyla savo trečiąja tema: apie taikingąjį amžių, 
kai žmonės „perkals savo kalavijus į arklus, o ietis - į genek- 
lius. Tauta nebekels kalavijo prieš kitą tautą, nebebus moko- 
masi kariauti“. Šiame taikos amžiuje „krykštaus pražysdama 
dykvietė. Kaip lelija ji žydėte sužydės“? 

Tačiau Izaijas ne šiaip skelbia naują etikos sistemą. Kilęs iš 
istoriškai mąstančios tautos, jis regi Dievo valią, priežastį ir 
pasekmę, nuodėmę ir atgailą judant neabejotinai tiesia krypti- 
mi. Jis piešia ateities viziją, — viziją, kurioje veikia ryškiai mato- 
mi personažai. Štai čia jis pradeda ir ketvirtąją savo temą: ne 
tik kolektyvinio nusigręžimo nuo nuodėmės, bet ir specifinės 
išganytojo figūros idėją: „Štai mergelė laukiasi kūdikio; ji pa- 
gimdys sūnų ir pavadins jį vardu Emanuelis“. Šis ypatingas 
kūdikis taps taikos amžiaus veiksniu: „Tada vilkas viešės pas 
avinėlį, leopardas guls greta ožiuko; veršis ir liūtukas maitin- 
sis kartu: juos prižiūrės mažas vaikas“. Tačiau jis bus ir didis 
valdovas: „Juk kūdikis mums gimė! Sūnus mums duotas! Jis 
bus mūsų valdovas. Jo vardas bus: Nuostabusis, Patarėjas, Ga- 
lingasis Dievas, Amžinasis Tėvas, Ramybės Kunigaikštis“??. 

Izaijas ne tik rašė, bet ir pamokslavo Šventykloje. Tačiau 
jis kalbėjo ne apie oficialų kultą, ne apie nesibaigiančius atna- 
šavimus ir kunigų apeigas, bet apie etinę širdies religiją: vir- 
šum kunigų galvų jis tiesė ranką žmonėms. Tvirtai įsišaknijusi 


218 Izaijo 1, 18; 6, 3; 2, 4; 35, 1. 
219 Izaijo 7, 14; 11, 6; 9, 6. 

talmudiškoji tradicija sako, jog Izaijas buvo nužudytas valdant 
stabmeldiškam karaliui Manasui; bet ir ortodoksinei kunigi- 
jai, Šventyklos hierarchams jis nebuvo pageidautinas. Vis at- 
kakliau izraelitų literatūroje ryškėja kankinystės tema. Antro- 
joje Izaijo dalyje pasirodo naujas veikėjas, regis, susijęs su pir- 
mosios išganytojo figūra: tai Kenčiantis Tarnas, kuris ant savo 
pečių neša visos bendruomenės nuodėmes ir savo auka jas 
nuplauna ir kuris taip pat įkūnija tautos misiją ir kreipia jos 
pergalingo užbaigimo link??, Kenčiantis Tarnas atliepia paties 
Izaijo balsą ir lemtį, ir abi knygos dalys jungiasi į vieningą vi- 
sumą, nors jų parašymą skiria net du šimtmečiai. Kaip visuma 
Izaijo knyga žymi ryškią Jahvės religijos brandą. Jos žvilgsnis 
dabar krypsta į teisingumą ir teismą: tautų teismą ir atskiros 
sielos teismą. Antrasis Izaijas ypač pabrėžia tikėjimo nešėją 
esant atskirą žmogų, nepriklausomai nuo genties, rasės, tautos 
užmojų. Ne tik Elijui, bet kiekvienam iš mūsų byloja „tylus 
švelnus dvelksmas“ - sąžinė. Visa tai sudaro dalį individo 
atradimo, milžiniško žingsnio Žmonijos savižinos link. Netru- 
kus šia kryptimi ims eiti graikai, bet izraelitai, arba, kaip mes 
netrukus juos pavadinsime, žydai, pirmieji žengia šituo keliu. 

Negana to, kitaip nei graikai, Izaijo įkvėpti izraelitai artė- 
jo prie grynojo monoteizmo. Ankstesnėse Biblijos dalyse yra 
daug vietų, kur Jahvė suprantamas veikiau ne kaip vienintelis 
Dievas, bet kaip pats galingiausias, gebąs veikti kitų dievų 
teritorijose?!. O štai Antrajame Izaijuje kitų dievų egzistavi- 
mas paneigiamas ne tik praktiškai, bet ir ideologine teorija: 
„Aš esu pirmas, aš esu paskutinis, be manęs, kito dievo nė- 
ra^??, Maža to, dabar aiškiai konstatuojama, kad Dievas yra 
visuotinis, visur esantis ir visagalis. Per visą istoriją Dievas 
yra motyvuojanti jėga — ir vienintelė motyvuojanti jėga. Jis 


HE Rowley, The Faith of Israel, 89, 6-9; Pradžios 20, 1; Išėjimo 7, 8. 
London, 1953, p. 122; Izaijo 42, 1-4; °?” Izaijo 44, 6. 
49, 1-6 ir kt. 22! Karalių 3, 27; Psalmių 

sukūrė pasaulį; jis jam vadovauja; jis ir užbaigs jį. Izraelis įeina 
į jo planą, bet juk ir apskritai kiekvienas į jį įeina. Tad jei puola 
asirai, jie puola jojo įsakymų; jei babiloniečiai išsivaro tautą 
tremtin, tai irgi Dievo valia. Mozės dykumos religija pradeda 
išaugti į sudėtingą pasaulinį tikėjimą, į kurį, ieškodama atsa- 
kymų, gali atsigręžti visa žmonija??, 

Mums nėra ko abejoti dėl to, kad Izaijo skelbta Žinia pra- 
siskverbė į žmonių širdis dar prieš Jeruzalės žlugimą. Bet pas- 
kutiniais dešimtmečiais prieš katastrofą prie jo galingo balso 
prisijungė dar vienas gyvas, gal kiek mažiau poetiškas, bet 
vienodai smelkiantis balsas. Apie Jeremiją mes žinome daugiau 
negu apie bet kurį kitą ikiegzilinį rašytoją, nes pamokslus ir 
autobiografiją jis padiktavo savo mokiniui-raštininkui Baru- 
chui?*. Jeremijo gyvenimas buvo glaudžiai susipynęs su tragiš- 
ka jo krašto istorija. Jis buvo benjaminitas iš kunigų šeimos, 
kilęs iš kaimo, esančio prie Jeruzalės, į šiaurės rytus nuo jos. 
Jis pradėjo pamokslauti 627 m., tęsdamas Ozėjo ir tam tikra 
prasme Izaijo tradiciją. Tauta jam regėjos paskendusi nuodėmėj, 
skubėte skubanti į savo pražūtį: „Maištingą ir neklusnią širdį 
turi ši tauta“. Kaip ir Ozėjas, jis nurašė visą oficialiąją religinę 
hierarchiją - kunigus, raštininkus, „išminčius“ ar šventyklų pra- 
našus: „Pranašai pranašaudami meluoja, kunigai valdo, kaip 
pranašai liepia, o mano tauta tai mėgsta. Bet ką darysite, kai 
ateis galas?"?^ Didžią Šventyklą įteisinusią religinę reformą, 
įgyvendintą valdant Jošijui, Jeremijas laikė visiškai nenusise- 
kusia, o 609 m. pr. Kr., netrukus po karaliaus mirties, jis nuėjo 
į Šventyklą ir tūžmingu pamokslu išreiškė savo nuomonę. Po 
šito jo vos nenužudė ir jam buvo uždrausta net artintis prie 
Šventyklos kvartalo. Jo gimtasis kaimas ir net jo šeima atsigręžė 


223 Fohrer, op. cit., p. 172, 324-325, 1963-1965. 224. P. Hyatt, Jeremiah, 
290; žr. taip pat N. W. Snaith, The Prophet of Courage and Hope, New York, 
Advent of Monotheism in Israel, - An- 1958. 225 Jeremijo 5, 23; 5, 31. 

nual of Leeds Univ. Oriental Society, V, 

prieš jį. Jis negalėjo ar nenorėjo vesti. Izoliuoto ir vienišo pra- 
našo raštai išduoda paranojos (kaip mes dabar tai pavadin- 
tume) požymius: „Tebūna prakeikta diena, kurią aš gimiau!“ — 
rašo jis. Ir vėl: „Kodėl mano skausmui nėra galo, o mano žaizda 
tokia pikta?“ Jis jautėsi apsuptas priešų ir nelyginant „avinė- 
lis, vedamas pjauti“. Čia būta tiesos: Jeremijui buvo ne tik 
uždrausta pamokslauti, bet ir jo raštai sudeginti. 

Šį nepopuliarumą galima suprasti. Tuo metu, kai, pasak 
jo, „Priešas iš Šiaurės“, Nebukadnezaras su savo kariauna da- 
rėsi vis grėsmingesnis ir visa karalystė iš paskutiniųjų stengė- 
si rasti kokią nors išeitį iš viršum galvos pakibusios nelaimės, 
Jeremijas atrodė skelbiąs kapituliacines nuostatas. Jis sakė, jog 
tauta ir jos valdovai patys kalti dėl pavojaus, prisišaukę jį savo 
pagedimu. Priešas buvęs vien Dievo rūstybės įrankis ir todėl 
tikriausiai laimėsiąs. Tatai skambėjo kaip juodžiausias pesimiz- 
mas: iš čia ir „jeremiados“ sąvoka. Tačiau jo amžininkai pralei- 
do pro ausis antrąją Žinios dalį - pagrindą vilčiai. Juk Jeremi- 
jas sakė, kad karalystės žlugimas neturėjo reikšmės. Izraelis 
vis tiek tebebuvo Viešpaties išrinktasis. Dievo jam skirtąją mi- 
siją jis lygiai sėkmingai galėjo vykdyti ir tremtyje, ir būdamas 
išblaškytas, kaip ir savo mažoje tautinėje valstybėlėje. Izraelio 
sąsaja su Dievu išliksianti ir po pralaimėjimo, nes ji - neapčiuo- 
piama ir dėl to nesunaikinama. Jeremijas neskelbė nevilties; 
priešingai, jis ruošė savo brolius izraelitus pasitikti neviltį ir 
ją įveikti. Jis mėgino išmokyti juos būti žydais: pasiduoti nuga- 
linčiai jėgai ir prisitaikyti prie jos, kuo geriausiai pasinaudoti 
priešiškumu ir širdyse puoselėti nenykstantį tikrumą Dievo 
teisingumu. 

O to išmokti verkiant reikėjo, nes Pirmoji Karalystė artėjo 
prie pabaigos. Trejus metus prieš Jeremijui pasakant savo gar- 
sųjį Šventyklos pamokslą, Asirijos imperija staiga sužlugo ir 


226 Teremijo 20, 14; 15, 18; 11,19. 

susidariusią tuštumą užėmė nauja Babilono galybė. 605 m. pr. 
Kr. Babilonas laimėjo lemiamą Karchemišo mūšį, sutriuškin- 
damas Egipto - „palūžusios nendrės“ — armiją. Jeruzalė krito 
597 m. pr. Kr., ir Babilono kronika, dabar saugoma Britų mu- 
ziejuje, pažymi: „Septintaisiais metais, kislevo mėnesį, [Nebu- 
kadnezaras] surinko savo kariuomenę ir, nuZygiaves į Hati 
žemę, apsiautė Judo miestą, o antrąją adaro mėnesio dieną 
paėmė miestą ir nelaisvėn sučiupo jo karalių. Jo vieton pats 
išrinkęs paskyrė karalių, priėmė sunkią miesto duoklę ir iš- 
varė [juos] į Babiloną“. Tatai mums pasako tikslią dieną - kovo 
šešioliktąją. Karalių antroji knyga priduria, jog Judo karalius 
Jehojakimas buvo išsiųstas į Babiloną, o su juo „išvarė į tremtį 
visą Jeruzalę: visus didZiünus, visus kariškius - dešimt tūks- 
tančių belaisvių, - visus amatininkus ir kalvius“; neliko nieko, 
„tik beturčiai“. Auksinius Šventyklos indus taip pat sulaužė ir 
išsigabeno. 

Tačiau Judo žemės sielvartai tuo dar nesibaigė. Vadovau- 
jamas Zedekijo, babiloniečių paskirto izraelitų valdytojo, prisie- 
kusio jiems ištikimybę, miestas sukilo ir buvo darsyk apgul- 
tas. 1935 m. archeologas J. L. Starkey kasinėjo Lachišo vartus 
ir rado tenai ostrakonų su įrašais, vadinamų Lachišo laiškais. 
Jie datuojami 589 m. rudeniu; tai pranešimai Lachišo įgulos 
vadui iš išorės posto, jie apima paskutinįjį Jeruzalės laisvės 
tarpsnį. Viename minimas „pranašas“, galbūt pats Jeremijas. 
Kitame pažymima, jog Jeruzalė, Lachišas ir Azeka likę vienin- 
teliai izraelitų anklavai. 587-586 m. Jeruzalės sienos buvo 
pralaužtos, ir badaujantis miestas pasidavė. Zedekijo sūnūs 
nužudyti jo akivaizdoje, o po to, kai jis tapo šio šiurpaus regi- 
nio liudininku, jam buvo išdurtos akys - taip būdavo bau- 
džiamas priesaiką sulaužęs vasalas. Šventykla sugriauta, sienos 
nuverstos, didingi miesto pastatai sudaužyti, o senasis Mėlas, 


227 Karalių 24, 14. 

siekęs laikus prieš Dovydo užkariavimą, nučiuožė į dauba?*. 
Ir vis dėlto tarp babiloniečių Judo krašto užkariavimo ir 
asirų antplūdžio šaurėn būta vieno nepaprastai svarbaus skir- 
tumo. Babiloniečiai anaiptol neprilygo asirams ryžtu. Jie neko- 
lonizavo. Į šalį nebuvo atkeldinta svetimšalių rytiečių genčių, 
kurios būtų nustatę Pažadėtąją Žemę pagonių šventavietėmis. 
Neturtingoji liaudis, am ha-arec, buvo palikta be vadų, bet ji 
galėjo vienaip ar kitaip laikytis savo religijos. Maža to, benja- 
minitai, atrodo, pasidavę 588 m. pr. Kr., liko neištremti, ir 
nesugriauti išliko jų miestai Gibeonas, Masfa ir Betelis. O vis 
dėlto tauta liko smarkiai išblaškyta. Tai buvo ne tik egzilis, 
bet ir diaspora, - mat daugelis pabėgo į šiaurę, Samarijon, ar- 
ba į Edomą ar Moabą. Kai kas išėjo į Egiptą. Tarp šių būta ir 
paties Jeremijo. Paskutinėmis Jeruzalės dienomis jis elgėsi itin 
atkakliai ir narsiai tvirtino, esą pasipriešinimas beprasmis, o 
Nebukadnezaras esąs Viešpaties įgaliotinis, siųstas nubausti 
Judą už jo pagedimą. Tad Jeremiją suėmė. Miestui kritus, jis 
norėjo pasilikti ir gyventi su vargšais; tačiau saujelė miestiečių 
išsitempė jį su savim ir įkurdino anapus Egipto sienos, kur jis, 
jau sulaukęs žilos senatvės, ir toliau smerkė nuodėmes, užtrau- 
kusias Viešpaties kerštą, toliau puoselėjo tikėjimą tautos „liku- 
čiu“, „mažu skaičiumi“ tų, kurie išvys jo žodžius istorijos pa- 
tvirtinamus. Jo balsas išblėso tyloj - pirmojo žydo balsas??? 


228 Karalių 25, 18. 2? Jeremijo 44, 28. 

SU PIRMAJA 597 M. PR. KR. TREM- 
TIN Į BABILONA ISVARYTA ELI- 
TO GRUPE IŠĖJO AUKSTO RANGO 
išsimokslinęs kunigas vardu Eze- 
chielis. Jo žmona numirė pirmosios 


nan SS V / -** *238 i - SAPA 
SNIN Nò "*n* we» miesto apgulties metu ir likusia gy- 
33585 | sum wo venimo dalį jis nugyveno kaip vie- 


| MYR s? TN 25 | nišas tremtinys prie Hebero kana- 


lo netoli Babilono!. Sédédamas ant 
kranto, apimtas kartélio ir nevilties, Ezechielis patyrė dieviš- 
ką regėjimą: „Štai iš šiaurės, pašvaistės apsuptas, su žaibuo- 
jančia ugnimi artėjo viesulas, didžiulis debesis, kurio viduje 
ugnies šerdyje spindėjo lyg gintaras"?. Tai pirmoji iš visos virti- 
nės Ezechielį aplankiusių intensyvių regimųjų patirčių, Bibli- 
joje išsiskiriančių ryškiomis spalvomis ir akinančia šviesa, patir- 
čių, kurias užrašinėdamas jis stengėsi atkasti savo žodyne 
žodžių, kurie tiktų joms nusakyti: vyrauja topazo, safyro, ru- 
bino spalvos, šviesa blyksi ir spinduliuoja, žaižaruoja ir Žėri, 
akina ir degina savo liepsninga kaitra. Ilga Ezechielio knyga 
padrika ir trikdanti, pilna sapnus primenančių pasažų ir baisin- 
gų vaizdų, grasinimų, prakeiksmų ir šėlsmo. Jis yra vienas di- 
džiausių Biblijos rašytojų ir nuo pat savo laikų iki šių dienų — 
vienas iš pačių populiariausių. Tačiau jis - bemaž prieš savo 
valią - apsigaubia paslaptingumo ir mįslių skraiste. Kodėl, 
klausia jis savęs, visuomet turiu kalbėti mįslėmis? 


: Apie Ezechielį žr. G. von Rad, Old 237; Encyclopaedia Judaica, T. 6, p. 
Testament Theology II, 1965, p. 220- 1078-1098. ? Ezechielio 1, 4. 

Ir vis dėlto iš esmės šis keistas ir aistringas Žmogus turėjo 
perduoti aiškią ir įtaigią Žinią: išganymas pasiekiamas vien 
religinio tyrumo keliu. Valstybės, imperijos ir sostai ilgainiui 
tampa nebesvarbu. Dievo galybei lemiant, jie visi pražus. O 
svarbu tik viena: tai kūrinys, kurį Dievas sukūrė pagal savo 
paveikslą, - žmogus. Ezechielis aprašo, kaip Dievas nusivedęs 
ji į slėnį, nubarstytą kaulais, ir paklausęs: „Marusis, ar gali šie 
kaulai atgyti?“ Ir tada, - paklaikusiam Ezechieliui stebeilijant, 
kaulai pradeda barškėti, krutėti ir jungtis daiktan: Dievas užau- 
gina ant jų gyslas, mėsą. ir odą, o galiausiai dvelkteli į juos 
savo dvasia, ir „jie atgijo, ir pakilo ant kojų nepaprastai didelė 
minia““. Krikščionys vėliau šią kraupią sceną interpretuos kaip 
mirusiųjų prisikėlimo įvaizdį, bet Ezechieliui ir jo klausyto- 
jams tai buvo Izraelio prisikėlimo ženklas, bet tokio Izraelio, 
kuris būtų arčiau Dievo nei kada nors anksčiau ir dar labiau 
nuo jo priklausomas, - juk kiekvienas vyras ir kiekviena mote- 
ris sukurti Dievo, kiekvienas individualiai prieš jį atsakingas, 
jau gimdamas yra įpareigotas visą gyvenimą paklusti jo įstaty- 
mams. Jei Jeremiją pavadinome pirmuoju žydu, tai Ezechielis 
ir jo regėjimai suteikė dinamišką postūmį judaizmo formavimui. 

Tremtis būtinai reiškė, jog ryšiai su gentine praeitimi nu- 
trūko. Tikrai dešimt iš dvylikos genčių jau buvo dingusios. 
Kaip ir Ozėjas, Izaijas ir Jeremijas, Ezechielis tvirtino, kad Zy- 
dus ištikusios nelaimės - tai nešvengiamas nuodėmingo Įstaty- 
mo laužymo padarinys. Tačiau ankstesnieji metraštininkai ir 
pranašai gvildeno kolektyvinės kaltės jausmą ir Dievo rūstį 
visiems užtraukusias ydas priskirdavo karaliams bei vado- 
vams, o štai tremtyje žydai nebeturėjo daugiau ko kaltinti, tik 
kiekvienas individualiai pats save. Dievas nebebaudžia kolek- 
tyviai visos tautos už jų vado nuodėmę, rašo Ezechielis, arba 
dabartinės kartos — už protėvių kaltes. „Kaip aš gyvas, - tai 


3 Ezechielio 37, 1-10. 

Viešpaties Dievo žodis, — ši patarlė [„Tėvai valgė rūgščių vy- 
nuogiu, o vaikams atšipo dantys“ ] nebebus daugiau kartojama 
Izraelyje“. „Visi žmonės yra mano“, - sako Dievas Ezechieliui, 
ir visos jos esančios kiekviena skyrium jam atsakingos, — „mirs 
tik tas, kas nusideda“*+. Žinoma, individo idėja visuomet buvo 
Mozės religijos dalis, nes ji jau glūdėjo tikėjime, jog kiekvienas 
vyras ir kiekviena moteris buvę sukurti pagal Dievo paveikslą. 
Šią mintį dar geriau įtvirtino Izaijo posakiai. Ezechielio knygoje 
ji įgyja didžiausią reikšmę, ir nuo to laiko individo atsakingu- 
mas prieš Dievą tampa pačia žydų religijos esme. E 

Iš šios sampratos plaukė daugelis padarinių. 734—581 m. 
izraelitai buvo šešiskart deportuoti, ir dar daugybė jų savo 
noru pasitraukdavo į Egiptą bei kitas Artimųjų Rytų dalis. 
Nuo tų laikų dauguma žydų nuolat gyvens už Pažadėtosios 
žemės ribų. Šitaip išblaškyti, niekieno nevadovaujami, netekę 
valstybės ar kokio kito savo valdžios teikiamo palaikančio apa- 
rato, žydai buvo priversti ieškoti alternatyvių priemonių sa- 
vitai tapatybei išlaikyti. Tad jie atsigręžė į savo raštus - savo 
įstatymus ir praeities metraščius. Nuo šio meto vis daugiau 
išgirstame apie raštininkus. Iki tol jie būdavo tiesiog sekreto- 
riai, kaip Baruchas, užrašinėdavę didžiųjų žodžius. Dabar raš- 
tininkai tapo svarbia kasta, raštu fiksavusia sakytinę tradiciją, 
perrašinėdavusia iš sugriautos šventyklos parsigabentus bran- 
giuosius ritinėlius, tvarkiusia, redagavusia ir racionalizavusia 
žydų archyvus. Tam tikrą laiką svarba jie net pranoko kuni- 
gus, kurie nebeturėjo šventyklos savo šlovei ir nepakeičiamu- 
mui paryškinti. Tremtis skatino raštininkystę. Su žydais Babi- 
lonijoje elgtasi pakenčiamai. Greta senojo miesto Astartės vartų 
rastose plokštelėse buvo išvardyti belaisviams dalijami davi- 
niai, — tarp ju ir „Jauchinui, Jejudo Žemės karaliui“, t. y. Jeho- 
jakimui. Kai kurie Žydai tapo pirkliais. Pasakojamos pirmo- 


* Ezechielio 18, 1. 

sios diasporoje sėkmės istorijos. Praturtėję pirkliai finansuo- 
davo raštininkų darbą ir rūpinosi tuo, kad žydai išlaikytų savo 
tikėjimą. Jei atskiras Žmogus atsakingas už Įstatymo laikymąsi, 
tai jis privalo Žinoti, koks tas Įstatymas yra. Tad Įstatymas tu- 
ri būti ne tik užrašomas ir kopijuojamas, - jo turi būti mokoma. 

Būtent Tremtyje šitaip išugdyta griežta žydų religinė prak- 
tika. Griežčiausiai reikalauta laikytis apipjaustymo, negrąži- 
namai išskirdavusio juos iš aplinkinių pagonių, ir šis paprotys 
tapo apeiga, o drauge ir žydų gyvenimo ciklo bei liturgijos 
dalimi. Į šabo sąvoką, gerokai sustiprintą iš Babilono astrono- 
mijos įgytų Žinių, krypo visos Žydų savaitės dėmesys, o trem- 
ties metu populiariausias naujai sugalvotas vardas buvo Šabe- 
tajus. Žydų metus dabar pradėjo žymėti reguliarios šventės: 
Paska pagerbdavo žydų tautos įkūrimą; Sekminės minėjo įsta- 
tymų suteikimą, t. y. religijos įsteigimą; Padangtės priminda- 
vo klajones po dykumą, kur tauta ir jos religija subrendo; o 
individualios atsakomybės suvokimui vis labiau įsišaknyjant 
žmonių širdyse, žydai pradėjo švęsti taip pat ir Naujuosius 
Metus, prisimindami sukūrimą, bei Permaldavimo dieną - 
laukdami būsimojo teismo. Ir vėl Babilonijos mokslas bei ka- 
lendoriaus pažinimas padėjo nustatyti šios metinės religinio 
gyvenimo schemos reguliarumą ir ją institucionalizuoti. Bū- 
tent tremtyje tikėjimo nuostatai — tyrumo, švaros, mitybos tai- 
syklés - pradėjo atrodyti svarbiausia. Įstatymai dabar buvo 
studijuojami, skaitomi balsiai, įsimenami. Turbūt iš šio laiko- 
tarpio mus pasiekia Pakartoto įstatymo priesakas: „Paimk į 
širdį šiuos žodžius, kuriuos tau šiandien įsakau. Įdiek juos savo 
vaikams. Kartok juos, kai esi namie ir kai keliauji, kai guliesi, 
kai keliesi. Prisirišk juos kaip ženklą ant rankos. Tebūna jie 
kaip žymė tau ant kaktos. Užsirašyk juos ant durų staktos savo 
namuose ir ant vartų“. Tremtyje žydai, netekę valstybės, vir- 


? Pakartoto Įstatymo 6, 6-8. 

to nomokratija - bendruomene, laisva valia paklūstančia Įs- 
tatymui, kuris turi galią tik tuomet, jei jam pritariama. Nieko 
panašaus anksčiau istorijoje nebuvo susiklostę. 

Egzilis tebuvo trumpas: po to, kai galutinai žlugo Judo 
žemė, jis truko tik pusę amžiaus. Ir vis dėlto kūrybinė jo jėga 
smelkė visa kita. Čia regime svarbų žydų istorijos momentą. 
Kaip jau pastebėta, tarp Izraelio valstybės ir religijos esama 
esmingo konflikto. Religijos požiūriu žydų istorijoje būta ketu- 
rių lemiamų laikotarpių: tai Abraomo epocha, Mozės vadovavi- 
mas, Tremtis bei laikotarpis tuoj po jos ir galop - po Antrosios 
Šventyklos sugriovimo. Pirmi du sukūrė Jahvės religiją, likę 
du subrandino ir ištobulino patį judaizmą. Tačiau nė vienu iš 
šių reikšmingų tarpsnių žydai neturėjo nepriklausomos valsty- 
bės, nors iš tiesų Mozės laikotarpiu jų niekas kitas ir nevaldė. 

Ir priešingai: svarbu tai, jog tuo metu, kai izraelitai, o vėliau 
žydai įsikurdavo ir pasiekdavo klestinčią savivaldą, jiems bū- 
davo nepaprastai sunku išlaikyti savo tikėjimą tyrą ir nesutep- 
tą. Po Jozuės užkariavimo greit prasidėjo nuosmukis; tas pat 
vėl pasireiškė valdant Saliamonui ir pasikartojo tiek šiaurinėje, 
tiek pietinėje karalystėje, ypač kai įsigalėdavo turtingi ir stip- 
rūs karaliai, o laikai būdavo geri; lygiai tas pats vaizdas sug- 
rįš ir Hašmonėjų laikais bei tokių monarchų kaip Erodo Didžio- 
jo valdymo metu. Turėdami savivaldą ir klestėdami žydai, 
regis, visad krypo į kaimynines religijas — kanaaniečių, filis- 
tiečių-finikiečių ar graikų. Ir tik apsupti priešiškumo jie tvir- 
tai laikydavosi savo principų ir plėtodavo savo įstabias reli- 
ginės vaizduotės galias, savo originalumą, puoselėdavo savo 
aiškumą ir įkarštį. Tai galbūt jiems būtų geriau ir verstis be 
savos valstybės, gal jie tikriau laikytųsi įstatymo ir labiau bi- 
jotų Dievo, jei valdymo pareigos bei pagundos gultų kitiems 
ant pečių? Jeremijas pirmasis įžvelgė tą galimybę, kad bejė- 
giškumas ir gerumas kažkaip tarpusavy susiję ir kad svetima 
valdžia gali būti labiau pageidaujama už savivaldą. Jis visai 

priartėja prie minties, jog ir pati valstybė esanti savaime bloga. 

Šios idėjos izraelitų istorijoje turėjo gilias šaknis, siekiančias 
nazyrų bei rechabitų sektas. Jos jau glūdėjo ir pačiame jahviz- 
me, nes žydams valdovas esąs ne žmogus, bet Dievas. Kai ka- 
da Biblija, regis, perša mintį, kad visas teisumo tikslas yra 
nuversti esamą, žmogaus sukurtą tvarką: „Kiekvienas slėnys 
tegu būna užpiltas, kiekvienas kalnas bei kalva tebūna nukas- 
ta“*. Samuelio pirmosios knygos 2 skyriuje jo motina Ona per- 
galingai garbina pervartą, vykstančią Dievo vardu, dieviškąją 
revoliuciją: „Jis ištraukia vargšą iš dulkių, pakelia skurdžių iš 
šiukšlyno; pasodina jį su didžiūnais“/; o Mergelė Marija vėliau 
atkartos tą pačią temą Magnificat himne. Žydai buvo mielės, 
ardančios esamą tvarką, cheminis visuomenės pokyčių rea- 
gentas, tad kaip jie gali būti pati tvarka ir visuomenė?“ 

Tad nuo šio momento tarp Žydų ir egzistuoja Egzilio ir 
diasporos mentalitetas. Babilonijos imperiją netrukus pakeitė 
persų ir medų sąjunga, kurią sukūrė Kyras Didysis, visiškai 
netroškęs laikyti žydus nelaisvėje. Bet nemaža jų dalis, galbūt 
didžioji, verčiau norėjo likti Babilonijoje, tūkstančiui penkiems 
šimtams metų tapusiai iškiliu žydų kultūros centru. Kitos žydų 
bendruomenės kūrėsi Egipte, ir ne vos tik anapus sienos, kaip 
Jeremijas, bet tolokai palei Nilą, net Elefantino saloje, netoli 
Pirmųjų slenksčių: tenai tarp kitų dokumentų išliko papiruso 
laiškas, kuriame žydų bendruomenė prašo leidimo perstatyti 
savo šventyklą’. Netgi tarp tų, kurie grįžo Judo žemėn, būta 
egzilinės mąstysenos elemento, kuris priėmė Jeremijo požiūrį, 
esą kol neišaušusi tobulos skaistybės diena, teigiamybių esama 
ir Tremtyje. Jie gyveno dykumos paribiuose ir jautėsi esą vi- 
daus tremtiniai, jų žodžiais tariant, „Damasko žemėje“, kuri 


$ Izaijo 40, 4; žr. taip pat 10, 33; 14, 1952, i I, 22. ?B. Porten, Archives from 
12; 26, 5-6; 29, 18; 47, 8-9. 7 Samu- Elephantine: The Life of an Ancient Je- 
elio 2, 1-10. 9S. W. Baron, Social and wish Military Colony, New York, 1968. 
Religious History of the Jews, New York, 

simbolizuojanti deportacijas ir kurioje Jahvė turįs šventovę; 
jie laukė Dievo gerųjų laikų, kai sužibusi žvaigždė ir šventasis 
vedlys parvesiąs juos į Jeruzalę. Šie išeiviai buvo rechabitų pa- 
likuonys ir Kumrano sektos pirmtakai”. 

Iš tikrųjų galimas dalykas, jog Persijos karalius Kyras Di- 
dysis patsai ir paskatino Grįžimą. Persų valdančiosios klasės, 
kitaip nei netolerantiškos, siaurai nacionalistinės ankstesnio- 
sios imperinės valstybės, laikėsi etinio ir universalistinio tikėji- 
mo. Pats Kyras buvo zoroastrietis, tikėjęs vieną, amžiną, gera- 
nore esybę, „visų daiktų per šventąją dvasią Küréja"!!. Valdant 
Kyrui, persai išsiugdė radikaliai skirtingą imperinę religinę 
politiką, kitokią negu asirų ir babiloniečių. Jie noriai gerbda- 
vo pavergtųjų tautų religinius įsitikinimus - su sąlyga, kad šie 
būdavo suderinami su jų valdžios pripažinimu. Tiesą sakant, 
Kyras lyg ir laikė savo religine pareiga atlyginti už savo pirm- 
takų Žiaurius trėmimus ir sugriautas šventyklas. XIX a. Babi- 
lono rūmų griuvėsiuose rastame Kyro cilindre, dabar saugo- 
mame Britų muziejuje, didysis persų monarchas skelbė savo 
politiką: „Aš esu Kyras, pasaulio karalius [...] Mardukas, di- 
dysis dievas, džiaugiasi mano pamaldžiais darbais [...] aš su- 
rinkau visus jų Žmones ir parvedZiau juos atgal į jųjų namus 
[...] o jų dievus [...] Marduko, didžiojo viešpaties, įsakymu 
džiaugsmingai įkurdinau jųjų šventovėse... Lai visi tie dievai, 
kuriuos aš sugrąžinau į jų miestus [kasdien meldžiasi] už mano 
dienų ilgumą“'?. Pasak Antrojo Izaijo, suredaguoto kaip tik 
šiuo metu, tai Viešpats įsakęs Kyrui imtis šios restauracijos, 
todėl jis ir vadinamas „Viešpaties pateptuoju“". Rašto moko- 
vo Ezros knygoje, kur atpasakojamas grįžimas, Kyras taria 
Babilono žydams: „Viešpats, dangaus Dievas, atidavė man 


10 W, D. Davies, The Territorial Dimen- — kelstein, red., Cambridge History of Ju- 
sions of Judaism, Berkeley, 1982, p. 70.  daism, Cambridge, 1984, I, p. 281. 
u Dėl Kyro religinių įsitikinimų ir ju 12 Cit. iš: ibid., p. 287. 9 Izaijo, 45, 1. 
padarinių žr. W. D. Davies, L. Fin- 

visas Zemés karalystes ir pavedé man pastatyti jam Namus 
Jeruzaléje, kuri yra Jude. Visi, kas i$ jüsu priklauso jo tautai, 
tebūna ju Dievas su jais - tesileidžia kelionėn į Jeruzalę Jude 
atstatyti Viešpaties, Izraelio Dievo Namų Jeruzalėje“ '*. 

Nepaisant Kyro paramos ir įsakymo, pirmasis 538 m. grį- 
žimas, vadovaujamas ankstesnio karaliaus Jehojakimo sūnaus 
Šenazaro, buvo nesėkmingas, nes palikti neturtingieji žydai, 
am ha-arec, jam pasipriešino ir drauge su samariečiais, edomi- 
tais bei arabais sutrukdė sugrįžėliams pasistatyti sienas. Ant- 
rąsyk mėginta grįžti 520 m. pr. Kr., visiškai palaikant Kyro 
sūnui Darijui ir oficialiai vadovaujant Zerubabeliui, kurio, kaip 
Dovydo palikuonio, autoritetą sustiprino dar ir tai, kad jis bu- 
vo persų paskirtas Judo krašto valdytoju. Biblija mini su juo 
sugrįžus 42 360 tremtinių, tarp jų gausybę kunigų ir raštininkų. 
Štai čia į sceną išeina naujoji žydų ortodoksija, besisukanti apie 
vieną centralizuotą šventyklą ir jos įteisintą dievogarbą. Šven- 
tyklos statyba pradėta nedelsiant. Ji buvo kuklesnio stiliaus 
nei Saliamono šventykla (Agėjo 2, 4), nors ir vėl naudotas Libano 
kedras. Samariečiams ir kitiems eretikais laikomiems žydams 
nebuvo leista dalyvauti darbe: „Negali būti nė kalbos, kad jūs 
su mumis statytumėte Namus mūsų Dievui"^, - buvo jiems 
pasakyta. Gal kaip tik dėl grįžtančiųjų tremtinių uždarumo jų 
kolonija nesuklestėjo. 458 m. pr. Kr. ją sustiprino trečioji ban- 
ga, vedama Ezros, didžiai mokslingo ir gerbiamo kunigo bei 
rašto mokovo, nesėkmingai bandžiusio išnarplioti heterodok- 
sijos ir mišrių vedybų sukeltas teisines problemas bei išspręs- 
ti ginčytinos žemės nuosavybės klausimus. Galiausiai 445 m. 
pr. Kr. prie Ezros prisijungė milžiniška grupė, vadovaujama 
iškilaus žydo ir žymaus persų pareigūno Nehemijo, kuriam 
buvo pavesta valdyti Judo kraštą ir suteikti įgaliojimai paversti 
jį nepriklausomu politiniu vienetu imperijos viduje!*. 


14 Ezros 1, 1-4. P Ezros 4, 1. 16 Cambridge History of Judaism, p. 70- 
74, 135-136. 

Siai ketvirtajai bangai pagaliau pavyko stabilizuoti kürima- 
si, - labiausiai dėl to, kad Nehemijas, veiklos žmogus ir drauge 
diplomatas bei valstybės kūrėjas, pavydėtinu greičiu atstatė 
Jeruzalės sienas ir taip sukūrė saugų anklavą, iš kurio galėjo 
būti vadovaujama kūrimosi darbui. Savo memuaruose, puikia- 
me žydų istorinių raštų pavyzdyje, Nehemijas aprašė kaip jis 
tai padarė. Mes išgirstame apie pirmąsias slapčia naktį nu- 
griautas sienas; skaitome garbės sąrašą, kuriame išvardyti visi 
dalyvavę bei suminėta kas kieno pastatyta; mums pasakoja- 
ma apie įnirtingus arabų, amonitų ir kitų bandymus sutrukdyti 
šį darbą; apie tai, kaip darbai buvo tęsiami su ginkluota sar- 
gyba - „O kiekvienas iš dirbančių prie statybos turėjo prisi- 
juoses prie šono kalavija"", — kaip būdavo kas vakarą sugrįž- 
tama į miestą („niekada nenusivilko drabužių; nusivilkdavo 
gi juos kiekvienas tik kad apsiplautų“) ir kaip darbas buvo 
pergalingai baigtas. Nehemijas sako, jog viskas buvo padary- 
ta per penkiasdešimt dvi dienas. Atstatytasis miestas buvo 
mažesnis už Saliamono miestą, skurdus ir - svarbiausia — ne- 
gausiai gyvenamas. „Miestas buvo platus ir didelis, - rašo Ne- 
hemijas, — bet Žmonių jame buvo mažai ir namai dar nebuvo 
atstatyti“. Tačiau iš visos Judo žemės atkeldinta šeimų, parink- 
tų burtų keliu. Kai XX a. Palestinoje vėlgi kūrėsi žydų aktyvis- 
tai, Nehemijo energija ir išradingumas teikė jiems įkvėpimo. 
Bet kai jis savo darbą užbaigia, staiga įsivyrauja ramybė ir 
stoja visiška tyla. 

400-200 m. pr. Kr. yra prarastieji Žydų istorijos amžiai. Jie 
nepanoro užrašyti jokių didžių įvykių ar nelaimių. Galimas 
dalykas, jie gyveno laimingai. Neabejotina, kad žydai persus 
mėgo labiausiai iš visų savo valdovų. Jie niekada prieš juos 
nebuvo sukilę; priešingai, žydų samdiniai padėjo persams nu- 
malšinti egiptiečių maištą. Žydai galėjo laisvai praktikuoti savo 


S Nehemijo 4, 18. 

religija gimtojoje Judo Zeméje ar bet kur kitur Persijos impe- 
rijoje; ir žydų gyvenviečių netrukus galėjai rasti milžiniškoje 
teritorijoje: šios diasporos aidas yra Tobijo knyga, parašyta 
Medijoje apytikriai V a. pr. Kr. Dar vienas jos liudytojas - tai 
650 verslo dokumentų rinkinys, parašytas dantiraščiu tarp 455 
ir 403 m. pr. Kr. Nipuro mieste, netoli tos vietos, kur gyveno 
Ezechielis: 8 procentai šiuose tekstuose minimų vardų žydiš- 
ki'*. Iš Elefantino kolonijos yra išlikę dviejų žydų šeimų archy- 
vai, kurie nušviečia tenykštį gyvenimą ir religiją?. Atrodo, 
kad visi diasporos žydai, apie kuriuos mus pasiekia žinios, gana 
gerai vertėsi ir ištikimai praktikavo savo tikėjimą. Maža to: 
tai buvo naujosios ortodoksijos religija - judaizmas. 

Iš tikrųjų kad ir tylūs, šie du prarasti šimtmečiai nebuvo 
neproduktyvūs. Kaip tik šiuo metu atsiranda Senasis Testa- 
mentas tokiu pavidalu, kokiu jis žinomas šiandien. Tokia reik- 
mė atsirado sykiu su naująja judaistine izraelitų religija, Nehe- 
mijo ir Ezros įvesta atstatytoje Jeruzalėje. Nehemijo knygos 8 
skyriuje pasakojama apie tai, kaip visi miestelėnai susirinko 
„prie Vandens vartų“ pasiklausyti keleto skaitinių iš „Įstaty- 
mo, kurį Viešpats yra davęs per Mozę“. Jiems vadovavo Raš- 
to mokovas Ezra, atsistojęs „ant medinio paaukštinimo, kurį 
buvo pasidaręs“. Šių skaitinių, sukėlusių audringus jausmus, 
šviesoje buvo sudaryta nauja ir iškilminga sandora, kurią pasi- 
rašė kiekvienas, vyrai ir moterys, jų sūnūs ir dukros, - visi, kas 
laikė save ortodoksinio tikėjimo šalininkais, „visi, kurie Žino ir 
supranta"?, 

Trumpai tariant, naujoji sandora, galima sakyti, oficialiai ir 
teisiškai inauguravusi judaizmą, buvo paremta ne apreiškimu 
ar pamokslavimu, bet rašytiniu tekstu. Tatai reiškė — oficialia, 
autorizuota, tikslia ir verifikuota versija. O tai savo ruožtu 
reiškė, jog žydų jau sukaupta milžiniška istorinė, politinė ir 
18 Cambridge History of Judaism, p. 344. 

P? Ibid., p. 398—400. ? Nehemijo 10, 28. 

religinė literatūra buvo surūšiuota, atrinkta bei suredaguota. 
Žydai labai anksti savo istorijoje tapo raštingi. Kai Gideonas 
Sukote pasigavo vieną jaunuolį ir ėmė klausinėti apie vietovę, 
šis užrašė jam visų vietos žemvaldžių ir vyresniųjų vardus, 
„septynias dešimtis septynis vyrus“*!. Panašu, kad daugumas 
ūkininkų truputį mokėjo skaityti“. Miestuose raštingumo lygis 
buvo aukštas ir daugybė žmonių ką nors rašinėjo - užrašydavo 
girdėtas istorijas ar savo pačių nuotykius bei patyrimus, tiek 
dvasinius, tiek pasaulietinius. Šimtai pranašų turėjo raštininkus 
savo žodžiams užrašinėti. Istorijų ir metraščių būta devynios 
galybės. Izraelio tauta negarsėjo Žymiais amatininkais, tapy- 
tojais ar architektais. Tačiau rašymas buvo jų nacionalinis įp- 
rotis, - bemaž obsesiškas įprotis. Jie sukūrė turbūt gausiausią 
senovės literatūrą, kurios tik mažą dalelytę sudarė Senasis 
Testamentas. 

Tačiau žydai raštijos kūrimą laikė didaktine veikla, turin- 
čia kolektyvinį tikslą. Tai nebuvo asmeniško įgeidžio tenkini- 
mas. Dauguma Biblijos knygų priskiriamos kuriam nors atski- 
ram autoriui, bet patys žydai tas knygas, kurioms pritardavo, 
sankcionuodavo bendruomenės vardu ir suteikdavo joms au- 
toritetą. Jų literatūros branduolys visuomet būdavo visuoti- 
nis ir visuomenės kontroliuojamas. Juozapas Flavijus apibūdi- 
na šį požiūrį savo žydų tikėjimo apologijoje - Contra Apionem: 

Pas mus ne kiekvienas gali rašyti istoriją. [...] Ši privilegija priklausė 
tik pranašams, kurie, Dievo įkvėpimo padedami, įgydavo net pačios se- 
niausios istorijos žinių ir kurie aiškiai atpasakodavo savo laikų įvykius 
lygiai taip, kaip jie vykdavo. [...] Mes neturime miriadų nenuoseklių kny- 
gų, viena kitai prieštaraujančių. Mūsų knygų, tų, kurios teisėtai akre- 
dituotos, yra iš viso dvidešimt dvi ir jos apima visų laikų istorijos įrašus.” 


Sakydamas „teisėtai akredituotos“, Juozapas turėjo galvoje 
„kanoninės“. Žodis kanonas yra labai senas, šumerų kalba jis 


21 Teisėjų 8, 14. ? Baron, op. cit., i I, 8 
išnaša p. 323. ? Contra Apionem, 1:37. 

reiškia nendre, — iš čia ir jo reikšmė tiesus. Graikams jis reiškė 
taisyklę, ribą arba standartą. Žydai pirmieji ėmė taikyti šį žodį 
religiniams tekstams. Jiems jis reiškė neginčijamai autorite- 
tingas Dievo apreikštas tiesas ar Dievo įkvėptus pranašų raš- 
tus. Todėl, kad būtų įtraukta į kanoną, kiekviena knyga turė- 
jo turėti akredituotą autorių - tikru pripažintą pranašą. Kano- 
nas pradėjo formuotis šiuo metu, kai rašytinę formą įgijo pen- 
kios pirmosios, arba Mozės, knygos, t. y. Penkiaknygė, vėliau 
tarp žydų. žinoma kaip Tora. Primityviausias Penkiaknygės 
variantas tikriausiai datuojamas Samuelio laikais, bet tokiu pa- 
vidalu, kokiu mes ją turime, šis tekstas yra penkių, o galimas 
daiktas, ir dar daugiau elementų kompiliacija; šie elementai — 
tai Pietų šaltinis, Dievą vadinantis Jahve ir ištakomis siekian- 
tis originalius Mozės raštus; Šiaurės šaltinis, vadinantis Dievą 
„Elohim“, taip pat labai senas; Pakartotas Įstatymas ar jo da- 
lys - „pamestoji“ knyga, rasta Šventykloje Jošijo reformų me- 
tu; ir dar du atskiri papildomi kodeksai, mokslininkams Zino- 
mi kaip Kunigų kodeksas ir Šventumo kodeksas ir abu datuo- 
jami tuo laikotarpiu, kai dievogarba tapo labiau formalizuota, 
o kunigų kasta - griežtai disciplinuota. 

Tad Penkiaknygė nėra vientisas kūrinys. Bet ji nėra ir sąmo- 
ninga poegzilinių kunigų klastotė, kaip įrodinėjo vokiečių kriti- 
nė tradicija, - klastotė, turinti padėti įskiepyti tautai kunigijos 
interesus atitinkančius įsitikinimus, priskirdama juos Mozei 
bei jo epochai. Mes neturime leisti, kad hegelinės ideologijos, 
antiklerikalizmo, antisemitizmo ir XIX a. intelektualinių madų 
paskleisti akademiniai prietarai iškreiptų mūsų požiūrį į šiuos 
tekstus. Visi vidiniai duomenys liudija, kad tie žmonės, kurie 
užrašė ir sulydė į viena šiuos raštus, taip pat raštininkai, juos 
perrašinėję tuo metu, kai, grįžus iš Tremties, formavosi kano- 
nas, buvo absoliučiai įsitikinę senuosius tekstus esant įkvėp- 


24 R. K. Harrison, Introduction to the 
Old Testament, London, 1970. 

tus Dievo ir perrašinėjo juos nepaprastai pagarbiai, laikydamie- 
si pačių aukščiausių tikslumo reikalavimų, nepraleisdami nė 
daugybės vietų, kurių akivaizdžiai nesuprato. Iš tikrųjų Penkia- 
knygės tekste pats Dievas dusyk griežtai įspėja neiškraipinėti 
įstatymo žodžių: „Nepridėkite nieko prie to, ką sakau jums, 
ir neatimkite nieko“. 

Visi liudijimai verčia manyti, jog perrašinėtojai, arba rašti- 
ninkai, - hebrajų kalba tai žodis sofer, - buvo didžiai profe- 
sionalūs ir savo pareigas atliko itin rimtai. Šis žodis pirmąkart 
pavartotas senojoje Deboros giesmėje, o netrukus išgirstame 
ir apie paveldéjimu grįstas raštininkų korporacijas — tai, ka 
Pirmoji Metraščių knyga vadina „raštininkų šeimomis“. Pati 
garbingiausia jų pareiga buvo išsaugoti šventą kanono vienti- 
sumą. Ji pradėjo nuo Mozės tekstų, kuriuos patogumo dėlei 
imta perrašinėti į penkis atskirus ritinius: iš čia ir jų pavadini- 
mas. Prie Penkiaknygės pridurta antra Biblijos dalis - Pranašai, 
hebrajų kalba Neviim. Šie savo ruožtu susideda iš „Ankstes- 
niųjų pranašų“ ir „Vėlesniųjų pranašų“. Pirmuosius sudaro 
daugiausia pasakojimai ir istoriniai raštai - Jozuės, Teisėjų, 
Samuelio ir Karalių, o antrąją grupę - oratorių-pranašų raštai, 
kurie patys skyla į dvi dalis: tai trys didieji pranašai Izaijas, 
Jeremijas ir Ezechielis (turima galvoje tekstų ilgis, o ne reikš- 
mingumas) ir dvylika smulkesniųjų, t. y. Ozėjas, Joelis, Amo- 
sas, Abdijas, Jonas, Michėjas, Nahumas, Habakukas, Sofoni- 
jas, Agėjas, Zacharijas ir Malachijas. Toliau eina trečioji Bibli- 
jos dalis, hebrajiškai Ketuvim, arba „raštai“, dažnai pavadina- 
mi ir hagiografais. Juos sudaro Psalmės, Patarlės, Jobo knyga, 
Giesmių giesmė, Ruta, Raudos, Mokytojas [Koheletas, Ekle- 
ziastas], Estera, Danielius, Ezra, Nehemijas ir abi Metraščių 
[Kroniku] knygos. 

Šis padalijimas atspindi veikiau ne sąmoningą klasifikaci- 


25 Pakartoto Įstatymo 4, 2; taip pat 
12, 32. 

ja, bet istorinį vystymąsi. Viešiems skaitymams tapus neatski- 
riama žydų pamaldų dalimi, būdavo priimama dar tekstų ir 
raštininkai juos pareigingai perrašinėdavo. Penkiaknygė, arba 
Tora, tapo kanonine jau 622 m. pr. Kr. Pamažu kanonas pasi- 
pildydavo kitomis knygomis, ir šis procesas pasibaigė apie 
300 m. pr. Kr. Išskyrus Torą, mes nežinome, kokiais kriteri- 
jais vadovaujantis buvo sudarinėjamas kanonas. Bet galima 
manyti, jog tam tikros reikšmės turėjo visuomenės skonis, taip 
pat kunigų bei rašto mokovų sprendimai. Penki ritiniai, žinomi 
Megilot, arba Giesmių, pavadinimu, būdavo viešai skaitomi 
per didžiąsias šventes: Saliamono Giesmė per Paską, Ruta per 
Sekmines, Mokytojas per Padangčių šventę, Estera per Puri- 
mą, o Raudos - per Jeruzalės sugriovimo iškilmę. Dėl tos prie- 
žasties jos ir išpopuliarėjo, todėl ir buvo įtrauktos į kanoną. 
Išskyrus tai, kad Giesmių giesmė siejama su didžiuoju karaliu- 
mi, tai yra aiškiai meilės lyrikos antologija ir savaime neteikia 
jokio pagrindo, kad būtų įtraukta į kanoną. Rabinų tradicija 
pasakoja, jog Jamnijos ar Jabnės Susirinkime, vykusiame krikš- 
čioniškosios eros pradžioje, Rabi Akiva pasakė: „Kadangi vi- 
same pasaulyje nėra nieko, kas prilygtų tai dienai, kai Izraeliui 
buvo padovanota Giesmių giesmė, nors visi raštai yra šventi, 
bet Giesmių giesmė - Šventų Švenčiausia“. Bet tada jis perspė- 
damas pridūręs: „Tasai, kuris malonumo dėlei giedos šią gies- 
mę taip, tarytum tai būtų pasaulietiška daina, neturės vietos 
būsimajame pasaulyje“. 

Įtraukimas į kanoną buvo vienintelis tikras būdas pasiek- 
ti, kad literatūros kūrinys išliktų, nes senovėje, jeigu rankraštis 
nebūdavo nuolat vis iš naujo perrašinėjamas, tai jis dažniau- 
siai maždaug vienos kartos laikotarpiu dingdavo be pėdsako. 
Tad šios raštininkų šeimos užtikrindavo Biblijos teksto išliki- 
mą ištisą tūkstantmetį ar net ilgiau, o laikui bėgant, juos pa- 


26 Kronikų 2, 5. ?7 Sanhedrin 12, 10. 

keitė masoretų, arba rašto mokovų, šeimos, kurios tapdavo Bib- 
lijos tekstų perrašinėjimo, rašybos ir kirčiavimo specialistais. 
Tai jie ir sukūrė oficialiąją žydų kanoninę versiją, žinomą ma- 
soretinio teksto vardu. 

Tačiau egzistuoja ne vienas kanonas, taigi ir ne vienas se- 
nas tekstas. Pirmojo tūkstantmečio prieš Kristų viduryje nuo 
Judo žemės atkirsti samariečiai išsaugojo tik penkias Mozės 
knygas, nes jiems buvo neleidžiama dalyvauti kanonizuojant 
vėlesnius raštus, todėl jie jų ir nepripažino. Dar yra Septuagin- 
ta, Senojo Testamento graikiškas vertimas, sudarytas žydų 
diasporos narių, Aleksandrijoje helėnistinio periodo metu. Sep- 
tuaginta apėmė visas Hebrajų Biblijos knygas, tačiau kitaip 
sugrupuotas, be to, dar apokrifų ir pseudoepigrafų knygas, 
tokias kaip 1 Ezros, vadinamoji Saliamono Išminties knyga, 
Siracido [Ben Siros, arba Ekleziastikas], Juditos, Tobijo, Baru- 
cho ir Makabiejų knygos, kurias visas Jeruzalės žydai atmes- 
davo kaip negrynas ir pavojingas. Be visų šitų, mes dabar dar 
turime Kumrano sektos išsaugotus ir perrašinėtus ritinius, at- 
rastus olose prie Negyvosios jūros. 

Visi Negyvosios jūros ritiniai byloja apie tai, kokiu tikslu- 
mu per amžius buvo perrašinėjama Biblija, nors pasitaikyda- 
vo ir nemaža klaidų bei variantų. Samariečiai teigė, jog jųjų 
tekstas atsekamas nuo Abišuos, Aarono proanūkio, ir iš tiesų 
jis labai senas ir paprastai turi palyginti labai mažai klaidų, 
nors vietomis atspindi būtent samariečių, o ne žydų tradici- 
jas. Jis maždaug 6000 vietų skiriasi nuo Penkiaknygės maso- 
retinio teksto, o apie 1900 šių atvejų sutampa su Septuagintos 
versija. Masoretų tekstuose taip pat esama variantų. Iš anks- 
tyviausiųjų išlikusių tekstų Karaitų sinagoga Kaire turi kodek- 
są, įrištą knygą, kuri apima pranašų tekstus, 895 m. po Kr. 
perrašytus Ben Ašero, vienos iš žymiausių masoretų šeimų 
vadovo. Visą Ašero tekstą, prie kurio darbavosi penkios tos 
šeimos kartos, 1010 m. perrašė masoretas vardu Samuelis ben 

Jokübas, ir 8i kopija dabar yra Sankt Peterburge. Kito garsaus 
masoretinio teksto, perrašinėto Ben Naftalio šeimos, yra iš- 
likusi 1105 m. datuojama kopija, žinoma Reuchlino kodekso 
vardu ir dabar saugoma Karlsrūhėje. Ankstyviausia išlikusi 
krikščioniškoji versija — tai IV a. po Kr. datuotas Codex Vatica- 
nus, saugomas Vatikane, nepilnas IV a. Codex Sinaiticus ir V a. 
Codex Alexandrinus, — pastarieji du dabar Britų muziejuje. Yra 
taip pat ir siriškasis* vertimas, išlikęs 464 m. po Kr. datuoto 
rankraščio pavidalu. Tačiau patys seniausi Biblijos rankraščiai 
yra tarp 1947-1948 m. atrastųjų Negyvosios jūros ritinių, api- 
mančių hebrajų kalba parašytas ištraukas iš visų dvidešimt 
keturių kanono knygų, išskyrus Esterą, ir visą Izaijo tekstą, 
be to, dar vieną kitą Septuagintos fragmentą. Visiškai įmano- 
ma, kad Judėjos dykumoje ir Egipte bus rasta dar ankstyves- 
nių tekstų ir Žmonės nesiliaus ieškoti tobulų tekstų iki pasau- 
lio pabaigos. 

Tikrojo teksto paieškų, aiškinimų, hermeneutinės analizės 
bei komentarų pavidalu Biblija susilaukė daugiau dėmesio nei 
kuris nors kitas literatūros kūrinys. Bet šitoks domėjimasis 
nėra ir neproporcingas, nes tai ligi šiol tebėra pati įtakingiau- 
sia knyga. Žydams kaip senovės rašytojams buvo būdingos 
dvi unikalios savybės. Jie pirmieji sukūrė nuoseklią, substancia- 
lią ir interpretacinę istoriją. Įrodinėta, esą, šio meno jie išmokę 
iš hetitų, kitos istoriškai mąsčiusios tautos, tačiau akivaizdu, 
jog savo praeitimi jie nepaprastai domėjosi jau nuo pačių anks- 
tyviausių laikų. Žydai žinojo esą ypatinga tauta, kuri ne šiaip 
sau išsirutuliojo iš neatmenamos praeities, bet kuriai konkre- 
čiais Dievo veiksmais buvo suteikta egzistencija, nukreipta į 
tam tikrus apibrėžtus tikslus. Šių veiksmų apibrėžimą, užra- 
šymą, komentavimą ir apmąstymą jie laikė savo kolektyviniu 


* Sirų kalba - viena iš aramėjų kal- bu, vartota Sirijoje II-XIII a. po Kr. 
(Vert. past.) 

reikalu. Jokia kita tauta, ypač tokiu ankstyvu laikotarpiu, ne- 
pasižymėjo šitokiu neatremiamiu polinkiu tyrinėti savo kilmę. 
Biblija nuolat teikia klausinėjančios istorinės dvasios pavyz- 
džių: kodėl, pavyzdžiui, prieš Ai [Hajo] miesto vartus buvo 
krūva akmenų? Kokią reikšmę turėjo dvylika akmenų Gilga- 
le?? Ši aistra etiologijai, paaiškinimų ieškojimui išsiplėtė į bend- 
resnio pobūdžio įprotį dabartį bei ateitį suvokti praeities kon- 
tekste. Žydams knietėjo sužinoti viską apie save ir savo likimą. 
Jie geidė pažinti Dievą, jo ketinimus ir norus. Kadangi Dievas 
pagal jų teologiją buvo vienintelė visų įvykių priežastis, - pa- 
sak Amoso, „Kai ištinka miestą nelaimė, argi ne Viešpats tai 
padarė?“, — taigi jis ir istorijos autorius, o jie esą išrinktieji jo 
neaprėpiamų dramų veikėjai, tad raktą, atveriantį kelią į Die- 
vo ir žmogaus supratimą, galima rasti užrašinėjant ir studi- 
juojant istorinius įvykius. 

Tad žydai pirmiausia buvo istorikai, ir Biblija iš esmės yra 
nuo pradžios ligi pabaigos istorinis veikalas. Žydai puse tūks- 
tantmečio anksčiau negu graikai sugebėjo rašyti glaustą ir dra- 
matišką istorinę prozą, o nuolat papildydami savo istorinius 
įrašus, jie išsiugdė gilų istorinės perspektyvos jausmą, kokio 
niekad neturėjo graikai. Taip pat ir vaizduodami charakte- 
rius, Biblijos istorikai išlavino tokį įžvalgos ir portreto meną, 
kuriam niekad neprilygo netgi geriausi graikų ir romėnų isto- 
rikai. Tukidido raštuose nerasime nieko, kas prilygtų meistriš- 
kam karaliaus Dovydo pavaizdavimui, kurio autorius, matyt, 
sukiojosi jo dvare. Biblijoje gausu ryškiais štrichais nubrėžtų 
charakterių, neretai šalutinių personažų, į kuriuos gyvą žvilgsnį 
nukreipia vienintelė frazė. Tačiau veikėjų akcentavimas nie- 


28 C. D. Ginsburg, Introduction to the — nuscripts, London, 1965; M. Gaster, The 
Masoretico-Critical Edition of the Hebrew Samaritans: Their History, Doctrine and 
Bible, 1966, red. H. M. Orlinsky; H. B. Literature, London, 1925; Harrison, op. 
Swete, An Introduction to the Old Tes- — cit.; Encyclopaedia Judaica, t. 4, p. 814- 
tament in Greek, London, 1968; F. G. 836; t. 5, p. 1936. ?? Jozuės 8, 29; 
Kenyon, Our Bible and the Ancient Ma- 4, 20. 

kuomet neuZgoZia nepaliaujamo Zmogaus-Dievo dramos vyks- 
mo. Kaip ir visi geri istorikai, žydai išlaikė pusiausvyrą tarp 
biografijos ir veiksmo nupasakojimo. Daugumas Biblijos kny- 
gu turi istorinius rėmus, o šie visi siejami su platesniu istoriniu 
kontekstu, kurį būtų galima įvardyti „Dievo ir jo santykių su 
žmogumi istorija“. Bet net ir tose knygose, kurios neturi aiškių 
istorinių intencijų, net poezijoje, kaip antai Psalmėse, nuolat 
rasime istorinių aliuzijų, todėl fone nuolatos girdime lemties 
maršą, nenumaldomai žengiantį nuo sukūrimo ligi „dienų pa- 
baigos“. 

Senovės žydų istorija yra sykiu ir įtemptai susijusi su Die- 
vu, ir nepaprastai žmogiška. Istoriją sukūrė Dievas, veikda- 
mas nepriklausomai arba per žmogų. Žydai nesidomėjo beas- 
menėmis jėgomis ir netikėjo jomis. Jiems mažiau už bet kurią 
kitą raštingą senovės tautą rūpėjo pasaulio sukūrimo fizika. 
Jie nusigręžė nuo gamtos ir nekreipė dėmesio į jos pasireiški- 
mus, išskyrus tuos atvejus, kai jie atspindėdavo Dievo-Zmogaus 
dramą. Jiems buvo visiškai svetima mintis apie milžiniškas 
geografines ar ekonomines jėgas, lemiančias istorijos eigą. Bib- 
lijoje esama nemaža gamtos aprašymų, kai kurie jų stulbina 
grožiu, bet tai tik scenografija istorinei dramai, tik fonas veikė- 
jams. Bibija žaižaruoja gyvybe, nes ji kalba išimtinai apie gyvas 
būtybes; o kadangi Dievas, nors ir gyvas, negali būti aprašy- 
tas ar net įsivaizduotas, dėmesys nenumaldomai krypsta į vyrą 
ir moterį. 

Iš čia randasi ir antroji unikali senovės žydų literatūros 
savybė: tai verbalinis Žmogaus asmenybės pavaizdavimas, at- 
skleidžiantis visą jos spalvų gamą ir sudėtingumą. Žydai pir- 
mieji iš visų tautų rado žodžius giliausiems Žmogaus jausmams 
išreikšti, ypač kūniškos arba dvasiškos kančios sukeliamoms 
emocijoms, nerimui, dvasinei nevilčiai ir apleistumo jausmui, 
o kartu ir žmogaus išmoningumo sukurtiems šių blogybių vais- 
tams - vilčiai, ryZtui, kliovimuisi Dievo pagalba, nekaltumo 

ar teisumo suvokimui, atgailai, sielvartui ir nusiZeminimui. 
Šiai kategorijai priskirtini keturiasdešimt keturi eilėraščiai, arba 
psalmės, iš 150 įtrauktųjų į kanoninę Psalmių knygą“. Kai ku- 
rios jų : šedevrai, kuriuos aidu atliepia visu amžių ir kraštų 
širdys: tai 22-oji psalmė, kuria šaukiamasi pagalbos, 23-oji 
psalmė su jos paprastu tikėjimu, 39-oji — nežinios kvintesenci- 
ja, 51-oji - maldaujanti malonės, 91-oji — didžioji sielos nusira- 
minimo psalmė, 90, 103, 104-oji - šlovinančios Kūrėjo galybę 
ir didybę bei ryšius tarp Dievo ir žmogaus, ir 130, 137 bei 139- 
oji psalmės, siekiančios Žmogaus sielvarto gelmes ir teikian- 
čios viltingą Žinią. 

Žydų įsiskverbimas į žmogaus sielą buvo išreikštas šiais 
aistringais eilėraščiais, bet jį atspindėjo ir gausybė liaudies filo- 
sofijos, kurios dalis pateko ir į kanoną. Čia žydai nebebuvo 
tokie įstabūs, nes Artimuosiuose Rytuose patarlės ir išmintin- 
gi posakiai užrašinėti nuo trečiojo tūkstantmečio, ypač Tarpu- 
pyje ir Egipte, o tam tikra šios išminties literatūros dalis įėjo į 
tarptautinį lobyną. Žydai buvo neabejotinai susipažinę su žy- 
miuoju klasikiniu Egipto veikalu Amenopės išmintis, nes dalis 
jos tiesiogiai pasiskolinta rašant Patarlių knyga?.. Ir vis dėlto 
žydų sukurti išminties tekstai yra visiškai kito lygmens nei jų 
pirmtakų pavyzdžiai: jie pastabesni Žmogaus prigimties at- 
žvilgiu ir doriškai nuoseklesni. Mokytojo knyga [Ekleziastas], 
parašyta Koheleto, arba „sueigininko“, yra ZaiZaruojantis kū- 
rinys, visiškai neturintis lygių senovės pasaulyje. Jo blaivus, 
skeptiškas tonas, vietomis linkstantis į ciniškumą, taip ryškiai 
kontrastuojantis su aistringu psalmių rimtumu, iliustruoja ne- 
paprastai platų žydų literatūros spektrą, su kuriuo gali lygintis 
vieni graikai. 

O vis dėlto netgi graikai nesukūrė tokio paslaptingo ir sle- 


30 Psalmės 3, 5, 6, 7, 9-10, 13, 17, 22, 71, 77, 86, 88, 102, 123, 130, 140-143. 
25-28, 31, 35, 36, 38, 39, 41, 42,  ?! Patarlių 22, 17 iki 23, 11. 
43, 51, 52, 54-57, 59, 61, 63, 64, 69, 

giancio dokumento kaip Jobo knyga, - net sunku nuspresti, 
kuriai kategorijai ji priskirtina. Ši didinga teodicėjos ir blogio 
problemos studija jau daugiau kaip du tūkstantmečius žavi ir 
trikdo tiek mokslininkus, tiek paprastus žmones. Carlyle'is 
pavadino ją „iškiliausiu kada nors plunksna parašytu veika- 
lu“, ir iš visų Biblijos knygų ji daugiausiai veikė kitus rašyto- 
jus. Bet niekas nežino, kas tai, iš kur šis tekstas atsiradęs ar 
kada parašytas. Knygoje yra per 100 žodžių, nepasitaikančių 
niekur kitur, ir ji aiškiai keldavo neįveikiamų sunkumų seno- 
vės vertėjams bei perrašinėtojams. Kai kurie mokslininkai ma- 
no, kad ji parašyta Edome, - bet mes labai mažai žinome apie 
edomitų vartotą kalbą. Kiti spėjo Jobo knygą atsiradus Ha- 
rane, netoli Damasko. Esama nežymių paralelių babiloniečių 
literatūroje. Dargi IV a. po Kr. krikščionių mokslininkas Teo- 
doras Mopsvestietis kildino Jobo knygą iš graikų dramos. Ji 
taip pat buvo pateikiama ir kaip vertimas iš arabų kalbos, 
Kilmės aiškinimų ir padarytos įtakos įvairovė paradoksiškai 
liudija apie kūrinio medžiagos visuotinumą. Juk pagaliau Jo- 
bas kelia fundamentalu klausimą, trikdžiusį visus, o ypač stip- 
raus tikėjimo Žmones: kodėl Dievas daro mums visus tuos 
baisius dalykus? Jobo knyga buvo tekstas, adresuotas seno- 
vės pasauliui, ir tai tekstas moderniesiems laikams, tekstas, 
ypač skirtas tai išrinktajai ir daug kentėjusiai tautai - žydams; 
o visų labiausiai - tekstas holokaustui?. 

Jobo knyga - tai stulbinantis hebrajų literatūros kūrinys. 
Išskyrus vieną tik Izaiją, joks kitas kūrinys Biblijoje nėra parašy- 
tas su tokia neblėstančios galios iškalba. Tai yra forma, atitin- 
kančia tema - Dievo teisingumą. Kaip moralinės teologijos vei- 
kalas ši knyga nenusisekusi, nes autorių, kaip ir kiekvieną kitą, 
32 Apie Jobą žr. ypač H. H. Rowley, London, 1951; Harrison, op. cit.; E. F. 
The Book of Job and its Meaning, kn.  Sutcliffe, Providence and Suffering in the 
From Moses to Qumran: Studies in the Old and New Testaments, London, 


Old Testament, London, 1963 ir jo Sub- — 1955; literatūrą apie Jobo knygą zr. C. 
mission in Suffering and Other Essays, Kuhl, - Theological Review, 21, 1653. 

išmuša iš vėžių teodicéjos problema. Tačiau, patirdamas nesék- 
me, jis išplečia klausimo akiratį ir formuluoja tam tikras prob- 
lemas apie pasaulį ir Žmogui deramą jį regėti būdą. Jobo knyga 
kimšte prikimšta poetine forma pateikiamos gamtos istorijos. 
Joje randame nuostabų organinių, kosminių bei meteorologi- 
nių reiškinių katalogą. Pavyzdžiui, 28 skyriuje nepaprastai 
įdomiai aprašoma senovės laikų kalnakasyba. Šiuo įvaizdžiu 
atskleidžiamas bemaž neribotas mokslinis ir technologinis žmo- 
nijos potencialas, o paskui tatai priešpriešinama nepataisomai 
menkoms Žmogaus moralinėms galioms. Jobo autorius reiš- 
kia mintį, jog kūrinijoje esama dviejų tvarkų - fizinės ir mora- 
linės. Perprasti ir įvaldyti fizinę pasaulio tvarką dar nepakan- 
ka: Žmogus turįs pripažinti moralinę tvarką ir paklusti jai, o 
kad galėtų tai padaryti, jis privaląs atskleisti Išminties paslap- 
tį, ir šis pažinimas esąs iš esmės visiškai kitoks nei, tarkime, 
kalnakasybos technologijos Žinios. Išmintis atėjo Žmogui, kaip 
miglotai suvokė Jobas, ne jam stengiantis perprasti Dievo mąs- 
tymą ir motyvus, paskatinusius suteikti skausmo, bet tik per 
klusnumą, tikrąjį moralinės tvarkos pamatą: „O Žmogui jis ta- 
rė: „Tikėk manimi, pagarbi Viešpaties baimė yra išmintis, o 
vengimas pikto — protas“. 

Tą patį pabrėžia Ben Sira [Siracidas] 24 savo poemos apie 
išmintį skyriuje, kur jis sako, kad po Nuopuolio Dievas suma- 
nė naują plana ir šią savo paslaptį apgyvendino Izraelyje“. 
Žydai turėję surasti išmintį paklusdami Dievui ir išmokyti to 
taip pat ir žmoniją. Jie turėję sugriauti esamą fizinę, pasaulietinę 
tvarką ir pakeisti ją moraline tvarka. Ši mintis darsyk galingai, 
nors ir paradoksiškai nuaidės žydo eretiko - šv. Pauliaus - 
žodžiuose, dramatiškoje jo Pirmojo laiško Korintiečiams įžan- 
goje, kur jis pacituoja Viešpatį: „Sunaikinsiu išmintingųjų iš- 
mintį, niekais paversiu gudriųjų gudrybę“, ir priduria: „Die- 


33 Siracido 24, 3-10, 13. 

vo kvailybė išmintingesnė už žmones ir Dievo silpnybė galin- 
gesnė už žmones [...] [todėl] Dievas pasirinko, kas pasauliui 
atrodo kvaila, kad sugėdintų išminčius. Dievas pasirinko, kas 
pasauliui silpna, kad sugėdintų galiūnus“**. Todėl net ir pro 
Jobo miglotumą ir sumaištį mes girdime dar sykį konstatuoja- 
mą dieviškąją žydų skirtį sugriauti esamą tvarką ir pasaulie- 
tiškąją daiktų sampratą. 

Taigi Jobas priklausė pagrindinei žydų filosofijos krypčiai, — 
o toji kryptis dabar jau buvo virtusi galinga srove. Judaizmo 
transformavimasis į pirmąją „Knygos religiją“ truko du šim- 
tus metų. Anksčiau nei 400 m. pr. Kr. apie kanoną dar nė ne- 
užsimenama. 200-aisiais metais pr. Kr. jis jau įsigalėjęs. Žinoma, 
kanonas dar nebuvo pilnas ir galutinis. Bet jis pradėjo sparčiai 
kristalizuotis. Tatai turėjo keletą padarinių. Pirmiausia, nebe- 
norėta priimti daugiau pranašų. Į pranašavimą ir pačius pra- 
našus pradėta kreivai žiūrėti. Pirmojoje Makabiejų knygoje 
užsimenama apie metą, „kai liovėsi reikštis pranašai“. Jei kas 
ir mėgindavo pranašauti, į tokį būdavo numojama ranka kaip 
į netikrą pranašą. Kai Simonas Makabiejus tapo vadu, jo val- 
dymo laikas paskelbtas esąs neapibrėžtas, „kol pasirodys pati- 
kimas pranašas“. Zacharijo knygoje randame ištisą tiradą prieš 
pranašus: „O jei kas nors vėl imtų pranašauti, jo tėvas ir moti- 
na, jo gimdytojai tars jam: „Tu neliksi gyvas, nes kalbi melą 
Viešpaties vardu!“ Būsią „sugėdinti pranašai“*. Žydų filoso- 
fas Ben Sira, rašęs truputį vėliau nei 200 m. pr. Kr., [Išminties 
lūpomis] gyrėsi: „Vėl išliesiu mokymą kaip pranašystę ir palik- 
siu jį ateinančioms kartoms“*?. Tačiau žydai nepapildė juo kano- 
no; Danielius, rašęs truputį vėliau (apie 168-165 m. pr. Kr.), 
taip pat į jį nepateko. Kanonizacija taip pat nebeskatino rašyti 
34 Laiškas korintiečiams 1, 19-27; Zr. rijo 13,3. 3” Siracido 24, 33; E. B. Mel- 
G. von Rad, Problems of the Hexateuch lor, red., The Making of the Old Testa- 


and Other Essays, vert., Edinburgh, ment, Cambridge, 1972. 
1966. 3* Makabiejų 9, 27. °° Zacha- 

istorijos. Šios žydų aistros ji visiškai neužgniaužė. Dar blyks- 
telės akinantys jos proveržiai - pvz., Makabiejų knygose, Juo- 
zapo Flavijaus darbuose. Bet šios veiklos dinamiškumas jau 
blėso, ir kai kanonas buvo galutinai pašventintas krikščio- 
niškosios eros pradžioje, vienas iš šlovingiausių balsų senovės 
pasaulyje - žydų istorijos balsas — nutilo ir pratylėjo pusantro 
tūkstantmečio. 

Bet jeigu vienas iš kanonizacijos padarinių buvo apribotas 
žydų kūrybingumas sakralinėje literatūroje, tai kitas lėmė tai, 
kad žymiai daugiau žydų gyventojų pradėjo susipažinti su 
pripažintaisiais tekstais ir nepaprastai išsiplėtė šių tekstų jiems 
daromas poveikis. Iš šių knygų, dabar jau įteisintų, gausiai 
perrašinėjamų ir platinamų, imta sistemingai mokyti. Žydai 
pradėjo virsti mokyta tauta, kaip iš tiesų ir reikalavo jų dieviš- 
kas vaidmuo - būti kunigais tautoms. Radosi religijos istorijo- 
je nauja ir visiškai revoliucinga institucija: sinagoga - bažnyčios, 
koplyčios ir mečetės prototipas, vieta, kurioje Biblija buvo sis- 
temingai skaitoma ir dėstoma. Galimas daiktas, tokių vietų 
būta jau ir prieš Tremtį, - jas galėjo paskatinti kurti Jošijo refor- 
mos; jos neabejotinai subrendo Tremties metais, kai žydų eli- 
tas neturėjo Šventyklos; o po Sugrįžimo, kai visa religinė veikla 
buvo griežčiausiai sutelkta Jeruzalės Šventykloje, o provinci- 
jos šventyklos bei aukštumų alkai jau buvo galutinai išnykę, 
jų vietą užėmė sinagogos ir ėmėsi mokyti žydus Šventyklos 
ortodoksijos, įkūnytos kanoninėje Biblijoje”. 

Šis faktas turėjo dar vieną svarbų padarinį. Sakralinę litera- 
tūrą sulydžius į kanoną, o kanono sistemingai ir centralizuo- 
tai mokant, judaizmas tapo nepalyginamai vientisesnis. Ir šis 
vienalytiškumas turėjo ryškų puritoniškumo ir fundamenta- 
lizmo prieskonį. Žydų istorijoje dažnai laimėdavo rigoristai. 
Griežtas įstatymo puristas Mozė privertė visas kitas gentines 


38 R. de Vaux, Ancient Israel: Its Lifeand 343-344; ankstyviausias nuorodas žr. 
Institutions, vert., New York, 1961, p. Encyclopaedia Judaica, t. 15, p. 579-581. 

grupes priimti jo Jahvės religiją. Jošijo reformų metu ir vėl lai- 
mėjo rigoristai. Imperijų antplūdžius pergyveno ne į kompro- 
misą linkęs Izraelis, o griežtoji Judo žemė; ir ne kas kitas, o 
tik iš Tremties grįžusi rigoristinė Babilono bendruomenė pri- 
metė savo valią visiems žydams, daugelį jų atstumdama, dar 
daugybę kitų priversdama prisitaikyti. Kanonas ir sinagoga 
tapo šio rigorizmo įrankiais, ir jam buvo lemta pasiekti dar ne 
vieną pergalę. Į šį procesą, vis iš naujo pasikartojantį žydų is- 
torijoje, galima žvelgti dvejopai: kaip į išgryninto judaizmo 
perla, gimstantį i$ pagedusio pasaulio austrės, ar kaip į ekstre- 
mistų likusiems sėkmingai primetamą uždarumą ir fanatizmą. 

Tačiau kad ir kaip traktuotume šią rigoristinę judaizmo 
tendenciją, ji kėlė vis didesnių problemų tiek patiems žydams, 
tiek jų kaimynams. Geranoriškų persų valdžioje, kuri žydų 
tekstuose vien liaupsinama, žydai ėmė atsigauti ir net sukles- 
tėjo. Pasak Ezros, iš Tremties grįžo 42 360 žydų, taip pat 7337 
tarnai ir tarnaitės, „jie turėjo ir du šimtus giesmininkų bei gies- 
mininkiu". Atkurtosios Judo žemės gyventojų skaičius niekaip 
negalėjo viršyti 70 000. O vis dėlto III a. pr. Kr. jau vien Jeruza- 
lės gyventojų buvo 120 000*. Būdami giliai religingi ir didžiai 
gerbiantys įstatymą, žydai buvo disciplinuoti ir darbštūs. Jie 
skverbėsi į su Judo žeme besiribojančias teritorijas, ypač Gal- 
ilėją, Užjordanę ir pakrantės juostą. Diaspora nuolat plėtėsi. 
Žydai atvertinėjo kitatikius. Jie pamažu virto prozelitus trau- 
kiančia jėga. Ir vis dėlto imperijų epochoje jie tebuvo tik maža 
tautelė, nekompromisiškas religinis-kultūrinis vienetas didžiu- 
liame, gniuždančiame pasaulyje. 

Problemos pradėjo rastis nuo 332 m. pr. Kr., kai Aleksand- 
ras Makedonietis suknežino Persijos imperiją nelyginant supu- 
vusį kiaušinį. Tai būta pirmojo tikro europiečių įsiveržimo 
?? Ezros 2, 64-65; Jeruzalės gyventojų Apionem, 1:197; Encyclopaedia Judaica, 


skaičių pateikia Pseudo Hekatajas, ci- t. 13, p. 870. 
tuojamas Juozapo Flavijaus Contra 

Azijon. Treciajame tükstantmety pr. Kr. ir didesne dali antro- 
jo joks kontinentu pasidalijimas neegzistavo: jüra buvo jéga, 
jungianti kultūrą, kurią bemaž galėjai pavadinti bendra ir tarp- 
tautine. Bet tuomet prasidėjo XII-XI a. pr. Kr. barbarų anar- 
chija ir ilgi Tamsieji amžiai. Kai jau pasiekusio geležies amžių 
pasaulio apybraižos vėl nuskaidrėja, pradeda ryškėti Rytų- 
Vakarų perskyra, ir vakarinėje jos pusėje iškyla viena įspūdin- 
giausių kultūrinių galybių, kokią kada nors regėjo pasaulis: 
polio, graikų miesto-valstybės, civilizacija. 

Graikai nuolat gimdė gyventojų perteklių. Jie sukūrė visur 
prasiskverbiantį jūrų prekybos tinklą. Visoje Viduržemio jūros 
pakrantėje jie sėte sėjo kolonijas. Aleksandro laikais graikai 
brovėsi į Aziją ir Afrika, o jo įpėdiniai iš jo imperijos atsikirto 
plačiai nusidriekiančias karalystes: taip įsikūrė Ptolemaja Egip- 
te, Seleukas Sirijoje ir Tarpupyje, vėliau Atalas Anatolijoje. Nuo 
332 iki 200 m. pr. Kr. žydus valdė Ptolemajai; toliau - Se- 
leukidai. Žydams jų naujieji valdovai įkvėpė didžią baimę ir 
pasibaisėjimą. Graikai turėjo baisingą ir anuomet absoliučiai 
neįveikiamą ginklą - falangą. Jie dirbdinosi vis galingesnes 
karo mašinas, aukštus apgulties įrenginius, statė milžiniškus 
karo laivus, kolosalias tvirtoves. Danielius perteikia graikiško- 
jo militarizmo vaizdinį žydų sąmonėje: „[išvydau ketvirtąjį 
žvėrį], keliantį siaubą, baisų, be galo stiprų, geležies dantimis. 
Jis visa rijo, daužė į šipulius, o kas buvo likę, trypė kojomis“. 
Graikų karyba žydams buvo gerai pažįstama, nes jie tarnavo 
graikų armijų samdiniais, kaip kadaise tarnavo ir persams. 
Graikų karinis lavinimas prasidėdavo gimnasijuje, pradinėje 
polio švietimo pakopoje. Bet tai buvo ne vienintelė šios insti- 
tucijos paskirtis. Pagrindinis jos tikslas buvo plėtoti graikų kul- 
türa, — lygiai ir kitų institucijų, kurias būtinai turėdavo kiek- 
vienas polis: stadiono, teatro, odeono, licėjaus, agoros. Graikai 


40 Danieliaus 7, 7. 

pasirodé esa neprilygstami architektai. Be to, jie kultivavo 
skulptūrą, poeziją, muziką, dramą, filosofiją ir debatus. Jie statė 
nuostabius spektaklius. Buvo taip pat ir puikūs pirkliai. Juos 
lydėjo ūkio ir gyvenimo lygio pakilimas. Mokytojas [Eklezia- 
stas] aprauda graikams valdant įsigalėjusią turto karštligę: ko- 
kia gi nauda, klausia jis, iš milžiniškų turtų kaupimo?*! O vis 
dėlto daugelis žmonių linko manyti, jog tos naudos rastųsi, ir 
nemaža, jei tik tie turtai priklausytų jiems. Ir graikų ūkis, ir jų 
kultūra neatremiamai traukė ne tokias rafinuotas Artimųjų Ry- 
tų visuomenes, gal kiek panašiai, kaip XIX a. Aziją ir Afriką 
masino vakarietiškoji pažanga. 

Tad graikai kolonistai plūdo į vakarų Aziją, visur statė 
savo miestus, ir prie jų jungdavosi tie vietos gyventojai, kurie 
norėdavo džiaugtis jų gerove ir gyvenimo būdu. Sirijoje ir Pa- 
lestinoje intensyviai kūrėsi graikai, o jau esami gyventojai buvo 
sparčiai helėnizuojami. Polio tipo miestams, kaip antai Tyrui, 
Sidonui, Gazai, Stratono Bokštui, Biblui ir Tripoliui, graikų 
valdovai dosniai dalijo laisvių bei privilegijų, o šie savo ruožtu 
kūrė satelitinius miestus vidaus žemėse. Vienas toks buvo Si- 
cheme, kitas - pietuose, Marisoje, dar kiti Filadelfijoje (Amane) 
ir Gamalyje anapus Jordano. Netrukus tokių miestų žiedas, 
knibždantis graikų ir pusiau graikų, apsupo žydų Samariją ir 
Judą, kurie buvo laikomi kalnuotais, kaimiškais ir atsiliku- 
siais regionais. Graikų įtakos sferoje būta ne vienos tokios 
keistos „valstybės:šventyklos“, išlikusios iš senovės, - anach- 
ronizmo, kuriam lemta netrukus būti nušluotam neatremia- 
mos helėninių idėjų bei institucijų bangos. 

Kaip žydai turėjo reaguoti į šią kultūrinę invaziją, sykiu 
atveriančią galimybes, gundančią ir grėsmingą? Reagavo jie 
skirtingai. Nors griežtumo tendencija vyravo prieš Tremtį, 
joje bei po jos dar rėmėsi kanono mokymu, tačiau reiškėsi ir 


a Mokytojo 5, 8; 6; žr. Martin Hengel, Judaism and Hellenism, vert., 2 tomai, 
London, 1974, I, p. 14-31. 


150 


II. JUDAIZMAS 


priešinga jėga - tai jau mūsų pastebėtas vis didesnis indivi- 
dualios sąžinės akcentavimas. Dvasinis individualizmas sėjo 
nepasitenkinimą ir stiprino judaizme visuomet glūdėjusį, o tar- 
pais ir aktyvų sektantiškumą. Vienas kraštutinis helėnizacijos 
poveikis buvo tas, kad graikai dar daugiau fundamentalistų 
išstūmė į dykumą, kur jie jungdavosi prie absoliutistinių gru- 
pių, tęsiančių rechabitų ir nazyrų tradicijas, o Jeruzalę laikančių 
jau nepagydomai sugedusia. Ankstyviausi Kumrano bendruo- 
menėje rasti tekstai datuojami apytikriai 250 m. pr. Kr., tuo 
laiku, kai apie Judo kraštą pradėjo veržtis graikiškųjų miestų 
kilpa. Siūloma trauktis į dykumą, vėl pagauti pirmykštį Mozės 
laikų entuziazmą, o tada mesti jėgas atgal į miestus. Kai kurie, 
pvz., esėjai, manė, jog tatai įgyvendinama taikiai, skelbiamu 
žodžiu, ir jie pamokslaudavo dykumos paribio kaimuose; vė- 
liau šią tradiciją tęsė Jonas Krikštytojas. Kiti, kaip Kumrano 
bendruomenė, kliovėsi kardu: naudodamiesi simboline dvyli- 
kos genčių sistema, organizavosi karui ir planavo, sulaukę 
ženklo, jog jų dykumos metas baigiasi, panašiai kaip savo laiku 
Jozuė, pulti miestų regionus, - tai buvo nelyg mūsų dienų par- 
tizaninis sąjūdis“. 

Kitą kraštutinumą sudarė žydai, taip pat ir pamaldieji, 
neapkentę izoliacionizmo ir jo gimdomų fanatikų. Jie netgi 
įnešė savo indėlį į kanoną: Jonos knyga, nepaisant visų jos 
absurdiškumų ir maišalynės, iš tiesų ragina sutikti svetimšalius 
tolerantiškai ir draugiškai. Dievas užbaigia knygą, užduoda- 
mas Jonai retorinį klausimą: argi ne teisinga būtų atleisti Ni- 
nevei ir jos gausingiems gyventojams, „kurie nemoka atskirti 
dešinės nuo kairės“ ir kurių vienintelė nuodėmė yra neišmany- 
mas?“ Tatai lyg ir nuspėjo Kristaus žodžius „Tėve, atleisk jiems, 
nes jie nežino, ką darą“ ir skambėjo kaip raginimas nešti Torą 
kitataučiams, rinkti prozelitus. Be abejonės, tokio požiūrio lai- 


42 Davies, op. cit., p. 61; Harrison, op. History of Ancient Israel, London, 1984, 
cit, 9 Jonos 4, 11. Zr. M. Grant, A p. 194-195. 

kėsi daugelis, galbūt dauguma praktikuojančiųjų diasporos žy- 
dų. Pastarieji graikų saiba CIROROQVO Sap paga pine priemone 
graikų kalbą, ir Septuagin nat a tapo iais atvertinėti 
į į judaizmą. Pavyzdžiui, Aleksandrijoje gimnasijus iš pradžių 
įsteigtas tuo tikslu, kad neleistų graikams kolonistams dege- 
neruoti, perimti vietos kalbas ir papročius, vėliau atvėrė duris 
ir gyventojams negraikams (tiesa, ne egiptiečiams), ir žydai 
nedelsdami šoko šia proga naudotis; kiek vėliau žydų filoso- 
fas Filonas savaime suprantamu dalyku laikė tai, kad tokį gim- 
nasijų lankys turtingų žydų pirklių sūnūs**. Jie suhelėnindavo 
savo vardus arba turėdavo jų po du - graikiškus vardus kelio- 
nėms bei verslui, o hebrajiškus - religinėms apeigoms bei namų 
aplinkai. 

Tokia pat tendencija veikė ir Palestinos judaizme. Hebrajiš- 
kų-aramėjiškų žydų vardų helėnizavimą liudija įrašai bei grafiti. 
Nemažai daliai geriau išsilavinusių žydų graikų kultūra atrodė 
nepaprastai patraukli. Koheletas, Mokytojo knygos autorius, 
yra draskomas prieštaringos traukos - naujųjų užsieninių idėjų 
ir paveldėto pamaldumo, kritinės dvasios ir konservatizmo. 
Helėnizacijos poveikis išsilavinusiems žydams daugeliu po- 
žiūrių buvo panašus į švietimo poveikį XVIII a. getui. Jis pa- 
žadino valstybę-Šventyklą iš jos nelyg pakerėto snaudulio. 
Dvasiniu požiūriu tai buvo destabilizuojanti jėga, o užvis svar- 
biausia - pasaulietinė, materialistinė jėga“. 

Kaip ir kituose graikų nukariautuose kraštuose, Palesti- 
noje didžiausią pagundą imti mėgdžioti naujuosius valdovus 
jautė aukštesniosios klasės, turtingieji, aukštieji kunigai. To- 
kia apskritai visų kolonijų patirtis. Perėmęs graikų kultūrą, 
tarsi gaudavai leidimą į pirmarūšę pilietybę, - vėliau tai bus 
krikštas. Yra garsių pasakojimų apie žydų pasisekimą. Lygiai 


*! Hengel, op. cit., I, p. 65-69; ii, p. 46, 
išnašos 59-61.  *5Ibid., I, p. 55-57. 

kaip Juozapas tarnavo faraonui ministru, taip dabar protingi, 
iniciatyvüs Zydai toli Zengdavo imperinés biurokratijos laipte- 
liais. Vienas II a. pr. Kr. tekstas, įterptas į Juozapo Flavijaus 
Žydų senovę, pasakoja apie tai, kaip aukštakilmis Tobijo šei- 
mos sūnus Juozapas (jo motina buvo aukštojo kunigo sesuo) 
atvyko į Ptolemajų Aleksandrijoje rengtą mokesčių rinkimo 
aukcioną: „Ir atsitiko taip, kad tuo metu visi kunigaikščiai ir 
valdovai atkeliavo į Sirijos ir Finikijos miestus pareikalauti savo 
mokesčių; mat kiekvienais metais Karalius parduodavo juos 
galingiausiems kiekvieno miesto vyrams“. Juozapas laimėjęs 
apkaltindamas savo konkurentus sudarius kartelį kainoms nu- 
mušti; šį kontraktą jis išlaikė dvidešimt dvejus metus „ir pa- 
kėlė žydus iš skurdo ir vargo į geresnį gyvenimą“. Juozapas 
nuėjo toliau nei jo faraono laikų bendravardis. Jis virto kitu 
archetipu: pirmuoju žydų bankininku““. Ir būdamas toks, jis 
atstovavo helėnizacijos principui II a. pr. Kr. Judo žemėje. 
Tarp izoliacionistų vienoje pusėje ir helėnizacijos šalininkų 
kitoje buvo didelė grupė pamaldžių žydų, kurie laikėsi Jošijo, 
Ezechielio ir Ezros tradicijos. Daugelis jų iš principo nepriešta- 
ravo graikų valdymui, lygiai kaip neprieštaravo ir persams, 
mat jie buvo linkę pritarti Jeremijo argumentams, esą tikėjimui 
ir maldingumui palankesnė dirva tuomet, kai nešvarų valdy- 
mo reikalą atlieka pagonys. Jie būtų visai noriai mokėję užka- 
riautojui mokesčius, jei tik jiems būtų palikta laisvė ramiai prak- 
tikuoti savo religiją. Vėliau tokią politiką atvirai propagavo 
fariziejai, kilę iš šios tradicijos. Iki tam tikro laipsnio žydai 
neatsisakė mokytis iš graikų ir perėmė daug daugiau helėnis- 
tinių idėjų, negu būtų norėję pripažinti. Mozės legalizmas ir 
teologija visuomet turėjo racionalistinį elementą ir jį dar sus- 
tiprino graikų racionalizmas. Būtent taip fariziejai ir sukūrė 
Sakytinį Įstatymą, iš esmės racionalistinį, skirtą archaiškajam 


46 E. Bickermann, From Ezra to the Last Post-Biblical Judaism, New York, 1962; 
of the Maccabees: The Foundations of Hengel, op. cit., I, p. 270. 

Mozės [statymui taikyti esamame pasaulyje. Reikšminga tai, 
kad jų priešai sadukiejai, atkakliai laikęsi rašytinio įstatymo 
ir nepripažinę jokios kazuistikos, sakė, esą pagal fariziejų 
logiką labiau gerbtina „Homero knyga“ (t. y. graikų literatūra) 
nei „šventieji raštai“. 

Tačiau bet kokią galimybę graikams ir žydams žmoniškai 
sugyventi suardė atsiradusi žydų reformų partija, kuri geidė 
paspartinti helėnizacijos procesą. Šis reformistinis sąjūdis, apie 
kurį mes mažai žinome, nes jo istoriją rašė triumfuojantys jo 
priešininkai fundamentalistai, įtakingiausias buvo valdančiojo- 
je Judo žemės klasėje, jau ir šiaip pusiau helėnizuotoje ir norėju- 
siose ištempti mažąją valstybę-Šventyklą į moderniąją epochą. 
Jie vadovavosi pirmiausia pasaulietiniais ir ekonominiais mo- 
tyvais. Bet tarp reformininkų būta ir religinių intelektualų, 
kurie siekė aukštesnių tikslų - kai kuriais požiūriais giminin- 
gų I a. po Kr. krikščionių siekiams. Jie troško patobulinti ju- 
daizmą, pastūmėti jį tuo logišku keliu, kuriuo jis, regėjosi, jau 
judėjo. Monoteizmas implikuoja universalizmą. Antrasis Izai- 
jas tatai aiškiai parodė. Žydai galėjo duoti pasauliui naują ir 
nepaprastai reikšmingą idėją - universalųjį monoteizmą. O 
graikai savo ruožtu taip pat turėjo pasiūlyti didžią ir visuotinę 
idėją: universalistinę kultūrą. Aleksandras savo imperiją kūrė 
kaip idealą: jis norėjo sulydyti rases ir „paliepė visiems žmo- 
nėms laikyti pasaulį savo kraštu [...] gerus žmones - savo gen- 
tainiais, blogus Žmones - svetimtaučiais“. Isokratas įrodinėjo, 
esą „vardas 'helénas' jau nebesąs kilmės, bet požiūrio daly- 
kas“; jis manė, jog graikai pagal išsilavinimą turėjo daugiau 
pamatuotų teisių į pilietybę nei „graikai i$ prigimimo““. Ar 
negalėjo graikiškoji vieningos oikumene, pasaulinės civilizaci- 
jos sąvoka susijungti su žydų visuotinio Dievo idėja? 

Tokį tikslą sau kėlė reformininkai intelektualai. Jie iš nau- 


47 Jad. 4, 6 (I a. po Kr.). $8 Isokratas, ty of Mankind in Greek Thought, Cam- 
Panegirika, 4, 50; H. C. Baldry, The Uni- bridge, 1966, p. 69. 

jo skaitė istorinius raštus ir mėgino juos deprovincializuoti. 
Argi Abraomas ir Mozė, šie „ateiviai ir keleiviai“, iš tikrųjų 
nebuvo didieji pasaulio piliečiai? Reformuotojai pirmąsyk ėmėsi 
biblinio kriticizmo: Įstatymas - toks, koks dabar turimas už- 
rašytas, - nesąs labai senas ir, žinoma, nesiekiąs Mozės laikų. 
Jie įrodinėjo pirmuosius įstatymus buvus Žymiai visuotines- 
nius. Tad reformistinis sąjūdis išsiplėtė į puolimą prieš Įsta- 
tyma, - beje, kitaip ir negalėjo būti. Reformininkų nuomone, 
Tora buvusi pilna pasakų, neįmanomų reikalavimų bei drau- 
dimų. Apie jų išpuolius žinome iš ortodoksų nusiskundimų ir 
prakeiksmų. Filonas smerkia tuos, kurie „reiškia nepasitenki- 
nimą savo protėvių sudarytais statutais ir be paliovos cenzū- 
ruoja įstatymą“; regėtojai priduria: „Prakeiktas tasai žmogus, 
kuris augina kiaulę ir prakeikti tie, kurie moko savo sūnus 
graikiškos išminties“*?. Reformų šalininkai nenorėjo visiškai 
panaikinti Įstatymo, o išvalyti jį nuo tų elementų, kurie draudė 
dalyvauti graikų kultūroje, - pvz., nuogybės draudimo, užkir- 
tusio pamaldiems žydams kelią į gimnasiju ir stadioną, - ir 
sutrumpinti Įstatymą, palikdami tik jo etinį branduolį ir šitaip 
jį universalizuodami. Kad priartintų savo iškeltąjį pasaulinės 
religijos tikslą, jie norėjo tiesiogiai sujungti graikų polį ir žydų 
moralinį Dievą. 

Deja, čia glūdėjo savaiminis prieštaravimas. Graikai buvo 
ne monoteistai, bet politeistai, o Egipte jie išmoko sinkretizmo, 
t. y. meno racionalizuoti nesuskaičiuojamas persiklojančias die- 
vybes suplakant jas draugėn į sintetinius polidievus. Vienas 
toks mutantas buvo Apolonas-Helijas-Hermis, saulės dievas. 
Savuosius Dioniso ritualus jie suplakė su Egipto Izidės kultu. 
Graikų gydymo dievas Asklepijas buvo sulietas su egiptiečių 
Imhotepu. Dzeusas, vyriausiasis dievas, buvo tas pats, kas ir 
Egipto Amonas, persų Ahura-Mazda ir (jei jiems tai apskritai 


?? Sota, 49 b; cit. iš Hengel, op. cit., I, p. 
76; žr. taip pat ibid., p. 300. 

rūpėjo) žydų Jahvė. Nereikia né sakyti, jog žydai manė visiš- 
kai kitaip. Iš tikrųjų, Žinoma, graikų dievybės samprata buvo 
nepalyginamai menkesnė už žydų beribės galybės idėją. Žydai 
darė absoliučią perskyrą tarp Žmogiškumo ir dievybės. Graikai 
nuolat aukštino žmogiškumą - būdami prometėjininkai -jir 
menkino dieviškumą. Dievai jiems tebuvo ne kažin kas dau- 
giau negu gerbiami ir daug pasiekę protėviai; daugumas žmo- 
niu esą kilę iš dievų. Todėl jiems nedaug reiškė sudievinti 
monarchą, ir vos išėję į Rytus, jie taip ir ėmė daryti. Kodėl iš- 
skirtinio likimo Žmogus negali sulaukti apoteozės? Aristotelis, 
Aleksandro mokytojas, Politikoje įrodinėjo: „Jei valstybėje yra 
žmogus, taip išsiskiriantis dorybėmis, kad nei visų kitų piliečių 
dorybė, nei politiniai sugebėjimai su juo nepalyginami [...] tok- 
sai Zmogus turi būti vertinamas kaip dievas tarp Žmonių“. 
Nėra reikalo nė sakyti, jog visokio sukirpimo žydams tokios 
idėjos buvo visiškai nepriimtinos. Iš tikrųjų sulieti judaizmą ir 
graikų religiją kaip tokią niekada nė nebuvo jokios galimy- 
bės; o reformininkai norėjo, kad judaizmas universalizuotųsi, 
persismelkdamas graikų kultūra; o tatai reiškė — priimdamas 
polio sanklodą. 

175 m. pr. Kr. žydų reformistinis sąjūdis įgijo entuziastin- 
gą, bet pavojingą sąjungininką naujojo Seleukidų monarcho 
Antiocho Epifano asmenyje. Jam magėjo paspartinti savo valdų 
helėnizaciją, nes tokia buvo bendra politika, bet taip pat ir dėl 
to, kad jis manė, jog šis procesas padidins jo surenkamus mo- 
kesčius, - o jam nuolat stigo pinigų karams. Jis visiškai palai- 
kė reformų šalininkus ir ortodoksišką aukštąjį kunigą Oniją 
III pakeitė Jasonu, kurio jau vien vardas (sugraikintas Jozuė) 
skelbė, kokiai partijai jis priklausė. Jasonas pradėjo transfor- 
muoti Jeruzalę į polį: pervadino Antiochija, pirmiausia pastatė 
Šventyklos kalno papėdėje gimnasijų. Antroji Makabiejų knyga 
su įtūžiu užrašo, jog ir Šventyklos kunigai „nebenorėjo atlikti 
savo pareigų prie aukuro paniekinę Šventyklą ir palikę aukas, 

jie [...] skubėdavo į imtynių aikštę dalyvauti draudZiamoje 
pramogoje““. Tolesnis žingsnis buvo nukreipti Šventyklos lė- 
šas nuo begalinių prašmatnių atnašavimų į tokią polio veiklą 
kaip tarptautinės žaidynės ir dramos konkursai. Visuomenines 
lėšas valdė aukštasis kunigas, mat mokesčiai mokėti jam, o iš 
jo rankų keliaudavo mokesčių rinkėjams (visus juos siejo ve- 
dybinė giminystė), tad Šventyklos iždas gyventojams atliko 
valstybės banko funkciją. Antiochui panūdo daryti spaudimą 
savo helėnistiniams sąjungininkams, valdžiusiems Šventyklą, 
vis daugiau pinigų skirti galeroms ir karo mašinoms statyti; ir 
jis neatsilaikė prieš šią pagundą. Tad reformų šalininkus imta 
tapatinti ne tik su valdžios užėmimu, bet ir su slegiančiais mo- 
kesčiais. 171 m. pr. Kr. Antiochui pasirodė reikalinga pakeis- 
ti Jasoną dar prograikiškesniu Menelaju, ir šis sutvirtino graikų 
galybę Jeruzalėje, pastatydamas akropolį - tvirtovę, nustel- 
biančią Šventyklą". 

167-aisiais konfliktas pasiekė kulminaciją, kai buvo paskel- 
btas dekretas, iš esmės panaikinantis Mozės įstatymą jo esa- 
mu pavidalu, pakeičiantis jį pasaulietine teise ir paverčiantis 
Šventyklą tiesiog ekumenine dievogarbos vieta. Tatai reiškė, 
jog tenai turėjo būti pastatyta abiem tikyboms bendra dievo 
statula; jos graikiškąjį vardą Dzeusas Olimpietis žydai rigoristai 
perdirbo į „Nevilties Siaubą“. Vargu ar šiam dekretui įtakos 
turėjo pats Antiochas. Judaizmu jis nesidomėjo, o ir graikų vy- 
resnybei nebuvo būdinga remti kokį nors kultą. Liudijimai 
verčia manyti, jog iniciatyvą parodė patys kraštutiniai reformų 
šalininkai žydai, vadovaudami Menelajo, maniusio, kad tik to- 
kiu drastišku žingsniu įmanoma sykį visiems laikams padaryti 
galą Įstatymo ir Šventyklos dievogarbos obskurantizmui ir 
absurdiškumui. Tai buvo veikiau ne Šventyklos išniekinimas 
pagonybe, o kažkas panašaus į antikrikščioniškus vaidinimus, 


3 Makabieju 4, 12-14. 51 H. H. Ben People, vert., Harvard, 1976, p. 202. 
Sasson, red., A History of the Jewish 

kuriuos respublikonai deistai staté revoliucinéje Prancüzijoje. 
Vienas rabinu pasakojimas vaizduoja, kaip Miriama, i$ tos pa- 
čios kunigų šeimos kaip ir Menelajas kilusi Seleukidų pareigū- 
no žmona, įsiveržė į Šventyklą ir „tvojo į altoriaus kampą san- 
dalu, tardama, „Vilke, vilke, tu iššvaistei Izraelio turtus““'?2, 
Bet tiek graikai, tiek pats Menelajas pervertino savo rė- 
mėjus. Jo veikla Šventykloje sukėlė skandalą. Kunigai pasida- 
lijo į grupes. Raštininkai šliejosi prie jo priešininkų ortodok- 
sų. Taip pat elgėsi ir daugumas pamaldžių žydų, arba chasi- 
dim. Vieną stambią žydų kategoriją reformininkai būtų galėję 
patraukti savo pusėn. Tai am ha-arec, krašto prastuomenė. Kai, 
žydų elitui grįžus iš Tremties, visos Persijos imperijos galybės 
remiamas Ezra įvedė religinį rigorizmą, šie paprasti žmonės 
patyrė daugiausia skriaudos. Ezra paniekinamai atskyrė dievo- 
baiminga, „teisiąją“ Tremties tautą, bnei hagola, ir am ha-arec, 
kurie apskritai kažin ar esą žydai, nes, jo požiūriu, dažnas jų 
būdavo gimęs iš negaliojančios santuokos. Ir jis be jokių skru- 
pulų juos baudé?. Nuo to laiko šios kategorijos žmonės, dau- 
giausia neraštingi ir neišmanantys Įstatymo, būdavo traktuoja- 
mi kaip antrarūšiai piliečiai arba ir iš viso išstumiami už borto. 
Jiems pirmiausia būtų išėjęs į naudą rigoristų pralaimėjimas ir 
Įstatymo racionalizaviams. Bet kaipgi reformininkai, iš esmės 
pasiturinčiųjų ir žemvaldžių partija, galėjo prabilti į paprastą 
liaudį, aplenkdami rigoristus? O kalbant konkrečiau, kaip jie 
galėjo viltis, jog jiems tai pavyks, jeigu jie būdavo tapatinami 
su dideliais mokesčiais, nuo kurių labiausiai kentėjo neturtin- 
gieji? Į šiuos klausimus buvo neįmanoma rasti atsakymo, todėl 
proga pelnyti universalizmui masių paramą liko praleista. 
Užuot ja pasinaudojęs, Menelajas stengėsi primesti reformą 
iš viršaus, pasinaudodamas valstybine valdžia. Kad dekretas 
atneštų rezultatų, neužteko vien sustabdyti senovinius Šven- 


52 Sukk. 56 b. 33 Ezros 7, 26. 

tyklos atnašavimus, - tą būtų palaikę daugelis. PamaldZiuosius 
žydus reikėjo priversti aukoti simbolines aukas naujoviškai, 
ant altorių, kuriuos jie laikė pagoniškais. Chasidai kategoriš- 
kai atmetė reformuotojų argumentus, esą šios apeigos išreiš- 
kiančios vieno Dievo visuotinumą, esą jo neįmanoma įbrukti į 
jokio skirtumo tarp naujojo universalizmo ir senojo Baalo gar- 
binimo, tiek daug kartų smerkto jų raštuose. Tad jie atsisakė 
nusilenkti ir buvo pasirengę dėl to numirti. Reformuotojams 
teko padaryti kai kuriuos jų kankiniais, pvz., devyniasdešimt- 
metį Eleazarą, „vieną žymiausių Rašto žinovų“, kuris buvo 
mirtinai užmuštas, arba septynis brolius, kurių kraupus nužu- 
dymas aprašytas Antrojoje Makabiejų knygoje. Iš tikrųjų religi- 
nės kankinystės sąvoka ir atsiranda kaip tik nuo šio momento, 
ir pirmąsias kankinystės istorijas skaitome Makabiejų raštuo- 
se, kuriuose ištikimųjų kančios perdirbamos į religinio grynu- 
mo ir žydų nacionalizmo propagandą. 

Taigi ne reformų šalininkai, o rigoristai sugebėjo prabilti į 
giliai įsišaknijusį biblinį instinktą, skatinantį sugriauti esamą 
tvarką ir religinį disputą paversti maištu prieš okupacinę val- 
džią. Kaip ir daugelis antikolonijinių kovų, šis sukilimas pra- 
sidéjo ne garnizono uZpuolimu, o vietinio režimo rėmėjo nužu- 
dymu. Modino mieste Judėjos kalvų papėdėje, per 6 mylias į 
rytus nuo Lidos, naujajai oficialiai ceremonijai vadovavusį Zy- 
dų reformininkų atstovą nužudė Matas Hašmonėjas, senos 
kunigų šeimos iš „Jehojaribo sargybos“ Šventykloje tėvas. Pen- 
ki senio sūnūs, vadovaujami Judo Makabiejaus, arba „Kūjo“, 
suorganizavo partizaninę kampaniją prieš Seleukidų garni- 
zonus ir jų rėmėjus žydus. Per dvejus metus, 166-164 m. pr. 
Kr., jie išvarė visus graikus iš Jeruzalės apylinkių. Pačiame 
mieste tiek reformininkus, tiek Seleukidus jie užspeitė Akro- 
je, o 164 m. pr. Kr. gruodį išvalė iš Šventyklos visus šventva- 
giškus objektus bei vėl iškilmingai paskyrė ją Jahvei, — šį įvykį 

žydai vis dar švenčia per Hanukos, arba Apvalymo, šventę. 
Seleukidai, turėję gausybę savų rūpesčių - tarp jų buvo ir 
auganti Romos galybė, - reagavo panašiai kaip moderniųjų 
laikų kolonijinės valstybės - svyruodami tarp nuožmių represi- 
jų ir vis didesnių nuolaidų savivaldai, o maištaujantys nacio- 
nalistai atsiliepdami reikalavo dar. 162 m. pr. Kr. Epifano sūnus 
ir įpėdinis Antiochas V užsipuolė Menelają, kuris esą „irgi pri- 
sidėjęs“, o pasak Juozapo Flavijaus, „įkalbėjęs savo tėvą pri- 
versti Zydus išsižadėti savo tradicinio Dievo garbinimo būdo“, 
ir jį nugalabijo*. Į tai atsakydama, Hašmonėjų šeima 161 m. 
pr. Kr. pasirašė : su 1 Roma sutart Lo "kurioje j jie buvo o traktuojami 
kaip nepriklausomos valstybės valdovų šeima — 152 m. „pr. Kr. 
Seleukidai atsisakė Seleukidai atsisakė minties h helėnizuoti Judo žemę jėga ir pri- 
pažino Jehonatana, dabar tapusi šeimos galva. aukštuoju kuni- 
gu, ir šią pareigybę Hašmonėjai išlaikė 115 metų. 142-aisiais 
jie beveik pripažino Judo žemės nepriklausomybę, atleisdami 
kraštą nuo mokesčių, taigi Simonas Makabiejus, užėmęs bro- 
lio vietą kaip aukštasis kunigas, tapo etnarchu ir valdovu: 
„Žmonės savo raštuose ir sutartyse pradėjo rašyti: Simono, 
vyriausiojo kunigo, karvedžio ir žydų vado, pirmais metais'*. 
Šitaip Izraelis po 440 metų vėl atgavo nepriklausomybę, nors 
tik kitais metais pralaimėję ir išbadėję Žydai reformininkai Ak- 
roje buvo priversti pasiduoti, o tada ištremti. Tuomet Hašmo- 
nėjai įžengė į tvirtovę su „palmių šakomis, arfomis, cimbolais 
ir lyromis, giedodami psalmes ir giesmes, nes didysis priešas 
buvo sutriuškintas ir pašalintas iš Izraelio“. 
^ Per šį nacionalistinių jausmų proveržį religiniai klausimai 
atsidūrė antrame plane. Tačiau ilgos kovos už nepriklausomybę 
nuo graikų universalizmo paliko judaizmo veide neišdildomą 
žymę. Pasikėsinimą į Įstatymą ir galutinį reformininkų išvary- 
mą iš Akros skyrė trisdešimt ketveri kraugeriški metai. Įstaty- 


54 Makabiejų 13, 3; Juozapas Flavijus, |. Makabieju 13, 51. Smulkiau žr. Ben 
Senovė, 12:384. 55 Makabieju 13, 42. Sasson, op. cit., p. 202-216. 

mas buvo puolamas su įkarščiu ir fanatizmu, ir tai sukėlė 
atitinkama [statymo gynéju fanatizma, susiaurino Zydu vado- 
vu akiratį ir dar giliau juos įstūmė į Toron sutelktą religiją”. 
Savo nesėkme reformininkai diskreditavo pačią reformos są- 
voką ar netgi galimybę vykti bet kokiai diskusijai dėl žydų 
religijos pobūdžio ar raidos krypties. Šitokios kalbos tad ne- 
trukus pasmerktos visuose oficialiuose dokumentuose kaip - 
nei daugiau, nei mažiau - visiškas atsimetimas ir bendrininkavi- 
mas su svetimtaučiu engėju, tad visokio sukirpimo nuosaikie- 
siems ar tarptautinės orientacijos pamokslininkams, regėju- 
siems toliau už ortodoksinį judaizmą, pasidarė sunku pasiek- 
ti, kad juos apskritai kas išgirstų. Hašmonėjai atstovavo iš es- 
mės reakcinei dvasiai judaizmo viduje. Jų stiprybė ėjo iš ata- 
vizmo ir prietarų, iš tolimos izraelitų praeities, lydimos tabu 
ir brutualaus fizinio dievybės kišimosi į istorijos eigą. Dėl šios 
priežasties bet koks Šventyklos ir jos šventovių pažeidimas 
tučtuojau sukeldavo ant kojų įtūžusią Jeruzalės religinių ek- 
stremistų minią, įaudrintą susijaudinusių masių. Dabar įtūžusi 
minia tapo svarbia Jeruzalės scenovaizdžio dalimi, ir miestas, 
o sykiu ir visa Judėja pasidarė labai sunkiai suvaldomi - tiek 
graikams, helėnizmo rėmėjams, romėnams ar jų tetrarchams, 
neišskiriant nė pačių žydų. 

Šiame religinių fanatikų minios intelektualinio teroro kon- 
tekste graikų gimnasijuose bei akademijose tarpusiai pasaulie- 
tinei dvasiai ir intelektualinei laisvei buvo užkirsti keliai į žydų 
mokslo centrus. Priešindamiesi graikų švietimui, II a. pr. Kr. 
pabaigoje pamaldūs žydai pradėjo kurti nacionalinę švietimo 
sistemą. Prie senųjų raštininkų mokyklų buvo Įsteigtas vietos 
mokyklų tinklas, ir jose — bent jau teoriškai — visi žydų berniu- 


kai mokėsi Toros”. Šis poslinkis turėjo didžiulės reikšmės plin- 


T S varao 


tant ir įsitvirtinant sinagogoms; jis taippat paveikė ir farizie- 


ad Hengel, op. cit., p. 291. 58 E. Ebner during the Tannaitic Period, New York, 
Elementary Education in Ancient Israel 1956. 

jizmo, iš liaudies švietimo išaugusio sąjūdžio, atsiradimą, o 
galop prisidėjo ir prie rabinato susiformavimo. Šiose mokyklo- 
se mokymas buvo perdėm religinis, nusigręžiantis nuo bet ko- 
kio pažinimo anapus Įstatymo eilučių. Bet bent jau šiose mo- 
kyklose Įstatymo buvo mokoma palyginti humaniška dvasia. 
Jose buvo laikomasi senovės tradicijų, įkvėptų miglotos teks- 
to vietos Pakartoto Įstatymo knygoje — „mokykite jos izraeli- 
tus, dėdami ją jiems į lüpas"?, - esą Dievas davęs Mozei greta 
rašytinio Įstatymo ir Sakytinį Įstatymą, kuriuo remdamiesi 
mokslingi išminčiai galėdavo interpretuoti ir pakeisti šventuo- 
sius priesakus. Sakytinio Įstatymo praktika įgalino pritaikyti 
Mozės kodeksą prie kintančių sąlygų ir pateikti jį realistiškai. 

Priešingai, Šventyklos kunigai, tarp kurių dominavo sadu- 
kiejai, didžiojo Dovydo laikų aukštojo kunigo Cadoko pali- 
kuonys, atkakliai reikalavo laikytis vien rašytinių įstatymų ir 
jų nekeisti. Jie turėjo savo papildomą tekstą, vadinamąją Nu- 
tarčių knygą, kurioje buvo surašyta bausmių sistema: ką esą 
dera užmušti akmenimis, ką sudeginti, kam nukirsti galvą, ką 
pakarti. Tačiau visa tai buvo užrašyta ir šventa, - sadukiejai 
nepripažino, jog sakytinis mokymas gali veikti Įstatymą kūry- 
binio tobulinimo procesu. Įsikibę Mozės paveldo, Šventyklą 
suvokdami kaip vienintelį žydų valdymo šaltinį bei centrą, o 
savo paveldimas funkcijas joje laikydami neatšaukiamomis, 
sadukiejai natūraliai tapo naujųjų Hašmonėjų aukštųjų kunigų 
sąjungininkais, nors pastarųjų kilmė ir nelaidavo jiems teisės į 
šią padėtį. Sadukiejai netrukus sutapo su Hašmonėjų viešpata- 
vimu griežtoje Šventyklos administravimo sistemoje, kurioje 
postą paveldintis aukštasis kunigas atliko ir pasaulietinio val- 
dovo funkcijas, o vyresniųjų komitetas — Sanhedinas - vykdė 
jo religines bei teisines pareigas. Norėdamas pabrėžti Šven- 
tyklos viršenybę, Simonas Makabiejus ne tik pavertė Akros 
sienas griuvėsiais, - maža to, jis (pasak Juozapo Flavijaus) „su- 


?? Pakartoto Įstatymo 31, 19. 

lygino su žeme ir pačią kalvą, ant kurios stovėta citadelės, 
kad Šventykla būtų už ją aukštesnė“. 

Simonas buvo paskutinysis i$ Makabiejų brolių — narsių, 
beatodairiškų, fanatiškų, ryžtingų ir nuožmių vyrų. Jie jautėsi 
vėl išgyveną Jozuės knygos įvykius, Pažadėtosios žemės atka- 
riavimą iš pagonių, Viešpačiui né per žingsnį neatsitraukiant 
iš jų užnugario. Jie gyveno su kardu rankose ir mirė nuo jo, 
kupini nenumaldomo dievobaimingumo dvasios. Didžioji dalis 
jų sulaukė smurtinio galo. Ne išimtis ir Simonas: drauge su 
dviem sūnumis jį išdavikiškai nužudė Ptolemajai. Simonas lie- 
jo kraują, tačiau buvo savotiškai garbingas, nesiekė naudos 
sau. Nors ir būdamas pergalingai pakeltas aukštuoju kunigu 
ir etnarchu, jis išlaikė religinio pasipriešinimo vado dvasią; jį 
gaubė didvyriško pamaldumo charizma. 

Trečiasis Simono sūnus, Jonas Hirkanas, perėmęs tėvo 
postą ir valdęs 134-104 m. pr. Kr., buvo visiškai kitoks: iš 
prigimties valdovas. Jis nukaldino savo monetas su įspaustu 
įrašu „Jehohananas Vyriausiasis kunigas ir Žydų bendruo- 
menė“, o jo sūnus Aleksandras Janajas, 103-76 m. pr. Kr., iš 
tikrųjų savo monetose pasivadino „Karaliumi Jehonatanu". 
Valstybės ir karalystės atkūrimas iš pradžių pabrėžtinai gryno 
religinio fundamentalizmo pagrindu - ginant tikėjimą - ne- 
truko atgaivinti visas ankstesniajai monarchijai būdingas prob- 
lemas ir ypač neišsprendžiamą konfliktą tarp valstybės tikslų 
bei priemonių ir žydų religijos pobūdžio. Šį konfliktą atspindi 
ir pačių Hašmonėjų istorija, jų iškilimas ir žlugimas teikia įsi- 
mintiną pamoką apie perdėtą didystę. Jie pradėjo keršydami 
už kankinius, o baigė patys tapę religiniais despotais. Į valdžią 
iškopė vadovaudami veržliam partizanų būriui; ilgainiui ap- 
sistatė samdiniais. Jų karalystė, įkurta su tikėjimu, suiro pa- 
skendusi bedievystėje. 

Jonas Hirkanas buvo įtikėjęs fundamentalistine mintimi, 
neva Dievo valia jis privaląs atkurti Dovydo karalystę. Jis buvo 

pirmas Zydas, karinio jkvépimo ir geopolitinés orientacijos sé- 
mesis i$ senuju istoriniu Biblijos tekstu, susitelkdamas i Jo- 
zuės ir Samuelio knygas. PaZodine tiesa jis palaikė teiginį, esa 
visa Palestina priklausanti žydams kaip dieviškasis paveldas 
ir ne tik kad jo teisė, bet pareiga esą ją užkariauti. Kad tai 
įvykdytų, jis suformavo samdinių armiją. Negana to, kaip ir 
Jozuės žygyje, užkariautojai turį su šaknimis išrauti svetimus 
kultus bei heterodoksiškas sektas, o jei reiktų - išžudyti besi- 
priešinančius. Jono armija nusiaubė Samariją ir nušlavė nuo 
žemės paviršiaus samariečių šventyklą ant Gerizimo kalno. 
Po metus trukusios apgulties jis užėmė ir patį Samarijos mies- 
tą ir „jį visiškai sugriovė, ir paskandino upeliuose, mat jis iškasė 
griovius, kad užlietų miestą ir paverstų vandeningomis pievo- 
mis; jis netgi nuvertė ir pačius ženklus, kurie rodė čia kadaise 
buvus miestą““. Lygiai taip pat jis nusiaubė ir sudegino graikų 
miestą Skitopolį. Kardu ir liepsna nuvilniję Jono karai palik- 
davo išžudytus ištisų miestų gyventojus, kurių vienintelis nusi- 
kaltimas būdavo tai, kad jie kalbėjo graikiškai. Nukariauta 
buvo Idumėjos provincija, o abiejų jos svarbiausių miestų Ado- 
ros ir Marešos gyventojai prievarta atversti į judaizmą, atsisa- 
kantys - išžudyti. 

Aleksandras Janajas, Jono sūnus, perėmė jo ekspansijas ir 
prievartinio atvertinėjimo politiką ir nuėjo dar toliau. Jis įsi- 
veržė į Dekapolio teritoriją, - lygą, jungiančią dešimt graika- 
kalbių miestų, išsidėsčiusių aplink Jordaną. Paėmė Nabatėją 
ir Petrą - tą „rožių rausvumo, pusės laiko senumo miestą“. 
Toliau nužygiavo į Galaunito provinciją. Hašmonėjai stūmėsi 
šiaurėn į Galijėją ir Siriją, į vakarus - pajūrio link ir į pietus bei 
rytus - dykumon. Savo sienų ribose jie naikino gyventojus 
nežydus, juos atvertinėdami, išžudydami arba ištremdami. To- 
kiu būdu žydų nacija sparčiai ir nepaprastai išsiplėtė tiek teri- 

torija, tiek gyventoju skaiciumi, bet sykiu ji absorbavo daugy- 
be Zmoniu, kurie, nors nominaliai priskiriami prie Zydu, taip 
pat buvo pusiau helénizuoti, o daZnu atveju i$ esmés pagonys 
ar net laukiniai. 

^*^ Negana to, tape valdovais, karaliais ir nukariautojais, Haš- 
monėjai leidosi valdžios korumpuojami. Žydų tradicija atro- 
do liudija Joną Hirkaną išsaugojus palyginti aukštą reputaciją. 
Juozapas Flavijus sako, jog Dievas jį laikė „vertu trijų didžiųjų 
privilegijų: tautos valdymo, garbės būti aukštuoju kunigu ir 
pranašavimo dovanos““!. Bet Aleksandras Janajas, mūsų turi- 
mais duomenimis, virto despotu ir išgama, o jo aukomis tap- 
davo ir pamaldūs žydai, kurie andai jo šeimai teikė stiprybės. 
Kaip ir bet kurį kitą ano meto Artimųjų Rytų valdovą, jį paveikė 
graikų mąstysena, ir jis ėmė bjaurėtis kai kuriais pačiais egzotiš- 
kiausiais, o graikų akimis - barbariškais Jahvės kulto aspektais. 
Kaip aukštasis kunigas vesdamas Padangčių šventės apeigas, 
jis atsisakė atlikti libacijos ritualą, kurio reikalavo paprotys, ir 
dievoti žydai apmėtė jį citrinomis. „Tąsyk, - rašė Flavijus, - jį 
priveikė įtūžis, ir išžudė jų apie šešis tūkstančius.“ Iš tikrųjų 
Aleksandras galop pateko į tokią pat padėtį, kaip ir jo neken- 
čiamieji pirmtakai —- Jasonas ir Menelajas, susidūrę su vidiniu 
rigoristų pasipriešinimu. Pasak Flavijaus, pilietinis karas tru- 
ko šešerius metus ir kainavo 50 000 žydų gyvybių. 

Nuo šio momento mus ima pasiekti žinios apie Perušim, 
arba fariziejus, „tuos, kurie atsiskyrė“, - religinę partiją, kuri 
smerkė karališkąsias religines hierarchijas - aukštąjį kunigą, 
sadukiejų aristokratiją ir Sanhedriną, o religinių reikalavimų 
laikymuisi teikė pirmenybę prieš žydų nacionalizmą. Rabinų 
šaltiniai užfiksuoja kovą tarp monarcho ir šios grupės - iš es- 
més ne tik religinį, bet ir socialinį bei ekonominį - susidūrimą“*. 
Kaip pažymi Juozapas Flavijus, „sadukiejų šalininkų gretas 


E Ibid., 13:200. €? Sanhedrin 19 a; Sot. 
47 a; Kid. 66 a. 

sudaro tik turtingieji, o tauta ju nepalaiko, bet štai fariziejai 
turi sąjungininkų liaudyje“. Jis pasakoja, kad, pilietiniam karui 
pasibaigus, Aleksandras triumfuodamas grįžo Jeruzalėn, dau- 
gelį savo priešų žydų parsivarydamas tarp belaisvių, ir tuo- 
met „įvykdė vieną barbariškiausių veiksmų pasaulyje [...] mat, 
puotaudamas viso miesto akivaizdoje su savo sugulovėmis, 
jis įsakė apie aštuonis šimtus belaisvių nukryžiuoti, o dar jiems 
tebesant gyviems, paliepė jų akivaizdoje perpjauti jų Zmonoms 
ir vaikams gerkles"9. Šis sadistinis epizodas minimas viena- 
me iš Kumrano ritinių: „rūstybės liūtas [...] kai jis pakaria gy- 
vus Žmones“. 

Todėl kai Aleksandras 76 m. pr. Kr. mirė, prieš tai (pasak 
Flavijaus) „pakrikęs nuo girtuoklystės“, žydų pasaulis liko 
skaudžiai suskilęs ir, nors labai padidėjęs, dabar apėmė gausy- 
bę pusiau Žydų, tik iš dalies ir tai abejotinai atsidavusių To- 
rai. Hašmonėjų valstybė, kaip ir jos prototipas - Dovydo kara- 
lysté, - suklestėjo laikotarpiu tarp imperijų. Jai pavyko išsi- 
plėsti tuo metu, kai Seleukidų sistema jau beviltiškai iro, bet 
anksčiau, negu Roma pakankamai sustiprėjo, kad pakeistų 
Graikiją. Tačiau Aleksandro mirties metu kylanti Romos impe- 
rija jau artėjo prie žydų valstybės slenksčio. Žydams kovojant 
su Graikijos imperija, romėnai buvo jų sąjungininkai ir tolera- 
vo mažų bei menkų valstybėlių egzistavimą ir net jų sąlyginę 
nepriklausomybę. Tačiau ekspansyviai nusiteikusi, atsikovoti 
teritorijas pasiryžusi žydų karalystė, jėga atvertinėjanti kai- 
mynus į savo reiklų ir nepakantų tikėjimą, buvo nepriimtina 
romėnų senatui. Roma lūkuriavo, kol vidaus susiskaldymas 
nusilpins žydų valstybę, kaip kad buvo nutikę ir Seleukidų 
imperijai. Tatai suvokdama, Aleksandro našlė Salomė, kurį 
laiką karaliavusi po jo mirties, mėgino vėl suvienyti tautą: ji 
įsileido fariziejus į Sanhedriną ir jų Sakytinį Įstatymą pripa- 
žino priimtinu karališkajam teisingumui. Tačiau 67 m. pr. Kr. 


2 Juozapas Flavijus, Senybės, 14:380. 

ji miré, o jos sünüs susikivircijo dél paveldéjimo teisés. 

Vienas i$ pretendentų į sosta Hirkanas turėjo įtakingą mi- 
nistrą Antipatrą iduméjieti, kilusį iš šeimos, Hašmonėjų prie- 
varta atverstos į žydų tikėjimą. Jis buvo pusiau žydas, pusiau 
helėnistas. Tokie žmonės natūraliai linko taikytis su naująja 
supervalstybe - Roma, neįveikiamą karo techniką derinusia 
su graikiška kultūra. Antipatrui daug priimtinesnis už pilie- 
tinį karą atrodė susitarimas su Roma, kuris sudarė sąlygas jo 
ir kitoms didžiūnų šeimoms klestėti romėnų globoje. Tad 63 m. 
pr. Kr. jis sudarė sutartį su romėnų generolu Pompėjumi ir 
Judėja tapo Romos priklausoma valstybe. Antipatro sūnus, ta- 
pęs Erodu Didžiuoju, tvirtai įjungė žydus į administracinę Ro- 
mos imperijos sistemą. 

Erodas sėkmingai valdė Judėją ir dar daug ką nuveikė nuo 
37 m. pr. Kr. iki savo mirties ketverius metus prieš praside- 
dant krikščioniškajai erai, tačiau jo karaliavimas - tai žydų 
istorijos epizodas, kurį sunkiai pajėgia suvirškinti tiek žydų, 
tiek krikščionių istorikai. Erodas buvo sykiu žydas ir žydų 
priešas; graikų-romėnų civilizacijos ramstis bei pagalbininkas 
ir rytietis barbaras, gebąs sėti neapsakomas Ziaurybes. Gabus 
politikas ir kai kuriais atžvilgiais išmintingas bei įžvalgus val- 
stybės veikėjas, dosnus, konstruktyvus ir puikiai mokąs įgy- 
vendinti savo sumanymus, bet taip pat ir naivus, prietarin- 
gas, groteskiškas savimyla, balansuojantis ant beprotybės ri- 
bos - o kartais ir perZengiantis ją. Savo asmenyje jis jungia 
Sauliaus tragediją ir sėkmingą Saliamono materializmą, - pas- 
tarąjį jis aiškiai garbino; ir nepaprastai apmaudu, kad jo aplin- 
koje neatsirado Žmogaus, galinčio taip ryškiai pavaizduoti jo 
charakterį ir veiklą, kaip Pirmosios Karalių knygos autorius“. 

Erodas iškilo ir ne itin gražiai pagarsėjo, savo tėvo valdy- 
mo metu būdamas Galilėjos gubernatoriumi. Tenai tikrai ro- 


et Apie Erodą Zr. S. Perowne, The Life | 1956; F. O. Busch, The Five Herods, 
and Times of Herod the Great, London, New York, 1958. 

méni$ka valdymo dvasia jis susidorojo su pusiau religiniu 
maištininkų gauja, vadovaujama Žmogaus vardu Ezekijas, ir 
jos vadus nubaudė mirtimi be jokio žydų religinio teismo, rem- 
damasis vien savo autoritetu. Žydų įstatymo požiūriu tai buvo 
mirtinas nusikaltimas, ir Erodui pareikštas kaltinimas Sanhed- 
rino akivaizdoje: tik jį atlydėję sargybiniai įvarė teisėjams bai- 
mės ir sulaikė juos nuo nuosprendžio bei įkalinimo. Po ketverių 
metų, 43 m. pr. Kr., Erodas įvykdė dar vieną panašų religinį 
nusikaltimą, susidorodamas su kitu žydų fanatiku, nunuodiju- 
siu savo tėvą. Erodo šeima, žinoma, palaikė Hašmonėjų frak- 
ciją, vadovaujamą Hirkano II, ir pats Erodas su jais susigimi- 
niavo, vesdamas Mariamnę. Bet 40-aisiais, padedama partų, 
Jeruzalę užgrobė kita frakcija, vadovaujama vieno sūnėno, An- 
tigono. Erodo brolis Faselis, Jeruzalės gubernatorius, buvo su- 
imtas ir kalėjime nusižudė, o Hirkanas - sužalotas ir taip pa- 
darytas nebetinkamu į aukštuosius kunigus, mat patsai Anti- 
gonas savo dėdei nukando abi ausis. 

Erodui šiaip taip pavyko išsigelbėti, bet jis leidosi Romon 
ir pateikė savo reikalą Senatui. Senatoriai atsakydami padarė 
jį marionetiniu karaliumi, formaliai tituluojamu rex socius et 
amicus populi Romani, „karalius sąjungininkas ir romėnų tau- 
tos draugas“. Tuomet jis grįžo į Rytus, vedinas 30 tūkstančių 
romėnų armijos pėstininkų ir 6000 kavalerijos, vėl paėmė Jeru- 
zalę ir įtvirtino tenai visiškai kitokį režimą. Jo politiką sudarė 
trejetas aspektų. Pirma, savo didžius politinius bei diplomati- 
nius sugebėjimus jis naudojo tam, kad visuomet užsitikrintų 
paramą iš Romos vadovybės, kad ir kas ten ateitų valdžion. 
Kai klestėjo Markas Antonijus, jis ir Erodas buvo draugai ir 
sąjungininkai; vos tik Antonijus žlugo, Erodas mikliai susitai- 
kė su Oktavijumi Cezariu. Imperinėje Augusto epochoje Ero- 
das buvo lojaliausias ir patikimiausias iš romėnų satelitinių 
Rytų karalių, negailestingai ir veiksmingai malšino piratus bei 
gaujas ir rėmė Romą visų jos kampanijų bei konfliktų metu. 

Jam taip pat buvo dosniausiai atsilyginta, ir su Romos uZnu- 
gariu jis išplėtė karalystę iki Hašmonėjų ribų ir net už ju, o ir 
valdė ją nepalyginamai tvirčiau. 

Antra, Erodas kaip įmanydamas naikino Hašmonėjus. An- 
tigoną jis įdavė romėnams, ir šie jį nubaudė mirtimi. Savo Zmo- 
ną Mariamnę, Aleksandro Janajaus proanūkę, pasak Flavijaus, 
Erodas pavydžiai ir aistringai mylėjo, o galiausiai atsigręžė 
prieš ją ir visą jos giminę. Jos brolį Aristobulą jis liepė paskan- 
dinti pirties baseine Jeriche. Pačią Mariamnę apkaltino mėgini- 
mu jį nunuodyti, patraukė į teismą, sudarytą iš jo paties šei- 
mos narių, ir pasmerkė mirčiai. Tada jos motinai Aleksandrai 
pateikė kaltinimą valstybės išdavimu, ir ją taip pat pasiuntė 
myriop. Pagaliau ir savo su Mariamne du sūnus apkaltino 
sudarius sąmokslą bei siekus jį nužudyti, tad ir jiedu savo ruož- 
tu buvo tardomi, įkalinti ir klastingai pasmaugti. Juozapas 
Flavijus rašė: „Jei kada būta žmogaus, kupino šeimyninės mei- 
lės, tai tas žmogus buvo Erodas“. Tatai teisinga, jei kalbėsime 
apie jo giminaičius iš savosios pusės, nes įkūręs miestus, jis 
pavadino juos savo tėvo, motinos ir brolio vardais. Tačiau Haš- 
monėjų atžvilgiu ar bet ko kito, kas galėtų paveldėjimo teise 
pretentuoti į jo nuosavybę - kaip antai Dovydo dinastijos atsto- 
Vu atžvilgiu — jis elgėsi paranojiškai įtariai ir be atodairos Ziau- 
riai. Nors ir perdėtas, pasakojimas apie Nekaltųjų vaikelių 
išžudymą istoriškai pagrįstas jo veiksmais. 

Trečiasis Erodo politikos aspektas buvo tai, kad destruk- 
tyvią rigoristinio judaizmo galią jis stengėsi palaužti, atskirda- 
mas valstybę nuo religijos ir įtraukdamas į žaidimą diasporos 
žydus. Pirmasis Žingsnis, kurį jis žengė 37 m. pr. Kr. užėmęs 
Jeruzalę, buvo susidorojimas su keturiasdešimt šešiais Sanhed- 
rino nariais, mat jie jo byloje, taip pat kaip ir kitais atvejais, 
stengėsi pasaulietiniuose dalykuose remti Mozės įstatymą. 
Nuo to laiko Sanhedrinas tapo vien religiniu teismu. Patsai 
Erodas nė nemėgino pasidaryti aukštuoju kunigu ir atribojo 

šį posta nuo karūnos, oficialiai jį įteisindamas, ir toliau savo 
vieno prerogatyva skirdavo bei atšaukdavo aukštuosius kuni- 
gus, o kandidatus rinkdavosi daugiausia iš Egipto bei Babilo- 
nijos diasporos. 

Kaip ir daugelis žydų, Erodas mąstė istoriškai, ir akivaiz- 
du tai, jog jis sau pavyzdžiu laikė Saliamoną. Turėjo tikslą sa- 
vo atminimą įamžinti kolosaliais statiniais bei fundavimais, 
įspūdingomis sumomis, kurias leisdavo visuomenės intere- 
sams, ir precedento neturinčiais labdaros aktais. Taigi Erodas 
buvo dar vienos žydiškos atmainos - godaus filantropo - ar- 
chetipas. Jo gyvenimo esmę sudarė gigantiško masto pajamų 
gavimas ir jų leidimas. Kaip ir Saliamonas, jis pasinaudojo sa- 
vo padėtim, leidžiančia apmokestinti prekybos kelius, ir pats 
užsiėmė gamyba. Iš imperatoriaus Augusto išsinuomojo Kip- 
ro vario kasyklas, pasilikdamas sau pusę pelno. Rinko mil- 
žiniškoje teritorijoje mokesčius, dalydamasis pelnu su Roma. 
Juozapas Flavijus sako, jog jo išlaidos viršydavo pajamas, todėl 
savo valdiniams jis buvo negailestingas ir, be jokios abejonės, 
milžiniškus asmeninius turtus susikrovė daugiausia konfis- 
kuodamas nuosavybę tų asmenų, kuriuos paskelbdavo vals- 
tybės priešais, ypač, aišku, Hašmonėjų. Tačiau bendras gy- 
venimo lygis Palestinoje jo valdymo metais pakilo, ir čia pa- 
dėjo taika, vidaus tvarka bei besiplėtojanti prekyba. Žydų — 
tiek iš prigimties, tiek atsivertusiu - visur kur daugėjo, tad, 
pagal vieną Viduramžių tradiciją, Klaudijaus surašymo metu 
48 m. po Kr. imperijoje būta 6 944 000 žydų, be to, dar „mi- 
riadų miriadai“ (pasak Flavijaus) gyveno Babilonijoje ir ki- 
tur už imperijos ribų. Vienais duomenimis, Erodo laikotarpiu 
pasaulyje buvo apytikriai aštuoni milijonai žydų, iš kurių 
2350 000-2 500 000 gyveno Palestinoje, tad žydai sudarė apie 
10 procentų Romos imperijos gyventojų“. Ši besiplėtojanti 


65 Encyclopaedia Judaica, t. 13, p. 871. 

nacija ir gausi diaspora ir buvo Erodo turtų bei įtakos šaltinis. 

Iš tikrųjų Erodo politiką kaip tik ir grindė kylančios žydų 
ir judaizmo bangos suvokimas, rasinio bei religinio pasidi- 
džiavimo jausmai. Panašiai kaip ir žydų helėnistai ankstes- 
niais laikais, jis jautėsi esąs herojiškas permainų nešėjas, mė- 
ginąs užsispyrusią ir konservatyvią Artimųjų Rytų tautą tempte 
įtempti į moderniojo pasaulio apšvietos ratą. Pirmajam impe- 
ratoriui valdant išaugusi Romos galybė ir naujoji vienybė pa- 
darė galimą naują tarptautinės taikos ir visuotinės prekybos 
erą, padėjo ekonominius aukso amžiaus pamatus, ir Erodas 
geidė, kad jo tauta gautų jame savo dalį. Kad žydai galėtų 
užimti deramą vietą geresniame pasaulyje, jis turėjo sunaikin- 
ti ją vidujai silpninančius praeities elementus ir ypač išvaduoti 
žydų visuomenę bei religiją nuo savanaudiškos šeimų oligar- 
chijos, kuri išnaudojo ir viena, ir kita. Jis taip ir padarė pats 
vienas, ir greta jo paranojos bei žiaurumo čia pasireiškė ir ne- 
menkas idealizmo elementas. 

Erodas taip pat troško parodyti pasauliui, jog tarp žydų 
esama daugelio talentingų ir civilizuotų žmonių, gebančių sva- 
riu indėliu prisidėti prie naujosios, ekspansyvios Viduržemio 
pasaulio dvasios. Tuo tikslu jo akys krypo anapus Jeruzalės 
sienų su jos įnirtusiomis miniomis ir fanatikais, - jis atsigręžė 
į diasporos žydus. Erodas artimai draugavo su iškiliausiu Au- 
gusto karvedžiu Agripa, ir šios draugystės dėka Romos glo- 
ba apgaubė skaitlingas, plačiai išsklidusias, o kartais ir grės- 
mę kenčiančias žydų bendruomenes romėnų įtakos lauke. Di- 
asporos žydai Erodą laikė savo geriausiu draugu. Jis buvo 
taip pat ir dosniausias iš patronų. Dalijo lėšas sinagogoms, 
bibliotekoms, pirtims ir labdaringoms organizacijoms, o ir ki- 
tus skatino taip elgtis, tad būtent Erodo laikais žydai pradė- 
jo garsėti tomis miniatiūrinėmis gerovės valstybėmis, kurias 
kūrė savo bendruomenėse Aleksandrijoje, Romoje, Antiochi- 
joje, Babilone ir kitur, jos apėmė ligonių išlaikymą, našlių ir 

našlaičių aprūpinimą, kalinių lankymą ir mirusiųjų laidojimą. 

Erodas anaiptol nebuvo toks kvailas, kad savo dosnumu 
apdovanotų tik žydų diasporą. Jis labdaringai rėmė daugelį 
daugiataučių miestų visoje rytinėje imperijos dalyje. Jis rėmė 
ir finansavo visas graikų kultūros institucijas, neaplenkdamas 
nė stadionų, mat pats buvo entuziastingas sportininkas - nepa- 
ilstantis medžiotojas bei raitelis, įgudęs ieties metikas ir lan- 
kininkas, aistringas žiūrovas. Savo pinigais, organizaciniais 
sugebėjimais ir energija jis pats vienas išgelbėjo olimpines 
žaidynes nuo sunykimo ir užtikrino, kad jos būtų rengiamos 
reguliariai ir su deramomis iškilmėmis, - tad jo vardas imtas 
pagarbiai minėti daugelyje mažesnių graikų salų bei miestų, 
kurie jį titulavo prezidentu iki gyvos galvos. Pilietiniais ir kul- 
tūriniais tikslais jis dovanodavo stambias pinigų sumas Atė- 
nams, Likijai, Pergamui ir Spartai. Atstatė Apolono šventyklą 
Rode. Iš naujo apjuosė sienomis Biblą, pastatydino vieną foru- 
ma Tyre, kitą - Beirute, Laodikėją apdovanojo vandentiekiu, 
pastatė teatrus Sidone ir Damaske, Ptolomajui ir Tripoliui parū- 
pino gimnasijus, o Aškelonui - fontaną bei pirtis. Antiochijo- 
je, anuomet didžiausiame Artimųjų Rytų mieste, jis išgrindė 
pustrečios mylios ilgumo pagrindinę gatvę ir visą ją aprėmino 
kolonomis, kad miestiečiai galėtų pasislėpti nuo lietaus, o šį 
didingą užmojį apvainikavo išklodamas poliruotu marmuru. 
Beveik visose šiose vietose gyveno žydų, ir jie maudyte mau- 
dėsi savo žymiojo dosnuolio ir bendratikio Jahvės garbintojo 
šlovės atšvaituose. 

Erodas stengėsi įgyventinti šią dosnumo ir universalizmo 
politiką ir pačioje Palestinoje: savo panjudaizmą jis atvėrė taip 
pat atstumtiesiems bei heterodoksiškiems elementams. Samari- 
ja, Jono Hirkano su Žeme sulygintas ir užtvindytas miestas, 
Erodui remiant buvo atstatytas ir pavadintas Sebastija - pa- 
gal jo patroną Augustą. Erodas papuošė ją šventykla, sieno- 
mis ir bokštais, taip pat kolonadų įrėminta gatve. Kitą šventyk- 

la — egiptieti$ko granito - Erodas pastatydino Banijuje, pa- 
jüryje. Taip pat pajūryje, Stratono bokšto vietoje, jis įkūrė naują 
didingą Cezarėjos miestą. Pasak Juozapo Flavijaus, čia prireikė 
suprojektuoti dirbtinį uostą, „didesnį už Pirėją“ Graikijoje, ir 
Erodo inžinieriai apjuosė jį „20 jūros sieksnių gylyje akmens 
masyvais, kurių dauguma buvo 50 pėdų ilgio, dešimties pločio 
ir devynių gylio, o kartais ir didesni“. Toks buvo 200 pėdų 
pločio molo pamatas. Dviejų šimtų akrų miestas turėjo teatrą, 
turgavietę ir vyriausybės pastatą, visus iš skalūno, taip pat 
puikų amfiteatrą, kur kas ketveri metai rengtos įspūdingos 
žaidynės. Tenai Erodas pastatydino milžinišką Cezario figūrą, 
pasak Flavijaus, ne žemesnę už Olimpo Dzeusą - vieną iš sep- 
tynių senovės pasaulio stebuklų. Kai po Erodo mirties imperija 
suiro, Cezarėja natūraliai tapo romėnų administracijos Judė- 
joje sostine. Po visą Palestiną buvo išsibarsčiusios Erodo tvir- 
tovės ir rūmai. Tarp jų - Antonija (citadelė) Jeruzalėje, pastatyta 
viršum Hašmonėjų Bario forto, kurį buvo pasistatęs Jehona- 
tanas Makabiejus; tačiau, būdingai Erodo stiliui, naujoji citadelė 
pranoko senąją dydžiu, stiprumu ir prabanga. Kitos — tai Ero- 
diumas, Kipras prie Jericho, pavadintas jo motinos garbei, Ma- 
cheras Negyvosios jūros rytų pakrantėje ir jo vila-tvirtovė, 
iškirsta iš uolos Masadoje, garsi įspūdingu atsiveriančiu vaizdu 
į dykumą. 

Statydamas Jeruzalėje Antonijos tvirtovę, Erodas siekė po- 
litinio, bemaž geopolitinio tikslo. Kai 37-aisiais m. pr. Kr. jis 
legionierių pajėgomis paėmė miestą, jis tik vargais negalais 
įkalbėjo sąjungininkus romėnus neišvaryti visų jos gyventojų 
ir jos nesugriauti, nes jie jau buvo susidarę nuomonę apie Jeru- 
zalę kaip apie nesuvaldomą vietą. Erodas pasiūlė miestą inter- 
nacionalizuoti — įkeldinti naujų žydų senųjų nuodéméms ati- 
taisyti ir padaryti Jeruzalę ne vien Judėjos, bet visos žydų 
tautos sostine. Diasporos žydus jis manė esant labiau apsišvie- 
tusius už palestiniečius, imlesnius graikų bei romėnų idėjoms 

ir labiau pasirengusius palankiai sutikti Jeruzaléje tokia die- 
vogarba, kuri bütu labiau suderinama su moderniuoju pasauliu. 
Diasporos žydus jis skyrė į sostinės visuomeninius postus, o 
jų autoritetą norėjo pastiprinti, skatindamas kitus diasporos 
žydus reguliariai joje lankytis. Teoriškai Įstatymas reikalavo, 
kad žydai triskart per metus - per Paską, Savaičių ir Palapinių 
šventes - leistųsi piligrimiškon kelionėn į Šventyklą“. Erodas 
nutarė skatinti šią praktiką, ypač iš diasporos, Jeruzalę aprū- 
pindamas visais modernaus graikų-romėnų miesto patogumais 
ir - užvis svarbiausia - perstatydamas ir pačią Šventyklą, kad 
ji taptų monumentaliu reginiu, savaime vertu pasižiūrėti. Erodo 
ne tik būta žymaus filantropo; jis taip pat turėjo įkvėpto pro- 
pagandininko ir reginių organizatoriaus dovaną. 

Savo plano pertvarkyti Jeruzalę, įtartiniausią ir nepatik- 
liausią miestą pasaulyje, Erodas ėmėsi sistemingai ir apdairiai. 
Statydamas Antoniją, jis įgijo fizinę meistrystę ir šią reputaci- 
ją dar sustiprino, surentęs tris galingus bokštus, Faselį (vėliau 
žinomą „Dovydo bokšto“ vardu), Hipiką ir Mariamnę (už- 
baigtą dar prieš jam nužudant žmoną). Tatai padaręs, jis pasi- 
juto pakankamai tvirtai, kad ryžtųsi imtis teatro ir amfiteat- 
ro, nors šiems išmintingai parinko vietą už Šventyklos terito- 
rijos. 22 m. pr. Kr. jis tenai sušaukė tautos susirinkimą ir paskel- 
bė imąsis svarbiausio savo gyvenimo darbo: perstatyti Šven- 
tyklą, kad didingumu ji pranoktų net Saliamono kūrinį. Kiti 
dveji metai praėjo renkant ir ruošiant 10 000 darbininkų ir 1000 
prižiūrėtojų kunigų pajėgas; pastarieji dar dirbo ir kaip staty- 
bininkai draudžiamose srityse. Šie kruopštūs pasirengimai 
buvo reikalingi, kad Jeruzalės žydai įsitikintų - destruktyvi 
senosios Šventyklos nugriovimo operacija būsianti tik įžanga 
į naujos, puikesnės statybą“'. Erodas visu išmanymu stengėsi 
neužgauti rigoristų religinių skrupulų: pavyzdžiui, altoriui ir 


66 Pakartoto Įstatymo 16, 16; Išėjimo J. Comay, The Temple of Jerusalem, with 
23, 17. *' Apie Erodo šventyklą žr. the History of the Temple Mount, Lon- 

jo pakilimui naudoti neta$yti akmenys, idant jie bütu nepaliesti 
geležies. Sukurti Šventyklą kaip funkcinę aukojimo vietą užtru- 
ko tik aštuoniolika mėnesių, ir visą šį laiką įmantrios širmos 
dengė šventovę nuo profanuojančio žvilgsnio. Tačiau užbaigti 
visam milžiniškam statiniui prireikė keturiasdešimt šešerių 
metų, ir meistrams vos baigus tobulinti papuošimus, 70 m. po 
Kr. romėnai visą šį rūmą sugriovė iki pamatų, nepalikdami nė 
akmens ant akmens. 

Erodo Šventyklos aprašymus galima perskaityti Juozapo 
Flavijaus Žydų senovėje ir Žydų karuose“s, be to, Talmudo trak- 
tatuose Midot, Tamid ir Joma. Juos papildo neseni archeologi- 
niai radiniai. Kad išgautų norimą grandiozinį rezultatą, Ero- 
das padvigubino Šventyklos kalno teritoriją, sumūrydamas 
milžiniškas atramines sienas, o tarpus užpildydamas skalda. 
Šitaip susidariusį erdvų priešakinį kiemą jis apjuosė portikais 
ir visa tai tiltais sujungė su aukštutiniu miestu. Viename plat- 
formos gale esanti šventovė buvo daug aukštesnė bei plates- 
nė už Saliamono šventovę (100 uolekčių vietoj 60), bet kadan- 
gi Erodas nepriklausė kunigų šeimai ir dėl tos priežasties nega- 
lėjo įžengti netgi į vidinį kiemą, interjerui jis skyrė nedaug lė- 
šų, o Šventų Švenčiausia, nors ir išmušta auksu, buvo plikomis 
sienomis. Užtat eksterjerui, vartams, apdangalams ir puoš- 
menoms pinigai plaukte plaukė, mat viskas buvo klojama aukso 
ir sidabro ploštelėmis. Akmuo, sako Flavijus, buvęs „neregė- 
to baltumo“, ir būtent akmens švytėjimas bei aukso ZaiZara- 
vimas, iš daugelio mylių atstumo žaidžiantis saulės blyksniais, 
ir darydavo pirmąkart iš tolo atvykstantiems keliauninkams 
tokį nepaprastą įspūdį. 

Didinga 35 akrų ploto ir mylios perimetro platforma buvo 
dvigubai aukštesnė nei dabar matyti žiūrint iš slėnio, nes apa- 


don, 1975; K. Kenyon, Digging Up Je- 961. ©’ Senybės, 15, 380—425; Karai, 5, 
rusalem, London, 1974; Encyclopae- 184- 247. 
dia Judaica, t. 8, p. 383-385; t. 15, p. 

tinés milžiniškų akmens luitų dalys paslėptos po amžių sa- 
našomis. Pasak Flavijaus, kai kurie iš šių blokų buvo „45 uolek- 
čių ilgio, 10 aukščio ir 6 pločio“, nepaprastai nudailinti iš užjūrio 
atsigabentų amatininkų. Viršutinės 40 pėdų platformos dengė 
skliautuotus koridorius, o viršum jų, ant pačios platformos, 
buvo dengtos arkados su šimtais 27 pėdų aukščio korintinių 
kolonų, tokių storų, kad, sako Flavijus, trejetas vyrų, ištiesę 
rankas, vos įstengdavo jas apglėbti. Pastatas buvęs toks aukš- 
tas, kad, žvelgiant žemyn nuo arkadų, svaigdavusi galva. 
Piligrimai, per didžiąsias šventes šimtais tūkstančių suplūs- 
davę Jeruzalėn iš visos Palestinos ir diasporos, kopdavo link 
platformos iš miesto vedusiais milžiniškais laiptais ir pagrin- 
diniu tiltu. Sienų juosiamas išorinis kiemas buvo atviras kiek- 
vienam, ir jo tarpuvartėse bei galerijose pinigų keitėjai mainė 
iš viso pasaulio atkeliaudavusias monetas į „šventuosius šeke- 
lius“, kuriais mokėtas Šventyklos mokestis, — tai šie ir užrūstino 
Jėzų, — taip pat vyko prekyba aukojimui skirtais balandžiais. 
Viduryje šio kiemo siena ir vartai su akmenyje iškaltais grai- 
kiškais ir lotyniškais perspėjimais, draudžiančiais nežydams 
kelti koją vidun ir priešingu atveju grasinančiais mirtimi, supo 
Moterų kiemą su atskirais kampeliais nazyrams ir raupsuotie- 
siems, o pastarojo viduryje buvo Izraelitų kiemas žydams vy- 
rams. Kiekvienas iš vidinių kiemų buvo vis aukščiau pakeltas 
ir pasiekiamas užlipus laipteliais, o dar aukštesni laiptai vedė 
į Kunigų kiemo aukojamaja sritį bei jos viduje - į šventovę. 
Šventyklos teritorijoje ir aplink ją darbavosi ne vienas tūks- 
tantis kunigų, levitų, perrašinėtojų ir pamaldžių žydų. Kuni- 
gai buvo atsakingi už apeigas ir iškilmes, levitai giedojo chore, 
griežė, valė bei dirbo inžinerinius darbus. Jie buvo suskirstyti 
į dvidešimt dvi sargybas, arba pamainas, o karšligišku didžiųjų 
švenčių darbymečiu juos papildydavo kunigų bei levitų kilmės 
vyrai iš visos Palestinos bei diasporos. Pirmutinė kunigų pa- 
reiga buvo prižiūrėti šventovę. Iš egiptiečių žydai perėmė am- 

žinai rusenančios altoriaus ugnies vaizdinį, o tai reiškė, kad 
reikėjo laikyti degančias ir nuolat pripildyti gausias šventovės 
lempas. Taip pat iš Egipto atėjo ir paprotys reguliariai smilky- 
ti tamsiausius ir slapčiausius kampus. Šventykloje kasmet bū- 
davo sunaudojama 600 svarų brangių smilkalų, kuriuos pagal 
slaptą receptą gamindavo kunigų Avtinų šeima, ir jos mote- 
rims drausta kvėpintis, kad būtų išvengta kaltinimų korupci- 
ja. Iš tikrųjų tie smilkalai gaminti iš grūstų jūros geldelių, Sodo- 
mos druskos, specialios rūšies ciklameno, miros (kamparo der- 
vos), kvapiosios pistacijos dervos, cinamono, kasijos, nardo, 
šafrano, dervos balzamo ir kažkokios paslaptingos substanci- 
jos, vadinamos maala ašan, nuo kurios dūmai įspūdingai kilda- 
vo aukštyn. 

O kur dar paprasti kasdieniai aukojimai - du ėriukai auš- 
tant ir dar du saulei leidžiantis, kai kiekvienąkart dalyvauda- 
vo trylika kunigų. Žinoma, paprasti vyriškos lyties žydai nega- 
lėdavo įžengti į šventovę, tačiau apeigų metu jos durys būda- 
vo atdaros, kad jie galėtų matyti. Kiekvienos pamaldos pasi- 
baigdavo ritualiniu vyno gėrimu, rašto skaitymu ir himnų bei 
psalmių giedojimu. Choristams pritardavo orkestras: dvivamz- 
dė dūda, dvylikastygė arfa, dešimties stygų lyra ir bronzos 
cimbolai, o sidabrinis trimitas ir šofar, avino ragas, savo didin- 
gais garsais žymėdavo liturgijos etapus. Atnašavimo apiegos 
atvykėliams atrodydavo egzotiškos, netgi barbariškos, mat 
dauguma prašalaičių atvykdavo švenčių metų, kai būdavo au- 
kojama didžiuliai kiekiai aukų. Tokiu metu vidinė Šventykla 
virsdavo baisinga vieta — įsibauginusių galvijų baubimas ir mau- 
rojimas maišydavosi su ritualiniais šūksniais, giedojimu ir kur- 
tinančiais rago ir trimito garsais, ir visur plūdo kraujas. Aristė- 
jo laiško autorius, Aleksandrijos žydas, atkeliavęs kaip piligri- 
mas, pasakoja regėjęs 700 kunigų aukojant aukas: jie dirbę tylo- 
mis, bet su profesionaliu įgudimu doroję sunkias skerdienas 
ir įsigudrindavę padėti jas tiksliai reikalingon altoriaus vieton. 

Kadangi aukota galybė gyvulių, skersti juos, nuleidinėti 
kraują ir dalyti skerdieną reikėdavo greitai, o kad būtų pato- 
giau nusikratyti gausaus kraujo, platforma nebuvo vientisa, 
bet tuščiavidurė - gigantiška valomoji sistema. Joje tilpo trisde- 
šimt keturios cisternos, kurių didžiausioji, Didžioji Jūra, buvo 
per du milijonus galonų talpos. Žiemą jose būdavo kaupiamas 
lietaus vanduo, o vasarą vandentiekiu iš Siloamo tvenkinio pie- 
tuose buvo tiekiama papildomai. Nesuskaičiuojama daugybe 
vamzdžių vanduo pakildavo iki platformos paviršiaus lygio, o 
gausybe griovelių nutekėdavo kraujo srautai. Aristėjas rašė: 
„Altoriaus papėdėje esama daugybės angų vandeniui, niekam 
nematomų, išskyrus tuos, kas atnašauja, tad visas kraujas dide- 
liais kiekiais surenkamas ir nuplaunamas akies mirksniu“. 

Švenčių metu Šventykla grūste prisigrūsdavo žmonių, ir 
vartus tekdavo atkelti jau nuo vidurnakčio. Šventų Švenčiau- 
sion galėdavo įžengti tik aukštasis kunigas, ir tai tik sykį per 
metus — Permaldavimo dieną, bet šventėms uždanga būdavo 
suvyniojama, tad vyriškos lyties piligrimai, žiūrėdami pro 
šventovės vartus, galėdavo išvysti jos vidų, ir apžiūrai būda- 
vo išnešami šventieji indai. Kiekvienas piligrimas paaukoda- 
vo bent vieną asmeninę auką - iš čia ir ta gausybė gyvulių, — 
be to, šia privilegija galėjo naudotis taip pat ir nežydai. Erodo 
Šventykla garsėjo visame pasaulyje ir buvo didžiai gerbiama 
(pasak Flavijaus), iškilūs asmenys nežydai aukodavo tiek die- 
vobaimingumo sumetimais, tiek norėdami palenkti savo pusėn 
žydų opiniją. Pavyzdžiui, 15 m. pr. Kr. Erodo draugas Mar- 
kas Agripa padarė platų Zesta - paaukojo visą hetakomba (100 
gyvulių)“. 

Šventykla buvo neapsakomai turtinga, - bent jau tarp plėši- 
mo laikotarpių. Užsienio karaliai ir valstybės veikėjai nuo Ar- 
takserkso iki imperatoriaus Augusto dovanodavo jai galybę 


x Juozapas Flavijus, Karai, 4, 262; 5, 
17; Senove, 16, 14. 

aukso indu, kurie büdavo saugomi specialiose saugyklose 
Šventyklos gelmėse. Žydai i$ visos diasporos uZpildavo ja pini- 
gais bei metalų ploštelėmis, panašiai kaip dabar jie skiria lėšas 
Izraeliui, ir Juozapas Flavijus” sako, jog Šventykla tapo „bend- 
ru Izraelio turtų iždu“. Pavyzdžiui, Tobiadų, turtingos mokes- 
čių rinkėjų šeimos, galva „įnešė tenai visą savo giminės turtą“. 
Tačiau pagrindinį pajamų šaltinį sudarė pusės šekelio mokestis, 
privalomas visiems žydų vyrams, sulaukusiems 20 metų. 
Erodas Šventyklai buvo nepaprastai dosnus: už visą nau- 
jojo statinio statybą jis mokėjo iš savo kišenės. Sumenkinęs 
aukštojo kunigo, tuo metu nekenčiamo sadukiejaus, vaidmenį, 
Erodas automatiškai daugiau reikšmės suteikė savo atstovui, 
seganui, — fariziejui, užvaldžiusiam visas nuolatines Šventyk- 
los funkcijas ir pasiekusiam to, kad net sadukiejai aukštieji 
kunigai vesdavo liturgiją fariziejų būdu. Kadangi Erodas pa- 
kenčiamai sutarė su fariziejais, jis vengė konfliktų tarp Šven- 
tyklos ir savo vyriausybės, - bent jau paprastai. Tačiau ši sąjun- 
ga paskutiniaisiais jo gyvenimo mėnesiais suiro. Įgyvendin- 
damas savo puošybos planą, jis patupdė auksinį erelį viršum 
pagrindinio įėjimo į Šventyklą. Diasporos žydai šituo visiškai 
džiaugėsi, betgi pamaldieji sostinės žydai, taip pat ir farizie- 
jai, smarkiai pasipiktino, ir grupelė Toros studentų užsilipę 
sudaužė erelį į gabalus. Erodas jau sirgo savo rūmuose netoli 
Jericho, tačiau sureagavo sau būdingai karštai ir negailestingai. 
Aukštasis kunigas buvo nušalintas nuo posto. Studentai atpa- 
žinti, suimti, sukaustyti grandinėmis atvilkti į Jerichą ir tenai 
tardomi romėnų teatre, o tuomet gyvi sudeginti. Šios įžeistam 
Erodo kilniadvasiškumui bei savimeilei paaukotos aukos dū- 
mui dar tebesmilkstant, Erodą neštuvais išgabeno į Kalirojės 
karštąsias versmes, ir tenai 4 m. pr. Kr. pavasarį jisai mirė. 
Erodo potvarkiai dėl jo karalystės likimo nepasiteisino, 
nes jo paveldėtojai sūnūs nuo pirmosios žmonos nabatėjės 


70 Juozapas Flavijus, Karai, 6, 282. 

Doros pasirodé niekam tike. Archelaja, kuriam jis paliko Ju- 
déja, romėnams teko nušalinti 6 m. po Kr. Ir nuo to laiko Ju- 
dėją tiesiogiai valdė Romos prokuratoriai iš Cezarėjos, patys 
savo ruožtu atsakingi prieš Romos legatą Antiochijoje. Senojo 
karaliaus vaikaitis Erodas Agripa buvo tinkamas eiti valdovo 
pareigas, ir 37-aisiais m. po Kr. romėnai atidavė jam Judėją. 
Tačiau 44 m. po Kr. jis mirė, nepalikdamas Romai jokio kito 
pasirinkimo, kaip ir vėl primesti tiesioginį valdymą. Taigi su 
Erodo Didžiojo mirtimi iš esmės ir pasibaigė paskutinysis sta- 
bilios žydų valdžios Palestinoje laikotarpis, nebepasikartojęs 
ligi pat XX a. vidurio. 

Priešingai, atėjo didžios ir augančios įtampos metas. Ro- 
mai valdant, tokia situacija buvo visiškai nebūdinga. Imperiją 
romėnai valdė liberaliai. Jie gerbdavo vietos religines, visuo- 
menės ir netgi politines institucijas, jeigu tik jos derėjo su es- 
miniais jų interesais. Tiesa, retai pasitaikantis maištas būdavo 
numalšinamas nuožmiai ir negailestingai. Tačiau daugumas 
Viduržemio pajūrio ir Artimųjų Rytų tautų klestėjo Romos val- 
džioje ir vertindavo ją kaip nepalyginamai labiau pageidau- 
jamą negu bet kas kita, ko jos būtų galėjusios susilaukti. Ši- 
tokio požiūrio laikėsi ir šeši milijonai ar dar daugiau diaspo- 
ros žydų, niekuomet nesuteikę vyresnybei jokių nemalonumų, 
išskyrus sykį Aleksandrijoje, veikiant Palestinoje besiklostan- 
tiems įvykiams. Galima manyti, jog netgi žydų tėvynėje dauge- 
lis, galbūt net dauguma žydų nelaikė romėnų engėjais ar savo 
religijos priešais. Tačiau gana reikšminga mažuma Palestinoje 
puoselėjo nesutaikomą priešiškumą kittim (romėnų) atžvilgiu 
ir kartkartėmis ryždavosi pasipriešinti jėga, o į tokius veiks- 
mus būdavo neišvengiamai atsakoma žiauriomis bausmėmis. 
6 m. po Kr., protestuojant prieš tiesioginį valdymą, įvestą po 
Erodo Didžiojo mirties, kilo Judo Gamaliečio vadovaujamas 
sukilimas. Dar vienas, panašių priežasčių paskatintas, įsiplieskė 
44 m., kai ir vėl grąžintas tiesioginis valdymas, mirus Erodui 

Agripai; šiam sukilimui vadovavo žmogus vardu Teudas, kuris 
įtūžusios minios priešakyje atžygiavo išilgai viso Jordano slė- 
nio. Trečias maištas kilo prokuratoriaus Felikso laikais (52-60 
m. po Kr.): 4000 žmonių susibūrė ant Alyvų kalno, tikėdamie- 
si, jog Jeruzalės sienos sugrius, panašiai kaip andai Jericho. 
Galop buvo dar didieji 66 m. ir 135 m. po Kr. sukilimai, įgavę 
platų mastą ir sukrėtę rytinę imperijos dalį. Šitokia įvykių rai- 
da neturi atitikmenų jokioje kitoje Romos valdytoje teritorijoje. 
Kodėl žydai buvo tokie nenuoramos? Ne dėl to, kad būtų 
buvę sunkiai sugyvenama, karinga, gentinės santvarkos ir iš 
esmės atsilikusi visuomenė, kaip antai partai, nedavę romė- 
nams ramybės rytiniuose imperijos paribiuose, panašiai kaip 
patanai bei afganai nuolat teikė nemalonumus britams šiaurės 
vakarų Indijos pasienyje. Priešingai: tikroji žydų problema kilo 
iš to, kad jie buvo pernelyg išsivystę, turėjo pernelyg aiškią 
intelektualinę savimonę, kad bet kokia svetima valdžia būtų 
buvusi jiems priimtina. Graikai susidūrė su panašia problema 
romėnų atžvilgiu. Jie išsprendė ją fiziškai pasiduodami, bet 
įveikdami Romą intelektualiai. Kultūros požiūriu Romos im- 
perija buvo graikiška, ypač Rytuose. Išsilavinę žmonės kalbėjo 
ir mąstė graikiškai, ir graikų meno formos diktavo reikalavi- 
mus dailei ir architektūrai, dramai, muzikai ir literatūrai. Todėl 
graikai niekad nesijautė pasiduodą Romai kultūros prasme. 
Iš čia radosi sunkumų ir žydams. Jie turėjo senesnę negu 
graikų kultūrą. Žydai neprilygo graikams menu ir kai kuriais 
kitais požiūriais, bet savo įvairių sričių literatūra juos net lenkė. 
Romos imperijoje žydų buvo tiek pat, kiek ir graikų, ir pro- 
porciškai didesnė jų dalis buvo raštingi. Ir vis dėlto graikai, 
diktavę Romos imperijos kultūros politiką, visiškai nepripažino 
hebrajų kalbos ir kultūros. Įstabus yra tas faktas, kad graikai, 
tokie Zingeidüs gamtos atžvilgiu ir tokie imlüs svetimoms 
technologijoms bei meniniams įgūdžiams, visai nesidomėjo 
svetimomis kalbomis. Ištisą tūkstantmetį jie viešpatavo Egipte, 

bet niekada nepasivargino ko nors išmokti, išskyrus liaudinę 
prekybos kalbą; Pitagoras turbūt vienintelis iš graikų moksli- 
ninkų suprato hieroglifų raštą. Lygiai tokie pat akli jie buvo ir 
hebrajų kalbos, literatūros ir žydų religinės filosofijos atžvil- 
giu. Jie visa tai ignoravo ir tik miglotai nutuokė iš nuogirdų. 
Ši graikų kultūrinė panieka iš vienos pusės ir ta su neapykan- 
ta persipinanti meilė, kurią graikų kultūrai jautė kai kurie iš- 
silavinę žydai, ir buvo nuolatinės įtampos šaltinis. 

Tam tikra prasme graikų ir žydų santykiai senovės pasau- 
lyje turėjo kai ką bendra su žydų ir vokiečių tarpusavio trakta- 
vimu XIX a. ir XX a. pradžioje, - nors šis palyginimas neturi 
būti taikomas per plačiai. Graikai ir žydai galėjo atrasti nema- 
ža bendrumų, - pavyzdžiui, universalistinę sampratą, racio- 
nalizmą ir empirizmą, suvokimą, jog kosmosas pavaldus die- 
vybei, doros jausmą, visa persmelkiantį jų domėjimąsi pačiu 
žmogumi, - tačiau galų gale nesusipratimų užaštrinti ju skir- 
tumai pasirodė esą svarbesni”. Tiek žydai, tiek graikai skel- 
bėsi tikį laisve, bet graikams ji buvo savaime tikslas, įgyvendi- 
namas laisvoje, suverenioje bendruomenėje, kuri pati renkasi 
savo įstatymus ir dievus, o štai žydams laisvė tebuvo tik prie- 
monė, neleidžianti trukdyti Dievo nustatytų ir Žmogaus ne- 
keičiamų religinių pareigų vykdymo. Žydai būtų galėję susi- 
taikyti su graikų kultūra tik tokiomis aplinkybėmis, kuriomis 
jie būtų galėję ją įveikti, - kaip krikščionybės pavidalu vė- 
liau ir padarė. 

Todėl svarbu suprasti, jog regimas žydų maištavimas prieš 
Romą iš esmės buvo žydų ir graikų kultūrų susidūrimas. Nega- 
na to, šio susidūrimo priežastis glūdėjo knygose. Anuo metu 
buvo tik dvi didžios literatūros — graikų ir žydų, - o graikų 
pavyzdžiu kuriami lotyniški tekstai dar tik pradėjo formuotis 
į vientisą masyvą. Radosi vis daugiau raštingų Žmonių, ypač 


7! Apie graikus ir žydus žr. Hengel, G. T. Griffith, Hellenist Civilization, 
op. cit., ypač p. 310; W. W. Tarn, London, 1952. 

graiku ir Zydu, mat jie turéjo pradines mokyklas. Viena po 
kitos ryškėjo rašytojų asmenybės: mums žinomi net tükstan- 
tis helėninių autorių vardų, o ir žydų rašytojai tuo metu prade- 
dami identifikuoti. Jau esama didžiulių bibliotekų, tiek val- 
stybinių, tiek privačių, - Aleksandrijos biblioteka turėjo per 
700 tūkst. ritinių. Graikų raštija buvo tarptautinės civilizacijos 
visuomenės literatūra, tačiau žydai gerokai pralenkė graikus 
perrašinėdami, keisdamiesi, skaitydami ir studijuodami savo 
šventuosius tekstus. 

Iš tikrųjų ne vienu požiūriu hebrajų literatūra dinamišku- 
mu gerokai lenkė graikų. Nuo pat Homero graikiškieji tekstai 
teikė gaires siekiantiems dorybės, deramo elgesio ir ieškan- 
tiems mąstymo būdų, o hebrajų tekstai turėjo ryškią tendenciją 
tapti veiksmo planais. Maža to, šis dinamiškasis elementas 
darėsi vis svarbesnis. Jo intencijos buvo propagandinės, to- 
nas polemiškas ir kiaurai ksenofobiškas, ypač priešiškas graikų 
atžvilgiu. Kaip Makabiejų kovų padarinys vis labiau akcen- 
tuojama kankinystė. Žydo Jasono Kirėniečio parašytas tipiš- 
kas toks kūrinys, kurį iš tikrųjų sudarė penketas tomų, išliko 
įkūnytas Antrojoje Makabiejų knygoje. Nors čia naudojamos 
visos graikų prozos retorinės priemonės, tai yra sykiu diatri- 
bė prieš graikus ir liepsninga kankinystės istorija. 

Dar svarbesnė už kankinių istorijas buvo nauja literatūrinė 
priemonė - apokaliptiniai pasakojimai, nuo Makabiejų laikų 
užpildę tuštumą, paliktą žydų sąmonėje nunykusio pranašavi- 
mo meno. Žodis 'apokalipsé' reiškia apreiškimą. Apokalipti- 
niai tekstai mėgina perteikti paslaptis, plytinčias anapus nor- 
malaus žmogiškojo pažinimo bei patirties, neretai autentišku- 
mo dėlei papuošiami mirusių pranašų vardų. Nuo II a. pr. 
Kr., ir vėlgi veikiant Makabiejų krizei, šiuose tekstuose dėme- 
sys visuotinai krypsta į eschatologines temas: žydų istorijos 
maniją jie perkelia į ateitį ir spėja, kas vyks „dienų pabaigoje“, 
kai Dievas užbaigs istorinį laikotarpį ir Žmonija įžengs į apys- 

kaitos erą. Šiam momentui būsiančios būdingos didžios kosmi- 
nės konvulsijos, vyksiąs galutinis Harmagedono mūšis ir, pa- 
sak vieno iš Kumrano ritinių, „dangiškosios kareivijos prabil- 
siančios didžiu balsu, pasaulio pamatai būsią sudrebinti, ir visą 
pasaulį apims dangaus galingųjų karas“7?, Šiems įvykiams bū- 
dinga nepaprasti jėgos pasireiškimai, absoliutus padalijimas 
tarp gero (pamaldūs žydai) ir blogo (graikai, vėliau — romėnai) 
bei užuominos į neišvengiamai besiartinančią grėsmę. 

Iš šių veikalų daugiausia įtakos turėjo Danieliaus knyga, 
datuojama ankstyvaisiais Hašmonėjų laikais, — ir dėl to, kad 
pateko į kanoną, ir dėl to, kad tapo daugelio panašių kūrinių 
prototipu. Joje, pasitelkiant istorinius pavyzdžius iš asirų, babi- 
loniečių ir persų laikų, kurstoma neapykanta pagoniškajam 
imperializmui apskritai ir konkrečiai graikų valdžiai, taip pat 
pranašaujamas imperijos galas ir Dievo karalystės atėjimas, gal- 
būt padedant herojiškam išlaisvintojui, Žmogaus Sūnui. Knyga 
pritvinkusi ksenofobijos ir kupina kvietimų į kankinystę. 

Apokaliptinės knygos galėjo būti ir buvo skaitomos įvai- 
riais tikroviškumo lygiais. Nuosaikios mąstysenos pamaldiems 
žydams, labai galimas dalykas - daugumai jų, nuo Jeremijo ir 
Ezechielio laikų linkusiems sutikti su tuo, kad jųjų religiją gali- 
ma, o turbūt ir geriausia praktikuoti valdant Zmoniskai libera- 
liai svetimtaučių valdžiai, - Danieliaus knyga žadėjo ne istori- 
nės, fizinės karalystės, pvz., Dovydo, atkūrimą, bet visiškai 
kitokio pobūdžio galutinį įvykį: prisikėlimą ir asmenišką ne- 
mirtingumą. Fariziejams ypač įstrigo Danieliaus knygos pabai- 
goje pateikiamas teiginys, esą, dienų galui atėjus, „bus išgelbėta 
tavo tauta [...]. Daugelis miegančiųjų Žemės dulkėse atsibus: 
kai kurie - amžinajam gyvenimui, kiti - gėdai ir amžinajai ne- 
garbei"?. Šią Danieliaus mintį dar sustiprino vadinamoji etio- 
piškoji Enocho knyga, parašyta I a. po Kr. pradžioje ir kalban- 


72 Padėkos psalmė iš Kumrano 1 olos; 75 Danieliaus 12, 1-2. 
plg. Encyclopaedia Judaica, t. 3, p. 179. 

ti apie „paskutiniąją dieną“ ir „teismo dieną“, kai „išrinktie- 
siems“ atsivers malonė ir jie įžengs į savo karalystę. 

Idėja apie po mirties laukiantį teismą ir nemirtingumą, įgy- 
jamą nuopelnų pagrindu buvo išplėtota Egipte daugiau kaip 
prieš tūkstantį metų. Tai tikrai nežydiška sąvoka, nes Toroje 
jos nėra, ir savo tekstų nuosekliai laikęsi sadukiejai, atrodo, 
visiškai neigė pomirtinį gyvenimą. Bet šios idėjos užuomazgos 
glūdėjo Izaijo knygoje, ir fariziejai noriai pasigavo šį apoka- 
lipsės aspektą, nes jis apeliavo į jų stiprų etinio teisingumo 
jausmą. Kaip atskleidė Jobo knyga, žemiško atsakymo į tradi- 
cijos klausimą negali būti; bet jei šiame pasaulyje nesama teisin- 
gumo, tai jis būtinai būsiąs kitame pasaulyje, kai dieviškasis 
teisėjas atlyginsiąs teisiesiems, o nedorėlius nubausiąs. Paskuti- 
nio teismo idėja puikiai pritapo prie visos judaistinės įstaty- 
mo viešpatavimo sampratos. Kaip tik šis fariziejų skelbtas mo- 
kymas, o sykiu ir jų racionalistinis požiūris į Įstatymo laikymą- 
si, darantis išganymą įtikimą, lėmė tai, kad jie surinko tokį 
platų šalininkų ratą, ypač iš pamaldžių neturtingųjų, kurie savo 
kailiu buvo patyrę, kokia menka tėra tikimybė sulaukti laimės 
šiapus mirties vartų“. 

Bet jeigu fariziejai skyrė dangaus karalystę nuo Zemiskosios 
(kaip vėliau darys šv. Augustinas), tai kiti apokaliptinį elemen- 
tą suprato daug pažodiškiau. Jie manė teisiųjų karalystę bū- 
siant fizišką, realią, tikėjo ją ateisiant netrukus ir būtinai siekė 
ją priartinti. Romėnų okupacinės pajėgos mini nuožmiausią iš 
tokių grupių - sikarijus; jie nešiodavęsi pasislėpę durklus ir 
žudydavo žydus kolaborantus, ypač miniose per šventes. Ta- 
čiau ši grupė buvo tik ultraagresyvus teroristinis darinys pla- 
tesnio sąjūdžio paribiuose, - sąjūdžio, pasivadinusio zelotais. 
Šis vardas atsiradęs iš Finehaso istorijos Skaičių knygoje. Jis 
išgelbėjęs Izraelį nuo Dievo rykštės, durklu nudurdamas pa- 


74 Enocho 1-5; 37-71. Žr. H. H. Row- ley, The Relevance of Apocalyptic, Lon- 
don, 1947. 

gedusį vyrą ir jo moterį, ir apie jį pasakyta, jog jis „elgėsi atsi- 
duodamas savo Dievui"^. Pagal Juozapą Flavijų, šį sąjūdį 6 m. 
po Kr. įkūręs Judas Galilėjietis, suorganizavęs sukilimą prieš 
tiesioginį Romos valdymą bei apdėjimą mokesčiais. Panašu, 
kad jis buvo lyg ir koks ankstyvos atmainos rabinas, mokęs 
senosios doktrinos, jog žydų visuomenė esanti teokratinė, pri- 
pažįstanti tik Dievo valdžią, ir niekieno kito. 

Flavijus skiria zelotus, skelbusius ir praktikavusius prievar- 
tos metodus, ir - jo žodžiais - kitas tris pagrindines sektas, 
fariziejus, sadukiejus ir esėjus, kurie apskritai pripažino svetim- 
taučių valdžią“. Tačiau faktas, kad Judo atstovas buvo fari- 
ziejus Cadokas, liudija tai, jog aiškių ribų negalima nubrėžti, 
o vėliau, I a. vis daugiau pamaldžių žydų, tokių kaip farizie- 
jai, matyt, sutiko tam tikromis aplinkybėmis prievartą esant 
neišvengiamą“. Tačiau ši tema pilna neaiškumų, nes mūsų pa- 
grindinis autoritetas Juozapas Flavijus ir pats priklausė prie 
suinteresuotųjų. Pavadinimą „zelotas“ jis laikė garbingu titulu 
ir jo nebetaikė nusprendęs, jog jų veikla teroristinė ir antivisuo- 
meniška. Anais laikais lygiai kaip ir šiandien karštai ginčytasi 
dėl terorizmo leistinumo tais atvejais, kai kitos protesto formos 
pasirodo neveiksmingos, ir mokslininkai vis dar tebespeku- 
liuoja apie tai, kokį vaidmenį iš tikrųjų suvaidino zelotai ir 
sikarijai, veikę per kiekvieną to amžiaus smurtingą sukilimą“. 

Dar daugiau kontroversijų gaubia įvairias milenaristines 
dykumos paribio sektas, kurias Flavijus (taip pat Filonas bei 
Plinijus) suklasifikavo į vieną grupę - eséjus. Iš tikrųjų būta 
daugelio skirtingų kategorijų. Geriausiai žinoma - tai Kum- 
rano vienuoliai, nes jų vienuolyną prie Negyvosios jūros 1951- 
1956 m. atkasė G. L. Hardingas ir Pere'as de Vaux, ir gausūs 
jų raštai išsamiai analizuojami bei skelbiami. Vasarą jie gyven- 
75 Skaičių 25, 7-15. 7é Juozapas Flavi- 1967 ir The Trial of Jesus of Nazareth, 


jus, Karai, 2, 118. 7” Žr., pvz., S. G. F. London, 1968; W. R. Farmer, Macca- 

davo palapinése, o Ziema slépdavosi olose. Centriniuose pa- 
statuose turéjo sudétingus santechninius jrenginius savo ritua- 
liniams apsivalymams, be to, surasta jų virtuvė, kepykla, val- 
gomasis ir puodžių dirbtuvė, taip pat susirinkimų kambarys. 
Ši sekta liudija apie svarbų literatūros vaidmenį šiose ekstre- 
mistu grupelése, - ten būta skriptoriumo ir didžiulės knygų 
kolekcijos, kurios ritiniai per 66 m. po Kr. sukilimą, kai bend- 
ruomenei grėsė romėnų susidorojimas, buvo saugumo sumeti- 
mais sukrauti į aukštus ąsočius ir paslėpti gretimose olose. 
Bet ši medžiaga byloja taip pat ir apie tai, kaip raštija sukur- 
stydavo prievartą, nes greta turėtų kanoninių tekstų su apoka- 
liptinėmis užuominomis (tokių kaip Izaijas) vienuoliai taip pat 
sukūrė ir savo eschatologinių revoliucinės ir net militarinės 
pakraipos raštų. Jųjų dokumentas, mums žinomas pavadini- 
mu „Šviesos vaikų karas prieš Tamsos vaikus“, buvo ne šiaip 
miglotai apokaliptinis rašinys, bet detalus vadovas jų nuomone 
neišvengiamai artėjančiam mūšiui. Jų stovykla buvo išdėstyta 
atsižvelgiant į gynybos reikmes ir turėjo stebėjimo bokštą, ir ją, 
atrodo, tikrai puolė ir galop sunaikino romėnai, kai 66-70 m. 
po Kr. „pasaulio pabaiga“ išties atėjo”. 

Ir vis dėlto karingi Kumrano vienuoliai buvo tik viena iš 
daugelio esėjų tipo bendruomenių. Visas jas veikė apokalipti- 
nės idėjos, bet ne visos buvo linkusios į prievartą, o kelios ir 
visai taikios. Kai kurių jų nariai kaip atsiskyrėliai gyveno olose, 
pvz., terapeutai, atkeliavę iš Egipto, kur dykumų bendruome- 
nės egzistavo bent du tūkstančius metų. Margeriečiai Sirijoje 
taip pat buvo vienuoliai atsiskyrėliai. Kiti olų gyventojai prik- 
lausė krikštytojų grupėms, įsikūrusioms prie Jordano, - iš jų 
žinomiausi yra Jonas Krikštytojas ir jo sekėjai. 

Jonas Krikštytojas gyveno ir veikė daugiausia Galilėjoje ir 
Perėjoje, - perdėm žydiškoje teritorijoje, bet prijungtoje prie 


78 A. Dupont-Sommer, The Jewish Sect 1954; H. A. Butler, Man and Society in 
of Qumran and the Essenes, New York, the Qumran Community, London, 1959. 

Judéjos ugnimi ir kardu (o daZnusyk ir priverstinai atvertiné- 
jant) Makabieju laikais. Šiame krašte tarpo tiek įnirtinga orto- 
doksija, tiek įvairiopa heterodoksija, taip pat kunkuliavo ir 
religinės bei politinės aistros. Didelė jo dalis buvo nusiaubta 
sukilimų tuoj pat po Erodo mirties ir 6-aisiais m. po Kr. Di- 
džiojo karaliaus sūnus Erodas Antipas romėnų paskirtas gu- 
bernatoriumi, mėgino atstatyti šią sritį, kurdamas joje graikiš- 
kojo tipo miestus. 17-22 m. po Kr. jis suformavo naują adminis- 
tracinį centrą Tiberijuje prie Galilėjos ežero, o kad jį apgyven- 
dintų jis privertė aplinkinių vietovių gyventojus palikti savo 
ūkius ir persikelti į naująjį miestą. Mobilizavo taip pat neturtin- 
guosius ir buvusius vergus. Šitaip miestas tapo keista anoma- 
lija — vieninteliu graikišku miestu su žydų gyventojų daugu- 
ma. Antipas sulaukė kritikos ir dėl kitų priežasčių. Jo judaiz- 
mas kėlė įtarimą, nes jo motina buvo samarietė; vesdamas savo 
brolio Žmoną, jis sulaužė Mozės įstatymą. Jonas Krikštytojas 
kaip tik ir buvo įkalintas bei nubaustas mirtimi už tai, kad 
pamokslaudamas smerkė šią nuodėmę”. Pasak Juozapo Flavi- 
jaus, Antipui atrodė, jog Krikštytojo sekėjų ratas taip grėsmin- 
gai augo, kad būtinai pasibaigsiąs maištu. 

Jonas Krikštytojas tikėjo tuo, ką žydai vadino Mesiju. Jo 
pašaukimo ašį sudarė dvi knygos - Izaijo ir Enocho. Jonas ne- 
buvo atsiskyrėlis, separatistas ar uždarumo šalininkas. Priešin- 
gai: jis visiems Žydams pamokslavo apie tai, kad apyskaitos 
diena artėja. Visi privalą išpažinti savo nuodėmes, atgailauti 
ir priimti krikštą vandeniu, simbolizuojantį atpirkimą, ir šitaip 
pasirengti Paskutiniajam teismui. Jis siekė atsiliepti į Izaijo 
raginimą: „Tyruose ištiesinkite mūsų Dievui vieškelį“® ir skelbti 
pasaulio pabaigos artėjimą bei Mesijo, kuris būsiąs Erodo 
aprašytasis Žmogaus Sūnus, atėjimą. Pagal Naująjį Testamentą, 
Jonas Krikštytojas buvo susijęs su Jėzumi Nazariečiu, jį pa- 


7? Ben Sasson, op. cit, p. 253-254; C. F. Kraeling, John the Baptist, London, 
1951. "Izaijo 40, 3. 

krikštijęs ir identifikaves kaip Žmogaus Sūnų; ir Jėzus pradė- 
jo savo misiją netrukus po susidorojimo su Jonu Krikštytoju. 
Kokia buvo toji misija ir kuo Jėzus save laikė? 

Žydų mokymas apie Mesiją šaknimis siekė tikėjimą, esą 
karalius Dovydas buvęs Viešpaties pateptas, tad jis ir jo pali- 
kuonys valdysią Izraelį iki pasaulio pabaigos ir taip pat vieš- 
patausią kitoms tautoms“!. Karalystei žlugus, šis tikėjimas 
transformavosi į pranašų sėtą lūkestį, jog Dovydo namų val- 
džia būsianti stebuklingai sugrąžinta“. Šioje dirvoje prigijo 
Izaijo nupieštas šio ateities karaliaus — teisingumo seikėtojo — 
paveikslas, ir turbūt tatai ir buvo svarbiausias šio tikėjimo ele- 
mentas, nes iš visų Biblijos knygų Izaijo knyga, regis, buvo 
plačiausiai skaitoma bei kėlė didžiausią susižavėjimą, nes yra 
neabejotinai gražiausiai parašyta. II-I a. pr. Kr. ši teisingumą 
įgyvendinančio dovydiškojo valdovo reinkarnacija puikiai pri- 
tapo prie Danieliaus, Enocho knygose bei kituose apokalipti- 
niuose veikaluose skelbtų idėjų apie dienų pabaigą ir keturis 
paskutinius dalykus - mirtį, teismą, pragarą ir rojų. Būtent 
šioje palyginti vėlyvoje pakopoje ši Dievo išrinktoji ir chariz- 
minė figūra buvo pavadinta Mesiju, arba „pateptuoju [kara- 
liumi]“. Šis žodis kilęs iš hebrajų kalbos, vėliau patekęs į ara- 
mėjų ir tiesiog transliteruotas į graikų messias, bet graikų kal- 
bos žodis, reiškiantis „pateptąjį“, yra christos, ir reikšminga tai, 
kad Jėzui pritapo šis graikiškasis, o ne hebrajiškasis titulas. 

Būdama sudėtingos ir net prieštaringos kilmės, mesijizmo 
doktrina gerokai sujaukė žydų protus. Bet, matyt, daugelis jų 
manė, jog Mesijas bus politinis bei karo vadas, o jo atėjimas 
inauguruos fizinę, žemišką valstybę. Vienas reikšmingas epi- 
zodas Apaštalų darbuose pasakoja, kaip Gamalielis Išminčius, 
Hilelio anūkas, vienu metu vadovavęs Sanhedrinui, įkalbėjo 
žydų vyresnybę nebausti ankstyvųjų krikščionių, įrodinėda- 


81 Samuelio 7; 23, 1-5; 22, 44-51. 82 Pavyzdžiui, Psalmė 18; Amoso 9, 
11-12; Ozėjo 11, 10; Ezechielio 37, 15. 

mas, esa jųjų Mesijo autentiškumą parodysianti jų sąjūdžio sėk- 
mė. Juk ir anksčiau iškilęs Teudas, „kuris save laikė kažkuo 
nepaprastu“, bet buvo užmuštas, o „visi jo bičiuliai išsisklaidė 
ir nuėjo niekais“. Po to, „gyventojų surašymo dienomis“ atsira- 
des Judas Galilėjietis. „Jis taip pat Žuvo, o visi jo sekėjai buvo 
išblaškyti“. Tad krikščionis, sakė jis, reikia palikti ramybėje, 
mat jei jų misija Dievo nepalaiminta, „jie žlugs savaime“. 

Gamalielio argumentai įtikino kitus žydų vyresniuosius, 
nes ir jie mąstė apie maištą, neva organizuojamą siekiant pa- 
keisti valdžią. Išgirdęs apie Mesijo, arba Kristaus, gimimą, Ero- 
das Didysis reagavo nuožmiai, tarytum būtų iškilusi grėsmė 
jo dinastijai. Bet kuris žydas, išgirdęs kokį nors Žmogų skel- 
biantis Mesiju, būtinai pagalvodavo, kad šis turįs kokią nors 
politinę ar karinę programą. Romos vyriausybė, žydų Sanhe- 
drinas, sadukiejai ir net fariziejai darė prielaidą, jog Mesijas 
keistų esamą tvarką, kuriai jie visi priklausė. Judėjos ir Galilė- 
jos vargšai taip pat tikėjo, kad apie fundamentalias permainas 
kalbantis Mesijas turėtų galvoje ne dvasinius bei metafizinius 
dalykus - ar bent jau ne tik juos, - bet valdžios realijas, valdy- 
mą, mokesčius, teisingumą. 

Iš turimų duomenų aiškėja, kad Jėzus Nazarietis neatitiko 
nė vieno iš šių Mesijo modelių. Jis nebuvo žydas nacionalis- 
tas. Priešingai, buvo žydas universalistas. Kaip ir Joną Krikšty- 
toją, jį veikė taikingi esėjų mokymų elementai. Bet, irgi kaip 
Jonas, jis manė, jog atgailos ir atgimimo programa turėtų būti 
perteikta masėms, kaip numatyta Izaijo 53 skirsnyje. Teisumo 
mokytojo darbas - ne slapstytis dykumoje ar olose; taip pat ir 
ne sėdėti galingųjų vietose, t. y. Sanhedrine. Jėzaus pašauki- 
mas buvo pamokslauti visiems, persiėmus nusižeminimo prieš 
Dievą dvasia, o Jis galįs pareikalauti nepaprastų kančių. As- 
muo, apie kurį rašė Izaijas, turėjo būti „kaip atžala“, „paniekin- 


83 Apaštalų darbai, 5, 34-40. 

tas ir paskutinis i$ Zmoniu", ,skausmo vyras“, kuris „buvo 
sužeistas dėl mūsų neteisybių, sumuštas dėl mūsų kalčių“, bet 
„neatvėrė savo burnos“. Šis Dievo „kenčiantis tarnas“ būsiąs 
„atimtas iš suspaudimo ir iš teismo“, „kaip avis, vedama pjau- 
ti“, būsiąs palaidotas su bedieviais, „paskaitytas su nusikalté- 
liais“. Šis Mesijas — tai ne minios vadas, demokratas ar suki- 
lėlių vadeiva, ir jau tikrai ne ateities žemiškasis karalius ir 
pasaulio viešpats. Veikiau jis buvo teologas ir atnašaujama au- 
ka, mokytojas, mokantis žodžiu ir savo pavyzdžiu, savo gyve- 
nimu ir mirtimi“. 

Jeigu Jėzus buvo teologas, tai kokią teologiją jis skelbė ir 
iš kur ji radosi? Jo aplinka buvo heterodoksiškai judaistinė ir 
vis labiau helėnizuojama Galilėja. Jo tėvas dailidė mirė dar 
prieš Jėzui pasikrikštijant - 28/29 m. po Kr. Graikiškame Nau- 
jajame Testamente Juozapas turėjo hebrajišką vardą, bet Jė- 
zaus motina buvo vardu Marija, o tai graikiška Miriam forma. 
Du Jėzaus broliai Judas ir Simonas vadinosi hebrajiškais var- 
dais, bet kiti du - graikiškai hebrajų Jokūbo ir Juozapo atitik- 
menimis; o ir Jėzus buvo graikiška hebrajiško vardo Jozuė 
forma. Šeima kildino save iš Dovydo ir, galimas dalykas, ji 
laikėsi vyraujančių ir oficialią religiją atitinkančių pažiūrų, nes 
Naujajame Testamente užsimenama apie Jėzaus mokymo su- 
kurtą tam tikrą įtampą. Vis dėlto po jo mirties šeima pripažino 
Jėzaus pašaukimą. Jo brolis Jokūbas ėmė vadovauti sektai Je- 
ruzalėje, o kai jis mirė kankinio mirtimi nuo sadukiejų rankos, 
jo vietą užėmė Jėzaus pusbrolis Simonas; Jėzaus brolio Judo 
vaikaičiai vadovavo Galilėjos krikščionių bendruomenei val- 
dant Trajanui. 

Mūsų turimi duomenys byloja apie tai, kad nors Jėzus pa- 
tyrė esėjų mokymo įtaką bei galėjo kurį laiką praleisti tarp jų 
ir nors jis turėjo asmeninių ryšių su krikštytojų [baptistų] sek- 

ta, i$ esmés jis buvo vienas i$ hakamim, pamaldZiu Zydu, klajo- 
jusiu po pasaulį. Fariziejams jis buvo artimesnis negu kuriai 
nors kitai grupei. Pastarasis teiginys gali lengvai suklaidinti, 
- juk Jėzus atvirai kritikavo fariziejus, ypač jų „veidmainys- 
te^. Bet jei atidžiau įsigilinsime, pasirodys, jog Jėzus anaiptol 
nesmerkė jų taip griežtai ar taip visuotinai, kaip leidžia suprasti 
Evangelijos pasakojimas, kuriame šis pasmerkimas išreikštas; 
iš esmės panašią kritiką fariziejų adresu reiškė ir esėjai, ir vė- 
lesnieji rabinai išminčiai, griežtai skyrę hakamim, kuriuos laikė 
savo pirmtakais, ir „netikruosius fariziejus“, kuriuos laikė tik- 
rojo judaizmo priešais“?. 

Iš tiesų tikėtina, kad Jėzus dalyvavo sparčiai besiplėtojan- 
čiame ginče pačios pamaldžių žydų bendruomenės viduje, 
ginče, į kurį įsitraukė įvairių pakraipų fariziejai. Hakamim są- 
jūdžio tikslas buvo skatinti šventumą ir padaryti jį visuotinį. 
Kaip tatai reikėjo pasiekti? Ginčas koncentravosi į dvi proble- 
mas: centrinės Šventyklos būtinumo ir Įstatymo laikymosi. Pir- 
muoju klausimu Jėzus aiškiai šliejosi prie tų, kurie laikė Šven- 
tyklą kliūtimi visuotinei šventumo sklaidai, nes koncentravi- 
masis į fizinį pastatą su jo hierarchijomis, privilegijomis (dau- 
giausia paveldimomis) ir turtais tam tikra prasme dievogarbą 
atribojo nuo tautos - tiesiog statė priešais ja sieną. Jėzus naudo- 
josi Šventykla kaip forumu pamokslavimui; bet lygiai taip pat 
darė ir kiti jai priešiški pamokslautojai - būtent Izaijas ir Jere- 
mijas. Mintis, kad žydai galėtų išsiversti be Šventyklos, buvo 
nenauja. Priešingai, labai net sena, ir galima įrodinėti, jog tikroji 
žydų religija daug seniau negu pastatyta Šventykla buvo uni- 
versalistinė ir nesusieta su jokia konkrečia vieta. Kaip ir dauge- 
lis dievobaimingų žydų, Jėzus regėjo šventumą skleidžiantis 
visoje tautoje per pradines mokyklas ir sinagogas. Bet jis žengė 
toliau negu daugumas kitų: Šventykloje Jėzus įžvelgė blogio 

šaltinį ir nuspéjo jos sugriovimą, be to, Šventyklos vyresnybę 
ir visą centrinę judėjų administravimo bei teisės sistemą trak- 
tavo su nebylia panieka. 

Antruoju klausimu, - kokiu mastu turi būti laikomasi Įs- 
tatymo, - pradinį ginčą tarp vien tik rašytinę Penkiaknyge 
pripažinusių sadukiejų ir Sakytinio Įstatymo mokiusių fari- 
ziejų Jėzaus laikais jau buvo papildę tolesni disputai tarp haka- 
mim ir fariziejų. Viena mokykla, vadovaujama Šamajaus Išmin- 
čiaus (apie 50 m. pr. Kr. - apie 30 m. po Kr.), laikėsi rigoristi- 
nio požiūrio, ypač švarumo ir nešvarumo klausimais — nepa- 
prastai opia tema, mat ji darė labai jau abejotinas paprastų, 
neturtingų žmonių galimybes pasiekti šventumą. Šamajaus mo- 
kyklos rigorizmas iš tikrųjų galop privertė jo palikuonis bei 
sekėjus apskritai išeiti už rabiniškosios-judaistinės tradicijos, 
ir jie, kaip ir patys sadukiejai, išnyko. Kita vertus, buvo ir 
Hilelio Išminčiaus, Šamajaus amžininko, mokykla. Hilelis buvo 
kilęs iš diasporos ir vėliau vadinamas „Hileliu Babiloniškiu“*?. 
Jis su savimi atsinešė humaniškesnę ir labiau universalistinę 
Toros interpretavimo sampratą. Šamajaus požiūriu, Toros esmę 
sudarančios detalės; jei neteisingai supratai detales, tai ir pati 
sistema virsta beprasmiška ir negaliojančia. Hilelio akimis, 
Toros esmė - tai jos dvasia: jei teisingai pagauta dvasia, deta- 
lės pačios sustoja į savo vietas. Tradicija priešpriešino Šamajaus 
įtūžį ir pedantizmą Hilelio nusižeminimui ir humaniškumui, 
bet geriausiai buvo prisimenamas Hilelio rūpestis padaryti, 
kad visiems žydams, taip pat atsivertėliams, būtų įmanoma 
laikytis įstatymo. Pagoniui, pareiškusiam, jog jis taptų žydu, 
jei Toros jį kas išmokytų stovintį ant vienos kojos, Hilelis atsa- 
kęs: „Kas nepakenčiama tau, to nedaryk savo artimui: štai ir 
visa Tora. Visa kita — tai komentaras, - eik ir studijuok ji"**. 
86 G. E. Moore, Judaism in the First Cen- 32-33. 87 Pes. 66 a; Suk. 20 a; žr. 

Jėzus priklausė Hilelio mokyklai ir, galimas daiktas, séde- 
jo prie jo kojų, nes Hilelis turėjo daug mokinių. Jis kartojo šį 
garsų Hilelio posakį, o galbūt pasinaudodavo ir kitais dicta, — 
Hilelis garsėjo savo aforizmais. Tačiau žinoma, jei skaitysime 
paraidžiui, Hilelio pasakymas apie Torą yra klaidingas. Elgtis 
taip, kaip norėtum, kad elgtusi su tavimi, - tai dar ne visa To- 
ra. Tora tik iš dalies yra moralės kodeksas. Savo esme ji taip 
pat yra virtinė absoliutistinių Dievo įsakymų, apimančių labai 
įvairią veiklą, kurios daugybė formų visiškai neturi nieko ben- 
dra su santykiais tarp žmonių. Netiesa ir tai, kad „visa kita — 
tai komentaras“. Jei būtų buvę taip, tai kitos tautos ir ypač 
graikai būtų lengvai visa tai priėmę. „Visa kita“ — nuo apip- 
jaustymo iki mitybos, sąlyčio ir tyrumo taisyklių - buvo anaip- 
tol ne komentaras, o iš žilos senovės perimti priesakai, milži- 
niškais barjerais atriboję pamaldžius žydus nuo likusios Zmo- 
nijos dalies. Čia ir glūdėjo svarbiausia kliūtis, trukdžiusi ne 
tik universalizuoti judaizmą, bet net ir padaryti įmanoma jį 
praktikuoti visiems žydams. 

Mokydamas Jėzus pamažu pavertė Hilelio aforizmą mo- 
ralinės teologijos sistema ir tokiu būdu iš Įstatymo paliko vien 
jo moralinius ir etinius elementus. Tai nereiškia, kad Jėzus 
buvo negriežtas. Visiškai priešingai. Kai kuriais atžvilgiais jis 
pasisakydavo griežčiau už daugelį išminčių. Pavyzdžiui, jis 
nepripažino skyrybų, ir šis mokymas vėliau tapo (o ir šian- 
dien tebėra) nepaprastai svarbus. Bet lygiai kaip Jėzus nenorėjo 
pripažinti Šventyklos autoriteto, kai ji virto barjeru tarp Die- 
vo ir Žmogaus šventumo siekimo, taip jis atmetė ir įstatymą, 
kai šis ėmė jau ne tiesti kelią į Dievą, o kliudyti juo žengti. 

Rigoristiškas Jėzaus pasiryžimas išplėtoti Hilelio mokymą 
iki jo loginės išvados lėmė tai, kad Jėzus liovėsi buvęs orto- 
doksų išminčium bet kuria prasme ir iš tikrųjų net liovėsi būti 
žydu. Jis sukūrė religiją sui generis, religiją, kurios tikslus pa- 
vadinimas - krikščionybė. Savo etinį judaizmą jis papildė įspū- 

dingu eschatologijos masyvu, kurį rado Izaijo, Danieliaus ir 
Enocho knygose, bei tuo, kas jam atrodé naudinga i$ eséju ir 
Jono Krikštytojo mokymų, taigi galėjo pateikti aiškią mirties, 
teismo ir pomirtinio gyvenimo perspektyvą. Ir šią naująją teo- 
logiją jis pasiūlė visiems, į kuriuos krypo jo pašaukimas, - die- 
vobaimingiems žydams, am ha-arec, samariečiams, susitepu- 
siems, netgi apskritai ne žydams. Tačiau, kaip ir daugelis naujų 
religijų skelbėjų, jis turėjo viešą mokymą, skirtą masėms, ir 
kitą, konfidencialu - savo tikriesiems mokiniams. Pastaroji dok- 
trina daugiausia kalbėjo apie tai, kas turėsią ištikti Jėzų kaip 
žmogų jo gyvenimo ir mirties metu, ir būtent šituo buvo pa- 
remtas jo teigimas, esą jis — Mesijas: ne tik Kenčiantis tarnas, 
bet kažkas nepalyginamai reikšmingesnis. 

Kuo labiau įsigilini į Jėzaus veiklą bei mokymus, tuo aki- 
vaizdesnis darosi tas faktas, kad jie kirtosi su judaizmu keletu 
pražūtingų aspektų, ir dėl to tapo neišvengiama, kad žydų 
vyresnybė jį suims ir patrauks į teismą. Jo priešiškumas Šven- 
tyklai buvo nepriimtinas net liberaliai nusiteikusiems farizie- 
jams, vis dėlto pripažinusiems jai šiokį tokį centro vaidmenį. 
Įstatymą jis atmetė iš pagrindų. Morkus pasakoja, kad, „sušau- 
kęs minią“, Jėzus iškilmingai pareiškęs: „Nėra nieko, kas iš 
lauko įėjęs į žmogų, galėtų jį sutepti. Žmogų sutepa vien tai, 
kas iš žmogaus iSeina"*. Tatai buvo tolygu paneigti Įstatymo 
reikšmę ir nepakeičiamą būtinumą išganymo ir išteisinimo pro- 
cese. Jis teigė Žmogų galint palaikyti tiesioginį santykį su Die- 
vu, net jei tas žmogus ir beturtis, neišmanėlis bei nuodėmin- 
gas; ir, kita vertus, ne Žmogaus paklusimas Torai sukuriąs 
Dievo atsaką, bet Dievo malonė žmonėms, bent jau tiems, ku- 
rie jį tiki ir kurių tikėjimas liepia jiems vykdyti jo priesakus. 

Daugeliui išsimokslinusių žydų ši doktrina atrodė klaidin- 
ga, nes Jėzus atmetė Torą kaip nereikšmingą ir tvirtino, jog 


59 Morkaus 7, 14-15; Bowker, op. cit., 
p. 44. 

Paskutiniam Teismui artėjant, išganymui reikalingas ne klusnu- 
mas Įstatymui, bet tikėjimas. Jeigu Jėzus būtų laikęsis provin- 
cijoje, nieko pikta jam nebūtų atsitikę. Tačiau atvykęs Jeruza- 
lėn su ištisu pulku sekėjų ir atvirai mokydamas, jis prašyte 
prašėsi suimamas ir teisiamas, ypač turint galvoje jo požiūrį į 
Šventyklą, - kaip tik to ir įsikibo jo priešai". Netikri mokyto- 
jai paprastai būdavo ištremiami kur nors į tolimą uzkampi. 
Bet Jézus savo elgesiu teisme uZsitrauké sau gerokai rimtesne 
bausme. Pasirodo, Pakartoto [statymo 17 skyriaus 8-12 eilutés 
konstatuoja, jog teisinés bei religinés kontroversijos klausi- 
mais turi vykti i$samus tardymas, ir pasiekiamas daugumos 
nuosprendis, o jei kuris i$ dalyvaujančiųjų atsisako šį spren- 
dimą pripažinti, jis baustinas mirtimi. Tokių tvirtų įsitikinimų 
ir ginčytis linkusioje tautoje kaip žydų, gyvenančioje įstatymo 
valdžioje, ši nuostata, žinoma kaip „maištingo išminčiaus“ pra- 
sižengimas, buvo laikoma esmine sąlyga, padedančia išsaugoti 
visuomenės darną. Jėzus buvo mokslingas žmogus: todėl prieš 
pat jį suimant, Judas ir pavadino jį „rabi“. Dėl tos priežasties, 
stojęs prieš Sanhedriną (ar kitokį teismą, kad ir kokio jo būta), 
jis pasireiškė kaip maištingas išminčius; o atsisakydamas iš- 
pažinti kaltę, jis papiktino teismą ir savo tylėjimu pasmerkė 
save už šį nusikaltimą. Be jokios abejonės, Jėzaus doktrina la- 
biausiai ir gąsdino Šventyklos kunigus, šamajistinės pakrai- 
pos fariziejus ir sadukiejus, ir visi jie geidė nubausti jį mirtimi, 
kaip parašyta rašte. Tačiau Jėzus negalėjo būti kaltas dėl šio 
nusikaltimo, bent jau ta prasme, kaip vėliau savo judaistinia- 
me kodekse jį apibrėžė Maimonidas. Kad ir kaip ten būtų, 
stokota tikrumo, ar žydai turėjo teisę įvykdyti mirties nuo- 
sprendį. Norint atsikratyti šių abejonių, Jėzus buvo pasiųstas 
romėnų prokuratoriui Pilotui kaip valstybinis nusikaltėlis. Šiuo 
kaltinimu prieš jį visiškai neliudijo jokie faktai, nebent prielai- 


9? E. Bamel, red., The Trial of Jesus, Lon- don, 1970, ypač „The Problem of the 
Historicity of the Sanhedrin Trial“. 

da, jog visi Mesiju besiskelbiantys žmonės anksčiau ar vėliau 
sukursto sukilimą, - romėnų valdžia paprastai i$tremdavo apsi- 
Saukélius Mesijus, jei tik jie imdavo labiau drumsti ramybę. 
Tad Pilotas nebuvo linkęs pripažinti Jėzų kaltu, bet vis dėlto 
dėl politinių priežasčių pripažino. Todėl Jėzus nebuvo užmuštas 
akmenimis pagal žydų įstatymą, bet nukryžiuotas romėnų”. 
Sprendžiant iš Naujojo Testamento aprašymų, Jėzaus teismo 
procesą ar procesus lydėjusios aplinkybės atrodo nenuosek- 
lios”. Bet kita vertus, mes turime labai maža informacijos apie 
kitus to meto teismo procesus, ir visi jie neatrodo nuoseklūs. 

O iš tiesų svarbu buvo ne jo mirties aplinkybės, bet faktas, 
kad vis platesnis Žmonių ratas atkakliai tikėjo jį prisikėlus. 
Tatai ne tik nepaprastai sureikšmino jo moralinius bei etinius 
mokymus, bet ir pagrindė jo pretenziją būti Kenčiančiu tarnu 
ir suteikė įtikimumo jo ypatingai eschatologijai. Paties Jėzaus 
mokiniai suvokė jo mirties ir prisikėlimo reikšmę kaip „Naująjį 
Testamentą“ arba Dievo plano paliudijimą, teikiantį pamatą 
kiekvienam Žmogui sudaryti naują sandorą su Dievu. Bet vis- 
kas, ką jie įstengė nuveikti, kad paskelbtų šią gerąją Zinia, — 
tai kartoti Jėzaus posakius ir pasakoti jo gyvenimo istoriją. 
Tikrąjį evangelinį darbą atliko Paulius Tarsietis, diasporos Zy- 
das iš Kilikijos, iš galilėjiečių šeimos, grįžęs į Palestiną ir stu- 
dijavęs pas Gamalielį Išminčių. Jis turėjo fariziejišką išsilavi- 
nimą, įgalinusį jį suprasti Jėzaus teologiją, ir ėmėsi ją aiškinti, 
kai įsitikino, jog prisikėlimas buvo tikras faktas, o Jėzaus skel- 
bimasis Kristumi (Pateptuoju) pagrįstas. Dažnai įrodinėjama, 
neva Paulius „išgalvojęs“ krikščionybę, perimdamas etinius 
Kristaus mokymus ir įdiegęs į juos naują teologiją, pasiskolintą 
iš intelektualinių helėnistinės diasporos sąvokų. Jo distinkcija 
2 J. Blinzner, The Jewich Punishment 2 Encyclopaedia Judaica, t. 10, p. 12-13 
of Stoning in the New Testament Peri- ir bibliografija; H. Cohn, The Death of 
od, ir E. Bammel, Crucifixion asa Jesus, New York, 1971; S. G. F. Bran- 


Punishment in Palestine, kn. E. Bam- don, The Trial of Jesus of Nasareth, Lon- 
mel, op. cit., p. 147-161 ir 162-165. don, 1968. 

tarp „kūno“ ir „dvasios“ buvo lyginta su Filono kūno ir sielos 
dichotomija”. Taip pat teigiama, esą sakydamas „Kristus“, Pau- 
lius turėjęs galvoje kažką panašaus į Filono „Logosą“. Tačiau 
Filonas operavo abstrakcijomis. Pauliui Kristus buvo realy- 
bė“. Kūno ir sielos terminais Filonas norėjo įvardyti Žmogaus 
prigimtyje verdančią vidinę kovą. Sakydamas „dvasia“ ir „kū- 
nas“, Paulius kalbėjo apie išorinį pasaulį, - žmogus esąs kū- 
nas, o dvasia - tai Dievas, arba Kristus“. 

O iš tikrųjų, matyt, ir Jėzus, ir Paulius buvo išaugę Palesti- 
nos judaizmo dirvoje. Nė vienas jų nesiskolino sąvokų iš helė- 
nistinės diasporos. Abu skelbė naują teologiją, ir iš esmės tai 
buvo ta pati teologija. Jėzus pranašavo Naująją Sandorą, kuri 
būsiąnti suteikta per jo kraujo praliejimą „už daugelį“ bei jo 
prisikėlimą“. Paulius mokė, jog ši pranašystė išsipildė, jog Kris- 
tus įsikūnijo Jėzuje ir šitaip radosi Naujoji Sandora, atvira jąja 
tikintiems. 

Nei Jėzus, nei Paulius neneigė moralinės ar etinės Įstaty- 
mo vertės. Jie tiesiog išskyrė jo esmę iš jo istorinio konteksto, 
kurį abudu laikė pasenusiu. Sakyti, kad Paulius skelbė išgany- 
mą malone, priešinamą išganymui darbais (t. y. Įstatymo lai- 
kymuisi), yra grubus supaprastinimas. Iš tikrųjų Paulius sakė, 
jog geri darbai sudaro pagrindą likti tinkamam būti išrinktam 
Naujajai Sandorai, bet patys vieni nėra pakankami išganymui 
pelnyti, nes jis įgyjamas malonės dėka. Tiek Jėzus, tiek Paulius 
buvo tikri žydai ta prasme, kad religiją suvokė kaip įvykių 
seką. Pridurdami naują įvykį, jiedu liovėsi buvę žydai. Pasak 
Pauliaus, kai Kristus atėjo kaip Jėzus, Toros pamatas buvo anu- 
liuotas. Kadaise pirmoji žydų sandora buvo priemonė užsitik- 
rinti malonę. Tačiau, sakė Paulius, tai jau nebėra teisinga. Die- 
? Pvz., E. R. Goodenough, Paul and Oxford, 1978, p. 308-336. ?* E. P. 
the Hellenization of Christianity, kn. J. | Sanders, Paul and Palestinian Judaism, 
Neusner, red., Religions in Antiquity, London, 1977, p. 555-556. ?* Mor- 


Leiden, 1968, p. 22-68. ?*S. Sand- kaus 14, 24-28. 
mel, Judaism and Christian Beginnings, 

vo planas pakito. I$ganymo mechanizma dabar sudaré Nauja- 
sis Testamentas, tikéjimas Kristumi. Abraomui duoti sando- 
ros pažadai nebegalioja jo dabartiniams palikuonims, bet krikš- 
čionims: „O jei priklausote Kristui, tai esate ir Abraomo pali- 
kuonys bei paveldėtojai pagal pažadą“??. Jėzus metė iššūkį, o 
Paulius konkrečiai paneigė pamatinį judaizmo išganymo pro- 
cesą: išrinkimą, sandorą, Įstatymą. Jie esą nebeveiksnūs, išs- 
tumti, pasibaigę. Sudėtingą teologinį procesą galima būtų api- 
bendrinti trumpai ir aiškiai: Jėzus sukūrė krikščionybę, o Pau- 
lius ją skelbė. 

Tad Kristus ir krikščionys perėmė iš Judaizmo jo univer- 
salistinį potencialą ir paveldą. Patsai Jėzus Kristus stengėsi 
įgyvendinti dieviškąją misiją pagal pranašystę: „Tavo pali- 
kuonyse palaimintos bus visos Žemės tautos“. Šią gerąją Žinią 
Paulius nunešė toli į diasporos žydų pasaulį ir greta ju gyve- 
nusioms nežydų bendruomenėms. Jis ne tik priėmė Jėzaus pa- 
lestiniškojo universalizmo logiką ir pavertė jį visuotiniu uni- 
versalizmu, bet ir paneigė senųjų kategorijų egzistavimą. „Se- 
nasis žmogus su jo darbais“, ankstesnysis išrinkimas ir Įstaty- 
mas buvo „nusivelkami“, o Naujoji Sandora ir jos naujasis išrink- 
tasis, „naujasis Žmogus“, sukurtas pagal Dievo paveikslą ir 
tik šito ribojamas, - ,apsivelkamas". Vertais būti išrinktus ti- 
kėjimui bei malonei Žmones daro vien ju Žmogiškoji situacija: 
„Čia jau nebėra nei graiko nei žydo, nei apipjaustyto nei nea- 
pipjaustyto, nei barbaro nei skito, nei vergo nei laisvojo, bet 
visa ir visuose - Kristus“. 

Tad štai tam tikra prasme ir buvo Seleukidų laikų refor- 
mininkų universalistinės reformos programa. Bet Menelajas 
ir jo intelektualūs šalininkai bandė diegti universalizmą iš vir- 
šaus, sudarę sąjungą su valdžios ir turtų sluoksniais, armijo- 
mis ir mokesčių rinkėjais, - ir šitaip neišvengiamai įvarė di- 
?7 Galatams 3, 29; Romieciams 4, 12- 

25. *? Kolosiečiams 3, 9-11. 

desniaja bendruomenės dalį, ypač neturtinguosius, tiesiai į glé- 
bį Toros rigoristams; o Jėzus ir Paulius skiepijo universalizmą 
iš apačios. Jėzus, išsimokslinęs žmogus, sakė, jog mokslai nesą 
reikalingi, ir Įstatymo esme laikė ne jo raidę, bet dvasią, tokiu 
būdu priimdamas neišsilavinusius, neišmanančius, niekinamus 
am ha-arec ir sykiu padarydamas juos savo ypatingais rėmė- 
jais. Paulius šią žinią paskleidė tarp tų, kurie apskritai buvo 
už įstatymo ribų. Kitaip nei reformininkai helėnistai, jis iš tik- 
rųjų sugebėjo pažadinti giliai judaizme, senojoje Jahvės religi- 
joje įsišaknijusį jausmą, jėgą, kurią beveik galėjai pavadinti 
sandora grįsto tikėjimo kvintesencija, - t. y. idėją, esą Dievas 
sugriausiąs įsitvirtinusią pasaulio tvarką, beturčius padary- 
sias turtingus, o silpnuosius - stiprius, esą jis teiksiąs pirmenybę 
ne išminčiams, bet nekaltiesiems ir pakelsiąs paniekintus ir 
nusižeminusius. Joks kitas žydas, net ir Jėzus, neplétojo šios 
temos iškalbingiau už Paulių. Tad jojo skelbiama religija buvo 
ne tik universalistinė, bet ir revoliucinė, - tačiau tai buvo su- 
dvasinta ir be prievartos vykstanti revoliucija. 

Šios žinios pasirengusi laukė milžiniška žmonijos dalis. Dia- 
spora, po kurią su džiaugsmu keliavo Paulius ir kiti, buvo gau- 
singa. Romėnų geografas Strabonas teigia, jog visame apgyven- 
tame pasaulyje žydai sudarė galybę. Vien Egipte jų gyveno 
milijonas. Aleksandrijoje, turbūt didžiausiame pasaulio mies- 
te po pačios Romos, jie sudarė dviejų iš penkių kvartalų daugu- 
mą. Daugybė gyveno Kirėnėje ir Berenikėje, Pergame, Milete, 
Sarduose, frigų Apamėjoje, Kipre, Antiochijoje, Damaske ir 
Efeze, taip pat abipus Juodosios jūros. Romoje jie jau buvo 
išgyvenę 200 metų ir dabar sudarė joje masyvią koloniją; o iš 
Romos jie pasklido po visus Italijos miestus, tuomet į Graikiją 
bei Ispaniją ir anapus jūros į šiaurvakarių Afriką. Daugelis šių 
diasporos žydų buvo perdėm dievobaimingi ir liko atkakliai 
laikytis Toros su visu jos esminiu griežtumu. Tačiau kiti laukte 
laukė, kad kas juos įtikintų, jog jųjų tikėjimo esmę galima iš- 

saugoti — o gal net ir sustiprinti — atsisakius apipjaustymo ir 
gausybės senovinių Mozės įstatymų, kurie taip apsunkino gy- 
venimą modernioje visuomenėje. O dar labiau pasirengę atsi- 
versti buvo pamaldūs nežydai, artimi diasporos žydų bend- 
ruomenėms, tačiau ligi tol nuo jų atkirsti būtent dėl tos priežas- 
ties, kad negalėjo priimti taisyklių, kurias krikščionys dabar 
paskelbė nebereikalingomis. Taigi pamažu plintančios naujo- 
sios religijos sklaida įsibėgėjo. Etinis monoteizmas buvo tokia 
idėja, kurios laikas kaip tik atėjo. Tai žydiška idėja. Bet krikš- 
čionys pasiėmė ją ir paskleidė platesniam pasauliui, šitaip atim- 
dami iš žydų jų pirmgimystės teisę. 

Krikščionybės ir judaizmo išsiskyrimas buvo laipsniškas 
procesas. Tam tikru mastu jį sąlygojo pačių žydų veiksmai. 
Žydiškosios krikščionybės atsiradimo ir iškilimo esminį kon- 
tekstą sudarė judaizmo konsolidacija apie rigoristų sustiprintą 
Mozės įstatymą; šią konsolidaciją paskatino Makabiejų sutriuš- 
kinta reformų programa. Lygiai taip pat prievartos link kryps- 
tantis žydų rigorizmas ir 66-70 m. po Kr. neišvengiamai įvykęs 
jo beatodairiškas susidūrimas su graikų-romėnų pasauliu ga- 
lutinai nukirto krikščioniškąją judaizmo šaką nuo jos žydiškojo 
kamieno. Ankstyviausieji Kristaus sekėjai Jeruzalėje, be jokios 
abejonės, laikė save žydais. Netgi labiausiai kraštutinis jų — 
Steponas - viso labo tik prikėlė kai kuriuos senosios reformų 
programos intelektualinius principus. Savo ilgoje ginamojoje 
kalboje prieš Sanhedriną jis atkartojo reformininkų požiūrį, 
esą Dievas negali būti lokalizuojamas Šventykloje: „Vis dėlto 
Aukščiausiasis negyvena rankų darbo būstuose. Taip sako ir 
pranašas: Dangus — mano sostas, o žemė - pakojis po mano 
kojų. Kokius namus jūs norite man pastatyti? — klausia Vieš- 
pats, — ar kokia mano poilsio vieta? Argi ne mano ranka visa 
tai padarė?!“ Tačiau jau kitu atsikvėpimu jis išvadino savo kal- 
tintojus „kietasprandžiais pagonių širdimis ir ausimis“, - t. y. 
blogais žydais; ir tiek jo išpuolis, tiek jo užmušimas akmeni- 

mis vyko judaizmo rėmuose“. Iš Apaštalų darbų 15-ojo sky- 
riaus aiškėja, kad Pauliaus misijos pradžioje tarp Jeruzalės 
krikščionių būta nemažai fariziejų, kuriems dar atrodė, jog 
net nežydai atsivertėliai turėtų būti apipjaustomi, ir tik nemen- 
komis pastangomis Pauliui pavyko padėti savo ganytiniams 
išvengti šios prievolės!'“. Judėjoje Kristaus sekėjai žydai - o 
jie nedvejodami būtų taip save apibūdinę - ir toliau apipjausty- 
davo bei nesiliovė daugeliu požiūrių laikytis Mozės įstatymo 
iki pat 66-70 m. po Kr. katastrofos. 

Abu didieji žydų sukilimai prieš romėnų valdžią traktuotini 
ne tiesiog kaip kolonizuotos tautos maištavimai, įkvėpti reli- 
ginio nacionalizmo, bet kaip rasiniai ir kultūriniai konfliktai 
tarp Žydų ir graikų. Jau nuo II a. pr. Kr. ir toliau žydų litera- 
tūrai taip būdinga ksenofobija ir antihelėnizmas buvo atliepia- 
mas atitinkamais jausmais iš graikų pusės. Nenormalu būtų 
kalbėti apie antisemitizmą Antikos laikais, nes šis terminas ir 
pats tebuvo nukaltas tik 1879 m. O vis dėlto antisemitizmo, 
nors taip ir nevadinamo, neabejotinai būta, ir jo mastas augo. 
Nuo žilos senovės „Abraomo vaikai“ buvo ir suvokė save kaip 
„ateivius ir keleivius“. Tokių grupių netrūko, - habirai, apėmę 
ir izraelitus, buvo tik viena iš jų, - ir visos jos buvo nemėgsta- 
mos. Tačiau pirmojo tūkstantmečio pr. Kr. antrojoje pusėje 
pradėjęs reikštis specifinis priešiškumas žydų atžvilgiu buvo 
žydų monoteizmo ir jo socialinių pasekmių funkcija. Žydai 
nepripažino ir negalėjo pripažinti kitų dievybių egzistavimo 
ar rodyti joms pagarbą. Jau 500-aisiais m. pr. Kr. žydų tikė- 
jimas buvo labai senas ir išlaikęs senovines praktikas bei tabu, 
kurių kitur jau buvo atsisakyta, bet kurių žydai ištikimai lai- 
kėsi, savo vis rigoristiškesnių vadų įkvepiami. Apipjaustymas 
juos atskyrė nuo kitų Žmonių, graikų-romėnų pasaulis laikė šį 
paprotį barbarišku ir šlykštėjosi juo. Tačiau apipjaustymas bent 


3? Apaštalų darbai 7, 48-60. 1% Apd. 
15, 5; Galatams 2, 6-9. 

jau neuZkirto kelio visuomeniniam bendravimui. O senieji Zydu 
mitybos ir tyrumo įstatymai kaip tik tą ir daré. Galbūt labiau 
nei kuris kitas veiksnys tatai žadino priešiškumą žydų bend- 
ruomenėms. Trumpai tariant, antikos laikų antisemitizmo iš- 
takos buvo jų „svetimumas“: žydai ne tik buvo atsikraustė- 
liai, - jie dar ir laikėsi skyrium!“!, 

Baigiantis IV a. pr. Kr. (150 metų prieš susidūrimą su Seleu- 
kidais) rašęs Hekatajas iš Abderos daugeliu požiūrių palan- 
kiai atsiliepė apie žydus, bet kritikavo jų nenormalų gyvenimo 
būdą, kurį vadino „nesvetinga ir nežmoniška gyvensena“!*?, 
Plintant graikų idėjoms apie žmonijos vientisumą, žydų tenden- 
cija laikyti nežydus rituališkai netyrais ir drausti vedybas su 
jais kėlė priešiškumą ir atrodė nehumaniška; neretai jiems tai- 
kytas apibūdinimas „mizantropiški“. Dėmesio verta tai, kad 
Babilonijoje, kur niekad neprasiskverbė graikų idėjos, didžiulė 
žydų bendruomenė nebuvo traktuojama priešiškai. Juozapas 
Flavijus sako, jog antižydiškos nuostatos ten neegzistavo!“ 
Graikai oecumene, t. y. civilizuotą pasaulį (priešinamą anapus 
jo esančiam chaosui), pasaulį, kuriame vyravo jų idėjos, regėjo 
kaip daugiarasę, daugiatautę visuomenę, o tie, kurie jos nepri- 
imdavo, būdavo Žmogaus priešai. Savo Zymiajame išpuolyje 
prieš Mozės judaizmą Antiochas Epifanas prisiekė panaikinti 
„Žmonijai priešiškus“ žydų įstatymus ir paaukojo kiaulę vir- 
šum žydų šventųjų knygu'*. 133 m. pr. Kr. Seleukidų valdovui 
Antiochui Sidetui jo patarėjai pasakė, kad Jeruzalę reikėtų su- 
griauti, o žydų tautą sunaikinti, nes jie esą vienintelė tauta 
pasaulyje, atsisakanti bendrauti su likusiąja žmonijos dalimi. 

Didžiuma antisemitinių jausmų, prasismelkusių į literatūrą, 
buvo atsakas į tai, kas išoriniam Zvilgsniui atrodė kaip agresy- 
vus žydų būdas pateikti savo religijos istoriją. III a. pr. Kr. grai- 
101 Sevenster, The Roots of Pagan Anti- |? Contra Apionem, 1, 71. '* Diodo- 


Semitism in the Ancient World, Leiden, rus, Bibliotheca, 34, 1; cit. iš Encyclo- 
1975, p. 89. 192 Cit. i$ ibid., p. 90.  paedia Judaica, T. 3, p. 87. 

kakalbis Egipto kunigas Manetonas parašė savo šalies istoriją, 
kurios kelios ištraukos išliko Juozapo Flavijaus Žydų senovėje, - 
jose puolamas žydų būdas pateikti Išėjimą. Akivaizdu, kad Ma- 
netonui ir kitiems Egipto intelektualams jis skambėjo giliai įžei- 
džiamai, ir jie reagavo atitinkamai. Manetonas aiškina, esą Išėji- 
mas visai nebuvęs stebuklingas išsigelbėjimas: iš tikrųjų neva 
buvusi išvaryta raupsuotųjų kolonija ir kitos užkrėstos grupės. 
Pareikšdamas kaltinimą, esą Mozė (kurį jis vadina Osarsifu, 
atsimetėliu egiptiečių kunigu) įsakęs žydams „neturėti ryšio 
su niekuo, išskyrus savosios konfederacijos narius“, Manetonas 
atliepia graikų įsivaizdavimą apie žydus kaip mizantropišką 
tautą, tačiau akivaizdu, kad egiptiečių antisemitizmas pasireiš- 
kė anksčiau, negu graikai nukariavo Egiptą. Nuo Manetono 
laikų matome, kaip randasi pirmieji antisemitiniai šmeižtai ir 
prasimanymai. Įvairūs graikų rašytojai juos kartojo ir tobulino, 
sakydami, neva Mozės įstatymai konkrečiai įsako žydams ne- 
rodyti geros valios jokiems Žmonėms, o ypač - graikams. Kri- 
tikos žydų adresu mastą nepaprastai išplėtė Hašmonėjų kara- 
lystės įkūrimas ir jos religinė priespauda graikiškų (pagoniškų) 
miestų atžvilgiu. Egiptiečių paleisti šmeižtai plačiai cirkulia- 
vo, ir įrodinėta, esą Žydai neturį jokio realaus pagrindo preten- 
duoti į Palestiną, - jie visados buvę benamiai klajūnai ir Judė- 
joje esą įsikūrę tik epizodiškai. Atsakydami žydai pareiškė, jog 
Izraelio žemė - tai Dievo dovana žydams: apokrifinės Saliamo- 
no Išminties knygos, parašytos I a. pr. Kr., 12 skyriuje jos anks- 
tesnieji gyventojai smerkiami ir vadinami vaikžudžiais, kani- 
balais ir žudikais, praktikuojančiais neįsivaizduojamas baisy- 
bes, - „Taip ant jų nužengė griežtas pasmerkimas“!*, 

Kaip ir moderniaisiais laikais, pasakos apie žydus būdavo 
kažkaip sufabrikuojamos, o tada be galo kartojamos. Tvirtini- 
mas, neva žydai garbiną asilus ir savo Šventykloje laiką asilo 


105 Išminties 12, 3-11. 


204 


II. JUDAIZMAS 


galva, siekia dargi II a. pr. Kr. Jj panaudojo Apolonijus Molo- 
nas, pirmasis parašęs esė, nukreiptą išskirtinai prieš žydus, o 
vėliau šis pramanas figūravo Posidonijaus, Demokrito, Apio- 
no, Plutarcho ir Tacito raštuose, - pastarasis kartojo jį, nors 
puikiausiai žinojo, kad Žydai niekados jokių atvaizdų negar- 
bino!“. Kitas prasimanymas skelbė, neva žydai slapčia savo 
Šventykloje aukoją žmones: štai kodėl ten esą niekam nelei- 
džiama įeiti. Jie vengią kiaulienos, nes turį didesnę tikimybę 
užsikrėsti raupais, - tai Manetono šmeižtų aidas. 

Negana to, kaip ir moderniaisiais laikais, antisemitizmą 
kurstė ne tik vulgarūs gandai, bet ir sąmoninga intelektualų 
propaganda. Visiškai aišku, kad I a. po Kr. nuolat augančios 
antižydiškos nuostatos buvo nemažu mastu sukurtos rašyto- 
jų, daugiausia graikų. Romėnai, kadaise buvę žydų sąjungi- 
ninkai, iš pradžių dideliuose miestuose dalijo žydų bendruo- 
menėms privilegijas — pvz., teisę nedirbti per šabą!". Tačiau 
įsikūrus imperijai ir pradėjus garbinti imperatorių, santykiai 
sparčiai blogėjo. Žydų atsisakymas atlikinėti valstybinės die- 
vogarbos formalumus buvo traktuojamas ne tik kaip būdin- 
gas žydų uždarumas ir nemandagumas - o tokius kaltinimus 
graikai visuomet reikšdavo žydams, - bet dargi kaip aktyvus 
nelojalumas. Oficialiosios Romos priešiškumą netruko dar la- 
biau sukurstyti graikų intelektualai. Vienas iš antisemitinės 
propagandos centrų buvo Aleksandrija, kurioje gyveno ypač 
didelė žydų bendruomenė, o tarp graikų ir žydų vyravo ypač 
įtempti santykiai. Kaip ramybės drumstėjas garsėjo Aleksand- 
rijos bibliotekai vadovavęs Lisimachas. Kaip tik po čia kilusių 
neramumų imperatorius Klaudijus, kad ir patvirtindamas žydų 
teises, viešai juos įspėjo nuosaikiau elgtis kitų tautų religijų 
atžvilgiu'“. Išliko jo ediktas Aleksandrijai, užrašytas ant pa- 
piruso. Jame tenykštei žydų bendruomenei sakoma, kad jeigu 


107 


106 Sevenster, op. cit., p. 8-11. Juozapas Flavijus, Senovė, 14:187, 

jos nariai pasirodys esa netolerantiški, jis pasielgs su jais kaip 
su tauta, kuri „visame pasauly skleidžia visuotinės blogybės 
užkratą“, - čia ir vėl girdime Manetono aidą!?. Antisemitiškai 
nusiteikę graikų intelektualai ne tik skleidė kaltinimus, kaip 
darė Apionas, bet dar ir sistemingai nuodijo valdovų protus. 
Pavyzdžiui, imperatorius Neronas asmeniškai nejautė jokio 
priešiškumo žydams, o viena talmudinė tradicija net pateikia 
jį kaip prozelitą; tačiau jo graikas auklėtojas Cheremonas buvo 
žymus antisemitas. 

Po Nerono Didžiojo mirties santykiai tarp žydų ir Romos 
nuolat prastėjo, tik trumpam stabtelėję jo vaikaičio valdymo 
Judėjoje metu. Maištas iš tikrųjų galėjo kilti valdant Kaligulai 
(37-41 m. po Kr.), noréjusiam įvesti tiesioginį imperatoriaus 
garbinimą, jeigu į jo gyvybę nebūtų maloningai pasikėsinta. 
Vienas iš jį lėmusių veiksnių neabejotinai buvo žydų apokalip- 
tinio nacionalizmo atsiradimas, - Tacitas aiškiai pasako: „Dau- 
gelis žydų buvo tvirtai įsitikinę, jog senovės kunigų raštuose 
esą parašyta, kad tais laikais Rytai įgysią galybę ir pasaulį 
užvaldysią tie, kurie atėjo iš Judėjos“"'?. Bet nė kiek ne mažiau 
prisidėjo ir auganti graikų ir žydų tarpusavio neapykanta. Su- 
helėninti nežydai sudarė Palestinos elitą. Būtent iš jų, o ne iš 
žydų rasdavosi turtingieji ir pirkliai. Jie sudarė vietinę valdi- 
ninkiją bei mokesčių rinkėjus. Romėnų garnizonuose tarnavo 
daugiausia nežydai, pašaukti iš helėnizuotų miestų, kaip antai 
iš Cezarėjos ar samariečių Sebastijos. Kaip ir Aleksandrijos grai- 
kai, Palestinos helėnai garsėjo savo antisemitinėmis nuostato- 
mis: niekas kitas, o tik graikakalbiai iš Jabnės ir Aškelono pri- 
kurstė Kaligulą imtis veiksmų prieš Zydus!!!. Kvailai uZsispyre 
romėnai vis rinkosi Judėjos prokuratorius iš graikakalbių nežy- 
dų sričių, - paskutinysis jų, o ir pats nenuovokiausias, buvo 
Gesijus Floras, kilęs iš Mažosios Azijos graikų. I a. po Kr. romė- 


109 Cit. iš Encyclopaedia Judaica, t. 3, p. |! Tacitas, Istorijos, 5:13. 111 Ben Sas- 
9(). son, op. cit., p. 296. 

nu vyresnybé valdé Palestina nerangiai ir nevykusiai. Jie taip 
pat nuolat stokodavo pinigu skoloms padengti, ir jsiverZimai 
i Šventyklos iždą neva nesumokėtų mokesčių pretekstu perio- 
diškai papiktindavo žydus. Siautėjo daugybė nebaudžiamų 
plėšikaujančių gaujų, į kurias plūsdavo prasiskolinusieji bei po- 
litiškai nepatenkinti elementai. Nemaža dalis ūkininkų bevil- 
tiškai skendėjo skolose. Miestuose, kuriuose maišėsi gyvento- 
jai graikai ir žydai, neretai tvyrodavo įtempta atmosfera. 

Iš tikrųjų pats sukilimas pratrūko 66 m. po Kr. ne Jeruzalė- 
je, o Cezarėjoje, išjudintas teismo bylos tarp graikų ir žydų, 
pasibaigusios graikų pergale. Atšvęsdami ją, jie surengė pogro- 
mą žydų kvartale, tuo tarpu graikakalbis romėnų garnizonas 
nesiėmė jokių priemonių. Jeruzalę pasiekusios žinios sukėlė 
ten audrą, ojausmus dar labiau įkaitino ta aplinkybė, kad Floras 
pasirinko būtent šį momentą pasiimti pinigų iš Šventyklos iždo. 
Įsiliepsnojo kovos, romėnų daliniai nusiaubė Aukštutinį mies- 
tą, Šventyklos kunigai sustabdė aukojimus už romėnų tautą 
bei imperatorių, o tarp nuosaikių ir karingai nusiteikusių žydų 
prasidėjo ginčai. Į Jeruzalę tvino įnirtę ir keršto ištroškę žydai 
pabėgėliai iš kitų miestų, kur graikų dauguma įsiverždavo į 
žydų kvartalus ir degindavo jų namus. Šis elementas padėjo 
nusverti ekstremistų pusei, ir maištininkai užpuolė bei išžudė 
romėnų garnizoną. Taigi Didysis maištas buvo pilietinis ir ra- 
sinis karas tarp graikų ir žydų. Bet sykiu tai buvo ir pilietinis 
karas tarp pačių žydų, nes, kaip ir Makabiejų laikais, žydų 
aukštuomenei, daugiausiai helėnizuotai, buvo priskiriamos tos 
pačios kaip ir graikų nuodėmės. Įsigalėję Jeruzalėje, radikalieji 
nacionalistai atsigręžė prieš turtinguosius. Vienas iš pirmųjų 
veiksmų, kurių jie ėmėsi, - tai sudeginti Šventyklos archyvus, 
kad būtų sunaikinti visi įrašai apie skolas. 

66 m. po Kr. Didysis sukilimas ir Jeruzalės apgultis - tai 
vienas iš reikšmingiausių ir šiurpiausių įvykių žydų istorijoje. 
Deja, jis menkai teaprašytas. Tacitas paliko ilgą šio karo ap- 

rašymą, bet išliko tik jo fragmentai. Rabinu pasakojimus sudaro 
aiškaus istorinio konteksto neturinčios įdomybės ar visiškos 
fantazijos. Išlikusių įrašų bei archeologinių duomenų labai ma- 
Zal", Praktiškai vienintelis mūsų turimas autoritetas šio karo 
klausimais lieka Juozapas Flavijus, o jis tendencingas, priešta- 
ringas ir visiškai nepatikimas. Bendrais bruožais įvykių eiga 
būtų tokia. Po to, kai Jeruzalėje buvo išžudytas garnizonas, 
romėnų legatas Sirijoje Cestijus Galas surinko didžiules pajė- 
gas Akroje ir išžygiavo miesto link. Pasiekęs jo pakraščius, jis 
su apmaudu išvydo Žydų pasipriešinimo jėgų mastą ir įsakė 
trauktis, o šis traukimasis virto bėgimu. Tuomet reikalo ėmė- 
si Roma ir pasiuntė į Judėją milžiniškas pajėgas, ne mažiau 
kaip keturis legionus - V, X, XII ir XV, o vadovavimą pavedė 
vienam iš labiausiai patyrusių generolų Titui Flavijui Vespa- 
sianui. Vespasianas neskubėjo ir davė Jeruzalei ramybę, kol 
neiššlavė maištininkų pakrantėje, neužsitikrino sau komunika- 
cijų, nesunaikino daugumos žydų užimtų tvirtovių bei nenu- 
maldė krašto; tačiau šitaip jis negailestingai paliko miestą vie- 
ną. 69-aisiais m. po Kr. Vespasianas buvo paskelbtas impe- 
ratoriumi, ir metų pabaigoje jis išvyko į Romą, palikęs savo 
vyriausiąjį sūnų, dvidešimt devynerių metų Titą, vadovauti 
galutiniam kampanijos etapui, Jeruzalės apgulčiai ir paėmimui, 
kurie užtruko nuo 70 m. po Kr. balandžio iki rugsėjo. 
Juozapas Flavijus dalyvavo šiuose įvykiuose ir vaidino gana 
svarbų vaidmenį; jis paliko mums du skirtingus jų atpasako- 
jimus. Didžiąją dalį savo Žydų karo, kuriame pateikęs žydų 
istoriją Palestinoje nuo Makabiejų laikų, jis detaliai aprašo 66- 
70 m. įvykius, Flavijus parašė dar gyvam esant Titui, kuris 
perėmė sostą po Vespasiano. Tada, maždaug po dvidešimties 
metų, Juozapas Flavijus užbaigė savo Žydų senovę, pateikda- 
mas joje visą istoriją nuo pat pasaulio sukūrimo (daugiausia 


112 Shaye J. D. Cohen, Josephus in Gali- as a Historian, Leiden, 1979, 1 Priedas, 
lee and Rome: His Vita and Development p. 243; 253. 

remdamasis Biblija) ir sustodamas ties 66-aisiais, bet pridéjo 
dar priedą — autobiografinę apybraižą Vita. Tarp Karo ir Gyve- 
nimo esama daugybės neatitikimu!P. Daugelis Antikos isto- 
rikų rašė vadovaudamiesi tendencingais motyvais. Flavijaus 
bėda ta, kad jo motyvai tarp abiejų veikalų parašymo kito. 
Pavyzdžiui, Gyvenimą jis rašė atsiliepdamas į žydų rašytojo 
nė priežastis, lėmusi Juozapo požiūrio pasikeitimą, buvo ta, 
kad jis tapo pavyzdžiu, gerai iliustruojančiu žydų fenomeną, 
amžiams bėgant labai paplitusį: protingas jaunuolis, jaunystė- 
je pripažinęs modernybę ir savojo laiko sklaidą, vėliau, sulau- 
kęs vidutinio amžiaus, grįžta prie savo žydiškų šaknų. Rašy- 
tojo karjerą jis pradėjo kaip romėnų apologetas, o baigė ją tapęs 
vos ne žydų nacionalistu. 

Štai kodėl, kaip neseniai pastebėjo vienas Flavijų analizuo- 
jantis autorius, nesunku sugriauti pasitikėjimą jo pasakojimu, 
bet beveik neįmanoma pakeisti jį teisingu!"“. Taigi kaip jis nu- 
šviečia šį tragišką Žydų istorijos skyrių? Iš visa ko susidaro 
įspūdis, kad žydai buvo perdėm susiskaldę į galybę grupuočių. 
Sukilimą pradėjęs garnizono išžudymas buvo kuklios mažu- 
mos darbas. Tik atrėmus Cestijų Galą ir sunaikinus jo pajėgas, 
aristokratija ryžosi telkti kariuomenę, ir netgi tada ji dar vado- 
vavosi įvairiais motyvais. Ji, matyt, siekė išlaikyti valdžią ir 
laukti, kas bus toliau. Tad nukaldinta bronzos monetų - šekelio, 
pusės šekelio ir smulkių. Juozapas Flavijus, vienas vyresniųjų 
kunigų, ėjęs pareigas aristokrato Eleazaro ben Ananijo namuo- 
se, su dar dviem kitais kunigais buvo pasiųstas į Galilėją rengti 
gyventojų kariniam konfliktui. Paaiškėjo, kad gyventojų dau- 
guma nenorėjo karo. Ūkininkai nekentė plėšikų (tarp kurių bū- 
davę ir ultranacionalistiškų žydų), be to, jie nekentė ir miestų. 
Romėnų jie irgi nemėgo, bet visiškai netroško stoti prieš juos į 


113 Išvardyta ibid., p. 3-23. !* Ibid., p. 
328-341. 15 Ibid., p. 181. 

kovą. Iš miestų Seforis buvo proromėniškas, Tiberiada suskilu- 
si, Gabara teikė pirmenybę Jonui Giskaliečiui, vienam iš maiš- 
tininkų vadų. Juozapas sakosi mėginęs suvienyti miestus, vals- 
tiečius ir gaujas, tačiau nesėkmingai; valstiečiai nenorėję jungtis, 
o mobilizuoti netrukus dezertyruodavę. Tad jis pasitraukė į 
senąją Erodo tvirtovę Jotapatą ir, simboliškai pasipriešinęs, 
pasidavė Vespasianui. Nuo tol tarnavo romėnams - iš pradžių 
vertėju Jeruzalės apgultyje, vėliau propagandininku. Juozapas 
užėmė tokią pačią poziciją kaip ir Jeremijas pirmojo Jeruzalės 
žlugimo metu: viskas esą Dievo valioje, o romėnai - Jo įran- 
kis; todėl grumtis prieš juos ne tiktai kvaila, bet ir nedora", 

Juozapas Flavijus turbūt neklydo, šį ilgą, žvėriškai žiaurų 
ir alinantį karą laikydamas smulkių, piktavalių mažumų dar- 
bu abiejose kariaujančiose pusėse. Vėliau jis pamažu pradėjo 
įžvelgti žydų religinių bei politinių teisių reikalavimo pagris- 
tumą, ėmė bent kiek labiau gerbti Makabiejus ir didžiuotis 
bei gėrėtis žydų partikuliarizmu. Tačiau jo pradinis teigimas, 
jog Jeruzalės pasipriešinimas buvęs protu nesuvokiamas, lieka 
nesugriautas. Titas turėjo 60 000 vyrų ir naujausią apsiausties 
įrangą. Jis galėjo kliautis, kad badas ir žydų susiskaldymas 
padarys savo darbą. Gynėjai turėjo apie 25 000 karių, pasida- 
lijusių į grupuotes: zelotai, vadovaujami Eleazaro ben Simo- 
no, laikėsi įsitvirtinę Antonijoje ir Šventykloje; ekstremistas Si- 
meonas ben Gioras ir jo sikarijai valdė aukštutinį miestą; o 
dar buvo idumėjai ir kiti partizanai, vadovaujami Jono Giska- 
liečio. Gyventojų dauguma ir pabėgėliai buvo bejėgiai kaliniai 
šių kariūnų rankose. Paskutinius apgulties tarpsnius Juozapas 
smulkiai aprašė su šiurpiausiomis detalėmis. Romėnams teko 
kautis kiekviename žingsnyje. Jie nusiaubė Antoniją, tuomet 
paėmė Šventyklą, kurią sudegino, po mėnesio - Erodo citade- 
lę. Žmones pardavinėjo į vergovę arba žudė, arba palikdavo 


116 Juozapo pasakojimo analizę žr. 
ibid., p. 230. 

gyvus sutikti mirtj Cezaréjos, Antiochijos bei Romos arenose. 
Simeoną ben Giora paėmė gyvą, nugabeno į Roma, Tito trium- 
fo eitynėms, o tada įvykdė mirties bausmę Forume. Ten tebe- 
stovi Tito arka, o jos akmenyje iškalta iš Šventyklos jo pa- 
grobtoji menora. Savo rūmuose jis taip pat saugojo uždangą, 
andai atitvėrusią Šventų Švenčiausią, ir Rašto kopiją, - o, kad 
visa tai būtų išlikę! 

Jeruzalei kritus, liko tik trys žydų pasipriešinimo centrai: 
Erodiumas, kuris buvo netrukus paimtas, Macherontas, paim- 
tas 72 m. po Kr., ir Masada - įspūdinga 1300 pėdų aukščio 
uola Judėjos dykumos pakraštyje, Erodo 37-31 m. pr. Kr. pa- 
versta didinga tvirtove. Pasak Flavijaus, ją galėjai pasiekti tik 
„nelyginant gyvatė besirangančiu“ taku. Žydams ji atiteko 
66 m. „strateginės gudrybės“ būdu; pastarosios herojus buvo 
Menachemas, zelotų įkūrėjo ir nugalabyto revoliucionieriaus 
Judo Galilėjiečio sünus!". Bet Menachemas buvo nužudytas 
per vieną iš daugelio kovų dėl valdžios Jeruzalėje, ir vadovavi- 
mas Masadai perėjo į jo sūnėno Eleazaro rankas. Kai 72 m. po 
Kr. pabaigoje romėnų generolas Flavijus Silva ją pagaliau ap- 
siautė, tvirtovėje buvo 960 sukilėlių bei pabėgėlių - vyrų, mo- 
terų ir vaikų. 1963-1965 m. šią teritoriją kruopščiai iškasinėjo 
Yigaelis Yadinas, padedamas milžiniškų archeologinių pajėgų 
bei tūkstančių savanorių padėjėjų iš viso pasaulio. Apgulties 
aplinkybės detaliai atkurtos. Silva turėjo visą X legioną, be to, 
dar pagalbinių dalinių ir nesuskaičiuojamą daugybę žydų karo 
belaisvių, paverstų darbo jėga. Tvirtovei paimti buvo reika- 
linga būtent tokio tipo karo inžinerija, kuria puikavosi Roma. 
Masada neišvengiamai turėjo kristi, ir kai šitai tapo akivaizdu, 
Eleazaras privertė arba įkalbėjo likusiuosius gynėjus įvykdyti 
masinę savižudybę. Juozapas Flavijus pateikia atseit jo bai- 
giamąją kalbą. Dvi moterys su penketu vaikų, pasislėpusios 


117 Juozapas Flavijus, Karai, 2:408, 433. 


211 


IT. JUDAIZMAS 


oloje, išliko gyvos. Nebyliai apie apsiaustį liudija drabužių 
skiautės, sandalai, kaulai, ištisi skeletai, krepšiai, asmeninių 
daiktų nuolaužos, - netgi palikti nepaliesti podėliai, turį romé- 
nams įrodyti, jog masinę savižudybę padiktavo ne badas, - 
nacionalistų monetos, šarvų plokštelės bei strėlės. Jie nepaly- 
ginamai iškalbingiau atskleidžia beviltišką gynėjų narsą nei 
įtaigus Juozapo aprašymas. Tarp surastų ostrakonų yra ir de- 
šimties likusių gyvųjų mesti burtai, matyt, turėję nuspręsti, 
kuriam iš ju klius užmušti kitus devynis, o paskiausiai — ir 
save. Gausūs duomenys, liudijantys apie pamaldas forto sina- 
gogoje, ir atskiros dalys iš keturiolikos Biblijos, sektų ir apokri- 
finių knygų ritinių rodo tai, kad tvirtovės gynėjų būta dievo- 
baimingų sukilėlių, giliai paveiktų baisingos žydų literatūrai 
būdingos jégos!!*. 

Iš Jeruzalės po apsiausties paliko griuvėsiai, jos Šventykla 
sugriauta, iš sienų belikę nuolaužų krūvos. Tačiau nedalinga 
šių septynerių kruvinų metų patirtis neužbaigė graikų ir žydų 
konflikto; nesumažino ji nė religinių jausmų galios pastūmėti 
dievobaimingus žydus, tiek jaunus, tiek senus, beatodairiškai, 
net jeigu ir beviltiškai, ginti savo tikėjimą. Antisemitinės nuos- 
tatos nesiliovė plisti. Jeruzalės žlugimas būdavo primenamas 
kaip įrodymas, jog Dievas nekenčia žydų. Filostratas savo Vita 
Apollonii tvirtino, esa kai paėmusiam miestą Titui Elena iš Judé- 
jos norėjusi įteikti nugalėtojo vainiką, šis atsisakęs tuo pagrin- 
du, neva nebuvę jokio nuopelno įveikti tautą, kurią apleidęs 
jų pačių Dievas. Kaip žodžiai profesionalaus karvedžio, karia- 
vusio sunkų karą prieš itin užsispyrusį priešą, tatai skamba 
labai neįtikimai. Betgi tai tipiškas pavyzdys antisemitinės pro- 
pagandos, dabar pasklidusios visur. Horacijus ir Marcialis savo 
kritiką reiškė prislopintu balsu, bet Tacitas apibendrino visų 
graikų šmeižtus. Maždaug nuo 100 m. po Kr. žydus imta dar 


118 Yigael Yadin, Masada: Herod's For- tress and the Zealots’ Last Stand, Lon- 
don, 1966. 


212 


II. JUDAIZMAS 


nuoZmiau pulti uZ Zemesniuju luomu tvirkinima ir destrukty- 
viu idėjų séjima, - šis kaltinimas bus nuolat kartojamas per 
ištisus amZius!?. Tad diasporos miestuose nuolat kildavo nera- 
mumų, ypač 115-117 m. 

Paskutinius žydų sukilimus paskatino vyriausybės prie- 
šiškumo žydų atžvilgiu banga, kilusi valdant imperatoriui Ha- 
drianui, kuris žygiavo į rytus 128-132 m. Iš pradžių simpatiza- 
vęs judaizmui, vėliau jis persiėmė priešiškumu, galimas daiktas, 
paveiktas Tacito rato. Jis apskritai ėmė bjaurėtis rytų religijo- 
mis ir ypač kreivai žiūrėti į apipjaustymą, kurį priskyrė prie 
kastracijos — savęs žalojimo formos, laikytos mirtina nuodėme. 
Visuose Rytuose Hadrianas pradėjo vykdyti panhelėnistinę 
politiką, ir vienas jo projektų buvo pastatyti naują, pagonišką 
polį Jeruzalės griuvėsių vietoje bei apvainikuoti jį romėniška 
Jupiterio šventykla ant Šventyklos kalno. 

Dionas Kasijus, romėnų istorikas ir mūsų pagrindinis žinių 
apie anuos metus šaltinis, teigia, jog Žydai nedrįso sukilti, kol 
Hadrianas tebebuvo Rytuose, nors jie jau slapčiomis ginklavosi 
ir statė įtvirtinimus. Krašte buvo išdėstyti du legionai. Bet vos 
Hadrianas išvyko, Judėjos žydai pradėjo pulti ir, pasak Dio- 
no, „sukilo taip pat Žydai visame pasaulyje ir prisijungė prie 
jų, ir tiek iš pasalų, tiek atvirai pridarė romėnams daugybė 
bėdų, ir jiems į pagalbą atėjo net ir nemažai nežydų“!%. Su- 
kilimas truko ketverius metus. Romėnai, sako Dionas, patyrė 
didelių nuostolių. Palestinoje teko sutelkti legionus iš visos 
imperijos, net iš Britanijos ir Dunojaus Žemių, ir netrukus prieš 
žydus jų jau stojo ne mažiau kaip dvylika. Ir vėl romėnai ėmė- 
si lėtų, bet sistemingų ir patikimų metodų, skaldė ir izoliavo 
sukilėlių pajėgas, tolimesnes „salas“ badu priversdavo pasi- 
duoti, tuomet Žingsnis po žingsnio siautė likusiuosius pasiprie- 
šinimo centrus. Žydai kurį laiką buvo užėmę Jeruzalę, bet ji 


119 Dėl Tacito antisemitizmo Zr. Isto- žr. Juvenalio poemą Saturae, 14:96. 
rija, 5: 1-13; Analai, 15:44; taip pat 120 Cassius Dio, Romos istorija, kn. 69. 

nebeturéjo sienu ir negaléjo büti ginama. Jie laikési jvairiose 
tvirtovėse; yra atkasti jų iškirsti tuneliai, pavyzdžiui, Erodiu- 
me. Atrodo, savo štabą jie buvo įkurdinę tuometiniame Beta- 
ro mieste, Judėjos kalvose į pietvakarius nuo sostinės, ir šį 
paskutinį bastioną romėnai įveikė 135 m. po Kr. 

Sukilimo mastą ir bent pradžioje sėkmingą vyksmą padarė 
galimą tas faktas, kad šįkart žydai ar bent karingieji jų elemen- 
tai buvo susivieniję ir vadovaujami vienos stiprios asmeny- 
bės. Simonas bar Kochba ar Kosiva - tai viena iš mįslingiausių 
asmenybių žydų istorijoje, ir vien dėl jo vardo ar vardų verda 
intensyvūs, nors ir aiškesnių išvadų neprieinantys mokslininkų 
ginčai. Labiau rizikuoti linkę žydų maištininkai, tokie kaip Ju- 
das Galilėjietis, pasivadindavo Mesiju, kad pritrauktų daugiau 
šalininkų, - tai ir yra svarbiausia priežastis, dėl kurios romėnai 
panoro nukryžiuoti Jėzų Kristų. Pasak vyskupo Eusebijo (prie- 
šiško krikščioniško šaltinio), Simonas tikrai reiškė mesijines 
pretenzijas, ir jo vardas Kochba, arba žvaigždė, darė aliuziją 
į pranašystę Skaičių knygoje: „Žvaigždė patekės iš Jokūbo, 
skeptras pakils iš Izraelio, kuris nualins Moabo pasienio sritis, 
ir visų Seto vaikų žemę“!*!. Vienas rabinų šaltinis sako, kad Si- 
moną Mesiju pripažinęs iškiliausias to amžiaus rašto mokovas 
Rabi Akiva ben Juozapas (apie 50-135 m. po Kr.)'7. Akiva yra 
socialiniu požiūriu įdomus pavyzdys, mat jis buvo kilęs iš itin 
žemų sluoksnių, vadinamosios am ha-arec, nepaveldėjo jokios 
raštingumo tradicijos ir ilgą laiką (jo paties žodžiais tariant) 
nekentė mokslingumo ir piemenavo. Ilgainiui jis iškilo į didžiai 
išsilavinusių Žmonių ratą, bet neprarado aistringos atjautos 
vargstantiems, ir galbūt kaip tik tai ir paskatino jį prisidėti 
prie sukilėlių (jeigu jis iš tikrųjų buvo prie jų prisidėjęs: ši tradi- 
cija yra ginčijama). Tačiau kiti rabinai juo nepasekė. Pagal Je- 
ruzalės Talmudą, kai Akiva pasakęs apie Simoną: „Štai kara- 


121 Eusebijas, Bažnyčios istorija, 4:6, 2; das, Ta'an 4:7, 68 d; Encyclopaedia Juda- 
Skaičių 24, 17. *2 Jeruzalės Talmu- ica, t. 2, p. 488-492. 

lius Mesijas", Rabi Johananas ben Torta atkirtęs: „O Akiva, 
tarp tavo Zandikauliu Zolé prasikals, o Dovydo Sünus dar ne- 
bus atėjęs”. 

Simonas pats nesivadino ZvaigZde, bet Kosiva, ir jo nukal- 
dintose monetose neminimas joks Mesijas, o jis vadinamas „Si- 
monu Nasi, Izraelio kunigaikščiu“. Pagrindinis jo dvasinis pa- 
tarėjas buvo ne Akiva, o Simono dėdė Eleazanas Modinietis, 
kurio vardas taip pat figūruoja ant kai kurių jo monetų; ta- 
čiau, sukilimui einant į pabaigą, šiedu vyrai susikivirčijo, ir 
Eleazarą sūnėnas užmušė". Iš tų žinių apie Simoną nuotrupų, 
kurios mus pasiekė, aiškėja, kad jis neturėjo rimtos mokslingųjų 
žydų paramos, o galop ją visai prarado. 1952-1961 m. Judėjos 
dykumoje dirbę archeologai iškasė su maištu susijusių objek- 
tų, išsibarsčiusių įvairiose vietovėse, ypač vadinamojoje „Laiškų 
oloje“. Daugelis šių dokumentų hebrajų, aramėjų ir graikų kal- 
bomis buvo pasirašyti Simono vardu. Šie radiniai byloja suki- 
lėlius buvus ortodoksiškus žydus, kurie, nepaisydami pačių 
nepalankiausių aplinkybių, visomis išgalėmis stengėsi laikytis 
Mozės įstatymų - pavyzdžiui, švęsti šabą, šventes, neapleisti 
kunigų bei levitų pareigų. Tačiau nėra duomenų, įrodančių, 
kad Simonas būtų laikęs save Mesiju, pateptuoju ar kokiu nors 
dvasiniu vadovu. Iš laiškų ryškėja didelės jo valdytos teritori- 
jos apybraižos, jo rūpinimasis ūkių nuoma, žemės ūkio produk- 
tų tiekimu, kaimo gyventojų mobilizavimu tiekti jo kariauja- 
mam karui žmones bei maistą. Visais atžvilgiais jo būta pasau- 
lietinio valdovo, nasi, kaip jis vadina save laiškuose, - kieto, 
praktiško, nepalenkiamo, nenurimstančio: „Kviečiu Dangų 
liudytoju [...] aš surakinsiu jus grandinėmis“; „jeigu jūs to 
nepadarysite, būsite nubausti“; „Gyvenate gerai, valgote ir 
123 Apie Akivą žr. L. Finkelstein, Aki- of Many colours, London, 1979, p. 190- 
va, Scholar, Saint and Martyr, New York, 198. !24 Ta'an 4:68 d; Encyclopaedia 


1962. Jo prisijungimo prie maištininkų Judaica, t. 6, p. 603. 

215 


II. JUDAIZMAS 


geriate iš Izraelio namų nuosavybės, o nė kiek nesirüpinate 
savo brolių likimu“'*. Regis, vėliau rabinų apie „Žvaigždės 
Sūnų“ supintos legendos iš tikrųjų neturėjo jokio pamato. Si- 
monas buvo veikiau modernaus sionistų kovotojo prototipas: 
neromantiškas ir profesionalus Žmogus, gyvenęs sukilėlio ir 
nacionalisto gyvenimą ir miręs tokia pat mirtimi. 

Simonas žuvo Betare. Akiva buvo paimtas į nelaisvę, įka- 
lintas, galiausiai nukankintas: mėsą nuo jo kūno plėšė „geleži- 
nėmis šukomis“. Pasak Diono, „vos vienam kitam iš sukilėlių 
pavyko išsigelbėti“. Romėnų kerštas buvo baisingas. Sugriau- 
ta penkiasdešimt fortų, kuriuose pasipriešinimą buvo sutelkę 
sukilėliai, 985 miestai, miesteliai ir kaimai. Dionas Kasijus sako, 
kad 580 000 žydų žuvo kautynėse, o „dar nesuskaičiuojama 
daugybė - nuo bado, ugnies ir kardo ašmenų. Beveik visas 
Judėjos kraštas virto dykyne“'*. IV a. pabaigoje šv. Jeronimas 
praneša, pasak Betliejaus tradicijos, kad rinkoje būta tokios 
gausybės žydų vergų, jog kaina nukritusi žemiau nei prašyta 
už arklį. 

Hadrianas nenumaldomai laikėsi savo plano paversti sug- 
riautą Jeruzalę graikišku poliu. Senojo miesto daubas jis palai- 
dojo po skalda, šitaip sulygindamas reljefą. Už miesto ribų jis 
išvalė griuvėsius, kad prisigautų prie apačioje slūgsančios uo- 
los, iš kurios skaldė milžiniškus akmens luitus pastatams, stato- 
miems išlygintoje vietoje. Naujasis miestas buvo pirmasis, kuris 
apytikriai atitiko dabarties Jeruzalės senamiesčio planą. Pa- 
grindinis kelias iš šiaurės atvesdavo pro dabartinius Damas- 
ko vartus; didžiausieji rytiniai vartai vėliau buvo pavadinti šv. 
Stepono vartais, juos gaubė triumfo arka, kurios liekanos tebe- 
stūkso ligšiol. Hadriano pastatytasis miestas buvo pavadin- 
tas Aelia Capitolina. Atkeldinta graikakalbių gyventojų, o Zy- 
dams uždrausta įkelti koją į miestą, grasinant mirtimi. Gal šio 


125 Y, Yadin, Finds from the Bar Kokhba 1963. 7 Cassius Dio, Romos istorija, 
Period in*the Cave of Letters, New York, kn. 69. 

nuostato itin grieZtai ir nereikalauta laikytis, o IV a. viduryje 
ji panaikino pagoniškųjų recidyvu imperatorius Julijanas. Kad 
ir kaip ten būtų, Žydai jsigudrindavo per miesto sugriovimo 
metines lankyti tą senųjų griuvėsių dalį, kuri vėliau imta vadinti 
Raudų siena. Jeronimas savo komentare Sofonijo knygai piešia 
sykiu jaudinama ir Žiaurų vaizdą: 

Jeruzalės sugriovimo dieną regi liūdną tautą atkylant aplankyti griu- 
vėsių, sunykusias mažutes moteris ir senius, apsunkusius nuo skarmalų 
ir metų naštos, tiek savo kūnais, tiek drapanomis liudijančius Viešpaties 
rūstį. Šių apgailėtinų būtybių minia susirenka ir švytinčio Viešpaties 
kryžiaus bei jo Žaižaruojančio prisikėlimo papėdėje, Alyvų kalne besi- 
plaikstant puikiajai vėliavai su kryžiumi, jie verkia dėl Šventyklos griu- 
vėsių. Ir vis dėlto jie neverti gailescio."7 

Šios dvi katastrofos — 70-ųjų ir 135-uju metų po Kristaus - 
visiškai užbaigė žydų valstybinę istoriją senovės pasaulyje. 
Du tiesioginiai šių įvykių padariniai turėjo didžią istorinę 
reikšmę. Pirmasis buvo galutinis judaizmo ir krikščionybės 
atsiskyrimas. I a. po Kr. viduryje rašęs Paulius sėkmingai sukri- 
tikavo Mozės įstatymą kaip nuteisinimo bei išganymo mecha- 
nizmą, ir čia (kaip įsitikinome) jis nuosekliai laikėsi Jėzaus mo- 
kymo. Susitikęs Jeruzalėje su žydų krikščionių vadovais, jis 
laimėjo teisę savo atverstiesiems nežydamas būti atleistiems 
nuo žydų religinių reikalavimų. Bet visa tai visiškai nebūtinai 
turėjo reikšti, kad Žydai ir krikščionys ims laikyti savo įsitikini- 
mus vieni kitus išskiriančiais, o vieni kitų rėmėjus - savo prie- 
šais. Evangelija pagal Luką, parašyta tikriausiai 7-ame I a. de- 
šimtmetyje, kai kuriais požiūriais primena suhelėnintų diaspo- 
ros žydų raštus, taikomus potencialiems atsivertėliams į judaiz- 
mą. Lukas, regis, kėlė sau tikslą apibendrinti ir supaprastinti 
Įstatymą, kurį traktavo kaip pažangių žydiškų papročių visu- 
ma, — konkrečios tautos etiką. Ir žydų, ir nežydų pamaldu- 


127 Cituojama Comay, op. cit.; Kenyon, 
Digging up Jerusalem. 

mas buvo vienodas: abeji jj suprato kaip priemone, kuria siela 
pasiruošia priimti Dievo žodį. Nežydai taip pat turėję gerų 
papročių, ir Dievas nediskriminavęs tų, kurie neturėjo Įstaty- 
mo, t. y. žydų papročių. Nediskriminavo Jis nė žydų. Abi kate- 
gorijos gavo išganymą tikėjimo ir malonės dėka!?, 

Mintis, kad tiek nežydai, tiek ir žydai gali kreiptis į krikš- 
čionybę kaip į savotišką superreligiją, nebegalėjo gyvuoti po 
66-70 metų įvykių, iš esmės sunaikinusių Jeruzalės žydų krikš- 
čionių bažnyčią'?. Tikriausiai daugumas jos narių žuvo. Išlikę 
gyvi išsisklaidė. Jųjų tradicija liovėsi bet kuria prasme būti 
pagrindine krikščionybės kryptimi ir toliau begyvavo tik kaip 
menka sekta - ebijonitai, kurie galop buvo paskelbti eretikais. 
Šitaip susidariusioje tuštumoje helėnistinė krikščionybė išsisk- 
leidė ir tapo šos religijos visuma. Rezultatas buvo tas, kad 
krikščionių tikėjimas vis labiau koncentravosi į Pauliaus pateik- 
tą Kristaus mirties ir prisikėlimo vaizdą kaip išganymo mecha- 
nizma — ir patį jau numatytą Kristaus mokyme - ir į šio patep- 
tojo išganytojo prigimtį. Kas Jėzus skelbėsi esąs? Dažniausiai 
jis save vadindavo „Žmogaus Sūnumi“, taip pat jį vadindavo 
ir kiti. Tai galėjo reikšti labai daug; arba visai nedaug ir netgi 
nieko - tiesiog Jėzus sakėsi esąs Žmogus, - arba Žmogus, turįs 
savo ypatingą misiją"??. Galima įrodinėti, jog Jėzus nelaikė saves 
kuo nors kitu, o tik charizminiu žydų chasid"!. Bet jau iš pat 
pradžių apaštalinė krikščionybė skelbė mintį, jog Jėzus buvo 
dieviškos prigimties, ir šią idėją implikuoja jo prisikėlimas bei 
šio stebuklo numatymas, taip pat jo vėlesni apsireiškimai. Maža 
to, šią idėją lydėjo lygiai toks pat ankstyvas tikėjimas, jog Kris- 
tus įsteigė eucharistijos apeigą, laukdamas savo mirties ir pri- 
sikėlimo nuodėmių atpirkimo vardan, - ritualą, kurio metu jo 


1285. G. Wilson, Luke and the Law, Cam- nation of the Son of Man Sayings in the 
bridge, 1983, p. 103-106. 1? S. G. F. Bran- Gospels in the Light of Recent Research, 
don, The Fall of Jerusalem and the Chris- London, 1983. P! Žr., pvz., G. Vermes, 
tian Church, London, 1957. 39 B. Lin- Jesus and the World of Judaism, London, 
dars, Jesus Son of Man: A Fresh Exami- 1984. 


218 


II. JUDAIZMAS 


künas ir kraujas (aukos substancija) igyja duonos ir vyno forma. 
,Sventosios ir tobulos aukos", krikščionybėje pakeitusios visu 
rūšių žydų aukojimus, — eucharistijos atsiradimas patvirtino 
Jėzaus apoteozės doktriną. Tad į klausimą „Ar Jėzus buvo 
Dievas, ar žmogus?“ krikščionys atsakė - ir viena, ir kita. Po 
70-ųjų m. po Kr. jų atsakymas skambėjo vienbalsiai ir vis labiau 
pabrėžtinai. Tatai neišvengiamai lėmė bet kokių ryšių su ju- 
daizmu trūkį. Šventyklos decentralizavimą žydai galėjo priimti: 
daugelis jau seniai buvo su tuo susitaikę, o greit susitaikyti 
teko visiems. Jie galėjo pripažinti kitokį požiūrį į Įstatymą. 
Tačiau jie niekaip negalėjo sutikti su tuo, kad buvo naikinama 
absoliuti perskyra tarp Dievo ir žmogaus, - perskyra, kurią 
jie visais laikais darė, nes ji buvo žydų teologijos esmė: tikėjimas 
labiau nei kas nors kita atskyręs juos nuo pagonių. Pašalinda- 
mi šią perskyrą, krikščionys visiems laikams pasitraukė nuo 
judaistinio tikėjimo. 

Negana to, pasitraukė jie tokiu būdu, dėl kurio antagoniz- 
mas tarp šių dviejų monoteizmo formų tapo neišvengiamas, 
nesutaikomas ir tulžingas. Žydai negalėjo nusileisti ir pripa- 
žinti Jėzaus kaip įsikūnijusio Dievo dieviškumo, nepaneigda- 
mi pagrindinės savo tikėjimo tiesos. Krikščionys negalėjo sutik- 
ti, kad Jėzus bent kiek neprilygo Dievui, nepaneigdami savo 
sąjūdžio esmės bei tikslo. Jei Kristus nebuvo Dievas, tai krikš- 
čionybė - tuščia vieta. Jei Kristus buvo Dievas, tuomet judaiz- 
mas yra klaidingas mokymas. Šiuo klausimu negalėjo būti ab- 
soliučiai jokio kompromiso. Todėl abu tikėjimai vienas kitam 
kėlė grėsmę. 

Konfliktas tapo ypač skaudus dėl to, kad abu tikėjimai, 
skirtingai suprasdami esmines tiesas, vis dėlto visiškai sutarė 
beveik dėl viso kito. Krikščionys perėmė iš judaizmo Penkiak- 
nygę (su visa jo morale ir etikos dėsniais), pranašus ir išminties 
knygas, o dar ir daug daugiau apokrifinių raštų, negu patys 
žydai buvo pasirengę kanonizuoti. Krikščionys perėmė ir litur- 

giją, nes juk ir eucharistija turėjo žydiškas šaknis. Jie pasisavino 
šabo idėją, taip pat švenčių dienas, smilkalus ir lempų degini- 
mą, psalmes, himnus ir chorinę muziką, apdarus ir maldas, 
kunigus ir kankinius, šventųjų knygų skaitymą ir sinagogos 
instituciją (transformuotą į bažnyčią). Jie perėmė netgi kleri- 
kalinės valdžios idėją, — kurią, beje, žydai netrukus modifika- 
vo, - aukštąjį kunigą krikščionys transformavo į patriarchus ir 
popiežius. Ankstyvojoje bažnyčioje nėra nieko, kas nebūtų nu- 
spėta jau judaizmo, - nieko, išskyrus jos kristologiją. 

Be kita ko, krikščionys atsirėmė ir į žydų literatūrinę tra- 
diciją ir todėl greta kitų dalykų paveldėjo žydų polemiką sa- 
kralinėmis temomis. Kaip minėta, poleminė dvasia buvo Ma- 
kabiejų kankinystės istorijų palikimas ir nepaprastai svarbus 
elementas viso I a. po Kr. žydų raštuose. Patys ankstyviausie- 
ji krikščionių raštai perėmė tą priešišką toną, kuriuo vieni į 
kitus kreipdavosi žydų sektantai. Kai jau tiltai tarp krikščio- 
nybės ir judaizmo buvo galutinai sudeginti, bet koks bendra- 
vimas tarp jų vyko tiktai polemine forma. Keturios evangeli- 
jos, greitai tapusios krikščionybės Tora, taip pat perėmė žydų 
sektų poleminę tradiciją. Šiuo požiūriu jų stilius labai primena 
kai kuriuos Negyvosios jūros ritinius, ir lygiai kaip pastaruo- 
sius, juos dera traktuoti kaip žydų vidinį ginčą. Pasakymas 
„Žydai“ po penketą kartų pasitaiko Mato ir Luko evangelijo- 
se, šešis kartus Morkaus ir septyniasdešimt vieną karta - Jono 
evangelijoje. Tatai visiškai nebūtinai aiškintina tuo, kad Jono 
evangelija rašytinę formą įgavo vėliau ir dėl to yra neva prie- 
šiškesnė žydų atžvilgiu. Iš tikrųjų pradinės formos Jono evan- 
gelija galėjo būti ir ankstyvesnė už kitas. Pasirodo, Jono evan- 
gelijoje „Žydai“ reiškia daug skirtingų dalykų - sadukiejus, 
fariziejus, visus juos drauge, Šventyklos policiją, žydų oficialią- 
ją religinę hierarchiją, Sanhedriną, žydų valdančiąją klasę, - 
bet taip pat ir šią tautą. Pati dažniausia šio žodžio reikšmė - 
tai „Jėzaus mokymo prie3ai"'*. Jono evangelija - tiesiog ereziné 

polemika. Rašydami apie „Belialio sūnus“, Kumrano vienuo- 
liai turi galvoje savo priešininkus judaizmo ribose ir sako iš 
esmės tą patį kaip ir Jono tekstas: „Jūs esate savo tėvo velnio 
vaikai“. Lygiai taip pat ir Kumrano Damasko dokumente pasa- 
kymai „žydai“, „Judo žemė“ ir „Judo namai“ vartojami visiš- 
kai tokia pat reikšme kaip Jono evangelijoje - t. y. turimi galvoje 
jų oponentai žydai, kurių balsas tuo metu ima viršų'“. Labiau- 
siai įžeidžiama ir daugiausiai žalos pridariusi evangelijų vieta 
yra Mato epizodas, neretai cituojamas kaip labiausiai „antižy- 
diška“ Naujojo Testamento vieta, būtent, kai Pilotas nusiplau- 
na rankas, o „tauta“ sušunka: „Jo kraujas tekrinta ant mūsų ir 


11 

mūsų vaikų!“ - mat čia tiesiai šviesiai parodoma, esą žydai 
prisiima Jėzaus mirtį kaip naštą, kurią teks nešti jų palikuo- 
nims. Šis incidentas dar labiau išryškinamas apokrifinés „Evan- 
gelijos pagal Petra" Kristaus kančios aprašyme!??. 

Deja, šie profesionalūs religinės polemikos pareiškimai, li- 
teratūrine forma išliejantys odium theologicum, buvo ištraukti 
iš savo istorinio konteksto ir tapo pagrindu bendram krikš- 
čionių kaltinimui žydų tautos adresu. Polemikos derėtų veng- 
ti, - vėliau pastebės Erazmas, - „nes ilgas žodžių bei raštų 
karas pasibaigia smūgiais“. Mato įvardyta kolektyvinė kaltė 
ir Jono „velnio sūnų“ kaltinimas buvo sujungti daiktan ir su- 
darė specifiškai krikščioniškos atmainos antisemitizmo ašį — 
anstisemitizmo, kuris persiklojo ir susiliejo su daugiašake pago- 
niškąja senovės antisemitizmo tradicija, o ilgainiui pavirto ga- 
linga neapykantos mašina. 

Žydų krikščionių bažnyčios žlugimas po 70 m. po Kr. ir 
helėnistinės krikščionybės triumfas savo ruožtu skatino žydus 
keikti krikščionis. Kasdieninės žydų maldos prieš eretikus ir 


132 F. Mussner, Tractate on the Jews: The p. 185; Jono 8, 37—44. * Mato 27, 24. 
Significance of Judaism for Christian 3? E. Hennecke, W. Schneemelcher, 
Faith, vert., Philadelphia, 1984, p. 180. New Testament Apocrypha, Philadel- 

tikėjimo priešus datuojamos II a. pr. Kr. helénistinés reformų 
programos laikotarpiu, — Siracido knygoje, rigoristo Ben Siros 
išminties polemikoje (kurią sikarijai turėjo su savimi Masado- 
je), prašoma Dievo: „Tesunaikina ugningas pyktis bėglį, ir tavo 
tautos engėjai tebūna sunaikinti“!*. Iš pradžių vadinusis „Lai- 
minimu To, kuris nužemina išdidėlius“, malda prieš eretikus 
tapo kasdieninės maldos, arba Amida, dalimi kaip Dvyliktasis 
laiminimas. Vienu metu ji buvo nukreipta konkrečiai prieš sa- 
dukiejus. Vadovaujant Rabanui Gamalieliui II (apie 80 - 115 m. 
po Kr.), Dvyliktasis laiminimas, ar Birkat ha-Minim (Laiminimas 
dėl eretikų) buvo performuotas ir nukreiptas prieš krikščio- 
nis, ir, matyt, kaip tik tuo metu dar užsilikę Kristaus sekėjai 
žydai buvo galutinai išvaryti iš sinagogos. 132-ųjų sukilimo 
metu krikščionys ir žydai laikyti atvirais oponentais ar netgi 
priešais. Iš tikrųjų krikščionių bendruomenės Palestinoje krei- 
pėsi į romėnų valdžią su prašymu suteikti jiems atskirą nuo 
žydų religinį statusą, o krikščionių autorius Justinas Kanki- 
nys (apie 100 — 165 m.), gyvenęs Neapolyje (Nabluse), pra- 
neša, jog Simono bar Kochba šalininkai be atodairos Zuda ne 
tik graikų, bet ir krikščionių bendruomenes. Štai nuo šio lai- 
kotarpio antikrikščioniška polemika ima rastis žydų Biblijos 
komentaruose. 

Antrasis valstybinio judaizmo žlugimo padarinys buvo iš 
esmės pakitęs žydų veiklos pobūdis ir mastas. Nuo 70-ųjų m. 
po Kr. ir juolab po 135-ųjų po Kr. judaizmas liovėsi būti vals- 
tybine religija bet kuria fizine ar regima prasme, ir žydai nete- 
ko tėvynės. Vietoj to tiek žydų pasaulis, tiek judaizmas ėmė 
sutapti su Toros studijavimu ir jos reikalavimų laikymusi. 
Sunku žydų istorijai taikyti kokias nors bendras nacionalinio 
ar religinio vystymosi kategorijas, nes tai — unikalus reiški- 
nys. Tiesą sakant, žydų tautos istorikui nuolat iškyla proble- 
ma, kaip kategorizuoti procesą, kurio pavyzdžių daugiau nie- 

kur kitur nėra. Judaizmo ir žydų tautos koncentravimasis į 
Torą pamažu, bet nuolat vyko jau nuo paskutinio Dovydo ka- 
ralystės etapo. Jošijo reformos, Tremtis, Grįžimas, Ezros veik- 
la, Makabiejų triumfas, fariziejizmo, sinagogos, mokyklų, rabi- 
nų atsiradimas - visi šie pokyčiai iš eilės pirma padėjo įeisinti 
Torą žydų religiniame bei visuomeniniame gyvenime, paskui 
ją vis labiau įtvirtino ir galiausiai leido jai absoliučiai jame įsi- 
vyrauti. Kartu visa tai nusilpnino kitas judaizmo ir žydų tau- 
tos institucijas. Po 135 m. Tora visiškai įsiviešpatavo, nes nie- 
ko kito ir nebebuvo like. Rigoristai išstūmė visa kita - iš dalies 
sąmoningai, iš dalies per išprovokuotas katastrofas. 

Ar tai buvo apvaizdos valia, o gal priešingai? Žvelgiant iš 
trumpalaikės II a. po Kr. perspektyvos atrodė, jog žydai buvo 
galinga tautinė ir religinė grupė, kuri prašyte prašėsi pražūties 
ir jos susilaukė. Beveik per visą pirmąjį amžių Žydai ne tik su- 
darė dešimtąją imperijos gyventojų dalį, o kai kuriuose dide- 
liuose miestuose ir dar daugiau, - bet jie dar ir be paliovos 
plėtėsi. Jie turėjo naują epochos transcendentinę idėją - etinį 
monoteizmą. Vos ne visi žydai buvo raštingi. Vienintelę tuo 
metu egzistavusią gerovės sistemą sukūrė jie. Į judaizmą perei- 
dinėjo žmonės iš visų socialinių grupių, taip pat ir iš aukščiau- 
siųjų. Vienas ar net keli Flavijų imperatoriai lengvai būtų galėję 
tapti Zydais, lygiai kaip po 250 metų Konstantinas taps krikščio- 
niu. Juozapas Flavijus galėjo pasigirti: „Nėra nė vieno miesto, 
graikų nei barbarų, nė vienos vienintelės tautos, kur nebūtų 
laikomasi papročio septintąją dieną ilsėtis, kur nebūtų švenčia- 
mos šventės bei degamos žvakės [...] ir kaip Dievas persmel- 
kia visatą, taip Įstatymas surado kelią į visų Žmonių širdis“. 
Praslinkus vienam amžiui, visas šis procesas buvo apgręžtas. 
Jeruzalė jau iš viso nebebuvo žydų miestas, Aleksandrija, kur 
andai 40 nuošimčių sudarė žydai, visiškai prarado savo žydišką 
balsą. Galbūt ir perdėti yra žuvusiųjų per abu sukilimus skai- 
čiai, kuriuos pateikia tokie autoriai kaip Flavijus, Tacitas ir 

Dionas (pasak Tacito, vien 66-70 m. kovose Zuvo arba par- 
duota į vergiją 1 197 000 žydų), bet visiškai aišku, kad žydų 
gyventojų skaičius Palestinoje tuo metu smarkiai sumažėjo. Di- 
asporoje besiplečiančios krikščionių bendruomenės ne tik pa- 
siglemžė geriausias žydų teologines bei socialines idėjas, bet 
ir skverbėsi į pačias žydų mases, - mat diasporos žydai su- 
darė vieną iš pagrindinių atsivertėlių į krikščionybę šaltinių“?. 

Negana to, kad nepaprastai sumažėjo žydų gyventojų tiek 
tėvynėje, tiek diasporoje, bet lygiai taip pat dramatiškai su- 
siaurėjo ir žydų horizontas. Erodo Didžiojo laikais žydai pradė- 
jo svariai įsijungti į naujosios imperijos ekonominį bei politi- 
nį gyvenimą. Toks žmogus kaip Filonas Aleksandrietis (apie 
30 m. pr. Kr. - apie 45 m. po Kr.), kilęs iš vienos turtingiausių 
ir kosmopolitiškiausių diasporos šeimų Aleksandrijoje, išau- 
gintas su Septuaginta, kalbėjęs ir rašęs gražia graikų kalba, 
puikiai išmanęs visą graikų literatūrą, istorikas ir diplomatas, 
o dar ir iškilus pasaulietinis filosofas, tuo pat metu buvo ir 
pamaldus žydas, parašęs gausių komentarų tiek Penkiakny- 
gei, tiek visam žydų teisės masyvui"*. Filonas įkūnijo geriau- 
sią Žydų racionalizmo tradiciją. Vėliau krikščionių mokslinin- 
kai daug ką iš jo pasiskolins kurdami savo Senojo Testamento 
sampratą, ypač alegorinį aiškinimą. Filonas giliai, originaliai 
ir kūrybingai perteikė judaizmo dvasią, o faktas, kad jis tikriau- 
siai nemokėjo hebrajų kalbos, leidžia spręsti, kokiu mastu ap- 
sišvietę žydai krikščioniškosios eros pradžioje buvo įėję į tarp- 
tautinę civilizaciją ir pasaulietinę kultūrą, neišsižadėdami jokio 
esminio savo tikėjimo elemento. Tačiau II a. įpusėjus tokių 
plačių pažiūrų žmogus kaip Filonas jau nebūtų galėjęs įsikom- 
ponuoti į žydų bendruomenę. Ji liovėsi rašiusi istoriją. Nebe- 
prasidėjo su jokia spekuliatyvia filosofija. Paliko visas savo 
137 W., A. Meeks, The First Urban Chris- H. Whitaker, 12 tomų, Cambridge, 

tradicines raštijos formas - išminties literatūrą, poeziją, psal- 
mę, alegoriją, istorinę novelę, apokaliptinius raštus. Aistrin- 
gai ir nuoširdžiai susitelkusi, žydų bendruomenė kultivavo 
vieną vienintelę literatūrinės veiklos formą: religinės teisės 
komentavimą. Ir nesiliovė šį darbą dirbusi ištisus šimtmečius, 
visiškai pamiršusi savo turtingesnę praeitį, nenutuokdama apie 
jokius intelektualinius procesus išorės pasaulyje. 

O vis dėlto judaizmo užsisklendimas savyje - logiška septy- 
nių amžių vis stiprėjančio rigorizmo kulminacija - tikriausiai 
sudarė sąlygas apskritai jam išlikti ir išgyventi pačiai žydų 
tautai kaip atskirai vienovei. Žydai paprasčiausiai nedingo iš 
istorijos akiračio, kaip dingo tokia daugybė tautų, vėlyvojoje 
Antikoje pasiglemžtų konvulsyvaus gyventojų kraustymosi. 
Jie neprarado savo tapatybės besirandančiose Tamsiųjų Amžių 
bendruomenėse kaip romėnai ir helėnai, galai ir keltai arba 
netgi milijonai diasporos žydų, priėmusių krikščionybę. Judaiz- 
mas ir žydų likučiai išgyveno Toroje nelyginant vabzdžiai gin- 
tare. Bet, kita vertus, šis išlikimas nebuvo ir kokia nepaaiški- 
nama istorijos anomalija. Žydai sugebėjo išgyventi, nes intensy- 
vios introspekcijos laikotarpis įgalino jų intelektinius vadus 
išplėtoti Torą į nepaprastos darnos moralinės teologijos ir 
bendruomeninės teisės sistema - logiškai nuoseklią ir socia- 
liai tvirtai suręstą. Praradę Izraelio karalystę, Žydai pavertė 
Torą proto ir dvasios tvirtove, kurioje galėjo saugiai gyventi 
ir netgi būti tuo gyvenimu patenkinti. 

Šis didis socialinis metafizikos užmojis prasidėjo gana kuk- 
liai, dar nenuslūgus 70-ųjų m. po Kr. Jeruzalės žlugimo aud- 
roms. Kunigyste paveldinčios šeimos ir apskritai tradicinė žydų 
aukštesnioji klasė žuvo miesto griuvėsiuose. Nuo to laiko žydai 
persiformavo į katedokratiją: jie buvo valdomi iš mokytojo 
katedros. Šis principas visais laikais glūdėjo judaizme, - juk 
argi pranašai nebuvo įrankiai, kuriais Dievas mokė savąją tau- 
tą? Bet dabar tai tapo akivaizdu. Pasak tradicijos, fariziejų ra- 

bina Johanana ben Zakaju, Sanhedrino pirmininka, i$ apsiaus- 
tos Jeruzalės vogčia išgabeno karste. Jis pasisakė prieš sukilimą 
ir atstovavo tam giliai įsišaknijusiam judaizmo elementui, kuris 
tikėjo, esą Dievui ir tikėjimui geriau tarnaujama be valstybės 
naštos bei korupcijos. Johananas ben Zakajus išsirūpino iš Ro- 
mos valdžios leidimą įsteigti Jabnėje (Jamnijoje), netoli jūros į 
vakarus nuo Jeruzalės, centrą, iš kurio būtų reguliuojama žydų 
religija. Sanhedrinas ir valstybė buvo palaidoti, o jų vietoje 
ėmė rinktis rabinų sinodas - kur nors vynuogyne netoli kar- 
velidės ar namo palėpėje. Rabinas ir sinagoga virto norminėmis 
judaizmo institucijomis, o pats judaizmas nuo šio momento 
tapo iš esmės kongregaciniu tikėjimu. Akademija Jabnėje atlik- 
davo kasmetinius žydų kalendoriaus skaičiavimus. Ji užbaigė 
Biblijos kanonizavimą. Ji įvedė tvarką, nustatančią, kad, nepai- 
sant Šventyklos sugriovimo, kasmet turi būti atliekamos kai 
kurios apeigos, pavyzdžiui, valgoma iškilminga Paskos vaka- 
rienė. Ši akademija nustatė bendruomeninių maldų formą ir 
pasninkų bei piligrimysčių taisykles. Naująją judaizmo dvasią 
pastebimai veikė reakcija į ugningą zelotų ir nacionalistų egzal- 
taciją. Pasakojama, jog Rabi Johananas sakydavęs: „Neskubė- 
kite griauti kitataučių altorių, kad tik netektų jums atstatinėti 
juos savomis rankomis“. Arba vėl: „Jei sodini medžius ir kas 
nors tau praneša, jog atėjo Mesijas, pirmiausia pasodink daigą, 
o tada eik ir pasveikink Mesiją“"??. Jabnėje užmirštas kardas; 
valdė plunksna. Ši sistema buvo pati save palaikanti oligarchija: 
išsimokslinimo bei nuopelnų pagrindu akademija rinkdavo ar- 
ba „įšvęsdavo“ naujus rabinus. Bet vyravo tendencija patikėti 
valdžią Sejmoms, pasižymėjusioms mokslingumu. Ilgainiui Rabi 
Johanano palikuonis išstūmė Rabi Gamalielis II, sūnus žmogaus, 
mokiusio šv. Paulių. Romėnai jį pripažino nasi, arba patriarchu. 

Šie rašto mokovai visi kaip vienas atsisakė jungtis prie Bar 
Kochbos sukilimo. Tačiau, žinoma, jis juos paveikė. Mokslinin- 

kams neretai tekdavo rinktis slaptai. Išsaugoti pačią Jabnés 
akademiją pasidarė nebeįmanoma, ir po to, kai sukilimas buvo 
sutriuškintas, rabinų vyresnybė persikėlė į Ušos miestą vakarų 
Galilėjoje. Daugumas rabinų skurdo. Jie dirbdavo, dažniausiai 
rankų darbą. Atkurti šių laikų žydų istoriją sunku, nes patys 
žydai jau buvo liovęsi ją rašyti, o biografiniai ir kitokie duome- 
nys nuotrupomis, be jokio istorinio konteksto iškyla iš hala- 
chos ar teisinių potvarkių puslapių arba iš agados pasakojimų 
bei legendų. Žydų akademinė visuomenė ne visada būdavo 
vienalytė ir uždara. Vienas iš žymiausių Jabnės rašto mokovų 
Eliša ben Avuja tapo eretiku. Tačiau vienas iš jo mokinių, Rabi 
Meiras, puikiausias II a. mokslininkas, pats visai galėjo būti 
atsivertėlis. Moterys taip pat vaidino savo vaidmenį. Meiro 
žmona Brurija pasidarė iškiliausiu halachos autoritetu. Kartais 
žydus imdavo užpuldinėti ar netgi persekioti imperinė valdžia. 
Protarpiais juos palikdavo ramybėje. Protarpiais jie darbavosi 
ranka rankon su Roma. Jų vadams būdavo duodama imperinių 
žemių ir suteikiama plačių juridinių galių. Krikščionių moksli- 
ninkas Origenas (185—254) teigia, jog nasi net skelbdavo mirties 
nuosprendžius. Rabi Judas ha-Nasi, arba Judas Kunigaikštis, 
gyvenęs II a. antrojoje pusėje ir trečiojo pradžioje, buvo turtuo- 
lis, saugomas sargybinių, ir valdė žydų bendruomenę tiek Ga- 
lilėjoje, tiek pietuose — bemaž kaip pasaulietinis valdovas. Be- 
maž, tačiau ne visai: savo turtus jis leido mokslininkams išlai- 
kyti, o geriausieji iš jų valgydavo garbingiausiose vietose už 
jo stalo; mokslingus Žmones jis atleisdavo nuo mokesčių darbi- 
ninkų sąskaita; skurdmečiais iš savo maisto podėlių maitindavo 
mokslinguosius, bet ne beraščius. Sakoma, net jo tarnaitė mokė- 
jusi hebrajiškai ir galėjusi paaiškinti retesnius žodžius. Judas 
buvo nekompromisiškiausias intelektualinio elito rėmėjas. Jis 
niauriai sakydavęs: „Tai nemokšos atneša pasauliui bédas"!*0, 

Mokslininkų dinastijos egzistavo jau Antrosios karalystės 
laikotarpiu, ir tuomet jie klasifikuojami kaip zugot, arba „po- 
ros“. Buvo penkios iškiliausių mokslininkų poros, paskutinio- 
ji - garsusis Hilelis, Kristaus mokytojas, ir jo oponentas Šama- 
jus. Jų palikuonys bei kiti į elitą įsilieję rašto mokovai vadinami 
tanaim. Hilelio anūkas Gamalietis Išminčius priklausė pirma- 
jai jų kartai, Judas ha-Nasi - paskutiniajai. Po jų kita karta, 
kuriai atstovavo Rabi Hija Raba (apie 220 m. po Kr.), pradėjo 
amoraim epochą, trukusią Judėjoje penkių kartų laikotarpį, iki 
IV a. pabaigos, o Babilone - aštuonias kartas, t. y. iki V a. pa- 
baigos. Žinoma, Babilone ir jo apylinkėse būta didelių žydų 
bendruomenių jau nuo Tremties laikų. Palaikytas nuolatinis 
ryšys, mat Babilonijos žydai kalendoriaus skaičiavimus gau- 
davo iš Jeruzalės vyresnybės, vėliau - iš Jabnés. Kai būdavo 
įmanoma, Babilonijos žydai taip pat keliaudavo į piligrimiš- 
kas keliones Jeruzalėn. Fariziejų ar rabinų judaizmas pasiekė 
Babiloniją kaip tiesioginis Bar Kochbos sukilimo padarinys, — 
tada iš Judėjos ištrūkę mokslininkai pabėgėliai steigė akademi- 
jas tuometinėje partų teritorijoje. Šios mokyklos turėjo centrus 
Suroje, į pietus nuo dabartinio Bagdado, ir į vakarus Pumbedi- 
toje, kur jos klestėjo ligi vienuoliktojo amžiaus. Vakarinių aka- 
demijų vietos Palestinoje keitėsi. Judo ha-Nasi laikais visas 
mokslas jo buvo sutelktas į Bet Šearimą, tačiau jau svarbios 
akademijos veikė Cezarėjoje, Tiberijuje ir Lidoje. 

Šis laiko tarpsnis žydų istorijoje nepaliko žymesnių fizi- 
nių pėdsakų. Žinoma, žydų archeologai neturėjo galimybės 
iškasinėti svarbių teritorijų Irake. Žydų gyvenvietė Suroje bu- 
vo visiškai išnykusi jau XII a. aštuntame dešimtmetyje, kai 
toje vietoje lankėsi žydų keliautojas Benjaminas Tudelietis; iš 
miesto, rašė jis, belikę vien griuvėsiai. Pumbeditoje, priešin- 
gai, jis rado nemažą bendruomenę, bet tai ir yra paskutinis 
kartas, kai apie ją išgirstame. Kita vertus, 1932 m. kasinėjimų 
metu romėnų karavanų mieste Dura Europe prie Eufrato ap- 

tiktos sinanogos, datuotos 245 m. po Kr., liekanos su įrašais 
aramėjų, graikų ir pehlevi-partu kalbomis. Tenykštė žydų ben- 
druomenė, regis, egzistavo nuo Šiaurinės karalystės sunai- 
kinimo ir ištrėmimo, bet po 66-70 ir 132-135 m. sukilimų ją 
sustiprino ortodoksiškesni Žydai atsikėlėliai. Ir vis dėlto tai 
būta heterodoksiškos bendruomenės, - galimas daiktas, tuo 
metu tokių pasitaikydavo ir daugiau. Gyvenvietė, kaip ir gali- 
ma tikėtis, pasižymėjo helėnistine architektūra, bet nustebino 
joje rasti apie trisdešimt tapytų pano (dabar saugomų Damas- 
ko Nacionaliniame muziejuje), iliustruojančių mesijinę Sugrį- 
žimo, atstatymo ir išgelbėjimo temą. Yra paveikslų, vaizduojan- 
čių patriarchus, Mozę ir išėjimą iš Egipto, Sandoros Skrynios 
praradimą ir jos susigrąžinimą, Dovydą ir Esterą. Šiuos tapy- 
bos kūrinius mokslininkai sieja su iliustruotomis Biblijomis, 
kurios, kaip manoma, egzistavo II-III a. po Kr. ir kurios rodo 
krikščionių meną taip pat kilus iš žydų. Matyt, atvaizdų drau- 
dimo anuomet ne taip griežtai laikytasi, bent jau ne visuose 
žydų sluoksniuose!*!. 

Keletas sinagogų ir kapaviečių iš išminčių laikų išliko Pa- 
lestinoje. Tiberijuje prie Galilėjos ežero ketvirto amžiaus sina- 
goga taip pat papuošta mozaikinėmis grindimis su žmonių bei 
gyvūnų atvaizdais ir zodiako ženklais. Ant kalvos netoli šio 
miesto yra kankinio Rabi Akivos ir Johanano ben Zakajaus 
kapai; už dviejų mylių palei tą patį ežerą savo kape ilsisi Rabi 
Meiras. Kafarnaume, toje vietoje, kur šimtininkas, kurio tarną 
išgydė Jėzus, pastatė sinagogą, 1905-1926 m. kasinėta vietoj 
jos stovėjusi II-III a. sinagoga, ir joje aptikti iškalti šofar ir me- 
nora, manos indas, palmė ir karaliaus Dovydo skydas. Trys 
sinagogos atidengtos Sirijoje ir šiaurės Izraelyje, o visiškai 
netoli Nazareto-Haifos kelio yra Judo Ha-Nasi akademinis 
centras Bet Šearimas su sinagoga, katakombomis ir kapinėmis, 


141 R. Wischnitzen, The Messianic Theme in the Paintings of the Dura Synagogue, 

- pastarosios pilnos vaizduojamojo meno ir kažkur slepian- 
čios paties Judo kapą”. 

Tačiau svarbiausi paminklai, kuriuos mums paliko ši kolek- 
tyvinės ir individualios mokslinės veiklos epocha, yra patys 
žydų šventieji raštai. Žydų šventųjų tekstų tyrinėjimus sudaro 
tarytum keletas sluoksnių, kurių kiekvienas priklauso nuo prieš 
jį buvusiojo. Pirmasis - tai pati Penkjaknygė, iš esmės užbaigta 
prieš Tremtį, nors po Sugrįžimo ji dar aiškiai buvo šiek tiek 
redaguojama. Tai rašytinio Žydų įstatymo pamatas, į kurį re- 
miasi visa kita. Toliau - pranašų knygos, psalmės ir išminties 
literatūra, kurios, kaip minėta, baigtos kanonizuoti vadovau- 
jant Rabi Johananui ben Zakajui, tarp 70-ųjų ir 132-ųjų m. po 
Kr. Prie viso šito prisidėjo įvairūs nekanoniniai kūriniai, būti- 
ni žydų religijos ir istorijos studijavimui: Biblijos vertimas į 
graikų kalbą, arba Septuaginta; Juozapo Flavijaus veikalai, 
apokrifai ir įvairūs papirusai. 

Kitas sluoksnis ar pakopa buvo jau ištisus šimtmečius kau- 
piamo Sakytinio Įstatymo sutvarkymas ir užrašymas. Tai buvo 
praktika, vadinama Mišna, t. y. kartojimas ar mokymasis, nes 
Sakytinis Įstatymas iš pradžių buvo įsimenamas ir kartojamas. 
Mišną sudarė trys elementai: midraš, arba Penkiaknygės inter- 
pretavimo metodas, aiškinantis teisės detales; halacha (daugis- 
kaita — halachot) — visuotinai priimtų teisinių sprendimų tam 
tikrais klausimais visuma; ir agada, arba pamokslai, apimantys 
taip pat ir anekdotus bei legendas, naudojamas paaiškinti įs- 
tatymą paprastiems žmonėms. Laipsniškai, per daugelį kartų, 
šios interpretacijos, nuostatai ir pavyzdžiai buvo užrašyti. Po 
Bar Kochbos sukilimo ši medžiaga buvo suredaguota ir sudė- 
ta į knygą, kuri vadinosi Mišna — 'kartojima' apibendrinančiu 
vardu; jos sudarinėjimo procesą vainikavo Rabi Judo Ha-Nasi 
bei jo mokyklos veikla. Mišna turi keturis skyrius, kurių kiek- 


14? C, Hollis, R. Brownrigg, Holy Pla- Yanni, Historical Sites in Israel, Lon- 
ces, London, 1969; M. Perelman, Y. don, 1964. 

vienas padalytas j tam tikra skaiciu traktatu. Pirmasis sky- 
rius, Zera'im, apimantis vienuolika traktatų, aptaria laiminimus, 
aukas ir titulus. Mo'ed, dvylikos traktatų, apžvelgia šabo ir 
švenčių nuostatus. Našim (7 traktatų) nagrinėja santuoką ir 
skyrybas. Nezikin (10) apima civilinius nusikaltimus arba žalos 
rūšis, teisėjus, bausmes ir liudytojus. Kodašim (11) aptaria au- 
kojimus bei šventvagystes, temas, šiek tiek atkartojančias pir- 
mąjį skyrių. Pagaliau Tohorot (12) kalba apie nešvarumą ir ritua- 
lus!'*. Mišną papildo apimtim ją keturiskart viršijantis tanaim 
posakių ir nuostatų rinkinys, vadinamas Tosefta. Šio rinkinio 
tikslus šaltinis, parašymo istorija ir data - taip pat ir jos tikras 
santykis su Mišna - jau daugiau kaip tūkstantmetį kelia neiš- 
sprendžiamus mokslinius gincus'*. 

Po to buvo pridurti tolesni sluoksniai: Perušim, arba ko- 
mentarai abiems Talmudams; iškiliausias jų pavyzdys buvo 
XI amžius. Raši komentaras Babilono Talmudui. Toliau rado- 
si Hidušim, arba novellae, lyginančios ir derinančios skirtin- 
gus šaltinius ir šitaip sukuriančios naujus nuostatus, arba hala- 
chot; klasikinės novellae sukurtos XII-XIII a. Babilono Talmu- 
dui. Dar kitas sluoksnis buvo responsa prudentium (Se'elot u- 
Tešuvot), arba žymiausių mokslininkų raštiški atsakymai į jiems 
pateikiamus klausimus. Paskutinįjį sluoksnį sudarė mėgini- 
mai supaprastinti ir kodifikuoti šią milžinišką medžiagos ma- 
se, — tai tokių iškilių autorių kaip Alfasi, Maimonido, Jokūbo 
ben Ašerio ir Juozapo Karo (XI-XVI a.) darbai. Nuo penkto 
iki vienuolikto amžiaus, lakotarpiu, žinomu kaip gaonų, arba 
geonim, epocha, mokslininkai kūrė kolektyvinius nuostatus bei 
kompiliacijas, perteikiančias akademijų autoritetų nuomonę. 
Vėliau, vadinamajame rabinų amžiuje, nuostatų priiminėji- 
mas buvo decentralizuotas ir Įstatymo evoliucijoje dominavo 
atskiri tyrinėtojai. Nelyginant epilogas, XVI-XVIII a. pab. šį 


143 Išsamų temų sąrašą žr. Encyclopae- 144 Thid., p. 1283-1285. 

procesą užbaigė aharonim, arba vėlesnių mokslininkų amžius. 

Visą šitą laiką žydų bendruomenės, išsisklaidžiusios visuo- 
se Artimuosiuose Rytuose ir Viduržemio jūros baseine, o ga- 
liausiai ir didumoje Centrinės bei Rytų Europos, daugumą savo 
teisinių problemų sprendė nuosavuose religiniuose teismuose, 
tad ši daugiasluoksnė raštų visuma buvo ne tik nuolatiniai 
tikrosios Biblijos reikšmės tyrinėjimai, bet gyva bendruomeni- 
nės teisės sistema, sprendžianti realias realių žmonių bylas. 
Žvelgiant iš vakarietiškų pozicijų, tatai viena ant kitos suklotos 
prigimtinė teisė, Biblijos. teisė, Justinijano kodeksas, kanoninė 
teisė, anglų papročių teisė, Europos civilinė teisė, parlamentų 
statutai, Amerikos konstitucija ir Napoleono kodeksas. Tik 
XIX a., kai daugelis žydų jau buvo emancipavęsi ir liovęsi gy- 
venti teisinės autonomijos sąlygomis, žydų halachos studijos 
pradėjo įgauti akademiškumo, - bet netgi tada ji vis dar tebe- 
reglamentavo žydų santuoką išsivysčiusiose visuomenėse ir 
dar daugelį gyvenimo aspektų - labiau atsilikusiuose kraštuose. 

Taigi pasaulio istorijoje nebuvo kitos sistemos, šitaip ilgai 
jungusios moralinius ir etinius mokymus su praktiniu civili- 
nės bei kriminalinės jurisprudencijos taikymu. Visais laikais ji 
turėjo daug trūkumų. Štai kodėl žydai krikščionys galėjo pri- 
imti universalistinį požiūrį tik nutraukdami su šia sistema ry- 
šius. Galiausiai, Švietimo epochoje žydų teisė imta laikyti ne- 
pataisomai atsilikusia, - daugeliui išsilavinusių žydų, taip pat 
nežydų visuomenei - tiesiog pasibaisétina. Bet ji taip pat turė- 
jo ir įstabių pozityvių savybių ir davė žydams moralinę bei 
socialinę pasaulėžiūrą, kuri yra civilizuota, praktiška ir, kaip 
patirtis parodė, nepaprastai tvari. 

Idėja, kad žmogaus gyvybė yra šventa, kadangi sukurta 
pagal Dievo paveikslą, buvo pagrindinė žydų etikos taisyklė 
ir, kaip įsitikinome, nuo seniausiųjų laikų ji determinavo žydų 
kriminalinio kodekso sąlygas. Bet išminčiai ir jų įpėdiniai šio 
mokymo implikacijas išplėtojo nepaprastai detaliai. Visa atsi- 

radę iš Dievo, ir žmogus tik laikinai naudojasis šiomis dovano- 
mis: taigi jis privaląs, pavyzdžiui, stropiai dirbti žemę, numaty- 
damas, jog ja naudosis vėlesnės kartos. Tačiau tarp šių dovanų 
esanti ir Žmogaus gyvybė. Hilelis Išminčius mokė, kad dėl to 
žmogus privaląs rūpintis savo kūnu ir sveikata. Filonas, kaip 
ir daugelis graikų idėjų paveiktų mąstytojų, atskyrė kūną ir 
sielą moralės požiūriu ir netgi kalbėjo apie kūną kaip emo- 
cišką, „iracionalų“ sąmokslininką, veikiantį prieš racionalią sie- 
lą. Tačiau pagrindinės krypties rabinų judaizmas atmetė kūno- 
sielos dichotomiją, lygiai kaip ir gnosticizmo gėrio jėgų ir blo- 
gio jėgų priešstatą. Kūnas ir siela, mokė jis, esą viena ir drauge 
atsakingi už nuodėmę, todėl ir baustini kartu. Tatai tapo svar- 
bia skirtybe tarp krikščionybės ir judaizmo. Krikščionių idėja, 
jog marindami kūną ir pasninkaudami ir šitaip jį silpnindami, 
stipriname sielą, žydams buvo anatema. Dar I a. po Kr. jie 
turėjo asketų sektų, bet įsitvirtinus rabinų judaizmui, žydai 
amžiams nusigręžė nuo vienuolystės, atsiskyrėliško gyvenimo 
ir asketizmo. Galėjo būti skelbiami visuotiniai pasninkai, sim- 
bolizuojantys visos visuomenės atgailą, bet privatūs pasninkai 
buvo laikomi nuodėmingais ir draudžiami. Susilaikyti nuo vy- 
no, kaip darė nazyrai, buvo nuodėmė, nes tai reiškė, jog atme- 
tamos Dievo dovanos, suteiktos žmogaus reikmėms tenkinti. 
Retai kada teskatintas vegetarizmas. Taip pat ir celibatas - 
dar vienas svarbus krikščionybės ir judaizmo skirtumas. Rabi- 
nai laikėsi tokio požiūrio: „Argi Toros draudimų tau nepakan- 
ka, kad užsikrauni sau dar kitų?“ Visame kame pagal Dievo 
paveikslą sutvertas kūnas turėjo elgtis ir būti traktuojamas 
nuosaikiai. Visai žmogaus elgesio įvairovei žydai taikė prisilai- 
kymo ar nuosaikumo, bet ne abstinencijos principa!^. 
Kadangi žmogus priklausąs Dievui, savižudybė šventva- 


L Kunigų Rabbah 34, 3; Filonas, Leg. kin, In His Image: The Jewish Philoso- 
All. 3:69; De Pot. 19-20; Taanit 11 a; phy of Man as Expressed in the Rabbini- 
Yer. Nedarim 9, 11 (41b); cit. i$ S. Bel- cal Tradition, London, 1961. 

giška ir esą nuodėmė rizikuoti gyvybe be reikalo. Tautai, da- 
bar jau netekusiai valstybės apsaugos ir gyvenančiai nuolatinia- 
me persekiojimų pavojuje, tai buvo svarbūs klausimai, o dviem 
tūkstantmečiais vėliau jie įgavo gyvybinę reikšmę. Išminčiai 
nustatė taisyklę, kad Žmogus neturi teisės gelbėti savo gyvy- 
bę, pastūmėdamas kitą į mirtį. Iš jo taip pat esą nereikalauja- 
ma nė aukoti savo gyvybę, gelbstint kitą. Hadriano persekioji- 
mų metu Lidos išminčiai nustatė, jog žydas, gelbėdamas savo 
gyvybę, gali pažeisti bet kurį priesaką, išskyrus tris: stabmel- 
dystės draudimus, taip pat įsakymus, draudžiančius svetimo- 
teriavimą bei kraujomaišą ir žmogžudystę. Kalbant apie Zmo- 
gaus gyvybę, kiekybiniai veiksniai neturėjo įtakos. Ir atskiras 
žmogus, jei jis nekaltas, negalėjo būti paaukotas dėl grupės 
gyvybių. Svarbus Mišnos principas teigė, jog kiekvienas Zmo- 
gus yra visos žmonijos simbolis, ir jei kas sunaikina vieną Zmo- 
gų, tam tikra prasme sunaikina gyvybės principą, lygiai kaip 
ir, gelbėdamas vieną Žmogų, jis gelbsti žmoniją!“. Rabi Akiva 
manęs, jog Zudyti esą tolygu „išsižadėti Panašumo“, tai yra 
palikti žmonių giminę. Filonas žmogžudystę vadino didžiausia 
iš šventvagysčių, o kartu ir neginčijamai rimčiausiu krimina- 
liniu nusikaltimu. „Išpirka, - rašė Maimonidas, - niekuomet 
nepriimtina, net jei žudikas pasirengęs sumokėti viso pasaulio 
pinigus ir netgi jeigu ieškovas sutinka paleisti žudiką. Mat nu- 
žudytojo asmens gyvybė esanti [...] nuosavybė Šventojo Vieš- 
paties, tebūnie jis palaimintas“'*?. 

Kadangi visi ir kiekvienas priklauso Dievui, jis esąs nuken- 
tėjusioji pusė visuose nusikaltimuose prieš žmogų. Nuodėmė 
prieš Dievą - rimta, bet nuodėmė prieš žmogų dar rimtesnė, 
nes sykiu ji esanti ir prieš Dievą. Dievas - tai „neregimas trečia- 
sis“. Todėl, jei Dievas yra vienintelis sandėrio liudininkas, tai 
jį neigti esą blogiau, negu tuo atveju, jei būtų surašyta sutar- 


146 Sanhedrin 4, 55. M7 Hilkot Rozeah 
], 4. 

tis; atviras plėšimas esas mažesnis blogis nei slapta vagystė, 
nes tasai, kuris vykdo pastarąjį nusikaltimą, labiau gerbia že- 
mišką Žmogaus galią nei dieviškąjį Viešpaties kerštą'*?, 
Kadangi visi žmonės vienodai sukurti pagal Dievo paveiks- 
lą, jie bet kuria fundamentalia prasme turį lygias teises. Tad 
visiškai neatsitiktina ta aplinkybė, kad tarp žydų vergija išnyko 
Antrosios karalystės metu - laikotarpiu, sutapusiu su farizie- 
jizmo atsiradimu: juk fariziejai reikalavo pripažinti, jog teis- 
me Dievui esant tikruoju teisėju, visi lieka lygūs - karalius, 
aukštasis kunigas, laisvas žmogus ar vergas. Šis požiūris juos 
pirmiausia ir skyrė nuo sadukiejų. Fariziejai atmetė požiūrį, 
kad ponas esąs atsakingas už savo vergų, kaip ir gyvulių, veiks- 
mus, nes vergas, kaip ir visi Žmonės, turįs savo protą. Šitaip 
vergas įgijo statusą teisme, o jei jis turėjo juridinį statusą, vergija 
nebeteko prasmės. Įsigalėję Sanhedrine, fariziejai taip pat rei- 
kalavo, kad karalius būtų jam atsakingas ir privalėtų stoti prieš 
jo teismą, - tai buvo vienas iš šaltinių, sukėlusių aštrius konf- 
liktus tarp Sanhedrino ir tiek Hašmonėjų, tiek Erodo. Praktiš- 
kai šie žiaurūs karaliai galėjo įgąsdinti teismą ir taip padary- 
davo, bet teorija liko ir galutinai triumfavo, kai žydų halachi- 
nė praktika buvo renkama į Mišną, tad lygybė prieš įstatymą 
tapo nepajudinama žydų aksioma. Ji kirtosi su žydų kara- 
liaus - „Viešpaties pateptojo" - idėja, kurią vėliau panaudojo 
krikščionių teologai, išplėtodami dieviškai įteisintos karalys- 
tės doktriną. Tačiau žydai niekad ir nepripažino teisinių patep- 
tumo implikacijų. Visi savavališki Dovydo poelgiai, kuriais jis 
piktnaudžiavo savo valdžia, Biblijoje nedviprasmiškai pas- 
merkti, o Ahabo Nabotui priklausiusio vynuogyno pasisavini- 
mas pateikiamas kap nežmoniškas nusikaltimas. Štai kokios 
buvo priežastys, lėmusios tai, kad karalystė nelipo prie judaiz- 
mo: mat žydai norėjo karaliaus, kuris turėtų visas karališkas 


148 Sifra Kunigų 22, 6; Mekilta Išėjimo 
22, 6; cit. iš Belkin, op. cit. 

pareigas, bet jokių teisių. Iš tikrųjų širdies gilumoje daugelis 
niekad ir netikėjo karaliaus pateptumu, bet išrinktumu, kuris, 
pasirodo, įvykdavęs pirmiau. Renkamų karalių, teisėjų ir ki- 
tos vyresnybės naudai Filonas pacituoja Pakartotąjį Įstatymą: 
„Iš tikrųjų gali pasiskirti karaliumi tą, kurį Viešpats, tavo Die- 
vas, išrinks. Tik žiūrėk, kad karaliumi pasiskirtum vieną iš 
savo giminaičių; kokio nors svetimtaučio [...] karaliumi nega- 
li pasiskirti"'?. Flavijus perėmė Gedeono požiūrį: valdas ne 
kas kitas, o tik Dievas, bet jei jaučiama, jog reikalingas kara- 
lius, jis turi būti žydų rasės ir pavaldus Įstatymui. 

Iš tiesų tikrieji žydų bendruomenės valdovai buvo teis- 
mai, kaip natūraliai esti visuomenėje, paklūstančioje dieviška- 
jam įstatymui. Pabrėžiama - teismai, ne teisėjas, nes viena iš 
svarbiausiųjų aksiomų buvo ta, kad Žmonės negalėjo būti pavie- 
niais teisėjais: „Neteisk vienas, nes niekas negali teisti vienas, 
išskyrus Viena"'9?, Nuosprendį priimdavo dauguma, o spren- 
džiant mirties bausmės bylas, reikalauta bent dviejų daugu- 
mos. Tas pats daugumos principas taikytas ir Toros interpreta- 
vimui. Vienas iš motyvų, skatinęs judaizmo išpažinėjus šimtme- 
čiais laikytis draugėje, buvo žydų taisyklė paklusti daugumos 
sprendimams ir tas nepaprastas griežtumas, kuriuo jie bausda- 
vo atsisakančius pripažinti tokius sprendimus, jeigu šie būda- 
vo teisėtai prieiti. Tuo pat metu paklūstantys kitamaniai turė- 
jo teisę reikalauti, kad jų požiūriai būtų užrašyti, ir šią svarbią 
praktiką nustatė Mišna. Teismuose bei mokslo įstaigose veikė 
nebe rinkimo, o kooptavimo principas, nes išsilavinimas buvo 
būtinas ir teisti galėjo tik išsimokslinęs asmuo, - žydų visuo- 
menė pirmoji ėmė nustatinėti balsavimo teisę pagal išsilavi- 
nima - tačiau praktikoje: „Mes neskiriame bendruomenės pa- 
reigüno, iš pradžių su ja nepasitarę“"!. Demokratinį pagrindą 
turėjo ne tik teismai, bet ir Įstatymas. Grupė, visai panaši į ang- 


M? Pakartoto Įstatymo 17, 15; Filonas, |. Abot 4, 8. I?! Berakot 55 a. 
Spec. Leg., 4:157, cit. iš Belkin, Op. cit. 

lu-saksu prisiekusiuosius, turédavo pasitikslinti, kokia prak- 
tika buvo priimta konkrečioje bendruomenėje, kad teisiniai 
sprendimai galėtų į ją atsižvelgti. Principas, jog Įstatymas pri- 
valo būti priimtinas bendruomenei kaip visumai, yra implikuo- 
tas Žydų jurisprudencijoje, o kartais jis ir aiškiai išsakomas: 
„Bet kuris nutarimas, kurį teismas primeta bendruomenei ir 
kurio bendruomenės dauguma nepripažįsta, neturi galios“. 

Žmogus buvo traktuojamas ir kaip individas, turįs teises, 
ir kaip bendruomenės narys su savomis pareigomis. Jokia kita 
teisingumo sistema istorijoje atkakliau ir apskritai taip sėk- 
mingai nesiekė sutaikyti Zmogaus-individo ir visuomenės nario 
vaidmenis, - ir tatai atskleidžia priežastį, paaiškinančią žydų 
sugebėjimą išlaikyti darną kitais atžvilgiais nepakeliamai nepa- 
lankiomis aplinkybėmis. Visuomenė reikalavo lygybės prieš 
įstatymą - o tai geriausiai, kaip tik įmanoma, apsaugo indivi- 
dą, - bet visuomenė, ypač tokia, kuri yra nuolat persekioja- 
ma, tos bendros lygybės rėmuose turėjo savus prioritetus. Štai 
ką byloja įdomi išminčių nuostatų virtinė. 

Vyro gyvybės gelbėjimui tenka pirmenybė prieš moters gyvybės gel- 
bėjimą. [...] Moters nuogybés pridengimas pirmesnis už vyro nuogybės 
pridengimą. Moters išpirka pirmesnė už vyro išpirką. Vyras, kuriam gre- 
sia pavojus būti jėga sodomizuotam, turi pirmenybę prieš moterį, kuriai 
gresia išprievartavimas. Kunigas pirmesnis už levita, levitas - už izraelitą, 
izraelitas — už pavainikį, pavainikis - už natin*, natin — už prozelita, proze- 
litas — už verga. [...] Bet jei pavainikis mokslingas iš Įstatymo, o aukštasis 
kunigas Įstatymo neišmano, tai pavainikis pirmesnis už aukštąjį kunigą."? 


Mokslininkas visuomenei buvo vertingesnis už, pavyz- 
džiui, am ha-arec atstovą, neišprususį vyruką. Todėl mokslinin- 
kas turėjo teisę sėdėti prieš teismą, nagrinėjant jo bylą. Tačiau 
jei kita besibylinėjanti pusė buvo Žmogus iš am ha-arec, tai in- 
dividų lygybės principas reikalavo, kad ir šis sėdėtų. Išminčiai 


152 Yer. Shabbat 3 d. * Iš nathin - !93 Horayot 33, 7-8, cit. iš Belkin, 
'gibeonitu palikuonis“ (Aut. pastaba). op. cit. 

buvo pirmieji teisininkai, visiems Žmonėms pripažinę teisę į 
orumą. Jie nustatė: „Jei vienas Žmogus sužeidžia kitą, jis tam- 
pa kaltas dėl penkeriopos skriaudos: sužeidimo, skausmo, gy- 
dymo, padaryto laiko nuostolio ir orumo pažeidimo“. Bet oru- 
mo pažeidimas vertintas hierarchiškai, atsižvelgiant į sociali- 
nį statusą visuomenėje““. 

Žmonės buvo ne tik lygūs prieš įstatymą, bet ir fiziškai 
laisvi. Išminčiai ir rabinai nepaprastai nenoriai bausdavo įka- 
linimu (priešingai nei sulaikant prieš teismą), ir mintis apie 
žmogaus pamatinę teisę laisvai klajoti judaizme buvo įsišakni- 
jusi labai giliai: štai dar viena priežastis, dėl ko Antikoje tai 
buvo pirmoji visuomenė, atmetusi vergovę. Bet jei žmogus 
buvo laisvas fiziškai, tai jis anaiptol nebuvo laisvas moraliai. 
Priešingai, jis turėjo visokiausių pareigų bendruomenei, tarp 
kurių ne menkiausios reikšmės buvo klusnumas jos teisėtai 
vyresnybei. Žydų teisė visiškai negailestinga maištininkui, ir 
jis galėjo būti baudžiamas mirtimi. Vėlyvojoje Antikoje kiekvie- 
na žydų bendruomenė iš tikrųjų buvo valdoma kongregaciš- 
kai — septynių narių tarybos, kuri nustatinédavo algas, kainas, 
svorius ir matus, vidaus tvarką ir turėjo galią bausti nusižen- 
gėlius. Pareiga mokėti bendruomenės mokesčius buvo ne tik 
visuomeninė, bet ir religinė. Maža to, filantropija taip pat buvo 
pareiga, nes žodis cedaka reiškė ir labdarą, ir dorybę. Antikos 
laikais žydų gerovės valstybė - visų vėlesniųjų prototipas — 
nebuvo paremta savanoriškumu; žmogus turėjo įnešti į bend- 
ruomenės fondą įnašą, proporcingą jo išgalėms, ir šią pareigą 
vykdyti galėjo priversti teismas. Maimonidas netgi nustatė, 
jog Žydas, vengiantis daryti įnašus pagal turtą, turįs būti trak- 
tuojamas kaip maištautojas ir susilaukti atitinkamos bausmės. 
Kitos bendruomeninės pareigos apėmė pagarbą privatumui, 
kaimyniškumą (t. y. parduodant gretimas žemes pirma reikė- 
jo pasiūlyti kaimynams) ir griežtus nuostatus, draudžiančius 

triukšmą, negerus kvapus, vandalizma ir aplinkos teršimą“. 

Bendruomenines pareigas dera suprasti žydų teologijos 
prielaidų kontekste. Išminčiai mokė, kad žydas neturėtų žiūrėti 
į šias pareigas kaip prievolę, bet kaip į įvairesnius būdus, ku- 
riais žmonės reiškia savo meilę Dievui ir dorumą. Žydai kar- 
tais kaltinami, esą jie nesupratę laisvės taip gerai kaip graikai, 
bet iš tiesų jie ją suprato geriau, suvokdami, jog vienintelė tikra 
laisvė yra švari sąžinė, - tai idėja, kurią šv. Paulius perkėlė iš 
judaizmo į krikščionybę. Žydų supratimu, nuodėmė ir dory- 
bė buvo ne tik individuali, bet ir kolektyvinė. Biblijoje ne kartą 
parodyta, kad miestas, bendruomenė ar tauta tiek nuopelnus, 
tiek bausmes užsitarnauja savo veiksmais. Tora susiejo žydus 
draugėn kaip vieną kūną ir vieną siela"6. Lygiai kaip atskiras 
žmogus patiria naudą dėl savo bendruomenės dorybingumo, 
taip jis privalo ir pats prisidėti prie jo. Hilelis Išminčius pasa- 
kė: „Neatsiskirk nuo bendruomenės ir nesikliauk savimi ligi 
savo mirties dienos“. Netgi toks liberalas kaip Maimonidas 
perspėjo, kad žydas, kuris išdidžiai šalinasi bendruomenės, net 
jei jis kitais atžvilgiais dievobaimingas, neturės dalies būsima- 
jame pasaulyje. 

Biblijoje neįvardyta glūdi holistinė samprata, jog vieno 
žmogaus nuodėmė, kad ir kokia maža, nors ir nepastebimai, 
bet paveikia visą pasaulį, ir priešingai. Nors judaizmas ir lai- 
kė individualios kaltės ir teismo principą svarbiu, jis niekad 
neleido jam visiškai nustelbti primityvesnio - kolektyvinio teis- 
mo - principo ir, derindamas juos abu tolygiai, sukūrė ištobu- 
lintą ir ilgalaikę visuomeninės atsakomybės doktriną, suda- 
rančią vieną iš aspektų, kuriais judaizmas praturtino žmoniją. 
Nedorieji yra visų gėda, šventieji - mūsų pasididžiavimas ir 
džiaugsmas. Vienoje iš labiausiai jaudinamų savo kūrybos vietų 
Filonas rašo: 


155 Baba Bathra 2 b; Baba Metziah 108 op. cit. 156 Belkin, op. cit., p. 134. 
b; Baba Bathra 6 b, 21a. Cit. iš Belkin, 

Kiekvienas išmintingas Žmogus atperka kvailį, kuris netvertu né va- 
landos, jeigu išmintingasis nepalaikytų jo atjauta ir pramatymu. Išmin- 
tingieji - nelyg gydytojai, besigrumiantys su paliegusiuju negaliomis. [...] 
Tad kai aš išgirstu, kad mirė išmintingas žmogus, mano širdis sielvartau- 
ja. Ne dėljo, žinoma, nes jis gyveno džiugiai ir mirė garbingai. Ne - tai dėl 
jį pergyvenusių gedžiu. Be stiprios ginančios rankos, kuri teikė jiems 
saugumą, jie dabar palikti valiai tų kančių, kurios yra jų dykuma ir ku- 
rias jie tuoj pajus, jei Apvaizda neiškels naujo globėjo senajam pakeisti.!>7 


Išmintingas Žmogus privalo atiduoti dalį savo išminties 
bendruomenei, lygiai kaip turtuolis turi duoti savo turtų. Tai- 
gi nuodėmė netarnauti, kai to reikalaujama. Melstis už kitus 
yra pareiga. „Jeigu kas nors gali maldauti Dievo malonės už 
savo artimus ir taip nedaro, tas žmogus yra nusidėjėlis“. Kiek- 
vienas žydas laiduoja už kiekvieną kitą žydą. Jei jis mato kitą 
nusidedant, jis privalo papriekaištauti ir jei įmanoma - sulaiky- 
ti jį, - priešingu atveju ir pats nusideda. Bendruomenė atsakin- 
ga už žmogų, viešai besielgiantį blogai. Žydas visad privalo 
liudyti ir, šaukdamasis Dievo keršto, protestuoti prieš blogį, 
ypač prieš galingųjų didžias viešas nuodėmes. Bet kaip tik dėl 
to, kad pareiga protestuoti prieš kito nuodėmę tokią svarbi, 
melagingi ir piktavališki kaltinimai yra ypač pasibaisėtini. 
Tyčia ir neteisingai sugriauti Žmogaus reputaciją yra viena iš 
pačių blogiausių nuodėmių. „Raganų medžioklė“ — tai didis 
kolektyvinis blogis. 

Tora ir jos komentarai sudarė ne tik praktinę civilinės ir 
kriminalinės teisės sistemą, - juose glūdėjo ir moralinė teologi- 
ja. Todėl, nors kai kuriais klausimais ji buvo labai konkreti ir 
linkusi akcentuoti įstatymą, Tora visuomet siekė sustiprinti 
laikinąjį teismų autoritetą, apeliuodama į dvasinius veiksnius 
bei sankcijas. Griežto teisingumo niekad nepakako. Žydai pir- 
mieji priėmė atgailos ir atpirkimo sąvoką, taip pat tapusią ir 
reikšminga krikščioniška tema. Biblija nevienąkart prabyla apie 


157 Filonas, De Sacr. Ab., p. 121-125. 

„širdies permainą“ - „Grįžkite pas mane visa savo širdimi [...]. 
Persiplėškite širdis, o ne drabužius“. Ezechielio knygoje ragi- 
nama: „Pasidarykite sau naują širdį“. Įstatymas ir teismai sten- 
gėsi reikalauti ne tik skriaudos atlyginimo, o dar ir sutaikyti 
besibylinėjančias puses. Visuomet siekta išlaikyti žydų bend- 
ruomenę darnią. Tad Įstatymu ir išminčių nuostatais buvo tiks- 
lingai kreipiama harmonijos link ir stengiamasi užkirsti kelią 
ar pašalinti galimus trinties šaltinius. Abejotinais atvejais iš- 
minčiai pagal paprotį pacituodavo Patarlių knygos pasakymą 
apie išmintį: „Jos keliai malonūs, o visi takai ramūs“ P, 

Idėja apie ramybę [taiką], pozityvią būseną, kilnų idealą, 
kuris sykiu yra ir Žmogui praktiškai įgyvendinama būklė, yra 
dar vienas žydų išradimas. Tai vienas iš reikšmingausių Bibli- 
jos motyvų, ypač jos puikiausioje - Izaijo - knygoje. Mišnoje 
užrašyta: „Trys dalykai palaiko pasaulio egzistavimą - teisin- 
gumas, tiesa ir ramybė“, o baigiamieji viso šio veikalo žodžiai 
yra tokie: „Dievas nesuteikė Izraeliui didesnės palaimos kaip 
ramybę, nes yra parašyta: Tesuteikia Viešpats stiprybės savo 
tautai, Tepalaimina Viešpats savo tautą ramybe!""'? Išminčiai 
įrodinėjo, kad viena iš svarbiausių studijavimo funkcijų yra 
naudoti Įstatymą ramybei skleisti — padėti įsivyrauti taikai 
tarp vyro ir žmonos, tėvų ir vaikų, o toliau platesniame bend- 
ruomenės ir tautos pasaulyje. Malda už taiką buvo vienas iš 
svarbiausių laiminimų ir pamaldžių žydų kartojama triskart 
per dieną. Išminčiai cituodavo Izaiją: „O kokios dailios kalnuose 
šauklio kojos, to, kuris ateina su linksmaja žinia, skelbdamas 
ramybę, nešdamas gerąją naujiena"!9 ir tvirtino, esą pirmasis 
Mesijo žingsnis būsiąs paskelbti taiką. 

Vienas iš svarbiausių pasikeitimų žydų istorijoje ir vienas 
iš aspektų, kuriais judaizmas ryškiausiai skyrėsi nuo primity- 
vios izraelitų religijos, buvo šis vis tvirtesnis taikos akcenta- 


158 Patarlių 3, 17. 15? Psalmių 29, 11; mann, Judaism, Religion and Ethics, New 
Tractatus Uksin 3:12; cit. iš M. Wax- York, 1958. 1® Izaijo 52, 7. 

vimas. Iš tikrųjų po 135-uju m. po Kr. judaizmas pasmerkė 
netgi teisingą prievartą - lygiai kaip jis nebyliai pasmerkė ir 
valstybę — ir ėmė tikėti vien taika. Žydų narsa ir didvyrišku- 
mas kaip tautą maitinanti tema nukeliavo į antrą planą; į pirmąjį 
iškilo žydų pacifizmas. Nesuskaičiuojamoms kartoms tai, kas 
įvyko Jabnėje, kur mokslininkas galiausiai nurungė karį, buvo 
reikšmingesni dalykai, nei tai, kas įvyko Masadoje. Šios tvirto- 
vės praradimas, tiesą sakant, buvo praktiškai pamirštas, kol 
kraupiose. dvidešimto amžiaus holokausto liepsnose ji tapo 
tautiniu mitu, išstumdama Jabnės mitą. 

Pažeidžiamai, valstybės neginamai tautai buvo nepaprastai 
svarbu koncentruotis į išorinę ramybę bei vidaus harmoniją ir 
studijavimą priemonių, kuriomis galėjo būti priartinama ir vie- 
na, ir kita, ir neabejotinai tai ir buvo vienas iš pagrindinių To- 
ros komentavimo objektų. Šiuo požiūriu ši veikla žydams pa- 
sigérétinai — beveik galėtume pasakyti, stebuklingai — sekėsi. 
Tora tapo nepaprastu tautą vienijančiu šaltiniu. Jokiai kitai 
tautai nėra taip puikiai tarnavusi jos visuomeninė teisė ir dok- 
trina. Nuo II a. po Kr. sektantizmas, buvęs toks būdingas Ant- 
rajai karalystei, praktiškai išnyko, bent jau kiek mums žinoma, 
ir visas senąsias partijas sujungė rabinų judaizmas. Toros studi- 
javimą ir toliau lydėjo įnirtingi ginčai, bet jie virė, neperženg- 
dami daugumos principu paremto konsenso. Valstybės nebu- 
vimas buvo didžiulė palaima. 

Tačiau ne mažiau svarbi buvo ir kita judaizmo ypatybė: 
tai, kad jis palyginti maža turėjo dogminės teologijos. Beveik 
nuo pat pradžių krikščionybė buvo įklimpusi į sunkumus dėl 
dogmų, ir tą paaiškino jos kilmė. Krikščionys tikėjo vieną Die- 
vą, bet jų monoteizmą apibūdino Kristaus dieviškumas. Spręs- 
dami šią problemą, jie išplėtojo dvejopos Kristaus prigimties 
dogma ir Trejybės - trijų asmenų viename Dieve - dogma. Šie 
išradimai savo ruožtu sukūrė naujų problemų, o pradedant 
II a. - sugeneravo nesuskaičiuojamą daugybę erezijų, kurios 

purtė ir skaldé krikščionybę per visus Tamsiuosius Amžius. 
Naujasis Testamentas su mįslingais Jėzaus pasisakymais ir Pau- 
liaus miglotomis vietomis - ypač Laiške romiečiams - tapo 
nelyginant užminuotu lauku. Todėl Petro bažnyčios instituci- 
ja ir jos aksiomiškas centrinis autoritetas be paliovos skatino 
kontroversijas ir galop atvedė į visišką XI a. skilimą tarp Ro- 
mos ir Bizantijos. Tiksli eucharistijos prasmė dar giliau įskėlė 
Romos kamieną XVI a. Dogmatinės teologijos kūrimas - t. y. 
aiškinimasis, ką bažnyčia turėtų mokyti apie Dievą, sakramen- 
tus ir save — prikaustė profesionaliosios krikščionių inteligen- 
tijos dėmesį ir tebelaiko jį iki šių dienų, tad XX a. pabaigoje 
anglikonų vyskupai vis dar tarpusavyje tebesiginčija dėl Ne- 
kaltojo prasidėjimo. 

Žydai šitos kankynės išvengė. Dievą jie supranta paprastai 
ir aiškiai. Kai kurie žydų mokslininkai įrodinėja, jog iš tikrųjų 
judaizme esama daug dogmatikos. Tai tiesa ta prasme, kad jis 
turi gausybę negatyvių priesakų - draudimų, - daugiausia susi- 
jusių su stabmeldyste. Tačiau žydai paprastai vengė pozityvių 
dogmų, kurias esą dažniausiai sukurianti teologų tuštybė ir 
kurios tik teikiančios daugybę rūpesčių. Pavyzdžiui, žydai nie- 
kad nepriėmė gimtosios nuodėmės idėjos. Iš visų senovės tau- 
tų Žydus turbūt mažiausiai domino mirtis, ir tatai padėjo jiems 
išvengti galybės problemų. Tiesa, tikėjimas prisikėlimu ir po- 
mirtiniu gyvenimu buvo išskirtinis fariziejizmo požymis ir sy- 
kiu rabinų judaizmo pamatas. Iš tikrųjų pirmoji apibrėžta dog- 
ma visame judaizme, išreikšta Mišnoje, kaip tik su tuo ir susi- 
jusi: „Visas Izraelis turės dalį būsimajame pasaulyje, išskyrus 
tą, kuris sako, jog prisikėlimas nėra atsiradęs iš Įstatymo“"*!, 
Tačiau žydai kažin kaip įsigudrindavo susitelkti į gyvenimą ir 
nustumti mirtį - su visomis jos dogmomis - į antra plana. Pre- 
destinacija, vienintelė ar dvejopa, maldos už mirusius ir šven- 


161 Cit. iš Waxmann, op. cit., p. 187- 
190. 

tuju užtarimas - visi šie krikščionių nerimo ir nesantaikos šal- 
tiniai žydams nesuteikė jokių ar tik labai jau menkų keblumų. 

Iš tikrųjų reikšminga tai, kad krikščionys pradėjo formu- 
luoti savo tikėjimo išpažinimą dar labai ankstyvoje bažnyčios 
istorijoje, o štai žydų ankstyviausią tikėjimo išpažinimą sufor- 
mulavo Gaonas Saadija (882-942) tuo metu, kai žydų religija 
jau buvo senesnė nei 2500 metų. Ir tik daug vėliau Maimonido 
trylika teiginių tapo galutine tikėjimo išpažinimo forma, ir jokie 
duomenys neliudija apie tai, kad jie būtų kada nors aptarti ir 
patvirtinti kokios nors autoritetingos institucijos. Maimonido 
komentare dešimtajam Mišnos skyriui, Sanhedrino traktatui, 
pateikta pirminė trylikos punktų formuluotė išvardija tokius 
tikėjimo elementus: tobulos Būties, visa ko kūrėjo, egzistavi- 
mas; Dievo vienumas; jo nekūniškumas; jo egzistavimas anks- 
čiau už kūriniją; dievogarba be tarpininko; tikėjimas pranašys- 
čių teisingumu; Mozės unikalumas; visiškai visa Tora yra Die- 
vo duota; Tora nekeičiama; Dievas yra visažinis; Jis baudžia 
ir atlygina pomirtiniame gyvenime; Mesijo atėjimas; prisikėli- 
mas. Šis kredo, suformuluotas kaip Ani ma'amim („Aš tikiu“), 
spausdinamas žydų maldaknygėje. Kontroversijų dėl jo kilo 
nedaug. Iš tikrųjų žydų mokslininkai neskyrė tikėjimo išpaži- 
nimo artikuliavimui ypatingo dėmesio. Judaizmui rūpi veikiau 
ne doktrina - ji laikoma savaime suprantamu dalyku, - bet el- 
gesiu; kodeksas yra svarbesnis už išpažinimą. 

Tad ilgaamžiškiausias išminčių laimėjimas buvo tai, kad 
jie transformavo Torą į universalų, amžiną, visa apimantį ir 
nuoseklų vadovą, nurodantį gaires kiekvienam žmogaus elge- 
sio aspektui. Greta paties monoteizmo Tora tapo žydų tikėjimo 
esme. Jau I a. Juozapas Flavijus galėjo, tik dovanotiną trupu- 
tėlį perdėdamas, rašyti, esą kitos tautos menkai tenusituo- 
kiančios apie savo įstatymus, kol jų neperžengiančios, o tuo 
tarpu, „jei kas paklaustų bet kurį mūsų tautietį apie mūsų įsta- 
tymus, jis nė kiek nedvejodamas pakartotų juos lyg savo pa- 

ties vardą. Kadangi nuo pat senovės, kai nušvito proto aušra, 
mes nuodugniai mokomės savo įstatymų, jie rėžte įsirėžė į 
mūsų sielą. Todėl reta kas juos sulaužo ir niekas negali išvengti 
bausmės, pasiteisindamas nežinojimu“'*?. Šis požiūris dar sus- 
tiprėjo akademijų ir išminčių epochoje, taigi Dievo pažinimas 
per Įstatymą tapo viso judaizmo išraiška. Judaizmas dėl to pa- 
sidarė introspektiškas, bet sykiu įgavo stiprybės išgyventi prie- 
šiškame pasaulyje. 

Priešiškumo būta nevienodai, nelygu vieta ir laikas, bet jis 
turėjo tendenciją augti. Labiausiai pasisekė tiems žydams, ku- 
rie Tamsiaisiais Amžiais gyveno Babilonijoje, vadovaujami eg- 
zilarchų. Šie kunigaikščiai, galingesni ir pasaulietiškesni negu 
Palestinos nasi, pretendavo į kilmę tiesiogiai iš Dovydo linijos 
Judo žemės karalių ir bent kiek prašmatniau gyveno savo rū- 
muose. Partų laikais egzilarchas iš tikrųjų buvo praktiškai vy- 
riausiasis valstybės pareigūnas. Rabinai jo akivaizdoje stovėda- 
vo, o pelnę malonę - pietaudavo už jo stalo ir mokydavo jo 
kieme. III a. pradžioje iškilus Sasanidų dinastijai ir atgaivinus 
nacionalinę zoroastrizmo religiją, žydų bendruomenės ėmė 
justi vis didesnį religinį spaudimą. Egzilarcho galia menko, o 
drauge stiprėjo mokslininkų įtaka. Suros akademija III a. po 
Kr. vienijo net 12 000 mokslininkų, ir jų dar padaugėdavo lais- 
vesniaisiais žemės ūkio metų mėnesiais. Išvengusios baisiųjų 
žydų maištų prieš Romą padarinių, Babilonijos bendruomenės 
pasiekė aukštesnį mokslo lygį. Šiaip ar taip, Babilono žydai 
visuomet laikė save griežčiausios Žydų tradicijos ir gryniau- 
sio kraujo paveldėtojais. Babilono Talmude tvirtinama: „Visos 
šalys tėra molis palyginti su Izraelio žemės titnagu, o Izraelis 
tėra molis palyginti su Babilonija"!9. Tiesa, Babilonas priklau- 
sė nuo Vakarų kalendorinių skaičiavimų, ir laužų signalų gran- 
dine akademijos gaudavo iš Jeruzalės jų sprendimus. Tačiau 


162 Contra Apionem, ii, p. 177-178. 
19 Kiddushin 71 a. 

Babilono Talmudas yra išsamesnis negu Jeruzalės (nors né vie- 
nas jų neišliko visas) ir ilgą laiką laikytas autoritetingesniu. 
Visur, išskyrus vienintelę Palestiną, jis buvo pagrindinis žydų 
mokymo šaltinis per visus Viduramžius. 

Ir vis dėlto Babilonijoje žydai nesijautė saugūs. Išlikę daug 
pasakojimų apie persekiojimus ir kankinius iš Sasanidų valdy- 
mo laikų, bet dokumentinių duomenų maža ir jie nepatikimi. 
455 m. Tadzigaras III savo dekretu panaikino šabą, ir (pagal 
Rabi Gaono Šeriros laišką) rabinai paskelbė pasninką, ir „Šven- 
tasis Viešpats, tebūnie Jis palaimintas, pasiuntė pas jį nakčia 
krokodilą, kuris jį prarijo begulintį patale, ir dekretas neteko 
galios“. Bet Pumbeditos akademijai vadovavęs Šerira savo 
veiklos viršūnę pasiekė apie 906-1006 m. ir rašė 450 metų vė- 
liau, negu nutiko pats įvykis. Žydų tradicija Tadzigaro sūnų 
ir įpėdinį vadina Firuzu Pagedėliu ir kaltina jį nukankinus eg- 
zilarchą. Po jo mirties prasidėjo anarchijos tarpsnis, kurio metu 
žydų egzilarchas Mar Cutra II (apie 496-520) su 400 karių su- 
gebėjo įkurti nepriklausomą valstybę su sostine Mahozoje; bet 
po septynerių metų jos amoralumas baigėsi persų pergale, ir 
egzilarchas buvo nukirsdintas bei nukryžiuotas. Kito perse- 
kiojimo protrūkio būta 579-580 m. Tačiau kai kurie persų mo- 
narchai palankiai traktavo žydus, ir reikšminga tai, jog kai 
persai 624 m. įsiveržė į Palestiną ir užėmė Jeruzalę, vietos žydai 
priėmė juos šiltai!“*. 

Ir nenuostabu, nes Palestinoje ir vakarų diasporoje žydų 
padėtis buvo daug sunkesnė. 313 m. imperatorius Konstan- 
tinas tapo krikščionių katechumenu ir užbaigė valstybinius 
persekiojimus. Tolesniais dešimtmečiais vyravo bendra to- 
lerancija. Tačiau po 340-ųjų m. krikščionybė pradėjo įgyti tam 
tikrų valstybinės bažnyčios bruožų. Šiuo laikotarpiu datuoti 
pirmieji ediktai prieš pagonių dievogarbą. Septintame dešimt- 
mety, valdant imperatoriui Julijanui, trumpai sukilo pagoniš- 


164 Ben Sasson, op. cit., p. 373-382. 

koji reakcija, po kurios sekė arši ir sisteminga kampanija, sie- 
kianti išrauti pagonybę su šaknimis. Krikščionybė jau buvo 
masių religija. Rytinėje Viduržemio jūros pakrantėje ji dažnai 
buvo ir minios religija. Liaudies religiniai vadai rengė milžiniš- 
kus sambūrius, kurių metu deglų šviesoje būdavo šūkaujami 


41 


pikti šūkiai: „Į kartuves Iskarijotą!“, „Ibas iškraipė tikrąjį Kiri- 
lo mokymą!“, „Šalin judofilus!“ Šias minias iš pradžių bur- 
davo įgasdinti Bažnyčios susirinkimų dalyviai. Bet jos leng- 
vai imdavosi ir daužyti stabus bei deginti pagonių šventyklas. 
Tik laiko klausimas buvo tai, kada jos atsigręš prieš žydus. 
IV a. pabaigoje krikščionybė tapo norma visoje Romos imperi- 
joje, ir pagonybė ėmė nykti. Tuo pat metu žydai pradėjo traukti 
akį - didelė, gerai organizuota, palyginti turtinga mažuma, 
gerai išsilavinusi ir nepaprastai religinga, krikščionybę at- 
metanti ne iš neišmanymo, bet iš užsispyrimo. Krikščionybei 
žydai tapo , problema", kurią reikėjo „spręsti“. Minia jų nemé- 
go, nes tikėjo, kad žydai padėjo valdžiai tuo metu, kai impera- 
toriai persekiojo krikščionis. Pagonybės atgijimą valdant Julija- 
nui jie sutiko su palengvėjimu, ir žydų tradicijoje jis Žinomas 
ne kaip Atskalūnas, bet „Julijanas Helėnas“. Devintajame IV a. 
dešimtmetyje, valdant imperatoriui Teodosijui I, religinė vieny- 
bė tapo oficialia imperijos politika, ir ant eretikų, pagonių ir 
visų rūšių kitamanių galvų pasipylė statutų bei nuostatų kruša. 
Tuo pat metu krikščionių minios vis dažniau užpuldinėdavo 
sinagogas. Tai prieštaravo viešajai imperijos politikai, mat Zy- 
dai buvo vertinamas ir respektabilus visuomenės elementas, 
nuosekliai remdavęs teisėtą valdžią. 388 m. vietos vyskupo 
sukurstyta krikščionių minia sudegino sinagogą Kalinikume 
prie Eufrato. Pasinaudodamas šiuo pavyzdžiu Teodosijus I 
nusprendė, pamokyti visuomenę ir įsakė atstatyti sinagogą 
krikščionių lėšomis. Jį karštai pasmerkė įtakingiausias iš visų 
krikščionių prelatų, Milano vyskupas Ambraziejus. Jis laiške 
perspėjo Teodosijų, esą imperatoriaus įsakymas nepaprastai 

kenkias bažnyčios prestižui: „Kas svarbiau, - klausė jis, - dis- 
ciplinos demonstravimas ar religijos reikalas? Civilinio įstaty- 
mo palaikymas yra antraeilis dalykas greta religinio intereso“. 
Šitaip argumentuodamas, jis išrėžė pamokslą imperatoriaus 
akivaizdoje, ir karališkasis įsakas buvo gėdingai at$auktas.!9 

IV a. pabaigoje ir V a. beveik visos krikščionių visuomenėse 
gyvenančių žydų bendruomeninės teisės ir visos jų privilegijos 
buvo panaikintos. Jiems buvo užkirstas kelias į valstybinę tar- 
nybą ir armiją. Prozelitizmas ir mišrios vedybos su krikščioni- 
mis buvo baudžiama mirtimi. Atsakingi krikščionys vadovai 
niekuomet neturėjo tikslo išnaikinti judaizmą jėga. Įtakingiau- 
sias iš visų lotynų teologų šv. Augustinas (354—430) įrodinėjo, 
jog Žydai pačiu savo buvimu įeina į Dievo plana, nes jie liudija 
apie krikščionybės teisuma, o jų nesėkmės ir pažeminimas esą 
simbolizuojantys Bažnyčios pergalę prieš sinagogą. Todėl Baž- 
nyčia laikėsi taktikos leisti mažoms žydų bendruomenėms gy- 
venti degradacijos ir bejėgiškumo sąlygomis. Tačiau graikų 
Bažnyčia, paveldėjusi visą pagoniškojo helėnizmo antisemitiz- 
mo masyvą, savo priešiškumą reiškė emocionaliau. V a. pra- 
džioje Žymiausias graikų teologas Jonas Auksaburnis (354- 
407) pasakė Antiochijoje aštuonis „Pamokslus prieš žydus“, ir 
jie tapo modeliu antisemitinéms tiradoms, kiek tik įmanoma i$- 
naudojančioms (ir iškraipančioms) svarbiausias vietas šv. Ma- 
to ir Jono evangelijose. Tad specifiškai krikščioniškasis an- 
tisemitizmas, vaizduojantis žydus kaip Kristaus žudikus, įsi- 
liejo į kunkuliuojančią pagoniškų šmeižtų ir gandų masę, ir 
žydų bendruomenės dabar kentė nuolatinį pavojų kiekvien- 
ame krikščioniškame mieste. 

Palestinoje nuo pat pirmųjų IV a. dešimtmečių buvo sukrik- 
ščioninta Jeruzalė ir visos kitos su Jėzumi siejamos vietos, jose 
buvo steigiamos bažnyčios ir vienuolynai. Išliko nedidelės žydų 


165 F. Holmes Duddon, The Life and Times 
of St Ambrose, 2 tomai, Oxford, 1935. 

bendruomenės, ypač Galilėjoje, kur Vakarų Talmudas buvo 
užbaigtas daugmaž tuo metu, kai šv. Jeronimas (342-420) Jeru- 
zalėje įkūrė savo asmenišką vienuolių ratą ir paliudijo apie žy- 
dų skurdą ir kančias. Netrukus po jo mirties tuntas Sirijos vie- 
nuolių, vadovaujamų fanatiko Barsaumos, surengė keletą Pa- 
lestinos žydų pogromų, degindami sinagogas ir ištisus kaimus. 
Iš tikrųjų šio religinio konflikto dėka Tamsiaisiais Amžiais Pa- 
lestina vis labiau skendo skurde ir jos gyventojų vis mažėjo. 
Pelagijizmas, arijizmas ir vėliau monofizitu* kontroversijos skal- 
dé pačius krikščionis. Kiekviena iš krypčių įnirtingai persekio- 
davo kitas, vos tik paimdavo valstybės valdžią. IV a. atgimimą 
išgyveno samariečiai: tuo metu pastatytos bent aštuonios sina- 
gogos. Tačiau jų gausėjimas užtraukė priešišką Bizantijos val- 
džios dėmesį. 438 m. imperatorius Teodosijus II pritaikė jiems 
antižydišką statutą. Po kokių 45 metų jie sukilo, ėmė žudyti 
krikščionių bendruomenes ir deginti bažnyčias. Bizantiečių 
armijos juos nuslopino, ir represijų metu samariečiai prarado 
senąją Gerizimo kalno šventovę, kuri tapo Palaimintosios Mer- 
gelės bazilika. Valdant imperatoriui Justinijanui (527-565), dar 
griežtesniam ortodoksiškam valdovui, kuris pilietybę pripa- 
žino tik krikštytiems ir persekiojo net krikščionis, nepaklūs- 
tančius Chalkedono susirinkimo nutarimams, kaip, beje, ir vi- 
sus kitus, samariečiai vėl sukilo. Imperatorius keršijo taip kruvi- 
nai, kad beveik sunaikino jų tautą ir tikėjimą. Šįsyk žydai tūnojo 
patylom ir, aišku, nė kiek nepadėjo samariečiams. Bet pirmo- 
je VII a. pusėje imperatoriai Fokas ir Heraklijus, spaudžiami 
vienuolių fanatikų, prikalbėjusių jiems, neva apipjaustytieji su- 


* Pelagijizmas - britų vienuolio ir teo- 
logo Pelagijaus (360? - 420?) moky- 
mas, neiges Prigimtinés nuodémés 
doktrina ir skelbes, jog Zmogus turi 
laisva valia. Arijizmas — Arijaus dokt- 
rina, pasak kurios, Jézus buvo ne tos 
pačios substancijos kaip Dievas, o su- 


kurta būtybė, išaukštinta viršum visų 
kitų kūrinių. Monofizitizmas — tikėji- 
mas, jog Kristus turėjo tik vieną pri- 
gimtį, arba sudėtinę prigimtį, jungian- 
čią tiek dieviškumą, tiek žmogiškumą. 
Pastarosios nuomonės buvo koptų 
bažnyčia. 

griausią ju imperiją, mėgino jėga priversti žydus krikštytis. 

Nualinta savo begalinių religinių ginčų Bizantijos imperija 
prašyte prašėsi invazijos. Ji prasidėjo 611 m., kai persai įsiver- 
žė į Palestiną, o po trejų metų, 20 dienų išlaikę apsiausty, paė- 
mė Jeruzalę. Žydai buvo apkaltinti parama persams. Bet jei- 
gu, kaip teigė krikščionys, persai mainais buvo pažadėję grą- 
Zinti miestą žydams, tai jie tikrai neištesėjo duoto žodžio. Kad 
ir kaip ten būtų buvę, 629 m. Heraklijus atsiėmė miestą, ir 
prasidėjo žydų žudynės. Bet šitaip graikai paskutinįkart pareiš- 
kė savo valią Palestinoje. Tais pačiais metais Mohamedas baigė 
užkariauti Meką. Bizantiečiai patyrė triuškinantį pralaimėjimą 
636 m. Jarmuko mūšyje, ir per ketverius metus musulmonai 
užėmė visą Palestiną ir didumą Sirijos. Chalkedoniečius ir 
monofizitus, nestoristus** ir koptus, Seleukus ir armėnus, lo- 
tynus ir graikus, samariečius ir žydus, —- visus juos drauge 
užtvindė islamo banga. 

Kaip ir krikščionybė, islamas iš pradžių buvo heterodok- 
siškas judaizmo sąjūdis, nutolęs nuo jo tiek, kad tapo atskira 
religija, o tada sparčiai išrutuliojo savą dinamiką ir ypatumus. 
Arabijoje žydai gyveno nuo žilos senovės. Pietuose, dabarti- 
niame Jemene, žydų prekybos interesai datuojami I a. pr. Kr., 
bet šiaurėje, arba Hijaze, jų būta daug seniau. Viena arabų 
istorinė legenda sako, jog žydai įsikūrė Medinoje karaliaus 
Dovydo laikais, o kita ją nukelia dar ir į Mozės erą. 1956 m. 
atrasti Babilono įrašai verčia manyti, kad žydų religinės bend- 
ruomenės atsirado Hijaze VI a. pr. Kr., o galbūt ir anksčiau!“. 
Bet anksčiausiai žydų vardai antkapiniuose įrašuose ir grafitti 
tą patvirtina tik I a. pr. Kr. Kad ir kaip ten būtų, krikščioniš- 
kosios eros pradžioje judaizmas paplito šiaurės Arabijoje ir 


** Nestorizmas - mokymas, priskiria- zuje kaip dvi skirtingos prigimtys. 
mas Nestorijui (Konstantinopolio pat- 431 m. paskelbtas eretišku. (Vert. pas- 
riarchas 428-431), pasak kurio dieviš-  tabos) Pec C. Torrey, The Jewish Foun- 
kumas ir žmogiškumas egzistavo Jė- dation of Islam, Yale, 1967. 

kai kurios gentys tapo visiškai žydiškos. Yra duomenų, kad 
IV a. po Kr. Medinoje klestėjo žydų poetai, ir netgi galimas 
dalykas, jog tuo metu ten egzistavo žydų valdoma valstybė. 
Pasak arabų šaltinių, apie dvidešimt genčių Medinoje ir jos 
apylinkėse buvo priėmę žydų tikėjimą. 

Šios sėslios oazių gentys vertėsi tiek ganomąja gyvuli- 
ninkyste, tiek prekyba, ir islamas nuo pat pradžių buvo veikiau 
ne dykumos, o pusiau miestiečių prekeivių religija: Tačiau dy- 
kumos reikšmė jam didelė, nes jos paribiuose gyvenę ar į ją 
nuo miestų pagedimo pasitraukdavę žydai, kaip antai nazyrai, 
visad praktikuodavo griežtesnę judaizmo formą ir ypač tvir- 
tai laikydavosi monoteizmo. Būtent tai ir patraukė Mohame- 
dą. Krikščionybė, kuri jam negalėjo atrodyti labai griežtai mo- 
noteistinė, tepadarė tik menką įtaką, bent šiuo ankstyvuoju 
laikotarpiu. Regis, jo norėta sunaikinti politeistinę oazės kul- 
tūros pagonybę, pasiūlant arabams žydų etinį monoteizmą 
jiems suprantama kalba ir jų gyvensenai pritaikytu pavidalu. 
Jis priėmė žydų Dievą ir jų pranašus, šventame rašte įkūnytą 
fiksuotą įstatymą - arabams Bibliją pakeitė Koranas, - ir pa- 
pildyti jį Sakytiniu Įstatymu, taikomu religiniuose teismuose. 
Kaip ir žydai, musulmonai iš pradžių nenorėjo užrašyti Saky- 
tinio Įstatymo. Kaip ir žydai, jie galų gale jį vis dėlto užrašė. 
Kaip ir žydai, jie pradėjo pateikinėti teisės klausimus savo rabi- 
nams, arba muftijams, prašydami responsum, o ankstyvieji res- 
ponsa, matyt, turėjo sąmoningai perimtą judaistinę formulę. 
Kaip ir žydai, musulmonai prisiėmė griežtus ir sudėtingus ko- 
deksus, reguliuojančius mitybą, ritualinį grynumą ir švarumą. 

Atskirą religiją Mohamedas pradėjo kurti supratęs, kad 
Medinos žydai nebuvo pasirengę pripažinti jo arbitraliai sudur- 
styto arabiško judaizmo varianto. Jeigu Mohamedui būtų už- 
tekę sugebėjimų ir noro išplėtoti arabišką halachą, galbūt jis 
būtų sulaukęs ir kitokio rezultato. Bet vargu. Viena iš ryškiau- 
sių judaizmo ypatybių buvo tai, kad žydų bendruomenės sutik- 

davo gyventi tolybése, visiškai nejausdamos poreikio kultūriš- 
kai priartėti prie aplinkinių tautų. Vienaip ar kitaip Mohame- 
das liko atstumtas ir nuo tol vėl sąmoningai ėmė spausti svertą 
islamiškojo monoteizmo pusėn. Jis pakeitė šabo pobūdį ir per- 
kėlė jį į penktadienį. Maldas perorientavo nuo Jeruzalės į Me- 
ką. Pakeitė pagrindinės šventės datą. O užvis svarbiausia, jis 
paskelbė, esą daugumas žydų mitybos įstatymų buvę tik baus- 
mė už jų praeities nedorus darbus, ir juos panaikino, nors iš- 
laikė draudimą vartoti kiaulieną, kraują bei skerdieną, taip 
pat kai kurias skerdimo taisykles. Dėl visų šių pakeitimų pasi- 
darė visiškai neįmanoma kaip nors sulieti žydų ir islamo bend- 
ruomenes, kad ir kaip gerai jie būtų sutarę etiniais ir pamati- 
niais dogmų klausimais; tačiau greta to islamas netruko įgyti 
ir savo dogminio dinamizmo, ir teologiniai ginčai jame, kaip 
ir krikščionybėje, ėmė darytis svarbiausias dalykas. 

Visų pirma, islamas greitai susikūrė prievartinio atvertinė- 
jimo teoriją ir ėmė diegti ją praktikoje, kaip žydai darė Jo- 
zuės, Dovydo ir Hašmonėjų laikais, o rabinų judaizmas tylo- 
mis, bet galutinai šią praktiką atmetė. Islamas ėmė stulbina- 
mai sparčiai plisti, prarijo Artimuosius Rytus, visą pietinę Vi- 
duržemio pakrantę, Ispaniją ir milžiniškus Azijos plotus. VIII a. 
pradžioje netvirtose lotynų ir graikų pasaulio salose gyvenu- 
sios žydų bendruomenės pasijuto aklinai apsuptos neaprėpia- 
mos islamo teokratijos, kurios sėklą jie patys buvo paleidę į 
pasaulį, o paskui išsižadėję ir kurios rankose dabar atsidūrė 
jų paties išlikimo sąlygos. Bet tuo metu žydai jau buvo susikūrę 
savą gyvenimo atramos sistemą Talmudą ir unikalią jo savi- 
valdos formą —- katedokratiją. 


Ill. KATEDOKRATIJA 


1168 METAIS DIDZIAJA BIZAN- 
TIJOS SOSTINE KONSTANTINO- 
POLI APLANKÉ NEPAPRASTAI 
įžvalgus stebėtojas, žydas keliauto- 
jas iš Ispanijos, tikriausiai brangak- 
menių pirklys. Apie Benjaminą Tu- 
delietį mes nežinome beveik nieko, 
išskyrus tai, kad jis parašė Kelionių 
knygą apie 1159-1172 m. skersai išil- 
gai apkeliautą Viduržemio jūros baseiną ir Artimuosius Ry- 
tus. Tai pati protingiausia, objektyviausia ir patikimiausia iš 
visų kelionių knygų, parašytų Viduramžiais, išspausdinta jau 
1556 m., vėliau išversta į bemaž visas Europos kalbas ir tapusi 
svarbiu šaltiniu to laikotarpio tyrinėtojams!. 

Kur tik sustojęs, Benjaminas atidžiai žymėdavosi pastabas 


apie žydų bendruomenių gyvenimo sąlygas, bet Konstantino- 
polyje jis, regis, viešėjo ilgiau negu kur nors kitur ir paliko 
ypač išsamų šio miesto, anuomet neabejotinai didžiausio pasau- 
lyje, aprašymą. Jis sužinojo, kad ten gyveno apie 2 500 žydų, 
pasidalijusių į dvi skirtingas bendruomenes. Dauguma - du 
tūkstančiai - žydų laikėsi rabinų tradicijos, pripažinusios Miš- 
ną, Talmudą ir visą juo besiremiančią daugiasluoksnę komen- 
tarų struktūrą. Likę 500 buvo karaitai, vadovavęsi vien Penkia- 
knyge ir atmetę Sakytinį Įstatymą bei visa, kas kilo iš jo. Nuo 
aštunto amžiaus jie telkėsi atskirai ir visoje diasporoje rabinų 


! A. Adler, red., The Itinerary of Ben- jamin of Tudela, London, 1840-1841, 
perspausdinta New York, 1927. 

tradicijos žydai žvelgė į juos taip priešiškai, kad, pasak Ben- 
jamino, šias dvi žydų kvartalo dalis skyrė aukšta tvora. 

Benjaminas rašė, jog Žydai buvo „šilko audėjai“ ir visokiau- 
si pirkliai. Tarp jų būta „daugelio turtingų žmonių“. Tačiau 
įstatymas nė vienam jų neleido jodinėti žirgu, „išskyrus Rabi 
Saliamoną Egiptietį, kuris yra Karaliaus gydytojas. Jo dėka 
žydams gerokai palengvėja jų priespaudos našta - mat jie gy- 
vena didžiai prispausti“. Pagal Justinijano kodeksą bei vėles- 
nius nuostatus Bizantijos žydai, kitaip nei pagonys bei ereti- 
kai, turėjo teisinį statusą. Bent jau teoriškai žydų sinagoga 
buvo įstatymo saugoma dievogarbos vieta. Valstybė taip pat 
pripažino ir žydų teismus, ir magistratai vertė žydus laikytis 
jų sprendimų. Žydai, užsiėmę savo teisėtais darbais, turėjo 
būti saugūs, nes įstatymas konkrečiai draudė antisemitinius 
veiksmus ir nustatė, jog „Žydas neturi būti niekinamas dėl to, 
kad yra žydas ir neprivalo kentėti įžeidinėjimų dėl savo reli- 
gijos [...] įstatymas draudžia asmenišką kerštą“?. Ir vis dėlto 
žydai buvo antrarūšiai piliečiai; iš tikrųjų - vargiai ir iš viso 
piliečiai. 425 m. jie galutinai prarado teisę eiti vyriausybinę 
tarnybą, nors buvo verčiami tarnauti dekurionais (dešimti- 
ninkais) miesto tarybose, nes tai kainavo pinigų. Žydams buvo 
draudžiama statytis naujas sinagogas. Jie turėdavo perkėlinė- 
ti savo Paskos laiką, kad ji visados būtų po krikščionių Ve- 
lykų. Laikyta prasižengimu, jei žydai reikalaudavo savo raš- 
tus skaityti hebrajų kalba - netgi savo pačių bendruomenėse. 
Įstatymai kaip tik įmanoma lengvino žydų atvertinėjimą, nors 
krikšto formulė apėmė kiekvieno atsiverčiančiojo žydo pa- 
reiškimą, jog jis nesąs paveiktas baimės ar vilties sulaukti nau- 
dos. Kiekvienas žydas, sugautas skriaudžiantis atsivertėlį, bū- 
davo gyvas sudeginamas, o atsivertęs žydas, vėl grįžęs prie 
savo tikėjimo, traktuotas kaip eretikas?. 


? A. Sharf, Byzantine Jewry from Justin- — ian to the Fourth Crusade, London, 1971, 
p.21. ?Ibid., 25-26. 

Vis dėlto Benjaminas skatina manyti, jog liaudies priešiš- 
kumas žydams buvo tiek religinio, tiek ir profesinio pobūdžio: 
„Daugiausia neapykantos jiems sužadina odminiai, kurie pila 
nešvarų Vandenį už savo namų durų ir šitaip teršia žydų kvar- 
tala. UZ tai graikai nekenčia žydų, nesvarbu, ar gerų, ar blogų, 
ir verčia juos vilkti sunkų jungą. Jie muša juos gatvėse ir skiria 
jiems sunkius darbus“. Ir vis dėlto, užbaigia Benjaminas, „žydai 
yra turtingi, geraširdžiai ir dosnūs. Jie laikosi pašto įsakymų 
ir džiugiai neša savo priespaudos naštą“ “. 

Benjaminas Tudelietis keliavo per šiaurės rytų Ispaniją, Bar- 
seloną, Provansą, o toliau - per Marselį, Cheroną ir Pizą į Ro- 
mą. Jis aplankė Salerną, Amalfį ir kitus pietų Italijos miestus, 
tuomet, užsukdamas į Korfo salą, persikėlė į Graikiją, o apžiū- 
rėjęs Konstantinopolį, per Egėjo jūrą nuplaukė į Kiprą, iš ten - 
per Antiochiją į Palestiną ir per Alepą ir Mosulą - į Babiloniją 
bei Persiją. Apsilankęs Kaire ir Aleksandrijoje, per Siciliją grįžo 
Ispanijon. Atidžiai stebėjo žydų gyvenimo sąlygas bei užsiė- 
mimus, ir nors jis aprašo vieną žydų žemdirbių koloniją Krizo- 
je prie Parnaso kalno, jo nupieštame paveiksle regime bemaž 
vienų miestiečių tautą - žydai buvo stikliai Alepe, šilkaaudžiai 
Tėbuose, odminiai Konstantinopolyje, dažytojai Brindizyje, 
pirkliai ir prekybos agentai - visur. 

Dalis žydų visados gyveno mieste, bet Tamsiaisiais amžiais 
jie virto beveik išimtinai miestiečiais. Europoje jų gyvenamos 
vietos, vos ne visos — miestuose, buvo labai senos. Pirmojoje 
Makabiejų knygoje išvardijamos po visą Viduržemio jūros ba- 
seiną išsibarsčiusios žydų kolonijos. Pasak istoriko Cecilio Rot- 
ho, kultūriniu požiūriu žydai gali būti vadinami pirmaisiais 
europieciais. Ankstyvuoju Romos imperijos laikotarpiu bū- 
dingų žydų bendruomenių būta šiaurėje net Lione, Bonoje ir 
Kelne, o vakaruose - net Kadyje bei Tolede. Tamsiaisiais am- 


* Cit. iš ibid., p. 136. > C. Roth, Per- Philadelphia, 1961, „The Jew as Eu- 
sonalities and Events in Jewish History, | ropean". 

žiais jie pasklido dar toliau į šiaurę bei rytus - į Baltijos kraš- 
tus ir Lenkiją, net į Ukrainą. Tačiau nors ir plačiai pasklidu- 
sių, žydų nebuvo daug. Kristaus laikais jų būta apie aštuonis 
milijonus, tarp ju — 10 nuošimčių Romos imperijos gyventojų; 
o štai X a. jų bebuvo likę 1-1,5 milijono. Žinoma, šiuo laikotar- 
piu sumažėjo visų anksčiau romėnų valdytų teritorijų gyven- 
tojų, bet žydų skaičius proporciškai smuko daug labiau negu 
gyventojų apskritai. Pavyzdžiui, valdant Tiberijui vien tik Ro- 
moje, iš viso turėjusioje milijoną gyventojų, buvo 50-60 000 
žydų, o dar kitur Italijoje gyvavo 40 žydų gyvenviečių. Vėly- 
vojoje imperijoje Italijos žydų skaičius smarkiai sumažėjo, ir 
netgi 1638 m. jų iš viso tebuvo ne daugiau kaip 25 000, arba 
0,2 % gyventojų. Šie nuostoliai tik iš dalies paaiškinami bend- 
rais ekonominiais bei demografiniais faktoriais. Visuose kraš- 
tuose ir visais laikotarpiais žydai buvo asimiliuojami ir tirpo 
aplinkinių gyventojų masėje“. 

Tačiau žydai, ypač Tamsiųjų amžių Europoje, turėjo daug 
didesnę visuomeninę reikšmę, negu būtų galima spręsti iš men- 
ko jų skaičiaus. Kur tik gyvavo miestai ar kurdavosi miesto 
tipo gyvenvietės, anksčiau ar vėliau įsitvirtindavo ir žydai. Kai 
Palestinos žydai II a. po Kr. buvo bemaž sunaikinti, likę gyvi 
Žydai kaimiečiai virto miestų pakraščių gyventojais. Po arabų 
užkariavimo VII a. didžiules žydų žemės ūkio bendruomenes 
Babilonijoje ėmė pamažu žlugdyti sunkūs mokesčiai, tad ir 
tenai žydai kėlėsi į miestus ir virto amatininkais, prekeiviais 
ir prekybos agentais. Šie miestų žydai, didžioji dauguma - 
raštingi ir mokantys skaičiuoti, gebėdavo įsikurti visur, nebent 
tam trukdydavo baudžiamieji įstatymai arba smurtas. 

Iš tikrųjų Europoje Tamsiųjų amžių miesto gyvenime žydai 
vaidino nepaprastai svarbų vaidmenį. Duomenų rasti sunku, 
bet nemaža žinių galima susirinkti iš responsa literatūros. Dau- 


6 Ibid., p. 40-44. 

geliu poZiüriu Zydai buvo vienintelé tikra jungtis tarp antiki- 
nių romėnų miestų ir ankstyvaisiais Viduramžiais besirandan- 
čių miestų komunų, - tiesą sakant, netgi įrodinėta, esą pats 
žodis komuna esąs vertinys iš hebrajų kahal". Žydai atsinešda- 
vo kai kurių esminių įgūdžių: gebėjimą skaičiuoti valiutų santy- 
kius, rašyti dalykinius laiškus, o galbūt dar svarbiau - jie gebė- 
davo savo plačių šeimos bei religinių tinklų dėka garantuoti, 
kad laiškas būtų perduotas adresatui. Nepaisant daugybės jų 
religijos nepatogių draudimų, žydams ji neabejotinai padėjo 
ūkiniame gyvenime. Senoji izraelitų religija visad teikė tvirtą 
motyvaciją stropiai dirbti. Subrendusi ir virtusi judaizmu, ji 
ėmė dar labiau pabrėžti darbo reikšmę. Po 70 m. po Kr. susifor- 
mavus rabinų judaizmui, ekonominis šios religijos poveikis 
dar labiau sustiprėjo. Istorikai dažnai pastebi, kad įvairiais 
laikotarpiais ir skirtingose visuomenėse, susilpnėjus klerikaliz- 
mui, ekonomika tampa dinamiškesnė. Per antrąjį amžių po 
Kristaus klerikalizmas žydų visuomenėje bemaž visai išnyko. 
Šventyklos kunigai, sadukiejai, gausybė valstybinės religijos 
tarnų - visi jie dingo. Klerikalu vietą užėmę rabinai nebuvo 
parazitinė kasta. Teisybė, bendruomenė išlaikydavo moksli- 
ninkus, bet net ir jie būdavo skatinami įgyti profesiją. O rabinai 
paprastai ypač primygtinai raginti išmokti amato. Iš tikrųjų 
neretai rabinai pasižymėdavo darbštumu ir būdavo apsukrūs 
prekybininkai. Savo nuosprendžius bei responsa jie perdavi- 
nėdavo prekybos keliais. Rabinų judaizmas buvo darbo evan- 
gelija, nes reikalavo, kad žydai kaip įmanoma geriau pasinau- 
dotų Dievo dovanomis. Pagal rabinų judaizmo nuostatą, visi 
sveiki ir darbingi turėjo plušėti ir siekti darbo vaisių, be kita 
ko, ir tam, kad galėtų atlikti labdarybės pareigą. Jo intelektu- 
alinis metodas stūmė ta pačia linkme. Ekonominė pažanga — 
tai racionalizacijos vaisius. Rabinų judaizmas iš esmės yra me- 


7l. A. Agus, Urban Civilization in Pre-Cru- 
sade Europe, 2 tomai, Leiden, 1965, I, p. 9. 

todas, kuriuo senoviniai jstatymai racionalizuojant pritaiko- 
mi modernioms ir kintancioms salygoms. Zydai buvo pirmi 
didieji racionalizatoriai pasaulio istorijoje. Kaip pamatysime, 
tatai turéjo daug ivairiu padariniu, bet pasaulietine prasme 
vienas ankstyviausiuju buvo tai, kad žydai virto metodiškais, 
įgudusiais spręsti problemas verslininkais. Nemaža dalimi žydų 
teisinių studijų Tamsiaisiais amžiais buvo siekiama verslo san- 
dėrius padaryti teisingus, dorus ir veiksmingus. 

Viena iš didžiųjų problemų buvo palūkininkystė ar veikiau 
pinigų skolinimas už procentus. Šią problemą žydai susikūrė 
patys, perduodami ją ir kitom dviem iš judaizmo išaugusioms 
religijoms. Ankstyviausios religinės sistemos Artimuosiuose 
Rytuose ir jų sukurti kodeksai nedraudė palūkininkavimo. Šios 
visuomenės negyvąją materiją traktavo kaip gyvą — augalus, 
gyvulius bei žmones, taigi galinčią daugintis. Todėl jei skolin- 
davai „maisto pinigus“ arba bet kokius monetarinius simbo- 
lius, teisėtai galėjai reikalauti procentu?. Maisto pinigai - aly- 
vos, datulės, sėklos ar gyvuliai buvo skolinami jau 5000 m. pr. 
Kr., jeigu ne dar anksčiau. Dantiraščio dokumentai liudija pa- 
skolas už nustatytas sumas, įformintas vekseliais, žinomas bent 
jau Hamurabio laikais, - paprastai kreditoriai būdavo šventyk- 
los bei karaliaus pareigūnai. Babiloniečių dantiraščio įrašai nu- 
rodo tokias palūkanų sumas: 10-25 nuošimčiai už sidabrą, 20- 
35 - už javus. Tarpupio, hetitų, finikiečių ir Egipto visuomenėse 
palūkanos būdavo legalios ir neretai valstybės nustatomos. 
Tačiau žydai į šį reikalą žiūrėjo kitaip. Išėjimo knygos 22, cit. 
25 buvo užrašyta: „Jei paskolinsi pinigų beturčiui iš mano tau- 
tos, kurs su tavim gyvena, nespausi kaip plėšikas ir palūkano- 
mis neapsunkinsi“. Tai aiškiai labai senas tekstas. Jei žydų įs- 
tatymas būtų priimtas rafinuotesniais karalystės laikais, palū- 
kanos nebūtų buvusios uždraustos. Tačiau Tora buvo To- 


8 F. M. Heichelheim, An Ancient Eco- nomic History, 2 tomai, vert., Lei- 
den, 1965, I, p. 104-156. 

ra, galiojanti amžinai. Išėjimo tekstą patvirtino Kunigų kny- 
gos 25, cit. 36: „Neimsi i$ jo [savo brolio] palūkanų nei dau- 
giau, kaip davei“; Pakartotas Įstatymas patikslina (23, 19-20): 
„Neimsi iš savo brolio palūkanų nei už paskolintus pinigus, nei 
už javus, nei už kurį nors kitą dalyką, bet iš svetimo; savo gi 
broliui paskolinsi be palūkanų“. 

Taigi žydus saistė religinis įstatymas, draudžiąs skolinti 
už procentus tarpusavyje, bet leidžiantis tai daryti pašalie- 
čiams. Ši nuostata, matyt, buvo sumanyta tam, kad apgintų ir 
padėtų išlaikyti draugėje skurdžią bendruomenę, kurios pag- 
rindinis tikslas buvo kolektyvinis išlikimas. Tad skolinimas 
priskirtas prie labdaros, - bet žmogus nebuvo įpareigotas šelpti 
tuos, kurių nepažinojo ar kurie jam nerūpėjo. Taigi palūkanos 
tapo priešiškumo sinonimu. Apsigyvenę kaip sėsli bendruo- 
menė Palestinoje, žydai turėjo skolintis vieni iš kitų pinigų, 
kaip ir visi kiti. Biblijos įrašai rodo, kad šis įstatymas buvo 
nuolat apeinamas?. Papirusai iš žydų bendruomenės Elefanti- 
nos saloje byloja apie tą patį. Vis dėlto religinė vyresnybė mė- 
gino priversti griežtai laikytis šio įstatymo. Jie nustatė, kad 
ne tik pagrindiniai lupikiško sandėrio dalyviai, bet ir visi jų 
bendrininkai daro nuodėmę. Paslėptos palūkanos esančios taip 
pat blogas dalykas. Skolininkų nemokamai užleidžiamas nau- 
dotis nekilnojamas turtas, dovanos, vertinga informacija - visa 
tai vadinta „palūkanų dulkėmis“ ir drausta; talmudistų nuta- 
rimai liudija apie metų metus trukusias stulbinamas pastan- 
gas „užkamšyti“ visas spragas, kokias tik įsigudrindavo rasti 
gudrūs lupikautojai ar nevilties apimti paskolų ieškotojai”. 

Tuo pat metu talmudinės kazuistikos meistrai iš visų jėgų 
stengėsi sudaryti galimybes teisingiems verslo sandėriams, jų 
akimis, nepažeidžiantiems Toros įsakymų. Prie tokių priskir- 
Ž Pvz., Samuelio 22, 2; Karalių 4, 1;  Malveh 4:2; BM 5:22; BM 64 b; BM 


Izaijo 50, 1; Ezechielio 22, 12; Nehem- — 5:10, 75 b; Tosef, BM 6:17. 
ijo 5, 7; 12, 13. 19 BM 5:11, 75 b; Yad, 

ta aukštesnės kainos už grąžinamas prekes, verslo partnerys- 
tės sandėriai, numatantys mokėti skolintojui atlyginimą ar dalį 
pelno, tam tyčia sumanytos priemonės, įgalinančios skolinto- 
ją skolinti pinigus nežydui, kuris savo ruožtu perskolindavo 
žydui. Tačiau žydų teismai, aptikę aiškų procentinį sandėrį, 
galėdavo skirti kreditoriui nuobaudą; skolos, apimančios kapi- 
talą ir palūkanas, būdavo paskelbiamos neišreikalaujamomis, 
o patiems pinigų skolintojams būdavo draudžiama liudyti teis- 
me ir grasinama pragaro liepsnomis"!. 

Tačiau juo griežčiau ir išmintingiau buvo laikomasi ir ver- 
čiama laikytis šio įstatymo, juo pragaištingiau tatai atsiliepdavo 
žydams jų santykiuose su likusiuoju pasauliu. Mat esant tokiai 
padėčiai, kai mažos, išsibarsčiusios žydų bendruomenės gyve- 
no nežydiškame pasaulyje, šis įstatymas ne tik leido žydams 
tarnauti pinigų skolintojais nežydams, bet tam tikra prasme 
tiesiog skatino juos tai daryti. Tiesa, kai kurie žydų autoritetai 
pripažino šį pavojų ir jam priešinosi. Filonas, puikiai supratęs, 
kodėl primityvusis teisės kodeksas darė skirtumą tarp brolių 
ir pašaliečių, įrodinėjo, esą lupikavimo draudimas galiojąs ir 
kiekvienam bendrapiliečiui, nepriklausomai nuo tikéjimo". 
Vienas nuostatas teigė, jog jei tik įmanoma, turi būti skolinama 
be palūkanų tiek žydams, tiek nežydams, nors žydams teikti- 
na pirmenybė. Kitas gyrė tą žmogų, kuris neima palūkanų iš 
svetimtaučio. Trečias smerkė palūkanų reikalavimą iš svetim- 
taučių ir sakė, jog tai teisėta tik tada, kai žydas kitaip negali 
pragyventi". 

Kita vertus, kai kurie autoritetai pabrėžė šį skirtumą tarp 
žydų ir nežydų. Vienas midrašinis tekstas Pakartoto Įstatymo 
knygos teiginiui, turbūt parašytas nacionalisto Rabi Akivos, 


11 BM 65 a, 68 b, 104 b, 61 b; Tosef, De Virtutibus, 82. * Rabbi Ishmaelio 
BM 5:22, 5:23; Sanh.:3; BM 61bb, 71a  Mekhilta Išėjimo 22, 25; Mak, 24 a; 
ir t. t. Encyclopaedia Judaica, t. 12, p. BM 70 b. 

244-256; t. 16, p. 27-33. ^ Filonas, 

regis, saké, jog Zydai privala reikalauti i$ svetimtauciu palüka- 
nu. XIV a. Prancūzijos žydas Levis ben Geršomas pritarė: tai 
esas pozityvus priesakas uZkrauti neZydui palükanas, ,nes ne- 
dera teikti naudą stabmeldžiui [...] ir reikia daryti jam kiek 
įmanoma daugiau žalos, nenukrypstant nuo dorybingumo"; 
šio požiūrio laikėsi ir kiti. Bet dažniausiai būdavo motyvuoja- 
ma ekonomine būtinybe: 


Jeigu šiais laikais mes leidžiame imti palūkanas iš nežydų, tai darome 
dėl to, kad priespaudai ir jungui, karalių ir ministrų mums užkraunamam, 
nematyti galo, ir visa, ką mes imame - tai tik minimumas, reikalingas 
mums išgyventi; kad ir kaip ten būtų, mes pasmerkti gyventi tarp tautų 
ir negalime pelnytis duonos jokiu kitu būdu, išskyrus piniginius sandė- 
rius su jomis; todėl palūkanų ėmimas neturi būti draudžiamas.“ 

Tai buvo pats pavojingiausias argumentas, nes finansinė 
žydų priespauda dažniausiai pasitaikydavo tose vietose, kur 
jie būdavo labiausiai nemėgstami, o jei žydai atsakydavo su- 
telkdami pajėgas į pinigų skolinimą nežydams, jų nepopuliaru- 
mas augdavo, taigi su juo drauge ir spaudimas. Taigi žydai 
tapo ydingo rato grandimi. Krikščionys, remdamiesi Biblijos 
nuostatomis, nesąlygiškai smerkė palūkininkavimą, o nuo 1179 
metų tuo užsiimdavę asmenys būdavo ekskomunikuojami. Bet 
krikščionys taip pat apdédavo žydus Ziauriausiomis piniginė- 
mis prievolėmis. Į tai atsiliepdami žydai griebdavosi vienintelio 
verslo, kurį krikščioniški įstatymai iš tikrųjų diskriminavo jų 
naudai, ir todėl juos imdavo tapatinti su nekenčiamu lupikavi- 
mo amatu. Rabi Juozapas Kolonas, gerai pažinojęs XV a. antro- 
sios pusės Prancūziją ir Italiją, rašė žydus abiejose šalyse ver- 
čiantis beveik vien tik šita profesija". 

Arabų musulmonų teritorijose, ankstyvaisiais Viduramžiais 
apėmusiose didžiąją dalį Ispanijos, visą Šiaurės Afriką ir Arti- 
muosius Rytus į pietus nuo Anatolijos, žydai dažniausiai gy- 


“Tos. BM 70 b. !5 Responsa Maharik 
118, 132. 

vendavo kiek geresnėmis sąlygomis. Islamo įstatymai nemu- 
sulmonams buvo paremti Mahometo potvarkiais Hijazo genčių 
atžvilgiu. Šioms atsisakius pripažinti jo pranašišką misiją, Ma- 
hometas ėmė taikyti joms principą, kurį pats vadino džihad. 
Pasaulis dalijamas i dar al-islam, taikingąją islamo žemę, kur 
viešpatauja įstatymas, ir dar al-harb, „karo žemę“, laikinai pa- 
valdžią nemusulmonams. Džihad buvo būtina ir nuolatinė karo 
padėtis, - karo, kariaujamo prieš dar al-harb ir galėsiančio pasi- 
baigti tik tuomet, kai visas pasaulis nusilenks prieš islamą. 
Mahometas paskelbė džihad Medinos žydams, sumušė juos, 
vyrus (išskyrus vieną, kuris atsivertė) nukirsdino miesto aikš- 
tėje, o moteris, vaikus, gyvulius bei nuosavybę padalijo savo 
šalininkams. Su kitomis žydų gentimis jis elgėsi nuosaikiau, 
bet tik iš malonės, nes Dievas esą jam suteikęs absoliučias teises 
netikėlių atžvilgiu, panašiai kaip Jahvė leido Jozuei daryti ką 
tinkamam su Kanaano miestais. Tačiau Mahometas kartais ver- 
čiau rinkdavosi kitą politiką: sudaryti su savo nugalėtaisiais 
priešais sutartį, arba dhimma, kurios pagrindu jis palikdavo 
juos gyvus ir leisdavo toliau kultivuoti turimas oazes, bet su 
sąlyga, kad atiduos jam pusę savo pajamų. Galop dhimma įgijo 
tobulesnį pavidalą, — dhimmi, arba nusilenkusysis, atgaudavo 
teisę į gyvybę, savo religijos praktikavimą ir net saugumą mai- 
nais į tam tikrus mokesčius - charadž, ar žemės mokestį valdo- 
vui, džizija, arba pagalvės mokestį, didesnius prekybos bei ke- 
liavimo mokesčius, nei mokėdavo gyventojai tikratikiai, ir ypa- 
tingą mokestį valdovo malonumui. Negana to, dhimmi statusas 
niekada nebuvo tvirtas, mat dhimma tiktai sustabdydavo natū- 
ralią užkariautojo teisę užmušti nugalėtąjį ir nusavinti jo turtą; 
taigi tik panorėjęs, musulmonų valdovas galėjo ja atšaukti!“. 
Taigi teoriškai žydų dhimmi statusas valdant musulmonams 
buvo blogesnis nei jų padėtis krikščioniškuose kraštuose, nes 


16 Bat Ye'or, The Dhimmi: Jews and | Christians Under Islam, London, 1985, 
p. 45-55. 


262 


III. KATEDOKRATIJA 


bet kuriuo metu galéjo büti atimta ju teisé praktikuoti savo 
religiją ir netgi gyvybė. Tačiau praktiškai karingi arabai, taip 
greitai VII ir VIII a. nukariavę pusę civilizuoto pasaulio, nė 
kiek netroško išnaikinti raštingų ir darbščių žydų bend- 
ruomenių, garantavusių jiems pajamas iš mokesčių ir tarnavu- 
sių jiems nesuskaičiuojama daugybe būdų. Žydai drauge su 
krikščionių dhimmi sudarė nemažą dalį milžiniškas naujas arabų 
teritorijas administravusios inteligentijos. Arabai musulmonai 
neskubėjo išsiugdyti religinio priešiškumo žydams. Musulmo- 
nų akimis, žydai nusidėjo atmesdami Mahometo reikalavimus, 
bet jie jo nenukryžiavo. Žydų monoteizmas grynumu nenusilei- 
do islamiškajam. Jie neturėjo islamo tikėjimą įžeidžiančių dog- 
mų. Jų mitybos ir švaros įstatymai buvo daugeliu požiūrių 
panašūs. Taigi islamo religiniuose raštuose labai maža prieš 
žydus nukreiptos polemikos. Arabai nepaveldėjo nė graikų- 
pagonių antisemitizmo, kurį galėtų papildyti sava atmaina. Ir 
galiausiai judaizmas, kitaip nei krikščionybė, niekuomet nekėlė 
islamui politinės bei karinės grėsmės, kokią kėlė bizantiniai 
Rytai ir vėliau - lotyniškieji Vakarai. Dėl visu šių priežasčių 
žydams geriau sekėsi gyventi ir tarpti islamo žemėse. Kartais 
jie net suklestėdavo. Irake, be didžiųjų akademijų, žydai sudarė 
turtingą kvartalą naujajame Bagdado mieste, kurį 762 m. kaip 
savo sostinę įkūrė Abasidų dinastija. Žydai tiekė dvarų gydy- 
tojus ir pareigūnus. Jie išmoko šnekamąją arabų kalbą bei jos 
raštą — iš pradžių kaip vietinę kalbą prekybos tikslams, vėliau — 
kaip mokslo, net šventųjų raštų komentavimo kalbą. Žydų ma- 
sės kalbėjo arabiškai, lygiai kaip kadaise jie išmoko kalbėti 
aramėjiškai, nors tam tikros hebrajų kalbos žinios būdavo bran- 
ginamos bemaž visose žydų šeimose. 

Visame arabų pasaulyje žydai vertėsi prekyba. Nuo VIII a. 
iki XI a. pradžios islamo žemės buvo svarbiausia tarptautinė 
ekonomikos sistema, o žydai palaikė vieną iš pagrindinių jos 
susisiekimo tinklų. Iš rytų jie įveždavo šilko, prieskonių ir kitų 

brangių prekių. Iš vakarų gabendavo vergus pagonis, kuriuos 
vergijon paimdavo krikščionys, o žydai vadino „kanaaniečiais“ 
ir perpardavinėjo islamo kraštams: 825 m. Liono arkivysku- 
pas Agobardas pareiškė, jog vergų prekybą varo žydai. Ir mu- 
sulmonų šaltiniai, ir žydų responsa liudija tai, kad anuo metu 
žydų pirkliai veikė Indijoje ir Kinijoje, iš kur rasdavosi dau- 
giausia prabangos prekių. Nuo X a. ypač Bagdade žydai tar- 
naudavo bankininkais musulmonų dvaruose. Jie priimdavo 
indėlius iš žydų pirklių, o tada skolindavo stambias sumas 
kalifui. Turint galvoje žydų dhimmi padėties pažeidžiamu- 
mą, tai buvo gana rizikingas verslas. Be jokios gėdos mu- 
sulmonų suverenas galėdavo paneigti savo skolas ar net nu- 
kirsdinti savo kreditorius, — taip kartkartėmis ir nutikdavo, - 
bet būdavo patogiau turėti bankininkus gyvus. Dalis bankų 
pelno eidavo akademijoms išlaikyti; jomis bankininkai mag- 
natai užkulisiuose tylomis manipuliuodavo. Žydai darė didelę 
įtaką dvare. Jų egzilarchą arabai gerbė ir kreipdavosi į jį „mūsų 
Viešpatie, Dovydo sūnau“. 1170 m. atvykęs į Bagdadą, Ben- 
jaminas Tudelietis rado ten 40 000 žydų, pasak jo, gyvenančių 
saugiai ir turinčių 28 sinagogas ir dešimtį ješivot, arba mal- 
dos studijų namų. 

Kitas centras, kuriame klestėjo žydai, buvo Kairuanas Tuni- 
se, įkurtas 670 m. ir buvęs iš eilės Aglabidų, Fatimidų ir Ziridų 
dinastijų sostine. Iš pradžių, galimas dalykas, mieste kūrėsi iš 
Egipto atsikėlusių žydų, taip pat krikščionių-koptų šeimos, mat 
per visus Tamsiuosius amžius ir ankstyvuosius Viduramžius 
žydams amatininkams ir pirkliams geriausiai sekėsi kolonizuo- 
ti miestus tiek Viduržemio regione, tiek Šiaurės ir Vakarų Euro- 
poje. VIII a. nepatenkinti mokslininkai iš Babilonijos ten įkūrė 
akademiją, ir po to 250 metų Kairuanas buvo vienas iškiliausių 
žydų mokslo centrų. Jis buvo svarbi grandis Rytų ir Vakarų 
prekyboje, tad ir čia sėkmingai lobstantys žydų pirkliai sudarė 
galimybes turtingam akademiniam gyvenimui. Žydai taip pat 

aprüpindavo dvara gydytojais, astronomais bei pareigünais. 

Vis délto VIII-XI a. sékmingiausiai Zydu gyvenama vieta 
buvo Ispanija. Žydų bendruomenės tarpo tenai dar Romos 
imperijos laikais, o iš dalies ir Bizantijos valdžioje, bet, įsiga- 
lėjus vizigotų karaliams, buvo varoma nuosekli antisemitinė 
valstybės-Bažnyčios politika. Vienas po kito karališkieji Baž- 
nyčios susirinkimai Tolede atmesdavo ortodoksiškąją krikš- 
čionių politiką ir arba skelbdavo prievartinio žydų krikštijimo 
kampanijas, arba uždrausdavo apipjaustymą, kitus žydų ritua- 
lus, šabo bei kitų švenčių šventimą. Per visą VII a. žydus plak- 
davo, bausdavo mirtimi, konfiskuodavo jų turtą, užkraudavo 
nepakeliamus mokesčius, uždrausdavo jiems prekiauti, o kar- 
tais ir jėga tempdavo prie krikštyklų. Daugeliui teko priimti 
krikščionybę, bet jie ir toliau slapčia laikydavosi žydų įstaty- 
mų. Šitaip istorijoje atsirado slaptasis žydas, vėliau pavadintas 
marrano, - begalinių rūpesčių šaltinis Ispanijai, ispanų krikščio- 
nybei ir ispanų judaizmui". 

Taigi kai musulmonai 711 m. įsiveržė į Ispaniją, žydai pa- 
dėjo jiems ją įveikti, neretai sudarydami garnizonus miestuose 
gilyn traukiančios arabų armijos užnugaryje. Taip atsitiko Kor- 
doboje, Granadoje, Tolede ir Sevilijoje, ir tenai netrukus įsit- 
virtino turtingos žydų bendruomenės. Iš tikrųjų vėlesni ara- 
bu istorikai Granada, taip pat Lucena ir Taragoną vadina ,Zy- 
du miestais“. Kordoba tapo kalifais pasiskelbusios Umadžidų 
dinastijos sostine; pastarieji valdovai žydus traktavo nepap- 
rastai palankiai ir tolerantiškai. Čia, kaip ir Bagdade bei Kai- 
ruane, Žydai vertėsi ne tik amatais bei prekyba, bet ir medicina. 
Valdant didžiajam Umadžidų kalifui Abdui al-Rahmanui III 
(912-961), jo dvaro gydytojas žydas Hisdajus ibn Šaprutas 
kvietėsi į miestą žydų rašto mokovus, filosofus, poetus, moks- 
lininkus ir pavertė jį iškiliausiu žydų kultūros centru visame 


17 S. Katz, The Jews in the Visigothic Kingdoms of Spain and Gaul, Cam- 
bridge, 1937. 

pasaulyje. Nemažos ir pasiturinčios žydų bendruomenės gyve- 
no ne mažiau kaip keturiasdešimt keturiuose Umadžidų mies- 
tuose, iš jų daugelis turėjo savo ješivą. Santykis, kurį išsilavi- 
nusios žydų bendruomenės užmegzdavo su liberaliais kalifais, 
priminė Kyro epochą ir laidavo žydams tokį maloningą, pro- 
duktyvų ir dėkingą gyvenimą, kokio jiems niekur kitur nebus 
lemta patirti galbūt net iki XIX a. 

Tačiau grėsmės vis dėlto būta. Islamo politikos dinamiką 
lėmė didžiųjų religinių dinastijų konfliktai, kuriuos išprovokuo- 
davo ginčai dėl dogminio griežtumo ir grynumo. Juo turtin- 
gesnė ir liberalesnė tapdavo kuri nors musulmonų dinastija, 
juo labiau ji aitrindavo fundamentalistinių sektų pavydą bei 
fanatizmą. Dinastijai žlugus, jos valdovų globojamiems žydams 
tučtuojau atsiliepdavo nelemta dhimmi statuso logika. Primity- 
vūs musulmonai berberai paėmė Kordobą 1013 m. Umadžidai 
pražuvo. Iškilūs žydai buvo užpuldinėjami. Granadoje vyko 
masinės žydų žudynės. Krikščionių armijos slinko pietų link, 
ir, jausdami jų spaudimą, musulmonai savo pasitikėjimą atiduo- 
davo nuožmiems ir fanatiškiems kovotojams, o ne tingiems 
kultūros patronams. Paskutiniais XI a. dešimtmečiais pietų Is- 
panijoje įsigalėjo kita berberų dinastija Almoravidai. Jie buvo 
žiaurūs ir nenuspėjami. Didelę ir turtingą Lucenos žydų bend- 
ruomene jie grasino jėga atversią į savo tikėjimą, vėliau nusi- 
leido, sutikę gauti milžinišką išpirką. Žydai gudriai gebėdavo 
kyšiais ir derybomis nukreipti musulmonų rūstį. Kiekvienai 
kylančiai užkariautojų bangai jie turėdavo daug ką pasiūlyti: 
savo finansinius, medicininius bei diplomatinius įgūdžius. Nau- 
jiesiems ponams jie tarnaudavo mokesčių rinkėjais ir patarėjais, 
taip pat gydytojais. Bet nuo šio laikotarpio žydams Ispanijoje 
protarpiais jau būdavo saugiau gyventi krikščionių valdžioje. 
Ta pati istorija kartojasi ir Mažojoje Azijoje - ir ten bizantiečiai 
galėjo pasiūlyti žydams saugesnį būvį nei galėjo laiduoti jų 
dhimmi statusas. 

XII a. pradZioje Atlaso kalnuose prasidéjo nauja musulmo- 
nų fundamentalizmo banga, iškėlusi zelotų Almohadų dinas- 
tiją. Savo tikslu jie laikė islamo iškraipymų bei palaidumo išnai- 
kinimą. Tačiau to siekdami Almohadai išnaikino krikščionių 
bendruomenes, gyvavusias šiaurės-vakarų Afrikoje beveik išti- 
są tūkstantmetį. Žydams taip pat pateiktas pasirinkimas - atsi- 
versti ar mirti. Nuo 1146 m. Almohadai savo fanatizmą atnešė 
Ispanijon. Buvo uždarinėjamos sinagogos ir ješivos. Krikščio- 
nių vizigotų kardo ašmenimis priversti pasikrikštyti žydai slap- 
ta praktikavo savo religiją ir musulmonams kėlė nepasitikė- 
jimą. Šie juos vertė dėvėti ypatingo kirpimo mėlyną tuniką juo- 
kingai plačiomis rankovėmis, o vietoj turbano - ilgą mėlyną 
kepurę, panašią į asilų krovininį balną. Jei pavykdavo išveng- 
ti šio kostiumo bei ypatingos nešlovės ženklo, vadinto šikla, 
tai savo drabužius, kad ir normalaus kirpimo, jie privalėdavo 
siūdintis tik geltonus. Žydams būdavo draudžiama prekiauti, 
nebent itin menku mastu. Prašmatnios žydų kolonijos pietų 
Ispanijoje nepakėlė šių persekiojimų, bent jau prarado savo 
senąją didybę ir orumą. Nemaža žydų pabėgo šiaurėn, į krikš- 
čionių žemes. Kiti persikėlė į Afriką, ieškodami tolerantiškes- 
nių musulmonų valdovų. 

Tarp šių pabėgėlių buvo ir nepaprastas mokslininkas vardu 
Mozė ben Maimonas, labiau žinomas kaip Maimonidas arba - 
žydams - Rambamas: iš akronimo Rabi Mozė ben Maimonas. Jis 
gimė Kordoboje 1135 m. kovo 30 d. mokslininko šeimoje. Kai 
Almohadai užėmė miestą, jam tebuvo trylika metų, bet jis jau 
plačiai garsėjo stulbinamu išsimokslinimu. Su šeima jis klajojo 
po Ispaniją, galimas dalykas, ir po Provansą, kol galiausiai 
1160 m. įsikūrė Feze. Po penkerių metų atsinaujinusi prievarti- 
nio atvertinėjimo banga vėl privertė juos leistis į kelią, iš pra- 
džių - jūra plaukti į Akra, iš kur Maimonidas aplankė Šventą- 
sias vietas, vėliau - į Egiptą; čia jie ir apsistojo Fustate, Sena- 
jame Kaire. Tenai Maimonidas pamažu įgijo pasaulinę šlovę 

tiek kaip gydytojas, tiek kaip mokslininkas filosofas. 1177 m. 
jis pripažintas Fustato bendruomenės galva, 1185-aisiais paskir- 
tas dvaro gydytoju ir tapo, pasak vieno musulmonų metraš- 
tininko, „nepaprastai didis išmintimi, mokslingumu bei rangu“. 
Jo moksliniai darbai buvo nepaprastai įvairūs ir įspūdingi tiek 
kiekiu, tiek kokybe. Maimonidą išlaikė jo brolis Dovydas, pirk- 
lys, prekiavęs daugiausia brangakmeniais, o po Dovydo mirties 
Mozė prekiavo pats arba vertėsi gydymu. Maimonidas mirė 
1204 m. gruodžio 13 d., jo palaikai, kaip pats buvo nurodęs, 
nugabenti į Tiberiadą, ir tenai jo kapas iki šiol traukia maldin- 
gus žydų piligrimus. 

Maimonidas vertas detalaus dėmesio ne vien dėl savo reikš- 
mingumo, bet ir dėl to, kad niekas kitas geriau neiliustruoja 
nepaprastos mokslo svarbos Viduramžių žydų visuomenėje. 
Maimonidas buvo sykiu katedokratijos archetipas ir iškiliau- 
sias katedokratas. Rabinų judaizmas artimai siejo valdymą ir 
išmanymą. Žinoma, iš esmės turėtas galvoje Toros išmanymas. 
Tora nesanti tiesiog knyga apie Dievą. Ji egzistavusi anksčiau 
už pasaulio sukūrimą, panašiai kaip ir Dievas. Iš tikro ji buvusi 
išsamus sukūrimo planas'?. Rabi Akiva manė Torą buvus „kū- 
rimo įrankiu“, nelyginant Dievas būtų skaitęs iš jos tarsi burti- 
ninkas iš savo burtų knygos. Simeonas ben Lakišas sakė, esą 
Tora ankstesnė už pasaulį 2 tūkstančiais metų, o Elizeras ben 
Josė mokė, jog ji glūdėjusi Dievo krūtinėje 974 kartas, kol Die- 
vas panaudojo ją kurdamas pasaulį. Kai kurie mokslininkai 
manė, jog Tora buvo tuo pat metu pasiūlyta septyniasdešimčiai 
įvairių tautų septyniasdešimčia kalbų, bet visos ją atmetusios. 
Vienintelis Izraelis priėmęs. Todėl tam tikra ypatinga prasme 
Tora esanti ne tik Izraelio Įstatymas bei tikėjimas, bet ir iš- 
mintis bei raktas į žydų valdymą. Filonas vadino Torą idealiu 
filosofų įstatymu, panašiai kaip Mozė buvęs idealus įstatymų 


18 Patarlių 8, 22; Mokytojo 1, 1-5, 26; 
15, 1; 24, 1; 34, 8. 

leidėjas. Tora, rašė jis savo knygoje apie Mozę, buvusi „užants- 
pauduota gamtos antspaudais“ ir talpinanti „tobuliausią kos- 
minės santvarkos paveikslą“*. Iš to daryta išvada, jog juo ge- 
resnis Toros išmanymas, juo didesnė teisė valdyti, ypač žydus. 

Tad idealiai kiekvienas iškilus visuomenės asmuo turėtų 
būti Žymus mokslininkas, o kiekvienas mokslininkas turėtų pa- 
dėti valdyti. Žydai niekad nepritarė anglų-saksų mąstysenos 
pamėgtam požiūriui, jog intelektualiniai gebėjimai, aistra kny- 
goms ir skaitymui kažin kaip pakerta žmogaus gebėjimą užimti 
aukštus postus. Priešingai. Toros studijavimo jie taip pat ne- 
laikė sausu, akademišku ir nuo gyvenimo nutolusiu užsiėmi- 
mu, - šitaip manyti linke vien pašaliečiai. Žydų akimis Tora 
skatinanti būtent tą išmintį, kuri reikalinga Žmonėms valdyti, 
o kartu ugdanti nusižeminimą bei pamaldumą, kurie užkerta 
kelią valdžios korumpavimui. Jie cituodavo Patarlių knygą: 
„Patarimas ir teisumas mano, gudrybé mano, stiprybė mano“, 

Žydams keblumų kėlė studijavimo su valdymo praktikos 
suderinimas. Kai Hadriano persekiojimų metu Lidos išminčiai 
susirinko aptarti opiausių klausimų, iškilusių pavojų spaudžia- 
mai bendruomenei, vienas iš pirmųjų jų dienotvarkėje buvo 
klausimas „Ar studijavimas yra svarbesnis už veikimą?“ Išklau- 
sę argumentų, išminčiai vienbalsiai pritarė Rabi Akivos požiū- 
riui, jog pirmoji vieta teiktina studijavimui, nes „studijavimas 
veda prie veikimo“. Dvasiniu požiūriu, išminties siekimas stu- 
dijuojant ir jos taikymas tarnaujant bendruomenės reikmėms 
buvo pripažinta esą vienodi nuopelnai. Tačiau išminčiai saky- 
davo, kad jeigu našlė ar našlaitis kreipiasi į išminčių prašydami 
patarimo, o jis atsisako, neva esąs pernelyg užsiėmęs studi- 
javimu, tai Dievas užsirūstins ir tars: „Aš tau priskiriu kaltę, 
lyg būtumei sugriovęs pasaulį“. Mokslininkas, įsikniaubęs į 
savo knygas, kaltinamas „sukėlęs pasaulio griovimą“, — mat 


19 Avot 3:14; Lev. R. 19:1; ARN 31:91; 
H Moses 2; 14, 51. ?? Patarlių 8, 14. 

žydai tikėjo, jog pasaulis, kuriame netaikoma išmintis, subyrė- 
tų. Levitas galėjo sulaukęs penkiasdešimties metų pasitrauk- 
ti iš aktyvaus gyvenimo ir nieko kito neveikti, tik studijuoti, 
bet iškilus mokslininkas turėjo būti prieinamas žmonėms iki 
mirties. Filonas labai rimtai rašė apie besikertančius studijavi- 
mo ir visuomeninės tarnybos reikalavimus. Jo gyvenimas kaip 
tik ir iliustravo tokį konfliktą, nes greta savo gausių veikalų 
rašymo jam teko vadovauti bendruomenei ir bent kartą vykti 
pasiuntiniu į Romą. Toks žymus, plataus garso mokslininkas 
kaip Filonas niekad neatsigindavo prašančių patarimo lanky- 
tojų. Laimė, Filonas galėjo valdymo pareigomis dalytis su bro- 
liu, vienu turtingiausių diasporos Žmonių, kurį Juozapas Fla- 
vijus vadino Alabarchu?!. 

Mintis apie du brolius, talkinančius vienas kitam suderinti 
besikertančius reikalavimus - viena vertus, studijavimo ir ko- 
mentavimo ir, kita vertus, teisinio administravimo bei kitų 
visuomeninių pareigų, - iš dalies padeda paaiškinti, kodėl žydų 
katedokratija paprastai būdavo šeimos reikalas. Mokslininkų 
dinastijos šaknimis siekė raštininkų šeimos linijas ir buvo bū- 
dingos žydų gyvenimui jau II a. pr. Kr. Kai kuriose žydų visuo- 
menėse jos išliko iki Pirmojo pasaulinio karo — ir net vėliau. 

Babilonijoje egzilarchas turėjo būti kilęs iš Dovydo gimi- 
nės, bet visus reikšmingus asmenis akademijose ir ješivose rink- 
davo iš tam tikros grupės pripažintų akademinių šeimų. Pasa- 
kymu „ne iš mokslingų šeimų, bet iš pirklių“ apie žmogų būda- 
vo iš aukšto atsiliepiama, nors akademijas savo lėšomis išlaiky- 
davo pirkliai. Babilonijoje gaonas, arba kiekvienos akademi- 
jos galva, būdavo kilęs iš vienos iš šešių šeimų, o Palestinoje 
jis turėjo būti Hilelio, Ezros Raštininko arba paties Dovydo 
21 Sifre, Pakartoto Įstatymo 41; Ex. Philosophy of Man as Expressed in the 
Rabbah 30, 10; Tanhumah, Mishpa- Rabbinical Tradition, London, 1961. E. 


tim 2; Filonas, Spec. Leg., iii, 1-7. Cit. R. Goodenough: The Politics of Philo 
iš S. Belkin, In His Image: The Jewish Judaeus, Yale, 1938 p. 16. 

palikuonis. Galėjo būti išrinktas ir kolosalaus išsimokslinimo 
pašalietis, bet tai pasitaikydavo retai. Akademijos hierarchijose 
taip pat dažniausiai lėmė kilmė. Svarbiausiosios arba visuotinės 
akademijos pirmiausia radosi ne kaip jaunimo mokymo vietos, 
bet veikiau kaip tarybos - terminas ješiva yra hebrajiškas si- 
nedriono, arba Sanhedrino, atitikmuo. Iš tikrųjų ankstyviau- 
siais Viduramžiais oficialiuose Toros dokumentuose jas vis dar 
vadindavo „Didžiuoju Sanhedrinu“. Palestinos akademija taip 
pat vadindavo save „Dorybingąja korporacija“. Tai būdavo 
vieta, kur drauge sėdėdavo mokslininkai, susirinkę priimti 
autoritetingų nuostatų, - akademija, parlamentas ir aukščiau- 
siasis teismas drauge. 

Vienas mokslininkas iš Babilonijos akademijų, rašęs Egipte 
šiek tiek anksčiau už Maimonidą, šitaip apibūdino mokytumo 
hierarchiją. Paprastos raštingos žydų masės išmokdavo pen- 
kias Mozės knygas ir maldyną, kuris taip pat apimdavo Sa- 
kytinio Įstatymo medžiagą, šabo ir švenčių nuostatus. Moksli- 
ninkai dar privalėdavę išstudijuoti likusią Biblijos dalį, taip pat 
„priesakus“ ir kodifikuotus įstatymus. Daktarai išmanydavę 
visa tai ir dar Mišną, Talmudą bei komentarus. Mokslininkas 
galėdavęs pasakyti pamokslą, parašyti aiškinamąjį laišką ar 
būti teisėjo padėjėju. Bet tiktai daktaras, turįs Akademijos nario 
titulą, būdavo perpratęs Įstatymo šaltinius ir juos aiškinančią 
literatūrą ir galėdavo priimti moksliškai pagrįstą nuosprendį. 

Daktarai ir vyresnieji mokslininkai sudarydavo akademi- 
ją. Babilonijoje valdė triumviratas: gaonas, teismo pirminin- 
kas, veikdavęs kaip jo atstovas, ir raštininkas, užrašinėdavęs 
nuosprendžius. Visi akademijos nariai sėdėdavę priešais gaoną 
septyniomis eilėmis. Kiekviena eilė turėdavusi dešimt vietų, 
ir pranašiausias eilės mokslininkas vadindavosi roš ha-seder, 
eilės galva. Kiekvienas akademijos narys turėdavo nustatytą 


25. D. Gotein, A Mediterranean Socie- ty, California, 1971, ii, The Commu- 
nity, p. 205-206. 


271 


III. KATEDOKRATIJA 


vieta pagal pirmuma, salygota gimimo. Bet jis galéjo savo lai- 
mėjimų dėka pasistūmėti į priekį arba atgal, ir nuo to priklau- 
sydavo jo stipendija. Tačiau daugumai akademijos narių tai 
nebuvo vienintelis darbas. Jie tarnaudavo bendruomenės pa- 
reigūnais arba pelnėsi pragyvenimą amatais bei prekyba. Visa 
akademija susirinkdavo dukart per metus vienam mėnesiui - 
vasaros pabaigoje ir žiemos pabaigoje. Plenarinėje sesijoje, arba 
kallah, vykdavusioje ankstyvą pavasarį, būdavo svarstomi ir 
skelbiami nuostatai iš užsienių atsiųstais klausimais, kad atsa- 
kymus galėtų išvežti pirkliai, kurie iškeliaudavo tuoj pat po 
Paskos. Abiejų sesijų metu taip pat būdavo mokoma: patsai 
gaonas aiškindavo Talmudo skirsnius dviem tūkstančiams su- 
tūpusių studentų, o jo vertėjas, arba turgeman (šis terminas 
išliko kaip Žodis dragoman), tarnaudavo jo garsiakalbiu. Mo- 
kytojų būta įvairių laipsnių, Žemiausias jų - „kartotojai“; šie 
neretai būdavę iš prigimties akli, išmokyti atmintinai kartoti 
ilgiausias raštų ištraukas, tiksliai išgiedoti melodiją, perteikti 
pauzes ir kirčius. Daktaras, sutrikęs dėl abejotinos teksto vie- 
tos, galėdavo pasikviesti kartotoją, kad teisingai ją išgiedotų. 
Bene daugiausia būdavo mokomasi iš atminties, triukšmingai 
traukiant choru. Tokiu metodu dar ankstesnės kartos laikais 
dirbo musulmonų universitetai, kaip antai Kairo al Azharo 
universitetas. Dar visai neseniai žydų mokinukai Maroke galė- 
davo atmintinai pakartoti ilgiausius teisės nuostatus hebrajų 
ir aramėjų kalbų mišiniu, ir dargi šiandien Jemeno žydai turi 
išlaikę sakytinę kartojimo tradiciją, įgalinusią juos išsaugoti 
tikslų senovės teksto tarimą, kai Europos žydai jau kadų ka- 
dai jį pamiršo“. 

Babilonijos akademijos su savo paveldimais griežtai skirs- 
tomais išminčių rangais buvo sugėrusios nemaža rytų dvaro 
atmosferos bei vergiško ceremoningumo. Jos imdavo toną iš 


23 Ibid., p. 198-199. 

egzilarcho, kuris buvo lyg ir kokia akademijų vykdomoji šaka. 
Hebrajų kalba rašęs kronikininkas Juozapas ben Izaokas Sam- 
baris (1640-1703), cituodamas X a. tradiciją, šitaip aprašo nasi: 


Tikinčiųjų Vado autoritetu jis plačiai viešpatauja visoms žydų bend- 
ruomenėms. Ir žydai, ir nežydai sveikina jį atsistodami. Kas prieš jį nepa- 
kyla, gauna šimtą rykščių, nes taip įsakė kalifas. Kai jis vyksta audiencijos 
pas kalifą, jį lydi žydai ir musulmonai raiteliai, jojantys priešaky ir arabų 
kalba šaukiantys „Kelią Mūsų Viešpačiui, Dovydo Sūnui“. Ir patsai jis 
raitas, dėvi siuvinėto šilko drabužį ir didžiulį turbaną. Nuo jo kybo baltas 
šydas su aukso grandinėle. Jam pasiekus kalifo dvarą, karališkieji eu- 
nuchai išeina jo pasveikinti ir bėga priešais, kol jis pasiekia sosto salę. 
Pirma nasi eina tarnas, nešinas kapšeliu aukso, kurį išdalija kalifo garbei. 
Nasi puola kniūbsčias priešais kalifą, tuomet atsistoja, parodydamas esąs 
nuolankus it vergas. Tada kalifas duoda ženklą eunuchams pasodinti nasi 
greta savęs iš kairės ir išklauso jo prašymą. Išdėstęs savo prašymą, nasi 
vėl atsistoja, palaimina kalifą ir išvyksta. Pirkliams jis nustato tam tikrą 
metinį mokestį, greta tų dovanų, kurias jie jam atveža iš visų pasaulio 
kraštų. Tokio papročio laikomasi Babilonijoje”. 


Akademijų gaonai ir jų vyresnieji daktarai reikalavo pana- 
šios pagarbos. Į juos būdavo kreipiamasi skambiais titulais, 
jie dalydavo įmantrius laiminimus bei prakeiksmus. Jie sudarė 
paveldimą sakralinį-akademinį kilmingųjų luomą, šiek tiek pa- 
našų į Kinijos mandarinų. 

Tamsiaisiais amžiais ši Babilonijos katedokratija buvo ir 
paveldima teisėjų struktūra, aukščiausiasis teismas, atviras vi- 
sos diasporos apeliacijoms. Griežtai kalbant, ši struktūra netu- 
rėjo jokios fizinės galios priversti paklusti - jokios armijos ir tik 
vietos policiją. Tačiau ji turėjo galią atskirti nuo sinagogos — 
atlikti įspūdingą, netgi bauginamą ceremoniją, išsaugotą ma- 
žiausiai iš Ezros laikų. Katedokratija taip pat turėjo ir savo 
mokslingumo autoritetą. Vis dėlto praktiškai Babilonijos kate- 
dokratų galybė tvėrė tik tol, kol milžiniška musulmonų impe- 


2 Cit. iš M. R. Cohen, Jewish Self-Go-  vernment in Medieval Egipt, Princeton, 
1980, p. 7-9. 

rija laikési vientisa. Kai Bagdado kalifu teritoriniai uZmojai 
sumažėjo, jų įtaka taip pat sumenko. Vietinės reikšmės mokslin- 
gumo centrai radosi Ispanijoje bei Šiaurės Afrikoje, burdamiesi 
aplink iš senųjų akademijų atsikrausčiusius mokslininkus. Pa- 
vyzdžiui, apie 1060 m. Kairas tapo halachos centru, į jį atvy- 
kus Nahrajui ben Nisimui iš Kairuano ir Judui ha Koenui ben 
Juozapui, garsiajam Ravui. Kitoje kartoje jų autoritetą perėmė 
mokslininkas iš Ispanijos Izaokas ben Samuelis, „kurio ranko- 
se, - pasak amžininkų dokumento, - viso Egipto valdžia“. To- 
kie Žmonės paprastai tvirtindavo esą kilę iš vieno kurio didžių- 
jų akademijų gaonų. Greta mokslo jie dažnai sėkmingai pre- 
kiaudavo ar turėdavo giminaičių tarp turtingų pirklių. Tačiau 
iškili akademiška šeima, kad ir kokia turtinga, neišlaikydavo 
savo prestižo, jei nepajėgdavo reguliariai išugdyti žymių moks- 
lininkų kartos. Juk praktiškai žydų bendruomenė negalėdavo 
tvarkytis nuolat nesiremdama halachos nuostatais, kurių auto- 
ritetingumas ir būdavo pripažįstamas dėl to, kad juos skelbda- 
vo nelygstamo išsimokslinimo žmonės. Trumpai tariant, pasak 
vieno istoriko, kad įgytumei autoritetą, turėjo reikšmės šei- 
ma ir prekybinė sėkmė, bet iš esmės lėmė mokslingumas?. 
Maimonidas turėjo ir viena, ir kita, ir trečia. Viename savo 
veikalų, Mišnos komentaruose, jis išvardija septynias savo pro- 
tėvių kartas. Tą pat galėdavo padaryti daugumas žydų, ir ne- 
maža Jemeno šeimų, net neturtingų iki šiol išlaikė šį paprotį. 
Šiais atmintinų protėvių vardijimais siekta parodyti savo aka- 
demišką kilmę, ir dažniausiai šie sąrašai prasidėdavo iškiliu 
mokslininku. Moterų neminėta, bet jeigu jų genealogijos būda- 
vo išsiskirtinės, tai jas vardydavo. Taigi Maimonido uošvio 
motinos linija buvo vardijama keturiolika kartų, o iš tėvo pu- 
sės - tik šešios, nors tikrai įspūdingos. Šlovę galėjai pelnyti 
įvairiais būdais, bet mokslingumas buvo jos talismanas. Žydai 


23 Ibid., p. 94. 

nesugriaunamai tikėjo mokslu. I$ Maimonido laikų išliko toks 
įrašas: „Šis dokumentas turi būti teisingas, nes jį surašiusiojo 
tėvas buvo ješivos viršininko dukters sūnus“““. Patsai Maimo- 
nidas galėjo būti visiškai patenkintas savo protėviais: tarp mi- 
nėtų septynių kartų buvo keturi žymūs mokslininkai-teisėjai. 

Jis taip pat buvo kilęs iš šeimos, gebančios įgudusia prekyba 
išsilaikyti ne tik pačius save, bet ir savo narius-mokslininkus. 
Dažniausiai apie pavienius žydus ir net ištisas žydų visuome- 
nes, gyvavusias tarp II a. po Kr. ir moderniųjų laikų pradžios, 
mes teturime tik menkų žinių nuotrupų. Žydai liovėsi rašę 
istoriją, ir jų neramus, klajokliškas ir net persekiojamas būvis 
lėmė tai, kad išliko maža dokumentų. Ir vis dėlto aplinkybės 
susiklostė taip, kad apie Maimonidą ir jo aplinką - XII a. Egip- 
to Žydų pasaulį - mes žinome gana daug. Visose sinagogose 
būdavo kambarys, vadinamas geniza. Jame būdavo sandėliuo- 
jami seni ritualiniai objektai ir maldynai, jau nebevartojami, 
bet pagal žydų įstatymą neleistini sunaikinti, nes turintys už- 
rašytą Dievo vardą. Kai kada šiuose pusiau šventuose šiukš- 
lynuose atsidurdavo ir susikaupdavo gausybė dokumentų, taip 
pat ir pasaulietinio turinio. Nuo drėgmės ir puvimo po vie- 
nos-dviejų kartų jie jau tapdavo nebepaskaitomi. Tačiau Egip- 
tas dėl nuostabiai sauso klimato garsėja tarp mokslininkų sa- 
vybe išlaikyti popieriaus bei papirusų fragmentus netgi iš I 
tūkstantmečio pr. Kr. ir dar senesnių laikų. Fustate Maimoni- 
das garbino Dievą ir mokė Ezros sinagogoje, pastatytoje 882 m. 
ant koptų bažnyčios, parduotos žydams, griuvėsių. Jos geni- 
za buvo palėpėje, ir tenai praktiškai neliesta išliko neaprėpiama 
gausybė viduramžinių dokumentų, kol XIX a. didysis žydų 
mokslininkas Solomonas Schechteris ėmėsi sistemingai juos 
traukti dienos švieson. Apie 100 000 puslapių nukeliavo į Kem- 
bridžo universiteto biblioteką, o dar 100 000 puslapių ar net 


26 Gotein, op. cit., iii, The Family, p. 3-5. 

daugiau saugomi jvairiuose pasaulio akademiniuose centruo- 
se. Jie atskleidžia bemaž neišsemiamus informacijos klodus. 
Žymusis mokslininkas S. D. Goteinas jau pasinaudojo jais ir 
puikiai atkūrė XI ir XII a. visuomenę, sudariusią Maimonido 
veiklos ir idėjų kontekstą”. 

Kairo genizoje esama bent 1200 visiškai išlikusių dalyki- 
nių laiškų, iš kurių matyti, jog Egipto žydai, tarp jų ir Maimo- 
nido jaunesnysis brolis Dovydas, nukeliaudavo milžiniškus 
atstumus ir prekiavo nepaprastai įvairiomis prekėmis. Žydai 
specializavosi prekiauti dažais, bet jie taip pat plačiai vertėsi 
ir tekstilės, medikamentų, brangiųjų akmenų bei metalų ir kve- 
palų prekyba. Tiesioginė jų apyvartos sritis buvo Aukštutinis 
ir Žemutinis Egiptas, Palestinos pakrantė ir Damaskas Sirijo- 
je. Vienas stambus Fustato pirklys, Mozė ben Jokūbas, vertę- 
sis džiovintų vaisių, popieriaus, aliejaus, žolelių ir monetų pre- 
kyba, taip dažnai apsisukdavo po šį regioną, kad buvo pra- 
mintas „Kurjeriu“. Bet Maimonido sūnaus ranka brūkštelėtas 
raštelis liudija tai, kad Fustato pirkliai nusidangindavo net iki 
Malaizijos, ir jis tvarkė bylą Žmogaus, mirusio Sumatroje. Apy- 
vartos mastas taip pat neretai būdavo įspūdingas: didysis XI a. 
pirklys Juozapas ibn Avkalis plukdė laivą su 180 ryšulių kro- 
viniu, o jo ryšių tinklas įgalino jį oficialiai tarpininkauti dviem 
didelėm Babilonijos akademijoms ir vežioti jų nuostatus po 
visą žydų pasaulį. Taigi mažutė žydų bendruomenė Pietryčių 
Azijoje galėjo palaikyti ryšį, net jei atgabenti jų laukiamus 
sprendimus užtrukdavo gana ilgai - nuo Kairo iki Sumatros 
būdavo keliaujama keturis mėnesius”. 

Dovydas Maimonidas žuvo kaip tik tokioje ilgoje kelionėje. 
Išliko jo laiškas vyresniajam broliui, pasakojantis apie įvairiau- 
sias Aukštutiniame Egipte ištikusias nelaimes, o iš ten Dovy- 


27 Ibid., I, p. 1-28, ir S. D. Gotein, Stu- 404-407; t. 14, p. 948-949. 285. D. 
dies in Islamic History, Leiden, 1966, p. Gotein, Letters of Medieval Jewish Tra- 
279-295; Encyclopaedia Judaica, t. 7, p. ders, Princeton, 1973, p. 227-229. 

das leidosi tiesiog prie Raudonosios jūros, kur turėjo sėsti į 
laivą ir plaukti į Indiją. Toliau - tyla. Maimonidas rašė: 

Didžiausia nelaimė, ištikusi mane per visą mano gyvenimą, skaudesnė 
nei kas nors kita, buvo mirtis šventojo (tebūnie palaiminta jo atmintis) — 
šventojo, kuris paskendo Indijos jūroje, nusinešdamas su savimi daugy- 
bę pinigų, priklausiusių man, jam pačiam ir kitiems, ir palikdamas man 
mažą dukrelę ir savo našlę. Tą dieną, kai sužinojau tas baisingas naujie- 
nas, aš apsirgau ir išgulėjau ligos patale apie metus, kentėdamas nuo 
furunkulo, karštinės ir depresijos, ir į mane jau buvo bemaž mota ranka. 
Nuo to laiko praslinko maždaug aštuoneri metai, bet aš vis dar gedžiu ir 
negaliu nusiraminti. Ir kaipgi turėčiau guostis? Jis užaugo ant mano kelių, 
buvo mano brolis, mano mokinys, jis prekiavo turguose ir pelnė duoną, 
kad aš galėčiau saugiai sėdėti namie. Jis gerai išmanė Talmudą ir Bibliją, 
puikiai mokėjo [hebrajų] gramatiką, ir jį regėti buvo mano gyvenimo 
džiaugsmas [...]. Kada tik pamatau jo rašyseną ar vieną iš jo laiškų, ma- 
no širdis kraujuoja ir visas sielvartas grįžta. Trumpai tariant, „Raudoda- 
mas nuZengsiu pas savo sūnų į mirusiųjų buveinę“? 


Šio laiško širdingumas ir melancholija labai būdingi. Į Mai- 
monido teiginį, esą jis išgulėjęs metus lovoje, galima nekreipti 
dėmesio. Jis turėjo polinkį pabrėžti savo negalavimus ir fizinį 
silpnumą, bet iš tikrųjų jo būta dargi ypač veiklaus ir nuosta- 
biai produktyvaus Žmogaus. Kaip šis iškiliausias Viduramžių 
žydas atrodė, mes nežinome: 1744 m. išspausdinto jo raštų rin- 
kinio pirmajame tome panaudotas portretas tėra gryna išmonė, 
nors jis nuolat nuo to laiko kartojamas. Tačiau mums nemaža 
pasako jo laiškai ir knygos bei medžiaga, surasta genizoje. Jis 
priklausė didžiajai XII a. Renesanso preliudijai, kuri pirmąkart 
realiai liudijo apie Tamsiųjų amžių pabaigą, kartu su arabų 
pasauliu bei krikščioniškąja Europa paveikusią ir žydus. Mai- 
monidas buvo kosmopolitas. Rašė arabų kalba, bet mokėjo ir 
kitų, tad neretai atsakydavo savo korespondentams jų kalba. 
Visą gyvenimą godžiai skaitė. Viename laiške jis pareiškia 


2? Pradžios 37, 35; laišką cituoja  Gotein, Letters of Medieval Jewish Tra- 
ders, p. 207. 

perskaitęs visus žinomus traktatus iš astronomijos, kitame — 
jog stabmeldžių raštijoje nėra nieko, su kuo jis nebūtų su- 
sipaZines?. 

Gebėjimą aprėpti ir pasisavinti gausybę sunkios medžia- 
gos — sakralinės ir pasaulietinės - Maimonidas išsiugdė dar 
pačioje savo gyvenimo pradžioje. Tuo pat metu subrendo ir jo 
pasiryžimas tvarkingai bei racionaliai perteikti visa tai žydų 
pasauliui. Dar neturėdamas šešiolikos, jis pabaigė savo Trak- 
tatą apie logiką. Tada, 1158 m., parašė Traktatą apie kalendorių. 
Sulaukęs dvidešimt dvejų pradėjo pirmąjį iš savo stambių veika- 
lų - Mišnos komentarą, kurį baigė 1168 m. Fustate. Šis darbas 
daugmaž atitiko krikščionių scholastu summae ir apėmė didžiulį 
kiekį pasaulietinės medžiagos, taip pat duomenų apie gyvū- 
nus, augalus, iš gamtos istorijos ir žmogaus psichologijos. Di- 
delė šio kūrinio dalis buvo parašyta tuo metu, kai Maimoni- 
das ir jo šeima ieškojo saugios vietos apsigyventi: „Buvau dan- 
ginamas iš vieno pasaulio krašto į kitą“, - pažymi jis. - „...Die- 
vas žino, jog kai kuriuos skirsnius aiškinau savo klajonių metu, 
kitus — plaukdamas laivu'?!. Užbaigęs šį darbą, Maimonidas 
ėmėsi didžiojo uždavinio - kodifikuoti Talmudo įstatymus, ir 
taip radosi keturiolikos tomų Mišne Tora, kuriai parašyti jam 
prireikė dešimties metų ir kuri buvo baigta 1180 m. Tuo metu 
Dovydo mirtis prispyrė jį imtis medicinos praktikos. Taip pat 
jis teisėjavo, o laikui bėgant tapo Egipto žydų bendruomenės 
galva, nors niekad oficialiai ir netituluotas nagid. Daugybė žmo- 
nių konsultuodavosi su juo laiškais, išspausdinta 400 jo hebra- 
jiškų responsa. Tačiau mokslininkas vis dėlto rado laiko 1185 m. 
pradėti savo žymiausią ir įstabiausią veikalą, iš trijų knygų 
sudarytą Vadovą dvejojantiems, aiškinantį fundamentaliąją ju- 
daizmo teologiją bei filosofiją ir baigtą apie 1190-uosius m. 

Gydytojo profesiją Maimonidas traktavo labai rimtai, ir 


30 Moses Maimonides“, kn. A. Marx, New York, 1969, p. 42. 3! Cit. iš Marx, 
Studies in Jewish History and Booklore, ibid., p. 38. 


278 


III. KATEDOKRATIJA 


nežydų pasaulyje daugiausia būtent ji atnešė jam šlovę. Jis daug 
rašė apie mitybą, vaistus bei gydymą, - išliko dešimt jo medi- 
cininių darbų, o buvo gal ir daugiau. Taip pat skaitė paskaitas 
apie fiziologiją ir terapiją ir, žinoma, apie žydų religiją bei teisę. 
Maimonidas ėjo Saladino vizirio Al Fadi al Baisami gydytojo 
pareigas, ir viziris jam mokėjo metinį atlyginimą; vėliau gydė 
Saladino sūnų, tapusį sultonu 1198 m. Buvo kviečiamas gy- 
dytoju į „frankų karaliaus“ dvarą (arba Anglijos Ričardo Liū- 
taširdžio, arba Jeruzalės karaliaus Amalriko), bet šio pasiūly- 
mo atsisakė. Iš arabiškų šaltinių visiškai aišku, jog Maimo- 
nidas laikytas vienu žymiausių pasaulio gydytojų, ypač įgu- 
dusiu gydyti psichosomatinius susirgimus. Iš lūpų į lūpas kelia- 
vo dvieilis: „Galeno medicina gydo tik kūną, o Maimonido - 
ir kūną, ir siela"?". 

Didysis mokslininkas gyveno atsidėjęs herojiškam darbui 
ir visuomeninei tarnybai, nes ne tik priiminėjo ligonius namie, 
bet ir lankydavo juos didelėse viešosiose ligoninėse. Savo mėgs- 
tamiausiam mokiniui Juozapui ibn Akninui jis rašė: 

Įgijau gerą reputaciją tarp didžiūnų, tokių kaip vyriausiasis kadis, 
emyrai, Al Fadro rūmai ir kiti miesto kilmingieji, kurie nemoka labai 
daug. Paprastiem Žmonėms per toli atvykti pas mane į Fustatą, taigi turiu 
leisti dienas lankydamas ligonius Kaire, ir kai parsigaunu namo, esu per- 
nelyg pavargęs sėsti prie knygų ir medicinos literatūros, - juk tu Žinai, 
kiek laiko sąžiningam mūsų amato Žmogui reikia pasitikslinti šaltiniuose, 
kad galėtų būti ramus dėl savo teiginių pagrįstumo tiek argumentais, 
tiek deramu autoritetu. 


Kitam korespondentui, Samueliui ibn Tibbonui, Maimoni- 
das 1199 m. rašė: 


Gyvenu Fustate, o sultonas - pačiame Kaire, atstumas tarp šių dviejų 
vietų lygus dviem šabo kelionėms [t. y. 1,5 mylios]. Mano pareigos sul- 
tonui yra sunkios. Turiu lankyti jį kiekvieną dieną, ankstų rytą. Jeigu jis 
prastai jaučiasi arba apserga kas nors iš jo vaikų ar haremo, aš neišvykstu 


32 Ibid., p. 31. 

iš Kairo, bet praleidžiu rūmuose didesniąją dienos dalį. Jei serga kuris 
nors iš dvaro pareigūnų - pasilieku ten ištisą dieną, [...] netgi jei nieko 
tokio nėra, negrįžtu į Fustatą anksčiau kaip popietę. Tuomet būnu pavar- 
gęs ir alkanas, o savo kiemą randu prisirinkusį žmonių - didikų ir vargšų, 
nežydų, teologų ir teisėjų, ir visi jie laukia manęs grįžtant. Nulipęs nuo 
žirgo, plaunuosi rankas ir meldžiu juos palaukti, kol pavalgysiu - vienin- 
telį kartą per parą. Tada priimu pacientus. Jie rikiuojasi į eilutę ligi pat 
sutemstant, retsykiais iki 2 valandos ryto. Kalbuosi su jais, gulėdamas ant 
nugaros, nes esu silpnas. Sutemus kartais esu pernelyg pavargęs, kad dar 
pratarčiau žodį. Taigi kai kuriems izraelitams tepavyksta pasišnekėti su 
manimi asmeniškai vien tik per šabą. Tada jie visi susirenka pas mane po 
pamaldų, ir aš patariu jiems, ką daryti per savaitę. Vėliau, iki vidurdienio 
jie studijuoja, tuomet išsiskirsto. Kai kurie sugrįžta vėl ir dar studijuoja iki 
pat vakaro maldų. Tokia mano kasdienybe.? 


Prabėgus metams po šio laiško parašymo, Maimonidas pa- 
sijuto nebegalįs toliau lankyti sultono asmeniškai ir, užuot tai 
daręs, ėmė davinėti jo gydytojams raštiškus nurodymus. Ta- 
čiau neapleido savo medicininės, teisinės ir teologinės veiklos 
iki pat mirties, kuri atėjo 1204 m., jam einant septyniasdešim- 
tus metus. 

Maimonido gyvenimas buvo visa širdimi paskirtas žydų 
bendruomenės, o labiau ribota prasme - ir apskritai Žmonių 
bendruomenės tarnystei. Tatai atitiko svarbiausiąjį judaizmo 
socialinį teiginį. Tačiau vien padėti Fustato bendruomenei - 
ar net platesnei, nežydų Kairo visuomenei - neužteko. Maimo- 
nidas suvokė turįs didžias intelektines galias, o ir ne mažiau 
svarbią energiją bei susitelkimą, reikalingą šioms galioms nepa- 
prastai produktyviai panaudoti. Žydai esą sukurti būti žmo- 
nijos intelektiniu katalizatoriumi, pašaukti šviesti nežydus. 
Patys jie neturį valstybinės valdžios, karinės jėgos ar erdvių 
teritorijų. Bet jie turį protą. Jų ginklai esą intelektas bei mąsty- 
mas. Tad žydų visuomenėje mokslininkams teiktina išskirtinė 
reikšmė, o sykiu ir ypatinga atsakomybė; iškilaus mokslininko 


33 Ibid., p. 32-33. 

pečius slėgė pačios sunkiausios pareigos, kokias tik galima įsi- 
vaizduoti: jis privaląs vadovauti pastangoms paversti laukinį 
bei iracionalų pasaulį protingu, paklūstančiu dieviškajam ir 
tobulam intelektui. 

Žydų racionalizacijos procesas prasidėjo monoteizmo atsi- 
radimu ir jo sąjunga su etika. Pirmučiausia tai buvo Mozės 
nuopelnas. Būdinga tai, kad Maimonidas ne tik teikė Mozei 
unikalų vaidmenį - pasak jo, jis buvęs vienintelis pranašas, tie- 
siogiai bendraves su Dievu, - bet regėjo jį kaip didžią intelek- 
tinę tvarkos jėgą, iš chaoso sukūrusią įstatymą. Žinoma, žydų 
paskirtis buvusi tęsti šį darbą, stumti mąstymo ribas tolyn, 
nuolat praplečiant vis didesne teritorija Dievo karaliją - pro- 
tą. Filonas, daugeliu požiūrių Maimonido pirmtakas, lygiai taip 
pat suprato žydų mokslo tikslą. Pirmiausia jis esąs žydus sau- 
gantis skydas, — mat jie esą „maldautojų padermė“, užtarianti 
žmoniją prieš Dievą, o antra - žydų mokslas esąs priemonė, 
kurią pasitelkus gali būti civilizuojamas baisingai iracionalus 
pasaulis. Filonas laikėsi itin niūraus požiūrio į nereformuotą 
žmogaus situaciją. Jis buvo išgyvenęs klaikų pogromą Alek- 
sandrijoje ir aprašė jį savo istoriniuose darbuose - In Flaccum 
ir fragmentiškame Legatio in Gaium. Proto stoka galinti paversti 
žmones monstrais, blogiau nei gyvuliais. Antisemitizmas esąs 
savotiška žmogiškojo blogio paradigma, nes jis ne tik savaime 
iracionalus, bet reiškiąs Dievo atmetimą, įkūnijąs beprotybę. 
Štai kodėl savo darbe De Vita Mosis Filonas mėgino skaityto- 
jams nežydams pristatyti žydų racionaluma, o Legum Allego- 
riarum, pasitelkdamas alegorija, jis sieké Zydu skaitytojams ra- 
cionaliai paaiškinti keistesniuosius Penkiaknygės elementus*. 

Maimonidas stovėjo pusiaukelėje tarp Filono ir moderniojo 
pasaulio. Kaip ir Filonas, jis neturėjo jokių iliuzijų dėl žmonijos 
bedieviško, iracionalaus būvio. Krikščionių persekiojimo jis ne- 


34 Goodenough, op. cit., p. 8-19. 

buvo tiesiogiai patyres, taciau buvo tiesiogiai ir skaudZiai susi- 
düres su islamo Ziaurumais, ir netgi Fustate, tame ramiame 
užutekyje, jo korespondentai primindavo, jog žydų atžvilgiu 
nuolat vykdomi nežmoniški nusikaltimai; Maimonido laiškas 
jemenieciams byloja apie jo gilią panieką islamui kaip mėgini- 
mui rasti atsaką į pasaulio neprotingumą*. Kitaip nei Filonas, 
jis negalėjo pasisemti racionalizmo iš turtingo graikiškojo filo- 
sofinio arsenalo, sukaupto Aleksandrijos bibliotekoje. Bet aris- 
totelizmą iš naujo skleidė tarpininkai arabai - Avicena (980- 
1035) ir vyresnysis Maimonido amžininkas ispanas Averojus 
(1126-1198). Maža to, Maimonidas galėjo remtis tūkstantme- 
te žydų komentarų raštija, kita forma skiepijusia racionalizmą. 

Be to, ir pats Maimonidas savo temperamentu buvo racio- 
nalistas. Kaip ir Filono, jo raštai persisunkę atsargumu, nuosai- 
kumu ir nepasitikėjimu entuziazmo pasireiškimais. Jis visuomet 
kaip įmanydamas stengdavosi išvengti barnių, o ypač - odium 
theologicum: „Net jei žmonės mane įžeidžia, aš neimu į širdį, 
bet atsakau mandagiai, draugiškais žodžiais, ar išvis nutyliu“. 
Turėjo šiek tiek tuštybės, bet jokiu būdu nebuvo išdidus: „Ne- 
tvirtinu, jog niekados neklystu. Priešingai, kai aptinku klaidą 
ar kas kitas mane sugauna apsirinkant, esu pasirengęs bet ką 
taisyti savo raštuose, keisti įpročius ar net savo pačią prigimtį“. 
Garsiajame laiške, kuriuo Maimonidas atsakė į pastabas apie 
savo Mišne Tora, pareikštas pietų Prancūzijos mokslininkų, jis 
pripažįsta savo klaidas, sakosi jau kai ką pataisęs ir pasirengęs 
taisyti dar, ir pabrėžia, jog jie visiškai teisingai kvestionuoja 
jo darbą: „Nesižeminkite. Galbūt jūs man ir ne mokytojai, bet 
man lygūs ir mano draugai, o visus jūsų klausimus buvo verta 
iškelti“%. Žinoma, jis buvo elitaras. Yra sakęs, jog verčiau norėtų 
įtikti vienam protingam Žmogui negu dešimčiai tūkstančių kvai- 
lių. Bet kartu buvo ir tolerantiškas: manė, jog išsigelbės visi 


33 Marx, op. cit., p. 29-30. 20 ,Maimo- France", kn. ibid., p. 48-62. 
nides and the Scholars of Southern 

dievobaimingi Zmonés, kad ir kokio jie bütu tikėjimo. Buvo ne- 
paprastai kultūringas, mylintis taiką, ramus, įžvalgus. Visų pir- 
ma — mokslininkas, ieškantis tiesos, tvirtai įsitikinęs jos galuti- 
ne pergale. 

Maimonidas aiškiai įsivaizdavo, kokia turėtų būti teisinga 
ir racionali - o todėl ir dieviška — visuomenė. Ją sudarysias ne 
fizinis ar materialinis pasitenkinimas. Tikroji laimė esanti ne- 
mirtinga Žmogaus proto būtis, kontempliuojanti Dievą“. Pas- 
kutiniajame Mišne Tora skyriuje Maimonidas apibūdina Mesi- 
jo visuomenę: „Jis tvirtai viešpataus, ir tada išmintingieji galės 
laisvai studijuoti Įstatymą bei jo išmintį, ir tomis dienomis ne- 
bus alkio nei karo, išnyks neapykanta bei tarpusavio varžyma- 
sis [...] ir niekas pasaulyje nesiplūks dėl ko kito, bet tik dėl 
Viešpaties pažinimo“. Tobulos visuomenės laidas esąs dieviš- 
kasis įstatymas. Gera valstybė pagal apibrėžimą yra ta, kurią 
valdo įstatymas; idealią valstybę valdo dieviškasis įstatymas*. 

Pastarieji, žinoma, turėjo palaukti Mesijo atėjimo, o Maimo- 
nidas, būdamas atsargus mokslininkas, jei ko vengė, tai skleisti 
eschatologines vizijas. Tačiau tuo tarpu esą įmanoma įstaty- 
mu sukurti gerą valstybę. Vadove dvejojantiems jis išdėsto savo 
perdėm racionalistinį požiūrį į Torą: „Įstatymais kaip visuma 
siekiama dviejų tikslų - sielos gerovės ir kūno gerovės“. Pir- 
maja sudaro Žmogaus intelekto lavinimas, antrąją - Žmonių 
politinių santykių tobulinimas. Įstatymas tai ir padaro, nusta- 
tydamas tikras nuomones ir šitaip keldamas intelektą, taip pat 
pateikdamas normas reguliuoti žmogaus elgesį. Ir viena, ir 
kita tarpusavy sąveikauja. Juo taikingesnę ir stabilesnę pada- 
rysime visuomenę, juo daugiau laiko bei energijos žmonės ga- 
lės skirti savo proto tobulinimui, kad jie savo ruožtu turėtų 
37 A. Hyman, Maimonides' Thirteen 38 E. I. J. Rosenthal, Maimonides' Con- 
Principles, kn. A. Altmann, red., Je- ception of State and Society, kn. Stu- 


wish Medieval and Renaissance Studies, | dia Semitica, 2 tomai, Cambridge, 
Harvard, 1967, p. 119-144. 1971, I, p. 275. 

intelektualinių gebėjimų toliau tobulinti visuomenę. Ir taip pro- 
cesas tęsiasi, tapęs geruoju ratu vietoj ydingo rato, kuriame 
tebesisuka visuomenės, neturinčios jstatymu?. Kyla pagunda 
pagalvoti, ar tik Maimonidas neįsivaizdavo Mesijo amžių atei- 
nant ne staiga ir netikėtai, bet laipsniškai, nestebuklingai tobu- 
lėjant Žmogaus racionalumui. 

Taigi geriausias būdas pagerinti Žmonijos situaciją apskri- 
tai — ir užtikrinti žydų avangardo išlikimą konkrečiai - esą 
skleisti Įstatymo pažinimą, nes Įstatymas atstovaująs protui ir 
pažangai. Maimonidas buvo elitaras, bet mąstė apie vis besiple- 
čiantį elitą. Kiekvienas Žmogus galėtų būti mokslininku pagal 
savo išmanymą. Perdém knygiškoje visuomenėje tatai nebu- 
vo neįmanoma. Žydų aksioma teigė: „Žmogus turėtų parduo- 
ti viską, ką turi, ir pirkti knygas, nes, pasak išminčių, "Tasai, 
kuris kaupia knygas, kaupia išmintį'“. Skolindamas knygas, 
ypač vargšams, žmogus kyla Dievo akyse. „Jei žmogus turi 
du sūnus ir vienas jų nemėgsta skolinti knygų, o kitas mielai 
tai daro, tai žmogus turėtų palikti savo biblioteką antrajam, 
net jei jis ir būtų jaunesnis“, - rašė Maimonido amžininkas 
Judas Regensburgietis. Maldingi žydai vaizdavosi dangų kaip 
milžinišką biblioteką, o bibliotekininku - arkangelą Metatrona: 
knygos lentynose susiglaudžia, padarydamos vietos naujai 
atvykusiai. Maimonidas nepritarė tokioms antropomorfinėms 
nesąmonėms, tačiau sutiko su būsimojo pasaulio kaip abstrak- 
taus dangiškosios akademijos atitikmens samprata. Jis taip pat 
būtų pritaręs praktiniams Judo priesakams, esą Žmogus nie- 
kad neturįs klauptis ant didelio folianto užsisegti bato, nau- 
doti plunksnakotį vietoj knygos Zymeklio, pačiomis knygo- 
mis svaidytis ar kaip kitaip jomis bausti studentus, taip pat 
puikiam Judo principui: „Žmogus turi gerbti savo knygas“. 
Nuosaikus visais požiūriais, išskyrus studijavimą, Maimo- 


39 Guide of the Perplexed, 3:27; Hyman, Book, kn. Personalities and Events in Jew- 
op. cit. * C. Roth, The People and the ish History, p. 172. 

nidas turéjo aistra knygoms ir geidé, jog ja jaustu ir visi Zydai. 
„Visi žydai“ reiškė taip pat ir moteris bei darbo žmones. 
Pasak Maimonido, iš moters nereikalaujama studijuoti, tačiau 
taip darydama ji nusipelno Dievo akyse. Kiekvienas žmogus 
turėtų studijuoti pagal išgales: tad protingas amatininkas galėtų 
skirti tris valandas savo amatui, o devynias palikti Torai - 
„tris studijuoti rašytinį Įstatymą, tris — Sakytinį Įstatymą, o 
tris valandas apmąstyti, kaip viena taisyklė išvedama iš ki- 
tos“. Ši mažutė analizė, kurią Maimonidas pavadino „studijų 
pradžia“, šį tą mums byloja apie jo darbštumo standartus“. 
Ir vis dėlto esą maža naudos iš raginimo žydų tautai studi- 
juoti, jei tuo pat metu nedaroma visa, kas įmanoma, kad tos 
studijos būtų vaisingos. Būdamas įsitikinęs, jog protas ir Įsta- 
tymas - tai vienintelės žydų apsigynimo priemonės bei vienin- 
telis kelias paversti pasaulį civilizuotesne vieta, Maimonidas 
sykiu su kartėliu suvokė, jog patsai Įstatymas, ištisą tūkstant- 
metį pildytas teisiniais nuostatais bei nekoordinuotai komen- 
tuotas, buvo siaubingai sujauktas ir atmieštas anaiptol ne ra- 
cionaliais elementais. Tad jo gyvenimo darbą sudarė dvi pusės: 
sutvarkyti įstatymą ir iš naujo nuosekliai pateikti jį racionaliu 
pagrindu. Kad įgyvendintų pirmąjį uždavinį, jis parašė savo 
Mišnos komentarą, pirmąsyk nuskaidrinantį Mišnos įstatymų 
kūrimą grindžiančius principus, ir kodifikavo Talmudo teisę, 
siekdamas, jo paties žodžiais tariant, kad būtų galima greit ir 
lengvai surasti sprendimą „Toros jūroje“. Maimonidas pažy- 
mėjo: „Arba rašai komentarą, arba kodeksą - ir viena, ir kita 
yra atskira užduotis“. Būdamas intelekto milžinas, jis atliko 
jas abi. Jis rašė su nerimastim, jausdamas tvyrančią pavojaus 
atmosferą: „Tokiais persekiojimų laikais kaip dabartiniai, — 
sakė jis, - žmonės stokoja dvasinio susitelkimo, kad pasišvęstų 
sudėtingoms studijoms, ir bemaž kiekvienam iškyla keblumų, 


*1 I. Twersky, Some Non-Halakhic As- mann, op. cit., p. 95-118. 
pects of the Mishneh Torah, kn. Alt- 

prireikus išgauti i$ ankstesniųjų kodifikuotu darbų aiškų spren- 
dimą, nes jų sąranga tokia pat nesisteminga, kaip ir paties 
Talmudo. O dar mažiau asmenų tesugeba dedukuoti įstatymą 
tiesiai iš pačių talmudinių šaltinių“. O Maimonidas parašė aiš- 
kų, tvarkingą, glaustą sąvadą, neapkrautą begaliniu šaltinių 
vardijimu. Tačiau jo Kodeksas netapo galutiniu žodžiu apie 
Įstatymą, kaip jis tikėjosi. Kaip ir kiekvienas kitas toks mėgini- 
mas, jis tik išjudino dar vieną milžinišką tomų griūtį, - 1893 m. 
sudarytas svarbiausių Maimonido Kodekso komentarų sąrašas 
(dargi nepilnas) apėmė 220 veikalų**. Tačiau didžiojo moksli- 
ninko sąvadas pasirodė esąs labai veiksmingas: vienas amži- 
ninkas ispanas sakė, jog teisėjai buvo priešiški šiam veikalui 
dėl to, kad jis įgalino netgi nespecialistus patikrinti jų spren- 
dimus. O kaip tik šito Maimonidas ir troško - kad Įstatymas, 
žydų skydas ir kalavijas, taptų veiksminga visų jų nuosavybe. 

Kiekvienoje savo Kodekso ir komentarų pakopoje Maimo- 
nidas nesiliovė racionalizavęs. Tačiau greta šių veikalų jis dar 
parašė ir Vadovą dvejojantiems, norėdamas parodyti, jog žydų 
tikėjimą sudaro ne koks rinkinys savarankiškų teiginių, pri- 
mestų dieviškojo įsakymo bei rabinų autoriteto, bet kad jis 
taip pat gali būti išprotaujamas ir protu patvirtinamas. Čia jis 
sekė garsiuoju ir kontroversiškuoju Suros akademijos gaonu 
Saadija ben Juozapu (882-942), pirmuoju žydų filosofu nuo 
Filono laikų, pamėginusiu suteikti judaizmui racionalų pagrin- 
dą. Maimonidas sutiko ne su viskuo iš gaono Saadijos Tikėji- 
mo ir pažinimo knygos, bet šis veikalas padrąsino jį jungti žydų 
tikėjimą ir filosofiją. Avicena ir Averojus tą patį atliko su isla- 
mu, o netrukus Tomas Akvinietis turėjo įgyvendinti šią užduotį 
krikščionybės atžvilgiu. Bet Maimonidas racionalizmu pranoko 
juos visus. Pvz., esminiu pranašystės klausimu jis pasitelkė 
metaforą, analogiją ir parabolę, kad paaiškintų pranašų bend- 


*? Marx, op. cit., p. 38-41. 

ravimą su Dievu bei ju stebuklus kaip „natūralius“. Jis turėjo 
emocijų teoriją, kurią buvo užčiuopę pranašai. Vadinamieji an- 
gelai, padėdavę išgauti vizijas, buvę tiesiog pranašų vaizduo- 
tės pasireiškimai; žodžiu 'cherubinas' jis žymėjo intelekta*. 
Ir vis dėlto nuo tam tikro taško Maimonido racionalizmas 
baigėsi. Jam atrodė, kad jis turi skirti Mozę ir kitus pranašus. 
Juos jis atmetė kaip abejotinus ar prieštaraujančius logikai, bet 
štai Mozė „nepranašavo parabolėmis, kaip kiti pranašai“; jis 
esą iš tikrųjų kalbėjęsis su Dievu „akis į akį, be jokio tarpinin- 
ko“. Maimonidas mėgino paprastai paaiškinti Mozės unikalu- 
mą, įrodinėdamas, esą koks nors individas turįs pasiekti aukš- 
čiausią žmonių giminei natūraliai prieinamą tobulumo laips- 
nį, - na, o tasai žmogus ir buvęs Mozė. Iš tikrųjų Maimonidas 
mažino iracionalumo sritį judaizme, tačiau jo visai nepašalino: 
jis išskyrė tam tikras esmines tikėjimo sritis, kurių protas esą 
negalįs paaiškinti, - kad ir kaip nenorom jis tai pripažino. Ta- 
čiau vis dėlto sutiko su tuo, jog kai kurie klausimai bemaž 
pranoksta Žmogaus proto galias. Akivaizdžios sankirtos tarp 
laisvos valios ir predestinacijos klausimu jis citavo Mokytojo 
knygą: „Kas tik yra, yra toli ir giliai giliai: kas tai ras?"** O jo 
raštuose esama vietų, kur jis vienodai vertina tiek absoliučią 
valios laisvę paklusti ar nepaklusti Įstatymui, tiek griežtą deter- 
minizmą. Mokslininkas puolė astrologus už tai, kad Įstatymą 
jie darė neveiksmingą. Kita vertus, pirmasis iš jo trylikos tikėji- 
mo principų teigia: „Vien tik Dievas atliko, atlieka ir atliks vi- 
sus veiksmus"^. Įmanoma nurodyti ir kitų prieštaravimų jo 
neaprėpiamuose raštuose, nors apskritai jų ten nuostabiai maža. 
Maimonidas stengėsi sustiprinti tikėjimą, išvalydamas jį 
nuo prietarų, o kas liks — apjuosti proto įtvirtinimais. Tačiau 
43 Guide of the Perplexed, 2:45; A. Alt- Brandeis, 1981. 2 Mokytojo 7, 24. 
mann, Maimonides and Thomas Agui- 55 Free Will and Predestination in Saa- 


nas: Natural of Divine Prophesy, kn. dia, Bahya and Maimonides, kn. Alt- 
Essays in Jewish Intellectual History, mann, op. cit. 

žinoma, šitaip elgdamasis, jis paskleidė ir išpopuliarino kriti- 
nį požiūrį į tikėjimo paslaptis, galiausiai paviliojusį žmones 
žengti daug drąsesnių žingsnių. Sykį išleistas iš grynojo tikėji- 
mo „butelio“, protas pradeda gyventi savo gyvenimą ir įgyja 
savo valią. Maimonidas buvo didis žydų ateities (iš tikrųjų 
net ir žmonijos ateities) architektas. Jo Vadovas dvejojantiems 
stūmė žydų protus ištisus šimtmečius, - ir ne visada ta linkme, 
kuria jis geidė juos stumti. Tam tikra prasme, judaizme jis su- 
vaidino tokį pat vaidmenį, kaip Erazmas krikščionybėje: pali- 
ko pavojingų užtaisų, kurie pradėjo veikti vėliau. Medicinos 
mokslą jis praturtino judaistine doktrina apie kūno ir sielos, są- 
monés ir materijos vienybę, - idėja, atvėrusia jam svarbių įžval- 
gų į psichikos ligų sritį ir šitaip įgalinusia jį nuspėti Freudo 
minčių eigą. Teologijoje jis sustiprino kliovimąsi tikėjimo ir pro- 
to suderinamumu, - tatai derėjo jo ramiam ir didingam pro- 
tui, bet vėliau leido Spinozai visiškai išklysti už judaizmo ribų. 

Daugelis to meto išsimokslinusių žydų baiminosi tos kryp- 
ties, kuria Maimonidas vedė judaizmą. Provanse, kur krikščio- 
nybę draskė albigiečių erezijos* ir kur buvo steigiama nauja do- 
minikonų Inkvizicija ortodoksijai diegti, nemaža rabinų pagei- 
davo, jog ir judaizmo autoritetai imtųsi panašių metodų. Jiems 
itin nepatiko Maimonido alegoriniai Biblijos aiškinimai, ir jie 
norėjo, kad jo knygos būtų uždraustos. 1232 m. jas ėmė ir iš 
tikrųjų sudegino dominikonai, įsiterpdami į šį judaizmo vidaus 
ginčą. Tačiau žinoma, ši aplinkybė paakino racionalistus kilti į 
kontrataką. „Kol žmonių kūnuose gyva siela, - rašė Maimonido 
šalininkai, - jų širdžių neįmanoma atitraukti nuo filosofijos ir jai 
skirtų knygų [...] jie pasiryžę kautis už Didžiojo Mokytojo ir jo 
knygų garbę ir skirs savo lėšas jų labui, kreips atžalas ir savo 
dvasią į jo šventus mokymus, kol gyvybe alsuos jų krūtinės.“** 


* Albigiečiai — religinė sekta, klestėjusi *? Cit. i$ H. H. Ben Sasson, red., A His- 
pietų Prancūzijoje apie 1020-1250 m. tory of the Jewish People, vert., Harvard, 
ir galiausiai užgniaužta kaip ereziné. 1976, p. 545. 

Nepaisant šio žodinio pasigrūmojimo, maža tesuduota tik- 
rų smūgių. Teoriškai žydų įstatymai buvo labai griežti hetero- 
doksijos atžvilgiu - jei du žydai paliudydavo matę trečią garbi- 
nant stabą, šis galėjo būti pasmerktas myriop; tačiau praktiš- 
kai žydų sistema, būdama ne autokratija, bet katedokratija, 
leido stebinamai plačiai gyvuoti požiūrių įvairovei. Netgi ereti- 
ku pripažintas Žmogus neužsitraukdavo fizinės bausmės, ne- 
bent jei sistemingai siekdavo atvertinėti kitus į savo pažiūras. 
Todėl racionalizmas ir prietarai nei šiaip, nei taip, tačiau vis 
dėlto derėjo tarpusavy, o neretai — ir viename asmenyje. 

Anuometinis iracionalizmo gajumas visiškai nestebina, jei 
turėsime galvoje vargą ir nerimą, kurį žydai neretai būdavo 
priversti kęsti. Maimonidas intelektą ir protą vaizdavosi esant 
geriausius žydų ginklus, ir iš tikrųjų taip buvo - bent jau savimi 
pasitikinčiam elitui. Žydų prastuomenei negandų laikais geres- 
nę paguodą teikė pasakojimai apie būtus stebuklus bei viltys 
apie būsimuosius. Sakralinė žydų literatūra tenkino abi šias 
reikmes, nes greta intelektinio komentavimo metodo joje bu- 
vo apstu agadinių pasakojimų, pijutim, arba poezijos, ir bega- 
lės keisčiausių prietarų, kurių vaikas prisiklausydavo dar mo- 
tinos skreite. Juo labiau žydai būdavo persekiojami ir ekono- 
miškai spaudžiami, juo labiau jie linko į sakralines pasakas. 
„Kadaise, — pastebi vienas midrašinis tekstas, — kai pinigų ne- 
trūko, žmonės troško klausytis Mišnos, halachos ir Talmudo. 
Nünai pinigų prasimanyti sunku, maža to - žmonės silpsta po 
vergovės jungu, ir visa, ko jie nori - tai klausytis laiminimu 
bei paguodos žodžių“*'. 

Žydai skaudžiai kentėjo tiek islamo, tiek krikščionybės kraš- 
tuose. Galbūt ir teisingai pastebėjo vienas iš Abelardo moki- 
nių: „Kad ir koks skurdžius būtų žydas, turėdamas dešimtį 
sūnų, visus juos išmokys rašto, ir ne naudos tikėdamasis, kaip 


*7 Shir Hasherim Rabbah 2:14; cit. iš 
ibid. 

daro krikščionys, bet trokšdamas, kad jie suprastų Dievo įs- 
tatyma, — o dar ir ne vien tik sūnus, bet ir dukteris"**. Tačiau 
Maimonido propaguotos rūšies racionalizmas buvo iš tiesų 
įmanomas tik aukštesniajai klasei ir daugiausia liko jos nuo- 
savybė. Kaip rodo genizos dokumentai, jo nekenčiama ir smer- 
kiama liaudies religija klestėjo po pat jo nosimi Fustate. Žydai 
praktikavo tiek baltąją, tiek juodąją magiją. Jie išdarinėdavo 
triukus su ugnimi, priversdavo skrendančius paukščius sus- 
toti ir vėl skristi, kartais kiaurą naktį trukdavusiose apeigose 
išsikviesdavo ir gerų, ir blogų dvasių, tuomet griebdavosi išrū- 
kymo, kad jomis nusikratytų. Jie įeidavo į tamsą. Rengdavo 
seansus. Būta visokiausių „abrakadabra“ — užkeikimų saugu- 
mui kelionėje užsitikrinti, išvalyti namus nuo utėlių, priversti 
vyrą ar moterį įsimylėti ar „prisaikdinti angelus“. Turėta net 
slaptų vadovėlių parodyti žydams kelią į slaptus lobynus seno- 
vės egiptiečių kapavietėse“. 

Tačiau toks iracionalus požiūris į religiją nebuvo būdingas 
vien žydų prastuomenei. Jis darė įspūdį ir aukštesniosioms 
klasėms; tarp jų šis santykis virto misticizmu. Paties Maimonido 
žmona buvo emocionali tikinčioji iš senos pietistų-mistikų lini- 
jos. Jo sūnus bei paveldėtojas Abraomas atsigimė labiau į mo- 
tiną nei į tėvą. Nors, atrodo, jis buvo ištikimai atsidavęs tėvo 
atminimui ir uoliai gynė jo pažiūras, paties jo magnum opus, 
milžiniškas tomas, pavadintas Išsamiu dievobaimingųjų vadovu, 
pietizmą, arba chasidut, pateikė kaip gyvenimo būdą bei racio- 
nalizmo priešnuodį“. Abraomas pagarsėjo kaip roš kol ha cha- 
sidim, „visų pietistų galva“, ir sulaukdavo laiškų bei mokinių 
iš viso žydų pasaulio. Šie maldingieji ištisą dieną pasninkauda- 
vo, o pernakt stovėdavo melsdamiesi. Abraomas netgi žavėjosi 


48 Cit. iš B. Smalley, The Study of the Medieval Egipt, kn. Altmann, op. cit., 
Bible in the Middle Ages, Oxford, 1952, p. 1-18. 5° S. Rosenblatt, red., The 
p.78. *? N. Golb, Aspects of the His- Highways of Perfection of Abraham Mai- 
torical Background of Jewish Life in  monides, New York, I, įvadas. 

arabu mistikais, pasak jo, geresniais Izraelio prana$u mokiniais 
nei jo amžininkai žydai. Tai būtų supykde jo tėvą, noréjusi 
uždrausti žydų mistikų darbus, ką bekalbėti apie musulmonus. 

Racionalistų nelaimei, misticizmas judaizme buvo giliai įsi- 
šaknijęs; iš tikrųjų būtų galima sakyti, jog jo šaknys siekė Jah- 
vės kultą. Idėja, kad greta Penkiaknygės rašytinio Įstatymo, 
Dievo duoto Mozei, Jis taip pat davė jam ir Sakytinį Įstatymą, 
buvo patogi religiniams autoritetams. Bet sykiu ir nepaprastai 
pavojinga, mat vedė prie tikėjimo, esą egzistuojančios gausios 
slaptos žinios apie Dievą, perduodamos iš kartos į kartą žodžiu 
ir paslapčia, ir jas leista išgirsti tik saujelei privilegijuotų asme- 
nų. Talmude žodis 'kabala' reiškia tiesiog „perimtąjį mokymą“ 
arba „tradiciją“, — tatai esanti tolesnė Biblijos dalis po Penkia- 
knygės ir sakytinio mokymo. Tačiau laipsniškai ji ėmė reikšti 
ezoterinį mokymą, įgalinantį tą saujelę privilegijuotų arba pa- 
siekti tiesioginę sąjungą su Dievu, arba pažinti Jį neracionalio- 
mis priemonėmis. Tokią idėją lyg ir įteisina Patarlių knygos 8 
skyrius bei Jobo 28 skyrius, metaforiškai ir alegorijomis trak- 
tuojantys išmintį tartum gyvą kūrybinę jėgą, suteikiančią raktą 
į Dievo ir pasaulio pažinimą. Ir vėlesniaisiais amžiais, pasiro- 
do, kai tik žydas racionalistas pamėgindavo išguiti misticizmą, 
jo priešininkai visuomet gebėdavo atsikirsti jam bibline citata. 

O dar lengviau jie galėjo cituoti Talmudą, nes tuo laikotar- 
piu judaizmas jau buvo prikaupęs galybę ezoterinių elementų. 
Kai kurie mokslininkai įrodinėjo, esą jie įgyti Persijoje Trem- 
ties metu, kiti kėlė labiau įtikėtiną mintį, jog jie atėję iš graikų 
gnosticizmo. Gnosticizmas, arba slapto pažinimo sistemų visu- 
ma, yra nepaprastai gajus parazitinis darinys, nelyg nuodin- 
gas vijoklis kimbąs prie sveiko pagrindinės religijos kamieno. 
Krikščionybėje ankstyvieji bažnyčios tėvai turėjo grumtis iš 
paskutiniųjų, kad neleistų jam nustelbti tikėjimo. Judaizmą 


`I S, D. Gotein, Abraham Maimonides and his Pietist Circle, kn. Altmann, op. 
cit., p. 145-164. 

gnostikų idėjos taip pat veikė, ypač diasporoje. Filonas savo 
De Vita Contemplativa rašė apie sektą, vadinamą Dievo garbin- 
tojais ir išplėtojusią teoriją apie Torą kaip gyvą būtybę - o tai 
tipiškai gnostiška samprata“. Gnosticizmas prasiskverbė ir į 
tuos Palestinos žydų sluoksnius, kurie paprastai būdavo atspa- 
resni graikų idėjoms, - fariziejus, eséjus, Kumrano sektą, o 
vėliau - tannaim bei amoraim sluoksnius. Flavijus teigia esėjus 
turint magijos literatūrą. Pirmąsyk ji iš tiesų suklestėjo apoka- 
liptiniuose raštuose. 

Šioms knygoms, kurių tikrieji autoriai slėpė savo tapatybę 
už Enocho, Mozės, Nojaus, Barucho ir kitų didžių istorinių 
asmenybių vardų, būdinga ksenofobija, nacionalizmas bei kur- 
stančios nuotaikos; šia pikta, tulžinga raiška priespaudą ken- 
čianti tauta šaukėsi potvynių bei uraganų, kurie nušluotų jų 
grėsmingai ginkluotus priešus nuo žemės paviršiaus. Ji rašė 
apie angelus, velnius, pragarą, dangų, liepsnų audras ir pasaulio 
pabaigą, kai graikus ir romėnus ištiksianti pragaištis. Šiuose 
tekstuose kalbama apie slaptąjį pažinimą, užgintą visiems, iš- 
skyrus pačius patikimiausius bei uoliausius žydus, - būdinga 
tai, jog nuožmieji Kumrano vienuoliai turėjo Enocho knygą ir 
hebrajų, ir aramėjų kalbomis, - juose taip pat minimi slapti ga- 
lios šaltiniai, kuriuos esą galima pažadinti, atėjus laikui nuga- 
lėti kitim bei kitus nekenčiamus Dievo priešus. Enocho kny- 
gos 14-asis skyrius, gvildenantis ant savo vežimo stūksančio 
Sosto slépinius, - ir pats įkvėptas Ezechielio 1-asis skyrius, — 
paskatino atsirasti visai Merkava (vežimo) misticizmo mokyklai. 
Patiklius žydus jie užversdavo informacija apie angelus, „sto- 
vinčius priešais vežimą“, ugnies nusileidimą iš aukštybių, apie 
tai, kaip pamaldžios sielos ekstazės metu pakyla ir atsiduria 
priešais vežimą. Kitaip nei Toros, kurios būdavo mokoma vie- 
52 Kai kurie tyrinėtojai mano, jog pats Symbols in the Graeco-Roman Period, 12 


Filonas buvo mistikas ir operavo sim- tomų, New York, 1953-1968. 
boliais. Plg. E. R. Goodenough, Jewish 

fai, triukámingai giedant choru, Merkava pažinimas būdavo 
dalijamas niekam negirdint, pašnibždomis, ir tik specialiai pa- 
rinktiems mokiniams, privalėjusiems išsiskirti tam tikromis 
ypatingomis dorinėmis savybėmis, turėti tam tikrų veido bruo- 
žų ir delnus, kurie patenkintų chiromantus. Šios žinijos dėsty- 
toją kartais gaubdavusi ugnis arba nimbas, kartais jie pereidavę 
į transo būseną. Į rojų jie Zengdave stebuklingai, nelyg Eli- 
jas, - vienas „pažvelgė ir mirė“, kitas „pažvelgė ir tapo ištik- 
tas mirties“, dar kitas „ramybėje iškilo, ramybėje ir nusilei- 
do“**. Siekiantys ekstazės būsenos įsibrukdavo galvą tarp kelių 
ir giedodavo giesmes apie Šlovės Sostą arba deklamuodavo 
ankstyvąją sakralinę poeziją. 

Greta praktinės magijos, nukreiptos į tiesioginį susijun- 
gimą su Dievu mistinėse būsenose, pradedant I amžiumi ezo- 
terinėse knygose nepaliovė plūsti srautas informacijos apie 
dievybę ir rojų. Kadangi Tora šventa, raidės taip pat esančios 
šventos; taipogi ir skaičiai; suradus raktą, esą galima įgyti 
slaptąjį pažinimą. Vienas iš tokių raktų esąs Psalmių knygos 
147, 5: „Didis yra mūsų Viešpats ir galingas jėgomis“; ši eilu- 
tė buvo naudojama nurodyti dievybės matmenis (pasitel- 
kiant raidžių - skaičių kodą): 236 padauginus iš 10 000 dan- 
gaus kareiviju, esa gaunami pagrindiniai galvos ir galūnių mat- 
menys, taip pat jų slapti vardai. Šie slapti Dievo vardai - pvz., 
Adirironas, Zavodielis, Achtrielis, Tazašas, Zoharielis - buvo 
svarbūs, nes jie esą slaptažodžiai, leidžiantys dangaus duri- 
ninkams įvesti atkilusią sielą į fantastinę aštuonerių rūmų 
virtinę, vedančią į rojų. Magiškąjį skaičių aštuonis žydų ka- 
balistai nusičiupo iš graikų gnostikų, o vežimas, Dievo galybė 
ir emanacija atitiko graikų aeoną. Bet ir dvidešimt du, heb- 
rajų abė-cėlės raidžių skaičius, esąs magiškas, nes pats sukū- 
rimas buvęs įvykdytas hebrajiškų raidžių kombinacijomis, 


2 Apie kabalą žr. Gershomo Scholemo p. 489—653 ir jo Major Trends in Jewish 
straipsnį Encyclopaedia Judaica, t. 10, Mysticism, New York, 1965. 

o atskleistos šios paslaptys atverdavusios visatos paslaptis. 

Išminčius šie pasibaisėtini prietarai sykiu ir masino, ir kėlė 
jiems pasibjaurėjimą. Dievo kūno matavimo antropomorfizmas 
prieštaravo pagrindiniam judaizmo mokymui, jog Dievas yra 
nesukurtas ir nepažinus. Išminčiai patardavo žydams nenu- 
kreipti žvilgsnio nuo įstatymo ir nesileisti į pavojingas paslap- 
tis: „Jei kas susimąsto apie keturis dalykus, tai geriau jis iš 
viso nebūtų gimęs, - o tie keturi dalykai yra šie: kas yra viršuje, 
kas apačioje, kas yra prieš laiko pradžią ir kas bus po jo“. Bet 
tada išminčiai patys imdavosi daryti lygiai tą patį; o kadangi 
buvo elitarai, dažniausiai užkibdavo už idėjos apie ypatingą 
pažinimą, perteikiamą tik išrinktiesiems: „Sukūrimo istorija ne- 
aiškintina sykiu dviem asmenims, o skyrius apie vežimą - net 
ir vienam, nebent jis išminčius ir nepriklausomai jau yra pats 
perpratęs šį klausimą“. Tai parašyta Talmude; tiesą sakant, 
Talmude ir kituose šventuose raštuose galėjai-rasti visai nema- 
ža tokios įtartinos medžiagos. 

Todėl Maimonida ir kitus racionalistus daug kas Talmude 
trikdé ir netgi erzino. Pavyzdžiui, Si'ur Koma, arba „Dieviškojo 
kūno matmenys“, interpretavo Saliamono Giesmių giesmę kaip 
Dievo meilės Izraeliui alegoriją ir pateikė stulbinamus detalius 
Dievo galūnių matmenis, taip pat jų slaptus vardus. Talmudi- 
nį judaizmą visiškai atmetę karaitai šaipydavosi iš šio teksto 
ir jį naudodavo rabinams užsipulti. Pasak jų, Dievo veidas ten 
išmatuotas iki pat nosies galiuko ir sudarąs 5 000 uolekčių. 
Tatai prasimanymas, bet Talmudo tomuose iš tiesų buvo ne 
ką geresnių dalykų. Musulmonai taip pat puolė žydus šituo 
pagrindu ir pateisindavo juo persekiojimus. Vienas iš vėlesnių 
komentatorių mėgino „užglaistyti“ šį reiškinį, aiškindamas, 
neva tie skaičiai iš tikrųjų esą visatos matmenys. Nesunku įsi- 
vaizduoti, su kokiu pasidygėjimu Maimonidas prisiversdavo 
aptarinėti tokią medžiagą. Pirmiausia jis mėgino prisidengti 
fraze: „Šią temą išgvildenti prireiktų viso šimto puslapių“. Tada 

jis ja išbraukė, - išliko Mišnos komentaro rankraštis, kuriame 
galima tuo įsitikinti. Vėliau jis įsiteigė sau, jog visas šis reikalas 
buvo vieno iš „bizantiečių pamokslininkų darbas, nieko dau- 
giau“, ir pasmerkė jį kaip klastote*. 

Maimonido atstovaujamas racionalizmas iš dalies buvo re- 
akcija į ezoterinės literatūros plitimą ir skverbimąsi į žydų in- 
telektinį gyvenimą. Ir racionalizmas darė tam tikrą poveikį. 
XII-XIII a. jis privertė įtakingiausius mistikus, bent jau preten- 
duojančius į intelektualinį respektabilumą, persijoti savo lite- 
ratūrą ir tikėjimo elementus, išvalyti juos nuo magijos bei per 
amžius prisikaupusio gnostinio šlamšto ir paversti juos nuo- 
seklia sistema. Aukštoji kabala, jei taip galime ją pavadinti, 
pradėjo rastis Provanse, Prancūzijoje, antrojoje XII a. pusėje. 
Ji rėmėsi daugeliu šaltinių. Vienas jų - tai poezija. Ypač didžiojo 
ispanų lyriko Judo Halevio (1075-1141), tarp kurio 800 žinomų 
eilėraščių yra 350 pijutim. Halevis buvo religinis sionistas — 
tiems laikams neįprastas reiškinys, - ir jo Žymiausia 34 eilėraš- 
čių grupė vadinama Siono eilėraščiais. Jam regėjos, jog gyvenimas 
Ispanijoj, kad ir koks būtų patogus tarp persekiojimų prot- 
rūkių, vis dėlto tėra vergija, palyginti su tikruoju žydų būviu 
Palestinoje; galiausiai poetas ten,ir nuvyko. Žydus jis laikė tra- 
giška ir sužeista tauta, o savo vienintelį filosofinį veikalą, juda- 
izmo apologiją, pavadino knyga „niekinamajam tikėjimui gin- 
ti“. Jame greta krikščionybės bei islamo puolė ir aristotelinį 
racionalizmą bei tvirtai laikėsi požiūrio, jog kenčiančiai Zmoni- 
jai, o ypač - Žiauriai traktuojamiems žydams dedukcinis mąsty- 
mas negali pakeisti tiesioginės Dievo patirties, nors tobulame 
pasaulyje jis galbūt ir labai pageidaujamas*. Persekiojimų laikais 
net ir nepaprastai išsilavinusiam, turtingam žydui buvo gana 
* Moses Narbonis' „Epistle on Shi'ur dition, New York, 1965, p. 36-42. 
Qoma", kn. Altmann, op. cit., p. 228- *? R. Kaiser, Life and Times of Jehudah 


231; G. Scholem, Jewish Gnosticism, Halevi, New York, 1949. 
Merkabah Mysticism and Talmudic Tra- 

sunku atremti šį teiginį, ir, be jokios abejonės, misticizmas la- 
biau traukė kaskart, kai aplink žydus imdavo veržtis krikš- 
čionybės ar islamo kilpa. 

Provanso mistikai rėmėsi ir neoplatonizmu. Jie sukūrė savų 
neatremiamų filosofinių teorijų, — net Maimonidui teko pripa- 
žinti kai kuriuos jų buvus mokslingus. Vienas jų, Abraomas 
ben Dovydas, arba Rabadas, parašė mokslinį darbą, kuriame 
puolė Maimonido Mišne Tora. Abraomo sūnus Izaokas Aklasis 
(apie 1160-1235) sukūrė bemaž nuoseklią kabalos sistemą, 
paremtą dešimčia sefirot, arba Dievo atributų, bei teorija, jog 
visas pasaulio sukūrimas buvęs viso labo tik kalbinis reikalas, 
dieviškosios kalbos materializacija. Čia panaudojama neopla- 
toninė logo idėja (kaip šv. Jono Evangelijos pradžioje), bet ji 
performuluojama Toros studijavimo ir maldos sąvokomis. Iš 
Narbono, kur gyveno Izaokas, mistinė kabala pasklido į pie- 
tus per Pirėnus, pasiekdama Cheroną, Burgą ir Toledą. Kaba- 
los vertinimas labai pakilo, kai jai ėmė pritarti didysis rabinas 
Mozė ben Nachmanas (1194-1270), žinomas Nachmanido arba 
Rambano vardais, įtikėjęs kabalos sistema dar jaunystėje, o 
vėliau tapęs svarbiausiu teisės autoritetu Ispanijoje. 

Nachmanidas parašė bent penkiasdešimt veikalų, daugiau- 
sia Talmudo ir halachos komentarų, o sulaukęs senatvės - dar 
ir garsųjį Toros komentarą. Nė vienas jų nėra specifiškai kaba- 
listinis, bet visuose šen ir ten apstu užuominų į kabalos sistemą, 
ypač Biblijos komentaruose, tad galiausiai, Nachmanidui vei- 
kiant, kabala pateko į ortodoksinio judaizmo studijų pagrindi- 
nę kryptį, pirmiausia, žinoma, Ispanijoje. Nachmanidas įgali- 
no kabalistus vaizduoti konservatorius, savo idėjas kildinti iš 
Biblijos bei Talmudo ir skelbtis tęsiančiais geriausias ir seniau- 
sias žydų tradicijas. Tai nacionalistai esą naujovių skleidėjai, į 
Toros studijavimą perkėlinėjantys pagoniškas senovės graikų 
idėjas. Šiuo požiūriu kampaniją prieš Maimonido darbus gali- 
ma apibūdinti kaip paskutinį antihelėnininkų cyptelėjimą. 

Pats Nachmanidas niekada nesidéjo prie raganų medžiok- 
lės, nukreiptos prieš racionalizmą, - bet jis suteikė galimybę 
kabalistams išsisukti nuo panašių kaltinimų erezija, kuriems 
iš tikrųjų būtų atsiradę kur kas daugiau pagrindo. Juk kabala 
ne tik atsinešė gnostikų idėjas, absoliučiai svetimas Biblijos 
etiniam monoteizmui; tam tikra prasme ji buvo visiškai skir- 
tinga religija: panteizmas. Tiek jos kosmogonija - pasakojimas 
apie tai, kaip pasaulio sukūrimas buvo pradėtas Dievo žodžių, — 
tiek dieviškųjų emanacijų teorija vedė prie loginės dedukci- 
jos, jog dievybės dalelės esama visuose daiktuose. XII a. devin- 
tajame dešimtmetyje iškilus ispanų kabalistas Mozė ben Sem 
Tovas Gvadalacharietis parašė veikalą, apibendrinantį kaba- 
listikos lobyną, Sefer ha Zohar, paprastai žinomą Zoharo pavadi- 
nimu ir tapusį populiariausiu šio dalyko traktatu. Didelė šio 
kūrinio dalis atvirai panteistinė: jame ne kartą tvirtinama, jog 
Dievas „yra visa“ ir visa susivieniję Jame, „kaip yra Žinoma 
mistikams“. Bet jei Dievas yra viskame, o viskas yra Dievuje, 
kaip gali Dievas būti vienintelė, konkreti būtybė, nesukurta ir 
absoliučiai skirtinga nuo kūrinijos, kaip visuomet teigė judaiz- 
mas? Į šį klausimą atsakymo nėra, nebent atsakytume trumpai 
drūtai, jog Zoharo kabala yra ypač pražūtinga erezija. Ir vis 
dėlto reikia pripažinti faktą, jog toks mistinis panteizmas keistai 
masina netgi labai protingus Žmones, paprastai mąstančius blai- 
viai ir racionaliai. Įstabus paradoksas lėmė tai, kad spekulia- 
cijos srovė, Spinozą apskritai išplukdžiusi iš judaizmo vandenų, 
jį taip pat atvedė į panteizmą, taigi jis buvo galutinis vaisius, 
išaugęs tiek iš Maimonido racionalizmo, tiek iš racionalizmui 
priešiškų jo oponentų. 

Bet tai dar laukė ateity; Viduramžių žydų pasaulyje, veikia- 
mame plačiai išsiskleidusių religinių autoritetų, šios konku- 
ruojančios srovės galėjo egzistuoti viena greta kitos. Žiauriame 
pasaulyje vargšai, ieškodami nusiraminimo, krypo į prietarus 
ir liaudies religiją, turtingieji - jei nestokodavo dvasios stipry- 

bės - į racionalizmą, o jei pristigdavo - į mistinę kabala. Judaiz- 
mui grėsmę kėlė pernelyg daug išorės priešų, kad jo atstovai 
būtų rizikavę vidine savojo tikėjimo harmonija ir ryžęsi primes- 
ti vienodą formą, kurios niekas ypatingai netroško. Iš tikrųjų 
Viduramžių judaizmą galima traktuoti kaip sistemą, iš esmės 
sukurtą stengiantis. sulaikyti žydų bendruomenių susitelkimą 
daugelio pavojų akivaizdoje: gresiant ekonominėms negan- 
doms, marui, despotiškai valdžiai ir už vis labiausiai — dviejų 
didžiųjų imperialistinių religijų puldinėjimams. 

Valstybė - krikščioniška ar islamiška — paprastai nebūdavo 
svarbiausias žydų priešas. Tiesą sakant, neretai ji būdavo jų 
geriausia draugė. Teisėtos valdžios atžvilgiu žydai nepajudina- 
mai laikydavosi ištikimai tiek dėl religinių motyvų, tiek iš aiš- 
kaus suinteresuotumo: jie buvo mažuma, priklausoma nuo val- 
dovo globos. 1127-1131 m. genizos dokumentai liudija žydus 
reguliariai viešai kalbėdavus maldas už islamo krašto valdovus 
dviem šimtais metų anksčiau negu šios maldos pasirodė žydų 
maldaknygėje. Priešingai nei to paties laikotarpio musulmonų 
šaltiniai, geniza neteikia duomenų, kad būtų buvus kritikuota 
valdžia. Valdovai neliko skolingi. Žydus jie laikė ypač įstatymą 
gerbiančia ir turtus gausinančia visuomenės dalimi. Juo stip- 
resnė valdžia, juo saugiau dažniausiai jausdavosi žydai. Ir 
krikščioniškuose, ir musulmoniškuose kraštuose nelaimė atei- 
davo tada, kai dvasininkams fundamentalistams pavykdavo 
įgąsdinti valdovą ar - dar blogiau - paversti jį uoliu naujatikiu. 

Žydai niekad negalėdavo numatyti, kada toks momentas 
ateis. Ruošdavosi, mėgindami apsidrausti. Priešinimasis jėga 
jų buvo pasmerktas jau II a., ir žydai nesigriebė jo iki pat XX a. 
Palestinoje. Bet turėta ir kitų metodų. Vienas jų - gabiausiems 
įgyti profesijas, kurios padarytų juos naudingus daugumos 
bendruomenėms, o sykiu leistų būti mobiliems. Islamo šalyse 
tai paprastai būdavo nesunkiai pasiekiama. Gabūs žydai tap- 
davo gydytojais. Islamo valdovai kasdieną naudodavosi jų 

paslaugomis; neatsilikdavo ir paprasti Žmonės, jei tik įsteng- 
davo - konsultuodavosi net dėl menkesniu negalavimų, pvz., 
vidurių užkietėjimo ar viduriavimo, kaip rodo genizoje išlikę 
receptai. Egipte kiekvienas miestas turėdavo žydą gydytoją, 
o žydų gyvenamose vietose dažnai net ir kiekvienas kaimas. 
Žydai daktarai buvo populiarūs. Jie lankydavo didžiąsias li- 
gonines, o neretai ir patys turėdavo privačias mažesnes. Jie 
galėdavo visur keliauti ir prieiti prie bet kurio asmens. Tad 
dažniausiai jie ir vadovaudavo žydų bendruomenei. Pirmąją 
Egipto nagidų šeimą sudarė vieni gydytojai. Medicina buvo 
ne tik Maimonido profesija, bet ir jo sūnaus, tikriausiai — ir 
vaikaičio, ir provaikaičio. Al Amanų šeima gydytojavo aštuo- 
nias kartas, o vienoje jų šioje profesijoje darbavosi tėvas ir 
visi penki sūnūs. Kartais gydytojomis tapdavo ir dukterys, 
bent jau okulistėmis. Judas Halevis irgi buvo gydytojas. Taip 
pat ir Nachmanidas. Šios medikų šeimos dar ir prekiavo su jų 
veikla susijusiomis prekėmis: vaistais, opiumu, gydomosiomis 
žolelėmis, kvepalais, mokslo knygomis. Šitaip išplėtoti preky- 
bos tinklai įgalindavo medikų šeimą, vos iškilus persekiojimų 
pavojui, persikelti į kitą šalį. Žydai gydytojai būdavo visur 
mielai priimami, išskyrus uolaus religingumo protrūkių tarps- 
nius, — tokiais laikotarpiais jie neretai kaltinti nuodijimu““. 
Išlaikyti vientisas šeimų korporacijas žydams buvo geriau- 
sias apsigynimo kelias. Didžioji kraujo giminyste paremta šei- 
ma reiškė kur kas daugiau nei mažoji (vyro-Zmonos) šeima. 
Genizos šaltiniai byloja, jog pirmiausia paisyta lojalumo tėvui, 
sūnums, broliams, seserims, o ne sutuoktiniams. Daug daž- 
niau susirašinėta tarp brolių ir seserų negu tarp vyrų ir žmonų. 
Moterys mėgdavo sakyti: „Vyrą galiu gauti, vaikų galiu pagim- 
dyti, o štai kilnų brolį - kur man jį rasti?““? Iš testamentų maty- 
ti, jog vyrui mirus bevaikiui, jo nuosavybė atitekdavo broliui 


56 Gotein, A Mediterranean Society, ii, ?7 Ibid., iii, The Family, p. 17-35. 
The Community, p. 241—245; 255-264. 

ar artimiausiam „Tėvo namų“ nariui, bet ne Žmonai, o šioji te- 
gaudavo savo kraitį. Kaip sakoma, „turto pusiausvyra sugrįžta 
į mano tėvo namus' ^5, 

Kad šeima išliktų stipri, vedybos buvo praktiškai privalo- 
mos vyrams ir gimdyti tinkamo amžiaus moterims; genizos do- 
kumentuose nepasitaiko žodžio, kuris reikštų „senmergė“. Po- 
ligamijos atmetimas teikė judaizmui didžiulį ekonominį ir so- 
cialinį pranašumą prieš islamą. Penkiaknygėje ji iš tikrųjų nepa- 
smerkta, bet Patarlių 31, 10-31 palaikoma vienpatystė, ir nuo 
poegzilinių laikų ji įsigali; nuo Rabi Geršomo (960-1028) laikų 
dvipatystė ir daugpatystė tarp Europos žydų baudžiamos pačia 
griežčiausia atskyrimo nuo sinagogos forma. Egipte dvipatys- 
tė taip pat užtraukdavo ekskomuniką, nors priverstinės levira- 
tinės santuokos atveju Maimonidas sankcionavo bigamiją su 
sąlyga, kad abi žmonos bus lygiai traktuojamos - „vieną naktį 
su viena, kitą su antra"9. Suaugusiu vyru būdavo tampama 
trylikos metų — tokio amžiaus jaunuolis jau būdavo įskaitomas 
į pamaldų kvorumą ir dėvėdavo filakterijas, o nuo XIII a. pr. 
šį momentą pažymėdavo bar micva apeigos, reiškiančios, jog 
jis jau patenka Dievo įsakymų galion“'. Tada, atėjus tinkamai 
progai, jaunasis vyras vesdavo, - tai, kad Maimonidas nevedė 
iki sulaukė per trisdešimt metų, buvo itin neįprastas dalykas. 

Vedybos būdavo šocialinis ir ekonominis sandoris, turin- 
tis tikslą palaikyti visuomenės darną, tad apeigų metu būda- 
vo skaitoma sutartis, arba ketuba, sudaryta kaip partnerystės 
susitarimas, siekiant išvengti ginčų ar užtikrinti, kad jai iširus 
nekiltų nesantaikos. Štai karaitų santuokos sutartis, datuota 
1028 m. sausio 26 d.: 


Aš, Ezekija, jaunikis, aprūpinsiu ją drabužiais, pastoge ir maistu, pa- 
gal savo sugebėjimus bei išgales tenkinsiu visus jos poreikius ir norus. 


58 Ibid., p. 46. ?? M. Waxmann, Juda- A Mediterranean Society, iii, p. 209-211. 
ism: Religion and Ethics, New York, *! Waxmann, op. cit., 118 išnaša. 
1958, „Marriage“, p. 113. 60 Gotein, 

Elgsiuosi su ja teisingai ir nuoširdžiai, mylėsiu ir branginsiu, neliüdinsiu 
jos, neslégsiu ir leisiu jai turéti tiek maisto, drapanu ir moterystés san- 
tykių, kiek tatai įprasta tarp žydų. [...] Sarna, nuotaka, išklausė Ezekijos 
žodžius ir sutiko tekėti už jo ir būti jo žmona bei drauge, puoselėti tyrumą, 
šventumą ir Dievo baimę, klausytis jo žodžių, gerbti jį ir branginti, būti jo 
pagalbininke ir daryti namuose visa, ko tikimasi iš doros žydų moteriš- 
kės, rodyti jam meilę ir atžvalgą, paklusti jo valiai ir geisti jo.9? 


Biblijoje pasakyta: „Dievas... nemėgsta atstumti“ (t. y. iš- 
skirti)“?, bet didžiosios (kraujo giminystės) šeimos sistemą ma- 
žosios šeimos atžvilgiu stiprino taip pat ir tas žydų visuomenės 
bruožas, kad, tinkamai surašius santuokos sutartį, išsiskirti bū- 
davo nesunku. Sprendžiant pagal genizos šaltinius, iki XX a. 
antrosios pusės skyrybos būdavo dažnesnės Egipte negu tarp 
Europos ar Amerikos žydų šeimų“. Skyrybų atveju Mišna pir- 
menybę teikė vyrui: „Į žmonos valią skyrybose neatsižvelgia- 
ma, bet vyras išskiriamas tik jam pageidaujant"9. Afroazijinia- 
me musulmonų pasaulyje moters buvo mažiau paisoma nei 
krikščioniškoje Europoje, tačiau genizos įrašuose esama užuo- 
minų, kad neretai jų turėta daugiau galios, negu formaliai leistų 
jų teisės. Mušamos galėdavo kreiptis į teismą, o retsykiais ir 
kokiam vyrui tekdavo prašytis teismą apginti nuo valdingos 
žmonos. Iš daugelio laiškų aišku, kad vyrams išvykus preky- 
bos tikslais į užsienį, moterys tvarkydavo jų verslo reikalus. 
Dažnai pasitaikydavo moterų agenčių bei brokerių. Įrašuose 
minima viena moteris, iš tiesų gavusi pravardę „Brokerė“, va- 
dovavo verslo partneriams, prisigyveno iki to, kad buvo paša- 
linta iš sinagogos, bet figūravo viešam donatorių sąraše ir nu- 
mirė turtinga““. 

Moterys taip pat dalyvavo ir švietimo sistemoje, ir tai nepa- 
keičiamai vienijo žydų pasaulį. Jos turėdavo atskiras mergaičių 


ida Gotein, A Mediterranean Society, iii, vamot, 14, 1. 66 Gotein, A Mediterra- 
p. 50. 93 Malachijo 2, 16. 4 Gotein, A nean Society, iii, p. 352. 
Mediterranean Sociey, iii, p. 260. 65 Ye- 

klases, kurioms paprastai vadovaudavo akli mokytojai. Bibli- 
jos mokytojų moterų irgi pasitaikydavo gana dažnai. Moteris 
galėdavo ir vadovauti mokyklai, bet tai jau retesnis reiškinys. 
O pagrindines švietimo pajėgas sudarė visuomenės išlaikomi 
vyrai. Iš tikrųjų Žydų teisės šaltiniuose miestas (skiriant nuo 
kaimo) apibrėžiamas pagal tai, kad turėdavo bent dešimt bat- 
lanim, arba „asmenų, kurie nedirba“, atsisakančių privataus 
pelno dėl studijavimo bendruomenės labui. XI a. pabaigoje 
Fustate tokių būta dvidešimt devynių, Kaire - keturiolikos, 
įskaitant vadinamuosius 7ajji, žydų seniūnus (Fatimidams val- 
dant), rabeinu (mokytoją), kuris buvo svarbiausias mokslinin- 
kas bei religinis autoritetas, du teisėjus, penkis ješivos moks- 
lininkus, tris rav, arba, mokytojus, šešis kantorius, vieną mo- 
kyklos mokytoją ir penkis pamaldų tvarkdarius“?. 
Bendruomenės ašį sudarė mokyklos-sinagogos komplek- 
sas. Kairo ir Fustato bendruomenė buvo laikoma negriežta, 
netgi prabangia. Maimonidas, nepakentęs muzikos, nepritarė 
giesmių - pijutim — giedojimui pamaldų metu, bet Žmonės jas 
mėgo, ir jis nusprendė, kad jas uždraudus kiltų per daug nuos- 
kaudos. Jo sūnus Abraomas aimanavo, kad sinagogoje naudo- 
jamos milžiniškos pagalvės atsiremti, bet tąsyk lėmė liaudies 
balsas. Tačiau net laisvų papročių Fustate pamaldos vyko tris- 
kart per dieną, o per šabą — net keturiskart“. Šabo ir mitybos 
nuostatų laikytasi kuo griežčiausiai. Žydų įstatymai buvo 
griežti, ir dėl to nuolat šiek tiek žydų perbėgdavo į daugumos 
bendruomenes, nors tai ir ne dažnai užfiksuota; vis dėlto bū- 
tent disciplina palaikė žydų susitelkimą ir ūpą. Šabas (šaknies 
veiksmažodis šabat) reiškė liautis. Būdavo draudžiama bet ką 
dirbti, Išėjimo knygoje konkrečiai užginta kurti ugnį, o Miš- 
noje išvardyti trisdešimt devynių kategorijų darbai, kuriais 
ruošiamasi ją kurti. Draudimo teritoriją dar išplėsdavo Saky- 


67 Ibid., ii, p. 211. 98 Ibid., p. 148-160. 

tinio Įstatymo principas - ,tverk tvorą apie įstatymą“, kad 
būtų užkirstas kelias net atsitiktiniams pažeidimams. Taigi 
negalėdamas nusilaužti šakos laužui, negalėjai joti arkliu, net 
jeigu jis tau ir nepriklausė (sau priklausantiems arkliams per 
šabą privalėjai leisti ilsėtis), - mat gali tekti nusilaužti šaką 
vietoj botago. Kadangi Jeremijas (17, 21) draudė per šabą ne- 
šioti nešulius, Mišnoje du skyriai buvo skirti minimaliems neš- 
tiniems kiekiams, o galybėje komentarų aptarinėjami skirtu- 
mai tarp nuosavos teritorijos, kur šį tą nešti leista, ir viešos 
vietos. Kadangi Išėjimo 16, 29 pasakyta: „ir nė vienas teneišei- 
na iš savo vietos septintoje dienoje“, radosi milžiniškas tomas 
komentarų apie pasivaikščiojimus“*. 

laikomi pareigūnai. Dar svarbesnis vaidmuo jiems priklausė 
prižiūrint mitybos įstatymus. Kadangi maistas sudarė dalį reli- 
gijos, o valgymas reiškė bendravimą su Dievu, tad produktai 
turėjo būti ne tik leistinos rūšies, bet ir tinkamai paruošti: sker- 
džiant gyvulį kalbamas tam tikras laiminimas, o ir pats darbas 
atliekamas nustatyta forma. Gyvulių bei paukščių stemplę ir 
trachėją reikėdavo perpjauti peiliu, prieš tai triskart perbraukus 
juo per pirštą ir triskart - per naga, kad įsitikintum, jog jis 
nesuteptas ir aštrus. Skerdieną apžiūrėdavo, ar nėra ligos po- 
žymių, ypač plaučiuose, tada išrinkdavo venas su krauju, taip 
pat draudžiamus užpakalinės dalies riebalus bei sausgysles. 
Ritualinį skerdiką, šochet, oficialiai skirdavo rabinas, ir iš geni- 
zos laiškų matyti, jog jis būdavo tikrinamas trim aspektais — 
religingumo, gero elgesio ir mokslingumo; kaip pastebėjo Go- 
teinas, tai gerai iliustruoja žydų amatų tendenciją pakilti į aka- 
demiškumo lygį”. Skerdikui atlikus savo darbą, prižiūrėtojas 
pasirūpindavo, kad mėsa iki virimo liktų neliesta: pusvalan- 
džiui ją pamerkdavo į vandenį, o valandai palikdavo įsisūrė- 


6 Waxmann, op. cit., p. 32-36. 70 Ibid., p. 108; Gotein, A Mediterrane- 
an Society, ii, p. 225. 

ti. Prižiūrėtojas taip pat rūpinosi melžimu ir sūrio darymu, 
kuriuos reglamentavo švaros taisyklės. Kad būtų košerinis, 
kiaušinis turėjo būti be kraujo žymės, vienu apvaliu, kitu ovaliu 
galu, o jo trynys apsuptas baltymu. Kadangi Biblija draudė 
troškinti ožiuką jo motinos piene, komentatoriai interpretavo 
tai kaip draudimą drauge valgyti mėsos ir pieno gaminius, 
nebent vieno su kitu santykis neviršytų vieno su šešiasdešimt. 
Dėl to savo ruožtu pradėta naudotis dviem gaminimo apyvo- 
kos bei serviravimo rinkiniais”. 

Taigi bendruomeninės skerdyklos padėdavo palaikyti žy- 
dų parapijos vientisumą. Negana to, nors neturtingas žydas 
galbūt ir turėjo griežtai žiūrėti ką jis valgo, jam nereikėjo bai- 
mintis, jog teks badauti, nes kiekvieną penktadienį galėjo gauti 
pakankamai pinigų (ar atitinkamai produktų), kad užtektų ke- 
turiolika kartų pamaitinti šeimyną. Nuo Šventyklos laikų kupa, 
arba rinkliavų dėžutė, buvo ašis, ant kurios laikėsi žydų visuo- 
tinės gerovės bendruomenė, o Maimonidas konstatavo: „Mums 
niekad neteko matyti ar girdėti žydų bendruomenės, kuri ne- 
turėtų kupos“'?. Kiekvienai kupai skirdavo tris patikėtinius, 
solidžius piliečius, ir kadangi žydų įstatymas darė labdarą pri- 
valomą, šie patikėtiniai turėdavo teisę atimti prekių ar pro- 
duktų iš to, kuris neprisidėdavo. Aprūpinimo labdara formos 
būdavo kruopščiai suskirstytos, kiekviena turėdavo savo fon- 
dą ir administratorius: drabužių, mokyklų vargšams, kraičio 
neturtingoms mergaitėms, Paskos valgių ir gėrimų vargšams, 
našlaičių, senų Žmonių, ligonių, neturtingųjų laidotuvių, kali- 
nių ir pabėgėlių. Principą „iš kiekvieno pagal sugebėjimus, kiek- 
vienam pagal poreikius“ Žydai priėmė dar prieš Kristaus gi- 
mimą ir visados juo vadovavosi, net kai ir visą bendruomenę 
ištikdavo vargmetis. Galintis mokėti žydas privalėdavo duoti 
5 Waxmann, op. cit., p. 112. 7 Matte- Finkelstein, red., The Jews, 2 tomai, 


not Aniyim 9:3; cit. iš I. S. Chipkin, London, 1961, I p. 1043-1076. 
Judaism and Social Welfare, kn. Louis 

savo indėlį į kupa, kai bendruomenėje būdavo išgyvenęs méne- 
sj, į labdaringą sriubos virtuvę - po trijų, į drabužių fondą - 
po šešių, o į laidotuvių fondą - po devynių mėnesių“. Bet ka- 
dangi padėti vargstantiems buvo vienas iš būdų išreikšti dė- 
kingumą Dievui - vietoj senovėje aukotų Šventyklos aukų, — 
dievobaimingas žydas duodavo daugiau, negu reikalaujama, 
ir Fustato sinagogoje būdavo iškabinami ilgiausi, dailiai išra- 
šyti davusiųjų sąrašai, - kad matytų ir Dievas, ir žmonės. Žydai 
nepakentė priklausyti nuo labdaros. Jie cituodavo Bibliją: „Pri- 
valai padėti skurstančiam Žmogui pagal jo reikmes“, bet čia 
pat pridurdavo - „neprivalai padaryti jį turtingą“. Biblijos, 
Mišnos, Talmudo, komentarų puslapiuose mirgėjo raginimai 
dirbti, stengtis tapti nepriklausomam. Po valgio maldoje būda- 
vo prašoma: „Mes meldžiam tave, o mūsų tėvų Dieve, kad ne- 
verstumei mūsų priklausyti nuo kūno ir kraujo dovanų, [...] bet 
padarytumei mus priklausomus vien nuo tavosios rankos, kuri 
yra pilna, atvira, šventa ir gausinga, idant mums netektų gė- 
dytis“. Išminčiai paliepė: „Jei reikia, kapok skerdieną turgavie- 
tėje, užsidirbk alga ir nesakyk: 'Esu didis žmogus, ir toks dar- 
bas žemintų mano oruma2'"^, 

O vis dėlto tarp genizos dokumentų randami būtent tokie 
gavėjų ir davusiųjų sąrašai byloja, jog praktiškai labdarą tek- 
davo dalyti plačiu mastu. Tuo metu, kai Maimonidas atvyko į 
Fustatą (apie 1150-1160 m.), iš 3 300 žydų buvo 500 duonpel- 
nių, o 130 šeimų gyveno iš labdaros; 1140-1237 m. laikotarpiu 
vidutiniškai vienas paramos gavėjas teko keturiems donato- 
riams/é. Skundų dažnai nebūdavo įmanoma išvengti. 1201- 
1202 m., pavyzdžiui, badas ir maras nusinešė pusę Fustato 
gyventojų, palikdamas būrius beglobių našlių ir našlaičių. Geni- 
zos dokumentai liudija, kad džizija, arba pagalvės mokestis, — 


73 Baba Batra 8 a. ** Cit. iš Gotein, cit. iš Chipkin, op. cit., p. 1067. 
A Mediterranean Society, ii, p. 142. 76 Gotein, A Mediterranean Society, ii, 
75 Baba Batra 110 a; Pesahim 113 a; p. 138-142 ir priedai A, B, C. 

baisiausias musulmonų valdžios aspektas, - buvo tikras varg- 
šų siaubas; šį mokestį pareigūnai išreikalaudavo žiauriausiai 
ir nepermaldaujamai, traukdavo atsakomybėn nemokėjusių gi- 
mines, o keliautojai turėdavo prieš išvykdami pateikti pažymas 
apie sumokėtus mokesčius. 

Antisemitizmo grėsmė niekuomet visiškai neatslūgdavo. 
Genizos dokumentuose jis įvardijamas žodžiu sinut, 'neapy- 
kanta'. Skaudžiausi persekiojimai vyko XI a. pradžioje, valdant 
fanatikui ar pamišėliui Fatimidų kalifui al Hakimui, kuris pir- 
miausia atsigręžė prieš krikščionis, paskui prieš žydus. Kitas 
valdovas-zelotas buvo Saladino sūnėnas al Malikas, pasivadi- 
nes Jemeno kalifu (1196-1201); 1198 m. rugpjūtį rašytame laiške 
iš Jemeno pasakojama, kaip žydai buvo sušaukti į valdovo 
priėmimų salę ir prievarta atversti į islamą: „Šitaip visi tapo 
atkritėliais. Kai kurie dievobaimingieji [vėliau] atsimetė nuo 
islamo ir buvo nukirsdinti“. Kai kuriuose kraštuose su žydais 
elgtasi nepalyginti blogiau nei kitur. Maroke siautėjo fanatiz- 
mas. Taip pat šiaurės Sirijoje. Dažnai, siekiant išspausti iš žydų 
bendruomenės finansinės naudos, būdavo priimami prieš dhim- 
mi nukreipti nuostatai, tokie kaip taupumo įstatymai. Viena- 
me 1121 m. genizos dokumente aprašomi Bagdade paskelbti 
dekretai, verčiantys žydus dėvėti 


du geltonus ženklus - vieną ant galvos apdangalo, kitą po kaklu. Maža 
to, kiekvienas žydas privalo pasikabinti po kaklu [3 gramus] sveriantį 
švino gabalėlį su jspaustu žodžiu dhimmi. Taip pat jis turi dėvėti per juosme- 
nį sujuostą diržą. Moterys privalo avėti vieną raudoną batą, o kitą juodą, 
o ant kaklo ar prie batų turėti prikabintą varpelį. [...] Viziris paskyrė 
žiaurius musulmonus prižiūrėti žydams vyrams, o žiaurias moteris — 
prižiūrėti Zydéms moterims, ir šie juos visaip skriaudė bei Zemino. [...] 
Musulmonai tyčiojosi iš žydų, o minia ir jaunuoliai mušė juos visose Bag- 
dado gatvėse." 


Didžiąją dalį šio laikotarpio Egiptas išliko žydams saugi 


77 Ibid., ii, p. 287. 

vieta, nors Aleksandrija tebetesé senaja antisemitizmo tradicija, 
einančią nuo helénizmo laikų. Vieno genizos laiško autorius, 
aprašydamas antisemitizmo protrūkį, kai vienas žydų išminčių 
tenai buvo melagingai apkaltintas išprievartavimu, priduria: 
„antisemitizmas įgauna vis naujų pavidalų, ir visas miestas 
išvien virto policijos prievaizdais žydams, šitaip išreikšdami 
savo sinut“"ė. Tačiau iš genizos dokumentų galima spręsti, jog 
Fustate ir Kaire žydai, krikščionys ir musulmonai gyveno pra- 
maišiui ir drauge plėtodavo verslą. Goteinas daro išvadą, kad 
šie duomenys neparemia nuomonės, esą bent jau Egipte antise- 
mitizmas buvo nuolatinis ar rimtai įsišaknijęs reiškinys. Tačiau 
užtat Fatimidų bei Ajubidų valdymo laikais Egipte prieglobstį 
rasdavo persekiojami žydai (t. p. ir nežydai) iš viso pasaulio. 

Jei islamo šalyse elgesys su žydais įvairavo, nelygu vieta 
ir laikas, tai Bizantijos valdžioje jiems visada buvo riesta. Lo- 
tyniškoje krikščionijoje gyvenimas žydams buvo pakenčiamas 
iki paskelbiant 1095 m. pirmąjį Kryžiaus žygį; nuo to laiko jų 
padėtis beveik visur ėmė blogėti. Kaip ir islamo sąlygomis, 
valdžia, kad ir kokia būtų, teikė žydams pirmenybę. Jie buvo 
geriausi miestų kolonizuotojai, turėjo naudingus prekybos tin- 
klus, pasižymėjo retais sugebėjimais, greitai turtėdavo ir leng- 
vai mokėjo mokesčius. Valdant Karolingams žydai klestėjo. 
Apie 825-uosius metus imperatorius Liudvikas Dievobaimin- 
gasis suteikė jiems keletą chartijų, skatinančių kurtis. Agobardo 
Lioniečio laiškai liudija žydus ne tik gyvenus imperatoriaus 
globoje, bet ir gavus leidimą statydintis sinagogas. Protarpiais 
vis kildavo neramumų - pavyzdžiui, persekiojimai Prancūzijoje 
1007 m., priverstiniai atvertinėjimai Maince 1012-aisiais. Bet 
apskritai žydų bendruomenės tarpo ir plėtėsi, ypač visame 
Reino baseine, o po 1066 m. pasklido ir nuo Žemutinio Reino į 
Angliją. Net 1084 m. Speyerio vyskupas suteikė žydams privi- 


78 Ibid., ii, p. 279. 

legijų chartiją, apimančią teisę savo kvartalą apjuosti gynybi- 
ne siena, tokiu būdu ragindamas juos tame mieste kurtis; o 
1090 m. imperatorius Henrikas IV atnaujino savo chartiją ir 
suteikė dar vieną Vormse. 

Tačiau oficialusis požiūris į žydus darėsi vis nevienapras- 
miškesnis. Pasaulietiniai žemvaldžiai linko laikyti juos kulti- 
vuotina asmenine nuosavybe; iškilus būtinybei, jie galėdavo 
atimti ne tik žydų gaunamą pelną, bet ir kapitalą. Miestus val- 
dantys bažnytiniai žemvaldžiai vertino žydų teikiamą ekono- 
minę naudą; tačiau kaip bažnyčios atstovus juos piktino pats 
žydų egzistavimas. Popiežius Grigalius Didysis (590-604) gynė 
Romos žydus, tačiau tuo pat metu kūrė krikščioniškojo antiju- 
daizmo ideologiją, kuri vėliau tiesiogiai skatino fizinius išpuo- 
lius prieš žydus. Iš esmės jis įrodinėjo, kad žydai nebuvo akli 
prieš krikščionybės mokymą. Esą jie žinoję, jog Jėzus buvo 
Mesijas, Dievo sūnus. Bet atstūmę Jį, ir toliau atkakliai Jį neigią, 
nes jų širdys esą pagedusios. Ir visuomet šitaip buvę - juk visi 
liudijimai prieš žydus byloją iš Biblijos, kurią jie patys ir para- 
ie?. Žinoma, žydams tatai sudarė baisią problemą. Viena iš 
didžiausių jų dovanų buvo jų kritiškumas. Jie visados juo pa- 
sižymėjo. Iš jo radosi ir jų racionalumas, jis buvo vienas iš veiks- 
nių, pirmiausia paskatinusių juos pereiti prie monoteizmo, mat 
jų kritiškumas neleido susitaikyti su politeizmo paikybe. Ta- 
čiau jie buvo ne vien kritiški; galbūt net užvis labiausiai išsi- 
skyrė savikritiškumu. Buvo puikūs istorikai, bent jau senovėje. 
Teisingai save perprato - nors kartais toji tiesa ir būdavo bjau- 
ri - ir papasakojo viską Biblijoje. Kitos tautos, kurdamos na- 
cionalinį epą, puoselėjo ir glostė savo savimeilę, o žydai geidė 
suvokti, kas jų istorijoje atsitiko negera, taip pat kaip ir tai, 
kas joje buvo gera. Štai kodėl Biblijoje mirgėte mirga vietos, 
kuriose žydai vaizduojami esą nuodėminga tauta, neretai per- 


7? B. Blumenkranz, Juifs et Chretiens dans le monde occidental 430-1096, Pa- 
ris, 1960. 

nelyg pagedusi ar užsispyrusi, kad priimtų Dievo įstatymą, 
nors jį ir žinodami. Iš tikrųjų žydai patys parūpino liudijimus, 
kurių pagrindu vėliau jie imti kaltinti. 

Apskritai krikščionybės apologetai nemanė, jog žydus de- 
rėtų bausti už tai, kad jų protėviai nužudė Kristų. Jie aiškino 
kitaip. Jėzaus amžininkai žydai, savo akimis regėję jo stebuk- 
lus, pranašysčių išsipildymą, bet atsisakę jį pripažinti dėl jo 
neturto ir kuklumo. Tatai buvusi jų nuodėmė. Tačiau nuo to 
laiko kiekviena žydų karta pasirodžiusi tokia pat užsispyrusi, 
kaip ir Biblijoje. Jie esą nuolat slepią tiesą, ją iškraipą bei klasto- 
ją įrodymus. Šv. Jeronimas apkaltino žydus iškarpius pranašų 
knygose nuorodas į Trejybę. Ezros ir Nehemijo knygose.buvę 
užuominų, kurias jie pašalinę, sakė šv. Justinas. Talmudą suda- 
rinėję senieji rabinai esą žinoję tiesą ir net paslėpta forma ją už- 
fiksavę, - štai kodėl krikščionių atstovai debatuose mėgindavo 
naudotis tuo kaip argumentu savo naudai. Netgi žydų istori- 
kas Juozapas Flavijus - ir tasai rašęs tiesą apie Jėzų (iš tiesų tai 
buvo akivaizdi interpoliacija, padaryta tuo metu, kai rankraš- 
čių grandinė buvo krikščionių kontroliuojama), bet žydai ir jį 
atsisaką išgirsti. Tatai esą joks nežinojimas. Tai pikta valia. 
Štai komentaras iš XII a. istoriko Geraldo Velsiečio raštų: 
netgi savo istoriko liudijimų apie Kristų, turėdami jo raštus hebrajiškai ir 
laikydami juos autentiškais, jie nenori pripažinti. Betgi Mokytojas Ro- 
bertas, šv. Frideswide prioras iš Oksfordo, kurį mes matėme, kuris buvo 
senas ir pasitikėjimo vertas žmogus [...] išmanė Raštus ir mokėjo hebrajų 
kalbą. Jis išsiuntinėjo žmones po įvairiausius Anglijos miestus ir miestelius, 
kur gyvena žydai, ir surinko iš jų daugybę Juozapo rankraščių, parašytų 
hebrajiškai [...], ir dviejuose iš jų šis liudijimas apie Kristų, išdėstytas nuo- 
sekliai ir detaliai, bet tarytum neseniai ištrintas; tačiau likusiuose jis anks- 
čiau išimtas, tarsi visai jo nebūtų nė buvę. Ir kai tai buvo parodyta Oks- 
fordo žydams, tuo tikslu sukviestiems, jie buvo pripažinti kaltais ir sutriko 
dėl tokios piktavališkos apgavystės ir nedorybés Kristaus atžvilgiu.” 


80 Cit. iš C. Roth, The Medieval Concep- tion of „The Unbelieving Jew", kn. Per- 
sonalities and Events. 

Šios krikščionių argumentavimo linijos tragedija buvo ta, 
kad ji tiesiogiai vedė į naujos rūšies antisemitizmą. Kad žydai 
galėjo žinoti krikščionybės tiesą ir vis dėlto ją atmesti — atrodė 
taip keista, kad toks elgesys kažin ar begali būti žmogiškas. Iš 
čia radosi ir mintis, jog žydai esą visiškai skirtingi nuo papras- 
tų žmonių, o ja dar stiprino ir jų įstatymai dėl maisto, gyvulių 
skerdimo, gaminimo ir apipjaustymo. Sklido pasakos, neva Zy- 
dai turį paslėptas uodegas, tuštinąsi krauju, skleidžią ypatin- 
gą kvapą, kuris akimirksniu praeinąs, vos pasikrikštijus. Tatai 
savo ruožtu sudarė dirvą rastis pranešimams, neva žydai tar- 
naują velniui - o tai juk viską paaiškintų - ir bendraują su juo 
per slaptas ir nelabas apeigas. 

Tikriausiai antižydiški jausmai kaupėsi jau kurį laiką prieš 
1095 m. Klermon-Ferane paskelbiant pirmąjį Kryžiaus žygį, 
kuris padėjo jiems prasiveržti. Kryžiaus žygių įkarščio bangą 
išprovokavo pasklidusi gausybė pasakojimų apie tai, kaip 
Šventojoje žemėje skriaudžiami krikščionys. Svarbiausi šių isto- 
rijų nedorėliai buvo musulmonai, bet neretai būdavo įpinami 
ir išdavikiškai jiems talkinantys žydai. Tai buvo krikščioniškojo 
fundamentalizmo epocha, padėjusi atsirasti reformuotajam 
pontifikatui ir tokiems rigoristiniams ordinams kaip cistersų. 
Daugelis tikėjo, jog neišvengiamai artėjo pasaulio pabaiga ir 
Antrasis Atėjimas. Žmonės troško skubiai pelnyti malonę ir 
nuodėmių atleidimą. Šiaurės vakarų Europoje besiburiančios 
ginkluotos vyrų masės davė progų pasireikšti įvairiausiam an- 
tiįstatymiškam elgesiui ir suardė įprastinę tvarką. Žmonės par- 
duodavo savo turtą, kad užsimokėtų žygio išlaidas. Arba sko- 
lindavosi pinigų. Ir tikėjosi, kad jų skolos bus panaikintos. 
Dėl to nukentėdavo žydai, viena iš nedaugelio grupių, turėjusių 
aktyvaus kapitalo - grynų pinigų. Svarbu pastebėti tai, kad 
net ir patys uoliausi kryžininkai nesikėsindavo į žydus savo 
gyvenamojoje vietovėje, nes jos gyventojus žinojo esant norma- 
lius žmones, tokius pat, kaip ir jie. Tačiau leidęsi žygin, jo da- 

lyviai daZnai puldinédavo kitu miestu Zydus. Tada kartais pri- 
sidédavo ir krikščionys miestelėnai, pagauti beprotybės ir plė- 
šimo aistros. Vietos valdovai šio staigaus įniršio protrūkio bū- 
davo užklupti iš netyčių ir nebesugebėdavo suvaldyti žmonių. 
Mus pasiekė XII a. žydų metraštininko Rabi Saliamono ben 
Samsono pasakojimas apie žudynes*!. Jos prasidėjo Ruane, 
Prancūzijoje, ir 1096-ųjų pavasarį išplito po Pareinės miestus. 
Kai imdavo rinktis kryžininkų kariauna, dažnai ne ką geresnė 
už minią, pavojus grėsdavo kiekvienai žydų bendruomenei, 
pasitaikančiai jiems pakeliui. Speyerio vyskupas greit numal- 
šino siautėtojus, panaudodamas jėgą ir pakardamas vadeivas: 
„Mat jis buvo teisus Žmogus tarp nežydų, ir Visur Esantis per 
jį pasiuntė mums išsigelbėjimą““*. Taip pat pasielgė ir Kelno 
arkivyskupas. Tačiau Mainco arkivyskupui pačiam teko bėgti 
ir gelbėti sveiką kailį. Žydai mėgino kautis, bet buvo nugalėti. 
Vyrus išžudė arba prievarta atvertė į krikščionių tikėjimą. Vai- 
kai buvo išžudyti, kad neužaugtų krikščionimis, o moterys, už- 
speistos arkivyskupo pilyje, įvykdė masinę savižudybę, - iš 
viso Žuvo apie tūkstantį. Senos, turtingos ir klestinčios Parei- 
nės žydų bendruomenės žlugo, išžudžius ar jėga pakrikštijus 
daugumą žydų. Kiti išsibarstė, įbauginti staigiai prasiveržu- 
sios, nepaaiškinamos jų kaimynų miestelėnų neapykantos. Jie 
suprato, jog iš apsaugos chartijų naudos bebuvo nelyg iš (pa- 
sak jų pačių) „pergamento puodynėms dangstyti“. 
Antisemitinė ideologija bei folkloras, padėję išjudinti pir- 
muosius kryžiuočių išpuolius, pasirodė esą tik pamatas, ant 
kurio buvo renčiamas milžiniškas priešiškų mitų bei gandų 
rūmas. 1144 m. grėsmingas incidentas nutiko Noridže, Rytų 
Anglijoje, anuomet turtingiausioje ir gausiausiai gyvenamoje 
Anglijos dalyje. Anglų saksų laikais Anglijoje jei ir buvo žydų, 
tai vos vienas kitas. Kartu su daugeliu kitų flamandų imigrantų 


81 A. M. Haberman, red., Massacres of 82 Ibid., p. 94; cit. i$ Ben Sasson, op. cit. 
Germany and France, Jerusalem, 1946. 

jie atsikélé tuoj po Vilhelmo Uzkariautojo invazijos. Pusé ju 
apsigyveno Londone, bet žydų bendruomenės įsikūrė ir Jorke, 
Vinčesteryje, Linkolne, Kenterberyje, Nortamptone bei Oks- 
forde. Žydų kvartalų nebūdavo, paprastai - tik dvi žydų gat- 
vės, viena pasiturinčių žydų, kita - neturtingųjų: taigi Oksfor- 
de, netoli Šv. Oldeito buvo Didžioji žydų gatvė ir Mažasis žy- 
dų skersgatvis“. Žydai statydinosi patvarius namus, saugumo 
sumetimais neretai iš akmens. Iš tiesų Linkolne tebėra išlikę 
du XII a. žydų namai (vienas galbūt naudotas kaip sinagoga), ir 
tai vieni iš ankstyviausiuju Anglijoje išlikusių pastatu*. No- 
ridžas, kuriame įsikūrė Pareinės žydai, neturėjo gausios bend- 
ruomenės: daugiausia 200 žmonių iš bendro žydų gyventojų 
skaičiaus, anuomet Anglijoje neviršijusio penkių tūkstančių. Ta- 
čiau šios bendruomenės veikla nuodugniai ištyrinėta V. D. Lip- 
mano darbuose“. Noridže žydai gyveno šalia turgavietės ir pi- 
lies (saugumo tikslu), bet pramaišiui su krikščionimis. Dau- 
giausia jie vertėsi pinigų skolinimu, garantuojant žemėmis ar 
rentomis. Taip pat skolindavo ir už užstatą. Kai kurie Angli- 
jos žydai buvo gydytojai*“. Kaip ir kai kuriuose kituose iš tų 
septyniolikos Anglijos miestų, kur gyveno žydai, Noridže buvo 
viena nepaprastai turtinga šeima - Jurnetai. Galima atsekti 
penkias jų kartas. Jie turėjo verslo partnerių Londone, keliavo, 
veikė valstybės mastu ir operavo didžiulėmis sumomis. Masy- 
vus mūrinis jų namas stovėjo atstu nuo kitų žydų būstų. Jur- 
netai globojo Talmudo studentus, o vienas kitas ir pats buvo 
mokslininkas”. 

1144 m. į šią mažą bendruomenę nukrypo pasibaisėtini kal- 
tinimai. Kovo 20-aja, prieš pat Velykas ir Paska, dingo ber- 


83 C. Roth, The Jews of Medieval Oxford, | C. Roth, Intellectual Activities of Me- 
Oxford, 1951, p. 83. 9! N. Pevsner, dieval English Jewry, British Academy, 
J. Harris, The Buildings of England: Lin- London, 1949, p. 65 pateikia gydyto- 
colnshire, Harmondsworth, 1964, p. jų sąrašą. id Lipman, op. cit., 6 sk., p. 
158-159. 55v. D. Lipman, The Jews of 95-112. 

Medieval Norwich, London, 1967. 

niukas vardu Viljamas, stambaus ükininko sünus, buves od- 
minio mokiniu. Paskutinįkart jį matė įeinantį į vieno žydo na- 
mus. Po dviejų dienų, Didžiosios savaitės trečiadienį, jo kū- 
nas surastas į rytus nuo miesto Torp Vude, „aprengtas savo 
švarkeliu ir apautas batais“, nuskusta galva, subadyta nesuskai- 
čiuojama daugybe dūrių. Mūsų žinių šaltinis pirmiausia yra 
hagiografija - Šventojo Viljamo Noridžiečio gyvenimas ir stebuk- 
lai, netrukus sudaryti Tomo Monmutiečio, NoridZo vienuoly- 
no vienuolio“. Pasak Tomo, berniuko motina Elvyra ir vietos 
kunigas vardu Godvinas apkaltino Noridžo žydus mužudy- 
mu, teigdami, jog šiuo nusikaltimu buvo pakartota Kristaus 
kančia. Vėliau krikščionės tarnaitės, dirbusios kažkurio žydo 
namuose, pasakojo, esą berniukas buvęs sučiuptas po sinago- 
gos pamaldų, jam užkimšta burna, jis surištas, galva subadyta 
erškėčiais, tuomet jis esą buvęs pririštas nelyginant ant kry- 
žiaus, kairė ranka ir koja prikaltos, šonas pervertas, o kūnas 
aplietas plikinančiu vandeniu, - jos neva mačiusios visa tai 
pro durų plyšelį. Grupė žydų apkaltinta šventvagyste ir pat- 
raukti bažnytinio teismo atsakomybėn. Tačiau miesto šerifas 
esą pareiškęs, jog jie priklausą karaliui, neleidęs jiems stoti 
prieš teismą ir paslėpęs juos Noridžo pilyje. 

Tuo metu prasidėjo pirmieji su berniuko kūnu siejami ste- 
buklai. Iš pradžių vietos bažnytinė vyresnybė, kaip, beje, ir 
pasaulietinė valdžia, į visą šią istoriją žvelgė priešiškai. Bet 
po dvejų metų Noridžo vyskupu paskirtas vienuolis, kuris bu- 
vo palankiai nusiteikęs velionio berniuko kulto atžvilgiu, ir 
reikšminga ta aplinkybė, jog formali jo išrinkimo ceremonija 
vienuolyne tapo proga antižydiškai demonstracijai. Tais pačiais 
metais kažkokio sero Simono de Novero tarnai nužudė vietos 
palūkininką žydą Eleazirą, kuriam jų ponas buvo skolingas 
pinigų. Legenda iš lėto plėtėsi. Ritualinis Kristaus pakaitalo 


88 A, Jessop, M. R. James, red., The Life Thomas Monmouth, Cambridge, 1896. 
and Miracles of St William of Norwich by 

nužudymas per Velykas atitiko oficialųjį požiūrį, esa žydai 
žinoję tiesą, bet ja atmetę. Tuomet nurodyta, jog žmogžudystė 
buvo atskleista kovo 22-ąją, t. y. antrąją žydų Paskos dieną. 
Visi gerai žinojo, jog tuo tikslu žydai kepa specialią neraugin- 
tą duoną. Pagal vieną antisemitinį pasakojimą, nuo to laiko, 
kai žydai sušukę Pilotui „Jo kraujas tebūna ant mūsų ir mūsų 
vaikų“, visi žydai kenčią nuo hemorojaus. Jų išminčiai jiems 
neva sakę, jog išsigydyti jie galį tik „Kristaus krauju“, t. y. pri- 
imdami krikščionybę, bet šį patarimą jie esą supratę pažodžiui. 
Kad gautų kraujo gydančiai Paskos duonai kepti, jie turį kas- 
met nužudyti Kristaus pakaitalą. Kažkoks Teobaldas iš Kem- 
bridžo, žydas atsivertėlis, šią pasaką suplakė su Viljamo nužu- 
dymu ir pareiškė, neva žydų susirinkimas Ispanijoje kasmet 
burtų keliu išrenkąs miestą, kuriame turinti įvykti ritualinė 
žmogžudystė, o 1144 m. burtas tekes NoridZui*?. Tad iš šio 
vieno nusikaltimo išaugo du skirtingi, bet persipynę kaltini- 
mai žydams - kaltinimas ritualiniu Zudymu ir vadinamasis 
kraujo šmeižtas”. 

Šis epizodas ypač pakenkė žydų saugumui, nes Viljamas 
dėl pačios savo mirties rituališkumo įgavo Kristaus šventumo 
ir galią daryti stebuklus. Tad jie ir pasipylė, - o kiekvienas 
dar labiau įrodydavo žydų piktavališkumą. Kanonizavimo tuo 
metu dar nekontroliavo Roma, tad triukšmingi liaudies reika- 
lavimai privertė paskelbti Viljamą šventuoju. O kadangi šito- 
kios jaudinančios rūšies šventojo kūnas turtindavo jį turinčią 
bažnyčią, traukė piligrimus, dovanas ir fundavimus, tai kalti- 
nimai ritualine žmogžudyste pasigirsdavo kaskart, kai įtarti- 
nomis aplinkybėmis netoli žydų gyvenamos vietos pasitaiky- 
davo nužudytas vaikas - 1168 m. Glosteryje, 1181 m. Beri Sent 
Edmundse ir 1183 m. Bristolyje. Naujo Kryžiaus žygio paskel- 


8? Lipman, op. cit., p. 54. ° Roth, Per- don, 19355; žr. taip pat G. I. Lang- 
sonalities and Events, p. 62-66 ir jo The muir, Speculum, 1972, p. 459-482. 
Ritual Murder Libel and the Jews, Lon- 


314 


III. KATEDOKRATIJA 


bimas visuomet sukurstydavo antisemitines nuostatas. 1189- 
1190 m. paskelbtas Treciasis KryZiaus Zygis, kuriame Anglija 
dalyvavo daugiausia jam vadovavusio Ričardo Liūtaširdžio 
dėka, užkaitino minios įtūžį, jau ir taip įaitrintą kaltinimų rit- 
ualinėmis žmogžudystėmis. 1189 m. Ričardo karūnacijoje da- 
lyvavusi turtingų žydų pasiuntinybė buvo užpulta minios, kuri 
tuoj po to atsigręžė prieš Londono žydus. Kitais metais ar- 
tėjant Velykoms prasidėjo pogromai, ir Ziauriausias jų įvyko 
Jorke, - išžudyta turtinga tenykštė bendruomenė, neišsigelbė- 
jusi net slėpdamasi pilyje. Noridžas, žinoma, irgi tapo auka, ir 
metraštininkas užrašo: „Daugelis pasiryžusiųjų vykti Jeruza- 
lén nusprendė pirmiausia sukilti prieš žydus. [...] Tad vasario 
6-ąją visi Žydai, kurie tik surasti savo namuose Noridže, buvo 
išžudyti; kai kurie pasislėpė pilyje"?!. 

Tai dar vienu lemtingu žingsniu pastūmėjo lotyniškąjį žydų 
pasaulį į pražūtį. XII a. paplitus organizuotai erezijai, vis auto- 
ritariškesnis ir triumfuojantis pontifikatas ėmė įtariai Žiūrėti į 
kiekvieną neortodoksišką religingumo formą, neišskirdamas nė 
judaizmo. Iškiliausias Viduramžių centralizuotojas, Inocentas 
III (popiežiavęs 1198-1216), Laterano IV susirinkime 1216 m. 
paskelbė virtinę antižydiškų nutarimų ir davė sankcijas įkurti 
du pamokslininkų ordinus - dominikonų ir pranciškonų, - ku- 
riems specialiai pavesta stiprinti ortodoksinį tikėjimą miestuo- 
se. Dominikonai, be to, dar įgalioti užgniaužti ereziją: tirti abe- 
jotiną veiklą, kvosti bei tardyti įtariamuosius ir tuos, kurie bus 
pripažinti kaltais, perdavinėti pasaulietinei valdžiai nubausti. 

Plėtodamas kristologiją, Inocentas pradėjo naują eucharis- 
tijos kultą. Iš to savo ruožtu radosi dar vienas antisemitizmo 
lygmuo. 1243 m. netoli Berlyno žydus apkaltino pavogus pa- 
šventintą ostiją ir panaudojus ją savo nedoriems tikslams. Tokia 
veikla taip pat atitiko krikščionių požiūrį, esą Žydai Žinoję tiesą, 


?! R. de Diceto, Imagines Historiarum, 
ii, p. 78, cit. i$ Lipman, op. cit. ' 

bet stoje prieš ja. Jie iš tikrųjų tikėję ostiją esant Kristaus kūną: 
štai todėl jie ją pavogę, kankinę ir vertę iš naujo išgyventi 
Kristaus kančias, lygiai kaip grobdavę krikščionis berniukus 
ir žudydavę juos savo šėtoniškiems ritualams. Kaip ir visais 
kitais sąmokslų teorijų atvejais, įvykus pirmajam vaizduotės 
šuoliui, visa kita klojosi su svaiginančia logika. Po 1243-ųjų 
pranešimai apie pavogtą ostiją pasipylė visoje lotyniškoje Euro- 
poje. Pasak teismo bylų, šie nusikaltimai išaiškėdavę, nes kęs- 
dama agoniją, ostija darydavusi stebuklus: pakildavusi į orą, 
sukeldavusi Žemės drebėjimą, virsdavusi plaštakėmis, kurios 
išgydydavusios luošius, leisdavusi angelus ar balandžius, o už- 
vis dažniausiai - šaukdavusi iš skausmo arba klykdavusi kū- 
dikio balsu”. 

Jokių įtikinamų įrodymų šiems šmeižtams pagrįsti nieka- 
da taip ir nebuvo pateikta. Galimas daiktas, kai kurie kaltini- 
mai kildavo iš realaus nesusipratimo. Pavyzdžiui, 1230 m. žy- 
dai apkaltinti Noridže jėga apipjaustę penkerių metų berniuką. 
Kai byla galiausiai 1234 m. pasiekė teismą, žydai buvo įkalinti 
ir nubausti baudomis, ir atrodo, kitais metais toji byla iš- 
provokavo miestiečius nuožmiai pasikėsinti į Noridžo žydus. 
Apie 1240-uosius m. ryšium su šia byla pakarta keletas žydų. 
Įtikimiausiai ši istorija aiškintina tuo, kad tos pačios žydų šei- 
mos nariai mėgino atsiimti atsivertėlio sūnų“. Bet daugiausia 
žydams keliami kaltinimai būdavo visiškai pramanyti, ir jei 
tik būdavo atliekamas tikras bažnytinio teismo tardymas, re- 
zultatai visuomet žydų bendruomenę išteisindavo““. 

Žinoma, šiuos šmeižtus reikia suprasti žydų palūkininkavi- 
mo kontekste. Ši jų veikla apėmė labai plačią socialinių sluoks- 
nių įvairovę. XIII a. liudijimai iš Perpinjano pietų Prancūzijoje 
rodo, kad 6576 skolininkų sudarė kaimiečiai, nors jie skolinosi 
?? Roth, Personlities and Events, p. 61-  dinamas popiežiaus Klemenso XIV 


62. P Lipman, op. cit., p. 59-64. paneigimas (1759). 
*4 Rotho knygoje Ritual Murder spaus- 

tik 4370 visos sumos; miestelėnai — atitinkamai 30 ir 4196; ri- 
teriai ir didikai — 2 ir 9, dvasininkija 1 ir 5 procentus“. Angli- 
joje vaizdas buvo panašus. Vienuolynai ir bažnyčia, taip pat 
kilmingųjų aukštuomenė palyginti menkai tesinaudojo žydų 
paslaugomis. Didieji skolininkai abiejose šalyse buvo skurs- 
tanti kaimo bajorija — klasė, labiausiai linkusi vadovauti anti- 
semitinio atavizmo bangai. Vardą ir prestižą turintis skvairas 
tuščiomis kišenėmis ir beprarandąs žemes buvo kaip tik tas 
žmogus, kuris gali kurstyti minios įtūžį. Visa istorija moko, 
kad agrarinėse visuomenėse palūkininkystė veda prie nera- 
mumu. Iš vienos žydų sužadėtuvių sutarties XIII a. Anglijoje 
galima suprasti, jog už palūkanas skolinami pinigai turėjo at- 
nešti ne mažiau kaip 12,5 nuošimčių per metus“. Viduramžių 
mastais tai neatrodo daug. Deja, kaip nurodo Lipmanas, sko- 
lintojai tarpusavy rezgė nepaprastai sudėtingus sandėrius, daž- 
nai sudarydami sindikatus, skolindami ir perskolindami; o visą 
šią veiklą dar komplikavo judaizmo nuostatai, pastangos juos 
apeiti, krikščionių taisyklės ir pastangos apeiti taip pat ir jas. 
Galiausiai palūkanos, kurias turėdavo sumokėti skolininkas, 
gerokai išaugdavo, o svarbiausia - susiklostydavo tokia įtemp- 
ta teisinė padėtis, kad iškilus bent menkiausiam ginčui, be- 
veik neišvengiamai pasigirsdavo kaltinimai apiplėšinėjimu. 
Šiuos reikalus spręsdavo tiek krikščionių, tiek žydų vidaus 
teismai. Įrašai liudija: „Judas, žydas iš Bristolio, skolingas dvi 
uncijas aukso už atliktą žydų įstatymo straipsnio tyrimą klau- 
simu, ar žydas turi imti palūkanas iš žydo“; arba kitoje vietoje 
Abraomas ben Jozuė iš Jorko sako „Žydų teisėjams“, kad 
„žydas gali imti palūkanas per krikščionį, ir jei tai jo oponen- 
tui atrodo neteisinga, tegu jis eina pas savo įstatymo mokyto- 
jus kapitulon ir ten jį apskundžia, nes tokios rūšies reikalai, 
* R. W. Emery, The Jews of Perpignan, Before 1290, London, 1888, p. 298, cit. 


New York, 1959, 4 sk. ?* M. D. Davis, iš Lipman, op. cit., p. 88. 
Shetaroth: Hebrew Deeds of English Jews 

liečiantys jo įstatymus, neturėtų būti koreguojami niekur ki- 
tur^?", Tokius dalykus galėjo suprasti miesto pirklys, bet ne 
kaimo bajoras. 

Karaliams gausi ir veikli žydų bendruomenė teoriškai, o 
dažnai ir praktiškai, teikdavo milžinišką naudą. XII a. Anglijoje 
Angevinų karaliai neabejotinai pelnėsi iš turtingų žydų sko- 
lintojų. Žydams skirdavo specialų iždininką, kuris kiekviena- 
me žydų bendruomenę turinčiame mieste laikė iždo skrynią. 
Kiekvieną šių skrynių valdydavo du žydai ir du krikščionys, 
užrašinėję visus įsiskolinimus. Miesto teisme greta krikščionių 
teisėjų buvo ir vienas teisėjas žydas bei rabinas tarėjas“. Taigi 
karalius atsirėždavo dalį nuo visų žydų sandėrių, todėl jam 
reikėjo žinoti, kas kuriam žydui kiek skolingas. Kai 1186 m. 
mirė Aaronas Linkolnietis, iškiliausias žydų finansininkas Vi- 
duramžių Anglijoje, sutvarkyti jo turtą paskirtas specialus iždi- 
ninkas. Likimo ironijos dėka Aaronas finansavo plačią kraš- 
tutinio rigorizmo cistersų ordino plėtros programą - buvo pa- 
skolinęs jiems tuo metu kosminę 6 400 markių sumą mainais 
už įkeistą turtą. Jo skolas paveldėjo karalius, nors kai kurias 
perpirko jo sūnus Elijas“. 

Jei tokie lobiai būtų dažniau iš dangaus kritę, Anglijos kara- 
liai tikrai nebūtų leidę sunaikinti žydų bendruomenių. Tačiau 
Aaronas klestėjo anksčiau nei pratrūko didieji paskutiniojo 
XII a. dešimtmečio antisemitiniai maištai, nušlavę bendruome- 
nes Jorke ir kitur!“. Po to Anglijos žydams uždirbti pinigų nuo- 
lat darėsi vis sunkiau. Jų jungą dar apsunkino 1215 m. Laterano 
Susirinkimo priimtas antižydiškas kodeksas. Anglijoje Kenter- 
berio arkiv. Stephenas Langtonas, vienas iš tų, kurie kūrė Mag- 
na Carta, turėjusią prieš žydus nukreiptą straipsnį, pamėgino 
organizuoti žydų verslo boikotą. Visą XIII a. nuo žydų Angli- 
?7 Cit. iš Lipman, op. cit. ?9 Ibid., p. p. 247-253; 127-173. 190 J. W. F. Hill, 


68. ? H. G. Richardson, English Jewry Medieval Lincoln, London, 1948, p. 
under the Angevin Kings, London, 1960, | 217-222. 

joje nesitrauké ekonominis nuosmukis. Aaronas Jorkietis, kuris 
metrastininkui Mathew Parisui sakėsi sumokėjęs karaliui per 
30 000 markių, 1286 m. mirė visiškai nusigyvenęs”. 

Valdant Edvardui I, buvusiam Kryžiaus žygio dalyviui ir 
keltų spaudėjui, kuriam vis nepasotinamai reikėdavo pinigų, 
žydų gerovė ėmė dar sparčiau smukti. Iš dalies jų kaip pinigų 
skolintojų galingiesiems vaidmenį perėmė Jeruzalės Tamplie- 
riu ordino riteriai bei jų vadovybė Europoje - pirmieji tikri 
krikščionių bankininkai. Rinkoje žydai buvo nustumti į pakraštį 
ir vertėsi jau tik smulkaus masto paskolomis, monetų keitimu 
ir lombardais. Edvardui jau nebeapsimokėjo sistemingai melžti 
žydų pinigus; jam panūdo pasiųsti juos myriop ir greit pasisa- 
vinti jų turtą. 1275 m. jis priėmė prieš žydus nukreiptą statutą, 
kuriuo palūkininkystę paskelbė už įstatymo ribų, šis nusikal- 
timas vėliau susietas su šventvagyste, dar rimtesniu prasižen- 
gimu. 1278 m. visoje šalyje suimtos grupės žydų. Daugelis išga- 
benta į Londono Tauerį. Pasak vieno metraštininko, 300 buvo 
pakarta. Jų nuosavybė atiteko karūnai, ir gauta suma sugundė 
Edvardą čia nesustoti. Kitas Žingsnis buvo apkaltinti žydus 
nuolatiniu monetų apkarpymu. Noridže už šį prasižengimą 
pakarta tuzinas žydų. Galiausiai XIII a. dešimtojo dešimtmečio 
pabaigoje Edvardui prireikė didžiulės grynų pinigų sumos 
išpirkti savo pusbrolį Karolį Salernietį. Jis konfiskavo jam prik- 
lausiusių Gaskonijos žydų turtą, o 1289 m. juos apskritai išva- 
rė. Kitais metais, primetęs kaltinimą, neva žydai plačiai vengia 
laikytis palūkininkavimą draudžiančio įstatymo, jis išmetė juos 
ir iš Anglijos, tuoj pat užgrobdamas jų nuosavybę. Turtingiau- 
sias žydas Noridže davė 300 svarų sterlingų. Žydai iš 11 skirtin- 
gų miestų sukaupė 9 100 svarų sterlingų, iš kurių apie 6 000 da- 
vė aštuoniolika šeimų. Laimikis nuvylė, bet šįkart žydų bend- 
ruomenė buvo sumažėjusi perpus, palyginti su maksimaliu jos 


ma Richardson, op. cit., p. 184-186; M. Adler, Jews of Medieval England, Lon- 
don, 1939. 

dydžiu - išvarytinų bebuvo likę tik pustrečio tükstancio!??, 
Tuo metu Viduramžių krikščioniškose šalyse valdžia vaiz- 
davosi, jog jai iškilusi „žydų problema“, kurios „galutinis 
sprendimas“ esąs žydų išvarymas. Tai padaryti jau buvo mė- 
ginta ir anksčiau: 1012 m. dalyje Pareinės žemių, 1182 m. Pran- 
cūzijoje, 1276-aisiais - Aukštutinėje Bavarijoje. Anglijoje ši prie- 
monė daugmaž pateisina lūkesčius, nes ją nuo žemyno skyrė 
Lamanšo sąsiauris, tačiau kontinentinėje Europoje su besidrie- 
kiančiomis viešpatystėmis būdavo sunku priversti žydus iš 
tikrųjų išsikelti. Ir vis dėlto valdžia jautė nuolatinį ideologinį 
spaudimą imtis priemonių prieš žydus. Inocentas III Laterano 
nutarimuose įrodinėjo, jog žydai, be skrupulų naudodamiesi 
pinigų teikiama galia, apvertė natūraliąją tvarką aukštyn ko- 
jom, - laisvasis krikščionis tapo vergo žydo tarnu, - tad valdžia 
turinti grąžinti prigimtinę tvarką, primesdama galių apribo- 
jimus!“. Valdžia įvairiose šalyse ir bandė tai padaryti. Nuo 
XII a. žydai kunigaikščiams teikė vis mažiau naudos. Jų suge- 
bėjimų atlikti prekybines pinigines operacijas įgijo krikščionys. 
Šis amžius pasižymėjo gausiu miestų kūrimu, bet žydų kolo- 
nistų tam tikslui jau nebereikėjo - krikščionys ir patys tą mo- 
kėjo. Tad valdžia jau nebe taip palankiai žvelgė į žydus, o šių 
buvimas tapo dažnų siautėjimų šaltiniu, ir dėl viso to buvo 
kalti kraujo ir ritualinių žmogžudysčių šmeižtai. Taip pat vyres- 
nybei visiškai nuoširdų rūpestį ėmė kelti žydų dalyvavimas, 
skleidžiant ramybę drumsčiančias idėjas. Vėlyvaisiais Vidur- 
amžiais erezija dažnai sieta su radikalizmu. Eretikai kartkartė- 
mis palaikydavo ryšius su išsimokslinusiais žydais, aptarinėju- 
siais su jais Raštų tekstus ir skolindavusiais jiems knygų. O jų 
žydai visad turėjo, ir retsykiais tokių, kurias vyresnybė laiky- 
davo pavojingomis. Bažnyčiai atėmus, žydai išsipirkdavo savo 
knygas nelyginant vergus. Kai 1190-aisiais buvo išžudyta Jor- 


102 Ibid., p. 313-333. 193 S. Grayzel, teenth Century, New York, 1966, p. 108. 
The Church and the Jews in the Thir- 

ko bendruomenė, žydai sugebėjo išgabenti knygas į Kelną ir 
parduoti tenykščiams žydams!“, 

Teoriškai žydai nebuvo priimami į universitetus - ten mo- 
kytis jiems draudė tiek krikščionių, tiek jų pačių įstatymai. 
Tačiau jie rinkdavosi universitetų miestuose. Studentai papras- 
tai sudarydavo antisemitinį avangardą. Turine jie turėdavo tei- 
sę iškritus pirmam sniegui apmėtyti žydus sniego gniūžtėmis, 
jei jie nesumokėdavo dvidešimt penkių dukatų išpirkos; Man- 
tujoje „baudą“ sudarė saldainiai ir rašymo popierius, Padu- 
voje - riebus gaidys. Pizoje per šv. Kotrynos šventę storiausią 
žydą, kokį tik rasdavo, studentai užlaipindavo ant svarstyklių 
ir skirdavo bendruomenei jo svorio dydžio baudą saldainiais. 
Bolonijoje žydams reikėdavo iškelti studentams pokylį. Kur 
tik būdavo medicinos mokykla, žydai turėdavo tiekti lavonus 
arba mokėti pinigus, o tai kartais baigdavosi žydų kapinių iš- 
niekinimu!“, Visa tai rodo, kad žydai buvo nors ir nepopulia- 
ri, bet pripažinta universiteto bendruomenės dalis. Neretai 
jie ten dėstydavo. Pavyzdžiui, 1300 m. Jokūbas ben Machiras 
tapo Monpeljė medicinos mokyklos dekanu. XV a. pradžioje 
mokytojas Elijas Sabotas dėstė mediciną Pavijoje (ir buvo išk- 
viestas Anglijon gydyti sunegalavusio Henriko IV). Visoje 
krikščionijoje universitetuose garsėjo atsivertę žydai. Kartais, 
kaip pamatysime, atsivertėliai tapdavo savo buvusių tikėjimo 
brolių rykšte; o dar dažniau, ypač verčiami, jie virsdavo kritiš- 
ku, ieškančių, ramybę drumsčiančiu inteligentijos elementu. 
Bažnyčia ne taip jau prasilenkė su tiesa, nurodydama žydų įta- 
ką albigiečių ar XV a. Bohemijos husitų sąjūdžiams. Žydai akty- 
viai veikė abiejose jėgose, galop sugriovusiose Bažnyčios mo- 
nopolį — Renesanse ir Reformacijoje. Jie buvo nelyginant mie- 
lės. Visi be išimties populistiniai kaltinimai, Viduramžiais aidė- 
je žydų adresu, buvo prasimanymai. Bet teigimas, esą jie dara 


104 „The People and the Book", kn. C. 175. !9 „The Medieval University and 
Roth, Personalities and Events, p. 174- the Jew", kn. Ibid., p. 91. 

intelektualia ardomąją įtaką, turėjo tiesos grūdą. Savo garsiojo- 
je autobiografijoje Mein Weg als Deutscher und Jude šį momentą 
iškėlė Vienos žydų prozininkas Jacobas Wassermannas: 

Egzistuoja nepatogus faktas, jog negalima paneigti persekiotojų - 
lygiai valdžios skatinamų agentų ir savanorių - turėjus šiokį tokį pa- 
grindą. Kiekvieno ikonoklastinio incidento, kiekvieno nepasitenkini- 
mo proveržio, kiekvieno maišto prieš socialinę sanklodą priešakinėse 
linijose visados matėme ir tebematome žydus. Jie vadovavo ir toliau va- 
dovauja visur, kur tik pasigirsta įsakmūs reikalavimai nušluoti vyresny- 
bę ar prirėikia su beprotišku įkarščiu įgyvendinti valdymo metamor- 
fozės idėjas.!* 

Viduramžių lotyniškoji valstybė neleido jiems vadovavi- 
mo prabangos, tačiau negalėjo visiškai uždrausti mokytojo 
vaidmens. 

Todėl antrojoje Viduramžių pusėje bažnytininkai išrado 
priemonių atremti — kaip jiems atrodė - žydų ardomajį povei- 
kį. Svarbiausia iš jų buvo elgetaujančių ordinų vienuoliai. Do- 
minikonai ir pranciškonai įsigalėjo universitetuose XIII a.; tuo 
metu jie taip pat įsitvirtino svarbiausiose vyskupystėse. Lo- 
tyniškose šalyse jie kontroliavo kiekvieną žydų gyvenimo as- 
pektą. Šie ordinai laikėsi požiūrio, jog jau nebetinkama paly- 
ginti tolerantiška Augustino nuostata, esą Žydai išsaugotini 
kaip „liudytojai“ ir galį praktikuoti savo tikėjimą; jie troško 
panaikinti visas žydų teises!", 1236 m. popiežius Grigalius IX 
buvo įkalbėtas pasmerkti Talmudą, ir nors to nesiekta, šis 
žingsnis tapo lemiamu poslinkiu nuo augustininės toleranci- 
jos!'®. Dominikonai ir pranciškonai iš pat pradžių nebuvo an- 
tisemitai. Šv. Pranciškus nejautė jokio priešiškumo, o šv. Domi- 
nykas, pasak jo kanonizacijos proceso liudijimų, „mylėjo vi- 
sus - turtingus ir vargšus, žydus ir krikSCionis"!?, Pradžioje 
106 1933 m. išversta: My Life as German p. 242. 1% P. Mandonnet, St Dominic 
and Jew. 19 Cohen, The Friars and the and His Work, vert., St Louis, 1944, 


Jews: The Evolution of Medieval Anti- p. 61. 
Semitism, Cornell, 1982, p. 14. 195 Ibid., 

jie telkė dėmesį į griežtai teologinius klausimus ir netgi mégi- 
no drausti kaltinimus ritualinėmis žmogžudystėmis. 

Tačiau šių ordinų nariai darbavosi miestų aplinkoje, kuri 
juos atbukino. Jie buvo agresyvūs atvertinėtojai, žvejoję sielas 
nutolusių nuo krikščionybės, nukrypusių į heterodoksinius ti- 
kėjimus, neaplenkdami taip pat ir žydų. Miestuose jie rengda- 
vo „misijas“, kuriose pūtė ortodoksinio uolumo dumples ir 
kurstė rigoristinį entuziazmą. Dažnai savo ordino vienuoly- 
nus, nelyginant bazes būsimosioms atakoms, jie atidarydavo 
žydų kvartale arba kur nors netoliese. Žydai suprato, jog jų 
bijoti jiems reikia labiau nei kurios kitos krikščionių grupės. 
Pranciškonus ir dominikonus jie manė esant rykštę, kuria Mo- 
zė grasino Pakartoto įstatymo 32, 31 - „kas nėra tauta"!'?, Laips- 
niškai jie perėjo prie politikos atversti žydus arba juos išstum- 
ti. Anglijoje pranciškonai rėmėsi karaliaus dekretu, atėmusiu 
žydų teisę įgyti mieste Žemės su paveldėjimo teise, ir, galimas 
dalykas, jie prisidėjo prie reikalavimų žydus išvaryti". Netru- 
kus pereita prie atviro antisemitizmo. 1247 m. Valreas du pran- 
ciškonai padėjo paskleisti šmeižtus dėl krikščionių kraujo, kurie 
pastūmėjo į kruviną pogromą. 1288 m., pasigirdus kaltinimams 
dėl kraujo Trua, dominikonai ir pranciškonai bendromis pas- 
tangomis sukurstė išžudyti vietos žydus. 

Netgi Italijoje, kur net Viduramžiais vyravo palyginti tole- 
rantiškas požiūris į žydus, pranciškonai buvo pikta lemianti 
jėga. Ten miestų valdžia leisdavo žydams pagal tam tikrus 
nuostatus atidaryti bankus, o už tai imdavo vieną bendrą sumą 
arba metinį mokestį. Žydai išsilaikydavo, nes jie imdavo ma- 
žesnes negu krikščionys palūkanas - 15-20 nuošimčių. Pranciš- 
konai specializavosi spręsti miestų bei prekybos problemas ir 
Ypač domėjosi pinigų skolinimu. Jie akylai stebėdavo žydus 
Ho Cohen, op. cit., p. 13. 111 A. G. Lit- chester, 1922, p. 150-157; cit. iš Co- 


tle, Friar Henry of Wadstone and the hen, op. cit. 
Jews, — Collecteana franciscana 11, Man- 

ir aptike nors menkiausia taisykliu paZeidima negailestingai 
juos persekiodavo. Pranciškonai skelbė meilę, bet žydams kaip 
žmonėms ji nebuvo taikytina: „Abstrakčiai, plačiąja prasme, - 
užrašė Bernardinas Sienietis, - mums leista juos mylėti. Tačiau 
jų atžvilgiu negalima jokia konkreti meilé"!?, Pranciškonai 
organizuodavo boikotus ir steigė „pamaldumo fondus“, kad 
pakirstų žydų verslą ir išstumtų juos; tada galėdavo kelti triukš- 
mą, kad jie būtų išvaryti. Kai kurie pranciškonai antisemitai 
veikė didžiulėje teritorijoje, pavyzdžiui, Jono Kapistraniečio 
įtaka siekė abipus Alpių, o jo pamokslai masiniuose sambūriuo- 
se po atviru dangumi dažnai baigdavosi pogromais. Jo moki- 
nys Bernardinas Fletrietis, trečios kartos pranciškonų agita- 
torius, vadovavo misijai Tridente, kur 1475 m. žydus apkaltino 
nužudžius dvejų metų berniuką. Kilusio triukšmo metu suim- 
ta visa žydų bendruomenė, daugelis buvo kankinami ir pa- 
smerkti mirti, likusieji — išvaryti. 

Visą Europą apėmusi Juodoji Mirtis, plitusi iš Viduržemio 
pajūrio į šiaurę, papildė antisemitizmo struktūrą dar vienu vi- 
suotiniu lygmeniu. Maro priežastys buvo nesuprantamos, o 
precedento neturintis jo mastas (epidemija nusinešė nuo ketvir- 
tadalio iki pusės gyventojų) įkvėpė mintį, jog tai esanti pestis 
manufacta, liga, skleidžiama žmonių pikta valia. Tardytojų dė- 
mesys krypo į žydus, ypač po to, kai pasitaikė, kad įbauginti 
žydai kankinami prisipažino. 1348 m. rugsėjį Šijono pilyje prie 
Ženevos ežero žydai prisipažino neva marą paskleidęs toks 
Jonas Savojietis, kurį šitaip rabinai pamokę: „Žiūrėk, duodu 
tau sprindžio dydžio ryšulėlį, kuriame yra siauras odinis dygs- 
niuotas maišelis su nuodų ir gyvatnuodžių ruošiniu. Jį turi iš- 
barstyti po šulinius, tvenkinius ir šaltinius aplink Veneciją ir ki- 
tose apylinkėse, kur tik keliausi"!P?. Pramanas sparčiai plito, ypač 
vis daugiau kankinamų žydų prisipaZistant, - pavyzdžiui, Frei- 


112 Cit. iš Ben Sasson, op. cit. !? Ency- Ziegler, The Black Death, London, 
clopaedia judaica, t. 4, p. 1063-1068; P. 1969. 

burge vienas Zydas prisipaZino vadovavesis tokiu motyvu: 
„dėl to, kad jūs, krikščionys, išžudėt šitiek daug žydų [...] ir 
dėl to, kad mes taip pat norime viešpatauti, nes jūs jau pakanka- 
mai ilgai viešpataujate“. Visur imta kaltinti žydus šulinių nuo- 
dijimu. 1248 m. rugsėjo 26 d. popiežius Klemensas VI Avinjo- 
ne išleido bulę, paneigiančią šį nepagrįstą kaltinimą ir suver- 
čiančią kaltę velniui: popiežius argumentavo tuo, kad patys 
žydai kenčia nuo šios rykštės nė kiek ne mažiau negu bet kuri 
kita visuomenės dalis. Panašius pareiškimus padarė ir impera- 
torius Karolis IV, Aragono karalius Petras IV bei kiti valdovai. 
Ir vis dėlto nuožmiausia nuo 1096 m. antisemitizmo banga 
nušlavė nuo žemės paviršiaus per 300 žydų bendruomenių, 
ypač Vokietijoje, Austrijoje, Prancūzijoje ir Ispanijoje. Pasak 
žydų šaltinių, Maince žuvo 6000, o Strasbūre - 2000 Zmoniu!*. 
Karolis IV suprato turįs paskelbti atleidžiąs nuo bausmės mies- 
tus, kur buvo išžudyti žydai: „Atleidimas [garantuojamas] už 
kiekvieną nusikaltimą, susijusį su žydų Zudymu ir naikinimu, 
įvykdytą nežinant miesto vadovybei arba per jų neišmanymą, 
ar dar kokiu nors būdu“. Šis atleidimas datuojamas 1350 m., 
kai apskritai žinota, jog žydai už marą nebuvo atsakingi. Deja, 
antisemitizmui paplitus, jis užsifiksuodavo; jeigu sykį Žmonės 
išmokdavo griebtis smurto prieš savo apylinkės žydus, galėjai 
tikėtis, jog tokie veiksmai pasikartos. Juodoji Mirtis pasėjo pre- 
cedentų visur, o ypač vokiškai kalbančiuose kraštuose. 
Ankstyvaisiais Viduramžiais ir net XIV a. pradžioje Ispanija 
žydams buvo saugiausia iš lotyniškųjų žemių. Ilgą laiką žydai 
ir krikščionys veikiau susitikdavo debatuose nei puldavo kum- 
ščiais. Krikščionių bei žydų mokslininkų turnyrai atsirado ne 
Ispanijoje. Hyamo Maccoby'o atlikto darbo dėka galime geriau 
suprasti sudėtingą debatų istorija!^. Viešųjų debatų procesas 


k Žemėlapyje Encyclopaedia Judaica, t. Judaism on Trial: Jewish-Christian Dis- 
4, p. 1066, žr. miestus, kur vyko susi-  putations in the Middle Ages, New Jer- 
dorojimai. ! 5H. Maccoby, red. ir vert., sey, 1982. 

prasidėjo 1240 m. Prancūzijoje kaip tiesioginis atsakas į popie- 
žiaus Grigaliaus IX Talmudo uždraudimą. Laiške Europos ku- 
nigaikščiams jis liepė pirmąjį Gavėnios šeštadienį, žydams susi- 
rinkus sinagogoje, pagrobti visas uždraustąsias knygas ir ati- 
duoti „mūsų brangiųjų sūnų, dominikonų ir pranciškonų vie- 
nuoliu, žinion“!*. Grigaliaus kampaniją vienintelis iš monarchų 
palaikė Liudvikas IX, kryžiaus žygių dalyvis ir antisemitas. 
Tad 1240-ųjų akistata iš tikrųjų buvo ne debatai, o Talmudo 
teismas (beje, Liudvikas kartą pasakė, kad geriausias būdas 
su žydu ginčytis — tai persmeigti jį kardu), o kaltintoju jame 
dalyvavo Nikolajus Doninas, buvęs žydas, o tuo metu - uolus 
pranciškonas, pats ir įkalbėjęs Grigalių pradėti šią kampaniją. 
Žydų atstovas Rabi Jehielis iš tikrųjų buvo liudytojas gynybos 
naudai, ir „debatus“ sudarė jo apklausa. Gerai išmanydamas 
Talmudą, Doninas sugebėjo „perkratyti“ Ravi Jehielį per visas 
Talmudo vietas, kurios galėjo kliūti ar kliuvo krikščionims, - 
jos tesudarė tik menką visumos dalelę, - vietas, įžeidžiančias 
Kristų (pvz., kur Jėzus vaizduojamas Pragare, paskendęs kun- 
kuliuojančiose išmatose) ar piktžodžiaujančias prieš Dievą Tėvą 
(parodo jį verkiantį ar priveiktą argumentais), arba draudžian- 
čias žydams bendrauti su krikščionimis. Pastaruoju klausimu 
Jehielis sugebėjo įrodyti, esą bendravimui iš tiesų trukdą krikš- 
čioniški įstatymai, nors negalima paneigti to, kad širdies gilu- 
moje daugumas žydų lotynus laikė barbarais. Jehielis atkakliai 
laikėsi savo: „Mes parduodame krikščionims gyvulius, tampa- 
me verslo partneriais, leidžiame sau būti vieniems su jais, sam- 
dome vaikams krikščiones aukles ir mokome krikščionis To- 
ros - juk dabar daug krikščionių kunigų moka skaityti hebra- 
jiškas knygas"!". Bet vis dėlto 1242 m. Talmudo knygos buvo 
sudegintos. Oficialioji politika pripažino, jog Talmudas apskri- 
tai nėra eretiškas, bet jame esama šventvagiškų vietų, - todėl 


116 Cit. iš Grayzel, op. cit., p. 241, 96 išna- 


ša. 1 Cit. i$ Maccoby, op. cit., p. 32. 

ji derétu ne naikinti, o cenzūruoti. Donino iškelti momentai 
tučtuojau pateko klerikalinio antisemitizmo amunicijon!!*. 

Ispanijoje bent jau kurį laiką debatai būdavo tikresni ir 
apimdavo platų klausimų spektrą. Ar katedros geresnės už 
Šventyklą? Ar kunigai /rabinai turėtų vesti? „Kodėl tarp neZy- 
du daugiau būna šviesbruvių ir gražių, o žydų dauguma - 
juodi ir bjaurūs?“ — į šį klausimą žydai atsakė, esą krikščionių 
moterys turinčios lytinių santykių per menstruacijas ir šitaip 
savo vaikų veido spalvai suteikiančios kraujo rausvumo, be to, 
santykiaujančius nežydus esą „supa gražūs paveikslai, tad jie 
ir gimdo panašius vaikus“!?. Būtent ispanai, o tiksliau - Arago- 
no karalius Jokūbas I surengė neprilygstamus debatus Barse- 
lonoje, 1263 m. liepos 20-31 dienomis. Ir vėl idėją iškėlė buvęs 
žydas Pablo Christiani (daugelis žydų atsivertėlių rinkdavosi 
vardą Paulius), jį palaikė Raimundas de Penaforte, dominiko- 
nų Inkvizicijos galva ir Ordino magistras, bei Petras de Janua, 
Ispanijos pranciškonų generolas. Žydai teturėjo vieną atstovą, 
bet patį geriausią: Nachmanidą, išsimokslinusį, iškalbų, aukšta- 
kilmį, pasitikintį. Atvykti į Barseloną ir dalyvauti debatuose 
jis sutiko, nes pažinojo karalių Jokūbą, kuris samdydavo daug 
žydų pareigūnų, buvo palankiai nusiteikęs ir bet kuriuo atve- 
ju garantavo jam visišką žodžio laisvę. Jokūbas buvo plataus 
užmojo žmogus, turėjo galybę meilužių ir nesantuokinių vaikų, 
buvo užrūstinęs popiežių tuo, kad atstūmė pirmąją Zmona ir 
nesudrebėjęs išplėšė Cheronos vyskupui liežuvį. Į popiežiaus 
reikalavimus nusikratyti savo žydų biurokratų jis nekreipė jo- 
kio dėmesio. 

Kaip iš tikrųjų vyko debatai tiksliai nežinome, nes krikš- 
čionių ir žydų pasakojimai prieštarauja vieni kitiems. Pagal 
krikščionių versiją Nachmanidas sugaunamas kalbąs nenuosek- 
liai, priremiamas prie sienos, nutildomas ir galiausiai netvar- 


Hs Ibid., p. 25. 133 Cit. iš Ben Sasson, 
op. cit., p. 557-558. 

kingai palieka mūšio lauką. Paties Nachmanido ataskaita aiš- 
kesnė ir geriau pateikta. Krikščionių puolimu buvę numatyta, 
remiantis agados ir homiletinėmis Talmudo vietomis, įrodyti 
Mesija iš tikrųjų pasirodžius, jį buvus sykiu žmogų ir Dievą ir 
mirus Žmonijos išganymo vardan, todėl judaizmas esąs prara- 
des savąją raison d'etre. Nachmanidas atsakydamas prieštaravęs 
šioms ištraukoms priskiriamai reikšmei, neigęs, kad žydai pri- 
valo pripažinti agadą ir tvirtinęs, esą Mesijo doktrina žydams 
neturinti esminės reikšmės. Pereidamas į kontrpuolimą, jis 
ėmęs įrodinėti, jog tikėjimas Jėzumi pasirodęs pražūtingas. Ka- 
daise viešpatavusi visame pasauly, Roma sužlugusi, vos tik pri- 
ėmusi krikščionybę, ir „dabar mahometonai turį didesnę teri- 
toriją negu ji“. Maža to, pridūręs jis, „nuo Jėzaus laikų iki šių 
dienų pasaulis skendėjęs smurto ir neteisybių jūroje, o krikščio- 
nys esą pralieję daugiau kraujo negu visos kitos tautos“. Apie 
Įsikūnijimą Nachmanidas pareiškęs: „Mokymo, kuriuo jūs ti- 
kite, jūsų tikėjimo pagrindo negali suvokti protas, gamta netei- 
kia jam jokio pamato, o ir pranašai niekada apie jį nekalbėjo“. 
Jis pareiškė karaliui, esą tik visą gyvenimą trunkanti indoktri- 
nacija galinti įtikinti racionalų Žmogų, kad Dievas gimė iš Zmo- 
giškų įsčių, gyveno žemėje, mirė ant kryžiaus, o tada „sugrįžo 
į savo pradinę padėtį“. Pasak žydų versijos, krikščionių dva- 
sininkija, suprasdama, jog debatai gręžiasi jų nenaudai, uzsitik- 
rino, kad nebūtų priimtos jokios išvados. Kitą šabą karalius 
apsilankęs sinagogoje, pasakęs kalbą, išklausęs Nachmanido 
atsakymo ir išsiuntęs jį namo su trijų šimtų solidos kapšeliu. 
Tikėtina, jog abiejuose priešinguose pasakojimuose patei- 
kiama tai, ką kiekviena pusė būtų norėjusi pasakyti, o ne tai, 
ką sakė iš tikrųjų'*!. Kai kurie žydų tyrinėtojai teigė, kad Nach- 
manido versija - tai propagandinis kūrinys, be to, negudrus, 
nes savo paties raštuose Nachmanidas daug daugiau reikšmės 


120 Maccoby, op. cit., p. 54. 121C. Roth, vard Theological Review, XLIII. 1950. 
The Disputation at Barcelona, - Har- 

teikes agadinéms interpretacijoms, negu prisipaZino per de- 
batus. Pasak šio požiūrio šalininkų, Pablas gerai žinojęs apie 
vidinį žydų racionalistų ir antiracionalistų konfliktą; debatai 
buvę vykusiai suplanuoti, kad būtų galima tuo pasinaudoti ir 
pagauti Nachmanidą prieštaraujant sau pačiam ar priversti jį 
paneigti anksčiau pareikštus poZiürius!"7. Bet, kaip nurodo 
Maccoby's, didelę debatų dalį abi pusės prasilenkė, siekda- 
mos ne tų pačių tikslų. Judaizme egzistavo tiek įvairiausių 
nuomonių apie Mesiją, kad šia tema būti eretiškų pažiūrų buvo 
beveik neįmanoma!?. Judaizmui rūpėjo Įstatymas ir jo laiky- 
masis; krikščionybės dėmesys krypo į dogminę teologiją. 
Žydas galėjo laužyti galvą dėl kokio nors šabo priesako, kuris 
krikščioniui atrodytų juokingas. Kita vertus, krikščionis galė- 
jo būti gyvas sudegintas už laikymąsi tokio požiūrio apie Die- 
vą, kurį žydai traktuotų kaip dalyką, dėl kurio galima teisėtai 
turėti savo nuomonę ar ginčytis. Barselona parodė, kad krikš- 
čionims ir žydams buvo taip sunku garbingai aptarti svarbiau- 
sią jų tikėjimus skiriantį dalyką, nes jie negalėjo susitarti, kas 
būtent tas dalykas yra. 

Iš amžių patirties žydai išmoko atpažinti gresiančio pavo- 
jaus požymius. Nachmanidas nenoromis vyko į debatus: pats 
faktas, kad jie rengiami, jau buvo grėsmingas. Iš tokių debatų 
žydai neturėjo ko tikėtis. Tačiau krikščionių dvasininkijai jie 
buvo svarbūs, - tiek kaip proga pasipraktikuoti saviems uolie- 
siems propagandininkams, tiek kaip žvalgybinės ekspedicijos, 
įgalinančios aptikti žydų dialektikos silpnąsias vietas ar iki tol 
nežinomus pažeidžiamus taškus. Kitais metais po disputo Ray- 
mundas de Penaforte ėmėsi vadovauti komisijai Talmudo šven- 
tvagiškumui tirti, o 1265 m. dalyvavo teisiant Nachmanidą už 


122 M. A. Cohen, Reflections onthe Text — Christian Spain, 2 tomai, vert., Phi- 
and Context of the Disputation at Bar- ladelphia, 1961-1966, I, p. 150-162. 
celona, - Hebrew Union College Annual, ° Maccoby, op. cit., p. 50. 

1964; Y. Baer, A History of the Jews in 

savo debatu ataskaitos paskelbima. Jis buvo pripaZintas kaltas, 
ir nors karalius teskyré jam tik lengva bausme, mokslininkas 
nusprendė visam laikui palikti Ispaniją ir išvyko į Palestiną. 
Taip buvo pašalintas didis Ispanijos judaizmo ramstis. 

Nachmanido laikais žydai Ispanijoje vis dar galėjo pagrįstai 
jaustis esą intelektualiai pranaši visuomenė. Jų sugebėjimai 
krikščionių valdovams vis dar teikė labai reiškmingą, kad ir ne 
visiškai nepakeičiamą naudą. Bet krikščionys juos sparčiai vi- 
josi ir XIIĮ a. pabaigoje jau patys buvo perpratę aristotelizmą, 
turėjo parašę savąsias summae, o prekybos bei administravi- 
mo srityse ničnieku nebenusileido žydams. Visą keturioliktąjį 
amžių netgi Ispanijoje žydai patyrė nuolatinį santykinį nuosmu- 
kį. Jų ekonominę padėtį pakirto antisemitiniai įstatymai. Jų 
skaičių tirpdė prievartiniai atvertinėjimai. Negana to, dabar 
pirmą kartą ėmė atrodyti, jog ambicingam ir protingam žydui 
verta ryžtis krikštui: šitaip jis įsijungsiąs į platesnę, pažangesnę 
kultūrą. Likusieji žydai ieškojo paguodos kabaloje, agadiniuose 
pasakojimuose, prietaruose ir poezijoje. Triumfavo iracionaliz- 
mas. Maimonido ir kitų racionalistų veikalų deginti nedegino, 
bet jie nustojo savo paveikumo. Tik praūžus Juodajai Mirčiai 
ir dar neužgijus nesuskaičiuojamai daugybei žydų patirtų Zaiz- 
dų, ortodoksiniuose sluoksniuose įsivyravo mada dėl šių nelai- 
mių kaltinti racionalizmą ir kitas nuodėmes prieš Dievą. 

Tad judaizmas, XI ir XII a. Zenges intelektiniame avan- 
garde, dabar užsidarė savyje. Maimonidas įtraukė tikėjimą 
Mesiju tarp pamatinių žydų tikėjimo principų, bet visuomet 
smerkė apokaliptika bei mesijizma - „kvailių minios pasakas“. 
,Nemanykite, — rašė jis Mišne Tora, - kad Mesijas turės daryti 
stebuklus ir rodyti ženklus [...]. Tora su visais savo įstatymais 
ir priesakais yra amžinai galiojanti ir nieko prie jos nebus pri- 
durta nei iš jos atimta“. Nebūsią jokių „nukrypimų nuo įpras- 
tinės daiktų klostymosi eigos ar nustatytos tvarkos pokyčių“, 
— o bet kokios užuominos į tai Biblijoje esančios tik „kalbos 

figūros“12, Žydų bendruomenėms vis labiau klimpstant į var- 
gą, apokaliptika ir mesijizmas pradėjo atgyti. Gausėjo angelų 
ir velnių. Augo skrupulai ir keisčiausios dievobaimingumo 
formos. Rabi Jokūbas ben Jakaras plotą priešais Arką nuvaly- 
davo barzda; Austrijoje Rabi Šalomas mėsos patiekalus valgy- 
davo viename kambaryje, o pieniškus - kitame, taip pat reika- 
laudavo, kad jam vandenį gabenantys nežydai vilkėtų baltais 
chalatais. Daug kas tikėjo, kad pamaldumas pagreitins Mesijo 
atėjimą ir taip sutriuškins engėjų legionus. Žydai pradėjo vidinę 
raganų medžioklę, nukreiptą prieš skundikus, - juos kiekvie- 
ną šabą prakeikdavo, o retsykiais sugavę bausdavo mirtimi. 
Kai kuriais atžvilgiais žydai liko nuostabiai tolerantiški: mažes- 
niosiose bendruomenėse žydas, kuris jautėsi nuskriaustas, ga- 
lėdavo pakelti vadinamąjį „teisėtą skandalą“, nutraukdamas 
maldas ar Toros skaitymą. Tačiau vis dažniau būdavo griebia- 
masi atskyrimo nuo sinagogos. Turėta keleto laipsnių baus- 
mių: nazifa, tiesiog atskyrimas keliom dienom; niddui, izoliavi- 
mas nuo bendruomenės; cherem — dar žiauresnė i$varymo for- 
ma, kuri galėdavo reikšti, jog įsikiša krikščionių karališkieji 
pareigūnai ir nusavinamas nusikaltusiojo turtas. Maimonidas 
išvardijo 24 prasižengimus, už kuriuos, pasak išminčių, derėjo 
skirti niddui, - nuo mokslininko (net mirusio) įžeidimo iki pa- 
vojingų šunų laikymo. Tačiau vėlyvaisiais Viduramžiais baus- 
mių daugėjo, jos sudėtingėjo ir, veikiant krikščionių proce- 
dūroms, pats atskyrimas nuo sinagogos virto dramatiška ir 
baisinga ceremonija. Negailestingasis cherem būdavo tariamas 
priešais atvirą Arką ar laikant Toros ritinėlį ir aidint šofar; per- 
skaičius nuosprendį, kaltajam būdavo skelbiama anatema, jis 
prakeikiamas ir užgesdavo visos žvakės. 

Tačiau, stiprėjant krikščionių spaudimui, vidaus disciplina 
neužkirto kelio nuolatiniam atsivertėlių nuotėkiui. Jau baigian- 


124 Cit. iš G. Scholem, Sabbatai Sevi: The Mystical Messiah 16266-1676, vert., 
London, 1973, p. 12. 

tis XIII a. krikščioniškieji Aragonos karaliai jų pačių vyskupų 
būdavo skundžiami Romai už palankumą žydams ar ne- 
pakankamai griežtą jų kontroliavimą. 1282 m. karališkasis prin- 
cas infantas Sančas maištaudamas prieš tėvą metė antisemi- 
tizmo kozirį, kad patrauktų savo pusėn dvasininkus!?. Žydai 
vis labiau buvo išstumiami iš karališkosios tarnybos. Po Juo- 
dosios Mirties negandų Ispanijos žydų padėtis apskritai pradė- 
jo itin sparčiai blogėti, mat žmones apsėdo šmeižtų dėl krikš- 
čionių kraujo ir kitų antisemitinių pasakų manija. Pvz., Sevili- 
joje antisemitai siautėjo 1378 m., o 1391-aisiais tokie išpuoliai 
tiesiog pasipylė. 

Dėl šių siautėjimų dažnai kaltinamas didysis dominikonų 
pamokslininkas Vincentas Ferreras (apie 1350-1419), vėliau ka- 
nonizuotas. Tačiau jis suvaidino kur kas subtilesnį vaidmenį, 
o žvelgiant žydų požiūriu - dar ir grėsmingesnį. Iš tikrųjų jis 
padėjo sukurti antisemitizmo modelį, griausmingu aidu atai- 
dėjusį XX a. Tiesa, jo vieši pamokslai neretai būdavo siejami 
su antisemitine isterija ir smurto protrūkiais. Bet išpuolių jis 
neskatindavo; priešingai - smerkė. Ferreras viešai pasmerkė 
1391-ųjų siautėjimus. Jo nuomone, tai, kad minia paima įstaty- 
mą į savo rankas, yra nedora ir nekrikščioniška. Užuot leidu- 
si taip atsitikti, valstybė turėtų imtis veiksmų ir veikti įstaty- 
miškai. Siautėjimai esą aiškiai rodo, jog Žydai visuomenei su- 
darą „problemą“, kuriai turįs būti surastas „sprendimas“. Tad 
Ferreras ir jo kolegos dvasininkai yra atsakingi uZ virtinę anti- 
žydiškų strategijų, kurioms pritarė ispanų pasirinktasis antipo- 
piežius Benediktas XIII, taip pat už išrinkimą Aragonos kara- 
liumi Ferdinando I, kuris ėmėsi jas įgyvendinti. Karo prieš 
žydus vadovavimas buvo atimtas iš minios ir padarytas oficia- 
liu bažnyčios bei valstybės reikalu!*, 

Tokiame kontekste 1413-1414 m. Tortozoje įvyko pasku- 


125 P. Lineham, Spanish Church and So- 126 M. M. Gorce, St Vincent Ferrer, Pa- 
ciety, London, 1983. ris, 1935. 

tinieji iš didžiųjų Žydų-krikščionių debatų. Tai nebuvo tikri 
debatai, o veikiau viešas spektaklis — netgi teismo šou. Ferre- 
ras oficialiai nedalyvavo, bet veikė užkulisiuose. Matyt, jis sie- 
kė sužadinti liaudies entuziazmą dėl krikščionybės - vieninte- 
lės tikros religijos; sutriuškinti žydų pretenzijas didžiuliame 
viešame spektaklyje; ir tada, remiant bažnyčiai, valstybei ir 
gyventojų daugumai, o žydus demoralizavus, masiškai juos 
atversti į Kristaus tikėjimą. Iškilūs žydai visiškai nenorėjo į 
tuos debatus veltis. Bet daugeliu atvejų rabinams nelikdavo 
jokio kito pasirinkimo kaip tik dalyvauti. Pirmininkavo anti- 
popiežius, kurio Ferreras, beje, vėliau išsižadėjo. Karalius Fer- 
dinandas, Ferrero statytinis, vadovavo politiniam planui. Apie 
septyniasdešimt vietų buvo skirta kardinolams, vyskupams 
ir kitiems didžiūnams. Benediktas iš pat pradžių pareiškė, jog 
siūloma ne surengti diskusiją tarp lygių pusių, bet įrodyti 
krikščionybės tiesą pagal talmudinius šaltinius. Iš tiesų tai buvo 
žydų religijos teismo procesas. Kaltinimą rėmė Jozuė Lorkis, 
vienas iš Ferrero atverstųjų, persivadinęs Geronimo de Sante 
Fe. Dalyvavo apie dvidešimt žydų, tarp jų iškilusis filosofas ir 
apologetas Juozapas Albo, kuris vėliau parašė garsųjį traktatą 
apie žydų religinius principus Sefer ha-ikkarim, arba Principų 
knygą. Tačiau jiems nė iš tolo nebuvo suteikta tokios laisvės, 
kokia, atrodo, Barselonoje naudojosi Nachmanidas. Iš pat pra- 
džių Geronimo jie buvo gąsdinami bausmėmis - tiek už ,Zy- 
dišką užsispyrėliškumą“, tiek (išradingai) už ereziją savo pačių 
religijos atžvilgiu, dėl ko jie galėjo patekti Inkvizicijos Zinion'". 

Gvildenta iš esmės gerai Žinoma tema - Jėzaus-Mesijo įro- 
dymas remiantis žydų šaltiniais, nors aptarinėta ir Gimtoji nuo- 
dėmė bei Tremties priežastys, taip pat krikščionių pusė kėlė 
daugelį su žydiškais tekstais susijusių techninių klausimų. Tuo 
metu krikščionys jau buvo labai gerai išsimiklinę nagrinėti to- 


127 Dėl Tortozos žr. Maccoby, op. cit; A. Pacios Lopez, La Disputa de Torto- 
sa, 2 tomai, Madrid, 1957. 

kius klausimus, o Geronimas pasižymėjo ir išsilavinimu, ir 
protu. Įvyko iš viso šešiasdešimt devyni posėdžiai, trukę dvi- 
dešimt vieną mėnesį, o tuo metu, kol rabinai viešėjo Tortozo- 
je, Ferreras su savo vienuoliais keliavo po jų beglobes bendruo- 
menes ir atvertinėjo. Kai kada atverstuosius atveždavo į Tor- 
tozą pademonstruoti ir disputo krikščionišką propagandą 
paįvairinti triumfališka gaida. Debatams užsitęsus, Rabi Ast- 
rukas ha-Levis energingai reiškė protestą: 


Mes toli nuo namų. Mūsų atsargos mažėja ir jau beveik visai baigiasi. 
Kol mūsų nėra, mūsų bendruomenės patiria didelę žalą. Nežinome nė 
koks likimas ištiko mūsų žmonas ir vaikus. Čia gyvename nepatenki- 
namomis sąlygomis ir net stokojame maisto. Buvome priversti patirti 
nepaprastas išlaidas. Kodėl Žmonės, kenčiantys nuo šitokių vargų, turi 
būti atskaitomingi už savo argumentus, varžydamiesi su Geronimu ir 
kitais, kurie tarpsta neišpasakytoje prabangoje?"? 

Rabi Astrukas teigė, jog pasiektas toks taškas, kai senų 
argumentų kartojimas nebetarnauja jokiam tikslui — tai esąs 
kiekvieno įsitikinimų klausimas. Ką įrodo surežisuotas spek- 
taklis priešiškoje aplinkoje? „Saracėnų krašte gyvenantį krikš- 
čionį, - sakė jis, - argumentais gali priveikti pagonis ar saracė- 
nas, bet iš to nedarytina išvada, kad buvo sutriuškintas jo ti- 
kėjimas“'??. Tolesnėje debatų dalyje žydai tvirtino nesupranta 
klausimų ir mėgino, jei tik galėjo, oriai nutylėti. 

Ir vis dėlto Tortoza tapo propagandiniu, o tam tikru mas- 
tu - ir intelektiniu judaizmo pralaimėjimu. Pirmą kartą Ispa- 
nijoje žydai pasirodė sudarą obskurantizmo bei iracionalaus 
užsispyrėliškumo saleles pranašesnės kultūros apsuptyje. Tatai 
greta teisinio bei ekonominio spaudimo ir baimės, inspiruoja- 
mos vienuolių rengiamų atvertinėjimo kampanijų, paskatino 
kilti masinę atsivertimo bangą. Taigi Ferreras nemažu mastu 
savo tikslą pasiekė. Deja, atvertimas „žydų problemos“ neiš- 


128 Cit. iš Maccoby, op. cit., p. 48. 
12? Ibid., p. 86. 

spręsdavo. Kaip netruko patirti ispanų valdžia, ji tik iškilda- 
vo nauju ir kur kas sunkiau apčiuopiamu pavidalu. Dabar prob- 
lema tapo jau ne vien religine, bet dar ir rasine. Bažnyčia visad 
vaizdavo žydus kaip dvasinį pavojų. Nuo XII a. liaudies prie- 
tarai vertė regėti juos ir kaip socialinės bei fizinės grėsmės 
šaltinį. Tačiau žydai bent jau buvo atviras ir viešai matomas 
priešas: žmonės juos pažinojo, jie gyveno išsiskiriančiomis ben- 
druomenėmis, būdavo verčiami dėvėti atpažinimo ženklus bei 
ypatingus drabužius. Tačiau atsivertę, tapę conversos, arba mar- 
ranos, kaip juos vadino gyventojų masės, - šis niekinamasis 
terminas kilęs iš ispanų žodžio, reiškiančio 'kiaulé'!? — jie virs- 
davo slaptu grėsmės šaltiniu. Ispanų miestelėnai žinojo, kad 
daugelis, galbūt net daugumas atsiversdavo ne savo noru. Iš 
baimės ar siekdami naudos jie liaudavosi formaliai buvę žydais. 
Jais būdami, jie kentėjo nuo negailestingų teisinių ribojimų. 
Tapę conversos, jie teoriškai įgydavo tas pačias teises kaip ir 
kiti krikščionys. Tad marrano būdavo nepalyginamai labiau ne- 
mėgstamas nei praktikuojantis žydas, nes prekybos ir amatų 
srityse jis laikytas įsibrovėliu, pavojingu ekonomiškai; o ka- 
dangi tikriausiai dar buvo ir slaptas žydas, taigi sykiu - ir 
apsimetėlis, ir klastingas nusistovėjusios tvarkos griovėjas. 
Tikratikiai rabinai įspėjo, kas jų laukia. Rabi Jicchakas Ara- 
ma atsivertėliams sakė: „Tarp nežydų nerasite ramybės, ir jūsų 
gyvenimas atsidurs nelyginant ant svarstyklių lėkštelės“. Apie 
anusim (jėga atverstuosius) jis pranašavo: „Vienas trečdalis su- 
degs ugnyje, vienas trečdalis parbėgs atgal slėptis, o likusieji 
gyvens lydimi mirtino pavojaus“!?!. Rabi Jehuda ibn Verga 
anusim vaizdavosi kaip tris poras balandžių: pirmoji liksianti 
Ispanijoj ir būsianti „nupešta“, ji prarasianti savo turtą, bū- 
sianti nužudyta ar sudeginta; antroji pora irgi būsianti nupeš- 
BOA, Farinelli, Marrano: storia di un Inquisition in Ciudad Real, Jerusalem, 


vituperio, Milan, 1925, p. 36. P! Cit. 1981, p. 3. 
iš H. Beinart, Conversos on Trial: The 

ta - ji taip pat prarasianti savo gerą, - bet išsigelbėsianti išskris- 
dama, užėjus sunkmečiui; trečioji pora, „išlėkusi pati pirmo- 
ji“, išgelbėsianti tiek savo gyvybę, tiek gerą"*. 

Įvykiai netrukus patvirtino šį pesimistinį požiūrį. Ispani- 
jos žydai suprato negalį priimdami krikščionybę išvengti anti- 
semitinio priešiškumo. Jei atsivertęs žydas persikeldavo į kitą 
miestą — o daugelis taip ir darė, - jo krikščioniškumas tapda- 
vo dar įtartinesnis. Jo persekiotojas krikščionis pakeitė tak- 
tiką. Atsivertus antisemitizmas pereidavo iš religinės į rasinę 
plotmę, tačiau, kaip vėliau ir nacistinėje Vokietijoje, antisemi- 
tai suprato, jog atskirti žydus pagal rasinius požymius nepa- 
prastai sunku. Kaip ir naciams, jiems teko vėl griebtis senųjų 
religinių kriterijų. XV a. Ispanijoje žydas negalėjo būti perse- 
kiojamas religiniu pagrindu dėl to, kad gimė žydas ar kad jo 
tėvai buvo žydai; reikėdavo įrodyti, kad jis vis dar slapčiomis 
kokia nors forma praktikuoja judaizmą. Teigiama, esą Kastili- 
jos karalius Alfonsas VII paskelbęs: „Nė vienam žydų kilmės 
converso neleistina patikėti oficialių pareigų ar suteikti kokių 
privilegijų Tolede ar jo jurisdikcijos rajone, nes jų ištikimybė 
Kristaus tikėjimui yra abejotina“ P. 

Kaip galima buvo įrodyti šį abejotinumą? Siudad Reale, kur 
atsivertėlių engimą detaliai išnagrinėjo istorikas Haimas Bei- 
nartas, pirmasis kaltinimas, esą „naujasis krikščionis“ slapta 
laikęsis micvot, datuojamas 1430 m. Pasikrikštiję žydai pa- 
prastai būdavo darbštūs, uoliai stengdavosi išsilaikyti, nere- 
tai išsiskirdavo protu; jie turtėdavo ir kildavo visuomeninės 
tarnybos laipteliais, ir negandos brendo nė kiek ne lėčiau. XV a. 
penktajame dešimtmetyje Tolede prasidėjo pirmieji maištai 
prieš conversos. 1449 m. jie siautėjo ištisas dvi savaites. Conver- 
sos stojo gintis, surinko 300 Žmonių ginkluotą būrį, užmušė 
vieną „senąjį krikSCionj"; kautynėse Žuvo 22 conversos ir su- 
132 Cit. iš ibid., p. 3, 4 išnaša. 93 Cit. iš 
ibid., p. 6. 


336 


III. KATEDOKRATIJA 


deginta daug namų. 1453-aisiais Konstantinopolį paėmė turkai, 
ir senasis žydų priešas - Bizantija - žlugo; daugelis žydų tikė- 
jo, jog dabar greitai turėsiąs ateiti Mesijas, ir kai kurie conver- 
SOS vylési netrukus galėsią grįžti į savo senąjį tikėjimą““. Jie 
net kėlė mintį keliauti į Turkiją ir atvirai gyventi kaip žydai. 
Siudad Reale išpuoliai vyko 1464, 1467 ir 1474 m., pastaraisiais 
siautėjimai buvo ypač žiaurūs, galimas dalykas, sukurstyti 
grupės pusiau profesionalių antisemitų, kurie, atsikėlę į mies- 
tą, apsistodavo prijaučiančiose religingose šeimose. 1474 m. 
conversos Siudad Reale prarado namus su visais rakandais, gyvu- 
lių bandas priemiesčiuose, krautuves ir prekių atsargas. Maiš- 
tininkai rade sunaikindavo kiekvieną skolininkų sąrašą - to 
neišvengdavo niekas. Išsigandę conversos atbėgo prašytis prie- 
globsčio pas corregidor, tvirtovės viršininką, bet (liudija oficia- 
lūs šaltiniai) „maištininkai ją nusiaubė, sugriovė centrinį bokštą 
ir daugelį nužudė; corregidor ir daugelis iš conversos buvo išva- 
ryti; miesto vartai jiems uždaryti ir nė vienam nebeleista grįž- 
ti“, Kai kurie prisiglaudė pas gailestingą didika Palmoje, ne- 
toli Kordobos, ir pasiliko ten trejus metus. 

Maištai prieš atsivertėlius išjudindavo lygiai tokią pačią 
įvykių grandinę kaip ir išpuoliai prieš žydus. Valstybei šie 
siautėjimai kėlė siaubą, nes signalizavo apie liaudies neramu- 
mus. Valdžia nepajėgė užkirsti kelio išpuoliams ar bent tinka- 
mai nubausti išsišokėlius, tad ji ėmėsi šalinti neramumų prie- 
žastį, puldama conversos. Tatai buvo nesunku. Iš tikrųjų dauge- 
lis jų slaptai tebebuvo žydai. Vienas žydas amžininkas pasa- 
koja, esą Palmos pabėgėliai viešai laikėsi micvot, šventė šabą 
ir šventes, per Jom Kipur pasninkavo ir meldėsi, atliko Paskos 
bei kitų švenčių apeigas, „nė kiek neatsilikdami nuo žydų“. 
Vienas pranciškonas fanatikas vardu Alfonsas de Espina, pat- 
sai atsivertėlis ar atsivertėlio sūnus, sudarė rinkinį Fortalitium 


124 Baer, op. cit., ii, p. 292. 135 Cit. iš 
Beinart, op. cit., p. 66. 


337 


III. KATEDOKRATIJA 


fidei, kuriame išvardijo (greta kita ko) dvidešimt penkis „pra- 
sižengimus“, pagal kuriuos galėjo būti atpažinti išdavikiškieji 
conversos. Tarp jų buvo ne tik slaptas žydų priesakų laikyma- 
sis, bet ir tokie galbūt lengviau pastebimi blogo krikščionišku- 
mo požymiai: sakramentų vengimas, dirbimas sekmadienį, ne- 
sižegnojimas, niekada neminimi Jėzaus ar Marijos vardai, for- 
malus dalyvavimas mišiose. Prie šių jis pridūrė visus nusikalti- 
mus žydams priskiriamus liaudies (kaip antai ostijos vogimą), 
taip pat kai kuriuos naujus, pvz., „filosofinių diskusijų varinė- 
jimą“. Tad ir vėl matome, kaip imama bijoti žydo, ypač pasislė- 
pusio po conversos priedanga, neva generuojančio neramumus, 
sėjančio visuomenėje kitamanybe ir abejonę. 

Fra Alfonso kūrė tolesnio antisemitizmo etapo ideologiją. 
Pademonstravęs, kad įmanoma atpažinti slaptąjį žydą ne rasi- 
niu, bet religiniu pagrindu, jis paskelbė sprendimą: izoliavimas 
ir segregavimas. Gyventojai turėtų vengti įtariamųjų conver- 
sos, o valstybė turėtų atskirti juos nuo tikrųjų krikščionių fizi- 
niais barjerais. Tuo pat metu ir valstybė, ir Bažnyčia turėtų 
bendromis jėgomis susekti ir sunaikinti tuos conversos, kurie, 
praktikuodami judaizmą, teisiškai tampa eretikais. Labai smul- 
kiai jis aprašė vartotinus bausmių metodus, perimdamas juos 
iš senosios XIII a. Inkvizicijos. Tačiau taip pat užsiminė, esą 
turėtų būti nustatyta ir naujų, pritaikytų ypatingiems naciona- 
liniams Ispanijos poreikiams"*. 

Laikui bėgant valstybė priėmė Fra Alfonso programą. Dek- 
retą dėl segregavimo Kortesai priėmė 1480 m. Tolede. Tuo pat 
metu buvo kuriama speciali ispanų inkvizicija. Pirmieji inkvizi- 
toriai, tarp jų dominikonų generolas vikaras, buvo skiriami 
vesti centrinį tyrimą Andalūzijoje, vadovaujamą iš Sevilijos. 
Inkvizicija pradėjo darbą 1481 m. sausį ir per aštuonerius me- 
tus tenai sudegino ant laužo 700 Žmonių. Kai kurie šaltiniai 


136 Ibid., p. 10-19. 

teigia tokių buvus net 2 000'7. Tais pačiais metais ir Aragono- 
je nacionalinė inkvizicija pakeitė tradicinę popiežiaus inkvizi- 
ciją, o 1483 m. vasarį visa organizacija buvo sujungta bendru 
vadovavimu, kurį į savo rankas paėmė dominikonų prioras To- 
mas de Torguemada. Per nepilnus dvylika metų ši Inkvizicija 
nuteisė apie 13 000 conversos, vyrų ir moterų, už slaptą judaiz- 
mo praktikavimą. Inkvizicija ieškojo įvairiausių aukų, bet slap- 
tieji žydai sudarė vieną iš pagrindinių jų grupių. Per visą savo 
egzistavimą ji surinko iš viso apie 341 000 aukų. Iš jų per 32 000 
buvo gyvi sudeginti, 17 659 sudeginti atvaizdo pavidalu, o 
291 000 skirta lengvesnės bausmės. Didžiajai daugumai nužu- 
dytųjų mirties bausmę skyrė pirmieji penki generolai inkvizi- 
toriai prieš 1540-uosius metus, ir dauguma jų buvo žydų kil- 
més. Bet auto-da-fe ir toliau rinkosi aukas iki pat 1790 metu. 

Prioras Torquemada tapo karalienés Izabelés Kastilietés 
nuodémklausiu 1469-aisiais, tais pačiais metais, kuriais ji ište- 
kėjo už Aragonos karaliaus Ferdinando, - ši santuoka 1479 m. 
buvo vainikuota abiejų karalysčių susijungimu. Antižydišką 
politiką tam tikru mastu asmeniškai sukūrė šiedu monarchai. 
Jų įsteigta Inkvizicija turėjo nemaža priešininkų, tiek vidinių, 
tiek išorinių. Vienas ju — tai karalienės sekretorius Fernandas 
del Pulgaras, pats converso. Primui Toledo kardinolui arkivys- 
kupui Pedrui Gonzalesui de Mendozai adresuotame laiške, 
kurį buvo numatyta pagarsinti, Pulgaras skundėsi segregaci- 
jos ediktais, draudžiančiais atsivertėliams gyventi Gipuskojoje 
ir tuoktis su jos gyventojais ar mokytis mūrininko amato; jis 
pripažino, jog kai kurie atsivertėliai grįžta prie senojo tikėjimo, 
bet nurodė, kad bent Andalūzijoje esama apie 10 000 jaunų 
moterų conversos, niekad nepalikusių savo tėvų namų ir tiesiog 
besivadovaujančių jų pavyzdžiu, - jas visas sudeginti esą būtų 
137 Thid., p. 34, 40 išnaša; H. C. Lea, A atsiradimą. 138 Tikslius skaičius žr. 

nepaprastai Ziauru, ir tai tik paskatintu jas bégti. [ tai Torque- 
mados bendrai atsakė, neva esą geriau sudeginti keletą nekaltų 
nei leisti sklisti erezijai: „Geriau žengti į dangų su viena aki- 
mi, negu į pragarą - su abiem“. Vienintelis šio laiško rezulta- 
tas buvo Pulgaro pažeminimas iš karališkojo sekretoriaus į 
karališkojo metraštininko pareigas'??. 

Pontifikatas taip pat nepritarė Inkvizicijai — iš dalies dėl to, 
kad ji buvo karaliaus ir valstybės įrankis, nepavaldus popie- 
Ziui, o iš dalies ir dėl to, kad ji aiškiai Zeidé prigimtinį tei- 
singumą. 1482 m. balandį Sikstas IV pareikalavo Romai teisės 
išklausyti apeliacinius skundus, taip pat — kad kaltinamajam 
būtų pasakomi priešiškų liudytojų vardai ir bet kuriuo atveju 
jo asmeniniai priešai bei buvę tarnai negalėtų liudyti jo byloje, 
kad atgailaujantiems eretikams būtų leista, užuot stojus prieš 
teismą, išpažinti kaltę ir gauti išrišimą, be to, kad kaltina- 
miesiems būtų leista pasirinkti gynėją. Ferdinandas katego- 
riškai atmetė visus šiuos reikalavimus ir atsakydamas atkak- 
liai tvirtino, jog jam esą svarbiausia pačiam skirti inkvizito- 
rius, nes kai šiai sistemai vadovavusi vien Bažnyčia, erezija 
esą vešėte vešėjusi. Popiežiai nesiliovė protestuoti, tačiau nie- 
ko nelaimėdavo!“*“. 

Ir Ferdinandas, ir Izabelė teigė veikią skatinami vien tiktai 
ortodoksinio ir katalikiško uolumo. Abu įnirtingai neigė norėję 
pasisavinti nuteistųjų eretikų turtą, — šituo juos kaltino priešai 
amžininkai, o vėlesniais laikais - istorikai. Laiškuose savo agen- 
tams Romoje Izabelė protestavo, esą ji nė pirštu nepalietusi 
„nė vieno maravedžio“ iš konfiskuotosios nuosavybės, — esą 
dalis tų pinigų paversta kraičio fondu Inkvizicijos aukų vai- 
kams, o tie, kurie teigia, neva ją valdanti meilė pinigams, esą 
melagiai: ji gyrėsi, jog iš aistringo atsidavimo tikėjimui suZlug- 
džiusi karališkuosius miestus, pavertusi juos ištuštėjusiais bei 


13? Beinart, op. cit., p. 36-42. 9 Lea, 
op. cit., I, p. 178. 

apleistais ir nualinusi ištisas sritis. Ferdinandas taip pat pa- 
brėžė, jog karališkasis iždas patyrė nuostolių, bet tvirtino, esą 
visi veiksniai buvę kruopščiai pasverti, prieš priimant spren- 
dimą skelbti nacionalinę Inkvizicijos kampaniją, ir karališkoji 
šeima „teikianti pirmenybę tarnystei Viešpačiui Dievui, o ne 
savo labui [...] neatsižvelgdama į jokius i3skaiciavimus"'!*. Iš 
tiesų tikriausiai abu monarchai vadovavosi religinių bei finan- 
sinių motyvų samplaika ir - dar svarbiau - troškimu emociš- 
kai suvienyti ir centralizuoti savo skirtingas ir susikaldžiusias 
valdas. Bet užvis labiausiai jie buvo įkliuvę į grėsmingos, beas- 
menės antisemitizmo logikos pinkles. Istorija ne kartą yra pa- 
liudijusi, kad toji logika įgyja savą galią ir reikšmę. 

Haimo Beinarto Siudad Reale studija atskleidžia apgailėtiną 
žmogaus degradavimo paveikslą. Priešiškų liudytojų vardai 
būdavo slepiami, norint išvengti šeimų kraujo keršto, bet tatai 
suteikė Inkvizicijai jos patį pikčiausią aspektą, būtent todėl, 
kad daugelis informatorių veikė skatinami pagiežos, ypač tur- 
tingiems ir iškiliems Žmonėms. Juanas Gonzalesas Pintado, 
ėjęs dviejų karalių sekretoriaus pareigas, natūraliai buvo įgi- 
jęs priešų: už tai jis gyvas sudegintas. Dar pragaištingiau liudy- 
davo vyrai prieš žmonas ir atvirkščiai, sūnūs prieš tėvą, bro- 
liai prieš seseris. Vienas iš pikčiausių skundikų buvo Fernanas 
Falconas, liudijęs pomirtiniame savo tėvo teisme, - jo tėvo, re- 
gis, vadovauta vietos slaptų žydų bendruomenei: „Visa, kas 
pasakyta apie jį kaltinamajame akte, yra teisinga, ir dar dau- 
giau — užtektų primarginti pilną popieriaus lapą“. Falconas 
liudijo visuose Siudad Reale teismo procesuose, vykusiuose 
1483-1485 -m., o mėgstamiausia jo frazė, apibūdinanti kalti- 
namąjį buvo „žydas visais atžvilgiais“. Apie vieną - Karoliną 
de Zamora - jis pareiškęs „pasirūpinsiąs, kad ją sudegintų, 
nG A, Bergenroth, red., Calendar of — Beinart, op. cit., p. 28. 142 Cit. i$ Baer, 

net jei jam pačiam tektų atbüti tris dešimtis pragaro ratų“; iš 
tikro pražūtingiausiai prieš ją liudijo jos pačios sūnus, vienuo- 
lis, prisiekęs pamatyti ją ant laužo, nors jai pavyko atsipirkti 
nuplakimu. Daugumas kaltinamųjų moterų pasirodydavo esą 
ne tik dievobaimingos, bet ir išsimokslinusios. Leonorai Gon- 
zales pasisekė pabėgti į Portugaliją. Teismas įgaliojo jos sūnų, 
Juaną de la Sierra, vykti Portugalijon ir įkalbėti ją grįžti. Jis 
taip ir padarė, motina grįžo, buvo tardoma, nuteista ir gyva 
sudeginta. Kai kuriems pavykdavo pabėgti. Kiti mėgindavo, 
bet juos sugaudavo. Turtingiausias miesto converso, Sancho de 
Ciudadas, nusipirko laivą ir su šeima išplaukė į Valensiją, bet 
vėjai atplukdė juos atgalios, jie buvo sučiupti ir visi sudeginti 
Tolede. Sėkmingai pasprukusių teisdavo ir degindavo atvaiz- 
dus. Jei žmogų pripažindavo kaltu po mirties, jo palaikai būda- 
vo ekshumuojami ir taip pat sudeginami - tatai turėdavo sim- 
bolizuoti numanomą jo likimą pragare!“, 

Pasitaikydavo ir vienas kitas išteistas. Bet paprastai įrody- 
mų užtekdavo į valias. Šiuo laikotarpiu Siudad Reale reikėda- 
vo tik dukart griebtis kankinimų. Daugelis nuteistųjų aiškiai 
griežtai laikėsi žydų Įstatymo. Viena moteris įkliuvo, nes buvo 
pastebėta deganti šabo žvakę išvakarėse, kad kitą dieną netek- 
tų Ziebti Žiburio; kita — nes atsisakė gerti iš tos pačios taurės 
kaip ir žmogus, prieš tai valgęs kiaulieną; daugelį pražudė 
griežtas ritualinio skerdimo įstatymų laikymasis. Ne visiems 
būdavo skiriamas mirties nuosprendis. Atsižadėjęs senojo tikė- 
jimo converso galėdavo gauti kalėti — gal net iki gyvos gal- 
vos, - O šį nuosprendį būdavo galima pakeisti bauda (jeigu 
nuteistasis būdavo turtingas). Bet jam tekdavo bent metus dė- 
vėti ašutinę su dviem geltonais kryžiais, kartais ir visą gyveni- 
ma, o jei to nedarydavo - būdavo pripažįstamas relapso ir sude- 
ginamas. Jis taip pat privalédavo teikti Inkvizicijai informaci- 


143 Beinart, op. cit., p. 130—135; 204- of the Spanish Inquisition in Ciudad Real, 
231. Zr. taip pat jo Records of the Trials 3 tomai, Jerusalem, 1974-1980. 

ja, o nepakluses šiam įpareigojimui būdavo pripažįstamas 
„Maištininku prieš Bažnyčią“ ir taip pat sudeginamas. Tokiam 
žmogui skiriamos pozityvios ir negatyvios bausmės sudaryda- 
vo ilgiausią sąrašą: jam būdavo uždrausta eiti bet kokias pa- 
reigas iki pat miesto šauklio ir naudotis jų teikiamomis privile- 
gijomis, verstis gydytojo, teisininko ar notaro praktika, nešiotis 
ginklą, priiminėti pinigų sumas ar prekes, kalti akmenį, laikyti 
smuklę, jodinėti arkliu ar keliauti vežimu bei karieta, dėvėti 
auksą, sidabrą, perlus, bet kokius brangakmenius, šilką ir bro- 
kata, Zeldintis barzda!^. Šiuos draudimus paveldédavo ir vai- 
kai — moteriškos lyties iki pirmos kartos, vyriškos iki antros!*. 

Gaves impulsa, 3is jnirtingas persekiojimas tesési dvylika 
metu ir neaplenkė nė vienos Ispanijos žydų bendruomenės. 
Jos patyrė baisingus nuostolius ir vargą, bet kampanijos rezul- 
tatai pasitarnavo tik tam, kad atskleistų valdžiai „žydų proble- 
mos“ rimtumą. Šie įvykiai sutapo su galutiniu senosios maurų 
karalystės Granados nukariavimu - 1492 m. sausio 2 dieną 
reyos catholicos triumfuodami įžengė į kritusį miestą. Ši triuški- 
nanti pergalė papildė Ispanijos valstybę dar visa virtine žydų, 
taip pat musulmonų bendruomenių. Susitvarkyti su žydais - 
atvirais ar slaptais - tapo vos ne pagrindiniu vyriausybės uZ- 
daviniu. Kalėjimai lūžte lūžo. Dešimtys tūkstančių kentė namų 
areštą, neretai ir badavo. Nebepajėgdami atriboti conversos nuo 
žydų įprastinėmis inkvizicinio tyrimo priemonėmis, kurstomi 
godžių, grobio ištroškusių šalininkų, reyos pasiryžo milžiniš- 
kam valios aktui, siekdami rasti „galutinį sprendimą“. Kovo 
31-ąją jie pasirašė Išvarymo nuosprendį, paskelbtą po mėne- 
sio: juo iš Ispanijos buvo fiziškai išvaromi visi Žydai, nesutin- 
kantys tučtuojau atsiversti. 

Tuo metu karalystėje vis dar buvo apie 200 000 žydų. Apie 
demoralizuotą žydų bendruomenės būklę, o sykiu ir apie vis 


LR Lea, op. cit., iii, p. 83. Ho Beinart, 
op. cit., p. 194. 

dėlto stiprų ju jausta prieraišumą Ispanijai, šaliai, kur praei- 
tyje Žydai gyveno ramiausiai ir saugiausiai, — apie visa tai by- 
loja tas faktas, kad nepaprastai daug žydų, taip pat vyriausia- 
sis rabinas ir dauguma iškiliausių šeimų pasirinko krikštą. Apie 
100 000 perbėgo Portugalijos sieną, o iš ten savo ruožtu buvo 
išvaryti po ketverių metų. Apie 50 000 per sąsiaurį persikėlė į 
Šiaurės Afriką arba laivu išplaukė į Turkiją. 1492-ųjų liepos 
pabaigoje išvarymas buvo įvykęs faktas. 

Ispanijos žydų pasaulio sunaikinimas buvo reikšmingiau- 
sias žydų istorijos įvykis nuo II a. po Kr. vidurio. Žydų gy- 
venta Ispanijoje nuo antikos, galbūt ir nuo Saliamono laikų, ir 
tenykštė bendruomenė buvo įgijusi ryškių bruožų. Tamsiai- 
siais amžiais bei ankstyvaisiais Viduramžiais žydai galėjo būti 
skirstomi į dvi grupes: tų, kurie palaikė ryšį su Babilono aka- 
demijomis, ir tų, kurie sieja save su Palestina. Maimonido Fus- 
tate egzistavo dvi tokios bendruomenės, kiekviena su savo si- 
nagoga (ir trečioji —- karaitų). Tačiau nuo XIV a. tiksliau būtų 
kalbėti apie Ispanijos žydus, arba sefardus, — terminas kilęs iš 
iškreipto senojo Ispanijos pavadinimo - ir aškenazius, arba 
Vokietijos žydus, sklindančius iš Pareinės Zemiu!^*. Sefardai 
sukūrė savo ispanų-žydų kalbą, ladino arba judezmo, kuria 
kadaise būdavo rašoma rabinų kursyviniu raštu, skirtingai nuo 
moderniojo (iš tikrųjų aškenaziškojo) hebrajų kursyvinio raš- 
to. Jie buvo mokslingi, linkę į literatūrą, turtingi, nepaprastai 
besididžiuoją savo kilme, kupini pasaulietiškos patirties, nere- 
tai mėgstą malonumus ir ne pernelyg griežti, - jie vadovavosi 
liberaliu Juozapo Karo kodeksu. Sefardai buvo tiltas, jungian- 
tis lotynų pasaulį ir arabų kultūrą, ir klasikinio mokslo bei 
filosofijos perdavimo kanalas. Garsėjo kaip brangiųjų metalų 
bei akmenų meistrai, matematikai, tikslių prietaisų gaminto- 
jai, tikslių žemėlapių bei navigacinių lentelių sudarinėtojai. 


M6 Dėl skirtumų Zr. H. J. Zimmels, Ashkenazim and Sephardim, New York, 

Dabar ši gausi ir talentinga bendruomenė pasklido po visą 
Viduržemio ir musulmoniškąjį pasaulį, o iš Portugalijos antroji 
sefardų diaspora nusidriekė į Prancūziją bei šiaurės vakarų 
Europą. Daugelis priėmė krikščionybę ir įnešė į jos pasaulį sa- 
vo ženklus. Pavyzdžiui, Kristupas Kolumbas oficialiai buvo ge- 
nujietis, bet itališkai rašyti nemokėjo ir, galimas daiktas, buvo 
kilęs iš Ispanijos žydų šeimos. Tarp Italijoje gyvenusių žydų 
vardas Colon buvo plačiai paplitęs. Kolumbas gyrėsi savo ry- 
šiais su karaliumi Dovydu, mėgo žydų bei marrano bendriją, 
turėjo ZydiSku prietarų, o jo globėjai Aragonos dvare buvo 
daugiausia naujieji krikščionys. Naudojosi Abrahamo Zacuto 
sudarytomis lentelėmis ir Juozapo Vecinho sureguliuotais in- 
strumentais. Netgi Kolumbo vertėjas Luisas de Torresas buvo 
žydas - nors ir pasikrikštijęs prieš pat jiems išplaukiant į Ame- 
riką. Taigi Žydai, praradę Ispaniją senajame pasaulyje, padėjo 
atkurti ją naujajame”. Sefardai kraustėsi ir į Prancūziją, ir čia 
jų poveikį būdingai iliustruoja ZaiZaruojantis, bet sykiu rafi- 
nuotas Michelis de Montaigne'is, kurio motina Antoinette 
Louppes buvo tiesioginė Ispanijos žydų palikuonė". Tai, ką 
prarado Ispanija, laimėjo kiti kraštai, ir ilgainiui sefardų dias- 
pora pasirodė nepaprastai kūrybinga ir turėjo lemtingos reikš- 
més žydų raidai. Tačiau anuomet Ispanijos žydų išvarymas 
jiems regėjos kaip nepataisoma katastrofa. 

O ji nebuvo dar ir vienintelė. Besibaigiant europiniams Vi- 
duramžiams, - žydų Viduramžiai dar tęsėsi iki paskutiniųjų 
XVIII a. dešimtmečių, - jie bent kurį laiką liovėsi reikšmingai 
turtinti Europos ekonomiką ir kultūrą. Žydai liovėsi buvę nepa- 


47 M. Kaiserling, Christopher Columbus 
and the Participation of the Jews in the 
Portugese and Spanish Discoveries, Lon- 
don, 1907; C. Roth, Who was Colum- 
bus?, kn. Personalities and Events, p. 
192. 8 The Jewish Ancestry of Michel 
de Montaigne, kn. Personalities and 

keičiami, todėl juos imta atmesti. Dar anksčiau negu išvary- 
mas iš Ispanijos buvo ne vienkartiniai išvarymai Vokietijoje 
bei Italijoje. 1421 m. žydai išvaryti iš Vienos ir Linco, 1424 — iš 
Kelno, 1439 — iš Augsburgo, 1442 - iš Bavarijos (ir darsyk 1450- 
aisiais), o 1454 metais - iš karališkųjų Moravijos miestų. 1485 m. 
jie buvo išmesti iš Perudžijos, 1486 iš Vičencos, 1488 iš Parmos, 
1489 iš Milano bei Lukos, o žlugus filosemitams Medičiams - 
iš Florencijos ir iš visos Toskanos (1494). Dešimtmečio pabaigo- 
je jie buvo išvaryti taip pat ir iš Navaros karalystės. 

Vienas išvarymas išprovokuodavo kitą, nes bėgliai užplūs- 
davo miestus, jau ir taip talpinančius daugiau žydų nei būda- 
vo pageidautina jų tuometiniams valdovams. XV a. pabaigoje 
Italijoje žydai vien laikė lombardus bei skolindavo smulkias pi- 
nigų sumas neturtingiesiems. Net atsilikusioje Romoje žydų 
bankininkų vaidmuo smuko”. Vos krikščionių gildijos pakan- 
kamai sustiprėdavo, jų nariai išsireikalaudavo, kad žydams 
būtų uždrausta verstis bankininkyste ar amatais. Iki 1500-ųjų 
m. Italijoje, Provanse ir Vokietijoje žydai buvo bemaž visiškai 
išstumti iš plataus masto prekybos bei pramonės. Todėl jie 
slinkosi tolyn į rytus, į menkiau išsivysčiusias teritorijas — iš 
pradžių į Austriją, Bohemiją, Moraviją, Sileziją, tada į Lenkiją, 
Varšuvą ir Krokuvą, Lvovą, Lietuvos Brastą ir Lietuvą. Žydų 
aškenazių pasaulio demografinė ašis pasislinko keletą šimtų 
mylių į rytų-vidurio bei rytų Europą. Čia taip pat neišvengta 
neramumų - antižydiški maištai Lenkijoje kilo 1348-1349, 1407 
ir 1494 metais; kitais metais jie buvo išvaryti iš Krokuvos ir iš 
Lietuvos. Visus šiuos kraustymusis ir išvarymus siejo tarpusa- 
vio ryšys. Kadangi rytuose žydai buvo labiau reikalingi, jie su- 
gebėdavo išsilaikyti; 1500 m. Lenkiją laikė žydams saugiausia 
Europos vieta. Netrukus ji tapo aškenazių pasaulio širdimi. 

Galima būtų tikėtis, kad Europos žydų nuosmukis ir nu- 


19 L, Poliakov, Les Banquiers juifs et le Saint Siege du XIII au XVII siecles, Pa- 
ris, 1965, p. 80-84, 147-156. 

skurdimas, taip pat faktas, kad vėlyvaisiais Viduramžiais jų 
indėlis į ekonomiką bei kultūrą sumenko, turėjo jei ir ne su- 
griauti, tai bent aptirpdyti aplink juos išaugusią neapykantos 
sieną. Bet taip neįvyko. Kaip ir kitos iracionalaus elgesio for- 
mos, antisemitizmas neatliepė ekonomikos dėsnių. Priešingai: 
nelyginant koks piktybinis organizmas, jis gimdė vis naujas sa- 
vo atmainas. Ypač Vokietijoje ėmė rastis atskira, grasi antise- 
mitizmo ikonografija, būtent Judensau. 

Viduramžių protas su didžiuliu pomėgiu visus pasaulio 
aspektus vertė įvaizdžiais. Dalį milžiniškos panoramos to gy- 
venimo, kuris knibždėjo ir virė, pavyzdžiui, ant katedrų sienų, 
sudarė krikščionybės ir judaizmo konfliktas. Tačiau skulpto- 
riai jį vaizdavo vien teologinėje plotmėje. Mėgstamiausia įvaiz- 
džių pora, neretai įstabiai perteikta, būdavo triumfuojanti baž- 
nyčia ir sielvartaujanti sinagoga. Viduramžių skulptoriai ne- 
sileisdavo į antisemitines temas; niekada nevaizduodavo žy- 
do - lupikautojo, šėtoniško padaro, nuodijančio šulinius, Zu- 
dančio krikščionių jaunimą ar kankinančio ostiją. 

Tačiau grafikos menuose būta kitų žydams taikomų įvaiz- 
džių: aukso veršis, pelėda, skorpionas. Vokietijoje į Viduramžių 
pabaigą pradėjo rastis naujas — kiaulės — įvaizdis. Šis motyvas 
iš pradžių nesuvoktas kaip poleminis, bet pamažu jis ėmė sim- 
bolizuoti visus nešvarius Žmones, nusidéjélius, eretikus, o pir- 
miausia — Zydus'?. Matyt, jis neperžengė vokiečių kultūros 
veikiamų žemių ribų; užtat čia tapo dažniausiai pasitaikančiu 
motyvu žydui Žymėti, o kartu - stipriausiu ir tvariausiu iš 
juodinamuju stereotipu?!. Šis įvaizdis įgaudavo pačių įvairiau- 
sių atgrasių pavidalų. Žydai būdavo vaizduojami garbinantys 
kiaulę, žindantys jos spenius, bučiuojantys jos pasturgalį, ryjan- 


T. Shachar, The Judensau: A Medieval Stereotypes, Amsterdam, 1960; žr. taip 
Anti-Jewish Motif and its History, Lon- pat H. Fiscg, The Dual Image, New 
don, 1974. C.H. J. Duijker, N. H. York, 1971. 

Frijda, National Character and National 

tys jos išmatas. Primityvesnio tipo liaudies menininkui šis mo- 
tyvas teikė plačias galimybes, padovanodamas jam taikinį, ku- 
riam negaliojo jokios įprastinės gero skonio bei tono taisyklės, 
kurį vaizduojant ne tik priimtinos, bet ir neabejotinai pagirti- 
nos buvo grubiausios nešvankybės. Iš tikrųjų visiškai aišku, 
kad šio įvaizdžio populiarumą ištisus 600 metų sąlygojo pir- 
miausia jo sodrus nepadorumas. Išradus spaudą, jis plačiai pa- 
plito ir Vokietijoje tapo tiesiog visur esančiu. Pasitaikydavo ne 
tik knygose, bet ir nesuskaičiuojamoje gausybėje graviūrų, ta- 
pybos darbų ir akvarelių, ant lazdų rankenų, fajanso ir porce- 
liano. Begalinis šio įvaizdžio kartojimas padėjo įsisiūbuoti 
procesui, kuriam Vokietijoje buvo lemta įgyti didžią bei tra- 
gišką reikšmę: būtent, žydo dehumanizavimui. Jau giliai buvo 
įsišaknijusi idėja, esą žydai Zinoje tiesą, bet ją atmete, mieliau 
sutikdami darbuotis su tamsybių jėgomis, - o todėl jie negalį 
būti žmonės krikščioniškąja prasme. Prigimčiai priešingi ir ne- 
žmoniški žydo santykiai su vadinamąja Judensau dar labiau 
įtvirtino ją vokiečių liaudies sąmonėje. O jei kuri nors asmenų 
kategorija nesanti žmogiška, tai ją esą galima sėkmingai paša- 
linti iš visuomenės. O tai iš tikrųjų jau vyko. Nes toli gražu ne- 
išnykusios neapykantos sienos buvo keičiamos tikromis, ryš- 
kėjant europinio geto apybraižoms. 


IV. GETAS 


DIDŽIOJI SEFARDU DIASPORA, 
1492 M. PASKLIDUSI I$ ISPANI- 
JOS, O 1497-AISIAIS - I$ PORTU- 
galijos, sujudino visur gyvenancius 
žydus, nes gausiai miestus užplūdę 
pabėgėliai paprastai paskatindavo 
išvaryti žydus ir iš tenai. Nemaža 
žydų, beveik visiškai nuskurdinti, 
neįsileidžiami ten, iš kur žydai jau 
būdavo išvaryti, ėmė keliauti ir verstis smulkia prekyba. Visiš- 


kai ne sutapimas, kad Amžino žydo legenda įgijo brandų pavi- 
dalą kaip tik šiuo metu. Istorija apie žydą, kuris sudavė Kris- 
tui pakeliui į Golgotą ir todėl buvo pasmerktas klajoti iki ant- 
rojo atėjimo, pirmąkart papasakota 1223 m. vienoje Bolonijos 
kronikoje; po penkerių metų savo Istorijos žieduose ją užrašė 
Rodžeris Vendoverietis. Bet tik pirmaisiais XVI a. dešimtme- 
čiais šis Klajūnas tapo Ahasveru, archetipiniu žydu prekeiviu — 
senu, barzdotu, skarmaluotu, liūdnu negandos nešėju!. Šlezvi- 
go vyskupas tvirtino 1542 m. jį matęs vienoje Hamburgo baž- 
nycioje, o po to, kai išspausdintos paplito apie šimtą ar dar 
daugiau šios liaudies pasakos atmainų, jis kartkartėmis vis pa- 
sirodydavo: 1603 m. Liubeke, 1604 m. Paryžiuje, 1640 m. Briu- 
selyje, 1642 m. - Leipcige, 1721 m. - Miunchene, 1818 m. - 
Londone. Apie jį prirašyta gausybė literatūros. Žinoma, ke- 
! A. K. Anderson, The Legend of the the Jews, New York, 1952, 11, p. 177- 


Wandering Jew, London, 1965; S. W. 182; Encyclopaedia Judaica, t. 16, p. 
Baron, Social and Religious History of | 259-263. 

lius myné ir nesuskaičiuojama daugybė tikrų klajojančių žydų: 
Renesanso ir vėlesniais laikais žydų situacija tapo būdinga, - 
jie vėl, kaip Abraomas, virto „ateiviais ir keleiviais“. 

Vienas iš tokių klajūnų buvo Saliamonas ibn Verga (apie 
1450 - apie 1525), gimęs Malagoje, išvarytas iš Ispanijos, tada 
iš Portugalijos, 1506 m. atsidanginęs Italijon ir po ją keliavęs. 
Nežinome, kur jis galų gale įsikūrė - jei apskritai įsikūrė, — 
bet kurį laiką praleido Romoje. Ten jis parašė knygą Sevet Je- 
huda („Judo lazda“), kurioje galų gale klausė: kodėl gi žmonės 
nekenčia žydų? Šis rašinys gali būti vadinamas pirmuoju žydų 
istorijos veikalu nuo Juozapo Flavijaus Senovės, parašytos prieš 
1400 metų, mat Ibn Verga nupasakoja ne mažiau kaip šešias- 
dešimt keturis žydų persekiojimus. Parašydamas šią knygą, 
jis davė kad ir silpną, bet visgi ženklą, jog ima grįžti žydų 
istorinė savimonė. 

Apgailėtiną žydų padėtį krikščioniškoje Europoje liudija 
tai, kad Ibn Vergai nepavyko išspausdinti savo knygos per 
visą gyvenimą, ir ji pirmąsyk išvydo dienos šviesą apie 1554 m. 
Turkijoje. Ir vis dėlto Ibn Verga buvo Renesanso Žmogus, racio- 
nalistas, skeptikas, mąstantis nepriklausomai. Jis labai kritiškai 
žiūrėjo į Talmudą, pasišaipydavo iš Maimonido, parodijavo 
Judo Halevio pažiūras. Įsivaizduojamų dialogų forma jis išjuo- 
kė nemažą žydų mokslo dalį. Jei žydai esą prispausti, tai ne- 
mažu mastu dėl savo pačių kaltės. Jie esą išdidūs, bet tuo pat 
metu pernelyg pasyvūs ir per daug kliaująsi Dievu; linkę puo- 
selėti viltis ir nuolankiai paklusti, jie esą apleidę tiek politiką, 
tiek karybą ir todėl palikę „dvigubai nuogi“. Nei žydai, nei 
krikščionys nė už ką nepripažįsta argumentų, remiančių prie- 
šingus požiūrius; ir vieni, ir kiti pakenčia prietarus bei legen- 
das. Jei krikščionys esą netolerantiški, tai žydai — nelinkę prisi- 
taikyti. Jis nurodė, jog beveik visuomet „Ispanijos ir Pran- 
cūzijos karaliai, diduomenė, išsilavinę sluoksniai ir visi kilnūs 
žmonės esti draugiški žydų atžvilgiu“; prietarai paprastai ran- 

dasi daugiausia tarp neišprususių žmonių, prastuomenės. „Nie- 
kuomet neteko sutikti protingo žmogaus, kuris nekęstų Zy- 
dų“, - sako jo knygoje vienas išminčius, - „ir nekenčia jų tik- 
tai liaudis. O tam esama pagrindo - žydas arogantiškas ir visad 
geidžia valdyti; niekuomet nepagalvotum, kad jie - tremtiniai 
ir nuo vienos prie kitos tautos stumdomi vergai. Anaiptol, jie 
stengiasi pasirodyti esą ponai ir viešpačiai. Todėl žmonės jiems 
ir pavydi“?. Kodėl žydai nemėginą pralaužti prietarų sienas, 
elgdamiesi kukliau ir santūriau, patys skelbdami religinę tole- 
ranciją ir supratimą?“ 
lavinusį žydų skaitytoją, kuris suprastų jo kritikos teisingumą. 
Tad jo priekaištais iš dalies reikia tikėti. Bet mūsų turimi duo- 
menys neleidžia manyti, jog priežastis, dėl kurios žydus pul- 
davo, paprastai būdavo nepakenčiamas pasipūtimas. Paprastai 
neramumus sukeldavo plūstantis svetimų žydų srautas, kritiš- 
kai padidindavęs sėsliai toje vietoje gyvenančių žydų skaičių. 
Pavyzdžiui, Venecijoje jie susidurdavo su šiokiu tokiu pasi- 
priešinimu, nors tai buvo jau nuo X a. viena stambiausių pre- 
kiaujančių valstybių ir žydai, savaime suprantama, joje kūrėsi. 
XIII a. juos sustūmė į Spinalungos salą Giudekoje; kitais tar- 
pais jie būdavo verčiami gyventi sausumoje, Mestrėje. Jie priva- 
lėjo nešioti apvalų geltoną ženkliuką, paskui geltoną skrybėlę, 
dar vėliau - raudoną. Bet žydų ten visada gyveno. Jiems ne- 
blogai sekėsi. Jie reikšmingai prisidėjo prie Venecijos ekono- 
mikos plėtros, be kita ko, nemažu mastu - mokėdami specialius 
mokesčius. Turėjo chartiją, arba condotta, kuri buvo keliskart 
patvirtinta. 

1509 m. gegužį Kambrė lygos pajėgos sumušė venecijiečių 
armiją prie Agnadelo, ir kilus panikai gyventojai leidosi bėgti 
? Cit. iš L. Kochan, The Jew and his pernaturai Jew, London, 1967, p. 12. 


History, London, 1977, p. 39; Zr. taip 3 Encyclopaedia Judaica, t. 8, p. 1203- 
pat A. A. Cohen, The Natural and Su- 1205. 

iš terra firma į pagrindines salas. Tarp pabėgėlių buvo 5 000 
žydų, daugelis - imigrantai iš Ispanijos bei Portugalijos. Po 
dvejų metų pradėta raginti juos išvaryti, - tam postūmį davė 
pranciškonų ir dominikonų pamokslai. 1515-1516 m. ši agitacija 
pasiekė kulminaciją, ir valstybė priėmė sprendimą uždaryti 
visą žydų bendruomenę į vieną atskirą miesto dalį. Pasirinkta 
buvusios patrankų liejyklos vieta, žinoma kaip ghetto nuovo, 
toje centrinių salų dalyje, kuri buvo atokiausiai nuo Šv. Mor- 
kaus aikštės. Naujoji liejykla buvo paversta sala iškasus kana- 
lus, aptverta aukštomis sienomis, visi išorėn išeinantys langai 
užmūryti ir įrengti dveji vartai, kuriuos saugojo keturi sargy- 
biniai krikščionys; dar šeši sargybiniai patruliavo valtimis, ir 
visiems dešimčiai algas turėjo mokėti žydų bendruomenė; jai 
taip pat nurodyta išsinuomoti geto nuosavybę nuolatiniam nau- 
dojimui trečdaliu aukštesne kaina negu buvo nusistovėjusi“. 
Idėja apie atskirą kvartalą žydams buvo nenauja. Ji siekė 
antikos laikus. Tokį turėjo daugumas islamo miestų. Tamsiai- 
siais amžiais Europoje žydai neretai reikalaudavo segregacijos 
ir aukštų sienų kaip sąlygos jiems kurtis mieste. Tačiau veneci- 
jiečių pasiūlymui jie karštai nepritarė. Jis aiškiai buvo sumany- 
tas siekiant išgauti iš žydų kaimynystės maksimalią ekonomi- 
nę naudą (įskaitant specialiuosius mokesčius) ir tuo pat metu 
užtikrinti, kad žydai minimaliai socialiai kontaktuotų su liku- 
siaisiais gyventojais. Iš tikrųjų jiems turėjo būti leista užsiimti 
savo verslu dieną, per nepatogų nuotolį, o naktį jie privalėjo 
būti užrakinti. Tačiau venecijiečiai nenusileido, ir faktiškai 
galimas dalykas, kad ši sistema padėjo išvengti žydų išvary- 
mo apskritai, nors vėliau ne kartą siūlyta taip daryti. Pradžioje 
ghetto nuovo talpino daugiausia iš Vokietijos kilusius Italijos 
žydus. 1541 m. Levanto žydai buvo sukeldinti į gretimai esan- 
čią senąją liejyklą, arba ghetto vecchio. Galiausiai 1633 m. ši teri- 


* C. Roth, Jewish Communities: Venice, 
Philadelphia, 1930, p. 49. 


352 


IV. GETAS 


torija išplėsta, prijungus vadinamąjį ghetto novissimo, kuriame 
turėjo apsigyventi Žydai vakariečiai?. Tuo metu (1632 m.) gete 
buvo 2 412 žydų iš 98 244 Venecijos gyventojų. Išplėtus terito- 
riją, 1655 m. gete jau galėjo sutilpti beveik 5 000 žydų“. Kad 
įgytų teisę šitaip uždaryti gyventi, žydai mokėjo ne tik pap- 
rastus bei muito mokesčius, bet ir ypatingą metinį mokestį - 
10 000 dukatų, be to, dar priverstinę duoklę, per pirmąjį geto 
šimtmetį sudariusią bent 60 000 dukatų, tad iš viso suma siekė 
ne mažiau kaip 250 000 dukatų". 

Kodėl žydai taip kantriai pakluso šitokiai priespaudai? Kny- 
goje apie Venecijos žydus penkiasdešimt septynerius metus 
ten rabinavęs Simhah Luzzatto (1583-1663) teigia, kad Ibn Ver- 
gą taip erzinęs žydų pasyvumas buvo susijęs su tikėjimu: „Mat 
jie tiki, jog kiekvienas pastebimas juos paliečiantis pokytis [...] 
priklauso nuo aukštesnės priežasties, o ne nuo Žmogaus pas- 
tangu"*. Daugelį žydų anuomet pribloškė milžiniškos ir ka- 
daise turtingos bei įtakingos Ispanijos žydų bendruomenės 
nesugebėjimas bent kiek pasipriešinti žiauriam išvarymui. Kai 
kurie atkreipdavo dėmesį į visai priešingą žydų karingumą 
senovės laikais; kodėl gi žydai negalėtų būti panašesni į savo 
protėvį Mordechają? Jie cituodavo Esteros knygą: „O visi kara- 
liaus tarnai, kurie buvo rūmų angose, priklaupdavo ir nusi- 
lenkdavo Hamanui [...]. Vienas Mordechajas nepriklaupdavo 
ir jam nenusilenkdavo'?. Tačiau tas pats tekstas — tiek andai, 
tiek šiandieną žydų mėgstamiausias - teikė ir alternatyvų pa- 
mokymą: argi Estera, Mordechajo patarta, nenuslėpė esanti 
žydė? Ji „nebuvo pasisakius savo tėvynės ir tautos“, kaip nuro- 
dydavo tūlas marrano. Užsimaskavęs, slaptas žydas, lygiai kaip 
ir pasyvusis žydas, buvo senas kaip pati Biblija. Be to, buvo ir 


j C. Roth, The Origin of the Ghetto, kn. 46. 8 S. Luzzatto, Essay on the Jews of 
Personalities and Events in Jewish His- Venice, vert., Jerusalem, 1950, p. 122- 
tory, Philadelphia, 1961, p. 226. 123. ? Esteros 2, 3. 

* Roth, Venice, p. 106-107. 7 Ibid., p. 

Naamanas, kuris „nusilenkė Rimono namuose“. Tačiau žydai 
suvokė, jog Esteros knyga taip pat ir perspėjo, — mat piktava- 
lis Hamanas karaliui Ahasverui pasiūlė išžudyti visus žydus. 
1538 m. Bolonijoje išspausdintame Esteros knygos komentare 
Rabi Juozapas ibn Jahija nurodė, jog Hamano samprotavimas - 
esą žydai „karalystės žemėse yra išsisklaisčiusi [...] tauta“ ir dėl 
to nepajėgi priešintis — lygiai taip pat tikusi jiems ir jo laikais!“. 

Iš tikrųjų žydų bendruomenės susitaikydavo su priespau- 
da ir antrarūšių Žmonių padėtimi, jei tik ji turėdavo griežtai 
nustatytas taisykles, nuolatos ir despotiškai be jokio perspėjimo 
nekaitaliojamas. Labiausiai jie nepakentė nežinomybės. Getas 
žadėjo saugumą ir net savotišką patogumą. Daugeliu atžvilgių 
jis lengvino įstatymo laikymąsi, nes žydai jame būdavo sutelkti 
daiktan ir izoliuoti nuo pašaliečių. Jeigu segregavimas, Bažny- 
čios teigimu, saugojo krikščionis nuo nelabų kontaktų su žydais, 
tai jis taip pat sėkmingai saugojo ir žydus nuo pasaulietiškų 
įtakų. Galimas daiktas, Juozapo Karo (1488-1575) teisės kodek- 
sas, daugeliui ortodoksinių žydų kartų tapęs autoritetingu ha- 
lachos tekstu, buvo ir sumanytas sau pakankamam ir intro- 
spektyviam geto būviui. 

Gete žydai galėjo gyventi kad ir uždarą, bet intensyvų kul- 
tūrinį gyvenimą. Tačiau apsčiai būta ir tarptikybinių ryšių. 
Maždaug tuo metu, kai buvo sukurtas getas, krikščionių spaus- 
tuvininkas Danielis Bombergas Venecijoje įrengė hebrajišką 
spaustuvę. Bendradarbiaujant krikščionims, žydams ir atsi- 
vertėliams, pasirodė monumentalus abiejų Talmudų leidimas 
(1520-1523), kurio paginacija nuo to laiko išliko norminė. Žydai 
rinkėjai ir korektoriai būdavo atleidžiami nuo prievolės dėvėti 
geltoną skrybėlę. Radosi ir kitų hebrajiškų spaustuvių. Tad 
imta spausdinti ne tik klasikinius religinius veikalus, bet ir 
tuometinius žydų kūrinius. Populiarioji Karo kodekso sant- 


10 Cit. i$ H. H. Ben Sasson, red., A History of the Jewish People, vert., Har- 
vard, 1976, p. 691. 

rauka, Sulchan Aruch, buvo išleista Venecijoje, o 1574 m. pasi- 
rodė jos kišeninis leidimas, „idant, - kaip rašoma tituliniame 
puslapyje, - ją būtų galima nešiotis užantyje ir atsiversti bet 
kada ir bet kur, ilsintis ar keliaujant“. 

klestėjo. Ji buvo pasidalijusi į tris nacijas, - penentiečių iš Ispa- 
nijos, levantiečių, kurie buvo Turkijos piliečiai, ir Natione Tedes- 
ca, arba vokiškos kilmės žydų, - didžiausią ir mažiausiai pasi- 
turinčią dalį. Jiems vieniems buvo leista verstis pinigų skolini- 
mu, jie mokėjo itališkai, tačiau Venecijos pilietybės neturėjo. 
Net XVIII a. pabaigoje įstatymas teigė, jog „Venecijos miesto 
bei valstybės Žydai, taip pat joks kitas žydas negali pretenduoti 
nei naudotis kuria nors piliečio teise“'*. Shakespeare'as teisin- 
gai pabrėžia tai Venecijos pirklyje. Taip pat įtikinamai skamba 
jo Džesikos žodžiai, esą jos tėvo Šailoko namai pilnutėliai lobių. 
Lobstantys žydai palūkininkai neretai sukaupdavo kalnus neat- 
siimtų užstatų, ypač brangiųjų akmenų. Kad uždraustų jiems 
tvirkinančiai puoštis šiomis brangenybėmis, vietos vyresnybė 
priimdavo taupumo įstatymus; o iš tikrųjų Žydai patys nusi- 
statydavo prabangos draudimus, kad išvengtų „nuo mūsų akių 
nenuleidžiančių nežydų pavydo ir neapykantos“ "?. 

Nepaisant aprangos suvaržymų, Venecijos gete vis dėlto 
netrūko linksmybės. Vienas amžininkas aprašė Simchat Tora 
(Padėkos už Įstatymą) apeigas: 

Šį vakarą rengiamas lyg ir koks pusiau karnavalas, nes daug mer- 
ginų bei nuotakų persirengia, kad taptų neatpažįstamos, ir lanko visas 
sinagogas. Šiuo laikotarpiu jas užplūsta smalsumo atginti krikščionių po- 
nai ir ponios [...]. Dalyvauja visos tautos, ispanai, levantiečiai, portugalai, 
vokiečiai, graikai, italai ir kiti, ir kiekvienas gieda savo tarme. Kadangi 
instrumentų jie nenaudoja, tai vieni ploja rankomis virš galvos, kiti pliauk- 


11 J. Bloch, Venetian Printers of Hebrew Roth, The Background of Shylock, kn. 
Books, London, 1932, p. 5-16; Ency- Personalities and Events, p. 237. S Cit. 
clopaedia Judaica, t. 5, p. 197; t. 16, p. iš ibid., p. 250. 

101; t. 4, p. 1195-1197. 12 Cit. iš C. 

ši per šlaunis, kai kurie pirštais imituoja kastanjetes, dar kiti, brūžuodami 
savo dubletus, vaizduoja skambiną gitara. Trumpai tariant, skleisdami 
šiuos garsus, straksėdami ir šokdami, keistai vaipydamiesi bei rauky- 
damiesi, gestikuliuodami rankomis bei visomis kitomis kūno dalimis, jie, 
regis, mėgdžioja karnavalą.“* 


Instrumentais griežti neleido vien priešiškai nusiteikę rabi- 
nai. Daugumas jų nepritarė bet kokiam meniškam muzikavimui 
tuo pagrindu, neva tatai verčia be saiko kartoti šventus maldų 
žodžius, o ypač Dievo vardą, - jie ne itin įtikinamai įrodinėjo, 
jog neišpiususius žmones tai gali paskatinti manyti, kad esama 
dviejų ar daugiau Dievų. (XVI-XVII a. Anglijoje puritonai pa- 
našiais argumentais priešinosi polifoninei muzikai, reikalauda- 
mi kiekvienam maldos skiemeniui nepriskirti daugiau kaip vie- 
nos natos.) Senigalijoje, netoli Ankonos, aprašytas įnirtingas 
kivirčas tarp vietos rabino ir maestro di capella, Mordecai della 
Rocca: rabinas, remdamasis ilgiausiomis citatomis iš Talmudo 
ir kabalistinių raštų, įrodinėjo, kad muzika egzistuoja tik tam, 
kad išryškintų teksto prasmę, o visa kita tėra „juokdarystė“". 
Nepaisant to, XVII a. pradžioje Venecijos getas neabejotinai 
turėjo muzikos akademiją. Iš Cecilio Rotho studijų apie Rene- 
sanso Venecijos žydus sužinome, kad rigoristai dažnai skųsda- 
vosi geto gyvenimo prabanga ir pasaulietiškumu, taip pat italų, 
o ne hebrajų kalbai teikiama pirmenybe, - netgi buvo kilę rei- 
kalavimų įvesti maldas vietos kalba. Žydai rašė pjeses ir ma- 
tematikos, astronomijos bei ekonomikos veikalus — visus italų 
kalba. Jie taip pat išradingiausiai rasdavo argumentų, pateisi- 
nančių plaukiojimą gondola per šabą". Gete žydai turėjo savo 
mokyklas, bet jiems buvo leidžiama lankyti medicinos mokyklą 
gretimai esančioje Paduvoje ir ten įgyti laipsnį. Dažnas rabi- 
nas būtų mieliau regėjęs geto sienas aukštesnes. 


14 Ibid., p. 288-289. 15 I. Adler, The eval and Renaissance Studies, Harvard, 
Rise of Art Music in the Italian Ghet- 1967, p. 321-364. 16 Roth, Personali- 
to, kn. A. Altmann, red., Jewish Medi- ties and Events, p. 1-3. 

Iš tikrųjų, nors dažniausiai į istoriją įeidavo santykiai tarp 
žydų ir išorinio pasaulio, vis dėlto didžiumą laiko žydai labiau 
rūpinosi savais vidaus reikalais, kurie protarpiais būdavo aud- 
ringi. Tuo metu kai buvo organizuojamas Venecijos getas, Itali- 
jos žydų pasaulis audringai mėgino išreikalauti pasiaiškinimą 
iš Imanuelio ben Noah Raphael da Norsa, turtuolio, kuris val- 
dė Ferarą kaip tironas, talkinamas prisijaukinto rabino Davi- 
do Piazzighettone, priiminėdavusio jam naudingas sutartis. Jis 
sakydaves: „Štai sėdžiu savo mieste, tarp savo tautiečių, ir jei 
kas turi man kokių pretenzijų, teateina ir tetraukia mane į teis- 
mą“. Sakoma, prieš jį lenkdavosi ne tik žydai, bet ir krikščio- 
nys. Jo veikla iškilo aikštėn, kai Abrahamas da Finci patraukė 
jį į rabinų teismą Bolonijoje, teigdamas, esą Norsa apgaule pa- 
sisavino jo 5 000 florinų, rubiną ir smaragdą. Norsos sūnus, pa- 
reiškęs, kad tėvas išvykęs, atsisakė priimti raštą, sakydamas: 
„Šalin, jūs fresca di merda". Prijaukintasis rabinas taip pat atsi- 
sakė padėti ir sušuko: „Ką turiu bendra su tavim, putto di Ha- 
man?“ Bylą nagrinėjo pustuzinis rabinų teismų visoje Italijoje, 
ir nors dauguma pritarė Norsos priešininkams, šis turėjo tvirtą 
šalininką - Abrahama Mintza, kurio tėvas Rabi Judah Mintzas 
keturiasdešimt septynerius metus vadovavo Paduvos ješivai, 
o vėliau tapo Mantujos rabinu. Buvo plėšomi priešingos pusės 
laiškai bei raginimai atvykti į teismą; rabinams grasinama stul- 
pu bei krikščionių teismais. Kiekviena rabinų grupė kaltino 
kitą mokslingų protėvių bei išsilavinimo stoka; abi gyrėsi savo 
genealogijomis bei mokslingumu, ir ginčą dar tulžingesnį darė 
sefardu - aškenazių perskyra. Bolonijos Rabi Abrahamą Cohe- 
na Mintzas išvadino „sefardu paplonintu liežuviu [...]. Šėtonu 
skrynioje“. Cohenas atkirto: „Vadini mano protėvius aikštin- 
gais kunigais [...]. Aš didžiuojuosi tuo vardu [sefardo], nes 
mes, sefardai, šloviname Dievo vardą prieš visą pasaulį, ir aš 
tarp jų, ir patyrėme didžiausias pagundas [...]. Tu esi vargeta, 
netikėlis, melagis ir apgavikas [...]. Tu neišmanėlis, kvaiša, 

liurbis ir paikšas asilas“. Pasak jo, Mintzas visad vertesis plė- 
šikavimu ir svetimo gero grobstymu, skersai išilgai visą pasaulį 
pagarsėjęs kaip niekšas ir begėdis. Taip pat buvo sakoma, esą 
Mintzas užėmęs tėvo vietą tik todėl, kad gerai pūtęs šofar. Ga- 
lop į bylą buvo įtraukta per penkiasdešimt rabinų, kai kurie ir 
ne iš Italijos, ir Norsai teko pasiduoti. Jam kelti kaltinimai at- 
rodo neatremiami, tačiau, kita vertus, išlikęs bylos aprašymas 
priklauso priešiškos stovyklos rabinų plunksnai; abiejose pusė- 
se rabinus tarpusavy siejo vedybinės giminystės ryšiai, o gin- 
čus teisiniais-doktrininiais klausimais komplikavo kartų kar- 
tas trunkantys šeimų karai”. 

Norsos byla sudaro įspūdį, jog Italijoje gyvavo veiklios Zy- 
dų bendruomenių grupės, gebančios neblogai apsiginti. Kaip 
ir bet kas kitas, žydai klestėjo savo gabumų dėka. XVI a. Itali- 
joje cirkuliavo keletas istorijų apie nepaprastą žydų sėkmę. Pa- 
vyzdžiui, Abrahamas Colorni, enciklopedinio išsilavinimo žmo- 
gus, gimęs 1540 m. Mantujoje, įgijo stulbinamą inžinieriaus 
reputaciją tarnaudamas Feraros kunigaikščiams. Kaip ir Leo- 
nardo da Vinci, jis specializavosi karo įrenginių statyboje, kūrė 
minas, sprogmenis, konstravo pontoninius tiltus, sudedamas 
valtis, sulankstomas apgulties kopėčias bei įtvirtinimus. Abra- 
hamas Colorni sumeistravo pirmykštį kulkosvaidį iš 2 tūks- 
tančių arkebuzų, kurių kiekviena galėdavo iššauti 10 šūvių iš 
vienos kapsulės. Bet jis taip pat buvo ir žymus matematikas, 
sudarinėjo lenteles ir išrado naują veidrodinį metodą atstu- 
mams apskaičiuoti. Jis buvo puikus eskapologas. Rašė apie 
slaptuosius rašmenis ir pasmerkė chiromantijos meną. Greta 
kita ko jam dar puikiai vyko rodyti fokusus, ypač su kortomis. 
Nenuostabu, kad jis buvo pakviestas į akinantį Rudolfo II - 
imperatoriaus burtininko - dvarą Prahoje". 


17 A. Marx, A Jewish Cause Celebre in 1969, p. 107-154. 18 C. Roth, The 


Sixteenth Century Italy, kn. Studies in Amazing Abraham Colorni, kn. Perso- 
Jewish History and Booklore, New York, nalities and Events, p. 296. 

Vis dėlto šio spektro kitame gale buvo vargstantys žydai, 
tapdavę aukomis plataus masto nepaliaujamo karo, apėmusio 
Viduržemio pajūrį, - karo tarp krikščionių ir turkų metu žydai 
būdavo parduodami į vergiją. Žydai laikėsi politikos išsaugoti 
gerus santykius su abiem pusėmis. XV a. paskutiniame dešimt- 
metyje iš Ispanijos ir Portugalijos bėgantys žydai Konstantino- 
polyje buvo draugiškai sutinkami ir už tai padėjo sukurti ten 
vietinę ginklų pramonę. Osmanų Salonikuose gyvavusią žydų 
bendruomenę šie pabėgėliai stiprino, kol ji tapo viena iš di- 
džiausių pasaulyje: 1553 m. mieste jau gyveno per 2 000 žydų. 
Žydai prekiavo visame Levante, Egėjo ir Adrijos pajūryje, o tuo 
pat metu Venecijos žydai, remdamiesi savo ryšiais Balkanuose 
ir dar toliau rytuose, sugebėjo užvaldyti nemažą dalį miesto 
rytų prekybos. Žydai veikė ir iš kitų Italijos uostų, ypač Anko- 
nos, Livorno, Neapolio ir Genujos. Retas kuris prekybos lai- 
vas neturėdavo kartu plaukiojančio žydo verslininko. Bet vi- 
siems jiems kėlė grėsmę tiek Osmanų, tiek krikščionių karo 
laivai bei kaperiai. Žydus belaisvius ypač vertindavo, nes buvo 
manoma (dažniausiai teisingai), kad net jei jie patys būtų netur- 
tingi, tai vis tiek būtų galima įkalbėti kurią nors žydų bend- 
ruomenę juos išpirkti. 

Jei turkai pagrobdavo žydą iš krikščionių laivo, dėl jo išlais- 
vinimo būdavo deramasi iš Konstantinopolio. Venecijoje levan- 
tiečių ir portugalų žydų bendruomenės įkūrė specialią organi- 
zaciją žydams belaisviams išpirkinėti iš krikščionių, kurie per- 
imdavo juos iš turkų laivų. Jai išlaikyti žydai pirkliai mokėda- 
vo specialų mokestį nuo visų prekių, ir tai būdavo nelyg koks 
draudimas, mat jiems nuolat grėsė pavojus tapti grobikų auko- 
mis. Pagrindiniai grobėjai būdavo šv. Jono riteriai, savo būsti- 
nę Maltoje pavertę paskutiniu Europoje vergų prekybos centru. 
Žydus jie akylai stebėdavo ir imdavo juos net iš krikščionių lai- 
vų tuo pagrindu, esą jie pavaldūs Turkijai. Savo aukas riteriai 
laikydavo vergų barakuose ir nuolat parduodavo spekulian- 

tams, o šie mokėdavo už žydus brangiau nei už kitus; buvo 
manoma, jog visi Žydai - turčiai ir už juos galima gauti išpirką. 
Maltoje Venecijos žydai turėjo agentą, kuris pastebėdavo at- 
gabenamus belaisvius žydus ir, esant lėšų, organizuodavo jų iš- 
laisvinimą. Krikščionys savininkai išnaudodavo šią žydų siste- 
mą, reikalaudami neregėtų kainų. Kažkoks Judas Surnago, sep- 
tyniasdešimt penkerių metų, buvo nuogas įmestas į rūsį ir lai- 
komas du mėnesius, kad net apako ir nebepastovėjo ant kojų. 
Savininkas pagrasino išpešiąs jam barzdą ir blakstienas ir ap- 
kaustysiąs grandinėmis, jei žydų atstovas nesumokėsiąs 200 
dukatų. Sąlyga buvo įvykdyta, bet agentas atsisakė mokėti 
600 dukatų už Aaroną Afia iš Rodo, kurį taip pat skriaudė sa- 
vininkas spekuliantas: žydas pareiškė, jog šis prarasiąs kapitalą, 
jei vargšas žmogus nelaisvėje numirsiąs. Juozapui Levy taip ir 
nutiko, - savininkas, siekdamas išreikalauti didesnę kainą, jį 
mušė botagu, ir belaisvis pasimirė". 

Šis pasibaisėtinas verslas gyvavo tris šimtus metų. 1663 m. 
senas kromvelininkas Philipas Skipponas aprašė maltiškį vergų 
kalėjimą ir pažymėjo: „Žydai, maurai ir turkai čia verčiami ver- 
gais ir viešai pardavinėjami turgavietėje [...]. Iš kitų Žydai iš- 
siskiria geltono audeklo skiautele prie skrybėlės ar kepurės ir 
pan. Matėme turtingą žydą, paimtą nelaisvėn prieš metus ir tą 
rytą, kai lankėmės kalėjime, parduotą turguje už 400 eskudų. 
Kadangi turėjo Venecijos pasą, jis manėsi esąs laisvas ir suda- 
vė jį nupirkusiam pirkliui. Čia jis buvo tuoj pat sugrąžintas, 
jam nuskusta barzda ir galva, kojos surakintos milžiniška gran- 
dine ir paskirta 50 kirčių lazda per padus"?. Dargi 1768 m. 
Londono žydų bendruomenė pasiuntė 80 svarų sterlingų pa- 
dėti išpirkti žydų vergų siuntą Maltoje, ir tik po trisdešimties 
metų Napoleonas padarė šiai prekybai galą. 

Dėl žydų ryšių Osmanų imperijoje po išvarymo iš Ispani- 


19 C. Roth, A Community of Slaves, *? Cit. iš ibid., p. 114-115. 
kn. Personalities and Events, p. 112. 

jos daugelis italų laikė juos priešais. Tai buvo viena iš priežasčių, 
lygiagrečiai sąlygojusių segregavimo gete sistemą. Pavyzdžiui, 
liaudyje gyvavo įsitikinimas, esą per didžiąją 1565 m. apgultį 
jie mėginę padėti turkams užimti Maltą. Tačiau pagrindinis 
veiksnys, turėjęs įtakos žydų likimui XVI-XVII a. Europoje, 
buvo Reformacija. Ilgainiui protestantizmo atsiradimas atnešė 
žydams didžiulę naudą. Jis sugriovė monolitišką lotynų Eu- 
ropos vienybę. Tai reiškė, kad krikščionys nebegalėjo nė tikėtis 
sukurti vienos tikybos visuomenę. Tad iškilus protestantizmui, 
žydai nebebuvo atvirai izoliuoti kaip vienintelė nonkonformis- 
tinė grupė. Daugelyje Europos regionų reformacijos sąjūdis 
lėmė tai, kad suiro pikčiausių žydų priešų - dominikonų ir pran- 
ciškonų ordinai ir žlugo tokios institucijos kaip kunigijos celi- 
batas bei vienuolystė, kurios abi gerokai kenkė žydų interesams. 

Reformacija, besiremianti Renesanso mokslininkų veika- 
lais, taip pat atgaivino domėjimąsi hebraistika ir konkrečiai 
Senojo Testamento tyrinėjimais. Daugelis katalikybės apologe- 
tų kaltino žydus ir dar labiau marranos rėmus ir net įkvėpus 
protestantizmo mąstytojus. Patys žydai skleidė pasakas apie 
galingus krikščionis, kaip antai netgi Ispanijos karalių, neva 
jie esą kilę iš marranos ir slapta siekia krikščionijos žlugimo; 
pavyzdžiui, jų metraštininkai protestantizmo bangą Navaroje 
siejo su marranos įtaka. Tačiau maža tėra realių įrodymų, kad 
domėdamiesi Senuoju Testamentu, reformacijos šalininkai būtų 
įgiję prožydišką orientaciją. Tokie krikščionys hebraistai kaip 
Pico della Mirandola (1463-1494), Johannesas Reuchlinas (1455- 
1522), Sebastianas Munsteris, nuo 1528 m. déstes hebraju kal- 
bu Bazelio universitete, ir Philipas Melanchtonas (1497-1560) 
buvo taip pat priešiški judaizmui kaip ir dominikonai, nors 
Melanchtonas, pavyzdžiui, kritikavo šmeižtus dėl krikščionių 
kraujo ir kitus antisemitinius ekscesus. Jie atmetė Mišną ir Tal- 
mudą, o iš tikrųjų ir visus žydų komentarus, išskyrus dalį ka- 
balos. Svarbiausias iš jų, Erazmas, atmetė ir kabalą, o žydų 

moksla laiké nepaprastai pavojingu — daug pražūtingesniu ti- 
kėjimui nei Viduramžių scholastų obskurantizmas: „Nerasi nie- 
ko nepalankesnio ir priešiškesnio Kristui negu šis maras“*!. 
Kelno inkvizitoriui jis rašė: „Kas iš mūsų nedega neapykanta 
šiai Zmoniu padermei? [...] Jeigu krikščioniška nekęsti žydų, 
tai visi mes tikrų tikriausi krikščionys“. | 

Iš tiesų pačioje pradžioje žydai sveikino Reformaciją, nes 
ji suskaldė jų priešus. Taip pat tiesa ir tai, kad būtent Liuteris 
kreipėsi į žydus paramos, naujai pertvarkydamas Bibliją ir at- 
mesdamas popiežiaus reikalavimus. 1523 m. savo pamflete Das 
Jesus Christus ein geborener Jude sei jis įrodinėjo, jog dabar nebesą 
visiškai jokios priežasties, kodėl žydai negalėtų priimti Kris- 
taus, ir neprotingai vylėsi, kad jie puls masiškai atsivertinėti. 
Kai Žydai atkirto, jog Talmudas atveria dar geresnį Biblijos 
supratimą nei jo paties ir savo ruožtu paragino atsiversti į ju- 
daizmą, Liuteris pirmiausia užsipuolė juos dėl užsispyrimo 
(1526), o paskui, 1543-aisiais, nukreipė į juos savo rūstį. Jo 
pamfleta Von den Juden und ihren Lugen („Apie žydus ir jų me- 
lagystes"), išspausdintą Vitenberge, galima pavadinti pirmuoju 
modernaus antisemitizmo veikalu ir sykiu milžinišku žingsniu 
pakeliui į holokaustą. „Pirmiausia, - ragino jis, - reikia padeg- 
ti jų sinagogas, o visa, kas nedega, užberti žemėmis, idant 
joks žmogus niekados nė jų akmens ar peleno neregėtų“. Žydų 
maldaknyges esą reikia sunaikinti, o rabinams uždrausti pa- 
mokslauti. Tada dera susidoroti su žydų tauta, - „griauti ir nai- 
kinti“ jų namus, 0 tų namų gyventojus suvaryti po vienu stogu 
,nelyg čigonus, kad jie galop suprastų nesą mūsų žemėje po- 
nai“. Žydams esą reikia uždrausti rodytis keliuose bei turga- 
vietėse, atimti jų nuosavybę, o tada šiuos „nuodingus kirminus“ 
dera priversti dirbti ir pelnytis duoną „savo nosies prakaitu“. 


21 W. L. Gundersheimer, Erasmus, Hu- te, 26, 1963, p. 38-52. ?? Cit. iš J. I. 


manism and the Christian Kabbalah,- Israel, European Jewry in the Age of Mer- 
Journal of the Warburg Courtauld Institu- — cantilism, Oxford, 1985, p. 15. 

Paskutinė priemonė esanti išspirti juos lauk „visiems laikams"?. 
Savo tiradoje prieš žydus Liuteris sutelkė dėmesį į ju palūki- 
ninkystę ir tvirtino, esą jų turtai jiems nepriklausantys, nes 
„Jie juos išplėšė ir pavogė iš mūsų lupikaudami“. Lupikauto- 
jas, įrodinėjo Liuteris, 

yra dvigubai užsimaskavęs vagis ir žudikas [...]. Kas suryja, supüdo ir 
pavagia kito maistą, tasai žmogus įvykdo ne menkesnę žmogžudystę 
(jau ir taip jame glūdinčią) kaip tas, kuris marina žmogų badu ar jį nu- 
dobia. Taip daro palūkininkas ir štai sėdi sau ramus ant savo kėdutės, 
nors jo vieta — kyboti kartuvėse, kad jį lesiotų tiek pat varnų, kiek jis 
paglemžė auksinų. [...] Todėl nėra žemėje po Šėtono didesnio žmogaus 
priešo už pinigų lupiką ir palūkininką, nes jis nori būti viršum visų žmo- 
nių kaip Dievas [...]. Lupikavimas - tai didžiulė, milžiniška pabaisa, tarsi 
koks vilkolakis [...]. Ir kadangi mes lauZome ant rato ir kirsdiname pa- 
kelių plėšikus, žudikus ir įsilaužėlius, kaipgi nepalyginamai labiau tu- 
rėtume laužyti kaulus ir galabyti, [...] persekioti, prakeikti ir nukirsdin- 
ti visus lupikautojus! 


Liuteris nesitenkino plūsdamasis žodžiu. Dar prieš parašy- 
damas savo pamfletus, 1537 m. jis pasiekė, kad žydai būtų 
išvaryti iš Saksonijos, o penktajame dešimtmetyje išstūmė juos 
iš daugelio Vokietijos miestų; 1543 m. nesėkmingai mėgino 
įkalbėti kurfiurstą išvaryti žydus iš Brandenburgo. Jo šalininkai 
ten nesiliovė varyti prieš juos agitaciją: 1572 m. jie apiplėšė 
Berlyno sinagogą, o kitais metais galutinai pasiekė savo - žydai 
buvo išsiųsti iš visos šalies. Kita vertus, Jonas Kalvinas buvo 
palankiau nusiteikęs žydų atžvilgiu iš dalies dėl to, kad jis lin- 
ko sutikti su jais pinigų skolinimo už palūkanas klausimu; savo 
raštuose jis objektyviai perteikė žydų argumentus ir net susi- 
laukė kaltinimų iš savo oponentų liuteronų, neva esąs žydų pa- 
kalikas*. Nepaisant to, žydai buvo išvaryti taip pat ir iš kal- 
vinistinių miestų bei kalvinistų Palatinato”. 

Protestantų priešiškumas įstūmė žydus tiesiog į imperato- 


29 Plg. W. Linden, red., Luther's Kampf- 1936. 24 Baron, op. cit., t. 13, p. 281- 
schriften gegen das Judentum, Berlin, 290. ?* Israel, op. cit., p. 13. 

riaus glėbį. Karolis V, pasidabines Ispanijos skrybėle, nebuvo 
joks draugas. 1543 m. jis pasiekė, kad pontifikatas įsteigtų inkvi- 
ziciją Portugalijoje, po septynerių metų išmetė iš Lisabonos 
daugybę marranos, 1541 m. išvarė žydus iš Neapolio ir išstūmė 
juos iš kai kurių savo valdų Flandrijoje. Tačiau Vokietijoje jis 
suprato, kad jie gali būti naudingi sąjungininkai, ir Šventosios 
Romos imperijos konferencijose Augsburge (1530), Speyeryje 
(1544) ir Regensburge (1546) neleido jų išvaryti. Katalikų vysku- 
pai-kunigaikščiai taip pat laikė žydus patogiu sąjungininku 
prieš jų biurgerius protestantus, net viešai jie to nebūtų prisi- 
pažinę. Tad sudarant Augsburgo taikos sutartį buvo susitarta 
neįtraukti bažnytinių valstybių į šios sutarties pagrindinę nuo- 
stata — cuius regio, eius religio (religija atitinka kunigaikščio ti- 
kéjima), ir tatai įgalino žydus pasilikti Vokietijoje. Joselis Ros- 
heimietis, vyriausiasis Elzaso rabinas, šiuo įtemptu laikotar- 
piu atstovavęs žydų interesams, pasmerkė Liuterį kaip „nevi- 
dona" ir pavadino imperatorių Karolį „Viešpaties angelu“; Zy- 
dai sinagogose meldėsi už imperatoriškosios armijos sėkmę 
ir tiekė jai pinigų bei provizijos, - o šitaip sukūrė naują ir svar- 
bu žydų išlikimo modelį“. 

Ir vis dėlto kilusi kontrreformacijos banga neparodė jokio 
gailesčio žydams, lygiai kaip ir protestantams. Iš tradicijos po- 
piežiai, kaip ir kiti kunigaikščiai, naudojosi žydais, gynė juos. 
Italijoje būta 50 000 žydų dar prieš išvarymą iš Ispanijos, o šis 
skaičius sparčiai išaugo užplūdus pabėgėliams. Panašiai kaip 
Venecijoje, šis antplūdis nešė neramumus, bet apskritai ponti- 
fikato politika išliko palanki. Paulius III (1534-1549) net skatino 
kurtis iš Neapolio išvarytuosius žydus (1541), o po šešių metų 
priėmė ir marranos, žadėdamas ginti juos nuo inkvizicijos. Jo 
įpėdinis Julijus III šias garantijas atnaujino. Tačiau 1555 m. 
popiežiaus sostan įžengė kardinolas Caraffa, didysis inkvizito- 
rius ir žydų, disidentų bei. eretikų rykštė, ir tapęs Pauliumi IV 


26 Ibid., p. 16. 

jis tuctuojau pakeité politikos kursa. Zydai laisvai gyveno pra- 
maišiui su krikščionimis ne tik Ankonoje, bet ir daugelyje kitų 
Italijos miestų, pavaldžių ir nepavaldžių popiežiui, ir Bažnyčios 
galva užėmė Erazmo poziciją, kad judaizmo įtaka mirtinai pa- 
vojinga tikėjimui. Tepraėjus dviem mėnesiams nuo savo išrinki- 
sprendimą Romoje, - čia žydai buvo išstumti į kairįjį Tibro 
krantą ir apjuosti siena. Tuo pat metu Ankonoje jis surengė 
marranos valymą ir 25jų viešai sudegino. Getai netrukus atsirado 
visuose popiežiaus valstybių miestuose, ir nuo 1562 m. šis žodis 
tapo oficialiu terminu, vartojamu antižydiškuose įstatymuose. 
Didžiuliai hebrajiškų knygų laužai įsiliepsnojo ne tik Romoje 
ir Bolonijoje, bet taip pat Florencijoje. Pijus V (1566-1572) net 
pranoko savo pirmtakus, bule Hebraeorum gens (1569) jis išvarė 
žydų bendruomenes, iš kurių daugelis nenutrūkstamai egzista- 
vo nuo Antikos laikų. Vėliau popiežiai keitėsi, bet jų politika 
žydų atžvilgiu liko pastovi - sukeldinti juos į getus ir daryti 
spaudimą kitiems valdovams, raginant pasielgti taip pat. Taigi 
1570-1571 m. getas atsirado Toskanoje, 1601-1603 m. Paduvoje, 
1599 m. Veronoje ir 1601-1603 m. Mantujoje. Feraros kuni- 
gaikščiai atsisakė paklusti, bet sutiko uždrausti žydams spaus- 
dinti knygas”. Galų gale Livornas liko vienintelis miestas, nej- 
sivedęs vienokio ar kitokio geto. 

Pontifikatas nebuvo vienintelė prieš žydus atsigręžusi ins- 
titucija. Stipriausiosios monarchijos, tradiciškai labiausiai suin- 
teresuotos ginti žydų bendruomenes ir sėkmingiausiai tai da- 
riusios, taip pat nuožmiausiai kovojo su erezija. Didelėje Euro- 
pos dalyje kontrreformacija kilo kaip galinga reakcijos banga 
prieš pirmoje amžiaus pusėje cirkuliavusias ramybę drums- 
čiančias idėjas, kaip grįžimas prie nuosaikumo bei tvarkos, - 
banga, vadovaujama aukštųjų sluoksnių, bet taip pat karštai 


27 K. R. Stow, Catholic Thought and Papal Jewry Policy 1555-1593, New 
York, 1977. 

palaikoma liaudies. Kontrreformacija kreipė prieš bet kokį ra- 
cionalizmą, subversiškumą bei naujoves. Žydai apskritai laikyti 
ardomuoju elementu, o ypač tai pasakytina apie marranos. Šie 
prievarta atverstieji bei jų palikuonys, atkirsti nuo žydų orto- 
doksinės disciplinos, turėjo polinkį nukrypti į bet ką, taip pat 
į anabaptizmą, kurio valdžia labiausiai nekentė, — šiuo bend- 
ru terminu žymėtas religinis nepaklusnumas. Nemaža marranos 
kūrė keisčiausius krikščionybės ir judaizmo mišinius. Jie buvo 
skeptikai, niekino Mergelę Mariją ir šventuosius, šaipėsi iš pa- 
veikslu bei pamaldumo. pasireiškimų. Savo individualiu kritiš- 
kumu jie teisė kiekvieną valdžios instituciją. Marranos laikyti po- 
tencialiais valstybės išdavikais, ne tik eretikais, - valdžia galėjo 
patogiai remtis odiozine figūra, Joao Miguezu, Nakso kuni- 
gaikščiu, įtakingiausiu iš visų nuo krikščionybės atsimetusių 
žydų, patarinėjusiu pačiam sultonui. 

Kontrreformacija - tiek klasikinė, tiek pasaulietinė - įtariau- 
siai traktavo imigrantus, o marranos ir sudarė vieną jų pogrupį. 
Iš patirties valdžia žinojo, kad judėjimas reiškia bėdą. Jai per 
daug nekliuvo senieji sėslūs žydai. Pavojingas idėjas skleidė 
atvykėliai. Tokios baimės sklandė įvairiuose sluoksniuose. Ve- 
necijos kepėjų gildija viešai pasmerkė atvykstančius keliaunin- 
kus: „Jie eina liuteronų pėdomis ir, girdamiesi andai apvertę 
aukštyn kojom didžiumą krikščioniškosios Vokietijos [...], da- 
bar negaili pastangų, kad sugriautų čionykštę kepėjų gildiją“. 
Viršūnėse Karolio V pasiuntinys Venecijoje įspėjo respubliką, 
esą, neišrovusi su šaknimis erezijos, ji rizikuojanti, „siekdama 
pelnyti tautų draugiškumą, užsitraukti kunigaikščių rūstybę 
[...], nes jie nenori, kad joks vasalas paklustų savo kunigaikščiui, 
ir siekia sugriauti visą karalystę bei išlaisvinti tautas“ 2. Pijaus V 
nuncijus Venecijoje Giovannis Antonio Facchinettis nedvejoda- 
mas paaiškino Venecijos karinį pralaimėjimą kare prieš turkus 


28 B. Pulhan, The Jews of Europe and the Inquisition of Venice 1550-1670, Ox- 
ford, 1983, 2 sk. 

jos ydingu nesugebéjimu nusikratyti Zydu ir eretiku: esa tai 
ne turkai, o patsai Dievas kariaujas prieš respubliką, ir jos val- 
dovams derėtų paklausti savęs: „Kodėl Viešpaties Didybė tu- 
rėtų jaustis įžeista šios valstybės?“ Valdžia mėgo žydą - turtų 
kaupėją, bet nekentė žydo - idėjų skleidéjo. 

Tačiau abi šios veiklos rūšys buvo skirtingos tos pačios 
žmogiškosios monetos pusės. Patirtis rodė, kad keliaujantis 
žydas, labiausiai linkęs atgabenti drumsčiamų idėjų, taip pat 
turėjo tendenciją paskleisti ir naujų ar veiksmingesnių būdų 
turtinti naciją. Istorija mus nuolatos moko, kad pats perkėlimo 
ar iškraustymo faktas gaivinamai veikia idėjas ir darbo meto- 
dus ir šitaip paverčia emigrantą efektyvesniu ekonominiu pa- 
daru. Jau VIII-VII a. pr. Kr. nuskurdę graikų piemenys bei 
alyvų augintojai, palikę savo senąjį kraštą, virsdavo klestinčiais 
pirkliais-kolonistais Viduržemio baseine. XIX a. skurstantys 
Škotijos aukštumų klanų nariai, vargetos airių liumpenai iš 
Klero ir Kerio, pusbaudžiauninkiai iš Lenkijos, bežemiai vals- 
tiečiai iš Mecodžiorno virsdavo energingais Ontarijo ir Naujo- 
sios Zelandijos piliečiais, iniciatyviais Bostono, Niujorko ir Či- 
kagos, Viduriniųjų Vakarų, Argentinos ir Naujojo Pietų Velso 
verslininkais. Mūsų pačių laikais nuolat regime vos ne antgam- 
tišką poveikį, kurį daro migruojantys kinai, besikuriantys Tai- 
vanyje ir Honkonge, vietnamiečiai - Kalifornijoje ir Australijoje, 
o kubiečiai - Floridoje. 

Reformacija, kontrreformacija ir religiniai karai trypė Euro- 
pos skruzdėlyną, ir mažos darbščios bendruomenės leidosi 
bėgti į visas puses. Kartais, kad išvengtų pasikėsinimų ir per- 
sekiojimų, jos kraustydavosi iš vienos vietos į kitą du ar tris 
kartus ir tik tada galutinai įsikurdavo. Jas priimdavusios sritys 
beveik visuomet suklestėdavo. Anksčiau įrodinėta (M. We- 
berio ir R. H. Tawney), kad modernųjį kapitalizmą sukūrė re- 


2 Ibid., p. 21. 

liginės sampratos, kai kada vadinamos „protestantiškąja eti- 
ka“ ar kalvinistine „panika dėl išganymo“, - ir viena, ir kita 
skatinusi uolaus darbo ir kaupimo dvasią. Tačiau šiai teorijai 
galima pateikti daugelį neatremiamų kontrargumentų, ir da- 
bar linkstama manyti, jog bendras veiksnys čia buvo ne sektų 
įsitikinimai, o gyventojų perkėlimai. Dinamišką impulsą na- 
cionalinėms ekonomikoms, ypač Anglijos ir Nyderlandų, o 
vėliau ir Šiaurės Amerikos bei Vokietijos, davė ne tik kalvinis- 
tai, bet ir liuteronai, šiaurės Italijos katalikai ir nė kiek ne ma- 
žiau — žydai”. 

Šias besikraustančias bendruomenes jungė ne bendra teo- 
logija, bet nenoras gyventi valstybės administruojamomis reli- 
ginėmis bei moralinėmis idėjomis, diriguojant klerikalų elitui. 
Jos visos atmetė klerikalines hierarchijas ir religiniuose reika- 
luose teikė pirmenybę bendruomenėms bei asmeninei sąžinei. 
Visais šiais požiūriais žydai buvo būdingiausia iš įvairių emi- 
grantų denominacijų. Klerikalizmą jie buvo nurašę jau po Ant- 
rosios Šventyklos sugriovimo. Kongregacinį principą jie priėmė 
kur kas anksčiau už bet kokią protestantų sektą. Jų bend- 
ruomenės pačios rinkdavo savo rabinus, o šios išskaidytos 
valdžios formos veiksmingumą lėmė intelektualinės toleranci- 
jos dvasia ir tai, kad neturėta dogminės teologijos. Visų pir- 
ma žydai buvo apgyvendinimo žinovai. Jie kraustėsi visą savo 
istoriją. Nuo pat savo ištakų ateiviai ir keleiviai, jie per daugelį 
kartų ir begalinę įvairovę skirtingiausių situacijų ištobulino 
ne vieną imigranto mena, o ypač - įgūdį taip sukoncentruoti 
turtą, kad iškilus pavojui jį būtų galima nedelsiant permesti į 
naujo persikraustymo vietą. Jų kūrybingą mobilumą padėjo 
formuoti jų verslai ir amatai, liaudies kultūra ir įstatymai. 

Tai viena priežastis, paaiškinanti, kodėl naujai atvykstan- 
tys Žydai, kad ir kokias negandas būtų patyrę, atrodydavo 


30 Žr., kaip antai, H. R. Trevor-Roper, Religion, the Reformation and Social 
Change, London, 1967. 

visad turį prieinamo apyvartinio kapitalo. O dėl to savo ruožtu 
jie paprastai būdavo pageidaujami. Pasak vieno XVII a. vidu- 
rio žydų apologeto, Manasseh ben Israelio, 


Štai todėl galima suprasti, kad Dievas mūsų neapleido; juk jei vienas 
mus persekioja, kitas priima mus mandagiai ir paslaugiai; ir jei šis kuni- 
gaikštis mus skriaudžia, tai kitas — godoja; jei vienas išvaro mus iš savo 
krašto, tai kitas kviečia mus, žadėdamas tūkstantį privilegijų; taip juk yra 
padarę įvairūs Italijos kunigaikščiai, žymiausias Danijos karalius ir galin- 
gasis Savojos kunigaikštis Nicoje. Ir argi nematome, kad tarpsta ir savo 
prekybą gausina tos respublikos, kurios isileidZia izraelitus??! 


Greta savo bendrųjų polinkių Žydai ypač praturtino ekono- 
minio novatoriškumo ir iniciatyvumo dvasią. Kaip įsitikinome, 
Viduramžiais jų gebėjimus apgyvendinti miestus, vystyti pre- 
kybą ir finansus pamažu įgijo aplinkinės krikščionių bendruo- 
menės; tada žydai išsemdavo savo atveriamas socialines bei 
ekonomines galimybes ir būdavo išprašomi arba diskriminuo- 
jami. Galėjo jie tada kraustytis į menkiau išsivysčiusius regio- 
nus, kur dar būtų reikalingi jų sugebėjimai. Tačiau buvo alter- 
natyva - kurti naujus metodus, ir čia žydai taip pat išsiskyrė 
įgudimu. Konkurencinėje kovoje jie nuolat visus pralenkda- 
vo - arba efektyvindami esamus metodus ir šitaip mažindami 
įkainius ir kainas, arba pradėdami taikyti naujus. Jų novatoriš- 
kumo dvasia labiausiai išryškėdavo atsikėlus į naują vietą, pa- 
prastai dėl to, kad būtent tada ateidavo laikas iniciatyvą per- 
imti naujai kartai. Ne mažiau svarbu ir tai, kad žydai greitai 
reaguodavo į visiškai naujus reiškinius bei situacijas. Jų religi- 
ja išmokė juos racionalizuoti. Kapitalizmas visais savo raidos 
etapais žengė į priekį racionalizavimo ir esamų chaotiškų me- 
todų tobulinimo dėka. Žydai gebėjo tai daryti, nes nors savo 
siaurame ir izoliuotame pasaulėlyje jie (paprastai) buvo ypač 
konservatyvūs, prie visuomenės kaip visumos jų nesiejo prierai- 


31 M. ben Israel, „The Hope of Israel", seh ben Israel's Mission to Oliver Crom- 
išspausdinta kn. L. Wolf, red., Manas- well, London, 1901, p. 50-51. 

šumas ar emociniai įsipareigojimai ir dėl to jie galėjo be šird- 
gėlos stebėti, kaip griaunamos jos senosios tradicijos, metodai 
bei institucijos, - iš tikrųjų jie galėjo netgi vadovauti tam griovi- 
mo procesui. Taigi jie iš prigimties buvo iniciatyvūs kapitalistai. 

Žydų santykinės laisvės vadovautis proto logika, - laisvės, 
kurią jiems atvėrė jų kaip pašaliečių statusas, - niekas geriau 
neatskleidžia kaip jų požiūris į pinigus. Vienas iš didžiausių 
indėlių, kuriuo žydai prisidėjo prie žmonijos pažangos, buvo 
tai, kad jie privertė Europos kultūrą įsisąmoninti pinigų reikš- 
mę ir galią. Žmonių visuomenės visad labai nenorom sutikda- 
vo demistifikuoti pinigus ir laikyti juos tuo, kas jie iš tikrųjų 
yra - prekė kaip ir kitos prekės, turinti santykinę vertę. Iš tie- 
su žmonės yra linke suabsoliutinti visų prekių vertę, - nesuvok- 
dami, kad daiktų vertė kinta nelygu vieta ir laikas, - o ypač 
jiems knieti suabsoliutinti pinigų vertę, nes iš pažiūros jie turi 
nustatytą vertę. Jie taip pat apgaubia pinigus ypatingais mora- 
liniais prasmės atspalviais. Kodėl šv. Paulius parašė, o nesuskai- 
čiuojami milijonai nesusimąstydami kartojo: „Meilė pinigams 
yra viso blogio šaltinis“? Kodėl ne meilė žemėms, bandoms 
ar arkliams; o gal namams arba paveikslams? Arba užvis labiau- 
siai - valdžios meilė? Jokia patikima priežastis nepaaiškina, 
kodėl pinigus reikėtų traktuoti kaip šitokį gėdingą dalyką. 
Negana to, moralinis pinigų ir visų kitų prekių skyrimas apėmė 
taip pat ir investavimo sąvoką, todėl tapo nepaprastai sunku 
sukurti etinę sampratą, remiančią taupymą ir ekonominę plėtrą. 
Galvijus augindami žmonės galėjo didžiuotis; jie sėjo ir pjovė 
javą, jausdamiesi garbingi. Bet jeigu jie sugebėdavo išgauti 
naudos iš pinigų - iškart tapdavo parazitais, gyvenančiais iš 
„neuždirbto pelno“, kaip imta tai vadinti. 

Žydai iš pat pradžių kaip ir visi kiti buvo šios nuostatos 
suklaidinti. Tiesą sakant, jie patys ją ir sugalvojo. Bet jų religi- 
nio racionalizavimo metodas bei jų - nepageidaujamų prekiau- 
tojų pinigais — padėtis privertė galų gale savarankiškai imtis 

šios problemos ir ją išspręsti. Kaip įsitikinome, iš pradžių jie 
nusistatė dvigubą piniginių sandėrių statusą - žydams ir neZy- 
dams. Tokio požiūrio elementų randama ir šiais laikais: dauge- 
lyje žydų bankų Izraelyje (ir kitur) pamatysime skelbimą, jog, 
sudarant paskolų sandėrius tarp žydų, bus vadovaujamasi re- 
liginiais įstatymais. Tačiau nuo XV a. pabaigos žydų raciona- 
lizatoriai mėgino nutraukti pinigus gaubiantį magišką šydą. 
1500 m. disputo Feraroje metu Rabi Abrahamas Farissolis iš 
Avinjono, pasitelkdamas pažįstamą (ir ne visai sąžiningą) nova- 
torių argumentą, įrodinėjo, esą nuo Biblijos laikų gyvenimas 
pasikeitęs ir pinigai tapę paprasčiausia preke: 

Dėl to susiklostė nauja padėtis ir nauji įsipareigojimai. [Savaime su- 
prantama, kad šis tas dykai duodama elgetai, iš gailesčio, bet] kitais atve- 
jais, kai vienam Zmogui ko nors reikia, ojo draugas turi to daikto apsčiai, 
tai pirmasis perka jį už tam tikrą kainą. Todėl [...] įsitvirtino praktika 
mokėti už nuomojamus būstus bei atlyginti samdomiems darbininkams 
[...] ir visa tai turi savo kainą [...]. Juk jei prigimtinė tvarka ir išmintis 
reikalautų, kad parama būtų duodama kiekvienam jos reikalingam ir 
šitaip būtų patenkinami jo poreikiai, tai prigimtinė tvarka taip pat reika- 
lautų, jog kiekvienas, kuriam reikia namo, arklio ar kokios paslaugos, 
būtų visu tuo aprüpinamas be jokio užmokesčio.” 


Farissolis nujautė, kad sutartinė kainų, algų ir palūkanų 
sistema socialiai naudinga, nes ji tvarkingoje visuomenėje pa- 
deda sureguliuoti geranoriškus ekonominius santykius. Gau- 
ti pajamų iš turimų pinigų esą nei daugiau, nei mažiau gėdin- 
ga negu pelnytis iš turimos žemės ar bet kurios kitos prekės; 
„iš praktikos ir prigimtinės tvarkos peršasi išvada, jog jei žmo- 
gus turi naudos iš savo draugo pinigų, jo pareiga kažkaip jam 
atsimokėti“. Maždaug tuo pat metu Izaokas Abrabanelis pana- 
šią ginamąją liniją išplėtojo savo komentare Pakartoto Įstatymo 
tekstui, pirmąkart išspausdintame 1551 m.: „Palūkanos neturi 
nieko negarbinga [...], nes visai deramas dalykas, kad žmonės 


32 Cit. iš Ben Sasson, op. cit., p. 391. 

pelnytusi i$ savo pinigu, vynuogynu ir javu, ir jei kas nors 
nori gauti iš kito pinigų [...] kodėl ūkininkui, gavusiam kviečių 
pasisėti savo lauke, neatiduoti skolintojui 10 nuošimčių, jei jį 
lydėjo sėkmė, o juk dažniausiai taip ir būna? Tai paprastas 
verslo sandėris, ir jis teisingas“. Sandėris be palūkanų, priduria 
jis, turėtų būti paliekamas tam, kam privaloma rodyti ypatin- 
ga širdies gerumą, kaip antai vargstančiam tikėjimo broliui”. 

Pasirengimas suvokti pinigų idėją be užuolankų, tvarkytis 
su jais garbingai ir racionaliai turėjo gilias šaknis tiek Biblijo- 
je, tiek rabinų judaizme. Judaizmas nepoliarizavo pamaldu- 
mo ir pasiturimo gyvenimo. Gynė beturčius, smerkė godumą, 
bet taip pat nuolat primindavo gyvenimo gėrybes ir moralinį 
dorumą siejančius ryšius. Gražioje Pakartoto Įstatymo kny- 
gos vietoje Mozė pabrėžia gausą, kuria Dievas apdovanos 
gerbiančius jo įstatymą: „Jis mylės tave ir padaugins, palaimins 
tavo įsčios vaisius ir tavo Žemės vaisius, tavo javus, vynuoges, 
aliejų, galvijus ir tavo avių būrius toje žemėje, dėl kurios yra 
prisiekęs tavo tėvams, kad tau ją duos““*. Pats Izraelis būsiąs 
turtingas: „Tu skolinsi daugeliui tautų, bet pats iš nieko neimsi 
skolon“. Psalmės bylojo: „Nėra neturto tiems, kurie jo [Vieš- 
paties] bijo“. Panašių minčių apstu Psalmėse ir Patarlių kny- 
goje, Išminties, Mokytojo ir Siracido knygose. Talmudas ant- 
rino: „Nepritekliaus laikais žmogus labiausiai išmoksta vertinti 
turtą“. „Yra septynios ypatybės, kurios "tinka doriesiems ir 
tinka pasauliui’. Viena ju — turtai.“ Žydų halacha visad tiesio- 
giai gvildeno realias, o ne tik teorines verslo problemas, rem- 
damasi prielaida, kad deramai vykdoma prekyba ne tik visiš- 
kai suderinama su griežta morale, bet iš tikrųjų dorybinga, 
nes daro įmanomus gerus darbus ir nuolatinę labdarą, kuri su- 
darė žydų bendruomenės ašį. Katedokratija realistiškai spren- 
dė ir rašė apie prekybą, nes daugelis jos narių patys joje dalyva- 


33 Cit. iš Encyclopaedia Judaica, t. 12, p. 34 Pakartoto Įstatymo 7, 13. 35 Ist. 
244-256. 15, 6. 99 Psalmių 34, 10. 

vo. Nei Maimonidas, nei Nachmanidas niekada nemané, jog 
esama absoliucios perskyros tarp knygu skaitymo ir ra$ymo 
vienoje puséje, ir saskaitybos knygu vedimo - kitoje. Rabinu 
judaizmas formulavo apie versla tiesas, kurias Zinojo visi pro- 
tingi Žmonės, bet kurias įprasta palikti anapus religinio diskur- 
so slenksčio. 

Tokiomis aplinkybėmis žydai buvo gerai pasirengę pasi- 
naudoti XVI a. būdingo pasaulio ekonomikos augimu; iš tik- 
rųjų, turint galvoje jų išvarymą iš Pirėnų pusiasalio, taip pat 
elgesį su jais Reformacijos ir kontrreformacijos Europoje, žydai 
neturėjo kito pasirinkimo kaip tik plėsti diasporą ir ieškoti 
naujos raiškos erdvių savo verslo sugebėjimams. Vakaruose ne 
vieno Kolumbo kelionės buvo techniškai ir finansiškai aprū- 
pinamos žydų bei marranos sluoksnių. Tarp pirmųjų prekiau- 
tojų, plaukusių į abi Amerikas, didelę dalį sudarė išvarytieji 
žydai. Jie kūrė gamyklas. Pavyzdžiui, Šv. Tomo saloje jie tapo 
pirmaisiais stambiais plantatoriais. Ispanijos įstatymai, draudę 
žydams emigruoti į kolonijas, pasirodė neveiksmingi ir 1577 m. 
buvo atšaukti. Ypač daug žydų ir marranos dalyvavo apgyven- 
dinant Braziliją; 1549 m. pasiųstas generalgubernatorius Tho- 
mas de Soura neabejotinai buvo žydų kilmės. Jiems priklausė 
diduma cukraus plantacijų. Jie valdė prekybą brangiaisiais ir 
pusiau brangiais akmenimis. 1654 m. iš Brazilijos išvaryti Žydai 
padėjo sukurti cukraus pramonę Barbadose ir Jamaikoje. Juos 
mielai sutiko naujosios britų kolonijos vakaruose. 1671 m. Ja- 
maikos gubernatorius, atmesdamas prašymą juos išvaryti, rašė 
„esąs tos nuomonės, kad Jo Didenybė nerastų kitų tokių nau- 
dingų valdinių kaip žydai ir olandai; jie turį didžiulį kapitalą 
ir gerus ryšius“. Surinamo vyriausybė pareiškė: „Mes įsitikino- 
me, jog hebrajų nacija [...] pasirodė esanti naudinga kolonijai 
ir palankiai ją veikianti“*?. 


37 Cit. iš W. Sombart, The Jews and Mo- 
dern Capitalism, vert., London, 1913, p. 36. 

Rytuose, Rusijos pasienio teritorijose ir ypac Juodosios jüros 
pakrantėse, žydai veikė bent jau nuo helénizmo laikų. Iš tiesų 
žydų atsiradimą Armėnijoje bei Gruzijoje legendos sieja su 
dešimčia dingusių genčių iš nuniokotos Šiaurinės Izraelio ka- 
ralystės. Pirmoje VIII a. pusėje Chazarų karalystė atsivertė į 
judaizmą. Nuo pat ankstyvųjų Viduramžių žydai aktyviai pre- 
kiavo ir atvertinėjo į savo tikėjimą milžiniškoje pietinės Eura- 
zijos teritorijų juostoje. XV a. aštuntajame dešimtmety sparčiai 
besiplečiančioje Maskvos kunigaikštystėje žydų veikla padėjo 
atsirasti pusiau slaptai sektai, kurią valdžia pavadino žydžiuo- 
jančiais ir įnirtingomis pastangomis išnaikino. Caras Ivanas IV 
Vasiljevičius, „Ivanas Rūstusis“ (1530-1584), įsakė paskandin- 
ti žydus, kurie nesutiks priimti krikščionybės, ir žydai oficialiai 
nebuvo įsileidžiami į Rusijos teritoriją iki pat Abiejų Tautų 
Respublikos padalijimo XVIII a. pabaigoje. 

Rytuose žydų skverbimąsi sustabdęs Rusijos barjeras lėmė 
tai, kad jie ėmė gausiai kurtis Lenkijoje, Lietuvoje ir Ukrainoje. 
Kaip ir Vakarų Europoje Tamsiaisiais amžiais ir ankstyvaisiais 
Viduramžiais žydai tapo svarbiausiu elementu galingame kolo- 
nizacijos procese, kuriam buvo būdingas spartus žemės ūkio 
bei prekybos plėtojimasis ir fenomenalus gyventojų skaičiaus 
augimas. XV-XVI amžių sandūroje Lenkijoje gyveno tik 20- 
30 000 žydų iš 5 000 000 visų gyventojų. 1575 m. bendram gy- 
ventojų skaičiui šoktelėjus iki 7 000 000, žydų skaičius pasiekė 
150 000 ir po to nesiliovė dar sparčiai augti. 1503 m. Lenkijos 
karalius Rabi Jokūbą Lenką paskyrė „Lenkijos rabinu“, o ka- 
rūnos remiamas vyriausiasis rabinatas įgalino išsirutulioti to- 
kios formos savivaldą, kokios žydai niekada neturėjo nuo pat 
egzilarchato pabaigos. Nuo 1551-ųjų Žydai patys rinkdavosi 
vyriausiąjį rabiną. Žinoma, tai buvo veikiau oligarchinė, o ne 
demokratinė valdžia. Rabinatas turėjo plačias galias įstatymų 
bei teisės srityse, skirdavo teisėjus ir įvairiausius kitus pareigū- 
nus. Kai savo galią jis dalydavosi su vietos tarybomis, tik 1- 

5% žydų šeimos galvų turėjo balsavimo teisę“. Perduodami 
valdžios įgaliojimus žydams, karaliai, žinoma, turėjo savanau- 
diškų tikslų. Lenkijoje būta nemaža priešiškumo žydams. Pa- 
vyzdžiui, Krokuva turėjo stiprią vietos pirklių klasę, ir žydai 
ten paprastai nebūdavo įsileidžiami. Karaliai matė, kad gali 
pelnytis žydų sąskaita, kai kuriems miestams ir miesteliams, 
pvz., Varšuvai, pardavinėdami privilegiją de non tolerandis Ju- 
daeis. Bet dar naudingiau jiems buvo leisti augti žydų bend- 
ruomenėms ir spausti iš jų pinigus. Rabinatas ir vietos žydų 
tarybos pirmiausia užsiėmė mokesčių rinkimu. Tik 30% to, ką 
jie surinkdavo, eidavo labdarai ir pareigūnų atlyginimams; visa 
kita atitekdavo karūnai mainais už apsaugą. 

Kadangi rabinatas buvo tiesiogiai susijęs su bendruomenių 
finansais, o sykiu - su tų, kurie turėjo juos tiekti, verslo reika- 
lais, rytų Žydai, arba aškenaziai, žengė dar toliau už italus, ha- 
lachos požiūriu pritardami naujiems kredito ir finansų meto- 
dams. Veikdami bemaž civilizacijos paribiuose, Lenkijos žydai 
palaikė ryšius su žydų šeimyninėmis firmomis Nyderlanduo- 
se bei Vokietijoje. Atsirado nauja kreditavimo priemonė, mam- 
ram, ir sulaukė rabinų pritarimo. 1607 m. žydų bendruomenės 
Lenkijoje ir Lietuvoje taip pat turėjo sankcionuotą leidimą tai- 
kyti heter iska, žydų tarpusavio paskolų sistemą, kuri sudarė 
galimybę vienam žydui finansuoti kitą už procentus. Ši įstaty- 
mo racionalizacija galų gale paskatino net konservatyvius auto- 
ritetus, tokius kaip garsųjį Rabi Judą Loevą, Prahos Maharala, 
sankcionuoti procentines paskolas. 

Lengvai gaudami kredita, Zydu pionieriai reik$mingai pa- 
veiké rytu Lenkijos, Lietuvos gilumos ir Ukrainos ükio vysty- 
masi, ypač nuo XVI a. septintojo dešimtmečio. Vakarų Europos 
gyventojų sparčiai gausėjo. Reikėjo importuoti vis daugiau javų. 
Norėdami patenkinti šią paklausą, ambicingi lenkų žemvaldžiai 
sudarinėjo partnerystės sutartis su žydais rangovais, paves- 


38 Ben Sasson, op. cit., p. 670- 679. 

dami jiems rūpintis, kad rinkai kviečius tiektų nauji žemės plo- 
tai, gabenti grūdus upėmis į Baltijos uostus, o iš ten — siųsti į 
vakarus. Žemė priklausė lenkų magnatams — Radviloms, So- 
bieskiams, Zamoiskiams, Ostrogiškiams, Liubomirskiams, - 
arba jie ja uZgrobdavo. Vokieciai liuteronai valdé uostus. Dau- 
guma laivu priklausé olandams kalvinistams. Bet visa kita daré 
žydai. Jie ne tik valdė dvarus, bet kai kada vietoj užstato paim- 
davo nuosavybės raštus - mainais į apyvartinį kapitalą. Kar- 
tais išsinuomodavo pačius dvarus. Rinko kelių bei tiltų mokes- 
čius. Statė malūnus ir degtinės varyklas bei vertėsi iš jų. Žy- 
dams priklausė upių laivai, kuriais jie išplukdydavo kviečius, 
o pargabendavo vyno, audinių ir prabangos prekių ir jomis 
prekiaudavo savo krautuvėse. Jie vertėsi muilo virimu, stiklini- 
mu, skardinimu bei kailių dirbimu. Žydai apgyvendindavo iš- 
tisus miestelius bei miestus (štetls) ir telkėsi jų centre, o valstie- 
čiai (Lenkijoje ir Ličtuvoje — katalikai, Ukrainoje — stačiatikiai) 
kurdavosi priemiesčiuose. 

Prieš 1569-uosius metus, kai Brąstos Unija atvėrė galimybes 
Lenkijos piliečiams kurtis Ukrainoje, ten būta tik 24 žydų gy- 
venviečių su 4 000 gyventojų; 1648 m. jų buvo 115, o surašytų 
gyventojų žydų - 51 325, nors iš viso jų skaičius gerokai virši- 
jo šiuos duomenis. Daugelis šių vietovių priklausė lenkų didi- 
kams, svetur gyvenantiems žemvaldžiams, o žydai atliko tar- 
pininkų tarp jų ir valstiečių vaidmenį, - ateityje šiam vaidme- 
niui buvo lemta užtraukti jiems didelį pavojų. Dažnai žydai 
praktiškai ir būdavo žemvaldžiai. Pavyzdžiui, XVI a. pabaigoje 
Izraelis iš Zločevo nuomojo ištisą šimtų kvadratinių mylių re- 
gioną, o savininkų didikų konsorciumui mokėjo negirdėtą su- 
ma - 4 500 zlotų per metus. Kelių bei tiltų rinkliavas, smukles 
bei malūnus jis pernuomodavo savo neturtingesniems giminai- 
čiams”. Dalyvauti šiame kolonizacijos procese plaukė žydai iš 
visos Europos. Daugelyje gyvenviečių jie sudarė gyventojų 


2 Israel, op. cit., p. 27-30. 

dauguma, tad pirmakart uZ Palestinos ribu jie vyravo vietos 
kultūroje. Bet jie reikšmingai dalyvavo visuose visuomenės ir 
administravimo lygiuose. Rinko mokesčius bei muitus. Tarna- 
vo valdžios patarėjais. Ir kiekvienas lenkas magnatas savo pily- 
je turėdavo žydą patarėją, kuris vedė sąskaitybos knygas, rašė 
laiškus, vadovavo ūkio valdymui. 

Iš tikrųjų XVI a. pabaigoje Rytų bei Vidurio Europoje maža 
tebuvo iškilių Žmonių, kurie „nepažinotų Juozapo“. Pagaliau 
įsikūnijo ryškiausiasis žydų archetipas. Paskutiniame amžiaus 
ketvirtyje kontrreformacija jau buvo išsikvėpusi. Ispanijos Pily- 
pas II buvo paskutinis jai atsidavęs karalius, veikęs glaudžiai 
su popiežiumi. Senatvėje, sekdamas Pauliaus IV dvasia, jis iš- 
metė žydus iš jam priklausiusios Milano kunigaikštystės (1597). 
Tačiau kiti kunigaikščiai katalikybės reikalą — beje, kaip ir pro- 
testantizmo - rėmė iš savanaudiškų interesų. Arba jie tapda- 
vo politigues ir leisdavosi į kompromisus. Bažnyčios galia bei 
įtaka menko; stiprėjo valstybinė valdžia. Įtakingiausi teisės bei 
politikos veikalų autoriai - Montaigne'is, Jeanas Bodinas, Lip- 
sius, Francis Baconas — propagavo pasaulietinį požiūrį į visuo- 
menės politiką. Tautoms neturėtų ramybės drumsti ir jų skal- 
dyti religiniai kivirčai. Valstybės paskirtis esanti rasti išmintin- 
gus sutaikymo būdus ir rūpintis vienybe bei gerove. Šioje nau- 
joje tolerancijos ir realpolitik atmosferoje išprusę žydai savo 
nuopelnų dėka būdavo palankiai sutinkami“. 

Tad nuo 1577 m. Venecijos respublika įgaliojo Dalmatijos 
marrano Danielį Rodriguezą įkurti naują Spalato uostą, ir ši 
užduotis sudarė dalį naujos strategijos, kurioje nemažą vaidme- 
nį vaidino žydai, - pertvarkyti prekybos Balkanų upėmis marš- 
rutus*!. Toskanos kunigaikštis suteikė Livorno žydams chartiją. 
0 E. Oestreich, Neostoicism and the Ear- mics and the Toleration in Seventeenth 
ly Modern State, Cambridge, 1982, p. Century Venice, Jerusalem, 1978, p. 30- 


45—56; Israel, op. cit., p. 38. 41 Roth, 33; Israel, op. cit., p. 47-48. 
Venice, p. 305-306; B. Ravid, Econo- 

Savojos kunigaikštis paskatino žydus kurtis Nicoje ir Turine. 
Prancūzijos karaliai dalijo žydų pirkliams protekcinius laiškus. 
Henrikas IV netgi lošė su vienu jų, Manoeliu de Pimonteliu, 
kortomis ir vadino jį „lošėjų karaliumi“. Amsterdame kalvinis- 
tų valdžia nesidomėjo marranos religiniais įsitikinimais, taip pat 
nekliudė nei žydų sefardų, atvykstančių paskutiniame XVI a. 
dešimtmetyje, nei aškenazių, kurie pradėjo atsikraustyti apie 
1620-uosius metus. Visi jie laikė savo pamaldas, iš pradžių - 
slapta. Nuo 1616 m. veikė Toros mokykla, nuo trečio dešimt- 
mečio jie spausdino knygas. Olandai juos laikė naudinga ir 
išauklėta prekybos bendruomenę papildančia grupe*. Frank- 
furto bendruomenė taip suklestėjo, kad 1562, 1582 ir 1603 m. 
ten buvo rengiami rabinų sinodai. 

Vokiškai kalbantys miestai ir kunigaikštystės, iš kurių am- 
žiaus pradžioje žydai buvo išvaryti, pradėjo juos vėl įsileisti. 
1577 m. Habsburgų imperatorius Maksimilijonas II leido žy- 
dams sugrįžti į Bohemiją, o Rudolfas II suteikė jiems privilegi- 
jų chartiją. Buvo atgaivinta senoji Vienos žydų bendruomenė, 
o Prahoje, kur Rudolfas įkūrė savo dvarą, amžiaus pabaigoje 
gyveno jau trys tūkstančiai žydų. Garsūs rabinai - mokytojai, 
kaip antai Maharalas, Efraimas Saliamonas ben Aaronas iš 
Luntschitso ir Izaijas ben Abraomas ha Levis Horowitzas gyve- 
no žydų kvartale gretimai tokių prekybos kunigaikščių kaip 
Jokūbas Bassevis von Treuenbergas, Mordechajas Zema Cohe- 
nas ir Marcus Meiselis. Rudolfo rūmuose vyko jo garsusis po- 
kalbis su Maharalu; imperatorius globojo visus gabius žydus 
nuo astronomų iki auksakalių. Bet labiausiai jam naudingi žydai 
pasirodė esą kaip finansininkai. Meiselį Rudolfas padarė pir- 
muoju „dvaro žydu“, - šis tipas pusantro šimto metų dominuos 
finansų valdyme didesnėje Vidurio Europos dalyje ir visiškai 
nepraras reikšmės iki 1914 metų. 


42 H, I. Bloom, The Economic Activities teenth and Eighteenth Centuries, Lon- 
of the Jews of Amsterdam in the Seven- don, 1937. 

Didžiausią žydų stiprybę jiems teikė ju gebėjimas greitai 
pasinaudoti naujomis galimybėmis, atpažinti iškilusią beprece- 
dentinę situaciją ir atrasti būdus su ja susidoroti. Krikščionys 
seniai buvo išmokę tvarkytis su įprastinėmis finansinėmis prob- 
lemomis, bet jie buvo konservatyvūs ir lėtai reaguodavo į nau- 
joves. XVI a. besibaigiant svarbiausia naujovė buvo nepaliauja- 
mai augantis karo ir jo išlaidų mastas. Žymiausią kolekcionie- 
rių Rudolfą Meiselis aprūpindavo meno kūriniais ir mokslo 
instrumentais, bet pagrindinis jo uždavinys buvo padėti finan- 
suoti karą prieš Turkiją. Už tai imperatorius leido jam skolinti 
pinigus ne tik už tikrus užstatus, pvz., brangakmenius, bet ir 
už pasižadėjimo raštelius bei žemes. Tarpusavio santykiuose 
abu - protingas, dievobaimingas žydas ir savanaudis, užgaidus 
Habsburgas - neišvengiamai išnaudojo vienas kitą. Kai 1601 m. 
Meiselis mirė, palikdamas pusę milijono florinų, valstybė pasig- 
lemžė jo nuosavybę, pamatuodama tuo, neva, nepaisant impe- 
ratoriaus leidimo, jo sandėriai buvę neteisėti. Tačiau neabejoti- 
nai tatai numatęs Meiselis jau buvo išleidęs milžiniškas sumas 
Prahos bendruomenės labui. Jis pastatydino sinagogą, kuriai 
Rudolfas dovanojo privilegiją neįsileisti policijos, viešai demon- 
struoti Dovydo žvaigždę ir nemokėti mokesčių; fundavo žydų 
kapines; įsteigė ligoninę; net išgrindė žydų kvartalo gatves. 
Meiselis finansavo žydų bendruomenes Lenkijoje ir aukojo įvai- 
riausiems žydų fondams, taip pat ir Palestinoje. Epitafija ant 
jo antkapio Prahoje (jis yra išlikęs) skelbia neginčijamą tiesą: 
„Nė vienas jo amžininkų iš tiesų neprilygo jam labdaros dar- 
bais"*. Taigi galų gale iškiliesiems žydų bendruomenės na- 
riams apsimokėjo leistis išnaudojamiems karūnos, jeigu tik ji 
buvo vienintelė ir gynė juos nuo kitų skriaudėjų. 

Bent jau šiuo laikotarpiu Habsburgai iš savo pusės susitari- 
mo laikėsi. Kai 1614 m. Vincento Fetmilcho vadovaujama Fran- 


3 O. Muneles, The Prague Ghetto in the 
Renaissance Period, London, 1965. 

kfurto minia nusiaubė žydų kvartalą, juos išvijo ir apiplėšė ju 
namus, imperatorius Matijas paskelbė siautėtojus maištininkais 
ir nusikaltėliais ir po dvejų metų pakorė jų vadeivas. Su impe- 
ratoriškomis iškilmėmis ir naujomis privilegijomis žydai buvo 
sugrąžinti į savo namus, ir šį nepaprastai malonų įvykį jie vė- 
liau kasmet švęsdavo ir vadino „Vincento Purim“. Žydai savo 
ruožtu padėjo Habsburgams. 1618 m. Vokietijoje prasidėjo Tris- 
dešimties metų karas, ir jo pradžioje Habsburgams grėsė Zlu- 
gimas. Neprarasti pozicijų jiems padėjo žydai, ypač Prahos 
finansininkas Jokūbas Bassevis. Todėl, kai nuo Baltojo kalno 
mūšio sėkmės svarstyklės pakrypo į kitą pusę ir imperinės 
armijos atgavo miestą (1620), jos nenusiaubė tik vienintelio 
žydų kvartalo. Pats imperatorius Ferdinandas II padovanojo 
Basseviui dvejus iš gražiausių konfiskuotų protestantų namų. 

Šis baisus, Vokietiją sužlugdęs konfliktas įstūmė žydus į 
patį europinės ekonomikos centrą. Ištisus metus reikėdavo iš- 
laikyti milžiniškas armijas žygyje, neretai - ir žiemą. Žydų 
maisto tiekimo sistema Rytų Europoje įgalino aprūpinti jas 
maistu ir pašarais. Žydai statė patrankų liejyklas ir parako 
gamyklas, naršė Europą ir Rytus, ieškodami ginklų. O svar- 
biausia, jie pelnė grynus pinigus, dažnai - išrasdami naujų būdų 
išnaudoti vangius imperijos resursus. Ne kas kitas, o Bassevis 
1622 m. sudarė konsorciumą su kunigaikščiu Liechtensteinu 
ir imperijos generolu Wallensteinu ir išsinuomojo imperijos 
sidabro kalyklą. Imperatorius gavo milžinišką sumą finansuoti 
karui, o Bassevis su kolegomis atgavo ją, nuvertindami monetų 
kalimą. Bassevio bendruomenė vadino jį Judenfurst (žydų ku- 
nigaikščiu); jis buvo pakeltas į imperijos perus. Kita vertus, 
1631 m. konfiskuotas jo turtas, o 1634-aisiais, kai netrukus po 
pasikėsinimo į jo gynėją Wallensteiną jis mirė, visos jo privile- 
gijos buvo atimtos. Zydo — karo finansininko gyvenimas buvo 
pažeidžiamas. Bet kada gi kurio nors žydo gyvenimas nebu- 
vo pažeidžiamas? 

Užėjus karui, ypač tokiam naujo pobūdžio visuotiniam 
karui, kurį įžiebė Wallensteinas ir Gustavas Adolfas, ideologiją, 
religiją, rasinius ir tradicinius veiksnius nustelbė būtinybė lai- 
méti — arba tiesiog išgyventi. Dėl savo nepaprasto sugebėjimo 
aptikti trūkstamas atsargas ir surasti grynų pinigų atšiauria- 
me ir priešiškame pasaulyje žydai netrukus tapo nepamaino- 
mais pagalbininkais visoms kariaujančioms pusėms. Kai kata- 
likų puolimą atrėmė švedai ir daugumas Vokietijos žydų pate- 
ko liuteronų valdžion, šie ėmė versti žydus duoti priverstinės 
paskolas. Tačiau nepraėjus nė metams žydai jau veikė kaip 
pagrindiniai švedų rangovai. Kaip ir Habsburgus, jie aprūpin- 
davo juos maistu, amunicija ir, svarbiausia, arkliais. Negana 
to, kaip ir katalikai Habsburgai, liuteronų karo vadai supra- 
to, jog Žydai, būdami antrarūšiai piliečiai ir neretai persekioja- 
ma mažuma, pasitenkino būti apmokami kreditan, protekcijo- 
mis ir privilegijomis, — pastaroji forma įgalino juos užsidirbti 
pinigų sau patiems. Ilgainiui, į konfliktą įsitraukiant vis nau- 
joms Europos valstybėms, Pareinės ir Elzaso, Bohemijos ir Vie- 
nos žydai aprūpino jas visas. Danų kariuomenės okupuotame 
Emeriche Solomonas Gomperzas pralobo pardavinėdamas 
jiems maisto produktus ir tabaką. Elzase žydai pardavinėjo 
kardinolo Richelieu armijai arklius ir pašarus. Už visas šias 
paslaugas jie pelnydavo privilegijuotą padėtį. Visas Prancūzi- 
jos jūrų laivyno pajėgas kontroliavęs Richelieu suteikė portu- 
galų marranos ypatingą statusą uostuose, nors jie akivaizdžiai 
buvo ne krikščionys, o žydai. 1636 m. Ferdinandas II savo ka- 
ro vadams išleido įsakymą neapkrauti Wormso žydų priversti- 
nėmis paskolomis, kariuomenės apgyvendinimu ar neskriausti 
kaip kitaip. Iš tikrųjų retai tepasitaikydavo, kad kuri nors pusė 
imtų žydus karo tarnybon. Ne tik imperijos karvedžiai, bet ir 
švedai bei liuteronai griežtai draudė plėšikauti žydų kvartaluo- 
se. Todėl įdomu, kad Trisdešimties metų karo metu pirmąkart 
savo istorijoje žydai buvo traktuojami ne blogiau už visus ki- 

tus gyventojus, bet dar ir geriau. Vokietijai kenčiant skaudZiau- 
sias savo istorijos negandas, žydai išliko ir netgi tarpo. Pasak 
istoriko Jonathano Israelio, „Nė menkiausia duomenų nuotrupa 
neliudija, kad per Trisdešimties metų karą Vidurio Europos 
žydų būtų nors kiek sumažėję“. | 

Baigiamuoju karo etapu dvaro žydai veikė kaip ištisų armi- 
jų provizijų rangovai, nors pirmosios tikros sutartys su jais 
šiam reikalui datuojamos tik XVII a. šeštu dešimtmečiu. Negana 
to, jie pasirodė esą ne mažiau naudingi ir taikos, ne vien karo 
metais. Jie tapo nuolatine absoliutinės kunigaikščių valstybės 
dalimi - kaupė pinigus gigantiškiems barokiniams rūmams ir 
planavo sostines, ypač būdingas šiam amžiui, taip pat kūrė ir 
įgyvendino merkantilinės ekonomikos strategijas, palaikiu- 
sias šių valstybių gerovę. Žydų paskolomis finansuota didžioji 
Karlskirche Vienoje ir puikieji Habsburgų Schonbrunno rū- 
mai. Kai kurie žydai iš tiesų atliko vos ne pagrindinių minis- 
trų vaidmenį vokiečių kunigaikščių dvaruose, padėjo jiems su- 
koncentruoti rūmuose politinę bei ekonominę galią, ir iš to 
turėjo naudos ir valdovai, ir žydai. Buvo apie dvi dešimtis ar 
dar daugiau dvaro žydų dinastijų. Trys Gompertzų šeimos 
kartos tarnavo Miunsterio kunigaikščiams-vyskupams, pen- 
kios - Hohenzollernams. Behrendsai tarnavo Hanoverio dva- 
re, Lehmarnai - Saksonijos. Iš kitos profesionalių dvaro žydų 
šeimos Fuerstų, Samuelis Fuerstas buvo dvaro žydas valdant 
keliems vienas kitą pakeitusiems Šlezvigo-Holšteino kuni- 
gaikščiams, Jeremijas Fuerstas - Meklenburgo kunigaikščiui, 
o Izraelis Fuerstas tarnavo Holšteino-Gotorpo dvare. Gold- 
schmidtų šeima tarnavo keletui vokiečių kunigaikščių, taip pat 
Danijos karališkajai šeimai. Iš tiesų Vokietijos žydai - tiek se- 
fardai, tiek aškenaziai — veikė ir Skandinavijos dvaruose: de 
Lima ir de Casseresų šeimos dirbo danams, de Sampaio šve- 


* Israel, op. cit., p. 96; 88-90; 102; 
117: 

dams. Lenkijos karaliai samdė Lehmannus ir Abensurus, Por- 
tugalijos monarchai - da Costas, Ispanijos - Bocarro šeimą“. 

Žydų įgūdžiai sukaupti ir panaudoti milžiniškas grynų 
pinigų sumas lemiamai paveikė du iš stambiausiųjų XVII a. 
antrosios pusės karinių susidūrimų: padėjo Habsburgams sėk- 
mingai atremti į Europą besiveržiančią Turkiją bei surengti 
kontrofenzyvą ir parėmė didžiąją koaliciją, sustabdžiusią Liud- 
viko XIV mėginimą užvaldyti kontinentą. Samuelis Oppen- 
heimeris (1630-1703) suvaidino svarbų vaidmenį ir viename, 
ir kitame konflikte. 1673-1679 m. kovose prieš Prancūziją jis 
buvo Austrijos monarchijos imperinis karo tiekėjas, o šios ša- 
lies kare prieš turkus nuo 1682-ųjų jam atiteko pagrindinis ir 
vienintelis armijų aprūpinimo kontraktas. Jis tiekė pulkams 
uniformas bei maisto davinius, mokėjo jiems algas, gabeno ark- 
lius ir pašarus, laikė ligonines sužeistiesiems ir net statė plaus- 
tus gabenti upių tinklais pabūklus, arklius ir žmones. Be kitų, 
ir jis gelbėjo Vieną baisingosios 1683 m. apsiausties metu, kai 
imperatorius išnešė kailį; tai jo indėlis turėjo lemiamą reikšmę 
per Budapešto (1686) ir Belgrado (1689-1698) apgultį ir paė- 
mimą. 1688 m. Oppenheimeris buvo pakviestas apginkluoti ir 
apmokėti armijas, surinktas telkiant pasipriešinimo jėgas Liud- 
viko XIV invazijai į Palatinatą atremti; taigi po dvejų metų jis 
valdė dviejų frontų karo finansus, kad surinktų pinigų - mani- 
puliuodamas plataus žydų finansinių šeimų tinklo resursais 
visoje Vokietijoje ir Nyderlanduose. 

Dvaro žydai būdavo įvairiausiai tituluojami - Hoffaktor, Hof- 
jude, Hofprovediteur, Hofagent, Kabinettfaktor, Kommenzienrat, Ge- 
neralprovediteur ir kt.; didysis Oppenheimeris, atrodo, taikos 
metu vadintas Oberhoffaktor, o karo metu - Oberkriegsfaktor. Jie 
naudojosi didžiulėmis privilegijomis: galėjo lengvai prieiti prie 
suvereno; turėjo teisę keliauti kur nori ir kada nori; priklausė 
ne žydų teismų ir ne vietos teismų jurisdikcijai, bet kunigaikš- 


45 S. Stern, Court Jew, London, 1950. 

tiškajam teismui - Hofgericht. Ne tik visuomenėje apskritai, 
bet ir žydų visuomenėje jie sudarė atskirą klasę: dvaro žydai 
retai kada tuokdavosi ne su savo grupės nariais. Tad beveik 
visi tarpusavyje giminiavosi. Ne visuomet šios sąjungos pa- 
siteisindavo. Oppenheimerio sūnėnas Samsonas Wertheimeris 
tapo svarbiausiu jo varžovu ir priešu. Tačiau paprastai žydų 
sistema, įgalinusi sukaupti ir permesti didžiausias sumas pi- 
nigų, tokia veiksminga ir buvo būtent šeimos ryšių dėka. 
Maža to, šeimos principas dažniausiai sustiprindavo žy- 
dišką orientaciją tokiems Žmonėms, kurie viena koja stovėjo 
viename pasaulyje, kita — kitame. Dvaro žydą lydėjo pagunda 
susilieti su Zérinciomis aristokratų visuomenėmis, kurioms jis 
tarnavo. Kai kurie greta oficialiųjų titulų įgydavo teisę turėti 
šarvus. Jiems būdavo leidžiama dėvėti kardą ar nešiotis pisto- 
letą, joti žirgu ar važiuoti karieta; dvaro žydai ir jų šeimų mo- 
terys galėjo rengtis kaip tinkami. Bet užvis svarbiausia - jie 
galėjo gyventi kur ir kaip pageidavo. Galėdavo nusipirkti namą 
už žydų kvartalo ribų ar net tokiame mieste, kur žydai nebū- 
davo įsileidžiami, - šitokiu büdg Oppenheimeris laimėjo teisę 
gyventi Vienoje ne tik sau, bet ir maždaug šimtui su juo susigi- 
miniavusių ar nuo jo priklausančių šeimų. Bet bent jau XVII a. 
retas kuris šių Žmonių iš tikrųjų panūsdavo nutraukti ryšius 
su žydų bendruomene. Nors gyvenimo būdu jie būdavo nutolę 
nuo geto, žydams tarnavo pinigais ir galia vesti derybas. Žino- 
jo, kad užėjus pavojingiems laikams jų vienintelis prieglobstis 
būtų žydų giminystės tinklas ir žydų bendruomenė. Krikščio- 
nių įstatymais jie negalėjo kliautis. Visuomet tik ir laukė progos 
sukilti krikščionių minia. Kunigaikščiai pasižymėjo nepas- 
tovumu ir neištikimybe. O net ir ištikimas galėjo numirti, ir 
tada dvaro žydą it maitvanagiai užsipuldavo jo priešai. 
Gerą pamoką davė Oppenheimerio patirtis. Niekas niekada 
nebuvo padaręs Habsburgams šitokių paslaugų. Vis dėlto, kai 
Nijmegeno taika (1679) paliko jam 200 000 florinų neišmokėtą 

skolą, Austrijos iždas mokėti atsisakė, ir net asmeniškai kreipe- 
sis į imperatorių finansininkas teatgavo tik dalį. 1692 m., kai 
skola jam jau siekė 700 000 florinų, iždas iškėlė jam pramany- 
tus kaltinimus, ir jis buvo priverstas išsipirkti už pusę milijono. 
Po dviejų metų jam jau buvo skolingi kosminę 5 000 000 sumą, 
kuri vėliau dar išaugo. Vis dėlto per trumpą taikos tarpsnį, 
1698-1702 m., kai Oppenheimerio paslaugų kiek mažiau berei- 
kėjo, miniai buvo leista užpulti ir nusiaubti jo namus Vienoje. 
Galop valdžia įsikišo ir du užpuolikus pakorė, bet kai 1703 m. 
senis mirė, valstybė nusibraukė įsiskolinimus. Kadangi pats 
Oppenheimeris savo paskoloms finansuoti buvo plačiai prisis- 
kolinęs, Europa gavo pirmąsyk paragauti modernios finansų 
krizės skonio, ir Habsburgams teko nusižeminus kreiptis į se- 
nojo žydo konkurentą Wertheimerį, kad padėtų jiems išsikrap- 
štyti iš pačių prisivirtos košės. Tačiau paveldėtojams taip nie- 
kad ir nebuvo sumokėta, ir šeimos nuosavybė po šešiasdešim- 
ties metų turėjo būti parduota iš varžytinių“. 

Kitas tos pačios šeimos narys Josephas Oppenheimeris (apie 
1698-1738), nuo 1733 m. mėginęs padėti naujajam Wurttem- 
bergo kunigaikščiui įtvirtinti autoritarinę valstybę, kurios eko- 
nomiką kontroliuotų kunigaikštis, tapo tragiška auka, kai ku- 
nigaikštis po ketverių metų staiga mirė. Tą pačią dieną Op- 
penheimerį suėmė, apkaltino visuomenės teisių pažeidinėjimu 
ir jos pajamų 3vaistymu; jis buvo nuteistas ir pakartas. Jo kūnas 
viešai demonstruotas geležiniam narve. Oppenheimerio, taip 
pat vadinto Sussu ar ‘Jud’ (žydu) Suss, iškilimas ir žūtis paveikė 
kaip perspėjimas žydams, kurie kliovėsi krikščionimis, o vėliau 
šią temą į savo garsųjį romaną perkėlė Leonas Feuchtwangeris. 

Reikšminga buvo tai, kad Oppenheimeris, savo klestėjimo 
metais praktiškai liovęsis būti žydu, kalėjime grįžo prie griežtos 
* Apie Oppenheimerį žr. Israel, op. Kreis, Frankfurt, 1913; Encyclopaedia Ju- 


cit., p. 123; Stern, op. cit; M. Grun-  daica, t. 12, p. 1431-1433. 

385 


IV. GETAS 


ortodoksijos, atsisakė krikšto, kuris jam buvo pasiūlytas kaip 
sąlyga laikinai atidėti bausmę, ir mirė išpažindamas savo tikė- 
jimą. Amžininko sukurta graviūra vaizduoja jį švariai nuskustą. 
Vienas kitas dvaro žydas nusiskuto barzdą, bet dauguma atsi- 
sakydavo tai daryti. Apie dvidešimt žydų šeimų savo dvare 
samdęs Saksonijos kurfiurstas pasiūlė 5 000 talerių vienam pat- 
riarchui už tai, kad šis nusiskustų barzdą. Bet tas žmogus nesu- 
tiko, tai kurfiurstas įtūžęs pareikalavo žirklių ir pats nukirpo 
jam barzdą. Samsonas Wetheimeris ne tik išsaugojo barzdą, 
bet ir rengėsi (pasak dvariškių) „kaip lenkas“. Nors daugumas 
dvaro žydų ir tuokėsi tik tarpusavyje, jie tarnavo savoms žydų 
bendruomenėms, neretai atstovaudavo joms kaip štadlan (ofi- 
cialūs derybininkai). Didysis Samuelis Oppenheimeris siunti- 
nėjo savo agentus po Vengriją, Slovakiją ir Balkanus išpirkinėti 
neturtingų žydų, patekusių nelaisvėn per Austrijos-Turkijos 
karus, ir rasti jiems prieglobstį saugiose bendruomenėse. Kad 
ir koks turtingas bei įtakingas būdavo dvaro žydas, jis Zinoda- 
vo niekad negalįs jaustis saugus, ir jam nereikėjo toli žvalgytis, 
kad pamatytų nepakeliamų nelaimių prislėgtus žydus. 
1648-1649 m. pietryčių Lenkijos ir Ukrainos žydus ištiko 
katastrofa. Šis epizodas žydų istorijoje įgijo didžiulę reikšmę, 
ir tai, kaip pamatysime, lėmė kelios priežastys, tačiau tiesio- 
giai jis priminė žydams, kad ir kur gyvenantiems, apie jų padė- 
ties ir galios trapumą bei apie nuožmias jėgas, galinčias smogti 
jiems be jokio perspėjimo. Trisdešimties metų karas vis labiau 
sunkė Lenkijos maisto eksporto išteklius. Būtent lenkiškų ry- 
šių dėka įvairių armijų rangovai Žydai taip sėkmingai susido- 
rodavo su jų aprūpinimu. Tačiau daugiausia naudos iš to gavo 
lenkai žemvaldžiai; o nukentėjo labiausiai valstiečiai lenkai ir 
ukrainiečiai, kurių akivaizdoje vis didesni kiekiai jų išaugintų 
derlių būdavo nepaprastai pelningai parduodami peralkusioms 
armijoms. Veikiant arendos sistemai, lenkų didikai už nusta- 
tytą mokestį išnuomodavo žydams ne tik žemę, bet ir visus ki- 


386 


IV. GETAS 


tus pastovius lėšų šaltinius - malūnus, alaus daryklas, spirito 
varyklas, smukles ir tiltų bei kelių rinkliavas, - ir šiomis salygo- 
mis žydai klestėjo, o jų skaičius sparčiai augo. Bet pati ši sis- 
tema buvo nestabili ir neteisinga. Dažnai svetur gyvenantys 
ir išlaidūs žemvaldžiai nuolat spaudė žydus, keldami kainą 
kiekvieną kartą, kai atnaujindavo nuomos sutartį; žydai savo 
ruožtu engė valstiečius. 

Vėlyvą 1648-ųjų pavasarį valstiečiai ukrainiečiai pagaliau 
sukilo, vadovaujami smulkaus aristokrato Bogdano Chmelnic- 
kio, padedami Dnepro kazokų bei Krymo totorių. Chmelnic- 
kio sukilimas iš esmės buvo nukreiptas prieš lenkų valdžią ir 
Katalikų Bažnyčią, ir tarp jo aukų atsidūrė daug lenkų didikų 
bei dvarininkijos. Tačiau pagrindinė priešiškumo dvasia atsi- 
gręžė prieš žydus, su kuriais valstiečiai daugiausia susitikda- 
vo, o kritiniu momentu lenkai, gelbėdami savo kailį, pamesda- 
vo savo sąjungininkus žydus nelaimėje. Tūkstančiai Žydų iš 
kaimų ir štetls saugumo tikslu subėgo į didžiuosius įtvirtintus 
miestus, o šie virto jiems pražūtingais spąstais. Tulčine lenkų 
daliniai mainais už savo pačių gyvybę atidavė žydus kazokams; 
Tarnopoly garnizonas apskritai atsisakė žydus įsileisti. Baro 
tvirtovė krito, ir visi žydai buvo išžudyti. Dar vienos Ziaurios 
žudynės įvyko Narolyje. Nemirove kazokai įsigavo tvirtovėn 
persirengę lenkais, „ir jie išžudė mieste apie 6 000 sielų“, — ra- 
šoma žydų kronikoje; „kelis šimtus jie paskandino vandeny ir 
žiauriausiai nukankino kitais budais"^. Sinagogoje jie pjovė žydus 
ritualiniais peiliais, paskui padegė pastatą, draskė šventąsias 
knygas ir trypė jas kojomis, o viršelių odą naudojo sandalams. 

Kiek žydų Žuvo, tiksliai nežinome. Žydų metraščiai teigia, 
kad buvo nužudyta 100 000 ir sunaikinta 300 bendruomenių. 
Vienas šių laikų istorikas mano, jog daugumas žydų paspruko, 
o žudynės buvo „veikiau ne ryškus posūkis Lenkijos žydų 


47 Cit. iš Encyclopaedia Judaica, t. 3, p. 
402-405. 

istorijoje, bet brutalus, taciau palyginti trumpas ju nuolatinio 
gauséjimo ir plėtros pertrükis"* . Žydų kronikų duomenys, 
žinoma, išpūsti, tačiau pabėgėlių pasakojimai nepaprastai giliai 
emociškai paveikė ne tik Lenkijos žydus, bet ir visų kitų kraš- 
tų žydų bendruomenes“. 

Kaip ir ankstesniais laikotarpiais, patirtos negandos sustip- 
rino iracionaliuosius ir apokaliptinius judaizmo elementus ir 
ypač padarė žydus pernelyg jautrius mesijinio išgelbėjimo žen- 
klams. Maimonido veikaluose reikštas XII a. racionalistinis op- 
timizmas XIV a. pabaigoje jau buvo išblėsęs, mat visur žydų 
bendruomenės patyrė spaudimą. Žydų aukštuosius sluoksnius 
vis labiau užvaldė kabalistinis misticizmas. Nuo XV a. paskuti- 
niojo dešimtmečio didžiosios Ispanijos bendruomenės žlugimas 
ir išsiblaškymas dviem skirtingais būdais sustiprino iraciona- 
lizmo tendenciją. Pirma, šis laikotarpis demokratizavo kabalą. 
Užuot buvusi ezoterinis mokslas, žodžiu perteikiamas išsilavi- 
nusio elito rate arba skleidžiamas slaptais rankraščiais, ji tapo 
liaudies nuosavybe. Visose žydų bendruomenėse plačiai cirku- 
liavo galybė rankraščių - atskirų Zoharo dalių ar kabalos anto- 
logijų. Atsiradusi žydų spauda paveikė nelyginant garsiakal- 
bis. 1558-1560 m. tuo pat metu Kremonoje ir Mantujoje išs- 
pausdinti du visiškai pilni Zoharo variantai. Toliau visoje žydų 
diasporoje pasipylė kiti leidimai — Livorne ir Konstantinopo- 
lyje, Smirnoje, Salonikuose, ypač Vokietijoje ir Lenkijoje. Popu- 
liariosios kabalos versijos sumišo su liaudies prietarais ir suvul- 
garintais agadiniais pasakojimais, kurie visad sudarė nemenką 
kasdieninės paprastų žydų religijos dalį. Po vienos-dviejų kartų 
abiejų tradicijų nebebuvo įmanoma atskirti: jos susiliejo į klam- 
pią magiško-mistiško folkloro masę. 

18 Israel, op. cit., p. 121. *? B. D. Wein- dia Judaica, t. 5, p. 480-484. 99 Žr. 
ryb, The Jews of Poland: A Social and Gershom Scholem, Zohar: Manu- 
Economic History of the Jewish Commu- scripts and Editions, kn. Encyclopae- 


nity in Poland from 1100 to 1880, Phila- dia Judaica, t. 16, p. 211-212. 
delphia, 1972, p. 192-199; Encyclopae- 

Antra, išvarymai iš Ispanijos padarė pačią kabalą dinamiš- 
kesnę: papildė ją eschatologiniu elementu, kurio ašis buvo Sio- 
no ir Mesijo atėjimo idėja. Vis labiau prietarų sluoksniu gaubia- 
ma kabala liovėsi būti tiesiog mistiniu Dievo pažinimo būdu 
ir virto istorine jėga, priemone pagreitinti Izraelio atpirkimą. 
Ji atsidūrė pačiame judaistinio tikėjimo centre ir įgijo tam tikrų 
masinio sąjūdžio bruožų. 

Šį procesą stiprino į Palestiną plaukiantys ištremtieji žydai 
ir Safede, šiaurinėje Galilėjoje, atsiradusi kabalistinių studijų 
mokykla. Pirmasis iškilus jos mokslininkas buvo Dovydas ben 
Saliamonas ibn abi Zimra, į Safedą persikėlęs iš Egipto ir žino- 
mas Radbazo vardu. Mozė ben Jokūbas Kordovero, arba Ro- 
makas (1522-1570), pateikė pirmąją išsamią ir sistemingą kaba- 
los teologiją. Tačiau tikrasis naujojo sąjūdžio genijus buvo Izao- 
kas ben Saliamonas Lurija (1534-1572), žinomas kaip ha Ari, 
Liūtas. Jo tėvas aškenazis iš rytinės Vidurio Europos atvyko į 
Jeruzalę ir vedė sefardų mergaitę. Tad skleisdamas kabalisti- 
nę kultūrą, Lurija tarsi tiltas jungė abi bendruomenes. Patsai 
jis užaugo Egipte, auklėjamas dėdės - mokesčių rinkėjo. Ėmėsi 
verslo ir specializavosi prekiauti pipirais bei grūdais. Lurija 
puikiai atstovavo žydų tradicijai, neigiančiai nuostatą, esą ver- 
slas nesuderinamas su intelektualiniu gyvenimu ar net intensy- 
viausiais mistiniais svarstymais. Visą gyvenimą jis prekiavo ir 
studijavo. Apie kabalos demokratizaciją liudija tai, kad jos le- 
gendas jis susidėjo į galvą dar būdamas vaikas. Tačiau jaunys- 
tėje Lurija pasikaustė ortodoksine, nemistine halacha. Viena iš 
jo turėtų dovanų - sugebėjimas sutaikyti šias dvi sritis ir lais- 
vai nardyti tarp abiejų. Rašė jis labai mažai. Vienintelė žinoma 
jo knyga - tai komentaras „Paslapties knygai“ Zohare. Į Safeda 
Lurija atsikėlė tik gyvenimo pabaigoje, po to, kai 1569-1570 
metus praleido apmąstydamas Zoharg vienoje Nilo saloje. Ta- 
čiau vos atvykęs į Safedą, jis ėmė hipnotiškai veikti gausų aplink 
jį susibūrusių mokinių ratą. Jie isimindavo jo mokymus ir vėliau 


389 


IV. GETAS 


juos užrašydavo (lygiai kaip filosofo Wittgensteino mokiniai 
šio amžiaus 4-ame dešimtmetyje). Jis spinduliavo ne tik šven- 
tumą, bet ir jėgą bei autoritetą. Kai kas manė, jog jis gal esąs 
patsai Mesijas. Regis, suprasdavo paukščių kalbą. Dažnai kal- 
bėdavosi su pranašais. Vaikščiodavo su mokiniais po Safedą 
ir, remdamasis intuityviu pažinimu, rodydavo neįvardytus 
šventų Žmonių kapus. Paskui imdavo ir sugrįždavo prie impor- 
to-eksporto prekybos. Paskutiniąsias savo sąskaitas jis surašė 
tris dienas prieš mirtį. Jo ankstyva mirtis davė pradžią pasa- 
kojimams, esą jis pakilęs į dangų, ir greitai jo vardas apsipynė 
stebuklų istorijomis?!. 

Iš pat pradžių Lurija įgijo įtaką, mokydamas savo mokinius 
pasiekti intensyvią meditacijos būseną, visiškai susitelkiant į 
Dievo Vardų raides. Kaip ir daugumas kabalistų, jis manė, jog 
pačios Toros raidės ir jų simbolizuojami skaičiai atveria gali- 
mybę tiesiogiai pasiekti Dievą. Sykį paragavus, šis raugas ima 
labai stipriai veikti. Tačiau Lurija buvo sukūręs ir kosmoso 
teoriją, tiesiogiai nuspalvinančią tikėjimą apie Mesiją dar ir 
šiandien labiausiai paveikią iš visų žydų mistinių idėjų. Kaba- 
loje buvo vardijami įvairūs kosmoso lygmenys. Lurija postula- 
vo mintį, jog Žydų nelaimės - tai simptomas, bylojantis apie 
kosmoso griūtį. Pabirusios jo skeveldros, būdamos blogos, esą 
vis dėlto slepiančios mažutėlaites dieviškosios šviesos kibirkš- 
tėles, tikkim. Ši įkalinta šviesa — tai žydų tremtis. Netgi pati 
dieviškoji Se-kina esanti įkalintosios šviesos dalis, atvira blo- 
gio įtakoms. Šiame subyrėjusiame kosmose žydų tauta turinti 
dvejopą reikšmę, - jos Žmonės esą ir simboliai, ir aktyvūs veikė- 
jai. Simboline prasme nežydų jiems daromos skriaudos esą 
rodančios, kaip blogis skaudina šviesą. Bet kaip veikėjai žydai 
turį užduotį - atstatyti kosmosą. Griežčiausiai laikydamiesi 
51 Apie Lurija žr. G. Scholem, Major tai Sevi: The Mystical Messiah 1626- 


Trends in Jewish Mysticism, New York, 1676, vert., London, 1973, p. 28-44. 
1965, p. 244-286, 405-415; ir Sabba- 

įstatymo, jie galį išlaisvinti šviesos kibirkštėles, įkliuvusias kos- 
moso skeveldrose. Šį grąžinamąjį darbą atlikus, Šviesos Trem- 
tis pasibaigsianti, ateisiąs Mesijas ir įvyksiąs Atpirkimas. 

Ši teorija buvo patraukli paprastiems žydams, nes ji įgalino 
juos manyti, jog jų likimas tam tikra prasme nuo jų priklauso. 
Senovėje žydai kovėsi su nežydais ir su blogiu - ir pralaimėjo. 
Viduramžiais jie pasyviai sutiko jų daliai tenkančias skriau- 
das, - ir nieko neįvyko; padėtis tik blogėjo. Dabar jiems galų 
gale buvo sakoma, jog jie yra galingi kosminės dramos veikė- 
jai, nes juo didesnės katastrofos ištinka žydus, juo tikresni jie 
gali būti, kad ši drama artėja prie kulminacijos. Pačiu savo 
dievobaimingumu jie galį pagreitinti krizę ir priartinti jos ato- 
mazgą, sukeldami galingą maldų ir atsidavimo bangą, ant ku- 
rios keteros Mesijas skriete įskriesiąs į triumfą. 

Ir vis dėlto prireikė daugiau kaip šimtmečio, kad kabalis- 
tinis mesijizmas išplistų žydų masėse. Viena iš priežasčių, ska- 
tinusių Maimonidą taip griežtai priešintis plačioms speku- 
liacijoms apie Mesiją ir pateikti Mesijo amžių racionaliomis, 
netgi banaliomis sąvokomis kaip laiką, kai visi Žydai imsią 
intensyviai studijuoti, buvo būgštavimas, jog tautos dalis, kurią 
jis vadino „prastuomene““*, leisis susijaudinimo bangos apkvai- 
linama ir ims sveikinti netikrą Mesiją, o tada pasiduos demora- 
lizuojanciam nusivylimui. Jo būgštavimams buvo lemta pasi- 
tvirtinti. 1492 m. išvarymai laikyti Mesijo gimdymo skausmais, 
1500-1502 m. šiaurės Italijoje Rabi Ašeris Lemleinas ėmė skelb- 
ti greitą Atėjimą. Ir iš tikrųjų vienoki ar kitoki mesijai netruko 
pasirodyti. 1523 m. Venecijon atkeliavo gana įtikimas preten- 
dentas, jaunas vyras, tikriausiai Falašos žydas iš Etiopijos. Vie- 
na iš jo paskleistų pasakų buvo tai, kad jis esąs karaliaus Dovy- 
do palikuonis. Kita — kad jo tėvas buvęs kažkoks karalius Sa- 
liamonas, o brolis - karalius Juozapas, Dešimties dingusių Ru- 
beno, Gado ir pusės Manaso genčių valdovas. Todėl ir imtas 


52 Cit. iš Scholem, Sabbatai Sevi, p. 18. 

vadinti Dovydu Rubeni. Jis apdümé akis daugeliui Zydu, o 
kurį laiką buvo patraukęs ir keletą krikščionių kunigaikščių. 
Tačiau galop atsidūrė Ispanijos kalėjime. Jo pasakos 1530 m. 
įkvėpė kitą pretendentą, Saliamoną Molcho, pasiskelbti mesi- 
ju Romoje. Po dvejų metų jis gyvas sudegintas?. 

Šie fiasko — o būta ir kitų — atgrasino išsimokslinusius žydus 
nuo mėginimų kabalistiniu metodu atpažinti Atpirkimo ženk- 
lus. Į Safedą atkeliavęs Juozapas Karo tiek akademiniame, tiek 
populiariajame savo kodekso variante sąmoningai ignoravo 
kabalą ir niekaip neskatino mesijinių spekuliacijų. Bet jis taip 
pat rašė ir mistinį dienoraštį, kuriame pasirodo stebuklingas 
mokytojas, arba maggid, - Mišnos personifikacija“. Daugumas 
rabinų laikėsi santūraus požiūrio į mesijizmą, nes anaiptol ne- 
buvo aišku, kokį vaidmenį rabinas vaidintų Mesijo amžiuje, jei 
apskritai jį turėtų. Žymiausias Lurijos mokinys Chaimas Vita- 
lis (1542-1620) neabejotinai visiškai nesistengė paskleisti savo 
mokytojo teorijos liaudyje. Likusiąją savo ilgo gyvenimo dalį 
jis praleido slapstydamas daugelį pamokų, kurių Lurija buvo 
jį išmokęs. Tačiau savo Regėjimų knygoje, kurią jis sudarė 1610- 
1612 m., - autobiografiniame kūrinyje, kuriame suregistravo 
vos ne pusės šimtmečio sapnus, - Vitalis nepalieka abejonių 
dėl to, kad Lurija buvo vertas tapti Mesiju ir kad jis pats gali 
būti pašauktas. Viename sapne pasakojama: „Aš išgirdau balsą, 
garsiai sakantį: "Mesijas ateina, ir prieš mane stoja Mesijas“. 
Jis papūtė ragą, ir aplink jį susirinko dešimtys tūkstančių iš 
Izraelio. Jis mums pasakė: „Eikite su manimi, ir pamatysite 
kerštą už Šventyklos sugriovimą““. Negana to, XVII a. ketvir- 
tajame dešimtmetyje Vitalio ir kito žymaus Lurijos mokinio 
Juozapo ibn Tabulo peržiūrėta Mokytojo raštų diduma jau bu- 
vo išspausdinta ir plačiai skaitoma. 

2 Apie Rubeni ir Molcho žr. Roth, Veni- 55 Cit. iš H. H. Ben Sasson, Messianic 


ce, p. 72. 54 R. J. Z. Werblowski, Joseph Movements, kn. Encyclopaedia Judaica, 
Caro, Lawyer and Mystic, Oxford, 1962. t. 11, p. 1462. 

Iš Safedo lurijinė kabala pamažu pasklido po žydų bend- 
ruomenes Turkijoje, Balkanuose ir Rytų Europoje. Ji darė stiprią 
įtaką Lenkijoje, kurios daugelyje vietų veikė žydų spaustu- 
vės. XVI a. pabaigoje ten kabala laikyta normine judaizmo dali- 
mi. Viename responsum Rabi Joelis Sirkesas nusprendė, kad 
„tas, kas prieštarauja kabalos mokslui“, gali būti ekskomuni- 
kuotas. XVII a. pirmoje pusėje nesuskaičiuojamoje gausybėje 
Lenkijos, Lietuvos ir Ukrainos žydų štetls ir žydų kvartalų ši 
judaizmo forma, įvairuojanti nuo rafinuoto misticizmo ir aske- 
tiško pamaldumo iki kito kraštutinumo - idiotiškų prietarų — 
tapo pagrindine bendruomenės religija. 

Daugelis geto prietarų siekė žilą senovę. Nors apskritai 
pačioje Biblijoje su angelais ir įvairia velniava susijusios me- 
džiagos buvo stebinamai mažai, tokie motyvai pradėjo skverb- 
tis į judaizmą ankstyvuoju rabinų laikotarpiu ir įgijo oficialų 
statusą agadoje. Apie Luriją pasakojamos stebuklinės pasakos 
gaubė taip pat ir ankstyvuosius išminčius. Hilelis, kaip ir Lurija, 
suprasdavo, ką paukščiai sako vienas kitam - taip pat visokie 
gyvūnai ir net medžiai su debesimis. Išminčiai Zarstési jvairiau- 
siomis moralinėmis pasakėčiomis. Buvo sakoma, jog Hilelio 
mokinys Jochananas ben Zakajus „žinojo skalbėjų alegorijų ir 
lapių pasakų“. Rabi Meiras, kaip manyta, mokėjo 300 lapių 
pasakų. Į judaizmą nelabųjų prileido ne kas kitas, o išminčiai. 
Keblumus, žinoma, sudarė tai, kad nepaisant Biblijos smerkia- 
mo požiūrio į burtus (pvz., „Žyniams neleisi gyviems likti“ — 
Iš 22, 18) ir nepaisant judaistinio įsitikinimo, kad visus veiks- 
mus lemia vien Dievo valia ir jokio dualizmo negali būti, Šven- 
tojo Rašto tekstuose pasitaikydavo užsilikusių juodosios ir 
baltosios magijos elementų ir jie buvo tarsi netiesiogiai sankcio- 
nuoti. Tad aukštųjų kunigų prie rūbų dėvėti varpeliai turėjo 
atmušti velnius. Tuo tikslu, galima buvo įrodinėti, sumanytos 
ir filakterijos — viena iš labiausiai gerbiamų atsakingo žydų 
maldingumo priemonių. Biblijoje velnių nebuvo daug, bet vis 

délto pasitaikydavo: mirties dievas Mevetas, vaikus vagianti 
Lilit (kartais pelėda), maro dievas Reševas, Deveras - dar vie- 
nas ligų dievas, tarsi koks velnių vadas Belialis, Dievui prie- 
šiškų jėgų vadas Šėtonas, dykumos atpirkimo ožys Azazelis““. 
Taigi velnių invazija į judaizmą laikotarpiu nuo 150 m. pr. Kr. 
iki 300 m. po Kr. turėjo vieną kitą precedentą. Savaime aišku, 
Hilelis suprato taip pat ir nelabųjų kalbą. Velnių būta įvai- 
riausių, nors, Izaoko iš Akros teigimu, jie visi neturėjo nykš- 
čių. Kai kurie, pvz., Šėtonas ir Belialis, buvo grėsmingi, rimti. 
Kai kurie buvo piktosios ar nešvarios dvasios, Talmude vadi- 
namos rua tezazit. Jie įlįsdavo į žmogų, jį apsėsdavo, kalbėdavo 
per burną. Lurijos mokinių parašytoje kabalistinėje literatūroje 
mirgėjo pasakojimų apie šiuos bjaurius padarus, o aškenazių 
žydų getuose, ypač Lenkijoje, juos imta vadinti dybbuks. Šioje 
literatūroje taip pat galėjai rasti nurodymų, kaip juos gali išva- 
ryti išsimokslinęs šventas vyras, arba baal šem, kuris išlaisvin- 
davo apsėstąją sielą naudodamasis viena iš Lurijos „kibirkštė- 
lių“. Buvo taip pat ir kipšų — poltergeistų, vadinamų kesilim 
arba lezim; šie métydavo daiktus ir, pavyzdžiui, trenkdavo 
žmogui, palikusiam atverstas šventąsias knygas. Būta ir mote- 
riškos giminės velnių dar ir be Lilitos, viena jų - Sabos karalie- 
nė. Geto žydai manė, jog pavojinga gerti vandenį besikeičiant 
metų laikams, mat tuo metu esą velnienės privarvinančios į 
šulinius bei šaltinius nelabo mėnesinių kraujo. 

Šitiems velniams įveikti atsirado ištisa gvardija angelų. Šie 
taip pat kai kada būdavo sankcionuoti Biblijos. Tokie angelai 
kaip Mykolas, Gabrielius, Rafaelis ir Metatronas turėjo specia- 
lias abėcėles, sukurtas iš senovės dantiraščių arba nebevarto- 
jamų hebrajiškų raštų, o jų raidės neretai puošdavosi mažais 
skrituliukais, kurie atrodydavo it akys. Šias raides išrašydavo 
ant amuletų ar kitokių kerų, turėdavusių stebuklingai atbaidyti 


56 Izaijo 28, 15-18; 34, 14; Habakuko Trachtenberg, The Devil and the Jews, 
3, 5; Kroniku 21, 1; Kunigų 16, 8. J. Philadelphia, 1943. 

kipšus. Dar juos galėjai nuvaryti šalin ištaręs specialią raidžių 
kombinaciją. Vienas toks derinys buvo velnio vardas aramėjiš- 
kai, pateikiamas kaip abrakadabra; kitas — šabriri, pagal aklumo 
dievą“. Raidžių derinių magija, atliekama tam tikromis for- 
mulėmis pasitelkus slaptuosius Dievo vardus ir angelus, buvo 
vadinama „praktine kabala“. Teoriškai šią baltąją magiją galėjo 
praktikuoti tik išskirtinio šventumo Žmonės, nors ir šiems ne- 
derėjo ja užsiiminėti. Tikrovėje gete gaminti apsauginiai kerai 
masiškai ir laisvai cirkuliavo. Egzistavo ir juodoji magija, išsi- 
kviečiama manipuliuojant „nelabaisiais vardais“. Pasak Zoha- 
ro, šios draudžiamos magijos šaltiniai esą Pažinimo medžio iš 
Pradžios knygos lapai. Puolę angelai Azaelis ir Aza išmokę jos 
žynius, kurie keliavo studijuoti į Tamsybių kalnus. Dorybingi 
kabalistai turėjo teisę įgyti tokio mokslo, bet vien tik teori- 
niams tikslams. Praktiškai gete būdavo buriama ir kenkėjiš- 
kais sumetimais. 

Labiausiai stulbinama magija buvo sukurti golemą, dirbtinį 
žmogėną, į kurį baal šem, arba Vardo šeimininkas, galėjo įpūs- 
ti gyvybę, pagal tam tikrą formulę ištardamas vieną iš slaptų- 
jų Dievo vardų. Idėja kilusi iš Pasaulio sukūrimo pasakojimo 
apie Adomą, bet patsai žodis Biblijoje iš tikrųjų minimas tik 
vieną kartą, mįslingoje Psalmių vietoje. Vis dėlto golema ap- 
gaubė Talmudo legendos. Pasakota, esą vieną padaręs Jeremi- 
jas. Kitą - Ben Sira. XV-XVII a. ši idėja įgavo paveikumo, tad 
gebėjimas sukurti golemą buvo priskiriamas bet kuriam iš- 
skirtinio šventumo ir kabalistinio išmanymo asmeniui. Golemas 
būdavo atgaivinamas, kad atliktų įvairias užduotis, taip pat ir 
apgintų žydus nuo jų priešų nežydų. Teoriškai golemas galė- 
jęs atgyti, jei jo burnoje būdavęs patalpinamas slaptas Die- 
vo vardas teisinga eilės tvarka sudėliotomis raidėmis; jis bū- 
davęs „išjungiamas“, vardą apverčiant. Bet retsykiais golemas 


7 J. Trachtenberg, Jewish Magic and Su-  ?9 Psalmių 139, 14-16. 
perstition, New York, 1939. 

ištrūkdavęs ir pašėldavęs, - iš čia radosi dar vienas siaubo 
istorijų sluoksnis. 

Velniai, angelai, golemai ir kitos paslaptingos būtybės buvo 
pagrindiniai geto folkloro personažai, ir ryšium su jomis ras- 
davosi nesuskaičiuojama daugybė prietarų. Gyvenimą gete jie 
visi darė nepaprastai sodrų, o šis sodrumas tuo pat metu ir 
gąsdino, ir ramino bei visuomet buvo gyvas, turtingas, jaudina- 
mas. Kai kurie XVI-XVII a. paplitę papročiai pasirodė 1738 m. 
Londone išspausdintame darbe, kuris vadinosi Žydų religijos, 
apeigų ir maldų knyga ir, kaip manoma, buvo parašytas Ga- 
malielio ben Pedahzuro, bet iš tikrųjų priklausė apostato Abra- 
hamo Mearso plunksnai. Knygoje buvo pasakojama, esą pik- 
tos dvasios randamos dulkių sūkuriuose bei šiukšlių krūvose. 
Bloga dvasia galinti pakenkti žmogui tamsoje, bet tik tuomet, 
jeigu jis vienas. Jei dviese, dvasia gali pasirodyti, bet negali 
pakenkti; jei Žmonių yra trys - ji nieko negali. Ta patį poveikį 
turėjo ir deglas. Raganos galėdavo pridaryti bėdos, radusios 
išmestų indų ar kiaušinių lukštų, nesutrupintų į smulkius gaba- 
liukus; progą pasireikšti joms duodavo taip pat aptiktas ry- 
šulėlis nupjautų daržovių lapelių. Didelė šios tautosakos dalis 
siejosi su vestuvėmis ir laidotuvėmis. Pavyzdžiui, jei norėda- 
vai atsiprašyti mirusio žmogaus, kuriam pakenkei, turėdavai 
atsistoti karsto kojūgalyje, paimti į ranką numirėlio kojos nykštį 
ir, jį laikydamas, melsti atleidimo; jei staiga iš nosies pliūptel- 
davo kraujas - velionis atleidimo nedavęs. Sudaužyti vestu- 
viu puotoje taurę reiškė nuginti blogą lemtį. „Viengungiai, - 
rašė autorius, - dažniausiai stengėsi išsinešti sudužusio puode- 
lio šukę, tikėdami, jog tai gali pagreitinti jų pačių vedybas“. 
Prietarai nepastebimai peraugdavo į liaudies mediciną: 

Tarp jų esama moterų, kurios dedasi gebančios visas Negalias, jų 
supratimu, sukeltas piktos Akies, išgydyti Išrūkymo Simpatijos būdu: 


kurio nors Paciento dėvimas apdaras nusiunčiamas minėtajai Daktarei, ir 
ji palaiko jį viršum kažkokio pačios pasigaminto Mišinio dūmų, sumurmé- 

dama virš apdorojamo drabužio keletą žodžių, ir per kelias minutes Pa- 
cientui grąžintą Apdarą jis turi nedelsdamas apsivilkti, ir jis būtinai su- 
teikia palengvėjimą, nebent jeigu Negalavimas būtų pernelyg Įsise- 
nėjęs prieš Senei jį imantis rūkyti. Įprastinė Kaina už Vaiko Kepuraitės 
išrūkymą yra vienas šilingas. Moteriškas Apatinis - du šilingai. Vyriškos 
Kelnės - puskronis. NB, Ispanijos žydai moka daugiau, nes Rūkytojos esti 
Vokietės.?? 


Geto tautosaka sukosi apie velnius ir nuodėmę, ypač apie 
pirmąją nuodėmę, apie sielų persikėlimą ir nė kiek ne mažiau - 
apie Mesiją. Tikėjimas Mesiju buvo tas viršūnės taškas, kuria- 
me kulminaciją pasiekė visas geto žydų tikėjimas antgamtiniu 
pasauliu, nes šį elementą labiausiai sankcionavo ortodoksinė 
žydų religija. Mokslingiausias ir racionaliausias rabinas bei 
plataus pasaulio regėjęs pirklys taip pat karštai kliovėsi Mesi- 
jo atėjimu, kaip ir mažaraštė kuklaus pienininko Žmona. Mesi- 
jas būdavo siejamas su pasakomis apie Dešimt dingusių genčių, 
kadangi plačiai tikėta, jog tam, kad Dievo karalystė būtų at- 
kurta žemėje, Mesijas pasikvies tas gentis iš jų tolimos tremties 
ir galinga jų armija atžygiuos pakylėti Jį į karaliaus Dovydo 
sostą. Ne koks nors geto pasakorius, o didysis Mišnos komen- 
tatorius Obadija ben Abraomas Jarė iš Bertinoro, remdamasis 
patikimais musulmonų pirkliais, aprašė (1489), kaip „po pen- 
kiasdešimties dienų kelionės per dykumą“ pasiekiama „didžioji 
Sambationo upė“. Tenai „Izraelio vaikai gyvena tarytum plo- 
nytė gija [...] šventi ir tyri nelyg angelai: tarp jų nėra nusidėjė- 
lių. Anapus Sambationo upės gyvena Izraelio vaikai - jų gau- 
su kaip smilčių jūros krante, karalių ir viešpačių, tačiau jie ne 
tokie šventi ir tyri kaip tie, kur gyvena šiapus upés"9. Sie ne- 
suskaičiuojami milijonai sudarysią pergalingos Mesijo karei- 
vijos legionus. 

Istorija ne kartą parodė, jog religinei idėjai greičiausiai pa- 


5 Roth, Personalities and Events, p. 78. |. 9 Cit. iš Ben Sasson, Encyclopaedia 
Judaica, t. 11, p. 1425-1426. 

plisti padeda aiškus ir praktiškas išganymo mechanizmo api- 
būdinimas. Kaip tik tai ir siūlė lurijinė kabala; ji vaizdžiai pie- 
šė, kaip paprasti žydai maldomis ir dievobaimingu elgesiu gali 
priartinti Mesijo amžių. Plačiausiai ir sparčiausiai Lurijos idė- 
jos - tiek rafinuota, tiek vulgaria forma — pasklido tarp XVII a. 
ketvirtąjį dešimtmetį gimusios kartos. Didysis istorikas Ger- 
shomas Scholemas, visą gyvenimą studijavęs kabalistinio mis- 
ticizmo poveikį žydų visuomenei, pabrėžė XVII a. viduryje 
žydų bendruomenes vienijusio įsitikinimo visuotinumą: visas 
jas buvo perskverbęs tikrumas, jog pasaulis lūkuriuoja prie di- 
džių įvykių slenksčio“!. Aškenazių žydų pasaulį Rytų Europo- 
je nuo 1648-ųjų užgriuvusios katastrofos, 6-0 dešimtmečio pa- 
baigoje apvainikuotos Švedų karu, tapo galingu veiksniu, skati- 
nusiu prigyti mesijines viltis. Juo didesnės nelaimės ištikdavo, 
juo nekantriau būdavo laukiama išgelbėjimo. 6-ame ir 7-ame 
dešimtmetyje visur kur žydų bendruomenes užplūdo daugybė 
tūkstančių prieglobsčio ieškančių bėglių, ir jiems remti rengia- 
mos rinkliavos padėjo brandinti lūkesčius. Tačiau Lurijos mo- 
kymo dėka mesijinės viltys buvo gyvos net ir tokiose atkam- 
piose bendruomenėse kaip Maroke, kur maža tebuvo žinoma 
apie negandas Lenkijoje. Susijaudinimo banga ypač įsisiūbavo 
Salonikuose ir Balkanuose, Konstantinopolyje ir visoje Turkijo- 
je, Palestinoje bei Egipte; bet jos neaplenkė nė tokių šilta ir šalta 
mačiusių prekybos centrų kaip Livorno, Amsterdamo ir Ham- 
burgo. Ji pagavo turtingą ir vargšą, mokslingą ir paprastą Zmo- 
gelį, ir kenčiančias bendruomenes, ir tas, kurios jautėsi visiškai 
saugios. XVII a. septintajame dešimtmetyje nuojauta, kad Luri- 
jos procesas eina į pabaigą ir Mesijas laukia savo valandos 
kažkur čia pat, vienijo abiejuose žemynuose išsibarsčiusius šim- 
tus žydų bendruomenių. Šiuo atžvilgiu išvien ėjo liaudies prie- 
tarai ir „aukštų materijų“ misticizmas. 


61 Scholem, Sabbatai Sevi, p. 3. 

1665 m. gegužės 31 dieną, tarytum kam davus ženklą, Mesi- 
jas atsirado ir buvo pagarbintas Gazoje. Jis buvo vardu Šabe- 
tajus Cvi (1626-1676). Tačiau už jo pasirodymo slypéjes Zmo- 
gus, svarbiausias mąstytojas ir teoretikas, viso šio fenomeno 
impresarijus buvo vietos gyventojas — toks Abraomas Natanas 
ben Eliša Chaimas Aškenazis, žinomas kaip Natanas iš Gazos 
(apie 1643-1680). Šis jaunuolis buvo išsilavinęs, gabus, išradin- 
gas ir kūrybingas. Gimęs Jeruzalėje, garbaus rabininės tradi- 
cijos mokslininko ir kabalisto šeimoje, jis vedė turtingo Gazos 
pirklio dukterį ir išvyko ten gyventi; 1664 m. jis ėmėsi intensy- 
viai studijuoti Lurijos kabalą. Netruko pasisavinti lurijinius 
meditavimo ir ekstazės metodus. 1665-ųjų pradžioje jau regė- 
jo ilgai trunkančias vizijas. Bet svarbu tai, jog tuo metu Nata- 
nas jau pradėjo modifikuoti lurijines sąvokas, pritaikydamas 
jas prie savo galvoje brandinamos konkrečios Mesijo projek- 
cijos. Natanas nepaprastai būdingai atstovavo ypač lakios vaiz- 
duotės ir pavojingam žydo archetipui, kuris vėliau, kai žydų 
intelektas tapo sekuliarizuotas, turėjo įgyti pasaulinę reikšmę. 
Jis gebėjo suręsti ištisą reiškinių paaiškinimų ir numatymų sis- 
temą, kuri būtų sykiu labai įtikinama, pakankamai įspūdinga 
ir lanksti, taigi pritaikoma naujiems - o neretai ir itin nepato- 
giems įvykiams. Ir dar turėjo dovaną su nepajudinamu įsitiki- 
nimu ir aplombu pateikti savo chameleoniškai besimainančią 
teoriją bei jai būdingą savybę be vargo absorbuoti reiškinius. 
Panašų sugebėjimą vėliau eksploatavo Marxas ir Freudas. 

Dar Jeruzalėje Natanas buvo užtikęs Šabetajų Cvi, 18 metų 
vyresnį ir plačiai pagarsėjusį keistuolį. Natanas nesidomėjo 
juo. Tačiau jau persiémes lurijine kabala ir - bent savo paties 
nuomone - įgijęs pakankamas regėtojo ir pranašo galias, jis 
vėl prisiminė Cvi ir įjungė ji į savo sistemą. Cvi jokiu požiūriu 
neprilygo Natanui: išsilavinimu, protu, i$radingumu; bet jis 
turėjo Mesijo vaidmeniui būtiną ypatybę - susitelkimą į save. 
Šabetajus Cvi gimė Smirnoje, anuomet besiplečiančiame preky- 

bos centre, kuriame jo tévas atstovavo olandu bei anglu fir- 
moms. Abu Šabetajaus broliai padarė sėkmingą pirklio kar- 
jerą. Jis pats linko į knygas, išėjo rabino parengimo mokslus, 
baigė juos aštuoniolikos metų, o tada ėmėsi studijuoti kabalą. 
Jis pasižymėjo savybėmis, kurias vėliau imta laikyti maniaki- 
nės depresijos požymiais. Egzaltacijos ir perdėto aktyvumo 
tarpsnius staiga keisdavo niūrios nuotaikos duobės. Visų reli- 
gijų mistikams tai gana pažįstamas reiškinys, suvokiamas kaip 
Dievo rankų darbas - Dievas „apšviečia“, o paskui „slepia savo 
veidą“. Tad staigios permainos nemenkina subjekto šventumo 
reputacijos. Nelaimė, kad Cvi savo maniakinių būsenų metu 
turėjo polinkį laužyti įstatymus ir krėsti šventvagystes. Tar- 
davo draudžiamą Dievo vardą. Suplakdavo tris šventes ir švęs- 
davo jas visas vienu metu. Mistiniu būdu tuokėsi su Tora po 
vestuvių baldakimu. 1648-ųjų žudynės įkvėpė jį pasiskelbti Me- 
siju. Kaip ir daugelis mistikų, jis norėjo daryti ir įteisinti drau- 
džiamus dalykus. Tad susikūrė laiminimą „Tam, kuris leidžia 
draudžiama“. Šeštame dešimtmetyje jis iš eilės buvo išvarytas 
iš Smirnos, Salonikų ir Konstantinopolio. Protarpiais jo dvasi- 
nė būsena būdavo romi ir normali, jis net ieškodavo priemonių 
išsigydyti nuo savo šėtoniškų fantazijų, - jam pačiam jos tokios 
atrodydavo. Bet paskui vėl grįždavo nelemtieji potraukiai. Ša- 
betajus dusyk buvo vedęs, bet nė viena santuoka netapo apvai- 
nikuota motinyste. 1664 m. Kaire, apimtas maniakinės būsenos, 
jis susituokė trečiąkart — šįsyk su abejotinos reputacijos mer- 
gina vardu Sara, pabėgėle iš žudynių regiono. Bet juk tokiam 
poelgiui taip pat būta precedento tarp pranašų: argi Ozėjas 
nevedė kekšės? Vis dėlto kitą žiemą Cvi ir vėl ryžosi ieškotis 
pagalbos demonams išvaryti. Išgirdęs, jog jaunas kabalistas 
Natanas regi įstabias vizijas, 1665 m. pavasarį jis leidosi pas jį. 

Tuo metu, kai abu vyrai susitiko, t. y. balandį, Natanas jau 
buvo regėjęs viziją, kurioje stambiu planu figūravo iš Jeruza- 
lės jo prisimenamas pretendentas į Mesijus. Todėl kai Cvi iš 

tikrųjų išniro ant jo namų slenksčio, prašydamas pagalbos, Na- 
tanas palaikė šį įvykį apvaizdos lemtu. Užuot išvaręs Šabeta- 
jaus demonus, jis sutelkė savo įspūdingus argumentavimo su- 
gebėjimus ir išradingumą, stengdamasis įtikinti Cvi, kad jis tei- 
sėtai pretenduoja būti Mesiju ir privalo laikytis savo. Tada ir 
vėliau Natanas parodė puikius sugebėjimus priderinti Šabeta- 
jaus biografijos faktus ir charakterio ypatybes prie kanoninių 
bei apokrifinių tekstų ir lurijinės kabalos teorijos, ypač paties 
pataisytos. Netrukus jis raitas jodinėjo po Gazą ir nelyginant 
karalius siuntinėjo ambasadorius sukviesti visas Izraelio gentis. 

Nuo ankstesniųjų XVI a. mesijų Cvi skyrėsi tuo, kad jo kan- 
didatūra buvo suvokta ir keliama ne tik ortodoksinio išsimoks- 
linimo kontekste (jo netrūko nei jam, nei jo impresarijui), bet 
taip pat siejama su konkrečiomis Lurijos mokymo sąvokomis, 
su kuriomis dabar jau buvo susipažinęs visas žydų pasaulis. 
Laikas pasirinktas tinkamas; intelektualinė atmosfera taip pat 
pasitaikė tinkama. Pranašas Natanas, „šventasis žiburys“, liep- 
snojo įsitikinimu ir spinduliavo tiksliai Zinancio aureolę. Cvi- 
Mesijas dosniai dalijo aplinkiniams žavesį ir karališką atlaidu- 
mą. Gazoje šis derinys puikiai pateisino lūkesčius, ir rabinai 
tenai prisidėjo skelbiant didžiąją naujieną. Kiek prasčiau sekėsi 
Jeruzalėje, kur daug rabinų (tarp jų ir senasis Natano mokyto- 
jas) atmetė apsišaukėlio pretenzijas ir galų gale pasiekė, kad 
naujasis Mesijas būtų išvarytas. Tačiau Jeruzalės autoritetai ne 
mažiau rūpinosi ir tuo, kaip apsidrausti. Jie neišsiuntinėjo po 
žydų bendruomenes laiškų, įspėjančių apie apgavystę. Tenai 
bei kitur skeptiškai nusiteikę rabinai paprastai manė, jog geriau- 
sia bus neprarasti ramybės. Bet dauguma rabinų pasidavė įtai- 
gai. Vėliau, kai burbulas sprogo, nemaža jų tvirtino prieštaravę 
Cvi pretenzijoms. Tačiau, kaip įrodė Scholemas, dokumentai 
liudija ką kita. 

Todėl 1665-aisiais ir didesniąją dalį 1666-ųjų autoritetingų 
pareiškimų prieš naująjį Mesiją nepadaryta. Atsakymo nesu- 

laukė įgudusiu stiliumi Natano surašyti ar bent apmesti laiškai, 
skelbiantys apie įvykius ir išsiuntinėti į žydų bendruomenes 
visame pasaulyje. Žinoma, daugumas žydų tikėjosi, jog Mesi- 
jo atėjimą lydės stebuklai. Bet nestigo ir autoritetų, kurie sakė, 
jog jokių stebuklų nebūsią (tarp tokių - ir Maimonidas). Negana 
to, Natanas užbėgo už akių nusivylimui, tam tyčia gudriai pri- 
taikydamas Lurijos teoriją. Kadangi, įrodinėjo jis, Mesijas bu- 
ves iškviestas žydų maldomis bei dievobaimingumu, esa logiš- 
ka, jog jo misijai palaikyti pakanka vien tyro, patiklaus tikėji- 
mo. Tad ir nereikalauta nei kad jis, nei kad jo pranašas darytų 
stebuklus. O iš tikrųjų Natano atsargumo nė nereikėjo. Ste- 
buklai iš tiesų vyko — tik visad kažkur kitur. Šitai spontaniškai 
lėmė žydų paprotys tiek apie negandas, tiek apie sėkmę prane- 
šinėti ilgais, jaudinamais laiškais, neretai paremtais tik nuogir- 
domis. Taigi iš Konstantinopolio į Livorną plaukė laiškai, pasa- 
kojantys apie nuostabius dalykus, vykstančius Kaire. Naujienos 
apie stebuklus Salonikuose keliavo iš Romos į Hamburgą, o iš 
ten - į Lenkiją. Pirmieji vakariečių žydų gauti pranešimai pa- 
sakojo visiškai ne apie Cvi, bet apie Dešimtį dingusių genčių, 
kurios neva būrėsi Persijoje arba Sacharoje ir žygiavo Mekos 
arba Konstantinopolio linkui. 

1665 m. rugsėjį Natanas išsiuntinėjo ilgą laišką, kuriame nu- 
žymėjo Mesijo veiklos gaires. Pasak Natano, ji jau pakeitusi Lu- 
rijos sistemą ir atvėrusi naują istorijos pakopą. Mesijas pats 
turįs teisę duoti išrišimą visiems nusidėjėliams. Pirmiausia jis 
užkariausiąs Turkijos karūną ir padarysiąs sultoną savo tarnu. 
Tada patrauksiąs prie Sambationo upės surinkti genčių ir vesiąs 
Rebeką, trylikametę Mozės dukterį, kuri esanti sugrįžusi į gy- 
venimą. Jam išvykus turkai galį sukilti ir suteikti žydams skau- 
džių išmėginimų. Todėl visiems žydams esą būtina nedelsiant 
pradėti atgailauti. Tuo tarpu patsai Cvi leidosi su triumfu ke- 
liauti šiaurėn, iš pradžių į Alepą, tada į Smirną ir į Konstanti- 
nopolį, ir kaip tik tuo metu prasiveržė masinė isterija. Cvi ją 

dar labiau sustiprino, sugrįždamas prie savo senųjų maniakiškų 
įpročių. Jis „tarė Neišreiškiamąjį Vardą, valgė [draudžiamus] 
riebalus ir darė kitus dalykus priešingai savo Viešpačiui ir jo 
Įstatymui, net primygtinai ragindamas taip elgtis ir kitus“, — 
pasakoja amžininkas“*. Jei kuris rabinas protestuodavo, nė per 
žingsnį nuo Cvi neatsiliekanti minia dabar galėjo užpulti kri- 
tiko namus. Smirnoje patsai Šabetajus atsinešė kirvį pas jo ne- 
pripažinusios sefardų sinagogos duris ir jas išlaužė. Patekęs 
vidun, jis prakeikė netikėlius rabinus kaip nešvarius gyvulius, 
pasiėmė į rankas švento rašto ritinį, uždainavo ispanų meilės 
dainą ir paskelbė, jog Atpirkimo data būsianti 1666 m. birže- 
lio 18-oji, o turkų sultonas netrukus būsiąs nuverstas, ir pada- 
lijo pasaulio karalystes savo artimiausiems sekėjams. Kai vienas 
iš ten dalyvavusių kritiškai nusiteikusių rabinų paprašė įro- 
dymų, Cvi jį tučtuojau ekskomunikavo ir privertė minią kaip 
tikėjimo juo įrodymą ištarti draudžiamąjį vardą. Tada jis „išlais- 
vino“ žydes moteris, panaikindamas Ievos prakeikimą ir iš- 
siuntė pasiuntinius Konstantinopolin ruoštis jo atvykimui, o 
pats 1665 m. gruodžio 30-ąją dieną išplaukė laivu į sostinę. 
Per visą 1665-1666 m. Žiemą ir didžiąją dalį kitų metų žydų 
pasaulis kunkuliavo. Natano raginimai buvo spausdinami 
Frankfurte, Prahoje, Mantujoje, Konstantinopolyje ir Amster- 
dame ir atsiliepdami žydai meldėsi, pasninkavo ir be paliovos 
maudėsi ritualinėse pirtyse. Gulėdavo nuogi sniege. Plakda- 
vosi rykštėmis. Daugelis išpardavė visą savo turtą ir išėjo pili- 
grimais į Šventąją žemę, vildamiesi tenai išvysti Mesiją. Kai 
kurie tikėjo, kad bus pernešti ten ant debesų. Dar kiti pirkosi 
bilietus. Abraomas Pereira, pagarsėjęs kaip turtingiausias Ams- 
terdamo žydas, su šeima išplaukė į Palestiną, nors jo laivas ne- 
nusigavo toliau kaip iki Livorno. Buvo rašomi eilėraščiai, spaus- 
dinamos knygos datuojamos „pirmaisiais pranašystės ir kara- 
lystės atgaivinimo metais“. Rengtos viešos eitynės. Iš dalies 


62 Cit. iš ibid. 

jaudulį skleidė krikščionys milenaristai, taip pat tikėję, jog 
1666-ieji būsią magiški metai. Įvairiuose Lenkijos miestuose 
įsiplieskė maištų, ir gegužės mėnesį karalius uždraudė bet ko- 
kias žydų demonstracijas. Žydų įkarštis taip pat ir islamo pasau- 
lyje įžiebdavo reakciją - kartais prijaučiamą, kartais priešišką, 
tad turkų valdžia sunerimo. 

Todėl kai 1666-ųjų vasarį Cvi laivas įplaukė į Turkijos van- 
denis, jį tuojau pat sulaikė ir Mesiją surakintą išlaipino į krantą. 
Jis vis dėlto buvo laikomas garbingoje nelaisvėje ir galėjo prii- 
minėti lankytojus. Natanas surezgė savo pirmąją racionaliza- 
ciją, sutaikančią įvykius su savo teorija, ir paaiškino, esą Mesi- 
jo įkalinimas - tik simbolinis bei išoriškas ir atspindįs jo vidinę 
kovą su blogio jėgomis, neleidžiančiomis dieviškoms kibirkš- 
tims sušvisti skaisčia šviesa. Galipolio tvirtovėje, kur buvo ka- 
linamas, Cvi neišsižadėjo savo pretenzijų ir, matyt, žydų dele- 
gacijas išlydėdavo visiškai patenkintas. Į Venecijos bendruo- 
menės paklausimą Konstantinopolio žydai raminamai atsakė, 
iš atsargumo neva rašydami prekybos klausimu: „Mes pasigi- 
linome į tą reikalą ir ištyrėme Rabi Izraelio prekę, mat ji čia 
viešai demonstruojama po pat mūsų akių. Padarėme išvadą, 
jog prekė itin vertinga [...] bet privalome palaukti didžiosios 
mugės dienos““. Tačiau 1666 m. vasarą numatytoji diena pra- 
ėjo. Rugsėjo pradžioje Cvi aplankė vienas lenkų kabalistas, 
Nechemija ha Koenas, galėjęs būti turkų statytinis arba ir Me- 
sijas-konkurentas. Kryžmine apklausa jis ištardė Šabetajų apie 
tai, kas šis skelbėsi esąs, jo atsakymus pripažino esant nepaten- 
kinamus ir pareiškė turkams, esą jis apsišaukėlis. Rugsėjo 15 
dieną Cvi atgabeno Konstantinopolin prieš tarybą, arba divaną, 
dalyvaujant sultonui, - pastarasis klausėsi uZsiglaudes gro- 
tuotame alkove. Cvi paneigė kada nors skelbęsis esąs Mesijas. 
Jam leista pasirinkti tarp atsivertimo į islamą ir mirties. Įkalbė- 


63 Cit. iš Scholem, Encyclopaedia Judai- 
ca, t. 14, p. 1235. 

tas sultono gydytojo, atsimetėlio žydo, Sabetajus užsirišo turba- 
ną, priėmė Azizo Mehmedo Effendi vardą ir „Rūmų vartų sar- 
go“ titulą, taip pat 150 piastrų per dieną vyriausybinę pensiją. 

Tai, kas vyko po Mesijo apostazės, buvo beveik taip pat 
pamokoma kaip ir pati jo misija. Naujienoms pasklidus, žydų 
pasaulį apėmusi euforija staiga subliuško, nors daug kas iš 
pradžių nenorėjo tikėti. Rabinai ir bendruomenių vadovai - 
tiek tie, kurie buvo patikėję apsišaukėliu, tiek ir ta saujelė, kurie 
nepritarė, — susivienijo ir nusiteikė šituo klausimu atkakliai ty- 
lėti. Įrodinėta, esą bet koks post mortem aiškinimasis reikštų 
dievybės kvestionavima - kvestionavimą tos neperprantamos 
išminties, kuri leido įvykti fiasko. Taip pat rimtai būgštauta, 
jog turkai pradės raganų medžioklę prieš žydų vadovus, prita- 
rusius reiškiniui, kuris juk vis dėlto prilygtų maištui prieš Os- 
manų valdžią. Tad stengtasi visomis išgalėmis perrašyti istoriją 
arba jos visai nerašyti ir apsimesti, jog viso šio reikalo apskritai 
nė nebūta. Jį minintys bendruomenių dokumentai sunaikinti. 

Kita vertus, Natanas iš Gazos tik praplėtė savo teoriją, kad 
jon tilptų naujieji faktai. Apostazę transformavo į būtiną para- 
doksą, arba dialektinį prieštaravimą. Tatai buvusi anaiptol ne 
išdavystė, o nauja misija, skirta išlaisvinti lurijinéms kibirkš- 
tims, kurios esą išsisklaidžiusios tarp nežydų ir ypač tarp mu- 
sulmonų. Tuo tarpu kai žydai vadavo savo pačių pasaulyje 
išsibarsčiusias kibirkštėles, — o tai juk palyginti lengva, - Mesi- 
jas turįs daug sunkesnę užduotį: surinkti kibirkštis svetimame 
pasaulyje. Tik jis tai galįs padaryti, mat tai reiškė nusileisti į 
blogio karalija. Kad jis jai pasidavė - esanti tik regimybe, bet 
tikrovėje jis veikiąs nelyg Trojos arklys priešo stovykloje. Reng- 
damasis savo užduočiai, Natanas nurodė, jog Cvi visuomet 
krėtė keistenybes. O čia tik visų keisčiausia - prisiimti atsime- 
tėlio gėdą kaip galutinę auką prieš atsiskleidžiant visai Mesijo 
pergalės šlovei. Studijuojantiems kabalą mintis apie paslėptas 
prasmes buvo pažįstama. Priėmus apsimestinės apostazės idė- 

ją, visa kita - taip pat ir tolesni Sabetajaus veiksmai turkų prie- 
žiūroje — patvirtino naująją teoriją, mat Natanas skubiai pateikė 
gausybę dokumentinių liudijimų iš biblinių, talmudinių ir kaba- 
listinių tekstų. Natanas keliskart aplankė Cvi, ir abu sugebėjo 
pagrįsti Natano paaiškinimus Cvi elgesiu. Kartkartėmis šiam 
vis užeidavo maniakiniai laikotarpiai, ir jų metu jis retsykiais 
vėl patvirtindavo esąs Mesijas. Taip pat demonstravo pašėlu- 
sias seksualines keistenybes, kad net jo priešai Konstantinopo- 
lyje - tiek Žydai, tiek musulmonai - bendromis jėgomis įkalbėjo 
ar papirko sultoną, lyg ir pamėgusį Cvi, ištremti jį į Albaniją, 
kur 1676 m. jis ir mirė. Tačiau Natano neišmušė iš vėžių net 
Cvi mirtis; jis paskelbė, jog tai tik „užtemimas“: Šabetajus esą 
pakilęs į dangų ir ten absorbuotas „dieviškųjų šviesų“. 

Dar po ketverių metų, 1680-aisiais, mirė ir pats Natanas. 
Bet prieš išnykdamas jis dar sukūrė lanksčią teoriją, kuri aprėpė 
ne tik visus Cvi poelgius, o ir bet kokius trikdančius įvykius, 
kurie galėtų nutikti ateity. Šviesų buvę ne vienas rinkinys, 
kaip kad manęs Lurija ir kiti kabalistai, o du, - įrodinėjo jis, - 
tai mąstančios (gerosios) šviesos ir nemąstančios (indiferentiš- 
kos, tačiau linkusios į blogį). Kūrimas vykstąs dialektikos tarp 
abiejų šviesų rinkinių dėka, ir šioje dialektikoje Mesijo figūra 
vaidinanti unikalų vaidmenį - visiškai skirtingą nuo paprastų 
sielų, - ir tas vaidmuo neretai reikalaujas iš jo didvyriško pa- 
siaukojimo, taip pat ir prisiimti blogio regimybę, kad būtų ap- 
valyti kiti. Teorija turėjo prasmę ir tuo atveju, jei Cvi būtų vėl 
pasirodęs, jeigu jis būtų atsiuntęs pamainą ar likęs tylus bei 
neregimas. Šioje alternatyvioje arba eretiškoje kabalos sistemo- 
je Natanas nepaprastai detaliai išvystė savo dialektiką, apipin- 
damas ją gausybe įvaizdžių. 

Rezultatas buvo tas, kad šabetajininkų sąjūdis ne tik išliko 
ir po gėdingos Mesijo apostazės, bet protarpiais atvirai, protar- 
piais slapta egzistavo dar ištisą šimtmetį. Daugumas rabinų 
ėmė jo ypač nekęsti ne tik dėl to, kad galutine forma jis sklei- 

dé aiškiausias erezijas, bet dar ir dél to, kad numatomi Cvi 
sugrįžimai neįvykdavo - kaip antai 1700 ir 1706 metais - ir 
daugybė nusivylusių šabetajininkų atsiversdavo į krikščiony- 
bę ar islamą. Bet kai kurie rabinai ir patys buvo okultiniai 
šabetajininkai, ir neracionalistinės pakraipos judaizme maža 
teliko žmonių, kurių visiškai netraukė patogiai lanksčios Na- 
tano idėjos. Sąjūdis skilo, pats įgijo nekonformistinių nuokry- 
pų, o galų gale pagimdė visiškai atskilusią religiją, kurią įkūrė 
Cvi reinkarnacija vardu Jakobas Frankas (1726-1791). 

Tikrasis Franko vardas buvo Jokūbas ben Judas Leibas, 
jis gimė dalį laiko rabinaujančio Lenkijos pirklio šeimoje. Patsai 
taip pat ėmėsi prekybos audiniais. Išsimokslinimo buvo menko 
ir vadino save prostak, arba prasčioku. Ir vis dėlto, prekiauda- 
mas Balkanuose, jis tapo inicijuotas į slaptas kraštutinės atmai- 
nos šabetajininkų apeigas. Jokūbas tapo pranašu ir galop pasi- 
skelbė esąs vos ne dievybė, turinti Cvi sielą. Grįžęs į Lenkiją, 
prisistatinėjo kaip ortodoksinio tikėjimo žydas sefardas - iš 
čia ir vardas Frankas, aškenazių jidiš kalbos žodis, reiškiantis 
sefardą - ir slaptai atlikinėjo šabetajininkų apeigas kaip pogrin- 
dinio sąjūdžio pačiame judaizme vadovas. Jis bei jo šalininkai 
taip pat praktikavo Toros draudžiamas seksualinių santykių 
formas. Iš tikrųjų vadovaudamiesi patogia Natano iš Gazos 
įdiegta dialektika, jie skyrė įprastinę halachos Torą (ją igno- 
ravo) ir „aukštesniąją“ ar „dvasinę“ Toros formą, „Emanacijos 
Torą“, kuria skelbėsi turį teise vadovautis. 

1756 m. rabinų teismas Broduose atskyrė Franką nuo sina- 
gogos ir, sprukdamas nuo suėmimo, jis pabėgo Turkijon, kur 
jam pasirodė pravartu atsiversti į islamą. Tuomet ortodoksiniai 
žydai kreipėsi į lenkų katalikų valdžią, kad šioji padėtų iš- 
vaikyti sektą. Bet ir frankistai kreipėsi į katalikus tuo pagrin- 
du, esą jie atmetą Talmudą ir turį daugiau bendra su Roma. 
Apsidžiaugę vyskupai surengė viešą disputą ir privertė daly- 
vauti ne tik frankistus, bet ir rabinus. Disputas įvyko 1757 m. 

birželio mén., ir jam pirmininkavęs vyskupas Dembowskis pa- 
skelbė nuosprendį frankistu naudai, be to, įsakė sudeginti Tal- 
mudo egzempliorius Kameneco miesto aikštėje. Savo nelai- 
mei, vyskupas deginimo ceremonijos metu staiga mirė. Rabinai 
tatai suprato kaip Dievo pritarimo ženklą ir ėmėsi vėl su nau- 
ju įkarščiu persekioti. frankistus. Atsakydamas Frankas atvedė 
savo sekėjus į katalikybę ir 1759 m. jie visi pasikrikštijo. Fran- 
kas netgi padėjo katalikams tirti kaltinimo dėl krikščionių krau- 
jo bylas. Bet sykiu jis susirinko dvylika „seselių“, tarnavusių 
jam gulovėmis, praktikavo visokiausius iškrypimus ir galiau- 
siai atsidūrė kalėjime. Tada ėmė ir atvirto į stačiatikybę. 
Puldinėdamas tai į judaizmo, tai į islamo, katalikybės ir 
stačiatikybės glėbį, Frankas nesiliovė vadovavęsis Natano iš- 
plétotomis religinėmis teorijomis. Sukūrė naują Trejybę — „Ge- 
raji Dievą“, „Didijį Brolį“ ir „Ją“; pastaroji buvo daiktan suly- 
dyta Šekina ir Mergelė Marija. O galop Frankas ėmėsi skelbti 
idėją, jog mesijizma galima vienodai sėkmingai plėtoti visose 
pagrindinėse religijose, o išties net ir pasaulietiniame švietime 
ar masonų ložėje. Taigi kabala, vėlyvojoje antikoje atsiradusi 
kaip neapibrėžtas, beformis gnosticizmas, XVIII a. pabaigoje 
vėl grįžo prie neapibrėžto, beformio gnosticizmo. 
Reikšminga tai, kad Frankas, norėdamas rasti savo sektai 
vienokią ar kitokią legalią priedangą, turėjo apsimesti šliejąsis 
tai prie krikščionybės, tai prie islamo. Jo amžininko Samuelio 
Jakobo Chaimo Falko (apie 1710-1782) veikla sudaro jam iškal- 
bingą kontrastą. Gimęs Galicijoje, Falkas buvo dar vienas kaba- 
listas ir avantiūristas, tik nepalyginamai labiau išprusęs negu 
Frankas. Jis taip pat konfliktavo su įstatymu. Vestfalijoje jo vos 
nesudegino kaip burtininko. Kelno arkivyskupas išvarė jį iš 
savo valdų. 1742 m. Falkas atvyko į Angliją ir tenai, regis, ne- 
trukdomas ėjo savo pasirinktu religiniu keliu. Londone, viena- 
me Velklouzo aikštės name jis įsteigė privačią sinagogą. Ant 
senojo Londono tilto laikė kabalistinę laboratoriją ir joje užsii- 

minėjo alchemija. Sakoma, jog Falkas išgelbėjo Didžiąją sinago- 
gą nuo gaisro, aprašinėjęs jos durų staktas magiškais užra- 
šais. Tarp amžininkų buvo vadinamas „Baal Sem iš Londono“““. 
Tai, kad toks žydas kaip Falkas galėjo laisvai nugyventi 
savo gyvenimą Anglijos įstatymų valdžioje, buvo nepaprastai 
svarbus faktas žydų istorijoje. Jis reiškė, jog nuo liberaliosios 
Romos imperijos laikų pagaliau atsirado šalis, kurioje žydai 
galėjo turėti bent kažką panašaus į normalią pilietybę. Kaipgi 
tai susiklostė? Kad suprastume šį didį posūkį, mes privalome 
sugrįžti prie lemtingųjų 1648-ųjų. Tais metais įvykusios di- 
džiosios žydų žudynės, Rytų Europos žydams pradėjusios aš- 
tuonerius nepakeliamų negandų metus, neginčijamai pranoko 
bet kurį kitą antisemitizmo protrūkį nuo Pirmojo Kryžiaus Zy- 
gio laikų. Nuo tol žydų emigracijos srautas ilgus amžius plaukė 
į Rytus. Dabar ši banga apsigręžė. Nors gausinga aškenazių 
bendruomenė Rytų Europoje nepaliovė augti ir - tam tikra ri- 
bota prasme - turtėti, ji jau niekada neatrodė iš tikrųjų saugi. 
Ieškodami saugumo, iniciatyvesnieji žydai ėmė kreipti Zvilgs- 
nius į Vakarus. Tad 1648-ieji tapo niūria gaire ilgame kelyje, 
nuvedusiame į holokaustą. Bet skerdynėmis ir sielvartu pažy- 
mėti 1648 m., susiklosčius virtinei atsitiktinumų, kuriuos galėtu- 
me pavadinti Apvaizdos pirštu, pradėjo nuostabią įvykių gran- 
dinę, užsibaigusią nepriklausomos žydų valstybės įkūrimu. 
Šiems naujai pakrypusiems įvykiams įtakos turėjo žymus 
žydų mokslininkas iš Amsterdamo Manasė ben Izraelis (1604— 
1657). Jis gimė Madeiros marranos šeimoje ir pakrikštytas Ma- 
noeliu Dias Soeiro. Tačiau kai jo tėvas išsigelbėjo nuo autoda- 
fė Lisabonoje ir pasitraukė į Nyderlandus, šeima sugrįžo prie 
savo žydiškos tapatybės, o jaunasis Manasė tapo Talmudo ži- 
novu ir septyniolikos metų jau parašė pirmąją knygą“. Visą 
64 C. Roth, Essays and Portraits in Ang- p. 1159-1160. 95 Jo gyvenimą žr. C. 


lo-Jewish History, London, 1962, Roth, Life of Manasseh ben Israel, Lon- 
p. 139-164; Encyclopaedia Judaica, t. 6, don, 1934. 

gyvenimą jam rūpėjo perteikti patrauklų judaizmo įvaizdį ne- 
žydų pasauliui ir laimėti jo palankumą. Daugelį savo knygų jis 
adresavo krikščionių skaitytojams. Mėgino parodyti, jog krikš- 
čionybė ir judaizmas turi daugiau bendra, negu dauguma 
žmonių manė, ir krikščionių fundamentalistų sluoksniuose įgijo 
labai gerą vardą. Kai pirmieji nuo 1648 m. žudynių besitrau- 
kiantys pabėgėliai pasiekė Vakarų Europą, Manasė kartu su 
kitais Amsterdamo žydais ėmė baimintis, kokius padarinius 
jų bendruomenei turės gausus nelaimingų aškenazių srautas. 
Jų pačių padėtis Amsterdame nebuvo tvirta. Jie neturėjo jo- 
kių pilietybės teisių. Be kita ko, nebuvo įsileidžiami į gildijas. 
Olandų valdžia nesikišo į jų religinę praktiką su sąlyga, kad 
jie užsiimtų ja tyliai ramiai, ir iš tikrųjų bendruomenė, ypač 
Amsterdame, tarpo. Kita vertus, pabėgėliai galėjo visa tai pa- 
leisti vėjais. Juk Hamburgą užplūdus daugybei žydų, 1649 m. 
laikinai buvo iš ten išvaryti visi žydai. Todėl Manasė pasiūlė 
radikalų sprendimą: kodėl Anglija negalėtų tapti šalimi, atvira 
žydų imigrantams? 

Nuo to laiko, kai Edvardas I 1290 m. išvarė Anglijos Zy- 
dus, vyravo visuotinis įsivaizdavimas, jog Žydams ten gyven- 
ti teisiškai absoliučiai draudžiama. Iš tiesų per visus tuos am- 
žius šiek tiek žydų ten nuolat gyvendavo, ypač gydytojų ir 
pirkliu*. Vienas žydas, seras Edvardas Bramptonas, kitaip - 
Duarte Brandao, ėjo Gernsio salos gubernatoriaus pareigas val- 
dant Ričardui III. Kitas - dr. Roderigo Lopezas - buvo Elzbie- 
tos I gydytojas, 1593-1594 m. tapęs garsiosios antisemitinės 
raganų medžioklės ir kaltinimų tėvynės išdavimu auka“. Tuo 
pat metu kai Ukrainoje kazokai žudė žydus, vienas iš penkių 
pirklių, sudariusių kontraktą tiekti grūdus Anglijos armijai, 


$6 Jewish Physicians in Medieval Eng- don, 1888. *7 P. M. Handover, The 
land, kn. Roth, Essays and Portraits, p. Second Cecil, London, 1959, xiii sk., 
46-51; L. Wolf, The Middle Ages of „The Vile Jew". 

Anglo-Jewish History 1290-1656, Lon- 

buvo Zydas Antonio Fernandezas Carvajalas, atvykęs į Lon- 
dona 1630 m. ir, sakoma, kasmet importuodaves 100 000 sva- 
rų sidabro. Tačiau oficialiai žydai nebuvo įsileidžiami. 
Manasė suvokė, jog Anglijos rojalistų sutriuškinimas ir ka- 
raliaus nukirsdinimas 1649 m. atvėrė unikalią galimybę žydams 
laimėti leidimą keltis į Angliją. Dabar kraštą sėkmingai valdan- 
tys karaliaus priešai puritonai visuomet atstovavo Anglijoje 
filosemitinei tradicijai. Savo meto įvykius jie vertino vadovau- 
damiesi Biblija. Pasmerkdami Žvaigždžių Rūmus“, jie citavo 
pranašą Amosą. Naboto vynuogyno istorija jiems buvo argu- 
mentas prieš laivybos mokesčius**. Puritonų papročių teisės 
specialistas seras Henry's Finchas 1621 m. išspausdino Didįjį 
pasaulio atnaujinimą, arba Žydų pašaukimą — kūrinį, kurį karalius 
pasmerkė už Iese-majeste“*. Daugelis manė, jog netoli Antrasis 
Atėjimas. Bet tiek Pakartoto Įstatymo 28, 64, tiek Danieliaus 
12, 7 leido manyti, jog tai negalės atsitikti, kol žydų tautos 
„Išsklaidymas bus pilnai įvykęs“, — „nuo vieno žemės galo iki 
kito“. Vadinasi, kol žydai nepasklis taip pat ir po Angliją, Me- 
sijo karalystė dar negalės ateiti. Ši mintis Manasę jungė su 
anglų fundamentalistais, nes Keze ha-arec „Žemės galas“, vidur- 
amžinėje hebrajų kalboje vadinta Anglija, ir, jo nuomone, jei ši 
šalis priimtų žydus, tai pagreitintų Mesijo atėjimą. Savo kam- 
paniją jis pradėjo 1648-1649 m. žiemą knyga Garbingosios žy- 
dų nacijos apologija, kurią pasirašė Edvardo Nicholas vardu. 
1650 m. Manasė ben Izraelis išleido kitą, daug reikšmingesnį 
veikalą Spes Israelis, verčiamą kaip Izraelio viltis, ir joje išdėstė 
milenaristinius argumentus. Pirmasis Anglijos ir Olandijos ka- 


* Žvaigždžių Rūmai (Star Chamber) — 
Anglijos karališkasis teismas (taip va- 
dinamas, nes sakoma, jog jo stogas 
buvo puoštas žvaigždėmis), panaikin- 
tas 1641 m. Garsėjo slaptais posė- 
džiais be prisiekusiųjų, žiauriais ir ar- 
bitraliais nuosprendžiais ir kankini- 


mais. ** Angl. ship money, mokesčiai 
karams finansuoti, kuriais būdavo ap- 
dedami Anglijos uostai, pajūrio gra- 
fystės ir pan. ** C. Roth, Philosemi- 
tism in England, kn. Essays and Por- 
traits, p. 10-21. 

ras neleido imtis praktinių priemonių, bet 1655 m. rugsėjį pats 
Manasė atvyko į Londoną. Oliveriui Cromwelliui, Lordui Pro- 
tektoriui, jis įteikė peticiją, prašydamas panaikinti draudimą 
žydams įvažiuoti į šalį ir leisti jiems apsigyventi, — sąlygas 
turėjo nustatyti vyriausybé9. 

Toliau prasidėjo būdinga angliška makalynė, į kurią verta 
detaliau pasigilinti, nes ji, pasirodo, turėjo šitokią nepaprastą 
reikšmę visoje žydų istorijoje. Cromwellis palankiai priėmė 
Manasės peticiją ir perdavė ją Tarybai. 1655 m. lapkričio 12 d. 
Taryba paskyrė pakomitetį reikalui ištirti ir pasitarti su teisės 
žinovais. Gruodžio 4-ąją Baltuosiuose rūmuose įvyko konfe- 
rencija, kurioje dalyvavo dvidešimt penki teisininkai, tarp jų ir 
Vyriausiasis teisėjas seras Johnas Glynne'as bei Vyriausiasis 
Baronas Iždininkas Williamas Steele'as. Didžiai politikų nuos- 
tabai, jie paskelbė, jog nebuvo visiškai jokio įstatymo, drau- 
džiančio žydams atvykti į Angliją. 1290-ųjų Edvardo išvary- 
mas buvęs karališkosios prerogatyvos aktas, liečiantis tik tuo- 
kart minimus asmenis. Šiek tiek nelogiškai pakomitetis tuo- 
met ėmėsi svarstyti sąlygas, kuriomis žydai turėjo būti įleisti. 
Tačiau jo nariai niekaip negalėjo susitarti. Tarp Respublikos 
vadų žydai turėjo ne tik draugų, bet ir priešų. Po keturių po- 
sėdžių, gruodžio 18 d., Cromwellis pakomitetį paleido. Karčiai 
nusivylęs Manasė kitais metais grįžo į Amsterdamą, manyda- 
mas pralaimėjęs. 

Bet iš tikrųjų jis nesuprato, kaip anglai sprendžia reikalus. 
Jie teikė pirmenybę ne aiškiai apibrėžtam ideologiniam, o prag- 
matiniam sprendimui. Jei būtų sudarytas susitarimas, sutei- 
kiantis žydams imigrantams specialų teisinį statusą, jie būtinai 
būtų buvę priskirti prie antrarūšių piliečių. 1660 m. restaura- 
vus monarchiją, Karolis II labai galimas daiktas būtų tą sutartį 
panaikinęs ar nustatęs jai naujas, nepalankesnes sąlygas. Ir 


€? Apie šį epizodą žr. C. Roth, The Mystery of the Resettlement, kn. Es- 
says and Portraits, p. 86-107. 

vienu, ir kitu atveju žydų klausimas būtų tapes viešas ir paZa- 
dinęs antisemitinių priekabių mėgėjus. Užuot rinkęsi tokį kelią, 
anglai klausimą išsprendė pragmatiškai, be jokios sutarties. 
Manasei dar viešint Londone, žmogus vardu Antonio Rodri- 
gesas Roblesas, legaliai marrano, o iš tikrųjų žydas, buvo pat- 
rauktas į teismą kaip Ispanijos karūnos valdinys, mat tuo metu 
Anglija ir Ispanija kariavo. 1656 m. kovo mėnesį kokios dvi 
dešimtys marranos šeimų nusprendė tą reikalą išspręsti taip: 
viešai išpažino savo ištikimybę judaizmui ir pareiškė esą pabė- 
gėliai, persekiojami Ispanijos inkvizicijos, o tada kreipėsi į Ta- 
rybą, prašydami teisės privačiai praktikuoti savo tikėjimą. Ge- 
gužės 16 d. Taryba įsakė anuliuoti Roblesui pareikštus kalti- 
nimus, o kitame posėdyje, birželio 25 d., peticiją tarytum ir 
patenkino, nors tos dienos protokolas vėliau paslaptingai pra- 
dingo. Kad ir kaip ten būtų buvę, rugpjūčio 4-ąją iš Amster- 
damo atkeliavo „plono pergamento Įstatymo ritinys su geltono 
aksomo raišteliais bei dėklu, raudono damasto staltiesė skaity- 
mo pultui bei raudona tafta išklota prieskoninė“, o Londono 
žydai nedelsdami išsinuomojo pastatą Creechurch Lane savo 
pirmajai sinagogai. 

Taigi lyg ir kokiu nebyliu sąmokslu specialaus žydų statu- 
so klausimas buvo paliktas neišspręstas. Kadangi joks statu- 
sas netrukdė žydams atvykti, jie ir vyko. Kadangi Taryba leido 
jiems praktikuoti savo tikėjimą, jie ir praktikavo. Kai 1664 m. 
buvo priimtas Sektantų Aktas, nukreiptas prieš nekonformis- 
tus, naujojo rabino Jacobo Sasportaso vadovaujami žydai savo 
nerimą išreiškė Karoliui II, o šis, „juokdamasis ir spjaudydama- 
sis“, liepė jiems nesirūpinti, o ir vėliau Slaptoji Valstybės Ta- 
ryba raštu suformulavo: esą žydai galį „būti tikri dėl tų pačių 
malonių, kurias turėjo anksčiau, jeigu tik jie elgiasi taikingai ir 
ramiai, deramai gerbdami Jo Didybės įstatymus ir nepapiktin- 
dami jo vyriausybės“. 

Taigi Anglijos žydai praktiškai nutylėjimo dėka tapo tikrai- 

siais piliečiais, nevarZomais jokių teisių ribojimų, išskyrus tuos, 
kuriuos lėmė jų pačių, lygiai kaip ir katalikų bei nekonformis- 
tų, nenoras priklausyti Anglikonų Bažnyčiai, be to, dar (jų 
vienų atveju) nenoras prisiekinėti krikščioniška priesaika. Kol 
pasikeitė viena karta, įvairiais teisiniais nutarimais buvo įtvir- 
tinta Žydų teisė kreiptis į teismą, gintis jame bei liudyti, taip 
pat teisė į tai, kad šiuo tikslu būtų atsižvelgiama į jų religinius 
jausmus. Tiesa, kaip ir kiti neanglikonai, jie negalėjo užimti 
daugelio postų ar patekti į parlamentą. Tačiau jų ekonominės 
veiklos nevaržė jokie teisiniai ribojimai. Iš tikrųjų diskrimi- 
nacija ėmė rastis daugiausia pačioje žydų bendruomenėje. Joje 
vyraujantis sefardų elementas vis dar jautėsi netvirtai ir apmau- 
davo dėl naujai atvykstančių neturtingų žydų aškenazių, ypač 
jeigu bendruomenei tekdavo juos išlaikyti. 1678-1679 m. jie 
nusprendė, kad Vokietijos žydams nebūtų leidžiama eiti vado- 
vaujančių pareigų, balsuoti susirinkimuose ar skaityti Rašto 
skaitinius. Tačiau įsitikinta, jog šis nutarimas prieštarauja žydų 
įstatymams, ir jį teko keisti. O dėl anglų teismų, tai žydai nuo 
pat pradžių galėjo džiaugtis teisingumu bei apsauga, mat anglai 
teisėjai paprastai palankiai traktuodavo darbščius, įstatymą 
gerbiančius piliečius, nedrumsčiančius karaliui ramybės. Iš tik- 
rųjų 1732 m. vienas nuosprendis netgi nustatė žydams įstatymų 
apsaugą prieš rasinius šmeižtus, galinčius kelti pavojų gyvybei. 
Taigi bemaž atsitiktinai Anglija tapo pirmąja vieta, kurioje ga- 
lėjo atsirasti moderni žydų bendruomenė. 

Amerikoje padariniai buvo dar reikšmingesni. 1654 m. pran- 
cūzų kaperis „Šv. Kotryna“ atgabeno iš Resifės Brazilijoje į olan- 
du kolonijos miestą Naująjį Amsterdamą dvidešimt tris žydų 
pabėgėlius. Kaip ir pačiame Amsterdame, olandų kolonijinėje 
valdžioje žydų padėtis buvo netvirta: kad ir palankesni jų at- 
žvilgiu nei liuteronai, kalvinistai taip pat galėdavo engti bei bū- 
ti antisemitiškai nusiteikę. Naujojo Amsterdamo gubernatorius 
Peteris Stuyvesantas išreiškė Olandų Vakarų Indijos Kompani- 

jai protesta dėl, jo žodžiais tariant, „apgavikiškos rasės“ apgy- 
vendinimo, - jų „pasibaisėtina religija“ esą garbinanti „Mamo- 
nos kojas“. Žydams leista pasilikti, bet nesuteikta jokių teisių, 
ir kompanija drauge su gubernatoriumi uždraudė jiems staty- 
tis sinagogą. Bet 1664 m. visi neaiškumai išsisklaidė, — miestą 
paėmė anglai ir jis virto Niujorku. Nuo to laiko žydai naudojosi 
ne tik Anglijos pilietybės teikiamais pranašumais, bet ir kolo- 
nistų sau prisiimtomis papildomomis religinėmis laisvėmis. 

Pirmasis Niujorko gubernatorius anglas Richardas Nicholl- 
sas 1665 m. paskelbė asmens teisę į dievogarbos laisvę: „Jokie 
asmenys nebus persekiojami, baudžiami piniginėmis baudomis 
ar įkalinami dėl skirtingos nuomonės religijos klausimais, jei 
išpažįsta krikščionybę“. Atrodo, kad paminėti judaizmą čia tie- 
siog pamiršta. Anglai pageidavo kolonistų, ypač turinčių preky- 
binių įgūdžių bei gerų ryšių. Kitas gubernatorius, Edmundas 
Androsas, iš viso neminėjo krikščionybės, žadėdamas vienodai 
traktuoti ir ginti įstatymą gerbiančius asmenis, „kad ir kokio 
jie būtų tikėjimo“. Kaip ir Anglijoje, žydų klausimo išvis nekelta. 
Jie tiesiog atvykdavo, statėsi namus, naudojosi lygiomis teisė- 
mis ir, ko gero, balsavo jau ankstyviausiuose rinkimuose; žydai 
taip pat ėjo oficialias pareigas“. 

Jie pradėjo kurtis ir kitose vietovėse, būtent Delavero slėny- 
je ir Rod Ailende, kurį Rogeris Williamsas įkūrė kaip laisvos 
tvarkos koloniją be jokių religinių barjerų. Šiokių tokių keblu- 
mų iškilo, kai žydai panoro Niujorke turėti nuosavas kapines. 
Bet 1677 m. žydų kapinės atidarytos Niuporte, Rod Ailende, - 
vėliau jos tapo vieno iš puikiausių Longfellow eilėraščių ob- 
jektu, - o po penkerių metų tokių sulaukė ir Niujorkas. 1730 m. 
Niujorke Searit Israel kongregacija pašventino savo pirmąją si- 
nagoga, o dar viena, nepaprastai graži, pastatyta 1763 m. Niu- 
porte; dabar ji — nacionalinė šventovė. Veikiant Anglijos navi- 


70 J. J. Blau, S. W. Baron, The Jews in mentary History, 3 tomai, New York, 
the United States 1790-1840: A Docu- 1963, I, Įvadas, p. xviii. 

gacijos įstatymams, prekybą tarp kolonijų ir tėvynės galėjo 
vystyti tik Anglijos piliečiai; kai Imperijos parlamentas priėmė 
Natūralizacijos Aktą Šiaurės Amerikos kolonijoms, žydams bu- 
vo leista įgyti pilietybę lygiomis teisėmis su krikščionių kolo- 
nistais, o dvi sąlygos praleistos tam, kad būtų atsižvelgta į žydų 
skrupulus. Todėl 1740 m. Niujorką aplankęs švedas Peteris 
Kalmas pasižymėjo, kad žydai „naudojasi visomis privilegijo- 
mis, būdingomis kitiems šio miesto ir šios provincijos gyvento- 
jams". Tokia pat padėtis buvo ir Filadelfijoje, kur nuo XVIII a. 
ketvirto dešimtmečio pradėjo augti svarbi žydų kolonija. 
Šitaip radosi Amerikos žydų pasaulis. Iš pat pradžių jis 
buvo kitoks negu bet kur kitur gyvenančių žydų. Europoje ir 
Afroazijoje visuotinai veikė vienokie ar kitokie religiniai bar- 
jerai, ir Žydai ten turėdavo derėtis dėl ypatingo statuso arba 
jis būdavo jiems primetamas. Tai vertė juos, kad ir kur jie apsi- 
gyventų, sudaryti aiškiai išsiskiriančias ir paprastai teisiškai 
apibrėžtas bendruomenes. Didesniu ar mažesniu mastu visos 
tos žydų bendruomenės turėjo savivaldą, net jei iš tikrųjų Žydai 
ir gyventų apgailėtinai bei kęstų nuolatinį pavojų. Lenkijos 
monarchijoje Žydai turėjo savotišką vidaus valdžią - patys 
tvarkėsi per žemių tarybas, kurias rinkdavo turtingieji ju bend- 
ruomenių nariai. Juos slėgdavo didesni mokesčiai nei aplinki- 
nius lenkus, ir jie neturėjo realios savigynos teisės; tačiau kitais 
atžvilgiais jie tvarkėsi patys. Nors ir ne taip ryškiai, bet tai bu- 
vo būdinga ir kiekvienai kitai žydų gyvenamai vietai kontinen- 
tinėje Europoje. Žydai visad turėdavo savo mokyklas, teismus, 
ligonines ir socialines tarnybas. Jie skirdavo ir apmokėdavo sa- 
vo pareigūnus, rabinus, teisėjus, skerdikus, apipjaustytojus, mo- 
kytojus, kepėjus ir valytojus. Turėdavo savas krautuves. Kad 
ir kur gyventų, žydai sudarydavo mažytes valstybėles valsty- 
bėje. Veikė geto sistema, ir tai buvo galima pasakyti net apie 


71 Cit. iš ibid., p. xxi. 

tokius miestus kaip Amsterdamą, kur oficialūs getai neegzistavo. 

Šiaurės Amerikoje viskas buvo visai kitaip dar prieš Jung- 
tinėms Valstijoms išsikovojant nepriklausomybę. Kadangi 
praktiškai nebuvo religijos apibrėžtų įstatymų, nebeliko prie- 
žasties, dėl kurios žydams reikėtų laikytis atskiros teisinės 
sistemos, išskyrus dalykus, traktuotinus kaip vidaus religinė 
disciplina. Visos religinės grupės turėjo beveik lygias teises, 
todėl nebebuvo prasmės sudaryti atskirą bendruomenę. Visi 
galėjo dalyvauti bendroje visuomenėje. Todėl nuo pat pradžių 
Amerikos žydai organizavosi ne bendruomenių, bet parapijų 
principu, panašiai kaip kitos bažnyčios. Europoje sinagoga at- 
liko tik vieną iš visa apimančios žydų bendruomenės funkcijų. 
Šiaurės Amerikoje ji buvo vienintelis žydų gyvenimo kontrolia- 
vimo organas. Amerikos žydai nepriklausė žydų bendruome- 
nei taip, kaip priklausė jai europiečiai. Jie šliejosi prie konkre- 
čios sinagogos. Ji galėjo būti sefardų ar aškenazių, o iš pasta- 
rųjų - vokiška, angliška, olandiška, lenkiška, ir visos jos skyrėsi 
smulkesniais apeigų momentais. Panašiai buvo susiskirsčiusios 
ir protestantų grupės. Taigi žydas vaikščiojo į „savo“ sinago- 
ga, lygiai kaip protestantas - į „savo“ bažnyčią. Kitais požiūriais 
tiek žydas, tiek protestantas buvo bendros piliečių visumos 
dalis ir toje visumoje susiliedavo kaip pasaulietiniai vienetai. 
Taigi pirmą kartą žydai, jokia prasme neišsižadėdami savo re- 
ligijos, pradėjo integruotis į visuomenę. 

Žydų gyventojų skaičiui Šiaurės Amerikoje pradėjus spar- 
čiai augti, šis faktas turėjo milžiniškų ir ilgalaikių padarinių”. 
Mat tai reiškė, jog žydų pasaulis jau nebebuvo dualistinis: Erec 
Israel ir diaspora. Žydai pasaulyje dabar sudarė trinarę jėgų 
sistemą: Izraelis, diaspora, Amerikos žydai, ir pastaroji grupė 
buvo iš esmės skirtinga nei bet kuri kita diasporos žydų gy- 
venama vietovė, o atėjus laikui, ji pasireiškė kaip trečioji jėga, 
įgalinusi atsirasti sionistinę valstybę. 


72 Ibid., p. xxix. 

Visa tai dar buvo ateitis, bet netgi moderniojo laikotarpio 
pradžioje žydų pripažinimas anglo-saksu valdomoje erdvėje 
pradėjo vis labiau veikti žydų vaidmenį ekonomikoje, - jis 
tapo tvaresnis ir stabilesnis nei kada nors anksčiau. Įvairiais 
laikais, Antikoje, Tamsiaisiais amžiais ir ankstyvaisiais Vidur- 
amžiais, XVII a. žydai reiškėsi kaip gabūs prekybininkai ir 
įmonininkai ir neretai juos lydėdavo nepaprasta sėkmė. Tačiau 
žydų ekonominė galia buvo itin pažeidžiama, menkai tesaugo- 
ma įstatymo. Tiek krikščionijoje, tiek islamo pasaulyje žydų 
turtus bet kuriuo metu galėdavo arbitraliai atimti valdovai. 
Galima sakyti, kad 1933-1939 m. nacių akcijos prieš žydų verslą 
arba 1948-1950 m. arabų atliktas žydų nuosavybės nusavini- 
mas buvo tik paskutiniai ir plačiausio masto tokie ekonomi- 
niai išpuoliai prieš žydus. Rezultatas buvo tas, kad laikotarpiu 
iki XVII a. vidurio žydai tik epizodiškai sukaupdavo turtus 
arba, geriausiu atveju, tie jų turtai migruodavo drauge su jais, 
ir žydai tegalėjo tik atitinkamai ribotai prisidėti prie tarptau- 
tinės verslo ekonomikos plėtros. Žydai visuomet gebėjo išmo- 
ningai panaudoti ir permesti kapitalą. Bet įsitvirtinusius ang- 
lo-saksu visuomenėje juos jau saugojo įstatymas, ir ši aplinkybė 
leido jiems kapitalą taip pat ir kaupti. Įgiję pasitikėjimą savo 
teisėmis, žydai išplėtė savo veiklos mastą. Prekyba, ypač mažos 
apimties ir didelės vertės daiktais, kaip antai brangakmeniais — 
lengvai paslepiamais ar pervežamais iš vienos vietos į kitą, — 
jau nesudarė beveik vienintelio žydų ūkinio užsiėmimo, kuriuo 
jie galėtų verstis, jausdamiesi saugūs. 

XVIII a. Amerikoje vaizdas pastebimai kito. Amžiaus pra- 
džioje Žydai beveik išimtinai telkėsi užjūrio prekyboje ir pre- 
kiavo brangiaisiais akmenimis, koralais, audiniais, vergais, ka- 
kava ir imbieru. Nors 1701 m. Niujorke žydų gyveno vos 1 
nuošimtis visų gyventojų, jie sudarė 12% užjūrio prekybos ben- 
druomenės. 1776 m. šis santykis jau buvo nukritęs iki 1%, nes 
žydai, jausdamiesi vis giliau suleidę šaknis, saugūs ir pripa- 

žinti, nusigręžė nuo jūros - tradicinio gelbėjimosi kelio - ir 
nukreipė žvilgsnius gilyn į žemyną. Jie patys tapo kolonistais 
ir ėmė prekiauti ginklais, romu, vynu, geležies prekėmis, stik- 
lu, kailiais ir maisto produktais. 

Europoje didžiąją koaliciją prieš Liudviką XIV palaikė ir ga- 
liausiai jo karinį dominavimą kontinente padėjo palaužti finan- 
siniai ištekliai, nemažu mastu sukaupti žydų, - taip pat, beje, 
buvo įveiktas ir Napoleono dominavimas. Vilhelmą Oranietį, 
o vėliau Anglijos karalių Vilhelmą III, vadovavusį koalicijai 
nuo 1672 iki 1702 metų, finansavo ir aprūpino Olandijos žydų 
sefardų grupė, daugiausia veikusi iš Hagos. Svarbiausieji provi- 
diteurs general, kaip juos vadino Vilhelmas, buvo Antonio Alva- 
rezas Machado ir Jacobas Pereira. Kaip jau įtikinome, tokiems 
žmonėms tekdavo veikti finansinio ir asmeninio nesaugumo 
atmosferoje — nesvarbu, kokie naudingi jie būtų kontinento 
kunigaikščiams. Pavyzdžiui, tam, kad Machado ir jo agentai 
būtų įsileisti į tokį miestą kaip Hamburgas, prireikė nemenko 
Vilhelmo bei Austrijos imperatoriaus spaudimo. Anglija, prie- 
šingai, buvo nepalyginamai saugesnė veikimo bazė. 1688 m. 
Lopezo Suasso šeima suteikė Vilhelmui du milijonus guldenų 
finansuoti savo invazijai į Angliją, ir Suasso jam pasakė: „Jei 
jums pasiseks, Žinau, jog man atsimokėsite. Jei ne - sutinku 
juos prarasti“"“. Vilhelmui saugiai įsitvirtinus, nemažai žydų 
finansininkų persikėlė į Londoną, vadovaujami Pereiros sūnaus 
Izaoko, kuris tapo ten generolu-komisaru ir kuriam per metus 
nuo 1690 m. rugsėjo iki 1691 m. rugpjūčio už tiekimą ir provizi- 
jas buvo sumokėta kosminė 95 000 svarų sterlingų suma?“ 

Londone žydai dalyvavo kuriant Sičio finansinę rinką, mat 
jis išaugo būtent Vilhelmo karaliavimo metais. Reikia pripažinti, 
jog būta šiokių tokių antižydiškų šmeižtų, temdančių žydų ir 
valstybės santykius kontinente. Valstybės sekretorius grafas 


73 Cit. iš Israel, op. cit., p. 134. "^ Ibid., 
p. 129. 

Shrewsbury's 1690 m. vasarį rašė Lordui Merui: „Atsižvel- 
giant į tai, jog vyriausybės globojami žydai varo šitokį pelnin- 
gą verslą“, jų „pasiūlyti tik 12 000 svarų sterlingų apvylė Jo 
Didenybės lūkesčius“; šią sumą, pridūrė jis, derėtų padvigu- 
binti iki 20 000 svarų ar net pakelti iki 30 000 svarų sterlingų; 
„Jo Didenybė mano, jog apsigalvoję“ jie padarysią „naujas iš- 
vadas“". Tačiau Anglijos vyriausybė nekonfiskavo žydų tur- 
tų ar neapiplėšė jų, tąsydami po slegiančius teismo procesus. 
Solomonas de Medina, pagrindinis Hagos konsorciumo agen- 
tas Londone, niekada nebuvo patrauktas į teismą už gausius 
savo nedorus darbus, - jis prisipažino 1707-1711 m. papirki- 
nėjęs kunigaikštį Marlborough, sąjungininkų kapitoną-gene- 
rolą, kasmet mokėdamas jam po 6 000 svarų sterlingų. 1699 m. 
Vilhelmas III pietavo su juo Ričmonde, o kitais metais pakėlė 
jį į riterius, ir jei Solomonas galų gale praktiškai subankruta- 
vo, tai tik dėl savo paties apsiskaičiavimų, bet ne dėl antise- 
mitinių audrų“. 

Tuo metu kai Europoje kokio Oppenheimerio apiplėšimas 
galėjo sukelti finansų krizę, Londono žydai su savo saugia 
nuosavybe gebėjo padėti valstybei jos išvengti. Manasseho Lo- 
pezo šeima valdant karalienei Anai, Gideonu bei Salvadorų - 
karaliaujant pirmiesiems trims Jurgiams apčiuopiamai padėjo 
išlaikyti Londono finansų rinkos stabilumą. Jie išvengė Pietų 
jūrų krizės. Kai 1745 m. dėl jakobitų* maišto Sitį apėmė pani- 
ka, Samsonas Gideonas (1699-1762) surinko 1 700 000 svarų 
sterlingų padėti vyriausybei įvesti tvarką. Mirdamas jis pali- 
ko per 500 000 svarų, kurie atiteko jo įpėdiniui, o ne vyriausy- 
bei - iš tiesų, beje, Gideonai pakilo į Lordų rūmus ir nutolo 
nuo judaizmo”. 


75 Cit. iš ibid. 79 Ibid., p. 130; O. K. Ra- ciotto, Sketches of Anglo-Jewish Histo- 
binowicz, Sir Solomon de Medina, Lon- ry, London, 1956, p. 109-115, 153- 
don, 1974. * Karaliaus Jokūbo II šali- 156; apie Gideona Zr. A. M. Hyam- 
ninkai, réme jo sūnaus teisę į Anglijos son, Sephardim of England, London, 
karūną. L Apie Salvadorus žr. J. Pic- 1951, p. 128-133. 

Nuasmeninti finansus ir racionalizuoti bendrąjį ekonomikos 
procesą žydus skatino jų nesąmoningas kolektyvinis instink- 
tas. Bet kuriai oficialiai žydams priklausančiai ar jiems aiškiai 
priskirtinai nuosavybei Viduramžiais ir moderniųjų laikų pra- 
džioje nuolatos grėsė pavojus būti nusavinta, ypač Viduržemio 
regione, kuris tuo metu sudarė svarbiausią tarptautinės preky- 
bos erdvę. Kadangi ispanų laivynas ir Maltos ordino riteriai 
traktavo žydų krovinius gabenančius laivus kaip teisėtą grobį, 
tarptautinių sandėrių raštuose, taip pat jūrų draudime naudo- 
tasi fiktyviais krikščioniškais vardais. Šie peraugo į beasmenes 
formules. Greta akredityvų žydai išrado ir kitą beasmenį būdą 
perkelti pinigams iš vienos vietos į kitą, - būtent, skolos raštus. 
Beteisei bendruomenei, kurios nuosavybei visad grėsė pavojus 
ir kuri galėjo būti priversta per trumpą laiką išvykti, patikimų, 
beasmenių popierinių pinigų atsiradimas buvo nepaprastas iš- 
sigelbėjimas, nesvarbu, ar tai būtų vekseliai, ar juo labiau — 
patikimi banknotai. 

Taigi visa savo veikla moderniojo laikotarpio pradžioje 
žydai stengėsi ištobulinti šias priemones ir įdiegti jas į visuo- 
tinę vartoseną. Jie itin rėmė atsiradimą tų institucijų, kurios 
platino vertybinius popierius: centrinių bankų, kurių pirmasis 
buvo Anglijos bankas (1694), savo statute įtvirtinęs teisę leisti 
banknotus, taip pat biržų. Žydai buvo užvaldę Amsterdamo 
biržą ir laikė joje didžiulius kapitalo fondus tiek iš Vakarų, 
tiek iš Rytų Indijos kompanijų, taip pat pirmieji pradėjo plačiu 
mastu prekiauti vertybiniais popieriais. Pasikeitus vienai kartai, 
XVII a. paskutiniajame dešimtmetyje, jie tą patį modelį pritai- 
kė Londone. Josephas de la Vega, Amsterdamo žydas (nors 
nominaliai - protestantas), 1688 m. suvedė pirmąjį biržos verslo 
prekybos balansą, ir pirmieji profesionalūs biržos spekuliantai 
bei brokeriai Anglijoje tikriausiai buvo žydai: 1697 m. iš šimto 
brokerių Londono biržoje dvidešimt buvo žydai arba svetim- 
šaliai. 1792 m. žydai padėjo sukurti Niujorko biržą. 

Greta paties kredito ištobulinimo, vertybinių popierių išra- 
dimas, dar labiau - jų išpopuliarinimas, turbūt buvo didžiau- 
sias Žydų indėlis į turto kaupimo procesą. Vertybinių popierių 
naudojimą žydai skatino tiek tose teritorijose, kuriose jie buvo 
pažeidžiami, tiek ir ten, kur jie jautėsi saugūs, nes visą pasaulį 
jie suvokė kaip vieną rinką. Čia taip pat diasporos jiems atverta 
globalinė perspektyva padarė juos pionieriais. Tautai be šalies 
namai buvo pasaulis. Juo toliau plėtėsi rinka, juo didesnės vė- 
rėsi galimybės. Tautai, kuri jau X a. reguliariai prekiavo nuo 
mercijos erdvė, išsiplėtusi per Atlantą, Indijos ir Ramųjį van- 
denynus. Didmeninę prekybą Austrijoje pirmasis pradėjo Mon- 
tefiore šeimos atstovas. Sassoonai pastatė pirmąsias tekstilės 
gamyklas ir fabrikus Bombėjuje. Benjaminas Nordenas ir Samu- 
elis Marxas sukūrė pramonę Gerosios Vilties kyšulio koloni- 
joje. Prie abiejų ašigalių Žydai vertėsi banginių medžiokle. O 
dar svarbesnės už šias specifines pionieriškas veiklos sritis bu- 
vo žydų pastangos sukurti pasaulines rinkas moderniosios pre- 
kybos pagrindinėms prekėms - kviečiams, vilnai, linams, audi- 
niams, alkoholiniams gėrimams, cukrui, tabakui. Žydai leisda- 
vosi į naujas sritis. Smarkiai rizikuodavo. Prekiavo įvairiausiais 
dalykais. Taip pat turėjo didelius kapitalo fondus. 

Žydų finansinė ir prekybinė veikla XVIII a. buvo taip plačiai 
įsiskverbusi, kad ekonomikos istorikams retsykiais kildavo pa- 
gunda laikyti juos pagrindine jėga, kūrusia moderniąją kapi- 
talistinę sistemą. 1911 m. vokiečių sociologas Werneris Sombar- 
tas išspausdino įstabią knygą - Die Juden und das Wirtschafts- 
leben (Žydai ir ekonominis gyvenimas), kurioje įrodinėjo, kad Zy- 
dai pirkliai ir manufaktūrininkai, neįsileidžiami į gildijas, iš- 
siugdė destruktyvią antipatiją viduramžinės ekonomikos prin- 
cipams. Šie buvę primityvūs ir nepažangūs: tai siekimas, kad 
algos bei kainos būtų „teisingos“ (ir nustatytos), sistema ly- 
giateisė — rinkos akcijos sutarto dydžio ir nekintamos, pelnas 

bei pragyvenimas - kuklūs, bet garantuoti, o gamyba - ribo- 
ta. Sombartas įrodinėjo esa žydai, likę už šios sistemos vartų, 
ją sugriovę ir pakeitę moderniuoju kapitalizmu, kuriame kon- 
kurencija buvo nevaržoma, o vienintelis įstatymas liko paten- 
kinti pirkėją“. Sombarto darbai vėliau buvo diskredituoti, nes 
naciai juos panaudojo pateisinti savo skyrimui tarp žydų ko- 
mercinio kosmopolitizmo ir vokiečių nacionalinės kultūros; ir 
patsai Sombartas veikale Deutscher Sozialismus (1934) parėmė 
nacistinę politiką, kuria žydai buvo išstumiami iš Vokietijos 
ūkinio gyvenimo. Sombarto tezėje esama grūdelio tiesos, ta- 
čiau jo išvados yra perdėtos. Kaip ir Maxas Weberis, mėginda- 
mas kapitalizmo dvasią priskirti kalvinistinei etikai, jis apėjo 
nepatogius faktus. Sombartas nekreipė dėmesio į galingą juda- 
izmo mistinį elementą. Kaip ir Weberis, jis nepripažino, jog 
tais laikotarpiais, kai galingiausiai ir autoritariškiausiai įsigalė- 
davo šios religinės sistemos, taip pat ir judaizmas, komercija 
neklestėdavo. Sėkmingiausiai žydų, kaip ir kalvinistų versli- 
ninkai reikšdavosi tada, kai jie palikdavo savo tradicinę religi- 
nę aplinką ir persikeldavo į naują dirvą. 

Tačiau jei žydai sudarė tik vieną iš elementų, kūrusių mo- 
derniąją komercinę sistemą, tai neabejotinai buvo įtakingas 
elementas. Jie racionalizavo procesą, anksčiau buvusį patogų, 
tradicinį ir neretai obskurantistinį. Jų įtaka pasireiškė penkiais 
pagrindiniais būdais. Pirma, jie vertino naujoves, Kaip tik toks 
atvejis ir buvo birža. Ji teikė veiksmingą ir racionalų būdą 
kaupti kapitalą ir paskirstyti jį produktyviausiems tikslams. 
Tradiciniai pirkliai protestavo, nes negalėdavo atskirti rinką 
kartkartėmis ištinkančių kraštutinių svyravimų ir jos funda- 
mentalaus veiksmingumo. 1733 m. jų interesams atstovavęs 
seras Johnas Barnardas, Parlamento narys, visos partijos re- 
miamas pateikė įstatymo projektą, kuriuo siekta „gėdingą bir- 


78 Knyga išversta pavadinimu The Jews 
and Modern Capitalism. London, 1913. 

Zos spekuliavimo praktiką“ paskelbti už įstatymo ribų. Post- 
lethwayto Visuotinis prekybos ir komercijos žodynas (1757) pasmer- 
kia „tuos sukčius, kuriuos mes labai mandagiai vadiname biržos 
makleriais“. Brokerystė esanti „visuomenės gėda“, „nacijos pa- 
piktinimas". Į daugelį šių kaltinimų savo Traktate apie kreditą ir 
apyvartą (Traite du credit et de la circulation, 1771) atsakė Portuga- 
lijos žydas Josephas de Pinto. Apskritai tos finansinės naujo- 
vės, kurias XVIII a. pionieriškai diegė žydai ir kurios tuo metu 
sulaukė aštrios kritikos, XIX a. tapo visiems priimtinos. 

Antra, žydai avangardiškai pabrėžė pardavimo funkcijos 
svarbą. Čia ir vėl kilo daug tradicinio priešiškumo. Pavyzdžiui, 
Danielis Defoe Išsamiajame anglų prekybininko vadove (penkta- 
sis leidimas, 1745) prašmatnių vitrinų įrenginėjimą pasmerkė 
kaip amoralų. Postlethwayto Žodynas šitaip komentavo „pasta- 
rojo meto naujovę“ - reklamą (1751): „Kad ir kokiu gédingu 
bei žeminančiu dalyku dar prieš keletą metų geros reputacijos 
prekybininkų buvo laikoma viešai skelbti reklamą laikraščiuo- 
se, dabar gi tatai, regis, jau vertinama visiškai kitaip, mat di- 
džiai gerbiami prekybos atstovai patyrė tai esant geriausiu [...] 
metodu visa, ką jie turi pasiūlyti, pateikti visos karalystės dė- 
mesiui“. Vienu 1761 m. Paryžiuje išleistu įsaku iš tikrųjų buvo 
draudžiama prekybininkams „vaikytis vienas kitą, lenktyniau- 
jant dėl pirkėjų“ ar „platinti lapelius, atkreipiančius dėmesį į 
jų prekes“. Prekių demonstravimo, reklamavimo ir siūlymo sri- 
tyje Žydai Žengė pirmose gretose. 

Trečia, jie orientavosi į plačiausią įmanomą rinką. Jie įverti- 
no plataus masto ekonomikos reikšmę. I Kaip ir Viduramžių 
bankininkystėje bei pinigų skolinimo versle, žydai noriai sutik- 
davo su mažesniais pelnais mainais į didesnę apyvartą. Kar- 
tu - ir tai buvo ketvirtas jų indėlis - jie kaip įmanydami stengėsi 
mažinti kainas. Daug lengviau nei gerai įsitvirtinę prekybi- 
ninkai jie ryždavosi gaminti menkesnės vertės, pigesnį produk- 
tą ir prekiauti juo masinėje rinkoje. Taip manė ne jie vieni. 

Seras Josiah Childas savo Svarstyme apie prekybą (ketvirtas lei- 
dimas, 1752) teigė: „Jei ketiname užkariauti pasaulio preky- 
bą, idant sugebėtume patenkinti visas rinkas ir įtikti visok- 
iems skoniams, turime sekti olandais, kurie gamina ne tik geri- 
ausią iš visų, bet ir blogiausią produkciją“. Žydų sugebėjimas 
numušti kainas tapdavo daugybės kalbų, įniršio ir kaltinimų 
objektu, — neva jie sukčiaują ar prekiaują kontrabandinémis 
arba konfiskuotomis prekėmis. Iš tikrųjų paprastai tai būda- 
vo dar vienas racionalizavimo pasireiškimas. Žydai būdavo 
pasirengę prekiauti likučiais. Rasdavo, kur pritaikyti atliekas. 
Priimdavo pigesnes žaliavas arba išrasdavo pakaitalų bei sin- 
tetikos. Prastesnės kokybės prekes jie pardavinėdavo neturt- 
ingiesiems, nes šie tik tokias teįpirkdavo. Žydai toliau plėtė 
ūkio mastą, atidarinėdami universalines 5 parduotuves, kur po 
vienu stogu siūlydavo pačius įvairiausius gaminius. Tradiciškai 
specializuotai prekiaujančius tai siutino, ypač kai žydai privil- 
iodavo pirkėjus dabar mūsų vadinamomis „ypatingomis 
nuolaidomis“. O svarbiausia, žydai komercijoje labiau nei kiti 
buvo linkę pripažinti, kad galutinis prekybos arbitras yra var- 
totojas ir kad verslas tarpsta, tarnaudamas vartotojo, o ne gild- 
ijų interesams. Pirkėjas visada teisus. Aukščiausias teisėjas — 
tai rinka. Šias aksiomas nebūtinai išrado ar jų laikėsi vieni 
žydai, bet jie greičiau už kitus imdavosi jas taikyti. 

Pagaliau žydai nepaprastai įgudusiai kaupė komercines. ži- 
nias ir jomis naudojosi. Rinkai tampant vyraujančiu visų rūšių 
prekybos veiksniu ir jai plečiantis į keletą pasaulinio masto 
sistemų, naujienos įgijo didžiausią reikšmę. Tai tikriausiai buvo 
pagrindinis ir svarbiausias veiksnys, lėmęs žydų prekybinę 
bei finansinę sėkmę. Pramonės revoliucijos laikais jie turėjo 
jau kone ištisus du tūkstantmečius palaikomus šeimyninius 
prekybos ryšių tinklus nuolat augančioje teritorijoje. Jie visuo- 
met aistringai mėgo rašyti laiškus. Iš Livorno, Prahos, Vienos, 
Frankfurto, Hamburgo, Amsterdamo, o vėliau iš Bordo, Lon- 

dono, Niujorko ir Filadelfijos - o kartu ir tarp visu šių cent- 
ru —jie skleidė jautrias ir sparčias informacijos sistemas, igalin- 
davusias juos nedelsiant reaguoti į politinius bei karinius įvy- 
kius ir kintamas regioninių, nacionalinių bei pasaulio rinkų 
reikmes. Tokios šeimos kaip Lopezai ar Mendesai iš Bordo, 
Carcerai iš Hamburgo, Sassoonai iš Bagdado, Pereiros, D'A- 
costos, Coneglianos ir Alhadibai, veikę iš tokių sistemų šakų 
įvairiuose miestuose, buvo geriausiai informuoti pasaulio žmo- 
nės dar gerokai prieš Rotschildams sukuriant savąją komerci- 
jos diasporą. Tradicinė, viduramžinė komercija paprastai nu- 
kentėdavo dėl vadinamojo fiziškai klaidingo įsitikinimo, jog 
prekės bei gaminiai turi pastovią ir absoliučią vertę. Iš tikrųjų 
vertė kinta erdvėje ir laike. Juo didesnė rinka, tolimesni atstu- 
mai, juo didesni pokyčiai. Komercinės sėkmės esmė yra turėti 
reikiamų prekių reikiamoje vietoje reikiamu laiku. Taip buvo 
visuomet. Tačiau XVIII a., augant rinkos apimtims bei mastui, 
šis dėsnis tapo ypač svarbus. Dėl to išaugo strateginių verslo 
sprendimų reikšmė. Savaime aišku, sprendimai atspindi juos 
priimant turimos informacijos kokybę. Čia laimėjo žydų ryšiai. 

Taigi dėl visų šitų priežasčių prie moderniojo kapitalizmo 
formavimo žydai prisidėjo nepalyginamai daugiau nei propor- 
cingai leistų jų skaičius. Visos tos permainos būtų įvykusios ir 
be jų. Kai kuriose srityse jie pasireiškė menkai ar visai nedaly- 
vavo. Pavyzdžiui, jie labai nedidelį vaidmenį tesuvaidino pra- 
diniais britų pramonės revoliucijos etapais. Kai kuriais požiū- 
riais, kaip antai stambaus masto kapitalo kaupimo, jie buvo 
itin stiprūs. Apskritai XVIII a. ekonominę sistemą jie praturtino 
galinga racionalizavimo dvasia, įsitikinimu, jog esami spren- 
dimai niekada nesti geriausi, jog visuomet gali ir turi būti ran- 
dami geresni, lengvesni, pigesni būdai ką nors atlikti. Žydų 
komercija neturėjo nieko paslaptinga; joje nebuvo nė nieko ne- 
sąžininga; tiesiog jie rėmėsi protu. 

Racionalizacijos procesas veikė taip pat ir žydų visuome- 

néje, nors iš pradžių labiau nedrąsiai ir baikščiais žingsneliais. 
Paradoksalu tai, kad tuo pačiu metu getas ugdė komercinių 
naujovių dvasią ir religinį konservatizmą. Moderniųjų laikų 
pradžioje žydams buvo būdingas keistas dualizmas. Dažnai 
išorinį pasaulį jie regėjo skaidresniu žvilgsniu nei save; bet kai 
atgręždavo žvilgsnį vidun, į save, jų akys apsimiglodavo, o re- 
ga susidrumsdavo. XII a. Maimonidas iš visų jėgų stengėsi 
pagrįsti judaizmą natūraliu protu. XIV a. šis siekis sušlubavo 
ir nuėjo į pogrindį. Getas padėjo ir toliau jį ten išlaikyti. Geto 
aplinka skatino tradicijos autoritetą. Mąstymo, priešingai, ne- 
skatino. Bendruomenės nepritarimą ji darė daug skaudesni, 
nes žydas negalėjo palikti geto iki galo neišsižadėdamas savo 
tikėjimo. Tačiau getas nepajėgė visai užgniaužti racionalizavi- 
mo dvasios, kadangi ji buvo būdinga pačiam judaizmui ir hala- 
chiniam metodui. Netgi gete judaizmas liko katedokratija, vi- 
suomenė, valdoma mokslingų žmonių. Kur yra mokslininkų, 
ten būtinai prasiverš kontroversijos ir cirkuliuos idėjos. 

Getuose taip pat buvo kaupiamos knygos. Žydai visur stei- 
gė spaustuves. Nors neretai priešiškai nusiteikusi religinė vy- 
resnybė rengdavo reidus, jie vis tiek sugebėdavo sukaupti įs- 
pūdingas bibliotekas. Vienas Oppenheimerių šeimos narys, Do- 
vydas, 1702-1736 m. ėjęs Prahos vyriausiojo rabino pareigas, 
užsimojo įsigyti visas kada nors išspausdintas hebrajiškas kny- 
gas. Gavęs didžiulį savo dėdės Samuelio palikimą, jis garsėjo 
kaip turtuolis; be abejo, nebuvo joks radikalas. Krikščionys kal- 
tino jį, esą jis piktnaudžiaudavęs savo galia ekskomunikuoti, 
kad gautų rinktinių lobių. Iš tikrųjų, kad išvengtų katalikiškos 
Bohemijos inkvizicijos, savo biblioteką jis turėjo laikyti Ham- 
burge. Jo kolekcija, dabar sudaranti Oksfordo Bodley'o biblio- 
tekos hebrajiškojo fondo pagrindą, kadaise apėmė per 7 000 
tomų ir 1 000 rankraščių. 1722 m. Rabi Oppenheimeris gavo iš 
imperatoriaus Karolio IV nutartį, kuria jis vienas įgaliojamas 
kontroliuoti žydų studijas Prahoje. Tačiau visą gyvenimą jo 

kauptoji biblioteka jau pati savaime neišvengiamai davė dir- 
va intelektinei subversijai^. 

Ir vis délto racionalizmo dvasia judaizmo pasaulyje sklei- 
dési létai, i$ dalies dél to, kad nauju idéju turintys Zydai ne- 
drįsdavo mesti iššūkį tradicijai, iš dalies — kad tokie iššūkiai 
dažniausiai būdavo sutinkami triuškinančiu smerkimu. Patirtis 
sako, kad veiksmingiausias būdas pakeisti konservatyvias re- 
ligines nuostatas - tai imtis istorinio metodo. Nors Maimonidas 
ir nuspėjo moderniojo biblinio kriticizmo metodus, bet jis nie- 
kada nesinaudojo istoriniais kriterijais. Nemesijinę istoriją jis 
laikė „praktiškai beverčiu užsiėmimu, vien laiko švaistymu““*?, 
ir tai buvo viena iš nedaugelio jo intelektinių silpnybių. Neabe- 
jotinai jo nepritarimas prisidėjo prie kitų priežasčių, dėl kurių 
žydai taip sunkiai grįžo prie istorijos rašymo. Tačiau galų gale 
XVI a. antroje pusėje jie vėl to ėmėsi. Po nors ir naivios, bet pio- 
nieriškos Ibn Vergos knygos mantujietis Azaria dei Rossi (apie 
1511-1578) pagaliau parašė tikrą žydų istorijos veikalą Me or 
Einajim (Akių šviesa). Naudodamasis nežydų šaltiniais ir krikš- 
čionių Renesanso laikotarpiu išrutuliotais kritiniais metodais, 
jis ėmėsi racionaliai analizuoti išminčių raštus. Jis rašė apologe- 
tine maniera, didžiai pagarbiu stiliumi ir aiškiai be jokio džiaug- 
smo nurodinėjo tas vietas, kur išmintingieji senoliai klydo. 
Bet vis dėlto jo darbas apie hebrajiškąjį kalendorių sugriovė 
tradicinį mesijinių skaičiavimų pagrindą ir dar daug kam metė 
abejonės šešėlį?!. 

Rossi veikalas tarp išsimokslinusių žydų ortodoksų sukėlė 
griežtą nepritarimą. Įtakingiausias savo meto mokslininkas, 
didysis kodifikatorius Juozapas Karo mirė tik tik nespėjęs pa- 
7? A. Marx, Studies in Jewish History Ideas of Jewish History, New York, 1974, 
and Booklore, New York, 1969, , Some p. 117; S. W. Baron, Azariah dei Ros- 
Jewish Book Collectors", p. 198-237.  sii's Historical Method, kn. History and 
99 Commentary to Mishnah Sanhedrin, Jewish Historians, Philadelphia, 1964, 


t. 10, p. 1, cit. iš Kochan, op. cit., p. 20. p. 205-239. 
81 Ibid., p. 55-57; M. A. Meyer, red., 

sirašyti nuosprendžio šią knygą sudeginti. Rabi Judas Loe- 
was, garsusis Prahos Maharalas ir ryškiausia kitos kartos fi- 
gūra, į Rossi veikalą žvelgė lygiai taip pat kritiškai. Jis manė, 
kad skeptiški Talmudo legendų ir žydų istorijos tyrinėjimai 
Rossi knygoje pakirs autoriteto įtaką ir sugriaus tikėjimą. Jo 
požiūriu autorius nemokėjo atskirti dviejų visiškai skirtingų 
intelektinio proceso formų - dieviškosios ir natūraliosios. Esą 
absurdiška mėginti metodais, tinkamais tyrinėti natūralųjį pa- 
saulį, suprasti dieviškosios apvaizdos darbus. O tai reiškė tam 
tikra prasme visai nurašyti Maimonidą. Ir vis dėlto Maharalas 
nebuvo visiškas obskurantas ir iracionalistas; jis aprėpė daugelį 
judaizmo sroviu*. Jo priešiškumas Rossi, kurio knyga studen- 
tams be specialaus rabinų leidimo buvo uždrausta, byloja apie 
tai, kokią priešiškumo sieną turėjo įveikti kiekvienas intelek- 
tinių naujovių skleidėjas. 

Šią ortodoksijos galią dramatiškai paliudijo tragiška am- 
sterdamiečio Barucho (arba Benedikto) de Spinozos (1632- 
1677) istorija. Spinoza paprastai laikomas centrine filosofijos 
istorijos figūra, ir tai teisinga. Tačiau žydų (ir krikščionybės) 
istorijoje jo reikšmė dar lemtingesnė, o kai kuriais atžvilgiais 
net pražūtinga: jis išjudino dar šiandien mus tebeveikiančių 
įvykių grandinę. Spinoza kilo iš sefardų pabėgėlių, o jo tėvas 
Olandijoje padarė sėkmingą pirklio karjerą. Iš profesijos Baru- 
chas buvo mokslininkas (tikriausiai mokėsi pas Manasę ben 
Israelį) ir optinių lęšių tekintojas. Pagal temperamentą - melan- 
cholikas ir asketas. Jis buvo lieknas, juodbruvis, ilgais garbi- 
niuotais plaukais ir didžiulėmis spindinčiomis akimis. Beveik 
nieko nevalgydavo, išskyrus košę su trupučiu sviesto ir avi- 
žienę su razinomis: „Neįtikėtina, - rašė ankstyvas jo biografas, 
liuteronų pastorius Colerus, gyvenęs tame pačiame name, - 
kokiu mažu maisto ar gėrimo kiekiu jis pasitenkindavo"*., 


82 B. L. Sherwin, Mystical Theology and dah Loew of Prague, New York, 1983. 
Social Dissent: The Life and Works of Ju- ® Biografija žr. R. Kayser, Spinoza: 

Intelektualinės Spinozos ištakos sietinos su Maimonidu. 
Bet kai kurios jo pažiūros į Penkiaknygės kilmę, ko gero, buvo 
paveiktos dar senesnių laikų racionalisto Abraomo ibn Ezros 
(1089-1164) raštuose pabertų miglotų užuominų. Anksti su- 
brendęs jaunuolis anuomet (XVII a. šeštajame dešimtmetyje) 
intelektualiai radikaliausiame pasaulio mieste labai jaunas įėjo 
į laisvamanių iš įvairių tikėjimų ratą: jame sukosi buvęs jėzui- 
tas Franciscus van den Endenas, buvęs marrano, Juanas de Pra- 
do, įtartinas reputacijos mokytojas Danielius de Ribera bei 
įvairūs socinistai*, antitrinitoriai ir antiklerikalai. Ankstesnio- 
joje kartoje žydas Urielis da Costa buvo net du kartus išvarytas 
iš Amsterdamo bendruomenės už tai, kad neigė sielos nemir- 
tingumą. 1655 m., kai Spinozai buvo dvidešimt treji, Amster- 
dame išspausdinta sensacinga buvusio kalvinisto Isaaco la 
Peyere'o knyga Praedamnitiae, visur jau uždrausta, ir Spinoza 
neabejotinai ją perskaitė. La Peyrere'as tikrai nebuvo ateistas; 
veikiau — marrano mesijistas ir entuziastiškas kabalistas, prik- 
lausęs tai pačiai bangai, kuri dešimtmečiu vėliau išgarsino Ša- 
betajų Cvi. Tačiau jo darbe buvo tendencija traktuoti Bibliją 
ne kaip apreiškimą, bet pasaulietinę istoriją, kurią galima kritiš- 
kai tirti. Atrodo, kad Spinozos sąmonėje ši knyga sustiprino 
abejones, jau pasėtas Ibn Ezros ir Maimonido. Šiaip ar taip, 
praėjus metams po jos pasirodymo Spinoza ir De Prado buvo 
atvilkti prieš žydų religinę vyresnybę. De Prado atsiprašė; Spi- 
noza viešai ekskomunikuotas. 

Išliko 1656 m. liepos 27-ąja datuotas ir Rabi Saulo Levio Mor- 
teiros bei kitų pasirašytas paties rabinų nuosprendžio tekstas: 


Tarybos vadai jums praneša, jog, seniai žinodami apie nedorus Baru- 


* Italų religinio reformatoriaus Faus- to Socino (1539-1604) sekėjai. Savo 
teologinėse doktrinose jis neigė Jėza- 
us dieviškumą, Trejybę, o nuodėmę 
bei išganymą aiškino racionalistiškai. 


Portrait of a Spiritual Hero, New York, 
1968; R. Willies, red., Benedict de Spino- 
za: Life, Correspondence and Ethics, Lon- 
don, 1870. 

cho de Spinozos įsitikinimus bei poelgius, jie įvairiais būdais bei pažadais 
mėgino atitraukti jį nuo blogo kelio. Negalėdama rasti jokios veiksmin- 
gos priemonės, bet priešingai - kas dieną gaudama vis naujų žinių apie jo 
praktikuojamas bei skelbiamas pasibaisėtinas erezijas ir apie neįsivaizduo- 
jamus jo poelgius, girdėdama visa tai patvirtinant daugelį patikimų liu- 
dytojų, prisiekusių ir paliudijusių visa tai minėto Spinozos, kuris yra įka- 
lintas, akivaizdoje; - visa tai išnagrinėjusi, dalyvaujant rabinams, taryba 
nusprendė, rabinų patariama, jog minėtasis Spinoza turi būti ekskomu- 
nikuotas ir atskirtas nuo Izraelio Tautos. 


Toliau ėjo anatema ir prakeikimas: 


Su angelų teismu ir šventųjų nuosprendžiu mes skelbiame anate- 
mą, prakeikiame ir išvarome Baruchą Spinozą [...], tardami prieš jį ana- 
temą, kuria Jozuė prakeikė Jerichą, prakeiksmą, kuriuo Eliša prakeikė 
vaikus, ir visus prakeiksmus, kurie surašyti Įstatymo knygoje. Tebūnie 
jis prakeiktas dieną ir prakeiktas naktį; prakeiktas gulantis ir keliantis, 
išeinantis ir pareinantis. Lai Viešpats niekuomet jam neatleidžia ir ne- 
bepažįsta jo! Lai Viešpaties įtūžis ir pasibjaurėjimas nuo šiol liepsnoja 
prieš šį žmogų, užgriūva jį visais Įstatymo knygoje surašytais prakeiks- 
mais ir ištrina jo vardą nuo žemės paviršiaus [...]. Taigi šiuo visi yra įspė- 
jami nesikalbėti su juo nei žodžiu, nei susirašinėti raštu, nedaryti jam 
jokių paslaugų, negyventi su juo po vienu stogu, nesiartinti prie jo arčiau 
kaip per penketą alkūnių ir neskaityti jokio jo padiktuoto ar ranka sura- 
šyto dokumento.** 


Skaitant šį prakeikimą, „protarpiais pasigirsdavo verianti 
ir pratisa didžiojo rago gaida; apeigos pradžioje skaisčiai švie- 
tusios žvakės viena po kitos buvo užpučiamos, kol bebaigiant 
skaityti užgeso paskutinioji, simbolizuodama ekskomunikuoto 
žmogaus dvasinio gyvenimo užgesimą, ir bendruomenės nariai 
pasiliko gūdžioje tamsoje"*. 

Dvidešimt ketverių metų Spinoza tada buvo išvarytas iš 
savo tėvo namų, o netrukus ir iš paties Amsterdamo. Jis teigė, 
kad vieną naktį, jam grįžtant iš teatro, pasikėsinta į jo gyvybę: 
rodydavo apsiaustą, pradurtą durklo. Mirus Barucho tėvui, 


54 Tekstai i$ Willies, op. cit., p. 34-35, 284. *? Willies, op. cit., p. 35. 
ir Encyclopaedia Judaica, t. 15, p. 275- 

godžios jo seserys mėgino atimti jo palikimą. Jis kreipėsi į teis- 
mą, kad apgintų savo teises, bet tai padaręs, jis atsiėmė visas 
pretenzijas, tik pareikalavo vienos lovos su užuolaidomis. Ga- 
liausiai Spinoza įsikūrė Hagoje ir gyveno iš lęšių tekinimo. 
Gavo nedidelę pensiją iš valstybės ir draugo paliktą metinę 
rentą. Kitus paramos siūlymus atmetė, taip pat atsisakė pro- 
fesoriaus katedros Heidelberge. Gyveno griežtą neturtingo 
mokslininko gyvenimą, tikriausiai tokį pat, kokį būtų turėjęs 
likęs ortodoksų; tačiau nevedė. Jis buvo bohemisto priešingy- 
bė, rengėsi nepaprastai griežtai ir tvirtino: „Išminčiais mus 
daro ne netvarkinga ir nevalyva laikysena; veikiau apsimesti- 
nis abejingumas savo asmens išvaizdai liudija apie skurdžią 
dvasią, kurioje negalėtų tinkamo būsto rasti tikroji išmintis, o 
mokslas susidurtų vien su sumaištim ir pakrikimu““. Nugyve- 
nęs keturiasdešimt ketverius metus, Spinoza mirė nuo vienos 
iš tuberkuliozės formų. Jo paliktas turtas buvo toks menkas, 
kad sesuo Rebeka atsisakė juo pasirūpinti. 

Iš ko ir dėl ko kilo Spinozos konfliktas su žydų vyresnybe 
ne visiškai aišku. Jis kaltintas neigęs angelų egzistavimą, sie- 
los nemirtingumą ir dieviškąjį Toros įkvėpimą. Tačiau jo pa- 
žiūrų apologia, kurią Spinoza ispaniškai parašė netrukus po to, 
kai jam paskelbtas cherem, neišliko. O 1670 m. jis nepasirašęs 
išleido Tractatus Theologico-Politicus, kuriame išdėstė savo Bib- 
lijos kritikos principus. Štai čia iš esmės ir pasireiškė jo hetero- 
doksiškumas. Spinoza įrodinėjo, kad Biblija traktuotina moks- 
liškai ir tyrinėtina kaip ir kiekvienas kitas natūralus fenomenas. 
Biblijai taikytinas istorinis metodas. Pradedama analizuojant 
hebrajų kalbą. Tada imamasi analizuoti ir klasifikuoti kiekvie- 
noje Biblijos knygoje vartojamas išraiškos priemones. Toles- 
nis žingsnis būtų išstudijuoti istorinį kontekstą: 


kiekvienos knygos autoriaus gyvenimą, elgseną ir užsiėmimus, išsiaiš- 


56 Cit. iš ibid., p. 72. 

kinti, kas jis buvo, kokiomis aplinkybėmis ir kokioje epochoje jis rašė, 
kam rašė ir kokia kalba [...] [tada] kiekvienos knygos istorija: kaip ji iš 
pradžių sutikta, į kieno rankas pateko, kiek būta jos skirtingų versijų, 
kieno patarimu ji priimta į Kanoną, pagaliau - kaip visos dabar visuotinai 
šventomis pripažįstamos knygos buvo sujungtos į vieną visumą. 


Toliau Spinoza ir ėmėsi šios analizės - svarstė, kurios Pen- 
kiaknygės dalys buvo iš tikrųjų parašytos Mozės, nagrinėjo 
Ezros rejestrą, kanono sudarymą, tokių knygų kaip Jobo ir 
Danieliaus kilmę ir kūrinio visumos bei atskirų jo dalių datavi- 
mą. Iš esmės jis beveik visiškai atmetė tradicinį požiūrį į Bib- 
lijos kilmę bei autentiškumą, remdamasis jos pačios vidiniais 
įrodymais. Taigi Spinoza pradėjo Biblijos kritikos procesą, ku- 
ris per 250 metų sunaikino išsilavinusio skaitytojo tikėjimą pa- 
žodine Biblijos tiesa ir prilygino ją netobulam istoriniam šalti- 
niui”. Jo darbams bei įtakai buvo lemta skaudžiai ir neatitaiso- 
mai pažeisti krikščionybės savikliovą ir (vidinę) vienybę. Taip 
pat, netrukus įsitikinsime, Spinozos veikla iškėlė naujų, ilgalai- 
kių ir fatališkų problemų žydų bendruomenei. 

Spinozos pavyzdys pirmasis reikšmingai parodė tą iš tikrųjų 
destruktyvią galią, kurią žydų racionalizmas įgijo, ištrūkęs iš 
savo tradicinės aplinkos gniaužtų. Visą gyvenimą ir dar ilgai 
po mirties visų pagrindinių religijų institucijos laikė jį ateistu. 
Jo veikalai visur buvo uždrausti - nors visur jie išliko ir buvo 
nuolat perleidžiami. 1671 m. Spinoza pasiuntė iškiliam žydų 
bendruomenės veikėjui Orobio de Castro laišką, kuriame neigė 
esąs ateistas ir ginčijo kaltinimą, esą jo Tractatus — antireliginė 
knyga. Tačiau po mirties išspausdinta jo Etika parodė jį buvus 
ypač nuoseklų panteistą. Kad ir kaip keista mums tai atrody- 
tų, kai kurios panteizmo formos XVII a. laikytos suderinamo- 
mis su judaizmu. Anuomet daugeliui priimtina kabala buvo 
panteistinės tendencijos; Zohare esama daugelio vietų, kurios 


87 L. Strauss, Spinoza's Critique of Reli- 
gion, vert., New York, 1965. 

skatina manyti, jog Dievas yra visa ir visa yra Dievas. Praéjus 
dvidešimčiai metu po Spinozos mirties, Londono sefardų rabi- 
nas Davidas Nieto (1654-1728) rimtai įkliuvo su ispanų kalba 
parašytu kūriniu Apie Dievo apvaizdą, kuriame gamtą tapatino 
su Dievu. Disputas buvo pateiktas didžiajam talmudininkui 
Cvi Aškenaziui iš Amsterdamo, ir šis nusprendė, jog Nieto ar- 
gumentai ne tik nesikerta su judaizmu, bet kai kuriems žydų 
mastytojams vos ne savaime suprantami“. 

Tačiau Spinozos panteizmas buvo keblus tuo, kad jis jį nuo- 
sekliai išplėtojo iki tokio taško, kuriame jau neįmanoma pa- 
grįstai jo atskirti nuo ateizmo. Patsai filosofas tvirtino niekada 
nesakęs, jog mūsų regimas ir suprantamas materialusis pasaulis 
yra Dievas. Etikoje jis teigia: „Mes lengvai suvokiame gamtos 
visumą esant vieną individą“, nes vienas individas gali būti 
didesnio dalis, ad infinitum. Bet Dievo jis nelaiko asmeniu. 
Formuluoja taip, esą priskirti Dievui tokius atributus kaip „va- 
lią“ arba „intelektą“ būtų tolygu prašyti, kad Sirijus imtų loti, 
nes mes jį laikome Šuns žvaigžde. Iš tikrųjų Žodžio Dievas 
Spinoza neatsisako tik dėl istorinių priežasčių bei sentimentų. 
Tapatindamas Dievą su realybės visuma, jis privalo sutikti su 
ateistu, tvirtinančiu, jog realybė nėra daloma į kažką, kas yra 
Dievas, ir kitą dalį, kuri nėra Dievas, - ir ateistas, ir Spinoza 
iš esmės neigia šį kontrastą“. Bet jei Dievo negalima izoliuoti 
nuo nieko kito, neįmanoma pasakyti, jog Jis „yra“ bet kuria pa- 
prastam Žmogui suvokiama prasme. Spinoza teigė: „Nėra Die- 
vo ta prasme, kuria mes visad šį žodį supratome“. Daugumai 
žmonių tatai tolygu ateizmui. Vokiečių matematikas ir filoso- 
fas Gottfriedas Wilhelmas von Leibnizas (1646-1716) gerai pa- 
žinojo Spinozą ir, be abejonės, būtų galėjęs perprasti jo mąsty- 
seną. Jis buvo karjeristas ir ne kartą sulaukė kaltinimų bailumu 


55 Dokumentus žr. Chronicon Spinoza- of Spinoza's Ethics, Cambridge, 1984, 
num, 3 tomai, Leiden, 1921-1923, t. p. 32. 
1, p. 278-272. ® J. Bennett, A Study 

bei stengimusi atsiriboti nuo Spinozos darbų, šiems patenkant 
į nemalonę. Tačiau Spinozos religinę poziciją jis teisingai api- 
bendrino: „Jis iš tikrųjų buvo ateistas tuo, kad nepripažino 
jokios Apvaizdos, teisingumo principu dalijančios kam laimę, 
kam nelaimę“?", 

Spinozos idėjomis hipertrofuotai pasireiškė vienas žydų 
dvasios aspektas: jos polinkis ne tik racionalizuoti, bet ir inte- 
lektualizuoti. Spinoza priklausė prie tų, kuriems atrodė, jog 
galbūt įmanoma logikos procesu išspręsti visus ginčus bei nuo- 
monių susikirtimus ir pasiekti žmogaus tobulumą. Tikėjo, kad 
etikos problemos išsprendžiamos geometrinio pobūdžio įrody- 
mais. Taigi jis tęsė Maimonido tradiciją, pasak kurios, tobula 
taika pasaulyje pasiekiama protu, - kaip tik taip Maimonidas 
ir vaizdavosi Mesijo amžiaus atėjimą. Bet didysis XII a. teolo- 
gas manė, jog šis būvis pasiekiamas tada, kai visiškai laikomasi 
Įstatymo, vadovaujantis jo tobulu racionalumu. Tobulumas pa- 
siekiamas Apreiškimo ir Toros pagrindu. O štai Spinoza neti- 
kėjo Apreiškimu ir norėjo nubraukti Torą. Jo nuomone, pabaiga 
prieinama vienu intelektu. 

Jo poziciją tai padarė antihumanišką. Jis stengėsi apgink- 
luoti Žmogų, jo paties žodžiais tariant, „visomis priemonėmis 
prieš emocijas“. Iki tam tikro laipsnio tai skamba patraukliai. 
Spinoza geidė įveikti aistras. Be jokios abejonės, pats ir prak- 
tikavo tai, ką skelbė. Niekados gyvenime nebuvo supykęs ar 
netekęs kantrybės, kad ir kiek būtų provokuojamas. Buvo dis- 
ciplinuotas ir herojiškai savęs atsižadėjęs. Visos nuodėmės at- 
sirandančios iš neišmanymo, įrodinėjo jis; visus vargus esą 
reikia perprasti, suvokti jų priežastis ir sąryšį su visa gamtos 
tvarka. Tatai suvokus, nebepasiduodama sielvartui, neapy- 
kantai, keršto troškimui. „Neapykantą daugina jos abipu- 
siškumas; kita vertus, ją galima sunaikinti meile. Visiškai nu- 
galėta meilės, neapykanta virsta meile; ir čia meilė tampa di- 


20 Cit. iš ibid., p. 34. 

desné nei tuo atveju, jei prie$ ja nebütu buve neapykantos." 
Bet Spinozos meilė — savotiškas dalykas. Viskas iš anksto de- 
terminuota. Jis netiki laisva valia. Tad viltis ir baimė taip pat 
esą bloga; taip pat nusižeminimas ir atgaila. „Tasai, kuris at- 
gailauja už kokį poelgį, yra dvigubai vertas paniekos ir silp- 
navalis". Kad ir kas atsitiktų - tai esanti Dievo valia. Išm- 
inčius mėgina regėti pasaulį Dievo akimis. Tik iš neišmanymo 
mes manomės galį pakeisti ateitį. Supratę šį paklydimą, gali- 
me išsivaduoti nuo baimės; šitaip išsilaisvinę, medituojame 
ne apie mirtį, o apie gyvenimą. Kai perprantame save ir savo 
jausmus, kuriuos padarėme beaistrius, mes galime mylėti Die- 
vą. Bet tai, žinoma, ne vieno asmens meilė kitam, nes Die- 
vas — ne asmuo, bet viskas; o meilė nėra aistra, bet suprati- 
mas. Dievas, ar veikiau „Dievas“, nepatiria aistrų nei pasitenki- 
nimo ar skausmo; Jis nieko nei myli, nei neapkenčia. Tad 
„mylintis Dievą negali stengtis, kad Dievas jį už tai irgi pamil- 
tų“. Arba dar: „intelektinė proto meilė Dievui yra dalis bega- 
linės meilės, kuria Dievas myli save“?!. 

Nesunku suprasti, kodėl Spinoza patraukia tam tikro „sme- 
genų“, bet neširdingo tipo filosofą kaip antai Bertrandą Rus- 
sellą, arba kodėl kitiems Žmonėms jis atrodo bekraujis ar net 
negyvas. Kaip ir Hobbesas, iš kurio jis perėmė tam tikrą atšiau- 
rų griežtumą, amžininkus Spinoza tikrų tikriausiai baugino. 
Galbūt dar būtų buvę geriau, jeigu jis būtų jautęsis turįs teisę 
visiškai išsižadėti tokių ZodZiu-raktu kaip Dievas ir būtų rašęs 
aiškiai. Kitiems iškiliausiems Europos rašytojams jis daryda- 
vo nenuspėjamą įtaką. Masino tiek prancūzų intelektualus, to- 
kius kaip Voltaire'ą, tiek vokiečius, pavyzdžiui Lessingą, kuris 
rašė: „Nėra kitos filosofijos, tik Spinozos filosofija“. Bet kal- 
bant apie pačius žydus, tai jis tiesiog pasikasė po viena inte- 
lektinio pažinimo šaka: racionalistinę Maimonido tradiciją jis 


?! Spinozos filosofijos vertinimą žr. B. Russell, History of Western Philosophy, 
London, 1946, kn. 3, d. 1, sk. 10. 

pratęsė veikiau ne iki jos loginių išvadų, bet iš viso anapus 
judaizmo ribų. 

Liko iracionalioji tradicija. Ji suklestėjo XIV a. Jos kabala 
tapo priimta į norminį judaizmo mokymą. Šabetajaus Cvi apos- 
tazė sudavė jai stulbinamą smūgį. Šabetajizmas nuėjo į pog- 
rindį. Jakobo Franko keistenybės liudijo, kad ir šioji tradicija 
gali entuziazmu bei užsispyrimu nukrypti nuo judaizmo į lan- 
kas. Tačiau niekur nedingo toji galinga emocinė energija, buvu- 
si XVII a. septintojo dešimtmečio mesijinio sąjūdžio spyruok- 
liniu mechanizmu. Argi nebuvo įmanoma suteikti jai kokią 
nors išraiškos galimybę ir tuo pat metu vis dėlto išlaikyti ją 
pakinkytą į judaizmo vežimą? 

XVIII a. ši problema nesiribojo judaizmu. XVII ir XVIII am- 
žių sandūroje jau buvo įsibėgėjusi mokslo revoliucija, kuri iš- 
grindė kelią industrinei. Triumfavo Newtono teorija apie me- 
chaninį kosmosą, valdomą geležinių matematinių dėsnių. Vi- 
suomenės viršūnėse sklandė skepticizmas. Religinių institucijų 
vadovai buvo šalti, rafinuoti, pasaulietiškų manierų, linkę į to- 
leranciją, nes jiems ne itin skaudėjo galvą dėl tų doktrinos sub- 
tilybių, dėl kurių jų pirmtakai žudė Žmones ir patys būdavo 
žudomi. Tačiau vargstančiai liaudžiai reikėjo kažko daugiau. 
Radosi žmonių, pasiryžusių jai tai duoti. Vokietijoje kilo pietistų 
sąjūdis. Anglijoje veikė broliai Wesley, metodizmo pradininkai. 
Amerikoje nuvilnijo pirmoji didžiojo pabudimo banga. Rytų 
Europoje, kur dabar gyveno daugiau kaip pusė žydų, paplito 
chasidizmas. 

Pamaldumo įkarštis Lenkijos žydų masėse nebuvo paprasta 
religinė jėga. Jis turėjo radikalių atspalvių. Žydų visuomenėje 
vešėjo autoritarizmas, neretai ir priespauda. Ją valdė tarpusavy 
susigiminiavusių turtingų pirklių ir rabinų-teisininkų oligar- 
chija. Tarybų sistema šiam elitui teikė bauginamos galios, o jų 
rinkėjų ratas buvo mažytis. Ši oligarchija nebuvo uždara, nes 
išsilavinimas atverdavo kelią į ją. Teoriškai iki jos galėdavo 

pakilti net neturtingas. Katedokratija bütinai buvo sykiu ir 
meritokratija. Tačiau daugumas neturtingųjų likdavo bejė- 
giai, - tokie ir jautėsi. Sinagogoje jie ničnieko nereiškė. Galėda- 
vo parašyti prieš kurį rabiną peticiją; tačiau jei pastarojo gimi- 
nė būdavo be priekaištų, niekas nereaguodavo. Dargi priešin- 
gai: daugeliu vietos tarybų nuosprendžių baudžiami visi tie, 
„kurie liežuvauja ir pajuokia iškilių miesto vyrų darbus“. Pries- 
paudos dvasia tvyrojo ne tik bendruomenėse, bet ir šeimose. 
Getas taip pat buvo ir patriarchato visuomenė. Tėvas turėjo 
teisę jėga priversti dvylikos sulaukusį sūnų mokytis Toros. 
Kai jam sueidavo trylika, galiojo Pakartoto Įstatymo knygos 
įstatymas apie maištingąjį sūnų. Teoriškai nepaklusnus sūnus 
galėjo būti atvestas prieš išminčius, nuteistas ir mirtinai užmė- 
tytas akmenimis; net pirmąkart prasižengęs jis galėjo būti nu- 
plaktas. Talmude rašoma, kad nieko panašaus niekada nebuvo 
atsitikę, bet sūnų slėgė jau pats įstatymo šešėlis. Dukteriai dar 
esant mažai mergaitei, tėvas galėjo sudaryti jos vedybų sutartį. 
Teoriškai, tapusi bogeret, t. y. sulaukusi dvylikos su puse metų, 
ji turėjo teisę atstumti vyrą, bet taip retai tepasitaikydavo. 
Vaikai būdavo mokomi, jog pagarba tėvams prilygsta Dievo 
gerbimui?. Trumpai tariant, gete perdėm vyravo subordinacija. 

Tačiau vienas iš puikių žydų bruožų yra tai, kad jie nepa- 
klūsta savo pačių pasiskirtai valdžiai. Žydas amžinai protes- 
tuoja. Ir žydų tradicija nors ir nenorom, bet vis dėlto pripažįsta 
protestuotojo vaidmenį. Taip pat ji leidžia šventam Žmogui 
veikti anapus norminės religinės struktūros. Jau susidūrėme 
su baal šem, Dievo Vardo šeimininku. Šis tipažas siekė Babilo- 
nijos geonim laikus. Pradedant XVI a. aškenazių žydų pasau- 
lyje apstu tokių asmenų, užsiimančių praktine kabala. Vienas 
kitas iš tikrųjų buvo mokslininkas. Daugumas rašinėjo amule- 


?? Pakartoto Įstatymo 21, 18-20; San- ish Philosophy of Man as Expressed in 
hedrin 8, 5; 71 a; Yebamoth 12, 1-2; the Rabbinical Tradition, London, 1961. 
cit. i$ S. Belkin, In His Image: The Jew- 

tus ar gydé liaudies medicinos priemonémis - specialiomis mal- 
domis, giesmémis, Zolelémis bei gyvünu dalimis. Jie büdavo 
psichinių sutrikimų ir dybbuks išvarymo specialistai. 

Apie 1736 m. pašaukimą pajuto vienas iš tokių Žmonių - 
Izraelis ben Eliezeras, vėliau žinomas Baal Šem Tovo (apie 
1700-1760), arba pagal inicialus - Bešto, vardu. Jis buvo našlai- 
tis, gimęs Okope, Podolės užkampyje. Įvairiu laiku tarnavo 
padėjėju ritualinėje skerdykloje, dirbo Karpatų kalnų molynuo- 
se, ėjo sinagogos sargo ir prievaizdo pareigas ir laikė smuklę. 
Portretuose jis paprastai vaizduojamas su pypke rankoje ar 
burnoje. Baal Šem Tovas buvo liaudies žmogus. Visiškai nepri- 
klausė jokiai kilmingai apaštališkai rabinų giminei, kuri teoriš- 
kai galėtų būti kildinama iš Mozės. Teturėjo menką išsilavini- 
mą. Neišliko joks autentiškas jo kūrinys. Jo parašu pažymėti 
laiškai, galimas daiktas, padirbti. Jo pamokslus užrašydavo mo- 
kiniai. Dirbo už sinagogų sistemos ribų ir, atrodo, niekuomet 
jose nepamokslavo. Bet, kaip ir Johnas Wesley'us, jis keliavo 
po šalį. Rašė amuletus. Gydė ir išvarinėjo piktasias dvasias, iš 
esmės darė viską, ką ir turėtų daryti eilinis šventasis. Tačiau, 
be viso to, jis dar turėjo tikrą charizmą: būdami greta jo, vyrai 
ir moterys patys pasijusdavo gebą siekti aukštesnių siekių, gy- 
venti tyresnį gyvenimą. Šį intensyvaus, nors ir kuklaus bei pa- 
prasto šventumo įspūdį dar stiprino jo išgydymai, neretai vaiz- 
dingi, taip pat jo sapnai, kuriais jis tiksliai nuspėdavo įvykius, 
jo patiriamos mistinės būsenos bei jam priskiriami stebuklai”. 

Visa tai darė Baal Šem Tovą įtakingu žmogumi. Išgarsėjęs 
jis, nelyginant Žymus rabinas, priiminėdavo lankytojus, ir žmo- 
nės suvažiuodavo pas jį iš tolimiausių vietų. Tačiau sąjūdžio 
įkūrėju jis tapo savo kūrybingumo dėka. Jis buvo atsakingas 
už dvi naujas institucijas. Pirmoji buvo jo atnaujinta senovinė 


93 J. R. Mintz, In Praise of Ba'al Shem Origins and Meaning of Hasidism, Lon- 
Tov, New York, 1970; Encyclopaedia don, 1960. 
Judaica, t. 9, p. 1049; Martin Buber, 

caddik sąvoka; caddik — tai aukštesnio plano Zmogus, išsiskirian- 
tis ypatingu gebéjimu priartéti prie Dievo. Si idéja taikyta dar 
iš Nojaus. Tačiau Baal Šem Tovas apdovanojo caddik nepapras- 
tu vaidmeniu. Atsimetus Šabetajui Cvi, mesijizmas tapo diskre- 
dituotas. Beštas nesileido į frankizmą ar kokią kitą mesijinę 
sektą, kuri kryptų į šalį nuo žydų monoteizmo. Jo paties Zo- 
džiais, „Šekina rauda ir sako, jog kolei galūnė tebėra išvien su 
kūnu, galima viltis, kad ji išgis. Bet kai ji atkirsta, jos nebe- 
sugrąžinsi, o kiekvienas žydas yra Šekinos kūno dalis“. Tad 
jis nė neketino eiti keliu, kuriuo atitrūkstama nuo kamieno. 
Tačiau įžvelgė tuštumą, žydų širdyse paliktą pranykusio Mesi- 
jo. Tą tuštumą užpildė, atgaivindamas caddik, nusileidžiantį iš 
aukštybių kiek panašiai kaip Dievo malonė ir gailestingumas. 
Pagal Baal Sem Tovo mokyma, cadikas nebuvo mesijas, bet 
sykiu ir ne visai paprastas žmogus - veikiau kažkas pusiauke- 
ly tarp šių dviejų. Negana to, kadangi cadikas nesiskelbė Me- 
siju, jų galėjo būti daug. Šitaip iškilo naujo tipo religinė asme- 
nybė, padėjusi subręsti ir pasklisti naujam sąjūdžiui. 

Antra, Beštas išrado revoliucingą populiarios maldos for- 
mą. Tai buvo svarbu tuo požiūriu, jog įgalino prisidėti pap- 
rastą, kuklų žydą. Didžiąją lurijinės kabalos stiprybę sudarė 
liaudies patiriamas jausmas, kad dievobaimingu gyvenimu ir 
maldomis ji gali pagreitinti Mesijo atėjimą. Panašų liaudies da- 
lyvavimo elementą Baal Šem Tovas pažadino savo naująja mal- 
dos teorija, kurią skleidė pats ir jo įpėdiniai. Jis pabrėžė, esą 
malda - tai veikiau ne žmogiška veikla, o antgamtinis aktas, 
kuriuo Žmogus pralaužia savo natūraliosios būties barjerus ir 
pasiekia dieviškąjį pasaulį. Kaipgi Žmogus tai padaro? Jis ima 
maldaknygę ir sutelkia visą dėmesį į raides. Ne skaito, bet su- 
kaupia valią. Tuo metu raidžių pavidalai išnyksta ir dvasiškai 
tampa regimi raidėse paslėpti dieviškieji atributai, — beje, tai 
tipiška kabalistinė idėja. Nelyginant Zvelgtumei kiaurai perre- 
gimą daiktą. Beštas tatai vadino „įėjimu į maldos raides“ arba 

, dangi&kasias menes“, - tik „įžengęs į maldos menes“, žmogus 
Zinodavo esąs įvertintas?“. 

Beštas mokė, jog norėdamas patekti vidun, žmogus priva- 
lo sunaikinti savo asmenybę ir tapti nieku. Šitaip jis esą sukur- 
siąs vakuumą, kurį užpildo lyg ir kokia aukštesnė būtybė, 
imanti už jį veikti ir kalbėti. Kai maldyno raidės praranda ryš- 
kumą ir susilieja į vieną dėmę, įvyksta transformacija, žmogus 
liaujasi veikęs kaip Žmogus ir jau nebe jis siunčia žodžius aukš- 
tyn, ojie atsiunčiami į jo burną. Burna kalba ir toliau, bet mintis 
nukreipia dvasia. Beštas sakydavo: „Aš leidžiu lūpoms tarti 
tai, ka jos nori pasakyti"^. Jo įpėdinis antrosios chasidų kar- 
tos vadovas Dov Beras aiškino, esą dvasinė galia, leidžianti 
įvykti šiam dieviškajam „apsėdimui“, randasi iš to, kad Tora 
ir Dievas iš tikrųjų yra viena, o dieviškoji energija tvyro su- 
kaupta knygos raidėse. Sėkminga kontempliatyvi malda šią 
galią išlaisvinanti. Dov Beras pasitelkdavo kitą palyginimą: 
„Kai žmogus studijuoja ar meldžiasi, žodžius dera tarti visa 
jėga, tarytum iš viso jo kūno išsilietų sėklos lašas, kuriame 
būtų sutelkta [visa] jo stiprybė“““. 

Todėl chasidų apeigos pasidarė nepaprastai triukšmingos. 
Jie iš aukšto žvelgė į sinagogą. Turėdavo savo štiblech, arba 
maldos namus, kur rinkdavosi su savo kaimiškais apdarais ir 
plačiomis kailinémis skrybėlėmis. Jei kas įsigeisdavo — gerdavo 
ar rükydavo. Melsdamiesi - dažniausiai visu balsu - jie lin- 
guodavo ir plodavo rankomis. Giedodavo melodiją, vadina- 
mą niggun, ir pagal ją šokdavo. Chasidai turėjo savo ypatingų 
maldų, sumišusių iš lenkų aškenazių ir sefardų lurijinio ritua- 
lo. Jie būdavo neturtingi, neišprusę žmonės. Žydų religines 
institucijas jie šokiruodavo, ypač kai jų praktika išplito po vi- 
są Lenkiją ir pasiekė Lietuvą. Netrukus jie buvo apkaltinti slap- 


?! R. Schatz, Contemplative Prayers lem, Jerusalem, 1967, p. 209. ?5 Cit. iš 
in Hasidism, kn. Studies in Mysticism ibid., p. 213. °% Ibid., p. 216. 
and Religion Presented to Gershom Scho- 

tu Sabetajizmu. Pasigirsdavo piktu raginimu juos uZgniauzti. 

Ankstyvieji chasidai Elijo ben Saliamono Zalmano (1720- 
1797), Vilnius gaono, asmenyje sutiko pasišventusį priešininką. 
Netgi tarp įprastinių žydų vunderkindų gaonas buvo įstabiau- 
sias vaikas. Pirmąjį pamokslą Vilniaus sinagogoje jis pasakė 
būdamas šešerių metų. Tiek pasaulietinės, tiek religinės jo Zi- 
nios įkvėpdavo baimingą pagarbą. Kai, aštuoniolikos metų su- 
situokęs, jis įgijo nepriklausomų lėšų, nusipirko nedidelį namelį 
už Vilniaus ir visiškai atsidavė mokslui. Pasak jo sūnų, gaonas 
niekados nemiegodavęs ilgiau kaip dvi valandas per dieną, 
taip pat vienu kartu daugiausia po pusvalandį. Kad atsiribotų 
nuo blaškymo, laikydavęs uždarytas langines netgi dieną ir 
studijuodavęs žvakių šviesoje. Kad neužmigtų, nekūrendavęs 
patalpos, o kojas pasimerkdavęs į šalto vandens dubenį. Jo 
galiai ir įtakai Vilniuje augant, jis vis intensyviau studijavo. 
Kabalos neniekino, tačiau viskas turėjo būti pajungta halachos 
reikalavimams. Chasidizmą laikė papiktinimu. Anot jo, visos 
jų ekstazės, stebuklai ir vizijos esančios melagystės bei apgau- 
lės. Cadiko idėja esanti stabmeldiška, tai paprasčiausių žmonių 
garbinimas. O svarbiausia, jų maldos teorija mėginanti pakeisti 
alfa ir omega. Gaonas tiesiog įkūnijo katedokratiją; paklaus- 
tas, ką reiktų daryti su chasidim, atsakęs: persekioti”. Ortodok- 
sų džiaugsmui, chasidai pradėjo šechita, arba ritualiniam sker- 
dimui, naudoti neortodoksinius peilius. Pirmasis cherem jiems 
paskelbtas 1772 m. Jų knygos viešai deginamos. 1781 m. sekė 
antras cherem, kuriuo buvo konstatuojama: „Jie privalo su savo 
žmonomis ir vaikais palikti mūsų bendruomenes [...] ir ne- 
dera jiems suteikti nakvynę. Jų šechita yra draudžiama. Drau- 
džiama su jais prekiauti, tuoktis ar padėti juos laidoti“. Gaonas 
rašė: „Kiekvieno tikinčio žydo pareiga smerkti ir persekioti 


zd Ginzburg, The Gaon, Rabbi Elijah, 
London, 1920. 

juos, siųsti jiems visokeriopas negandas ir užgniaužti juos, nes 
jų širdyse glūdi nuodėmė ir jie - skaudulys ant Izraelio kūno“*?, 

Tačiau chasidai savo ruožtu irgi atsakė ekskomunikavi- 
mais. Siekdami apsiginti, leido pamfletus. Lietuvoje, ypač Vil- 
niuje, prieš išvykdamas užbaigti dienų Izraelio žemėje, gao- 
nas sukūrė halachinės ortodoksijos ir mokslo anklavą. Tačiau 
visur kitur chasidizmas įsitvirtino kaip nuolatinė ir būtina ju- 
daizmo dalis. Jis išplito į Vokietiją, o iš ten - į pasaulį. Ortodok- 
sams nepavyko jo sunaikinti. Iš tikrųjų netrukus tokių pastangų 
atsisakyta, mat tiek mokslininkai, tiek entuziastingi jo šali- 
ninkai susivienijo, stodami prieš bendrą priešą - žydų švie- 
timą, arba haskala. 

Nors haskala buvo specifinis žydų istorijos epizodas, o 
maskil, arba apsišvietęs žydas, - ypatingas, vien judaizmui 
būdingas tipas, vis dėlto žydų švietimas yra bendro Europos 
švietimo epochos dalis. Bet žvelgiant konkrečiau, jis susijęs su 
švietimu Vokietijoje, ir tam esama pakankamai priežasčių. Ir 
Prancūzijoje, ir Vokietijoje šiam sąjūdžiui rūpėjo peržiūrėti ir 
pataisyti žmogaus santykį su Dievu. Bet Prancūzijoje jis įgavo 
tendenciją paneigti arba nužeminti Dievą ir pažaboti religiją, 
o štai Vokietijoje švietimo sąjūdis nuoširdžiai siekė surasti naują 
žmogaus religinės dvasios sampratą bei jos įgyvendinimo bū- 
da. Prancūzų švietimas Zéréjo ryškia šviesa, bet buvo iš esmės 
lėkštas; vokiškasis buvo rimtas, nuoširdus ir kūrybingas. Todėl 
apsišvietusieji žydai jautė būtent vokiečių švietimo trauką, 
patyrė didžiausią jo įtaką ir, savo ruožtu, patys apčiuopiamai 
jį praturtino". Turbūt pirmą kartą Vokietijoje žydai pajuto ryš- 
kų giminiškumą vokiečių kultūrai ir tokiu būdu savo širdyse 
pasėjo pasibaisėtinos saviapgaulės sėklą. 

Krikščionių visuomenėje intelektualams švietimas iš tikrųjų 
uždavė klausimą: kokio didumo vaidmenį Dievas turi vis la- 


?8 Cit. iš Encyclopaedia Judaica, t. 6, p. ° A. A. Cohen, The Natural and Super- 
653. natural Jew, London, 1967, p. 20. 

biau pasaulietéjancioje kultüroje, jeigu i$ viso jj turi? Zydams 
tasai klausimas veikiau skambėjo taip: kokį vaidmenį pasaulie- 
tinis pažinimas turi Dievo kultūroje (jei iš viso turi)? Juos vis 
dar gaubė viduramžiška vientisos religingos visuomenės regi- 
mybė. Tiesa, Maimonidas tvirtais argumentais įrodinėjo pasau- 
lietinio mokslo privalumus ir parodė, kaip puikiai jį galima 
suderinti su Tora. Bet jo argumentai daugelio žydų neįtikino. 
Netgi toks palyginti nuosaikus žmogus kaip Prahos Mahara- 
las puolė Rossi būtent už tai, kad šis religiniuose dalykuose 
rėmėsi pasaulietiniais kriterijais!'?. Pavyzdžiui, vienas kitas žy- 
das lankė medicinos mokyklą Paduvoje. Tačiau, vos peržengę 
geto slenkstį vakare, - o žydų verslininkai iš tikrųjų i jį sugriZ- 
davo, - jie tučtuojau pamiršdavo pasaulį anapus Toros. Žinoma, 
nemaža jų palikdavo getą visam laikui; bet juk tokių pasitai- 
kydavo visados. Daugumos žydų pasitenkinimui, baisingas 
Spinozos pavyzdys parodė, jog Žmogus negali gerti iš nežydų 
pažinimo versmės, nerizikuodamas mirtinai užnuodyti savo 
žydiško būvio. Tad ne tik socialiniu, bet ir intelektualiniu po- 
žiūriu getas liko visiškai atskiras pasaulis. 

XVIII a. įpusėjus, šio atskirumo rezultatai tapo visiems ap- 
gailėtinai akivaizdūs. Jau Tortozos disputo laikais - XV a. pra- 
džioje — Žydų inteligentija oponentų dėka pasirodė atsilikusi 
ir obskurantiška. Dabar, praslinkus daugiau kaip 300 metų, 
išsilavinusiems - o ir neišsilavinusiems - krikščionims žydai 
atrodė paniekos bei pajuokos vertos figūros, apsidariusios juo- 
kingais drabužiais, įkalintos senoviškų ir kurioziškų prietarų, 
nuo modernios visuomenės nutolusios ir izoliuotos ne mažiau 
už savąsias pražuvusias gentis. Nežydai nieko nenutuokė apie 
žydų mokslą - jis jiems nemaž nerūpėjo. Kaip ir senovės graikai 
savo metu, jie nė neitaré jį egzistuojant. Krikščioniškosios Euro- 
pos niekuomet neapleisdavo „žydų klausimas“. Viduramžiais 

tai buvo: kaip sutrukdyti šiai subversiškai mažumai suteršti 
religinę tiesą bei suardyti visuomenės tvarką? Dabar jau nie- 
kas to nesibaimino. Bent jau nežydams intelektualams proble- 
ma greičiau atrodė tokia: kaip iš humanistinių paskatų išgel- 
bėti šią pagailos vertą tautą iš jų tamsybiško neišmanymo. 

1749 m. jaunas protestantų dramaturgas Gottholdas Lessin- 
gas pastatė vienaveiksmę pjesę Die Juden, kurioje beveik pir- 
mąsyk europinėje literatūroje žydas pavaizduotas kaip rafinuo- 
ta, racionali žmogiška būtybė. Tai buvo tolerancijos gestas, ku- 
rj šiltai atliepė visiškas Lessingo bendraamžis, Desau žydas 
vardu Mozė Mendelssohnas (1729-1786). Abu vyrai susipažino 
ir susidraugavo, ir gabusis dramaturgas įvedė žydą į literatūri- 
nę visuomenę. Mendelssohnas kentėjo nuo stuburo iškrypimo 
ir dėl to buvo kantrus, kuklus, linkęs vengti viešumos. Tačiau 
kunkuliavo energija. Gavęs gerą išsilavinimą iš vietos rabino, 
įgijęs sąskaitininko profesiją, jis visą gyvenimą liko pirklys. 
Tačiau skaitė įspūdingai daug ir įgijo nepaprastai plataus spekt- 
ro pasaulietinių Žinių. Padedamas Lessingo, ėmė spausdinti 
savo filosofinius raštus. Frydrichas Didysis suteikė jam „teisę 
reziduoti“ Berlyne. Visuomenė žavėjosi jo pokalbiais, ir jis tapo 
iškilia salonų figūra!'“!. Buvo dešimčia metų jaunesnis už gaoną, 
beveik trisdešimčia - už Beštą, tačiau jį nuo jų, regis, skyrė iš- 
tisi amžiai. Ugningas talmudistas, mistikas entuziastas, civili- 
zuotas racionalistas, — apie šiuos tris archetipus buvo lemta 
grupuotis visam moderniajam žydų pasauliui! 

Iš pradžių Mendelssohnas nė nepretendavo praturtinti 
švietimą būdingu žydišku indėliu; jis tiesiog norėjo pats nau- 
dotis švietimo atveriamomis galimybėmis. Tačiau viešai pa- 
skelbti savo žydiškus įsitikinimus jį paskatino visur nežydų 
pasaulyje jo sutinkamas judaizmo neišmanymas bei nuvertini- 
mas. Tradicinis nežydų pasaulis skelbė: laikyk žydus pažabo- 

tus arba juos išvaryk. Apsišvietęs nežydų pasaulis klausė: kaip 
geriausiai galėtume padėti tiems vargšams žydams liautis bu- 
vus žydais? Mendelssohnas atsakė: dalykimės bendra kultūra, 
bet leiskite mums, žydams, likti žydais. 1767 m. jis išspausdino 
veikalą Phaedon, Platono dialogo pavyzdžiu sumanytą sielos 
nemirtingumo nagrinėjimą. Tokiu metu kai kultūringi vokie- 
čiai vis dar berašė lotyniškai ar prancūziškai, o žydai - hebra- 
jiškai ar jidiš, Mendelssohnas, sekdamas Lessingo pavyzdžiu, 
stengėsi vokiečių kalbą padaryti intelektinio diskurso kalba 
ir panaudoti nepaprastai turtingus jos resursus. Vokiškai jis 
rašė su grakščia elegancija ir savo tekstą pridaigstydavo ne 
biblinių, o klasikinių aliuzijų - būdingas maskil bruožas. Ne- 
žydų skaitytojų knyga buvo gerai sutikta, bet to sutikimo ma- 
niera Mendelssohnui kėlė neviltį. Net jo paties vertėjas į pran- 
cūzų kalbą iš aukšto pareiškė (1772), esą tai įstabus veikalas, 
turint galvoje faktą, jog jis parašytas asmens, „gimusio ir užau- 
gusio tautoje, įklimpusioje vulgarioje tamsybéje"!?. Protingas 
jaunas šveicarų pastorius Johanas Casparas Lavateras aukšti- 
no autoriaus nuopelnus ir rašė, jog šis esąs neabejotinai pasi- 
rengęs atsiversti, — šitaip jis išprovokavo Mendelssohną viešai 
apginti savo judaistines pažiūras. 

Tokiu būdu Mendelssohnas norom nenorom buvo paska- 
tintas imtis racionalistinės judaizmo gynybos; ar, tiksliau pa- 
sakius, pademonstruoti, kaip žydai, neatitrūkdami nuo esminių 
savo tikėjimo principų, gali tapti Europos bendros kultūros 
dalimi. Jis veikė įvairiomis formomis. Išvertė Penkiaknygę į 
vokiečių kalbą. Mėgino puoselėti tarp Vokietijos žydų hebra- 
jų, o ne jidiš kalbos mokymąsi, - pastarąją jis peikė kaip vulgaria 
bei amoralią tarmę. Mendelssohno prestižas augo, ir jis pasiju- 
to prieš nežydų vyresnybę ginąs vietinių žydų bendruomenių 
interesus. Pasipriešino žydų išvarymui iš Drezdeno ir nau- 

jiems antisemitiniams įstatymams Šveicarijoje. Detaliai paneigė 
plačiai paplitusį kaltinimą, neva žydų maldos esančios priešiš- 
kos krikščionims. Pasaulietinei valdžiai išaiškino žydų santuo- 
kos įstatymus ir priesaikas. Tačiau išoriniam pasauliui vaizduo- 
damas judaizmą pačiomis palankiausiomis spalvomis, kita 
vertus, tuo pat metu Mendelssohnas stengėsi skatinti permai- 
nas, kuriomis tėvų tikėjimas atsikratytų savo nepatrauklių 
bruožų. Jis bjaurėjosi cherem institucija, ypač paveiktas Altonoje 
XVIII a. 6-ame dešimtmetyje vykusios raganų medžioklės prieš 
šabetajininkus. Laikėsi požiūrio, jog valstybė - tai privaloma 
visuomenė, grįsta visuomenine sutartimi, o visos bažnyčios - 
savanoriškos, paremtos įsitikinimu. Joks žmogus neturįs būti 
verčiamas priklausyti kuriai iš jų arba išvaromas iš jos prieš 
savo valią'“. Jam atrodė geriausia užbaigti atskirą žydų juris- 
dikciją, ir jis nepritarė tiems nežydų liberalams, kurie ragino 
valstybę paremti žydų teismus. Skatino nutraukti visokį žydų 
persekiojimą ir diskriminavimą ir tvirtino esąs įsitikinęs, jog 
tai įvyks, kai protas triumfuos. Tačiau lygiai taip pat jis laikėsi 
nuomonės, kad žydai privalo atsisakyti tų papročių, kurie ribo- 
ja protingą Žmogaus laisvę ir ypač - mąstymo laisvę. 
Mendelssohnas pavojingai balansavo nelyg akrobatas ant 
lyno. Galimybė nueiti Spinozos pėdomis jam kėlė siaubą, ir jei 
kas imdavo juodu lyginti, jis nepaprastai jaudindavosi. Bijojo 
ir užsitraukti krikščionių rūstybę, jei viešuose ginčuose, ginda- 
mas judaizmą, nepriimtinai pakritikuotų krikščionybę. Disku- 
tuodamas su Lavateru, jis nurodė, esą pavojinga prieštarauti 
didžiosios daugumos tikėjimui, ir pridūrė: „Esu priespaudą 
kenčiančios tautos narys“. Iš tikrųjų jis manė, kad krikščiony- 
bė daug iracionalesnė už judaizmą. Jam visada rūpėjo apginti 
jungtį su švietimu, tuo pat metu nenutraukiant ryšių su tikin- 
čiųjų žydų masėmis. Tad kartkartėmis jis mėgindavo visiems 

žmonėms atstoti viską. Sunku apibūdinti jo pažiūras, kad jos 
nepasirodytų supainiotos. Mendelssohnas sekė Maimonidu 
tvirtindamas, jog religijos tiesos įrodomos protu. Bet kadangi 
Maimonidas pageidavo, kad racionaliąją tiesą patvirtintų Ap- 
reiškimas, tai ir Mendelssohnas seikėjo drauge ir Apreiškimą. 
Judaizmas esąs ne apreikšta religija, bet apreikštas įstatymas: 
istorinis faktas esąs tai, kad Mozė gavęs Įstatymą Sinajuje ir 
kad Įstatymas - tai priemonė, kuria žydų tauta pasiekianti dva- 
sinę laimę. Tiesai nereikia stebuklų, kurie ją patvirtintų. „Išmin- 
tingam Žmogui, kurį tikrosios filosofijos argumentai įtikino 
aukščiausiosios dievybės egzistavimu, - rašė jis, - nepalygina- 
mai didesnį įspūdį daro ne stebuklas, o natūralus įvykis, kurio 
ryšius su visuma jis iš dalies gali įžvelgti“ (užrašų knygelės 
įrašas, 1753 m. kovo 16 d.)*. Vis dėlto Dievo buvimui įrodyti 
Mendelssohnas kliovėsi senąja metafizika: a priori, arba onto- 
loginiu įrodymu bei a posteriori, arba kosmologiniu. Visuotinai 
pripažinta, jog abu juos sugriovė Kantas Grynojo proto kritikoje 
(1781), kuri buvo išspausdinta paskutiniu Mendelssohno gyve- 
nimo dešimtmečiu. 

Taigi kaip Žydų religijos apologetas Mendelssohnas nepa- 
tyrė didelės sėkmės. Teisybę sakant, daug kuo joje jis papras- 
čiausiai netikėjo: išrinktosios tautos idėja, žydų misija žmonijai, 
Pažadėtąja žeme. Jis, regis, manė, kad judaizmas buvo tinkamas 
konkrečios tautos tikėjimas, kurį dera praktikuoti privačiai ir 
kaip įmanoma racionaliau. Idėja, kad visa kultūra gali tilpti 
Toroje, jam atrodė absurdiška. Žydas turėtų pasimelsti namie, 
o tada, išėjęs į pasaulį, dalyvauti bendroje europinėje kultüro- 
je. Tačiau logiškai tatai leistų daryti išvadą, jog kiekvienas 
žydas priklausytų kultūrai tos tautos, kurioje jis gyvena. Taigi 
žydai, savo visuotinę vienybę išlaikę pusantro tūkstančio metų, 
nors buvo baisingai skriaudžiami, dabar laipsniškai ištirptų, 

likdami ištikimi vien asmeniškam, konfesiniam tikėjimui. Štai 
kodėl didysis šių laikų judaizmo apologetas Jechezkelis 
Kaufmannas (1889-1963) pavadino Mendelssohną „žydų Liu- 
teriu“, — mat jis nukirtęs ryšį tarp tikėjimo ir tautos!“, 

Tačiau nepanašu, kad Mendelssohnas būtų įvertinęs Toros 
kultūros atmetimo loginius padarinius. Jį būtų giliai nuliūdinusi 
mintis apie tai, kad žydai, įsijungę į „tautų kultūrą“, laipsniš- 
kai praras ir tikėjimą žydų Dievu. Jis iš tiesų tvirtino, jog juda- 
izmas ir krikščionybė galėtų suartėti, jei pastaroji būtų apvalyta 
nuo savo iracionalumų. Tačiau jam visiškai nepatiko idėja, kad 
žydai, norėdami emancipuotis, turėtų atsiversti į krikščionybę. 
Mendelssohnas skatino prūsų veikėją Christianą Wilhelmą von 
Dohmą paskelbti geranorišką, bet atlaidžiu tonu pateiktą pa- 
reiškimą už žydų laisves — Apie žydų pilietinės padėties gerinimą 
(1781), bet pareiškimo maniera jį papiktino. Trumpai tariant, 
Dohmas teigė: žydai - itin nepriimtina tauta, bet savaime ji nėra 
bloga; bent jau ne blogesnė, negu ją padarė krikščionių perse- 
kiojimai ir jų pačių prietaringas tikėjimas. Žydai turį „perdėtą 
polinkį [siekti] naudos visais įmanomais būdais, pomėgį lupi- 
kauti“. Prie šių „defektų“ dar „prisideda jų pačių prisimesta 
segregacija, nulemta jų religinių principų bei rabinų sofistikos“. 
Iš to esą plaukia „prekybą varžančių valstybės įstatymų lau- 
žymas, draudžiamų prekių importavimas bei eksportavimas, 
pinigų ir brangiųjų metalų padirbinėjimas“. Dohmas ragino 
imtis valstybinių reformų, „kurių dėka jie galėtų būti išgydyti 
nuo šio pagedimo ir taptų geresniais žmonėmis bei naudinges- 
niais piliečiais“'“. Tačiau čia, žinoma, glūdėjo implikacija, jog 
žydų religiją taipogi derėtų radikaliai pertvarkyti. 

Todėl Mendelssohnas pajuto poreikį išaiškinti savo požiūrį 
į žydų vaidmenį visuomenėje veikale Jeruzalė, arba Apie religinę 
galią ir judaizmą (1783). Jis gynė judaizmą kaip nedogminę re- 

ligija. Ji suteikianti Zmogui prielaidas, gyvenimo kodeksa, bet 
nesiekianti kontroliuoti jo minčių. „Tikėjimas nepriima įsaky- 
mu, - rašė jis, - jis pripažįsta tik tai, kas prieinama išprotautu 
įsitikinimu“. Kad žmonės būtų laimingi, jiems reikią ieškoti 
tiesos ir išrasti. Todėl tiesa turinti būti pasiekiama visų rasių 
bei tikybų Žmonėms. Judaizmas nesąs vienintelis veiksnys, ku- 
riuo Dievas atskleidęs tiesą. Jos ieškoti turį būti leista visiems 
žmonėms, taip pat ir žydams: „Tegu kiekvienam žmogui, kuris 
nedrumsčia visuomenės gerovės, laikosi įstatymų, dorai elgiasi 
jūsų bei savo artimo atžvilgiu, būna leista kalbėti tai, ką jis 
mano, melstis Dievui savo ar savo tėvų būdu ir ieškoti amžinojo 
išganymo ten, kur jis tikisi jį rasias". Tokia formuluotė išreiškė 
reikalavimą garantuoti civilizuotą žydų traktavimą; tačiau tai 
nebuvo judaizmas. Kalbant religijos sąvokomis, tai buvo natū- 
raliosios religijos ir natūraliosios etikos formulė, ir žydai, su- 
prantama, prie viso to prisidėtų, bet ne daugiau. Griausmingas 
Mozės balsas negrąžinamai nutilo. 

Negana to, jei pripažindami švietimą, žydai ir turėjo išsiža- 
dėti kai kurių judaizmo reikalavimų, jie negavo mainais ga- 
rantijų, kad laimės ramų gyvenimą. Iš visų šalių labiausiai prie 
Mendelssohno idealo priartėjo Jungtinės Valstijos, kur švieti- 
mo idėjos rado tvirtą anglų parlamentarizmo bei tolerantiško 
religinio pliuralizmo pagrindą. Tais pačiais metais, kai Mendel- 
ssohnas rašė Jeruzalę, Thomas Jeffersonas Pastabose apie Virdži- 
niją (1782) įrodinėjo, kad protingų, etinių religijų įvairovė ge- 
riausiai laiduoja materialinę bei dvasinę pažangą ir Žmogaus 
laisvę. Amerikietišką religijos sampratą puikiai atitiko Mendel- 
ssohno pasiūlytas dualistinis „žydų klausimo“ sprendimas, ku- 
rį vėliau taikliai nusakė poetas Judas Leibas Gordonas: „savo 
palapinėje — žydas, lauke — žmogus“. Kaip ir gyventojai apsk- 
ritai, daugumas Amerikos žydų rėmė nepriklausomybės sąjūdį, 
nors būta ir lojalistų bei neutralios pozicijos šalininkų. Kai ku- 
rie pasižymėjo kovose. 1789 m. Filadelfijoje surengtoje viešoje 

šventėje naujosios konstitucijos proga buvo vienas stalas, ant 
kurio patiektas maistas atitiko žydų mitybos įstatymus”. 

O žydai išties turėjo ką švęsti. Prisimenant jų istoriją, iš 
naujosios Amerikos konstitucijos jie galėjo gauti daugiau nei 
kuri nors kita grupė, - jiems reikšmingesnis buvo Bažnyčios 
atskyrimas nuo valstybės, visuotinė sąžinės laisvė ir, žinoma, 
visokių su paskyrimais susijusių religinių tikrinimų pabaiga. 
Konstitucija taip pat veiksmingai užtikrino laisves žydams, nors 
kai kuriose valstijose šiuo klausimu ir buvo delsiama. Protes- 
tantiškoje Šiaurės Karolinoje paskutiniai žydų teisių ribojimai, 
kad ir menkesnieji, išliko net iki 1868 m. Bet žydas Jungtinėse 
Valstijose jautėsi laisvas; maža to - jis jautėsi esąs vertinamas. 
Faktas, kad žydas stropiai laikosi savo religijos normų ir yra 
solidus sinagogos narys, anaiptol nebuvo kliūtis jo kelyje, kaip 
Europoje, - Jungtinėse Valstijose, priešingai, tai laidavo jo re- 
spektabilumą, mat visos įprastinės pamaldumo formos čia lai- 
kytos kertiniais visuomenės akmenimis. Amerikoje žydai neat- 
rado naujojo Siono, užtat pagaliau rado pastovumą, atvangą 
ir namus. 

Europoje Švietimas suteikė jiems vilčių, kurios pasirodė 
esančios iliuzinės, ir atvėrė galimybių, kurios pavirto naujomis 
problemomis. Kai kuriuose regionuose proto viešpatavimo 
principas toli gražu neveikė. Po trijų Lenkijos padalijimų (1772, 
1793 ir 1795) anksčiau žydų apskritai neįsileidusi Rusijos im- 
perija savo godumo naujoms teritorijoms dėka įgijo jų visą 
milijoną. Dabar ji suteikė žydams teisę gyventi, bet tik už Sėslu- 
mo ribos, kur jų sparčiai gausėjo, jie vis labiau skurdo ir sulauk- 
davo vis naujų ribojimų. Taip pat ir Italijoje, bent jau popiežiaus 
valstybėse, žydų padėtis pablogėjo valdant antisemitiškai nu- 
siteikusiam popiežiui Pijui VI (1775-1799), kuris, vos užsidėjęs 
popiežiaus mitrą, išleido Ediktą dėl žydų, ir žydai tuo pagrin- 
du net imti jėga krikštyti. Įstatymas įpareigojo žydus klausy- 

tis niekinamu bei iZeidZiamu pamokslu, o jeigu Zydu vaika 
kas nors — pvz., katalikė tarnaitė — vienaip ar kitaip pakriksty- 
davo, Bažnyčia galėjo vėliau pareikšti į jį savo teises. Tas asmuo 
būdavo nugabenamas į Katechumenų namus, kur (iš suaugusio- 
jo) reikalauta sutikimo, ir jis galėdavo jį duoti vien tam, kad 
ištrūktų laisvėn. Kadaise žydams liberali Ferara dabar pranoko 
pačią Romą. Dar 1817 m. Angelo Anconos dukrelę arkivyskupo 
tribunolo pasamdyti ginkluoti vyrai jėga atėmė iš tėvų, tuo 
pagrindu, neva prieš penkerius metus ją, tuo metu dviejų mė- 
nesių kūdikį, slapta pakrikštijusi žindyvė, kuri vėliau buvusi 
atleista už nesąžiningumą. Šis įvykis Feraros gete išprovokavo 
teroro protrūkį!*ė, 

Labiau apsišvietusiomis save laikiusios valstybės elgėsi su 
žydais tik vos ne vos geriau. Austrijos imperatorienė Marija 
Teresė dargi 1744-1745 m. išvarė žydus iš Prahos, nors po trejų 
metų miestas juos vėl įsileido. Nepaisant asmeniškos Frydri- 
cho Didžiojo paramos Švietimui, jis 1750 m. priėmė įstatymą 
dėl žydų, kuriuo padarytas skirtumas tarp „ordinarinių“ ir 
„ekstraordinarinių“ žydų. Pastarieji nepaveldėdavo rezidavi- 
mo teisės, o ir pirmosios kategorijos žydų tik vienas vaikas ją 
tepaveldėdavo. Žydai turėjo mokėti „apsaugos“ mokesčius ir 
baudas vietoj karo tarnybos, taip pat privalomai pirkti valstybės 
produktų. Galėjo rinktis tik iš riboto skaičiaus verslų bei pro- 
fesijų. Pirmąsias tikras reformas po 1781 m. Vidurio Europoje 
įgyvendino Marijos Teresės sūnus Juozapas II, o ir tos pačios 
darė nevienaprasmį poveikį. Juozapas panaikino ypatingąjį pa- 
galvės mokestį, geltonų ženklelių dėvėjimą, draudimą žydams 
studijuoti universitetuose ir verstis kai kuriomis profesijomis. 
Kita vertus, jis uždraudė verslo bei oficialiuosius įrašus rašyti 
jidiš ir hebrajų kalba, apkarpė rabinų teismų jurisdikciją ir įvedė 
žydams karo prievolę. Žydų rezidavimo teisės dar tebebuvo 

ribojamos Vienoje ir kitur, o ju naujas teises neretai paminda- 
vo priešiški biurokratai. 

Iš tikrųjų šių žydų reformų - Judenreformen — ir tolerancijos 
ediktų - Toleranzpatent poveikį dažnai sugadindavo dvasia, 
kuria juos administruodavo tulžingi smulkūs valdininkai, būgš- 
tavę, kad žydai netrukus išstums juos iš darbo vietų. Pavyz- 
džiui, 1787 m. Austrijoje priimtu įstatymu žydai buvo priversti 
pasivadinti vokiškai skambančiais vardais ir pavardėmis. Se- 
fardai jau seniai buvo perėmę iš ispanų pavardžių vartojimą, 
o aškenaziai labai konservatyviai tebesilaikė senoviniu papro- 
čiu vadintis vardu ir tėvavardžiu, be to, hebrajiška ir jidiš for- 
ma, pvz., Jaakovas ben Jicchakas. Dabar hebrajiškai skamban- 
tys vardai paprastai būdavo draudžiami, ir biurokratai siūly- 
davo „priimtinų“ vardų sąrašus. Reikėdavo duoti kyšį, kad 
gautum „gražią“ pavardę, gėlių ar brangiųjų akmenų pavadini- 
mų vedinį: Lilienthal, Edelstein, Diamant, Saphir, Rosenthal. 
Dvi pavardės buvo ypač brangios - Kluger (protingas) ir Froh- 
lich (džiugus). Daugumą žydų nuobodžiaujantys valdininkai 
negailestingai suplakė į keturias kategorijas ir prisegė atitinka- 
mas pavardes: Weiss (baltas), Schwartz (juodas), Gross (didelis) 
ir Klein (mažas). Daugelis neturtingesniųjų žydų dėvėjo pikta- 
valių valdininkėlių pripaišytus nemalonius vardus, pavyzdžiui, 
Glagenstrick (kartuvių virvė), Eselkopf (asilo galva), Taschen- 
gregger (kišenvagis), Schmalz (taukai), Borgenicht (nesisko- 
link). Žydai kilimo iš kunigų ar levitų, galėję oriai vadintis 
Cohen, Kahn, Katz, Levi, buvo priversti šias pavardes susivo- 
kietinti: Katzman, Cohnstein, Aronstein, Levinthal ir t. t. Dide- 
lei grupei duotos pavardės pagal kilmės vietą: Brody, Epstein, 
Ginzberg, Landau, Shapiro (Speyer), Dreyfus (Trier), Horo- 
witz ir Posner!?. Šios žeminančios procedūros nuoskaudas dar 
aitrino žinojimas, jog primesdama šią reformą, vyriausybė 

siekė pagrindinio tikslo — palengvinti žydų apmokestinimą ir 
naujokų šaukimą. 

Vadinamųjų apsišvietusiųjų despotų vidinius prieštaravi- 
mus puikiai iliustravo paskutiniųjų senojo režimo metų Pran- 
cūzijoje politika žydų atžvilgiu. 1784 m. sausio mėn. Liudvi- 
kas XVI panaikino žydų pagalvės mokestį; po pusmečio El- 
zase žydų atžvilgiu įvykdyta reforma, kuria apribota žydų 
teisė skolinti pinigus ir prekiauti galvijais bei grūdais, jie pri- 
versti prašyti karūnos leidimo tuoktis ir paskelbtas surašy- 
mas, kad būtų galima išvaryti tuos, kurie neatitiko rezidavi- 
mui keliamų reikalavimu!". Tatai tiesiogiai išreiškė rytų Pran- 
cūzijoje vyravusias antižydiškas nuotaikas, mat ten dabar žydų 
aškenazių gyveno labai gausiai, ir liaudies jie buvo didžiai 
nekenčiami. 

Šios dviprasmiškos padėties anaiptol nepataisė prasidėju- 
si Prancūzijos revoliucija. Teoriškai revoliucija turėjo sulygin- 
ti visus Žmones, taip pat ir žydus. Už tai žydai privalėjo atsi- 
sakyti bet kokio separatizmo. Toną davė grafas Stanilasas de 
Clermont-Tonnerre'as, pirmųjų debatų „žydų klausimu“ metu, 
1789 m. rugsėjo 28-ąją įrodinėjęs, jog „negali būti nacijos na- 
cijoje“. Todėl: „Žydams neturi būti nieko leista kaip nacijai, 
bet garantuota viskas kaip individams“. Visa tai labai gerai, 
bet tai skambėjo apsišvietusiojo elito balsas. Liaudies balsas 
galėjo byloti ką kita. Kairysis radikalas deputatas iš Elzaso, 
Jeanas Francois Rewbellis, įnirtingai kovojo prieš lygių teisių 
suteikimą žydams Elzase, pasisakydamas „gausingų, darbščių 
ir dorų mano nelaiminguju tėvynainių vardu“, - tėvynainių, 
kurie esą „kenčia priespaudą ir yra traiškomi šitų Žiaurių afri- 
kiečių ordų, apnikusių mano kraštą“. Tik įveikusi nepaprastai 
karštą priešinimąsi, Nacionalinė Asamblėja nubalsavo už dek- 
retą dėl visiškos žydų emancipacijos (1791 m. rugsėjo 21 d.), 

papildyta grésmingu paragrafu, jog vyriausybé rytu Prancü- 
zijoje prižiūrės įsiskolinimus Zydams!!!. 

Ir vis dėlto darbas buvo padarytas. Prancūzijos žydai da- 
bar gavo laisvę, ir laikrodžio rodyklių jau niekad nebebuvo 
galima pasukti atgalios. Negana to, kokios nors formos eman- 
cipacija vyko visur, kur tik ginkluoti prancūzai įstengė atnešti 
revoliucinę dvasią. Getai ir uždari žydų kvartalai buvo sugriau- 
ti popiežiaus Avinjone (1791), Nicoje (1792) ir Pareinéje (1792- 
1793). Revoliucijai įsižiebus Nyderlanduose ir įkūrus Batavijos 
respubliką, žydams ir ten įstatymiškai suteiktos visos formalios 
teisės (1796). 1796-1798 m. Napoleonas Bonapartė išlaisvino 
daugelį Italijos getų, ir prancūzų armijos daliniai, jauni žydai 
ir vietos entuziastai plikomis rankomis ardė senas aptrupėju- 
sias jų sienas. 

Pirmąkart į dienos šviesą ėmė iškilti naujas, nors embrioni- 
ne forma visais laikais egzistavęs archetipas — žydas revoliu- 
cionierius. Italijoje klerikalai prisiekė neapkęsti „galų, jakobi- 
nų ir žydų“. 1793-1794 m. žydai jakobinai įvedė revoliucinį 
režimą Saint-Esprit, Bajonos žydų priemiestyje. Dar kartą, kaip 
ir Reformacijos epochoje, tradicionalistai įžvelgė grėsmingą 
sąsają tarp Toros ir subversiškumo. Žydas - įsigalėjusios tvar- 
kos ardytojas pasirodydavo įvairiais pavidalais, dažnai kaip 
brutali karikatūra, retsykiais — kaip farsas. Anglijoje šį tipažą 
įkūnijo ekscentriškasis lordas George'as Gordonas, buvęs pro- 
testantas fanatikas, kurio sukurstyta minia terorizavo Londoną 
1780 metais. Po trejų metų jis palinko į judaizmą. Rabi Davidas 
Schiffas iš Didžiosios sinagogos Duke's Place gatvelėje pavarė 
jį šalin. Tada jis kreipėsi į Hambro sinagogą, ir ten jį priėmė. 
Pasak Daktaro Watsono (kuris Dickenso maištų romane Bar- 
naby Ridge figūruoja kaip Gašfordas), neturtingieji žydai „laikė 
jį antruoju Moze ir su meile puoselėjo viltis, jog jis Apvaizdos 


HI Sjakowlski, Jews and the French Revolutions of 1789, 1830 and 1848, 
New York, 1970. 


455 


IV. GETAS 


atsiųstas parvesti juos į protėvių Zeme"!". 1788 m. sausį Gor- 
donas nuteistas dvejus metus kalėti Newgate už tai, kad viešai 
apšmeižė Prancūzijos karalienę. Garbiojo Izraelio bar Abraha- 
mo Gordono vardu jam paskirti patogūs apartamentai, ir ant 
sienos jis pasikabino Dešimtį Dievo įsakymų hebrajų kalba, 
krepšį su savo filakterijomis ir tallit. „Tai labiau priminė atsi- 
skyrélio kabinetą privačiuose namuose nei kalėjimą“, — sakė 
Johnas Wesley's, vienas iš gausių jį lankiusių įžymybių, tarp 
kurių buvo ir karališkieji Jorko bei Klarenso kunigaikščiai. Gor- 
donas turėjo žydę tarnaitę-meilužę Polly Levy, sėsdavo už įs- 
pūdingo stalo ne mažesnėje kaip šešių svečių draugijoje, kar- 
tais - net griežiant muzikantams. Kadangi jis nepasižadėjo gerai 
elgtis, teismas išlaikė jį kalėjime per visą ankstyvąjį Pranzūci- 
jos revoliucijos laikotarpį; revoliuciją Gordonas triukšmingai 
sveikino, grieždamas radikalias melodijas savo dūdmaišiais 
ir vaišindamas tokius subversiškus elementus kaip Horne'ą 
Tooke'a. Edmundas Burke'as Apmąstymuose apie revoliuciją 
Prancūzijoje pasiūlė naujajam Paryžiaus režimui mainus: „Jūs 
mums — savo popiežiaus pakaliką Paryžiaus arkivyskupą, o 
mes jums - mūsų protestantiškąjį rabina". Praslinkus vos ke- 
lioms valandoms po Marijos Antuanetės giljotinavimo Pary- 
žiuje, Gordonas mirė savo vienutėje, plėšte plėšdamas revo- 
liucinę dainą „Ca Ira - les aristocrates a la lanterne!» 

Tapęs Pirmuoju Konsulu, Bonapartė iš karto uždraudė šią 
dainą. Mėgindamas sujungti proto amžių su tvarkos reikala- 
vimais, jis visomis pastangomis siekė įvesti žydus į visuomenę 
ne kaip potencialius ar tikrus tvarkos ardytojus, bet kaip so- 
lidžius piliečius. Napoleono triumfo metais jo pavyzdžiu pasekė 
ir kiti monarchai, iš kurių svarbiausias buvo Prūsijos valdo- 
vas, 1812 m. kovo 11 d. pripažinęs jau gyvenančius jos terito- 
rijoje žydus pilnateisiais piliečiais ir panaikinęs visus ribojimus 
112 Cit. i$ C. Roth, Lord George Gor- says and Portraits, p. 193-194. 1? Cit. 
don's Conversion to Judaism, kn. Es- iš ibid., p. 205. 

bei ypatingus mokesčius. Bent jau tarp išsilavinusių žydų vyra- 
vo bendra nuomonė, kad Pranzūcija padarė jų labui daugiau 
nei kuri kita nacija, ir ši nuostata gyvavo ištisą amžių, kol jos 
nesugriovė Dreyfuso byla. 

Tačiau žydai išmintingai atsisakė tapatinti savo interesus 
su prancūzų imperializmu. Anglijos žydai pagrįstai susirūpino 
dėl ksenofobijos bangos, kurią inspiravo revoliucinis teroras 
ir kuri išprovokavo 1793-ųjų Svetimtaučių įstatymą (Aliens 
Act). Londono portugalų sinagogos seniūnai liepė rabinui pa- 
sakyti pamokslą, kuriuo primygtinai primintų žydų pareigą 
reikšti savo atsidavimą karaliui ir konstitucijai. Rabi Solomo- 
no Hirschellio padėkos pamokslas, skirtas pergalei prie Trafal- 
garo, buvo pirmasis, kurį Didžioji sinagoga išspausdino. „Jis 
dvelkė tikru pamaldumu, - rašė Gentleman's Magazine, — didžiu 
lojalumu ir visuotine gera valia“!“. Žydai masiškai jungėsi prie 
Londono savanorių. Apžvelgdamas juos Haid Parke, Jurgis III 
būdingai nusistebėjo, jo paties žodžiais tariant, „šitokia gausybe 
gyvūnų vardų - Wolf, Bear, Lion, - kas gi dar?“ Kitame Euro- 
pos pakraštyje, Rusijoje, chasidai nepageidavo prancūziško 
švietimo nė turtų. Vienas rabinas pasakė: „Jei Bonapartė laimės, 
turtingųjų Izraelio tarpe padaugės ir jo didybė išaugs, bet jie 
išeis ir išsineš Izraelio širdį toli toli nuo Dangaus Tėvo“!?, 

Žydai pasirodė buvę labai netgi teisūs, itin įtariai sutikda- 
mi radikalias nuostatas savo atžvilgiu. Revoliucijos deivės jiems 
pasiūlytam obuoly lindėjo kirminas. 1789 m. įvykiams kelią 
išgrindė prancūzų švietimas, kuris turėjo ryškią antiklerikali- 
nę tendenciją ir iš esmės buvo apskritai priešiškas religijai. Ta- 
tai sudarė problemą. Protingiems rašytojams XVIII a. Prancūzi- 
joje daug kas buvo leista, bet tiesiogiai pulti Katalikų Bažnyčią 
buvo pavojinga. Kaip tik čia jie puikiai pasinaudojo Spinozos 
darbais. Plėtodamas racionalistinį požiūrį į Biblijos tiesą, jis ne- 

išvengiamai atskleidė rabinų religijos prietaringuma ir obsku- 
rantizmą. Jis taip pat nurodė radikalios krikščionybės kritikos 
kelią, bet tai darydamas sykiu surinko įkalčius prieš judaiz- 
mą. Prancūzų philosophes norėjo vadovautis jo pavyzdžiu ir eiti 
pirmuoju keliu, bet saugesnis jiems pasirodė antrasis. Tad jie 
apvertė aukštyn kojom senąjį Augustino argumentą, jog judaiz- 
mas esąs krikščionybės teisingumo liudytojas. Jis veikiau esąs 
jos pramanų, prietarų ir grynų melagysčių liudytojas. Judaizmą 
jie regėjo kaip sukarikatūrintą krikščionybę ir sutelkė dėmesį 
būtent į šį bjaurų groteskišką atvaizdą. Štai pavyzdys, tvirtino 
jie, kaip iškreiptai gali paveikti tautą vergystė religijai. 

Savo Dictionnaire philosophigue (1756) Voltaire'as įrodinėjo, 
esą moderniai Europos visuomenei absurdiška remtis iš žydų 
perimtais pamatiniais įstatymais ir įsitikinimais: „Gyvendama 
Babilone ir Aleksandrijoje, kur žmonėms atsiverdavo galimy- 
bės įgyti Žinių ir išminties, visa ši tauta išmoko tiktai lupikavi- 
mo meno [...] tai visiškai tamsi tauta, daugelį metų puoselėjusi 
paniekos vertą šykštumą ir pasibjaurėtinus prietarus, atmieštus 
juoda neapykanta visoms toms tautoms, kurios juos pakentė“. 
„Ir vis dėlto, - apsigalvojęs priduria jis atlaidžiu tonu, - jų ne- 
reikia deginti ant laužo“!'“. Diderot, Encyclopedie redaktorius, 
taip nesiplūdo, bet straipsnyje Juifs (philosophie des) darė išva- 
dą, jog žydams esą būdingi visi tipiški „neišmanėliškos ir prie- 
taringos tautos trūkumai“. Baronas d'Holbachas žengė gerokai 
toliau. Įvairiose savo knygose, o ypač L Esprit du Judaisme (1770) 
jis pavaizdavo Mozę kaip žiaurios ir kraugeriškos sistemos 
autorių, — sistemos, ištvirkinusios taip pat ir krikščionių visuo- 
mene, bet žydus pavertusios „žmonių giminės priešais [...]. 
Žydai visuomet demonstravo panieką aiškiausiems moralės 
bei tautų įstatymų priesakams [...]. Jiems buvo liepiama būti 
žiauriems, nežmoniškiems, nepakantiems, vagims, išdavikams 

ir piknaudZiautojams pasitikėjimu. Visos šios savybės laiko- 
mos maloniais Dievo akiai darbais“. Šios antireliginés anali- 
zės pagrindu d'Holbachas suvertė žydams visus populiarius 
socialinius bei verslo kaltinimus. 

Taigi nors prancūzų švietimas tuo laiku ir pateisino žydų 
lūkesčius, ilgainiui jo palikimas atsigręžė prieš juos tamsiąja 
puse. Mat šie prancūzų mąstytojai, o ypač Voltaire'as visoje 
Europoje buvo plačiai skaitomi ir pamėgdžiojami. Neilgai tru- 
kus tą pačią temą pasigavo pirmieji vokiečių idealistai, kaip 
antai Fichte. Voltaire'o ir jo kolegų kūriniai buvo moderniosios 
europiečių inteligentijos programiniai dokumentai, ir žydams 
tragiška aplinkybe tapo tai, kad juose įsipynė ir tulžingo antise- 
mitizmo elementas. Taip istorinę antižydiškos polemikos sank- 
lodą papildė dar vienas sluoksnis. Ant pagoniškojo pagrindo ir 
krikščioniško rentinio dabar išaugo dar ir pasaulietinė struktū- 
ra. Tam tikra prasme ji buvo svarbiausia šio statinio dalis, nes 
grindė tai, kad iki šiol krikščionių fanatizmo kurstoma neapy- 
kanta žydams dabar pergyvens ir religinės dvasios nuosmukį. 

Maža to - iš naujojo pasaulietinio antisemitizmo beveik 
tuojau pat išryškėjo dvi netapačios temos, teoriškai viena kitą 
išskiriančios, bet praktiškai tarpusavy derančios šėtonišku kon- 
trapunktu. Viena vertus, sekdama Voltaire'u, kylanti Europos 
kairioji srovė ėmė traktuoti žydus kaip tamsybininkus ir bet 
kokios Žmonijos pažangos priešus. Kita vertus, konservatyvio- 
sios ir tradicinės jėgos, nepatenkintos tuo, kad žydai iš sugriu- 
vusios senosios tvarkos gana daug išlošė, ėmė vaizduoti juos 
kaip anarchijos skleidėjus ir kurstytojus. Ir viena, ir kita nega- 
lėjo būti teisinga. Nė viena nebuvo teisinga. Bet abiem šiais 
požiūriais buvo tikima. Antrąjį mitą nejučia sustiprino Napo- 
leono geranoriškos pastangos pačiam išspręsti „žydų prob- 
lemą“. 1806 m. gegužį jis išleido dekretą, kuriuo sukvietė Iški- 

liuju Zydu Asambléja, atstovavusia visai Prancüzijos imperijai 
(apėmusiai ir Pareinę) bei Italijos karalystei. Norėta užmegzti 
nuolatinius ryšius tarp naujosios valstybės ir žydų, vadovaujan- 
tis sutartimis, jau sudarytomis su katalikais ir protestantais. 
Žydų bendruomenių vadovų išrinkta 111 narių asamblėja rin- 
kosi nuo 1806 m. liepos iki 1807 m. balandžio ir atsakė į dvylika 
valdžios jai pateiktų klausimų, susijusių su santuokos įstaty- 
mais, žydų požiūriu į valstybę, vidaus organizacija ir palūkinin- 
kyste. Šių atsakymų pagrindu Napoleonas senąsias bendruo- 
menių struktūras pakeitė vadinamosiomis konsistorijomis, ku- 
rios sudarė dalį bendrojo žydų statuto, reguliavusio dabar jau 
nebe žydų, o „Mozės tikėjimo Prancūzijos piliečių“ elgesį!!*. 
Ano meto požiūriu tai buvo šiokia tokia pažanga. Deja, šį 
pasaulietinį organą Napoleonas papildė lygiagrečiai sušauk- 
damas rabinų ir mokslingų pasauliečių susirinkimą, turėjusį 
patarinėti Asamblėjai specialiaisiais Toros ir halachos klausi- 
mais. Tradiciškesnieji judaizmo sluoksniai šią iniciatyvą sutiko 
be didesnio entuziazmo. Jie nepripažino Napoleoną turint tei- 
sę išgalvoti tokį tribunolą, o juo labiau jį sukviesti. Vis dėlto 
1807 m. vasario-kovo mėn. rabinai ir mokslininkai susirinko, 
ir dargi su atitinkamomis iškilmėmis bei prabanga. Tasai orga- 
nas pramintas Sanhedrinu!“. Jis pritraukė nepalyginamai dau- 
giau dėmesio nei rimtas pasaulietinis susirinkimas ir išliko Eu- 
ropos atminty dar ilgai po to, kai Napoleono žydų politika 
buvo pamiršta. Politinio spektro dešinė, jau ir taip piktai įta- 
rinėjusi Žydų veiklą dėl tikrų ar tariamų jų radikalių tikslų, 
apsišaukėliško Sanhedrino - jau pusantro tūkstantmečio neeg- 
zistuojančio darinio — susirinkimuose įžvelgė rezgamą galingą 
sąmokslo tinklą. Argi tai ne tik atviras ir sankcionuotas sambū- 
ris konklavo, visą laiką susitikinėjusio slapta? Pabudo prisimi- 
nimai apie slaptus tarptautinius žydų susirinkimus, neva rink- 

davusius miestą kasmetinei ritualinei žmogžudystei. Taip atsi- 
rado nauja —- sąmokslo teorija, tais pačiais metais pagarsinta t. 
Barruelio knygoje Memoire pour servir a l'histoire du jacobinisme. 
Ji nuspéjo daugeli fantaziju, véliau paskleistu drauge su mi- 
tais apie „Siono išminčius“ ir jų slaptus samokslus. Sanhed- 
rinu taip pat ėmė domėtis naujosios slaptosios policijos orga- 
nizacijos, kurias Vidurio ir Rytų Europos autokratiniai režimai 
kūrė atremti radikalizmo grėsmei, dabar suvokiamai kaip nuo- 
latinis tradicinės tvarkos šešėlis. Ir būtent iš slaptosios poli- 
cijos aplinkos galų gale radosi Siono išminčių protokolai (Proto- 
cols of the Elders of Zion). 

Todėl kai geto sienos sugriuvo ir žydai išėjo į laisvę, jie 
suvokė Zengia į naują, nebe apčiuopiamą, bet lygiai tokį pat 
priešišką įtarumo getą. Senuosius suvaržymus jie iškeitė į mo- 
dernųjį antisemitizmą. 

1817 M. LIEPOS 31 D. HOLBORNE 
ANGLIKONU ŠV. ANDRIEJAUS 
BAZNYCIOJE GARBUSIS TÉVAS 
Thimbleby pakrikštijo anksti sub- 
rendusį dvylikametį berniuką - 
Benjaminą Disraelį. Šis krikštas bu- 


* 
x 


2 [Ree i vo Issaco D'Israelio, berniuko tėvo, 
j| Oeo t S 2 5 ir Bevis Marks sinagogos ginčo 

| MT svarbaus Zydu principo klausimu 
kulminacija. Judaizmas, kaip jau pastebéjome, numato, kad tar- 
nyba bendruomenei yra ne pasirinkimas arba privilegija, o 
pareiga. 1813 m. remiantis griežtais Bevis Marks bendrijos nu- 


ostatais, pasiturintis ponas D'Israelis buvo išrinktas sinago- 
gos seniūnu arba parnasu. Jis įtūžo. Jis visada mokėjo, tai kas 
jam privalu ir laikė save žydu. Iš tikrųjų būdamas bukinistu, 
jis parašė esė pavadinimu Judaizmo genijus. Bet jo pagrindinis 
veikalas, priešingai, buvo penkiatomis darbas apie karaliaus 
Karolio-kankinio gyvenimą. Savo knygoje Literatūros įdomybės 
(1791), jis apibūdino Talmudą kaip „išsamią žydų barbariško 
mokytumo sistemą“. Jis manė, kad žydai „nėra praradę nė 
vieno genijaus ar talento. Visus jų genijus aš galiu suskaičiuoti 
ant pirštų. Per dešimt šimtmečių žydams gimė ne daugiau kaip 
„Tad jis parašė Seniūnų Tarybai, kad jis yra 


dešimt genijų“! 
,nuoSaliai gyvenantis“ asmuo, kuris „niekados nepakliuvo i 
Jūsų stebėjimo lauką“; ir kad toks asmuo kaip jis jokiu būdu 


l Cituojama M. C. N. Salstein. The Emancipation of the Jews in Britain. - 
New Jersey, 1982, p. 98. 

negali eiti „nuolatines ir jo jausmams bjaurias pareigas'?. Tary- 
ba jį nubaudė 40 svarų bauda, bet šį reikalą užglaistė. Praėjus 
trejiems metams jį vėl atnaujino, ir šį kartą D'Israelis visiškai 
paliko judaizmą ir pakrikštijo savo vaikus. Tiek sūnui, tiek Bri- 
tanijai, tiek daugeliui kitų šis ryšių nutraukimas buvo reikš- 
mingas. Iki 1858 m. Žydai neturėjo teisės patekti į parlamentą, 
ir, negavęs krikšto, Disraelis niekada nebūtų tapęs ministru 
pirmininku. 

Praėjus septyneriems metams po Disraelio krikšto, 1824 m. 
rugpjūčio 26 d., panašus atvejis įvyko Vokietijos Triero mies- 
te: šį sykį tai buvo Karlas Heinrichas Marxas - toks, jį pakrikš- 
tijus, buvo jo pilnas vardas ir pavardė. Šis šeimyninis atsižadė- 
jimas buvo kur kas rimtesnis. Marxo senelis iki pat savo mirties 
1789 m. buvo rabinas; jo dėdė vis dar irgi. Jo motina buvo gi- 
musi garsioje rabinų ir mokslininkų šeimoje, kilusioje iš Meie- 
rio Katzellenbogeno, Paduvos Talmudo mokyklos rektoriaus 
XVI amžiuje’. Tačiau Marxo tėvas Heinrichas buvo švietimo 
amžiaus sūnus, Voltaire'o ir Rousseau mokinys, taip pat ambi- 
cingas advokatas. Tuo metu Trieras priklausė Prūsijai, kurioje 
1812 m. kovo 11 d. ediktas suteikė žydams lygias teises. Taigi 
vietoj ješivos Marksas lankė Triero vidurinę mokyklą, kuriai 
vadovavo direktorius, vėliau atleistas dėl liberalių pažiūrų. Jo 
krikštas tapo pasauliui net reikšmingesnis už Disraelio. 

Atsivertimas krikščionybėn buvo vienas iš žydų reakcijos į 
emancipacijos amžių būdų. Paprastai krikštas buvo išsigelbėji- 
mas nuo persekiojimų, ir emancipacija turėjo panaikinti jo svar- 
bą; bet, tiesą sakant, nuo XVIII a. pabaigos jis padažnėjo. Krikš- 
tas nebebuvo dramatiškas išdavystės aktas, perėjimas iš vieno 
pasaulio į kitą. Susilpnėjus religijos įtakai visuomenėje, atsiverti- 


? Cituojama W. F. Moneypenny. Life of ch 1; apie Marxo šeimos kilmę žr. H. 
Benjamin Disraeli, 6 vols. - London, . Monz. Karl Marx: Grundlagen der Ent- 
1910, 122. ? F. J. Raddatz. Karl Marx: wicklung zu Leben und Werk. — Trier, 
A political Biography. — London, 1979, 1973. 

mas tapo daugiau pasaulietiniu, o ne religiniu dalyku; net paly- 
ginti cinišku. Heinrichas Heine (1797-1856), kuris pasikrikšti- 
jo metais vėliau nei Karlas Marxas, apie šį veiksmą su panieka 
užsiminė kaip apie „bilietą į Europos visuomenę“. Devyniolik- 
tame amžiuje Rytų ir Centrinėje Europoje mažiausiai 250 000 
žydų įsigijo tokius bilietus*. Vokiečių istorikas Theodoras Mom- 
msenas, didelis žydų draugas, nurodė, kad krikščionybė bu- 
vo ne tiek religijos pavadinimas, kiek „vienintelis vardas, iš- 
reiškiantis pobūdį šiandieninės tarptautinės civilizacijos, kuri 
vienija milijonus žmonių visame daugiataučiame pasaulyje““. 
Devynioliktame amžiuje Žmogus jautė, kad jam reikia tapti 
krikščioniu, taip, kaip dvidešimtame amžiuje jis suvokia būtiny- 
bę išmokti anglų kalbą. Tai pasakytina tiek apie begales nebal- 
tųjų, tiek apie žydus. 

Išskyrus Jungtines Valstijas, žydui likti žydu reiškė paaukoti 
materialinę gerovę. Austrijos romanistas ir laikraščio redakto- 
rius Karlas Emilis Franzos (1848-1904) pasakė, kad žydai el- 
gėsi keleriopai: „Vienas žydas negali prisiversti pasiaukoti ir 
pasikrikštija. Kitas pasiaukoja, bet širdyje jis laiko judaizmą 
nelaime ir ima jo nekęsti. Trečias pamažu krypsta į savo juda- 
izmą, nes auka pasirodė tokia sunki"*. Krikšto privalumai buvo 
reikšmingi. Nuo XVIII a. vidurio Anglijoje jis panaikino pas- 
kutines kliūtis žydui kopti į viršų. Milijonierius Samsonas Gi- 
deonas buvo pasirengęs pasiaukoti, bet sūnaus jis nevertė to 
daryti. Tad jo pastangomis, dar studijuodamas Itone, Samso- 
nas Gideonas jaunesnysis tapo baronetu, o vėliau vaikinas ta- 
po parlamento nariu ir airių lordu. Seras Manasseh Lopezas 
pasikrikštijo ir tapo parlamento nariu; Davidas Ricardo irgi; 
trečias parlamento narys buvęs žydas, Ralphas Bernalis net 
* Emile Marmorstein. Heaven at Bay: the Hewish People. - Vertimas, Har- 
The Jewish Kulturkampf in the Holy vard, 1976, 826. ô Erstlingswerk. - 


Land. — Oxford, 1969, 32. ? Cituojama Leipzig, 1894, 233; citata i$ Marmor- 
H. H. Ben Sasson (ed.). A History of stein, op. cit. 


464 


V. EMANCIPACIJA 


éjo Komitetu pirmininko (Pirmininko pavaduotojo) pareigas. 

Zemyne judaizmas liko kliütimi ne tik politinei karjerai, 
bet ir daugelio kitu ekonominiu sriciu veiklai. Net Napoleo- 
nas (1806) taikė kelis teisinius apribojimus žydams. Jie baigėsi 
1815 m. ir Burbonai - kas daro jiems garbę - atgavę sostą, jų 
neatnaujino; bet tik 1831 m., kai žydai gavo lygias teises, jie iš 
tikrųjų pasijuto teisiškai saugūs, o sena žydų priesaika truko 
dar penkiolika metų. Vokietijos Konfederacijos straipsniai 
(1815) atėmė iš žydų daugelį teisių, kuriomis jie naudojosi Na- 
poleono laikais, ypač Bremene ir Liubeke, kur jiems laikinai iš 
viso uždraudė gyventi, Hamburge, Frankfurte bei Meklenbur- 
ge. Prūsijoje žydai tebemokėjo pagalvės mokestį, metinį žydų 
mokestį, registracijos muitą ir „nuomos rinkliavą“. Jie neturėjo 
teisių į žemės nuosavybę, užsiimti prekyba ar kokia nors pro- 
fesija. Jiems paliko „sankcionuotą nepaprastą verslą“, kurio 
vengė gildijos, arba pinigų skolinimą. 1847 m. įvyko tolesnė 
Prūsijos reforma, o kitais metais revoliucija pateikė „Vokietijos 
žmonių pamatinių laisvių“ sąrašą, kuriame civilinės teisės buvo 
grindžiamos nereliginiu pagrindų; jį į savo konstitucijas įtraukė 
dauguma Vokietijos žemių. Tačiau daugelyje žemių gyvenamo- 
sios vietos apribojimai žydams galiojo iki 1860 m. Austrijoje 
visuotinė teisinė lygybė įsigaliojo tik 1867 m.; Italijoje, žlugus 
Napoleonui, beveik visur žydams grįžo senieji laikai, ir teisėms, 
pirmąsyk gautoms paskutiniame XVIII a. dešimtmetyje, atkurti 
prireikė naujos kartos. Tik 1848 m. galutinė emancipacija atėjo 
į Toskana ir Sardiniją, paskui į Modena, Lombardiją ir Romanja 
(1859), Umbriją (1860), Siciliją ir Neapolį (1861), Veneciją (1866) 
ir Romą (1870). Tai nepagražinta ilgo ir sudėtingo proceso 
santrauka, kuriame netrūko daug kliūčių, regreso ir išimčių. 
Net Vakarų Europoje, 1789-1791 m. Prancūzijoje prasidėjusiam 
procesui prireikė aštuoniasdešimt metų, kad jis būtų užbaigtas 
grynai nominalia teisine prasme. Toliau į rytus, ypač Rusijoje 
ir Rumunijoje, tebegaliojo griežtas žydų neveiksnumas. 

Ši gaišatis ir netikrumas paaiškina, kodėl tiek daug pasi- 
krikštijusių žydų gavo leidimą į visuomenę. Tačiau XIX a. eg- 
zistavo ir kiti žydo „problemos“ sprendimai. Daugelio žydų 
manymu Rothschildų šeima rado idealų sprendimą. Jie tapo 
įžymiausiais XVIII a. naujo finansų reiškinio - privataus ban- 
ko - atstovais. Tokias finansų įmones steigė daug žydų, dau- 
giausia karaliaus dvaro žydai. Bet Rothschildai išvengė tiek 
krikšto, tiek žlugimo. Tai buvo nepaprasta šeima, nes ji vienu 
metu įstengė atlikti keturis sunkius ir dažnai tarpusavyje nede- 
rančius dalykus: greitai ir sąžiningai sukaupti turtą; plačiai jį 
paskirstyti, tuo pat metu išlaikant daugelio vyriausybių pasitikė- 
jimą; toliau gauti milžinišką pelną, ir jį išleisti nesukeliant Zmo- 
nių priešiškumo; ir pagal įstatymus bei dažniausiai savo dvasia 
likti žydais. Jokie kiti žydai nesusikrovė daugiau pinigų, neleido 
nuolaidžiaudami savo norams ar nebuvo tokie populiarūs. 

Tačiau Rothschildai lieka nepagaunami. Nėra apie juos kny- 
gos, kuri juos atskleistų, o drauge būtų tiksli”. Apie juos prira- 
šyta bibliotekos nesąmonių. Labiausiai dėl to kalta pati šeima. 
Moteris, ketinusi parašyti apie juos knygą pavadinimu „Melas 
apie Rothschildus“ atsisakė šio sumanymo, sakydama: „Pama- 
tyti melą buvo palyginti lengva, bet neįmanoma - rasti tiesą”. 
Šeima buvo labai uždara. Tai suprantama. Jie buvo privatūs 
bankininkai. Jie palaikė slaptus ryšius su keliomis vyriausy- 
bėmis bei su begale galingų asmenų. Jie buvo Žydai, todėl ali- 
nantis bylinėjimasis būtų juos itin pažeidęs. Jie laikė tik būti- 
niausius dokumentus. Jie naikindavo savo popierius dėl įvai- 
riausių asmeninių ar verslo priežasčių. Jie ypač rūpinosi, kad 
jokios jų asmeninio gyvenimo smulkmenos nebūtų panaudotos 
antisemitizmui skatinti. Jų mirtis lydėdavo asmeninių doku- 
mentų laužai, net didesni ir dramatiškesni negu karalienės Vik- 


7 Geriausia knyga yra B. Gille. Histoire Rothschild. Dear Lord Rothschild: Birds, 


de la Maison Rothschild, 2 vols. - Gene- Butterflies and History. - London and 
va, 1965-1967. 3 Cituojama iš M. Philadelphia, 1983, p. 295-296. 

torijos šeimoje. Ju naujausia istorikė Miriam Rothschild mano, 
kad buvo ir kitų priežasčių. Jie nelaikė jokių privilegijų archy- 
vų. Jie nesidomėjo savo istorija. Padoraus elgesio vardan jie 
gerbė savo protėvius, ir blaiviai mąstė apie rytdieną, bet gyve- 
no dabartimi ir nelabai paisė praeities ar ateities’. 

Vis dėlto apie Rothschildus išlikę faktai yra pakankamai 
aiškūs. Juos pagimdė Napoleono karai lygiai taip, kaip pirmą- 
sias plataus masto žydų finansų operacijas pagimdė Trisdešim- 
ties metų karas: karo metu žydų kūrybiškumas iškyla į viršų, 
o pagonių prietarai pasitraukia į šešėlį. Iš esmės šeimos turtus 
sukrovė Nathanas Mayeris Rothschildas Londone. O atsitiko 
štai kas. Iki XVIII a. paskutinio dešimtmečio vidurio revoliuci- 
jos karų Prancūzijoje, Europos verslo bankininkystę tvarkė ne- 
žydai: Londone - Baringai, Amsterdame - Hopesai, o Frank- 
furte - broliai Bethmannai. Karas sparčiai išplėtė pinigų fondų 
rinką ir atvėrė duris naujiems atvykėliams”. Tarp jų buvo Vo- 
kietijos žydų grupė - Oppenheimai, Rothschildai, Heines, Men- 
delssohnai. Rothschildų vardas kilo iš šešiolikto amžiaus rau- 
dono skydo, kabojusio ant jų namo Frankfurto gete. Šeimos 
protėvis Mayeris Amschelis (1744-1812) buvo pinigų keitėjas, 
taip pat prekiavęs antikvariniais dirbiniais ir senomis mone- 
tomis. Jis įleido šaknis į tekstilę, o tai reiškė ryšius su Britani- 
ja, o pardavęs senovinių monetų Vilhelmui IX, Hesse-Casselio 
kurfiurstui, tapo jo pagrindiniu finansiniu atstovu. Pats kur- 
fiurstas labai praturtėjo siųsdamas samdinius anglų kariuome- 
nei. Taip užsimezgė kitas ryšys su Anglija. 

1797 m. Mayeris Amschelis nusiuntė sūnų Nathaną tvarkyti 
savo reikalų į Angliją. Nathanas nuvyko į Mančesterį, pramo- 
nės revoliucijos pirmosios stadijos centrą, sparčiai tampantį pa- 
saulinės prekybos medvilnės gaminiais sostine. Jis pats nega- 
mino medvilnės, bet pirko ją iš smulkių verpėjų, vėliau atiduo- 


? Ibid., p. 301. 1° D. Landes. Bankers 
and Pashas. - London, 1958, ch. 1. 

davo išausti audinį, o tada, aplenkdamas muges, gaminį tiesio- 
giai parduodavo žemyno pirkėjams. Šitaip jis pirmas nutiesė 
kelią kitoms žydų tekstilininkų šeimoms: pavyzdžiui, Lidse — 
Behrenams, o Bradforde - Rothensteinams!.. Nathano tiesio- 
ginés prekybos metoda sudaré ir triju mėnesių kreditas, o tai 
savo ruožtu reiškė galimybę prieiti prie Londono pinigų rinkos. 
Tą rinką tėvo giminaičio Levi Barent Coheno vadovaujamas, 
ir vedęs jo dukrą Hanną, jis buvo jau buvo „perpratęs“ ir anks- 
čiau. 1803 m. jis perkėlė savo operacijas į Londoną, pačiu laiku 
įsitraukdamas į vyriausybinės paskolos verslą, nes karas išsi- 
plėtė. Britanijos vyriausybei kasmet reikėjo parduoti 20 milijo- 
nų svarų paskolos obligacijų. Rinka negalėjo tiesiogiai susemti 
tokios sumos, todėl ji buvo parduota dalimis radusiems klien- 
tus tiekėjams. Nathanas Rotschildas, jau įgijęs gerą reputaciją 
dėl vekselių tekstilės prekyboje, dalyvavo šiuose rangovų sin- 
dikatuose ir tuo pačiu metu priimdavo tarptautinius vekse- 
lius?. Kaupdamas apyvartines lėšas jis turėjo vieną pavydėtiną 
pranašumą. Po triuškinančio Jenos mūšio pralaimėjimo 1806 m., 
Hesse-Casselio kurfiurstas atsiuntė Nathanui savo turtą į Lon- 
doną investuoti į Britanijos vertybinius popierius. Atstovauda- 
mas Vilhelmo IX interesams, Nathanas susikrovė turtą ir sau. 
Taip Sityje išaugo Nathano reputacija. Bet jis taip pat pasižymė- 
jo tradiciniu žydų gebėjimu sunkiomis sąlygomis greitai ir sau- 
giai perduoti aukso lydinius. Per šešerius metus 1811-1815 m., 
Rothschildas ir Britanijos Vyriausiasis įgaliotinis, Johnas Her- 
ries įsigudrino saugiai nugabenti 42,5 milijonus svarų aukso 
britų kariuomenei Ispanijoje tos sumos daugiau nei pusę sut- 
varkė pats Nathanas ar jo jaunesnysis brolis Jamesas, veikian- 
tis Prancūzijoje". Prieš Vaterlo mūšį Rothschildų kapitalas su- 


11 H, Pollins. Economic History of the — 5 Žr. E. Herries. Memoirs of the Public 
Jews in England. - East Brunswick, Life of John S. Herries. - London, 1880; 
1982, p. 95-96. ^ S. D. Chapman. The Gille, op. cit. 45 ff.; F. Crouzet, L'Écono- 
Foundation of the English Rothschilds, mie Britannique et le blocus continental 
1793-1811. - London, 1977, 20 ff. 1806-1813. — Paris, 1958, p. 842. 

daré 136 000 svarų, iš kurio 90 000 svarų dalis priklausė Natha- 
nui Londone“. 

Jameso operacijos Paryžiuje po 1811 m. davė pradžią šei- 
mos operacijų tinklo plėtrai. Trečiasis brolis Salomonas Mayeris 
1816 m. įsteigė filialą Vienoje, o ketvirtasis, Karlas Mayeris - 
1821 m. Neapolyje. Vyriausias sūnus Amschelis Mayeris 1812 m., 
mirus senajam patriarchui, ėmė vadovauti Frankfurto filialui. 
Taikos sąlygomis šis tinklas idealiai atitiko naujos eros, prasi- 
dėjusios 1815 m., finansus. Didžiulių sumų, reikalingų armijai 
apmokėti, surinkimas pagimdė tarptautinę finansų sistemą, 
grindžiamą dokumentais ir kreditais, o vyriausybės dabar su- 
prato, kad jos gali ja naudotis įvairiausiems tikslams. Per 1815- 
1825 m. dešimtmetį buvo išplatinta daugiau vertybinių popie- 
rių nei per visą ankstesnį amžių, ir Baringai pamažu užleido 
vietą Nathanui Rothschildui kaip pagrindiniam finansiniam 
bankui bei svarbiausiam Londono finansininkui. Rothschildas 
neturėjo reikalų su vienadieniais Lotynų Amerikos režimais, 
bet daugiausia su tvirtomis Europos autokratijomis — Austrija, 
Rusija, Prūsija, žinomoms kaip Šventoji Sąjunga; 1822 m. jis 
surinko joms milžinišką sumą, 1818-1832 m. jis tvarkė septy- 
nias vyriausybines paskolas iš dvidešimt šešių paimtų Lon- 
done, o vieną bendrai, iš viso už 21 milijoną svarų sumą arba 
39 procentus bendros sumos“. 

Vienoje Rothschildai parduodavo obligacijas Habsbur- 
gams, patarinėdavo Metternichui ir tiesė pirmąjį Austrijos gele- 
žinkelį. Pirmus prancūzų geležinkelius Paryžiuje nutiesė broliai 
Rothschildai, kurie taip pat rinko iš eilės pinigus Bourbonams, 
Orleaniečiams ir Bonapartams bei finansavo Belgijos naująjį 
karalių. Frankfurte jie leido vertybinius popierius tuzino Vokie- 
tijos sostų vardu. Neapolyje jie rinko pinigus vietos vyriausy- 
bei, Sardinijai, Sicilijai ir Popiežiaus Valstybei. Jungtinis Roth- 


14 Gille, op. cit., i458. P Pollins, op. cit.; K. Helleiner. The Imperial Loans. — 
Oxford, 1965. 

schildu kapitalas nuolatos kilo, nuo 1,77 milijono 1818 m.; 4,3 
milijonų 1828 m., iki 34,35 milijonų 1875 m., iš kurių 6,9 mili- 
jonus kontroliavo Londono filialas!é. Dėl plačiai išvystyto tinklo 
tikroji firmos piniginė galia buvo kur kas didesnė. Jie visiškai 
išnaudojo tradicinį žydų polinkį gaudyti naujienas ir jas per- 
duoti. Amžiaus viduryje Žydai jau buvo perėję nuo bankinių 
prie telegrafo paslaugų. Paulis Julius Reuteris (1816-1899), ku- 
rio tikroji pavardė buvo Israelis Beer Josaphatas, paliko savo 
dėdės banką Getingene tam, kad 1848 m. įsteigtų didžiausią 
naujienų agentūrą pasaulyje. Adolphe Opper, arba kaip jis va- 
dino save Adolfas Opperis de Blowitz (1825-1903), kaip „The 
Times“ laikraščio Paryžiuje korespondentas tapo Europos as- 
meninio naujienų tinklo, prireikus naudojančio privačias teleg- 
rafo linijas, puikiausiu centru. Bet nė vienas laikraštis negau- 
davo svarbiausių finansinių žinių geriau už Rothschildus. Dar 
1930 m. jų kurjeriai, jūreivių, kateriais gabenusių pranešimus 
per Lamanšo sąsiaurį Vaterlo amžiuje, palikuonys, vis dar buvo 
verbuojami Folkstono srityje”. 

Kitaip negu senieji dvaro žydai, Rothschildų įsteigta nau- 
joji tarptautinė firma buvo atspari vietiniams antpuoliams. 
1819 m., siekiant pademonstruoti, kad neseniai įgytos žydų tei- 
sės tėra kol kas iliuzija, didesnę Vokietijos dalį užplūdo anti- 
semitinės prievartos banga. Per šiuos „Hep, hep“ vadinamus 
maištus (kurių pavadinimas galbūt kilo iš kryžiuočių kovos 
šūkio, ar tikriausiai iš ožkaganių šūksnių Frankonijoje) maiš- 
tininkai užpuolė ir Rotschildų namą Frankfurte. Tai neturėjo 
jokios reikšmės. Tas pats atsitiko ir vėliau - 1848 m. revoliuci- 
jos metu. Pinigų ten jau nebuvo. Tai buvo popieriai, esantys 
apyvartoje visame pasaulyje. Rothschildai užbaigė procesą, kurį 
žydai plėtojo šimtmečiais: kaip apsaugoti teisėtą nuosavybę 
16 Gille, op. cit., ii 571; žr. Pollins, op. Journalists. - London, 1962; R. Palin. 


cit., 245, 5 lentelė. 1 G. Storey. Reu- Rotschild Relish. — London, 1970, cita- 
ters. - London, 1951; F. Gilles. Princeof tos iš Pollins, op. cit. 

nuo plėšikiškos prievartos. Nuo šiol tikrasis turtas miniai buvo 
nepasiekiamas, ir beveik nepasiekiamas godiems valdovams. 

Nathanas Rothschildas, kurio finansinis genijus sukaupė 
firmos turtus, mirė 1836 m., dalyvaudamas savo vyriausiojo 
sūnaus Lionelio ir Charlottes, jo brolio Karlo, Neapolio filialo 
vadovo, dukters vestuvėse. Rothschildai beveik visada tuok- 
davosi tarpusavyje: kai jie užsimindavo apie vedybas „su ki- 
tais“, jie turėjo omenyje su kitomis žydų šeimomis, o ne su 
nežydais. Jų tarpusavio vedybų užduotis buvo išlaikyti kraitį 
firmoje; nors sklido gandai, kad apsigyvenusios Žmonos turtas 
būdavo pajus, kuriuo vyrai paprastai norėjo atsikratyti, pana- 
šiai kaip su Pietų Amerikos geležinkelių akcijomis!š. Lionelio 
ir Charlottes vedybos buvo švenčiamos senuose šeimos na- 
muose Judengasėje, kur dar gyveno aštuoniadešimt ketverių 
metų pramotė, mergautine pavarde Gudule Schnappers, pa- 
gimdžiusi 19 vaikų: ji pragyveno vyrą dar vienu dešimtmečiu. 
Nathano mirtis buvo reikšmingas įvykis: sakoma, kad pašto 
balandis išsiųstas į Londoną su tokia naujiena ir nušautas virš 
Braitono, gabeno slaptą žinią: „Il est mort“? (Jis mirė). Bet N. M. 
Rothschildo, firmos galios simbolio, filialas tebestiprėjo; tai 
suprantama, nes Londonas buvo finansinis pasaulio centras, 
o Rothschildas - jo patikimiausias ramstis. Pavyzdžiui, 1865- 
1870 m. užsienio vyriausybės surinko daugiau nei 700 mili- 
jonų svarų Londone. Šiame versle dalyvavo penkiasdešimt 
bankų, dešimt iš jų - žydų, tokie kaip Hambro, Samuelio 
Montagu ir Helberto Waggo bankai“. Tačiau Rothschildų 
vaidmuo tarp penkiasdešimties bankų buvo pats svdfbiau- 
sias ir jvairiausias. 

Akivaizdu, kad tokia finansinė pirmenybė sukėlė ir politi- 
nę įtaką. Būtent jaunasis Disraelis pirmasis teigė, kad žydai ir 
18 M. Rothschild, op. cit.,9. I? C. Roth. tion of British Capital to 1875. - Lon- 

toriai yra sajungininkai i$ prigimties, nurodydamas, kad lemia- 
mus 1841 m. birželio ir 1843 m. spalio Londono Sityje rinkimų 
balsus atidavė žydai; antra, jis pastebėjo, kad Rothschildai su- 
kvietė žydus balsuoti už liberalą, grūdų įstatymo priešininką, 
net šeštadienį?!. Lionelis, kaip šeimos galva, pats laimėjo rinki- 
mus Sityje 1847 m. (nors negalėjo užimti vietos parlamente tol, 
kol draudimai nebuvo galutinai pašalinti 1858 m.), ir torių 
lyderis lordas George Bentinckas laiške J. V. Crokeriui pabrė- 
žė jo išrinkimo svarbą: „Londono Sitis, išrinkęs Lionelį Roth- 
schildą vienu iš savo atstovų, parodė tokią visuomenės nuomo- 
nę, kad aš manau, jog partija, kaip partija, pasielgs prastai, jei 
ji bus priešiškai nusiteikusi žydu atžvilgiu. Tai būtų tas pat, 
jei Klero grafystė išrinktų O'Connelli, ar Jorkšyras - Wilberfor- 
ce'ą. Kleras išsprendė katalikų klausimą, Jorkšyras — prekybą 
vergais, o dabar Londono Sitis - išsprendė žydų klausimą“. 

Bet Rothschildai protingai negreitino nei šios, nei kurios 
nors kitos problemos sprendimo. Jie žinojo, kad laikas yra jų 
sąjungininkas, ir buvo pasirengę laukti. Jie tiesiog nenorėjo ne- 
tinkamai panaudoti finansinės galios ar parodyti, kad jie naudo- 
jasi ja. Apskritai, kaip nesunku numanyti, Rothschildai visada 
teikė pirmenybę taikai; o atskirai, kaip irgi nesunku numany- 
ti, visi filialai stengėsi paremti atitinkamų šalių politikos tiks- 
lus”. Britanijoje, kur, jei būtų norėję būtų galėję pademonstruo- 
ti, didžiausią galią, kaip neseniai peržiūrėti duomenys rodo, 
kad jie retai - jei i$ viso - imdavosi iniciatyvos spausti vyriau- 
sybe^. Kilus abejonėms užsienio politika, jie paprastai klausda- 
vo vyriausybę, ko ministrai iš jų tikisi, kaip, pavyzdžiui, atsiti- 
ko per 1884 m. Egipto krizę. 

Tiesą sakant, jie elgėsi kaip tikri anglai: niekino pinigus 
kaip tokius - jie juos visada vadino „metalu“ - ir verčiau nau- 
dojo juos užsitikrinti socialinei padėčiai. Jie sukūrė du rūmų 
21 Salstein, op. cit. 22 Cituojama iš ?* R. Davis. The English Rothschilds. - 
ibid., 165. 23 Gille, op. cit., ii 591-616. London, 1983. 

getus, vieną mieste, kitą — kaime. Pirmasis buvo ant Pikadilio 
žemutinio kampo, ten, kur jis jungiasi su Park Leinu. Senasis 
Nathanas pradėjo statybą 1825 m., kada jis persikėlė „iš aukš- 
to virš parduotuvės“ Sityje, Šv. Svidino Leine, Niu Korte 2 į 
namą Pikadilio 107, kurį jis pirko iš ponios Coutts, bankininko 
našlės. Kiti šeimos nariai, tiek Anglijoje, tiek žemyne, pasekė 
jo pavyzdžiu. Jo sūnus Lionelis 1860-aisiais netoli Apslio namo 
pasistatė rūmus Pikadilio 148, įrengdamas prašmatniausią šo- 
kių salę Londone: įkurtuves lydėjo jo dukters Evelinos vedy- 
bos su jos pusbroliu Ferdinandu iš Vienos; Disraelis pasiūlė 
išgerti į nuotakos sveikatą. Pats Ferdinandas nusipirko Pikadi- 
lio 143, ir taip pat turėjo garsią šokių salę - visą baltos spalvos. 
Šalimais, Nr. 142, gyveno jo sesuo Alice. Galinėje dalyje Leopol- 
das de Rothschildas nusipirko namą Hamiltono aikštėje 5. Už 
kampo, Simoro aikštėje Nr. 1, gyveno garsus dendis Alfredas 
de Rothschildas. Hannah Rothschild, paveldėtoja, ištekėjusi 
už Lordo Rosebery, perėmė jo namą, pažymėtą numeriu 107%. 

Pirkdamas užmiesčio namą Gunersbyje šalia Aktono, sena- 
sis Nathanas sumokėjo 20 000 svarų. Bet tai buvo peranksty- 
va pradžia. Kaimo getas prasidėjo tada, kai jo našlė nusipirko 
namą netoli Mentmoro Eilzberio slėnyje, Bakingemo grafystė- 
je. Pamažu jie visi apsigyveno šioje vietovėje, vėliau išsiplės- 
dami iki kaimyninės Hartfordšyro grafystės. Baronas Maye- 
ris Rothschildas pastatė Mentmoro pilį, sukurtą Volatono pilies 
pavyzdžiu. Seras Anthony de Rothschildas persikėlė į Aston 
Klintoną. 1873 m. Lionelis už 250 000 svarų nusipirko Tringo 
vilą Hartfordšyre. Jis taip pat valdė 1 400 akrų dvarą Haltone, 
kuris vėliau priklausė Alfredui de Rothschildui. Be to, Vinge 
netoli Leiton Bazardo stovėjo Leopoldo de Rothschildo Askoto 
vila. 8-ajame dešimtmetyje Baronas Ferdinandas pasistatė Va- 
desdono namą, ir dar valdė namus Leiton Bazarde ir Aukštu- 
tiniame Vinčendone, o jo sesuo - Eytropo vienuolyno pasta- 


25 Išsamiau žr. Roth, op. cit. 

tus. Taip Eilzberio slėnis tapo Rothschildų kraštu. Ten jiems 
priklausė 30 000 akrų žemės, o Eilzberiui jie atstovavo par- 
lamente nuo 1865 m. iki 1923 m. 

Pagrindinė būstinė kaime buvo Tringas, kurį Lionelio sūnus 
ir įpėdinis Nathanas išplėtė iki 15 000 akrų dvaro. Jis tapo pir- 
muoju lordu Rothschildu ir vykdomosios valdžios vadovu Ba- 
kingemo grafystėje. Likdamas ištikimas žydų tradicijoms, jis 
pavertė Tringą miniatiūrine gerovės valstybe. Vietos gyvento- 
jus jis aprūpino vandeniu ir elektra, gaisrininkų brigada, skai- 
tykla, žemės sklypais, rūpinosi sveikatos apsauga, net šunų 
kapinėmis; darbuotojai galėjo naudotis atostogų stovyklomis, 
dalyvauti vaišėse ir pobūviuose; gauti pensijas, nedarbingumo 
pašalpas, gauti mokslo žinių. Dvaras užsiėmė gyvulininkyste, 
miškininkyste, avių veislėmis bei konservavimu?“. 

Lordo Rothschildo tėvas Lionelis Rothschildas tvarkė daug 
vyriausybinių paskolų, skirtų Airijos badmečio padariniams 
sušvelninti, kariauti Kryme, Sueco kanalo akcijoms iš Egipto 
chedivo nupirkti; jis buvo labai glaudžiai susijęs su Disraeliu, 
kur kas glaudžiau nei kuris nors iš jų buvo linkęs pripažinti, 
tiek Sityje, tiek ir visuomeniniame gyvenime. Jį laikė nesava- 
naudišku, nes buvo žinoma, kad jis verčiau atsisakė 2 milijonų 
svaro pelno negu skyrė 100 milijonų svarų paskolą antisemi- 
tinei Rusijos valdZiai". Jis palaikė puikius santykius su Glad- 
stonu ir jo užsienio reikalų ministru lordu Granvilleu. Bet ir 
su toriais jo santykiai buvo ne ką blogesni. Bendraudamas su 
juo lordas Randolphas Churchillis iš paprasto „žydų kapitalo“ 
keikūno virto žymiu filosemitu. Jis taip pat atvertė ir A. J. Bal- 
fourą, kuris, matyt, apskritai tapo vienu iš veikliausių žydų 
draugų Britanijoje. Po tėvo mirties 1879 m. iki savosios 1915 m. 
jis buvo neoficialus Sičio atstovas. Jo proanūkė Miriam Roth- 
schild savo apžvalgoje apie jį tvirtina, kad jis tikriausiai buvo 


76 M. Rothschild, op. cit., p. 298. 
27 Ibid., p. 33. 

pats įtakingiausias žydas pasaulyje nuo pat senovės laikų”. 
„Aš norėčiau žinoti, — 1909 m. Laimhauzo kalboje retoriškai 
klausė Lloydas George'as, - ar lordas Rothschildas yra šios 
šalies diktatorius?“ Nieko panašaus: tik mielaširdingai stip- 
rus. 1915 m., kai jis gulėjo mirties patale savo name Pikadilio 
148, jį aplankė lordas Haldanas (laikinai vadovavęs Užsienio 
reikalų tarnybai), kuris paprašė jį sustabdyti neutralios šalies 
laivą, gabenantį auksą Vokietijon. Jis tarė: „O, tai visai nesun- 
ku", ir brūkštelėjo įsakymą antrojoje voko pusėje”. 
Rothschildas buvo populiarus, nes jo kilnūs labdaringi poel- 
giai buvo ne tik išmintingi ir nuoseklūs, bet ir ekscentriški. Vai- 
kai, pamojavę jo karietai, galėjo sulaukti žibančių pusės sove- 
reno monetų liūties. Jo žmona pasmerkė tai „kaip neprotingą 
ir įžeidžiantį“ poelgį, bet jis atsakė, kad vaikai mano kitaip ir 
buvo teisus, - viena senutė Tringe papasakojo Miriam Roth- 
schild, kad ji visam gyvenimui įsiminė šį įvykį. Anglijoje Roth- 
schildai visiems patiko, ne vien dėl to, kad laikė itin sėkmingai 
žirgų lenktynėse bėgančius ristūnus, bet todėl, kad jie „niekada 
neįtempdavo vadelių“. Paprastai liaudžiai nerūpėjo, kad ledi 
Rothschild vyriausiasis virėjas Grosstephenas vyresnysis (ko 
gero pats geriausias virėjas pasaulyje), vien pas Žuvų pardavėją 
turėjo 5000 svarų sąskaitą vieneriems metams. Rothschildas jį 
vežiojantiems Yst Endo vežikams kasmet Kalėdoms duodavo 
porą fazanų, o jam mirus, gatvės prekiautojai savo karučius ap- 
juosė juoda krepo juosta. Laikraštis Pall Mall Gazette rašė: „Bū- 
tent lordo Rothschildo dėka Didžioji Britanija išvengė savo 
kaip išskirtinės rasės požiūrio [...] kuris daugumos šalių dabar- 
tinę kartą stato į nemalonią padėtį. Jis buvo kartu Izraelio ku- 
nigaikštis ir anglas, kuriuo Anglija galėtų didžiuotis“. 
Būtent Disraelis pirmas suvokė, kad Rothschildų elgse- 
na - jos neperdėtas džiaugsmas savo žydišku sumanumu, tarp 


28 Dėl pasakojimo apie pirmąjį Lordą Rothschildą žr. ibid., p. 30-50. ?? Ibid., 
p. 40. 

ju ir igüdZiu kalti pinigus, - bei juos taip pat linksmai leisti — 
turi daug gerų savybių. Dar 1843 m., ankstyvaisiais savo kar- 
jeros metais, mėgaudamasis Ganersberio vaišingumu, jis rašė 
savo seseriai Hannai: „Manimi gerai rūpinosi mūsų senoji 
bičiulė Amy, kuri man atnešė garsiosios vėžlio sriubos, kurios 
kitaip aš nebūčiau paragavęs““. 1844 m. jis išspausdino roma- 
ną Koningsbis, tais pačiais metais, kada Marksas susidarė ydin- 
gai žalingą nuomonę apie „žydų klausimą“. Visažinis pasako- 
jimo patarėjas yra Sidonija, žydų antžmogis, kurį vaizduo- 
damas Disraelis, kaip Žinia, rėmėsi Lioneliu Rothschildu. Tai 
buvo labai palankus portretas, bet Disraelis visada stengėsi 
išaukštinti Rothschildų išmintį ir įžvalgumą, taip pat suteikti 
paslaptingumo ir dramatiškumo jų veiklai. Būtent jis pagarsi- 
no sensacingą akcijų iš Egipto chedivo pirkimo istoriją 1876 m. 
ir prirašė nemažai absurdiškos, bet, Disraelio akimis žiūrint, 
vertingos ir kūrybingos mitologijos apie Rothschildų šeimą. 
Žinoma, Disraelis būtų nesunkiai sutikęs, jog Rothschildų 
sėkmės kaip stebuklų pasakos vaizdavimas galėjo pasisekti 
tik tokioje šalyje kaip Anglija, kurios politinė ir socialinė terpė 
buvo tam palanki. Nuo 1826 m., panaikinus visus suvaržymus, 
žydai galėjo nekliudomi atvykti į Britaniją iš visur. Apsigyvenu- 
sių ir natūralizavusių padėtį apibūdina lordo kanclerio Broug- 
hamo kalba 1833 m.: „Jo Didenybės pavaldiniai, išpažįstantys 
žydų tikybą, iš prigimties naudojasi tokiomis pat Jo Dideny- 
bės kitiems pavaldiniams suteiktomis teisėmis, neliečiamybe 
ir privilegijomis, išskyrus tą faktą, kad iki šiol įstatymų įgyven- 
dinimas neleisdavo jiems naudotis šiomis teisėmis, neliečiamy- 
be ir privilegijomis“?!. Šitie varZymai iš tikrųjų egzistavo, ir 
žydai tuo įsitikindavo bandomaisiais atvejais. Bet kiekvieną 
kartą juos pastebėjus ir pradėjus svarstyti, parlamentas ar atitin- 
kamas valdžios organas paprastai nuspręsdavo suteikti Žy- 


30 Cituojama iš Roth, op. cit. ?! Cituo- 
jama iš Salbstein, op. cit., 44 

dams lygias teises. Taip 1833 m. Broughamo kalbos metais, 
Zydams buvo leista uZsiimti advokato praktika. Po trylikos 
metu statutas i$sprendé Zydu naudai opu klausima, ar jie gali 
turéti Zemés. 

Be to, jau gana anksti Britanija buvo pasirengusi ne tik 
sveikinti ir priimti Zydus, bet padéti jiems ir kitur. Pirmasyk tai 
atsitiko 1745 m. Marijai Teresei išvarius žydus iš Prahos, tada 
jos sąjungininkas Jurgis II išreiškė protestą diplomatiniais kana- 
lais. 1814 m. lordas Castlereaghas, Užsienio reikalų ministras, 
nurodė savo pasuntiniui, Klankarčio erlui, „visoje Vokietijoje 
skatinti tolerancijos sistemą žydų tikybos asmenims“. Neabejo- 
tina, kad itin stengdamasis Frankfurto bendrijos labui, jis turėjo 
omenyje Rothschildus. Britanija taip pat padėjo žydams Ache- 
no kongrese”. 

Zydu labui labai daug nuveiké lordas Palmerstonas, ir va- 
dovaudamasis politiniais sumetimais, ir dėl to, kad jo patėvis, 
lordas Shaftesbury, tvirtai tikėjo, kad žydų grįžimas Jeruzalėn 
paspartins antrąjį Kristaus atėjimą“. Nuo 1827 m. iki 1839 m., 
daugiausia Britanijos pastangomis, Jeruzalėje gyventojų skai- 
čius padidėjo nuo 500 iki 5500, o visoje Palestinoje viršijo 
10 000 - tikrasis žydų grįžimo į Pažadėtąją Žemę ženklas. 
1838 m. Palmerstonas paskyrė pirmąjį vakarų valstybės vice- 
konsulą Jeruzalėje W. T. Youngą, ir liepė jam „visuotinai rūpin- 
tis žydų saugumu“**. Po dvejų metų jis rašė lordui Ponson- 
by'iui, Britanijos ambasadoriui Konstantinopolyje, nurodyda- 
mas paspausti turkus, kad šie leistų žydams iš Europos grįžti 
į Palestiną. Jis teigė, kad darbštūs žydų naujakuriai, finansiškai 
remiami Rothschildo, „smarkiai padidins Turkijos imperijos 
lėšas ir paskatins civilizacijos pažangą“. „Palmerstoną“, — pa- 
brėžė Shaftesbury, - „kaip gėrio įrankį savo senai tautai išrinko 
32 C. Roth. Essays and Portraits in Ang- Earl of Shaftesbury. - London, 1981, p. 


lo-Jewish History. - London, 1962., p. 112-116, p. 154-159 etc. "* Citata iš 
18-20. ?* G. Finlayson. The Seventh R. Sanders, op. cit., p. 5. 

pats Dievas“; jo laiškas Ponsonby'iui buvo „įvadas į Kiro įsa- 
ko būsimą tęsinį“. 

Palmerstonas taip pat nemažai padėjo pasiturintiems va- 
karų žydams gelbėti savo į bėdą pakliuvusius gentainius. Ka- 
pucinų vienuolio (ir jo tarno) nužudymas 1840 m. vasarį Damas- 
ke netikėtai prikėlė šiurpų viduramžių kaltinimą, kad žydai 
ritualiniais tikslais vartoja kraują. Vietiniai kapucinai netrukus 
paskelbė, kad žydai nužudė du žmones dėl kraujo, ruošdamiesi 
Velykoms. Tiek turkų valdytojas, tiek prancūzų konsulas, ofi- 
cialiai atsakingi už krikščionių bendruomenės saugumą, tikėjo 
kaltinimais ir, tuo remdamiesi, vadovavo žiauriam tardymui. 
Žydų kirpėjas Solomonas Negrinas kankinamas prisipažino ir 
apkaltino kitus žydus. Du iš jų kankinami mirė, vienas, kad to 
išvengtų, atsivertė į Islamą, kiti įskundė savus, dėl ko dar dau- 
giau žydų buvo suimta. Žiaurumai pasiekė kulminaciją tada, 
kai įkaitais buvo paimti šešiasdešimt trys žydų vaikai tol, kol 
jų Motinos neparodė, kur slepiamas kraujas“. 

Vienas iš suimtųjų žydų buvo Austrijos pilietis, o tai leido di- 
džiosioms valstybėms tiesiogiai susidomėti šia byla. Londone 
į Palmerstoną pagalbos kreipėsi seras Moses Montefiore (1784— 
1885), Atstovų tarybos pirmininkas, atstovavęs Britanijos Žy- 
dams. Montefiore, faktiškai gimęs Leghorne, buvo vienas iš 
dvylikos Londono Sičio „žydų maklerių“, o vedęs Judithą Co- 
hen, jis tapo Nathano Rothschildo svainiu, kuriam dirbo kaip 
biržos makleris. 1824 m. jis pasitraukė iš verslo ir pasišventė 
ginti skriaudžiamus žydus visame pasaulyje. Tikriausiai jis bu- 
vo paskutinis iš štadtlanim - įžymių žydų, kurių socialinė padé- 
tis įgalindavo užtarti juos prieš vyriausybes persekiotojas. Jis 
buvo karalienės Viktorijos bičiulis; dar vaikystėje ji lankėsi jo 
„Jūrinėje rezidencijoje“ Ramsgeite, o vėliau jam suteikė riterio 
titulą; turbūt jo dėka ji aiškiai buvo judofilė. Palmerstono pa- 


35 L. Loewe. The Damascus Affair. — 
New York, 1940. 

dedamas Montefiore organizavo vakarieciu Zydu delegacija, 
kurios narys buvo ir garsus prancūzų advokatas Adolphes'as 
Crėmieux (1796-1880), bei nuvyko į Aleksandriją susitikti su 
Sirijos valdovu Mohamedu Ali. Montefiore ir jo bendražygiai 
sugebėjo ne tik išlaisvinti žydų belaisvius 1840 m. rugpjūtį, 
bet ir įtikino Turkijos sultoną išleisti firmaną, draudžiantį 
šmeižti žydus vartojant kraują ritualiniams tikslams, ar juos 
suimti dėl panašių kaltinimų. Šią sėkmingą misiją lydėjo dauge- 
lis kitų, kuriose, Montefiore, gyvenęs ilgiau nei šimtą metų, 
dirbo išvien su Užsienio reikalų ministerija padėdamas nekaltai 
nukentėjusiems žydams“. Bet Britanijos vyriausybė veikdavo 
ir savo ruožtu, pvz., 1854 m. Šveicarijos žydų labui, 1856 m. 
Balkanų žydų labui, Užsienio reikalų ministerija nurodė Brita- 
nijos pasiuntiniui Bukarešte, kad „išskirtinė žydų padėtis civi- 
lizuotą pasaulį verčia juos ginti“, ir 1876 m. Berlyno kongrese, 
kuriame Disraelis kovojo už religinių teisių lygybę”. 

Tačiau Disraelio niekada netenkino proga tik išreikšti žydų 
teisę į teisingumą. Jis tikėjo, kad žydai savo dorybėmis ir savo 
šlovinga praeitimi nusipelno ypatingos pagarbos, ir jai garan- 
tuoti jis skyrė savo neįtikėtiną drasą ir lakią vaizduotę. Išauk- 
lėtas krikščioniu, savo rase jis gyvai susidomėjo įspūdingos 
1830-1831 m. kelionės po Viduržemio jūrą ir Šventąją žemę 
metu. Jį pakerėjo sėkmingas žydų iškilimas visoje Sirijoje, ne- 
žiūrint visų kliūčių, - jis vadino juos Rytų Rothschildais. Vėliau 
kelionėje surinktą medžiagą jis panaudojo savo romanuose. 
Jis pabrėžė, kad pašos teikdavo pirmenybę žydų finansiniams 
ekspertams, nes prireikus juos būdavo galima nesunkiai perse- 
kioti: „Jie rašė savo sąskaitas hebrajiškai, tokiais rašmenimis, 
kad jas vargu ar buvo galima iššifruoti“, o vėliau tokį persona- 
Za jis Adomo Besso vardu pavaizdavo Tankrede?. Labiausiai 


36 Dėl Montefiore žr. L. Wolfe. ?3 R. Blake. Disraeli's Grand Tour: Ben- 


Sir Moses Montefiore. - London, 1885. jamin Disraeli and the Holy Land, 1830- 
37 Roth. Essays and Portraits. - 19-20. 1831. London, 1982, 107ff. 

jis myléjo Jeruzale, ir tame paciame kürinyje, i$spausdintame 
1847 m., atgaivino savo prieš penkiolika metu patirtus įspū- 
džius. Tai buvo jo mėgstamas veikalas, taikliai pavadintas „Vik- 
torijos laikų dvasinės autobiografijos meninė versija“??. 

Disraelis niekada nesilaikė gynybinės linijos, esą žydai nie- 
kuo neprastesni už kitus. Jis manė, kad jie buvo geresni. Jis pa- 
sakė, kad niekina „tą pražūtingą dabartinių laikų doktriną - 
prigimtinę žmonių lygybę“. Vienas dabarties istorikas laiko jį 
marrano, ir daug kas liudija tokios analizės naudai“. Jis apiben- 
drino sefardams įgimtą puikybę, išdidumą ir romantiką, ir 
šiuos bruožus priskyrė visiems žydams. Aškenazių ypatybė 
neigti pačius save regint žydų kančias Biblijos šviesoje kaip 
atpildą už žydų nuodėmes jam nieko nereiškė. Jis laikėsi sefar- 
dų požiūrio, kad Izraeliui, kaip žmogaus kūno širdžiai, teko 
neteisinga dalia nešti ant savo pečių Žmonijos nuodėmių naš- 
ta^. Kartą išsivadavę, žydai savo gabumais nustebins pasaulį. 
Juk iš esmės tai rasės gabumai. „Viskas yra rasė“, — sako jo ant- 
žmogis Sidonija, - „jokios kitos tiesos nėra“. 

Taigi Disraelis pamokslavo apie kai kurių rasių įgimtą pra- 
našumą kur kas anksčiau negu ši doktrina tapo populiari tarp 
socialinių darvinistų ar liūdnai pagarsėjo Hitlerio dėka. Veika- 
le Contarini Fleming jis sako, kad yra tiesiogiai „kilęs iš vienos 
seniausių rasių pasaulyje, iš tos griežtai atsiskyrusios ir grynos 
beduinų rasės, kuri sukūrė didžią civilizaciją dar tais laikais, 
kai Anglijos gyventojai pusnuogiai klajojo po girias ir mito 
gilémis"*, „Sidonija“, - rašė jis Koningsbyje, — „ir jo broliai gali 
reikalauti išskirtinumo, kurį prarado saksas ir graikas bei liku- 
sios Kaukazo tautos. Hebrajų tauta yra gryna rasė.“ Tai hebrajų 
privilegija kartu su su dykumų arabais, kurie yra ne kas kita, 


?? D. Schwartz. Disraeli's Fiction. Lon- Judo Halevio nuomonė; žr. H. J. Zim- 
don, 1979, 99-100. *? ‘Benjamin Disrae- mels. Ashkenazim and Sephardim. — 
li, Marrano Englishman’ Salbstein kny- New York, 1959. *2 Cituojama iš Bla- 
goje, op. cit., 97-114. *' Tokia buvo ke, op. cit., 126. 

kaip „raiti žydai“. Disraelis manė, kad Mozė „bet kuriuo at- 
žvilgiu buvo užbaigtas kaukazietiškas modelis, ir beveik toks 
pats tobulas kaip Adomas, kurį Dievas ką tik sukūrė ir apgy- 
vendino Edene“ (Tankredas). Jis manė, kad „rasės irimas yra 
neišvengiama būtinybė, nebent ji gyventų dykumose ir nieka- 
da nesimaišytų su kitais“ nelygu beduinai. Žydų grynumą iš- 
saugojo persekiojimai, nuolatinis kraustymasis ir migracija: 


Mozės Arabai (t. y. žydai) yra seniausi, jei ne vieninteliai grynakraujai 
palikuonys, gyvenantys miestuose! Gryna pirmos rūšies organizacijos 
rasė yra gamtos aristokratai... Jų neužterštai kaukazietiškos sandaros vers- 
mei irjų didžiojo įstatymdavio iškiliam genijui Sidonija priskyrė tą faktą, 
kad žydus neseniai asimiliavo mišrios rasės, kurios ėmėsi juos persekioti; 
bet persekiotojai periodiškai ištirpsta ir dingsta, tuo tarpu jų aukos tebe- 
klesti išlaikiusios pirmykštį grynos Azijos rasės verZluma. [Koningsbis] 


Šį požiūrį jis pakartojo kitoje romano vietoje: „Nepadės nei 
baudžiamieji įstatymai, nei fiziniai kankinimai. Kur išnyksta miš- 
rios persekiojančios rasės, ten lieka gryna persekiojama rasė“. 

Kokia gi tad yra Disraelio krikščionybė? Jo polinkis į pui- 
kius paradoksus duoda atsakymą ir į šį klausimą. „Aš esu“, jis 
mėgo pabrėžti, „trūkstamas Senojo ir Naujojo Testamentų pus- 
lapis.“ Jis teikė didelį malonumą tiek kaltinti krikščionis už 
tai, kad jie nepripažįsta judaizmo dorybių, tiek žydus už tai, 
kad jie nesuvokia, jog krikščionybė yra „užbaigtas“ judaizmas. 
1849 m. Koningsbio įžangoje jis teigė: „Teisindamas aukščiausią 
Kristaus Bažnyčios teisę nuolatos atnaujinti žmogų, autorius 
mano, kad atėjo laikas, kai reikia imtis kokių nors pastangų pri- 
pažinti krikščionybę sukūrusią rasę.“ Pasauliui žydai davė Mo- 
zę, Saliamoną ir Kristų, „didžiausius įstatymdavius, didžiau- 
sius valdytojus, ir didžiausius reformatorius — kokia rasė, mi- 
rusi ar dar gyva, gali duoti tokių trejetą vyrų kaip šie?“ Tačiau 
jis kartu manė esant nesąmone, kad žydai turi priimti tik „pir- 
maja žydų religijos dalį“. Maždaug 1863 m. užrašas, likęs tarp 
jo dokumentų Hiugendene, skamba taip: 

Aš žiūriu į Bažnyčią kaip į vienintelę išlikusią žydų instituciją - jokios 
kitos nežinau [...] Jei ne Bažnyčia, aš nežinočiau, kodėl reikėtų pažinti 
žydus. Žydai įsteigė Bažnyčią, ir ji liko ištikima savo ištakoms. Ji užtikrina, 
kad jų istorija ir literatūra būtų žinoma visiems [...] jų istorija viešai skai- 
toma, išlaikoma gyva atmintis apie jų valstybės vyrus, o jų poezija sklei- 
džiama visame pasaulyje. Žydai už viską yra skolingi Bažnyčiai [...] Žydų 
istorija yra raida arba niekas.“ 


Disraelis manė esant nelogiška, kad toriai turį priešintis 
Teisių biliui, leidžiančiam išpažįstantiems savo tikėjimą žydams 
dalyvauti parlamente, nes sefardų tikėjimas tradicija, hierarchi- 
ja, religinės dvasios, persmelkiančios visą pasaulietinį gyveni- 
mą, būtinybe iš esmės buvo būdinga ir toriams. Savo Lordo Ge- 
orge o Bentincko gyvenime jis pastebėjo, kad kai 1847 m. pasiro- 
dė žydų teisių bilis, tik keturi toriai balsavo už jį - jis pats, 
Bentinckas, Thomas Baringas ir Milnes Gaskellas, kurie „be- 
veik monopolizavo kalbėjimo talentą šioje rūmų pusėje“. Bū- 
tent Bentinckas, po savo kalbos už žydų teises, neteko torių 
partijos vadovo posto Bendruomenių rūmuose. Taigi įvyko 
vienas iš paradoksų, kuriais taip žavėjosi Disraelis, nes toriai, 
nubaudę Bentincką už jo kalbą žydų labui, galiausiai savo va- 
dovu pasirinko Disraelį. Bet, Disraelio nuomone, tai buvo tei- 
singa: jis tikėjo aristokratijos ir meritokratijos jungtimi, o Zy- 
dai buvo svarbiausi meritokratai. Disraelis didžiuodamasis 
nurodė ne tik pripažintų žydų laimėjimus, bet ir visur matė 
žydų genijų. Pirmieji jėzuitai buvo žydai. Geriausi Napoleono 
maršalai Soult ir Masena (jis pats save vadino Manasija) buvę 
žydai. Mozartas irgi. 

Kontinente Disraelio filosemitinė propaganda nebūtų vei- 
kusi. Europos žydai jokiu būdu nebūtų sekę klaidžiais jo lakios 
vaizduotės vingiais. Vis dėlto devynioliktojo amžiaus pradžioje 
mokyti žydai ryžtingai bandė priešintis judaizmo kaip vidur- 
amžių obskurantizmo atgyvenos įvaizdžiui, ir atstumiantį ti- 


^ Cituojama i$ Salbstein, op. cit. 

kinčio žydo įvaizdį, kurį, remdamasis Spinoza, sukūrė Voltai- 
re'as, pakeisti intelektualiai patrauklaus žydo vaizdiniu. Pirma 
būtina sąlyga buvo nutiesti tiltą tarp geriausios rabinistinės eru- 
dicijos ir pasaulietinių mokslų pasaulio. Spinoza ir jo sekėjai 
iškėlė prielaidą, jog kuo nuodugniau nagrinėji judaizmą, tuo 
labiau jis tampa atgrasesnis. Mendelssohnas niekada nesuge- 
bėjo sugriauti šios plačiai paplitusios nuomonės: jis papras- 
čiausiai mažai Zinojo apie tradicinę žydų kultūrą. Kai kurie jo 
radikalesni sekėjai išvis neturėjo jokio noro tai daryti. Tokie 
žmonės kaip Naphtalis Herzas Hombergas ir Hartwigas Wes- 
sely, nors teikė aiškią pirmenybę hebrajų kalbos studijoms, 
bet norėjo atsižadėti tradicinio žydų religinio auklėjimo, išmes- 
ti Torą ir Talmudą, ir priimti prigimtinės religijos formą. 

Bet antroje maskilimų kartoje buvo ir išsimokslinusių, ir ju- 
daizmą išmanančių žmonių, ištikimų savo tikėjimui ir perpra- 
tusiu pasaulietinę metodologiją. Isaacas Marcus Jostas (1793- 
1860), mokytojas iš Vidurio Vokietijos, parašė devynių tomų 
izraelitų istoriją, kuri buvo tarsi tarpinė tradicinės žydų ir šiuo- 
laikinės pasaulietinės pažiūros grandis. Pirmas tokio pobūdžio 
darbas paveikė nežydų visuomenę. Dar svarbesnis buvo at- 
kaklus, lėtas, labai darbštus Leopoldas Zunzas (1794-1886), 
savo nepaprastai ilgą gyvenimą paskyręs senamadiškam žydų 
išsimokslinimui pertvarkyti ir perteikti jį šiuolaikine, „moksli- 
ne“ dvasia. 

Zunzas ir jo ponapoleoninio meto draugai pavadino savo 
darbą Wissenschaft des Judentums, judaizmo mokslu. Savo veiklą 
jie pradėjo ambicingu pasirodymu 1819 m., iškart po „Hep, 
hepo“ maištų, kurie parodė, kokia trapi žydų padėtis net pa- 
žangiai mąstančioje Vokietijoje. Jie įsteigė Žydų kultūros ir 
mokslo draugiją, kurios uždavinys buvo tirti judaizmo prigimtį 
nūdienos moksliniais metodais ir parodyti universalią žydų pa- 
žinimo vertę. Jie turėjo institutą, kuriame buvo dėstoma žydų 
filosofija bei istorija, ir leido Žurnalą. Jie rėmėsi pradine nuos- 

tata, jog kadaise žydų įnašas į bendrąją kultūrą buvo ženklus, 
bet vėliau jis susiaurėjo iki religinių senienų. Dabar žydų moks- 
las vėl atgijo. „Žydai dar kartą turi parodyti savo energiją kaip 
Saunüs darbininkai, vykdantys bendrą žmonijos užduotį,“ - 
rašė vienas iš pagrindinių steigėjų, Immanuelis Wolfas, pirma- 
me Zeitschrift leidinyje. „Jie turi pakilti ir pakelti savo principus 
iki mokslinio lygio... jei vieną gražią dieną žmoniją jungs vie- 
nas ryšys, tuomet tai bus mokslo ryšys, grynojo proto ryšys.“* 

Visa tai atrodė puiku, bet netrukus pasireiškė keletas rimtų 
prieštaravimų. Pirmas buvo praktinis. 1819 m. Vokietijos žydai 
buvo tik pusiau laisvi. Kokiu mastu buvo galima užsiimti pasau- 
lietiniais mokslais ir likti žydu? Vienas iš energingiausių drau- 
gijos steigėjų buvo Eduardas Gansas (1798-1839), puikus jau- 
nas teisės istorijos dėstytojas. Jis gavo docento vietą Berlyno 
universitete, o jo kursus lydėjo įspūdinga sėkmė. Bet tolesnį 
jo akademinės karjeros kelią tvirtai užtvėrė jo judaizmas. Kiti 
atsidūrė lygiai tokioje pat nepavydėtinoje padėtyje. „Grynojo 
proto ryšys“ dar neegzistavo, ir daugelis manė, kad pasiauko- 
ti judaizmo labui yra per didelė auka. 1824 m. gegužį draugija 
nustojo gyvuoti, o kitais metais Gansas pasikrikštijo ir sulaukė 
profesūros bei šlovės. Keletas žymių narių pasekė jo pavyz- 
džiu. Daugelis žydų-ortodoksų, iš pat pradžių įtariai žvelgusių 
į visą sumanymą, išmintingai palingavo galvas: štai kur vedė 
pasaulietiškumas - į tikėjimo praradimą. 

Zunzas triūsė toliau - jis išvertė begalę žydų literatūros, 
ypač midrašų ir liturginės poezijos. Jis išvystė žydų istorijos 
filosofiją. Rašė straipsnius enciklopedijoms. Ieškodamas me- 
džiagos, jis aplankė visas stambias bibliotekas, ir sužinojo, kad 
patekti į Vatikano biblioteką jam uždrausta. Bet jo triūsas pa- 
gimdė antrą „žydų mokslo“ prieštaravimą: ar tik jis nepriešta- 
*! M. A. Meyer. The Origins of the Mo- ce of Judaism', 1822 yra įtrauktas į 


dern Jew. - New York, 1968; Wolfo Leo Baeck Institute Yearbook II. - Lon- 
straipsnis 'On the Concept of a Scien- don, 1957. 

rauja tikrajai judaizmo dvasiai? Iš tiesų jis buvo numatęs iš- 
leisti žydų minties istorijos enciklopediją, kurioje, pavyzdžiui, 
žydų literatūra eitų greta kitų didžiųjų pasaulio literatūrų, mil- 
žinė tarp sau lygių. Jis pasakė, kad žydų rašinius nori išvaduoti 
nuo teologų ir „iškelti į istorinio požiūrio lygį.“ Bet kas sudarė 
šį istorinį požiūrį? Praktiškai reikėjo sutikti, kaip sutiko ir pats 
Zunzas, kad žydų istorija, pagrindinė jų literatūros tema, buvo 
tik pasaulinės istorijos dalis. Zunzą kaip ir visus kitus Vokie- 
tijoje įtakojo Hegelio mintys apie perėjimą nuo žemesnių prie 
aukštesnių formų, ir jis neišvengiamai pritaikė šią dialektiką 
judaizmui. Žydų istorijoje tebuvo vienas tarpsnis, tvirtino jis, 
kai sutapo jų vidinė dvasia ir išorinė forma, ir jie tapo pasau- 
lio istorijos centru - tai senovės sandrauga. Vėliau jie pakliuvo 
į kitų tautų rankas. Jų vidinė istorija tapo minčių istorija, o jų 
išorinė istorija — ilga sakmė apie kančią. Zunzas manė, kad 
įvyks Hegelio pasaulio istorijos kulminacija, kurioje visa isto- 
rinė raida susivienys - būtent taip jis suprato mesijinį amžių. 
Kada taip įvyks, Talmudas ir visa, kam jis atstovauja bus jau 
nesvarbu. Tuo tarpu žydai savo naujuoju istorijos mokslu turėjo 
parodyti, kad jie prisidėjo prie tokios istorijos raidos; jų laukė 
uždavinys, kuris užtikrintų, kad žydų minties išgrynintas pa- 
veldas taps apsišvietusios Žmonijos bendru turtu“. 

Kai kuriais požiūriais tai buvo pati patraukliausia perspek- 
tyva. Bet tai nebuvo judaizmas. Pamaldus žydas - jokio kito 
negalėjo būti - nepripažino dvejopo pažinimo - šventojo ir 
pasaulietinio. Buvo tik vienas. Be to, buvo tik vienas teisėtas 
tikslas jam įsigyti: rasti tikrą Dievo valią, idant jai paklustum. 
Tad „judaizmo mokslas“, kaip atskira akademinė disciplina, 
buvo žydų tikėjimo priešybė. Dar blogiau, jis buvo tiksliai at- 
virkštinis tikrojo žydų požiūrio į mokymąsi atspindys. Kaip 
IV a. po Kr. mūsų eros amžiuje pasakė rabinas Hiyya: „Jei 


45 Cituojama iš L. Kochan. The Jew and — *€ A. A. Cohen. The Natural and Super- 
his History. - London, 1977, 66. natural Jew. - London, 1967, 46. 

žmogus mokosi Įstatymo neketindamas jo laikytis, verčiau jau 
jis nebūtų gimęs“*. Tikras žydas žydų istorijos nelaikė atskira 
pasaulinės istorijos atkarpa, lygiagrečia kitų žmonių istorijai. 
Jam žydų istorija buvo istorija. Jis tikėjo, kad be Izraelio nebūtų 
buvę pasaulio ir jokios istorijos. Dievas sukūrė daug pasaulių 
ir sunaikino juos kaip netobulus. Dabartinį jis sukūrė Toros 
labui, tad jis suteikė Dievui malonumą. Bet jei Izraelis, jam 
pasiūlius Torą, būtų jos atsisakęs - ir kai kurie Talmudo išmin- 
čiai manė, kad taip vos neatsitiko - pasaulis būtų paprasčiausiai 
grįžęs prie ankstesnio beformio būvio. Tad Antrosios Šven- 
tyklos sugriovimas ir Bar Kochbos (aramėjiškai „Žvaigždės sū- 
nus“) sukilimo pabaiga buvo pasaulio, o ne žydų istorijos epi- 
zodai, kai Dievas tarė (pasak tanaimų): „Vargas vaikams, dėl 
kurių nuodėmių aš sunaikinau savo namus, sudeginau šventyk- 
la ir ištrėmiau juos tarp kitų pasaulio tautu"*. Nuo tada žydai 
nustojo rašę istoriją, nes jų supratimu, daugiau nebuvo ką rašy- 
ti. Istorija sustojo. Ji vėl prasidės tik Mesijui atėjus. Visa, kas 
vyko iki tol bus greitai užmiršta, panašiai kaip, rabino Nata- 
no žodžiais tariant, princesė nuotaka greitai užmiršta kelionę 
per audringą jūrą, kai atvyksta į karaliaus, jos būsimo vyro, šalį. 

Tad nors Zunzo „mokslinis“ žydų istorijos ir mokslo kaip 
įnašo į pasaulio lobyną pristatas galėjo padaryti šiokį tokį is- 
pūdį nežydų visuomenei, tai beveik iš prigimties jis reiškė 
atotrūkį nuo didžiosios judaizmo dalies. Triuškinančią ir reli- 
giniu požiūriu neatremiamą jo pažiūrų kritiką pateikė rabinas 
Samsonas Raphaelis Hirschas (1809-1888), talentingas XIX a. 
ortodoksų atstovas. Šis Hamburgo žydas, trisdešimt septyne- 
rius metus buvęs Frankfurto rabinu, nebuvo koks tamsuolis. 
Visų pirma, jis rašė gražia vokiečių kalba. Jo įvadas į žydų ti- 
kėjimą, skirtas jaunuoliams, išspausdintas pavadinimu Devy- 
niolika laiškų apie judaizmą (1836) tapo nepaprastai veiksmingu. 


M Cituojama i$ Kochan, op. cit., 66. 48 Babilono Talmudas, Berakhoth 3a, 
citata ibid. 

Jis neprieštaravo pasaulietiniam auklėjimui; priešingai jis ci- 
tuodavo rabiną Gamalielį, kad verta studijuoti ir Torą, ir gam- 
tos mokslus. Idealus „izraelitas,“ — rašė jis, yra — „išsilavinęs 
žydas, kuris laikosi įsakymų“*. Vis dėlto pasaulyje yra didelis 
skirtumas, teigė jis, tarp žydų, besinaudojančių pasaulietiniu 
mokslu ir pasaulietinio mokslo, sugeriančio judaizmą. Izraelis 
yra ne pasaulietinė, o dieviška bendruomenė. Tad kiekvienas 
mokslas, nagrinėjantis žydus kaip bendruomenę, yra ne kas ki- 
ta, kaip teologijos apraiška. Istorija apie tai, ką daro žydai ir 
kas jiems nutinka negali būti pasaulietinės istorijos dalis, nes 
ji yra Dievo valios atskleidimas ir todėl teisėtai sudaro Apreiš- 
kimo dalį. Bendroji kultūra ir žydų kultūra neprieštarauja viena 
kitai: jos tiesiog skiriasi viena nuo kitos. Jų painiojimas tik ken- 
kia judaizmui. Jei žydų istoriją sujungsime su pasaulietine, mes 
ją nušventinsime ir užmušime jos turinį maitinančią gyvą mintį. 

Skausmingoje ir įtaigioje pastraipoje Hirschas paaiškino, 
ką jis turi omenyje: 

Mozė ir Hesiodas, Dovydas ir Sapfo, Debora ir Tirtėjas, Izaijas ir 
Homeras, Delfai ir Jeruzalė, Pitijos trikojis ir cherubinais apsupta šven- 
tovė, pranašai ir orakulai, psalmės ir elegijos - mums jie visi ramiai ilsisi 
vienoje dėžėje, jie ramiai ilsisi viename kape, jie turi vieną ir tą pačią 
žmogišką kilmę, jie visi turi vieną ir tą pačią reikšmę - žmogišką, laikiną 
ir priklauso praeičiai. Visi debesys išsisklaidė. Mūsų protėvių ašaros ir 
atodūsiai slypi jau ne mūsų širdyse, o mūsų bibliotekose. Karštai plakan- 
čios mūsų protėvių širdys tapo mūsų nacionaline literatūra, jų aistringas 
gyvenimo alsavimas virto lentynų dulkėmis... Arjų iškeliavusios dvasios 
džiaugiasi dabartinės mūsų kartos literatūriniu dėkingumu? Ką jie pripa- 
žįsta savo tikraisiais įpėdiniais? Tuos, kurie kartojo jų maldas, bet užmiršo 
jų vardus, ar tuos, kurie pamiršo jų maldas, bet prisimena jų vardus??? 


Vėliau tame pačiame šimtmetyje šią mintį dar ryžtingiau 
pabrėš Nietzsche: jei pasidarė įmanoma moksliškai studijuoti 
religijos istoriją, pasakė jis, tai ji jau mirusi. 


4 Hirscho raštus žr. I. Grunfeld (ed.). 1956. 50 Ibid., I 133-5 citata iš Ko- 
Judaism Eternal, 2 vols. - London, chan, op. cit. 

Bet jei Zydai bütu vadovavesi Hirscho kritikos logika, i$ 
esmės jie būtų atsidūrę ten, kur jie pradėjo švietimo epocha. Jie 
būtų nuolatos priversti atskirti dvi pažinimo rūšis. Tai būtų ne 
tiek Gordono dichotomija: „Žmogus - mieste, o žydas - palapi- 
nėje“, kiek „pasaulietinis mokslas verslo ar malonumo dėlei, 
žydų mokslas tikrojo pažinimo labui“. Žydams tai būtų lemtin- 
ga kliūtis, norint tapti teisėtai pripažinta aplinkinės visuomenės 
dalimi. Ar nebuvo galima rasti kokio nors vidurio kelio? 

Tai pasistengė padaryti Galicijos žydas Nachmanas Kro- 
chmalas (1785-1840), dalyvavęs Wissenschaft sąjūdyje, bet ne- 
pritaręs jo minčiai, kad žydų intelektinė integracija yra leng- 
vai įvykdomas uždavinys. Jis taip pat truputį prijautė Hegeliui, 
bet labiau jį veikė Maimonido racionalizmas. Iš tiesų jis bandė 
atnaujinti Pasimetusiųjų vadovą, nors labai drovéjosi išspaus- 
dinti savo išvadas. Galų gale jo rankraštį sutvarkė pats Zunzas 
ir išspausdino 1851 m. po jo mirties. Krochmalas tikėjo, kad 
žydų švietėjai ir nepersitvarkę ortodoksai yra vienodai nepri- 
imtini. Pirmieji atgaivino judaizmą, antrieji pavertė ji atstu- 
mianciu; devynioliktojo amžiaus sąlygomis abu pagimdė atska- 
lūniškumą. Bėda buvo ta, kad nė vienas žydo tipas neturėjo 
žydų istorijos jausmo. Švietėjai manė, kad ji yra kažkas, ką iš- 
moksti kaip vaikas, o vėliau, vaikui užaugus, ji tapdavo pasau- 
lietine, „suaugusiųjų“ istorija. Žydai-ortodoksai išvis ignoravo 
istoriją — pasak jų, „Toroje nėra nei anksčiau, nei vėliau“. Bū- 
tent jis ir pasiūlė sukurti žydišką istorijos filosofiją. Jis pasinau- 
dojo Hegelio pažangos teorija, kaip netrukus tai padarė Mark- 
sas, bet užuot ją apvertęs aukštyn kojom, jis ją judaizavo. Žydų 
istoriją jis padalijo į tris ciklus: augimą, brendimą, žlugimą- 
nuopuolį. Šis ciklas turėjo parodyti, kaip „atėjus irimo ir grio- 
vimo dienoms, mumyse visados užgimdavo nauja dvasia ir 
naujas gyvenimas; o jei mes nupuldavome, kaip mes vėl prisi- 
keldavome bei atsigaudavome ir kaip Viešpats mūsų Dievas 
neapleisdavo mūsų“. Tai buvo toli gražu ne vien tik pasaulie- 

tiné istorija. Tai buvo gana panašu į viduramžišką istorijos 
kaip laimės rato sampratą, ar Arnoldo Toynbee'io dvidešimto- 
jo amžiaus viduryje išgarsintus augimo ir nuosmukio ciklus. 
Bet Krochmalas visiems ciklams suteikė hegelišką pradą, nuo 
savęs pridėdamas aukštyn nukreiptą pažangą - Žmogaus suvo- 
kimo augimą nuo grynai gamtiško prado iki galutinio susilie- 
jimo su grynąja dvasia. Visos tautinės istorijos iš dalies liudija 
apie tai, kad kitos tautos buvo laikinos, o žydai buvo amžini, 
nes palaikė ypatingus ryšius su Absoliutu (t. y. Dievu). „Vadi- 
nasi, judaizmo istorija yra sąmoningumo ugdymo istorija“ — 
turinti pradžią, vidurį ir pabaigą. 

Deja, Krochmalo istorijos filosofija negalėjo patenkinti Zy- 
dų-ortodoksų, nes jis negalėjo pritaikyti ar nepritaikė mesijinio 
amžiaus savo sistemai, nebent tik miglota perkeltine prasme. 
Dar mažiau jo darbas domino nežydus. Antra vertus, Heinri- 
cho Graetzo (1817-1891) asmenyje žydai pagaliau sulaukė isto- 
riko, be to, stambaus masto istoriko, kurį galėjo skaityti ir juo 
tikėti ne tik apsišvietę Žydai, bet ir — taip pat tam tikru mastu 
priimti - nežydai. Nuo 1856 iki 1876 m. jis išleido vienuolikos 
tomų veikalą Žydų istorija, kuris yra vienas iš didžių XIX a. 
istorinio Žanro paminklų. Įvairiai sutrumpintą ir gausiai verčia- 
mą jį leido visame pasaulyje, ir iki mūsų dienų jis neprarado 
pažintinės vertés?. Bet savo struktūra šis veikalas yra greičiau 
judaistinis negu pasaulietinis: jis daugiausia pasakoja žydų is- 
toriją Toros ir jos mokymo sąvokomis. Be to, jo istorijos raida 
yra taip pat religinė. Jo nuomone, žydai pabrėžtinai skyrėsi 
nuo kitų Žmonių. Jie sudarė organišką unikalios politinės-reli- 
ginės visumos dalį, „kurios siela yra Tora, o kūnas - Šventoji 
žemė“. Žydų archetipas atlieka pagrindinį ir dramatišką vaid- 
menį pasaulio istorijoje. Puikioje ketvirto tomo įžangoje Graet- 
21 Kochan, op. cit., 79-80; Cohen, op. 1968, 136-148. 32 Į anglų kalbą iš- 


cit., 34; N. Rotenstreich. Jewish Philoso- vertė P. Blochas, 6 tomai. - London, 
phy in Modern Times. - New York, 1892; 9 ir 5 tomai. - London, 1919. 

zas pateikė žydo istorinę-dievišką lemtį: „Viena vertus, mes 
matome pavergtą žydą su klajoklio lazda rankoje, klajūno ryšu- 
liu už nugaros, jo rūstų veidą Zvelgiantj viršun, apsuptą pože- 
mio kalėjimo sienų, kankinimo įrankių ir įkaitusios geležies 
švytėjimo; antra vertus, mes matome tą pačią figūrą su tirian- 
čiu, klausiančiu žvilgsniu, pasikeitusiais veido bruožais, kamba- 
ryje pilname knygų visomis pasaulio kalbomis [...] verga su 
filosofo i$didumu"*. Graetzas pasinaudojo gausybe šaltinių 
knygos prizmę, ypač kaip į „kenčiantį tarną“. „Žydų tvirtybė“, 
teigė jis, visada „pasireiškė kuriant religines ir moralines Zmo- 
nijos išganymo tiesas.“ Dievo apvaizdos dėka judaizmas susi- 
kūrė pats. Tuo atžvilgiu jis nepanašus į jokią kitą didžiąją reli- 
giją. Jo „kibirkštys“ įžiebė krikščionybę, o jo „sėklos“ subrandi- 
no islamo vaisių. Tiek scholastinės filosofijos, tiek protestantiz- 
mo ištakos glūdi jo praregėjimuose**. Be to, žydų lemtis tęsiasi. 
Graetzas suvokė Mesiją kaip kolektyvą, o ne kaip asmenį. Žydai 
buvo mesijiniai žmonės. Tarsi Hegelis jis tikėjo tobulos valsty- 
bės idėja, o galutiniu žydų uždaviniu laikė religinės valstybės 
konstitucijos parengimą, kuri kažkaip pradėtų aukso amžių. 
Ši santrauka deramai neįvertina Graetzo nuopelnų; bet jį 
nelengva įvertinti, nes jo pažiūros apie tai, ką tiksliai turėtų 
įvykdyti Žydai iš pagrindų keitėsi, o jo entuziazmas žydiškam 
pasaulio problemų sprendimo būdui išsikvėpė ir išgaravo. Kar- 
tais jis manydavo, kad žydai turėtų iš tikrųjų vadovauti pa- 
sauliui, kartais - kad jie turėjo patarnauti kaip etinis pavyzdys. 
Tačiau bet kuriuo atveju jis vaizdavo žydus pranašesnius už 
kitus Žmones. Jis nebuvo sionistas, bet, žinoma, buvo vienoks 
ar kitoks žydų nacionalistas ir pateikė žydų pretenzijas ne pat- 
rauklaus romantiško paradokso dvasia, kaip tai darė Disrae- 
lis, bet tokiu tonu, kuris net patiems žydams pasirodė agresy- 


22 Cituojama iš Kochan, op. cit. 54 H. Graetz. Historic Parallels in Jewish 
History. - London, 1887. 

vus, ir kuris atstūmė nežydus, ypač vokiečius. Tad Graetzo 
veikalas, nors žydų istorinėse studijose jis visada užims svar- 
bią vietą, nedavė atsakymo kaip nutiesti tiltą iš judaizmo į pa- 
saulietinį pasaulį. Kaip istorija jis buvo naudingas; kaip filoso- 
fija jis galiausiai tapo visiems nepriimtinas. Tiesą sakant, jis 
įžeidė ne vien vokiečių nacionalistus. Graetzas, regis, menkai 
išmanė žydų misticizmą. Kabalizmui ir chasidams jis jautė tik 
panieką. Savo kartos haskalos studentus jis pavadino „lenkų 
talmudistų iškasenomis“. Jidiš kalba jam kėlė juoką. Tad pla- 
čioms Rytų Europos žydų masėms jis nepaskelbė jokios geros 
naujienos. Jis neįtiko ir apsišvietusiems ortodoksams. Savo 
veiklą jis pradėjo kaip Hirscho mokinys. 1836 m., dar būdamas 
jaunas, jis perskaitė mokytojo Devyniolika laiškų, kurie išgelbė- 
jo jo tikėjimą. Savo pažiūras jis laikė daugiausia žydiškomis. 
Bet Hirschas atmetė jo veikalą kaip „paviršutinišką ir išgalvo- 
ta." Ar jis niekam neįtiko? Atrodo, kad taip. 

Jei tinkamas sprendimas susieti žydų kultūrą su pasau- 
lietine nebuvo rastas, tai ar buvo įmanoma žydų religiją su- 
derinti su mūsų laikų pasauliu? Tokių bandymų irgi būta. Re- 
formuotasis judaizmas, kaip jį pavadino vėliau, buvo devynio- 
liktojo amžiaus antro dešimtmečio išdava, kada žydų bend- 
ruomenės pajuto visą išsilaisvinimo ir švietimo poveikį. Kaip 
ir kiekvienas bandymas užmegzti naujus judaizmo ryšius su 
pasauliu, tai pirmiausia buvo vokiečių iniciatyva. Pirmieji ekspe- 
rimentai vyko Seesene 1810 m., Berlyne - 1815 m., paskui Ham- 
burge, kur 1818 m. atsidarė reformuotųjų šventykla. Šių įvykių 
viršūnė buvo tai, ką amžininkai vadino protestantų triumfaliz- 
mu. Atrodė, kad protestantiškoms tautoms sekėsi visur. Pro- 
testantiška Prūsija virto galingiausia ir veiksmingiausia valstybe 
Vokietijoje. Protestantiška Britanija buvo pirmoji pramoninė 
galybė, Napoleono nugalėtoja, turtingiausia komercinė imperi- 
ja, kurios pasaulis dar niekuomet nebuvo matęs. Jungtinės Vals- 
tijos, taip pat protestantiškos, buvo Vakarų auganti galia. Ar 

šis ryšys tarp reformuoto krikščionių tikėjimo ir klestėjimo 
nebuvo dieviškos malonės liudijimas, ar bent vertinga religijos 
sociologijos pamoka? Daugelis politinių rašytojų katalikiškuose 
kraštuose, ypač Prancūzijoje, nuogąstavo, kad protestantizmas 
užvaldo pasaulį, ir rūpinosi, kad katalikybė perimtų socialiai 
naudingiausius protestantizmo bruožus. Bet kokius? Dėmesys 
nukrypo į išoriškus ir regimus religijos ženklus: pamaldas. 
Daugumas protestantų pamaldų buvo iškilmingos, bet tikslin- 
gos, įspūdingos paprastumu, paženklintos Biblijos skaitymais 
gimtąja kalba ir kruopščiai parengtais pamokslais. Skirtingai 
nuo jų, katalikybė išlaikė pribloškiantį viduramžių, net senovės 
religingumą: smilkalus, žibintus ir žvakes, pasakiškus rūbus, 
relikvijas ir statulas, liturginę kalbą, kurią vargu ar kas suprato. 
Buvo teigiama, kad visa tai reikia keisti. Bet Katalikų Bažnyčia, 
kurios valdžia buvo centralizuota ir autokratiška, neišgirdo 
balsų, reikalaujančių jos vidinių permainų. Be to, tradicinė kata- 
likybės forma susilaukė galingų gynėjų, tokių kaip Chateau- 
briandas, kurio Le Gėnie du Christianisme (1802) padėjo pamatus 
naujajam katalikų populizmui. Anglijoje, protestantizmo cita- 
delėje, Oksfordo judėjimas greitai nukreipė žvilgsnius Romos 
link, o ne atvirkščiai. Tiesa yra ta, kad katalikybės išvis nevar- 
gino nepilnavertiškumo kompleksas, bent jau svarbiose jai ša- 
lyse, kur ji buvo vyraujanti daugumos religija. Tad permainų 
teko laukti 150 metų, iki 7-ojo dešimtmečio, kada Romos val- 
džia taip pat akivaizdžiai pašlijo. 

Kitaip jautėsi žydai, ypač Vokietijoje ir kitose „pažangiose“ 
šalyse. Išsilavinę žydai gėdijosi savo tradicinių pamaldų: tuščio 
praeities balasto, intelektinio turinio nebuvimo, triukšmingo 
ir neoraus Zydu-ortodoksu meldimosi. Protestantiškose šaly- 
se krikščionims lankytis jų pamaldose buvo madinga, bet jos 
keldavo panieką ir gailestį. Vadinasi, reformuotasis judaiz- 
mas pirmiausia siekė pašalinti pašaipos dingstį iš žydų pamal- 
dų formų. Jų tikslas buvo suteikti tinkamą religinę būseną. Jų 

slaptažodžiais tapo Erbauung (nurodymas) ir Andacht (maldin- 
gumas). Atsirado krikščioniško stiliaus pamokslų. Reformuo- 
tojas Josephas Wolfas (1762-1826), Dessau bendruomenės sek- 
retorius ir mokytojas bei ištikimas Mendelssohno gerbėjas, 
sektinais pavyzdžiais pasirinko geriausius protestantiškus 
vokiečių oratorius. Žydai greitai išmoko pamokslauti nauju 
stiliumi, kaip ir visų kitų naujovių. Netrukus pamokslai Berly- 
no šventykloje tapo tokie geri, kad protestantų pamokslininkai 
savo ruožtu ateidavo jų klausytis ir mokytis. Pamokslininkai 
keisdavosi aliuzijomis?. Atsirado vargonų muzika, kitas galin- 
gas vokiečių protestantizmo bruožas, ir europietiškas chorali- 
nis giedojimas. 

1819 m., tais pačiais metais, kada buvo įsteigta Žydų mokslo 
draugija, Hamburgo šventovė išleido naują maldaknygę, o es- 
tetiniai pokyčiai paveikė ir kitus svarbesnius dalykus. Jei gali- 
ma atsikratyti liturginių papročių, nes jie trukdo, tai kodėl ne 
absurdiškų bei nepatogių doktrinų? Užuomina apie Mesiją bu- 
vo išmesta; taip pat ir grįžimas į Šventąją žemę. Buvo tikimasi 
išgryninti ir iš naujo pakrauti judaizmą Liuterio reformizmo 
dvasia“. Deja, čia buvo vienas svarbus skirtumas. Liuteris ne- 
dirsčiojo pro petį, ką daro kiti ir jų nemėgdžiojo; blogiau ar 
geriau, jį gaivino jo paties grubus ir veržlus vidinis impulsas: 
„Aš negaliu kitaip“, kaip jis pats pasakė. Jis buvo sui generis, o 
jo naujoji krikščionybė su jai būdingomis doktrinomis ir ypa- 
tingomis liturginėmis apraiškomis buvo tikras ir originalus 
kūrinys. Reformuotajam judaizmui gyvybę įkvėpė ne tiek stip- 
rus tikėjimas, kiek socialinis padorumas ir troškimas tapti ele- 
gantiškesniems. Jo dvasia buvo pasaulietinė, o ne religinė. Jo 
ketinimai buvo geri, bet jis pats buvo dirbtinis gaminys, kaip 


55 A. Altmann. ‘The New Style of "ô W. D. Plaut. Rise of Reform Judaism. 
Preaching in Nineteenth Century Ger-  - London, 1963; D. Philipson. Reform 
many Jewry’, in Essays in Jewish In- Movement in Judaism. - New York, 
tellectual History. - Brandeis, 1981. 1967. 

gausybė devynioliktojo amžiaus idealistiniu programų, prade- 
dant Comte'o pozityvizmu ir baigiant esperantu. 

Viskas būtų vykę visiškai kitaip, jei judėjimas būtų davęs 
pradžią vienai iš egzotinių religinių pakraipų, kurių netrūko 
Rytų Europos chasidiškiems žydams. Bet reforma veltui laukė 
savo Liuterio. Geriausia, ką ji galėjo duoti buvo rabinas Abra- 
hamas Geigeris (1810-1874), sėkmingai vadovavęs sąjūdžiui 
paeiliui Vroclave, Frankfurte ir Berlyne”. Jis buvo energin- 
gas, pamaldus, išprusęs ir nuovokus. Gal per daug nuovokus. 
Jam trūko narsios savimeilės ir troškimo griauti - būtinų reli- 
ginio revoliucionieriaus atributų. Viename asmeniniame laiške 
1836 m. jis rašė apie poreikį panaikinti visas judaizmo instituci- 
jas ir vietoje jų sukurti naujas. Bet jis nesijautė galįs tai pada- 
ryti. Jis priešinosi maldoms hebrajų kalba, bet nepašalino jos 
iš pamaldų. Jis laikė apipjaustymą „barbarišku kraujo nuleidi- 
mo veiksmu“, bet neleido jo panaikinti. Jis palaimino kai ku- 
riuos šabo draudimų pažeidimus, bet nesutiko visiškai atsisa- 
kyti šabo ir priimti krikščionių sekmadienį. Jis praleido pastrai- 
pas apie grįžimą į Sioną ir kitas užuominas, kurias jis laikė 
istoriškai pasenusiomis, bet negalėjo prisiversti paaukoti Mozės 
įsakymų pradmenų. Iš gausių sukauptų judaistinių tikėjimo 
lobių jis bandė išgauti — kaip jis sakė, — visuotinį religinį prada. 
Jo nuomone, tai reiškė atsisakyti mechaniškos prielaidos visur 
solidarizuotis su žydais - pavyzdžiui, jis nesutiko aktyviai da- 
lyvauti protestuojant prieš baisumus Damaske. Bet kaip dau- 
gelis išsilavinusių žydų, gyvenusių anksčiau už ji, sendamas 
jis vis labiau ėmė justi tradicinio judaizmo trauką, tad ilgainiui 
jo entuziazmas reformoms išblėso. 

Reformuotojų įtaka būtų buvusi didesnė, jei jie būtų sukū- 
rę aiškiai apibrėžtą tikėjimo ir veikimo platformą ir jos laikęsi. 
Bet Geigeris nebuvo vienintelis nesugebėjęs rasti galutinio ti- 


57 M. Weiner (ed.). Abraham Geiger and 
Liberal Judaism. - New York, 1962. 

kéjimo momento. Reformuotoju vedliai taip pat skyrési vie- 
nas nuo kito. Rabinas Samuelis Holdheimas (1806-1860), at- 
vykes i$ Poznanés, pradéjo veikla kaip nuosaikus reformuotojas, 
noréjes tiesiog atsisakyti kantiliacinio Toros skaitymo, o baigé 
kaip naujos Reformuotosios kongregacijos vadovas Berlyne. 
Pamažu jis virto ekstremistu. Geigeris tikėjo „laipsnišku apreiš- 
kimu“, kai judaizmo praktika turėtų periodiškai kisti, apsi- 
reiškus Dievo valiai. Holdheimas išvis norėjo nedelsiant panai- 
kinti šventyklą ir apeiginį judaizmą. Tą patį jis ruošė ir dides- 
nei Talmudo daliai: „Talmudo amžiuje Talmudas buvo teisus. 
Savo amžiuje teisus esu aš“. Tradicinį judaizmą jis laikė kliūti- 
mi, trukdančia žydams tapti dalimi žmonių brolijos, kuri, jo 
nuomone, atitiko mesijinį amžių. Tad jis tvirtino, kad neapip- 
jaustytieji vis dėlto gali būti žydais. Jis manė, kad žmogaus 
profesinės pareigos eina pirmiau nei griežtas šabo šventimas. 
Iš tikrųjų Berlyne jis ne tik iš pašaknų pakeitė pamaldas, bet 
galų gale ėmė jas laikyti sekmadieniais. Jam mirus net kilo 
triukšmas, ar jį galima palaidoti rabiniškoje kapinių pusėje. 
Holdheimo reformų variantas nebuvo vienintelė Geigerio re- 
formų alternatyva. Frankfurte atsirado neapipjaustymo grupė. 
Londone reformuotojų sąjūdis priėmė Bibliją kaip Dievo žodį ir 
atmetė Talmudą kaip žmogaus kūrinį. Reformai išplitus svetur, 
jos pavidalai nuolatos mainėsi. Kai kurios grupės išlaikė ryšius 
su žydais ortodoksais, o kitos - visiškai juos nutraukė. Vykda- 
vo rabinų suvažiavimai, bet nieko nepešdavo. Buvo leidžiamos 
naujos maldaknygės, kurios sukeldavo naujus nesutarimus. Tūks- 
tančiams išsilavinusių žydų reformuotasis judaizmas vienaip ar 
kitaip pateikė priimtiną religinės dvasios išraišką. Pavyzdžiui, 
Anglijoje tvirtai įsikūrė tiek tradiciškai mąstančių reformuo- 
tasis judaizmas, tiek galiausiai radikalesnis pogrupis, liberalu- 
sis judaizmas. Amerikoje, kaip matysime vėliau, reforma, tiek 
jos konservatyvesnė, tiek liberalesnė versija, tapo svarbia sude- 
damąja dalimi, kuri sudarė trečią pasaulio žydijos trikojo koją. 

Bet nei reforma, nei „judaizmo mokslas“ neišsprendė žydų 
problemos. Zydu ji nesunormino, nes visada atstovavo tik ma- 
žumoms. Iš esmės ji buvo krikšto ir visiškos asimiliacijos al- 
ternatyva tiems žydams, kurių tikėjimas ar bent pamaldumas 
gana tvirtai vertė juos išpažinti kokios nors formos religiją, 
bet nebuvo pakankamai tvirtas atsispirti pasaulio spaudimui. 
XVIII a. 5-ajame dešimtmetyje tapo akivaizdu, kad reforma 
neužvaldys judaizmo net išsilavinusioje Vokietijoje. Šimtmečio 
pabaigoje jos gyvastį bent kai kuriose šalyse dar pakankamai 
palaikė institucinės struktūros, bet jos kūrybinė dvasia buvo 
išsekusi. 1905 m. tradicionalistų rašytojas Johnas Lehmannas 
pastebėjo: „Šiandien, visiškam sąstingiui apėmus neologų gru- 
pes, vargu ar galima įsivaizduoti kadaise juos buvus Zmoné- 
mis, kurie laikė tai savo gyvenimo tikslu, visa širdimi ir siela 
buvo pasišventę pertvarkyti judaizmą ir tarėsi esą miniatiüri- 
niai Liuteriai, Cvingliai ar Kalvinai'^*. 

Viena priežastis, kodėl žydams, norėjusiems visiškai daly- 
vauti nūdienos pasaulyje ir neprarasti judaizmo, nepasisekė 
išrasti tinkamo recepto, buvo ta, kad jie negalėjo susitarti dėl 
recepto kalbos. Tuo metu buvo trys galimybės. Viena buvo se- 
novinė šventoji judaizmo kalba - hebrajų. Antroji - tos šalies, 
kurioje jie gyveno, kalba, kad ir kokia ji būtų. Trečioji buvo 
liaudinė daugumos žydų buitinė kalba - jidiš. Arba visų trijų 
kalbų derinys. Žydų švietimo tėvai norėjo atgaivinti hebrajų 
kalbą. Iš tikrųjų pats žodis haskalah, su kuriuo jie susitapatino, 
buvo hebrajiškas žodis, reiškiantis supratimą ar protą: jie var- 
tojo jį, pažymėdami ištikimybę protui kaip apreiškimo prieš- 
priešai, kaip tiesos šaltiniui. Jie rašė pedagoginius darbus heb- 
rajų kalba. Jie leido leidinį hebrajų kalba. Bet dėl kelių prie- 
žasčių projektui trūko vidinės raidos. Hebrajų kalba daug rašė 
tik keli iš ju - Mendelssohnas, jų vadas, ja rašė labai mažai. Jie 


58 Cituojama iš Marmorstein, op. 
cit., 36. 

pasirinko hebrajų kalbą ne dėl to, kad norėjo ja išreikšti savo 
mintis: tam tikslui jie teikė pirmenybę vokiečių kalbai. Religi- 
kaip į intelektualiai garbingą, lotynų ir graikų kalbų, sudarančių 
krikščioniškos Europos senovinį kultūrinį paveldą, atitikmenį. 
XIX a. išaušo šiuolaikinės filologijos era. Visoje Europoje specia- 
listai užrašydami vietines kalbas ir nustatydami joms taisykles 
ir sintaksę, sudarinėjo gramatikas - suomių, vengrų, rumunų, 
airių, baskų, katalonų kalbos iš vietos tarmių įgijo „naujųjų 
kalbų“ statusą. Maskilimai irgi norėjo įterpti hebrajų kalbą į šį 
procesą. Žinoma, būtų logiška, jei jie būtų išsirinkę jidiš, kuria 
iš tikro kalbėjo žydai. Bet maskilimai žvelgė į ją su pasibjaurė- 
jimu. Jie atmetė ją kaip iškraipytą vokiečių kalbą. Ji simboliza- 
vo jiems viską, ką jie labiausiai smerkė gete ir neatnaujintame 
judaizme: skurdą, neišmanymą, prietarus, ydas. Vieninteliai 
žmonės, moksliškai nagrinėjantys jidiš kalbą, teigė jie, yra po- 
licininkai, kuriems reikėjo išmanyti vagių Žargoną. 

Tad maskilimai nors ir atgaivino hebrajų kalbą, bet nemokė- 
jo ja rašyti. Jų stambiausias projektas buvo hibridiškas Bibli- 
jos vertimas, kuriame vokiški žodžiai buvo perteikti hebrajiš- 
kais rašmenimis. Jis tikrai pavyko. Tūkstančiai žydų, ypač se- 
nesni, negalėję lankyti pasaulietinių mokyklų, naudojosi juo 
literatūrinei vokiečių kalbai išmokti. Bet toks kelias vedė šalin 
nuo hebrajų kalbos, o ne atvirkščiai. Žydams išmokus skaityti 
vokiečių kalba ir įgijus pasaulietinį išsilavinimą, jų susidomėji- 
mas hebrajų kalba išblėso ar išgaravo; daugelis net metė judaiz- 
mą. Netgi išlaikiusieji savo tikėjimą mažiau vartojo hebrajų 
kalbą, nes pamaldose ir maldaknygėse ją pamažu išstūmė vie- 
tinės kalbos. 

Žinoma, literatūroje išliko gyva, nors ir gana nežymi heb- 
rajų kalbos tradicija. Bet dėl idėjinių priežasčių maskilimams ji 
irgi nepatiko. Didieji viduramžių filosofai, tokie kaip Maimo- 
nidas, rašė arabiškai. Bet tradicija rašyti hebrajiškai taip pat 

išliko musulmonų Ispanijoje, o paskui iš naujo prasiveržė rene- 
sansinėje Italijoje. Dar septynioliktame amžiuje kai kurie Itali- 
jos Žydai teberašė dailia hebrajų kalba. Tada jų aplinkoje sukles- 
tėjo genijus: Moses Hayyimas Luzzatto (1707-1746). Šis nepa- 
prastas žmogus buvo kilęs iš vienos seniausių ir garsiausių 
Italijos Žydų šeimų Padujoje. Jis buvo vunderkindas, jį mokė 
geriausi mokytojai, be to, jis lankė ir garsųjį miesto universi- 
tetą. Jis įgijo pasaulietinį išsilavinimą, išmoko klasikinių kal- 
bų, italų kalbą, ką ir kalbėti apie platų judaistinių disciplinų 
ratą. Luzzato pasižymėjo išskirtiniu gebėjimu išreikšti abstrak- 
čius dalykus tauriu akademiniu stiliumi, taip pat dėstyti sudė- 
tingas sąvokas paprastiems Žmonių sluoksniams suprantama 
kalba. Jis taip pat mokėjo reikšti savo mintis įvairiomis kalbo- 
mis: tiek senosiomis, tiek naujosiomis. Vieną iš veikalų jis pa- 
rašė aramėjų kalba, kuria parašytas Zoharas. Bet įprastas jo 
raiškos būdas buvo hebrajų kalba. Jis sukūrė nemaža hebra- 
jiškų poetinių kūrinių; kai kurie eilėraščiai buvo religiniai (neiš- 
liko), o kai kuriuos pasaulietinio turinio eilėraščius jis pasky- 
rė draugams. Hebrajiškai jis taip pat sukūrė tris eiliuotas dra- 
mas. Svarbiausias jo kūrinys buvo etikos veikalas Mesillat Yes- 
harim arba Teisuolių takas, kuris aštuonioliktojo amžiaus pabai- 
goje ir bemaž visą devynioliktąjį amžių buvo įtakingiausia ir 
labiausiai Rytų Europos žydų skaitoma hebrajiška knyga“. Ar 
jis nebuvo idealaus hebrajų kalbos atgimimo pirmtakas? Tik 
ne išsilavinusiems Vokietijos žydams. Atvirkščiai: jis simboliza- 
vo visa, ko jie norėjo atsižadėti ir sunaikinti, nes Luzzato buvo 
kabalistas ir mistikas. Maža to, jis tikriausiai buvo slaptas ša- 
betajininkas ar kažkas panašaus. Jo paties prisipažinimu jį pa- 
traukė fataliai įtaigūs Natano Gaziečio veikalai, kurie galėjo 
paaiškinti viską, jei tik skaitytojas šokdavo pirmą šuolį iracio- 
nalumo link. Padujoje jis tikriausiai subūrė protingų jaunuolių 


2 anglų kalbą išvertė M. M. Kaplan. 
- 2nd ed., London, 1964. 

ratelį, kurie gilinosi į pavojingas paslaptis. Venecijos rabinai 
liepė apieškoti jo namus ir rado ženklų, liudijančių apie magi- 
ją. Vengdamas nesantaikos, jis išvyko į Amsterdamą. Tenai 
jam taip pat uždraudė užsiimti kabala. Galų gale jis išvyko į 
Šventąją žemę, kur Akroje jį užklupo maras“. Kadangi jo vardas 
buvo Mozė, tai vedęs merginą vardu Zipora jis atrodo padarė 
išvadą, kad jie du esą Mozės ir jo žmonos reinkarnacijos. Dau- 
gelis žydų rytuose jam pritarė ar bent laikė jį šventuoju. Joks 
išsilavinęs Vokietijos žydas negalėjo su tuo sutikti. Ir netgi at- 
metus jo asmenines pretenzijas, jo etikos turinys maskilimams 
vis tiek buvo nepriimtinas. Savo Teisuolių take ir vėlesniame 
veikale Da'ath Tevunot arba Pažinimo įžvalgoje jis talentingai 
apžvelgė Dievo tikslo pasaulyje ir žydų vaidmens, sandoros 
ir diasporos istoriją. Jis tiksliai nurodė, kodėl žydai gyvena 
pasaulyje ir ką jie turi daryti savo būčiai pateisinti. Jo išvada 
apie gyvenimo tikslą nepripažino kompromisų: 

Žmogiškojo individo būties esmė šiame pasaulyje yra laikytis Dievo 
duotų įsakymų, dalyvauti pamaldose ir atsispirti pagundai. Negerai, jei 
pasaulio laimė jam reikš daugiau nei paprasčiausia pagalba ir parama ta 
prasme, kad pasitenkinimas ir proto ramybė leis jam visa širdimi atsiduoti 
šiai tarnybai; ir gerai, kad visas jo dėmesys bus skirtas Sutvėrėjui - tebü- 
nie jis palaimintas — ir kad jo veiksmai, tiek maži ar dideli, turės tik vieną 
tikslą - priartėti prie Jo - tebūnie jis palaimintas - ir nugriauti visas sienas, 
ji skiriančias nuo To, kuriam jis priklauso.*! 


Jis buvo hebrajų kalba rašęs Žmogus, išdėstęs darnią, nors 
ir rūsčią filosofiją, kuri įkvėpė milijonus žydus ir net dabar 
tebėra gyvybinga judaizmo tradicija. Bet švietimo atstovams 
tai buvo prakeiksmas. Jis nesinaudojo hebrajų kalba, kad išvi- 
liotų buvusius geto žydus į šiuolaikinį pasaulį, kur jie užimtų 
padoria ir garbingą vieta, o priešingai — jis liepė žydams apsi- 


60 S. Ginzburg. The Life and Works of ris pateikia Luzzatto mokymo sant- 
M. H. Luzzatto. - London, 1931. 9! Ci-  rauka, 5-11. 
tuojama iš Marmorstein, op. cit., ku- 

sukti ir nukreipti akis į Dievą — kaip ir daré pamaldūs žydai. 
Tokia gyvoji hebrajų kalbos tradicija netilpo į švietėjų plano 
rėmus. Jų projektas suporuoti hebrajų kalbą su vokiečių neišde- 
gė. Žydai paprasčiausiai pramoko vokiečių kalbos ir asimilia- 
vosi. Maskilimai nenumatė, kad hebrajų kalba vėl grėsmingai 
įžengs į žydų gyvenimą - bet jau kaip sionizmo įrankis; tokia 
judaizmo forma jiems buvo tokia pat atgrasi kaip ir mistikų 
mesianizmas. 

Ironiška, bet devynioliktame amžiuje labiausiai sekėsi spon- 
taniškai iškilusiai jidiš — žydų kalbai. Gaila, kad maskilimai, 
kurių gebėjimas kalbėti ir rašyti vokiškai buvo jų išsilavinimo 
ir padėties požymis, tiek mažai žinojo apie ją. Ji buvo ne vien 
nusikaltėlių Žargonas, ne vien iškraipyta vokiečių kalbos for- 
ma. Pamaldiems žydams ji buvo „laikinoji kalba“ ta prasme, 
kad ji buvo nedieviška, neistorinė (žydų požiūriu). Istorijos ra- 
tui iš naujo apsisukus ir priartėjus Mesijaus amžiui, žydai tur- 
būt vėl grįš prie hebrajų kaip Toros kalbos, kuri bent dažnai 
buvo vartojama apeigose, mokslo darbuose ir visuomeninia- 
me bendrijos gyvenime. Bet kaip laikinoji kalba jidiš buvo sena, 
tokia pat sena kaip kai kurios Europos kalbos. Pirmiausia žydai 
ėmė ją vartoti remdamiesi vokiškais miestų dialektais, kada 
iš Prancūzijos ir Italijos jie persikraustė į vokiškai kalbančią 
Lotaringiją. Senoji jidiš (1250-1500) liudija pirmuosius vokiškai 
kalbančių žydų ryšius su jų slaviškais tėvynainiais, kalbančiais 
knaanic dialektu. Per 200 metų 1500-1700 m. atsirado vidurinioji 
jidiš, pamažu slavėjanti ir dialektiškėjanti. Pagaliau XVIII a. 
atsirado šiuolaikinė jidiš kalba. Jos literatūrinę formą iš pagrin- 
dų pakeitė per 1810-1860 m., pusšimtį metų, Rytų Europos 
diasporos miestuose paplitę laikraščiai ir žurnalai jidiš kalba 
ir klestinti nereliginio turinio jidiš knygų prekyba. Kalbininkai 
ir gramatikai ją sunormino. 1908 m. ji jau buvo pakankamai 
išvystyta kalba, o jos šalininkai net surengė pasaulinę jidiš kon- 
ferenciją Černovicuose. Rytų Europos žydų bendruomenei 

augant, vis daugiau žmonių kalbėjo, skaitė ir rašė ja. Mūsų 
amžiaus 4-ajame dešimtmetyje ji buvo pagrindinė maždaug 
vienuolikos milijonų Žmonių kalba. 

Jidiš buvo turtinga, gyva kalba, čiauškanti miestelėnų šnek- 
ta. Jos kilmė sąlygojo jos ribas. Joje buvo vos keli įvairius gy- 
vulius ir paukščius apibūdinantys žodžiai. Praktiškai nebuvo 
karinių terminų. Tokius trūkumus su kaupu kompensavo vo- 
kiški, lenkiški, rusiški žodžiai. Jidiš kalbai ypač sekėsi skolintis 
žodžius iš arabų, hebrajų-aramėjų kalbų, iš visų, kurios jai pa- 
kliūdavo po ranka. Kita vertus, ji įnešė naujadarų į hebrajų, 
Amerikos anglų kalbas. Tačiau pagrindinį jos privalumą sudarė 
vidinis kalbos subtilumas, ypač apibūdinant Žmonių tipus ir 
jausmus?. Tai buvo gatvių išminties, protingų beturčių kalba, 
patoso, nuolankumo, kančios kalba, atmiešta humoru, aitria 
ironija ir prietarais. Isaacas Bashevis Singeris, jos didžiausias 
ekspertas, nurodė, kad tai vienintelė kalba, kurios niekada ne- 
vartojo valdžioje esantys Žmonės. 

Jidiš buvo tikra atsigavusios žydų tautos kalba, nes ji buvo 
plačiai vartojama ir gyvybinga. XIX a. antroje pusėje ja buvo 
sparčiai kuriami pagrindiniai literatūros kūriniai - apsakymai, 
poemos, pjesės ir romanai. Bet buvo daugybė priežasčių, dėl 
kurių ji negalėjo atlikti jai skirtos užduoties. Jos vaidmuo kėlė 
aibę paradoksų. Daugelis rabinų laikė ją kalba moterims, ku- 
rios nebuvo pakankamai protingos ar išsilavinusios mokytis 
hebrajiškai. Antra vertus, vokiečių maskilimai siejo ja su or- 
todoksais, nes jos vartojimas skatino atsilikimą, prietarus ir 
iracionalumą. Pavyzdžiui, nemaža Vengrijos žydų bendruo- 
menė buityje vartojo vietinę kalbą, o jidiš jiems buvo religijos 
mokslų kalba, į kurią žydų berniukai turėjo versti iš hebrajų 
ir aramėjų kalbų, todėl ji buvo susieta su nesugadintais orto- 
doksais. Tačiau Rusijos žydų sėslumo riboje ir Austrijos Gali- 


$2 Žr. L. Rosen. The Joys of Yiddish. — 
Harmondsworth, 1971, xviff. 

cijoje ji dažnai buvo pasaulietiška kalba. XIX a. antroje pusėje 
beveik kiekviena didesnė žydų bendruomenė Rytų Europoje 
turėjo savo ateistų ir radikalų grupę, kurių maišto kalba buvo 
jidiš ir kurie skaitė jų pažiūroms artimas jidiš knygas bei pe- 
riodinius leidinius. Tačiau net Rytuose, kur jidiš buvo daugu- 
mos žydų kalba, jai nepriklausė pasaulietiškumo monopolija, 
nes politiniai radikalai vis plačiau vartojo vokiečių, o vėliau 
rusų kalbas. Nepolitiniai pasauliečiai paprastai kaip tikri maski- 
limai pirmenybę teikė hebrajų kalbai. Šią nuostatą paminėjo 
Nahumas Slouschzas, į hebrajų kalbą išvertęs Zola, Flaubertą 
ir de Maupassantą: 


Kai emancipuoti Vakarų žydai pakeitė hebrajų kalbą kita juos pri- 
glaudusios šalies kalba; kai rabinai nepasitikėjo visa savo religija, o tur- 
tingi rėmėjai atsisakė paremti literatūrą, kuriai kelias į padorią visuomenę 
buvo uZkirstas - tuomet nuo visų atsiskyręs mažo provincijos miestelio 
maskilas, „intelektualas“, lenkų mehabberas (rašytojas), niekinamas ir 
niekam nežinomas, dažnai savo pažiūrų kankinys, visa širdimi, siela ir 
galia garbingai pasišventęs tęsti literatūrines hebrajų kalbos tradicijas, 
vienintelis liko ištikimas tikrajai Biblijos kalbai iš pat pradžių.“ 

Be abejo, tai buvo tiesa, bet ir daugelis jidiš rašytojų galėjo 
taip pat atlikti herojišką-patetinį vaidmenį, pretenduodami į 
tai, jog palaiko žydų dvasią. 

Trumpai tariant, XIX a. pirmais dešimtmečiais žydų kalbi- 
nė perspektyva ir ateitis buvo paini dėl giliai įsišaknijusių isto- 
rinių ir religinių priežasčių. Ši kalbinė painiava tebuvo tik kur 
kas platesnės kultūrinės sumaišties dalis, o toji sumaištis savo 
ruožtu kilo iš pačių žydų augančios religinės sumaišties, kurią 
galima apibendrinti vienu sakiniu: ar judaizmas yra gyvenimo 
dalis, ar jo visuma? Jei tik dalis, tai galima išspręsti ginčą su 
dabartimi, bet tokiu atveju Žydai tiesiog ištirptų daugumoje 
juos supančių visuomenių; o jei visuma - tai akmens geto sie- 


63 The Renaissance of Hebrew Literature, 1743-1885. — New York, 1909, cituo- 
jama Marmonstein, op. cit. 


502 


V. EMANCIPACIJA 


nas jie bus pakeite proto getu. Tokiu atveju dauguma Zydu ver- 
čiau bėgtų iš kalėjimo ir amžiams paliktų Įstatymą. Visi mūsų 
išnagrinėti kompromisai tiesiog subyra prieš didingą tokio 
pasirinkimo logiką. 

Tad centrinis žydų keblios padėties faktas XIX a. pirmoje 
pusėje yra suderintos programos ar vieningos vadovybės ne- 
buvimas. Jei kiti prispaustieji ir maištingieji galėjo telkti savo 
jėgas Žygiuodami po nacionalizmo ir nepriklausomybės vėlia- 
va, tai Žydai buvo maištininkai be priežasties. Arba jie žinojo 
prieš ką jie maištauja - tiek prieš juos supančią priešišką visuo- 
menę, kuri nenorom suteikė jiems pilietybę, jei išvis suteikė, 
tiek prieš dusinantį getinio judaizmo glėbį - bet nežinojo kodėl. 
Vis dėlto žydų sukilimas, nors tik užsimezgęs, buvo realus, o 
atskiri maištininkai, nors ir neturėdami bendro tikslo, buvo 
grėsmingi. Apskritai jie sudarė milžinišką jėgą, linkusią tar- 
nauti tiek geriems, tiek blogiems tikslams. Iki šiol mes Zvel- 
gėme tik į vieną emancipacijos problemos pusę: kaip išsivadavę 
iš geto Žydai galėjo prisitaikyti prie visuomenės? Kita pusė 
irgi yra svarbi: kaip visuomenė galėjo prisitaikyti prie eman- 
cipuotų žydų? 

Problema buvo gigantiška, nes 1500 m. žydų visuomenė 
buvo skirta intelektualams kurti. Tiesa, jie buvo rabiniški inte- 
lektualai, tarnaujantys Dievo duotai Torai. Bet jiems buvo bū- 
dingi visi intelektualo bruožai: polinkis įgyvendinti idėjas Zmo- 
nių sąskaita, be galo išlavėję kritiniai gabumai, didelė tiek 
griaunamoji, tiek kuriamoji galia. Žydų visuomenė buvo skirta 
jiems remti. Bendruomenės rabinas paskyrimo dokumente bu- 
vo nurodomas kaip „vietos valdovas“. Kaip dvasiniam Mozės 
įpėdiniui jam tekdavo visa garbė. Jis buvo vietinis idealaus 
žydo pavyzdys. Jis buvo charizminis išminčius. Visą gyvenimą 
jis praleisdavo perprasdamas abstrakčius dalykus ir juos per- 
dirbdamas savo nuožiūra. Jis tikėdavosi ir gaudavo turtingą 
vietinių oligarchų paramą. Žydai subsidijavo savo kultūrą 

daugelį metų anksčiau, negu tai tapo įprastu gerovės pasieku- 
sios Vakarų valstybės reiškiniu. Turtingi pirkliai vesdavo išm- 
inčių dukras; puikus ješivos studentas susirasdavo turtingą 
nuotaką, kad galėtų mokytis toliau. Tad sistema, kuriai va- 
dovavo išminčių ir pirklių tandemas, greičiau perskirstyda- 
vo, o ne kaupdavo turtą. Ji taip pat sukurdavo daugybę labai 
išsilavinusių žmonių, kurie turėjo visas galimybes plėtoti savo 
idėjas. Staiga apie 1880 m. šio senovinio ir tikrai našaus socia- 
linio mechanizmo, skirto intelektualams kurti, produkcija ėmė 
keistis. Užuot liedamas visus savo gaminius į uždarą rabiniš- 
kų mokslų ratą, kur rabinai gyveno aklinai atskirti nuo likusios 
visuomenės, jis paleido reikšmingą ir vis didėjantį jų skaičių į 
platųjį pasaulį. Šio įvykio svarba sukrėtė visą pasaulio istoriją. 

Heinrichas Heine (1796-1856) yra naujo reiškinio prototi- 
pas. Jis gimė Diuseldorfe, pirklio šeimoje. Prieš penkiasde- 
šimt metų jis neabejotinai būtų tapęs rabinu ir, žinoma, neei- 
liniu Talmudo tyrinėtoju. Užuot juo tapęs, jis įpuolė į revoliuci- 
nių permainų sūkurį. Iki šešiolikos metų, visą laiką praleidęs 
gimtinėje, jis buvo priverstas kartu su šeima šešis kartus pa- 
keisti tautybę. Jo šeima buvo pusiau emancipuota. Jo motina 
Piera van Geldern rūpinosi jo pasaulietine karjera. Artėjant 
Napoleono armijai, ji regėjo savo sūnų kaip dvariškį, maršalą, 
politiką ar valdytoją; prancūzams pasitraukus, jos vaizduotėje 
jis virto verslininku milijonieriumi“. Ji pasirūpino, kad jis be- 
veik negautų žydiško išsilavinimo, išsiųsdama jį mokytis į Ro- 
mos katalikų licėjų. Heinei trūko asmeninės, religinės, rasinės 
ir tautinės savasties. Jo Zydiskas vardas buvo Chaimas. Kai jis 
buvo vaikas, jį vadino Hariu. Vėliau jis pasivadino Heinrichu, 
bet kūrinius pasirašinėjo H. Heine ir negalėjo to pakęsti, jei jam 
reikėjo parašyti pilną inicialo H. vardą“. Būdamas vaikas, jis 
gyveno valdomas Napoleono sukurtos Didžiosios Bergo kuni- 


64 L. Hofrichter. Heinrich Heine. - | mmons. Heinrich Heine: A Modern Biog- 
trans., Oxford, 1963, 1-2. 95 J. L. Sa- raphy. - Princeton, 1979, 40. 

gaikštystės, ir teigė, kad jo dvasia esanti prancūziška. Bet svar- 
biausia jo vaikystės knyga buvo didžioji Liuterio Biblija, pats 
vokiškiausias veikalas. 1831 m. jis persikėlė į Paryžių ir į Vokie- 
tiją nebegrįžo (išskyrus dvi trumpas viešnages). Bet jis niekada 
neprašė Prancūzijos pilietybės, nors ir galėjo. Visus savo kūri- 
nius rašė vokiečių kalba. Jis manė, kad vokiečiai, nors blogesni, 
yra gilesni, o prancūzai gyvena paviršiuje ir jų poezija tėra tik 
„Iškvėpintos pasukos““. 

Heines dviprasmiškumų judaizmo atžvilgiu užtektų ir iš 
tikrųjų užteko pripildyti daugelį knygų“. Jis taip ir neišmoko 
padoriai skaityti hebrajų kalba. Jis nekentė esąs žydu. Jis rašė 
apie „tris nelaimes: skurdą, skausmą ir žydiškumą“. 1822 m. 
jis trumpai bendravo su Žydų mokslo draugija, bet niekuo prie 
jos neprisidėjo. Jis netikėjo judaizmu ir regėjo jį kaip antihuma- 
nišką jėgą. Kitais metais jis rašė: „Aš pripažįstu, kad su entuziaz- 
mu palaikysiu žydų teises ir jų pilietinę lygybę, ir blogais lai- 
kais, kurie neišvengiamai ateis, vokiška šutvė išgirs mano balsą, 
kuris nugriaudės po vokiečių aludžių ir rūmų skliautais. Tačiau 
bet kokios pozityviosios religijos prigimtinis priešas niekada 
negins tos religijos, kuri pirmoji išvystė priekabių paiešką Zmo- 
nėse, kas dabar mums sukelia tiek skausmo"9. Bet atmetęs 
talmudinį judaizmą, jis niekino ir naują reformuotojų versiją. 
Reformuotojai buvo „pedikiūrininkai, bandę išgydyti judaizmo 
kūną nuo šlykščios odos ataugų nuleisdami kraują, bet dėl jų 
nerangumo ir lipnių racionalizmo tvarsčių, Izraelis mirtinai 
nukraujuos [...] mes daugiau neturėsime jėgų nešioti barzdą, 
pasninkauti, nekęsti ir ištverti nekenčiant; toks yra mūsų Refor- 
mos motyvas“. Visa jų „mankšta“, paniekinamai sakė jis, siekia 
paversti „mažą protestantišką krikščionybę žydų kompanija. 
Iš Dievo Avinėlio vilnos jie gamins talitus, iš mūsų protėvių 
66 Ibid., 171. *7 Svarbiausia knyga yra ism. — Oxford, 1983. 99 1823 m. rugp- 


S. S. Prawer. Heine's Jewish Comedy: A  jücio 23 d. Heines laiškas Mozei Mo- 
Study of his Portraits of Jews and Juda- — seriui; cituojamas Sammons, op. cit. 

Šventosios Dvasios - liemenes, o iš mūsų krikščioniškos mei- 
lės — apatines kelnaites; paskui jie bankrutuos, o jų įpėdiniai 
vadinsis: Dievas, Kristus & Co"9. 

Bet jei Heine nekentė tiek žydų ortodoksų, tiek reformuo- 
tojų, tai jo neapykanta maskilimams buvo dar stipresnė. Jis laikė 
juos krikšto siekiančiais karjeristais. Jis pastebėjo, kad keturi 
iš šešių Mendelssohno vaikų atsivertė į krikščionybę. Pastarojo 
dukters Dorothėjos antrasis vyras buvo Friedrichas Schlege- 
lis; ji virto katalike reakcioniere. Vaikaitis Feliksas tapo iškiliu 
krikščioniškos muzikos kompozitoriumi. Tikriausiai nepagrįs- 
tai, bet Heinei priskiriamas posakis, kad „pats žydiškiausias 
Meldelssohno poelgis yra tas, kad jis tapo krikščioniu“. Bet jis 
tikrai pasakė: „Jei man būtų tekus laimė būti Mozės Mendels- 
sohno vaikaičiu, aš tikriausiai nebūčiau pasinaudojęs savo ta- 
lentu sukurti muziką Avinélio 3lapinimuisi"?. Eduardui Gansui 
atsivertus, Heine jį pasmerkė kaip „niekšą“, nusikaltėlį, išdavi- 
ką, blogesnį už Burkė (Heines nuomone, didžiausią išdaviką, 
išdavusį revoliucijos reikalą). Ganso krikštą jis paminėjo sarkas- 
tiška poema An einem Abtrunnigen, „Atskalūnui“. 

Bet pats Heine buvo tapęs protestantu tik kelis mėnesius 
prieš tai, praėjus trims dienoms po daktarinės disertacijos. Jis 
vadovavosi visiškai žemiškomis nuostatomis. 1822 m. rugpjū- 
čio įstatymas žydus pašalino iš valstybinių universitetų postų - 
sprendimas buvo konkrečiai nutaikytas prieš Gansą. Po dešim- 
ties metų Heine gynė savo protestantizmą kaip „protestą prieš 
neteisybę“, kaip „kovingą entuziazmą, privertusį mane daly- 
vauti kovoje prieš karingą Bažnyčią“. Tai buvo nesąmonė, nes 
jis taip pat teigė, kad protestantizmo dvasia apskritai yra nereli- 
ginga: „Žydintys kūnai Titiano paveiksluose - štai visas pro- 
testantizmas. Veneros klubai yra kur kas svarbesni negu Vo- 


6? 1823 m. balandžio 1 d. Heines laiš- nes laiškas Ferdinandui Lassalle'iui; 
kas Immanueliui Wohlwillui; cituoja-  cituojam ibid. 
ma ibid. 7? 1846 m. vasario 11 d. Hei- 

kietijos vienuolio tezės, prikaltos prie Wittenbergo bažnyčios 
durų“. O krikšto metu jis rašė savo draugui Mozei Moseriui: 
„Man nepatiktų, jei mano krikštą matytum palankioje šviesoje. 
Aš galiu tave patikrinti, kad jei mūsų įstatymai būtų leidę vogti 
sidabrinius šaukštus, aš to nebūčiau padares"".. Jo frazė, kad 
krikštas „yra bilietas į Europos kultūrą“ liūdnai pagarsėjo”. 

Kodėl gi Heine įžeidinėjo Gansą už tai, ka ir pats padarė? 
Jokio tinkamo paaiškinimo nėra. Heine kentėjo nuo pražūtin- 
gos ligos, veikiai tapusios įprastu išsilaisvinusių ir atskalūniš- 
kų žydų reiškiniu: ypatingos formos neapykantos pačiam sau. 
Puldamas Gansą, jis puolė save. Vėliau jis sakydavo, kad gailisi 
pasikrikštijęs, kad krikštas nesukūrė jam materialios gerovės. 
1835 m. jis melavo sakydamas, jog niekada nekėlė kojos į sina- 
goga. Jis troško atsižadėti savo žydiškumo, o jo žydiška neapy- 
kanta sau paskatino jį parašyti daug antisemitinių pastebėjimų. 
Jo ypatingas taikinys buvo Rothschildų šeima. Jis kaltino juos 
teikiant paskolas reakcingoms didžiosioms valstybėms. Bent 
tai buvo jo garbinga priežastis juos užsipulti. Bet nuodingiau- 
sias pastabų strėles jis nukreipė į baroną James de Rothschildą 
ir jo žmoną, kuri jį itin dosniai globojo Paryžiuje. Jis tvirtino 
matęs, kaip biržos makleris lenkėsi prieš barono naktipuodį. 
Jis vadino jį „ponu von Shylocku Paryžiuje“. Jis sakydavo: „Yra 
tik vienas Dievas — turtas, o Rothschildas - jo pranašas“. Jis 
rašė, kad Talmudo, kadaise buvusio vieninteliu žydų ginklu 
prieš Romą, daugiau nereikia, nes kiekvieną metų ketvirtį po- 
piežiaus nuncijus turėdavo sumokėti baronui Jamesui palū- 
kanas už paskolą. Tokios kalbos jam nesutrukdė iš Rothschildų 
gauti nemažai pinigų ar girtis, kad jo santykiai su jais (jo Zo- 
džiais tariant) yra famillionaire“ (artimi). 

Tiesą pasakius, Heine tikėjosi, kad turtingi žydai jį išlaikys, 
71 1825 m. gruodžio 14. Heines laiškas liche Werke, 7 vols. - Leipzig and Vien- 


Moseriui, cituojamas Hofrichter, op. na 1887-90, vii 407. 7° Sammons, op. 
cit., 44. 7? E. Elster (ed.). Heines samt- cit., 249-50. 

nors jis buvo ne rabinu mokinys, o pasaulietinis inteligentas. Jo 
tėvas buvo niekam tikęs verslininkas; šiaip ar taip, savo paties 
pastangomis jis nedaug ką pešė. Tad jis nuolatos priklausė 
nuo savo dėdės Solomono Heines, Hamburgo bankininko, vie- 
no iš turtingiausių žmonių Europoje. Heinei visados reikėjo 
pinigų, kad ir kiek jis jų gautų. Jis netgi nepasikuklino kasmet 
gauti iš Liudviko Pilypo vyriausybės 4 800 frankų slaptą pen- 
siją. Bet paprastai savo prašymais jis nesidrovėdamas kamuo- 
davo savo dėdę Solomoną: „Didžiausias jūsų privalumas“, — 
jis rašė jam 1836 m., - „yra tas, kad jūs nešiojate mano pavar- 
dę“. Dėdė skeptiškai vertino Heines nuopelnus, sakydamas: 
„Jeijis būtų ko nors išmokęs, jam nereikėtų rašyti knygų“. Jis 
manė, kad jo sūnėnas yra šiek tiek šnoreris, profesionalus žydų 
elgeta, bet būdamas ištikimas senovinei tradicijai, jis mokėjo. 
1844 m. jam mirus, Heine gavo dėdės palikimą, bet su sąlyga, 
jei poetas nepuldinės nei jo, nei jo šeimos. Suma buvo mažesnė 
nei ta, kurios tikėjosi Heine, tad jis pradėjo užsitęsusį bylinė- 
jimąsi dėl testamento su Solomono sūnumi?“. 

Tokia buvo aplinka, kurioje vystėsi nepaprastas Heines ta- 
lentas. 2-ajame dešimtmetyje jis pralenkė Byroną kaip Europos 
garsiausias poetas. Lemiamas posūkis į šlovę įvyko 1827 m. 
jam išleidus Buch der Lieder, kurioje buvo įdėti tokie garsūs ly- 
riniai eilėraščiai kaip Lorelei ir Auf Flugeln des Gesanges („Ant 
dainos sparnų“). Vokiečiai pripažino jį didžiausiu rašytoju nuo 
Goethes laikų. Jam įsikūrus Paryžiuje, jis buvo šlovinimas kaip 
Europos kultūros herojus. Jo proza buvo tokia pat puiki ir po- 
puliari kaip ir jo poezija. Jis parašė žavių kelionių apybraižų. 
Prancūzų literatūroje jis iš esmės sukūrė naują žanrą - trumpą 
esė arba feljetoną. Nemaža savo energijos jis iššvaistė pasiutu- 
siems ginčams ir žudančioms charakteristikoms, kuriomis jis 
išliedavo neapykantą pačiam sau (ar kaip tai pavadintume), ir 


74 Ibid., 288. 

kurios: buvo tokios ekstravagantiškos, kad paprastai sukelda- 
vo užuojautą aukai. Bet jo šlovė neblėso ir vėliau. Jis užsikrėtė 
venerine stuburo smegenų liga, ir paskutinį gyvenimo dešimt- 
metį praleido prikaustytas prie lovos. Bet jo paskutinės poe- 
mos buvo puikios kaip niekada. Be to, jo lyrika tobulai atitiko 
naują vokiečių dainų meną, užplūdusį Europą ir Šiaurės Ame- 
riką, tad visi geriausi kompozitoriai, pradedant Schubertu, 
Schumannu ir kitais, kūrė jo eilėms muziką. Niekas, ypač vokie- 
čiai, negalėjo pabėgti nuo Heines, nes jo eilės jiems žadino ne- 
nugalimus prisiminimus. Dar jam gyvam esant, jo kūriniai vo- 
kiečių mokyklose buvo skaitomi kaip mokykliniai tekstai. 
Nemaža vokiečių negalėjo sutikti, kad šis žydas turi tokią 
tobulą klausą vokiečių kalbai. Jie bandė apkaltinti jį „Žydišku 
paviršutiniškumu“, priešindami jį tikrajam vokiečių nuodugnu- 
mui. Šis kaltinimas neprigijo. Buvo aišku kaip diena, jog tai 
melas. Atrodė, tarsi itin subtilus talentas kartų kartas glūdėjo 
getuose, kaskart įgydamas vis stipresnį genetinį kodą, ir stai- 
giai prasiveržęs į viršų, aptiko XIX a. pradžios vokiečių kalbą 
kaip savo tobulą instrumentą. Dabar nusistovėjo požiūris, kad 
žydą ir vokietį sieja ypatingas protinis ryšys. Vokietijos žydas 
buvo naujas Europos kultūros reiškinys. Vokiečių antisemitams 
jis įvarydavo beveik nepakeliamą galvos skausmą, o jo vardas 
buvo Heine. Jie negalėjo nuneigti jo genijaus; jo raiška vokiečių 
kalboje buvo nepakenčiama. Jo dvasios dvelksmas pačiame 
vokiečių literatūros centre varė nacistus į aklą įtūžį ir į vaikiš- 
ko vandalizmo protrūkius. Jie uždraudė visas jo knygas, bet 
negalėjo išimti jo poemų iš antologijų ir buvo priversti spaus- 
dinti jas kaip „nežinomo autoriaus“ kūrinius, nors kiekvienas 
mokinys žinojo, kad tai melas. Jie pagrobė jo statulą, kuri ka- 
daise priklausė Austrijos imperatorienei Elzbietai ir naudojo 
kaip taikinį pratyboms. Hitleriui asmeniškai įsakius, jo kapas 
Montmartre'o kapinėse 1941 m. buvo sunaikintas. Jokio skir- 
tumo. Per pastaruosius keturiasdešimt metų Heines kūrybą 

visi, ypač vokiečiai, aptarinėjo itin plačiai ir aršiai — labiau nei 
kokį nors kitą autorių. 

Reikalaujant Metternichui, Heine taip pat buvo uždraustas 
dar būdamas gyvas - ne kaip žydas, bet kaip maištininkas. 
Tai buvo kitas paradoksas - tipiškas žydų paradoksas. Nuo 
pat išsivadavimo laikų žydus kaltino ir už tai, kad jie stengia- 
si įsiteikti plačiajai visuomenei, įsiskverbti į ją ir ją užvaldyti, 
ir už tai, kad jie stengiasi ją sunaikinti iki pašaknų. Abu kalti- 
nimai turėjo kruopelę tiesos. Šis atvejis tinka Heines šeimai. 
Heines šeima buvo daugiausiai titulų pelniusi šeima Europo- 
je, teisingiau, antra po Rothschildų, kurie gaudavo pusės tuzi- 
nų karalysčių ir imperijų titulus. Heines brolis Gustavas buvo 
įšventintas į riterius ir tapo baronu von Heine-Geldernu. Jo 
brolis Maximilianas vedė rūmų aristokrato atžalą ir ėmė vadin- 
tis von Heine. Jo sesers sūnus tapo baronu von Embdenu. Jos 
duktė ištekėjo už italų kunigaikščio. Viena iš Heines artimų 
giminių tapo princese Murat, kita ištekėjo už Monako kuni- 
gaikščio“. Pats Heine buvo naujo žmogaus Europos literatūroje 
ir prototipas, ir archetipas: radikalus žydų literatas, negailintis 
savo gabumų, reputacijos ir populiarimo pasitikėjimui įsigalėju- 
sia sistema sumažinti. 

Požiūrį į Heinę kaip į amžiną radikalą reikia griežtai per- 
sijoti. Bent asmeniškai jis visada skyrė pažangiuosius literatus 
kaip jis pats nuo niūrių politinių progresistų. Jis nekentė jų 
puritonizmo. Vienam iš jų jis rašė: „Jūs reikalaujate paprastų 
rūbų, saikingų įpročių ir nerafinuotų malonumų; antra ver- 
tus, mes reikalaujame nektaro ir ambrozijos, purpurinių ap- 
siaustų, prašmatnių kvepalų, geidulingumo ir prabangos, kva- 
tojančių nimfų šokių, muzikos ir komedijų“. Metams bėgant, 
jo konservatyvumas augo, ir viename privačiame laiške Gus- 
tavui Kolbui 1841 m. jis rašė: „Aš gerokai baiminuosi proleta- 


75 Ibid., 25-26. 79 Ibid., 166. 

rų valdymo žiaurumo, ir prisipažinsiu jums, kad ši baimė pa- 
vertė mane konservatoriumi“. Kada jo ilga ir paskutinė nega- 
lia prikaustė jį prie lovos, kurią jis vadino „mano čiužinys - 
kapas“, jis grįžo prie tam tikros formos judaizmo. Iš tikrųjų jis 
primygtinai rašė (žinoma, meluodamas): „Aš neslėpiau savo- 
jo judaizmo, prie kurio aš negrįžau, nes niekada nebuvau jo 
palikęs“ (1850). Jo paskutinės ir geriausios poemos Romanzero 
(1851) ir Vermischte Schriften (1854), liudija jį grįžus prie religi- 
nių temų, kartais nuspalvintų judėjiška nuotaika. Kaip tūks- 
tančiai gabių žydų iki jo ir po jo, jis siejo graikišką proto nuoty- 
kių dvasią su sveikata ir jėga, o amžius ir skausmas grąžino jį 
prie paprasto tikėjimo. „Daugiau aš nesu,“ - rašė jis vienam 
draugui, - „uolus, gerai įmitęs graikas, besišypsantis iš rūška- 
nų nazariečių. Aš esu tik mirtinai sergantis žydas, išsekęs nelai- 
mės vaizdas, nelaimėlis.“ Arba vėl: „Pasibodėjęs ateistine filo- 
sofija, aš grįžau prie kuklaus paprasto žmogaus tikėjimo“. 

Vis dėlto Heines viešasis įvaizdis buvo stulbinančiai radika- 
lus, ir didžiąja dalimi toks išliko iki šiol. Europos intelektualų 
būsimoms kartoms jo gyvenimas ir kūryba buvo laisvės poema; 
o Žydams jis pateikė pažangią Prancūzijos tradiciją kaip tikrą 
pasakojimą apie Žmonijos pažangą, kurios turi siekti visi talen- 
tingi vaikinai ir merginos, kad savo laiku nužengtų į priekį dar 
viena ar keliom myliom toliau. Jis bemaž viešai paskelbė savo 
tikėjimą, kai rašė: 

Laisvė yra mūsų nauja religija, mūsų laikų religija. Jei Kristus nėra 
šios religijos Dievas, tai vis dėlto jis yra jos vyriausiasis kunigas, o jo 
vardas palaimintai Zéri apaštalų širdyse. Bet prancūzai yra naujos religi- 
jos išrinktieji, jų kalba yra parašytos pirmosios evangelijos ir dogmos. 
Dabar Paryžius yra Naujoji Jeruzalė, Reinas - Jordanas, skiriantis šventą 
laisvės kraštą nuo filistiečių šalies. 

Kurį laiką Heine tapo - ar manė tapęs - Saint-Simono moki- 
niu. Heinei netrūko hipiškų nuotaikų, noro sublizgėti: „gėlės 


77 Ibid., 308. 

ir lakštingalos glaudžiai siejasi su revoliucija,“ - rašė jis, cituo- 
damas Saint-Simono posakį: „Ateitis priklauso mums“. Heine 
niekada nesusaistė savęs kokia nors konkrečia revoliucinio so- 
cializmo teorija; bet Paryžiuje jis draugavo su daugeliu asmenų, 
bandančių tokią sugalvoti. Dauguma jų buvo žydiškos kilmės. 
Vienas jų buvo Karlas Marxas, 1843 m. atvykęs į Paryžių. 
Jis dirbo radikalios pakraipos Kelno laikraščio Rheinische Zei- 
tung redaktoriumi, kurį 1843 m. padėjo įsteigti žydų socialistas 
Moses Hessas (1812-1875). Jis gyvavo tik penkiolika mėnesių, 
kol jį numarino Prūsijos vyriausybė, ir Marxas prisijungė prie 
Hesso Paryžiaus tremtyje. Bet tarp abiejų socialistų buvo ne- 
daug bendra. Hessas buvo tikras žydas, kurio radikalizmas 
įgavo žydų nacionalizmo ir galiausiai sionizmo formas. Mar- 
xas, atvirkščiai, išvis nebuvo įgijęs žydiško išsilavinimo ir nie- 
kada jo nesistengė įsigyti. Paryžiuje jis susidraugavo su Heine. 
Jie kartu kūrė poeziją. Heine išgelbėjo Marxo kūdikio Jennie 
gyvybę, kai ją ištiko traukuliai. Liko tik keletas jų laiškų, tik- 
riausiai jų buvo daugiau“. Heines pašaipa, kad religija yra 
„dvasinis opiumas“ tapo Marxo frazės „liaudies opiumas“ šal- 
tiniu. Bet nuostata, kad Heine buvo Marxo-Kristaus Jonas 
Krikštytojas, paplitusi tarp vokiečių tyrinėtojų šeštame šio am- 
žiaus dešimtmetyje, yra absurdiška. Juos skyrė neperžengiama 
temperamentų praraja. Pasak Arnoldo Ruges, Marxas saky- 
davo Heinei: „Baik vieną kartą tas nepabaigiamas dejones apie 
meilę ir parodyk lyrikams kaip tai reikia daryti - su rimbu"^. 
Būtent to ir bijojo Heine: „[Socialistų] ateitis,“ — rašė jis, - „tren- 
kia botagais, krauju, bedievyste ir begale muštynių“; „su dre- 
buliu ir baime aš galvoju apie laikus, kada griovėjai ateis į val- 
džią“. Jis atsižadėjo „savo užsispyrusio draugo Marxo“ kaip 
vieno i$ „bedieviškų dievuku". 
78 Apie jų santykius žr. Raddatz, op. wechsel und Tagebuchblatter aus der Jah- 


cit., 42-43; Sammons, op. cit., 260ff. ren 1825-1880. — Berlin, 1886, ii 346. 
7? P. Nerrlich (ed.). Arnold Ruges Brief- 

Šiuos du vyrus vienijo ju nepaprastas gebėjimas nekęsti, 
kurį jie išreikšdavo ne tik tulžingai užsipuldami savo priešus, 
bet (turbūt tyčia) ir draugus bei globėjus. Tai buvo neapykantos 
sau dalis, bendra žydų atskalūnų ypatybė. Marxas šia savybe 
net lenkė Heinę. Jis stengėsi išmesti judaizmą iš savo gyveni- 
mo. Heinę smarkiai sujaudino 1840 m. žiaurumai Damaske, o 
Marxas visą gyvenimą sąmoningai stengėsi neparodyti nė men- 
kiausios užuojautos dėl neteisybės, vykdomos žydų atžvilgiu““. 
Nors Marxas neišmanė judaizmo, nekyla jokių abejonių dėl jo 
žydiškumo. Kaip Heinę ir visus kitus, jo pažangos sampratą 
giliai įtakojo Hegelis, bet jo samprotavimai apie istoriją kaip 
apie pažangią ir varomąją Žmonių visuomenės jėgą, kurią val- 
do geležiniai dėsniai (ateistinė Tora) yra neišdildomai Zydiski. 
Jo komunizmo tūkstantmetė era tvirtai glūdi žydų apokalip- 
sėje ir mesijizme. Jo valdymo samprata buvo katedokratiška. 
Valdyti revoliuciją dera elitinei inteligentijai, kuri mokėsi iš 
knygų ir perprato istorijos dėsnius. Jie sudaro vadinamąją „va- 
dybą“, direktoratą. Proletariatas, „žmonės be lėšų“, yra tik 
įrankis, kurio pareiga - paklusti; kaip Ezra jis laikė juos neiš- 
manančius Įstatymo, tiesiog prasčiokais. 

Marxo metodologija taip pat buvo išvien rabiniška. Visas 
savo išvadas jis sėmėsi tik iš knygų. Jis niekada nebuvo įkėlęs 
kojos į jokį fabriką ir atmetė Engelso pasiūlymą ten nueiti. 
Kaip Vilniaus Gaonas jis užsidarė su tekstais ir sprendė visa- 
tos paslaptis savo darbo kambaryje. Jo paties žodžiais tariant, 
jis buvo „knygų rijimo mašina“*!. Savo darbą jis vadino moks- 
liniu, bet jis buvo ne ką moksliškesnis už teologiją. Jo tempera- 
mentas buvo religinis, ir jis visiškai nemokėjo objektyviai, em- 
piriškai tyrinėti. Jis tiesiog nagrinėjo bet kokią medžiagą, ieško- 
80 R. S. Wistrich. Revolutionary Jews  meryje, kartais cituojamas šiam teigi- 
from Marx to Trotsky. - London, 1976,  niui paneigti, iš esmės jį patvirtina. 
40, rodo, kad Marxo straipsnis apie Je- *! 1868 m. balandžio 11 d. laiškas En- 


ruzalę, atspausdintas 1854 m. balan-  gelsui. Karl Marx-Friedrich Engels Wer- 
džio mėn. New York Daily Tribune nu- ke. - East Berlin, 1956-1968, xxxii 58. 

damas įrodymų savo iš anksto sugalvotoms išvadoms, kurių 
dogmiškas pobūdis priminė rabinų ir kabalistų dogmatizmą. 
Jo išvadas taikliai apibendrino Karlas Jaspersas: 

Marxo raštų kalba nėra tyrinėtojo kalba [...] jis necituoja pavyzdžių 
ar nepateikia faktų, prieštaraujančių jo teorijai, bet tik tuos, kurie aiškiai 
paremia ar pagrindžia tai, ką jis laiko nenuginčijama tiesa. Toks požiūris 
primena gynybą, o ne tyrimą. Ginamasis teiginys, skelbiamas tobula tie- 
sa su tikinčiojo, o ne kokio mokslininko įkarščiu.*? 

Atmetus abejotiną dokumentavimą, Marxo teorijos apie 
istorijos vyksmą, klases, gamybą ir jos plėtrą ne itin skiriasi 
nuo Lurijos kabalistinės Mesijo amžiaus teorijos, ypač nuo Na- 
tano Gaziečio pataisytos redakcijos, kuriai padedant, galima 
suderinti visus teorijai neparankius faktus. Trumpai tariant, ji 
yra ne mokslinė teorija, o protingas žydiškų prietarų vedinys. 

Be to, pinigų klausimu Marxas buvo amžinas rabinų moki- 
nys. Jis tikėjosi, kad jo mokslus pirmiausia finansuos šeima, 
paskui Engelsas, pramonininko sūnus; taip liudija ir jo begali- 
niai kaulijančio „šnorerio“ laiškai. Bet kaip ir daugumas moky- 
tų rabinų, jis mokslų neužbaigė. Išspausdinęs pirmą Kapitalo 
tomą, jis negalėjo sutelkti likusios medžiagos į darnią visumą, 
ir paliko savo popierius visiškai jų nesutvarkęs. Vėliau Engel- 
sas juos sutvarkė ir išleido antrą ir trečią tomus. Tad didysis 
Istorijos Dėsnio komentaras baigėsi painiava ir abejonėmis. 
Kas atsitiktų atėjus Mesijui, kai „savininkai yra eksproprijuoti"? 
Marksas negalėjo pasakyti; jis nežinojo, bet vis tiek pranašavo 
Mesijo revoliuciją: 1849 m., 1850 m. rugpjūtį, 1851 m., 1852 m., 
nuo 1852 m. lapkričio iki 1853 m. vasario, 1854 m., 1857 m., 
1858 m., 1859 m.“ Jo vėlesnioji kūryba, kaip ir Natano Gazie- 
čio, buvo daugiausia komentarai Mesijo delsimui paaiškinti. 

Marxas buvo ne tik žydų mąstytojas, jis taip pat buvo an- 
tižydiškas mąstytojas. Tai paradoksas, turėjęs tragiškai rimtų 


82 K. Jaspers. ‘Marx und Freud’, Der datz, op. cit. 9* Nuorodoms žr. Rad- 
Monat, xxvi, 1950, cituojamas Rad- datz, op. cit., 143. 

pasekmių marksizmo raidai ir jo baigčiai Sovietų Sąjungoje 
bei jo padariniams. Markso antisemitizmo šaknys yra gilios. 
Mes jau matėme, kokį vaidmenį antižydiška polemika turėjo 
Švietimo epochos rašytojų, tokių kaip Voltaire'as, darbuose. Ši 
tradicija išsiliejo į dvi sroves. Viena iš jų buvo Vokietijos „idea- 
listų“ srovė, eidama per Goethę, Fichtę, Hegelį ir Bauerį, iš 
kiekvieno įgydavo vis daugiau antižydiškų bruožų. Kita buvo 
Prancūzijos socialistų srovė. Ji susiejo žydus su pramonės revo- 
liucija, prekybos ir materializmo suklestėjimu, kuris paženklino 
devynioliktojo amžiaus pradžią. 1808 m. Francois Fourier išs- 
pausdino knygą, kurioje prekybą apibūdino kaip „viso blogio 
šaltinį“, o žydus - „įsikūnijusia prekyba““**. Pierre-Joseph Prou- 
dhon žengė dar toliau, apkaltinęs žydus tuo, „kad visoje Euro- 
poje tiek stambioji, tiek smulkioji buržuazija tapo panaši į juos“. 
Žydai yra „nedraugiška rasė, užsispyrusi, pragariška... žmoni- 
jos priešė... Mes turime grąžinti ja į Aziją arba sunaikinti“. 
Fourrier sekėjas, Alphonse'as Toussenelis redagavo antisemi- 
tinį žurnalą Phalange ir 1845 m. išleido pirmą normalios apim- 
ties knygą, puolančią žydus kaip prekybos sąmokslininkų tink- 
la, apraizgiusį žmoniją: Les Juifs: rois de l'époque: histoire de la 
féodalité financiére. Per vėlesnius keturis dešimtmečius ji tapo 
pagrindiniu antisemitizmo literatūros šaltiniu. 

Marxas perėmė abi sroves, papildomai įliedamas savo 
drumstus sielvarto vandenis. Istorikas Robertas Wistrichas, 
nagrinėdamas žydus revoliucionierius, kai kurių iš jų neapy- 
kantą sau supranta kaip įtūžį labai protingų, nustumtos mažu- 
mos narių; jiems visuomenė nesuteikė padėties ir nepripažino 
jų nuopelnų. Švietimo mąstytojai, ir prancūzai, ir vokiečiai, tei- 
gė, kad tik išnaikinus nemalonius judaizmo bruožus galima 
emancipuoti žydus: diskriminuojami žydai su tuo sutiko, ir to- 
84 E, C. Fourier. Thėčorie des quatres  semitism. - trans., London, 1970. 


mouvements. - Paris, 1808; apie Fou- — 95 Carnets. - Paris, 1961, ii 23, 337. 
rier Zr. L. Poliakov. History of Anti- 

dėl dažniau nukreipdavo savo įsiūtį į nepasikeitusius žydus 
nei į tuos, kurie juos persekiojo“. Neapykanta sau susikoncent- 
ravo į geto žydą, kuris iš tikrųjų buvo antisemitinis archeti- 
pas. Heine, mažai žinojęs apie tikrąjį žydų gyvenimą, užplūdus 
neapykantos sau priepuoliui, vartojo visas jam Žinomas anti- 
semitines klišes. Marxas, žinojęs dar mažiau, pasiskolino keiks- 
mus tiesiai iš nežydiškų studentų kavinių, o paskui jie abu nau- 
dojosi geto karikatūromis apšaukti išsilavinusiems ir krikšty- 
tiems žydams, ypač tokiems pažangiems draugams kaip ir jie 
patys. Vieną iš pikčiausių ir beveik nesuprantamų protrūkių 
Heine nukreipė prieš Ludwiga Bórne (1786-1837), gimusį su 
Lob Barucho pavarde, krikštytą žydą, radikalių pažiūrų rašyto- 
ją, kurio priešistorė ir pažiūros buvo panašūs į Heines". Marxas, 
regis, šį įprotį perėmė iš Heines“'. Pats stengdamasis kai tik 
galima paslėpti savo žydišką kilmę, jis nuolat puolė žydus opo- 
nentus už tą pačią ydą. „Kodėl“, - klausė jis, - „Josephas Moses 
Levy, Londono Daily Telegraph savininkas ir krikštytas žydas“, 
siekia „pakliūti tarp anglo-saksu rasės atstovų [...] nors moti- 
na gamta absurdiškai didelėmis raidėmis užrašė jo geneologiją 
tiesiai jam ant veido?'*? 

Tačiau baisiausias Marxo neapykantos sau protrūkis buvo 
nukreiptas prieš savo draugą socialistą Ferdinandą Lassale'į 
(1825-1864), Vroclavo žydą, kuris pakeitė savo pavardę į La- 
sal, prancūzų revoliucionieriaus garbei, ir tapo Vokietijos so- 
cializmo, kaip masių sąjūdžio, steigėju. Jo tikrieji pasiekimai 
šioje srityje buvo kur kas reikšmingesni nei Marxo. Nežiūrint 
to, o galbūt dėl to, Marxas jį nepaprastai plūdo savo laiškuose 
Engelsui. Marxas pravardžiavo jį „Baronu Iciku“, „žydų juoda- 
snukiu“. Jis laikė jį Lenkijos žydu, o (jo žodžiais tariant) „Len- 
86 Wistrich, op. cit., 6ff. 9" Apie Bórne N. Reeves, 'Heine and the Young Marx’, 
žr. O. Figes, ‘Ludwig Bórne and the Oxford German Studies viii, 1972-1973. 
Formation of a Radical Critique of Ju- — 9? Herr Vogt. - London, 1860, 143-144; 


daism', Leo Baeck Institute Year Book. - cituojama Wistrich, op. cit. 
London, 1984. 88 Žr. Prawer, op. cit.; 

kijos Žydai yra pati niekšiškiausia rasė“??. 1856 m. kovo 7 d. 
Engelsas rašė Marxui: „[Lassale'is] iš tikrųjų yra slavų paribio 
žydas ir visada noriai panaudodavo partinius reikalus savo 
asmeniniams reikalams. Šlykštu žiūrėti, kaip jis visą laiką bando 
prasimušti į kilmingųjų pasaulį. Jis yra purvinas žydas, be- 
sislepiantis už briliantino ir spindinčių deimantų”. Puldamas 
Lassall'io žydiškumą, Marxas nesikuklino pavartoti seniausią 
antisemitinį šmeižtą, pavyzdžiui, 1861 m. gegužės 10 d. jis rašė 
Pngelsul; Sant api Tasane I Lozonu; tai P peius savo 3 
Egipto buvo ne kas kita kaip istorija, kurią Manetonas mini 
kaip ,raupsuotuju" tremtį i$ Egipto. Šiems raupsuotiesiems 
vadovavo Egipto žynys Mozė, todėl raupsuotasis Lozorius 
yra tipiškas žydo prototipas, o Lassalle'is - tipiškas raupsuo- 
tasis"?. Arba vel 1862 m. liepos 30 d. laiške: „Dabar man aišku 
kaip dieną, kaip rodo jo galvos forma ir ševeliūra, kad jis yra 
kilęs iš negrų, prisidėjusių prie Mozės šiam bėgant iš Egipto 
(arba jo motina ar senelė iš tėvo pusės buvo ištekėjusi už neg- 
ro). Ši negriško žydo ir vokiečio sąjunga neišvengiamai pagim- 
dė nepaprastą hibrida"*. 

Marxo asmeniškas antisemitizmas, nors savaime ir nepri- 
imtinas, tikriausiai būtų suvaidinęs ne didesnį vaidmenį jo kū- 
ryboje kaip ir Heinės, jei nebūtų buvęs nuoseklaus teorinio 
antisemitizmo dalis, kuriuo Marxas, priešingai nei Heine, gi- 
liai tikėjo. Tiesą pasakius, nesumeluotume pasakę, kad Marxo 
komunizmo teorija buvo jo teorinio antisemitizmo gaminys. 
Spinoza pirmas parodė, kaip judaizmo kritiką galima panau- 
doti darant radikalias išvadas apie pasaulį. Jo pavyzdžiu sekė 
prancūzų švietėjai, nors jų judaizmo traktavimas buvo prie- 
šiškas, o gaidelé - rasistinė. Radikalūs vokiečių rašytojai at- 
sidėję gliaudė mintį, kad „žydų problemos“ sprendimas gali 


*0 K. Marx. Neue Rheinische Zeitung, 29 III. — Berlin, 1930, 122. °? Marx-En- 
April 1849. °! Marx-Engels Works, ii gels Werke, xxx 165. °” Ibid., 259. 

būti būdas iššifruoti Žmonijos problemas. XIX a. 2-ame ir 3-ia- 
me dešimtmetyje tokį socializmo kelią pasirinko daug kartų 
išplūstas Ludwigas Börne”%. 1843 m. Bruno Baueris, kairiųjų he- 
gelininkų antisemitinis vadovas, išspausdino esė, reikalauda- 
mas, kad žydai visiškai atsisakytų judaizmo, o jų prašymą dėl 
vienodų teisių paverstu visuotine kampanija už Žmonių išlaisvi- 
nima tiek nuo religijos, tiek nuo valstybės tironijos“. 

Marxas atsiliepė į Bruno veikalą dviem esė, išspausdinto- 
mis Deutsch-Franzósische Jahrbucher 1844 m., tais pačiais metais, 
kada Disraelis išspausdino Tankredą. Jos vadinosi „Žydų klausi- 
mu“. Marxas visiškai priėmė nuožmiai antisemitinį Bauerio 
svarstymų kontekstą, jo nuomone parašytų „su drąsa, įžvalga, 
sąmoju ir išsamia kalba, kuri tiek tiksli, tiek veržli ir prasmin- 
ga“. Jis pritardamas citavo Bauerio piktai perdėtą tvirtinimą, 
kad „žydas nulemia visos (Austrijos) imperiją savo pinigų ga- 
lia... [ir] nulemia Europos likimą“. Skirtumas buvo tas, kad jis 
atmetė Bauerio tikėjimą, jog sociali žydo prigimtis buvo religinės 
kilmės ir ją galima ištaisyti atitraukiant žydą nuo jo religijos. 
Marxo požiūriu blogis buvo socialinis ir ekonominis. „Pažvel- 
kime,” - rašė jis, - „į tikrą žydą. Ne į šabo žydą, bet į kasdienybės 
žydą. Kas, klausė jis, yra „šventvagiškas judaizmo pamatas?“ 
Praktiškas poreikis, savanaudiškumas. Kas yra pasaulietinis žydo 
kultas? Kromininkystė. Kas yra jų pasaulio dievas? Pinigai”. 
Pamažu žydai įskiepiję šią „praktišką“ religiją visai visuomenei: 

Pinigai yra pavydus Izraelio Dievas, šalia kurio negali būti jokių kitų 
dievų. Pinigai nužemina visus Žmonijos dievus ir paverčia juos prekėmis. 
Pinigai yra savarankiška visų daiktų vertė, todėl iš viso pasaulio, tiek 
žmonių, tiek gamtos pasaulio, jie atėmė jų nuosavą vertę. Pinigai yra 
susvetimėjusi žmogaus darbo ir būties esmė: ši esmė jį valdo, o jis garbi- 
na ją. Žydų dievas supasaulėjo ir tapo šio pasaulio dievu.” 

94 Žr. Figes, op. cit. °’ B. Bauer. Die 1963. Taip pat in Karl Marx-Engels 
Judenfrage. - Brunswick, 1843. 96 Aš Collected Works. - London, 1975ff., 


naudojausi T. B. Bottomore vertimu: 146-174. ?7 Bottomore, op. cit., 34. 
Karl Marx: Early Writings. — London, ?8 Ibid., 37. 

Žydai, Marxas tęsė mintį toliau, verčia krikščionis tikslio- 
mis savo kopijomis, ir, pavyzdžiui, kadaise drūti krikščioniški 
Naujosios Anglijos gyventojai dabar virto Mamonos vergais. 
Naudodamasis pinigų galia, žydas išsivadavo ir supančiojo 
krikščionybę. Žydų korumpuotas krikščionis „yra įsitikinęs, 
kad čia, apačioje, jis neturi jokios kitos paskirties, kaip tapti 
turtingesniu už savo kaimynus“, ir kad „pasaulis yra birža“. 
Marxas teigė, kad prieštaravimas tarp Žydų teorinio politinių 
teisių trūkumo ir „efektyvios žydo politinės galios“ yra prieš- 
taravimas tarp politikos ir „pinigų galios apskritai“. Manoma, 
kad politinė valdžia nugali pinigus, o faktiškai „ji tapo jų bau- 
džiauninke“. Plaukia išvada: „Iš pilietinės visuomenės įsčių 
nepaliaujamai gimsta Zydas"?. 

Tad Marxo sprendimas yra ne religinis kaip Bauerio, o 
ekonominis. Žydas-piniguočius tapo „visuotiniu antisocialiniu 
mūsų dienų elementu“. Kad „žydų neatsirastų“, reikėjo panai- 
kinti „išankstines sąlygas“ ir pačią jo liūdnai pagarsėjusios pi- 
niginės veiklos „galimybę“. Pasikeitus ekonominėms sąly- 
goms, žydų „religinė sąmonė išgaruotų kaip koks negyvas rū- 
kas gryname, gaiviame visuomenės ore“. Panaikink žydišką 
požiūrį į pinigus, ir tiek žydas bei jo religija, tiek krikščionybei 
žydų primestas iškreiptas vaizdinys tiesiog išnyks: „Galiausiai 
žydų išsivadavimas yra Žmonijos išvadavimas nuo žydų“. Ar- 
ba: „Išsivaduodamas nuo kromininkystės ir pinigų, ir šitaip nuo 
tikro ir praktiško judaizmo, mūsų amžius išsivaduotų pats". 

Tad dvi Marxo esė apie žydus sudaro jo teorijos apie Zmo- 
niu išsigimimą užuomazgą: ekonominiais pokyčiais, ypač panai- 
kinus privačiąją nuosavybę ir asmeninį pinigų troškimą, gali- 
ma pakeisti ne tik žydo ir visuomenės santykį, bet visus žmonių 
santykius ir pačią asmenybę. Jo antisemitizmo forma tapo gene- 
raline marksizmo repeticija. Vėliau Augustas Bebelis, vokiečių 


39 Ibid., 36. 1% Ibid., 34-35. 

socialdemokratas, nukalė Lenino itin pamėgtą posakį: „Antise- 
mitizmas yra kvailių socializmas“. Už šios atviros epigramos 
glūdėjo grubi išvada: mes žinome, kad žydų piniguočiai, nieka- 
da nedirbę žemės, išnaudoja vargšus darbininkus ir valstie- 
čius. Bet kvailys kaltina vien žydą. Subrendęs žmogus, socialis- 
tas, suvokė, kad žydai tėra tik ligos požymiai, o ne pati liga. 
Liga yra pinigų religija, o jos moderni forma yra kapitalizmas. 
Darbininkus ir valstiečius išnaudoja ne vien žydai, bet visa 
buržuazija —- kapitalistų klasė — ir visa ši klasė, ne vien jos žy- 
diškoji dalis, turi būti sunaikinta. 

Vadinasi, devynioliktojo amžiaus 5-ojo dešimtmečio pa- 
baigoje Marxo priimtas kovingasis socializmas buvo praplės- 
ta ir pakitusi jo ankstesnio antisemitizmo išraiška. Jo brandi 
teorija buvo prietaras - ir pati pavojingiausia prietaro forma: 
tikėjimas blogio sąmokslu. Jei iš pradžių ji rėmėsi seniausia 
sąmokslo teorijos forma — antisemitizmu, tai XIX a. 5-ojo ir 6- 
ojo dešimtmečio pabaigoje ji buvo išplėtota ir apémé visos bur- 
žuazijos klasės pasaulinę sąmokslo teoriją. Marksas išlaikė anks- 
tesnį prietarą, kad iš prekybos ir finansų gaunami pinigai yra 
esmiškai parazitinė ir antisocialinė veikla, bet dabar jo pagrindu 
jis pripažino ne rase ar religiją, o klasę. Šis išplėtimas, žinoma, 
nepagerina teorijos. Pradėta įgyvendinti, ji tampa pavojinges- 
né, nes padidina mastelį ir pagausina sąmokslininkų, taigi ir 
aukų, skaičių. Marksą domino jau ne konkrečių žydų raganų 
medžioklė, o raganų medžioklė apskritai. Teorija liko iraciona- 
li, bet įgijo įmantresnį pavidalą, itin patrauklų išsilavinusiems 
radikalams. Bebelio posakį, kad antisemitizmas yra kvailių 
socializmas, apvertus aukštyn kojom, galima sakyti, kad socia- 
lizmas tapo intelektualų antisemitizmu. Inteligentas kaip Leni- 
nas, aiškiai perpratęs Rusijos antisemitinių pogromų iraciona- 
lumą ir gėdijęsis surengti nors vieną, vis dėlto visiškai sutiko 
su jų dvasia, kai taikiniu tapo visa kapitalistų klasė — ir tęsė 
pogromus nepalyginamai didesniu mastu, žudydamas šimtus 

tūkstančių žmonių, remdamasis ne ju asmenine kalte, bet jų 
priklausomybe pasmerktųjų grupei. 

Marxui apibendrinus savo antisemitizmą iki kapitalo teo- 
rijos, jo dėmesys žydams nuslūgo. Kartais jis tarsi ant palimp- 
sesto vėl išnyra „Kapitalo“ puslapiuose. Pvz.: „Kapitalistas 
žino, kad visos prekės, kad ir kaip bjauriai atrodytų, ar blogai 
kvepėtų, nenuginčijamai yra tikri, širdyje apipjaustyti Zydai"!?!. 
Kur kas svarbesnė yra nuolatinė agresyvi, emocinė gaida, taip 
būdinga antisemitizmui. Žydo įvaizdį išstūmė kapitalizmo 
įvaizdis, bet karikatūros požymiai liko iš esmės tie patys. Štai 
kaip pats Marksas apibūdina kapitalistą ryklį: 


Tik tuomet, kai kapitalistas yra kapitalo įsikūnijimas, jis turi istorinę 
vertę... Fanatiškai pasiryžęs išnaudoti vertę, jis negailestingai verčia 
žmogiškąsias būtybes gaminti gamybos vardan... su šykštuoliu jį vienija 
aistra turtui kaip turtui. Bet jei šykštuolio aistra perauga į maniją, tai 
kapitalisto aistra yra socialinio mechanizmo, kurio sraigtelis jis yra, išda- 
va... Jo veiksmai tėra tik kapitalo funkcija, kuris jam tarpininkaujant, 
įgauna valią ir sąmonę, tad į jo paties privatų vartojimą jis turi žvelgti 
kaip į turto vagystę.!0? 


Ar galėjo kada nors egzistuoti toks keistas Žmonijos pa- 
veikslas? O kada gi iš tikrųjų egzistavo antisemitinis žydo 
įvaizdis? Kad Marxas, apimtas jausmų, supainiojo žydą su ka- 
pitalistu, liudija cituotosios pastraipos išnaša. Jis nurodė lupi- 
kautoją, vadindamas jį „senamadiška, bet amžinai atsinaujinan- 
čia kapitalisto išraiška“. Marxas žinojo, kad daugelio skaity- 
tojų vaizduotėje lupikautojas buvo žydas - arba kaip pasakė 
Toussenelis, sąvokos ,lupikautojas" ir „žydas“ yra sinonimai. 
Didžiąją išnašos dalį sudarė arši Liuterio polemika prieš lupi- 
kautoją, kuri jau buvo pateikta*. Tai, kad Marxas panaudojo 
antisemitinio rašytojo citatą, brutaliu raginimu žudyti, veikale, 
pretenduojančiame į moksliškumą, leidžia numanyti ir paties 


101 Capital, i II, ch. 4. 192 Capital, ii VIIL, * Žr. šios knygos p. 242. (Vert. past.) 
ch. 22. 

Marxo brutalumą, ir jo emocinį susierzinimą, kurį jis išreiškė 
pirma kaip antisemitizmą, o vėliau kaip ekonominę teoriją. 

Vis dėlto Marxo paradoksalus žydiškumo ir antisemitiz- 
mo junginys nesukliudė augančiai žydų inteligentijai susiža- 
vėti jo veikalais. Atvirkščiai, daugeliui emancipuotų žydų, ypač 
Rytų Europoje, „Kapitalas“ tapo nauja Tora. Turėdamas pra- 
dinį tikėjimo šuolį abiem atvejais, marksizmas pasižymėjo ha- 
lachos logine jėga, o jo pabrėžtinai abstraktus įvykių aiškini- 
mas buvo labai artimas protingiems žydams, kurių protėviai 
praleisdavo gyvenimą studijuodami Talmudą ar kurie patys 
mokėsi jeSivoje - o paskui iš jos ištrūko. Per visą šimtmetį 
nuolat gausėjo rabiniškos pakraipos žydų, kilusių iš tyrinėto- 
jų ar prekijų šeimų, kurios nusigręžė nuo savo religijos. Am- 
žiaus pabaigoje Žydai ortodoksai, nežiūrint stambaus žydų 
gyventojų prieaugio, vis giliau suvokė šį nuotėkį. Čekijos ir 
Moravijos senovinės žydų bendruomenės, pagarsėjusios ty- 
rinėtojais ir dvasiniais vadovais, pajuto, kad turi kviestis rabi- 
nus iš provincialesnių sričių. 

Atrodo, kad dauguma „dingusių rabinų“ tapo radikalais, 
ir su panieka bei pykčiu nusigręžė nuo judaizmo ir žydiškumo. 
Jie taip pat nusigręžė nuo savo tėvų klasės, nes didelis jų pro- 
centas buvo kilęs iš turtingų šeimų. Marxo tėvas buvo advoka- 
tas, Lassalle'io - šilko pirklys Victoras Adleris, Austrijos so- 
cialdemokratų tėvas, buvo nekilnojamojo turto biržos lošėjo, 
Otto Baueris, Austrijos socialistų vadovas, tekstilės magnato, 
Adolfas Braunas, Vokietijos socialistų vadovas, pramonininko, 
Paulius Singeris, kitas Vokietijos socialdemokratų vadovas, 
drabužių fabrikanto, Karlas Hochbergas - Frankfurto banki- 
ninko sūnūs. Kitų pavyzdžių irgi netrūksta. Jų saitų su praei- 
timi, su šeima ir bendruomene nutraukimas, dažnai susijęs su 
neapykanta sau, išugdė juose neigimo, naikinimo, griovimo, 
kartais net nihilizmo dvasią, - siekimą nuversti visokias struk- 
tūras ir vertybes. Tą dvasią nežydų bendruomenės XIX a. pa- 

baigoje pradėjo laikyti žydiška socialine ir kultūrine negalia. 

Buvo keturios priežastys, dėl kurių žydai, pradėję dalyvau- 
ti visuotinėje politikoje, didžia dalimi persimetė į liberalųjį, o 
paskui į kraštutinį kairįjį politinį sparną. Pirmiausia — bibliné 
socialinės kritikos tradicija, kurią galima pavadinti Amoso sind- 
tomu NUS paspankstyvafu laikų visad atsirasdavo neeilinių 
žydų, pasiryžusių demaskuoti visuomenės piktžaizdes, prabilti 
apie vargingųjų kartėlį bei poreikius ir kreiptis į valdžią, kad 
ji atitaisytų skriaudą. Taip pat egzistavo talmudinė bendruo- 
meninio aprūpinimo tradicija, kilusi iš Biblijos; ji nužymėjo 
šiuolaikines valstybinio kolektyvizmo formas. Žydai, devynio- 
liktajame amžiuje tapę socialistais ir kritikavę liberalaus, laissez- 
faire kapitalizmo netolygų turto paskirstymą, šiuolaikine kal- 
ba išreiškė 3000 metų gyvuojančius žydų principus, tapusius 
žmonių instinktų dalimi. 

Bet argi meluoja tie, kurie su Disraeliu įrodinėjo, kad žydai 
giliai gerbė valdžią, hierarchiją ir nusistovėjusią tvarką? Jie 
buvo teisūs, bet čia reikėtų pabrėžti svarbius skiriamuosius 
požymius. Kaip jau matėme, žydai niekada neabsoliutino jokios 
žmogiškos veiklos galios. Valdžia glūdėjo Toroje, o žmogui 
suteikta pavaduojanti valdžia buvo ribota, laikina ir kintanti. 
Kitaip negu vėlyvoji krikščionybė, judaizmas negalėjo išvystyti 
teorijos apie dieviškąją karalių teisę. Žydai visada itin gerbė 
įstatymo valdžią, pagrįstą etniniu principu, ir jie galėjo remti 
bei ištikimai rėmė konstitucija grindžiamas sistemas, tokias 
kaip Jungtinėse Valstijose ir Britanijoje. Tam tikra prasme Dis- 
raelis buvo teisus, pareiškęs, kad žydai buvo toriai iš prigim- 
ties. Bet jie buvo ir prigimtiniai bet kurios savivališkos ir tiro- 
niškos, nelogiškos ar išsigimusios valdžios priešai. Marxas rašė: 
„Taigi mes matome, kad kiekvieną tironą remia žydas, kaip 
kiekvieną popiežių - jėzuitas. Tiesą pasakius, engéju užmačios 
būtų beviltiškos, o apie karo galimybę nebūtų nei kalbos, jei 
nebūtų jėzuitų armijos, kuri užgniaužtų mintį ar saujelės žydų, 

kuri iškratytų savo kišenes“. Jis klydo!“. Rothschildo pasko- 
los absoliučiosioms monarchijoms buvo teikiamos ne tironijai 
stiprinti, bet švelninti, ypač garantuoti geresnį elgesį su Zydais 
(kuo Marxas, žinoma, nesidomėjo). Žydų piniginė galia XIX a. 
jeigu ir turėjo kokią bendrą politiką, buvo iš esmės taiki ir 
konstitucinė. „Taika, taupymas ir reforma“ - garsus Gladstono 
liberalų šūkis, buvo ir Rothschildų aksioma. 

Be to, būta dar vieno svarbaus aspekto, kurio poveikio Zy- 
dams Disraelis nesuprato. Jis manė, kad žydų prototipas yra 
sefardiškas. Iš tikrųjų sefardai gerbė senovines istorines struk- 
tūras ir atitiko jo Žydų įvaizdį. Bet aškenaziai, į kuriuos jis 
neatkreipė dėmesio, buvo kur kas neramesni, novatoriškesni, 
kritiškesni ir net destruktyvesni. Jų taip pat smarkiai daugėjo. 

Čia priartėjame prie antros priežasties, stumiančios eman- 
cipuotus žydus kairėn: demografijos. Per 1800-1880 m., maž- 
daug Disraelio gyvenimo metu, žydų sefardų procentas suma- 
žėjo nuo 20 iki 10 procentų. Daugelis jų gyveno susitelkę Afri- 
kos-Azijos Viduržemio jūros srityje, kur higienos reikalavimai 
ir devynioliktame amžiuje liko primityvūs. Pavyzdžiui, Mauri- 
ce Eisenbethas, atlikęs nuodugnų Alžyro žydų gyventojų tyri- 
mą aptiko, kad nuo maksimalaus 5000 žmonių skaičiaus šešio- 
liktame amžiuje ten pagausėjo iki 10 000-20 000 maksimumo 
maždaug 1700 m., o 1818 m. vėl sumažėjo iki 5000'*. Apskritai 
Afrikoje ir Azijoje žydų skaičius per 1800-1880 m. pakilo, bet 
tik nuo 500 000 iki 750 000. Per tą patį laiko tarpsnį Europoje 
jų skaičius šoktelėjo nuo dviejų iki septynių milijonų. Žydams, 
ypač aškenaziams, davė naudos pagrindinis naujųjų laikų fak- 
torius, demografinė revoliucija, kuri pirmiausia kilo Europoje. 
Bet jie viršijo Europos vidurkį. Jie vesdavo anksčiau. Penkioli- 
kos-aštuoniolikos metų vaikinų vedybos su keturiolikos-še- 
šiolikos metų merginomis buvo įprastas reiškinys. Beveik vi- 


193 K, Marx, ‘The Russian Loan’, New 3104 Cituojama iš W. Baron. Population, 
York Daily Tribune, 4 January 1856. Encyclopaedia Judaica, xiii 866—903. 

sos žydaitės ištekėdavo ir gimdydavo tuoj po lytinės brandos. 
paslaugoms, žydų kūdikių mirtingumas mažėjo greičiau nei 
likusios Europos. Žydų šeimos skyrėsi rečiau, o žydai gyveno 
ilgiau. Pavyzdžiui, 1855 m. atlikta apžvalga parodė, kad vidu- 
tinė žydų gyvenimo trukmė siekė keturiasdešimt aštuonerius 
metus devynis mėnesius, nežydų - trisdešimt šešerius metus 
vienuolika ménesiu'?. Rytų Europoje šis skirtumas buvo dar 
ženklesnis. Rusijos europinėje dalyje žydų mirtingumas - tūks- 
tančiui žmonių 14,2% — buvo žemesnis už pasiturinčią pro- 
testantų mažumą, ir sudarė mažiau nei pusę lyginant su sta- 
čiatikių dauguma (31,876). Taip paties intensyviausio augimo 
metu - 1880-1914 m. - žydų skaičius per metus maždaug pa- 
didėdavo 2 procentais, kur kas daugiau nei Europos vidurkis, 
dėl to bendras žydų skaičius išaugo nuo 7,5 milijono iki dau- 
giau nei trylikos milijonų. 

Šiuos „naujuosius“ žydus daugiausia sudarė miestuose gy- 
venę aškenaziai. 1800 m. miestuose retai kada galima buvo už- 
tikti didesnę nei 10 000 žydų bendruomenę - tokių pasaulyje 
buvo tik trys ar keturios. O 1880 m. Varšuvoje gyveno 125 000 
žydų, o Vienoje, Budapešte, Odesoje ir Berlyne net ir tada jų 
skaičius augo. 1914 m. dviejose didelėse Rytų ir Centrinės Euro- 
pos imperijose - Rusijoje ir Austrijoje — buvo aštuoni milijonai 
žydų, kurie beveik visi gyveno miestuose ir miesteliuose. Trum- 
pai tariant, žydų demografija atspindėjo, nors ir perdėtai, Eu- 
ropos gyventojų kitimą ir urbanizaciją. Kaip knibždantis getas 
savo laiku norom nenorom skatino žydų liaudies religiją, taip 
dabar naujų ar išaugusių miestų tankiai apgyvendinti pramoni- 
niai rajonai, kuriuose tradicinė žydų gyvensena kovojo dėl vie- 
tos po saule, užgimė smarkus pasaulietinis žydų radikalizmas. 

Trečia priežastis buvo ta, kad žydų neteisybės supratimas 
niekada nesnaudė. Kaip šešiolikto ir septyniolikto amžių jaut- 


105 Cituojama iš Ben Sasson, op. cit. 

ri Zydu klausa tarsi radaras visur pagaudavo gandus apie Me- 
sijo atėjimą, taip devynioliktame amžiuje bet kokia neteisybė 
prieš žydus visuose augančiuose žydų didmiesčiuose kėlė nera- 
mumus. Dabar veikė šimtai žydiškų laikraščių, kurie pasakojo 
apie smurto veiksmus, ir beveik visi žydai mokėjo skaityti. 
Pasaulietinė inteligentija daugiau nesiruošė jos rasės kančių 
teisinti senomis ar naujomis nuodėmėmis. 1840 m. Damasko 
kaltinimai ritualinėmis žmogžudystėmis buvo svarbi gairė 
žydams radikalėti. Penkiolikmetis Lassalle'is 1840 m. gegužės 
21 d. parašė savo dienoraštyje: „Net krikščionis stebina mūsų 
vangumas, kad mes nesukylame, kad mes verčiau mirštame 
kankinami, o ne mūšio lauke... Ar dar kur nors galėtų būti 
teisingesnė revoliucija už tą, kai žydai sukiltų, padegtų visus 
Damasko rajonus, susprogdintų parako sandėlius ir mirtų 
kovoje prieš engėjus? Bailiai, jie nenusipelno geresnio liki- 
mo"!99, Tokie įvykiai kurstė jaunų pasaulietinių žydų ryžtą 
kovoti prieš neteisybę, nukreiptą ne tik prieš žydus, bet prieš 
visą Žmoniją, ir pasinaudoti atsirandančiomis politinėmis gali- 
mybėmis jiems amžiams užkirsti kelią. Lassalle'is sukūrė pir- 
mą svarbią Vokietijos profsąjungų sąjungą ir įsteigė Vokie- 
tijos socialdemokratų partiją. Begalė kitų žydų jaunuolių pa- 
sirinko tą patį kelią. 

Paskatu tam netrūko. Pavyzdžiui, 1858 m. birželio 23- 
24 d., šešiametį žydų berniuką Edgardo Mortarą, gyvenusį 
su tėvais Bolonijoje, sučiupo popiežiaus policija ir nugabeno į 
katechumenų rūmus Romoje. Krikščionė tarnaitė paliudijo, kad 
prieš penkerius metus, manydama, kad vaikas mirs, jį pakrikš- 
tijo. Pagal popiežiaus valstybės įstatymus, policija ir bažnyčia 
veikė teisėtai, ir tėvams už netektį nebuvo atlyginta. Protesto 
balsai aidėjo iš visur, ne tik iš žydų, bet ir iš krikščionių klierikų 
ir politikų lūpų, bet Popiežius Pijus IX atsisakė pasiduoti ir 


106 P. Lindau (ed.). Ferdinand Lasalle 
Tagebuch. — Breslau, 1891, 160-161. 

vaikas liko katalikų rankose!?. Toks atlygio nesulaukęs smur- 
tas tiesiogiai paskatino 1860 m. įsteigti Prancūzų Alliance Israėlite 
Universelle „žydų pilietinėms teisėms ir religijos laisvei ginti“ 
bei kitas grynai žydiškas organizacijas. Ir dar labiau jis paaks- 
tino visuotinę pasaulietinių žydų neapykantą absoliutizmui. 

Tačiau nuosekliausiai ir pikčiausiai su žydais elgėsi carinė 
Rusija. Iš tikrųjų caro režimas radikalams visur įkūnijo blo- 
giausius ir labiausiai isi įsišaknijusius patvaldystės bruožus. Žy- 
dams, žvelgusiems į jį su ypatingu pasibjaurėjimu, tai buvo 
ketvirtas ir galbūt svarbiausias faktorius, vertęs juos pasukti 
kairėn. Vadinasi, savaime kraupus Rusijos elgesys su žydais 
sudaro vieną iš svarbiausių šiuolaikinės pasaulio istorijos faktų 
ir yra vertas panagrinėti nuodugniau. Pirma, reikia įsisąmonin- 
ti, kad caro režimas nuo pat pradžių žiūrėjo į žydus nepermal- 
daujamai priešiškai. Jei kitos autokratijos Austrijoje, Prūsijoje, 
net Romoje išlaikė dvilypį požiūrį į žydus, juos gindamos, pa- 
naudodamos, išnaudodamos ir melždamos, o kartais persekio- 
damos, tai rusai su žydais visada elgėsi kaip su svetimkūniu. 
Iki Lenkijos padalijimo 1772-1795 m. jiems daugiau ar mažiau 
sekėsi neįsileisti žydų į savo teritoriją. Režimui pasisavinus 
Lenkijos Zemes, jam atiteko gausus žydų gyventojų skaičius, 
kuriuos buvo imta traktuoti kaip „žydų klausimą“, kurį reikia 
„išspręsti“ asimiliavimo ar trėmimo būdu. 

Rusai, galima sakyti, buvo pirmieji įsitraukę į pirmuosius 
šiuolaikinius socialinės inžinerijos bandymus, elgdamiesi su 
žmonėmis (šiuo atveju žydais) kaip su moliu ar betonu. Pir- 
miausia jie žydams nustatė Sėslumo ribą, kuri galutinai nusisto- 
vėjo 1812 m.; ją sudarė dvidešimt penkios vakarinės provinci- 
jos nuo Baltijos iki Juodosios jūros. Be specialaus valdžios lei- 
dimo žydai neturėjo teisės keliauti, o juo labiau gyventi už tos 
ribos. Antra, paeiliui sekę statutai, pradedant 1804 m. nusta- 


107 A. F. Day. The Mortara Mystery. — 

tė, kur Zydai galėjo gyventi už tos ribos ir kuo jie turėjo užsi- 
imti. Didžiausią žalą kėlė taisyklė, kad žydai negali gyventi 
ar dirbti kaimuose bei pardavinėti alkoholį valstiečiams. Dėl 
jos trečdalis žydų, nuomojusių kaimui žemę ar tvarkiusių kai- 
mo viešbučius (kitas trečdalis užsiėmė prekyba, o likę buvo 
amatininkai), neteko pragyvenimo šaltinio. Teoriškai buvo sie- 
kiama įtraukti žydus į „našius žemės ūkio darbus“. Bet žemės 
buvo maža ar nebuvo išvis, o tikrasis tikslas buvo priversti 
žydus pasikrikštyti ar galutinai išsinešdinti. Praktiškai taisyklė 
nuskurdino žydus ir vertė neturtinguosius nuolatos plūsti į 
šiapus ribos esančius miestus. 

Kitas poslinkis pasireiškė 1827 m., kai Mikalojus I, vienas 
i$ nuožmiausių patvaldžių, išleido „Kantonų potvarkius“, pagal 
kuriuos į kariuomenę buvo šaukiami visi vyriškos lyties žydai 
nuo dvylikos iki dvidešimt penkerių metų. Jauni berniukai bu- 
vo siunčiami į šauktinių mokyklas karinėse stovyklose, kur 
juos galėjo prievarta krikštyti, kartais net visą būrį. Vyriausy- 
bė taip pat stengėsi sunaikinti žydų mokyklas. Valdžios orga- 
nai ne kartą bandė priversti žydų vaikus lankyti valstybines 
mokyklas, kur pamokos buvo dėstomos tik rusų, lenkų ir vo- 
kiečių kalba, o tikslas buvo tas pats — skatinti juos krikštytis. 
1840 m. buvo įkurtas Žydų reikalų komitetas, kad skatintų 
„moralinį“ viešai nepageidaujamos, pusiau nusikalstama laiko- 
mos visuomenės auklėjimą. Žydų religinės knygos buvo cen- 
zūruojamos arba naikinamos. Buvo leista spausdinti tik dviem 
žydų spaustuvéms - Vilniuje ir Kaune - o po trejų metų žydai 
buvo pašalinti iš pastarojo miesto. Vyriausybė klastingai skal- 
dė žydų bendruomenes, kiršindama maskilimus su ortodoksais. 
Pavyzdžiui, 1841 m. ji paskyrė maskilą Maksą Lilientalį (1815- 
1882) vadovauti naujoms valstybinėms žydų mokykloms, ku- 
rios iš esmės buvo sumanytos kaip antitalmudiškos, ir orto- 
doksų teigimu skirtos aukoti jų vaikus „Haskalos Molochui". 
Jis pamatė, kad arši kova viršija jo jėgas ir, po ketverių metų 

palikes Sali, emigravo j Amerika. Vyriausybé taip pat uZdraudé 
žydams nešioti tokią įprastą aprangą kaip šlikes ir kapotus. Ji 
suskirstė juos į „naudingus žydus“ ir „nenaudingus žydus“, 
pastarajai grupei taikydama trigubas šauktinių kvotas. 

Pamažu per šimtmetį susikaupė milžiniška žydus diskrimi- 
nuojančių ir jų veiklą reguliuojančių įstatymų šūsnis. Kai kurie 
iš jų taip ir nebuvo niekada tinkamai įgyvendinti. Daugelį jų 
sužlugdė kyšininkavimas. Turtingi tėvai galėjo nupirkti kitų 
žydų vaikus, kad šie eitų į valstybinę mokyklą ar armiją vietoj 
jų vaikų. Jie galėjo nusipirkti teisinius leidimus, leidžiančius 
jiems keliauti, gyventi miestuose, dirbti uždraustus darbus. 
Bandymas „išspręsti“ žydų problemą sukūrė ar tiksliau nepap- 
rastai apsunkino kitą problemą: caro biurokratijos korupciją, 
kuri tapo nepataisoma ir supūdė valstybės Serdj!9. Be to, vy- 
riausybės politika neilgam buvo nuosekli; ji svyravo tarp libe- 
ralizmo ir prievartos. 1856 m. naujasis caras Aleksandras II 
įvedė liberalesnę tvarką, žydams suteikdamas tam tikras tei- 
ses, jei jie buvo ilgai tarnavę kareiviai, universiteto absolventai 
ar „naudingi“ pirkliai. Šią tvarką užbaigė 1863 m. lenkų sukili- 
mas ir pasikėsimas į caro gyvybę. Kita liberalizmo banga prasi- 
dėjo XIX a. 8-ame dešimtmetyje, kurią vėl užbaigė pasikėsini- 
mas prieš carą - šįkart pavykęs. Po to žydų padėtis Rusijoje 
smarkiai pablogėjo. 

Paskutinio imperinės Rusijos gyvavimo pusamžio, oficialūs 
įstatai prieš žydus yra žmogiško žiaurumo, kvailumo ir tuštu- 
mo paminklas. Gimpelsono nuostatus dėl žydų (1914-1915), pas- 
kutinį komentuotą rinkinį, sudarė beveik 1000 puslapių”. Ang- 
lų istoriko Lucieno Wolfo sudaryta nuostatų santrauka nus- 
tatė tokius faktus!!?, Žydai sudaro vieną dvidešimt ketvirtąją 


108 Apie žydus carizmo laikais Zr. Goldenweiser, “Legal Status of Jews in 
J. Frumkin ir kiti (eds). Russian Jewry Russia’, in Frumkin, op. cit. 110 L, Wolf 
1860-1917. - London, 1966; S. W. Ba-  (ed.). Legal Sufferings of the Jews in Rus- 
ron. The Russian Jew under Tsars and sia. - London, 1912. 

Soviets. - New York, 1964. 19? Žr. A. 

Rusijos gyventojų dalį. Beveik 95 procentai jų gyveno Sėslu- 
mo ribos nubrėžtame plote, vienoje dvidešimt penktojoje Rusi- 
jos imperijos dalyje, ir didžioji jų dalis buvo įsikūrusi Ribos 
miestuose ir štetliuose, kas sudarė 1/2000-ąją teritorijos dalį. 
Žydo pasas liudijo, kad jis yra žydas ir kur gali gyventi. Netgi 
Riboje daugelis vietų žydams buvo uždraustos, o „teisėtos“ 
buvo nuolatos ardomos. Žydai buvo išvyti iš Sevastopolio ir 
Kijevo. Staiga už Ribos atsidūrė Dono teritorija, paskui Kau- 
kazo Kubanė ir Terekas; vėliau Jaltos kurortas, ir džiova sergąs 
žydų studentas buvo išvytas iš ten tik įpusėjęs gydymo kursą. 
Žydai, norintys gydytis prie Kaukazo mineralinių šaltinių, turė- 
jo atsakyti į armijos karininko klausimus. Kai kurie kurortai 
buvo „atviri“, bet turėjo nustatytas kvotas: tik dvidešimt žydų 
šeimų galėjo patekti į Darnicą sezono metu. Kiti Ribos kurortai 
buvo žydams besąlygiškai uždrausti. 

Žydai, turėję privilegijas keliauti ar gyventi už Ribos buvo 
demobilizuoti kareiviai, absolventai, „naudingi pirkliai“ ir „me- 
chanikai, spirito varytojai, aludariai bei amatininkai, atliekantys 
savo pareigas“. Bet jiems reikėjo ypatingų dokumentų, o juos 
gauti buvo sunku ir reikėjo nuolat pratęsti. Visos šios katego- 
rijos pamažu tirpo, ypač po 1881 m. Pvz., buvusiais kareiviais 
staiga imta laikyti tik tarnavusius iki 1874 m. Pirkliams buvo 
netikėtai uždrausta su savimi vežtis raštininkus ar tarnus. Iš pri- 
vilegijuotų amatininkų kategorijų buvo išbraukti tabako fabrikų 
darbininkai, fortepijonu derintojai, mésininkai, kaliošų lopy- 
tojai, mūrininkai, dailidės, tinkuotojai ir sodininkai. Ypač griežti 
apribojimai galiojo dirbančioms moterims, išskyrus prostitu- 
tes. (Prostitutę, nustojusią dirbti su klientais, policija greitai 
išaiškindavo ir graZindavo ja į getą!".) Žydų pribuvėjos, 
turėjusios privilegiją užsiimti šia veikla už Ribos, negalėjo turė- 
ti vaikų, nebent jos vyras irgi būtų buvęs „privilegijuotasis“. 

Užsienyje mokslinius laipsnius gavę studentai dėl kvotų, 

taikomų žydams stojant į Rusijos universitetus, neturėjo privi- 
legijų. Kaukaze turėjo teisę gyventi tik vadinamieji „kalnų Zy- 
dai“, tvirtinę, kad jų protėvius ten ištrėmė Nabukas 597 pr. 
Kr.; kita vertus, jie negalėjo persikelti kur nors kitur. Faktiškai 
privilegijuotieji žydai susidurdavo su papildomų apribojimų 
rinkiniu už Ribos, ir pažeidę taisykles pirmą kartą mokėdavo 
baudą, antrą kartą - būdavo išvaromi. Visais atvejais įstatymas 
buvo nepaprastai klaidus ir nuolat keičiamas senato nutari- 
mais, ministerijų cirkuliarais, savivaldybių įstatymais bei įno- 
ringų aukštesnių ar Žemesnių pareigūnų sprendimais. 

Šių nuolat kintančių kodeksų įgyvendinimas buvo košma- 
ras visiems, kam jie buvo taikomi, išskyrus korumpuotą poli- 
cininką ar valdininką. Lankytojai iš Vakarų nustėrdavo anksti 
rytą išvydę policijos būrių gatvėmis varomą išsigandusių žydų 
minią, sugautą po oblavų ar naktinių gaudynių. Policija turėjo 
teisę, panaudodama bet kokią jėgą, naktį įsiveržti į namus ir 
iš kiekvieno, nesvarbu kokios lyties ar amžiaus jis būtų, parei- 
kalauti dokumentų, patvirtinančių jo teisę čia gyventi. Bet ku- 
ris, negalėjęs pateikti įrodymų, iškart būdavo gabenamas į po- 
licijos nuovadą. Žydus nuolat žemindavo jų kaimynų nežydų 
akivaizdoje, taip palaikydami nuostatą, kad jie kitokie, nežmo- 
nės ir lavindami pogromiškus instinktus. Net aukščiausios kla- 
sės viešbučiuose policija sulaikydavo ir klausdavo žmones, įtar- 
dama juos turint „žydiškų veido bruožų“. Ji visai galėjo išvaryti 
žymius užsieniečius: viena jų auka tapo Oscaras Strausas, Ame- 
rikos ambasadorius Konstantinopolyje. Žydų pianistams buvo 
leista dalyvauti tarptautiniame Rubinšteino konkurse Sankt- 
Peterburge, bet su sąlyga, kad jie nenakvos mieste. 

Kartais policija surengdavo stambias „žydų medžiokles“. 
Baku mieste policija apsupo biržą, suėmė visus žydus ir nuvežė 
juos į nuovadą, kur kiekvienas turėjo pateikti leidimą, sutei- 
kiantį teisę čia gyventi. Smolensko apskrityje, Počinoke, raitoji 
policija 1909 m. apsupo visą miestą, bet išbaidė tik dešimt „nele- 

galų“; ji išnaršė miškus ir surado dar septyniasdešimt ketu- 
ris!?, Séslumo įstatymas moraliai sugadino visas policijos pajė- 
gas, kurios melžė žydus. Sumažėjus darbui, policijos šefai skati- 
no krikščionis rašyti peticijas, reikalaujančias ištremti „vietinių 
nepasitenkinimą keliančius“ žydus. Tuomet neturtingus žydus 
išvarydavo, o turtingus „išsunkdavo“. Grįžtantys į Ribą netur- 
tingieji tapo augančia socialine problema. Pavyzdžiui, Odeso- 
je beveik 30 procentų žydų gyveno iš labdaros. 

Deja, sėslumo įstatymai buvo tik nemalonumų pradžia. Vy- 
riausybė reikalavo, kad vietinės bendruomenės laikytųsi nusta- 
tytų žydų šauktinių kvotų, bet neatsižvelgė į emigraciją. Žydai 
galėjo duoti ne daugiau kaip 4,13 procentų rekrūtų. Vyriausy- 
bė reikalavo 6,2 procentų. Faktiškai buvo paimti 5,7 procentai 
naujokų, ir tai leido oficialiai skųstis „Žydų stoka“ - savo ruožtu 
išprovokuojant antisemitinius šauksmus, kad žydai vengia tar- 
nybos kariuomenėje. Faktiškai jie maždaug nuo 20 iki 35 pro- 
centų viršijo nustatytą skaičių!?. Nuo 1886 m. šeimos buvo trau- 
kiamos atsakomybėn už šauktinių vengimą tarnauti ir mokėjo 
dideles baudas; be stambių kyšių nebuvo jokios galimybės iš- 
sisukti. Bet jei valstybė priversdavo žydus tapti kareiviais, ji 
kruopščiai apibrėždavo jų tarnybos sąlygas. Žydams buvo 
draudžiama tarnauti gvardijoje, laivyne, pasienyje ar karantino 
tarnyboje, Zandarmerijoje, komisariate ir karinėje kanceliarijo- 
je. 1887 m. jie buvo pašalinti iš visų karo akademijų ir nuša- 
linti nuo egzaminų, tuo užkertant jiems kelią tapti karininkais. 
1888 m. jie buvo pašalinti iš armijos ambulatorijų, o 1889 m. — 
iš karinių orkestrų. 

Visiems žydams buvo uždrausta eiti bet kokias valstybi- 
nes pareigas Maskvoje ir Sankt-Peterburge. Teoriškai žydas, 
turįs magistro ar daktaro laipsnį, galėjo būti renkamas į tam 
tikrus postus, bet, Wolfo duomenimis, „nekrikštytam žydui bu- 
vo beveik neįmanoma atitikti visus išankstinius valstybės 

tarnautojui keliamus reikalavimus“, Valstybinėje švietimo 
sistemoje nedirbo nė vienas žydas. Universitetuose nebuvo 
nė vieno žydo profesoriaus, tik saujelė dėstytojų. Nebuvo žy- 
dų nė teisingumo departamente, nė teisme, išskyrus vieną tei- 
sėją (paskirtą per paskutinį „liberalaus“ laiko tarpsnį). Ministe- 
rijų cirkuliarai uždraudė žydus skirti policijos inspektorių parei- 
goms: juos buvo galima verbuoti tik kaip šnipus ar informato- 
rius. Žydai sudarė miesto gyventojų daugumą šešiose pagrin- 
dinėse srityse, daugelyje miestų jie irgi buvo stambi dauguma, 
bet jiems nebuvo leidžiama balsuoti per savivaldybių rinkimus 
ar kelti savo kandidatus; Sėslumo riboje vyriausybė galėjo juos 
„paskirti“, kur jie sudarydavo iki vienos dešimtosios nuo bend- 
ro skaičiaus. Buvo uždrausta rinkti žydus į prisiekusiųjų teis- 
mus, pensionatų ar našlaičių prieglaudų tarybas. Nuo 1880 m. 
jiems buvo uždrausta eiti notarų pareigas, o nuo 1890 m. - be 
specialaus leidimo užsiimti advokatų ar patikėtinių veikla — 
Wolfas pranešė, kad per penkiolika metų toks leidimas nebu- 
vo išduotas nė karto. Jiems buvo uždrausta pirkti, nuomoti ar 
valdyti žemę iškart už Ribos miestų apylinkių ir štetlių. Žemės 
jie negalėjo pirkti net kapinėms. Žydus kaltino nenoru dirbti 
žemės ūkyje (kaip ir tarnauti kariuomenėje), bet praktiškai įs- 
tatymai neleido jiems to daryti, ir sužlugdė kelias įsteigtas 
žydų žemės ūkio bendroves. Be to, baimė, kad žydai aplenks 
nuosavybės įstatymus per tarpininkus pagimdė daugybę papil- 
domų kompanijas ir akcines bendroves reguliuojančių taisyk- 
lių. Tada daugelis kompanijų pašalino žydus kaip akcininkus, 
ir šis įvykis atsispindėjo akcininkų pažymėjimuose. Įstatymas 
pašalino žydus iš kalnakasybos pramonės, o tolesniais įstaty- 
mais buvo siekiama juos išstumti iš prekybos auksu, nafta, 
anglimis ir kitais mineralais. 

Be sėslumo įstatymų, kitą itin žydų nekenčiamą antisemi- 
tinių įstatymų grupę sudarė švietimo įstatymai. Žydai buvo 


114 Ibid., 9. 

nepriimami į tokias svarbias mokymo įstaigas kaip Peterbur- 
go statybos inžinerijos institutas, Karo medicinos mokykla, Pe- 
terburgo elektros institutas, Maskvos žemės ūkio akademija, 
Peterburgo teatro studija, Charkovo veterinarijos institutas ir 
įvairios kalnakasybos mokyklos. Jų skaičių vidurinėse ir aukš- 
tosiose mokyklose valdė kvotų sistema arba numerus clausus. 
Jie galėjo užimti ne daugiau kaip 10 procentų vietų Ribos mo- 
kyklose, 5 % - kitur ir tik 3 % Maskvoje bei Peterburge. 25 000 
chedarimų mokyklų, turinčių 300 000 mokinių, buvo uždrausta 
dėstyti rusų kalbą, kad vaikai negautų vidurinio išsilavinimo. 
Tokios priemonės sąlygojo, kad žydų skaičius aukštesnėse mo- 
kyklose kritiškai sumažėjo, o tėvai beviltiškai stengėsi pra- 
stumti savo vaikus, dažnai papirkdami nežydų mokyklų direk- 
torius, kurie turėjo nustatytą instrukcijų sąrašą. 

Antižydiški carinės Rusijos kodeksai daugiausiai korumpa- 
vo visus valstybės tarnautojų sluoksnius. Jie buvo nepaprastas 
praeities ir ateities lydinys - jie žvelgė atgal į viduramžių getą 
ir pirmyn į sovietinę vergų valstybę. Kad ir ką sakytum, bet 
„žydų klausimo“ jie neišsprendė. Greičiau suradikalinę žydus, 
jie išsprendė carizmo problemą. Nežiūrint visų apribojimų, 
žydai tebeklestėjo. Diskriminacija buvo grynai religinė, pasi- 
krikštiję žydai galėjo visiškai jos išvengti, bent jau teoriškai. 
Pavyzdžiui, Rusijos muzikantai Antonas Rubinšteinas (1829— 
1894) ir jo brolis Nikolajus (1835-1881), kurių tėvai buvo at- 
sivertėliai, daugelį metų vadovavo Peterburgo ir Maskvos kon- 
servatorijoms bei daugelį didingo Rusijos simfonijos ir operos 
amžiaus metų aktyviai reiškėsi scenoje. Net nekrikštyti žydai 
įsigudrino produktyviai dirbti sparčiai augančioje ekonomiko- 
je, tvirtai įsigalėję alaus, tabako, odos, tekstilės, grūdų, banki- 
ninkystės, laivybos ir geležinkelio - ir nežiūrint draudimų - 
naftos bei kalnakasybos pramonėje"““. 


115 I. M. Dijur. ‘Jews in the Russian Eco- 
nomy', in Frumkin, op. cit., 120-143. 

Taigi vyriausybés kodeksai nieko nepadaré antisemitiz- 
mui sumažinti. Atvirkščiai. Kai pasikrikštiję ir guvüs žydai 
klestéjo, kodeksai skurdino ar verté nusikalsti kitus, tad etni- 
niai rusai ėmė pavydėti ir niekinti žydų rase, kaltindami žydus 
esant tuo pačiu metu pliuškiais ir smirdžiais, lupikautojais ir 
elgetomis, šykštuoliais ir badmiriais, sukčiais ir kvailiais, ne- 
tikėliais ir pernelyg „naudingais“. Rusijos antisemitizmas buvo 
įvairialypis. Caro režimas persekiojo ir kitas mažumas, ne tik 
žydus, bet mokėjo išradingai sukiršinti jas vienas prieš kitas, 
ypač lenkus, latvius, ukrainiečius ir kazokus nuteikti prieš Zy- 
dus. Iš tikrųjų tuomet Rusija buvo vienintelė šalis Europoje, 
kur antisemitizmas buvo oficiali vyriausybės politika. Jis įgy- 
davo nesuskaičiuojamas formas nuo pogromų organizavimo 
iki Siono išminčių protokolų klastotės bei leidybos. 

Vyriausybės tikslas buvo kaip galima greičiau ir radika- 
liau sumažinti žydų gyventojų skaičių. Carizmo mąstyseną 
atskleidžia Theodoro Herzlio dienoraščiai, kuomet jis 1903 m. 
kalbėjosi su keliais ministrais Sankt-Peterburge, prašydamas 
juos padėti jo sionistinei programai. Finansų ministras grafas 
Sergejus Vitė, cariniu mastu liberalas, jam pasakė: 

Reikia pripažinti, kad žydai sudaro nemaža progų priešiškumui pa- 
sireikšti. Jiems būdinga arogancija, tačiau dauguma žydų yra neturtingi, 
o kadangi jie neturtingi, jie purvini ir kelia pasišlykštėjimą. Jie taip pat 
užsiima visokiais šlykščiais darbais, tokiais kaip sąvadavimas ir lupika- 
vimas. Tad, kaip matome, žydų draugams nelengva juos apginti. Ir vis 
dėlto aš esu žydų draugas. 


(Herzlio komentaras: „Jei taip, mums, žinoma, nereikia 
priešų“.) Vitė skundėsi, kad daugybė žydų dalyvauja revoliuci- 
niame judėjime. Herzlis: „Jūsų nuomone, kokios aplinkybės 
tai sąlygoja?“ Vitė: „Aš manau, kad tai mūsų vyriausybės kaltė. 
Aš sakydavau velioniui carui Aleksandrui III: Jūsų Didenybe, 
jei būtų galima paskandinti šešis ar septynis milijonus žydų 
Juodojoje jūroje, aš būčiau absoliutus tokio sumanymo šali- 

ninkas. Bet jei ne, tai reikia jiems leisti gyventi“. „Tai ko gi 
jūs norite iš vyriausybės?“ Herzlis: „Tam tikrų paskatų“. Vitė: 
„Bet žydams yra suteiktos paskatos — emigruoti. Spyriai į už- 
pakalį, pavyzdžiui“ 5. 

Pirmas šiuolaikinis žydų pogromas Rusijoje įvyko 1871 
m. Odesoje. Jį daugiausia sukurstė graikų pirkliai. Daugelis 
neramumų 8-ajame dešimtmetyje buvo etninio pobūdžio, ir 
slavų nacionalistai pasižymėjo ypač griežtu antisemitizmu. Po 
Aleksandro II nužudymo 1881 m. valstybė paėmė viršų ir „spy- 
riai į užpakalį“ sekė vienas kitą. Stambius pogromus, prasidėju- 
sius 1881 m. balandžio 29 d., sukurstė, palaimino ar organiza- 
vo Vidaus reikalų ministras Ignatjevas, uolus slavofilas. Jie 
išplito daugiau nei po šimtą centrų, truko beveik metus, ir kai 
kada juose dalyvaudavo milžiniškos minios. Juose dalyvavo 
ne tik vyriausybė, bet ir policija bei nesuskaičiuojamos etninės 
grupės. Įsijungė kraštutiniai kairieji. Revoliucinė Liaudies valios 
(Narodnaja volia) partija 1881 m. rugpjūtį kurstė ukrainiečius 
žudyti žydus lozungu: „Sukilkit prieš ponų ir žydų carą“!". 
Garsūs liberalūs rašytojai, tokie kaip Turgenevas ir Tolstojus, 
tylėjo. Pogromus lydėjo gausybė antisemitinių įstatymų „Ge- 
gužės įstatymų“ vardu. Iš tikro pogromai rodos pateisindavo 
įstatymus, o argumentas būdavo toks: minios išpuoliai prieš 
žydus, nors ir apgailėtini savaime, liudija liaudies pasipiktini- 
mą šia socialine mažuma; tad jos veiklą reikia pažaboti. Žino- 
ma, vyriausybė pirmiausia įkvėpdavo ir leisdavo veikti tam- 
siai miniai, o bendras režimo tikslas buvo atgauti smunkantį 
populiarumą užpuolant lengvai pažeidžiamą auką. Nacistai 
naudojosi lygiai tokia pat prievarta pagrįsta įstatymų leidy- 
bos technika. Tad 1881-1911 m. trisdešimtmetis buvo ilga anti- 
žydiškų išpuolių virtinė: 1882 m. - Gegužės įstatymai; 1886- 
1889 m. - suvaržymai žydams užsiimti tam tikra profesine 


116 Cituojama iš A. Elon. Herzl. - Lon- Cituojama iš Ben Sasson, op. cit. 
don, 1976. 

veikla ir Séslumo ribos teritorijos sumažinimas; 1891 m. - dau- 
giau nei 10 000 žydų buvo pašalinta iš Maskvos; 1893-1895 m. 
- didžiuliai šalinimai iš neribos teritorijų; 1894-1896 m. - alko- 
holio monopolis, ekonominė žydų katastrofa; nuo 1903 m. - 
ištisa pogromų seka, juose žydai buvo ne tik plėšiami, bet ir Zu- 
domi. 1905 m. Kišiniove buvo nužudyta penkiasdešimt žydų, 
o 500 buvo sužeista. 1905 m. Odesoje vykęs keturdienis po- 
gromas nusinešė daugiau nei 400 žydų gyvybes. 1906 m. Balt- 
stogėje policija ir armija įsitraukė į pogromus. 1908-1911 m. 
pasitaikė dar platesnės apimties išvarymų. 

Tad nuo 1881 m. ši piktavališka, auganti ir tolydžio stiprė- 
janti Rusijos žydų priespauda neišvengiamai skatino jų panišką 
bėgimą iš Rusijos į Vakarus. 1881 m. buvo svarbiausi žydų 
istorijos metai po 1648 m., gal net po žydų išvarymo iš Ispani- 
jos 1492 m. Tų metų pasekmės buvo tokios svarbios ir esminės, 
kad juos reikia laikyti ir kertiniais pasaulinės istorijos metais. 
Pirmoji didelė bėgimo karštligė įvyko 1881-1882 m. Paskui iš- 
vykdavo maždaug 50 000—60 000 žydų per metus. Išvijus žydus 
iš Maskvos, 1891 m. išvyko 110 000 Rusijos žydų, o 1892 m. - 
137 000. 1905-1906 m. pogromų metais išvažiavo maždaug 
200 000 žydų. Šis bėgimas nesiribojo vien Rusija. Nuo 1881 m. 
iki 1914 m. daugiau nei 350 000 žydų paliko austrų valdomą 
Galiciją. Vis daugiau žydų emigravo iš Rumunijos, kur jie taip 
pat jautė spaudimą. Šis judėjimas neturėjo grynai sumažinti 
žydų gyventojų skaičių Rytų Europoje, nes 1914 m. Rusijoje gy- 
veno maždaug penki su puse milijono žydų, Austrijos imperi- 
joje du su puse, bet judėjimo pasekmė buvo ta, kad natūralus 
gyventojų prieaugis, maždaug du su puse milijono, persikėlė 
kitur. Tiek žydams, tiek pasauliui pasekmių ilgam nereikėjo 
laukti. Tad mums reikia jas vieną po kitos išnagrinėti. 

Daugiau nei du milijonai žydų emigrantų atvyko į Jung- 
tines Valstijas, ir akivaizdžiausia bei regimiausia šios emigraci- 
jos pasekmė buvo gausios Amerikos miestų žydijos atsiradi- 

mas. Tai buvo visiškai naujas reiškinys, kuris ilgainiui pakeitė 
visą žydų galios ir įtakos balansą pasaulyje. Viskas įvyko stai- 
ga. Iš pradžių žydų kūrimasis Amerikoje buvo nežymus ir lė- 
tas. 1820 m. Jungtinėse Valstijose gyveno tik apie 4000 žydų, ir 
tik septynios iš trylikos pirmųjų valstijų suteikė jiems politinį 
pripažinimą. Sunku suprasti tokią lėtą bendrijos plėtrą. Kaip 
matyti, žydams plėstis egzistavo tik kelios teisinės kliūtys. 
Šiaurės Karolina visiems neprotestantams uždraudė dirbti val- 
stybinį darbą, ir 1809 m. Jacobas Henry, žydas, pasakė vėliau 
išgarsėjusią kalbą, tvirtindamas turįs neatimamą teisę sėdėti 
bendruomenių rūmuose - rūmai irgi neliko nuošalyje. Meri- 
lendas uždraudė visiems nekrikščionims dirbti valstybės tar- 
nautojo ar teisininko darbą. Nuo 1797 m. kitas žydas, Solomo- 
nas Ettingas, atkakliai vykdė kampaniją šiai kliūčiai pašalinti. 
Galų gale 1826 m. jam pasisekė tai padaryti, ir jis iškart buvo 
išrinktas į Baltimorės miesto valdybą. Šiek tiek daugiau rūpes- 
čių kėlė šabo-sekmadienio konfliktas. 1816 m. Pensilvanijoje 
Abrahamas Wolfas buvo nuteistas už „Viešpaties dieną, pap- 
rastai vadinamą sekmadieniu, padarytą darbą“; jis padavė ape- 
liacinį skundą, bet nesėkmingai. Bet visa tai atrodo nereikš- 
minga, lyginant su Senajame pasaulyje žydus kankinančiomis 
esminėmis problemomis ir siaubinga neteisybe. 1820 m. pašvęs- 
damas naują sinagogą Savanoje, Džordžijos valstijoje, gydy- 
tojas Jacobas de la Motta pasakė padėkos pamokslą: „Kurioje 
šios gyvenamos žemės vietoje izraelitas susilaukia daugiau pa- 
laiminimų, daugiau privilegijų ar garbingesnio paaukštinimo, 
ir daugiau išsiskiria iš kitų, gaudamas garbingus postus?.. Ar 
to negana mums, kad džiaugtumės?'"'š 

Ettingui laimėjus 1826 m. Amerikoje gyveno 6000 žydai; 
1840 m. - Damasko bylos metais — 15 000; Pilietinio karo išva- 
karėse — 150 000. Tokios senos gyvenvietės kaip Niuportas ar 


118 J. L. Blau and S. W. Baron. The Jews | cumentary History, 3 vols. - New York, 
in the United States 1790-1840: A Do- 1963, ii 576. 

Norfolkas visiškai neaugo. Žydai daugiausiai atvykdave iš vo- 
kiškai kalbančių šalių: Bavarijos, šiaurės Vokietijos ir Lenkijos 
vokiškos-žydiškos dalies, Čekijos ir Vengrijos buvo neturtingi, 
bet tvarkingi ir sunkiai dirbo; daugelis vertėsi mažmenine pre- 
kyba, vėliau tapo krautuvėlių savininkais ar įsteigė smulkų 
verslą. Jie kūrėsi Olbanyje, Sirakūzuose, Bafale ir Ročesteryje 
(Niujorko valstija) Čikagoje ir Detroite, Klyvlende ir Milvokyje. 
Kurį laiką Cincinatis buvo antras pagal dydį po Niujorko žy- 
du centras. 4-ojo dešimtmečio pabaigoje kilus aukso karštligei, 
apie 10 000 žydų nuvyko į Kaliforniją. Prieš Pilietinį karą Niu- 
jorke gyveno 40 000 žydų bendruomenė, antroje vietoje buvo 
Filadelfija. Tikras žydų saugaus gyvenimo Amerikoje ženklas 
buvo tas, kad jų bendruomenės kvietė prisijungti daugiau žydų. 
Emigrantus ragino pilni entuziazmo giminaičių laiškai, iš lūpų 
į lūpas perduodami pasakojimai, vietiniuose žydų laikraščiuose 
vokiečių kalba spausdinamos laimingųjų istorijos. Taip Bam- 
bergo Das Füllhorn 1836 m. rašė: 

Žydas, samdomas kepėjas iš Bavarijos, pasiryžęs ir norįs dirbti, de- 
šimt metų keliavęs per Vokietiją ir kaimynines šalis ir retai rasdavęs 
darbą, ir tokiu būdu negalėjęs užsidirbti duonai, praėjusią vasarą emigra- 
vo į Ameriką. Dabar jis parašė tėvams, kad jį, vos atvykusį į Petersburgą, 
nusisamdė kepėjas ir moka jam 40 florinų algą, be to, jis nemokamai 


gauna maistą, kambarį ir gali naudotis skalbykla. Palaiminta laisvės ir 
gerovės šalis!” 


Amerikoje žydai pamatė, kad jie gali be rūpesčių prisitai- 
kyti prie naujo gyvenimo. Panašiai kaip Amerikos protestan- 
tai, jie būrėsi į kongregacijas, statė daugybę įvairių sinagogų, 
kurios atitiko jų skirtingų bendruomenių pažiūras. Protestuo- 
dami prieš Damasko įvykius, kurie juos pirmąkart suvienijo į 
visumą, tapo sąmoninga jėga. Bet dauguma laikėsi senųjų įp- 
ročių. Kaip ir kitos etninės grupės, jie įkūrė keletą utopinių ar 
žemės ūkio kolonijų; kaip ir kitos grupės jie turėjo savų pirmei- 


119 Thid., iii 809. 

viu ir keistuolių. Vienas JAV škiperis pasiskundes Vašingtonui 
dėl vicekonsulo Šv. Tome, skundą baigė taip: „P. S. Šis N. Le- 
vy yra žydas, gyvenantis su juoduke ir dažnai vaikšto mies- 
to gatvėmis su ja už parankės, tuo keldamas visų amerikiečių, 
turinčių visa tai skausmingai regėti, pasipiktinimą“; bet kon- 
sulas Levy nebuvo atleistas!*, 

Kur kas įdomesnis yra Mordechajaus Nojaus atvejis. Jis 
buvo pirmas diplomato statusą įgijęs žydas, kurį Jamesas Mon- 
roe 1815 m. atleido iš JAV konsulo Tunise pareigų remdama- 
sis tuo, kad „Jūsų išpažįstama religija yra kliūtis konsulo pa- 
reigoms atlikti“. Nojus nesirengė tylėti ir parašė pamfleta. Jis 
buvo pirmas Amerikos žydas itin spalvinga biografija. Po šimto 
metų jis tikriausiai būtų tapęs filmo herojumi. Gimė jis 1785 m. 
Filadelfijoje, bankrutavusio kromelninko šeimoje. Jam teko būti 
iš eilės auksuotoju, drožėju, JAV Iždo departamento tarnauto- 
ju, politiku, Čarlstono City Gazette redaktoriumi, o paskui po 
viešnagės Tunise (kur jį apkaltino neteisingų lėšų paskirsty- 
mu), Niujorko dienraščio National Advocate redaktorius, Niujor- 
ko vyresnysis šerifas ir 1824 m. didysis Tammany halės bosas. 

Po metų jis paskelbė ambicingą planą įkurti „Žydų prie- 
globsčio miestą“ Niagaros upės saloje priešais Bafalą. Su prašy- 
mu paremti projektą jis kreipėsi į Rothschildus ir kitus žydų 
bankininkus, rabinus ir vyriausiuosius rabinus visame pasau- 
lyje, siūlydamas „įvesti trijų sidabrinių šekelių pagalvės mo- 
kestį per annum, arba vieną Ispanijos dolerį“ visiems žydams 
pasaulyje, „kurį surinktų skirtingų kongregacijų iždininkai“. 
Viešame atsišaukime jis pranešė, kad nausėdija „Prekybinis 
miestas“ visiems pasaulio žydams suteiktų „taiką, prieglobstį 
ir laimę, kurios jie niekada nepatyrė dėl ankstesnių amžių ne- 
pakantumo ir blogo valdymo“. Prie pasaulio žydų jis priskyrė 
,karaimus ir samariecius, kartu su juodaisiais Indijos ir Af- 
rikos žydais, taip pat žydus iš Kočino, Kinijos ir sektos i$ Ma- 

labaro pakrantės“; paskui jis pridūrė: „Amerikos kontinento 
indėnams... tikriausiai dešimt dingusių Izraelio genčių, kurias 
nelaisvėn paėmė Asirijos karalius, palikuonims, bus suteiktos 
priemonės įsisąmoninti savo padėtį ir galiausiai susivienyti su 
savo broliais, pasaulio išrinktaisiais“. Nojus dėvėjo „ploną šilki- 
nį drabužį“, aukso grandinę ant kaklo, ir vadino save „Jungti- 
nių Valstijų piliečiu, buvusiu Valstijų konsulu Tuniso karalys- 
tėje ir sostinėje, Niujorko vyresniuoju šerifu, advokatu ir, Die- 
vo malone, Izraelio valdovu bei teisėju“. Jį išjuokė su juo besi- 
varžančių laikraščių redaktoriai ir žydų spauda Europoje, jo 
planas neišdegė, tačiau jis įsteigė Vietinių amerikiečių partiją 
(„Nežiniukų“ pirmtaką), surengė žydų protestus prieš baisu- 
mus Damaske ir parėmė 1836 m. Teksaso sukilimą, ir galop at- 
sidūrė teisėjo kėdėje!?!, 

Žydų naujakurių amerikoniškumas pasireiškė jų susiskal- 
dymu sprendžiant kiekvieną problemą. Pavyzdžiui, Noah buvo 
Šiaurės abolicionistas. Pietuose Amerikos žydai buvo pietie- 
čiai. Namuose jie laikė vergus. Jacobas Jacobsas, Carlstono var- 
žytojas, savo testamente nurodė: „Taigi savo brangiai ir myli- 
mai žmonai Katey Jacobs, kol ji našlaus ir ne ilgiau, po savo 
mirties aš perleidžiu ir palieku visus savo negrus ir kitus tarnus, 
kurių vardai Tobijas, Scipionas, Džekas, Džemi ir jos tris vaikus 
Petrą, Joną ir Florą su jos dviem vaikais Rachele ir Lucija bei 
visus kitus savo vergus“. Pietų žydas, įžeidus jo religiją ir garbę, 
elgdavosi kaip pietietis. Philipą Minį, Savanos svarbiausios 
žydų šeimos atžalą, 1832 m. Luddingtono baro salėje išplūdo 
Džordžijos įstatymų leidžiamosios valdžios atstovas Jamesas 
J. Starkas, išvadindamas jį „prakeiktu žydu“, „prakeiktu izra- 
elitu“, ant kurio „reikėtų tik nusišlapinti“. Įvyko derybos dėl 
atsiprašymo, paskui dėl dvikovos, ir galiausiai Minis nušovė 
121 A. B. Makover. Mordecai M. Noah. - York, 1937; atsišaukimo tekstas yra 


New York, 1917; I. Goldberg. Major in Blau and Baron, op. cit., iii 898-899. 
Noah: American Jewish Pioneer. - New 

Starką City viešbučio bare, Starkui išsitraukus revolverį. Jis 
buvo apkaltintas žmogžudyste, bet išteisintas visų Pietų dvi- 
kovų dalyvių džiaugsmui!??. 

Atsižvelgus į žydų susitapatinimą su tam tikra jų gyvena- 
ma Jungtinių Valstijos teritorijos dalimi, nenuostabu, kad per 
Pilietinį karą jie susiskaldė pagal valstijas. Maždaug 7000 žydų 
tarnavo Šiaurei, 3000 - Pietums. Jie veikdavo sutartinai - o tai 
atsitikdavo retai - tik reaguodami į konkrečius jų teisės suvar- 
žymus. Galima pateikti garsų pavyzdį, kai karo metu 1862 m. 
gruodžio 17 d. generolas Ulysses S. Grantas Tenesyje išleido 
tokį įsaką: „Žydai kaip klasė, pažeidžianti visas Iždo departa- 
mento nurodytas prekybos taisykles, taip pat departamento 
įsakymus, yra šalinama iš departamento“. Įsakas kaip mat su- 
silaukė priešiškos reakcijos, ir ne tik vien žydų; Lincolno palie- 
pimu Grantas jį atšaukė 1863 m. sausio 6 d. 

Per tuos metus Amerikos žydai perėmė vokiečių-žydų švie- 
timo toną - liberalų, optimistišką, blaivu, protingą, patriotiš- 
ką, nepretenzinga ir garbingą. Žydų imigrantai kalbėjo angliš- 
kai su vokišku akcentu, bet jų vaikai lankė valstybines mokyk- 
las (o žydų mokyklas - sekmadienį) ir visiškai įsiliejo į naują 
visuomenę. Nuo 4-ojo dešimtmečio reformuotasis judaizmas 
sparčiai plito po Ameriką tokių pažangių rabinų kaip Davidas 
Finhornas, Samuelis Hirschas, Isaacas Mayeris Wise'as ir 5a- 
muelis Adleris dėka. Svarbiausieji Amerikos žydai nesidomėjo 
Mesiju ar Sionu; ju akimis Žiūrint, kelias į išganymą buvo visame 
pasaulyje skleisti etinį monoteizmą. Toks tikslas puikiai atiti- 
ko bendrą Amerikos religijos dvasią. Konservatyvesnė srovė, 
ypač Filadelfijoje, turbūt tapo pagrindiniu žydų religijos cent- 
ru. Ten Rabinas Isaacas Leeseris (1808-1868) iš Vestfalijos, mil- 
žiniškos energijos žmogus, pirmą kartą iš hebrajų kalbos išvertė 
Bibliją į anglų kalbą, užbaigė aškenazių ir sefardų maldaknygių 
vertimus į anglų kalbą, įsteigė pirmą klestintį žydų laikraštį 


122 Ibid., 176-181. 

Occident (Vakarai) (1843), o véliau pirma Zydu leidiniu bendri- 
ją Amerikoje, ir parašė krūvą mokyklinių vadovėlių Amerikos 
Zydams!?. Bet reformuotasis judaizmas įsivyravo per „vokiš- 
ką“ Amerikos žydų etapą. 

Reforma buvo judaizmo apraiška, labiausiai įtikusi pasitu- 
rintiems verslininkams, kurie Amerikos gyvenime ėmė reikštis 
kaip svarbūs veikėjai, tokie buvo Josephas Seligmanas (1820- 
1880), kuriam prezidentas Grantas patikėjo valstybės iždą, ir 
Jacobas Henry Schiffas (1847-1920), kuris 1885 m. tapo Kuhn, 
Loeb & Co. vadovu. Jų dosni labdara suteikė judaizmui tvirtą 
institucinę struktūrą, ir neišvengiamai nukreipė jį liberalizmo 
link. Amerikos žydiškų parapijų sąjunga buvo įsteigta 1873 m., 
Žydų Jungtinis koledžas dvejais metais vėliau, Amerikos ra- 
binų centrinė asociacija — 1889 m. Rabino Kaufmanno Kohle- 
rio sudaryta Pitsburgo platforma (1885) atmetė visus Toros 
įsakymus, „neatitinkančius šiuolaikinės civilizacijos pažiūrų ir 
papročių“, tapo pamatiniu reformuotojo judaizmo kredo iki 
1937 m. Joje buvo atmesti senieji mitybos, švaros ir aprangos 
įstatymai, buvo tvirtinama, kad „žydai yra jau ne tauta, bet 
religinė bendruomenė“, neigiamas prisikėlimas, rojus ir praga- 
ras, atsisakyta sugrįžimo į Siona, o mesianizmas vaizduojamas 
kaip kova už tiesą, teisingumą ir dorą šiuolaikinėje visuomenė- 
je — kurioje jis dalyvaus kartu su kitomis religijomis ir geros 
valios žŽmonėmis!4*. 

Didžiojo kraustymosi metais Amerikos žydija atrodė pas- 
merkta tapti dar viena vertinga Naujojo pasaulio religingumo 
detale, pamažu nepastebimai ištirpstančia audinio visumoje. 
1881 m. tragedijų sukelta panika nenumaldomai keitė tokią 
perspektyvą. Per 1881-1892 m. dešimtmetį į JAV kasmet at- 
vykdavo 19 000 žydų; per 1892-1903 m. dešimtmetį, jų vidur- 
kis šoktelėjo iki 37 000 per metus, o tuziną metų nuo 1903 iki 


123 Dėl Leeser žr. M. Friedman. Jewish ^ delphia, 1984. '24 Visas tekstas yra in 

1914 m. vidurkį sudarė 76 000 per metus. Sie du milijonai žydų 
pabėgėlių turėjo maža ka bendra su ketvirčiu milijono manda- 
gių, reformuotų, gerai išauklėtų, proamerikietiškų, įsikūrusių 
ir vis labiau nerimaujančių žydų, kurie juos pasitikdavo. Pabė- 
gėliai daugiausia kalbėjo jidiš kalba, buvo ortodoksai ar chasi- 
dai, pašėlę iš baimės, prietaringi ir be prošvaisčių vargingi. Pir- 
mąkart Amerikos žydija ėmė bijoti taip neregėtai gausiai atplūs- 
tančių atvykėlių. Jie teisingai nusprendė, kad neišvengiamai 
pasigirs antisemitiniai balsai. 

Ligi šiol didžioji Amerikos protestantų dalis, kaip ir anks- 
čiau Anglija, labiau pjudė popiežiaus šalininkus, o ne žydus. 
Bet antisemitizmas pasireiškė po Pilietinio karo, kai žydus imta 
laikyti karo spekuliantais. 1876 m. vienas Niudžersio pakran- 
tės viešbutis išspausdino laikraščiuose skelbimą, jog žydų nepri- 
ima. Po metų pačiam Josephui Seligmanui buvo neleista įeiti į 
pagrindinį Saratogos kurorto viešbutį. Tuomet žydų verslinin- 
kai nusipirko kelis Saratogos viešbučius, ir ilgainiui visoje Niu- 
jorko valstijoje susidarė dvi kurortinių viešbučių rūšys: žydus 
priimantys ir nepriimantys. Toks paprotys įsigaliojo ir maso- 
nų ložėse bei kaimo klubuose, o kai kurios mokyklos ir kole- 
džai ėmė taikyti numerus clausus pagal rusišką pavyzdį. 

Nenuostabu, kad masinis skurdžių aškenazių žydų atvyki- 
mas į Niujorką norom nenorom sukėlė naujos antisemitinės 
pogrindžio kultūros augimą. Bet nepalyginamai svarbiau yra 
tai, kad imigrantai įpūtė naują dvasią į Amerikos žydų gyve- 
nimą. Jie pakeitė mandagų, linkusį nusižeminti subjektą į vi- 
siškai naują, virpančią būtybę - į laisvus, tolerantiškos respubli- 
kos išauklėtus Žmones, bet vis dėlto skelbiančius naują tikėjimą 
nuo miesto, kurį jie pavertė didžiausia žydų metropolija pasau- 
lyje, bokštų. Čia buvo Prieglobsčio miestas, ir dar daugiau - 
galios branduolys, kuris ilgainiui energingai pasidarbuos visų 
pasaulio žydų labui. 

Turtingi Niujorko žydai dar neįsisąmonino, kokias gali- 

mybes sudaro emigracija iš Europos. Jei šiuos įvykius galiau- 
siai buvo galima suprasti kaip apvaizdos vyksmo dalį, - kaip 
daugelį žydų istorijos įvykių, pavyzdžiui 1648 m. skerdynes - 
tragediją paverčiančia triumfu, tai tuomet ši mintis jiems nebu- 
vo atėjusi į galvą. Reikia pripažinti, kad jie užgniaužė nuogas- 
tavimus ir padarė visa, ką galėjo priglausdami ir absorbuoda- 
mi rytiečių srautus. Bet kai kurie buvo įžvalgesni. Tarp darbuo- 
tojų, dirbančių Wardo saloje įsteigtoje žydų imigrantų pašalpų 
žinyboje buvo jauna poetė Emma Lazarus (1849-1897), kurios 
talentą atskleidė ir puoselėjo Emersonas. Ją buvo užvaldęs 
tiek senosios, tiek naujosios žydų kultūros ilgesys. Ji išvertė 
didį viduramžių poetą Judą Halevį. Ji išvertė Heinę. Ji sveikino 
Longfellow jaudinančią poemą apie Niuporto kapines, bet ap- 
gailestavo dėl jos nuolankios pabaigos: „Ir mirusios tautos nie- 
kada neprisikels“. Netiesa! Žydai prisikels! Ji buvo kilusi iš 
senos ir turtingos sefardų šeimos, bet varganuose aškenazių 
žyduose, su ryšuliais besigrūdančius pro JAV imigracijos tarny- 
bą ji regėjo būsimosios armijos, atkursiančios Jeruzalę Ameri- 
koje ar Izraelyje - o gal ir čia, ir ten - užuomazgas. Ji gynė juos 
nuo antisemitinių apkalbų žurnale New Century (1882). Ji per- 
prato, gal geriau nei kas nors kitas tuometinėje Amerikoje, 
tikrąją amerikietiškos minties ir tikrovės reikšmę Europos per- 
sekiojamiems vargdieniams. Laisvės statulą pastačius prie įėji- 
mo į Niujorko uostą, jos sonetas „Naujasis Kolosas“ įamžino 
Laisvės balsą: 


Tai skuba pas mane nuvargus, alkana, 

Ištroškus laisvės vargana minia, 

Visų paniekinta, nerimstanti toli, už jūros, 
Benamius, blaškomus audros, atsiųskit pas mane 
Aš savo žiburį uždegsiu jiems prie aukso durų. 


Emma Lazarus giliai suprato Amerikos reikšmę pasaulio 
žydams. Ar ilgainiui neatsities vargana minia, nesustiprės ir 
neišties galingos rankos iš Niujorko atgal, į Senąjį pasaulį? Jos 

eilerastis ,Zydo vėliava“ yra sionistinis. Jos „Laiškas žydams“ 
(1882-1883) numato žydų civilizacijos atgimimą per abipusę 
Amerikos ir Šventosios Žemės sąveiką. Visų atstumtoje aškena- 
zių žydų minioje, gausėjančioje Niujorko lūšnynuose, ji išvy- 
do net tik gyvenimo geisma, bet ir viltį'?. 

Gyvenimo geismo iš tikrųjų netrūko, jo buvo su kaupu. 
Kai nauji atvykėliai užplūdo Niujorką, prašmatnios vokiškos 
sinagogos persikėlė toliau nuo miesto centro, į Manheteną. 
Atvykėliai susigrūdo Žemutiniame Ystsaide (Lower East Side), 
pusantros mylios plote, kurį supo Bowery, trečioji aveniu, Kot- 
rynos gatvė, keturiolikta gatvė ir East River. Čia iki 1910 m. 
540 000 žydų buvo suvaryta į vadinamąsias nuomojamas „svar- 
sčių“ patalpas (Dumbbell Tenements), kurių formą lėmė 
1879 m. savivaldybės nutarimas, reikalaujantis vėdinimo šach- 
tų. Jos buvo penkių-aštuonių aukštų, 25 pėdų pločio, 100 pėdų 
gylio, o kiekvieną aukštą sudarė keturiolika kambarių, iš kurių 
tik į vieną patekdavo išorės šviesa. Niujorko Zydijos centras 
buvo itin tankiai apgyventas. Dešimtajame kvartale 74 401 žmo- 
gus gyveno susigrūdę 1 196 butuose, išmėtytuose po keturias- 
dešimt šešių namų masyvus (1893). Taigi gyventojų tankumas 
buvo 701,9 žmogaus vienam akrui. Čia dauguma imigrantų 
toliau vertėsi „adatų amatais“: kirpo ir siuvo gatavus drabu- 
žius, dirbo septyniasdešimt valandų per savaitę, paprastai dvy- 
lika asmenų kambarėlyje. Jau 1888 m. 234 iš 241 Niujorko 
drabužių firmų priklausė žydams; 1913 m. drabužių firmos 
buvo didžiausias Niujorko verslas su 16 552 fabrikėlių; beveik 
visi priklausė žydams, o juose dirbo 312 245 žmonės. 

Ar tai buvo menkai apmokamas darbas? Be abejo. Bet jis 
taip pat buvo galingas karjeros variklis. Pabėgėliai atvykdavo 
išsigandę ir nuolankūs. Vienas jidiš laikraštis 1884 m. rašė: 
„Mūsų aristokratiškų Vokietijos žydų labdaringose įstaigose 

matosi puikios raštinės, stalai, visi išpuošti, bet veidai — griežti 
ir rūstūs. Kiekvieną vargšą tardo kaip nusikaltėlį, į jį žvelgia 
iš aukšto; kiekvienas nelaimėlis jaučiausi pažemintas ir dreba 
lyg epušės lapas, tarsi jis stovėtų Rusijos pareigūno akivaizdo- 
je" "*. Po dvidešimt metų nuolankioji dvasia dingo. Keturi dra- 
matiški streikai sukūrė ir sutvirtino ištisą žydų vadovaujamą 
darbo judėjimą. Savo adatomis Rytų žydai taip pat išsikovojo 
nepriklausomybę ir aplinkinių pagarbą. Žemutiniame Ystsaide 
žydų imigrantai vidutiniškai gyvendavo apie penkiolika metų; 
paskui jie persikeldavo: pirmiausia į Harlemą (kadaise turtin- 
ga vokiečių-žydų kvartalą), vėliau — į Bronksa ir Vašingtono 
aukštumas, paskui į Koni (Coney) salą, Fliatbušą, Boro parką ir 
Rytų bulvarą (Eastern Parkway). Jų vaikai lankė koledžus ir 
universitetus; nemažai jų tapo gydytojais ir advokatais. Kiti ta- 
po smulkiais verslininkais; paskui - stambiais. Visoje Ameriko- 
je žydų kromininkai sukūrė pašto firmas, kurias įkūnijo Julijaus 
Rosenwaldo Sears („Svirtys“), Roebuck („Stirninas“). Niujorke 
iš krautuvėlių ir dirbtuvių žydai persikėlė į stambias univer- 
salines parduotuves. Benjamino Bloomingdale'o iš Bavarijos 
šeima, 1872 m. atidariusi pramoninių prekių parduotuvėlę, 
1888 m. jau samdė 1000 darbuotojų savo Ystsaido parduotu- 
vėje. Pas brolius Altmanus dirbo 1600 žmonės. Isidoras ir Na- 
thanas Strausai perėmė R. H. Macy. Kitos šeimynos sukūrė 
Gimbels, Sterns susivienijimus ir Abraham 6 Straus Brukline. 
1900 m. Niujorkas su milijonu jidiš kalbančių gyventojų turėjo 
didžiausią spaudą jidiš kalba, kurios tiražą kasdien sudarė 
600 000 egzempliorių, o keturi pagrindiniai leidiniai buvo: 
Warheit (radikalios ir nacionalistinės pakraipos), Jewish Morning 
Journal (ortodoksų ir konservatorių), Forward (socialistų), Tage- 
blat (ortodoksų ir sionistų). Bet netrukus žydai užvaldė ir anglų 
kalba spausdinamus leidinius. Arthuras Haysas Sulzbergeris 

ir Arthuras Ochsas vadovavo New York Times, Dorothy Schiff 
ir J. Davidas Sternas - New York Post; o ilgainiui atsirado 
stambios žydų leidyklos - Horace'as Liverightas įsteigė Liv- 
eright & Boni, George'as Oppenheimas ir Haroldas Guinzbur- 
gas - Viking Press, Richardas Kei Simonas ir Lincolnas Shus- 
teris sukūrė Simon 6 Schuster, Bennetas Cerfas - Random House, 
o Alfredas Knopfas - Alfred A. Knopf. Tada tiek Manhetene, 
tiek Brukline gyveno daugiau nei 600 000 žydų. Bronkse žydai 
sudarė 38 procentus visų gyventojų; Niujorke Žydams iš viso 
teko 29 procentai, jie buvo pati didžiausia etninė grupė. Turė- 
damas 1 640 000 žydų (1920), Niujorkas lengvai tapo didžiausiu 
žydų (ir jidiš kalbančiu) miestu pasaulyje. 1880 m. tarp 50 milijo- 
nų Amerikos gyventojų gyveno vos daugiau nei ketvirtis mi- 
lijono žydų; po keturiasdešimt metų, jų skaičius padidėjo aš- 
tuoniolika kartų, šoktelėjęs iki 4,5 milijono tarp 115 milijonų 
Amerikos gyventojų. 

Atrodė neįmanoma, kad ši didžiulė žydija galėtų paprastai 
įsilieti į Amerikos gyvenimą. Ji buvo visų žydų apibendrinimas 
ir visuma, o jos gretose reiškėsi kai kurie itin uolüs griežčiau- 
sios judaizmo pakraipos atstovai. 1880 m. beveik 90 procentų 
iš 200 Amerikos sinagogų priklausė reformuotojams, bet jų 
valdymas susvyravo, kai pasireiškė naujųjų atvykėlių galia ir 
pasigirdo jų balsai. 1883 m. per iškilmingus pirmųjų absolventų 
pietus Žydų sąjungos koledže, pagrindinėje reformuotojų rabi- 
niškoje seminarijoje JAV, atnešus krevetes ir kitą nekošerinį 
maistą, kilo baisus skandalas, po kurio daugelis garbingų rabi- 
nų išvyko pasipiktinę ir pasibjaurėję. Po šio įvykio Amerikos 
žydija greitai persigrupavo. 1886 m. konservatoriai įkūrė savo 
žydų teologinę seminariją. Ortodoksai irgi įsteigė savo insti- 
tucijas. Net 1890 m. iš 533 JAV kongregacijų ortodoksiškų buvo 
316. Ilgainiui atsirado trilypė struktūra: pirmi buvo konserva- 
toriai, už ju — ortodoksai, o reformuotojai — tik treti. 1910 m. 
įvairių pakraipų amerikietiškas judaizmas buvo nepaprastai 

paplites. Turtingesnése reformuotoju sinagogose pamokslinin- 
kai vilkėjo anglikonų rūbais, o pamaldos vyko anglišku stiliumi, 
vyrai sėdėjo kartu su moterimis; jos turėjo savo chorus ir vargo- 
nus. Rabinas Judah Magnes iš prabangios Emanu-Elio šven- 
tyklos savo Niujorko kongregacijai tais pačiais metais išdidžiai 
pareiškė: „Žymus krikščionių teisininkas iš kito miesto man 
pasakė, kad vieną sekmadienio rytą užėjęs į šį pastatą prasi- 
dėjus pamaldoms ir net nepastebėjęs, kad tai sinagoga, kol to 
neatskleidė atsitiktinė pamokslininko pastaba“'*. Bet už penkių 
mylių galima buvo rasti žydų kongregacijas, kuriose Prahos 
Maharalas, Baal Šem Tovas ar Vilniaus Gaonas būtų pasijutę 
kaip namuose. Tuo metu Amerikos žydai atspindėjo visas pa- 
saulietinio judaizmo kryptis. Jie dar nebuvo pasiekę tos padė- 
ties, iš kurios būtų paaiškėję, kur pasuks dauguma, jau nekal- 
bant apie pagrindinį vaidmenį tarp pasaulio žydų. Bet pamažu 
jie susiorganizavo: 1906 m. įsikūrė Amerikos žydų komitetas. 
Jis pamažu telkė sekėjus, finansus, ekonominę ir visų pirma 
politinę galią, kad, žydams kartą ir visiems laikams susitarus 
dėl bendros ateities, jiems visame pasaulyje pasitarnautų kaip 
tvirtas ramstis. Visos šios priemonės buvo tiesioginės 1881 m. 
tragedijos išdavos. 

Bet buvo ir kitų išdavų. Atrodė, jog istorija lėtai sprendė 
galvosūkį, dėdama detales viena po kitos. Amerikos žydija bu- 
vo viena detalė. Kita — sionizmo idėja. 1881 m. įvykiai ją taip pat 
paspartino. Iki Rusijos pogromų didžioji dauguma žydų savo 
ateitį regėjo kaip vienokią ar kitokią asimiliaciją; po jų kai ku- 
rie žydai ėmė ieškoti kitų alternatyvų. Žydų mąstymo ašis 
pasislinko. Jų mąstymas pasidarė ne toks optimistiškas ir užtik- 
rintas, ko gero, neramus - ir todėl vaizdingesnis ir kūrybiš- 
kesnis. Rusijos siaubas privertė žydus galvoti: ar galima įgy- 
vendinti tokią visuomenę, kurioje žydai jaustųsi ne tik saugūs, 

ne tik pakenčiami ar toleruojami, bet laukiami kaip namuose: 
vieta, kur jie, o ne kiti šeimininkautų? Be abejo, sionizmas ne- 
buvo naujas reiškinys. Jis buvo toks pat senas kaip Babilono 
tremtis. Argi psalmininkas negiedojo: „Prie Babilonijos upių 
sédédami verkėm, Siono kalną atminę“?'* Daugiau nei pusant- 
ro tūkstantmečio, kiekvienoje žydų kartoje, kiekvienoje žydų 
bendruomenėje atsirasdavo vienas ar du svajotojai apie Sioną. 
Kai kurių svajonė išsipildė ten nuvykus: į Tiberiadą, Cefatą ir 
patį Sioną. Kiti ketino įsteigti mažytes bendruomenes ar kolo- 
nijas. Vis dėlto jie visi buvo religiniai sionistai. Vienaip ar ki- 
taip jie tikėjosi paspartinti Mesijo atėjimą. Tokius lūkesčius puo- 
selėjo Vokietijos rabinas Zevi Hirsch Kalisheris (1795-1874), 
kuris 1836 m. paprašė Frankfurto Rothschildų lėšų Izraelio 
žemei — ar bent jau Jeruzalei nupirkti — i$ Mohammedo Ali, 
idant pradėtų atkūrimą. 1840 m., serui Moses Montefiorei ir 
Adolphe'ui Crėmieux pasisekus išgelbėti Damasko žydų bend- 
ruomenę, rabiną Judah Alkalai (1798-1878) iš Semlino prie 
Belgrado užvaldė mintis, kad ši konkreti parama gali pasitar- 
nauti pavyzdžiu didesniam pasaulio žydų kaip tautos suartė- 
jimui su atgaivinta hebrajų kalba ir Palestina kaip būsima, jo 
bemaž kasdien laukiamo Mesijo karalyste. Šias pažiūras sklei- 
dė jo gausios brošiūros, o vėliau jis pats apsigyveno Izraelio 
žemėje, šiuo poelgiu patvirtinęs savo nuoširdumą. 

Nuo 4-ojo dešimtmečio atsirado ir pasauliečių, svajojančių 
apie Sioną. Moses Hessas (1812-1875) iš hegelizmo perėjo prie 
socializmo kaip Marxas, bet netrukus jis atitoko nuo besielio 
(jo manymu) kolektyvinio internacionalizmo, nesvarbu ar pagal 
teoretiką Marxą ar pagal praktiką Lassalle'į Vokietijoje. Kaip 
daugelis žydų, sulaukusių brandaus amžiaus, jis ėmė grįžti 
prie savo ištakų, bet jo atnaujintas judaizmas įgijo greičiau na- 
cionalizmo, o ne religijos išraišką. Jis ėmė manyti, kad valsty- 
bė-tauta yra natūralus istorinės raidos vienetas, o iš čia plau- 

kia išvada, jog žydų švietėjai, agitave už visišką asimiliaciją, 
išdavė savo prigimtį. 1859 m. jį padrąsino Italijos kelias, kai ši 
ilgam susiskaidžiusi senovės tauta vėl susigrąžino savo tautinę 
savastį. Kodėl gi Žydai negali surengti savo risorgimento? Savo 
didingoje knygoje Roma ir Jeruzalė Hessas išdėsto argumentus 
žydų valstybės-tautos naudai!?. Viena vertus, ji išvengtų mas- 
kilimų kraštutinumų, norėjusių asimiliuojantis išnykti; antra 
vertus, ortodoksų, norėjusių visiškai nekreipti dėmesio į pa- 
saulį. Žydų sukurta valstybė — atmetus tiek krikščionybės prie- 
tarus, tiek Islamo rytietiškumą - leistų praktiškai įgyvendinti 
žydų idėją ir taptų politiniu žiburiu nežydams. Kartu ji leistų 
jiems nusipelnyti išganymo ne per negatyvų Marxo siūlymą 
sunaikinti jų įprastas ekonomines funkcijas, bet per teigiamą 
idealios valstybės sukūrimo aktą". 

Visos šios sionistinės idėjos - ir daugelis kitų - numatė 
tam tikrą įsikūrimą Jeruzalėje ar jos apylinkėse. Netgi Morde- 
chajus Nojus pagaliau sugrįžo prie minties, kad idealizuota 
žydų bendruomenė tūrėtų būti arčiau Jordano krantų nei Nia- 
garos. Negausus žydų skaičius periodiškai plaukė į Palestiną. 
Bet net Alkalai, tiesą pasakius, neįkūrė ten kolonijos. Tad kaip 
neprasidėjus pradiniam persikėlimo procesui galėjo atsirasti 
tiek pasaulietinis, tiek religinis arba ir šitas, ir anas Sionas? Žy- 
dai, susimąstę apie persikėlimą, atsigręždavo į Britaniją, kuri 
XIX a. buvo didžioji kolonijinė imperija. Jai pasisekė užvaldyti 
ketvirtį žemės sausumos. Be to, Britanijai buvo ypač artimas 
žydų idealizmas, ypač jo sionistinė pakraipa. Kaip jau matėme, 
jos didis užsienio reikalų sekretorius lordas Palmerstonas ak- 
tyviai rėmė šiuolaikinį Palestinos apgyvendinimą. Jos didysis 
ministras pirmininkas Benjaminas Disraelis žvelgė dar toliau. 
Jo romanas Alroy vaizduoja herojaus siekimą gražinti Jeruzalę 
123 M. Hess. Rome and Jerusalem.- ah Berlin. The Life and Opinions of Mo- 

žydams. Ši tema pasikartoja jo reikšmingesniame romane apie 
žydus Tankrede. Be abejo, Disraelį galima atmesti kaip romantiš- 
ką ir itin lakios vaizduotės sefardą, kuris pragmatiškai rūpi- 
nosi savo politine karjera Britanijoje. Bet Disraelis mokėjo įgy- 
vendinti savo sparnuotas svajones. Indijoje komercinę kompa- 
niją jis pavertė Zérincia imperija. Savo praktinius sionistinius 
užmojus jis laikė sau. 1851 m. jis išėjo pasivaikščioti po lordo 
Carringtono parką High Wycombe su savo kolega lordu Stan- 
ley'jumi. Vėliau Stanley'jus savo dienoraštyje parašė: 

Diena buvo šalta, bet jis, nors paprastai itin jautriai reaguodavęs į oro 
permainas, atrodė užmiršęs temperatūrą, kai uoliai aiškindamas savo 
plano detales, sustodavo šalia sodinių idant geriau išdėstytų savo pažiūras. 
[Palestina], pasakė jis, turi pakankamai natūralių galimybių: reikia tik 
darbo ir dirbančiojo apsaugos; teisę į žemę galima nusipirkti iš Turkijos; 
pinigų netrūks: padės Rotschildai ir pagrindiniai žydų kapitalistai; Turki- 
jos imperija žlunga; Turkijos vyriausybė viską padarytų už pinigus; esant 
teisei į Žemę ir apsaugai nuo piktnaudžiavimų, tereikia tik įkurti nausė- 
dijas. Kol visa tai neįsitvirtins, tautybės problema gali palaukti. Jis pridūrė, 
kad šios idėjos yra plačiai skleidžiamos [žydų] tautoje. Žmogus, paver- 
siąs jas tikrove, bus kitas Mesijas, tikras žmonių Išganytojas. 

Stanley'jus pridūrė: „Nors aš daug kartų paskui mačiau jį 
suirzus ar džiaugsmingai susijaudinus, bet šis pavyzdys yra 
vienintelis, kuomet jis pasirodė man atskleidęs aukštesnio jaus- 
mo požymius““!. Disraelis tikriausiai sugrįžo prie šios min- 
ties gulėdamas mirties patale. Pasakojama, kad jis mirė kažką 
šnibždėdamas hebrajiškai“? 

Disraelio žydiškos ir sionistinės simpatijos ne vien atspin- 
dėjo jo kilmę, - jos taip pat buvo Anglijos filosemitinės tradici- 
jos dalis. Anglų autoriai, auklėti su karaliaus Jokūbo Biblija, 
giliai domėjosi žydų praeitimi, kartu dažnai jausdami užuojautą 
dėl jų dabartinės keblios padėties. Vienas pavyzdys yra Byro- 
131 T. R. Vincent (ed.). Disraeli, Derby don, 1978, 32-33. 1? J. A. Gere and J. 

no „Žydiškos melodijos“. Žinoma, netrūko nuolatinės pagun- 
dos dailiojoje literatūroje vaizduoti žydus kaip nemalonius ar 
asocialius tipus. Charlesas Dickensas pasidavė jai romane „Oli- 
veris Tvistas“ (buvo leidžiamas atskiromis dalimis 1837-1838), 
kur piktasis Faginas yra tiesiog vadinamas žydu, nors jo žydiš- 
ki bruožai nėra akivaizdūs. Londone buvo gausu žydų nusikal- 
timų, ypač neturtingoje aškenazių bendruomenėje. Žydai buvo 
vieni iš pirmųjų plukdomi į Australiją; kada ši sistema 1852 m. 
nustojo funkcionuoti, mažiausiai 1000 žydų buvo įtraukti į ją, 
tarp kurių buvo Isaacas („Ikey“) Solomonsas, pravarde „patvo- 
riu princas“. Manoma, kad Dickensas kūrė Faginą nusižiū- 
rėjęs į jį. Bet Dickensas karštai piktinosi kaltinimais, jog „Oli- 
veris Tvistas“ yra antisemitinis kūrinys. Beveik tam, kad juos 
atmestų, romane „Mūsų bendras draugas“ (leistas dalimis 
1864-1865), jis pavaizdavo vieną iš savo švenčiausių veikėjų, 
poną Riahą, „švelnų žydą, kurio rasės dėkingumas yra gilus“. 

Kartais iškyla neaiškumų, ar literatūrinis personažas yra 
žydas. Viktorijos laikais žydai buvo dažnai vaizduojami su 
nutriušusiais rudais plaukais, ir kai kurie atstumiantys veikė- 
jai pasižymi šia savybe: pvz., Urija Hypas Deivide Koperfylde, 
ar garbusis Obadiah Slope Anthony 'io Trollope'o kūrinyje 
Barchester Towers. Trollope'ą kartais kritikuodavo už tai, kad 
jis vaizduoja blogus žydus. Jam, žinoma, nepatiko Disraelis 
(kurį savo politiniuose romanuose jis piešia kaip poną Daube- 
ny), bet lygiai taip pat elgėsi daug Žmonių, tarp jų Dickensas 
ir Thackeray'us, ir nebūtinai rasistiniais sumetimais; Disraelis 
neliko skolingas, išjuokęs tiek Dickensą, tiek Thackeray'u savo 
paskutiniame romane Endymion (1881). Trollope'as parašė gau- 
sybę romanų ir pavaizdavo begalę užsieniečių (jis buvo di- 
džiausias keliautojas tarp visų devynioliktojo amžiaus rašyto- 
jų), bet atidus jo kūrinių skaitymas neleidžia spręsti jį buvus 

nusistačius prieš žydus. Madam Max Goesler, figūruojanti jo 
ivairiuose politiniuose romanuose, yra nepaprastai garbinga 
moteris. Antonas Trendellsohnas kürinyje Nina Balataka (1865) 
yra dar vienas i$ Trollope'o simpatiškųjų žydų. Net Auguste'as 
Melmotte'as, romano The Way We Live Now („Taip mes gyvena- 
me", 1875) niekšas kaip reta, iš tikrųjų nėra pavaizduotas kaip 
žydas. Trollope'o požiūris buvo tas, kad jo kilmė yra miglota, 
bet akivaizdu, kad jis rėmėsi Albertu Grantu - tikroji pavardė 
Abrahamas Gotheimeris, gimusio Dubline 1831 m., kromininko 
šeimoje. Šis vyras tapo Kidderminsteriui atstovaujančiu parla- 
mento deputatu, išplėtė Leicester Square, buvo Londono Credit 
Foncier ir Credit Mobilier generalinis direktorius, kūrė neegzis- 
tuojančias kompanijas, ir mirė nuskurdes 1899 m.” 

Vis dėlto Melmotte'o atvejis yra svarbus, nes jis sutapo su 
požiūrio į žydus takoskyra. Iki 7-ojo dešimtmečio išsilavinę 
žmonės Britanijoje buvo daugiausia filosemitai. Bet ekonomi- 
niu nuosmukiu ir asmeninėmis finansinėmis katastrofomis pa- 
ženklintam dešimtmečiui bėgant, požiūris nepastebimai pasi- 
keitė. Nuo 7-ojo dešimtmečio vidurio žydai buvo mintyse sieja- 
mi su stambaus masto Sičio machinacijomis. Ta pati nuotaikų 
permaina pasireiškė ir kontinente, ypač Prancūzijoje, Vokietijo- 
je ir Austrijoje. Bet ten tiesiog sustiprėjo nuolatinės antisemiti- 
nės nuotaikos. Britanijoje tai buvo neregėtas reiškinys. Jis sukė- 
lė sielvartą filosemitams, ir kai kuriuos iš jų paskatino apsvar- 
styti šį taip pat jų pripažinto „žydų klausimo“ sprendimo būdą. 
Vienas jų buvo archeologas seras Charlesas Warrenas, vienas 
pirmųjų iškasinėjęs Jeruzalės Šventyklos sieną. 1875 m., Mel- 
motte'o pasirodymo metais, Warrenas išspausdino The Land 
of Promise: or Turkey's Guarantee (Pažadėtoji žemė, arba Turkijos 
garantija). Daugiausia padedant britams, žydų skaičius Šven- 
tojoje Žemėje pamažu išaugo, viršydamas 10 000 ribą 18 am- 

žiaus 4-ajame dešimtmetyje. Dabar Warrenas pasiūlė, bemaž 
pagal Disraelio gaires, kad būtų sukurta britų čarterinė kompa- 
nija Palestinai apgyvendinti (savo ruožtu padengiant dalį Tur- 
kijos nacionalinės skolos), „su atvirai pripažintu ketinimu pa- 
mažu perkelti žydą, tyrą ir paprastą, kuris galų gale užimtų ir 
imtų valdyti šalį“. Warreno nuomone, didelės apimties finansi- 
nė, sisteminga ir mokslinė raida leistų galiausiai šaliai išlaiky- 
ti penkiolika milijonų Žmonių. 

Tų pačių metų pavasarį Warrenui ėmė pritarti kur kas įta- 
kingesnis balsas Blackwood'e; jame atskiromis dalimis imta 
spausdinti George Eliot romaną Daniel Deronda. Dabar šią kny- 
gą mažai kas skaito, ir net savo laiku ji buvo laikoma menine 
nesėkme. Bet atsižvelgiant į jos realų poveikį, tai buvo matyt 
pats įtakingiausias XIX a. romanas. Jis buvo kita sionistinio 
galvosūkio plytelė, įstumta į savo vietą. George Eliot aistringai 
domėjosi žydais nuo septyniolikos metų, kai pirmą kartą per- 
skaitė Juozapą Flavijų. Ji nepaprastai gerai išmanė Biblijos ko- 
mentarus ir jos mokslinę kritiką. Jis išvertė Strausso Das Leben 
Jesu ir Spinoza. Ji bjauréjosi antisemitiniais anekdotais. Ji nega- 
léjo nuspręsti, ar krikščionių priešiškumias žydams buvo „dau- 
giau šventvagiškas ar kvailas“. 1866 m. ji susitiko su išprusu- 
siu žydu Emmanueliu Deutschu, Britanijos muziejaus knygų rū- 
šiuotoju; jis ka tik buvo išspausdinęs pagarsėjusį straipsnį Quar- 
terly Review žurnale, norėdamas pristatyti Talmudą krikščio- 
nių skaitytojams ir siekdamas sujungti dvi religijas. Jis mokė 
hebrajų kalbos. 1869 m. aplankęs Palestiną jis tapo karštu sio- 
nistu. „Rytai!“ — jis rašė iš Jeruzalės, - „pagaliau išsipildė visi 
mano pašėlę troSkimai!"?? Deutschas mirė nuo vėžio, bet jį 
sergantį dažnai lankė George Eliot, kurią sužavėjo jo entuziaz- 
mas. 7-ojo dešimtmečio pradžioje, sumaniusi parašyti romana 
apie žydus, ji pradėjo milžinišką skaitymo ir sinagogų lanky- 
135 E. Strangford. Literary Remains of the Late Emmanuel Deutsch. - New 

mo ciklą. Ji jautė, rašė ji, „paskatą su tokia simpatija ir supra- 
timu, kiek jai leidžia prigimtis ir Žinios, pavaizduoti žydus... 
mes, vakariečiai, išauklėti krikščionybės dvasia, esame judė- 
jams ypač skolingi ir, pripažįstame tai ar ne, mus su jais sieja 
ypač tvirtas religinis ir moralinis jausmas“ P6, 

Romano rašymas ir spausdinimas dalimis, pasibaigęs 1876 m., 
buvo sukrečianti emocinė patirtis. Ji baigė jį „su ašarom akyse“. 
Knygos protagonistas, sionistų ideologas, yra Mordechajus, 
mirštantis tyrinėtojas, Deutscho asmenybe paremtas persona- 
Žas, „žmogus, paskendęs skurde ir nežinioje, ligos iškamuotas, 
nuolat artėjančios mirties paunksmėje, bet intensyviai gyvenan- 
tis neregimoje praeityje ir ateityje“. Deutscho-Mordechajaus 
lūpomis George Eliot išsakė savo sionistinius lūkesčius: „Pa- 
saulis laimi, kai Izraelis laimi, nes Rytų karavane bus bendrija, 
savo širdyje nešanti kiekvienos didžios tautos kultūrą ir simpa- 
tijas; ten bus priešiškumą stabdanti žemė, neutrali šalis Rytuose 
kaip Belgija Vakaruose“. Ši pagarsėjusi ištrauka ironiškai skam- 
bėjo 1914 m. kartai, o juo labiau mums; bet tuomet ji išreiškė 
visuotines filosemitinių intelektualų viltis, kad Siono atstaty- 
mas sutaikys ir civilizuos barbarišką kraštą. Šioms nuotaikoms 
reikėjo savo Mesijo, tokio kaip Tankrede. George Eliot romane 
išvedė tokį herojų Danielių Derondą, kurį numatė Mordecha- 
jus. Pasakojimo pabaigoje Danielis veda Miriam ir ruošiasi vykti 
į Rytus grąžinti „politinį mano Žmonių gyvenimą, vėl suvie- 
nydamas juos į tautą, duodamas jiems tautinį centrą, tokį, kokį 
turi anglai, nors jie irgi išsibarstę po visą žemės rutulį“. 

George Eliot kūrinius milžiniškais tiražais pirko visame pa- 
saulyje. Ji buvo viena iš labiausiai intelektualų gerbiamų XIX a. 
romanistų, tiek Europos žemyne ir Šiaurės Amerikoje, tiek Bri- 
tanijoje. Jiems visiems, o ypač šimtams ar tūkstančiams asimi- 
liuotų žydų šis pasakojimas pirmąkart suteikė galimybę grįžti 

į Sioną. Vienas iš tu, kurie romano neskaitė, buvo Disraelis. 
Paklaustas, ar skaitęs, jis atsiliepė: „Kai aš noriu perskaityti 
romaną, aš jį rašau“. Bet visi kiti jį perskaitė. Niujorke jis įkvėpė 
Emmą Lazarus. Savo straipsnyje „Sionizmas“, išspausdintame 
vienuoliktame Encyclopaedia Britannica (1911) leidinyje, Lucie- 
nas Wolfas parašė, kad romanas „žydų tautinei dvasiai suteikė 
didžiausią pena nuo pat Sabetajaus Cvi pasirodymo laikų“!??, 
Ypač plačiai knygą skaitė politiniuose sluoksniuose. Arthuro 
Balfouro, pirmąkart sutikusio George Eliot 1877 m., metai po 
knygos išleidimo, kartai ji buvo įvadas į žydų klausimą". Bet 
kiekvienas norėjo žinoti: kas bus Danielis Deronda? Kada jis 
pasirodys? Tai iš tikrųjų priminė Mesijo laukimą. 

Tikrasis Danielis Deronda pasirodė žvarbią, šaltą 1895 m. 
sausio 5 dieną École Militaire kieme Paryžiuje. Šis įvykis buvo 
viešas kapitono Alfredo Dreyfuso pažeminimas; jis buvo vie- 
nintelis žydas, tarnaujantis Prancūzijos armijos generaliniame 
štabe, ir jį apkaltino, teisė ir nuteisė — kaip vėliau išaiškėjo 
remiantis suklastotais įkalčiais - už paslapčių išdavimą vokie- 
čiams. Vienas iš kelių Žurnalistų, dalyvavusių šiame renginyje 
buvo Theodoras Herzlis (1860-1904), Vienos liberalaus dien- 
raščio Neue Freie Presse korespondentas Paryžiuje. Prieš dvi sa- 
vaites jis lankėsi teisme ir girdėjo Dreyfusui paskelbtą nuos- 
prendį. Dabar jis stovėjo šalia, kada Dreyfusą nuvedė prie 
generolo Darraso, sušukusio: „Alfredai Dreyfusai, jūs nevertas 
nešioti ginklą. Prancūzijos žmonių vardu aš pažeminu jus pa- 
reigose!“ Dreyfusas iškart skardžiu balsu suriko: „Kareiviai! 
Žiūrėkit, kaip žemina nekaltą žmogų! Tegyvuoja Prancūzija, 


tegyvuoja armija!“ Vyresnysis seržantas nuplėšė Dreyfuso ka- 
rinius ženklus ir sagas. Jis ištraukė jo kardą ir, pasidėjęs ant 


kelio, jį sulaužė. Kalinys buvo vedamas aplink visą kiemą, vis 

dar šaukdamas esas nekaltas. Didžiulė ir sujaudinta gatvėje 
laukianti minia išgirdo jo Sauksmus ir ėmė švilpti bei skanduo- 
ti lozungus. Herzliui išėjus iš pastato, ji pradėjo rėkti: „Mirtis 
Dreyfusui! Mirtis žydams!” Po šešių mėnesių Herzlis užbaigė 
knygos juodraštį, pradėsiantį nūdienos sionizma - Der Juden- 
staat („Žydų valstybė“ ). 

Dreyfuso byla ir Herzlio atsivertimas į sionizmą liudija 
apie svarbius Žydų istorijos poslinkius. Jos yra dar dvi galvosū- 
kio detalės, ir jas abi reikia nuodugniau ištirti. Visų pirma, 
Dreyfuso byla ir jos atskleistos tamsios aistros ryžtingai užbaigė 
iliuzijos epochą, kai žydai optimistiškai tikėjo, kad jų isijungi- 
mas į Europos visuomenę yra jau gerokai įpusėtas ir kaip mat 
baigsis. 1871 m. Graetzas kone triumfo gaida užbaigė vienuo- 
liktą, paskutinį „Žydų tautos istorijos“ tomą: „Laimingesnis 
už visus savo pirmtakus, aš baigiu savo istoriją džiaugdamasis, 
kad civilizuotame pasaulyje žydų gentis pagaliau rado ne tik 
teisingumą ir laisvę, bet ir buvo pripažinta. Pagaliau ji turi 
neribotą laisvę vystyti savo gabumus ne iš kieno nors malonės, 
bet teisėtai po šitiek patirtų kančių“. 

Šis didėjančio saugumo jausmas stipriausiai pasireiškė 
Prancūzijoje. Joje žydai naudojosi 1789 m. revoliucijos laisvama- 
nių paveldu. Jų buvo nedaug. Likimo ironija galima pavadinti 
tą faktą, kad Prancūzijai pralaimėjus 1870 m. karą, kainavusį 
jai Elzasą ir Lotaringiją, buvo pašalinta didžiausia ir nemėgsta- 
miausia Elzaso kolonija — vokiškai kalbantys aškenazių žydai. 
Dreyfuso bylos metu beveik keturioms dešimtims milijonų 
Prancūzijos gyventojų teko ne daugiau kaip 86 000 Zydu!*). 
Šiai bendrijai vadovavo vyriausybės remiama centrinė konsis- 
torija prie Religijų ministerijos, parengusi rabinų rinkimo nuo- 
status, nustatė ir mokėjo jiems algas. Tad prancūziškas judaiz- 
133 G. Chapman. The Dreyfus Case. - Marrus. The Politics of Assimilation: The 


London, 1955, 99, 140 Apie Prancüzi- French Jewish Community at the Time of 

mas turėjo keletą valstybinės bažnyčios bruožų ir elgėsi pana- 
šiai kaip ji. „Malda už Prancūziją“ jos maldaknygėje skambėjo 
taip: „Visagali Izraelio ir žmonijos globėjau, jei mūsų religija 
yra Tau pati mieliausia, nes ji Tavo rankų kūrinys, tai Prancū- 
zija iš visų šalių, regis, patinka labiausiai, nes ji yra labiausiai 
verta Tavęs“. Ojos baigiamieji žodžiai: „Tegu ne viena [Prancū- 
zija| vadovaujasi pakantumo ir teisingumo visiems teise, teise, 
kuri tiek žemina kitas valstybes, kiek šlovina ją. Tegu kiti pase- 
kajos pavyzdžiu, ir kaip ji pasauliui įskiepija savo skonį ir kalbą, 
jos literatūros ir menų vaisius, taip ji įdiegia savo principus, 
kurie, savaime suprantama, yra svarbesni ir reikalingesni"!!!, 

Kai J.-H. Dreyfusą paskyrė Didžiuoju Paryžiaus rabinu 
1891 m.,jo užduotis buvo „prancūziško genijaus“ ryšiai su „fun- 
damentalia judaizmo dvasia“, ypač „dviejų rasių moralinė gimi- 
nystė“, mat prancūzai esą „nūdienos išrinktieji“. Rabinas Kah- 
nas iš Nimo pavadino prancūzų revoliuciją „mūsų išėjimu iš 
Egipto... mūsų dienų Velykomis“. Rabinas Herrmannas iš 
Reimso pasakė, kad Prancūzijai „Dievas skyrė vadovauti Zmo- 
nijos likimui... paskleisti po pasaulį didingas ir puikias teisingu- 
mo, lygybės ir brolybės idėjas, kurios anksčiau buvo vien Iz- 
raelio palikimas“. Prancūziškas judaizmas panašiai kaip refor- 
muotasis judaizmas Amerikoje padarė visa, kad įsilietų į vie- 
tinę religinę terpę. Rabinai rengėsi kaip katalikų kunigai. Jie 
net svarstė, ar laikyti šabo pamaldas sekmadienį. Jų apeigos 
vaikams buvo labai panašios į krikštą ir pirmąją komuniją. Gė- 
lės ant karstų, lėkštelės rinkliavai, mirštančiųjų lankymas, gie- 
dojimas, vargonai, pamokslai — viskas buvo grindžiama krikš- 
čioniškais pavyzdžiais. Paskaičiavimai parodė, kad visoje šalyje 
gyveno tik 500 tikrų žydų ortodoksų. 

Žydų pasauliečių sumenkusi savastis derinosi su meilikau- 
jančiu patriotizmu. Jie energingai varžėsi dėl spindinčių Pran- 
cūzijos valstybės prizų: vietų į aukštąsias mokyklas, akademi- 


121 Cituojama ibid., 118. 

ja, Garbės legiono ordino. „Būdami prancūzai savo šalimi ir 
įstaigomis,“ — rašė Léon Halévy, - „visi [Prancūzijos žydai] 
turėtų taptų tokiais ir savo įpročiais, ir kalba... idant žydo 
vardas jiems taptų antrinis, o prancūzų - pirminis"!*, „Lai ne- 
būna nei žydų, nei krikščionių,“ — rašė Ernest Crémieu-Foa, — 
„Išskyrus maldos valandą“. Jamesas Darmesteteris, prasimušęs 
iki Ėcole des Hautes Ėtudes direktoriaus kėdės, atsidėkodamas 
tvirtino, kad izraelitų ir prancūzų kultūros iš esmės yra tapa- 
čios. Prancūzijos revoliucija išreiškė judaizmo ideologiją, o šios 
dvi išrinktosios tautos, giliai tikėdamos pažanga, priartins me- 
sijinį amžių, kuris apsireikš kaip „žemiškas žmonijos teisingumo 
triumfas“. Tokie žmonės teigė, kad antisemitizmas yra sveti- 
ma, importuota prekė iš Vokietijos, kuri Prancūzijoje bus tik 
paviršutiniškai išklausyta ir tiek. 

Deja, reikalai buvo toli gražu ne tokie geri. Devynioliktasis 
šimtmetis buvo didysis pseudomokslinių rasistinių teorijų am- 
žius, ir prancūzai noriai susidomėjo jomis. Tiesa, vokiečių filo- 
logai, tirdami kalbos kilmę, pirmieji ėmė skirti arijus ar indoeu- 
ropiečius, kurių šaknys glūdėjo sanskrito kalboje, nuo semitų, 
kurių šaknys slypėjo semitų-chamitų kalbose. Šiuos tyrimus 
pirmieji išpopuliarino prancūzai, kurie supainiojo kalbą su rase. 
1853 m. prancūzų diplomatas grafas Josephas de Gobineau 
(1816-1882) išspausdino liūdnai pagarsėjusį Essai sur l'inégalité 
des races humaines (Traktatą apie žmonių rasių nelygybę), kuriame 
arijų dorybingumą atskyrė nuo semitų (ir lotynų) išsigimimo. 
Šis traktatas tapo Vokietijos antisemitų parankine knyga ir 
padarė milžinišką įtaką, pavyzdžiui, Richardui Wagneriui. Per- 
nelyg savim pasitikįs eruditas Ernstas Renanas (1823-1892) tą 
patį padarė Prancūzijai su Histoire gėnėrale et systėme comparė 
des langues sėmitigues, už kurią gavo Volnay premiją, ir dar la- 
biau Vie de Jesus (1863), ištisą šimtmetį labiausiai nusisekusia 


142 L. Halévy. Résumé de l'histoire des juifs modernes. - Paris, 1828, 325-326; 
cituojama Marrus, op. cit., 90. 

spausdinta knyga Prancüzijoje, kuria gardZiuodamiesi skaité 
antiklerikalai ir su virpančiu kaltės jausmu katalikai. Jis tikė- 
jo, kad „semitų rasė, lyginant su indoeuropiečių rase, atstovauja 
žemesnei žmogiškos prigimties pakopai“; o jo Jėzaus, humaniš- 
ko herojaus, paveikslas buvo teatrališkas, nes būtent parodė 
jį „laisvą nuo beveik visų jo rasės trūkumų... jo vyraujantis 
bruožas buvo neribotas švelnumas“. Edouardas Drumontas 
išradingai susiejo Renano žydų nepilnavertiškumo teoriją su 
Toussenelio žydų finansinio sukčiavimo teorija savo storame 
dviejų tomų veikale La France juive (1886), kuris yra visų laikų 
geriausiai ir įtikinančiai parašytas antisemitinis traktatas. Per 
palyginti trumpą laiką jis buvo išleistas daugiau nei šimtą kartų; 
tai padėjo autoriui įsteigti antisemitų lygą ir leisti piktą dien- 
raštį La Libre Parole (1889). 

Vadinasi, pirmas prancūzų antisemitizmo sluoksnis buvo 
pseudomokslinis. Antrasis - pavydas. Jei žydai yra nepilna- 
verčių rasė, tai kodėl jiems sekasi? Nes jie sukčiauja ir sąmoks- 
lauja. Žydų haute bourgeoisie (stambiosios buržuazijos) vaikai 
susižerdavo kone visus prizus. Po kelerių metų Julienas Bren- 
da rašė: „Benda brolių triumfas concours gėnėral man pasirodė 
esąs vienas iš esminių antisemitizmo šaltinių, nuo kurio mes 
kentėjome po penkiolikos metų. Ar žydai suprato, ar ne, bet ki- 
ti prancūzai tokią sėkmę laikė prievartos aktu"!*?. Be galo pro- 
tingi broliai Reinachai, teisininkas-politikas Josephas (1856- 
1921), archeologas Solomonas (1858-1932) ir filologas Theo- 
dore'as (1860-1928) buvo kitas laimintis vunderkindų tercetas. 
Jie kiekvieną kartą sumušdavo prancūzus jų akademiniame- 
kultūriniame žaidime. Tada 1892 m. užsiplieskė Panamos skan- 
dalas, itin painus finansinių machinacijų ir apgaulės labirintas, 
o jų dėdė baronas Jacgues de Reinachas atsidūrė pačiame jo 
viduryje. Jo paslaptinga mirtis arba savižudybė šliūkštelėjo 


143 T. Benda. La Jeunesse d'un clerc. - Pa- 
ris, 1936, 43; cituojama Marrus, op. cit. 

alyvos į ugnį dideliam piktdžiūgaujančių žydų pjudytoju 
džiaugsmui - aha, jie visą laiką sukčiavo! 1882 m. Union Gėnė- 
rale skandalas, 1889 m. Comptoire d'Escompte skandalas - į abu 
buvo įsipainioję žydai - tiesiog atskleidė šio sudėtingo nusikal- 
timo šydą, tarsi patvirtinantį Dumonto knygos finansinio suo- 
kalbio teorijas ir leido Le Libre Parole dienraščio „tiriantiems 
žurnalistams“ beveik kasdien smaguriauti nauja antižydiška 
istorija. Paryžius buvo antras po Londono Europos finansų 
centras ir jo bankininkų sąrašas mirgėte mirgėjo žydiškomis pa- 
vardėmis: Deutschas, Bambergeris, Heine, Lippmanas, Pereire, 
Ephrussi, Sternas, Bischoffsheimas, Hirschas ir Reinachas (be 
abejo) - ir to visiems užteko!“ 

Buvo ir trečias, klerikalinis prancūzų antisemitizmo sluoks- 
nis. Oficiali Romos katalikų hierarchija devynioliktojo amžiaus 
paskutiniame ketvirtyje buvo pakrikusi, nes vyko jos begaliniai 
mūšiai su Prancūzijos valstybe. Ji mažai kontroliavo savo dva- 
sininkus, dar mažiau religines brolijas, ypač asumpcionistus; 
juos rėmė Šv. Sostas ir išrinko „Prancūzijos pakartotiniam krikš- 
tui“ per masiškus maldininkų žygius į Romą ir naujas šventą- 
sias vietas, tokias kaip Lurdas. Asumpcionistai, įkurti 1847 m., 
buvo pirmoji brolija, pritaikiusi stambaus verslo dėsnius reli- 
giniam atgimimui. Jie nuomodavo specialius traukinius mi- 
nioms Žmonių sutraukti. Jie įsteigė klestinčią leidyklą La Bonne 
Presse ir masiniu tiražu leido dienraštį La Croix („Kryžius“) 
(1883)!5. Jiems reikėjo priešo kaip praeityje dominikonams ir 
pranciškonams, į kuriuos buvo šiek tiek panašūs. Jie rado tris, 
visus susijusius tarpusavyje: protestantus, masonus ir žydus. 
Kaip ultrakatalikiška suokalbių teorija masonų sąmokslai 
Prancūzijoje, datuotini vėliausiai 1789 m., chronologiškai at- 
sirado kur kas anksčiau nei „mokslinis“ antisemitizmas. Dau- 
14 H, Feis. Europe the World's Banker publique. — Paris, 1930, 231-233; R. L. 
1870-1914. - New York, 1965, 33 ff. Hoffman. More Than a Trial: The Strug- 

geli masoniškų minčių ir apeigų tuzinai krikščioniškų pamf- 
letų ir knygų galėjo sieti — ir siejo — su žydų kabala; o kadangi 
asumpcionistai tikėjo, kad daug protestantų yra slapti žydai 
ir marranos nuo pat XVI a., tai nebuvo sunku priskirti juos praga- 
riškai trijulei. 1882 m. žlugus katalikiškai bankinei organizaci- 
jai Union Gėnėrale, asumpcionistai tvirtino, jog tai sąmokslininkų 
darbas. Kitais metais jie įsteigė naują laikraštį kovai su jais; po 
metų Leonas XIII, jų globėjas, formaliai pasmerkė masoneriją 
kaip šėtono pinkles. La Croix pasižadėjo kovoti su „neapykan- 
tos trejetu... kurį sudaro, pirma, protestantizmas, norįs sunai- 
kinti katalikybę, Prancūzijos širdį; judaizmas, norįs pavogti jos 
nacionalinį turtą, Prancūzijos kūną; masonerija, natūralus šių 
abiejų mišinys, norįs vienu ir tuo pačiu metu suardyti Prancūzi- 
jos kūną ir sielą! ** 

Šiame surežisuotame neapykantos ir šmeižto spektaklyje 
1881 m. įvykiai Rusijoje ir jų pasekmės sudavė mirtiną smūgį 
įsikūrusiems Prancūzijos žydams, nes paprastiems prancūzams, 
ypač Paryžiuje, akivaizdžiai liudijo apie „žydų problemą“. Per 
vieną kartą Prancūzija priėmė 120 000 žydų pabėgėlių, tuo 
padvigubindama savo žydų skaičių. Be abejo, jie buvo skur- 
džiai, be abejo, aškenazių žydai, kurie bemaž atitiko Drumonto 
karikatūras ir La Croix kromininkų įvaizdį. Be to, prie jų prisi- 
jungė Elzaso bendruomenės žydai, negalėję pakęsti vokiečių 
okupacijos. Tarp jų buvo ir Dreyfuso šeima, atvykusi į Paryžių 
1871 m., bet išlaikiusi verslo ryšius su Miulhauzu. Jie buvo 
nuožmūs, beveik fanatiški Prancūzijos patriotai. Nuo pat ma- 
žens Alfredas Dreyfusas svajojo apie karininko karjerą Prancū- 
zijos kariuomenėje. Jis nepaprastai didžiavosi, kai, po pavėluo- 
tos generalinio štabo reorganizacijos, skirtos įtraukti platesnius 
socialinius sluoksnius, jis buvo pirmas į šias pareigas paskirtas 
žydas. Tačiau Elzaso žydų patriotizmą nuspalvino likimo ironi- 


146 La Croix, 13 November 1896; cituo- jama P. Sorin. La Croix et les Juifs 1880- 
1899. - Paris, 1967, 117. 

ja. XIX a. 10-ajame dešimtmetyje Prancūzijoje, paranojiškoje 
šalyje, dar kenčiančioje nuo pralaimėjimo ir teritorinių netek- 
čių, Zütbüt trokštančioje atkeršyti ir atgauti prarastas provinci- 
jas, bet bijančioje tolimesnio vokiečių puolimo, kiekvienas turįs 
nors menkiausius ryšius su Vokietija buvo įtartinas asmuo. 
1894 m. Prancūzija pasirašė pirmą slaptą karinį susitarimą su 
caro Rusija - nauju sąjungininku prieš Vokietiją. Prancūzų aki- 
mis žiūrint, žydai tapo dar įtartinesni, nes jie nekentė caro režimo 
labiau už ką nors kita pasaulyje. Prancūzijos žydai padarė visa, 
ką galėjo. Visos Paryžiaus sinagogos įtraukė ypatingą maldą 
Aleksandro III, antisemitiškiausio iš carų, gimtadienio proga. 
Jokio skirtumo. Kiekvieną patriotinį žydų veiksmą lydėjo ne- 
permaldaujamas antisemitų cinizmas: „Kaipgi kitaip, ar ne?“ 

1894 m. liepą, išlaidaujantis lošikas majoras grafas Walsin- 
Esterhazys, 74-ojo pėstininkų pulko vadas, pasiūlė savo pas- 
laugas vokiečių ambasadai. Kitą mėnesį jis perdavė ambasados 
durininkui laišką (bordereau), išvardijęs kelis dokumentus, ku- 
riuos ketino asmeniškai perduoti už pinigus. Rugsėjo 26 d. laiš- 
kas pasiekė majorą Hubertą Henry iš generalinio štabo „statis- 
tikos skyriaus“ (kontržvalgybos priedangos). Nežiūrint štabo 
pertvarkymo, jis buvo visiškai palaida bala, o statistikos sekto- 
rius buvo pats blogiausias iš visų. Faktiškai jis nevedė nei užra- 
šų, nei sąrašų. Jis nuolat klastojo dokumentus priešų žvalgybai, 
bet jų neregistravo, ir dažnai painiojo tikruosius su padirbtais. 
Kartą jis pardavė seifą; pirkėjas jame surado itin slaptus doku- 
mentus. Tai buvo būdingas jo darbo bruožas. Jei skyriaus dar- 
bas būtų buvęs nors kiek profesionalesnis, Dreyfuso byla nie- 
kada nebūtų buvusi sufabrikuota, nes Esterhazys buvo feno- 
menaliai prastas šnipas. Visi laiške esantys įkalčiai liudijo prieš 
jį. Mažai ar beveik nieko nebuvo liudijančio, kad nusikaltė- 
lis yra štabo karininkas. Kai kurie duomenys iškart šalino ka- 
pitoną Dreyfusą iš įtariamųjų rato, tačiau skyriaus vadovas 
buvo pulkininkas Jeanas-Conradas Sandherras, taip pat elzasie- 

tis, bet nekentes vokieciu ir Zydu. Majorui Henry, kitam an- 
tisemitui, paminéjus Dreyfuso pavarde, pulkininkas Sandher- 
ras pliaukštelėjo sau į kaktą, sušukęs: „Kaip aš nepagalvojau 
apie tai anksčiau!“ 

Vis dėlto antisemitinio armijos sąmokslo prieš Dreyfusą 
nebuvo. Visi su tuo susiję asmenys veikė iš geros valios. Vie- 
nintelė išimtis yra Henry, kuris iš tikrųjų suklastojo įkalčius 
prieš Dreyfusą. Visą košę užvirė Drumontas ir asumpcionis- 
tai. Libre Parole pirmasis pranešė apie slaptai suimtą už išdavys- 
te žydų karininką. Iki 1894 m. lapkričio 9 d., likus savaitėms 
iki teismo, jis paskelbė, kad „toute la Juiverie” (visa žydija) sly- 
pi už „le traître” (išdavystės). La Croix įsitraukė į raganų me- 
džioklę. Pasibaisėję žydų bendruomenės vadovai, tarp kurių 
buvo penki armijos generolai, pabandė nuleisti garą. Dreyfu- 
są nuteisus ir ištrėmus į Velnio salą, jie sutiko su jo kalte; jie 
jos gėdijosi, norėjo visa šį reikalą užmiršti. Paties Dreyfuso 
šeima tikėjo, kad jis nekaltas, bet vildamasi malonės, ji pasamdė 
apdairius advokatus, kurie ramiai dirbo užkulisiuose kaup- 
dami įrodymus. 

Bet Herzlis nebuvo vienintelis žydas, kurį pyktis paskati- 
no veikti. Kitas buvo Bernardas Lazare'as (1865-1903), tikroji 
pavardė Baruchas Haganis, jaunas poetas simbolistas iš Nimo. 
Jis tikėjo visiška asimiliacija ir dėl to buvo anarchistas. Dabar 
pirmąkart jį sujaudino ši žydiška problema. Jis ėmė teirautis, 
bet Dreyfuso šeima šaltai liepė jam daugiau nesirodyti. Jis pasi- 
baisėjo žydų pasipiktinimo stoka. „Tai,“ — rašė jis, - „apgailė- 
tinas, iš ankstesnių persekiojimų kilęs įprotis — kęsti smūgius 
ir neprotestuoti, laukti audros praūžiant ir apsimesti miru- 
siais, kad netrenktų žaibas.“ Jo paties tyrimas jį įtikino, kad 
Dreyfusas yra nekaltas ir tapo suokalbio auka. 1896 m. pabai- 
goje Briuselyje jis išspausdino brošiūrą Une erreur judiciaire: la 

vérité sur l'affaire Dreyfus (Teisinė klaida: tiesa apie Dreyfuso bylą). 
Pirmąkart jis iškėlė antisemitinį klausimą iš žydų pusės: „ka- 
dangi jis buvo žydas, jį suėmė, kadangi jis buvo žydas, jį nuteisė, 
kadangi jis buvo žydas, tai teisingumo ir teisybės balsai tylė- 
jo“. Lazare'ui Dreyfusas buvo žydų kankinio įsikūnijimas: 


Savyje jis įkūnija ne tik amžius trunkančias kankinių tautos kančias, 
bet ir dabartinę jų agoniją. Su juo aš matau žydus besikamuojančius Ru- 
sijos kalėjimuose... beteisius Rumunijos žydus, finansinių trestų marina- 
mus ir kunigų pastangomis fanatikais virtusių valstiečių plėšiamus Gali- 
cijos Žydus... mušamus ir grobiamus Alžyro žydus, nelaimingus, mirš- 
tančius iš bado Niujorko ir Londono getuose imigrantus, visus, kuriuos 
gena neviltis ieškoti saugaus užutėkio tolimiausiuose gyvenamos žemės 
kampučiuose, kur jie pagaliau ras tokį teisingumą, kokio geriausieji iš jų 
siekė Žmonijos vardan.!* 


Lazare'as nesiribojo tik brošiūra. Jis maldavo iškilius žydus 
imtis bylos ir ją peržiūrėti. Jis anksti surado gyvybiškai svar- 
bu atsivertėlį: Josepha Reinachą, didijį žydų advokatą. Šis žing- 
snis nusvėrė svarstykles žydų bendruomenės naudai: reikalas 
tapo svarbus. Daugelis jaunų žydų ėmėsi šios bylos, tarp jų 
Marcelis Proustas: „Aš buvau pirmas dreyfusininkas", - rašė 
jis, - „nes būtent aš nuėjau pas Anatole'į Francą gauti jo para- 
Sd 2 Žydai rinko parašus „intelektualų prašymui“, kad įtrauk- 
tų garsius rašytojus į šį reikalą. Jiems pasisekė ta prasme, kad 
jie sudomino radikaliai nusiteikusius nežydus, tarp kurių buvo 
Emile'is Zola, populiariausias anų laikų rašytojas. Jis išnagrinėjo 
bylą, gindamas Dreyfusą parašė didžiulį straipsnį ir atidavė jį 
kylančiam politikui Georgesui Clemenceau, liberalaus laikraš- 
čio L'Aurore savininkui. Būtent Clemenceau pirmasis sumanė 
pirmame laikraščio puslapyje (1898 m. sausio 13 d.) išspausdin- 
ti straipsnį su antrašte J'ACCUSE! (Aš kaltinu!). Tai buvo tikra 


138 L'Aurore, 7 June 1899; cituojama Lazare. - Paris, 1919. 149 G. D. Pain- 
Marrus, op. cit., kur yra skyrius apie ter. Marcel Proust, 2 vols. - London, 
Lazare'ą, 164—195; B. Hagani. Bernard 1977, i 210. 

Dreyfuso bylos pradžia. Po kelių dienų Nante kilę antisemiti- 
niai maištai persimetė į Nansi, Reną, Bordo, Turnoną, Monpel- 
jė, Marselį, Tulūzą, Anžerą, Havrą, Orleaną ir į daugelį kitų 
miestų. Prancūzijoje studentai ir chuliganai išdaužė tik žydų 
parduotuvių langus, bet Alžyre riaušės truko keturias dienas 
ir minia nusiaubė ištisą žydų kvartalą. Nebuvo suimtas nė vie- 
nas riaušių kurstytojas. 

Būtent šito ir bijojo žydų organizacijos, jei Dreyfuso byla 
taptų pagrindine problema. Bet niekas negalėjo sustabdyti po- 
liariškumo. Armija, ją paprašius prisipažinti suklydus, atsisakė 
ir suglaudė gretas. Kuomet jos vienas narys, majoras Picguar- 
tas, pateikė Esterhazy kaltinančius įrodymus, jis buvo suimtas 
ir pasodintas į kalėjimą. Zola buvo teisiamas ir priverstas bėgti 
iš šalies. 1898 m. vasarį dreyfusininkai įsteigė nacionalinę orga- 
nizaciją „Žmogaus teisių lyga Dreyfusui išlaisvinti“. Rašytojo 
Charles'io Maurraso vadovaujami antidreyfusininkai priešprie- 
šino jai savo sukurtą „Prancūzijos Tėvynės sąjungą“, kad „ap- 
gintų Prancūzijos ir armijos garbę“. Lazare'as kovėsi dvikovoje 
su Drumontu (nė vienas nenukentėjo); dėl to įvykio buvo iš 
viso trisdešimt dvi dvikovos, vienas žydas žuvo. 1898 m. sausį 
Deputatų rūmuose (Chambre des Dėputės) Jeanui Jauresui kal- 
bant tribūnoje kilo pasibaisėtinos kumštynės, o lauke šėlo mi- 
nia. Diplomatas Paulis Cambonas, iš Konstantinopolio grįžęs 
į Paryžių, skundėsi: „Ką pasakytum ar darytum, tave laikys 
žydų ar armijos draugu arba priešu“"?*, 

Ištisą dešimtmetį Dreyfuso byla purtė Prancūziją. Ji tapo 
svarbiu ne tik žydų, bet ir Prancūzijos, ir, žinoma, Europos 
istorijos įvykiu. Pirmą kartą atskira intelektualų klasė — dabar 
ir buvo sugalvotas žodis inteligentija — pasireiškė kaip svarbi 
Europos visuomenės jėga, kurioje išsilaisvinę žydai buvo svar- 
bi, o kartais ir vyraujanti sudėtinė dalis. Ne tik Prancūzijai 


150 P. Cambon. Correspondence, 2 vols. 
- Paris, 1945, I 436. 

iškilo nauja problema: kas kontroliuoja mūsų kultūrą? Prancūzų 
proletariatas tvirtai sėdėjo šalikelėje. Riaušes kėlė studentai 
ir smulkioji buržuazija. „Esu linkęs sutikti,“ - prisipažino Cle- 
menceau, - „kad darbininkų klasė, manding, nesidomi šiuo 
klausimu.“!*! Bet išsilavinusiems jis tapo vieninteliu svarbiu 
dalyku gyvenime. Carono d'Ache'o karikatūra vaizdavo sve- 
tainę su sulaužytais baldais ir svečius kovojančius ant grindų: 
„Kažkas Jį paminėjo“. Paryžiaus visuomenė - tiek aristokratai, 
tiek buržua - pasidalijo į dvi stovyklas. Šį mūšį ne kartą aprašė 
Prousto Jean Santeuil, Zola La Vėritė („Tiesa“) , Anatole'io Fran- 
ce'o L'Île des pinguins („Pingvinų sala“) ir Monsieur Bergeret à 
Paris, Lavedano ir Donnay pjesės, Charles Maurrasas, Roger 
Martinas du Gard'as, Charles Péguy ir Jeanas Barois"?. Didžioji 
dauguma „priemiesčio“ (faubourg), aristokratų kvartalo, ku- 
riam vadovavo kunigaikščiai De Brissacas, La Rochefoucauld, 
Luynes ir kunigaikštienė d'Uzes, prisijungė prie antidreyfusi- 
ninkų; juos palaikė daug rašytojų, pvz., Paulis Valery ir Mauri- 
ce'as Barres; didysis tapytojas Edgaras Degas susipyko su vi- 
sais savo draugais žydais. „Prancūzijos Tėvynės sąjungos“ pasi- 
rašiusiųjų sąrašas (1899) parodė, kad daugiau nei 7076 turėjo 
aukštąjį išsilavinimą, ir juos sudarė (eilės tvarka) studentai, ad- 
vokatai, daktarai, universiteto dėstytojai, menininkai ir litera- 
tai; tarp jų buvo 87 Collėge de France ir instituto nariai bei 26 iš 
40 Académie Française nariai?. Antidreyfusininkų susitikimų 
būstinė buvo grafienės de Martel salonas, Prousto A la Recher- 
che du temps perdu („Prarasto laiko beieškant“) madame Swann 
salono prototipasP*. Jie visi tvirtai tikėjo (mitine) slapta žydų, 
masonų ir ateistų organizacija, kurią vadino „sindikatu“. Prin- 
cas de Polignacas klausdavo Prousto: „Na, tai ką veikia senasis 
gerasis sindikatas?“ 

151 Cituojama Chapman, op. cit., 199. Nationalisme et conservatisme: la Ligue 
152 C. Charles. Champ littéraire et champ de la Patrie française 1899-1904. — Paris, 


du poivoir: les écrivains et l'affaire Drey- — 1977, 20-30; cituojama Marrus, op. cit., 
fus, Annales, 32, 1977. 159 J.-P. Rioux. 148-149.  !** painter, op. cit., i 220 ff. 

Dreyfusa palaikančiam salonui vadovavo madam Genevič- 
ve Strauss, Prousto romanų ciklo grafienės de Guermantes 
prototipas. Gimusi Halėvy šeimoje, didingiausioje iš visų žydų- 
protestantų stambiosios buržuazijos šeimų, kuri palaikė ry- 
šius su meno, muzikos ir literatūros pasauliu“?, ji naudojosi 
salonu organizuodama kilnius intelektualų prašymus. Jos hero- 
jus buvo Reinachas, dabar atsakingas už Dreyfuso kampaniją. 
Jis turėjo, rašė Leonas Daudet, „medinį ir odinį balsą ir šoki- 
nėjo nuo kėdės ant kėdės, su savim patenkintos gorilos galantiš- 
kumu persekiodamas dekoltuotos ponios svečius“. Bet Daudet 
buvo prieš jį nusistatęs. Proustas išsireiškė švelniau: „Jis buvo 
komiškas, bet malonus, nors mes turėjome apsimesti, kad jis 
yra Cicerono reinkarnacija“. Kita dreifusininkė šeimininkė, ma- 
dam de Saint-Victor, buvo žinoma kaip „Mūsų peržiūros mer- 
gelė“. Trečioji, madam Menard-Dorien (Prousto madam Ver- 
durin prototipas) laikė aršiai kairiojo sparno saloną Rue de la 
Faisanderie gatvėje, žinomą kaip „dreifusizmo tvirtovę“; bū- 
tent joje kilo filosemitinė dvariškių-kariškių (irgi mitinio) są- 
mokslo teorija. Bet kai kurioms salono lankytojoms, tokioms 
kaip madam Audernon, patiko kviesti abi frakcijas ir klausy- 
tis jų rietenų. Varžovės, uždraudusios dreifusininkams lankytis 
pas ją, paklausta: „Ką jūs darote su savo žydais?” ji atsakė: 
„Laikau juos toliau“. 

Bet už išorinio blizgesio mezgėsi tikri ir - galiausiai žydams 
tragiški - įvykiai. Dreyfuso byla buvo klasikinės fundamentaliai 
paprastos nuskriaustojo bylos pavyzdys, kurią perėmė abiejų 
pakraipų kraštutinieji. Drumont'as ir asumpcionistai mosavo 
Dreyfuso nuosprendžiu ir naudojo jį kampanijos prieš žydus 
pradžiai. Jaunieji žydų intelektualai ir jų augantis radikalių 
sąjungininkų ratas pradėjo reikalaudami teisingumo, o baigė 
siekdami visiškos pergalės ir keršto. Taip elgdamiesi jie savo 


155 A. Silvera. Daniel Halévy and His 9? Painter, op. cit., i 214 ff. 
Times. — Cornell, 1966. 

priešams pademonstravo bauginančią žydų ir filosemitų inte- 
lekto galią. Dreyfuso bylos pradžioje antisemitai kaip visada 
praeityje visus kozirius laikė savo rankose, ypač spaudos pa- 
saulyje. Reikšmingai ironiškas yra faktas, jog 1881 m. liberalios 
spaudos įstatymas, panaikinęs religinių grupių kritikos drau- 
dimą ir skirtas atverti Katalikų Bažnyčią Žurnalistų tyrimams, 
įteisino Drumonto piktavališko antisemitizmo kryptį. Spau- 
dos laisvė, bent pradžioje, veikė žydų nenaudai (kaip atsitiko 
vėliau Veimaro Vokietijoje). Iki Dreyfuso bylos vienintelis 
žydų atsakymas į La Libre Parole, žurnalas pavadinimu La Vrai 
Parole (1863), buvo trikdanti nesėkmė. Bylai baigiantis, spau- 
da buvo visuotinai priešiška Dreyfusui, nes be antisemitinių 
laikraščių, kurių tiražas svyravo maždaug nuo 200 000 iki 
300 000 egz., oficialiąją versiją parėmė ir populiarūs dienraš- 
čiai Le Petit Journal (1 100 000), Le Petit Parisien (750 000) ir Le 
Journal (500 000)*?. 

Nuo 1897 m., įsteigus tokius laikraščius kaip L'Aurore ir 
feministinę La Fronde, žydai ir jų sąjungininkai pradėjo kirsti 
atgal. Be abejo, jiems neįkainojamai padėjo pati milžiniška byla. 
Bet jų vaizdavimo įgūdžiai pamažu irgi išlavėjo. Pirmąkart Zy- 
dai pasauliečiai kaip klasė dirbo kartu, kad išsakytų savo po- 
žiūrį. Jie pasitelkė į pagalbą naujas Žiniasklaidos priemones - 
fotografiją ir kiną. Jie nufotografavo Alžyro pogroma?*. Dar 
1899 m. Georges Mėliės, kino režisierius-pionierius, pastatė 
vienuolika trumpų filmų, panaudodamas teismo bylos epizo- 
dus; juos rodant žiūrovų salėje kildavo peštynės“?. Pamažu 
dreifusininkų žiniasklaida pradėjo imti viršų, patraukusi į savo 
pusę nepriklausomus dienraščius ir žurnalus. Anapus Prancū- 
zijos jų pergalę visur lėmė visuomenės nuomonės užvaldymas, 
157 J. Ponty. “La Presse quotidienne et bar (kartu su kita Dreyfuso bylos me- 
l'Affaire Dreyfus en 1898-1899, Re- dZziaga) yra Hautono (Houghton) bib- 
vue d'histoire moderne et contemporaine, liotekoje Harvarde. 15° F. Busi. ‘The 


21, 1974. 158 Jos buvo rastos Drumon- Dreyfus Affair and the French Cinema', 
tui parengtam iškarpų albume ir da- in Weiner Library Bulletin, 39—40, 1976. 

o pačioje Prancūzijoje augant ju informacijos priemonių galiai, 
augo jų politinė įtaka. Bylą stūmė į priekį keisti atsitikimai. 
Svarbiausias, o dreifusininkams tikrasis prasiveržimas, buvo 
staigi nuožmiai Dreyfusui priešiško prezidento Fėlixo Faure 
mirtis 1899 m. vasario 16 d. Jam išsiliejo kraujas į smegenis, ir 
jis buvo užkluptas in flagrante delicto (nusikaltimo vietoje) — su 
nuoga sugulove, madam Steinheil, susmukęs negyvas, gniau- 
žiantis jos plaukus kumštyje - jos klyksmus išgirdę darbuoto- 
jai sugužėjo prie užrakintų durų ir jas išlaužė. 

Po šio įvykio antidreifusininkų frontas pradėjo trauktis. 
Dreyfusas buvo atgabentas iš Velnio salos, žilas, sergąs malia- 
rija, vos begalįs kalbėti. Jis buvo pakartotinai teisiamas, vėl nu- 
teistas, jam buvo pasiūlyta amnestija, kurią, veikiamas savo 
šeimos ir senųjų žydų, jis priėmė. Žmonės, kurie pelnėsi iš 
Dreyfuso kampanijos, radikalūs politikai, tokie kaip Clemen- 
ceau, naujieji intelektualai, žydai ir nežydai įtūžo. „Mes pasi- 
ryžę mirti už Dreyfusa," - supykęs rašė Charlesas Péguy, — 
„bet pats Dreyfusas — ne."!9 O kodėl jis turėtų? Jis, rodos, su- 
prato, kartu su senesniais žydais, kad bylos nagrinėjimas iki d 
l'outrance (iki kraštutinumo) didės, stiprés ir galiausiai užsi- 
baigs antisemitizmo įteisinimu Prancūzijoje. Pasak Leono Dau- 
det, jis kartodavo fanatikams, esantiems jo pusėje: „Aš neturė- 
jau nė minutės ramybės, palikęs Velnio salą“, arba „Užsičiaup- 
kit, arba aš prisipaZinsiu" *., Jis netgi paminėjo su rūsčia žydiš- 
ka ironija: „Kaip Žinia, nėra ugnies be dūmų“. Bet naujoji už- 
rašyto žodžio galia, susijungusi su radikaliais kairiaisiais, buvo 
jau nebevaldoma. Ji varu varė į kerštą ir galutinę pergalę. Ji 
pelnė juos abu. Asumpcionistus išspyrė iš Prancūzijos. Kairieji 
triuškinančia pergale laimėjo 1906 m. rinkimus. Dreyfusas bu- 
vo reabilituotas ir pakeltas į generolus. Picguart'as gavo karo 
ministro portfelį. Valstybė, dabar dreifusininkų rankose, ko- 


160 painter, op. cit., I 226 ff. !*! Ibid., 
233. 

vojo su Bažnyčia. Tad kraštutinieji laimėjo tiek sukūrę bylą, 
tiek ją laimėję!“*. 

Bet tokia pergalė kainavo brangiai, ir būtent žydams teko 
už ją sumokėti. Antisemitizmas suvalstybėjo. Charleso Maur- 
raso lyga po 1914-1918 m. karo tapo profašistiniu, antisemiti- 
niu judėjimu, sudariusiu pikčiausią Vichy režimo 1941-1944 m. 
dalį, ir padėjo šimtus tūkstančių Prancūzijos žydų, tiek vietinių, 
tiek pabėgėlių nusiųsti myriop, kaip pamatysime vėliau. Drei- 
fusininkų pergalė daugelio prancūzų atmintyje įtvirtino žydų 
suokalbį kaip nenuginčijamą faktą. Vargu ar reikia sakyti, kad 
nebuvo jokio sąmokslo, bent jau žydiško. Josephas Reinachas, 
ne tik išteisinęs savo klientą, bet ir parašęs pirmą išsamią bylos 
istoriją, šeštame ir paskutiniame tome parodė, kaip jis gailėjosi 
ir bijojo savo rėmėjų kraštutinumų!“. Protų viešpaties nebuvo. 
Labiausiai tam tiko Lucienas Herras, ultraelitinés École Normale 
Supėrieure bibliotekininkas, bet jis buvo protestantų, o ne žydų 
ratelio centras!“*. Vis dėlto per bylą pasirodžiusi žydų intelek- 
tinė galia, lengvumas, su kuriuo žydų rašytojai judėjo pran- 
cūzų intelektinėje aplinkoje, faktas, kad devynios dešimtosios 
literatūros apie Dreyfuso bylą priklausė dreifusininkams - visa 
tai trikdė prancūzus, kurie apskritai pritarė žydų požiūriui. 
Svarbi protestantiškų pažiūrų romanisto Andrė Gide'o dieno- 
raščio 1914 m. sausio 24 d. pastraipa apie jo draugą Lėoną 
Blumą, jaunesniųjų žydų dreifusininkų vadovą, o vėliau Pran- 
cūzijos ministrą pirmininką, skamba taip: 


Jo neabejotinas sprendimas nuolat aiškiai teikti pirmenybę žydui ir 
visada juo domėtis... akivaizdžiai kyla iš fakto, kad Blumas žydų rasę 
laiko pranašesne, pašaukta valdyti po to, kai ją taip ilgai valdė kiti, ir 
mano, kad jo pareiga yra negailint pastangų siekti jos triumfo... Ateis 


162 R. D. Mandell, ‘The Affair and the D. Johnson. France and the Dreyfus Af- 
Fair: Some Observations on the Clos- fair. - London, 1966. 19? f. Reinach. 
ing Stages of the Dreyfus Case', Jour- Histoire de l'Affaire Dreyfus, 6 vols. ir 
nal of Modern History, September 1967; indeksas. - Paris, 1901-1908. 


572 


V. EMANCIPACIJA 


laikas, mano jis, kuris bus žydo amžius; ir dabar yra svarbu pripažinti ir 
užtvirtinti jo pranašumą visose kategorijose, visuose arealuose, visose 
meno, pažinimo ir pramonės srityse. 


Paskui Gide'as išsakė savo prieštaravimus tam, ką jis laikė 
žydišku prancūzų kultūros nusavinimu; kodėl žydai negali ra- 
šyti kita kalba — kodėl jie turi rašyti prancūziškai? 

Dabar Prancūzijoje yra žydų literatūra, kuri nėra prancūzų literatūra... 
Kas man darbo, jei mano šalies literatūra praturtėja jos reikšmės sąskai- 
ta? Būtų nepalygimai geriau, jei prancūzas, pristigęs jėgos, išnyktų, negu 
leistų, kad nepraustaburnis atliktų jo vaidmenį ir dar jo vardu.!9 

Būtent tokio pobūdžio argumentų Herzlis ėmė bijoti. Fak- 
tiškai nerimas dėl pasipriešinimo, kuris grėsė patiems žydams 
jiems masyviai ir itin sėkmingai įsiveržus į Europos kultūrą, 
buvo Herzlio sionizmo varomoji jėga netgi anksčiau nei jis pa- 
matė Dreyfuso pažeminimą žvarbų sausio rytą 1895 m. Mat 
Vienoje, jo gimtajame mieste, žydų „antplūdis“ į vietos kultūrą 
buvo dar įspūdingesnis nei Prancūzijoje, ir kur kas pikčiau su- 
tiktas. Jis pats buvo jo dalis. 

Herzlis yra vienas sudėtingiausių žydų istorijos veikėjų. 
Jo neskoningas teatrinis vaidinimas - kaip ir Disraelio - slėpė 
tragizmo kupinas gelmes. Dokumentų apie jį išliko marios, 
nes jis saugojo kiekvieną popiergalį, ant kurio rašė, net sąskai- 
tas ir bilietus!“. Jis gimė 1860 m. Budapešte: jo tėvas, kone ban- 
kininkas-milijonierius, viską prarado per stambią 1873 m. krizę; 
jo motina, vokiečių humanistė ir nacionalistė, buvo kieto būdo, 
ją vadino „Grakchų motina“. Šeima kildino save iš sefardų, iš 
šalies, kur Ostjuden (rytų žydai) buvo stipriausias keiksmažo- 
dis; bet, kaip visi kiti, jie, žinoma, buvo aškenaziai iš Silezijos. 
Jo žydiškas išsilavinimas buvo pilnas spragų; jis niekada ne- 
išmoko hebrajų ar jidiš kalbos; jo bar micva buvo vadinama 
152 Chapman, op. cit., 359; C. Andler. trans., Harmondsworth, 1978, 194 ff. 


La Vie de Lucien Herr. - Paris, 1932. 166 Iš daugelio knygų apie Herzlį aš 

„konfirmacija“. Jis augo trokšdamas visiškai asimiliuotis. Jo 
gyvenimo tikslas buvo tapti geru dramaturgu. Vedybos su 
naftos magnato dukterimi Julie Naschauer, kuri atnešė jam 
didžiulį kraitį, leido jam mėgautis laisvalaikiu ir literatūra. Jis 
visada puikiai rengėsi, želdino puošnią, juodą kaip rašalas asi- 
rišką barzdą, jo tamsios akys romantiškai Zvilgéjo. Eidamas 
pro Vienos miesto teatrą kartu su jaunu Arthuru Schnitzleriu, 
jis pasigyrė: „Vieną dieną aš įsigausiu ten“. Bet jis visai nepane- 
šėjo į austrų dramaturgą jis rodės esąs nasi, Judėjos princas. Jo 
veidas, rašė Martinas Buberis, „švytėjo Mesijo šviesa“. Jis bu- 
vo, kaip pasakė ateistas Maxas Nordau, „apvaizdos kūrinys“. 
Franzas Rosenzweigas pasakė, kad „jis įrodė, jog Mozė iš tik- 
rųjų gyveno“. Freudas teigė sapnavęs šį žmogų dar jo nesu- 
tikęs!“?. Kiti atsiliepimai apie jį buvo tokie pat palankūs. Jo pus- 
brolis Raoulis Auernheimeris pasakė, kad jis atrodė „kaip įžeis- 
tas arabų šeichas“. 

Dėl savo išvaizdos Herzlis bandė atsigriebti antisemitiniais 
juokeliais. Iš Ostendės jis rašė savo tėvams: „Pliaže daug Vie- 
nos ir Budapešto žydų. Kiti atostogautojai - labai malonūs“. 
„Vakar buvo didelis pobūvis pas Treitelius“, — rašė jis i$ Ber- 
lyno. „Trisdešimt ar keturiasdešimt šlykščių Zydeliu ir Zydai- 
čių. Liūdnas reginys.“ Vienos žydai pasižymėjo kartuvių ju- 
moru ir antisemitine pašaipa. Kartą Austrijos ministrui pirmi- 
ninkui Eduardui Taafei paklausus Galicijos parlamento narį 
Josephą Blochą, ar atsivertė į krikščionybę Olmuco princas- 
arkivyskupas daktaras Theodoras Cohenas, jis išgirdo tokį 
atsakymą: „Nesijaudinkit, premjere, jei jis dar būtų žydas, jis 
nesivadintu Cohenu". Jie pokštavo: „Antisemitizmui ėmė sek- 
tis tik žydams jį pastūmėjus“'*. Kai kurie Žydai tyčia negimdė 
vaikų tam, kad „šie nepaveldėtų problemos“. Kiti - tarp jų 
pats Herzlis - svarstė, ar juos reikėtų krikštyti. „Aš pats nieka- 
da neatsiverčiau“, - rašė jis, — 


167 Ibid., 9. 168 Cituojama ibid., 66. 

bet palaikau atsivertimą. Man šis reikalas yra baigtas, bet aš smarkiai 
jaudinuos dėl savo sūnaus Hanso. Aš klausiu savęs, ar turiu teisę ap- 
kartinti ir apjuodinti jo gyvenimą, kaip buvo apkartintas ir apjuodintas 
manasis... Tad reikia krikštyti žydų berniukus anksčiau negu jie turėtų 
patys tai spręsti, anksčiau negu jie galėtų priešintis ir anksčiau negu jie 
aiškintų atsivertimą kaip ju silpnybę. Jie turi ištirpti minioje.!*? 

Bet ar žydas gali ištirpti minioje? Vokiškame pasaulyje anti- 
semitizmas turėjo įnirtingą religinį braižą, ypač pietuose; bui- 
tiniu lygmeniu jį dar simbolizavo žodis Judensau (žydiška kiau- 
lė). Bet kildamas visuomenės laiptais, jis vis daugiau įgydavo 
pasaulietinių, kultūrinių ir rasinių bruožų; vadinasi, krikštas 
nepadėtų. XIX a. vokiečių neapykanta žydams įgijo tautinę (vól- 
kisch) ypatybę. Ji įsigalėjo prasidėjus liaudies sukilimui prieš 
Napoleoną. Jos pradžią paženklino svarbus vokiečių Burschen- 
schaften (brolybės judėjimo) masinis susirinkimas Wartburgo 
pilyje 1817 m., kad sudegintų „užsienio“ knygas, „nuodijančias 
Volk (liaudies) kultūrą“'??. Ši ideologija, kuri pamažu įsigalėjo 
XIX a. Vokietijoje ir Austrijoje, nubrėžė pamatinį skirtumą tarp 
„kultūros“ (gėrybinės, organiškos, natūralios) ir „civilizacijos“ 
(sugedusios, dirbtinės, sterilios). Kiekviena kultūra turi sielą, 
o sielą nulemia vietinė aplinka. Tad Vokietijos kultūra buvo 
nuolat priešiška kosmopolitiškai ir svetimai civilizacijai. Kas 
atstovavo civilizacijos principui? Taigi viena kultūra, neturin- 
ti šalies, aplinkos, savo kultūros: žydai. Toks argumentas buvo 
tipiškas tiems, kuriems kliuvo viskas, ką darė žydai. Jei jie 
laikėsi geto judaizmo, tai dėl tos priežasties jie buvo svetimi; 
jei jie pasaulietėjo ir „švietėsi“, jie tapdavo svetimos civilizaci- 
jos dalimi. Šis liaudiškas (vėlkisch) žydų atmetimas įgijo dau- 
gybę formų. Jis sukūrė jaunimo judėjimą, kuris klajojo po Vo- 
kietiją, čirpino gitaras, dainavo dainas prie laužo, ir nepripaži- 
no žydų, kurie buvo priversti įsteigti savo judėjimą. Jis apėmė 


16? Thid., 115. 179 Apie vėlkisch an- sse. The Crisis in German Ideology. - 
tisemitizmo atsiradimą, žr. G. L. Mo- London, 1966. 

studentus, svarbėjančią Vokietijos visuomenės dalį; jie išvijo 
žydus iš savo klubų - Herzlis buvo „atleistas“ anksčiau, negu 
galėjo atsistatydinti — ir atsisakė kautis dvikovose su jais, rem- 
damiesi nuostata, kad žydai neturi jokios „garbės“, kad ją pra- 
rastų. Jie sudarė konservatyvų sąjūdį, žaliųjų pirmtaką, atme- 
tusį pramonę ir stambųjį kapitalą (Rothschildus), o ypač be- 
siplečiančius didmiesčius, kosmopolitiškų žydų kaupimosi vie- 
tas: tauta (Volk) ypač nekentė Berlyno ir Vienos kaip „žydiškų 
miestų“. Jų Biblija buvo Land und Leute („Šalis ir žmonės”), 
parašyta Wilhelmo Heinricho Riehlio, Miuncheno universiteto 
profesoriaus ir muziejaus saugotojo, norėjusio atkurti vidur- 
amžišką miestelį ir atsikratyti proletariato „be šaknų“, ypač 
migruojančių darbininkų ir, visų pirma, žydų, sukūrusių did- 
miesčius, „germanizmo kapus“. 

Volk stiliaus antisemitizmas buvo daugiagalvis, prieštarin- 
gas, neorganizuotas, visur esantis. Jo buvo apstu daugelyje 
romanų apie kaimo gyvenimą, tokių kaip Wilhelmo von Po- 
lenzo Der Būttnerbauer (1895) ir Hermanno Lonso Der Werwolf 
(1910), kurie žydus vaizdavo kaip nesąžiningus tarpininkus ir 
pirklius, apgaudinėjusius valstiečius ir vogusius jų žemę; Vokie- 
tijos ūkininkų sąjunga buvo griežtai antisemitinė. Jos sudėtyje 
buvo Heinricho von Treitschkes vadovaujama istorikų mokyk- 
la, kaltinusi žydus svetimu ir pražūtingu įsiveržimu į natūralią 
Vokietijos istorinę raidą ir pirmoji antisemitizmui suteikusi 
orumo akademiniuose sluoksniuose. Jį taip pat sudarė moksli- 
ninkai ir pseudomokslininkai, klaidingai pritaikę Charleso Dar- 
wino mokslą ir sukūrę „socialinį darvinizma", kuriame rasės 
grumiasi tarpusavyje, „kovodamos dėl būvio“; Alfredas Krup- 
pas subsidijavo prizą už rašinį apie socialinio darvinizmo tai- 
kymą valstybės politikoje, laiduojančioje tokias griežtas poli- 
tines priemones tautai (Volk) išsaugoti, kaip, pavyzdžiui, siųsti 
žydus ir kitus „degradavusius“ elementus į frontą kaip patran- 
kų mėsą. Jam priklausė naujas vokiečių neopagonybės elemen- 

tas. Paulis de Lagarde'as atmetė krikščionybę, kurią sukūrė 
sugedęs žydas apaštalas Paulius, ir norėjo ją pakeisti ypatinga 
vokiečių Volkreligion, kuri surengtų kryžiaus žygį prieš žydus 
ir juos drauge su jų tarptautiniu materialistiniu suokalbiu iš- 
varytų iš šventos Vokietijos Žemės: jis išpranašavo vokiečių- 
žydų Armagedoną. Taip pat ir aplink Richardą Wagnerį, nuo 
7-ojo dešimtmečio karaliavusį Vokietijos muzikiniame gyveni- 
me, susibūręs ratelis sugėrė rasinį Gobineau, o vėliau Houstono 
Stewarto Chamberlaino mokymą ir nubrėžė galingą skiriamąją 
meno ribą tarp vokiečių pagoniškos-liaudiškos kultūros ir ju- 
dėjų apkrėstos kosmopolitinės idėjos puvinio. 

Agresyvus šių pažiūrų dėstymo būdas kėlė šiurpą. De La- 
garde'as, kurio tikroji pavardė buvo Botticheris, reikalavo fiziš- 
kai naikinti žydiškus „kirminus“: „su trichinelėmis ir bacilomis 
niekas nesidera ir niekas jų neauklėja, o kaip galima greičiau 
ir nuosekliau naikina“. Wagneris irgi propagavo žydų Unter- 
gang. „Aš žiūriu į žydišką rasę kaip tikrosios žmonijos ir visa, 
kas joje kilnu, prigimtą priešą; neabejoju, kad mes, vokiečiai, 
atsidursime po jų padu, ir aš tikriausiai esu paskutinis vokie- 
tis, meną mylintis žmogus, žinantis kaip stoti prieš viską užval- 
dantį judaizmą“. Taip jis rašė savo veikale Religija ir menas 
(1881), išspausdintą tais metais, kada didieji Rusijos pogro- 
mai ginte ginė naujas Ostjuden bangas į Centrinę Europą. Wag- 
neris itin įtakingai stiprino antisemitizmą, ypač viduriniajame 
ir aukštesniajame sluoksniuose, ne tik dėl savo asmeninės pa- 
dėties, bet dėl nuolatos kartojamo argumento - su begale pa- 
vyzdžių, - kad žydai pamažu „perima“ vokiečių tvirtovę, ypač 
jos muziką. Netgi jų vadinamieji „genijai“, primygtinai tvirtino 
jis, - tokie kaip Giacomo Meyerbeeris, Mendelssohnas ar pats 
Heine — nebuvo kūrybingi tikrąja to žodžio prasme, tuo tarpu 
žydų tarpininkų spiečius pamažu perėmė pagrindinę spaudą, 
leidybą, teatrus ir operas, meno galerijas ir žinybas. Wagnerio 
raštai sukurstė padūkusią Eugeno Dūhringo produkciją, kuris 

per devynioliktojo amžiaus 9-ąjį dešimtmetį išspausdino kelio- 
lika itin skaitomų rasinių išpuolių prieš žydus: „žydų klausimą“, 
pareiškė jis, „reikia „spręsti“ juos žudant ir naikinant“. 

Smūgiai pylėsi iš visų pusių: iš kairės, iš dešinės, iš aristok- 
ratų ir populistų, iš pramonės, iš ūkių, iš akademijos ir iš gatvių 
iš muzikos ir iš literatūros, ir ne paskutinėje vietoje iš mokslo. 
Ką žydams liko daryti? Ar žydiškumas, pasak kandaus Heines 
pastebėjimo, buvo nepagydoma liga? Žydus puolė visada, ne- 
svarbu ar jie elgėsi aktyviai, ar pasyviai. „Galėjai pasirinkti“, 
— rašė Arthuras Schnitzleris, - „ar būti rambus, bukas ir suktas, 
ar pernelyg jautrus, drovus ir kankintis jaučiant, jog tave perse- 
kioja.""! Atsižvelgęs į 1881-1882 m. didžiuosius Rusijos pogro- 
mus, rusų žydas Leonas Pinskeris išleido knygą pavadinimu 
Autoemancipacija (1882), kurioje jis manė, jog asimiliavimasis 
yra neįmanomas, nes iš kiekvieno požiūrio taško žydą galėjo 
užpulti ir užpuldavo: „gyviesiems žydas yra numirėlis; vieti- 
niams - svetimšalis ir klajūnas; savininkams - elgeta; skurdžiams 
- išnaudotojas ir milijonierius; patriotui — žmogus be tėvynės; 
visoms klasėms - nekenčiamas varžovas“"?. Vienos žydai tai 
žinojo geriau nei kiti. Kaip vaizdingai pasakė Jacobas Wasser- 
mannas, žydai negalėjo dorai atkirsti į antisemitizmą dėl jo 
protėjiškos prigimties: 

Veltui sieksite gyventi nežinomybėje, nes jie sakys: bailys, piktos 
sąžinės griaužiamas jis ropoja slėptis. Veltui eisite pas juos ir ištiesite 
ranką, nes jie sakys: kodėl jis sau leidžia tokį žydišką familiarumą? Vel- 
tui tikėsite jais kaip ginklo draugais ar artimais bičiuliais, nes jie sakys: jis 
yra Protėjas, galįs pavirsti bet kuo. Veltui padėsite jiems nusimesti ver- 
govės pančius, nes jie sakys: be abejo, jiems tai pelninga. Veltui ieškosite 
priešnuodžių.!?3 


Augančią asimiliuotųjų žydų neviltį sustiprino antisemiti- 


171 Cituojama iš Elon, op. cit., 64. 1906. !7? Cituojama iš W. Laqueur. 
172 Pirmasis vertimas į anglų kalbą Au- Weimar: A Cultural History 1918-1933. 
toemancipation: An Admonition to his  - London, 1974. 

Brethren by a Russian Jew. - New York, 

nių nuotaikų skverbimasis į politiką. 8-ajame dešimtmetyje an- 
tisemitizmą maitino finansinė krizė ir skandalai; 9-ajame de- 
šimtmetyje užplūdusios iš Rusijos bėgančios Ostjuden masės; 
paskutiniame dešimtmetyje - parlamento nuostata, grėsmingi 
antižydiški įstatymai. 1879 m. Hamburgo anarchistiškas pam- 
fletistas Wilhelmas Marras, sukūręs Antisemitinę lygą, į politinį 
žodyną įvedė terminą „antisemitizmas“. Tais pačiais metais 
Adolfas Stoekeris, Berlyno teismo pamokslininkas, įtikino savo 
nedidelę krikščionių socialistų darbininkų partiją priimti an- 
tisemitinę partijos programą. Pirmasis Tarptautinis antižydiš- 
kas kongresas įvyko 1882 m. Drezdene; vėliau sekė kiti - 
1886 m. Kaselyje ir 1889 m. Bochume. Tuo pat metu krikščionis 
socialistas ir radikalas Karlas Luegeris kūrė grėsmingą anti- 
semitinį judėjimą Vienoje ir netoli jos. 1886 m. Vokietija išrinko 
jos pirmąjį oficialų antisemitinį deputatą; 1890 m. jų jau buvo 
keturi, 1893 m. - šešiolika. 1895 m. antisemitai praktiškai vyra- 
vo Zemesniuosiuose rūmuose, o Vienoje Luegeris buvo iškovo- 
jęs penkiasdešimt šešias vietas lyginant su septyniasdešimt 
viena liberalų vieta. Iš daugelio vokiškai kalbančių Vokietijos 
miestų buvo gauta pranešimų apie prieš žydus panaudotą fizi- 
nę prievartą ir apie antisemitiškai nusiteikusius studentus, ne- 
leidžiančius žydų dėstytojams dėstyti paskaitų. 

Būtent susiklosčius tokiai nerimą keliančiai padėčiai, Herz- 
lis pradėjo keisti savo požiūrį į asimiliavimą. Anksčiau jis iš- 
bandė visokias nežabotas teorijas apie žydų įsiliejimą į visuo- 
menę. Viena iš jų buvo žydų socialinio perauklėjimo progra- 
ma, kuri apdovanotų juos, jo žodžiais tariant, „švelniu, be galo 
jautriu garbės ir panašių dalykų jausmu“. Kita buvo sutartis 
su Popiežiumi, kurią pasirašius jis galėtų vadovauti kampani- 
jai prieš antisemitizmą, atsilygindamas „didžiuliu masių judė- 
jimu už laisvą ir garbingą visų žydų atsivertimą į krikščiony- 
bę“. Bet netrukus visi šie sumanymai išblėso nenumaldo- 


174 Elon, op. cit., 114. 

mos antisemitinés neapykantos akivaizdoje. Herzlis ėmė rašyti 
pjesę Naujasis getas, vaizduojančią kaip žydą apjuosusios nau- 
jos prietarų sienos pakeitė senąsias akmenines. Jo viešnagė 
Prancūzijoje užbaigė nusivylimo procesą. Kaip kiti išsilavinę 
vokiečių žydai, Herzlis visada žiūrėjo į Prancūziją kaip į pakan- 
tumo citadelę, o iš tikro išvydo ją apniktą antisemitizmo. Jo 
Paryžiaus apybraižos atspindėjo kylantį nerimą”. Tuomet jis 
ir išvydo šiurpų vaizdą Ėcole Militaire kieme. Ir gerus, ir blogus 
dalykus Herzlis regėjo dramatizmu alsuojančioje aplinkoje: su- 
krečianti Dreyfuso pažeminimo drama ir jo vienišas nekaltumą 
teigiantis balsas galutinai privertė Herzlį apsispręsti. Argi Drey- 
fusas nėra naujojo geto kankinio pirmavaizdis? Jei net Prancūzi- 
ja nusisuko nuo žydų, tai kur dar jie galėjo ieškoti užuovėjos? 
Tarsi pabrėždami jo minčių eigą, Prancūzijos deputatų rūmai 
tik nežymia balsų persvara (268 prieš 208) atmetė antisemitinį 
pasiūlymą, draudžiantį žydams dirbti valstybės įstaigose. 
1895 m. Herzlis negalėjo numatyti dreifusininkų pergalės, 
o mes, gyvenantys šimtmečiu vėliau, paskutinį XIX a. dešimtme- 
tį galime laikyti Europos antisemitizmo devintąja banga, kurią 
sukėlė nuo Rusijos pogromų siaubo bėganti pabėgėlių minia, 
tuomet atrodžiusi beveik neįveikiama. Bet Herzlis neturėjo šio 
pranašumo. Tada atrodė, kad antisemitai laimi. 1895 m. gegužę 
Luegeris tapo Vienos meru. Atrodė neišvengiama, jog reikia 
nedelsiant surasti kitą prieglaudą žydams, kuriuos galėjo iš- 
mesti iš visos Europos. Žydai privalėjo turėti savo valstybę! 
Apibūdinęs savo knygos Der Judenstaat tikslus Herzlis už- 
baigė ja 1895-1896 m. žiemą. Pirmąsias knygos ištraukas 1896 m. 
sausio 17 d. išspausdino Londono Jewish Chronicle. Knyga nebu- 
vo stora, iš viso tik aštuoniasdešimt šeši puslapiai, o jos turinys 
buvo paprastas. 
175 P. van Passen, "Paris 1891-1895: (ed.), Theodor Herzl, Memorial. - New 

Mes esame tauta, viena tauta. Mes visur saZiningai bandéme integ- 
ruotis su mus supančiomis tautinėmis bendruomenėmis, išlaikydami tik 
savo tikėjimą. Mums nebuvo leista to padaryti... Veltui mes stengėmės 
išgarsinti mūsų tėvynių šlovę meno ir mokslo laimėjimais bei jų turtus 
mūsų įnašais į komercija... Mūsų išsižadama kaip svetimšalių... Jei tik mus 
paliktų ramybėje... bet nemanau, kad taip bus. 


Vadinasi, Herzlis pasiūlė, kad žydams būtų suteikta aukš- 
čiausioji valdžia kokioje sausumos dalyje, pakankamai didelėje, 
kad galėtų priglausti žmones. Kur - buvo nesvarbu. Tai galėjo 
būti Argentina, kur milijonierius Baronas Maurice'as de Hirs- 
chas (1831-1896) apgyvendino 6000 žydų keliose žemės ūkio 
kolonijose, arba Palestina, kur egzistavo panašios Rothschildo iš- 
laikomos kolonijos. Svarbiausias buvo žydų visuomenės prita- 
rimas, O ji paimtų tai, kas jai būtų pasiūlyta. Atskira knyga vei- 
kalas pirmą kartą buvo išleistas Vienoje 1896 m. vasarį. Paskui jis 
išleistas aštuoniasdešimt kartų ir išverstas į aštuoniolika kalbų”. 

Pasirodžius Der Judenstaat, Danielis Deronda paliko dailio- 
sios literatūros puslapius ir pasirodė istorijos scenoje. Scena 
yra tinkamas žodis, nes Herzlis niekada nebūtų galėjęs suvai- 
dinti atsargaus, blaiviai mąstančio žydų politiko, panašaus į 
Maimonidą, tykiais išminties žodžiais keičiančio įvykių tėk- 
me. Į žydų politikos pasaulį jis įvedė pramogų verslo meną, 
vienintelį jam rūpimą dalyką. Jis buvo būsimos dramos apie 
Izraelio grįžimą į Pažadėtąją Žemę aktorius-režisierius, ir nors 
jo plano metmenys buvo atviri ir paprasti, jo galvoje knibždėte 
knibždėjo visokios puošnios detalės, kurias jis trumpai brūkš- 
telėjo savo užrašuose: štai čia turėjo būti įspūdinga „procesija 
žemei atgauti“, o čia turėjo būti Venecijos pavyzdžiu grindžia- 
ma aristokratijos konstitucija. Pirmuoju dožu būtų išrinktas 
Rotschildas, o Hirschas tikriausiai būtų jo viceprezidentas. Rū- 
mus suptų prašmatnios aikštės, tokios kaip Piazza San Marco 
176 Der Judenstaat: Versuch einer moder- The Editions of the Jewish State by Theo- 

ar Palais Royal. Jis apgalvojo visa karünavimo ceremonija, net 
tokias smulkmenas kaip asmeninés gvardijos pulka, pavadin- 
ta jo vardu - Herzlio kirasyrus. Bütu pergabenti ir atstatyti i$- 
tisi istoriniai Zydu kvartalai. Netrüktu tarptautinio masto te- 
atrų, cirkų, kavinių su koncertais, žėrinčių šviesomis prospektu, 
tokių kaip Champs-Élysées, ir, visų pirma, valstybinės operos: 
„Frakuoti ponai, išsipusčiusios ponios... Aš taip pat rengčiau 
didingas procesijas svarbių švenčių proga“. Daugiausia įkvėpi- 
mo Herzliui teikė Wagneris, kurio operas tuomet jis nuolat 
lankė. „Tik tais vakarais, kada negrodavo Wagnerio, mane ap- 
nikdavo abejonės, ar mano idėja yra teisinga.“ Jis gyrėsi, kad 
kitas Išėjimas į Pažadėtąją žemę „bus panašus į Mozės Išėjimą 
taip, kaip Užgavėnės į Wagnerio operą!” Tokie sumanymai 
priminė Disraelio vaizduotės polėkius, ypač tada, kad Herz- 
lis primindavo šaunų Mordechajaus Nojaus gatvės prekiauto- 
jo pasirodymą. 

Kai kurie Herzlio vaidybos elementai lydėjo jį visą gyveni- 
mą, pavyzdžiui, jis primygtinai reikalavo, kad visi vieši sionistų 
susitikimai būtų ceremoningi ir formalūs, o delegatai vilkėtų 
smokingus net jei susitikimai vyktų vienuoliktą valandą ryto. 
Kada jis lankydavosi kaip oficialus sionizmo atstovas, jis reng- 
davosi itin prašmatniai: skrupulingai išvalytas cilindras, baltos 
pirštinaitės, nepriekaištingai pasiūtas surdutas. Jis primygtinai 
reikalavo, kad visi jį lydintys žydai rengtųsi lygiai taip pat. 
Tokia apranga buvo jo plano dalis, kuria jis siekė sunaikinti 
įsisenėjusį apgailėtino, mindžiukuojančio, ilgu kaptonu vilkin- 
čio žydo įvaizdį. Jis visada kruopščiai ir pasitikėdamas savimi 
rengė susitikimus ir konferencijas, bet jam suvokus milžinišką 
užduoties mastą, jo teatrališkos užmačios išgaravo. 

Herzlis ėmėsi veiklos manydamas, kad žydų valstybę gali- 
ma sukurti taip, kaip tai nuolatos būdavo per Tremtį: turtinga 
žydų grietinėlė nuspręsdavo už kitus žydus, koks būdas yra 


177 Elon, op. cit., 142-147. 

geriausias ir jį igyvendindavo. Bet Herzlis pamatė, kad tai ne- 
įmanoma. Visoje civilizuotoje Europoje žydų įstaigos prieši- 
nosi šiai minčiai. Ortodoksų rabinai jį smerkė ar nekreipė į jį 
dėmesio, o asimiliavimosi išsižadėjimas reformuotiesiems Žy- 
dams atrodė kaip visų idealų paneigimas. Turtingieji buvo abe- 
jingi ar nenumaldomai priešiški. Lordas Rothschildas, įtakin- 
giausias žydas pasaulyje, išvis atsisakė su juo pasimatyti ir, kas 
dar blogiau, padarė tai viešai. Paryžiuje Edmundas de Roth- 
schildas, vadovavęs devynioms smulkioms naujakurių koloni- 
joms Palestinoje, jį priėmė (1986 m. liepos 19 d.), bet leido su- 
prasti, kad, jo nuomone, grandioziniai Herzlio planai yra ne 
tik neįgyvendinami, bet ir kelia grėsmę visai žydų ligšiolinei 
pažangai. Jis nuolat kartojo: „Akys neturėtų būti didesnės už 
pilvą“. Baronas Hirschas irgi susitiko su juo, bet supeikė kaip 
nemokšą teoretiką. Jis pasakė Herzliui, kad žydų kolonizavi- 
mui yra reikalingi geri žemdirbiai: „Visos mūsų nelaimės kyla 
iš žydų, siekiančių užlipti kuo aukščiau. Per daug inteligentų!“ 
Bet inteligentai taip pat atstūmė Herzlį, ypač pranašo gimtinė- 
je - Vienoje. Jie juokavo: „Mes, žydai, 2000 metų laukėme žydų 
valstybės, ir kodėl būtent dabar ji turi mus užklupti?“ Ypač 
priešiškas buvo Herzlio nuosavas laikraštis Neue Freie Presse. 
Moritzas Benediktas (1849-1920), finansinis laikraščio magna- 
tas, piktai perspėjo: „Joks asmuo neturi teisės imtis tokios milži- 
niškos moralinės atsakomybės išjudinti šią laviną. Mes greičiau 
prarasime mūsų dabartinę valstybę, nei turėsime Zydiskaja" ^. 

Pasitaikė ir išimčių: pavyzdžiui, Nathanas Birnbaumas, Vie- 
nos žydų studentų vadas, kuris sugalvojo žodį „sionizmas“ 
1893 m., taip pat Vyriausias aškenazių rabinas Britų imperijo- 
je Hermannas Adleris, palyginęs Herzlį su Deronda (Herzlis 
dar nebuvo skaitęs tos knygos) ar Vienos vyriausiasis rabinas 
Moritzas Gudemannas, skeptiškai vertinęs šį sumanymą, bet 
Herzliui pasakęs: „Tikriausiai tu esi vienas iš Dievo pašauktų- 

ju". Pats svarbiausias buvo filosofas Maxas Nordau (1849- 
1923), sensacingai išgarsėjęs, kai 1892 m. išleido knygą Entar- 
tung („Išsigimimas“), diagnozuojančią, kad amžius serga. Anti- 
semitizmą jis laikė vienu iš ligos požymių ir Herzliui tarė: „Jei 
jūs beprotis, tai mes abu bepročiai - pasikliaukite manimi!^!? 
Nordau pirmasis nurodė, kad norint išvengti turkų priešišku- 
mo, terminą Judenstaat reikia pakeisti žodžiu Heimstūtte (sody- 
ba), į anglų kalbą išverstą kaip „tautos namai“ - svarbus skirtu- 
mas, ypač siekiant pritarimo. Ne kas kitas, o Nordau parengė 
ir didesniąją ankstyvojo sionizmo praktinės programos dalį. 

Vis dėlto Herzlis greitai pamatė, kad dinamiška judaizmo 
raida priklauso ne nuo suvakarėjusio elito, bet nuo varganų, 
susigrūdusių Ostjuden masių, žmonių, apie kuriuos, pradėjęs 
savo kampaniją, jis nieko nenutuokė. Pirmiausia jam tai krito į 
akis, kada jis kreipėsi į varganų žydų pabėgėlių minią Londono 
Ystende. Jie vadino jį „mažųjų Žmonių žmogumi“, ir, „kai aš 
sėdėjau perone... mane užplūdo keisti jausmai. Aš mačiau ir 
girdėjau, kaip gimsta mano legenda“. Rytų Europoje vargšams 
jis greitai tapo mitiniu herojumi. Davidas Ben Gūrionas (1886- 
1973) prisiminė, kad būdamas dešimties metų, girdėjo gandą, 
kad „atėjo Mesijas, aukštas gražus vyras, mokslininkas iš Vie- 
nos, tikras daktaras“. Kitaip nei Vakarų Europos rafinuoti vidu- 
rinės klasės žydai, rytų žydai negalėjo flirtuoti rinkdamiesi, 
kuo jiems būti: rusais ar lenkais, nes žinojo, kad jie žydai ir tik 
žydai - jų šeimininkai rusai nuolatos jiems tai primindavo. 
Herzlio pasiūlymas jiems rodės esanti vienintelė galimybė tapti 
tikru piliečiu kitur. Chaimui Weizmannui (1874-1952), antro 
kurso studentui Berlyne, Herzlio siūlymai „nugriaudėjo tarsi 
griaustinis iš giedro dangaus“. Sofijoje vyriausiasis rabinas vie- 
šai paskelbė jį esant Mesiju. Naujienoms pasklidus, pas Herzlį 
ėmė lankytis nuskurę, susijaudinę žydai iš tolimų šalių, dide- 


173 Apie Nordau žr. A. and M. Nordau. 

liam jo žmonos siaubui, kuri ilgainiui negalėjo pakęsti paties 
žodžio sionizmas. Bet šie žmonės tapo sionistų legiono pėsti- 
ninkais, puskarininkiais ir karininkais; pats Herzlis vadino juos 
„Mano šnorerių armija“. 

Ši armija pirmą kartą viešai susitiko 1897 m. rugpjūčio 29 d. 
Bazelio savivaldybės kazino saléje!9. Ji pasivadino Pirmuoju 
sionistų kongresu. Joje dalyvavo šešiolikos šalių atstovai, kurių 
dauguma buvo neturtingi. Herzlis turėjo padengti kongreso iš- 
laidas iš savo kišenės. Bet jis privertė juos apsirengti: „Susirin- 
kimo įžanginėje sesijoje yra būtina oficialiai dėvėti juodus dra- 
bužius ir ryšėti baltus kaklaraiščius“. Taip apsirengę jie pasvei- 
kino jį senoviniu žydų šūksniu: Yehi Hamelech („Tegyvuoja ka- 
ralius!“). Daug įtakingų žydų pasistengė sumenkinti susirin- 
kimą — Neue Freie Presse išvis atsisakė apie jį pranešti, verčiau 
skyrė dėmesį žydų siuvėjų suvažiavimui Oksforde, sprendu- 
siam tinkamos moterų dviratininkių aprangos problemas. Bet 
Herzlis žinojo ką daro: pirmajam kongresui jis prisiviliojo dvi- 
dešimt šešių laikraščių specialiuosius korespondentus. Per ant- 
rąjį susirinkimą 1898 m., kurio pradžią paskelbė iškilmingi 
Wagnerio Tannhüuserio uvertiūros akordai, ši praktika jau bu- 
vo įsigalėjusi. Be jo pagrindinio ramsčio Nordau, rengusio po- 
litinius dokumentus, jis sulaukė ir gabių pavaduotojų. Vėliau 
jo vietą užėmė medienos pirklys Danielis Wolffsonas iš Kel- 
no. 1898 m. kongrese taip pat pirmą kartą pasirodė ir Weiz- 
mannas. Kitaip nei Herzlis, šie vyrai gerai pažinojo rytų žydus. 
Sionistų vėliavai Wolffsonas išrinko mėlyną ir baltą spalvas, 
„mūsų maldos skaras“. Jie suprato religines ir politines žydų 
masių sroves. Weizmannas jau atrėmė nuožmias priešiškų žydų 
studentų judėjimo socialistų atakas, atšovęs: „Ponas Plechano- 
vai, jūs ne caras“!*!. Jų nuomone, Herzlį reikėjo apsaugoti nuo 


180 Aš turėjau garbės kreiptis į tarp-  jūčio mėn. 18! C, Weizmann. Trial and 
tautinį sionistų ir krikščionių kongresą Error. - London, 1949, 71. 
iš tos pačios tribūnos 1985 m. rugp- 

audringų vidinių žydų frakcijų vandenų. „Pirmiausia jis nepa- 
žįsta Žydų,“ - rašė rusų sionistas Menachemas Ussiškinas, — 
„todėl jis tiki, kad sionizmui trukdo tik išorinės, o ne vidinės 
kliūtys.“ „Mes neturėtume jam atskleisti gyvenimo tiesos, ki- 
taip jo tikėjimas susvyruotų.“ !82 | 

Profesionalūs politikai ir organizatoriai, neišvengiamai už- 
valdę judėjimą, juokėsi iš jų taip praminto Herzlio „surdutinio 
sionizmo“. Bet tai buvo kertinė galvosūkio detalė. Herzlis su- 
prato, kad sionizmas lengvai galėjo tapti dar vienu purvinu 
tarptautiniu reikalu, kurių netrūko šio amžiaus sandūroje. As- 
meninė aukšto lygio diplomatija buvo būtina, kad judėjimas 
būtų gerbiamas ir vertinamas rimtai. Be to, šis dalykas jam se- 
kėsi. Netrukus jį priimdavo bet kuris svarbus asmuo Europo- 
je. Jis susirado draugų Turkijoje, Austrijoje, Vokietijoje, Rusijo- 
je. Savo rūpestingai rašomuose dienoraščiuose jis aprašė šiuos 
susitikimus, negailédamas žavių smulkmenu!*. Netgi antisemi- 
tai galėjo praversti, nes jie vykdant sionistinį projektą dažnai 
galėjo padėti atsikratyti „savo“ žydų. Wenzelis von Plėve, pik- 
tybinis Rusijos vidaus reikalų ministras, atsakingas už pogro- 
mų rengimą, jam pasakė: „Jūs pamokslaujate atsivertėliui... 
mums būtų itin malonu matyti įkurtą nepriklausomą žydų val- 
stybę, kuri galėtų sutalpinti kelis milijonus žydų. Be abejo, 
mes nenorėtume netekti visų mūsų žydų. Mes norėtume palikti 
labai išsilavinusius žydus, kurių geriausias pavyzdys esate jūs 
pats, daktare Herzli. Bet mes norėtume atsikratyti silpnapročių 
ir beturčių“!**, Kaizeris irgi parėmė kitą Išėjimą: „Aš esu už tai, 
kad visi Zydovskiai išvažiuotų į Palestiną. Kuo greičiau jie tai 
padarys, tuo geriau“. Vilhelmas II susitarė su sultonu Stambule 
dėl Herzlio reikalo ir pastarasis pats teikėsi surengti jam oficialų 
pasimatymą Jeruzalėje. Herzliui tai buvo svarbi proga: jis pri- 
mygtinai reikalavo, kad jo delegacija dėvėtų frakus kepinant 


182 Elon, op. cit., 186. 193 Tagebücher. leisti 1960 m. Niujorke. 194 Elon, op. 
Transl. H. Zohn, ed. R. Patai buvo iš- cit., 379-380. 

vidurdienio saulei ir kruopščiai apžiūrėjo ju batus, kaklaraiš- 
čius, marškinius, pirštines, kostiumus - vienas iš dalyvių turėjo 
pasikeisti skrybėlę į geresnę, o Wollfsonas - pasirūpinti šva- 
riais marškinių rankogaliais. Nors kaizeris pakėlė tarptautinį 
Herzlio prestižą, turkai nepasidavė įtikinėjimams dovanoti tau- 
tos namus Sionui, ir vokiečiai, dabar siekdami aktyvios Turki- 
jos paramos, paliko šį sumanymą nuošalyje. 

Vadinasi, liko Britanija. Herzlis teisingai pavadino ją „Ar- 
chimedo atramos tašku“, nes nuo jo priklausė sionizmo svertas. 
Jos politinis elitas buvo pakankamai geranoriškai nusiteikęs. 
Dauguma buvo skaitę Tankredą; dar daugiau - Danielį Derondą. 
Be to, į Britaniją gausiai plūdo bėgantys Rusijos žydai, keldami 
antisemitizmo pavojų ir grėsmę imigrantų kvotoms. 1902 m. 
buvo paskirta Karališkoji užsieniečių imigravimo komisija, ku- 
rios vienas iš narių buvo lordas Rothschildas. Herzlis buvo 
paprašytas liudyti, ir Rothschildas pagaliau sutiko privačiai 
pasimatyti su juo prieš kelias dienas, kad užtikrintų, jog Herzlis 
nepasakys ko nors, kas sustiprintų balsus, reikalaujančius nej- 
leisti žydų pabėgėlių į šalį. Atviras Rothschildo priešiškumas, 
virtęs draugišku neutralumu, buvo reikšminga Herzlio pergalė 
ir savo ruožtu jis džiaugėsi sakydamas komisijai (1902 m. lie- 
pos 7 d.), kad reikėtų toliau teikti prieglobstį žydams, o galu- 
tinis pabėgėlių problemos sprendimas yra „pripažinti žydus 
tauta ir rasti jiems teisėtus namus“!*?, 

Per šį pasirodymą Herzlis užmezgė ryšius su aukštesniais 
vyriausybės pareigūnais, ypač Joe Chamberlainu, užsienio ko- 
lonijų ministru, ir Lansdowne'o markizu, užsienio reikalų mi- 
nistru. Abu iš esmės pritarė žydų namams. Bet kur? Buvo aps- 
varstytas Kipro variantas, paskui El Arishas prie Egipto sienos. 
Herzlis manė jį „esant žydų tautos susitelkimo vieta Palestinos 
pašonėje“ ir parašė pranešimą Britanijos kabinetui, pirmą kartą 


185 Sanders, op. cit., 29-30. 

suformuluodamas galingą, o gal ir pavojingą argumenta: „An- 
glija vienu Zygiu įsigys dešimt milijonų slaptų, bet lojalių val- 
dinių, veikiančių visose gyvenimo srityse, visame pasaulyje“. 
Bet egiptiečiai nesutiko, o apžvalga nedavė teigiamų rezultatų. 
Tada Chamberlainui, grįžusiam iš Rytų Afrikos, toptelėjo nauja 
mintis — Uganda. „Vos ją išvydęs,“ - tarė jis, - „aš pamaniau: 
Štai kur daktaro Herzlio žemė, bet, žinoma, jis yra sentimenta- 
lus ir nori arba į Palestiną, ar kažkur netoliese“. „Faktiškai 
Herzliui taip kėlė nerimą nauji ir kur kas kruvinesni Rusijoje 
vykstantys pogromai, kad jis būtų mielai apsisprendęs už Ugan- 
dą. Taigi Lansdowne'as parašė laišką: „Jei bus rasta vieta, ku- 
rią tiek [Žydų kolonijinis] trestas, tiek Jo Didenybės komisija 
laikys tinkama žydų nausėdijoms ir patrauks Jo Didenybės 
vyriausybės dėmesį, lordas Lansdone'as bus pasirengęs ap- 
svarstyti tinkamus žydų apgyvendinimo pasiūlymus tokiomis 
sąlygomis, kurios leistų jų naujakuriams išsaugoti savo tauti- 
nius papročius“. Tai buvo lūžis. Jis reiškė diplomatinį prosio- 
nistinės valstybės pripažinimą. Apdairiu ėjimu Herzlis sudo- 
mino kylantį jauną liberalų politiką Davidą Lloydą George'ą, 
pavedęs jo advokatų firmai parengti kolonijos chartijos pro- 
jektą. Šeštame sionistų suvažiavime jo perskaitytas Landow- 
ne'o laiškas sukėlė „nuostabą britų pasiūlymo didžiadvasiš- 
kumu”. Tačiau nemažai delegatų laikė jį sionizmo išdavyste; 
Rusijos Žydai pasišalino. Herzlis baigė sakydamas: „Palestina 
yra vienintelė žemė, kur mūsų Žmonės gali ilsétis"!56, Septin- 
tame kongrese (1905) Uganda buvo formaliai atmesta. 

Tada Herzlis mirė, nesulaukęs ir keturiasdešimt penkerių. 
Jo gyvenimas yra nepaprasto patoso asmeninė istorija. Jo hero- 
jiškos pastangos, trukusios ilgiau nei dešimt įtemptų metų, 
suardė jo kūną. Jos sunaikino ir jo santuoką. Jo šeimos paveldas 
buvo apgailėtinas. Jo žmona Julija po jo mirties gyveno tik tre- 
jus metus. Jo duktė Paulina tapo narkomane ir 1930 m. mirė nuo 

pernelyg didelės heroino dozės. Jo sūnus, kurį gydė Freudas, 
nusižudė kiek vėliau. Kita jo duktė Trudė mirė iš bado nacis- 
tų stovykloje, o jos sūnus Stephanas taip pat nusižudė 1946 m., 
nepalikęs jokių palikuonių. Vienintelis jo likęs palikuonis buvo 
sionizmas. Paskutiniais gyvenimo mėnesiais Stephanui Zwei- 
gui jis pasakė: „Aš klydau pradėjęs taip vėlai... Jei tu žinotum, 
kaip aš gailiuosi prarastų metu"!9, Tiesą pasakius, Herzliui mi- 
rus, sionizmas buvo jau tvirtai įsikūręs sąjūdis, turįs galingą 
draugą - Britaniją. Pradėjęs sionizma 1895 m. jis suteikė jam 
dvidešimties metų pranašumą prieš atitinkamą arabų naciona- 
listinį judėjimą, o vėliau tai pasirodė esąs absoliučiai lemiamas 
veiksnys. Taigi Dreyfuso teismą, išjudinusį veiklą anksčiau, o 
ne vėliau, galima taip pat regėti kaip apvaizdos ranką — pana- 
šiai kaip ir šiurpius 1648 m. ir 1881 m. įvykius. 

Vis dėlto kai Herzlis mirė, sionizmas buvo tik mažas upe- 
lis šalia didelių žydų raidos religinių ir pasaulietinių upių. Jo 
pagrindinis priešininkas buvo paprasčiausias abejingumas. Be 
to, jis turėjo ir aktyviai veikiančių priešų. Prieš Pirmojo pa- 
saulinio karo pradžią didžioji dauguma reformuotuju, konser- 
vatyviųjų ar ortodoksų rabinų buvo griežtai nusistačiusi prieš 
pasaulietinį sionizmą. Vakaruose jie pritarė pasaulietiniams, 
asimiliuotiems žydams, manantiems, kad sionizmas grasina 
jų nusistovėjusiam gyvenimo būdui, versdamas abejoti žydų 
kaip piliečių lojalumu. Bet Rytuose, bent Rusijoje, kur sionizmas 
susilaukė daugiausia šalininkų, religinis pasipriešinimas buvo 
stiprus ir net fanatiškas. Sionizmo įkūrėjai daugiausia buvo ne 
tik vakariečiai, bet (ortodoksų akimis žiūrint) ir ateistai. Kai 
Herzlis ir Nordau Pirmojo sionistų kongreso išvakarėse kartu 
nuėjo į šabo pamaldas - pirmą kartą nuo vaikystės - jiems pri- 
reikė išmokti sukalbėti palaiminimus!9. Ortodoksams tai buvo 
gerai žinoma. Dauguma jų pasaulietinį sionizmą matė kaip mo- 

kymą, kurį demaskuoja ne tik visi švietėjams sviesti protestai, 
bet papildomai ir dar vienas bruožas — šventvagiškas vieno iš 
pagrindinių ir švenčiausių žydų įsitikinimų iškraipymas. Sam- 
prata, kad religinis ir pasaulietinis sionizmas yra dvi to paties 
medalio pusės yra visiškai klaidingas. Grįžimas į Sioną religin- 
giems žydams yra dieviškojo plano dalis, numatanti panaudoti 
žydus kaip visos žmonijos druską. Jis neturi nieko bendra su 
sionizmu, kuris tėra tik žmogiškosios problemos sprendimas 
(žydų atmetimas ir beglobysté) žmogiškomis priemonėmis (pa- 
saulietinės valstybės sukūrimas). 

XIX a. pabaigoje tarp religingų Centrinės ir Rytų Europos 
žydų vyravo trys skirtingos tradicijos: Baal Šem Tovo chasidų 
srovė, Musar arba etinė srovė, grindžiama Lietuvos žydų orto- 
doksų raštais, kurią pagyvino Israelis Salanteras (1810-1883) 
ir paskleidė ješivotuose; Samsono Hirscho srovė „Tora su civili- 
zacija“, kuri puolė pasaulietiškumą panaudodama šiuolaikinio 
mokslo priemones ir (Hirscho žodžiais kalbant) ruošė reformą, 
turinčią „pakelti amžiaus lygį iki Toros, o ne nuleisti Torą iki 
amžiaus lygio“. Hirscho sūnūs ir anūkai parodė, kad pasaulie- 
tinį išsilavinimą galima gauti neprarandant tikėjimo ir padėjo 
organizuoti Agudat Yisra'el („Izraelio sąjungos“) sąjūdį. Jis siekė 
sukurti universalią Toros organizaciją, kuri koordinuotų žydų 
religines galias prieš pasaulietinimą, o jo gyvastį palaikė šalpos 
fondai Rusijos pogromų aukoms, patekę į pasauliečių rankas 
ir naudojami pamaldžių žydų diskriminacijai. Bet visos trys 
srovės buvo griežtai priešiškos sionizmui, o ypač jo augančiam 
siekimui kalbėti visų žydų vardu!??. 

Rytų Europos išminčiai aistringai priešinosi bet kokiam 
sionistų žygiui, iš kurio tie galėjo pasipelnyti, net viešnagei į 
Erec Israel. Vienas iš jų, Zadokas iš Liublino (1823-1900) jiems 
būdingu stiliumi rašė: 


15? Marmorstein, op. cit. 60-70. 

Jeruzalė yra viršūnių viršūnė, į kurią krypsta viso Izraelio širdys... 
Bet aš bijau, kad mano išvykimas ir kelionė į Jeruzalę neatrodytų kaip 
sionistų veiklos ženklas. Aš tikiu Dievą, mano siela ilgisi Jo žodžio, kad 
ateis Išganymo diena. Aš laukiu ir budžiu laukdamas Jo pateptojo kojų. 
Nors mane plaktų trys šimtai geležinių rykščių, aš nepasitrauksiu iš vie- 
tos. Aš nevyksiu sionistų labui.'*? 


Ortodoksai teigia, kad Šėtonas, netekęs vilties sugundyti 
Izraelį persekiojimais, gavo leidimą išmėginti jį kur kas subti- 
lesniais būdais, įtraukdamas Šventąją žemę į savo nuodėmingą 
ir stabmeldišką planą, taip pat naudodamasis visomis švieti- 
mo blogybėmis. Taigi sionizmas esąs nepalyginti blogesnis už 
pseudomesiją - jis buvo ištisai melagingas, tikra šėtoniška reli- 
gija. Kiti pridūrė, kad pasaulietinė valstybė iššauks bedieviš- 
ką demoso dvasią, tuo sulaužydama Mozei Dievo duotą įsakymą 
laikytis oligarchijos: „Eik, surink Izraelio vyresniuosius“... (Iš 3, 
16). „Apsaugok Viešpatie, - rašė du Kauno išminčiai, - „kad 
minia ir moterys plepėtų apie susirinkimus ar apie nuomones, 
susijusias su bendrais visuomenės poreikiais."! 1912 m. gegu- 
žės 11 d. Katovicuose ortodoksų išminčiai įsteigė Agudah ju- 
dėjimą, skirtą koordinuotai priešintis sionistų pretenzijoms. 
Tiesa, kai kurie žydai ortodoksai tikėjo, kad sionizmą galima 
panaudoti religiniams tikslams. Rabinas Abrahamas Isaacas 
Kookas (1865-1935) tvirtino, kad „naują Izraelio dvasią“ galima 
panaudoti kreipiantis į žydus patriotiniais sumetimais, kad jie 
laikytųsi Toros ir ją skelbtų. Galop, sionistų remiamas, jis tapo 
Jeruzalės vyriausiuoju rabinu. Tačiau dauguma religingų žydų 
Erec Izraelyje su siaubu klausėsi kalbų apie sionizmą. „Didelė 
baimė apėmė Šventąją Žemę“, - rašė rabinas Josephas Hayyi- 
mas Sonnefeldas (1848-1932), — „kai šitie piktavaliai, neigiantys 
Vieną pasaulio Viešpatį ir jo Šventąją Torą, viešai paskelbė, 
kad jie turi galios priartinti Izraelio tautos išganymą ir surinkti 


190 Cituojama I. Domb. Transforma- *?! Cituojama Marmorstein, op. cit., 
tions. - London, 1958, 192-195. 71-72. 

visus išblaškytuosius iš visu žemės kampų“. Herzliui įžengus 
į Šventąją žemę, pridūrė jis, „blogis įžengė kartu su juo, ir mes 
dar nežinome, kaip turime elgtis su Izraelio vienybės griovė- 
jais, tebūnie mums Viešpats gailestingas“'?2. Šis plačiai paplitęs, 
bet jokiu būdu ne visuotinis, pamaldžių žydų pasipriešinimas 
sionistų programai neišvengiamai stūmė ją į pasaulietinių radi- 
kalų rankas. 

Tiesą pasakius, ir didelė pasaulietinių žydų dauguma nesu- 
sižavėjo sionizmu, o kai kuriems jų jis buvo mirtinas priešas. 
Rusijoje persekiojimai tęsėsi, netgi nuožmėjo, žydų troškimas 
išsigelbėti augo, ir nesvarbu, ar jie buvo ortodoksai ar ne, sio- 
nistai ar ne, Palestina buvo vienintelė išsigelbėjimo vieta. Bet 
po XIX a. 10-ojo dešimtmečio antisemitinės bangos išsilavinu- 
sius Europos žydus apėmusi panika ėmė slūgti, o tvirta dreifu- 
sininkų pergalė Prancūzijoje patvirtino nuostatą, kad bent čia 
žydai gali jaustis ne tik saugūs, bet ir rasti progą naudotis au- 
gančios politinės ir kultūrinės valdžios galiomis. Antisemitiz- 
mo raugas Vokietijoje bent išoriškai taip pat išsivadėjo, ir išsi- 
lavinę žydai vėl beveik visuotinai sutiko, kad asimiliavimasis 
gali pavykti. Būtent per paskutinį dešimtmetį prieš Pirmąjį 
pasaulinį karą Vokietijos žydai itin aktyviai rodė savo ištikimy- 
be Vaterlandui, ir nuolat pabrėždavo kultūrinį vokiečių ir Zy- 
dų artumą. 

Reikalas tas, kad nepaisant senos vokiečių tradicijos puo- 
selėti priešiškus žydams jausmus, nepaisant to, kad jie buvo 
pravardžiuojami Judensau, Vokietijoje žydai jautėsi kaip namie. 
Tai buvo profesūrą gerbianti ir garbinanti visuomenė, ir kai 
kuriais atžvilgiais jos vertybės priminė žydų kilmingųjų verty- 
bes. Dabar atėjus auksiniams asmeninių pastangų ir pasiekimų 
laikams, ješivos žydas lengvai galėjo pakliūti į bet kurį Vokieti- 
jos universitetą. Jis mėgavosi pamažu jam atsiveriančiomis gali- 


192 Cituojama ibid., 79-80. 

mybémis šalyje, kurios proto pasiekimai buvo deramai vertina- 
mi ir baimingai gerbiami. Vokietijos žydai plušėjo kaip apsėsti. 
Netrukus jie ėmė šienauti naujas Nobelio premijas: dvi gavo už 
pasiekimus fiziologijos ir medicinos, keturias - chemijos, dvi - 
fizikos srityse, - visos už darbus, atliktus prieš Pirmąjį pasaulinį 
karą”. Ferdinandas Julius Cohnas sukūrė bakteriologiją. Paulis 
Ehrlichas pirmasis praktiškai pritaikė chemoterapiją. Franzas 
Boas sukūrė kultūrinės antropologijos mokslą. Vokietijos žydai 
buvo darboholikai, nuolat skubantys žmonės. Eduardas Dev- 
rientas rašė apie savo draugą Feliksą Mendelssohną: „Motinos 
įdiegtas įprotis nuolat dirbti bet kurį poilsį jam pavertė kančia“; 
jis nuolat žvilgčiojo į laikrodj'?*. Gustavas Mahleris tekinas bég- 
davo iš savo buto į savo kontorą Vienos operos teatre; grįžda- 
mas jis švilpaudavo pirmuosius Bethoveno Aštuntosios simfo- 
nijos taktus kaip sutartinį ženklą paduoti jam pietus. 

Žydus su vokiečiais vienijo ne tik intelektualūs įpročiai, 
bet ir intelektualioji substancija. Daugelis Vokietijos žydų jautė 
tą patį, ką politikas Gabrielis Riesseris (1806-1863), kuris pri- 
mygtinai teigė, kad „jei mes nesame vokiečiai, tada mes netu- 
rime tėvynės“. Pasineriantys į politinį gyvenimą žydai, ar tai 
būtų socialistas Lassalle'is ar liberalų vadovai, tokie kaip Edu- 
ardas Laskeris (1829-1894) ar Ludwigas Bambergeris (1823- 
1899), jautė glaudų ryšį tarp racionalios žydų dvasios ir dabar- 
tinės Vokietijos liberalių tikslų, kuriais buvo siekiama kantriai 
nustatyti ir pritaikyti racionalius visų socialinių problemų 
sprendimus. Tik saujelė gabių Vokietijos žydų nesisėmė peno 
ir nesižavėjo Kantu ir Hegeliu. 

Tas pats pasakytina ir apie žydų religinius mąstytojus. Vil- 
helmo Vokietija buvo didžiojo krikščionių teologijos atgimimo 
išvakarėse, o žydų rašytojus irgi pagavo gilūs impulsai. Herma- 
193 T. Levitan. The Laureates: Jewish — reatu sąrašą Encyclopaedia Judaica, xii 

nnas Cohenas (1842-1918), Marburgo universiteto filosofijos 
profesorius, kurį galima vadinti paskutiniu Maimonido sekė- 
ju, įtaigiai tvirtino, kad judaizmas yra pirmoji religija, atsklei- 
dusi vadinamosios „proto religijos“ esminius praregėjimus, 
bet negavusi šių įžvalgų monopolio. Nacijai pasiekus tam tikrą 
intelektinės raidos lygį, ji tampanti pasirengusi gauti „proto 
religiją“. Vokietija yra vienintelė, teigė jis, tarp visų šiuolaiki- 
nių tautų, kurioje lengvai dera protas ir religiniai jausmai, nes 
žydų istorija su savo filosofiniu idealizmu, grynosios religijos 
kultu ir etiniu humanizmu iš anksto apsprendė būtent Vokie- 
tiją, o ne kurią kitą šalį. Jis atmetė menamą vokiečių kultūros 
ir žydų kosmopolitizmo konfliktą kaip nemokšišką nesamong. 
Jis papunkčiui paneigė profesoriaus Treitschkes argumentus, 
supriešinančius žydą su vokiečiu ir atmetė jo liūdnai pagarsė- 
jusį posakį „Žydai yra mūsų nelaimė“ kaip prieštaraujantį tie- 
sai. Faktiškai vokiečių dvasią buvo persmelkę žydų idealai. 
Jie glūdėjo už protestantų reformacijos pergalės. Naujas nū- 
dienos religingo Žmogaus tipas, ar jis būtų krikščionis protes- 
tantas, ar liberalas žydas, pirmiausia buvo kilęs iš žydų Bibli- 
jos religinių idealų ir energijos. Vadinasi, priešingai nei manė 
antiklerikaliniai racionalistai - priešingai nei neapkenčiama 
prancūzų pasaulietinio švietimo dvasia - vokiškai žydiškas 
etinis Biblijos aiškinimas pavertė ją Žmogaus tobulėjimo įran- 
kiu, o ne kliütimi'^. 

Coheno paskaitos, žinoma, vėl leido užsidegti Franzo Ro- 
senzweigo (1886-1929) judaizmui, kuris anksčiau vos neatsi- 
vertė į krikščionybę, ir tapti vienu iš didžiausių nūdienos žydų 
teologų. Rosenzweigas aistringai diskutuodamas atsivertimo 
klausimu, susirašinėjo su savo amžininku ir pusbroliu Eugenu 
Rosenstock-Huessy, kuris persimetė į protestantizmą. Jų „Laiš- 
kai apie judaizmą ir krikščionybę“, parašyti kaip tik prieš Pir- 


195 Apie Cohena žr. Cohen, op. cit., tieth-century Jewry’, in Essays in Jew- 

maji pasaulinį karą, liudijo kaip glaudžiai buvo galima susieti 
Žydų ir protestantų tėkmes, ir kaip lengvai žydai naudojosi vo- 
kiečių filosofijos prielaidomisP*, Netgi vokiečių-žydų mąsty- 
tojai, tokie kaip Leo Baeckas (1873-1956), puolę krikščionybę 
ir pabrėžę jos ir judaizmo skirtumus, darė tai su vokiška kom- 
petencija. 1905 m. Baeckas išspausdino puikų atsakymą Judaizmo 
esmė į protestantų teologo Adolfo von Harnacko Krikščionybės 
esmę (1900), teigdamas, kad judaizmas yra proto, o krikščiony- 
bė - romantinio iracionalizmo religija. Šv. Paulius buvo pirma- 
sis nenaudėlis; bet argi Liuteris nebuvo parašęs: „Visi tikintys 
Kristumi, turi užmušti protą; kitaip tikėjimas jų neužvaldys, 
nes protas kovoja su tikėjimu“? Tačiau ši krikščionybės kritika 
turėjo skirtingas vokiečių skepticizmo šaknis ir sąjungininkus, 
o Nietzsche jau buvo pateikęs puolimo prieš šv. Paulių gaires 
(Vokietijos antisemitų iš kartos į kartą pamėgtas taikinys). Šis 
teologinis disputas neabejotinai pademonstravo, kaip patogiai 
ir laisvai Žydai juda vokiečių proto pasaulyje bei kokį erdvų 
minties teatrą jie ten surado. 

Gabūs paskutinės ar dviejų paskutinių kartų prieš Pirmąjį 
karą - šią pasaulinę kūno ir dvasios katastrofą, kuri visas žmo- 
giškas problemas apsunkino ir joms sukėlė dar didesnį pavo- 
jų - Žydai smelkėsi į bendrą besivaržančios Vokietijos gyveni- 
mą stebinančiais kiekiais. Niekur jų įnašas nebuvo toks įvai- 
rus ir įspūdingas kaip vokiškai kalbančiose srityse. Kai kas 
tirdamas jų pasiekimus junta pagundą padaryti išvadą, kad 
dauguma šių nuostabių žydų giliai širdyje jautė, kad Vokietija 
yra ideali žydų talentų vieta. Argi Vokietija dabar nesiekė - ir 
pelnytai - pirmauti pasaulio kultūroje? Ir ar žydai negalėjo vai- 
dinti žymaus, galbūt net pirmaeilio vaidmens, padėdami vokie- 


. XN = 


čiams mesti šį iššūkį visiems atvykusiems? Argi tai nėra teisin- 
196 Apie Rosenzweiga ir Rosensto- His Life and Thought. - 2nd ed., New 

ga, Siuolaikiné ir pasaulietiné senovinio liepimo Zydams büti 
„pagonių šviesa“ prasmė? 

Atrodė, kad žydai gali visokeriopai padėti vokiečiams tap- 
ti pasaulio viešpačiais. Dabar Vokietija buvo stambi pramoni- 
nė bei pirmaujanti intelektualinė valstybė pasaulyje. Kas geriau 
galėjo suderinti šias dvi savybes vokiškos pažangos kelyje nei 
žydai, vienodai stiprūs tiek vienoje, tiek kitoje srityje, dėl savo 
ilgos ir skausmingos istorijos visada suvokiantys, kokią ekono- 
minę jėgą gali sukurti ir jai vadovauti aštrus protas. Vienas iš 
tokias progas suprantančių žmonių buvo Walteris Rathenau 
(1867-1922), kuris iš savo tėvo perėmė didelio AEG elektros 
energijos sindikato vadovo postą, o vėliau trumpai (tragiškai 
žuvo) ėjo Vokietijos užsienio reikalų ministro pareigas. Jis buvo 
ne tik pirmaujantis Vokietijos pramonininkas, bet ir vienas iš 
labiausiai svarstomų valstybės, visuomenės ir ekonomikos au- 
torių — jo esė sudaro penkis tomus - ir savotiškas svajotojas. 
Kaip ir kiekvienas kitas jis kentėjo nuo vokiečių antisemitiz- 
mo: „Kiekvieno Vokietijos žydo jaunystėje,“ — rašė jis, - „išmuša 
skausminga valanda, kurią jis prisimins visą likusį gyvenimą, 
tada jis giliai suvokia, kad į šį pasaulį atėjo kaip antrarūšis 
pilietis, ir kad jokie gabumai ar pasiekimai neišvaduos jo iš 
tokios padėties”. Vis dėlto Rathenau nepasidavė. Jis aistrin- 
gai tikėjo asimiliavimusi. Jis manė, kad vokiečių antisemitizmas 
yra daugiausia aristokratų kūrinys ir dings pasibaigus aristo- 
kratų valdymui, nes jį užtemdys nauja valdanti pramonininkų 
klasė!“*, Šį pasikeitimą lydės visiškas ir galutinis asimiliavima- 
sis, kuris savo ruožtu leis žydų pradui finansuose ir pramonėje 
ryžtingai prisidėti Amerikos pavyzdžiu kuriant naują, pasitu- 
rinčią ar dar tobulesnę visuomenę, kurioje proletariatas išnyks 
ir nevaržoma klestės tolerancija. 

Tokiems žmonėms kaip Rathenau tiek krikštas, tiek sioniz- 


197 Cituojama Grunfeld, op. cit., 17. Walter Rathenau: Notes and Diaries 
198 H, Pogge von Strandmann (ed.). 1907-1922. - Oxford, 1985, 98-99. 

mas buvo ne sprendimai, o gédingi pabégimai nuo tikros uZ- 
duoties. Zydas turi apreikšti savo germanizma bei humanišku- 
ma, visose srityse jis turi elgtis vokiškai. Fizinė narsa nėra žydų 
bruožas? Tuomet te ji tampa jam būdinga! Žydų studentai tapo 
kur kas karštesni dvikovų dalyviai nei patys junkeriai. Jų imta 
taip bijoti, kad nežydų klubai turėjo išrasti ideologines-rasisti- 
nes priežastis, kad atmestų jų iššūkius. Jie treniravosi. Jie var- 
žėsi. Per pirmuosius du atgaivintos Olimpiados dešimtmečius 
Vokietijos Žydai iškovojo trylika aukso ir tris sidabro medalius 
rapyros ir špagos fechtavimo varžybose. Vokietijos moterų fech- 
tavimo čempionė Helene Mayer, laimėjusi du aukso medalius, 
buvo vadinama die blonde He. Žydų buvo galima neileisti į kari- 
ninkų korpusą, bet jie padarė visa, ką galėjo. Vyrai, kurių sene- 
liai kalbėjo jidiš kalba, neturėjusioje žodžio karas, 1914-1918 m. 
išėjo į kara ir užsitarnavo daugiau nei 31 500 geležinių kryžių'". 

Tačiau šios paskutinės prieš Armagedoną žydų kartos susi- 
tapatinimas su vokiečiais vyko kultūrinės ir mokslinės revoliu- 
cijos fone, kuri skubėjo į visiškai priešingą pusę ir kurioje žydai 
sukinėjo valdymo svirtis. Karinės ir jūrinės ginkluotės varžy- 
bas, kurios vis labiau dalino ir elektrizavo Europą, lydėjo inte- 
lektualios ginkluotės varžybos, kurios suskaldė visuomenės 
vientisumą. Modernizmas, veikdamas kiekvieną meninio ir in- 
telektinio gyvenimo sritį, pamažu didino galią ir spartą. Jis 
virto nenumaldoma jėga. Tradicija ir konservatizmas, nors jo- 
kiu būdu nesudarė nejudrios visumos, atkakliai priešinosi; šis 
pasipriešinimas pamažu tapo piktesnis ir nuožmesnis, kada 
modernizmo reikalavimai pasireiškė paskutinį dešimtmetį 
prieš 1914 m. Žydai, kaip ir visi kiti, atsidūrė abiejose mūšio 
pusėse. Pamaldūs žydai, ortodoksai ar chasidai, smerkdami 
meninę ir mokslo kaitą, sudarė galbūt konservatyviausią, iš 
tiesų reakcingą Europos dalį, bet nežydų pasaulyje niekas 
nekreipė į juos dėmesio ar net nežinojo, kad jie egzistuoja, 

išskyrus gal tik kaip įprastą Žmogaus apyvokos reikmenį. Jie 
visur regėjo žydus ar žydiškumą ir visada tapatino jį su kraš- 
tutiniu modernizmu. 

Tačiau negalima neigti, kad išsivadavę ir iš getų į plačius 
intelektinius bei meninius vandenius išplaukę Europos žydai 
labai pagreitino permainas, nes jos ir taip artėjo. Žydai buvo 
stabų griovėjai iš prigimties. Tarsi pranašai jie pradėjo siautė- 
ti, piktai džiūgaudami nagingai vertė bendrai priimtus stabus. 
Jis įsiveržė į žydams tradiciškai svetimas ar uždraustas sritis 
ir netrukus tapo pagrindine varomąja jėga. 

Žydų muzikinės tradicijos, pavyzdžiui, buvo pačios seniau- 
sios Europoje. Muzika sudarė žydų pamaldų dalį, o kantorius 
buvo tokia pat kertinė figūra vietos žydų bendruomenėje kaip 
ir rabinas. Tačiau žydų muzikai, perėję į kitą tikėjimą, nesuvai- 
dino jokio vaidmens Europos muzikinėje raidoje, todėl gausus 
žydų kompozitorių ir atlikėjų pasirodymas muzikinėje scenoje 
XIX a. viduryje buvo neeilinis ir akylai stebimas reiškinys. Ju- 
daizmas čia nebuvo esmiškas. Kai kurie, pvz., Mendelssoh- 
nas, buvo prozelitai. Kiti, tokie kaip Jacques Offenbachas (1819- 
1880) buvo asimiliuoti ir indefirentai. Kai kurie iš jų, pvz., Jac- 
gues Halėvy (1799-1862) ir Giacomo Meyerbeeris (1791-1864) 
liko ištikimi ar išpažino žydų tikėjimą. Bet muzikinis pasaulis 
gerai žinojo jų žydiškumą ir jų įtaką, kurią jie skleidė ne tik 
kaip kompozitoriai, bet ir kaip orkestrų, akademijų, operos ir 
muzikinių teatrų vadovai. Be to, žmonės bendrai tikėjo, kad 
daug dar įžymesnių kompozitorių buvo žydiškos kilmės. Rossi- 
nį, dalyvavusį 1839 m. garsiose Rothschildų Frankfurto vedybo- 
se, daugelis laikė žydu. Johannesas Straussas, garsios Vienos 
muzikų šeimos steigėjas, žinoma, buvo krikštyto žydo, užeigos 
šeimininko Budapešte sūnus. Net Wagneris nuogąstavo galįs 
būti žydas (be pagrindo). Daug kas taip pat įtarė, kad radika- 
lios muzikinės naujovės irgi pirmiausia buvo žydų išradimas. 

Nuo 1860 iki 1914 m. visuomenės pasipriešinimas naujo- 

véms, ypač Vienoje, kur į muziką buvo žiūrima itin rimtai, 
augo. Kalbant vieno muzikanto žodžiais, greitėjanti stilių kai- 
ta ir muzikinės visuomenės augimo santykis susijungė, kad 
„paprastai sunkūs visuomenės ir menininko santykiai taptų 
patologiški“?*. Muzikantai tyčia išprovokuodavo publiką; kar- 
tais publika pasiduodavo prievartai. Griaunančio žydiško pra- 
do dėka tiek provokavimas, tiek atkirtis pasiekė kritinę ribą. 
Mahlerį 1897 m. paskyrus į Rūmų operos direktoriaus postą, 
turbūt į svarbiausią Vokietijos muzikinę vietą, Vienoje kilo 
tikra audra. Postą jis gavo pelnytai: jis buvo vienas iš pagrin- 
dinių dirigentų Vokietijoje ir jo paskyrimą su kaupu pateisino 
dešimt jo valdymo metų vainikavusi pastatymų įvairovė ir gro- 
žis. Bet kad galėtų užimti šį postą, jis turėjo atsiversti į kata- 
likybę. Toks poelgis ne pašalino, o dar labiau patraukė nau- 
jovių nekentėjų dėmesį į žydišką gėdos stigmą. „Jis niekada 
neapgaudinėjo savęs“, - rašė jo žmona, - „ir žinojo, kad žmonės 
nepamirš, kad jis esąs žydas... Jis to ir nenorėjo... Jis niekada 
neneigdavo, o greičiau pabrėždavo savo žydišką kilme.^?"! 
Mahlerio valdymas Vienoje buvo audringas, o priešų rezga- 
mos intrigos galiausiai privertė jį išvykti į Niujorką. Visa tai 
vyko net be jo šokiruojančių simfonijų, nes jam gyvam esant, 
jos būdavo atliekamos retai arba visai neatliekamos. Kas kita, 
jei kalbėsime apie Arnoldą Schónberga (1874-1951), kuris nors 
ir buvo Vienos žydas, bet buvo išauklėtas kaip katalikas. Būda- 
mas aštuoniolikos metų, jis sukėlė skandalą, kuomet atsivertė 
į protestantizmą (prie judaizmo sugrįžo 1933 m.). 1909 m. sa- 
vo kūrinyje fortepijonui Opus 11, Nr. 1 jis visiškai atsisakė tona- 
cijų. Po dvejų metų, daugiausia Mahlerio teikimu, jis gavo ne- 
reikšmingą postą Vienos Karališkojoje muzikos akademijoje, 
kas sukėlė audringą Austrijos parlamento protestą. Nejaugi, 
buvo teigiama, Viena, muzikinė Europos sostinė, viena iš pasau- 


200 C, Rosen. Schoenberg. - London, Mahler: Memories and Letters. - Trans., 
1976, 16-17. 9! A. Mahler. Gustav New York, 1946, 90. 

linės kultūros perlų puoselétoju - turėjo atsidurti šio žydo, bu- 
vusio žydo ar kataliko, kad ir kas jis ten būtų, akivaizdžiai 
niekinusio muziką, rankose? Kultūros išniekinimo jausmas 
buvo kur kas svarbesnis nei pats antisemitizmas, o gal greičiau 
jis bent kuriam laikui pavertė antisemitais tuos žmones, kurie 
paprastai nereikšdavo tokių jausmų. Žydas, stabų griovėjas, - 
štai kas vertė rimtai įtūžti. Kai 1913 m. vasarį Vienoje buvo at- 
likta Schónbergo milžiniška, tradicinių formų kantata Gurre- 
lieder, ovacijos nesiliovė ištisas penkiolika minučių. Kitą mė- 
nesį, tame pačiame mieste, jo Kamerinė simfonija Nr. 1 (Opus 
9) kartu su jo nežydo mokinio Albano Bergo Altenberglieder 
sukėlė piktą maištą, privertusį įsitraukti ir policiją. Viską pra- 
dėjo Mahleris, Schónbergas tęsė, abu jie yra žydai ir tvirkina 
jaunus arijus kompozitorius, tokius kaip Bergas - taip skam- 
bėjo priešų argumentai. 

Jie įgijo tolimesnį pagreitį, kada naujoves ėmė lydėti ero- 
tika. Būtent šią sudėtinę dalį rusų baletui - kurį pirmiausia 
sukūrė žydai - pridėjo Leonas Bakstas (1866-1924). Jis buvo 
kromininko, pėsčiomis atkeliavusio iš Gardino į Sankt-Peter- 
burgą su ryšulėliu ant pečių, o vėliau, kilus Krymo karui, pra- 
turtėjusio iš užsakymų siūti karininkams mundurus, sūnus. 
Bakstas buvo rudaplaukis, savotiškas judaizmo gerbėjas: jis 
tikėjo, kad visi garsiausi menininkai, - pavyzdžiui, Rembrand- 
tas ir Ruisdaelis - buvo žydiškos kilmės ir liepė išgraviruoti Do- 
vydo žvaigždę ant savo rašybos reikmenų. Jis buvo išmestas 
iš Sankt-Peterburgo Dailės akademijos už konkursinį paveikslą 
„Dievo Motina, apraudantį Kristų“, kuriame nutapė minią Lie- 
tuvos geto žydų, tuo pabrėždamas Kristaus ir jo motinos Zy- 
diškumą: pasipiktinusi žiuri tiesiog subraukė jo drobę dviem 
įnirtingais raudono pieštuko brūkšniais***. 

Būtent Bakstas, sumodeliavęs drabužių eskizus Pavlovai 

ir NiZinskiui, supaZindino pastaraji su Diagilevu. Susikürus 
baleto trupei, Gabrielis Astrucas, Zydas, davé jiems pinigu. Jo 
pavyzdžiu vėliau pasekė baronas Gunzbergas, caro rūmų Zy- 
das. Bakstas pats statė baletus, piešė dekoracijas ir modeliavo 
kostiumus. Šiai avantiūrai jis suteikė gundančią heteroseksualią 
erotiką, kurią sustiprino meistriškai panaudodamas vualį jai 
slėpti ar apriboti. 1909 m. gegužės 19 d. pradėjęs istorinę prog- 
rama Paryžiaus Chátelet teatre, jis pristatė savo baletą Kleopatra 
tokiais žodžiais: „Didinga šventykla prie Nilo krantų. Kolonos. 
Tvanki diena. Rytietiškas koloritas ir daugybė dailiai sudėtų, 
žavingų moterų“. Pagrindiniam vaidmeniui jis surado Idą Ru- 
binštein, tipišką Zyde-graZuole. Būtent įsimintinas apsinuogi- 
nusios Rubinštein pasirodymas scenoje su Baksto kostiumais 
ir dekoracijomis, pradėjo baleto triumfą. Serge'o Lifaro žo- 
džiais tariant, „paveikslai pirmieji atkreipė paryžiečių dėmesį 
į rusų baletą“?“, Ilgakoje, semitiškų veido bruožų ir rytietiškos 
išvaizdos Rubinštein buvo, Arnoldo Haskello žodžiais tariant, 
„gyvas Baksto paveikslas“2*. Kitais metais jis pastatė Sechereza- 
dą, didžiausią rusų baleto komercinę sėkmę, kur gražuolių ha- 
remas su raumeningais negrais kėlė siautulingą sekso orgiją, 
užsibaigusią keršto upėmis. Tai buvo didžiausias dešimtmečio 
kultūrinis sukrėtimas. 

Jei Baksto geismingumas buvo žydiškas, tai tokia pat buvo 
ir jo spalvų samprata, o juo labiau - jo moralinė spalvų teorija, 
kuri, jo žodžiais tariant, buvo naudojama tam tikrais atspalviais 
išreikšti religinius jausmus (Magdalenos mėlis, Mesalinos mė- 
lis) ir sužadinti jiems adekvačią žiūrovų reakciją?“. Kurį laiką 
vadovavęs savo įkurtai mokyklai, šią savybę jis įskiepijo myli- 
mam mokiniui Marcui Chagallui (1887-1985), žydų apeiginio 
skerdėjo vaikaičiui. Vėlgi derėtų pasakyti, kad žydų menininko 
203 S. Lifar. A History of the Russian moralinę spalvų teoriją žr. M. F. Ro- 

atsiradimas buvo keistas reiškinys. Tiesa, šimtmečiais žydų 
mene buvo vaizduojama daugybė gyvūnų (ir tik retai Žmonės): 
liūtai ant Toros užuolaidėlių, pelėdos ant žydų kaldintų mone- 
tų, įvairūs gyvūnai ant Kafarnaumo kapitelių, paukščiai ant 
fontano krašto penktojo amžiaus sinagogoje Tunise, taip pat 
mediniai gyvūnų drožiniai Rytų Europos sinagogose - iš tik- 
rųjų žydų drožėjas buvo šiuolaikinių žydų - vaizduojamojo 
meno atstovų — prototipas. 1920 m. Vitebske išspaudinta jidiš 
tautinių ornamentų knyga panėšėjo į paties Chagallo bestiari- 
jų. Bet pamaldžių žydų priešinimasis gyvo Žmogaus vaizdavi- 
mui dvidešimtojo amžiaus pradžioje tebebuvo stiprus. Kai jau- 
nasis Chaimas Soutine'as (1893-1943), vargingo chasidų siuvėjo 
sūnus, iš atminties nutapė Smilovičių rabiną, tėvas jam įkrėtė 
rykščių. Chagallo tėvas, pragyvenimui vežiodavęs silkių stati- 
nes, nenuėjo taip toli, kai jo sūnus ėmė mokytis pas portretis- 
tą Jehudą Peną, bet parodė nepritarimą, piktai tėškęs penkių 
rublių mokestį žemėn*“. Nenuostabu, kad siekimas pabėgti 
nuo religinio auklėjimo buvo stiprus; išvykti iš Rusijos - irgi. 
Chagallas kelias savaites praleido kalėjime už bandymą patekti 
į Sankt-Peterburgą be leidimo; Bakstui net 1912 m., kai jis jau 
buvo pasaulinė įžymybė, išvis nebuvo leista įvažiuoti (nors jo 
tėvas buvo privilegijuotasis žydas). 

Tad žydų tapytojai keliavo į Paryžių, kur iškart pasireiškė 
jų maistinga dvasia ir kur jie atsidūrė meno avangardo prieša- 
kyje. Chagallas pateko į jį 1910 m. ir gyveno garsiame medinia- 
me La Ruche name už Rue de Vaugirard, kur kadaise - jei ne- 
minėsime kitų - gyveno Leger, Archipenko ir Leninas. Čia jis 
susitiko su žydų skulptoriais Ossipu Zadkinu (1890-1967) ir 
Jacgues Lipchitzu (1891-1973). Moise Kislingas (1891-1953) irgi 
gyveno Paryžiuje. Šie menininkai buvo Lenkijos ar Rusijos aš- 
kenaziai, bet netrūko ir sefardų: Rumunijos žydas Jules Pasci- 

nas (1885-1930) ir Italijos Zydas i$ Livorno Amedeo Modigliani 
(1884—1920), su kuriuo Soutine'as, irgi cia atvykes, dalijosi vie- 
na lova, kurioje miegojo pakaitomis. Meno ZvaigZdyne jau bu- 
vo sublizgéje Camille'is Pissarro (1830-1903) ir jo sünus Lucien 
(1863-1944) bei Maxas Liebermannas (1847-1935), perkéles 
impresionizmą į Vokietiją. Bet šie naujieji žydų jaunuoliai buvo 
laukiniai, fauves. Išskyrus Chagallą, sulaukusį naujojo Siono, ku- 
rį jis papuošė, kiti mažai gerbė savo religinį paveldą. Souti- 
ne'as išvis vėliau neigė esąs žydas ar gimęs Vilniuje ir testamen- 
tu paliko 100 frankų rabino vaikams, kad šie nusipirktų saldainių 
ir pasilinksmintų ant jo kapo. Bet jiems visiems buvo būdingas 
Žydiškas akstinas negailestingai skverbtis į kultūros arealą. 
Esmė buvo ne ta, kad apskritai Žydai buvo linkę sveikinti 
modernizmą kaip tokį - nebuvo jokios žydiškos pasaulėžiūros, 
o juo labiau sumanymo primesti pasauliui modernizmą. Vie- 
nas kultūros istorikas net ėmėsi tvirtinti, kad priskirti žydams 
modernizmą yra „tiesiog antisemitinis šališkumas ar filosemiti- 
nis provincialumas"?", Žydai, buvę ryZtingi novatoriai savo 
srityse, dažnai likdavo užkietėję konservatoriai visur kitur. 
Antai Maxas Liebermannas, kurio tapyba kartą šokiravo ir 
sukrėtė vokiečius — jo paveikslas „Vaikas Jėzus pamokslaujan- 
tis šventykloje“ (1879) vaizdavo Jėzų kaip žydų berniuką - 
gyrėsi esąs „tipiškas buržua“. Jis gyveno tame pačiame name, 
kur anksčiau gyveno jo tėvai, ir rašė: „aš valgau, geriu, miegu, 
einu pasivaikščioti ir dirbu reguliariai kaip bokšto laikrodis“, 
Sigmundas Freudas (1856-1939), galbūt didžiausias žydų no- 
vatorius iš visų, nekentė beveik visų „modernizmo“ apraiškų. 
Ypač jis nekentė šiuolaikinio meno, kaltindamas jo kūrėjus 
„įgimtais regos trūkumais“*?. Jam pačiam patiko rinkti senovės 
Egipto, Kinijos, Graikijos ir Romos statulėles, kurios jį, sėdintį 

už rašomojo stalo, supo kaip naminiai stabai Abraoma, bet né 
viena iš statulėlių nebuvo vėlesnės nei Renesanso epochos. 
Freudas kaip ir Liebermannas dienomis, savaitėmis, mėnesiais, 
metais — laikėsi griežtos dienotvarkės. Taigi: 8-13 val. — paci- 
entai. Pietūs — 13-14 valandą, pagrindinis valgis per dieną, 
kurį jam turėjo atnešti. 14-15 valandą - mocionas (per darga- 
ną ir senatvėje jis pasitenkindavo pavaikščiojęs po savo erdvų 
šeimyninį butą). Paskui, 15-16 valandą - konsultacijos, vėliau 
pacientai iki vėlyvos vakarienės, vėl mocionas, paskui rašy- 
mas iki 1 valandos nakties. Savaitinė darbotvarkė buvo lygiai 
tokia pat griežta: kas antrą antradienį jis lankydavo Bnei Brit 
susitikimus, trečiadieniais susitikdavo su savo profesijos atsto- 
vais; ketvirtadienių ir šeštadienių vakarais dėstė universitete; 
po paskaitų šeštadieniais jis leisdavo sau atsipūsti Žaisdamas 
taroką (kortų žaidimą) keturiems asmenims; sekmadieniais 
rytą jis lankydavo motiną?" Su juo norėję pasimatyti mokini- 
ai turėjo susitarti susitikti arba laukti tam tikrose jo nuolatin- 
io pasivaikščiojimo vietose. Jis kaip Marxas neleido savo duk- 
terų į mokslus ar dirbti, bet lyg aristokratas laikė jas namie, 
kur jos siuvinėjo, liejo akvareles ir skambino pianinu. Freudas 
buvo vyriausiasis valdingos motinos sūnus, ir kartu su moti- 
na šeimininkavo penkių seserų apsuptyje. Ilgainiui jo žmona 
irgi pakluso jo valdžiai. Ji darė jam viską: net dantų pastą išs- 
pausdavo ant šepetuko lyg koks senamadiškas tarnas. Jis nieka- 
da neaptarinėjo savo minčių su žmona, kuri asmeniškai gynė 
šias mintis šalin: „Moteris visada kamavo tokios bėdos, bet 
joms nereikėjo jokios psichoanalizės, kad jas įveiktų“. Savo 
sūnus jis siuntė pas šeimos gydytoją „miegamojo faktams“ 
ištirti. Jo paties elgesys visada buvo perdėm garbingas?!. 

210 P. Roazen. Freud and his Followers.- Freud laišką Ernestui Jones (iš Jones 
London, 1976, 192-193. ?™ Ibid., archyvų) ir T. Reik, “Years of Matu- 

Freudo atvejį verta ištirti ne tik dėl jo nepaprastos vidinės 
svarbos, bet ir dėl to, kad jo darbas nuolat atkartoja didžiuo- 
sius žydų dvasios ir istorijos momentus. Iš tiesų su tam tikro- 
mis išlygomis jis gali pretenduoti į geriausio žydų atstovo var- 
dą. Kalbama ne apie tai, kad Freudas buvo tikintis ar juo labiau 
tikintis Tora. Pasaulio religijas jis laikė kolektyvinės iliuzijos 
forma ir visais savo darbais siekė parodyti, kad religinius (ir 
kitokius) įsitikinimus sukūrė vien Žmogus. Apie jo hebrajų ir 
jidiš kalbų mokėjimą sklido kiek prieštaringi liudijimai?", o jis 
pats greičiau įgijo europietišką, klasikinį ir mokslinį, o ne žydiš- 
ką išsilavinimą; jis rašė nuostabia vokiečių kalba, už savo stilių 
laimėjęs Goethes premiją. Bet jo tėvai buvo kilę iš chasidiškos 
Galicijos, jo motina - iš ultrachasidiško Brodų miestelio. Né 
vienas iš jo sūnų ar dukterų neatsivertė į katalikų tikėjimą ar 
susituokė su nežydais. Jo sūnus Ernestas tapo sionistu. Jis pats 
visada tapatino save su žydais, o paskutinį savo gyvenimo 
dešimtmetį pasiskelbė esąs žydas, o ne austras ar vokietis. Jis 
pažinojo Herzlį ir jį gerbė, ir niekada neimdavo honoraro už 
savo veikalų vertimus į hebrajų ar jidiš kalbas. Jo biografas 
Ernestas Jonesas rašė, kad jis „iki kaulų smegenų jautėsi esąs 
žydas... išskyrus kelis draugus, visi kiti buvo Zydai"??. Kada 
dėl savo atradimų jis tapo nepopuliarus, jis kreipėsi į Bnei Brit 
organizaciją, paaiškinęs, kad „būdamas izoliuotas, aš pasige- 
dau neeilinių, taurių asmenybių rato, kuris, nežiūrint mano 
akiplėšiškos darbų drąsos, nuoširdžiai mane priimtų... Kad 
jūs esate žydai, man dar arčiau širdies, nes aš pats - žydas, ir 
man visada atrodė, jog būtų ne tik gėdinga, bet, apskritai, be- 
prasmiška tai neigti“, 

Tačiau Freudas atsigręžė į savo ištakas ne vien paguodos 
212 D. Bakan. Sigmund Freud and the and Works of Sigmund Freud, 3 vols. - 
Jewish Mystical Tradition. - Princeton, New York, 1953-1957, i 22, 184. 

dėlei. Žydų dvasiai jis priskyrė didelę galią. „Jei savo sūnaus 
neauginsi kaip žydo,“ - jis pasakė Maxui Grafui, - „tu atimsi 
iš jo niekuo nepakeičiamus energijos išteklius“. Bet žydas buvo 
sukaupęs ne tik milžinišką energiją - Freudo itin vertinama 
savybė - bet ir labiau už viską vertino idėjas, o tai, jo nuomo- 
ne, buvo dar svarbiau. „Tik idėjos mums leido išsaugoti savo 
vienybę“, - rašė jis, — „ir todėl mes išlikome iki šiandien“. Jis 
tikėjo žydų proto kilmingumu, proto pranašumu, pasak jo, 
Jabnės akademijos įsteigimas „man visada buvo vienas iš svar- 
biausių reiškinių mūsų istorijoje“**. 

Freudas, netikėtai atradęs psichoanalizę, iš gydytojo virtęs 
Ziniuoniu, panėšėjo į žydams būdingą atsivertėlį. [puséjes trečią 
dešimtmetį, jis buvo mokslininkas medikas, paskui staiga lio- 
vėsi domėjęsis tradicine medicina. Žydų tradicijoje buvo priim- 
ta, kad paslaptis galima atskleisti tik brandaus amžiaus žmogui. 
Maimonidas, nors ir buvo realistas, pritarė šiai pažiūrai: jis 
ėmė gydyti psichinius susirgimus tik antroje savo gyvenimo 
pusėje. Itin svarbia buvo laikoma trisdešimt šešerių metų riba. 
Pavyzdžiui, Baal Šem Tovas išėjo į viešumą tik sulaukęs trisde- 
šimt šešerių metų. Faktiškai Ernestas Jonesas datuoja Freu- 
do „latentinį“ laikotarpį nuo 1887 m., kai jam buvo trisdešimt 
vieneri iki 1892 m., kuomet jo tylą apvainikavo „Isterijos studi- 
ja“, pasirodžiusi 1892 m.; tada jam tikrai buvo trisdešimt šešeri 
metai. Bet pats Freudas, tikėdamas stebuklinga atradimo teo- 
rija, pažymėjo ją trejais metais vėlesne data. Jis pasakė, kad 
prie namo, kuriame jis susapnavo lemtingą sapną, reikėtų prit- 
virtinti marmurinę lentą su užrašu: „Šiame name 1895 m. liepos 
24 d. daktaras Sigmundas Freudas atskleidė sapnų paslaptį“. 
Jonesas teigė, kad anksčiau už tikrąjį atradimą įvyko jo asme- 
nybės pasikeitimas. Aišku vien tai, kad nuo tada Freudas nuo- 


215 M. Graf, ‘Reminiscences of Sig- of Sigmund Freud“, Jewish Frontier, 
mund Freud’, Psychoalaytic Quarterly, September 1951; cituojama Bakan, 
xi, 1942; J. Moetlitz, 'The Last Days op. cit. 

dugniai išvystė visiškai naują matymo kampą, iš kurio žmonės 
turėtų Zvelgti į pačius save. Joneso žodžiais tariant, jis ieškojo 
atsakymo į „didįjį klausimą, kaip žmogus tapo tuo, kas jis yra“, 
„galutinio vidinės žmogaus prigimties paslapčių“ tikslo?!s. 

Iš esmės tai yra religinė paieška; kaip visi naujų religijų 
kūrėjai, Freudas greitai nusišalino nuo ankstesnių bendražygių. 
Su kiekvienu nauju žingsniu į naują, rizikingą sritį kolegoms 
jis darėsi vis svetimesnis. Jie nematė jokio ryšio tarp jo svarių 
ir vaisingų medicininio tyrimo metų bei naujų interesų ir meto- 
du?". Jo įžvalgos užuomazga išsivystė į visiškai naują tikėjimą. 
„Pradinę mažytę užuominą“, - rašė jo kolega Hansas Sachsas, 
— „Originalus protas, nuolatinės koncentracijos lydimas, išplė- 
tojo į fundamentalią psichologijos, žmonių civilizacijos ir, ga- 
liausiai, visos organinės evoliucijos sampratą.“?!š 

Kad Freudas turėjo religijos įsteigėjui ar didžiam ereziar- 
chui įgimtą verZluma, — abejonių nekyla. „Kadangi buvau žy- 
das“, - sakė jis, - „aš buvau laisvas nuo daugelio prietarų, 
kurie kitiems trukdė panaudoti savo intelektą.“ Ar kitur: „Aš 
dažniau jaučiau tarsi būčiau paveldėjęs neklusnumą ir visas 
aistras iš protėvių, gynusių savo Šventyklą ir su džiaugsmu 
paaukočiau savo gyvybę už vieną didingą istorijos akimirką“. 
Wilhelmui Fliessui, savo draugui, jis prisipažino esąs ne tiek 
mokslininkas, eksperimentuotojas ar stebėjotojas, kiek veiklos 
žmogus: „Savo temperamentu aš ne kas kitas, o konkistadoras, 
nuotykių ieškotojas... su visu jam būdingu smalsumu, narsa ir 
atkaklumu“?". Jo nuomone Mozė, o ne Abraomas buvo judaiz- 
mo pradininkas, ir jį žavėjo didžiojo įstatymdavio asmenybė, 
ypač Michelangelo sukurta statula, stovinti Romoje: „Tris il- 
216 Jones, op. cit., i 25, 35. Apie patį cit. ANTE Stengel, 'A Revaluation of 
Freudo pasakojimą žr. Bonaparte,  Freud's Book "On Aphasia““, Interna- 
A. Freud and E. Kris (eds and trans). tional Journal of Psychoanalysis, 1954. 
Freud, Origins of Psychoanalysis: Letters °??? H. Sachs. Freud, Master and Friend. - 


to Wilhelm Fliess, Drafts and Notes 1887- Harvard, 99-100; cituojama Bakan, 
1902. - New York, 1954; Bakan, op. op. cit. ?'? Jones, op. cit., i 348. 

gesingas rugséjo savaites 1913 m. a$ kiekviena diena stovéjau 
bažnyčioje priešais šią statulą, ja studijavau, matavau, piešiau 
eskizus, kol galiausiai ją perpratau“**. Jis taip pat tapatino 
save su Juozapu, svajotoju ir pranašautoju, ir ekspertams mėg- 
davo nurodyti, kad sapnų aiškintojai buvo svarbiausi Aleksan- 
dro Didžiojo svitos Žmonės. 

Daugelį dalykų Freudas perėmė iš judaizmo. Jo sapnų aiš- 
kinimo technika kai kuo primena Zohare panaudotus meto- 
dus**!. Iš savo draugo Fliesso perėmė tai, ką laiške Jungui jis 
pavadino „savitai mistine mano misticizmo prigimtimi“, visų 
pirma, žavėjimąsi „mįslingomis skaičių reikšmėmis ir savy- 
bémis"?2, Jis tikėjo — net pašiurpęs - tokiomis sąvokomis, kaip 
Doppelgünger (antrininkas) - „Aš manau vengęs Jūsų“, - jis rašė 
nustebusiam Arthurui Schnitzleriui, - „dėl nenoro sutikti savo 
antrininką“. Jį kankino klaiki Todesangst (mirties baimė)?" Jei 
froidizmas kaip marksizmas yra kai kuriais bruožais prietarų 
sistema, jei ji kenčia nuo tos pačios savaiminės savybės kaip 
Natano Gaziečio mesijiné kabala - mokėjimo priderinti atsiran- 
dančius nepalankius faktus - tai nenuostabu, nes ją maitina ta 
pati versmė: Vakarų mokslas daugiau yra lakas, o ne šerdis. 
Bet Zydiskasis pradas froidizme nėra daugiausia chasidiškas, 
o kilęs iš Mozės. Freudas norėjo sukurti naują neva religinio 
įstatymo sistemą, su visomis iš to plaukiančiomis galiomis ir ne- 
kintamumu. Jo žodžiais tariant, „tiesa yra su mumis“ - joks re- 
liginis vadovas nebūtų galėjęs pasakyti dogmatiškiau*. 

Naujasis tikėjimas buvo žydiškas dar dviem svarbesniais 
bruožais. Jo Tora, pagrindinis dokumentas - tai Freudo raštai 
ir ligų istorijos, kurie, kaip ir Biblija, buvo trumpo pasakojimo 
apoteozė. Menas tezę išaiškinti pasaka buvo išminčių savybė, 


220 Ibid., ii 367; S. Freud, 'The Moses of 
Michelangelo“, Collected Papers, iv 251- 
287. 7?! Bakan, op. cit., 246-270. 
222 R. S. Steele. Freud and Jung: Con- 
flicts of Interpretation. - London, 1982; 


W. McGuire (ed.). Freud-Jung Letters. 
- Princeton, 1974, 220. ?? M. Schur. 
Freud Living and Dying. - London, 
1972, 337. 22 Jones, op. cit., ii 148. 

chasidizme iš naujo išvydusi dienos šviesą. Freudas jai suteikė 
mokslinį ir pasaulietinį statusą. Ji buvo - ir tam tikru mastu te- 
bėra - jo milžiniškos įtaigos Žmonėms raktas. Užsimindamas 
apie „Vienos isterijos studijos fragmentą“ (Doros istoriją) jis su 
asmeniniu pasitenkinimu rašė: „Tai pats subtiliausias atvejis, 
kurio aš niekada anksčiau nebuvau parašęs ir kuris dar smar- 
kiau sukrés skaitytoją nei paprastai"?^. Kaip nurodė Stevenas 
Marcusas, Freudas niekada neįtikina tada, kai neigia savo lite- 
ratūrinius tikslus: „O dabar aš turiu imti“, - suktai rašė jis, — 
„svarstyti komplikacija, dėl kurios tikrai nesukčiau galvos, jei 
būčiau rašytojas, pasirengęs sukurti tinkamą novelės rašymui 
dvasinę būseną, o ne analize užsiėmęs medikas“, arba kitoj 
vietoj: „Man vis dar rodos keista, kad mano aprašomus atvejus 
galima skaityti kaip apsakymus ir, kaip kai kurie žmonės pasa- 
kytų, jiems trūksta rimto mokslo antspaudo“**. Tiesą sakant, 
savo spaudai parengtų atvejų kompozicijai ir stiliui jis skyrė 
tiek pat laiko ir jėgų, kiek ir kiti jo amžininkai gydytojai-rašyto- 
jai, pvz., Arthuras Conan Doyle'is ir Somersetas Maughamas - 
bet jis papildomai suteiké jiems Karaliu Pirmosios knygos au- 
toriaus tikroviškumo, grésmingumo ir karšto tikėjimo. Tokie 
darbai kaip studijos apie Dorą, Žmogų-Žiurkę, Mažąjį Hansą, 
Schreberį ir Vilkolakį yra jo apreiškimo pradžia ir pabaiga. 
Antra, froidizmas buvo daugiausia žydų skleidžiama ir 
išpažįstama tikyba. Neteisinga tvirtinti, kaip daro kai kurie, 
kad jis išsivystė gydant turtingas Vienos žydes. Bet tiek Jose- 
fas Breueris, Freudo Jonas Krikštytojas - jei jis išvis tokį turė- 
jo?” — buvo žydas, tiek visi kiti pirmieji psichoanalitikai buvo 
žydai, tad Jungas Freudui buvo reikšmingas kaip pirmasis 
svarbus sekėjas nežydas, kurį jam pasisekė įtraukti. Štai būtent 


225 S. Marcus. Freud and the Culture of velopment of Psychoanalysis’, Ameri- 
Psychoanalysis. - London, 1984, 50- can Journal of Psychology, xxi, 1910, 
53. 226 Cituojama ibid., 83. ?" Apie 181; Roazen, op. cit., 93-99. 

todėl Psichoanalitiku II kongrese, kuris įvyko 1910 m. Niurn- 
berge, jis atmetė visus prieštaravimus ir pasiūlė Junga paskirti 
nuolatiniu prezidentu: 


Daugumas iš jūsų yra žydai, todėl jums nedera ieškoti draugų nau- 
jam mokymui. Žydai privalo pasitenkinti dabartiniu vaidmeniu ruošda- 
mi jam dirvą. Yra gyvybiškai būtina, kad aš užmegzčiau ryšius su plačiu 
mokslo pasauliu. Aš jau senstu ir esu pavargęs nuo nesiliaujančių 
užpuldinėjimų. Mums visiems gresia pavojus... Šveicaras (Jungas) išgel- 
bės mus - mane, taip pat ir jus.?2š 


Freudas tarytum Mozė tikėjo savo teisumu. Alternatyvi 
žydų pakantumo, daugiacentrio vadovavimo ir nuostatų tra- 
dicija jam nepatiko. Maxas Grafas, Mažojo Hanso tėvas, pasa- 
kė, kad Freudo kabinete tvyrojo „religijos įkūrėjo“ atmosfera. 
Tėvai buvo „apaštalai“, o pats Freudas „nors geraširdis ir nuo- 
saikus asmeniniame gyvenime, reikšdamas savo pažiūras“ bu- 
vo „kietas ir negailestingas"??. Freudas it chasidų išminčius 
vadovavo savo nedideliems rūmams, pirmąkart įsteigtiems 
1902 m., ir niekada nekentė juose kylančios rimtos opozicijos. 
Alfredas Adleris (1870-1937), vienas iš pirmųjų ir talentingiau- 
sių rūmų narių, buvo laikomas - kartą drįsęs nesutikti - ne 
kritiškai nusiteikusiu kolega, o eretiku, arba marksistų popu- 
liaria terminologija kalbant, „renegatu“. Grafo žodžiais tariant, 
„Įvyko teismas, o nusižengęs asmuo buvo apkaltintas erezija. 
Freudas kaip bažnyčios vadovas pašalino Adlerį, atskirdamas 
jį nuo oficialios bažnyčios. Per kelerius metus man prieš akis 
prabėgo visa bažnyčios istorijos raida“. Vėliau žodis cherem 
girdėjosi dažnai, ypač Jungo, sunkiausio eretiko, atveju. Ryšių 
nutraukimas su Jungu buvo ypač skaudus, nes, Joneso žodžiais 
tariant, Freudui jis turėjo tapti „tarsi Jozuė Mozei“. Jo „veidas 
nušvisdavo jam prašnekus apie Jungą: „Tai mano mylimas sū- 
nus, kuriuo aš džiaugiuosi“. „Kada mano įkurta imperija neteks 


228 F. Wittels. Sigmund Freud. - New cit. ??? Cituojama Roazen, op. cit., 
York, 1924, 140; cituojama Bakan, op. 197. 

tėvo“, — rašė jis, - „niekas kitas, o Jungas paveldės ja.'"?? 

Eretikų susekimą ir pašalinimą lydėjo odium theologicum 
(teologinė neapykanta). Kaip pasakė Sachsas, Freudas buvo 
„kietas ir aštrus kaip skustuvas, gerai mokėjęs nekęsti“. Jis pa- 
smerkė Albertą Mollį, „Vaiko seksualinio gyvenimo“ autorių, iš- 
vadinęs jį „moraliniu ir intelektiniu gyvuliu“ su „sukto advo- 
kato kailiu“, o (išmetęs jį iš savo kabineto) kalbėjo, kad „jis 
prismardino kambarį kaip velnias“. Adleris buvo „šiukšlė“, 
pilna „nuodų ir niekšybės“; „aš išaukštinau pigmėją“. Wilhel- 
mas Stekelis, kitas „apaštalas“, buvo „utėlė ant astronomo gal- 
vos“ — keiksmaZodis, kurį Freudas nudžiovė iš Heines, kito žy- 
do, mokėjusio nekęsti. Jungas tapo „eretiku“, „mistiku“, o „jun- 
giškas“ tapo riebiausiu Freudo žodyno piktažodžiu. Sutikęs 
savo buvusius sekėjus gatvėje, jis ignoruodavo juos, o nuorodos 
į juos buvo išimtos iš naujų Freudo raštų redakcijų ar pakeistos 
žodžių junginiu „buvęs analitikas“. Jungo laiškai Freudui ilgą 
laiką buvo „dingę“?!. Minėdamas šiuos neataušusius nesutari- 
mus, Freudas vėl pacitavo Heinę: „Priešams reikia atleisti tik 
po to, kai jie būna pakarti“. Apie kartuves liudija daug po- 
žymių, apie atleidimą - nė vieno. Kada pakeliui į Aberdina 
1937 m. mirė Adleris, Freudas - kuriam tada jau buvo dau- 
giau nei aštuoniasdešimt — Arnoldui Zweigui rašė: „Aš nesu- 
prantu jūsų užuojautos Adleriui. Žydų berniukui iš Vienos 
priemiesčio, padarius tokią karjerą, mirti Aberdine yra negir- 
dėtas dalykas“ *, 

Freudas pasižymėjo Ezros nepakantumu bei dvasios aristo- 
kratams būdingais trūkumais, bet jam buvo nesvetimos ir kai 
kurios jų herojiškos savybės, kaip antai nepalaužiamas ryžtas 
ginti tai, ką jis laiko tiesa; ugninga aistra jos siekti, iki pat gy- 
venimo pabaigos paženklinta nenuilstamu darbu; šventa mir- 
tis, kada iš lėto kamuojamas vėžio jis atsisakė morfijaus injek- 


230 Tones, op. cit., ii 33. *! Apie Freu-  194ff., 204ff., 220ff., 234ff. etc. 
do nesantaiką žr. Roazen, op. cit., 232 Jones, op. cit., iii 208. 

cijų: „Verčiau mąstyti skausme nei migloje"??. Arthuras Koest- 
leris, pamatęs jį gulint mirties patale, išvydo „smulkų ir trapu" 
išminčių, su „nemariu žydų patriarcho gyvybingumu“?*. Freu- 
das priklausė iracionaliajai žydų tradicijai, veikiau Nachmani- 
do ir Bešto pakraipai, o ne Maimonido tradicijai, bet, matyt, 
dėl to jis tapo pagrindiniu dvidešimtojo amžiaus intelektuali- 
nės minties - taipogi gana iracionalios prigimties — ramsčiu. 
Paįvairinant metaforą galima pasakyti, kad žmonijai jis davė 
naują veidrodį, ir joks Žmogus taip radikaliai ir negrįžtamai 
nepakeitė to, kaip žmonės mato save ar iš tiesų kalba apie sa- 
ve, nes jis taip pat pakeitė ir savistabos žodyną. 

Freudas pakeitė mūsų matymo būdą, o Albertas Einsteinas 
(1879-1955) pakeitė mūsų visatos matymo būdą. Dėl to jis tapo 
kertiniu dvidešimtojo amžiaus ir tikriausiai taip pat dvidešimt 
pirmojo ramsčiu, nes istorija liudija, jog didingi naujų mokslo 
dėsnių pertvarkymai, tokie kaip Galilėjaus, Newtono ar Darwi- 
no įtakoja visuomenę per milžinišką laiko tarpą. Einsteinas bu- 
vo žydas iš Ulmo, kur jo tėvas turėjo elektros ir chemijos prekių 
krautuvėlę. Jis dirbo Šveicarijos patentų biure Berne, kur sufor- 
mulavo specialiąją reliatyvumo teoriją (1905) ir bendrąją teoriją 
(1915). Jis kaip ir Freudas pagrindinius atradimus padarė prieš 
Pirmąjį pasaulinį karą; paskui jis atkakliai, bet nesėkmingai 
bandė pagrįsti vieningo lauko teoriją, derančią su kvantine fi- 
zika, kurios atsiradimas taip pat yra didžiulis jo nuopelnas???. 

Einsteinas, regis, niekada nebuvo tradicinį tikėjimą išpažįs- 
tantis žydas, ir tuo jis priminė Freudą, bet, kitaip nei Freudas, 
jis neišsižadėjo tikėjimo į Dievą kaip iliuzijos, o greičiau siekė 
ji iš naujo apibrėžti. Intelektualiai jis priklausė Maimonido ir 
Spinozos Žydų racionalistinei tradicijai. Jis buvo griežtai empi- 
233 Ibid., iii 245. ?* A. Koestler. The Quantum Physics“, in G. Holton and 
Invisible Writing. - London, 1955. Y. Elkana (eds). Albert Einstein: His- 


ids Apie Einsteino įnašą į kvantinę me- torical and Cultural Perspectives. - Prin- 

riškas mokslininkas, konkrečiai formuluojantis savo teorijas 
taip, kad jas būtų galima realiai patikrinti ir primygtinai reika- 
laujantis, kad patikrinimas įvyktų anksčiau už jo pažiūrų įteisi- 
nima - beveik visiška Freudo dogmatikos priešingybė. Bet jis 
buvo pasirengęs sutikti, jog egzistuoja nepatikrinama tiesa. Šiuo 
atžvilgiu jis taip pat buvo sąžiningesnis už Freudą. Freudas 
neigė mistinę tiesą, nors iš esmės pats buvo mistikas; Einstei- 
nas liko racionalistas, nors ir pripažino mistikos sritį. Jis manė, 
kad „paslaptis“, kurią jis laikė daugiau emociniu, o ne faktiniu 
pradu, „glūdi tikro meno ir mokslo ištakose“. Anapus „įžval- 
giausio proto ir šviesiausio grožio“ slypi neperregimos tiesos, 
„kurias mūsų protas pajėgia suvokti tik pačia primityviausia 
forma". Jis teigė, kad šis suvokimas sudaro tikro religinio jaus- 
mo pagrindą ir „tik šia prasme, vien tik šia prasme aš esu gi- 
liai religingas žmogus““, 

Paskutinis teiginys yra naujai pavadintas Maimonido tvirti- 
nimas, kad yra du vienas kitą papildantys keliai suvokti tiesą — 
protas ir Apreiškimas. Einsteinas buvo artimesnis Spinozai, ku- 
riuo jis žavėjosi, atmesdamas Apreiškimą patį savaime. Tiesą 
sakant, jis kalbėjo, kad intuityvus mąstymas yra svarbiausias 
formuluojant didingą mokslinę sąvoką, jis panašus į aklą šuolį 
į milžinišką teorinį apibendrinima?". Čia jis turi daug ką bend- 
ra su žydų kilmės prancūzų mąstytoju Henri Bergsonu (1859- 
1941), kurį su Einsteinu siejo mistinio ir intuityvaus prado mok- 
sle iškėlimas (ir laiko bei materijos sąveika)“*. Bet Einsteino 
nuomonė ir jo darbai liudija, kad intuicijai sukūrus mąstymo 
pradus, mokslas ir protas paima viršų: „Aš noriu Žinoti, kaip 
Dievas sukūrė pasaulį“, - tarė jis, o tai yra beveik mistinis 
tikslas. Bet žinojimą reikėjo įgyti pasitelkus astronomijos pat- 
virtintas matematines formules. Tam tikra prasme Einsteinas 
236 "Kuo aš tikiu“, Forum and Century — ? Einstein. Physics and Reality. - New 
84, 1930; cituojama iš U. Tal, 'Ethics York, 1936. 238H. Bergson. Two Sourc- 

kartojo kabalistų bandymus skaičiais aprėpti pasaulio sutvėri- 
mą. Bet jei jų skaičiai buvo intuityvūs, magiški ir neapčiuopia- 
mi, tai jo skaičiai — racionaliai i$mastyti ir pagrįsti astronomi- 
niais stebėjimais. Tai irgi buvo magija, ta prasme, kad jis nus- 
tebo patyręs, kad visata toli gražu nėra chaotiška, kaip būtų 
galima pamanyti a priori, kad ją valdo erdvės ir laiko dėsniai, 
kuriuos kartais reikia pakoreguoti, kaip Newtono dėsnius, bet 
kurie yra fundamentaliai suvokiami žmogaus intelektu. Čia, 
tarė jis, „glūdi 'stebuklas', kuris, vystantis mūsų pažinimui, 
tolygiai giléja"??. 

Einsteinas tikėjo, kad makrokosmą ir mikrokosmą valdo 
tie patys dėsniai ir kad jo bendroji reliatyvumo teorija galiau- 
siai taps vieningos, visus elektromagnetinius laukus valdančios 
teorijos dalimi. Tada kiekvieną materialaus pasaulio sąryšį bus 
galima tvarkingai aprašyti lygtimis, kurios užimtų tik kelis 
puslapius. Jis jautėsi esąs dvasiškai artimas Spinozai, kuris irgi 
„buvo absoliučiai įsitikinęs visų reiškinių priežastine priklauso- 
mybe dar tada, kada sėkmė, lydinti pastangas susieti priežas- 
tinių ryšių pažinimą su gamtos reiškiniais, buvo gana kukli“. 
Jam, atėjusiam 300 metų vėliau už Spinozą, turėjo pasisekti. Ši 
paieška buvo grynai žydiškas reiškinys, - ją stūmė į priekį ne- 
nugalimas, visatą apimančios tiesos poreikis - mokslinė Tora. 
Bendrosios reliatyvumo teorijos alternatyva buvo neapibrėžtu- 
mas, žydiškam protui nepaprastai nepatraukli samprata, nes, 
rodės, jog jis paneigia visą etiką ar bet kokį tikrumą istorijoje, 
politikoje ir dėsniuose**. Todėl Einsteinas keturiasdešimt metų 
nenuilstamai ieškojo, bet mirė darbo neužbaigęs. Kaip Maimo- 
nidas savo kodeksu, komentarais ir Pasimetusiųjų vadovu bandė 
suvesti gausų žydų palikimą į kuklios apimties, aiškią ir ra- 
239 1952 m. kovo 30 d. Einsteino laiš- rary Physics. - Princeton, 1961, 335ff.; 
kas Solovinui, cituojamas iš Y. Elkana, Zr. taip pat W. James, ' The Dilemma 
"The Myth of Simplicity’, in Holtonand of Determinism’, in The Will to Believe. 


Elkana, op. cit., 242. ?% M. Capek. - London, 1917. 
The Philosophical Impact of Contempo- 

cionalią pažinimo visumą - žydų summa — taip Einsteinas siekė 
gryno ir monumentalaus paprastumo, mokslinės summos, kuri 
išaiškintų Visatos sąrangą”. 

Faktiškai jo atradimai liovėsi sukūrus reliatyvumo teoriją. 
Jos teisingumas buvo daug kartų parodytas, ir pastaruosius 
šešiasdešimt metų ji sudaro pagrindinę mokslo žinių visumos 
dalį. Tačiau platiesiems sluoksniams ši teorija sukėlė ne naują 
didelį praskaidrėjimą, o naują didelę sumaištį, nes reliatyvu- 
mas buvo suplaktas su reliatyvizmu, o ypač moraliniu reliaty- 
vizmu. Einsteino ir Freudo sąjunga, bent jau visuomenės akyse, 
sudavė triuškinantį smūgį judėjų-krikščionių etikai, kuria bent 
Einsteinas giliai tikéjo?". Obskurantų smegeninéms tai atrodė 
kaip dar viena sunki pražanga žydų nuodėmių sąraše. Relia- 
tyvumo teorijos atsiradimas buvo posūkio taškas, ties kuriuo 
daugybė išsilavinusių ir protingų Žmonių atsisakė žengti koja 
kojon su mokslo pažanga. Žydų literatūrinis filosofas Lionelis 
Trillingas pabrėžė pasekmes: 

Šis daugelio mūsų atjunkymas nuo mąstymo būdo, kuris, paprastai 
sakoma, yra būdingas šiuolaikinio amžiaus pasiekimas, bus iškentėtas 
lyg kraujuojanti mūsų intelektinės savigarbos opa. Mes visi sutinkame 
nutylėtį tokį pažeminimą, bet ar galima abejoti, kad jis... įvedė į intelekto 
gyvenimą reikšmingą abejonių ir susvetimėjimo pradmenį, į kurį reikia 
atsižvelgti vertinant nūdienos proto turtus.?? 

Grynai iš čia šimtmečio pradžioje kilusi karšligiška intelek- 
tinė veikla ir kultūrinis atsinaujimas, — veiklos sritys, kurias 
žydai suprato esant pagrindinėmis - pagimdė ne tik ginkluotas 
pažangių ir konservatyvių jėgų varžybas, bet ir vyraujančius 
sąmyšio ir nerimo jausmus. Naujieji pasaulietiniai žydų inteli- 
gentai visa tai nujautė kaip ir kiti, nors savo darbu jie patys bu- 
vo prie to prisidėję. „Patirties duomenų“ ilgesys yra viena iš 
241 Y, Elkana, op. cit. **2 Apie tai Zr. 1983, ch.1, ʻA Relativistic World’. 


mano Modern Times: The World from 233 L. Trilling. Mind in the Modern 
the Twenties to the Eighties. - New York, World. - New York, 1973, 13-14. 

Prousto šedevro A la Recherche du temps perdu („Prarasto laiko 
beieškant“) varomųjų jėgų. 

Kafkos kūryboje (1883-1924) pagrindinis principas pasiro- 
do esąs nesuprantamai pasikeitęs. „Aš esu čia, ir daugiau nieko 
nežinau, daugiau nieko negaliu padaryti. Mano eldija be vai- 
ro, ją neša vėjas, pučiąs pačiose mirties pasaulio gelmėse.“ 
Schónbergas jautė tą patį, apibendrindamas savo gyvenimą 
viena keista metafora: „Man rodos, kad aš įkritau į verdančio 
vandens okeaną, ir nežinau, kur plaukti... Aš kuo geriau ban- 
džiau irtis rankomis ir kojomis... Niekada nepasidaviau. Kaip 
aš galėjau pasiduoti vandenyno viduryje?“** Ekspresionistu 
poetas Jacobas von Hoddis (tikroji pavardė - Hansas David- 
sohnas), apibendrino ir pagilino sumaištį 1910 m. išleidęs trum- 
pą eilėraščių rinkinį Weltende („Pasaulio pabaiga“). Kurį laiką 
ji buvo įžymiausia ir liūdnai pagarsėjusia poema Vokietijoje. 
Jis perskaitė ją ekspresionistų vadovo Kurto Hillerio, tvirtinu- 
sio, kad jis kilęs iš Rabino Hilelio, surengtame poezijos kabare- 
te. Ji prasidėjo žodžiais: „Lekia skrybėlė nuo buržua smailios 
galvos“, ir dėl mums nežinomų priežaščių, tiek jos šalininkams, 
tiek priešininkams, kuriuos ji varė į nevaldomą įsiūtį““, ji at- 
rodė kaip momentinis modernizmo apibendrinimas. 1914 m. 
poetas išprotėjo, ir atrodė, kad visa Europa nusekė paskui jį, 
pasileidusi į veržlų pražūties šokį, iš kurio tiek žydų lūkesčiai, 
tiek nelaimės išniro dramatiškai pakitę. 


244 "Medžiotojas Grakchas’. Graccus ar- L. Trilling. Prefaces to the Experience of 
ba graculus lotyniškai reiškia kuosa, Literature. - Oxford, 1981, 118-122. 
čekiškai kavka, o Kafkos tėvas, kurio 243 Cituojama Rosen, op. cit., 10. 
jis nekentė, turėjo krautuvę su kuosą 29 Grunfeld, op. cit., 23-24. 
vaizduojančia iškaba virš durų. Žr. 

1914 M. LAPKRICIO 9 D. KAL- 
BÉDAMAS LONDONO GUILD- 
HALL* HENRY ASQUITHAS, BRI- 
| tanijos ministras pirmininkas, teat- 
e toss ces] JN rališkai pranešė: „Turkijos imperi- 

M SR V^ ut ja nusižudė“. Vokietija pagaliau įsi- 
E dove a im x, piršo Turkijai, o dėl šio laimėjimo 
LL s IA 14-7 kaizeris buvo priverstas atsisakyti 
aktyvios paramos sionizmui. Sulto- 

nas įsipareigojo siekti Vokietijos pergalės ir ruošėsi paskelbti 
jihadą (šventąjį musulmonų karą) prieš Britaniją. Asquithas ne- 
norėjo leisti, kad 100 milijonų musulmoniškų Britanijos impe- 
rijos pavaldinių įsitrauktų į šį karą, todėl savo kalboje jis įpa- 
reigojo Britaniją galutinai suskaldyti otomanų imperiją ir išlais- 


vinti jos Zmones!. Tačiau sakydamas kalbą, jis nesąmoningai 
pridėjo dar vieną kertinę sionistinės valstybės galvosūkio plytelę, 
nes jei turkų valdžia būtų pašalinta ir iš Palestinos, tai neliktų 
nieko, kas sutrukdytų žydų tautos namams iškeliauti į nebūtį. 

Daugelis žydų būtų laikę absurdu mintį, kad Vokietijos 
pralaimėjimas šiame baisiame konflikte jiems išeitų tik į naudą. 
Mirtinas žydų priešas buvo carinė Rusija, kurią Vokietijos armija 
dabar plėšė į skutus. Londono Ystendo žydai nenorėjo savano- 
riškai kovoti prieš Vokietiją dėl tos pačios priežasties. Visas 


skyrus kraštutiniuosius kairiųjų pacifistus, visi pažangiausi, 


* Guildhall - rotušė Londone. 1 Asguitho kalba: The Times, 10 No- 
vember 1914. 

Maxo Liebermanno vadovaujami vokiskai kalbantys Zydu inte- 
ligentai pasirašė Vokietijos armiją remiančią peticiją — Einstei- 
nas buvo vos ne vienintelis, atsisakęs tai padaryti. 

Kada Vokietijos daliniai, prie Tanenbergo sumušę Rusijos 
armiją, įsiveržė į rusiškąją Lenkiją, vietiniai žydai sutiko juos 
kaip i$vaduotojus. Vienas iš jų buvo Zeevas Dov Beginas, būsi- 
mojo Izraelio ministro pirmininko tėvas. Be hebrajų ir jidiš jis 
mokėjo dar vokiečių kalbą, teikdamas jai pirmenybę prieš len- 
kų, kurią jis vadino „antisemitizmo kalba“ Mažajam Beginui 
ir jo sesutei (vėliau poniai Halperin) jis pasakė: „Na, matote, 
ateis vokiečiai, jie kitokie, savo kultūra jie skiriasi nuo rusų“ 
Besitraukianti rusų armija apsupo ištisas žydų bendruomenes 
ir prievarta nusivaré jas į Sibirą - tai buvo grėsmingas būsimos 
Stalino mažumų politikos ženklas. Beginai stebėjo, kaip kazo- 
kai degina žydų kaimus. Atėję vokiečiai, kaip vėliau prisiminė 
ponia Halperin, „su žydais elgėsi nuostabiai... visiems vaikams 
jie dalijo saldainius ir sausainius. Jie buvo kiti vokiečiai, laikai 
buvo kitokie“*. 

Netgi žydų nausėdijose Palestinoje vokiečių kalba vyravo 
kaip bendravimo kalba. Dauguma naujakurių norėjo, kad žydų 
mokyklose pamokos vyktų verčiau vokiečių, o ne hebrajų kal- 
ba. Ji neginčijamai tapo oficialia sionistų kongresų kalba. Sionis- 


nariai reikalavo vokiečių protektorato žydams bei islamui. Dau- 
guma tikėjo, kad stambi žydų bendruomenė Salonikuose padė- 
jo įstumti Turkiją į karą Vokietijos pusėje“. 

Vis dėlto įžvalgesnieji suprato, kokią nepaprastą reikšmę 
turi Britanijos sprendimas supjaustyti otomanų pyragą. Vienas 
jų buvo Chaimas Weizmannas, po Herzlio mirties tapęs įspū- 
dingiausiu sionizmo gynėju Vakaruose. „Atėjo laikas“, - paten- 


? Interviu su ponia Halperin: E. Silver. the Balfour Declaration and the Birth of 
Begin. - London, 5, 9. 3 R. Sanders. the British Mandate for Palestine. - New 
The High Walls of Jerusalem: A history of York, 1984, 315 ff. 

kintas rašė jis po Asquitho kalbos, - „prabilti atvirai — pareikšti 
pasauliui žydų nuomonę apie Palestiną.“ Weizmannas buvo 
vienas iš kilniausių ir svarbiausių žydų istorijos veikėjų. Būda- 
mas sionistų vadas, jis kaip Herzlis sumaniai elgėsi su politiniais 
veikėjais, bet kitaip negu anas galėjo kalbėti už Ostjuden eili- 
nius Žmones - jis buvo vienas iš ju. Jo gimtajame Pripetės pel- 
kių Motolo miestelyje jį supo tradicinė žydų namų aplinka. Jo 
tėvas, kirtęs ir upe plukdęs mišką į Baltijos jūrą, mintinai mo- 
kėjo carinį kodeksą, o jo stalo knyga buvo Maimonido Pasime- 
tusiųjų vadovas. Tiesa, ant jo namų sienos šalia Maimonido por- 
treto kabėjo Barono Hirscho portretas, bet „Sugrįžimą“ jo tė- 
vas regėjo religinėje plotmėje: vietos rabinas buvo pasakęs 
Weizmannui: „Reikia daug dirbti, daug mokytis, daug Žinoti, 
daug kentėti, kol užsitarnausi sugrįžti“. 

Be abejo, siekiant šiuolaikinio išsilavinimo Weizmannui te- 
ko nemažai iškentėti. Laikraščių namie nebuvo. Jo mokytojas, 
slaptas maskilas, turėjo nemačiom įkišti hebrajišką gamtos 
mokslų vadovėlį apsimesdamas, kad moko skaityti Pranašų 
knygas. Negana to, buvo dar carinė valstybė ir jos numerus 
clausus taisyklės žydams skyrė tik maksimalų 10 procentų vietų 
skaičių vidurinėse klasikinėse mokyklose net tuose miestuo- 
se, kur žydai sudarė gyventojų daugumą. Valstybė dėjo daug 
pastangų, kad tik žydai nepatektų į universitetą. Vėliau Weiz- 
mannas rašė: „Metų metais skaitant painius ukazus (dekretus), 
plūstančius iš Sankt Peterburgo, galėjai susidaryti įspūdį, kad 
visas nerangus plačios Rusijos imperijos aparatas buvo sugalvo- 
tas, turint vienintelį tikslą omenyje: išrasti ir išplėtoti taisykles 
bei nurodymus jos žydiškų pavaldinių egzistencijai suvaržyti“ 
Tad išsilavinimas susidėjo iš „nepaliaujamos sofistikos, apgau- 
lės ir paZeminimu'?. Weizmannas apsišarvavęs stebėtina kant- 
rybe, atkaklumu ir darbštumu, sugebėjo prasimušti į Berlyno 


4 C. Weizmann. Trial and Error. - Lon- 
don, 1949, 15-25. ? Ibid., 29, 44. 

politechnikos mokyklą, vieną iš trijų geriausių mokslo įstaigų 
Europoje, o vėliau į Šveicariją, kur jis gavo chemijos mokslų 
daktaro laipsnį Freiburge (1899). 

Bet tik atvykęs į Angliją dėstyti biochemijos Mančesterio 
universitete, Weizmannas surado savo gyvenimo užduotį: pasi- 
naudoti Britanijos imperijos viešpatija ir jos valdančiosios kla- 
sės gera valia, kad žydų tautos namai imtų gyvuoti. Weizman- 
nas, 1910 m. tapęs Britanijos piliečiu, visada vertino britus pa- 
galjų pačių vertinimo skalę kaip pakančius ir garbingus, mylin- 
čius laisvę ir teisingumą piliečius. Jo emocinis indėlis rado kelią 
į jų širdis ir davė padorias palūkanas. Dar prieš 1914 m. jis pra- 
dėjo ieškoti draugystės su jais. Jis susitiko su C. P. Scottu, ga- 
lingu liberalaus Manchester Guardian redaktoriumi, o jo padeda- 
mas susitiko su tokiais Lankašyro išrinktais parlamento nariais 
kaip Konservatorių vadovas Arthuras Balfouras ir Winstonas 
Churchillis. Scottas taip pat supažindino jį su savo artimiausiu 
politiniu draugu Lloydu George'u. Visi šie vyrai tapo tvirtais 
sionizmo šalininkais. 

Netikėtu Weizmanno sąjungininku tapo liberalas, parla- 
mento narys Herbertas Samuelis. Jis buvo žydų bendruomenės 
narys dar tada, kada ji buvo beveik visuotinai, kartais net nuo- 
dingai priešiška sionizmui. Jo tėvas įsteigė puikiai suklestėjusį 
Samuelio Montagu banką, o jo pirmasis pusbrolis banke Edwi- 
nas Montagu taip pat dalyvavo politikoje ir buvo antisionizmo 
vadovas. Samuelis mokėsi Balliolio koledže, tikroje ateistų gūž- 
toje, ir motinai buvo priverstas prisipažinti, kad nustojęs ten 
tikėti. Bet išoriškai jis laikėsi tikėjimo, mokėjo sinagogos mokes- 
čius ir išdidžiai vadino save žydu. Jis buvo pirmasis žydas 1910 
m. patekęs į Ministrų kabinetą. Jis dirbo politinį darbą žydų 
Vaitčiapelyje, ir ten matyti pasibaisėtino skurdo ir pažeminimo 
vaizdai jį pavertė sionistu. Šį pasišventimą patvirtino jo šioks 
toks dalyvavimas 1911 m. Marconio byloje, kur jis pirmą kartą 
įsitikino antisemitizmo Žiaurumu tolerantiškoje Britanijoje. 

Samuelis buvo sausas, tylus, santūrus; jis tvirtai laikė liežuvį 
už dantų. Net Weizmannas nežinojo, kad jis yra sionistas. Bet 
Samuelis tylėdamas sugalvojo planą kaip pasinaudoti Turkijos 
istojimu į karą, ir Asquitho kalbos dieną jis užsuko į Užsienio 
reikalų ministeriją pas serą Edwarda Grey'u, užsienio reikalų 
ministrą ir kalbėjosi nepaprastai svarbiu klausimu. Jis klausė 
apie žydų tautos namus. Grey 'us atsakė, kad „ši mintis visada 
jį stipriai traukė... [ir kad jis], pasitaikius progai, būtų pasiren- 
ges ją įkūnyti“ Jie apsvarstė detales. Samuelis perspėjo, kad 
tautos namų sritis negali apimti „Beiruto ir Damasko, nes ten 
gyveno didelė nežydų gyventojų dalis, kurios nebuvo galima 
asimiliuoti“ Vadinasi, pridūrė jis, „būtų pravartu, jei likusią Si- 
rijos dalį aneksuotų Prancūzija, nes valstybei yra nepalygina- 
mai geriau, kai jos kaimynas yra galinga Europos valstybė, o ne 
turkai“. Ši mintis įgijo anglų-prancūzų padalijimo išraišką, kuo- 
met pagal Versalyje įgyvendintos slaptos Sykes-Picot sutarties 
nužymėtas gaires britams atiteko Palestina, o prancūzams - 
Sirija-Libanas. Tai dar nereiškė, kad žydai turės savo namus. 
Kiek vėliau, ta pačią dieną Samuelis nuėjo į finansų ministeri- 
ją, norėdamas užsitikrinti Lloydo George'o, dabar jau finansų 
ministro, pagalbos. Jis „man pasakė, kad jis karštai trokšta, 
jog ten būtų įsteigta žydų valstybė““. 

Taigi Weizmannas ir Samuelis išjudino visą šią kampa- 
niją. Atsargus New Statesman, prašydamas Britanijos protek- 
torato žydų tautos namams, teigė: „Nelauktai sionistų viltys 
iš idealo virto praktišku politikos reikalu“. Bet faktiškai ke- 
lias dar buvo ilgas. Asguithas, saloninis antisemitas, su valiū- 
kiška panieka žvelgė, kaip Samuelis pateikė šį planą kabi- 
netui ir kaip jam karštai priešinosi antisionistinis pusbrolis 
Montagu. Ministras pirmininkas aprašė savo susitikimus kas- 
dien savo mylimajai Venetia'i Stanley siunčiamuose laiš- 


6 Sanders, op. cit., 64-69. 7 New States- sirašytas inicialais A. M. H. (Albert 
man, 21 November 1914, straipsnis pa- Montefiore Hyamson). 

kuose. ,[Samuelis] mano“, - rašė jis 1915 m. sausio 25 d., - 
kad mes galime įkurdinti šioje nedaug ka Zadancioje teritorijoje apie 3 
ar 4 milijonus žydų, ir kad ši priemonė teigiamai paveiks pasilikusius 
(turbūt įskaitant ir mane)... Panašu, tarsi skaitytum naujai ištaisytą šių 
laikų Tankredo leidimą. Prisipažinsiu, kad manęs nežavi šis mūsų pa- 
reigų priedėlis. Bet jis yra įdomus Dizio mėgstamiausio posakio „rasė yra 
viskas“ pavyzdys, lyriška gaida prasiveržęs iš tvarkingos ir metodiš- 
kos H. S. galvos.? 


1915 m. kovo 13 d. laiške jis vėl užsiminė apie Samuelio 
„beveik ditirambišką memorandumą“ dėl Palestinos, „į kurią 
išblaškyti po visą pasaulį žydai galėtų laiku suplūsti ir tinka- 
mu laiku gauti savivaldą (kokia patraukli visuomenė!). Gana 
įdomu tai, kad vienintelis kitas šio pasiūlymo šalininkas yra 
Lloydas George'as, kuriam - vargu ar reikia tai aiškinti - žydai 
nė kiek nerūpi“, svarbu, kad tik „agnostikai, ateistai prancū- 
zai“ laikytųsi toliau nuo „Šventosios žemės“ Po keturių die- 
nų ministras pirmininkas pranešė panelei Stanley, kad „pusb- 
rolis Montagu“ ar „asiras“ kaip jis pravardžiavo jį, smogė atgal 
„pikantišku memorandumu“, kuriame apkaltino „pusbrolį Her- 
bertą“ nesugebėjus išversti į hebrajų kalbą nė vieno savo plano 
sakinio, o patį planą pavadino „gana arogantiška ir beveik 
šventvagiška (!) pastanga telkti žydus užbėgant Dievo apvaiz- 
dai už akių“ Asguithas prisipažino, kad besiginčijančių Žydų 
kilmės kolegų kalba ji „gerokai nustebinusi"?. Jo abejonės su- 
stiprėjo, kada karo ministras Lordas Kitcheneris, vienintelis ten 
dalyvavęs ministras, pasakė: „Šiaip ar taip, Palestina mums ne- 
turi jokios vertės“ 

Tačiau įvykiai tvirtai klostėsi sionistams naudinga linkme. 
Kitcheneris buvo priverstas perduoti savo šaudmenų minist- 
ro portfelį Lloydui George'ui, o tai jį tiesiogiai suvedė su Weiz- 
mannu, tvarkančiu karo reikalus. Paskui Kitcheneris nusken- 


8 M. and E. Brock (eds). H. H. Asquith: Letters to Venetia Stanley. - Oxford, 
1952, 406-407. ? Ibid., 477-478; 485. 

do plaukdamas į Rusiją, ir Lloydas Georgas galutinai perėmė 
Karo ministeriją į savo rankas. Šis pasikeitimas nužymėjo lėšų 
pervedimo į rytinę Viduržemio jūros pakrantę pradžią, leisda- 
mas spėti, kad Britanija tikriausiai užkariaus Palestiną. Weiz- 
mannas galėjo lengviau pasimatyti su aukštesniais vyriausybės 
pareigūnais. 1916 m. rugpjūčio 18 d. Užsienio reikalų ministe- 
rijoje jis pakerėjo lordą Roberta Cecilį, vėliau rašiusį: 

Jis visiškai teisingai pasakė, kad žydas net šioje šalyje visados turi 
paaiškinti savo egzistencijos priežastį ir niekada nėra nei tikras anglas, 
nei tikras žydas, ir kad tas pat galioja kalbant apie daug rimtesnes prob- 
lemas kitose šalyse... Galbūt jo pavartotas posakis galės perteikti jo pada- 
rytą įspūdį. Jis pasakė: „Aš nesu romantikas, nebent ta prasme, kad žydai 
visados privalo būti romantikai, nes tikrovė jiems yra pernelyg baisi“ 


Cecilis pareiškė, kad jį pribloškė „nepaprastas jo požiūrio 
įtaigumas, privertęs užmiršti jo gana atstumiančią ir netgi ne- 
švarią išorę“. Po keturių mėnesių Asquithas buvo išvytas iš 
pareigų, o Lloydas George'as tapęs ministru pirmininku, pasky- 
rė Balfourą savo užsienio reikalų ministru. 

Toks žingsnis lėmė viską. Asquithas klydo spręsdamas apie 
Lloydą George'ą. Jis buvo filosemitas ir sionistas. Kadaise jis 
įtūžęs pasmerkė Rothschildus, o dabar jam padarė įspūdį pir- 
masis lordas Rothschildas, kurį, prasidėjus karui, jis kartu su 
kitais finansininkais pakvietė į finansų ministeriją. „Lorde Rot- 
schildai“, — kreipėsi jis, - „mes turėjome kai kurių politinių 
nemalonumų.“ „Ponas Lloydai George'ai, dabar ne laikas pri- 
siminti tokius dalykus. Kuo galiu jums padėti?“ Paskui Lloy- 
das George'as pridūrė: „Tik senas žydas kalbėjo protingai". 
Weizmannui paaiškėjo, kad jį ir Lloydą George'ą „jungia bend- 
ra užuojauta mažai nacijai" Naujasis premjeras buvo aistrin- 
gas velsiečių patriotas, ir Samuelis, pateikdamas savo planą, 
visada pabrėždavo, kad Palestina yra „Velso dydžio šalis“ 


10 Cituotajama Sanders, op. cit., 313- schild: Birds, Butterflies and History. — 
314. !! M. Rothschild. Dear Lord Rot- London and Philadephia, 1983, 45. 

Lloydas George'as taip pat buvo Biblijos ,rijikas", dar vienas 
taškas sionistų naudai. Jis pats pastebėjo: „Kada daktaras Weiz- 
mannas kalbėdavo apie Palestiną, jis minėdavo vietovardžius, 
man kur kas artimesnius negu Vakarų fronto“!2. 

Balfouras buvo toks pat svarbus sąjungininkas, nes už jo 
kuklios išvaizdos slypėjo geležinė valia, kurios labai reikėjo 
užsienio reikalų pareigūnų ir kolegų abejonėms įveikti. Kartą 
ir galutinai įsitikinęs reikalo teisumu, Balfouras buvo nepalen- 
kiamas ir svarbiausias Weizmanno prozelitas. Šie du vyrai pir- 
miausia ilgai kalbėjosi per 1906 m. rinkimus, kada Balfouras 
supeikė Weizmanną atsisakius Ugandos. „Ponas Balfourai, tar- 
kim, aš vietoj Londono pasiūlyčiau jums Paryžių, ar jūs su- 
tiktumėte?“ „Bet, daktare Weizmannai, mes turime Londoną.“ 
„Teisingai, bet mes jau turėjom Jeruzalę tada, kai Londonas 
dar buvo pelkė.“ Kitas jų lemiamas pokalbis įvyko 1914 m. 
gruodžio 12 d., ir yra vertas prisiminti, nes liudija apie Weiz- 
manno sugebėjimus įkalbinėti. Weizmannui pasiūlius sionistų 
klausimą toliau svarstyti, Balfouras pasakė, kad, jo nuomone, 
žydų klausimas „liks neišspręstas, kol žydai čia visiškai nesia- 
similiuos ar kol Palestinoje nebus normalios žydų bendruo- 
menės“. Erzindamas jis pridūrė, kad 1912 m. aptarė šį klausimą 
su liūdnai pagarsėjusia antisemite Cosima Wagner ir ji sutiko! 
„Taip“, - atšovė Weizmannas, - „ir leiskit man tiksliai pakarto- 
ti, ka ji jums pasakė - kad žydai perima vokiečių kultūrą, mokslą 
ir pramonę“ Bet“, - pridūrė jis, - 

pagrindinis dalykas, kurį pražiūri nežydai ir kuris sudaro žydų trage- 
dijos esmę, yra tas, kad žydai, atiduodantys savo energiją ir savo protą 
vokiečiams, tai daro „kaip vokiečiai ir turtina Vokietiją, o ne žydus, ku- 
riuos jie palieka nuošalyje... Jie turi slėpti savo judaizmą, nes kitaip jiems 
nebus leista savo protus ir gabumus panaudoti vokiečių labui. Neabe- 
jotina, kadj jie ie daug prisidėjo prie vokiečių galybės. Tragizmas yra tas, kad 


jei jų nelaikome žydais, tai ponia Wagner nelaiko jų vokiečiais, ir tokiu 


12 Sanders, op. cit., 69, 133. !? Weiz- suabejota šiuo pasakojimu; žr. San- 
mann, op. cit., 144; vėliau buvo kiek ders, op. cit., 94-96. 

būdu mes esame labiausiai išnaudojama ir neteisingai suprantama tauta. 


Balfourą ši kalba pravirkdė, jis paspaudė Weizmannui ran- 
ką ir pasakė, kad „šios didžios ir kenčiančios tautos nueitas 
kelias jam nušvito prieš akis“ '*. 

Taigi Balfouras tapo ištikimu sionistų sąjungininku ir Už- 
sienio reikalų ministerijoje pamažu brėžė konkrečias ir viešas 
Britanijos įsipareigojimų gaires. Įvykiai klostėsi palankia link- 
me. 1917 m. sausį britų daliniai pradėjo Palestinos užkariavimą. 
Tą patį mėnesį caro valdžia žlugo, ir taip išnyko vienintelė di- 
džiausia kliūtis, trukdžiusi žydams iš širdies palaikyti sąjun- 
gininkus. Laikinosios vyriausybės ministras pirmininkas Keren- 
skis užvertė paskutinį Rusijos antisemitinį kodekso puslapį. 
To paties mėnesio pabaigoje Vokietija pradėjo nevaržomą po- 
vandeninių laivų karą, ir Amerikos dalyvavimas sąjungininkų 
pusėje tapo neišvengiamas. JAV vyriausybė beveik automatiš- 
kai tapo tvirtu žydų tautos namų Palestinoje rėmėju. Tiesa, at- 
sirado keletas kliūčių. Prancūzai negalėjo pakęsti minties, kad 
Jeruzalėje katalikus (ir ateistus) prancūzus pakeis žydai, o juo 
labiau - anglai protestantai. Pasak sero Marko Sykeso, vedusio 
slaptos protektorato sutarties derybas, jo oponentas Georges 
Picot, „kalbėjo apie pogromus Paryžiuje“ - Dreyfuso byla buvo 
dar gyva atmintyje — ir atrodė „ne visai normalus šiuo klausi- 
mu“. Kiek pasipriešinimo būta ir arabų pusėje, arba jiems atsto- 
vaujančiuose vyriausybės padaliniuose. Bet arabus buvo sunku 
išjudinti, jie iš esmės nieko neprisidéjo prie karo, o jų „arabiš- 
kas maištas“ nebuvo įspūdingas; be to, jam vadovavęs Žmogus, 
pulkininkas T. E. Lawrence, palankiai vertino britų protekto- 
ratą ir žydų tautos namų planą. Grėsmingiausiai priešinosi 
antisionistiniai žydai, ypač Montagu, dabar užėmęs svarbų ir 
reikšmingą Indijos reikalų ministro postą. Visa tai galėjo turė- 
ti rimtų padarinių. 

Įsipareigojimo apraiška buvo Balfouro, kaip užsienio reikalų 


14 Cituojama Sanders, op. cit. 

ministro, laiškas lordui Rothschildui, kaip Anglijos žydų ben- 
druomenės vadovui, abiem pusėms iš anksto sutinkant dėl jo 
turinio. Walteris, antrasis lordas Rothschildas, kitaip nei jo di- 
dis tėvas, miręs 1915 m. pradžioje, buvo įdomi asmenybė, daly- 
vaujanti viename iš esmingiausių žydų istorijos momentų. Tie- 
sa, priešingai nei jo tėvas, jis buvo šioks toks sionistas. Jis turėjo 
kalbos defektą ir daug kitų trūkumų, o visą savo energiją skyrė 
ne visuomenės ir bendruomenės reikalams, bet iššvaistė tyliai 
kaupdamas didžiausią kada nors vieno Žmogaus surinktą ko- 
lekciją. Savo Wreno statytuose namuose Tringe, kadaise Karo- 
lio II padovanotuose Nellui Gwynui, jis sukaupė 2 250 000 plaš- 
takių ir drugių, 300 000 paukščių iškamšų, 200 000 paukščių 
kiaušinių kolekciją ir - tarp daugelio kitų rūšių - 144 gyvus di- 
džiuosius vėžlius, įskaitant ir 150 metų amžiaus patį seniausią 
pasaulyje vėžlį. Jis išspausdino daugiau nei 1200 mokslinių 
straipsnių (ir knygų), atrado 5000 naujų rūšių, iš kurių 250 
buvo pavadintos jo vardu, įskaitant žirafą, dramblį, dyglia- 
kiaulę, uolinę kengūrą-valabi, rojaus paukštį, rožinį varnėną, 
musę su akimis ant siūlelių ir askarides. Niekas, net keli jo ar- 
timiausi draugai, nežinojo, kad jo turtą metodiškai plėšia ir 
jos nesąžiningas vyras, kuris šantažavo jį daugiau nei ketu- 
riasdešimt metu. 

Tačiau Rothschildas gavo gerus Weizmanno bei kitų patari- 
mus ir jo Britanijos pažadų projektą, 1917 m. liepos 18 d. per- 
duotą Balfourui, sudarė trys svarbūs principai. Pirmas buvo 
Palestinos kaip vieningų žydų tautos namų atkūrimas. Antras 
buvo neribota žydų migracijos teisė. Trečias - žydų vidaus 
autonomija. Šie principai patenkino visus blaiviai mąstančių 
sionistų reikalavimus. Weizmannas iki pat mirties tikėjo, kad, 
jei Montagu nebūtų priešinęsis, jie būtų išsikovoję visus tris: 
„nėra nė mažiausios abejonės, kad jei ne išorinis įsikišimas — 
15 Apie kolekcijas žr. M. Rothschild, 
op. cit. 

ir vien žydų! - karo reikalų kabinetas rugpjūčio pradžioje pro- 
jektą būtų priėmęs tokiu pavidalu, kokiu mes ji buvome patei- 
kę“'*. Kad ir kaip būtų buvę, kabinetas laišką patvirtino tik 
spalio 31 d., o jo turinys buvo iš esmės pasikeitęs”, - Palestina 
daugiau nebuvo laikoma tautos namais, nebuvo užsiminta apie 
neribotą žydų imigraciją ar vidaus savivaldą, ir buvo ginamos 
arabų teisės. Laiškas buvo pažymėtas 1917 m. lapkričio 2 d. 
data, o jo pagrindinė pastraipa skambėjo taip: „Jo Didenybės 
Vyriausybė palankiai vertina Palestinos kaip žydų tautos namų 
įkūrimą ir negailės pastangų, siekdama palengvinti šio užda- 
vinio įgyvendinimą, drauge turi būti aišku, kad ji nesiims nieko, 
kas galėtų padaryti žalos civilinėms ir religinėms dabartinių 
Palestinos nežydų bendrijų teisėms, ar žydų teisėms ir politi- 
nei padėčiai kurioje nors kitoje šalyje“ Sykesas išėjo iš kabi- 
neto, priėmusio šį lemiamą sprendimą, su tekstu rankose ir 
pasakė: „Dr. Weizmannai, štai mūsų kūdikis“. Atidžiai perskai- 
tęs dokumentą, Weizmannas pastebėjo: „Iš pradžių kūdikis 
man nepatiko. Jis nebuvo toks, kokio aš tikėjausi“ !š. 

Vis dėlto Balfouro deklaracija buvo kertinė galvosūkio de- 
talė, nes be jos žydų valstybė niekada nebūtų atsiradusi. Herz- 
lio ir Weizmanno dėka žydai gavo ją pačiu laiku. Visame pasau- 
lyje nacionalizmas ir vienijimasis ėmė viršų. Sąjungininkus ap- 
gulė valdiniai, reikalaujantys, kad artėjanti pergalė ir taika 
užtikrintų teritorines teises pagal griežtą gyventojų skaičiaus 
apskaitą, nesvarbu ar pagal etninį, kalbinį ar rasinį principą. 
Žydai puoselėjo romantišką ir istorinę pretenziją į Palestiną, 
bet ši pretenzija buvo labai sena, o remiantis Versalio sutarties 
kriterijais, praktiškai jie neturėjo jokios teisės ją pareikšti. Dek- 
laracijos skelbimo metais Palestinoje gyveno nuo 85 000 iki 
100 000 žydų, tuo tarpu bendras gyventojų skaičius siekė 600 000. 


16 Weizmann, op. cit., 257. " Mon- op. cit., 594-596, jis pateikia ir pasku- 


tagu nedalyvavo 1917 m. spalio 31 d.  tinés laiško redakcijos tekstą. !9 Weiz- 
karo kabineto posėdyje; Zr. Sanders, mann, op. cit., 481. 

Beveik visi jie buvo arabai. Jei arabai bütu vieningai sutelke 
diplomatines pastangas per kara - jei Palestinos arabai bütu 
i$vis buve organizuoti - tai be menkiausios abejonés Deklaraci- 
ja niekada nebūtų buvusi paskelbta - netgi po dvylikos méne- 
sių. Šiaip taip Weizmannas ištraukė sionistus pro trumpam 
atsiradusį plyšį, kuris vėl užsivėrė visiems laikams. Tankredo 
ir Danielio Derondos dėka jis sėkmingai išnaudojo romantiškus 
Britanijos valdančiosios klasės jausmus, ir mainais ex gratia (vel- 
tui) gavo milžiniškos galios dovaną, kuri visiškai suniekino 
aritmetinę amžiaus dvasią. 

Londone Lloydas George'as ir Balfouras manė, kad jie pasi- 
naudojo šlykščiausiu karu Žmonijos istorijoje, kad gautų iš jo 
kiek pelno: duotų žydams namus. Weizmannas pakviestas pie- 
tų pas ministrą pirmininką paliaubų dieną, rado jį su ašaromis 
akyse skaitantį psalmyną. Vėliau Lloydas George'as nuolat 
kartojo, kad jam „Palestina buvo viena įdomi karo pusė“”. Bet 
vienas dalykas išsilavinusiems valdytojams Londone yra pa- 
žadėti, bet visai kitas — kitiems, esantiems Palestinoje, pažadus 
vykdyti. Generolas Allenby užėmė Jeruzalę praėjus tik mėne- 
siui po Deklaracijos ir kilniai nusižeminęs basas įžengė į Šven- 
tąjį miestą. Weizmannas, nuvykęs pas jį 1918 m., pamatė drau- 
gišką, bet karinių ir administracinių rūpesčių iškamuotą gene- 
rolą. „Dabar nieko negalima padaryti. Mes turime elgtis nepap- 
rastai atsargiai, kad neužgautume gyventojų jausmų“ Daugelis 
vyresniųjų britų karininkų nieko nežinojo apie Deklaraciją. 
Vienas ar kitas iš jų prijautė žydams, kai kurie kiti buvo antise- 
mitai. Kai kurie prijautė arabams ir tikėjosi, kad, atėjus laikui, 
jie sukils ir išžudys visus žydus. Jie žvelgė į vietos žydus kaip 
į Rusijos šlamštą, galbūt net bolševikus. Generolas seras Wynd- 
hamas Deedesas perdavė Weizmannui kelis mašinėle atspaus- 
dintus lapus: „Jūs verčiau atidžiai juos perskaitykite. Ateityje 


P? Ibid., 298; Sanders, op. cit., 481. 

jie pridarys jums didelių nemalonumų“ Tai buvo Siono išmin- 
čių protokolų kopija. Šį dokumentą atsivežė kartu su Didžiuo- 
ju kunigaikščiu Nikolajumi Kaukaze tarnavusi britų karinė 
misija. Atrodo, kad juos turėjo visi Palestinoje tarnavę britų 
karininkai”. 

Vis dėlto Britanija ėjo į priekį ir taikos derybose sau ga- 
rantavo Palestinos mandatą. Žydų tautos namų kūrimas tęsė- 
si”. Britams užėmus Palestiną, joje buvo susiklosčiusi tokia 
padėtis: ten gyveno dviejų pagrindinių tipų Žydai. Pirmasis 
buvo visados ten gyvenę religinių bendruomenių Rašto moky- 
tojai ir išminčiai, nors jų skaičius XIX a. nuolat augo. Jeruza- 
lėje jie gyveno žydų geto kvartale. Jie laikėsi iš visų pasaulio 
žydų skiriamos labdaros. Jų pasaulis nesuprato Balfouro dek- 
laracijos, bet jie visada skundėsi ir kėlė reikalavimus. Weiz- 
mannui nuvykus susitikti su jais, jie paprašė jį įtikinti Allenby 
nusiųsti laivą į Triestą, kur auga geriausios mirtos, idant jie 
galėtų tinkamai švęsti Sukkot šventę”. Jis supyko, bet jie, kaip 
ir jis, turėjo savo prioritetų, o Tora - be kurios tautos namai 
neturėjo prasmės — iš esmės reikalauja tiksliai laikytis įstaty- 
mo; juk teisingai buvo pastebėta, kad judaizme „ritualizmas“ 
niekada nebuvo keiksmažodis. 

Antram tipui priklausė Zemdirbiai-naujakuriai, įsikūrę 
padedant tokiems filantropams kaip Montefiore. Kai kurios, 
tokios kaip Edmundo de Rothschildo įsteigtos ir šelpiamos 
nausėdijos, buvo beveik visiškai savininkams priklausančios 
kolonijos. Kada 1881 m. pogromai Rusijoje sukėlė pirmą 
reikšmingesnę žydų migracijos bangą į Palestiną, istorijai 
žinomą Pirmosios alijos („kilimo“) vardu, Rotschildas priglaudė 
naujus atvykėlius po savo sparnu. Naujasėdijoms ir gyvenvie- 
tèms, žinomoms moshavot vardu, jis paskyrė administraciją, 


20 Weizmann, op. cit., 273-274. vols. - London, 1938, ii 1194-1201. 


?! Mandato tekstas in D. L. George. 2e Weizmann, op. cit., 288. 
The Truth About the Peace Treaties, 2 

mokyklas ir gydytojus. Joms priklausé Ekronas, Gedera, Ri- 
Son le-Sionas ir Petach Tikva (atgimimas) Judéjoje, Ro3 Pinha 
ir Yesud ha-Maala Galiléjoje, ir Cikhron Yakov Samarijoje. 
1896 m. Rotschildas pridéjo dar Metula, o rusu sionistai — Be'er 
Tovija. Tuo metu šių gyvenviečių statybai buvo išleista 1 700 000 
svaru, i$ kuriu visus, i$skyrus 100 000 svaru, Rotschildas sky- 
ré i$ savo kišenės. Jis neturėjo laiko Herzliui, kurį laikė politi- 
niu agitatoriumi, ar rusams, tokiems kaip Weizmannas, kurie, 
jo nuomone, buvo šlemiliai (lepšiai). Sionistų delegacijai, kurios 
sudėtyje buvo ir Nordau, jis pasakė: „Čia yra mano kolonijos 
ir aš darau su jomis, ką noriu"?. Vis dėlto 1900 m. jis perdavė 
savo sklypą naujam Žydų kolonizavimo susivienijimui, nors ir 
toliau teikė lėšas. Nuo XIX a. 10-ojo dešimtmečio atsirado to- 
kios nausėdijos-gyvenvietės kaip Rehovot ir Hadera ir pačio- 
je šio amžiaus pradžioje - Kefar Tavoras, Yavneelis, Menahe- 
mya ir Kinneret. Ne visos kolonijos buvo agrikultūrinės. Pra- 
dėjo veikti gamyklos. Jafoje, Haifoje ir Jeruzalėje išaugo nauji 
žydų kvartalai. 

Tada po 1904 m., dar baisesnių pogromų Rusijoje išvaka- 
rėse, ėjo Antroji, ir kur kas didesnė, alija. Jos metu atvyko 
daugiau nei 40 000 imigrantų; kai kurie iš jų 1909 m. įkūrė 
naują Jafos sodų kvartalą, kuris ilgainiui tapo dideliu miestu - 
Tel Avivu (hebr. „Pavasario kalva“). Tais pačiais metais šie 
naujakuriai, kurių dauguma buvo jauni, įsteigė pirmą kibucą 
(„kolūkį“) Deganijoje, kad atsisakytų jų nuomone skandalingų 
vadovaujami arabų kilmės samdiniai. Valdant Arthurui Ruppi- 
nui (1876-1943), Wolffsohno paskirtam vadovauti sionistų ju- 
dėjimo Palestinos skyriui, sionistai pradėjo nuoseklius kūrimosi 
darbus. Kibucai, savanorių kolektyviniai ūkiai, buvo pagrindi- 
nė sionistų remiama ir šelpiama veiklos forma, ir galiausiai jų 


23 Ibid., 67. 

skaičius viršijo 200. Taip pat kurti mošav ovedim (hebr. darbi- 
ninkų gyvenvietės), žemės ūkio kaimai, kurių nariai turėjo as- 
meninės nuosavybės, bet vienijosi pirkdami įrangą, ir mošav 
šittifi (hebr. kolektyvinės sodybos), kurių nariams priklausė 
tik namai ir kurie ūkininkavo kaip vienas kolektyvas. Ruppi- 
nas savo kilme buvo prūsų žydas, sociologas, ekonomistas ir 
statistikas pagal išsilavinimą, ir visą šį rūstų, bet būtiną savy- 
bių rinkinį, pridėjus dar jo pašėlusį darbštumą, atkaklumą ir 
niūrią žydų nesėkmių sampratą jis aukojo, kad paverstų sionis- 
tų sumanymą tikrove. Labiau nei kas nors kitas jis buvo atsa- 
kingas už naujųjų namų noragą ir pyragą. 

Paskui atsirado dar viena problema - kaip apginti nausėdi- 
jas nuo marodierių. Antrosios alijos jaunuoliai, dalyvavę savi- 
gynos nuo pogromų būriuose Rusijoje, įkūrė Šomerimų arba 
Sargų bendriją 1909 m. To meto nuotraukose jie, apsikarstę 
šovininėmis ir karabinais, su rusiškais auliniais batais ir arabiš- 
kais turbanais panešėjo į universitetą baigusius kazokų šei- 
chus. Trūko dar kažko, ir tas kažkas atsirado: jis buvo Vladimi- 
ras Žabotinskis (1880-1940). Kaip Herzlis jis buvo rašytojas ir 
teatro mylėtojas ir buvo kilęs iš paties romantiškiausio žydų 
miesto — Odesos. Šis turtingas grūdų eksporto uostamiestis 
Juodosios jūros pakrantėje užėmė ypatingą vietą žydų istorijo- 
je. Be abejo, jis priklausė Rusijai, bet pasižymėjo smarkiai kos- 
mopolitinių, beveik Viduržemio šiltųjų kraštų savybėmis. Ne- 
nuostabu, kad Žabotinskis kalbėjo rusiškai, vokiškai, angliškai, 
prancūziškai, jidiš bei hebrajiškai. Kaip dauguma Odesos žy- 
dų - Trockis yra kitas pavyzdys - jis buvo ugningas oratorius. 
XX a. pradžioje Odesoje gyveno 170 000 žydų, - trečdalis mies- 
to gyventojų, — ir todėl jis buvo ir itin nuožmaus antisemitiz- 
mo, ir žydų kultūros centras. Bet ši kultūra buvo pasaulietinė. 
Odesa buvo pirmoji žydų bendruomenė, kuriai vadovavo mas- 
kilimai. Ortodoksiški rabinai jos nekentė ir pamaldžius žydus 
perspėjo nekelti ten kojos, nes, anot jų, ši vieta traukė Sėslu- 

mo ribos atmatas ir virto antra Sodoma. Jie sakė: „Pragaro ug- 
nis liepsnoja aplink Odesą dešimties parasangų* spinduliu“. Iš 
jos buvo kilę daug pirmųjų sionistų, pvz., Leonas Pinskeris, 
Autoemancipacijos autorius, ir Ahad ha'Amas, pagrindinis anks- 
tyvojo sionizmo ideologas. Joje veikė galinga ir kandi žydų 
spauda, kurioje Žabotinskis greitai atsiskleidė kaip karingas, 
agresyvus sionistas. Jis taip pat buvo aktyvus Odesos savi- 
gynos pajėgų narys. 

Kilus Pirmajam pasauliniam karui, Žabotinskis buvo paskir- 
tas keliaujančiu vieno Maskvos dienraščio korespondentu ir 


nuvyko į Artimuosius Rytus. Turkai žiūrėjo į Palestinos žydus 
kaip į potencialius išdavikus ir jų teroras sumažino gyventojų 


skaičių | nuo 85 000 iki mažiau nei 60 000. Aleksandrijoje prie- 


globstį surado daugiau nei 10 000 žydų pabėgėlių. Ten jie gyve- 
no skurde, bet vis tiek tarpusavyje nesutarė. Aškenaziai ir se- 
fardai reikalavo atskirų valgyklų. Naujosios Herzlio gimnazijos 
Tel Avive moksleiviai atsisakydavo atsiliepti, jei į juos kreipda- 
vosi ne hebrajų kalba. Žabotinskis, kurį geriausiai galima api- 
būdinti kaip poetišką aktyvista - kaip italų D'Annunzio - nus- 
prendė, kad žydams suvienyti ir pakelti juos iš nuolankaus 
susitaikymo su neteisybe reikia kariuomenės. Sau giminingą 
sielą jis įžvelgė Josepho Trumpeldoro (1880-1920), vienarankio 
Rusijos-Japonijos karo herojaus pašauktinio, asmenyje. Šis ryž- 
tingas dvejetas, susilaukęs stipraus britų valdžios pasipriešinimo, 
sugebėjo sukurti grynai žydų karinį įnašą į karą: pirmąjį Siono 
mulų raitelių korpusą, paskui tris karališkųjų šaulių batalionus: 
38-ąjį (Londono Ystendas), 39-ąjį (Amerikos savanoriai) ir 40- 
aji iš paties Yišuvo pašauktinių*. Žabotinskis tarnavo 38-ajame 
batalione ir vadovavo persikėlimui per Jordaną. Bet jis nusivylė 
* Parasangas - [lot. parasanga, gr. pa- 6000 metrų. ?* V. Jabotinsky. The 
rasangés, tikriausiai persiškos kilmės Story of the Jewish Legion. — trans., Je- 


žodis cf.farsang], senovinis nesistemi- rusalem, 1945; P. Lipovetski. Joseph 
nis ilgio vienetas; prilygo maždaug Trumpeldor. — trans., London, 1953. 

ir sunerimo, kai sionistu vadovybé Palestinoje neparodé ypa- 
tingo noro išlaikyti batalioną, vėliau tapusiu žydų legionu ir 
britai jį greitai išformavo. Tuomet jis surengė slaptą savigynos 
organizaciją, kuri tapo Hagana, galingos armijos užuomazga“. 

Žabotinskio nerimas stiprėjo matant akivaizdžiai augantį 
vietinių arabų priešiškumą žydų tautos namų projektui. Paties 
Herzlio vadovaujami sionistai visą laiką buvo linkę neivertin- 
ti arabų. Per savo pirmą išvyką į Londoną Herzlis tikėjo Holma- 
no Hunto, gerai pažinojusiu Palestiną, pranašystėmis: „Arabai 
tėra medkirčiai ir vandennešiai. Jų net nereikia iškraustyti, 
nes žydams. jie bus itin naudingi“. Tiesą pasakius, arabuose 
taip pat kaip ir žyduose budo nacionalistinė dvasia, išskyrus 
vieną pagrindinį skirtumą - jie sukruto organizuotis tik dviem 
dešimtmečiais vėliau. Žydų nacionalizmas arba sionizmas buvo 
XIX a. reiškinio - Europos nacionalistinio judėjimo - dalis. Ara- 
bai, priešingai, buvo XX a. Afrikos-Azijos nacionalizmo dalis. 
Faktiškai jų nacionalistinio sąjūdžio pradžia yra 1€ 1911 m., kai 
ParyZiuje atsirado slaptas arabu organas pavadinimu / Al- Fa- 
tah, ah, jaunieji arabai. Jis susikūrė sekdamas jaunaturkių pavyz- 
džiu ir, kaip j jie, nuo pat pradžių buvo priešiškas sionizmui. Po 
karo prancūzai - kaip jau matėme — nuo pat pradžių nekentė 
britų mandato ir užkulisiuose iš paskutiniųjų kovojo prieš jį 
per Versalio derybas, leisdami Al-Fatahui savo būstinę - „Anti- 
britiškos ir antisionistinės veiklos centrą“ - įsteigti Damaske”. 

Nedaug sionistų numatė, kad Palestinos naudojimas „žydų 
klausimui“ spręsti savo ruožtu gali sukurti „arabų klausimą“ 
Ahad ha'Amas, apsilankęs Izraelyje, 1891 m. parašė straipsnį 
„Tiesa apie Palestiną“, šešeriais metais anksčiau nei Herzlis 
pradėjo judėjimą. Jis nuskambėjo kaip perspėjimas. Jis rašė, 


25 Y Allon. The Making of Israel's Army. Herzl. - London, 1976, 179.  N. Cap- 
- New York, 1970; J. B. Schechtman. lan. Palestine Jewry and the Arab Ques- 
The Vladimir Jabotinsky Story, 2 vols. - tion 1917-1925. - London, 1978, 74, 
New York, 1956-1961. 7? A. Elon. 169 ff. 

kad bütu didelé klaida sionistams laikyti arabus kvailais lau- 
kiniais, kurie nesupranta, kas vyksta. Faktiškai, 


arabas, kaip visi semitai, pasižymi aštriu protu ir didele klasta... [Arabai] 
kiaurai permato mūsų veiklą šalyje ir jos tikslą, bet tyli, nes kol kas jie 
nebijo jokio jiems kylančio pavojaus ateityje, tačiau vos mūsų Žmonių 
gyvenimas Palestinoje pasieks tokią ribą, po kurios tenykščiai pajus pa- 
vojų, jie nebesitaikstys su tuo ilgiau. Kaip atsargiai mes turime elgtis su 
svetimaisiais, tarp kurių norime apsigyventi! Kaip svarbu yra būti jiems 
geriems ir juos gerbti!.. Jei tik arabas pamanys, kad jo varžovų veiks- 
mai jį engia ar.atima teises, tada, net jei jis tyli ir kurį laiką laukia, jo šir- 
dyje isiliepsnos įtūžis.28 

Šio perspėjimo mažai kas paisė. Kürimosi tempas užkėlė 
žemės kainą, o žydų naujakuriai ir jų žinybos pamatė, kad su 
arabais derėtis yra sunku: „kiekvieną mums kolonizavimui 
reikalingą žemės dunamą (1000 kv. m.) reikia pirkti turguje“, 
skundėsi Weizmannas, „už fantastiškas kainas, kurios mūsų 
darbui judant į priekį, dar labiau pakilo. Kiekvienas mūsų atlik- 
tas patobulinimas kėlė likusios Žemės vertę toje srityje, ir arabų 
žemvaldžiai negaišo laiko versdami ją auksu. Mes pamatėme, 
kad mes turėjome Palestinos žemę apkloti žydų auksu“? 
Po viso šito Žydai ėmė žiūrėti į arabus kaip į godžius savinin- 
kus - ar, galbūt, kaip į paprastus darbininkus. Jie ramino savo 
sąžinę guosdamiesi mintimi, kad vienaip ar kitaip arabai pel- 
nėsi iš sionizmo, bet paprastai jie ignoravo juos kaip papras- 
čiausią aplinką. Nė vėliau kaip 1920 m. Ahad ha'Amas pabrėžė: 
„Nuo pat Palestinos kolonizavimo pradžios mes visada laikė- 
mės nuostatos, kad arabai mums neegzistuoja“ 

Arabų nacionalizmas pagaliau suaktyvėjo per karą, kada 
arabų daliniai kovojo abiejose pusėse ir kada abi pusės jiems 
liepė tai daryti. Viena vertus, Sąjungininkai per karą išrašė 
krūvą vėlesne.datą datuotų čekių daugybei tautybių, kurių pa- 


z8 Cituojama S. Clement Leslie. The Secular Democracy. - London, 1971, 32. 
Rift in Israel: Religious Authority and *? Weizmann, op. cit., 316. 

rama jiems buvo reikalinga. Karui pasibaigus kai kurių čekių 
kaina pašoko, o arabai suprato, kad juos apmovė. Užuot susi- 
laukę didžiosios arabų valstybės, jie gavo prancūzų protekto- 
ratus Sirijoje ir Libane, o britų - Palestinoje, Užjordanėje ir 
Irake. Po „taiką“ Zenklinanciu derybų ir kovos, vienintelis per- 
galę šventęs klanas buvo Saudai Arabijoje. Britų remiamas 
emyras Feisalas, Fiasemutu Vaga turėjo pasitenkinti Užjor- 
lai Ziüréj aujakurius, tikédamasis, kad 


jie pakel abne riim lygį. „Mes, arabai“, - 1919 m. kovo 
3 d. rašė jis, - „ypač mūsų išsilavinę Žmonės, visapusiškai pri- 
tariame sionistų judėjimui... Mes norėtume išreikšti žydams 
mūsų kuo nuoširdžiausius linkėjimus jiems grįžus namo.“ 
Bet Feisalas pervertino nuosaikiųjų arabų, pasirengusių 
bendradarbiauti su žydais, skaičių ir drąsą. Faktiškai britai per 
karą buvo perspėti, kad jei gandai apie žydų namus pasitvir- 
tins, jie susilauks bėdos: „Politiškai“, — rašė vienas geriausių 


Sykeso arab informatorių, — „žydų coe oje reikš- 
Britų kontingentas Palestinoje, je, Allenby, generolas Bolsas, Vy- 
riausiasis štabo vadas bei seras Ronaldas Storrsas, Jeruzalės 
gubernatorius, gerai žinojo apie tai ir bandė sumenkinti tautas 
namų sampratą. Jų potvarkis teigė, kad Balfouro deklaraciją 
„reikia laikyti nepaprastai slapta ir jokių būdu neleisti jos išs- 
pausdinti*. Kartą jie net pasiūlė Feisalą išrinkti Palestinos kara- 
liumi“?, bet tai, kad britų valdžios organai visaip stengėsi nura- 
minti arabus, nieko nepakeitė, užtat kai kurie žydai britus grei- 
tai apkaltino antisemitizmu. Pokarinis žydų pabėgėlių iš Egipto 
grįžimas į Palestiną, ir dar didesnis atvykėlių, bėgančių nuo 
ukrainiečių pogromų, būrys peržengė ribą, už kurios arabai, 
ha Amo žodžiais tariant, pradėjo jausti pavojų. 1920 m. kovo 


30 Ibid., 307-308. ?! Visą pranešimo the Government of Palestine', in The 
tekstą Zr. Sanders, op. cit., 569-570. Clatham House Version and the Other 
32 E. Kedourie, ‘Sir Herbert Samueland Middle East Studies. - London, 1970, 57. 

pradžioje arabai surengė kelis antpuolius prieš žydų gyvenvie- 
tes Galilėjoje; vieno iš jų metu žuvo Trumpeldoras; po to įvyko 
arabų maištai Jeruzalėje. Žabotinskis, pirmą kartą į kovą nu- 
vedęs savigynos būrius, kartu su kitais Haganos nariais buvo 
suimtas; karo lauko teismas jį nuteisė penkiolikai metų sunkiųjų 
darbų kalėjimo. Arabų maištininkai taip buvo nuteisti ir įka- 
linti, iš jų ir Hajis Aminas al-Husaini, pabėgęs iš šalies ir nuteis- 
tas dešimties metų kalėjimo už akių. 

Po maištų kilus triukšmui, Lloydas George'as lemtingai 
suklydo. Siekdamas nuraminti žydus, tvirtinusius, kad britų da- 
liniai bemaž nieko nepadarė, kad apsaugotų žydų gyvybes ir 
turtą, jis išsiuntė Samuelį kaip vyriausiąjį komisarą. Žydai džiū- 
gavo, šventė pergalę, ir vos atvykus Samueliui, apipylė jį prie- 
kaištais ir reikalavimais. Weizmannas įsiuto. „Ponas Samuelis 
viskuo pasišlykštės“, — rašė jis daktarui Edu'i, reziduojančiam 
sionistų biure Palestinoje, - „žydų bendruomenei atsuks nuga- 
rą, kaip ir visi kiti, o mūsų geriausia proga liks neišnaudo- 
ta.“ Tiesą pasakius, tai nebuvo tikroji problema. Samuelio 
nevargino įkyrūs žydų prašymai, bet jam rūpėjo arabų kaltini- 
mai nesąžiningumu, nes jis buvo žydas. Samuelis visada mėgino 
patenkinti visas puses. Jis norėjo būti žydu netikėdamas Die- 
vu, norėjo būti sionistu nesusidėjęs su jokia sionistine organiza- 
cija, o dabar jis norėjo įkurti žydų tautos namus neįžeisdamas 
arabų. Šis sumanymas neišdegė. Jau iš pačios bendros sion- 
istų sąvokos plaukė išvada, kad Palestinos arabai negali tikėtis 
lygių teisių pagrindinėse žydų gyvenamosiose vietose. Bet Bal- 
fouro deklaracija konkrečiai užtikrino „gyvenančių nežydų 
bendruomenių“ pilietines ir religines teises, ir Samuelis ja rem- 
damasis manė, kad arabai privalo turėti lygias teises ir galimy- 
bes. Šį deklaracijos teiginį jis laikė savo misijos aksioma. „Prak- 
tiškasis sionizmas“, — rašė jis, - „yra šią pagrindinę sąlygą 


33 1920 m. liepos 8; Letters and Papers of Chaim Weizmann. - New Brunswick, 
1977, xi 355. 

tenkinantis sionizmas.“** Jis tikėjosi apskaičiuoti skritulio kvad- 
ratūrą. Netikėdamas Jahve, jis tikėjo savo biblija - pražūtinga 
lordo Morley'io knyga Apie kompromisą. 

Netrukus žydai įsitikino, kad jis atvyko ne sutaikyti, o mo- 
ralizuoti. Dar neatvykęs kaip vyriausiasis komisaras, „arabų 
problemą“ jis jau apibūdino kaip „pagrindinę aplinkybę“ Jis 
kritikavo sionistus už „arabų nacionalistinio sąjūdžio stipry- 
bės ir reikšmės“ nepripažinimą, nes šis sąjūdis esąs „neabejoti- 
nai tikras, o ne blefas“ Jei ką reikėję nuraminti, tai tik arabus: 
„Vienintelė alternatyva yra prievartos politika, o ji ydinga iš 
prigimties ir tikriausiai nepasiteisins praktiškai“. Žydai privalės 
„nemaža paaukoti“ „Jei sionistų laivas nebus itin atidžiai val- 
domas“, - 1921 m. rugpjūčio 10 d. rašė jis Weizmannui, - „tai 
jis gali sudužti užplaukęs ant arabų uolos.“ Palestinos žydų 
vadovams jis pasakė: „Jūs patys susilauksite Žudynių, jei ir 
toliau ignoruosite arabus. Jūs nutylite apie juos... Jūs visiškai 


nesistengiate jų suprasti. Jūs mokate tik protestuoti prieš vy- 


iunio EHE red 


riausybe. Sionizmas né piršto nepakrutino, kad gautu gyven- 

toju sutikima, o be ju sutikimo imigruoti yra nejmanoma^», 
Tam tikra prasme tai buvo labai bai geras patarimas. Sionistų 

Kas BUNC ta, ned Bud D XX a. 14 -iaame pesumimetyle 


-— MA 


nei daug jėgų, nei lėšų daryti reveransus arabams. Šiaip ar 
taip, kiti Samuelio veiksmai tiesiog nesuteikė galimybės šiuo 
pasitarimu pasinaudoti. Jis tikėjo lygiavertiškumu, taip pat ne- 
šališkumu. Jis nesuvokė, kad jei nėra vietos žydo ir antisemito 
lygiavertiškumui, tai tarp žydų naujakurių ir arabų, nenorinčių 
jų iš viso čia matyti, jokio nešališkumo negali būti. Pirmiausia 
jis amnestavo 1920 m. maištininkus. Tikslas buvo paleisti Ža- 
2 Cituojama Kedourie, op. cit., 55-  1925', in E. Kedourie and S. G. Haim 
56. ?? Cituojama N. Caplan, ‘The (eds). Zionism and Arabism in Palestine 


Yishuv, Sir Herbert Samuel and the and Israel. - London, 1982, 19-20. 
Arab Question in Palestine 1921- 

botinskį, bet nešališkumas reiškė bausmės dovanojima maištą 
sukėlusiems arabų ekstremistams. 

Paskui Samuelis savo ruožtu padarė lemtingą klaidą. Britai, 
turintys reikalų su arabais patirdavo sunkenybių, nes arabai 
neturėjo oficialaus vadovo, o karaliaus Feisalo įsakymas galiojo 
tik iki Jordano upės. Tuomet jie sumanė Jeruzalės Didžiojo 
mufčio titulą. 1921 m. kovą mirė titulo savininkas, svarbios 
vietinės šeimos vadovas. Jo jaunesnysis brolis buvo liūdnai pa- 
garsėjęs Hajis Aminas al-Husainis, dabar amnestuotas ir grįžęs 
į politinį gyvenimą. Pagal naujo mufčio rinkimo procedūrą, 
pamaldūs vietinės rinkimų kolegijos musulmonai arabai turė- 
jo išrinkti tris kandidatus, o vyriausybė turėjo vieną iš jų pat- 
virtinti. Haji Aminas, tada dar įpusėjęs trečią dešimtmetį, nei 
amžiumi, nei išsilavinimu netiko šiam postui. Nuo pat Balfou- 
ro deklaracijos pradžios jis buvo nuožmiai nusiteikęs prieš bri- 
tus. Jis visą gyvenimą aistringai nekentė žydų. Policijos kar- 
totekoje jis figūravo ne tik kaip dešimt metų kalėjimo gavęs 
nusikaltėlis, bet ir kaip pavojingas agitatorius. Rinkimų kole- 
gija buvo daugiausia nuosaiki ir nenuostabu, kad Haji Aminas 
atsidūrė kandidatų sąrašo pabaigoje, gavęs tik aštuonis balsus. 
Buvo išrinktas nuosaikus ir išsilavinęs vyras šeichas Hisamas 
al-Dinas, ir Samueliui buvo malonu jį patvirtinti, tačiau al-Hu- 
sainio šeima ir nacionalistinis ekstremistų sparnas, vadovavęs 
1920 m. maištams, pradėjo niekingą šmeižto kampaniją. Jie 
apklijavo visą Jeruzalę plakatais, nukreiptais prieš rinkimų ko- 
legiją: „Jums gerai Žinomi prakeikti išdavikai susivienijo su 
žydais, kad vienas iš jų būtų išrinktas mufčiu“*“. 

Nelaimei, britų štabe dirbo buvęs architektas ir sero Robino 
Storrso padėjėjas Ernestas T. Richmondas, jis ėjo Vyriausiojo 
komisaro patarėjo musulmonų reikalais pareigas. Jį, kaip at- 
kaklų antisemitą, seras Gilbertas Claydonas, vyriausiasis sekre- 


36 Kedourie, op. cit., 60-62. 

torius, vadino „sionistų organizacijos antrininku“ „Jis yra už- 
kietėjęs sionistų politikos priešas ir beveik atvirai pareiškė esąs 
Jo Didenybės Vyriausybės priešas žydų politikos klausi- 
mais“, — taip skambėjo slaptas kolonijų ministerijos protoko- 
las; „vyriausybei tik išeitų į naudą, jei iš jos darbuotojų gretų 
būtų pašalintas toks fanatiškas asmuo kaip ponas Richmon- 
das“*'. Būtent Richmondas įtikino nuosaikųjį šeichą nulipti nuo 
pakylos ir įtikino Samuelį, kad, atsižvelgus į agitaciją, Hajį 
Aminą išrinkti Didžiuoju mufčiu būtų draugiškas poelgis ara- 
bų atžvilgiu. Samuelis pasimatė su jaunuoliu 1921 m. balandžio 
11 d. ir sutiko su „garantijomis, kad jo šeimos ir jis pats savo 
įtaką panaudos ramybei išsaugoti“ Po trijų savaičių Jafoje ir 
kitur kilo maištai, per kuriuos žuvo keturiasdešimt trys žydai”. 

Šis paskyrimas į antraeiliu laikytą postą nereikšmingame 
Britanijos protektorate tapo viena tragiškiausių ir lemtingiausių 
šio amžiaus klaidų. Lieka neaišku, ar žydų-arabų susitarimas 
dirbti kartu Palestinoje būtų įmanomas netgi valdant blaiviai 
mąstantiems arabų vadovams, bet Hajui Aminui tapus vyriau- 
siuoju mufciu tai pasidarė absoliučiai neįmanoma. Savo pradinį 
klaidingą sprendimą Samuelis bandė kompensuoti bandyda- 
mas steigti Aukščiausiąją musulmonų tarybą, kurią muftis ir 
jo bendrininkai nedelsiant užgrobė ir pavertė tironišku teroro 
įrankiu. Dar blogiau - jis paragino Palestinos arabus užmegzti 
ryšius su kaimynais ir skatinti panarabizmą, todėl muftis galėjo 
užkrėsti visuotinį arabų judėjimą savo nuoZmiu antisionizmu. 
Jis buvo saldžiakalbis žudikas ir žudikų organizatorius. Daugu- 
ma jo aukų buvo jo draugai arabai. Jo svarbiausias tikslas buvo 
nutildyti nuosaikiuosius arabus Palestinoje, ir tai puikiai pavy- 
ko. Jis tapo įžymiausiu britų priešininku Artimuosiuose Rytuo- 
se ir, netrukus radęs bendrą kalbą su nacistais, tvirtai rėmė 
Hitlerio „galutinį sprendimą“ Bet pagrindinės jo pakrikusios 


xi Cituojama ibid., 65. 38 B. Wasser- tine Problem', English Historical Review, 
stein, ‘Herbert Samuel and the Pales- 91, 1976. 

asmenybés aukos buvo paprasti eiliniai Palestinos arabai. Isto- 
rikas Elie Kedourie taikliai pastebéjo, kad ,bütent Husainiai 
vadovavo palestiniečių politinei strategijai iki 1947 m. ir visiš- 
kai juos sužlugdė“*?. 

Niūrus Didžiojo mufčio laimėjimas buvo tarp žydų ir ara- 
bų vadovybės prasivėrusi praraja, kuri nuo to laiko nebeužsi- 
vėrė. 1920 m. San Remo konferencijoje, metai iki jo valdžios, 
britų mandatas ir Balfouro deklaracija buvo oficialiai patvirtinti 
kaip Versalio sutarties dalys, o arabų ir žydų delegacijos sėdėjo 
už to paties stalo šiai progai pažymėti. Iki 1939 m. vasario, kai 
Londone įvyko trišalė konferencija, bandžiusi išspręsti arabų — 
žydų nesutarimus, arabai jokiomis aplinkybėmis nesutikdavo 
sėdėti su žydais už vieno stalo“. Tai buvo mufčia triukai ir, lai- 
kui bėgant, šis negebėjimas tiesiogiai derėtis su žydais, priver- 
tęs juos imtis vienašališkų veiksmų, arabams kainavo Palestiną. 
Ais dėlto būdingas žydų ir arabų interesų susidūrimas liudi- 
jo ne apie vieningą valstybę, kurioje abi rasės turi lygias teises, 
bet apie tam tikros formos atsiskyrimą. Jei nuo pat pradžių 
šis faktas būtų buvęs pripažintas, racionalaus sprendimo gali- 
mybė būtų buvusi kur kas didesnė. Deja, mandatas gimė Ver- 
salio amžiuje, kada buvo plačiai manoma, kad visuotiniai idea- 
lai ir žmonių brolybės ryšiai gali įveikti senesnius ir primity- 
vesnius NESAMIAIKOS ainiu: Kodėl gi arana! ir mayda lydimi 
tu harmoningai vystytis? Bet araby ir pon nebuvo 
vienodos. Arabai jau buvo.jküre.kelias.valstybes; netrukus ju 
turėjo atsirasti daugiau. Žydai neturėjo nė vienos. Viena iš sio- 
nizmo aksiomų teigė, kad žydai privalo turėti valstybę, kad 
jaustųsi saugūs. Kaip jie galėtų jaustis saugūs, jei tam tikra pras- 
me jos nevaldytų? Tokia nuostata reiškė vienintelę, o ne dvigu- 


bą sistemą, ne valdžios dalijimąsi, bet "žydų viešpatavimą. 


29 Kedourie, op. cit., 69. 20 Weizmann, 
op. cit., 325, 494. 

Balfouro deklaracijoje buvo numatytas toks variantas; ji 
Imperijos ministrų kabinetui 1921 m. birželio 21 d. išaiškino 
Winstonas Churchillis, kolonijų ministras. Arthurui Meighe- 
nui, Kanados ministrui pirmininkui, jo paklausius: „Kaip jūs 
apibrėžtumėte mūsų įsipareigojimus Palestinai pagal pono Bal- 
fouro pažadą?“, Churchillis atsakė: „Visokeriopai stengtis, kad 
žydai turėtų sąžiningą galimybę patys įkurti savo tautos na- 
mus“ Meighenas: „Ir leisti jiems patiems valdyti?“ Churchillis: 
„Po daugelio metų valstybėje jie sudarys daugumą, ir natūra- 
lu, kad perims valdžią“. Meighenas: „Proporcingai su arabais?“ 
Churchillis: „Proporcingai su arabais. Mes vienodai pažadė- 
jome, kad neišvysime arabų iš jų Žemės ir kad nevarZysime jų 
politinių ir socialinių teisių“*!. 

Susiklosčius tokiai padėčiai, visa Palestinos ateitis priklausė 
nuo žydų imigracijos problemos. Kita sionizmo aksioma teigė, 
kad visi žydai turi laisvai sugrįžti į savo namus. Iš pradžių 
britų vyriausybė sutiko su tuo, ar greičiau palaikė savaime su- 
prantamu dalyku. Visose ankstesnėse diskusijose apie Palestiną 
kaip apie žydų tautos namus girdėjosi prielaida, kad geriau 
mažiau žydų norėtų ten vykti negu per daug. Lloydo George'o 
žodžiais tariant: „Niekam iš politiką sumaniusių žmonių nebu- 
vo šovusi į galvą mintis, jog žydų imigraciją reikėtų dirbtinai 
riboti, idant žydai būtų nuolatinė mažuma. Tai būtų nedori ir 
pikti kėslai žmonių, į kuriuos mes kreipėmės, atžvilgiu“**. 

Vis dėlto netrukus imigracija tapo problema. Arabų pasi- 
priešinimas jai nuolat augo. Nenuostabu, nes Žydai priešinosi 
britų siekiui kurti atstovaujamąsias institucijas tol, kol jų ma- 
žuma. Žabotinskio žodžiais tariant: „Mes bijome ir nenorime, 
kad čia būtų normali konstitucija, nes Palestinos padėtis nėra 
normali. Juk „rinkėjų“ dauguma dar nėra grįžusi į Salj"?. Kad 
ir kaip būtų, šis opus argumentas nebuvo išmėgintas, nes ara- 


D George. Peace Treaties, 1123 ff. 22 Caplan, ‘The Yishuv', 31. 
42 Ibid., 1139. 

bai dėl savų priežasčių irgi nusprendė (1922 m. rugpjūtį) neben- 
dradarbiauti su britų politika. Bet nuo pat pradžių jie žinojo, 
kad žydų imigracija yra lemiamos žydų politinės galios sver- 
tas, ir jų agitacija buvo skirta jai sustabdyti. Samuelis pasidavė 
šiai taktikai. Užėmęs postą, jis parodė draugiškų gestų arabams 
leidęs vėl spausdinti Falastin, ekstremistinį arabų laikraštį, kurį 
1914 m. uždarė turkai „už rasinės neapykantos kurstymą“ 
Šis poelgis, Didžiojo mufčio paskyrimas ir kiti panašūs daly- 
kai tiesiogiai sukėlė 1921 m. gegužės pogromą, kurį sukurstė 
baimė, kad žydai „perims valdžią“ Samuelis, atsakydamas į 
maištus, kuriam laikui visiškai sustabdė žydų imigraciją. Trys 
laivai su žydais, pabėgusias nuo Žudynių Lenkijoje ir Ukrainoje, 
buvo grąžinti į Stambulą. Samuelis primygtinai reikalavo, kad, 
jo žodžiais tariant, „masinio imigravimo negalimumas“ būtų 
„aiškiai pripažintas“ Davidui Elui jis pasakė, kad jis „nepakęs 
antros Airijos“ ir kad „sionistų politikos varu prastumti negali- 
ma“**. Toks elgesys susilaukė piktos žydų reakcijos. Edu išva- 
dino Samuelį „judošiumi“ Ruppinas pasakė, kad „Žydų akyse 
jis tapo išdaviku“ „Karo metu pažadėti žydų tautos namai“, — 
1921 m. liepą Churchilliui skundėsi Weizmannas, - „dabar virto 
arabų tautos namais"*. 

Pasakyta buvo per stipriai. Žydų tautos namai 3-iajame 
dešimtmetyje augo lėtai, bet imigracijos ribojimai nebuvo pa- 
grindinis varžantis faktorius. Po pirmais metais patirtų sunku- 
mų Samuelis pasireiškė kaip sėkmingas administratorius. Jo 
įpėdinis lordas Plumeris (1925-1928) buvo dar geresnis. Buvo 
sukurtos šiuolaikinės tarnybos, įvesta teisėtvarka ir Palestina, 
pirmą kartą po daugybės šimtmečių, ėmė mėgautis kuklia ge- 
rove. Bet žydai nesugebėjo pasinaudoti šia aplinka, kad sukur- 
tų greitą 1917 m. deklaracijos leidžiamą Jišuvą. Kodėl? 

Viena iš priežasčių buvo ta, kad žydų vadovų tikslai ir 


44 Cituojama Wasserstein, op. cit., 767. National Reborn. - London, 1960, 127. 
*5 Cituojama R. H. S. Crossman. A 

metodai tarpusavyje skyrési. Weizmannas buvo kantrus Zmo- 
gus, visada tikéjes, kad sionistinés valstybés kürimasis truks 
ilgai, ir kad juo tvirčiau bus išvystyta infrastruktūra ir padėti 
pamatai, tuo didesnė tikimybė, kad ji išgyvens ir suklestės. 
Jam patiko dirbti per britams skirtą laiko tarpsnį. Pirmiausia, 
ką jis norėjo išvysti Palestinoje, tai buvo savaime puikios ir 
patvarios socialinės, kultūrinės, švietimo ir ekonominės institu- 
cijos. Jo žodžiai tariant, „Nahalal, Deganija, Universitetas, Ru- 
tenbergo elektrinės darbai, Negyvosios jūros koncesija politiš- 
kai man reiškė daugiau nei visi didžiųjų vyriausybių ir didžiųjų 
politinių partijų pažadai“ €. 

Kitų žydų vadovų prioritetai buvo kitokie. Per 3-iąjį de- 
šimtmetį nauja Izraelyje besireiškianti politinė jėga buvo Davi- 
das Ben Gurionas. Jam labiausiai rūpėjo politinė ir ekonominė 
sionistinės visuomenės prigimtis ir jos būsimoji valstybė. Jis 
buvo kilęs iš Rusijai priklausančios Lenkijos miesto Plonsko 
ir, kaip daugelis tūkstančių kitų protingų Ostjuden jaunuolių, 
tikėjo, kad „žydų klausimas“ kapitalistinėje santvarkoje niekada 
nebus išspręstas. Žydai patys turėjo grįžti prie savo kolekty- 
vizmo ištakų. Dauguma Rusijos žydų socialistų perėjo į mark- 
sistų-internacionalistų gretas, tvirtindami, kad žydiškumas yra 
tik mirštančios religijos ir kapitalistinės buržuazinės visuome- 
nės atgyvena. Išnykus jiems, išnyktų ir ji. Nachmanas Syrkinas 
(1868-1924), ilgametis socialistas sionistas, primygtinai tvirti- 
no, kad žydai yra atskira tauta su savo ypatinga lemtimi, bet 
teigė, kad tokią visuomenę galima pasiekti tik kooperatinėje, 
kolektyvinėje valstybėje, todėl tautos namai turį būti socialis- 
tiniai nuo pat pradžių. Ben Gurionas pritarė šiam teiginiui. Jo 
tėvas Avigdoras Gruenas buvo tvirtas sionistas, savo sūnų iš- 
leidęs į šiuolaikinę hebrajišką mokyklą ir pasamdęs jam priva- 
čius mokytojus, dėsčiusius pasaulietinius dalykus. Ben Gurio- 


29 Weizmann, op. cit., 418. 

nas jvairiomis gyvenimo akimirkomis vadino save marksistu, 
bet dėl išsilavinimo jo gyvenimo knyga buvo Biblija, o ne Das 
Kapital — nors jis laikė ja pasaulietiniu istorijos šaltiniu ir vado- 
vu. Jis taip pat buvo nepaprastai gabus žydas, tačiau jo milži- 
nišką valią, aistrą ir energiją įkūnijo veikla, o ne mokslas. Ketu- 
riolikos metų jis vadovavo sionistų paauglių būreliui. Septynio- 
likos — buvo veiklus sionistinės darbininkų organizacijos Po'alei 
Cion (hebr. Siono darbininkai) narys. Būdamas dvidešimties jis 
buvo Izraelio naujakurys, centrinio partijos komiteto narys ir 
jos pirmosios partinės platformos rengėjas 1906 m. spalį. 

Dar būdamas jaunas Ben Gurionas jau reiškėsi tarptauti- 
nėje arenoje. Jis gyveno žydų bendruomenėje Salonikuose, 
Stambule, Egipte. Didžiają Pirmojo pasaulinio karo dalį jis pra- 
leido Niujorke, organizuodamas He-Halutzo (hebr. Pionieriaus) 
biurą potencialiems naujakuriams į Palestiną siųsti, nors pats 
taip pat tarnavo žydų legione. Per visą savo veiklą jis laikėsi 
trijų pagrindinių principų. Pirma, žydų prioritetas turi būti 
grįžimas į tėvynę; „krašto apgyvendinimas yra vienintelis tik- 
ras sionizmas, visa kita - tik savęs apgaudinėjimas, tušti žodžiai 
ir tiesiog dykinéjimas"". Antra, būtina sukurti naujos bendruo- 
menės struktūrą, kad ji skatintų šį procesą socialistinėje sant- 
varkoje. Trečia, kultūrinis sionistinės visuomenės saitas turi 
būti hebrajų kalba. 

Ben Gurionas niekada neišsižadėjo šių trijų principų, nors 
politinės priemonės, kuriomis jis stengėsi juos įgyvendinti, įvai- 
ravo. Tai buvo būdingas sionistų bruožas. Per praėjusį šimtmetį 
sionistų politinės partijos nuolatos mainėsi, ir šioje knygoje mes 
nebandysime jų išsamiau ištirti. Ben Gurionas ypač garsėjo kaip 
partijų kūrėjas ir skaldytojas. 1919 m. jis pradėjo Ahdut ha- 
Avudah steigiamąją konferenciją. Po dešimties metų (1930) kar- 
tu su politiniu Po'alei Cion sparnu jis suvienijo ja su Mapai, sio- 


*7 Cituojama Encyclopaedia Judaica, iv 
506. 

nistu Darbo partija. Histadrut, sionistu profsajungu sajüdis, ku- 
rio generaliniu sekretoriumi jis tapo 1921 m., buvo dar solides- 
nis ir tvirtesnis. Jis paverté jj kaZkuo daugiau nei tik profsa- 
jungų federacija. Vadovaudamasis savo principais, jis pavertė 
sąjūdį apgyvendinimo tarpininku, sąjūdžio finansuojamų ir 
valdomų žemės ūkio ir pramonės projektų skatintoju, ir, laikui 
bėgant, stambiu Žemės ir turto savininku, centriniu sionistų- 
socialistų organo ramsčiu. Būtent 3-iajame dešimtmetyje Ben 
Gurionas iš tikrųjų sukūrė esminį būsimos sionistinės valstybės 
institucinį braižą. Visi šie uždaviniai atėmė iš jo daug laiko ir 
energijos ir nors jo pastangų tikslas buvo galiausiai paspartin- 
ti imigraciją, rezultatai pasirodė ne iš karto. Palengva vystėsi 
infrastruktūra, bet žmonės neskubėjo atvykti čia gyventi. 
Tai buvo nuolatos Žabotinskį kamuojantis galvos skaus- 
mas. Jam svarbiausia buvo, kad per kuo trumpesnį laiko tarpą 
į Palestiną atvyktų maksimalus žydų skaičius, kad paskui, po- 
litiškai ir kariškai organizuoti, jie galėtų perimti valdžią. Ži- 
noma, Weizmannas teisus sakydamas, jog reikia vykdyti konk- 
rečius švietimo ir ekonominius projektus, bet skaičiai - pirmiau- 
sia. Ben Gurionas teisus ragindamas apgyvendinti kraštą, bet 
skaičiai - pirmiausia. Žabotinskis niekino Weizmanno ir Ben 
Guriono karštai puoselėjamą sampratą, kad reikia skirti nauja- 
kurių tipus. Ben Gurionas troško chalucimų, pirmeivių, norin- 
čių dirbti alinantį rankų darbą ir atsikratyti priklausomybės 
nuo arabų darbo. Ir jis, ir Weizmannas buvo nusistatę prieš 
religinį sionistų sparną, kuris 1902 m. įsteigė Mizrachi („Dvasi- 
nio centro“) partiją ir perkėlė savo veiklą į Palestiną 1920 m. 
Mizrachi pradėjo kurti savo mokyklų ir įstaigų tinklą, pasau- 
lietinių sionistų tinklo analogą, ir vadovauti savo paties imi- 
gracijos kampanijoms. Weizmanno nuomone, Mizrachi ska- 
tino neteisingą žydų imigranto tipą: getų, ypač Lenkijos žydų, 
norėjusių ne žemę arti, o įsikurti Tel Avive, kurti kapitalis- 
tinius koncernus, ir — jei turi apsukrumo - spekuliuoti žeme. 

1922 m. Churchillis, visada palaikes sionistus, panaikino 
imigracijos draudimą, tačiau jo Baltojoje knygoje, i$spausdinto- 
je tais pačiais metais, reikalauta, kad pradžiai imigracija būtų 
nevaržoma, bet privalu pamąstyti apie „esamą ekonominį ša- 
lies pajėgumą priglausti naujai atvykstančius“ Praktiškai tai 
reiškė, kad žydai galėjo gauti leidimus gyventi parodę 2 500 
JAV dolerių čekį, o tai Weizmannui leido tvirtinti, kad tuo bū- 
du įsivyraus kapitalistinis Mizrachi tipo imigrantas. Žabotins- 
kio nuomone, tai buvo antraeilis dalykas. Skaičiai - pirmiau- 
sia. Jis buvo nepatenkintas matydamas, kaip Weizmannas ir 
britų valdžia tvarko reikalus savaip, kad užtikrintų, jog žydų 
Palestina būtų chalutzimų tauta, net jei kurti ją reikėtų šimtme- 
čiais. Jis norėjo spartaus augimo, ir, pažvelgus į praeitį, reikia 
pasakyti, kad jo šlykščios tikrovės nuojauta buvo gilesnė nei 
kitų dviejų. 

Žabotinskis išvis nebuvo pasirengęs sutikti su britų tvarko- 
ma imigracija. Jis norėjo, kad šis klausimas būtų ypatingas Zy- 
dų politikų rūpestis, kurie, jo nuomone, turėtų skubiai steigti 
valstybines įstaigas, todėl, vadovaudamasis šiais sumetimais, 
1923 m. jis pasitraukė iš sionistų vykdomosios valdžios ir po 
dvejų metų įkūrė sionistų-revizionistų sąjungą, turinčią gerai 
išnaudoti žydų kapitalizmo išteklius, idant į Palestiną atvežtų 
„kuo daugiau žydų per kuo trumpesnį laiką“ Jis susilaukė 
gausybės sekėjų Rytų Europoje, ypač Lenkijoje; ten kovingo 
revizionistų jaunimo sparnas Betaras — jo organizatoriumi tapo 
jaunasis Menachemas Beginas - dėvėjo uniformas, lankė rikiuo- 
tės ir šaudymo pratybas. Jų tikslas buvo sukurti žydų valsty- 
bę vienu staigiu, nenumaldomu valios veiksmu. 

Faktiškai visi trys žydų vadovai pervertino tikrąjį Žydų 
troškimą emigruoti į Palestiną 3-iajame dešimtmetyje. Nurimus 
pokario metų sąmyšiui, ypač pogromams Lenkijoje ir Ukrai- 
noje, Žydai, kaip ir visi kiti mėgavosi dešimtmečio gerove. 
Akstinas skubėti laivu į Haifą atkrito. 1920 ir 1921 m. Arabų 

maištai irgi neteikė paguodos. Per 3-iąjį dešimtmetį žydų gy- 
ventojų skaičius Palestinoje iš tiesų padvigubėjo iki 160 000, 
žemės ūkio kolonijos — irgi. Dešimtmečio pabaigoje jau veikė 
110 kolonijų, kurių 175 000 akrų dirbamos žemės plote plušėjo 
37 000 žydų darbininkų. Tačiau bendras imigrantų skaičius 
siekė tik 100 000 Žmonių, i$ ju 25 procentai nepasiliko visam 
laikui. Taigi grynasis imigracijos santykis buvo tik 8000 žmonių 
per metus. Iš tikrųjų 1927 m., geriausiais 3-iojo dešimtmečio 
ekonominio klestėjimo metais, atvyko 2 713 ir išvyko daugiau 
nei 5000 žmonių. 1929 m. pasaulinės ekonomikos takoskyros 
metais, atvykimų ir išvykimų skaičius beveik susilygino. 

Štai čia ir slypėjo puiki, bet neišnaudota proga bei tragedi- 
jos pradas. Tvyrant ramybei, kai Palestina buvo palyginti atvi- 
ra, žydai nenorėjo vykti. Nuo 1929 m. jų ekonominė ir politinė 
padėtis, ką ir kalbėti apie jų saugumą, visoje Europoje ėmė 
blogėti, o jų troškimas išvykti į Palestiną augo, kaip augo ir 
kliūtys į ją patekti. 1929 m. kilo kitas arabų maištas, kurio me- 
tu žuvo daugiau nei 150 žydų. Į tai reagavę britai kaip ir anks- 
čiau sugriežtino imigraciją. Darbo kolonijų ministras lordas 
Passfieldas buvo nepalankus: jo 1930 m. Baltoji knyga buvo pir- 
mas neabejotinai antisionizmo paženklintas britų valstybinis 
dokumentas. Jo žmona Beatrice Webb pasakė Weizmannui: 
„Aš nesuprantu, kodėl žydai nervinasi dėl kelių tuzinų tėvy- 
nainių, žuvusių Palestinoje. Kiekvieną savaitę Londono gatvėse 
žūsta ne mažiau Žmonių ir niekas į tai nekreipia dėmesio“*. 
Britų ministras pirmininkas buvo jautresnis ir jo dėka imigracija 
vėl atsinaujino. 

Dabar jau šimtai tūkstančių vis labiau išsigandusių žydų 
bandė patekti vidun, bet kiekviena nauja žydų imigracijos ban- 
ga sukeldavo vis galingesnę arabų reakcijos bangą. Žabotinskis 
manė, kad užtenka 30 000 žmonių per metus. Ši riba buvo 


a9 Weizmann, op. cit., 411. 

pralenkta 1934 m., kada atvyko 40 000 Zydu. Kitais metais 
skaičius išaugo daugiau nei 50 procentų - iki 62 000 žmonių. 
Tada 1936 m. balandi ivyko didelis arabu sukilimas, ir pirma 
karta britai susidüré su rüscia tiesa, kad mandatas ima Zlugti. 
Lordo Peelo vadovaujamos komisijos 1937 m. liepos 7 d. ata- 
skaita rekomendavo, kad žydų imigracija būtų sumažinta iki 
12 000 per metus, ir kad apribojimai būtų taikomi ir žemės 
supirkimo kainoms. Ji taip pat pasiūlė trišales dalybas. Pakran- 
tės ruožas, Galilėja ir Jezreelio slėnis turėjo tapti žydų valsty- 
be. Judėjos kalvos, Negevas ir Efraimas turėjo sudaryti arabų 
valstybę. Britai valdytų mandato suteiktą enklavą, einančią 
nuo Jeruzalės pro Lida ir Ramlę iki Jafos. Tokį pasiūlymą ara- 
bai atmetė ir 1937 m. surengė kitą sukilimą. Kitais metais Kaire 
vykusi visų arabų konferencija nubrėžė politiką, kurios pagrin- 
du visos arabų valstybės ir bendruomenės įsipareigojo imtis 
tarptautinių veiksmų, turinčių užkirsti kelią tolesnei sionistų 
valstybės raidai. Britai atsisakė dalybų ir, po nesėkmingos Lon- 
dono trišalės konferencijos 1939 m. pradžioje, kurią arabai iš 
pat pradžių beviltiškai sužlugdė, Balfouro deklaracija buvo 
taip pat tyliai palaidota. Kita, gegužės mėnesį išleista Baltoji 
knyga nurodė, kad per penkerius metus bus įleisti 75 000 žydų, 
o vėliau — nė vienas, nebent jei arabai sutiktų. Tuo pačiu metu 
Palestina turėtų pamažu siekti nepriklausomybės. Palestinoje 
jau gyveno 500 000 žydų, bet arabai vis dar sudarė aiškią daugu- 
mą. Taigi jei britų planas būtų tęsiamas, arabai kontroliuotų 
bet kokią atsiradusią valstybę, o žydai būtų išstumti. 

Ši tragiška įvykių virtinė sukėlė atitinkamai įtemptus san- 
tykius sionizmo sąjūdyje, nes jo įvairių frakcijų reakcija į įvykius 
buvo skirtinga. 1931 m., Mizrachi kurstant, Weizmannas buvo 
pašalintas iš Pasaulinio sionistų kongreso prezidento posto. 
Tais pačiais metais Palestinoje vykę rinkimai į sionistų depu- 
tatų asamblėją atskleidė trilypį susiskaldymą: Mapai laimėjo 
trisdešimt vieną vietą iš septyniasdešimt vienos, revizionis- 

tai — šešiolika, Mizrachi - penkias. Atsiskyrimas užkliudė ir ka- 
rinius dalinius: revizionistai ir Mizrachi bei kiti nesocialistiniai 
sionistai nutraukė ryšius su Haganah, kad sudarytų konkuruo- 
jančias pajėgas - Irguną. 

Pamatinę nesantaiką, iš pat pradžių įsivyravusią sionistų 
valstybės politikoje tarp, viena vertus, Mapai ir, antra vertus, 
revizionistų, apnuodijo įžeidimai. Revizionistai kaltino Mapai 
sąmokslu su britais ir žydų reikalo išdavyste, o revizionistai 
buvo pasmerkti kaip „fašistai“ Ben Gurionas apšaukė Žabo- 
tinskį „Vladimiru Hitleriu“ 1933 m. birželio 16 d. Chaimas 
Arlosorovas, Žydų agentūros, įsteigtos 1929 m. visų pasaulio 
žydų pastangoms suvienyti, Politinio departamento vedėjas, 
buvo nužudytas pakrantėje netoli Tel Avivo. Jis buvo ugningas 
Mapai sionistas, ir įtarimas iškart krito ant ekstremistinių revi- 
zionistų. Du iš jų, Abrahamas Stavsky ir Zevi Rosenblattas, 
ultrarevizionistų grupuotės Brit Habirionim (hebr. „Žaliūkų są- 
junga“) nariai buvo suimti ir apkaltinti žmogžudyste. Abba 
Ahimeiras, grupės ideologas, buvo apkaltintas kaip nusikalti- 
mo bendrininkas. Stavsky, remiantis vieno liudytojo parody- 
mais, buvo nuteistas mirties bausme pakariant, bet išteisintas 
po apeliacijos, vadovaujantis senu turkų įstatymu, teigiančiu, 
kad baudžiamojoje byloje vieno liudytojo neužtenka. Nusikal- 
timas niekada nebuvo atskleistas ir dar pusę šimtmečio ruseno 
abiejų šalių atmintyje. Mapaz partijos nuomone revizionistai 
būtų nepasidygėję įvykdyti ir žmogžudystę, o revizionistams 
atrodė, kad Mapai pasitelkė šimtametę piktą nežydų užma- 
čią - kaltinimą ritualine žmogžudyste. 

Šis susiskaldymas slėpė tikrą, kankinančią žydų elgesio 
dilemą. Kai kurie manė, kad Balfouro deklaracija yra Žydų 
problemų pabaigos pradžia. Jos atsiradimas atvėrė tiesiog vi- 
siškai naujas, anksčiau neįmanomas perspektyvas. Visame pa- 
saulyje žydų idealistai maldavo savo vadovus susitarti su ara- 
bais. Dar 1938 m. Albertas Einsteinas, iškiliausias mūsų laikų 

žydas, žvelgė į tautos namus per utopijos prizmę: „Man būtų 
geriau, jei Žydai protingai susitartų dėl taikaus sambūvio su 
arabais nei matyti susikūrusią žydų valstybę. Mano pagrindi- 
nės judaizmo prigimties samprata neleidžia man sutikti su Zy- 
dų valstybe, kuri turėtų sienas, armiją ir laikinosios galios prie- 
mones, kad ir kokios kuklios jos būtų. Aš bijau vidinės judaizmo 
žalos, kurią jam gali padaryti mūsų pačių gretose besivystan- 
tis siaurakaktis nacionalizmas“*. Kiti taip pat bijojo tokios ža- 
los, bet dar labiau jie baiminosi, kad žydai liks be valstybės, į 
kurią jie galėtų pabėgti. Kaip būtų galima sukurti tokią valstybę 
pritariant arabams? Žabotinskis teigė, kad žydai turi remtis 
prielaida, jog arabų nacionalistiniai jausmai yra tokie pat stip- 
rūs ir reiklūs kaip žydų. Vadinasi: 

neįmanoma svajoti apie geranorišką susitarimą tarp mūsų ir arabų... 
Nei dabar, nei kada nors ateityje... Kiekviena tauta, civilizuota ar primi- 
tyvi, savo šalį regi kaip gimtuosius namus, kuriuose ji nori pati viena 
šeimininkauti per amžių amžius. Tokia tauta niekada nesutiks su nau- 
jais šeimininkais ar net partneriais. Kiekviena tauta kovos prieš naujaku- 
rius, kol turės vilties jais nusikratyti. Ji elgiasi taip, kaip elgiasi [Palesti- 
nos] arabai, kol širdyse turi bent vilties pragiedrulį, jog galės sukliudyti 
Palestiną paversti Erec Izraeliu. 


Tik „plieninė žydų durtuvų siena“, apibendrino jis, galėtų 
priversti arabus susitaikyti su tuo, kas neišvengiama““. 

Šis grubus Žabotinkio pareiškimas nuskambėjo 1913 m. Kiti 
du dešimtmečiai patvirtino nuolatos stiprėjančią šio argumento 
logiką, kad žydai negali sau leisti būti idealistais. Tai nebuvo 
vien klausimas, ar apjuosti žydų Palestiną plienine durtuvų sie- 
na, kad būtų garantuotas jos saugumas - tai buvo klausimas, 
ar Europos žydija iš viso galės išlikti pamažu nenumaldomai 
priešiškėjančiame pasaulyje. 

Reikia pasakyti, kad Versalio taika karčiai nuvylė žydus 


*? Cituojama Leslie, op. cit. (1938 m. — 9 'On the Iron Wall’, 1923, cituojama 
interviu). Silver, op. cit., 12. 

ne vien Palestinoje. 1914-1918 m. karas buvo „karas visiems 
karams pabaigti“, turėjęs panaikinti senamadiska realpolitik ir 
iškilmingai pradėti teisingumo erą, nušluodamas senas, pavel- 
dėtas imperijas ir visiems žmonėms suteikdamas lygias teises 
dalyvauti savivaldoje. Žydų tautos namai Palestinoje buvo ide- 
alistinio plano dalis, bet lygiai taip pat, o gal net svarbiau, 
Europos žydams jie buvo taikos sutarties garantija, patvirti- 
nanti kad jie įgys visas piliečių teises visoje Europos diaspo- 
roje. Didžiosios valstybės, Disraelio skatinamos, pirmiausia 
pabandė garantuoti minimalias žydų teises Berlyno kongrese 
1878 m., tačiau sutarties sąlygos buvo apeitos, ypač Rumuni- 
joje. Versalis buvo antra ir kur kas nuodugnesnė pastanga. 
Kerenskio laikinoji vyriausybė Rusijos žydams suteikė visas 
teises. Į Versalio sutartį buvo įrašyti paragrafai, suteikę teises 
visoms joje suminėtoms mažumoms, tarp jų ir žydams, taikos 
aktu sukurtose, išplėstose ar sumažintose valstybėse - Lenki- 
joje, Rumunijoje, Vengrijoje, Austrijoje, Čekoslovakijoje, Jugo- 
slavijoje, Turkijoje, Graikijoje, Lietuvoje, Latvijoje ir Estijoje — 
suteikę teises. Teoriškai ir, žinoma, tokių asmenų, kaip prezi- 
dentas Woodrow Wilsonas ir Lloydas George'as, suformula- 
vusių šią sutartį, galvose, žydai buvo vieni iš pagrindinių nusi- 
sekėlių: jie gavo tautos namus Palestinoje, o pasirinkę antruo- 
sius namus - laiduojamas pilietybės teises. 

Vėliau paaiškėjo, kad Versalio sutartis buvo svarbi didžiau- 
sios žydų tragedijos sudėtinė dalis, nes tai buvo sandora be 


kardo. Ji perpiešė Europos žemėlapį ir primetė senų ginčų nau- 


jas problemas, nesuteikusi jokių fizinių priemonių joms išspręs- 
ti. Vadinasi, ji sukūrė dvidešimt augančio nestabilumo, kuria- 
me vyravo nuožmi, jos sąlygų pagimdyta neapykanta, metų. 
Šioje nepasitenkinimo, besikaitaliojančios prievartos ir netik- 
rumo atmosferoje žydų padėtis, nė kiek nepagerėjusi, liko ne 
tokia saugi. Žydų bendruomenės, kaip visada sunkiais laikais, 
atsidūrė bet kokio nerimo ir priešiškumo židinyje. Prie to žydai 

buvo įpratę. Bet dabar buvo atsiradusi nauja priešiškumo prie- 
žastis — Žydų tapatinimas su bolševizmu. 

Iš tikrųjų iš dalies buvo atsakingi patys žydai, arba tiksliau 
tam tikras politinio žydo tipas, radikalų politikoje pasireiškęs 
antroje XIX a. pusėje: nežydiškas žydas, žydas, neigęs, kad 
apskritai egzistuoja tokia sąvoka kaip žydas. Ši grupė buvo 
vien socialistinė, ir kurį laiką ji vaidino itin svarbų vaidmenį 
Europos ir žydų istorijoje. Svarbiausia šios grupės atstovė buvo 
Rosa Luxemburg (1871-1919). Ji buvo gimusi Zamoiščėje, ru- 
siškoje Lenkijos dalyje, o jos istorinė kilmė buvo nepriekaištin- 
gai Žydiška. Jos protėviai buvo rabinai vos ne nuo dvyliktojo 
amžiaus, 0 motina, rabinų duktė ir sesuo, nepaliaujamai jai 
cituodavo Bibliją. Kaip ir Marxas, bet dėl kur kas menkesnės 
dingsties ji niekada nė kiek nesidomėjo judaizmu ar jidiš kul- 
tūra (nors jai patiko žydiški anekdotai). Kaip nurodė žydų so- 
cializmo istorikas Robertas Wistrichas, jos ypatingą socialinės 
teisybės aistrą ir susižavėjimą dialektine argumentacija galbūt 
sąlygojo rabinų mokslininkų kartos”, tačiau visais kitais atžvil- 
giais ji buvo ultramaskilė. Ji nieko neišmanė apie žydų mases. 
Jos tėvas, turtingas miško pirklys, nusiuntė ją mokytis į vieną 
privilegijuotą Varšuvos mokyklą, kurią daugiausia lankė Rusi- 
jos valdininkų vaikai. Aštuoniolikos metų ji buvo slapta perga- 
benta per sieną ir išvyko į Ciurichą, kad užbaigtų mokslus. 
Norėdama gauti Vokietijos pilietybę, ji 1898 m. fiktyviai ište- 
kėjo už Vokietijos spaustuvininko. Vėliau ji atsidėjo revoliuci- 
niam darbui. 

Kelios glaudžios paralelės leidžia ją sugretinti su Marxu: 
kaip ir jam, jai buvo sukurtos privilegijuotos sąlygas, kurios 
jai nuolatos davė naudos; kaip ir jis, ji nieko neišmanė apie dar- 
bininkų klasę, net apie žydų darbininkų klasę, ir kaip jis, ji 
niekada nedangstė savo neišmanymo; kaip ir jis, ji gyveno vi- 


51 R. S. Wistrich. Revolutionary Jews 77 ff.; taip pat žr. J. P. Nettl. Rosa Lux- 
from Marx to Trotsky. - London, 1976,  emburg, 2 vols. - London, 1966. 

durinės klasės politinės konspiracijos, publicistés, agitatorės 
ir diskutuojančios kavinių lankytojos gyvenimą. Bet jei Marxo 
Žydiška neapykanta sau pasireiškė šiurkščiu antisemitizmu, tai 
ji teigė, kad žydų klausimas visiškai neegzistuoja. Antisemitiz- 
mas, primygtinai teigė ji, buvo Vokietijos junkerių ir Rusijos 
caro šalininkų naudojama kapitalizmo funkcija. Marxas išsp- 
rendė šį reikalą - jis pašalino „žydų klausimą“ iš religinės ir ra- 
sinės plotmės ir suteikė jam socialinį pagrindą, įrodęs, kad tai, 
kas paprastai vaizduojama ir persekiojama judaizmo vardu, 
yra ne kas kita, bet „smulkaus prekijo ir sukčiaus dvasia, tvy- 
ranti kiekvienoje visuomenėje, kurioje viešpatauja išnaudojimas“?*. 
Tiesą sakant, tokio teiginio Marxas nebuvo parašęs, ir jos inter- 
pretacija tyčia iškraipė Marxo teksto mintį. Be to, jos tvirtini- 
mas buvo akivaizdžiai klaidingas. Kaip nurodė kitas žydų socia- 
listas, Eduardas Bernsteinas (1850-1932), antisemitizmas giliai 
įsišaknijo liaudyje, o marksizmas negalėjo taip paprastai jo iš- 
rauti. Ji itin žavėjosi Marxo dukterimi Eleonora, kuri per viešus 
susitikimus Londono Ystende išdidžiai pareiškė: „Aš esu žydė“ 

Rosa Luxemburg, atvirkščiai, niekada neužsiminė apie savo 
žydiškumą, jei tik tai nebuvo būtina. Ji bandė ignoruoti antise- 
mitinius išpuolius prieš ją, ką būdavo sunku padaryti, nes Vo- 
kietijos spaudoje apie ją pasirodydavo šlykščiausių karikatūrų. 
Be to, vokiečių profsąjungų narių ir socialistų, kilusių iš dar- 
bininkų klasės, išpuoliuose aiškiai skambėjo stipri antisemitinė 
gaida. Jiems nepatiko jos intelekto pranašumas ir jos drąsūs 
tvirtinimai apie tai, ko nori „darbininkai“. Žydų klausimą ji nu- 
stūmė į šalį. „Marxo sekėjams“, — rašė ji, - „kaip ir darbinin- 
kų klasei, žydų klausimas kaip toks neegzistuoja.“ Išpuoliai prieš 
žydus, jos nuomone, ribojosi tik „mažais, tolimais pietų Rusi- 
jos ir Besarabijos kaimeliais — būtent ten, kur revoliucinis judėji- 
mas silpnas, ar jo išvis nėra“ Kieta širdimi ji klausėsi tų, kurie 


?2 Cituojama Wistrich, op. cit., 83. 

laukė jos užuojautos dėl žvėriškumų žydų atžvilgiu. „Kodėl 
Jūs atėjote pas mane su Jūsų žydiškais vargais?“ — rašė ji. „Aš 
lygiai taip pat užjaučiu Indijos aukas Putumajuje, negrus — 
Afrikoje. Aš nerandu savo širdyje ypatingos kertelės getui.“*? 

Rosos Luxemburg moralinė ir emocinė deformacija buvo 
būdinga intelektualei, bandžiusiai įsprausti žmones į idėjų 
struktūras, o ne leisti pačioms idėjoms išsivystyti iš Žmonių 
veiklos būdų. Rytų Europos žydai nebuvo dirbtiniai kapitaliz- 
mo tvėriniai. Jie buvo tikri žmonės su savo kalba, religija ir 
kultūra. Jų vargai buvo taip pat pakankamai realūs, juos perse- 
kiojo grynai dėl to, kad jie buvo žydai ir nieko daugiau. Jie 
net turėjo savo socialistinę partiją Bundą („Visuotinės Lietuvos, 
Lenkijos ir Rusijos žydų darbininkų sąjungos“ pavadinimo 
santrumpa), įkurtą 1897 m. Bet bundistai, atsiradus „darbinin- 
kų respublikai“, nesutarė, ar žydams turi būti skirta savaran- 
kiška šalis, ar ne. Jie taip pat ginčijosi dėl sionizmo, o jų gretas 
nuolatos retino emigracija, dėl kurios jie sutelkė gretas jidiš 
nacionalinei kultūrai ginti. 

Šis primygtinis žydų kultūros išskirtinumo pabrėžimas ver- 
tė jais bjaurétis tuos Žydų socialistus, kurie kaip Rosa Luxem- 
burg neigė bet kokį žydų socialinį ar kultūrinį ypatinguma. 
Jie aistringai atmetė bundistų pretenzijas, o jų priešiškumas 
atskiroms žydų politinėms organizacijoms nulėmė kairiųjų re- 
voliucionierių ortodoksiją. Ypač Leninas tapo nuožmiu ypatin- 
gų žydų teisių priešininku. „Žydiškos tautybės idėja yra nea- 
bejotinai reakcinga", — rašė jis 1903 m., - „ne tik tada, kai ja 
propaguoja jos nuoseklūs šalininkai (sionistai), bet ir lūpose 
tu, kurie bando ja sieti su socialinés demokratijos idéjomis 
(bundistai). Žydiškos tautybės idėja kertasi su žydų proletaria- 
to interesais, nes puoselėja juose, tiesiogiai ar netiesiogiai, prie- 
šišką asimiliavimui dvasią, „geto“ dvasią“ 1913 m. jis vėl rašė: 


53 1917 m. vasario 17 d. laiškas Mathi- 
lee Wurmui, cituojamas ibid. 

„Kas tiesiogiai ar netiesiogiai iškelia žydų „tautinės kultūros“ 
šūkį, tas yra (kad ir kokių gerų ketinimų jis būtų vedamas) 
proletariato priešas, senos ir kastinės žydų padėties rėmėjas, 
rabinų ir buržuazijos bendrininkas““*. 

Taigi visa proletariato revoliucijos filosofija buvo paremta 
prielaida, kad žydas kaip toks neegzistuoja, nebent tik kaip 
iškreiptos socialinės-ekonominės sistemos pagimdytas vaiz- 
dinys. Sunaikinus tą sistemą, istorinė žydo karikatūra išnyks 
kaip klaikus košmaras, o žydas taps jau buvusiu žydu, paprastu 
žmogumi. Mums dabar, atsigręžus atgal, sunku suvokti, kad 
labai protingi, puikiai išsilavinę Žmonės tikėjo šia teorija — bet 
taip darė tūkstančiai jų. Jie nekentė savo žydiškumo, o kovoti 
už revoliuciją buvo pati priimtiniausia moralinė priemonė nuo 
jo pabėgti. Tai suteikė jų revoliucinei kovai ypatingą emocinį 
įkarštį, nes jie tikėjo, kad jos sėkmė juos asmeniškai išvaduos 
nuo žydiškos naštos, žmoniją — nuo autokratijos. 

Šiaip ar taip, tokie nežydiški žydai reiškėsi kiekvienoje re- 
voliucinėje partijoje, praktiškai visose Europos šalyse kaip tik 
prieš, per ir tuoj po Pirmojo pasaulinio karo. Jie atliko pagrin- 
dinius vaidmenis po Vokietijos ir Austrijos pralaimėjimo buvu- 
siuose sukilimuose. Bela Kunas (1886-1939) buvo Vengrijos ko- 
munistinio režimo diktatorius, išsilaikęs valdžioje nuo 1919 m. 
kovo iki rugpjūčio. Kurtas Eisneris (1867-1919) vadovavo re- 
voliuciniam sukilimui Bavarijoje 1918 m. lapkritį ir vadovavo 
respublikai keturis mėnesius, kol buvo nužudytas. Rosa Luxem- 
burg, revoliucinės „Spartakų“ grupės Berlyne smegenys, buvo 
nužudyta keliomis savaitėmis anksčiau nei Eisneris. 

Bet labiausiai žydai pasižymėjo Rusijoje, kur jie buvo itin 
įspūdingai susiję su revoliuciniu teroru. Tenai pučo architektas, 
1917 m. spalį atvedęs bolševikų vyriausybę į valdžią, buvo 
nežydas - Leninas, bet jo vykdytojas buvo Leonas Trockis 


54 Collected Works. - London, 1961, vii tional Question', 1913; cituojama Wis- 
100ff.; 'Critical Remarks on the Na-  trich, op. cit. 

(1879-1940), kurio tikroji pavardė - Levas Davidovičius Bron- 
šteinas. Jo tėvas, kaip vėliau jis sakė, buvo buožė, Ukrainos 
ūkininkas, bet pats Trockis buvo Odesos kosmopolitizmo vai- 
sius (jis lankė liuteronų mokyklą). Jis teigė, kad nei judaizmas, 
nei antisemitizmas jo brendimui nepadarė jokios įtakos. Iš 
tikrųjų buvo kitaip: jis kažkaip nenatūraliai, vos ne su neapy- 
kanta pjudė žydų bundistus 1903 m. Londone vykusiame Rusi- 
jos socialdemokratų kongrese, kuriame jie buvo išvyti iš susi- 
rinkimo, ir taip paruošė dirvą bolševikų pergalei. Jis pasmerkė 
Herzlį kaip „begėdišką avantiūristą“, „atstumiantį tipą“ Kaip 
ir Rosa Luxemburg, jis nusisuko nuo konkrečių žydų kančių, 
nesvarbu kokios sukrečiančios jos būtų. Būdamas valdžioje, 
jis visada atsisakydavo priimti žydų delegacijas. Kaip ir kitų 
nežydiškų Žydų atveju, jo jausmų slopinimas, kurio reikėjo po- 
litiniam įvaizdžiui, atsiliepė ir jo paties šeimos ratui: jis nesido- 
mėjo tėvo nelaimėmis, kuris mirė nuo šiltinės, praradęs per re- 
voliuciją visą savo turtą. 

Trockis kompensavo savo kaip žydo abejingumą vulkaniš- 
ka energija ir revoliuciniu negailestingumu. Vargiai tikėtina, 
kad bolševikų revoliucija būtų įvykusi ar išsilaikiusi be jo. 
Būtent Trockis išmokė Leniną suprasti darbininkų tarybų svar- 
bą ir kaip jomis pasinaudoti. Būtent Trockis asmeniškai orga- 
nizavo ir vadovavo ginkluotam sukilimui, nuvertusiam lai- 
kinąją vyriausybę ir atvedusiam bolševikus į valdžią. Būtent 
Trockis sukūrė ir iki 1925 m. kontroliavo Raudonąją armiją 
bei užtikrino fizinį naujojo komunistinio režimo išlikimą per 
Pilietinį karą, kuris jo vos nesunaikino“. Daugiau nei kas nors 
kitas, Trockis simbolizavo bolševizmo prievartą, demonišką 
jėgą ir jo ryžtą uždegti pasaulį. Daugiau nei kas nors kitas jis 
buvo atsakingas už paplitusį žydų tapatinimą su revoliucija. 

Tiek tiesioginės, tiek ilgalaikės pasekmės žydams vietiniu 


55 I. Deutscher. The Prophet Armed: 
Trotsky, 1879-1921. - Oxford, 1965. 

ir pasauliniu mastu buvo siaubingos. Baltagvardieciu armijos, 
siekdamos sunaikinti sovietinį režimą, visus žydus laikė prie- 
šais. Pilietinis karas Ukrainoje virto pačiu didžiausiu pogro- 
mu žydų istorijoje — ten įvyko daugiau nei 1000 atskirų išpuo- 
lių, kai buvo žudomi žydai. Ukrainoje nukentėjo daugiau nei 
700 bendruomenių, Rusijoje - dar keli šimtai. Žuvo maždaug 
60 000-70 000 žydų“. Kitose Rytų Europos dalyse panašus žy- 
dų tapatinimas su bolševikais tiesiogiai išprovokavo nekaltų 
žydų žudynes. Jos buvo ypač kruvinos Lenkijoje, žlugus bol- 
ševikų puolimui, o Vengrijoje - Bela Kunos režimui. Jos nuola- 
tos kartojosi Rusijoje 3-iajame dešimtmetyje. Visose trijose šaly- 
se vietines komunistų partijas daugiausia įsteigė ir joms vado- 
vavo nežydiški žydai, ir kiekvienu atveju už jų klaidas mokė- 
jo apolitiški, paprasti pamaldūs geto ir kaimelių žydai. 

Tragišką gyvenimo ironiją vainikuoja tai, kad paprasti Ru- 
sijos Žydai visiškai nepasipelnė iš revoliucijos. Atvirkščiai, jie 
nemažai lengvatų gavo iš laikinosios Kerenskio vyriausybės, 
suteikusios jiems visas balsavimo ir pilietines teises, tarp jų ir 
teisę organizuoti savo politines partijas bei kultūros įstaigas. 
Ukrainoje jie dalyvavo laikinosios vyriausybės veikloje; žydas 
buvo paskirtas vadovauti atskirai Žydų reikalų ministerijai; 
jiems būtų galiojusios Versalio sutarties sąlygos. Lietuvoje, ku- 
rią sovietai drįso prisijungti tik 1940 m., šios mažumų garan- 
tijos veikė puikiai, o didelė žydų bendruomenė ten buvo gal- 
būt laimingiausia Europoje per visa tarpukari. 

Taigi Lenino pučas žydams rodykles pasuko atgal, o komu- 
nistinis režimas atnešė tikrą pražūtį. Tiesa, kurį laiką leninis- 
tai prilygino antisemitizmą kontrrevoliucijai. Liaudies komi- 
sarų tarybos 1918 m. liepos 27 d. potvarkis nurodė „visoms 


* Žr. K. Pindson (ed.). Essays in Anti- Ben Sasson (ed.). A History of the Je- 
Semitism. - 2nd edn., New York, 1946, wish People. - trans. Harvard, 1976, 
121-144. The Encyclopaedia Judaica, xiv pateikia 75 000; sovietų pateikiami 
459, pateikia 60 000 skaičių; H. H. skačiai yra 180 000-200 000. 

darbininkų, valstiečių ir kareivių delegatų taryboms imtis 
veiksmingų priemonių antisemitiniam judėjimui išrauti iki pat 
pašaknų“ Vyriausybė išplatino plokštelių su Lenino kalbos, 
smerkiančios antisemitizmą įrašu“. Bet šias gana menkas pa- 
stangas visiškai sugriovė piktos Lenino atakos prieš „eksploa- 
tatorius ir spekuliantus“, kuriuos jis vadino „komivojažieriais“, 
aiškiai turėdamas omenyje žydus ir leisdamas tai suprasti. 
Marksizmu grindžiamas režimas, besiremiantis (kaip jau matė- 
me) antisemitinio sąmokslo teorija, režimas, pradėjęs savo veik- 
la pripažinimu, jog ištisos žmonių kategorijos yra „klasiniai 
priešai“, o paskui ėmęs juos persekioti, žinoma, sukūrė žydams 
priešišką aplinką. Faktiškai žydų prekijai tapo pagrindinėmis 
Lenino bendros „asocialių grupių“ teroro politikos aukomis. 
Daugelis buvo „likviduoti“; kiti, galbūt iš viso 300 000 prasmu- 
ko per sieną į Lenkiją, Baltijos šalis, Turkiją ir Balkanų pusiasalį. 

Tiesa, žydai pasižymėjo bolševikų partijoje, aukščiausiose 
pakopose bei eilinių gretose: partiniuose suvažiavimuose 15- 
20 procentų deputatų sudarė žydai. Bet jie buvo nežydiški Zy- 
dai; pati bolševikų partija buvo vienintelė partija po caro Rusi- 
jos laikų, aktyviai besipriešinanti žydų tikslams ir interesams. 
Be abejo, paprasti žydai nukentėjo dėl kitų žydų dalyvavimo 
režimo veikloje. Žydų bolševikų netrūko nei Čeka (Ypatingo- 
joje komisijoje), nei komisariatuose, mokesčių inspekcijose ar 
administracijoje. Jiems teko pagrindinis vaidmuo Lenino ir 
Trockio organizuotuose būriuose, nusavinant valstiečių grūdų 
atsargas. Už tokią veiklą jų nekentė visi. Taigi, kaip jau ne 
kartą buvo atsitikę istorijoje, žydai buvo puolami dėl skirtingų 
priežasčių. Viena vertus, jie buvo „asocialūs prekijai", ir, antra 
vertus, bolševikai. Vienintelis Vakarus pasiekęs sovietų archy- 
vas, susijęs su 1917-1938 m. įvykiais Smolenske atskleidė, kad 
valstiečiams sovietų valdžia ir žydų tarpininkai buvo vienas ir 


5 B. D. Weinryb, ‘Anti-Semitism in Soviet Russia“, in L. Kochan (ed.). The 
Jews in Soviet Russia. — Oxford, 1972. 

tas pat. 1922 m. pasigirdo grasinimai, kad jei komisarai nusavins 
auksinius cerkvių papuošimus, tai „nė vienas žydas neliks gy- 
vas: mes išžudysime juos pernakt“ (Gatvėse siautėjo gaujos: 
„Mušk žydus, gelbėk Rusiją“ 1926 m. atgijo net kaltinimai 
ritualinėmis žmogžudystėmis. Bet archyvai taip pat rodo, kad 
žydai bijojo valdžios: „milicijos jie bijojo lygiai taip pat, kaip 
caro žandarų“. 

Žydų baimė dėl sovietų buvo tikrai pagrįsta. 1919 m. rugp- 
jūtį visos Žydų religinės bendruomenės buvo panaikintos, jų 
turtas konfiskuotas, o didžioji dauguma sinagogų amžiams 
užkaltos. Hebrajų kalbos pamokos ir pasaulietinių darbų 
spausdinimas hebrajų kalba buvo uždraustas. Jidiš leidinius, 
bet tik fonetiškai transkribuotus kirilica buvo leista spausdin- 
ta, o jidiš kultūra, nors kurį laiką toleruojama, buvo atidžiai 
stebima. Priežiūros agentūrą sudarė specialūs komunistinės 
partijos skyrių žydų filialai Jevsekcija, kuriuose dirbo nežydiški 
žydai, o jų konkreti užduotis buvo išdildyti bet kokią „žydų 
kultūrinio sektantiškumo“ žymę. Jie suskaldė Bundą, paskui 
ėmėsi naikinti rusišką sionizmą. 1917 m. ji buvo stipriausia 
Rusijos žydų politinė jėga, turinti 300 000 narių ir 1 200 posky- 
rių. Narių skaičiumi ji lenkė pačius bolševikus. Pradedant 
1919 m., Jevsekcija sionistams smogė tiesiai, panaudodama nežy- 
diškų žydų vadovaujamus Čeka dalinius. Leningrade jie perėmė 
sionistų būstinę, suėmė jos darbuotojus ir uždarė jų laikraštį. 
Tą patį darbą jie atliko Maskvoje. 1920 m. balandį visuotinį 
rusų sionistų kongresą sugriovė žydės vadovaujamas Ceka 
būrys, suėmęs septyniasdešimt penkis deputatus. Nuo 1920 m. 
tūkstančių tūkstančiai Rusijos sionistų kankinosi lageriuose, 
iš kurių gyvi ištrūko vos keli. Sionistų partija, tvirtino nauja 
valdžia (1922 m. rugpjūčio 26 d.), „prisidengusi demokratijos 
kauke, stengiasi demoralizuoti žydų jaunimą ir atiduoti jį kon- 


?8 J. B. Schechtman, ‘The USSR, Zio- 
nism and Israel", in Kochan, op. cit., 101. 

trrevoliucinei buržuazijai, tarnaujančiai anglu-prancüzu kapi- 
talizmo interesams. Siekdami atkurti Palestinos valstybę, šie 
žydų buržuazijos atstovai remiasi reakcingomis jėgomis, tarp 
jų tokiais grobikiškais imperialistais kaip Poincarė, Lloydas 
George'as ir popiežius“*?. 

Stalinui, rūsčiam antisemitui, paėmus valdžią, spaudimas 
žydams išaugo, o 3-čiojo dešimtmečio pabaigoje visi grynai 
žydiški veiklos būdai buvo sunaikinti. Paskui jis išformavo 
Jevsekcijas, žydų priežiūrą pavesdamas slaptajai policijai. Tuo 
metu žydai jau buvo pašalinti vos ne iš visų svarbesnių valdžios 
postu, o antisemitizmas dar kartą tapo galinga jėga partijos 
viduje. „Nejaugi tai tiesa,“ — įtūžęs ir nustėręs rašė Trockis 
Bucharinui 1926 m. kovo 4 d., - „nejaugi yra įmanoma, kad 
mūsų partijoje Maskvoje, darbininkų kuopelėse, būtų vykdoma ne- 
baudžiama antisemitinė agitacija?"9 Ne nebaudžiama, o ska- 
tinama. Žydai, ypač komunistų partijos viduje, sudarė nepro- 
porcingai didelę Stalino aukų dalį. 

Vienas i$ jų buvo Isaacas Babelis (1894-1940?), galbūt vie- 
nintelis didis Rusijos revoliucijos pagimdytas žydų rašytojas, 
kurio asmeninė tragedija yra tarsi žydų alegorija valdant So- 
vietams. Kaip ir Trockis jis buvo Odesos vaikas; jo tėvas laikė 
krautuvę. Viename iš savo apsakymų jis aprašo, kaip būdamas 
devynerių metų matė savo tėvą nusižeminusį ir nuolankų, ne- 
lygu šimtmečiais gyvavusį archetipinį geto žydo simbolį, atsi- 
klaupus prie kazokų karininko kojų per pogromą. Karininkas, 
rašė Babelis, mūvėjo citrinų spalvos zomšines pirštines ir „mįs- 
lingai žvelgė į tolį“ Odesa tiekė žydus vunderkindus pasaulio 
koncertų estradoms, ir Babelis, būdamas nekvailas, bijojo, kad 
tėvas nesumanytų jo paversti „muzikiniu nykštuku“, vienu iš 
tų „didžiagalvių kanapėtų vaikų su laibais it gėlės stiebas kak- 


?? Ibid., 107; G. D. Goldman. Zionism Prophet Unarmed: Trotsky, 1921-1929. 
under Soviet Rule 1917-1928. - New  —- Oxford, 1965, 258. 
York, 1960. 60 I. Deutscher. The 

lais, įraudusiais epileptiku skruostais“ Kaip Trockis jis labiau 
norėjo tapti nežydišku žydu, prievartos žmogumi, kaip liūdnai 
išgarsėję žydų banditai i$ Moldaviankos, Odesos geto ar net 
geriau — kaip kazokai. Jis kariavo caro kariuomenėje; paskui, 
kilus revoliucijai, tarnavo Ceka ir kaip bolševikų baudėjas iš- 
mušinėjo iš valstiečių duoną. Pagaliau jo svajonė išsipildė - jis 
kariavo kartu su generolo Budiono kazokais. Mūšiuose sukaup- 
tą patirtį jis panaudojo savo šedevrui Raitelių gvardija (1926), 
apsakymų rinkiniui, puikiomis ir dažnai šiurpiomis detalėmis 
aprašęs savo pastangas įgyti, jo žodžiais tariant, „paprasčiau- 
sia sugebėjimą —- sugebėjimą nužudyti Žmogų“ 

Apsakymai nusisekė, bet jo pastangos žlugo. Babelis nega- 
lėjo tapti smurtininku iš prigimties. Jis liko tipišku žydų inteli- 
gentu, „Žmogučiu“, kaip skamba jo viena įsimintina frazė, „su 
akiniais ant nosies ir rudeniu širdyje“ Sunkumas, su kuriuo 
susiduria žydas, bandantis pabėgti iš savo kultūrinės aplinkos, 
yra nuolatinė, skaudi jo apsakymų tema. Jaunuolis miršta, nes 
negali prisiversti nušauti sužeistą kovos draugą. Senas žydų 
krautuvininkas nenori sutikti, kad revoliucijos tikslas pateisi- 
na priemones ir nori „gerų žmonių Internacionalo“ Žūsta jau- 
nas žydas raudonarmietis, tarp kurio daiktų šalia gulėjo Leni- 
no ir Maimonido atvaizdai. Šie du nedera tarpusavyje, kaip 
Babelis suprato iš savo karčios patirties. Nežydiško žydo sam- 
prata tiesiog nepasiteisino. Stalinui jis buvo žydas kaip visi kiti; 
Stalino Rusijoje Babelis pateko į nemalonės pragarą. 1934 m. 
Rašytojų suvažiavime jis pasakė mįslingą, ironišką kalbą, teig- 
damas, kad partijos begalinis gerumas iš rašytojų atėmė vienin- 
tele laisvę - laisvę rašyti blogai. Jis pats, tęsė jis, dabar vysto 
naują literatūros žanrą, tapdamas „tylos meistru“ „Aš taip ger- 
biu skaitytoją,“ — pridūrė jis, - „kad esu nebylys."*' Po kurio 


6! Cituojama L. Trilling, ‘Isaac Babel, Babelio apsakymų rinktinę Collected 
in Beyond Culture. — Oxford, 1980, Stories. - New York, 1955, ir R. Ro- 
103-125; Zr. taip pat Trillingo išleistą senthal in Commentary, 3, 1947. 

laiko jis buvo suimtas ir amžiams dingo, tikriausiai buvo suš- 
audytas 1940 m. pradžioje. Jo tariamas nusikaltimas buvo 
dalyvavimas „literatūriniame samoksle", bet tikroji priežastis 
buvo tiesiog ta, kad jis pažinojo nušalinto NKVD šefo Nikola- 
jaus Ježovo žmoną. Stalino Rusijoje to pakako - ypač Zydui*. 

Deja, likęs pasaulis mažai ką Žinojo apie antisemitizmo iš- 
likimą nauja forma Sovietų Rusijoje, žydų institucijų griovimą 
ir augantį fizinio susidorojimo su žydais pavojų Stalino valdy- 
mo metu. Pasaulis pamanė, kad jei žydai buvo vieni iš pagrin- 
dinių bolševizmo iniciatorių, tai jie daugiausiai iš to ir pasipel- 
nė. Viską lemiantis skirtumas tarp didžios tikinčiųjų, asimiliuo- 
tųjų ar sionistinių žydų daugumos ir konkrečios nežydiškų 
žydų grupės, iš tikrųjų padėjusios įvykdyti revoliuciją, išvis 
niekam neatėjo į galvą, tačiau antisemitinės sąmokslo teorijos 
postulatas visada teigė, kad tariamai prieštaringi žydų konf- 
liktai buvo tik priedanga, slepianti jų vieningą tikslą. Šmeižtas, 
kad žydai „veikia išvien“ užkulisiuose, buvo itin plačiai papli- 
tęs. Visuotinio žydų suokalbio, kurį sudarė slapti žydų išmin- 
čių susitikimai, samprata jau glūdėjo viduramžių kaltinime ritu- 
alinėmis žmogžudystėmis ir ne kartą buvo raštiškai užfiksuota. 
Napoleono I prisimintas Sanhedrinas suteikė šiai sampratai 
nelemtą postūmį. Ilgainiui ji tapo įprastine caro ochrankos, 
slaptosios policijos, terminologijos dalimi. Šis organas sunkiai 
išgyveno, kad carai nepakankami uoliai malšino radikalius, 
ypač žydiškus suokalbius. Kartą paskutiniame XIX a. dešimtme- 
tyje vienas agentų Paryžiuje buvo paprašytas sukurpti doku- 
mentą, kuris Nikolajui II parodytų žydų grėsmės realumą. 
Klastotojas, kad ir kas jis būtų, šiam tikslui pasinaudojo 1864 m. 
parašyta Maurice'o Joly brošiūra, kuri Napoleonui III priskyrė 
troškimą valdyti pasaulį. Originalas išvis neminėjo žydų, o 
klastotė monarchą pakeitė slapta žydų vadovų sueiga, kuri, 


9? R. Conquest. Inside Stalin's Secret Po- — lice: NKVD Politics 1936-1939. - Lon- 
don, 1985, 99. 

pasinaudodama nūdienos demokratija, nutarė įgyvendinti sa- 
vo kėslus. Tokia buvo Siono išminčių protokolų kilmė. 
Klastotė savo tikslo nepasiekė. Caras nesileido apgauna- 
mas ir dokumento paraštėje užrašė: „Garbingo tikslo blogo- 
mis priemonėmis nepasieksi“ Tada policija paskleidė ją įvairiais 
šaltiniais, ir 1905 m. ji pirmą kartą buvo išspausdinta kaip 
Sergejaus Nilo knygos „Didybė mažybėje“ priedas, bet nesusi- 
laukė didesnio susidomėjimo. Tik bolševikų triumfas 1917 m. 
Protokolams davė antrąjį gyvenimą. Žydų sąryšis su Lenino pucu 
tuo metu plačiai nuskambėjo Britanijoje ir Prancūzijoje, kurios 
buvo atsidūrusios beviltiškiausioje ilgo karo, išsekinusio Zmo- 
nes ir išsiurbusio išteklius, stadijoje. Kerenskio laikinoji vyriau- 
sybė dėjo visas pastangas, kad Rusija toliau aktyviai kariautų 
prieš vokiečius. Leninas apvertė jo politiką aukštyn kojom ir 
siekė taikos kone bet kokiomis sąlygomis. Šis baisus smūgis 
sąjungininkams, bemaž tučtuojau leidęs vokiečių divizijas per- 
mesti iš Rusijos į Vakarų frontą, kai kurių Žmonių galvose žydus 
iš naujo susiejo su Vokietija. Pavyzdžiui, Britanijoje buvo maža, 
bet kovinga rašytojų grupė, vadovaujama Hilaire'io Belloco 
ir brolių Cecilo ir G. K. Chestertono, kuri, nenutylėdama anti- 
semitinių gaidelių, nuožmiai kovojo prieš Lloydą George'ą ir 
jo vyriausiąjį juriskonsultą serą Rufusą Isaacsą dėl Marconio 
bylos, o dabar remdamasi Rusijos įvykiais susiejo žydus su 
pacifizmu Britanijoje. 1917 m. lapkričio pradžioje sakydamas 
kalbą, Chestertonas ėmė grasinti: „Aš norėčiau pridurti keletą 
žodžių apie žydus... Jei jie toliau kalbės apie pacifizmą, kursty- 
dami žmones prieš kareivius, jų Zmonas bei našles, tai jie pirmą 
kartą sužinos, ką iš tikrųjų reiškia žodis antisemitizmas“. 
Sparčiai platinami Protokolai Spalio revoliucijos akivaizdoje 
paveikė Britaniją, kurioje antisemitizmas buvo svetainių, o ne 
gatvių reiškinys. Tiek Times korespondentas Rusijoje Robertas 

Wiltonas, tiek Morning Post — Victoras Marsdenas, buvo užkie- 
tėję bolševikų priešai, taip pat linkę į antisemitizma. Jie abu 
pripažino Protokolų tekstą autentišku. Jo straipsnį Times iš- 
spausdino pavadintą „Žydai ir bolševikai“ kartu su ištrauka 
iš „Veraxo“ rašinio 1919 m. lapkričio 27 d.: „Judaizmo esmė... 
yra visų pirma rasinis pasididžiavimas, įsitikinimas savo pra- 
našumu, tikėjimas galutine pergale, nuomonė, kad žydų protas 
pralenkia krikščioniškajį; trumpai tariant, tai požiūris, atitin- 
kantis vidinį įsitikinimą, kad žydai yra Išrinktoji tauta, kuriai 
vieną dieną bus lemta tapti Žmonijos vadove ir įstatymų leidė- 
ja“. Jewish World („Žydų pasaulis“) komentaras buvo toks: „Ve- 
raxo laiškas yra naujos blogio eros pradžia... Daugiau mes jau 
negalime sakyti, kad šioje šalyje, labiau už viską mylėjusioje 
Bibliją, nėra antisemitizmo"*. Kitų metų pradžioje Morning 
Post redaktorius H. A. Gwynne parašė pratarmę Protokolais 
pagrįstai nežinomo autoriaus knygai, vardu Pasaulio suirutės 
priežastys. „Jie gali būti tikri ar suklastoti,“ — rašė jis. „Visų 
pirma jie traukia dėmesį todėl, kad nors jie buvo paskelbti 
knygoje, išleistoje 1905 m., žydų bolševikai bemaž paraidžiui 
vykdo Protokoluose išdėstytą programą.“ Jis pabrėžė, kad „bol- 


wms — — e 


sevikų vyriausybę sudaro daugiau nei 95 procentai žydų“ Lei- 
dinys pateikė penkiasdešimties jos narių sąrašą, su jų „pseu- 
donimais“ ir „tikraisiais vardais“ ir tvirtino, kad tik šeši yra 
rusai, vienas vokietis, o visi kiti - Žydai“. Times išspausdino 
straipsnį 1920 m. gegužės 8 d. pavadinimu „Žydiškas pavo- 
jus“, remdamasi prielaida, kad Protokolai yra tikri. Nejaugi Bri- 
tanija, retoriškai klausė jis, „išsigelbėjo nuo Pax Germanica (vo- 
kiškos taikos), kad pakliūtų į Pax Judaica“ (žydišką taiką)? 
Nerimą nuolat kėlė pranešimai apie bolševikų žiaurumus. 
Churchillį, žydų draugą visą gyvenimą, smarkiai sukrėtė Žinia 
64 Cituojama L. Poliakov. History of 99 The Cause of World Unrest, 10, 13, 

apie britų karo laivyno atašė nužudymą Rusijos sostinėje. Žydai 
yra pati nuostabiausia rasė žemėje, rašė jis, o jų religinis įnašas 
yra „vertas daugiau nei visas kitas mokslas ir visos kitos dok- 
trinos“ Bet dabar, tęsė jis, „ši stulbinanti rasė sukūrė kitą mo- 
ralinę ir filosofinę sistemą, tiek pat persunktą neapykantos, 
kiek krikščionybė - meilės““. Victoras Marsdenas, sėdėjęs bol- 
ševikų kalėjime, iš jo grįžo su niūriais pasakojimais. „Kada 
mes Marsdeną užpylėme klausimais,“ — pranešė Morning Post, 
- „Ar paklauséme, kas yra kaltas dėl jo persekiojimo, jis atsakė 
vienu žodžiu: Zydai"9. Wiltonas iš Times išleido knygą, kurioje 
teigė, kad bolševikai Maskvoje pastatė paminklą Judui Iskari- 
jotui“, tačiau galų gale būtent Times 1921 m. rugpjūtį išspaus- 
dino keletą straipsnių, kuriuose pirmą kartą įrodė Protokolus 
esant klastote. Po to britų antisemitizmo banga nuslūgo taip 
pat greitai, kaip buvo atplūdusi. Bellocas, pasinaudojęs britų 
išgąsčiu, išleido knygą Žydai, kurioje teigė, kad bolševikų smur- 
tas pirmą kartą per Britanijos istoriją pagimdė tikrą antisemitiz- 
mą. Knygai pasirodžius 1922 m. vasarį šis reiškinys jau buvo 
praėjęs, ir ji buvo sutikta santūriai. 

Visai kas kita - Prancūzija, nes ten antisemitizmas, turėjęs 
gilias šaknis, savo paties kultūrą, davė karčius vaisius. Didžioji 
pergalė Dreyfuso byloje Prancūzijos žydams suteikė apgaulin- 
gą galutinio susitaikymo jausmą, kurį atspindėjo nepaprastai 
mažas Prancūzijos žydų paraiškų pavardėms pakeisti skaičius: 
tik 377 nuo 1803 iki 1942 m.“ Pagrindiniai žydų nuomonės 
reiškėjai Prancūzijoje tvirtino, kad neapykanta žydams atkelia- 
vo iš užsienio, iš Vokietijos: „Rasizmas ir antisemitizmas yra 
išdaviko darbas,“ - teigė viena kare dalyvavusių žydų brošiū- 
ra. „Jie ateina iš užsienio. Juos įvežė tie, kurie norėjo pilietinio 
66 Illustrated Sunday Herald, 8 Febru- son. The Last Days of the Romanovs. 
ary 1920, cituojama Poliakov, op. cit. London, 1920, 148. 9? P. Lévy. Les 

karo ir tikisi, kad sugrįš svetimųjų karas.“ 1906 m., per pati 
Dreyfuso triumfo apogėjų, Union Israélite paskelbė antisemitiz- 
mą „mirusiu“, bet praėjus tik dvejiems metams atsirado Maur- 
raso Action Française ir jai tapati antisemitinė grupuotė Les Ca- 
melots du Roi („Karaliaus prekeiviai“). 1911 m. Kamelotai orga- 
nizavo įnirtingą demonstraciją po pjesės Aprės Moi („Po manęs“) 
Comédie Française teatre; jos autorius buvo Henri Bernsteinas, 
jaunystėje dezertyravęs iš armijos. Dėl šio maišto pjesę teko 
pašalinti iš repertuaro”. Prancūzijoje, kitaip negu Britanijoje, 
antisemitiniams agitatoriams regis niekada netrūko klientūros. 
Jie mikliai pasigavo bolševizmo pavojų ir Protokolų, Prancūzi- 
joje išleistų daugybę kartų, skleidžiamą mitologiją. Prancūzų 
antisemitizmo dėmesys nuo žydų kaip „piniguočių“ pakrypo 
į Žydus kaip visuomenės santvarkos griovėjus. 

Žydų socialistai, kaip antai Leonas Blumas, nebandė pa- 
neigti šią nuomonę. Blumas puikavosi žydų kaip socialinių re- 
voliucininkų mesijiniu vaidmeniu. Žydų „kolektyvinis impul- 
sas", — rašė jis, - „veda juos į revoliuciją; jų kritiška galia (aš 
vartoju šį žodį pačia giliausia prasme) verčia juos sunaikinti 
bet kokią mintį, bet kokią priimtą formą, kuri neatitinka fak- 
tų ar yra nepateisintina protu“ Per ilgą sopulingą žydų istori- 
ją, teigė jis, juos palaikė „neišvengiamo teisingumo idėja“, ti- 
kėjimas, kad vieną dieną pasaulis bus „tvarkomas protu, vienas 
įstatymas valdys žmones, tad kiekvienas gaus, ko nusipelnęs. 
Argi tai nėra socializmo dvasia? Tai senovinė rasės dvasia“. 
Šiuos žodžius Blumas parašė 1901 m. Pokario metų situacijoje 
jie tapo kur kas pavojingesni, tačiau Blumas, pati iškiliausia 
tarpukario Prancūzijos žydų asmenybė, toliau primygtinai 
tvirtino, kad žydų vaidmuo yra vadovauti socializmo maršui. 
70 Cituojama P. J. Kingston. Anti-Se- French Jewry. - Columbia, 1979, 35. 
mitism in France during the 1930s: Or- 7? L. Blum. Nouvelles Conversations de 
ganization, Personalities and Propagan- Goethe avec Eckermann. — Paris, 1901, 

Atrodo, jis mané, jog prie jo prisijungs net turtingi Zydai. Nors 
antisemitai laikė Blumą žydų radikalizmo įsikūnijimu, daug 
kas iš kairiųjų jį keikė kaip slaptą žydų buržuazijos agentą. 
Trečdalis Paryžiaus bankininkų buvo žydai, ir kairieji mėgo 
kartoti frazę, kad žydai kontroliuoja vyriausybės finansus, ne- 
svarbu, kas valdžioje. „Jų ilgalaikis ryšys su bankininkyste ir 
komercija,“ — pasakė Jean Jaurès, - „išmokė juos ypatingų kapi- 
talistinio nusikalstamumo būdų.“ Kai po karo socialistų kai- 
rieji tapo Prancūzijos komunistų partija, antisemitinis pradas, 
nors ir užmaskuotas, tapo trankios šmeižto artilerijos, dau- 
giausia asmeniškai nutaikytos į Blumą, dalimi. Tai, kad Blumas 
kartu su kitais pagrindiniais Prancūzijos žydais vis neįvertin- 
davo prancūzų antisemitizmo tiek kairėje, tiek dešinėje, neišėjo 
jam į gera, tačiau bolševikų perversmas ir jo tapatinimas su 
radikaliais žydais rimčiausias pasekmes sukėlė Jungtinėse Vals- 
tijose. Prancūzijoje žydai buvo puolami iš kairės ir dešinės, bet 
šalis ir toliau maloniai priglausdavo žydų pabėgėlius 2-ąjį ir 
3-iąjį dešimtmetį, tačiau Amerikoje bolševikų grėsmė kaip mat 
užbaigė neribotos imigracijos politiką, kuri per 1881-1914 m. 
buvo tikras Rytų Europos žydų išsigelbėjimas ir leido susikur- 
ti didžiajai Amerikos žydų bendruomenei. Tiesa, net prieš ka- 
rą pasitaikė bandymų nustatyti imigrantų kvotas, bet juos sėk- 
mingai nuslopino Amerikos žydų komitetas, įsteigtas 1906 m. 
tokioms ir panašioms grėsmėms atremti. Karas užbaigė šią li- 
beralią Amerikos demokratijos raidos fazę. Prasidėjo dešimt- 
metį trukusi ksenofobijos fazė. 1915 m. vėl buvo įkurtas kuk- 
luks-klanas, kad kontroliuotų mažumas, tarp jų Žydų, kurie 
(teigė jis) kėlė grėsmę Amerikos visuomenės ir moralės nor- 
moms. Tais pačiais metais Amerikoje plataus atgarsio iškart su- 
silaukė Madisono Granto knyga Didžiosios rasės baigtis; auto- 
rius tvirtino, kad geriausią Amerikos rasės fondą gadina ne- 

žabota imigracija, ypač Rytų Europos žydai. Amerikai įsi- 
traukus į karą, buvo priimtas Špionažo aktas (1917) ir Ardomo- 
sios veiklos aktas (1918); abu vertė svetimšalius susieti su val- 
stybės išdavimu. 
y Rusijos bolševizacija įmūrijo kertinį akmenį į šį naują bai- 
mės statinį. Jos pasekmė buvo 1919-1920 m. „Raudonasis pa- 
vojus“, kuriam vadovavo Amerikos demokratų teisingumo 
ministras Mitchellas Palmeris, prieš - taip jis vadino - „svetimus 
riaušininkus ir agitatorius“ Jis tvirtino, kad JAV organizuo- 
tai veikė 60 000 Trockio doktrinos agitatorių“, o pats „Trockis“ 
yra „abejotinos reputacijos svetimšalis... vienas iš niekingiausių 
Niujorko miesto tipų“ Nemažą Mitchello ir jo sąjungininkų 
platinamų tekstų dalį sudarė antisemitinė medžiaga. Vienas 
sąrašas rodė, kad visi, išskyrus Leniną, aukščiausi Sovietų pa- 
reigūnai (trisdešimt vienas asmuo) buvo žydai; kitame sąraše 
išnagrinėta Petrogrado tarybos narių sudėtis, ir paaiškėja, kad 
tik 16 iš 388 buvo rusai, visi kiti - žydai, iš kurių 265 kilę iš 
Niujorko Ystsaido. Trečias dokumentas liudijo, kad sprendimą 
nuversti caro vyriausybę 1916 m. vasario 14 d. faktiškai priėmė 
grupė Niujorko žydų, tarp jų milijonierius Jacobas Schiffas"*. 
Iš viso to kilo 1921 m. Kvotos aktas, numatantis, kad leisti- 
na metinė imigrantų kvota neturi viršyti 3 procentų nuo jų et- 
ninių grupių, gyvenusių JAV 1910 m. Johnsono-Reedo 1924 m. 
aktas sumažino šį skaičių iki 2 procentų, o datą nukėlė į 1890 
metus. Šios priemonės buvo skirtos numušti imigraciją iki 
154 000 žmonių per metus ir sumažinti Lenkijos, Rusijos ir Ru- 
munijos kvotas, kurias sudarė beveik vieni žydai iki 8 879. 
Faktiškai tai buvo masinės žydų emigracijos į JAV pabaiga. 
Vėliau žydų organizacijos turėjo sunkiai kovoti, kad šios kvo- 
tos nebūtų visiškai panaikintos. Jos triumfavo, kad per sunkius 
devynerius metus (1933-1941) sugebėjo įleisti į JAV 157 000 

Vokietijos žydų, maždaug tiek pat, kiek buvo atvykę per vie- 
nerius metus 1906 m. 

Vis dėlto žydų bendruomenės Amerikoje nereikėtų laiky- 
ti atsidūrus apgultyje. 1925 m. pasiekusi keturis su puse mili- 
jono, ji sparčiai kito, tapdama didžiausia, turtingiausia ir įta- 
kingiausia žydų bendruomene pasaulyje. Judaizmas buvo Ame- 
rikos trečioji religija. Žydai ne tik įsiliejo į šalį, jie pamažu virto 
Amerikos branduolio dalimi, o jų įnašas reikšmingai formavo 
Amerikos veidą. Jie niekada neužvaldė finansinių svertų siste- 
mos, kurią kartkartėmis perimdavo kai kuriose Europos šaly- 
se, nes 3-iajame dešimtmetyje Amerikos ekonomika buvo tokia 
milžiniška, kad viena grupė, nors ir labai stambi, negalėjo jos 
aprėpti, bet bankininkystės, biržos, nekilnojamojo turto, plati- 
nimo ir pramogų srityse žydų padėtis buvo tvirta. Galbūt dar 
svarbesnis reiškinys buvo didėjanti žydų profesinė sėkmė, ku- 
rią įgalino žydų šeimų įkarštis, su kuriuo jos griebėsi Ameriko- 
je atsivėrusias galimybes garantuoti aukštąjį išsilavinimą savo 
vaikams. Kai kurios kolegijos, ypač Gebenės lyga (Ivy League), 
žydams taikė stojimo kvotas, bet praktiškai siekiantys aukš- 
tojo išsilavinimo žydai nesusidurdavo su skaičiaus ribojimais. 
4-ojo dešimtmečio pradžioje beveik 50 procentų Niujorko kole- 
gijų studentų sudarė žydai, o bendras jų skaičius — 105 000 - 
buvo kiek didesnis nei 9 procentai visų kolegijų studentų. 

Taigi pirmąkart nuo senovės žydai galėjo plačiosios vi- 
suomenės labui atskleisti savo kūrybinius įstatymų leidėjų 
gabumus, kuriuos taip ilgai puoselėjo jų rabinistinė tradicija. 
1916 m. po keturis mėnesius trukusios kovos Louisas Bran- 
deisas (1856-1941) buvo patvirtintas ir tapo pirmuoju Aukš- 
čiausiojo teismo nariu žydu. Jis buvo dar vienas vunderkindas, 
jauniausias Prahos liberalių žydų šeimos vaikas. Harvardo 
teisės mokyklą jis baigė pačiais geriausiais pažymiais jos isto- 
rijoje, o sulaukęs keturiasdešimties jis jau buvo susikrovęs 2 
milijonų dolerių vertės turtą. Amerikos žydams buvo būdin- 

ga, kad iškilieji jų atstovai visada jautėsi pakankamai saugūs 
pritarti sionizmui, vos pamatę jo gyvybingumą, tad Brandeisas 
tapo pagrindiniu JAV sionistu. Bet kur kas svarbesnis daly- 
kas buvo jo bandymas pakeisti Amerikos jurisprudencijos kryp- 
tį. Dar netapęs teismo nariu, jis parašė „Brandeiso santrauką“ 
Mulleris prieš Oregono valstiją byloje (1908), kurioje jis gynė val- 
stijos įstatymą, ribojantį moterų darbo valandas. Jis pirmiau- 
sia rėmėsi ne teisiniais precedentais, bet moraliniais ir sociali- 
niais argumentais, tokiais kaip įstatymo pageidaujamumas, 
pridėdamas daugiau nei tūkstantį statistikos puslapių. Tai at- 
spindėjo tiek kūrybinę liberalių katedokratų aiškinamąją filo- 
sofiją, tiek energiją, su kuria ją rėmė. 

Kaip Aukščiausiojo teismo teisėjas Brandeisas galėjo nu- 
kreipti „socialinės jurisprudencijos“ doktriną į patį Amerikos 
federacinės įstatymo filosofijos branduolį ir taip, remdamasis 
Konstitucija, paversti teismą kūrybiniu įstatymų leidimo orga- 
nu; kaip liberalus žydas su klasikiniu išsilavinimu, Amerikos 
visuomeninę dvasią matęs kaip Atėnų ir Jeruzalės junginį - 
tikras mūsų laikų Filonas! — jis manė, kad teismas turi remti 
ne tik religijų, bet ir ekonominių sistemų, juo labiau nuomo- 
nių įvairovę. Jis buvo įsitikinęs, kaip skelbė Whitney 'io byloje 
prieš Kaliforniją (1927), „kad pavojinga slopinti mintį, viltį ar 
vaizduotę; kad baimė gimdo prievartą; kad neapykanta grasi- 
na stabiliai vyriausybei; kad saugus būdas yra galimybė laisvai 
aptarti menamas skriaudas ir siūlomas gydymo priemones; ir 
kad tinkamas blogų valdybų vaistas yra geros valdybos"^. 

1939 m. Aukščiausiame teisme prie jo prisijungė Felixas 
Frankfurteris (1882-1965), svarbus jo šalininkas, dvylikos metų 
amžiaus imigravęs į Žemutinį Ystsaidą, pamažu iškilęs iš Niu- 
jorko kolegijos į Harvardą, ir didelę savo profesinio gyveni- 
mo dalį praleidęs nūdienos pasaulietinėje terpėje svarstyda- 

mas vieną iš centrinių Zydu įstatymo problemų - kaip asmens 
laisvę suderinti su bendruomenės poreikiais. Amerikos žydų, 
kaip Sandraugos dalies, užtikrintą brandą atspindėjo faktas, 
kad Frankfurteris palaikė valstijos laikyseną prieš atskalūnišką 
mažumą (Jehovos liudytojų) valstybinės vėliavos pagerbimo 
klausimu: „Asmuo, priklausantis daugiausia niekinamai ir per- 
sekiojamai mažumai pasaulio istorijoje, nėra linkęs užsimerkti 
prieš mūsų Konstitucijos užtikrintą laisvę..., bet kaip teisėjai 
mes nesame nei žydai, nei pagonys, nei katalikai ar agnosti- 
kai... Kaip teismo narys aš negaliu pasiteisinti įrašydamas savo 
asmenines politines nuomones į Konstituciją, nors ir kaip giliai 
jas gerbčiau““. 

Amerikos žydai dalyvavo iš pagrindų keisdami ne tik esa- 
mas struktūras, tokias kaip jurisprudencija, bet ir kurdami bei 
atveždami naujas. Paryžiuje ir Vienoje žydų muzikantai nuo 
Halėvy per Offenbachą iki Straussų šeimos sukūrė naujus sce- 
ninius muzikos spektaklių žanrus bei teatrus, operos teatrus 
ir orkestrus, leidusius juos pastatyti. Ta pati talentų puokštė 
netrukus pražydo ir Niujorke. Oscaras Hammersteinas I (1847- 
1919) atvyko į miestą 1863 m., įsidarbinęs (kaip marios kitų 
žydų) cigarų fabrike. Po dvidešimties metų jo sūnus Oscaras 
Hammersteinas II (1895-1960) suvaidino pagrindinį - libretis- 
to - vaidmenį, pavertęs Amerikos „muzikinę pjesę“ sudėtine, 
naujos formos drama. Po Rozmari (1924) ir Dykumų Dainos 
(1926), jis prisijungė prie Jerome'o Kerno (1885-1945), kito niu- 
jorkiečio, sukurdamas esmingiausią Amerikos miuzikla Plau- 
kiojantį teatrą (1927), o paskui 6-ojo dešimtmečio pradžioje prisi- 
jungė prie Richardo Rodgerso (1902-1979), kad pakylėtų gal- 
būt patį būdingiausią Amerikai meno žanrą į naujas aukštu- 
mas - dviese jie sukūrė miuziklus Oklahoma (1943), Karuselė 
(1945), Pietinių jūrų laivas (1949), Karalius ir aš (1951) bei Muzi- 


76 West Virginia State Board of Educa- 
Hon v. Barnette, 1943. 

kos garsai (1959). Sie Amerikos miuziklu autoriai j küryba atéjo 
skirtingais keliais. Rodgersas mokési Amerikos Kolumbijos 
mieste ir Muzikos meno institute. Irvingas Berlinas (g. 1888), 
Rusijos kantoriaus sūnus, atvykęs į Niujorką 1893 m. ir įsidar- 
binęs dainuojančiu padavėju, neturėjo jokio muzikinio išsila- 
vinimo ir niekada neišmoko skaityti natų. George'as Gersh- 
winas (1898-1937) karjerą pradėjo kaip vienos muzikos gaidų 
leidyklos samdomas pianistas. Visus juos vienijo tik bepro- 
tiškas darbštumas ir visiškai naujos mintys. Kernas parašė dau- 
giau nei 1000 dainų, tarp ju Senio upė ir Dūmai graužia tavo akis, 
104 scenos veikalams ir filmams. Berlinas taip pat sukūrė dau- 
giau nei 1000 dainų ir partitūrų nuo Cilindro iki Ana, čiupk 
ginklą. Jo „Aleksandro regtaimo orkestras“ (1911) plačiai atvėrė 
duris džiazo erai. Po trylikos metų Gershwino Mėlynoji rapso- 
dija, kurią sugrojo Paulio Whitemano orkestras, džiazui suteikė 
iškilmingumo. Fredericko Loewo Mano žavioji ledi, Franko Loe- 
sserio Vaikinai ir lėlės, Haroldo Arleno Ozo šalies burtininkas bei 
Leonardo Bernstaino Vestsaido istorija tęsė tą pačią amžinų nau- 
jovių tradiciją, ribojamą griežtų bilietų kasos normų”. 

Tuos pačius ZaiZaruojancius minčių ir organizavimo talen- 
tus Amerikos žydai pritaikė ir besivystančioms naujoms tech- 
nologijoms. 1926 m. Davidas Sarnoffas (1891-1971) sukūrė 
pirmą radijo tinklą, Nacionalinę transliavimo sistemą, kaip 
Amerikos Radijo korporacijos tarnybą, kurios prezidentu jis 
tapo 1930 m. Tais pačiais metais Williamas Paley (g. 1901) įkūrė 
konkurentę - Kolumbijos transliavimo sistemą. Netrukus jos 
abi ėmė transliuoti nespalvotos, paskui spalvotos televizijos 
laidas. Žydai nemažai prisidėjo prie šių naujų žiniasklaidos 
priemonių - jose reiškėsi Sidas Caesaris ir Eddie Cantoris, 
Miltonas Berle, Alas Jolsonas ir Jackas Benny, Walteris Win- 
chellas ir Davidas Susskindas^. Brodvėjaus miuziklai, radijas 


77 G. Saleski. Famous Musicians of Jewish vitan. Jews in American Life. - New 
Origin. - New York, 1949. 75 T. Le- York, 1969, 96-99, 199-203, 245-246. 

ir televizija — visi jie buvo pamatinio Zydu diasporos istorijos 
principo pavyzdžiai: žydai atvėrė visiškai naujus verslo ir 
kultūros matmenis, tabula rasa, kurią jie užpildė turiniu anks- 
čiau nei kiti suinteresuoti asmenys turėjo progos juos užvaldyti, 
išmūryti gildijų ar profesijų įtvirtinimus ir uždrausti jiems įeiti. 

Bet pats iškiliausias pavyzdys buvo kino pramonė, kurią 
beveik ištisai sukūrė žydai. Be abejo, galima ginčytis, ar tai 
buvo didžiausias jų įnašas, pakeitęs nūdienos pasaulį, ar ne, 
nes jei Einsteinas sukūrė dvidešimtojo amžiaus kosmologiją, 
o Freudas paklojo jam būdingus psichologinius pamatus, tai 
kinas pasiūlė savo universalią, visų mėgiamą kultūrą. Visgi ir 
čia netrūko likimo ironijos. Žydai neišrado kino. Thomas Edi- 
sonas, išradęs pirmą veikiančią kino kamerą, kinetoskopą, 
1888 m. neskyrė jos pramogoms. Ji turėjo būti, sakė jis, „gar- 
siausias proto įrankis“, skirtas apsišvietusiai demokratijai, kad 
parodytų pasauliui, koks jis yra ir pavaizduotų moralinę realiz- 
mo jėgą kaip atsvarą „okultinei išminčiai iš rytu"^. Tokia racio- 
nalizmo mankšta turėjo patikti žydų pirmeiviams, bet, tiesą pa- 
sakius, jie pavertė ją visai kuo kitu, nes edisoniškoji kino samp- 
rata nesuveikė. Išsilavinusi vidurinioji klasė į ją nekreipė dėme- 
sio. Per pirmąjį dešimtmetį kinas mažai pasistūmėjo į priekį. 

Tada XIX a. pabaigoje vargani žydų imigrantai kiną sujun- 
gė su kita įstaiga, kurią jie kūrė tokiems pat kaip jie Žmonėms - 
su pramogų pasažu. 1890 m. Niujorke nebuvo nė vieno pramo- 
gų pasažo. 1900 m. jų buvo daugiau nei 1000, o penkiasdešimt 
iš jų jau veikė kino varjetė. Po aštuonerių metų vien Niujorke 
veikė 400 kino varjetė ir jie plito po visus šiaurinių valstijų 
miestus. Įėjimas kainavo tik penkis centus. Kinas traukte traukė 
pačius skurdžiausius miesto varguolius. Šimtai jiems rodomų 
trumpametražių juostų buvo nebylios. Tai buvo privalumas. 
Daug kino mėgėjų anglų kalbą mokėjo prastai ar visai jos 


7? Cituojama L. May. Screening Out the Motion-Picture Industry. - Oxford, 
Past: The Birth of Mass Culture and the 1980. 

nemokėjo. Jis buvo tikra imigrantų meno forma. Vadinasi, jis 
buvo idealus žydų verslo fonas. 

Iš pradžių žydai nedalyvavo kino tobulinimo ir kūrimo 
procese. Jie nuomojo kino varjetė, pasažus, teatrus. Daugumą 
technologinių procesų ir trumpametražių filmų sukūrė Ame- 
rikoje gimę protestantai. Vienintelę išimtį sudarė Sigmundas 
Lublinas, dirbęs Filadelfijoje - dideliame žydų centre, kurį jis 
galėjo paversti šios pramonės sostine, bet kai teatrų savininkai 
ėmė verstis produkcija, gamindami imigrantų-globėjų norimus 
filmus, Lublinas susijungė su kitais patentų savininkais, no- 
rėdamas suformuoti gigantišką Patentų kompaniją ir išspaus- 
ti iš filmų kūrėjų tai, kas jam priklausė. Štai tada žydai lyg 
Mozė išvedė naują pramonę iš „grynųjų“ amerikiečių valdomų 
šiaurės rytų „Egipto“ į Kalifornijos pažadėtąją žemę. Los An- 
džele buvo saulė, negriežti įstatymai, siena su Meksika, per 
kurią buvo galima pabėgti nuo Patentų kompanijos advokatų“. 
Atsidūrę Kalifornijoje žydai paleido į darbą savo racionaliza- 
cijos įgūdžius. 1912 m. dirbo daugiau nei šimtas mažų kino 
gamybos firmų, iš kurių Universal, Twentieth-Century Fox, Para- 
mount, Warner Brothers, Metro-Goldwyn-Mayer ir Columbia buvo 
iš esmės žydų sukurta, o kitose dviejose — United Artists and 
RKO Radio Pictures žydai vaidino pagrindinį vaidmenį*!. 

Beveik visi žydų kilmės kino žmonės atitiko vieną schema - 
jie visi buvo imigrantai ar kilę iš imigrantų aplinkos. Jie buvo 
neturtingi, kai kurie tragiškai neturtingi. Daugelis augo šei- 
mose, kuriose buvo dvylika ar daugiau vaikų. Carlas Laemmle 
(1867-1939), pirmasis iš jų, buvo imigrantas iš Laupheimo, de- 
šimtasis iš trylikos vaikų. Jis dirbo klerku, buhalteriu ir drabu- 
Ziu parduotuvės vedėju, paskui, atidaręs kino varjetė, paver- 
tėją tinklu, sukurdamas filmų platinimo verslą ir 1912 m. įsteigė 
Universal, pirmą didelę kino studiją. Marcus Loew (1872-1927) 


80 Žr. P. French. The Movie Moguls. — 
London, 1967. ! Ibid., 21. 

gimė Žemutiniame Ystsaide, imigranto padavéjo šeimoje. Bü- 
damas šešerių metų, jis pardavinėjo laikraščius, dvylikos metų 
paliko mokyklą, kad dirbtų spaustuvėje, paskui kailių preky- 
boje, aštuoniolikos metų jau tapo laisvu kailių brokerių; tris- 
dešimties metų jau dukart bankrutavęs, jis įsteigė teatrų tink- 
lą ir įkūrė Metro-Goldwyn-Mayer. Williamas Foxas (1879-1952) 
buvo gimęs Vengrijoje, dvylikos vaikų šeimoje ir dar būda- 
mas vaikas su tėvais atvyko pro Niujorko Kasl Gardeno Imigra- 
cijos postą. Vienuolikos metų jis paliko mokyklą, įsidarbinęs 
tekstilės fabrike, įsteigė savo skurstantį verslą, paskui iš Bruk- 
lino pasažų pamažu įkopė į kino pramonę. Louisas B. Mayeris 
(1885-1957) gimė Rusijoje, hebrajisto šeimoje, ir taip pat praė- 
jo pro Kasl Gardeno tarnybą, būdamas dar vaikas; aštuonerių 
metų jis jau vertėsi metalo laužo prekyba, ėmė vadovauti šiam 
verslui devyniolikos metų, teatrų tinklui - trisdešimt dvejų, o 
1915 m. sukūrė pirmą ilgą filmą suaugusiems Nacijos gimimas. 
Broliai Warneriai buvo kilę iš vargano Lenkijos batsiuvio šei- 
mos, auginusio devynis vaikus. Jie pardavinėjo mėsą ir ledus, 
taisė dviračius, buvo šūkaliojantys turgaus prekijai ir keliaujan- 
tys atrakcionų savininkai. 1904 m. jie nusipirko projekcinį apara- 
tą ir vadovavo savo pramogų verslui, kur jų sesuo Rose grojo 
pianinu, o dvylikametis Jackas dainavo diskantu. Holivude jie 
įvedė naujovę - garsą. Josephas Schenckas, United Artists ben- 
drasavininkis, vadovavo lunaparkui. Samas Goldwynas dirbo 
kalvio gizeliu ir pirštinių pardavėju. Harry Cohnas, kitas Že- 
mutino Ystsaido gavrošas, buvo tramvajaus konduktorius, pas- 
kui atsidūrė varjetė versle. Jessy Lasky buvo kornetistas. Samas 
Katzas buvo pasiuntinukas, bet dar paauglys jau turėjo tris 
kino varjeté. Dore Shary dirbo padavėju žydų poilsio stovyk- 
loje. Adolphas Zukoras iš rabino šeimos dirbo kailių parda- 
vėju, kaip ir Darrylas Zanuckas, kuris susikrovė pradinį kap- 
italą išradęs naują kailinę sagtį. Ne visi pirmeiviai išlaikė savo 
turtus ar savo sukurtas kino studijas. Kai kurie bankrutavo; 

Foxas ir Schenckas net pakliuvo į kalėjimą. Bet juos visus api- 
bendrino Zukoras: „Aš atvykau iš Vengrijos kaip šešiolikmetis 
našlaitis su keliais doleriais įsiūtais į mano liemenę. Aš virpėjau 
iš susijaudinimo kvėpuodamas gaiviu laisvės oru, ir Amerika 
man visada buvo gera"? 

Šie žmonės buvo nevykėliai, kuriantys nevykėliams. Nute- 
kėjo nemažai vandens, kol Niujorko bankai teikėsi į juos pa- 
žvelgti. Pirmasis jų stambus rėmėjas buvo Kalifornijos imigran- 
tas A. P. Gianninis, kurio Italijos bankas galiausiai tapo Amerikos 
banku — didžiausiu pasaulyje. Už jų nugaros driekėsi nepritek- 
lių šimtmečiai ir jie patys atrodė jų iškamuoti. Jie buvo maža- 
ūgiai. Filmų istoriko Philipo Frencho žodžiais tariant: „Kino 
magnatų sambūryje galėjai švystelėti dalgiu penkis su puse 
pėdos virš žemės daugelio jų net nesužeisdamas: kai kurie var- 
gu ar būtų išgirdę jį švilpiant““?. Juos ginė stiprus troškimas 
kartu su savimi pakylėti varginguosius į viršų, tiek materia- 
liai, tiek dvasiškai. Zukoras gyrėsi proletarų pasažus pavertęs 
vidutiniokų rūmais: „Kas nušlavė jūsų purvinas kino varjetė? 
Kas pastatė naujas pliušu aptrauktas kėdes?“ — klausdavo jis. 
Goldwynas apibūdino savo kultūrinę misiją kaip „įtaigiai menu 
ir subtilumu paremtų vaizdų“ kūrybą. Naujoji kino kultūra 
neišsivertė be tradicinių žydų bruožų, ypač jų kritiško humoro. 
Broliai Marxai greičiau pateikė įprastą pasaulio atvaizdą nevykė- 
lių akimis, o ne pro prizmę, pro kurią žydai žvelgė į daugumos 
visuomenę. Ar jie tirtų šimtaprocentinių amerikiečių visuomenę 
filme Gyvūnų tramdytojai, kultūrą Naktyje operoje, universiteto 
miestelį Arklio plunksnose, prekybą Universalinėje parduotuvėje 
ar politiką Anties sriuboje, - padoriose įstaigose sukeldavo su- 
maištį, drumstė ramybę, trukdė „normalius“ Žmones“. 

Tačiau apskritai Holivudo valdovai nenorėjo kelti sąmyšio. 
82 Dėl biografinių smulkmenų žr. 28. ?* R. Durgnat. The Crazy Mirror: 
French, op. cit; May, op. cit., 253, lent. Hollywood Comedy and the American 


iiia, "Founders of the Big Eight’, ir lent. Image. London, 1969, 150-161; 
iiib dėl biografijų. 9? French, op. cit, 78-83. 

4-amė dešimtmetyje suteikę saugų užutėkį žydų diasporai iš 
Vokietijos kino pramonės, jie bandė jai primesti konformizmo 
dvasią. Tokia buvo jų pačių asimiliavimosi forma. Kaip ir žydai, 
racionalizavę mažmeninę prekybą aštuonioliktame amžiuje ir 
sukūrę universalines parduotuves devynioliktame, jie tarnavo 
klientui. „Jei žiūrovams nepatinka juosta“, - pasakė Goldwy- 
nas, — „jie yra teisūs. Publika niekada neklysta.“*> Taigi jie 
maksimaliai panaudojo rinką. Netrūko čia ir ironijos. Kinas 
buvo pirmoji kultūros apraiška nuo Elados laikų, skirta visiems 
žmonėms. Kaip visi graikų polio gyventojai galėjo tilpti stadio- 
ne, teatre, licėjuje ar odeone, taip dabar visi amerikiečiai galėjo 
matyti filmus daugiau ar mažiau tuo pačiu metu. Tyrimas, at- 
liktas 1929 m. Mansyje, Indianos valstijoje, atskleidė, kad per 
savaitę devyniuose miesto kino teatruose apsilankė triskart 
daugiau žmonių nei buvo gyventojų“. Tad kinas, vėliau tapęs 
pavyzdžiu televizijai, buvo milžiniškas žingsnis į XX a. antro- 
sios pusės vartotojų visuomenę. Atkakliau nei kokia nors kita 
institucija jis paprastiems darbininkams siūlė geresnio gyveni- 
mo viziją. Vadinasi, priešingai nei įsivaizdavo teisingumo mi- 
nistras generolas Palmeris ir Madisonas Grantas, būtent Holi- 
vudo žydai stilizavo, nušlifavo ir išplatino amerikietiško gyve- 
nimo būdo sampratą. 

Žinoma, amerikietiškas būdas turėjo ir savo tamsiųjų pu- 
sių. Tarpukario metu Amerikos žydai pradėjo įgauti naciona- 
linį Amerikos charakterį. Jie taip pat perėmė jo bjauresnes sa- 
vybes. Kaip ir Brodvėjaus teatrai ir Holivudo filmai, nusikalsta- 
mumas, o ypač naujos ir besivystančios nusikaltimų rūšys buvo 
sritys, kuriose verslu užsiimantys žydai galėjo iš pradžių įsi- 
gauti visuomenės vidun, dar nesusidūrę su formaliais nežydų 
barjerais. Europoje žydai buvo dažnai siejami su neturto pa- 
gimdytais nusikaltimais, kaip antai vogtų daiktų slėpimas, ki- 


55 May, op. cit. 171. 9 H. and R. 
Lynd. Middletown. - New York, 1929. 


677 


VI. HOLOKAUSTAS 


Senvagystés ir smulkus sukčiavimas. Jie taip pat ištobulino ge- 
rai organizuotų ir įsišaknijusių nusikaltimų tinklų, tokių kaip 
prekyba baltaisiais vergais, modelį. XIX a. pabaigoje ši prekyba 
iš Rytų Europos, su grandioziniais žydų gimstamumo rodik- 
liais, atkeliavo iki Lotynų Amerikos. Ji turėjo nemaža žydiško 
gyvenimo bruožų. Stebinančiai daug žydžių prostitučių laikė- 
si šabo, žydų švenčių ir mitybos įstatymų. Argentinoje jos net 
turėjo savo sinagogą. Be to, kadangi būtent žydai pasižymėjo 
šia prekyba, teisėtos žydų institucijos bandė ją sunaikinti visa- 
me pasaulyje ir sukūrė specialius organus šiai veiklai“ Niujor- 
ke Žydai nusikaltėliai, jau nekalbant apie įprastus žydams nu- 
sikaltimus, vertėsi reketu, tyčiniais padegimais ir arklių nuo- 
dijimu. Žydų visuomenė vėl reagavo nusikaltimų prevencijos 
kompanijomis, įskaitant mažamečių pataisos namų statybą“. 
Tokios pastangos davė stulbinančiai našių rezultatų kovojant 
su smulkiais žydų nusikaltimais. Visai įmanomas dalykas, kad 
jei ne „Sausasis įstatymas“, tai žydų nusikaltėlių bendruomenė 
būtų sunykusi iki 3-iojo dešimtmečio pabaigos. 

Tačiau nelegali prekyba alkoholiu gudriems žydams su- 
teikė neįveikiamą pagundą ją racionalizuoti ir organizuoti. Žy- 
dų nusikaltėliai retai vartodavo prievartą. Pagrindinio auto- 
riteto žydų sociologijos klausimais Arthuro Ruppino žodžiais 
tariant, „krikščionys daro nusikaltimus rankomis, žydai - pro- 
tu“ Tipiškas, stambus žydų nusikaltėlis buvo Jacobas „Rie- 
bus nykštys“ Guzikas (1887-1956), Al Caponės buhalteris ir 
iždininkas. Kitas buvo Arnoldas Rothsteinas (1882-1928), 
didelių nusikaltimų pionierius, pavaizduotas kaip „Protas“ 
Damono Runyono apsakymuose ir Meyeris Wolfsheimas 
Scotto Fitzgeraldo romane Didysis Getsbis. Taip pat buvo Me- 
yeris Lansky, sukūręs ir praradęs lošimų imperiją, kurio 
87 E. J. Bristow. Prostitution and Preju- 88 J. Weissman Joselit. Our Gang: Je- 


dice: The Jewish Fight Against White wish Crime and the New York Jewish Com- 
Slavery 1870-1939. - New York, 1984. munity 1900-1940. - New York, 1983. 

prašymas Izraelio pilietybei gauti buvo atmestas 1971 m. 

Bet pamažu šie Žydai nusikaltėliai kopdami į viršų taip 
pat griebėsi prievartos. Toks buvo Louisas Lepke Buchalteris 
(1897-1944), pravarde „Teisėjas“, FTB vadintas „pavojingiau- 
siu nusikaltėliu Jungtinėse Valstijose“; jis padėjo organizuoti 
Sindikatą arba Žmogžudysčių korporaciją 1944 m. Mirties 
bausmė jam buvo įvykdyta Singsinge 1944 m. Buchalteriui įsa- 
kius, Sindikato žudikai nužudė Arthurą „Olandą Schultzą“ Fle- 
genheimerį (1900-1935), pogrindžio loterijų gangsterį, bandžiu- 
sį prieš jo valią nužudyti Thomą E. Dewey į; Sindikatas taip 
pat buvo atsakingas už Benjamino „Trenkto“ Siegelio (1905- 
1947) mirtį - šis organizavo jiems Las Vegą, o paskui nutraukė 
ryšius su jais. Galiausiai žydai, vadovaujami Samuelio „Pur- 
purinio Semio“ Coheno, sutelkė liūdnai pagarsėjusią Detroito 
Purpurinę gaują, kuri valdė Ystsaido kvartalą, kol valdžią paėmė 
mafija. Tačiau bandymams palyginti žydų ir italų nusikaltimus 
Jungtinėse Valstijose lemta žlugti. Stulbinančiai daug pagarsė- 
jusių žydų nusikaltėlių buvo palaidota laikantis konservaty- 
vių papročių, bet organizuotas žydų nusikalstamumas, kitaip 
negu Sicilijos mafija, nebuvo atsakas į konkrečias socialines 
sąlygas ir bendruomenė niekada nė kiek jo nelaimino. Tad jis 
pasirodė esąs laikinas“. 

Žydų bendruomenė reagavo į žydų nusikalstamumą, ypač 
prekybą baltaisiais vergais, su gėda ir siaubu; ji stengėsi kiek 
įmanydama perauklėti šiuos kriminalinius gaivalus. Tačiau at- 
sirado daug Amerikos žydų, kuriems nepatiko mintis apie bet 
kokius žydų polinkius, gerus ar blogus, ir jie darė viską, ką 
galėjo, kad visiškai atmestų žydų partikuliarizmą. Turėjome 
galvoje ne tik nesilankymą sinagogoje ir Įstatymo nesilaikymą, 
bet ir sąmoningas pastangas nustoti laikius save žydu. Netgi 
Brandeisas dar 1910 m. puolė „gyvenimo ar mąstymo įpročius, 


5? Apie žydų gangsterius žr. A. Fried. The Rise and Fall of the Jewish Gangster 
in America. - New York, 1980. 


679 


VI HOLOKAUSTAS 


kurie skatino išlaikyti skirtingą kilmę“ kaip nepageidaujamą 
ir „Amerikos brolybės idealo neatitinkantį“ dalyką. Pabrėžti 
žydiškumą buvo „nelojalu““. Bet tokios pastangos, kaip Bran- 
deiso atveju, staiga paveiktos antisemitinės patirties, buvo pa- 
smerktos žlugti. Jis baigė teigdamas visišką priešybę: „Kad 
būtume geri amerikiečiai“, - tarė jis, - „mes turime būti geresni 
žydai, o kad būtume geresni žydai, mes privalome tapti sionis- 
tais“?!. Kai kurie žydai sunerimę blaškėsi tarp dviejų kraštuti- 
numų. Garsus pavyzdys yra Bernardas Baruchas (1870-1965), 
Juozapo sukirpimo personažas. Jis buvo kelių prezidentų iš 
eilės patarėjas, ir apie jį buvo kalbama (melagingai, kaip dabar 
žinome), jog jis pralobo per 1929 m. krizę, pardavęs akcijas 
kaip tik prieš rinkos kracha?. Tėvas Charlesas Coughlinas, 
žydus ujantis Detroito radijo pamokslininkas, vadino jį „Jungti- 
nių Valstijų laikinuoju prezidentu, nekarūnuotu Volstryto kara- 
liumi“ Baruchas stengėsi kaip įmanydamas pabėgti nuo žydiš- 
ko įvaizdžio. Jo žmonos protestantiškos protekcijos dėka jis 
pakliuvo į Aukštuomenės žinyną („Social Register“) dar tada, kai 
į jį buvo uždrausta įeiti Schiffams, Guggenheimams, Seligma- 
nams ir Warburgams. Jis atostogaudavo nežydiškoje Adiron- 
dako kolonijoje, bet kiekvieną akimirką jis galėjo jausti timpte- 
lint vadeles, tarsi kas sakytų: sustok čia, toliau tau eiti nevalia. 
Jis jautėsi pažemintas 1912 m., kai jo dukrai Belle buvo mislin- 
gai uždrausta stoti į Brearley mokyklą Manhetene, nors ji buvo 
išlaikiusi stojamąjį egzaminą: „Tai iš tikrųjų skaudžiausias 
smūgis mano gyvenime“, — rašė jis, - „nes jis įskaudino mano 
vaiką ir ilgam apkartino jam gyvenimą“ Jis pats turėjo įtemp- 
tai kovoti, kad taptų madingo Ouklendo golfo klubo nariu ir, 


90 M. Urofsky. American Zionism: From Street Legend. - New York, 1983, 223ff., 
Herzl to the Holocaust. - New York, liudija, kad jis tik išgelbėjo didžiają 
1975, 127. ?! Cituojama R. Steel. Wal- savo turto dalį žlugus rinkai; bendra 
ter Lippmann and the American Centu- jo turto vertė niekada nebuvo daugiau 
ry. - London, 1980, 187. °? J. Grant. nei 10-15 milijonų dolerių. 

Bernard Baruch: The Adventures of a Wall 

nors laiké nuosava Zirgyna, kad galétu naudotis uZdaru apt- 
varu Belmonto parke. Jis niekada nepateko į Universiteto klubą 
ar Metropoliteną“. Net Amerikoje žydas, kad ir koks jis būtų 
turtingas, įtakingas ir su ryšiais, galėjo būti nustumtas atgal; 
būtent toks elgesys labiau nei kas nors kita telkė bendruomenę. 
Vis dėlto kai kurie kraštutiniai asimiliantai sugebėjo nusi- 
kratyti žydiškumo, bent jau savo pačių malonumui. Walteris 
Lippmannas (1889-1974), laikraščių pranašas, savo laiku toks 
pat įtakingas kaip Baruchas, visą gyvenimą praleido stengda- 
masis susilieti su aplinka. Jo tėvai, turtingi rūbų fabrikantai iš 
Vokietijos, siuntė jį mokytis į aukštuomenės Sachso berniukų 
mokyklą. Jo šeima lankėsi Emanu-El sinagogoje. Jie atsisakė 
pripažinti, jog moka jidiš kalbą. Jų tikslas buvo vengti, jų Zo- 
džiais tariant, „rytietiškumo“ Ostjuden imigrantų ordos jiems 
kėlė siaubą. American Hebrew, išreiškęs jų baimę, rašė: „Visi mes 
turime suprasti, kad esame skolingi ne tik mūsų gentainiams, 
bet ir sau patiems, nes mūsų nežydai kaimynai Zvelgs į mus 
kaip į prigimtinius mūsų brolių rėmėjus“ Lippmanas, Harvar- 
de nepriimtas į garsius „Auksinio kranto“ klubus, trumpam ta- 
po socialistu. Ir netrukus nusprendė, kad antisemitizmas yra 
žymiu mastu žydų pelnyta bausmė, nes, anot jo mėgstamo 
kritiško posakio, jie „krito į akis“ „Mano asmeninė nuostata“, 
rašė jis, „yra Žydų ydas vertinti rūsčiau nei kitų žmonių.“ Jis 
puolė sionistus už ju „dviveidę ištikimybę“ ir „turtingus, vulga- 
rius ir pretenzingus Amerikos didmiesčių žydus kaip „turbūt 
didžiausią nelaimę, kada nors ištikusią žydų tautą“. 
Lippmanas buvo liberalus ir civilizuotas žmogus, kuris tie- 
siog (jo akimis žiūrint) norėjo išvengti žydų skirstymo katego- 
rijomis. Jis negalėjo prisiversti patvirtinti antižydiškų kvotų 
Harvarde, nes ten neturėtų būti „jokių rase, tikėjimu, spalva, 
klase ar sluoksniu grindžiamų stojamųjų testų“ Kita vertus, 


?3 Ibid., 107-109. ?* Steel, op. cit., 189. °” ‘Public Opinion and the American 
Jew', American Hebrew, 14 April 1992. 

jis sutiko, kad būtų „katastrofa“, jei Žydai viršytų 15 procentų 
ribą. Jis manė, kad Masačiusetso žydams išeitis būtų turėti 
savo universitetą, o Harvardui - pritraukti studentus iš plates- 
nės teritorijos, taip išskaidant žydišką gausą. „Aš nelaikau žy- 
du nekaltomis aukomis“, — rašė jis. Jie turi „daug varginančių 
asmeninių ir visuomeninių įpročių, kuriuos atrinko skausmin- 
ga praeitis ir sustiprino fariziejiška teologija“ Nežydų „asme- 
ninė elgsena ir fiziniai įpročiai“ yra „daug pranašesni už vyrau- 
jančią žydų elgseną ir įpročius““. Šią žydišką neapykantą sau 
apkartino tas faktas, kad Lippmanas neužsitarnavo visų jo ger- 
biamų visuomeninių gėrybių. Jis įstojo į Riverį Niujorke ir Met- 
ropoliteną Vašingtone, bet nesugebėjo patekti į Linkso ar Ni- 
kerbokerių klubus. 

Turbūt pats tragiškiausias žydų, kurie paneigė savo tapa- 
tybę ar nuslopino iš to natūraliai kylančius jausmus, bruožas 
buvo beveik tyčinis, jų pačių įsiskiepytas aklumas. Pusę amžiaus 
Lippmanas buvo turbūt pats protingiausias Amerikos apžval- 
gininkas - visais klausimais, išskyrus žydų. Kaip Blumas Pran- 
cūzijoje, jis atmetė antisemitišką Hitlerio poziciją kaip nereikš- 
mingą dalyką ir apibūdino jį kaip vokiečių nacionalistą. Kai 
1933 m. gegužę nacistai sudegino žydų knygas, jis pasakė, kad 
žydų persekiojimas „tenkinantis nacistų .geismą, kurie jaučia, 
kad jie turi kažką nugalėti... yra Europą saugantis žaibolaidis“ 
Vokietijos negalima vien matuoti nacistų antisemitizmu, kaip 
Prancūzijos — teroro metais, protestantizmo — Ku-kluks-klanu, 

„Žydų - jų išsišokėliais“ Vieną Hitlerio kalbą jis pavadino 
„valstybės veikėjo kalba“, „autentišku tikrai civilizuotos tau- 
tos balsu“. Bet po šių dviejų komentarų apie nacistus ir žydus 
jis tylėjo dvylika pražūtingų metų ir niekada neužsiminė apie 
mirties lagerius. Kita aklumo forma buvo Rosos Luxemburg 
sprendimas, kurį pasirinko puiki dramaturgė Lillian. Hellman 


nea saa DS mo ais, 


28 Cituojama Steel, op. cit., 194. 
?7 Cituojama ibid., 330-331. 

(1905-1984). Jos pjesės Vaikų valandėlė (1934) ir Lapiukai (1939) 
susilaukė skandalingo pasisekimo 4-ojo dešimtmečio Brodvė- 
jaus teatruose. Ji taip kankino savo žydišką humanizmą, įsprau- 
dusi jį į vyraujančius stalinistinius rėmus (taip elgėsi tūkstančiai 
žydų inteligentų), kad jos antinacistinė pjesė Sargyba prie Reino 
(1941) pateikia savotiškai iškreiptą žydų padėties vaizdą vėles- 
nių įvykių šviesoje. Ji negalėjo leisti, kad jos teisingumo meilė 
natūraliai užsipliekstų rūsčiu protestu dėljos rasės likimo. Taigi 
ji apvilko ją akmenveidės ideologinės ortodoksijos, jos ginamos 


angina inr No d 


su rabinišku kietakaktiškumu, apdaru. Poreikis nusisukti r nuo 
faktų privertė ją tiesą gydyti išmonės vaistais. I Dar 1955 m. pri- 
dėjus ranką prie Annos Frank dienoraščio inscenizacijos, iš jos ji 
praktiškai pašalino žydų tragedijos pradą. "m 
Šis Amerikos žydų bendruomenės sąmyšis, susiskaldymas 

ir neaiškumas - to neišvengė ir jų intelektualai — paaiškina, 
kodėl Amerikos žydai, nežiūrint jų nepaprastos, pamažu įgy- 
jamos galios buvo taip keistai bejėgiai paveikti tarpukario Eu- 
ropos įvykių eigą ar net pasukti Amerikos nuomonę norima 


linkme. Amerikiečių antisemitizmas, kaip atskleidė gyvento- 
m ou t 


————- m Eae AH ARABI et a e tU qst BAM vo io M n > 


ju apklausa, tolygiai augęs 3-iajame dešimtmetyje, 1944 m. 
pasiekė kulminaciją; apklausos taip pat parodė (pavyzdžiui, 
1938 m.), kad 70-85 procentai amerikiečių buvo prieš kvotų 
didinimą žydų pabėgėliams išgelbėti. Apklausų rengėjas Elmo 
Roperas perspėjo: „Antisemitizmas apraizgė.visą tautą, 0 ypač 
apnuodijo didmiesčius“? 

Taigi Vokietijos įvykius mes turime tirti atsižvelgdami į 
Europos ir Amerikos aplinką. Vokietija buvo stipriausia eko- 
nominė, karinė ir kultūrinė é galybė Europoje i ir jos išpuolis prieš 


Jm amic er eap Oc m ea 


Zydus nuo 1933 iki 1945 m. y yra "kertinis šiuolaikinės ės žydų. isto- 


L as L am rrr 


rijos įvykis. Daugeliu atžvilgiu jis vis. dar lieka neįminta mįslė: 
38 New York Times, 11 April 1945; apie Holocaust 1941-1945. - New York, 


rinkimus Zr. D. S. Wyman. The Aban- 1984, 8-9. 
donment of the Jews: America and the 

ne faktų, kuriuos dokumentiškai patvirtina stulbinanti gausy- 
bė medžiagos, bet priežasčių požiūriu. Tuomet Vokietija buvo 
labiausiai išsilavinusi tauta pasaulyje. Ji pirmoji pasiekė visuo- 
tinį suaugusiųjų raštingumą. Nuo 1870 iki 1933 m. jos univer- 
sitetai buvo puikiausi kone kiekvienoje srityje. Tad kodėl ši 
labai civilizuota tauta ėmėsi tokiu milžinišku mastu, organi- 
zuotai ir brutaliai naikinti žydus? Aukos tapatybė dar labiau 
pagilino šia paslaptį. Devynioliktame amžiuje vokiečių ir žydų 
likimai buvo glaudžiai persipynę. Kaip nurodė Fritzas Ster- 
nas, tarp 1870 ir 1914 m. vokiečiai staiga iškilo kaip aktyvi, 
galinga tauta, o žydai - kaip aktyvi, galinga rasė - irgi”. Jos 
nepaprastai padėjo viena kitai. Be daugelio kitų bendrų daly- 
kų juos siejo ir fanatiškas atsidavimas mokslui. Gabiausi žydai 
mylėjo Vokietiją, nes ji geriau už kitas pasaulio.valstybes tiko 
darbui. Šiuolaikinė žydų kultūra turėjo daugiausia vokiškos 
struktūros bruoZu. Savo ruožtu, kaip nurodė Weizmannas savo 
garsiame pokalbyje su Balfouru, žydai negailėjo pastangų Vo- 
kietijos labui ir padėjo jai tapti didžia valstybe. Nuo pat jos 
susivienijimo iki 1933 m. Vokietija, pavyzdžiui, gavo daugiau 
Nobelio premijų nei kuri nors kita šalis, maždaug 30 procentų 
nuo bendro skaičiaus; bet Vokietijos dalį sudarė beveik trečda- 
lis (medicinoje - pusę) Nobelio premiją gavusių žydų'“. Vokie- 
tijai atsisukti prieš žydus reiškė ne tik masines žudynes; tiesą 
pasakius, tai reiškė masines tėvažudystes. Kaip tai atsitiko? 
Bibliotekų lentynos lūžta nuo daugiatomių bandymų pa- 
aiškinti, bet galiausiai visi mėginimai pasirodo neatitinką tik- 
rovės. Didžiausias nusikaltimas istorijoje tam tikra prasme 
skendi tamsoje. Vis dėlto galima susumuoti pagrindinius fakto- 
rius. Svarbiausias turbūt būtų Pirmasis pasaulinis karas. Pir- 
ma, jis pribloškė Vokietijos tautą. Ji užtikrintai įsitraukė į karą - 
tada jos kilimas į didybę buvo pasiekęs apogėjų. Po tiek baisių 


39 F. Stern, 'Einstein's Germany', in 109 Ibid., 324—325. i E. J. Gumpelis 
Holton and Elkana, op. cit., 322 ff. savo knygoje pateikė šių žmogžudys- 

aukų ji galutinai patyrė pralaimėjimą. Ja užvaldęs sielvartas ir 
įtūžis įsakmiai reikalavo atpirkimo ožio. | 

Antra, karas pakeitė Vokietijos veiklos pobūdį. Prieškari- 
nė Vokietiją buvo tvarkingiausiai įstatymų besilaikanti šalis. 
Visuomenės prievarta buvo negirdėtas, nevokiškas dalykas. 
Antisemitizmas buvo įsikerojęs visur, bet fizinė prievarta prieš 


žydus, nėra AO net sapeti Apie a antisemitines riaušes, b buvo 
pakeitė. E iprato prie pod iur bel Vokietijoje 
prievartą pagimdė neviltis. 1918 m. paliaubos nedavė taikos 
Vidurio ir Rytų Europai. Ji davė dvidešimties metų pertrauką 
tarp dviejų milžiniškų, atvirų konfliktų, bet per šį dvidešimt- 
metį prievarta įvairiu mastu buvo pagrindinis politikos teisė- 
jas. Tiek kairieji, tiek dešinieji naudojo prievartą. 1917 m. Leni- 
no ir Trockio suorganizuotas pučas parodė pavyzdį, kuriuo 
sekė komunistiniai sąjungininkai ir mėgdžiotojai Vokietijoje 
1918-1920 m. Žydų buvo visur pilna mėginant jėga nuversti 


egzistuojančią valdžią. Komunistų režimą Bavarijoje sudarė 
ne tik tokie žydų politikai kaip Eisneris, bet ir žydų rašytojai 


ir intelektualai, kaip antai Gustavas Landaueris, Ernstas Tolle- 
ris ir Erichas Mūhsamas. Dešinieji į tai atsakė kurdami privačias 
veteranų kariaunas Laisvuosius korpusus (Freikorps). 

Rusijoje prievartą vykdė kairieji, Vokietijoje - dešinieji. Zy- 
dų ekstremistai, kaip antai Rosa Luxemburg ir Eisneris buvo 
tiesiog nužudyti. Per ketverius metus 1919-1922 m. Vokietijo- 
je įvyko 376 politinės Žmogžudystės, visi nužudytieji, išskyrus 
dvidešimt du, priklausė kairiųjų : sparnui; daugelis jų buvo Z y> 
dai. Vi Vienas buvo užsienio reikalų ministras Walteris Rathenau. 


Teismai lengvabūdišķai teisė buvusios armijos smogikus. Tik 


ereina me FR. |y 


keli buvo „patraukti į teismą; dar mažiau buvo nuteista ilgiau 
nei keturiems mėnesiams"! Kada 1922 m. senyvo ir žinomo žy- 


„anen 


čių ir nuosprendžių statistinius duo- Berlin, 1922, cituojama Grunfeld, op. 
menis: Vier Jahre politisches Mord. cit. 


685 


VI. HOLOKAUSTAS 


du rašytojo Maximiliano Hardeno vos neužmušė du antise- 
mitai, teismas nusprendė, kad jo „nepatriotiški straipsniai“ 
sudarė „švelninančias aplinkybes“ 

Štai tokiame radikalių buvusių kareivių prievartos fone 
išryškėjo Adolfo Hitlerio figūra. Jis buvo austras, gimęs Aust- 
rijos-Bavarijos pasienio rajone 1889 m., smulkaus valdininko 
šeimoje. Gyveno Lince, o paskui Karlo Luegerio Vienoje. Pasi- 
žymėjo kare ir buvo sužeistas dujų atakos metu. Vėliau savo 
ye Mein i (patas VIS) 1924 m.) canere rašė pe 


-——— UP 


L— nd 


veiké antisemitines pesos Zydai tapo ir liko j jo manija v vi- 


są gyvenimą. Jo asmeninė aistra ir dar daugiau - jo kolosali 
valios jėga - buvo pagrindiniai Vokietijos karo prieš žydus 
faktoriai. Be jo jis nebūtų įvykęs. Antra vertus, jis būtų pada- 
ręs nedaug žalos, jei Vokietijoje r nebūtų radęs parankių griau- 
namui jégu. Jis turéjo Ypatingą ais kurti politinį dina- 
didesnį už sudedamąsias dalis. Taip mažą socialistų grupę, 
Vokietijos darbininkų partiją, jis suvienijo su buvusių kareivių 
būriu, suteikė jiems antisemitinę platformą ir pavertė ją masi- 
ne partija, Vokietijos Nacionalsocialistų darbininkų partija su 
kariniu šturmo smogikų sparnu Sturmabteilung arba SA. SA 
saugojo jo susitikimo vietas ir triuškino priešininkus. Antra, 
jis sujungė dvi karo pasekmes - poreikį atpirkimo ožiui ir prie- 


vartos kultą, gautas išdavas nukreipęs prieš žydus: „Jei karo 
pradžioje ir per karą 12 000 ar 15 000 šių | žydiškų niekintojų 
būtų troškinama nuodingomis dujomis, tuomet kai šimtai tūk- 
stančių mūsų geriausių, įvairiausių profesijų darbininkų kentė- 


jo Hone Tapa Dunes augos San paausoto; nevem 


102 Mein Kampf. — 1962 leidinys, 772. 

t krikščionių Judensa igiant pseudomoksline teori- 
ja. Bet jis išsiskyrė dviem aspektais. Pirma/tai buvo nuodug- 


nus gyvenimo, paaiškinimas, die Weltanschauung, pasaulėžiūra. 
Kitos politinės grupės Vokietijoje mėgėjiškai užsiėmė antise- 
mitizmu ar net teikė jam svarbos, bet nacistai pavertė jį savo 
programos alfa ir omega (nors jie kaitaliojo akcentus atsi- 
žvelgdami į auditoriją). (Antra) Hitleris buvo austrų tautybės, 
bet pasirinko pangermanizmą, 1914 m. įstojęs į Vokietijos, o 
ne Austrijos kariuomenę; ir jo antisemitizmas buvo vokiečių 
ir austrų modelių sutuoktuvės. Iš Vokietijos jis perėmė milžiniš- 
ką ir augančią „Žydų-bolševikų Rusijos“ baimę ir plintančią 
Siono išminčių „protokolų mitologiją. Pokarinėje Vokietijoje 
knibždėte knibždėjo vokiečių kilmės pabėgėlių iš Rusijos, Pa- 
baltijo vokiečių ir senų caro antisemitinių grupių, tokių kaip 
Juodašimtininkai, Geltonmarškiniai ir Rusijos liaudies sąjun- 
ga, narių. Visi jie pabrėžė Zydu-bolSeviku ryšį, kuris tapo 
pagrindine Hitlerio ideologijos gija. Alfredas Rosenbergas, Pa- 
baltijo vokietis, tapo pagrindinių nacistų teoretiku. Rusijos vo- 
kietė Gertrude von Seidlitz leido Hitleriui įsigyti Völkischer 
Beobachter (1920) ir paversti jį antisemitiniu dienraščiu'?. Nau- 
jaisiais laikais Vokietija, o ypač Prūsija labiau už viską bijojo 
rusų grėsmės. Hitleris dabar galėjo įvilkti grėsmę į tikrovišką 
antisemitinį rūbą. Bet jis suliejo ją su „Vienoje perimto antise- 
mitizmo atmaina, o baimę nukreipė į "Ostjuden, tamsią ir ne- 
pilnavertę rasę, teršiančią vokiečių kraują. Hitlerį ypač domi- 
no dvi temos, abi susijusios su Ostjuden: žydų vykdoma preky- 
ba baltaisiais vergais, jos būstinė esanti Vienoje ir - moralės 
reformatorių tvirtinimu - sifilio, tuomet dar nepagydomos 
ligos, išplitimas. Hitleris tikėjo ir mokė, kad žydų bolševiz- 


mas Vokietijai kelia ne tik tiesioginę politinę ir karinę grės- 
mę, bet ir gilesnę, biologinę grėsmę, keliamas bet kokio są- 


103 W, Laqueur. Russia and Germany: A Century of Conflict. - London, 1962, 
109ff.; Poliakov, op. cit., iv 174. 

lyčio, tačiau ypač seksualinės sąjungos su žydų rasės nariais“. 

Seksualinis-medicininis Hitlerio antisemitizmo aspektas 
buvo turbūt svarbiausias dalykas, ypač jo sekėjams. Jis paver- 
tė paprastus prietaringuosius fanatikais, kurie galėjo griebtis 
bet kokių veiksmų, kad ir kokie iracionalūs ar žiaurūs jie būtų. 
Kitaip nei viduramžių antisemitai, žiūrėję į žydą kaip į ne- 
žmogų, velnią ar kažkokį gyvulį (iš čia Judensau), nacistų eks- 
tremistai as E Domo E Hezcologuqd ir émé 
EH os visus is Zydus suplakti į krūvą, Rea ižvelginni 
nei į. aplinkybes ar- paziaras. m turis profesoriaus vardą, 


mE PD 


Neabejotina, kad asimiliuotas žydas nešiojo savyje bacilą tokia 
pat kaip senas, dėvįs durtinį rabinas ir kėlė didesnę grėsmę, 
nes buvo didesnė tikimybė, kad jis užkrės ar „nuplėš garbę“, 
Hitlerio žodžiais tariant, arijų moteriai. Kaip giliai jis įdie- 
gė šią teoriją savo sekėjams aiškėja iš jam siųsto laiško, kurį 
1943 m. balandį parašė teisingumo ministras Thierackas: 

Gryna žydė, gimus vaikams, pardavė savo pieną vienai gydytojai, 
nutylėjusi, kad ji yra žydė. Šiuo pienu kūdikiai, kurių gyslomis tekėjo 
vokiečių kraujas, buvo maitinami ligoninėje. Nusikaltusioji buvo apkal- 
tinta apgavyste. Pieno pirkėjai patyrė žalą, nes žydės pienas negali būti 
laikomas Vokietijos vaikų maistu... Tačiau, siekiant apsaugoti tėvus, ku- 
riems šis faktas liko nežinomas, nuo nereikalingų rūpesčių, oficialiai ne- 
buvo pareikšta jokio kaltinimo. Aš ruošiuosi aptarti šio atvejo rasinius 
higienos aspektus su imperijos sveikatos apsaugos vadovu.' 


Kyla klausimas: kaip šita nesąmone galėjo plačiai tikėti 
tokia itin apsišvietusi šalis kaip Vokietija? Galima atsakyti, kad 


Hitleris savo pažiūroms niekada nestokojo paramos, nors ir 


104 R. Wistrich. Hitler's Apocalypse: jews Destruction of the European Jews. — rev. 
and the Nazi Legacy. - London, 1986, edn, New York, 1985, i 20-21. 
14-19. 105 Cituojama R. Hilberg. The 

netiesioginės, iš intelektualių visuomenės sluoksnių. „Skanda- 
lingasis“ Freudas ir jo mokslas buvo svarbus šalutinis nacistų 
atvejo įrodymas, nes (taip buvo teigiama) jis išvadavo morali- 
nį kaltės jausmą nuo seksualinio gyvenimo ir taip jį sustiprino. 
Taigi Freudas leido žydams lengviau suartėti su arijų moteri- 
mis. Štai čia Hitleriui pravertė Jungas, nubrėžęs skirtumą tarp 
Freudo-Jungo psichiatrijos ir likusiųjų: 

Žinoma, negalima sutikti, kad Freudas ar Adleris apskritai yra tei- 
sėti Europos žmonijos atstovai... Žydas kaip sąlyginis klajoklis niekada 
nesukūrė, ir tikriausiai niekada nesukurs jam būdingos kultūrinės for- 
mos, nes visi jo instinktai ir talentai daugiau ar mažiau priklauso nuo jį 
priglaudusių civilizuotų tautų... Mano nuomone, medicinos psichologi- 
ja padarė stambią klaidą pritaikiusi žydų kategorijas, kurios tinka net ne 
visiems žydams, krikščioniškiems vokiečiams ir slavams. Vadinasi, bran- 
giausia teutono paslaptis, giliai įsišaknijusi, kūrybinga sielos būsena, buvo 
paaiškinta kaip banali, infantiliška kloaka, o mano perspėjantis balsas, 
skambėjęs ištisais dešimtmečiais, buvo įtariamas antisemitiškomis gai- 
delėmis... Ar galingas nacionalsocializmo reiškinys, į kurį visas pasaulis 
žvelgia su nuostaba, nepamokė jų pažinti pasaulį geriau?!9 

Netrūko ir mokslininkų, kurie nuvainikavo Einsteino teo- 
riją kaip „Žydų fiziką“ 

Iš tiesų Vokietijos akademinė visuomenė kaip visuma toli 
gražu nesutrukdė, o greičiau padėjo hitlerizmui užkopti į val- 
džią. Pagrindinė nacistų triumfo sudaromoji dalis buvo mo- 


MCkA Mer A r any 


kyklos mokytojų karta, kuri subrendo paskutiniajame XIX a. 
dešimtmetyje, užsikrėtė völkisch antisemitizmu ir tapo vyres- 
niaisiais dėstytojais 3-iajame dešimtmetyje”. Jų naudojami 
vadovėliai atspindėjo tą pačią įtaką. Universitetų akademinė 
publika, vietoj skeptiško empirizmo pamokslaudama apie pana- 
céja ir „dvasinį atgimimą”, irgi panašiai sąveikojo nacistų au- 
gančią įtaką. Hitleris pirmiausia uZsikariavo universiteto stu- 
106 Zentralblatt für Psychotherapie, vii, Decline of the German Mandarins: The 
1934; cit. Grunfeld, op. cit. 107 E, Stern. German Academic Community 1890- 


The Politics of Cultural Despair. - Ber- 1933. - Harvard, 1969, 446. 
keley, 1961, 291. 98 F. K. Ringer. The 

dentų pasitikėjimą. Jie buvo jo avangardas. Per kiekvieną na- 
cistų augimo etapą studentų parama viršijo bendrą elektorato 
paramą. Pirmiausia nacistai veikė per. studentų brolijas, kurios 


VL P RE o — TA 


1919 m. priėmė „Eisenacho rezoliuciją“, pašalinančią žydus 
rasistiniais ir religiniais pagrindais”. Jų įtakai išaugus, jie veikė 
per SpUgentu sąjungą, Lui (Aukštųjų ai su- 


UNS 


me dešimtmetyje. Pagaliau « Ain mečio pabai igoje jie ikaré 
savo studentų partiją. Nacistų sėkmę garantavo pakankamai 
jaunų fanatikų visapusiškas pasišventimas. bendram reikalui, 
partinė lygybė ir radikali programa Bet svarbus nacistų ir 


studentų tarpusavio saitas buvo prieš.. žydus. rengiamos aršios 
demonstracijos. Studentai pirmi organizavo boikotus ir visuo- 
tinius prašymus pašalinti žydus iš vyriausybės postų ir kated- 
rų, ypač mokyklose, ir netrukus šios veiklos formos virto tikra 
prievarta. 1922 m. studentų maišto grėsmė privertė Berlyno 
universitetą atšaukti gedulingą nužudytojo Waltherio Rathe- 
nau paminėjimą. Prieš karą tai būtų buvę neįmanoma, tačiau 
pats grėsmingiausias reiškinys buvo ne prievartos grėsmė, o 
jai paklūstančios universiteto valdžios bailumas. Išpuoliai prieš 
žydus studentus ir profesorius, kurie buvo priversti nutrauk- 
ti paskaitų kursus, įsismarkavo 1927 m., kai vyriausybė atsisa- 
kė pripažinti Deutsche Studentenschaft dėl to, kad ši rėmė prie- 
vartą. Bet tai bemaž nepadarė jokio įspūdžio, ir universitetai 
nesiėmė jokių ryžtingų žingsnių, kad pažabotų studentų smo- 
gikus. Tai nereiškia, kad profesoriai pritarė nacistams. I Ne, 


Taa dr rari i rec) 


bet jie buvo prieš Veimaro respubliką ir demokratija; 9 Jabiau- 


mande 


siai siai jie bijojo stoti i prieš studentų veiksmus, nors žinojo, kad 


om D ani re 


studental klysta. a. - — tai "buvo vėlesnio bendro | tautos bailumo 
10? G. L. Mosse. The Crisis in German lism, 1918-1935. — Chicago, 1977, 6- 
Ideology. - London, 1966, 196. "° M. 7; P. G. J. Pulzer. The Rise of Political 
S. Steinberg. Sabres and Brownshirts: The Anti-Semitism in Germany and Aus- 
German Students’ Path to National Socia- tria. - New York, 1964, 285ff. 

eskizas. Taigi nacistai sėkmingai užvaldė studentų miestelius 
dvejais ar trejais metais anksčiau, negu atėjo į valdžią. 
Nacizmą maitinusią tikros prievartos terpe palaikė auganti 
žiniasklaidos žodinė ir vaizdinė agresija. Kartais teigiama, kad 
net "pati nuožmiausia s satyra yra laisvos visuomenés sveikumo 
požymis, todėl ji neturi būti varžoma. Žydų istorija neliudija 
šio teiginio labui. Žydai dažniau nei kokia kita grupė susi- 
laukdavo tokių išpuolių ir iš ilgos bei karčios patirties žinojo, 
kad prievarta spaudoje dažnai veda į kraujo praliejimą. Vokie- 
tijos mastu imant, Veimaro respublika buvo ultraliberali visuo- 


menė, o viena iš liberalizmo pasekmių buvo daugumos spau- 
dos suvaržymų panaikinimas. Kaip araby ekstremistų laik- 
raščiai pasinaudojo Samuelio liberalizmu Palestinoje, taip ir 


nacistai mėgavosi Veimaro leidimu įžeidinėti. Antisemitizma 
eaaa 


jau seniai lydėjo pornografijos elementai, ypač Vokietijoje ir 


ABA odia KL) Po R REVO «09 v- ime 


Austrijoje; pati Judensau tema dažnai buvo jo simptomas. Bet 


Hitlerio pabrėžiama seksualinė, rasės grynumo tema, susijun- 
gusi su Veimaro laisvumu pagimdė ypač ydingą antisemitinės 
propagandos formą, kurią įkūnijo Vidurio Frankonijos nacis- 
tų šulo leidžiamas savaitraštis Der 5türmer. Jis padėjo pask- 
leisti ir sustiprinti vieną iš pagrindinių amžinų antisemitinės 
prievartos šaltinių: idėją, kad žydai nėra Žmonijos dalis.ir.to- 
dėl jiems nepriklauso žmogiškai būtybei-instinktyviai -skiria- 
ma apsauga. Tai jokiu būdu nebuvo vienintelis toks leidinys, 
bet jis B nuo at — Bevatcoma matomos prie- 


~ —— n9À 7 


niai PTN 


buvo sunku patraukti į į — nes s jis naudo dojosi Landtago, o 

véliau ir Reichstago deputato. nelieciamybe. 1927 m. savait- 

raščio buvo parduota 13 000 egzempliorių (vienintelis patiki- 

mas tiražo skaičius), bet per paskutines nacistų atėjimo į valdžią 

dienas jis susilaukė visuotinio skaitytojų démesio!!. 

111 D. E. Showalter. Little Man, What | Now? Der Stürmer in the Weimar Re- 
public. - Hamden, Connecticut, 1983. 

Deja, Ziniasklaidos prievarta nebuvo vienpusé. Jei komu- 
nistu bei nacistų gatvės gaujos nuosekliai perkėlė prievartą į 
gatves ir šitaip bendradarbiavo ruošdamos nacionalinę prie- 
vartą, tai nemaža dalis keiksmų srauto sklido ir iš liberalų 
pusės. Prie to nemažai prisidėjo žydai. Satyra visada buvo 


— e 


rašytojų įkvėpimo šaltiniu. Nuo 1899 iki 1936 m. Vienos rašy- 
tojas Karlas Krausas (1874-1936), krikštytas kaip ir Heine, lei- 
do laikraštį Die Fackel („Deglas“), nustačiusį naujus agresyvi- 
os satyros, smarkiai nukreiptos į žydus, tokius kaip Herzlis ir 
Freudas, standartus. „Psichoanalizė“, - rašė jis, - „yra nauja žy- 
diška liga", o „pasąmonė - žmonių minčių getas.“ Jo kandžiu 
gebėjimu aptikti silpną priešininko vietą žavėjosi ir jį mėgdžiojo 
visa Veimaro Vokietija. Raiška buvo itin provokaciška, ja ypač 
pasižymėjo Kurtas Tucholsky (1890-1935) ir žurnalas Weltbiih- 
ne. Jis taip pat buvo leidžiamas nedideliu tiražu (16 000 egz. 
1931 m.), bet sukėlė nepaprastą audrą savo ryžtingais išpuo- 
liais prieš viską, ką brangino dešinieji vokiečiai. Tucholskio 
1929 m. spausdinta knyga Deutschland, Deutschland Über Alles, 
įkrėtė į kailį teismams, Bažnyčiai, policijai, Hindenburgui, so- 
cialdemokratams ir profsąjungų vadovams, o į ją įdėtas pui- 
kus Vokietijos generolų fotomontažas buvo pavadintas: „Į jus 
žiūri gyvuliai“. 

Iš pat pradžių kairiųjų Žiniasklaidos prievarta pasitarnavo 
antisemitams. Karlas Gerecke išradingai pasinaudojo Weltbiihne 
savo traktate Biblisher Antisemitismus (1920), tapusiu nacistų 
pamatine knyga. Žydų išpuoliai prieš armiją buvo ypač pavo- 
jingi. Tarnavusių kariuomenėje žydų asociacija, remdamasi 
oficialiais skaičiais, sugebėjo parodyti, kad kariavusių ir kare 
112 I. Deak. Weimar Germany's Left- 1968; H. L. Poor. Kurt Tucholsky and 


wing Intellectuals: A Political History of the Ordeal of Germany 1914-1935. 
the Weltbühne and its Circle. - Berkley, New York, 1968. 


692 


VI. HOLOKAUSTAS 


žuvusių, sužeistų ir apdovanotų žydų skaičius griežtai atitiko 
žydų gyventojų santykį. Bet tautoje vyravo nuomonė, kuria ji 
nenumaldomai atkakliai tikėjo ir kurią piršo Hitleris bei na- 
cistai, kad žydai vengė tarnybos ir, žinoma, klastingai kenkė 
užnugaryje. Tiesą pasakius, pikčiausiai armiją — junkerių klasę 
išjuokė nežydas George'as Groszas; bet jis glaudžiai bendra- 
vo su žydų menininkais ir rašytojais, todėl buvo kalbama, kad 
„anie jį tam pastūmėjo“ Tucholsky buvo Groszo antrininkas 
prozoje. Daugybe pareiškimų jis stengėsi įsiutinti Žmones: „Nė- 
ra tokios Vokietijos armijos paslapties“, — rašė jis, — „kurios aš 
mielai neperduočiau užsienio valstybėms“!". Bet įsiutinti žmo- 
nės, ypač tylūs ar nesugebantys atšauti, gali keršyti fiziškai ar 
balsuoti už tą, kuris tai gali padaryti; o Tucholsky ir jo draugai 
satyrikai įsiutino ne tik patyrusius armijos karininkus, bet ir 
nesuskaičiuojamų pašauktinių, žuvusių kare, šeimas. Antise- 
mitinė ir nacionalistinė spauda pasirūpino, kad Tucholskio įžei- 
džiantys išpuoliai būtų kuo daugiau išplatinti. 

Kai kurie Žydai labai stengėsi atremti jiems primestą nepat- 
riotišką, bolševikinį įvaizdį. Žydų vaikai buvo mokomi amato 
ir žemės ūkio darbų!“. 3-10jo dešimt. pr. Berlyno advokatas 
dr. Maxas Naumannas, buvęs armijos kapitonas, įkūrė Vokie- 
tijos nacionalistų žydų lygą. Taip pat atsirado dešinioji Žydų 
jaunimo organizacija Kameraden ir Žydų fronto linijos vetera- 
nų nacionalinė lyga. Bet Naumannas suklydo, bandydamas su- 
silpninti Hitlerio neapykantą žydams pagyromis, skirtomis jo 
politiniam genijui, atkursiančiam Vokietijos gerovę, o visa jo or- 
ganizacija puoselėjo iliuziją, kad galima susitarti su nacistais!“, 
Įrodymų, kad jų pastangomis žydai tapo populiaresni, nėra. 

Neįveikiama kliūtis, su kuria turėjo taikstytis bet kuris pat- 
113 Cituojama W. Laqueur. Weimar: A Germany. - Manchester, 1981, yra 
Cultural History 1918-1933. - London, parašęs skyrių tema "The Jew as Ger- 


1974, 45. 14 Mosse, op. cit., 144. man Chauvinist’, 165-177. 
15 D. L. Noewyk. The Jews in Weimar 

riotiškai nusiteikęs Vokietijos žydas, buvo pati Veimaro Res- 
publika, gimusi iš pralaimėjimo, neišardomai susieta su pralai- 
méjimu, ir, daugelio vokiečių galvose susijusi su žydais, taigi 
Judenrepublik. Nuo pradžios iki pabaigos ji buvo girnapusė po 
žydų kaklu, bet Veimaro politikoje žydai vaidino nedidelį vaid- 


menį, išskyrus pačią jos pradžią. Rathenau ir Rudolfas Hil- 
ferdingas, finansų .minist+as-1923-m--17-1928-m.,-buvo- pirmi ir 
paskutiniai kiek nors reikšmingesni Veimaro politikai žydai. 
Nenuginčijama tiesa, kad žydų vaidmuo kuriant Vokietijos 
komunistų partiją buvo lemiamas, bet iškilus stalinizmui, jie 
buvo greitai išstumti iš pirmaujančių gretų, panašiai kaip ir 
Rusijoje. 1932 m., kai partija iškėlė 500 kandidatų, iš kurių 100 
buvo išrinkta, tarp jų nebuvo nė vieno žydo"“. Socialdemok- 
ratų partijai vadovavo nežydai darbininkų klasės profsąjungų 
nariai, kurių daugelis tikrai nemėgo žydų kairiojo sparno ir į 
juos žvelgė kaip į nepageidautinus vidurinės klasės inteligen- 
tus. Tikroji Veimaro konstitucija su jos proporcinio balsavimo 
sistema, aiškiai teikė pirmenybę tokioms ekstremistų partijoms 
kaip nacistai, kurie niekada nebūtų teisėtai atėję į valdžią, tar- 
kim, pagal britų mažoritarinę sistemą. O žydų satyrikai, tokie 
kaip Tucholsky, pliekė Veimarą ne švelniau nei patys nacistai. 

Vis SE mp su Usa is išliko, o „Jo šaknys buvo 


p T 


t€ 


ra, M ja kaZkokiu nauju, svetimu daiktu, kurį j jie vadino 
Kulturbolschewismus. Kultūros vagystės samprata buvo gaji ir 
itin pavojinga. Kai kurie žydai rašytojai buvo perspėję apie 
tokį pavojų. Žydai, vartojantys vokiečių kalbą, Kafkos žodžiais 
tariant, „užvaldė svetimą turtą, kurį jie ne įsigijo, o pavogė, 
palyginti greitai perėmė ir kuris liko kažkieno kito nuosavybe, 
net jei negalima nurodyti nė vienos gramatinės klaidos“ Dar 
net iki karo Moritzas Goldsteinas Kunstwart straipsnyje „Vo- 


116 Laqueur, Weimar, 72. 

ra m, 


su kuriomis j jie Me Eau nuo ių nre pelné p 
maž visuotinį pripažinimą. Tad 1920 m. impresionistas Maxas 
Liebermannas buvo išrinktas pirmuoju prezidentu žydu Prūsi- 
jos akademijos istorijoje. 

Tačiau požiūris, kad Veimaras matė, kaip žydai perėmė 
Vokietijos kultūrą, yra klaidingas. Faktai rodo, kad 3-iajame 
dešimtmetyje, Vokietijoje labiau nei kada nors prieš tai ar po 
to pagausėjo talentų. Ji visada garsėjo muzika ir literatūra, 
bet dabar ji perėmė estafetę iš kitų ir vaizduojamuosiuose me- 
nuose. Berlynas trumpam tapo pasaulio kultūros sostine. Anti- 
semitai jo tiesiog nekentė. Wolfgango Kappo, Hitlerio pirmta- 
ko, 1920 m. surengusio ten žlugusį pučą, lozungas skelbė: „Kuo 
pavirto Berlynas? Žaidimų aikštele žydams“!š. Veimaro kul- 
tūroje Zydaji.vaidina-svarbu.vaidmeni. Šis reiškinys nebūtų 
įmanomas be jų. Tačiau jie nedaminavo. Kai kuriose srityse, 
ypač tapyboje ir architektūroje, jų įnašas buva palyginti mažas. 
Tuo metu kūrė daug žydų romanistų, tokių kaip Alfredas Do- 
eblinas, Franzas Werfelis, Arnoldas Zweigas, Vickis Baumas, 
Leonas Feuchtwangeris, Alfredas Neumanas ir Bruno Fran- 
kas, bet pagrindiniai veikėjai, tokie kaip ` Thomas Mannas ne- 
buvo žydai. Be jokios abejonės, žydų įnašas į muzikinį teatrą, 
tiek užsienyje, tiek Vokietijoje, buvo milžiniškas. Scenoje griežė 
impozantiški vunderkindai Jascha Heifetzas ir Vladimiras 
Horowitzas bei grojo nusipelnę virtuozai Arturas Schnabelis 
ir Arturas Rubinsteinas. Du iš pagrindinių Berlyno dirigentų 
- Otto Klempereris ir Bruno Walteris - buvo žydai. Kurtas 
Weillis parašė muziką Brechto pjesei Opera už tris skatikus (1928), 


117 Ibid., 75ff,  !!* Mosse, op. cit., 242. 

kuri pirmaisiais metais Europoje buvo atlikta daugiau nei 4000 
kartu. Vokietijoje küré Arnoldas Schónbergas ir jo mokykla, 
nors du jo garsiausi mokiniai - Bergas ir Webernas - nebuvo 
žydai. Bet Vokietijos muzika tuomet buvo tokia turtinga, kad 
žydų muzikai, nežiūrint jų skaičiaus ir gabumų, buvo tik vie- 
na iš jos sudėtinių dalių. 1929 m. Berlyno festivalyje dalyvavo 
Richardas Straussas, Toscanini, Casals, George Szellis, Cor- 
tot, Thibaud, Furtwangleris, Bruno Walteris, Klempereris ir 
Gigli. Ką tai įrodė? Tik tai, kad muzika buvo tarptautinė, o 
berlynieciai - laimingi Žmonės. 

Žydai, aišku, buvo pagrindinė didžiulio Vokietijos kino 
pasisekimo 3 3- -iajame dešimtmetyje. priežastis. Per karą Britani- 
jos, Prancūzijos, o vėliau Amerikos importiniai filmai buvo 
uždrausti. Kad užpildytų 2000 Vokietijos ir 1000 Austrijos kino- 
teatrų tuštumą, Vokietijos filmų kompanijų skaičius šoktelėjo 
nuo trisdešimties 1913 m. iki 250 šešeriais metais vėliau, o po 
karo Vokietijos kino pramonė užvaldė Europą. 1921 m. ji sukū- 
rė 246 meninius filmus, bemaž tiek pat, kiek Amerika; 1925 m. 
jos produkcija (228) buvo perpus didesnė nei Britanijos ir Pran- 
cūzijos kartu sudėjus!"?. Filmui Daktaro Kaligario kabinetas sce- 
narijų parašė Hansas Janowitzas ir Carlas Meyeris, o pastatė 
Erichas Pommeris. Metropolį režisavo Fritzas Langas. Tai tik 
du iš pačių įtakingiausių filmų. Tokie režisieriai, kaip Ernstas 
Lubitschas, Billy Wilderis, Maxas Ophulsas ir Alexanderis Kor- 
da ir aktoriai, kaip Peteris Lorre, Elizabeth Bergner, Pola Negri 
ir Conradas Veidtas buvo tik žydų talentų, sukūrusių Vokieti- 
jos kino aukso amžių, o vėliau, iškilus Hitleriui, nuvedusių 
diasporą į Holivudą, Londoną ir Paryžių, galaktikos dalis. Nie- 
kas neneigia, kad Vokietijos kine tryško veržli žydų versmė, 
ir tiek Langą, tiek G. W. Pabstą žavėjo golemo samprata'?. Bet 
apskritai kalbant, 3-iojo dešimtmečio Vokietijos kinas buvo 


11? R. Manvell and H. Fraenkel. The German Cinema. — London, 1971, 7ff. 
10 Lagueur, op. cit., 234ff. 

daugiau meniškai puikus ir iniciatyvus bei politiškai ir kultū- 
riškai angažuotas, o jo įnašą į Vokietijos antižydišką kultūrinę 
paranoją dabar sunkų įžiūrėti. 

^ Stipriausiai Žydų įtakojama : sritis buvo teatras, ypač Ber- 
lyne. Kartais rodėsi, kad tokie dramaturgai, kaip Carlas Stern- 
heimas, Arthuras Schnitzleris, Ernstas Tolleris, Erwinas Pis- 
catoris, Walteris Hasencleveris, Ferencas Molnaras ir Car- 
las Zuckmayeris bei įtakingi prodiuseriai kaip Maxas Renhard- 
tas užvaldė sceną, kuri krypo į stileivišką kairuoliškumą, re- 
voliucines nuotaikas, eksperimentus ir seksualinius iššūkius. 
Bet ji, Žinoma, nebuvo revoliucinga, ir greičiau kosmopolitiš- 
ka nei Žydiška. 

Vienintelė Veimaro respublikos apraiška, kuri šiek tiek ati- 
tiko antisemitinį žydiško Kulturbolschewismus stereotipą, buvo 
Frankfurto Socialinių tyrimų institutas (0923), kurio teoretikai, 
vadovaujami Theodoro Adorno, Maxo Horkheimerio, Herber- 
to Marcuses, Ericho Frommo ir Franzo Neumanno dėstė hu- 
manistinę marksizmo versiją, pasak kurios, kultūra gyvenime 
užima svarbesnę vietą nei praktinė politika. Neabejotina, kad 
žydiški vaizdiniai ir sąvokos atliko savo vaidmenį jų darbe. 
Juos žavėjo Marxo susvetimėjimo teorija. Jie giliai įsisamonino 
psichoanalizės svarbą ir visokeriopai siekė froidizuoti mark- 
sizmą. Taikydami marksizmo metodus, jie taip pat bandė paro- 
dyti kaip socialinės-ekonominės sąlygos nulemia tai, ką dau- 
gelis žmonių laiko kultūriniais absoliutais. Toks požiūris turėjo 
nemažos griaunamosios galios, o nuo 6-ojo dešimtmečio jo 
įtaka išaugo. Bet tuo metu vos keli vokiečiai buvo ką nors gir- 
dėję apie Frankfurto mokyklą. Tai ypač pasakytina apie jos 
garsiausią mokinį Walterį Benjaminą (1892-1940), kuriam buvo 
sunku išreikšti savo mintis spaudai priimtinu pavidalu ir kuris 
per savo gyvenimą išspausdino palyginti nedaug - vos kelis 
straipsnius ir esė, savo daktaro disertaciją, aforizmų knygą ir 
kelis laiškus su komentarais apie Vokietijos kultūros suk- 

lestėjimą. Jo gyvenimo kūrybą iš esmės surinko ir 1955 m. 
išspausdino Adorno. 

Benjaminas buvo vienas iš žydiškiausių nūdienos Vokieti- 
jos mąstytojų, nors neišpažino jokios religijos, bet, kaip nurodė 
jo didis draugas Gershomas Scholemas, istorikas, jo mintis 
nuolat grįždavo prie dviejų kertinių žydiškų sąvokų: apreiški- 
mo - per šventus raštus atskleistos tiesos - ir išganymo”. 
Benjaminas visada ieškojo mesijinio prado. Prieš 1914 m. toks 
pradas jam buvo jaunimas: jis buvo Gustavo Wynekeno įkur- 
to radikalaus žydų jaunimo sąjūdžio vadovas. Bet kai 1914 m. 
Wynekenas tapo patriotu, Benjaminas jo atsižadėjo ir po karo 
palinko į literatūrą lyg į Mesiją. Kai kuriuos išsiskiriančius iš 
kitų tekstus, teigė jis, tokius kaip Tora reikia išnagrinėti egzege- 
tikos priemonėmis ieškant moralinio išganymo rakto. Litera- 
tūrai jis pritaikė vieną iš pamatinių kabalos principų: žodžiai 
yra tokie pat šventi kaip Toros žodžiai, kurie fiziškai susieti 
su Dievu. Vadinasi, dieviškos ir žmogiškos kalbos santykis 
sąlygoja Žmogaus atsakomybę užbaigti tvėrimą, ką jis daugiau- 
sia atlieka tardamas žodžius (įvardydamas) ir formuluodamas 
mintis. Jis sugalvojo posakį „kūrybinga kalbos visagalybė“ ir 
parodė, kad tekstą reikia tirti norint aptikti ne tik paviršinę 
prasmę, bet ir giluminę potekstę ir struktūrą'“. Taigi Benjami- 
nas priklausė iracionaliajai ir gnostinei žydų tradicijai, kaip ir 
pats Marxas bei Freudas, aptikdamas gilią, slėpiningą ir gy- 
venimą nušviečiančią prasmę, glūdinčią po būties skraiste. Jis 
pirmasis ėmė taikyti literatūrai, o vėliau istorijai metodą, kuris 
ilgainiui tapo bendresnio pobūdžio technika, kurią, pavyzdžiui, 
Claude'as Lėvi-Straussas naudoja antropologijoje, o Noamas 
Chomsky - lingvistikoje. Gnosticizmas yra mįslingiausia iracio- 
nalizmo forma, ypač intelektualams, o Benjamino eksperimen- 
121 G. Scholem. Walter Benjamin: The — 1976, 193. 12 R. Wolin. Walter Ben- 


Story of a Friendship. - London, 1982; jamin: An Aesthetic of Redemption. 
Jews and Judaism in Crisis. - New York, New York, 1982, 40-43. 

tiškai išplėtota gnosticizmo atmaina, išsivysčiusi į struktūraliz- 
ma, nuo 6-ojo dešimtmečio tapo varomąja intelektualų jėga. 

Benjaminas ypač paveikė skaitytojus bandymais parodyti, 
kaip valdančioji klasė klastojo istoriją savo poreikiams, iliuzi- 
joms ir apgavystėms įamžinti. Scenai užtemus 4-ajame dešimt- 
metyje, jis griebėsi savo marksistinės versijos kaip trečiojo Me- 
sijo. Tai, ką jis vadino „marksistiniu laiku“ arba marksistiniu 
tūkstantmečiu buvo ilgo, nepakankamo, istorinio reformos pro- 
ceso alternatyva. Svarbiausia, teigė jis, yra „susprogdinti“ (jo 
mėgstamas posakis) istorijos tęstinumą, „dabartimi užtaisytą 
praeitį“, o švietimo ir socialdemokratijos tikslus pakeisti revo- 
liucija: laikas sustoja, Stillstand, kada jį ištinka revoliucinis nuo- 
tykis, kitaip tariant mesijinis įvykis. Savo veikale Istorijos filoso- 
fijos tezės Benjaminas tvirtino, kad politika yra ne tik nuožmi 
fizinė kova už dabarties ir ateities kontrolę, bet ir intelektua- 
linis mūšis už praeities paminklų kontrolę. Viename sakinyje 
jis primygtinai pabrėžė įsimintiną mintį, kad „net mirusieji ne- 
bus saugūs nuo (fašistinio) priešo, kai jis laimés"'?. Dauguma 
pažinimo formų yra reliatyvios, buržuazinės kūrybos vaisiai, 
ir jas reikia iš naujo nukalti, kad būtų užtikrinta proletarinė 
arba beklasė tiesa. Šių puikių, bet destruktyvių įžvalgų iro- 
nija pasireiškė tuo, kad faktiškai jos buvo žydų iracionalumo 
pasekmė - sena pasaka apie tai, kaip giliai dvasingi žmonės, 
ilgiau jau negalį tikėti Dievu, randa sumanius religinių dog- 
mų pakaitalus. 

Be to, Benjamino atveju, religijos atmetimas jokiu būdu 
nebuvo visiškas. Jo kūryboje yra gausu įdomių samprotavimų 
apie laiką ir likimą, netgi apie blogį ir demonus. Be religijos 
pamatų jis buvo ir jautėsi pražuvęs. Atėjus Hitleriui, jis pabė- 
go į Paryžių. Ten Cafė des Deux Magots jis nubraižė vadina- 
mąją savo gyvenimo diagramą, beviltišką labirintą, ir, nenuo- 


13 W, Benjamin. Illuminations. transl., New York, 1969, 255: Wolin, op. cit. 
50 ff. 

stabu, kad ji irgi praZuvo"*. 1939 m. pabaigoje jis bandė pras- 
mukti į Ispaniją, bet įstrigo prie frankistinės Ispanijos sienos. 
Vienas iš jo geriausių draugų jau nusižudė, kaip Tucholsky ir 
daug kitų žydų intelektualų, ir savo paskutinėje atkarpoje 
Benjaminas atrodo laikė savižudybę Išganymo per mirtį for- 
ma, Kristumi-Mesiju. Šiaip ar taip jis nusižudė ir buvo palaido- 
tas Port-Bou kapinėse netoli jūros. Jo laidotuvėse niekas neda- 
lyvavo, ir kada vėliau 1940 m. Hannah Arendt atvyko, kad 
surastų jo kapą, jis buvo dingęs, ir nuo to karto niekas kapo 
neatpažino - galutinis, nesąmoningas susvetimėjimo ir sumai$- 
ties gestas, simboliškas priminimas, kad naujojo amžiaus žydų 
intelektualai (kaip jau pabrėžėme) buvo tokie pat vieniši ir 
benamiai kaip bet kuris kitas žmogus. Tačiau nors Benjaminas 
ilgainiui tapo vienu iš įtakingiausių Veimaro kultūros nova- 
torių, VOXIEHJOJe Jie buvo DENEN necnon 


Tae e 


æ p y, 


daugumą Vokietijos leidyklu i ir - didžiausią tiražą Berlyne, Miun- 
chene, Hamburge ir kituose stambiuose miestuose valdė nežy- 
dai, bet tokie liberalūs žydų laikraščiai, kaip Berliner Tageblatt, 
Vossiche Zeitung ir Frankfurter Zeitung turėjo šauniausius kriti- 
kus ir darė didžiausią kultūrinę įtaką. Žydų leidyklos, kaip 
antai Kurt Wolff, Carriers ir S. Fischer buvo labiausiai vertina- 
mos. Nemaža teatro, muzikos, meno ir literatüros kritiku buvo 
Zydai. Zydai vadovavo svarbioms meno galerijoms ir kitiems 
kultūrinės veiklos centrams. Atrodė, kad jie vadovauja paradui, 
nustato jo maršrutą ir kuria gerą vardą. Jų galia, kad ir kokia 
ji būtų, buvo apskritai siejama su kairiąja inteligentija, o tai kėlė 
pavydą, neviltį ir įtūžį. Kaltinimas nebūta žydų kultūrine dikta- 
tūra buvo svarbus Hitlerio kampanijos įrankis kuriant savąją. 


` a 


124 T. Eagleton. Walter Benjami Towards a Revolutionary Criticism. 
London, 1981. 

Vis dėlto nacistai niekada nebūtų prasimušę į valdžią, jei 
ne Didžioji krizė, kurios padariniai Vokietijoje buvo skaudesni 
nei kur nors kitur, išskyrus Jungtines Valstijas. Abiejose šaly- 
se krizė ėmė slūgti 1932 m. vasarą, bet pirmieji pagerėjimo 
požymiai pasirodė tik 1933 m. Abi šalys dėl išskirtinai aukšto 
nedarbo lygio kaltino politines struktūras: Amerika — respubli- 
konų partiją, Vokietija - Veimaro respubliką. Abi šalys ėjo 
balsuoti dviejų dienu skirtumu 1932 m. lapkritį ir abiejose šalyse 
balsavimų rezultatai baigėsi režimo kaita. Tai siejosi su aklu, 
žiauriu atsitiktinumu. Lapkričio 6 dieną 33,1 procentų Vokieti- 
jos rinkėjų nubalsavo už nacistų partiją (balsų skaičius sumažėjo 
palyginti su praėjusių metu liepa). Po dvieju dienu F. D. Roo- 
seveltas laimėjo nemaža persvara skirstant balsus tarp parti- 
jų, kuomet žydai, tradiciškai balsavę už respublikonus (ir so- 
cialistus) 85-90 procentų balsų atidavė demokratams. Tas pats 
nedoras permainų troškimas, Amerikoje suteikęs valdžią Zmo- 
gui, kurį Hitleris netrukus sutapatino su žydais, įstūmė Vokie- 
tiją į balsavimo aklavietę, iš kurios ji ištrūko 1933 m. sausio 
30 d. is tapuş A 


vengiamas, Kr kai Hitleris tik pera aštuonias: 1933 r m. vasario- 
kovo savaites sutelké savo rankose asmenine ir partine dik- 
tatüra, tapo akivaizdu, kad žy žydai Ł bus nuosekliai puolami. Žy- 
dų rašytojai, menininkai ir intelektualai ypač gerai žinojo, kad 
jis čiups juos, ir daugelis jų pasiskubino išvykti iš šalies, todėl 
Hitleris nužudė mažiau žydų kultūrininkų nei Stalinas Rusijo- 
je. Trumpai tariant, nacistų politika žydų atžvilgiu reiškė ne 
daugiau negu grįžimą prie įprasto valstybinio antisemitizmo, 
1920 m. partijos politika numatė iš žydų atimti vokiečių pilie- 
tybę, įskaitant teisę eiti pareigas ir balsuoti; tada Žydai taptų 
„svečiais“, o tie, kurie atvyko po 1914 m., būtų išmesti iš šalies. 
Taip pat šmėkštelėjo žydų turto nusavinimo grėsmė!“. Bet 


123 Hilberg, op. cit., i 30 ff. 

daugelyje savo kalbu bei knygoje Mein Kampf Hitleris nuolat 
grasino ir žadėjo imtis prievartos prieš žydus. Asmeniniame 
pokalbyje su majoru Josefu Hellu 1922 m. jis nuėjo dar toliau. 
„Jei aš laimėčiau, - sakė jis, - „sunaikinti žydus būtų mano 
pirma ir pagrindinė užduotis... Sukursčius neapykantą ir.sųki- 
lus kovai prieš žydus, jų pasipriešinimas būtų veikiai palaužtas. 


Jie negali apsiginti, ir niekas nestos jų ginti.“ Majorui Hellui 
jis paaiškino tikįs, kad visoms tokioms revoliucijoms reikia 
priešo įvaizdžio „plačiųjų masių neapykantai“ išlieti. Jis pasi- 
rinko žydą vadovaudamasis ne tik asmeniniais įsitikinimais, 
bet ir racionaliais politiniais apskaičiavimais: „kova prieš žy- 
dus bus ir populiari, ir sėkminga“ Pašnekesys su Hellu yra 
nepaprastai informatyvus, nes jis rodo Hitlerio antisemitinio 
stimulo. dvilypumą, jo emocinio pasibjaurėjimo ir šalto prota- 
vimo derinį. Hellui jis atskleidė ne tik savo loginius argumen- 
tus, bet ir savo įtūžį: 

Miunchene, pavyzdžiui, Marienplatze, aš pastatysiu tiek kartu- 
vių, kiek leis gatvių eismas. Ten bus kariami žydai, vienas po kito, ir 
jie kabos ilgai, kol pradės dvokti... Nukabinus vieną, bus užkeltas kitas, ir 
tai tęsis tol, kol Miunchene bus išnaikintas paskutinis žydas. Tas pat vyks 


ir kituose Vokietijos miestuose tol, kol Vokietija bus galutinai išvaly- 
126 


ta nuo žydų. 


Hitlerio dvilypumas pasireiškė dviem prieš žydus naudoja- 
ania S coto Tic prom M qt ^ a 


mos prievartos formomis: spontaniška, egzaltuota, nepaval- 
džia pogromų prievarta ir valstybės šalta, nuoseklia, teisine 
ir reguliuojama, prievarta, išreikšta įstatymais ir policijos val- 
džią. Hitleriui priartėjus prie valdžios ir geriau įvaldžius tak- 
tiką jai pasiekti, emocinį pradą jis nustūmė į šešėlį ir pabrėžė 
teisinį. Vienas iš jo pagrindinių priekaištų Veimaro respubli- 
kai buvo politinė netvarka gatvėse. Daugeliui vokiečių vienas 
iš patraukliausių Hitlerio bruožų buvo pažadas jai padaryti 


126 Institut für Zeitgeschichte, Munich; cituojama Wistrich. Hitler's Apoca- 
lypse, 31-32. 


702 


VI. HOLOKAUSTAS 


galą. Bet Hitleris, dar toli gražu neatėjęs į valdžią, sutelkė 
priemones abiem jo antisemitinio prado bruožams išreikšti. 
Viena vertus, jis turėjo partijos gatvės žaliūkus, ypač rudmarš- 
kinius (SA), 1932 m. pabaigoje: maždaug 500 000 paprastai 
gatvėse mušdavo žydus, o kartais juos net žudė.-Antra vertus, 
buvo elitiniai SS būriai, vadovavę policijai ir lageriams, kurie 
prieš žydus vartojo rafinuotą valstybinės prievartos aparatą. 

Per dvylika Hitlerio valdymo metų šis dvilypumas pasi- 


CAMP DICH S "rs 


reiškė visa jėga. Iki pat pabaigos žydams buvo le lemta tapti 
tiek s staigių beprasmių prievartos protrūkių, tiek nuoseklaus, 
plataus mastu vykdomo valstybinio žiaurumo aukomis. Per 
pirmuosius šešerius — taikos — metus politika svyravo tai į vie- 
ną, tai kitą pusę. Karo metų įvesta tamsa ir tyla leido milžinišku 
mastu įsivyrauti antrajai pusei. Tiesa, Hitleris buvo improviza- 
torius, genialus taktikas, dažnai reagavęs į įvykius. Taip pat 
tiesa, kad persekiojimų mastas taip paplito ir išsivystė, jog 
įgijo pagreitį. Vis dėlto niekada netrūko lemiamos bendros 
strategijos ir kontrolės, kurią išmąstė niekas kitas, o tik jis ir 
kuri išreiškė jo antisemitinę prigimtį. Holokaustas buvo supla- 
nuotas, o suplanavo jį Hitleris. Tai yra vienintelė išvada, įpras- 
minanti visą šiurpinančią eigą. (RR 

Iš pradžių Hitleriui atéjue-i-valdZia, jo antižydišką politiką 


varžė du faktoriai. Jam reikėjo greitai atkurti Vokietijos ūkį, 


"aua —— 7 


tad reikéjo išvengti suirutės, kurią sukeltų staigus turtingos 
žydų bendruomenės nuosavybės atėmimas ir iškraustymas. 
Jis troško kuo greičiau vėl apsiginkluoti, tad reikėjo vengti 
masinių žiaurumų scenų, kad iš naujo būtų pelnytas tarptauti- 
nės visuomenės pasitikėjimas. Taigi Hitleris panaudojo ketu- 
rioliktojo ir penkioliktojo amžiaus Ispanijoje > žydams taikytas 
priemonės. "Atskiri prievartos veiksmai buvo skatinami ir palai- 
komi, o paskui naudojami kaip pretekstas formalioms, teisi- 
nėms priemonėms įvesti. Hitleris turėjo atstovus savo dvily- 


piam tikslui įgyvendinti. Josefas Goebbelsas, jo propagandos 

vadas, buvo minia kiršinantis Vincentas Ferreras. Heinrichas 
Himmleris, SS vadas, buvo jo šaltas, nepermaldaujamas Torque- 
mada. Goebbelso retorikos ir Žiniasklaidos kurstomi, ką tik 
prasidėjusio Hitlerio valdymo metu rudmarškiniai ir partijos 
nariai pradėjo užpuldinėti žydus, boikotuoti ir terorizuoti žydų 
verslininkus. Hitleris — tebūnie tai žinoma - nepritarė šiems, 
vadinamiesiems „individualiems veiksmams“, bet jis nebaudė 
už juos ir leido pasiekti kulminaciją 1935 m. vasarą. Tada svar- 
bioje kalboje jis pasinaudojo jais, kad rugsėjo 15 d. priimtų 
Niurnbergo dekretus. Jie įkūnijo tikrą 1920 m. nacistų progra- 
mą, atėmę iš žydų pagrindines teises ir pradėję atskyrimo nuo 
likusios visuomenės procesą. Tai buvo grįžimas prie blogiau- 
sių viduramžių sistemos ypatumų. Bet kadangi tai buvo grį- 
žimas prie šlykščios, bet pažįstamos praeities, jis apgavo daug 
žydų (ir visą pasaulį), privertęs tikėti, kad Niurnbergo sistema 
žydams suteiks kažkokį teisėtą ir nuolatinį, nors ir kuklų sta- 
tusą nacistinėje "Vokietijoje. Jie pražiūrėjo toje pačioje Hitlerio 
kalboje nuskambėjusį grasinimą, kad jei „atskiro, pasaulietinio 
sprendimo“ paruošimas žlugs, tada galbūt prireiks priimti įsta- 
tymą, „kuris atiduotų šį klausimą į nacionalsocialistų partijos 
rankas galutiniam sprendimui"'". Faktiškai tokios alternaty- 
vos priemonė jau buvo rengiama. Praėjus tik septynioms Hit- 
lerio valdymo savaitėms, Himmleris atidarė savo pirmą kon- 
centracijos stovyklą prie Dachau ir nuo to karto į savo rankas 
perėmė represyvų policijos aparatą, kuriam prilygo nebent tik 
stalininės Rusijos NKVD. 

Ant Niurnbergo įstatymų bazės pamažu kilo nuolat augantis 
žydų veiklą varžančių nuostatų antstatas. 1938 m. rudenį eko- 
nominė žydų galia jau buvo sunaikinta. Vokietijos ekonomika 
vėl Duo VIRTA, Ji 2 buwo pinkiuota; Daugiau nei 290 000 žy- 


UA ret an 


127 M. Domarus (ed.). Hitler: Reden und Proklamationen 1932-1945. - Würz- 
burg, 1962, i 537. 

skaiciaus pridéjo dar Austrijos Zydus. Tad ,Zydu klausimas" 
liko neišspręstas, o Hitleris buvo pasirengęs imtis naujo žings- 
nio: jo internacionalizavimo. Jei žydų galia Vokietijoje buvo 
sunaikinta, tai žydų galia užsienyje, o ypač jų galia paskelbti 
jam karą, tapo nuolatine jo kalbų tema. Klausimas asmeniškai 
įgijo dramatiškai naują užmojį, kada 1938 m. lapkričio 9 d. 
Herschelis Grynszpanas, žydas, nužudė nacistų diplomatą Pa- 
ryZiuje. Hitleris, naudodamasis tiek savo dvilypiu metodu, tiek 
savo tarpininkais, rado naują pretekstą pereiti prie kito etapo. 
Tą patį vakarą Goebbelsas nacistų vadovų susitikime Miunche- 
ne pranešė, kad prasidėjo keršto maištai prieš žydus. Hitleris 
jo siūlymu nusprendė, kad, maištui išplitus, jų nereikėtų mal- 
šinti. Tai reiškė, kad juos organizuoti turėjo pati partija. Po to 
sekė Kristallnacht („Krištolinė naktis“). Partijos nariai daužė ir 
plėšė žydų krautuves. SA išsiuntė savo būrius visoms sinago- 
goms sudeginti. SS pranešimą gavo 23.05. Himmleris užproto- 
kolavo: „Įsakymą davė propagandos direktoratas, ir aš įtariu, 
kad Goebbelsas, apimtas valdžios troškimo, - ką jau seniai 
pastebėjau — per savo kvailumą ėmėsi šių veiksmų tuo metu, 
kai politinė padėtis užsienyje yra labai rimta... Kada apie tai 
aš paklausiau fiurerį, man susidarė įspūdis, kad jis nieko apie 
tai nežinojo“'*. Per dvi valandas jis įsakė savo policijai ir SS 
pajėgoms užkirsti kelią didelio masto plėšimams ir nugabenti 
20 000 žydų į koncentracijos stovyklas... 

Mažai kas abejoja, kad Hitleris, kuris tokiomis svarbiomis 


—--. 
r 
-— 


progomis įsakydavo žodžiu, davė skirtingus nurodymus Goe- 
bbelsui ir Himmleriui. Tai jam buvo labai būdinga. Bet šiame 
surežisuotame epizode būta ir nesuplanuotos maišaties. Ja pa- 
sinaudota, kaip ir tikėjosi Hitleris, imantis tolimesnių prie- 
monių pues UU. Jie Duo UL atsakingi Mž-maištą,„4r 


dh. di Amara 


Ho Bet "EE Žalos dalį turėjo padengti draudimo kompa- 


128 Hilberg, op. cit., i 39. 

nijos. Tai sukėlė daugybę teisinių pasekmių. Žydų į teismus 
cialiu Teisingumo ministerijos potvarkiu. Dvidešimt šešiems 
partijos nariams iškeltos žydų nužudymo bylos buvo taip pat 
anuliuotos. Kiti keturi, išprievartavę Zydes, buvo išmesti, ir nu- 
brėžtas skirtumas tarp „idealistinių“ ir „savanaudiškų“ nusi- 
Zengimu!?. Hitlerio požiūriu, labiausiai neramino tas faktas, 
kad pogromas buvo nepopuliarus ne tik užsienyje, bet visų 


Tuomet jis pakeitė taktiką. Goebbelsas tęsė savo antisemiti- 
nę propagandą, bet nuo to laiko jis neteko prievartos prieš 
žydus vykdytojo vaidmens, dabar ji buvo beveik ištisai pati- 
kėta Himmleriui. Kaip ir anksčiau, „pasipiktinimas“ buvo tik 
pretekstas kuriant naują teisinių priemonių kampaniją prieš 
žydus, bet šį kartą procesas itin subiurokratėjo. Kiekvieną 
žingsnį iš anksto rūpestingai apgalvojo, įteisino ir susistemi- 
no patyrę valdininkai, o ne partiniai teroristai. Kaip nurodo 
Raulis Hilbergas, svarbiausias Holokausto istorikas, ši poli- 
tikos biurokratizacija leido jai įgyti milžinišką mastą ir paversti 
uon d Mele Ne : 

Ji taip garantavo, kad anksCiau ar véliau beveik kiekvie- 
nas Vokietijos vyriausybės departamentas ir nemažai civilių 
dalyvaus antižydiškoje veikloje. Hitlerio karas prieš žydus ta- 
po tautos reikalu. Siekiant įvykdyti šią politiką, pirmiausia 
žydus reikėjo nustatyti, paskui nusavinti jų turtą ir suvaryti į 
vieną vietą. Nustatymo procese dalyvavo tiek medicinos įstai- 
gos, tiek bažnyčia. Nacistai įsitikino, kad tikrovėje yra perne- 
lyg sunku apibūdinti žydą pagal rasę. Tuomet jie turėjo grįžti 
prie religinių kriterijų. Jų bazinis 1933 m. balandžio 11 d. pot- 
varkis, kuriuo remiantis žydai buvo metami laukan iš valsty- 
binės tarnybos, „neariškos kilmės asmenį“ apibrėžė kaip asme- 
nį, kurio tėvas ar senelis išpažino žydų religiją. Toks požiūris 


123 Ibid., 46, 1 išnaša. 

kėlė nemaža nesutarimų. 1935 m. daktaro Wagnerio, vyriausio- 
jo partijos medicinos pareigūno, daktaro Blome'o, Vokietijos 
gydytojų asociacijos sekretoriaus, ir daktaro Grosso, Politinio 
rasių biuro vedėjo, vadovaujama gydytojų konferencija nus- 


prendė, kad ketvirtį žydų kraujo turįs Žmogus yra vokietis, o 
pusiau žydas yra žydas, nes (pasakė PO ,Visiems Zi- 


noma, kad pusiau žydus valdo,Zydiski genai“ Bet valstybinė 
tarnyba nesutiko su šiuo apibrėžimu. Ji apibrėžė žydą kaip 
religingą pusžydį ar asmenį, vedusį žydę. Laimėjo valstybės 
tarnautojai, nes būtent jie rengė išsamius įstatymus, įskaitant 
1935 m. lapkričio 14 d. Reicho pilietybės įstatymą. Vidaus reika- 
lų ministerijoje dirbantis buvęs muitinės pareigūnas daktaras 
Bernhardas Loseneris parašė maždaug dvidešimt.septynis ra- 
sinius potvarkius, kuriais vadovaujantis buvo pedantiskai 
skirstomos apmokestinamos „prekės. Asmenys, norintys įsi- 
darbinti, daugeliui darbo įstaigų turėjo ] pristatyti arišką | kilmę 
patvirtinančius dokumentus. SS karininkas turėjo pristatyti 
kilmę įrodančius dokumentus iki 1750 m. Netgi smulkus vals- 
ybinés įstaigos tarnautojas privalėjo gauti septynis autentiš- 
a pa vartin aneus SOR UMENS, Taigi į Šį carpa Buvo an 


tyrinėtojas. Atsirado trečia "mišrių žydų Į rasė, Mischling, kuri 
savo ruožtu buvo suskirstyta į į pirmą ir antrą laipsnį. Pagausėjo 
reikalavimų persiregistruoti ar „išsivaduoti“, kaip ši procedūra 
buvo vadinama, ir ši sistema, panašiai kaip Rusijoje, leido išsi- 
keroti visokio plauko nepotizmui ir korupcijai. Hitlerio kance- 
liarijos valdininkas, kuris jam patiko, bet kuris buvo antro laips- 
nio Mischling, 1938 m. šventės išvakarėse kartu su šeima 
susėdęs prie kalėdinės eglutės kaip asmeninę fiurerio kalėdinę 
dovanėlę gavo „išlaisvinimo“ dokumentą“. 

Žydų turto nusavinimas ar vadinamoji arijizacija atitinka- 


150 Ibid., 69-75. 

mai nemažą verslo bendruomenės dalį įtraukė į šią sistema. 
Nuo 1935 m. Boikoto komitetas, kurio nariai buvo Himmleris 
ir Streicheris, turėjęs visam tam skirtas valstybės lėšas spaudė 
Zydus parduoti turtą ir tiek sumažinti pardavimo kainą, kad 
vokiečiams būtų paskata jį greitai nusipirkti. Šičia svarbų vaid- 
ínenj suvaidino bankai, visur gaudami pelno ir dažnai net pa- 
tys imdamiesi verslo. Tai buvo proceso dalis, kuri, korumpavu- 
si Vokietijos verslą, jį įtraukė į Galutinį sprendimą. Tai nebuvo 
vien pasipelnymas pasinaudojus blogais įstatymais. Hitlerio 
dvilypė laikysena pasireiškė visur. Žydus apiplėšė tiek grobi- 
kai, tiek įstatymai. IG Farben ir Deutscher Bank prarijo Osterrei- 
chische Kreditanstalt ir jos pramoninius filialus po to, kai vienam 
iš jos vadovų SA pasiūlė pasivažinėti, paskui išmetė iš važiuo- 
jančio automobilio, o kitą kratos jo namuose metu negyvai 
užspardė SA. Baroną Louisą Rothschildą suėmė policija ir tol 
laikė įkaitu, kol jo šeima vos ne pusvelčiui sutiko išparduoti 
turtą. Vėliau Dresdner Bank Himmlerio kadrų viršininkui atsiuntė 
laišką, kuriame dėkojo už numuštą kaina?!. 

Žydų suvarymo pracese„atkertant-juos nuo-kitų gyvento- 
jų ir įvedant jiems visiškai atskirą režimą, taip pat dalyvavo 
visa tauta. „Tai buvo labai sudėtingas ir sunkus procesas, pa- 
reikalavęs šaltakraujiško dešimčių tūkstančių biurokratų Ziau- 
rumo - jie buvo tokie pat negailestingi kaip pati žudymo maši- 
na. Be to, visi vokiečiai žinojo apię tai. Kai kurie antižydiški 
įstatymai nebuvo paskelbti, bet kiekvienas matė, kad visose 
gyvenimo srityje elgesys su žydais buvo kitoks ir žeminantis: 
Po Kristallnacht sekso normos ir vedybiniai įstatymai sugrieZ- 
tėjo ir buvo negailestingai taikomi. Jei žydą pagaudavo „bro- 
liuojantis su ariju, jį iškart siųsdavo į koncentracijos stovyklą. 
Ariją taip pat galėjo išsiųsti trims mėnesiams „perauklėjimui“ 
Tuo pačiu metu žydai buvo pašalinti iš visų mokyklų, jiems 
buvo skirti atskiri traukiniai, laukiamieji ir restoranai. Taip 


131 Ibid., 96-107 

pat prasidėjo žydų perkėlimas į atskirus gyvenamųjų namų 
kvartalus. Kai kurios šios priemonės vyko remiantis nuodug- 
niais potvarkiais, kitos — be jokios teisinės bazės. Hitlerio ka- 
ras prieš žydus nuo pradžios iki pabaigos buvo pribloškiantis 
įstatymo ir beteisiškuma, sistemos. įr paprasčiausios priemonės 
derinys. Pavyzdžiui, nuo 1938 m. gruodžio Himmleris, norėda- 
mas nas paspartinti suvarymo procesą, apribojo žydų judėjimą pa- 
prasčiausiai atšaukęs visas žydams išduotas vairavimo teises. 
Žydai, netekę nuosavybės, buva.suginti į didmiesčius. . Žydų 
paramos agentūros, panašiai nuskurdintos, negalėjo įveikti 
skurdo. Antai pagal 1939 m. kovo potvarkį bedarbiai žydai 
buvo išvaryti į priverstinius darbus. 

Taigi, dar prieš karo pradžią, 1939 m. rugsėjį, buvo numa- 
tytos visos vėlesnių baisumų prielaidos. Jau egzistavo juos įgy- 
vendinsiančios sistemos užuomazgos. Vis dėlto karas pakeitė 
šių įvykių eigą dviem svarbiais būdais: pirma, jis pakeitė Hitle- 
rio pateiktą moralinio žydų persekiojimo pagrindą. Šis morali- 
nis „mąstymo būdas, nors koks primityvus jis būtų, PHYO svarbi 
sas, kad užsitikrintų tylų Vokietijos žmonių pritarimą ar abe- 
jinguma, ir Himmleris, kad padrasintu represiju aparato daly- 
vius. Prieš kara loginiais argumentais buvo įrodinėjama, jog 
žydai iš kartos į kartą apgaudinėjo vokiečius, todėl jie neturi 
teisės į jų nuosavybę, o priemonės atimti iš jų nuosavybės teisę 
tėra tik paprastas atlyginimo aktas, mat jų turtas grįžo ten, 
kur anksčiau priklausė — imperijai. Prasidėjus karui, atsirado 
papildomas argumentas. Hitleris visada primygtinai tvirtin- 
davo, kad, jei kils karas, tai jis bus žydų, veikiančių tarptauti- 
noe ne, ran cargas, oa karas iš tikrųjų Kilo, us visu 


buvo ta, kad Zydai neturi iskias moralinės teisės gyventi. Iš 
tiesų, jis daug kartų minėjo, kad karas paspartins „galutinį 
žydų klausimo sprendimą“ 

Cia priartéjame prie kitos karo pasekmés. 1933-1939 m. 
vyriausybės patirtis Hitleriui leido pakoreguoti savo nuomonę 
apię antisemitizmo populiarumą. Teoriškai buvo naudinga 
sutelkti neapykantą į vieną tašką, bet jis suprato, kad apskri- 
tai imant, Vokietijos žmonėms nėra priimtina atvira, plačiai 
paplitusi fizinė prievarta prieš žydus, bent jau taikių. metu. 
Tačiau karas iškėlė savo reikalavimus ir leido užmerkti akis 
pues EUR aa od QUO vatna terpė, Sao jE Bale 
ris noréjo karo; kad sunaikintų žydus. Ne tik Vokietijos žydus, 
bet visus Europos žydus, taip rasdamas tarptautinį ir galutinį 
sprendimą problemos, kurią jis visada teigė esant tarptautine. 
Siekiant rasti pretekstą ir paslėpti kėslus, buvo reikalingas ne 
tik karas; reikėjo karo prieš Lenkiją ir Rusiją, kad Hitleris galėtų 
pasiekti pagrindinį Europos žydų židinį. 
^" Vadinasirprasidėjus pirmam karo etapui, spaudimas žy- 
dams sparčiai išaugo. Nuo 1939 m. rugsėjo jiems buvo uždraus- 
ta po aštuntos valandos vakaro išeiti į gatvę. Paskui jų judėji- 
mo laisvė buvo suvaržyta visose srityse tam tikromis valando- 
mis, o kai kuriose srityse - ištisą parą. Jiems buvo visiskaj už- 
drausta. naudatis visuomeniniu transportu, arba buvo galima 
tik nepatogiu metu. Iš jų buvo atimti telefonai, paskui. jiems 
buvo uždrausta. iš viso naudotis tęlefonų: ant telefonų būdelių 
buvo pakabintos lentelės su užrašu: „Žydams naudotis drau- 
džiama“ 1938 m. rugpjūtį buvo išleisti specialūs asmens liudi- 
jimai žydams ir, | kilus karui, pasitarnavę,kaip.naujų.pažemi- 


i aliti: 


nimo būdų pagrindas. Maisto kortelės buvo paženklintos raide 

„J“ tuo leisdamos Zydus visaip žeminti. Nuo 1939 m. gruodžio 
žydų maisto davinys buvo sumažintas, o žydams buvo.nusta- 
tytas ribotos pirkimo valandos. Viena iš Hitlerį apsėdusių ma- 
nijų buvo ta, kad Pirmasis pasaulinis karas buvo pralaimėtas 
dėl maisto trūkumo šalies viduje, kurį dažnai sukeldavo žydų 
apgavystės. Šį kartą jis buvo pasiryžęs rūpintis, kad nė vienas 

žydas negautų né trupinio maisto daugiau nei dera, o Maisto 
ministerija atliktų pagrindinį vaidmenį jo antižydiškoje politi- 
koje. Ministerijos biurokratai tikrai ėmėsi vis griežtesnių prie- 
monių, skirtų išmarinti žydus badu. 

Tuo pačiu metu žydai buvo marinami darbu. Jiems nebu- 
vo taikomi Vokietijos darbo įstatymų saugumo reikalavimai; 
tuo pasinaudojo Vokietijos darbdaviai, žydams panaikinę ato- 
stoginius. 1940 m. pradžioje įstatymu visos pašalpos žydams 
buvo panaikintos. 1941 m. spalį atskiras žydų darbo kodek- 
sas darbdaviams, pavyzdžiui, leido įdarbinti keturiolikmečius 
žydus neribotam darbo laikui. Žydams neišduodavo specdra- 
bužių, o virintojai negaudavo apsauginių akinių ir pirštinių. 
Nuo 1941 m. rugsėjo visi šešerių metų ar vyresni žydai turėjo 
nešioti plaštakos dydžio juodą Dovydo žvaigždę geltoname 
fone, su užrašu Jude per vidurį. Tai buvo atpažinimo sistema, 
leidusi lengviau surasti Zydus, apeinant galybę taisyklių, ir 
pavertusi visą Vokietijos tautą policijos vykdytoja ir perse- 
kiojimų dalyve. Ji dezorganizavo ir pačius žydus. 

Prasidėjęs karas Hitleriui taip pat pridėjo pusę Lenkijos ir 
daugiau nei du milijonus žydų. Be to, Lenkija buvo okupuotas 
kraštas ir jis galėjo daryti ten bemaž visa, ką norėjo. Čia vėl 
pasireiškė Hitlerio dvilypumas. Pirmiausia ten įvyko „Spon- 
taniSki", atskiri prievartos protrūkiai, nors jų mastas buvo 
didesnis ir brutalesnis nei ei Vokietijoje, Es pavyzdžiui, daugiau 
nei penkiasdešimt žydų buvo nušauta tik vienoje Lenkijos 
sinagogoje. SS kėlė rykščių orgijas: Naselskyje 1940 m. pra- 
džioje 1 600 žydų buvo plakami kiaurą naktį. Vokietijos ar- 
mija, nemėgusi esesininkų, fiksavo šiuos incidentus, ir kai 
kurie jų išliko”. Šie prievartos veiksmai vertė reikalauti „tvar- 
kingų“ sprendimų, o šie savo ruožtu vedė nuoseklaus naiki- 
nimo link. 

Tad 1939 m. rugsėjo 19 d. Hitleris nusprendė didesniąją 


132 Ibid., 190-191. 

Lenkijos dalį prijungti prie Vokietijos, 600 000 žydų perkelti į 
kitą Lenkijos dalį, įgavusią „generalgubernatorijos“ pavadi- 
nimą ir sutelkti žydus patogiuose punktuose prie geležinkelio 
magistralių. Kad Žmonių koncentracija būtų didesnė, jis taip 
pat įsakė permesti ten ir visus Vokietijos žydus. Į šį žaidimą 
buvo įtraukta Vokietijos geležinkelių sistema Reichsbahn su 
500 000 tarnautojų ir 900 000 darbininkų. Be geležinkelių Ho- 
lokaustas būtų neįmanomas. Geležinkelio deportacijos trau- 
kiniai buvo vadinami Sonderzüge, o jų specialūs būriai — Son- 
derzuggruppe; derinant deportavimo grafikus kad žydai atsi- 
durtų ten, kur pageidavo SS su kitais karo metų transporto 
tvarkaraščiais atliktas milžiniškas darbas. Žydus vežantiems 
traukiniams buvo teikiama didžiausia pirmenybė. Kai 1942 m. 
liepą per 266 divizijų puolimą Rusijoje buvo uždrausta nau- 
doti geležinkelį visiems kitiems, nekariniams tikslams, S5 kas- 
dien en į Treblinką siuntė 5000 žydų vežantį traukinį ir dukart 
per s savaite - kita, irgi pi vežantį "5000 | žydų į Belžicę. Netgi po 
— kilus panikai, Himmleris rašė Transporto minist- 

i: „Jei man teks greitai užbaigti darbus, transportui reikės 
a traukinių... Padėk man gauti daugiau traukinių!“ Min- 
istras patenkino jo prašymą. Traukinių faktoriaus analizė ge- 
riau nei kas kita liudija apie žydų politikos svarbą bendroje 
Himmlerio programoje ir paprastų vokiečių, padėjusių jam 
spręsti jų klausimą, veiklos mastą"??. 

Žydus atskyrus, mobilizavus ir sutelkus generalguberna- 
torijoje, kurią Hitleris vadino (1940 m. spalio 2 d.) ein grosses 
polnisches Arbeitslager, „dideliu Lenkijos darbo lageriu“, buvo 
galima pradėti priverstinių darbų programą. Tai buvo pirma 
Galutinio sprendimo, paties Holokausto dalis, nes marinimas 
darbu buvo sistemos veikimo pagrindas. Fritzas Saukelis, Dar- 
bo skirstymo biuro viršininkas, įsakė, kad žydai būtų „kuo 


133 Ibid. ii 416; L. S. Davidowicz. The London, 1975, 141; M. Gilbert. The Ho- 
War Against the Jews, 1933-1945. locaust. - New York, 1986, 526. 

daugiau išnaudojami su kuo mažesnėmis sanaudomis"!?*, Dar- 
bininkai buvo verčiami plušėti nuo aušros iki sutemų, septynias 
dienas per savaitę, skarmaloti ir maitinami tik duona, skysta 
sriuba, bulvėmis, kartais - mėsos atliekomis. Pirma stambi ver- 
gų darbo operacija įvyko 1940 m. vasarį, statant plačią prieš- 
tankinę tranšėją prie naujos rytų sienos!“. Paskui ši sistema 
aprėpė kiekvieną pramonės šaką. Darbo jėgą buvo galima 
„Užsakyti“ telefonu ir prekiniais vagonais tarsi žaliavą nuga- 
benti nurodytu adresu. Taip IF Farben trestas gavo 250 Olandi- 
jos ZydZiu, atgabentų iš Ravensbriuko į Dachau, o vėliau tas 
pats prekinis traukinys nuvežė lenkes į Dachau". Pavergti dar- 
bininkai paprastai buvo verčiami bėgti „Osvencimo žingine“, 
net jei nešdavo, pavyzdžiui, 100 svarų sveriančius maišus su 
cementu. Mauthauzene, netoli Hitlerio gimtojo miesto Linco, 
kur Himmleris buvo pastatęs darbo stovyklą prie savivaldy- 
bės kasyklų, darbininkai skaldė akmenis tik kirtikliais ir kir- 
viais, o sunkius granito luitus iš kasyklų į stovyklą turėjo užneš- 
ti 186 stačiais ir siaurais laipteliais į viršų. Jų vidutinė gyvenimo 
trukmė svyravo nuo šešių savaičių iki trijų mėnesių, neskaitant 
daugybės nelaimingų atsitikimų, savižudybių ar bausmių"? 
Nėra abejonės, kad visas šis prievartos darbas buvo viena 
iš žudymo formų, tokia jį ir laikė nacistų valdžia. Žodžiai Ver- 
nichtung durch Arbeit („Naikinimas darbu“) dažnai skambėjo 
daktaro Georgo Thieracko, teisingumo ministro, pokalbiuose 
su Goebbelsu ir Himmleriu 1942 m. rugsėjo 14 ir 18 d."š Ru- 
dolfas Hóssas, Osvencimo komendantas 1940 m. gegužės — 
1943 m. gruodžio mėnesiais, o vėliau Vyriausiosios saugumo 
valdybos, kuri režisavo visą antižydišką programą, skyriaus 
vadovas paliudijo, kad 1944 m. pabaigoje Vokietijos ginkluotės 


134 B. Ferencz. Less than Slaves: Jewish — cit., 28. 7 R. H. Abzug. Inside the Vi- 
Forced Labour and the Quest for Compen- cious Heart: Americans and the Liberation 
sation. - Harvard, 1979, 25. 55 Hil- of Nazi Concentration Camps. - Oxford, 
berg, op. cit., 1 254. 1% Ferencz, op. 1985, 106. 9? Ferencz, op. cit., 22. 

ir šaudmenų pramonėje dirbo 400 000 vergų. „Įstaigose su 
ypač sunkiomis darbo sąlygomis“, — sakė jis, - „kiekvieną mé- 
nesį mirdavo penktadalis, o negalinčius dirbti įmonės grąžin- 
davo į stovyklas sunaikinti.“ Vadinasi, Vokietijos pramonė no- 
riai dalyvavo šioje Galutinio sprendimo srityje. Darbininkai 
buvo bevardžiai - ant jų kūnų buvo ištatuiruoti tik skaičiai. 
Jei kuris jų mirdavo, fabriko direktoriui nereikėjo vargintis 
nurodant mirties priežastį: jis paprasčiausiai prašydavo pamai- 
nos. 'Hėssas paliudijo, kad iniciatyvą gauti žydų vergų visada 
birma parodydavo firma: „Koncentracijos stovyklos niekada 
nesisiūlė dirbti pramonei. Priešingai, kaliniai buvo siunčiami į 
firmas tik joms paprašius''?. Visos kompanijos tiksliai žinojo, 
kas „vyksta. Žinojo ne vien aukščiausia vadovybė ar atsakingi 


adii t vls P d, 


vergų darbo operacijų dalyviai. Stovyklose lankési begalė fir- 
mu atstovų. Kai kuriais atvejais išliko rašytiniai atsiliepimai, 
kaip antai vienas IG Farben darbuotojas, dalyvavęs Osvenci- 
mo vergų darbo operacijoje, 1942 m. liepos 30 d. su žaisminga 
ironija, kurią daug vokiečių taip mėgo, rašė savo bendradarbiui 
Frankfurte: „Kad žydų rasė atlieka specialų vaidmenį, tau ne- 
sunku įsivaizduoti. Tokio plauko Žmonių maistas ir priežiūra 
dera su mūsų tikslais. Akivaizdu, kad jiems nelemta priaugti 
svorio. Kad kulkos ims zvimbti vos tik pabandžius jiems „pa- 
kvėpuoti oru“, yra taip aišku, kaip ir faktas, kad daugelis jau 
dingo, ištikti „saulės smügio" 9. 

Tačiau marinti žydus badu ir darbu Hitleriui rodės per lė- 
ta. Jis taip pat pasiryžo surengti masines žudynes ta pačia dva- 
sia, su kokia jis kalbėjosi su majoru Hellu. Bet kokie Hitlerio 
raštiški įsakymai reti, o įsakymai, susiję su Žydais, itin reti. 
Pats ilgiausias laiškas, kurį kada nors apie žydų politiką para- 
šė ė Hitleris, „buvo ) parašytas 1933 m. pavasari. kaip atsak <ymas į 


EI 


Hindenburgo prašymą atleisti karo veteranus nuo antižydiškų 


139 Ibid., 3 priedas, 202ff.; Hósso paro-  dymas prisiekus 1947 m. kovo 12 d. 
140 Ferencz, op. cit., 19. 

dekretu'^.. Raštiškų įsakymų nebuvimas leido kai kam tvirtin- 
ti, kad Galutinis sprendimas yra Himmlerio darbas, ir kad 
Hitleris ne tik kad nedavė įsakymų, bet ir nežinojo, kas vyks- 
ta!?, Bet šis argumentas neišlaiko kritikos!'“. Trečiojo reicho 
administracija dažnai veikė chaotiškai, bet jos centrinis princi- 
pas buvo pakankamai aiškus: visus pagrindinius sprendimus 
priimdavo Hitleris. Tas ypač pasakytina apie žydų politiką, 
kuri buvo jo rūpesčių branduolys ir visos jo karjeros varomoji 
jėga. Jis buvo kur kas fanatiškesnis ir iš pagrindų antisemitiš- 
kesnis nei kiti nacistų vadovai. Jo nuomone net Streicherį ap- 
gavo žydai: „Jis idealizuoja žydą,“ — 1941 m. gruodį pabrėžė 
Hitleris. „Žydas yra niekingesnis, nuožmesnis, velniškesnis nei 
jį nupiešė Streicheris."!'* Hitleris sutiko su ryškiausia žydų suo- 
kalbio teorija tikėdamas, kad žydas yra blogas iš prigimties, 
grynas blogio įsikūnijimas ir simbolis'“. Per visą karjerą jis 
regėjo „žydų klausimą“ apokalipsės šviesoje, o Holokaustas 
buvo logiška jo pažiūrų išdava. Įsakymai jį vykdyti buvo duoti 
žodžiu, bet juos nuolat skelbė Himmleris ir kiti kaip neginčy- 
tiną autoritetą pagal vieną kurpalių: „Fiureris pageidauja“, 
„Fiureris nori“, „Fiureriui sutinkant“, „toks yra mano įsaky- 
mas, nes to nori Fiureris“ 


Beveik neabejotina, kad tikroji Galutinio sprendimo „data 
yra 1939 m. rugsėjo 1 d., kada prasidėjo karo veiksmai. Tų 


T xu. PD 


paciu metu sausio 30 d. Hitleris tiesiai šviesiai pareiškė: „Jei 
tarptautinei finansų Zydijai Europoje ir už jos ribų pavyks dar 
kartą įstumti tautas į dar vieną pasaulinį karą, tai pasekmės 
bus ne pasaulio bolševizacija ir žydų pergalė, bet žydų rasės 
sunaikinimas (Vernichtung) Europoje“ Į karą jis žiūrėjo kaip į 
genocido leidimą ir paleido į darbą mokslinį metodą tą pačią 
141 Hilberg, op. cit.,187 “ŽD. Irving. 1941-1944. London, 1973, 154. 
Hitler's War. - London, 1977. 1% G. 15 Wistrich. Hitler's Apocalypse, 37; ir 
Fleming. Hitler and the Final Solution.- žr. jo 6 str. 'Hitler and the Final Solu- 


Berkley, 1984 tai paneigia. !'* H. R. tion’ 108ff. 
Trevor-Roper (ed.). Hitler's Table Talk 

diena, kada prasidéjo karas. Pirmaja programa - eksperi- 
mentinį žudymą - parengė Hitlerio kanceliarija, o patį įsakymą 
1939 m. rugsėjo 1 d. išleido Hitlerio sekretoriatas: jis įgaliojo 
nužudyti nepagydomus psichinius ligonius. Kodinis progra- 
mos pavadinimas buvo pavadintas T-4 pagal kanceliarijos ad- 
resą, Tiergartenstrasse 4, ir nuo pat pradžios jame pasireiškė 
genocido programos ypatumai: SS dalyvavimas, eufemizmai, 
apgaulė. Reikšminga, kad pirmasis žmogus, paskirtas vadovau- 
ti eutanazijos programai, SS obergrupenfiureris daktaras Leo- 
nardas Continas buvo atleistas, kai paprašė raštiškų Hitlerio 
įsakymų. Jį pakeitė kitas SS daktaras Philipas Boyhaleris, suti- 
kes su įsakymais žodžiu!“. 

77 SS eksperimentavo su įvairiomis dujomis, įskaitant anglies 
monoksidą ir cianidų grupės pesticidą prekybiniu pavadini- 
mu Zyklon-B. Pirmoji dujų kamera buvo pastatyta Branden- 
burgo žudymo centre 1939 m. antrame pusmetyje, kuomet 
Hitlerio gydytojas Karlas Brandtas dalyvavo kaip liudininkas 
žudant keturis bepročius. Apie tai jis pranešė Hitleriui, kuris 
įsakė naudoti tik anglies monoksidą. Tuomet buvo įrengti kiti 
penki žudymo centrai. Dujų kamera buvo vadinama „dušine“ 
ir į ją nuvestoms aukoms, paprastai dvidešimt ar trisdešimt 
žmonių grupėms, buvo sakoma, kad jie prausis po dušu. Juos 
hermetiškai uždarydavo, paskui budintis gydytojas paleisdavo 
dujas. Panaši procedūra vėliau buvo taikoma ir masinio naiki- 
nimo stovyklose. Programa nusinešė 80 000 — 100 000 žmonių 
gyvybių, bet, užprotestavus Bažnyčiai, buvo nutraukta 1941 m. 
rugpjūtį — vienintelis atvejis, kai ji sutrukdė Hitleriui žudyti 
žmones. Bet tuomet programa buvo taikoma žudant nedarbin- 
gus Zydus iš koncentracijos stovyklų. Taigi eutanazijos prog- 
rama įsiliejo į Galutinį sprendimą, kuris tęsė jos metodus, nau- 
dojosi įranga ir patyrusiu personalu!*. 


ii Davidowicz, op. cit., 132. 1% Ibid, Doctors of Infamy: The Story of the Nazi 
134; A. Mitscherlich and F. Mielke. Medical Crimes. - New York, 1949, 114. 

Reikia pabrėžti, kad plataus masto žydų žudynės Lenkijo- 
je vyko ištisus 1940 m. ir 1941 m. pavasarį, bet masinis naikini- 
mas prasidėjo tik 1941 m. birželio 22 d. Hitleriui įsiveržus į 
Rusiją. Juo buvo siekiama sunaikinti žydų-bolševikų suokal- 
bio židinį ir Hitleriui pasiekti penkis milijonus sovietų valdo- 
mų žydų. Žudymas vyko dviem būdais: pasitelkiant mobilius 
žudymo dalinius ir sutelkimo centrus arba mirties stovyklas. 
Mobilių žudymo dalinių sistemos pradžia laikytina 1940 m. 
liepos 22 d., kai Hitlerio totalaus karo planas, įskaitant ir masinį 
naikinimą, buvo pirmą kartą pateiktas armijai. Armija tikrai 
daug prisidėjo prie Galutinio sprendimo, nes 55 žudymo dali- 
niai taktiniais sumetimais perėjo jų žinion. Jodlio karo metų 
dienoraščio 1941 m. kovo 3 d. įrašas liudija apie Hitlerio spren- 
dimą, kad per būsimą karo eigą Rusijoje, SS-policijos daliniai 
atsidurtų priešakinėse armijos fronto linijose „žydų-bolševikų 
inteligentijai likviduoti“ "*?. 

Tokia buvo Einsatzgruppen, mobilių žudymo batalionų, kil- 
mė. Jų veiklą koordinavo Reinhardo Heydricho vadovaujama 
Vyriausioji reicho saugumo valdyba (RHSA), o komandų seka 

uvo tokia: Hitleris-Himmleris-Heydrichas. Kiekvienai iš 
eve Rusijon įsiveržusių armijos grupių buvo priskirti ke- 
uri tokie batalionai - A, B, C, D, kiekviename po 500-900 
žmonių. Juos sudarė nemažas skaičius aukštų karininkų iš SS, 
gestapo ir policijos, taip pat daug intelektualų ir advokatų. 
Otto Ohlendorfas, vadovavęs D batalionui, turėjo trijų uni- 
versitetų diplomus ir buvo teisės mokslų daktaras. Ernstas 
Bibersteinas, vienas iš C bataliono vadų, buvo protestantų 
pastorius, teologas ir bažnyčios tarnautojas. 

Jei kalbėsime apie sovietų žydus, tai keturi milijonai jų gy- 
veno Vokietijos 1941-1942 m. užimtose teritorijose, iš jų du su 
puse milijono pabėgo dar prieš vokiečiams ateinant. Kiti — be- 
veik 90% — gyveno miestuose, tuo palengvindami Einsatzgrup- 


148 Hilberg, op. cit., i 281. 

pen batalionams ju Zudyma. Zudymo batalionai lydéjo armi- 
jos dalinius, apsupdami žydus anksčiau nei miesto gyventojai 
susigaudydavo, kas jų laukia. Per pradinį Žudynių etapa, ke- 
turių grupuotės pranešimuose, atsiųstuose nuo 1941 m. spalio 
vidurio iki gruodžio pradžios, buvo tvirtinama, kad jos nu- 
žudė atitinkamai 125 000, 45 000, 75 000 ir 55 000 žmonių. Bet 
dar daug žydų buvo likę užnugariuose, todėl jiems sugauti ir 
nužudyti buvo nusiųstos žudymo komandos. Armija bendra- 
darbiavo perduodama žydus jų žinion, ramindama savo sąžinę 
tuo, kad tuos žydus ji vadino „partizanais“ ar „nereikalingo- 
mis burnomis“ Kartais armija žudė žydus pati. Tiek ji, tiek SS 
kurstė pogromus, kad išvengtų-sūpesčių.. Žydai beveik nesi- 
priešino. Rusijos civiliai gyventojai bendradarbiavo su okupan- 
tais, nors yra išlikęs liudijimas, kad buvo sušaudytas | vienas 
vietinis majoras už bandymą „padėti žydams“?9, Visai nedi- 
delės smogikų grupės susidorojo su daugybe Žmonių. Rygoje 
vienas karininkas ir dvidešimt vienas Žmogus nužudė 10 600 
žydų. Kijeve du nedideli C bataliono padaliniai nužudė dau- 
giau nei 30 000. Kitas etapas prasidėjo 1941 m. pabaigoje ir 
tęsėsi ištisus 1942 m. Per jį buvo nušluota 900 000 žydų. Daugu- 
ma jų buvo sušaudyti už miestų, prie griovių, virtusių kapais. 
Per antrąjį etapą pirmiausia būdavo kasami masiniai kapai. 
Zudikai nušaudavo žydus šūviais į pakaušį, vadinamuoju ,sar- 
dinių metodu“, kurį naudojo ir slaptoji sovietų policija. Pagal 
šį metodą pirma eilė Žmonių nusirisdavo į kapo dugną, o ant 
jos krisdavo kiti. Antroji eilė krisdavo ant pirmosios, tik į prie- 
šingą pusę - galvomis prie pirmosios kojų. Vėliau kapą, pripil- 
dytų penkiomis ar šešiomis eilėmis, užpildavo žeme. 

Kai kurie žydai slėpėsi po grindimis arba rūsiuose. Juos 
išsprogdindavo granatomis arba sudegindavo gyvus. Kai ku- 
rios žydų merginos siūlė savo kūną mainais už gyvybę; naktį 
jas išprievartavę, kitą rytą vokiečiai vis tiek sušaudydavo. Kai 


149 Ibid., 308. 

kurie Žydai buvo tik sužeisti ir merdédavo ištisas valandas, 
net dienas. Sadizmo atvejų niekada netrūko. Kartais žudyti 
žmones, kurie visai nesipriešino - nė vienas iš šių grupių narių 
nežuvo žudynių metu - atsisakydavo net rinktiniai žudikai. 
Himleris stebėjo tik vieną egzekuciją 1941 m. rugpjūčio vidu- 
ryje, per ją buvo sušaudyta 100 žydų. Išliko liudytojų parody- 
mai apie ją. Sulig kiekviena nauja salve Himmleris tiesiog nega- 
lėjo prisiversti žiūrėti į tai. Dalinio vadas jam priekaištingai 
tarė: „Reichsfiureri, ju viso labo tik šimtas“. Himmleris: „Ką jūs 
turite omenyje“? „Pažvelkite į šios Kommando žmonių akis. 
Kaip giliai jie sukrėsti! Šie žmonės yra sužaloti visam likusiam 
gyvenimui. Kokius sekėjus mes čia ugdome? Arba neurotikus, 
arba laukinius“ Tuomet Himmleris kreipėsi į vyrus, liepdamas 
jiems paklusti „Aukščiausiam Partijos Moralės Désniui"!*, 
Siekdamos išvengti asmeninio žudikų sąlyčio su šaudo- 
mais Zmonémis, grupės išbandė kitus būdus. Sprogdinimas 
dinamitu buvo pražūtingas. Tuomet jos sugalvojo kilnojamus 
dujų vagonus, ir netrukus į kiekvieną batalioną nusiuntė du 
tokius įrenginius. Šias mobilių dalinių žudymo operacijas papil- 
dė nuolatinių centrų, mirties stovyklų, naudojimas. Šešios to- 
kios stovyklos buvo pastatytos ir įrengtos prie Chelmo ir Os- 
vencimo miestelių prie Reicho prijungtoje Lenkijos teritorijoje 
bei Treblinkoje, Sobibore, Maidaneke ir Belžicėje Lenkijos gene- 
ralgubernatorijoje. Tam tikra prasme sąvoka „mirties stovykla“ 
yra klaidinanti. Iš viso buvo 1643 koncentracijos stovyklos ir 


joms pavaldūs lageriai bei daugiau nei 900 darbo stovyklų '*!. 


Visos buvo mirties stovyklos, nes jose nuo badavimo i ir pervar- 
S p S Te, La ss tine alka e eM PPO IA nae . eM R 

gimo, nuo egzekucijų už nežymias pražangas ar šiaip » be jokios 

priežasties mirdavo tūkstančiai žydų. Bet šios šešios stovyklos 

buvo iš anksto skirtos ar patobulintos masiškam Žmonių nai- 


kinimui pramoniniu mastu. 


150 Ibid, 332-333. 15! Stovyklų sąrašą  gesetzblatt, 24 1997, pp. 1787-1852; 900 
išvardijo Vokietijos vyriausybė. Bundes- darbo stovyklų skaičių pateikė Hössas. 

Atrodo, kad 1941 m. birželį Hitleris davė įsakymus masiš- 
kai naikinti žmones koncentracijos stovyklose, tuo pat metu 
kai ėmė veikti mobilieji žudymo daliniai. Bet kaip matėme, 
jau tuomet plačiu mastu veikė nuodijimas dujomis, o 1941 m. 
kovą Himmleris nurodė Hossui, Osvencimo stovyklos virši- 
ninkui, išplėsti ją minėtam tikslui. Himmleris jam pasakė, kad 
stovykla parinkta dėl to, kad į ją nesunku nutiesti geležinkelį 
ir kad ji buvo toli nuo gyvenamųjų vietų. Netrukus Himmleris 
nurodė Odilo Globocnikui, SS policijos vadovui Liubline, pasta- 
tyti Maidaneką, ir šis valdininkas tapo žudynių tinklo, dar 
sujungusio kitas dvi mirties stovyklas, Belžicę ir Sobiborą, vir- 
šininku. Įsakymų grandinė buvo tokia: Hitleris įsakydavo Him- 
mleriui, o šis. — atskirų stovyklų. viršininkams. Bet Heringas 
Gėringas, Ketverių metų plano vadovas, buvo atsakingas už 
įvairių valstybės biurokratinių įstaigų darbo suderinimą. Tai 
svarbus ženklas, liudijantis, kad nors Holokausto vykdytojas 
buvo SS, bet nusikaltimai lietė visą tautą, nes juos vykdė visos 
Vokietijos vyriausybei pavaldžios struktūros, jos ginkluotosios 
pajėgos, pramonė ir partija. Hilbergo žodžiais tariant, „šios 
struktūros taip glaudžiai bendradarbiavo, kad mes iš tikrųjų 
galime kalbėti apie jų įsiliejimą į naikinimo mechanizmą“ “?, 

Góringas patikėjo derinimo užduotį Heydrichui, kuris kaip 
RSHA (Vyriausiosios imperijos saugumo valdybos) ir SD virši- 
ninkas jungė valstybę su partija; 1941 m. liepos 31 d. jis išsiun- 
tė Heydrichui raštišką įsakymą: 

Papildydamas savo 1939 m. sausio 24 d. dekretu Jums patikėtą už- 
duotį, t. y. kuo palankiau išspręsti žydų klausimą emigracijos ir evakua- 
cijos būdu, atsižvelgęs į dabartines sąlygas, šiuo aš Jus įpareigoju imtis 
visų būtinų pasirengimų, atsižvelgiant į organizacinius, pagrindinius ir 
finansinius skaičiavimus dėl bendro žydų klausimo išsprendimo Vokie- 


tijos įtakos Europoje zonoje. Kitos centrinės organizacijos, jei tai yra su- 
sije su jų kompetencija, irgi dalyvauja šiame procese.“? 


152 Hilberg, op. cit., i56. 93 Davido- 
wicz, op. cit., 130. 


720 


Vi. HOLOKAUSTAS 


Heydrichas savo ruožtu įsakė Adolfui Eichmannui, RSHA 
„Žydų ir evakuacijos klausimais“ užsiimančiam valdininkui. 
Jis buvo atsakingas už visą Holokausto administracinį valdymą, 
Aors Holokausto operacijų vy oyni per dici vis 


man m u art 


pos 31 d. . Göringo pasirašytą įsak įsakymą. | Tuo p metu Hitleris 
davé papildoma žodinį įsakymą Heydrichui, o šis adresavo jį 


Por n 


Eichmannui: „Aš ką tik išėjau iš reichsfiurerio: fiureris davė 
įsakymą í fiziškai. sunaikinti žydus“. 

Masinio naikinimo mechanizmo statyba tęsėsi 1941 m. vasa- 
rą ir rudenį. Iš Hamburgo į Osvencimą atvykę du civiliai mokė 
stovyklos personalą kaip naudotis Zyklon-B dujomis, kurios ten 
buvo mėgstama žudymo priemonė. Rugsėjį, Osvencimo bloke 
II, buvo atlikta pirma 250 ligoninės žydų ir 600 rusų belaisvių 
nuodijimo dujomis operacija. Paskui Bžezinkoje, pagrindiniame 
Osvencimo žudymo centre, prasidėjo darbas. Pirmoji pastatyta 
mirties stovykla buvo Chelmas prie Lodzės, pradėjusi veikti 
1941 m. gruodžio 8 d., nuodijimui vartojo išmetamąsias sunk- 
vežimių dujas. RSHA konferencija žudymo klausimu buvo su- 
planuota kitą dieną Berlyno Vanzė priemiesčio viloje. Bet ji bu- 
vo atidėta japonams užpuolus Perl Harborą ir įvyko tik 1942 m. 
sausio 20 d., kai aukščiausioji nacistų vadovybė jau ėmė jausti 
nerimą. Rusijos išlikimas ir Amerikos įsitraukimas į karą tik- 
riausiai daugelį jų įtikino, kad Vokietija gali pralaimėti. Konfe- 
rencija turėjo dar kartą patvirtinti Galutinio sprendimo tikslą ir 
suderinti jo T Damien Passu PUYO pateikti 
jantys asmenys ragino pagreitinti sprendimą. Būtent nuo tada 
Holokausto būtinybei buvo suteikta pirmenybė net prieš patį 
karą, o tai atspindėjo Hitlerio nuosprendį, kad nežiūrint bet 


koki igties, Europos Žydai jo pabaigos nesulauks. 


154 J. von Lang. Eichmann Interrogated. 


— New York, 1973, 74-75. 

Po Vanzė įvykių eiga paspartėjo. Kitą mėnesį pradėjo veikti 
Belžicė. Kovą prasidėjo Sobiboro statyba. Tuo pačiu metu Mai- 
danekas ir Treblinka virto mirties lageriais. Goebbelsas po Glo- 
bocniko, generalgubernatorijos stovyklų viršininko, pranešimo, 
savo dienoraštyje parašė (1942 m. kovo 27 d.): „Sprendimas žy- 
dų atžvilgiu yra barbariškas... Fiurerio pranašystė, kad jie su- 
kėlė naują pasaulinį karą pasitvirtina kuo baisiausiu būdu“ "?*. 

Tačiau Goebbelsas savo paslaptis patikėjo tik dienoraščiui. 
Tikrieji įsakymai, net skirti itin ribotam asmenų skaičiui, geno- 
cidą nuolat apibūdindavo eufemizmais. Netgi Vanzė konferen- 
cijoje Heydrichas vartojo žodinį kodą. Visi žydai, pasakė jis, 
turi būti „evakuoti į Rytus“ ir suskirstyti į darbo kolonas. Dau- 
guma jų „atkris natūraliu būdu“, o su tvirtuoju branduoliu, 
galinčiu vėl atstatyti žydus, bus „atitinkamai pasielgta“ Pasku- 
tinis žodis, reiškiąs „nužudyti“ atkeliavo iš einsatzgrupių pra- 
nešimų. Žmogžudystė turėjo daug eufemizmų; juos vartojo 
operacijų dalyviai ir gerai suprato nesuskaičiuojama galybė 
kitų asmenų: „Saugumo policijos priemonės“, „pagal Saugumo 
policijos darbo tvarką“, „veiksmai“, „ypatingieji veiksmai“, 
„Ypatingosios procedūros“, „perkelti į Rytus“, „iškeldinimas“, 
„deramos procedūros“, „valymas“, „pagrindiniai valymo dar- 
bai“, „imtasi ypatingų priemonių“, „pašalinimas, sprendimas“, 
,i$valymas", „išlaisvinimas“, „baigta“, „migracija“, „klajonė“, 
,nuklydusieji", „dingę“ 

Net profesionalūs masiniai žudikai manė, kad eufemizmai 
yra reikalingi, nes sumažina svarstymus apie siaubingą jų vyk- 
domų darbų mastą. Nacistų tiesiogiai ar netiesiogiai kont- 
roliuojamose Europos šalyse gyveno 8 861 800 žydų, iš kurių, 
jei remsimės skaičiavimais, nacistai nužudė 5 933 900 arba 67 
procentus. Lenkijoje, kur buvo jų daugiausia, buvo nužudyta 
daugiau nei 3 300 000 arba 90 procentų žydų. Bemaž toks pro- 


155 L. P. Lochner (ed.). The Goebbels 
Diaries 1942-1943. - New York, 1948. 

centas nužudytųjų buvo Baltijos valstybėse, Vokietijoje ir Aust- 
rijoje, ir daugiau nei 70 procentų buvo nužudyta Bohemijos 
protektorate, Slovakijoje, Graikijoje ir Olandijoje. Daugiau nei 
50 procentų žydų buvo nužudyta Baltarusijoje, Ukrainoje, Bel- 
gijoje, Jugoslavijoje, Rumunijoje ir Norvegijoje". Šešios didelės 
mirties stovyklos sudarė pagrindines žudymo zonas, kur Os- 
vencime buvo sunaikinta daugiau nei du milijonai, Maidaneke 
- 1 380 000, Treblinkoje - 800 000, Belžicėje - 600 000, Chelme - 
340 000 ir Sobibore - 250 000. Duju kameru darbo greitis buvo 
baisus. Treblinkoje jų veikė dešimt, kiekvienoje vienu metu 
tilpdavo 200 žmonių, o Hóssas gyrėsi, kad Osvencime kiekvie- 
na iš jo dujų kamerų galėjo nunuodyti iškart 2000 Žmonių. Pa- 
leidus Zyklon-B dujas, penkios Osvencimo kameros kiekvieną 
parą galėjo nunuodyti 60 000 vyrų, moterų ir vaikų. Hóssas 
pasakė, kad 1944 m. vasarą jis vienas nužudė 400 000 Vengri- 
jos žydų (bei kitas grupes), o iš viso Osvencime buvo užtroškinta 
dujomis ir sudeginta daugiau nei 2 500 000 žmonių (žydų ir ne- 
žydų); pusė milijono mirė nuo bado ir ligų. Daugelį mėnesių 
1942, 1943 ir 1944 metais nacistai kiekvieną savaitę šaltakraujiš- 
kai nužudydavo daugiau nei 100 000 žmonių, daugiausia žydų”. 

Tai, kad tokio masto žudynės galėjo vykti civilizuotoje Eu- 
ropos šalyje, nors ir karo metu bei su Vokietijos armijos prie- 
danga, kelia nemaža klausimų apie vokiečių tautos elgesį, jų 
sąjungininkus, bendrininkus ir užkariavimus, apie britus ir 
amerikiečius, ir ne paskutinėje vietoje apie žydus. 

Vokiečiai žinojo apie genocidą ir tyliai su juo susitaikė. 
Daugiau nei 900 000 jų tarnavo SS būriuose bei dar 1 200 000 
dirbo geležinkelyje. Pirma, išduodavo ešelonai. Daugelis vo- 
156 Šie skaičiai yra paimti iš Davido- Conspiracy and Aggression, 8 vols. bei 
Wicz, op. cit., B priedas, 402f. 157 Pa- priedas. - Washington DC, 1947, ir 
grindiniai nacių įvykdytų žudynių 3al- Trials of War Criminals before the Nu- 
tiniai yra Trial of Major War Criminals | remberg Military Tribunals under Con- 


before the International Military Tribu- trol Council Law No. 10, 15 vols., Wa- 
nal, 44 vols. - Nuremberg, 1947, Nazi shington DC. 

kiečių Zinojo šių milžiniškų, perpildytu, naktį dardančių ešelo- 
nų reikšmę, ką liudija viena užrašyta pastaba: „Prakeikti žydai, 
net naktį neduoda miegoti!“ Antra, vokiečiai pelnėsi iš nužu- 
dytuju. Ginkluotosios pajėgos išsidalijo šimtus iš aukų pavogtų 
vyriškų ir moteriškų laikrodžių ir parkerių; vien per šešias 
savaites Vokietijos vidaus reikalų frontui buvo atiduota 226 269 
vyriškų kostiumų ir apatinių, 192 652 moteriškų drabužių ir 
99 922 vaikiškų drabužių komplektai, surinkti iš užtroškintų 
dujomis Osvencime“*. Gavėjai apytikriai žinojo iš kur visa tai. 
Vokiečiai beveik neprotestavo prieš tai, kas buvo daroma su 
žydais ar beveik nesistengė padėti žydams pabėgti. Tiesa, būta 
išimčių. Berlyne, Hitlerio imperijos širdyje, keli tūkstančiai iš 
160 000 mieste gyvenusių Žydų pabėgo pasitraukę į pogrindį, 
tapdami, kaip jie save patys vadino, „povandeniniais laivais“ 
Bet kuriuo atveju tai reiškė, kad neapsieita be nežydų vokiečių 
nuolaidZiavimo ir pagalbos!9. Vienas iš tokių pabėgusių buvo 
mokslininkas Hansas Hirschelis, 1942 m. vasarį tapęs „povan- 
deniniu laivu“ Jis persikėlė į savo meilužės butą. Ji buvo gra- 
fienė Marija von Maltzan, feldmaršalo Walterio von Reiche- 
nau, uolaus nacisto, brolienė. Ji parengė jam vietą, lovos dėžę 
su išgręžtomis skylutėmis, pro kurias jis galėjo kvėpuoti. Kiek- 
vieną dieną ji atnešdavo jam stiklinę švaraus vandens ir vaistų 
nuo kosulio. Vieną kartą grįžusi į butą, ji išgirdo Hirschelį ir 
kitą povandeninį laivą, Willy Buschoffą, giedant iš visų jėgų: 
„Klausyk, Izraeli! Viešpats, mūsų Dievas, yra vienas Dievas“!*!. 

Austrai elgėsi blogiau nei vokiečiai. Holokauste jie suvai- 
dino neproporcingai svarbų vaidmenį. Ne tik Hitleris, bet ir 
Eichmannas bei Ernstas Kaltenbrunneris, Gestapo viršininkas, 
buvo austrai. Olandijoje du austrai - Arthuras Seyss-Inquar- 


158 L. Krugman Gurdus. The Death nal Journey, 78. 19 Apie užfiksuotus 
Train. - New York, 1979; M. Gilbert. atvejus Zr. L. Gross. The Last Jews in 
Final Journey. - London, 1979, 70. Berlin. - London, 1983. !*! Ibid. 

159 Hilberg, op. cit., i 581; Gilbert. Fi- 

tas ir Hannsas Rauteris - vadovavo Zydu Zudynéms. Jugoslavi- 
joje 2499 i$ 5090 karo nusikaltéliu buvo austrai. Austrai pasiZy- 
méjo mobiliuose žudymo batalionuose. Jie sudarė trečdalį SS 
naikinimo dalinių personalo. Austrai vadovavo keturioms iš 
šešių mirties stovyklų ir nužudė beveik pusę iš šešių milijonų 
žydų"“*. Austrai buvo kur kas nuožmesni antisemitai nei vokie- 
čiai. Menashe Mautneris, Pirmojo pasaulinio karo invalidas su 
medine koja, nukritęs ant apledėjusio Vienos šaligatvio, tris 
valandas veltui šaukėsi praeivių pagalbos. Jie matė jo žvaigždę 
ir atsisakydavo padéti!9. 

Rumunai buvo ne ką geresni už austrus, kai kuriais atžvil- 
giais net bjauresni. Prieškario Rumunijoje gyveno 757 000 žydų, 
su kuriais buvo elgiamasi itin brutaliai. Rumunijos valdžia ėjo 
koja į koją paskui Hitlerio numatytą antižydišką programą, 
gal tik ne taip operatyviai, bet užtat pikčiau. Nuo 1940 m. rug- 
pjūčio įstatymai atėmė iš žydų teisę į nuosavybę ir į darbą. Jie 
buvo priversti nemokamai dirbti. Valdžia neišsivertė ir be po- 
gromų - 1941 m. sausį Bukarešte žuvo 170 žydų. Rumunai 
atliko svarbų vaidmenį kare prieš Rusiją, kuris jiems taip pat 
buvo karas prieš žydus. Besarabijoje jie nužudė 200 000 žydų. 
Žydai, negavę nei maisto, nei vandens, buvo sukišti į sunkve- 
žimius gyvuliams vežioti, ir be jokio tikslo mėtomi iš vietos į 
vietą. Arba juos nurengdavo ir varu varydavo žygiuoti, kai 
kuriuos visai nuogus, o kitus prisidengusius tik laikraščiais. 
Rumunijos daliniai, Zygiave kartu su einsatzgruppe D pietų Ru- 
sijoje, savo Ziaurumu pašiurpino net vokiečius, palikdami ne- 
užkastus nužudytųjų lavonus. 1941 m. spalio 23 d. rumunai 
išžudė Odesos žydus po to, kai lauko mina susprogdino jų ar- 
mijos štabą. Kitą dieną jie suvarė žydus į keturis didelius san- 
dėlius, ir, aplaistę benzinu, padegė: maždaug 20 000 - 30 000 
žmonių sudegė gyvi. Vokiečiams sutinkant, jie atsiriekė nuo 


162 Austrijos antižydiškumo apraiškas Diaspora. - New York, 1985, 30 ir t. 
karo metais apibendrino H. M. Sacher. 16° Hilberg, op. cit., ii 457-458. 

Ukrainos UZdnestrés provinciją kaip savo įnašo į Galutinį 
sprendimą dalį. Šioje žudymo zonoje buvo sunaikinti 217 757 
žydai (maždaug 130 000 iš Rusijos, 87 757 iš Rumunijos). Ru- 
munai patys sutvarkė 138 957!*. Bendrai imant, po vokiečių ir 
austrų didžiausi žydų žudikai buvo rumunai. Jie labiau linko 
mušti, kankinti ar prievartauti, o karininkai buvo šlykštesni 
už kareivius, nes orgijoms rinkdavosi gražiausias Zydaites. 
Jie taip pat buvo didesni savanaudžiai. Sušaudę žydus, jie 
parduodavo lavonus vietos valstiečiams, kurie nuplėšdavo nuo 
jų drabužius. Jie taip pat noriai sutikdavo parduoti gyvus Zy- 
dus, jei tik būdavo gerai užmokėta. Bet nuo 1944 m., supratus, 
kad sąjungininkai laimės, ju karingumas iSbléso!9. 
Prancūzijoje taip pat netrūko įtakingų sluoksnių, norinčių 
aktyviai prisidėti prie Hitlerio Galutinio sprendimo. Jie niekada 
nepamiršo dreyfusininku pergalės 1906 m., o neapykantą Zy- 
dams sustiprino Blumo Liaudies fronto vyriausybė 1936 m. 
Prancūzijoje prie antisemitų, kaip ir Vokietijoje, prisišliejo dau- 
gybė intelektualų, ypač rašytojų. Vienas iš jų, daktaras F. L. 
Destouches, rašė prisidengęs Cėline slapyvardžiu. Jo antise- 
mitinė diatribé Bagatelle pour un massacre („Žudynėms skirtas 
niekutis", 1937), išleista jo tikrąja pavarde, buvo itin įtakinga 
prieš pat karą ir jo metu; joje jis tvirtino, kad Prancūziją jau 
okupavo (ir lyg moterį išprievartavo) žydai, o Hitlerio įsiver- 
žimas būtų šaliai tikras išganymas. Ši nepaprasta knyga prikėlė 
giliai įsišaknijusią sampratą, jog anglai buvo sudarę velnišką 
sandėrį su žydais, idant sunaikintų Prancūziją. Dreyfuso bylos 
metu posakis „Oh yes“, ištartas perdėtu anglišku akcentu, bu- 
vo antisemitų karo šūkis, o savo diatribėje Bagatelle Céline iš- 
vardina pasaulinio anglu-Zydu suokalbio lozungus: „Tarat- 
boum! Di! Yie! By gosh! (Jergutėliau!) Vive le Roi! (Tegyvuoja 
karalius!) Vivent les Lloyds! (Tegyvuoja Lloydai!) Vive Tahu- 


164 Skaičius žr. J. S. Fischer. Transnist- Brunswick, 1969, 134-137. 165 Davi- 
ria, the Forgotten Cemetery. - South  dowicz, op. cit., 383-386. 

re! (Tegyvuoja Tahure'as!) Vive la Cité! (Tegyvuoja Sitis!) Vive 
Madame Simpson! Vive la Bible! Bordel de Dieu! (Dievo borde- 
lis!) Le monde est un lupanar juif! (Pasaulis yra žydų viešna- 
mis!)"!*. Prancūzijoje veikė ne mažiau kaip dešimt antisemitinių 
organizacijų, kai kurias iš jų finansavo nacistų vyriausybė, agi- 
tuodama naikinti žydus. Laimei, jos negalėjo susitarti dėl bend- 
ros politikos. Bet jų valanda išmušė, kai Vichy vyriausybė pa- 
sirinko antisemitinę poziciją. Darguier de Pellepoix, 1938 m. 
įkūręs Rassemblement Anti-Juif de France („Prancūzijos susivieji- 
mas prieš žydus“), 1942 m. gegužę tapo Vichy režimo Commi- 
ssaire-Général aux Questions Juifs’. Dauguma prancūzų atsisakė 
bendradarbiauti Galutinio sprendimo klausimu, bet tie, kurie 
sutiko, entuziazmu lenkė vokiečius. Taigi Hitleris įsigudrino 
nužudyti 90 000 (26 procentus) Prancūzijos žydų, o iš 75 000, 
Prancūzijos valdžios organams padedant, deportuotų iš šalies, 
išgyveno tik 2 500!9. Antisemitinėje karo metų Prancūzijoje 
nemaža vietos užėmė asmeninė gyventojų neapykanta. 1940 m. 
Vichy ir Vokietijos valdžios organai gavo maždaug tris-pen- 
kis milijonus neapykantos kupinų laiškų, įskundžiančių konk- 
rečius asmenis (beje, ne vien Zydus)!*. 

Hitleriui teko įsitikinti, kad jo sąjungininkė Italija buvo ne 
tokia sukalbama. Nustojus gyvuoti popiežiaus valdomoms sri- 
tims, Italijos žydų bendruomenė tapo viena iš geriausiai integ- 
ruotų bendruomenių Europoje. Karalius Viktoras Emanuelis 
III pasakė Herzliui (1904): „Žydai gali užimti bet kokį postą, 
ką jie ir daro... Mums žydai yra pilnaverčiai italai“. Bendruo- 
menė buvo taip pat viena seniausių pasaulyje. Benito Mussoli- 


166 Bagatelle pour un Massacre. — Paris, France and the Jews. - New York, 1981, 
1937, 126. Apie Céline žr. P. J. King- 343. !*? A. Halimi. La Dėlation sous 
ston. Anti-Semitism in France during the l'occupation. - Paris, 1983. 1° 1904 
1930s. - Hull, 1983, 131-132. 197 J. m. sausio 23 d. įrašas Herzlio dieno- 
Laloum. La France Antisémite de Dar- raštyje; C. Roth. The History of the Jews 
quier de Pellepoix. — Paris, 1979. 165M. of Italy. — Philadephia, 1946, 474-475. 
R. Marrus and R. O. Paxton. Vichy 

nis šmaikštaudavo, kad žydai po sabinių moterų pagrobimo 
„aprūpindavo [italus] drabužiais“ Žydų kilmės buvo du Itali- 
jos ministrai pirmininkai ir vienas karo ministras; jie sudarė 
neproporcingai didelį universitetų dėstytojų, taip pat genero- 
lų ir admirolų skaiciu"!. Pats Mussolinis visą gyvenimą svyra- 
vo tarp filosemitizmo ir antisemitizmo. Būtent grupelė žydų 
įtikino jį įsitraukti į Pirmąjį pasaulinį karą; tai buvo lemtingas 
lūžis jo gyvenime, kai jis nutraukė saitus su marksistų interna- 
cionalizmu ir tapo nacionalsocialistu. Penki iš fasci di combatti- 
mento (kovinės sąjungos) įkūrėjų 1919 m. buvo žydai, ir be to, 
Žydai aktyviai dalyvavo kiekvienoje fašistinio judėjimo srity- 
je. Mokslinį straipsnį apie antisemitizmą Fašistų enciklopedijai 
parašė žydų mokslininkas. Tiek Mussolinio biografijos autorė 
Margharita Sarfatti, tiek finansų ministras Guido Jungas buvo 
žydai. Hitleriui atėjus į valdžią, Mussolinis sakėsi esąs Žydų 
sergėtojas Europoje, už ką Stephanas Zweigas vadino jį wun- 
derbar Mussolini"*, 

Dučei pasidavus Hitlerio kerams, antisemitinės nuotaikos 
paėmė viršų, bet jos neturėjo gilesnio emocinio prado. Fašistų 
partijoje ir vyriausybėje egzistavo antisemitinė pakraipa, bet ji 
buvo nepalyginti silpnesnė nei Vichy režimo ir, matyt, visiškai 
nepopuliari. Italija, reaguodama į Vokietijos spaudimą, 1938 m. 
priėmė rasinius įstatymus ir, prasidėjus karui, kai kurie žydai 
buvo internuoti stovyklose. Bet tik 1943 m. Italijai pasidavus, 
kai maždaug pusė jos teritorijos atiteko Vokietijos karinės kont- 
rolės žinion, Himmleris galėjo įtraukti ją į Galutinį sprendimą. 
Rugsėjo 24 d. Herbertui Kappleriui, S5 šefui Romoje, jis davė 
nurodymus, kad visi žydai, nepriklausomai nuo jų amžiaus ar 
lyties, būtų apsupti ir išvežti į Vokietiją. Bet Vokietijos amba- 
sadorius Romoje, kurio meilužė italė, jam pritariant, savo na- 
muose slėpė žydų šeimą, neatėjo jam į pagalbą, o feldmaršalas 


171 M. Michaelis. Mussolini and the Jews. 408; G. Salvemini. Prelude to World War 
— Oxford, 1978, 52. 17? Ibid., 11 ir t, II. - London, 1953. 

Kesselringas pasakė, kad žydai jam esą reikalingi fortifikacijų 
statybai. Kappleris naudojosi įsakymu žydų bendruomenei 
šantažuoti. Vokietijos ambasadoje įvyko šlykšti, viduramžiška 
scena, kada išvydęs du bendruomenės vadovus, Dante Alman- 
si ir Ugo Foa, jis pareikalavo 50 kilogramų aukso per trisde- 
šimt šešias valandas, nes kitaip 200 žydų būsią nužudyti. Šie 
vyrai paprašė jo leisti sumokėti liromis, bet Kappleris juos iš- 
juokė: „Aš pats galiu jų atspausdinti tiek, kiek noriu“ Auksas 
buvo pristatytas į Gestapą per keturias dienas. Popiežius Pi- 
jus XII pasistengė duoti kaip galima daugiau, bet tuo metu jau 
buvo surinktas reikalaujamas kiekis aukso, kurį paaukojo ne- 
maža nežydų, ypač parapijų kunigų. Kur kas rimtesnė buvo 
itin vertingų Judaica tomų, papildžiusių išpampusią Alfredo 
Rosenbergo asmeninę kolekciją, netektis. 

Himmleris, troškęs žydus žudyti, o ne saugoti, įtūžo ant 
Kapplerio ir Judenaktion (žydų akcijai) vadovauti išsiuntė savo 
universalų ekspertą Theodorą Danneckerį su keturiasdešimt 
keturių 55 smogikų komanda. Panašias užduotis jis buvo gavęs 
Paryžiuje ir Sofijoje. Vokietijos ambasadorius prie Šventojo 
Sosto perspėjo popiežių, kuris įsakė Romos kunigams suteikti 
prieglaudą bažnyčiose. Vatikanas priglaudė 477 žydus, o kiti 
4238 rado prieglobstį moterų ir vyrų vienuolynuose. Antpuo- 
lis sužlugo. Kappleris pranešė: „Per akciją nebuvo pastebėta 
jokių antisemitinių žmonių sluoksnių, tik nemaži žmonių būriai 
kai kuriais atvejais bandė atkirsti policiją nuo žydų“ Bet gau- 
dynių metu metu buvo sugauti 1007 žydai, kurie buvo tiesiai 
išvežti į Osvencimą. Ten išgyveno tik šešiolika!'“?. Gaudynės 
vyko ir kituose Italijos miestuose, tačiau italų pastangomis dau- 
guma jų nuėjo perniek. Vienas iš išlikusiųjų buvo garsusis Ber- 
nardas Berensonas, nepaprastai apsiskaitęs Lietuvos rabinų 
šeimos palikuonis, vėliau tapęs pagrindiniu italų Renesanso 
ekspertu pasaulyje. Jį šifruotu pranešimu įspėjo vietos polici- 


173 Michaelis, op. cit., 353-368. 

ja: „Dottore, vokiečiai nori ateiti į Jūsų vila, bet mes tiksliai 
nežinome, kur ji yra. Ar galėtumėte mums rytoj ryte ją nurody- 
ti?“ Italai slėpė jį per visą vokiečių okupacijos laika"*. 

Kitose Europos šalyse SS būriams niekas nepadėjo ar padė- 
jo mažai. Bet tai nereiškė, kad jų pastangos apsupti žydus nu- 
eidavo perniek. Okupuotoje Graikijoje be vietinių gyventojų 
pagalbos jie išžudė seniai gyvavusią Salonikų žydų bendruo- 
mene - 60 000 žmonių. Gyvi išliko tik 2000. Belgijoje, nors 
vietos gyventojai ir priešinosi, iš 65 000 žydų jie nužudė 40 000 
ir beveik nušlavė deimantų prekyba garsėjusį Antverpeno 
kvartalą. SS veiksmai Olandijoje pasižymėjo ypatingu aršumu 
ir atkaklumu ir, nors olandai net griebėsi visuotinio streiko, 
kad apgintų žydus, iš viso žuvo 105 000 iš 140 000 žydų. Suo- 
miai, Vokietijos sąjungininkai, atsisakė išduoti savo 2000 žydų. 
Danams pasisekė perplukdyti į Švediją beveik visą 5000 žmo- 
nių žydų bendruomenę. Kita vertus, gausi Vengrijos Zydija, 
paskutinioji aukų sąraše, smarkiai nukraujavo: Vengrijoje buvo 
nužudyti 21 747 žydai, 596 260 buvo deportuoti, gyvi išliko 
tik 116 500!^. 

Masinės žudynės Vengrijoje įvyko tuomet, kada sąjungi- 
ninkai turėjo visišką oro persvarą ir sparčiai stūmėsi į priekį. 
Dėl to savaime kyla skaudus, praktiškas klausimas: ar sąjun- 
gininkai galėjo ką nors padaryti, kad išgelbėtų Europos žydus? 
Rusai turėjo geriausias galimybes sustabdyti holokaustą, bet 
jie niekada neparodė nė mažiausio noro kaip nors padėti Zy- 
dams. Atvirkščiai: Raoulis Wallenbergas, Švedijos diplomatas 
ir humanistas, Budapešte bandęs gelbėti žydų gyvybes, dingo 
ten atėjus Raudonajai armijai, o švedams buvo pranešta, kad 
174 Oral History Collection, The Remi- Expendable: Free World Diplomacy and 
niscences of Walter Lippman, 248-250; the Holocaust. - Chicago, 1983 pateik- 
M. Secrest. Being Bernard Berenson. tais skaičiais. Zr. taip pat skaičių vir- 
New York, 1979. 175 Holokausto sta-  tines ir šaltinius Encyclopaedia Judaica, 

„sovietų karinė vadovybė ėmėsi priemonių apsaugoti poną 
Raoulį Wallenberga ir jo turtą“ Daugiau jo niekas nematė”. 

Teoriškai Britanijos ir Amerikos vyriausybės užjautė Zy- 
dus, bet praktiškai jos baiminosi, kad bet kokia aktyvi prožy- 
diška politika gali išprovokuoti Hitlerį masiškai išvyti žydus, 
kuriuos jos tada turėtų priimti dorovės sumetimais. Nacis- 
tams emigracija visada buvo tik Galutinio sprendimo sudeda- 
moji dalis, ir nors įrodymų gausa liudija, kad Hitleris buvo 
greičiau pasiryžęs žudyti, o ne eksportuoti žydus, jis galėjo 
progai pasitaikius, pakeisti politiką, kad sutrikdytų sąjungi- 
ninkus. 1942 m. gruodžio 13 d. Goebbelsas savo dienoraštyje 
parašė: „Aš tikiu, kad tiek britai, tiek amerikiečiai yra laimingi, 
jog mes likviduojame žydų padugnes“ Tai buvo melas, bet 
nė viena valstybė nebuvo pasirengusi gelbėti žydų gyvybes 
priimdama didelį pabėgėlių srautą. 4-ajame dešimtmetyje Bri- 
tanija buvo mažiausiai antisemitinė iš visų didžiųjų Europos 
valstybių. Sero Oswaldo Mosley'io juodmarškinių judėjimas, 
įkurtas 1932 m., žlugo iš dalies dėl išpuolių prieš žydus. Tačiau 
vyriausybė bijojo, kad masiškas žydų imigravimas gali neišven- 
giamai sukelti platų antisemitizmą. Taip pat ji buvo nepasi- 
rengusi pakeisti 1939 m. Palestinos Baltosios knygos nustatytų 
imigracijos apribojimų. Winstonas Churchillis, įsitikinęs sionis- 
tas, palankiai žiūrėjo į didesnes žydų priėmimo kvotas, bet jo 
užsienio reikalų ministras Anthony Edenas tvirtino, kad atida- 
rius Palestiną, nuo Britanijos atsimestų visi ten esantys arabų 
sąjungininkai, ir jos karinis viešpatavimas Vidurio Rytuose liau- 
tųsi. Į Niujorko žydų vadovo rabino Stepheno Wise'o Vašing- 
tone 1943 m. kovo 27 d. kvietimą paremti Anglijos ir Ameri- 
kos prašymą, kad Vokietija leistų žydams išvykti iš Europos, 
Edenas atsakė, kad tokia mintis yra „fantastinė ir neįvykdo- 
176 F. E. Werbell and T. Clarke. Lost Wallenberg Mystery“, Soviet Jewish Af- 

44 


ma" Bet asmeniškam pokalbyje jis prisipažino: „Hitleris mus 
galėtų pagauti su tokiu pasiülymu"'" Užsienio reikalų minis- 
terija priešinosi žydų atvykimui ir net piktinosi žydų prašy- 
mais šiuo klausimu: „Mūsų įstaiga praleidžia neproporcingai 
daug darbo laiko“, - užprotokolavo vienas vyresnysis pareigū- 
nas, — „terliodamasi su žliumbiančiais žydais“ '*. 

Be abejo, Jungtinės Valstijos galėjo priimti didelį žydų pa- 
bėgėlių srautą. Tuo tarpu faktiškai per karą buvo įleistas tik 
21 000 žydų, arba 10 procentų pagal kvotos įstatymo leistą 
skaičių. Dėl to kalta buvo priešiška visuomenė. Visos patriotų 
grupės iš Amerikos Užsienio karų veteranų lygos kvietė visiš- 
kai uždrausti imigraciją. Per karą antisemitizmo apraiškų Ame- 
rikoje pasitaikė daugiau nei per visą jos istoriją. 1938-1945 m. 
vykę tyrimai parodė, kad 35-40 procentų gyventojų pritaria 
antižydiškiems įstatymams. 1942 m. tyrimų rezultatai liudijo, 
kad žydai laikomi pavojingesniais už bet kurią kitą grupę, iš- 
skyrus japonus ir vokiečius. Pavyzdžiui, 1942-1944 m. Niujor- 
ko ir Vašingtono aukštumose buvo išniekintos visos sinago- 
gos"?. Pirmosios žinios apie naikinimo programą atkeliavo dar 
1942 m. gegužę, kai Lenkijos žydų darbo sąjunga (Bund) iš 
dviejų Lenkijos nacionalinio komiteto narių žydų Londone ga- 
vo duomenimis patvirtintus pranešimus, kuriuose buvo apra- 
šyti dujų vagonai Chelme ir pateiktas 700 000 jau nužudytų 
žydų skaičius. Laikraštis Boston Globe išspausdino žinią antrašte 
„Masinės žydų žudynės Lenkijoje viršija 700 000 žmonių“, bet 
nukėlė pasakojimą į 12 puslapį. Laikraštis New York Times pava- 
dino įvykį „galbūt didžiausiomis masinėmis žudynėmis istori- 
joje“, bet paskyrė žiniai tik dvi laikraščio pastraipas!9. Apskritai 
holokausto naujienos buvo nepakankamai nušviečiamos ir pasi- 
7: D. D. Wyman. The Abandonment of New York, 1966, 53-62; Wyman, op. 
the Jews: America and the Holocaust, cit., 10-11. 189 Boston Globe, 26 June 
1941-1945. - New York, 1984, 97 1942; New York Times, 27 June 1942. 


15 Penkower, op. cit., 193. 172 C. Stem- Tačiau Times pateikė išsamią ataskai- 

mesdavo tarp šiurpių istorijų apie karo baisumus. Amerikos 
visuomenė taip pat nieku gyvu nenorėjo sutikti su pačiu Holo- 
kausto faktu netgi Jungtinių Valstijų armijai įsiveržus į stovyk- 
las. Jamesas Agee, News korespondentas, atsisakė žiūrėti filmus 
apie žudynes ir atmetė juos kaip propagandos triuką. Ameri- 
kiečių kareiviai įsiuto, kai jiems grįžus namo Žmonės nenorėjo 
patikėti tuo, ką jie buvo matę ar net dirstelėti į nuotraukas!*!. 

Pagrindinė šios tiesos kliūtis buvo pats F. D. Rooseveltas. 
Jis buvo ir gana paviršutiniškai nusistatęs prieš žydus, ir prastai 
informuotas. Kai šis klausimas iškilo Kasablankos konferen- 
cijoje, jis prabilo apie „suprantamus vokiečių nusiskundimus 
žydais Vokietijoje, būtent, kad nors jie sudaro mažą visuome- 
nės dalį, bet daugiau nei 50 procentų advokatų, gydytojų, mo- 
kytojų, universitetų profesorių Vokietijoje yra žydai“ (tikrieji 
skaičiai buvo 16,3; 10,9; 2,6 ir 0,5 procento)'š*. Atrodo, kad 
Rooseveltas vadovavosi grynai vidiniais politiniais sumeti- 
mais. Šiaip ar taip, už jį balsavo 90 procentų žydų, bet jis ne- 
skubėjo veikti. Netgi tada, kai prezidentą pasiekė sistemingo 
žydų naikinimo faktai, keturiolika mėnesių jis nieko nedarė. 
Šiam klausimui skirta anglų ir amerikiečių konferencija pavė- 
luotai įvyko tik 1943 m. birželį Bermuduose, bet Rooseveltas 
ja nesusidomėjo, ir joje buvo nuspręsta, kad jokių svarbių žygių 
nebus imtasi. Iš tiesų ji perspėjo kad „nereikia kreiptis į Hitle- 
rj dėl potencialių pabėgėlių paleidimo"'9. Galų gale buvo įs- 
teigta Karo pabėgėlių valdyba. Vyriausybė jai teikė menką 
paramą, o 90 procentų lėšų į valdybą suplaukė grynai iš Zy- 
diškų šaltinių. Vis dėlto ji įsigudrino išgelbėti 200 000 žydų 
bei 20 000 kitų tautybių žmonių. 

1944 m. vasaros pradžioje, kada vyko Vengrijos žydų Zu- 
dynės, iškilo dujų kamerų bombardavimo klausimas. Churchil- 
lis buvo ypač pasibaisėjęs ir troško veikti. „Šis naikinimas“, - 


181 Nation, 19 May 1945; Abzug, op. 182 Wyman, op. cit., 313 ir išnaša. 183 
cit. 136-137 Ibid., 112 ff. 

rašė jis, - „yra turbūt pats didžiausias ir baisiausias kada nors 
pasaulio istorijoje įvykdytas nusikaltimas.“ 1944 m. liepos 7 d. 
jis davė nurodymus Edenui: „Išspausk iš oro pajėgų viską, ką 
gali, o reikalui esant kreipkis į mane"!**, Buvo tikimąsi, kad 
operacija įvyks. Naftos perdirbimo kompleksas, esantis 47 my- 
lios nuo Osvencimo, nuo 1944 m. lapkričio 7 iki 20 d. buvo bom- 
barduojamas iš oro ne mažiau kaip dešimt kartų (tuomet ho- 
lokaustas jau iš esmės buvo pasibaigęs, ir Himmleris įsakė 
mirties fabrikus sunaikinti). Rugpjūčio 20 d. 127 „Skraidančios 
tvirtovės“ (Flying Fortresses) subombardavo Osvencimo fabri- 
ko zoną vos už penkių mylių į rytus nuo dujų kameru!*. Ar 
bombardavimas būtų išgelbėjęs žydų gyvybes - įrodyti neįma- 
noma. SS su fanatišku atkaklumu žudė žydus, nepaisydama 
jokių fizinių ar karinių kliūčių. Be abejo, įvykdyti operaciją 
vertėjo, bet Churchillis buvo vienintelis tikras jos šalininkas 
vyriausybėje. Abiejų šalių oro pajėgos nekentė karinių priešo 
pajėgų ar karinio potencialo naikinimo operacijų. Jungtinių Val- 
stijų karo ministerija net nesvarstydama atmetė planą. 

Štai čia mes susiduriame su vienu nemaloniu ir svarbiu 
dalyku. Atsisakymas mesti pajėgas specialiai žydų gelbėjimo 
operacijai atitiko bendrą karo politiką. Abi vyriausybės, šių 
šalių atitinkamoms žydų organizacijoms sutinkant, nusprendė, 
kad greitas ir visiškas Hitlerio sutriuškinimas yra geriausias 
būdas padėti žydams. Tai buvo viena iš priežasčių, kodėl galin- 
ga Jungtinių Valstijų žydų bendruomenė bombardavimui ne- 
teikė ypatingos reikšmės. Bet visiems sutikus, kad laimėti karą 
yra kertinis uždavinys, Galutinį sprendimą reikia regėti šios 
perspektyvos plotmėje. Kalbant apie kariaujančius nacistus, 
reikia pasakyti, kad nuo pradžios iki pabaigos jie patys suda- 
vė sau smūgį. Vokietijoje šiam sprendimui priešinosi visi — ar 
tai būtų kariuomenės, ar pramonės vadovybė - racionaliai žiū- 


184 Penkower, op. cit., 193. ne Wyman, 
op. cit., 229. 

rėję į Kara. Holokaustui vykdyti reikėjo dešimt tūkstančių kari- 
nio personalo. Holokaustas dažnai paralyžiuodavo geležinkelio 
sistemą, netgi lemtingų mūšių metu. O pirmiausia jis atėmė 
trijų milijonų našių darbininkų gyvybes. Dauguma jų buvo savo 
amato meistrai. Be to, karo metu dirbantys žydai, nujausdami 
savo likimą, fanatiškai stengėsi tapti nepamainomais darbinin- 
kais. Gausybė duomenų liudija, kad visi produkciją gaminantys 
vokiečiai visaip stengėsi išlaikyti darbuotojus žydus. Štai vie- 
nas pavyzdys iš daugelio - karo gamyklų okupuotoje Rusijoje 
organizatoriaus ataskaita: 


Beveik neišsprendžiama lieka patyrusių direktorių problema. Kone 
visi ankstesni savininkai buvo žydai. Visas įmones nusavino sovietų 
valdžia. Bolševikų komisarai pabėgo, o ukrainiečių valdybos administra- 
toriai - nekompetentingi, nepatikimi ir visiškai pasyvūs... Tikrieji eksper- 
tai ir tikrieji viršininkai yra žydai, dauguma jų - ankstesnieji savininkai ar 
inžinieriai... Jie stengiasi iš visų jėgų ir gamyboje išspaudžia paskutinį 
lašą, ligi šiol negaudami beveik jokio atlyginimo, bet aišku tikėdamiesi, 
kad jų nepakeis kiti.!^ó 


Tačiau neabejotina, kad visi šie žydai buvo nužudyti. Tai- 
gi holokaustas buvo vienas iš faktorių, dėl kurių Hitleris pra- 
laimėjo karą. Britanijos ir Amerikos vyriausybės tai gerai sup- 
rato. Vienintelis jų pakankamai neįvertintas dalykas buvo tas, 
kad pagrindinė holokausto karinė laimėtoja yra Raudonoji 
armija, o galutinė politinė laimėtoja bus Sovietų imperija!*?, 

Sąjungininkai būtų samprotavę kitaip, jei Žydai būtų su- 
kūrę pasipriešinimo sąjūdį. O jo nebuvo. Tam paaiškinti yra 
daug priežasčių. Pusantro tūkstantmečio metų žydai kentėjo 
persekiojimus, ir įgytoji patirtis juos išmokė, kad pasiprieši- 
nimas kainuoja daugiau gyvybių, negu jų išgelbsti. Jų istorija, 
teologija, folkloras, socialinė struktūra, netgi Žodynas išmokė 
derėtis, mokėti, maldauti, protestuoti, o ne kovoti. Be to, žydų 


188 Hilberg, op. cit., i 358. 157 Wyman, 
op. cit., 4-5. 

bendruomenes, ypač Rytų Europoje, susilpnino daugelį kartų 
trukusi masinė emigracija. Ambicingiausi išvyko į Ameriką. 
Energingiausi, avantiūristiškiausi ir, visų pirma, karingiausi 
išvyko į Palestiną. Geriausiųjų ir šviesiausių protų netektis tru- 
ko iki pat karo ir net jo metu. Žabotinskis išpranašavo holo- 
kaustą, bet uniformuotos, apmokytos, netgi ginkluotos žydų 
grupės Lenkijoje buvo parengtos ne pasipriešinimo kovai su 
Hitleriu, o žydų gabenimui į Palestiną. Kilus karui, pavyzdžiui, 
Menachemas Beginas lydėjo 1000 nelegalių emigrantų grupę 
per Rumunijos sieną pakeliui į Artimuosius Rytus. Taip jis iš- 
trūko ir pats!*. Tai buvo protingas žingsnis, nes kovojantys 
Žydai norėjo priešintis Izraelio žemėje, kur jie turėjo galimybių, 
o ne Europoje, kur priešintis buvo beviltiška. 

Didžioji pasilikusiųjų žydų dalis, išvien religinga, buvo 
apgauta ir apgaudinėjo save. Istorija juos mokė, kad visiems 
persekiojimams, kad ir kokie žiaurūs jie būtų, ateina galas; 
kad visi prispaudėjų, nors ir kokie reiklūs jie būtų, reikalavi- 
mai turi ribą ir juos galima patenkinti. Jų strategija visada buvo 
pritaikyta „likusiems“ išgelbėti. Per 4000 metų žydai niekada 
nesusidūrė, ir jiems niekada neatėjo į galvą toks priešininkas, 
kuris reikalautų ne šiokios tokios ar didžiosios turto dalies, 
bet visko; net kelių, ar net daugelio gyvybių, bet visų išvien, 
nesigailėdamas net kūdikių. Kas galėjo įsivaizduoti tokią pa- 
baisą? Kitaip negu krikščionys, žydai netikėjo Žmogaus pavi- 
dalą įgavusiu šėtonu. 

Negailestingai pasinaudoję žydų sociologija ir psichologi- 
ja, nacistai preciziškai sumažino pasipriešinimo galimybę. Vo- 
kietijoje jie panaudojo žydų Gemeinde kiekviename mieste, Lan- 
desverbūnde kiekviename rajone, ir Reichsvereinigung visoje ša- 
lyje, kad žydų valdininkai patys atliktų parengiamąjį darbą 
Galutiniam sprendimui: paruoštų sąrašus, praneštų apie miru- 


188 Apie Betarą Zr. Marcus. Social and | 1919-1938, 271-273; Silver, op. cit., 
Political History of the Jews in Poland 19 ir t. 

sius ir gimusius asmenis, perduotu naujas taisykles, bankuose 
atidarytu specialias, Gestapui skirtas atviras saskaitas, sutelktu 
žydus tam tikruose gyvenamuose kvartaluose, o deportacijoms 
paruoštų lenteles bei žemėlapius. Toks buvo žydų tarybų, oku- 
puotose šalyse priverstinai padėjusių nacistams atlikti Galutinį 
sprendimą, modelis. Buvo organizuota apie 1000 tokių Juden- 
ratų, kuriose dirbo 10 000 Žmonių. Jie daugiausia susidėjo iš 
prieškario religinių kehilotų. Sovietų okupuotose teritorijose 
narsiausi bendruomenių vadovai buvo sušaudyti dar neatvy- 
kus vokiečiams. Vokiečiai naudojosi Judenratais, kad atskleistų 
tikruosius ar potencialius ramybės drumstėjus ir juos nužudytų. 
Taigi žydų vadovybė stengėsi būti nuolanki, baili ir pataikū- 
niška. Nacistai pirmiausia pasinaudojo jais, kad iš žydų atimtų 
visą jų turtą, paskui suorganizuotų žydų būrius priverstiniams 
darbams ir deportacijai į žudymo centrus. Už tai jos gaudavo 
privilegijų ir tarp savo tautiečių įgydavo valdžią’®. 
Labiausiai sistemos bjaurastis ir grėsmė pasireiškė Lenki- 
jos getuose, ypač Lodzėje ir Varšuvoje. Į Lodzės getą buvo 
suvaryta 200 000 žydų; gyventojų tankumas jame sudarė 5,8 
žmogaus viename kambaryje. Kartu tai buvo ir žudymo cent- 
ras, kuriame nuo ligų ir bado mirė 45 000. Varšuvos gete glau- 
dėsi ne mažiau kaip 445 000 žydų, maždaug 7,2 Žmogaus vie- 
name kambaryje; trumpiau nei per metus nuo bado ir ligų ten 
mirė 83 000 žmonių. Žydai buvo telkiami getuose, o paskui 
išvaromi iš jų į mirties traukinius. Pačius getus valdė minia- 
tiūrinės tironijos, kurioms vadovavo tokie žmonės kaip Chai- 
mas Mordechajus Rumkowskis, trepsintis Lodzės geto diktato- 
rius, net leidęs pašto ženklus, kuriuose puikavosi jo atvaizdas. 
žydų policija (Varšuvos gete jų buvo 2000), su ginkluota vokie- 
čių Sip (saugumo policija) ir 55 būriais, stebinčiais visus šiuos 
organus. Getų gyvenimas nebuvo visiškai sulaukėjęs: žydų 


189 Hilberg, op. cit., i 186-187. 

socialinės organizacijos negailėjo pastangų kuo pilniau išnau- 
doti savo menkus išteklius. Buvo įsteigti slapti ješivotai. Var- 
šuva, Lodzė, Vilnius ir Kaunas turėjo net savo orkestrus, nors 
oficialiai jie galėjo groti tik žydų kompozitorių muziką. Slapta 
buvo spausdinami ir platinami laikraščiai. Lodzės getas, kaip 
ir dera viduramžių stiliaus institucijai, rašė savo metraštį"". 
Bet vokiečiai niekada neabejojo dėl geto funkcijų ir jo žydų 
valdžios likimo. Savo išgalėmis getas turėjo kiek galima dau- 
giau tarnauti karo reikmėms (Lodzėje veikė 117 karo fabrikė- 
lių, Baltstogėje — dvidešimt), o paskui, gavęs įsakymą dėl de- 
portacijų į stovyklas, garantuoti tvarkingą proceso eigą. 
Stengdamiesi minimaliai sumažinti pasipriešimą, vokiečiai 
melavo kiekviename šio proceso žingsnyje, nevengdami įmant- 
rių apgaulės būdų. Jie visada primygtinai tvirtindavo apie de- 
portacijas į darbo vietas. Jie spausdino atvirlaiškius su Valdzė 
(Waldsee) stovyklos štampu, kuriuos stovyklos kaliniai buvo 
verčiami siųsti namo. Jų turinys skambėdavo taip: „Jaučiuosi 
gerai. Aš dirbu ir esu sveikas“ Pakeliui į Treblinką jie pastatė 
stovyklos maketus su bilietų kasa, nupieštu stoties laikrodžiu 
ir iškaba: „Kelias į Balstogę“ Dujų kameros buvo užmaskuotos 
kaip dušinės su Raudonojo Kryžiaus ženklais ant durų. Kar- 
tais, iškilmingai vesdami žydus į „dušinę“, SS kalinių orkes- 
trams liepdavo groti. Vieno kalinio drabužiuose buvo rastas 
raštelis: „Po ilgos kelionės mes atvykome į vietą. Priešais įėjimą 
kabo užrašas „Pirtis“ Lauke žmonės gavo muilą ir rankšluos- 
čius. Kas žino, ką jie darys su mumis?!” Belžicėje 1942 m. 
rugpjūčio 18 d. SS dezinfekcijos ekspertas Kurtas Gersteinas 
girdėjo SS karininką, kuris stūmė nuogus vyrus, moteris ir vai- 
kus į mirties kameras, kaip užsuktą kartojant: „Niekas nesi- 
ruošia Jūsų skriausti. Giliai kvėpuokite, tai sustiprins jūsų plau- 


139 Maždaug trečdalis metraščio buvo 1944. — Yale, 1984. P Penkower, op. 
išspaudinta: L. Dobroszynski (ed.). cit., 292, 337-338, 10 pastaba. 
The Chronicle of the Lodz Ghetto, 1941- 

čius. Tai apsaugos nuo užkrečiamų ligu priemonė. Gera dezin- 
fekavimo priemonė“ !??, 

Apgaulė dažnai suveikdavo, nes žydai norėjo būti apgauti. 
Jiems reikėjo nors trupučio vilties. Getuose SS išradingai paleis- 
davo gandus, jog reikės deportuoti tik dalį žydų, o žydų vado- 
vybę sėkmingai maitino pažadais, kad optimalus bendradar- 
biavimas yra saugiausias kelias išgyventi. Geto žydai nenorė- 
jo tikėti naikinimo stovyklų egzistavimu. Kada 1942 m. pavasarį 
du žydų jaunuoliai ištrūko iš Chelmo ir papasakojo, ką jie ten 
buvo matę, buvo teigiama, kad jų patirti išgyvenimai sumaišė 
protus, o pogrindžio spauda žinią nutylėjo. Tik balandį, kai 
gautos Žinios iš Belžicės patvirtino jų pasakojimus, Varšuvos 
žydai patikėjo mirties fabrikais. Liepą Varšuvos geto viršinin- 
kas Adamas Czerniekowas, supratęs, kad neišgelbės net savo 
vaikų, nusinuodijo cianidu, palikęs raštelį: „Aš bejėgis. Mano 
širdį drasko sielvartas ir užuojauta. Aš negaliu daugiau to iš- 
tverti. Mano poelgis parodys visiems, kuris kelias yra teisin- 
gas"!?. Net šiuo metu daugelis žydų tvirtai vylėsi, kad mirs 
tik kai kurie iš jų. Jacobas Gensas, Vilniaus geto viršininkas, per 
viešą susitikimą sakė: „Kai jie prašo tūkstančio žydų, aš juos 
perduodu jiems, nes jei mes, žydai, neatiduosime savųjų, tai 
atėję vokiečiai juos atims jėga. Tada jie atims ne tūkstantį, o 
daug tūkstančių. Atiduodamas šimtus, aš išgelbsčiu tūkstančius. 
Atiduodamas tūkstantį, aš išgelbsčiu dešimt tūkstančių“ ^. 

Žydų religinis auklėjimas skatino pasyvumą. Chasidai la- 
biausiai susitaikė su savo likimu kaip Dievo valia, cituodami 
Šventąjį Raštą: „Tavo gyvybė tarsi kabos prieš tave. Bijosi naktį 
ir dieną, ir nebūsi tikras dėl savo gyvybės“'“. Jie lipo į mirties 
traukinius apsisiautę filakterijais, giedodami psalmes. Jie tikėjo 
mirštą kankinio mirtimi Dievo šlovės vardan. Jei atsitiktinai 
ar su Dievo malone jie išlikdavo gyvi, tuomet tokį išsigelbėji- 


192 Gilbert, The Holocaust, 426-427. 123 Ibid., 289. 95 Pakartoto Įstatymo 
193 Davidowicz, op. cit., 301. 28, 66-67 

ma vadino stebuklu. Holokaustas apaugo ištisa virtine chasi- 
diškų legendų apie nepaprastą atskirų žmonių išsigelbėjimą". 
Vienas bendruomenės vadovas pažymėjo: „Tikrai pamaldūs 
tapo dar pamaldesni, nes jie visur regėjo Dievo ranką“ Žydų 
Sonderskommando narys, pasibaigus nuodijimui dujomis, valy- 
davęs Osvencimo mirties kameras, paliudijo matęs grupę pa- 
maldžių žydų iš Vengrijos ir Lenkijos, kurie sugebėję iš kažkur 
gauti šlakelį brendžio, šoko ir dainavo eidami į dujų kameras, 
nes žinojo, kad greit pamatys Mesiją. Kiti pasaulietiškesni žydai 
irgi džiaugsmingai ir nuolankiai atsidavė Dievo valiai šioje 
siaubo aplinkoje. Įspūdingi Olandijos žydės Ettie Hillesumos 
Osvencime rašyti dienoraščiai rodo, kad Jobo tradicija išsilai- 
kė ir per holokaustą: „Kartais stovėdama stovyklos kamputyje, 
kojomis atsirėmusi į mūsų žemę, akis pakėlusi į dangų, aš ver- 
kiu, verkiu... iš dėkingumo“? 

Getams pamažu tuštėjant, kai kurie Žydai pasiryžo kautis, 
nors politinis susiskaldymas atitolino galutinį pritarimą planui. 
Varšuvoje, prisidengę požeminių slėptuvių statybos darbais, 
žydai iškasė su kanalizacija susietus blindažus. Jiems vadova- 
vo dvidešimt keturių metų amžiaus Mordechajus Anielewi- 
czius, sukomplektavęs 750 kovotojų ir įsigudrinęs gauti devy- 
nis šautuvus, penkiasdešimt devynis pistoletus ir kelias gra- 
natas. Nacistai, padedami Waffen-SS pajėgų, 1943 m. balandžio 
19 d. nusprendė sunaikinti Varšuvos getą. Tuo metu jame buvo 
likę tik 60 000 žydų. Uzvirus žūtbūtinei kovai, daugiausia po 
žeme, žuvo šešiolika vokiečių ir aštuoniasdešimt penki buvo 
sužeisti. Anieliewiczius Žuvo gegužės 8 d., bet kiti išsilaikė 
dar aštuonias dienas. Keli tūkstančiai žydų jau gulėjo negyvi 
po griuvėsiais. Kai kurios gerai ginkluotų Europos šalių armi- 
jos priešinosi nacistams kur kas trumpiau'**. 


1% v. Eliach (ed.). Hasidic Tales of the — 1943. - London, 1983. 9 Apie Varšu- 
Holocaust. - Oxford, 1983. 97 A.J. Po- — va Zr. Y. Gutman. The Jews of Warsaw, 
merans (trans.). Etty: A Diary, 1941- 1939-1943: Ghetto, Underground, Re- 

Ir paciame Osvencime 1944 m. spalio 7 d. kilo maistas. 
Kruppo gamykloje dirbę žydai slapta perdavė sprogmenų, iš 
kurių patyrę sovietų belaisviai pagamino granatas ir bombas. 
Patį maištą sukėlė III ir IV krematoriumų Sonderskomanndo. Ji 
sugebėjo susprogdinti III krematoriumą ir nužudyti tris esesi- 
ninkus. Sargyba išžudė maždaug 250 žydų, bet 27 pavyko pa- 
bėgti. Keturios sprogmenis perdavusios Zydaités buvo kanki- 
namos ištisas savaites, bet jos nieko neišdavė. Rozos Robotos, 
mirusios nuo kankinimų, paskutiniai žodžiai buvo: „Būkit stip- 
rūs ir narsūs“ Dvi, po kankinimų likusios gyvos, buvo pakar- 
tos visų Osvencimo moterų akivaizdoje; viena iš jų kariama 
sušuko: ,,Kerstas!"!?? 

Bet paprastai jokio pasipriešinimo jokios naikinimo stadijos 
metu nebuvo. Vokiečiai visada puldavo netikėtai, didelėmis 
pajėgomis. Žydai suakmenėdavo iš siaubo ir nevilties. Vieno 
mačiusiojo liudytojo žodžiais „Dubno (Ukrainoje) getą apsupo 
stambus SS padalinys“, 


ir triskart didesnis Ukrainos milicijos dalinys. Paskui buvo įjungti gete ir 
aplink jo teritoriją įtaisyti elektriniai proZektoriai... Žmonės buvo varomi 
iš namų tokia spartą, kad lovose liko maži vaikai. Gatvėse moterys šau- 
kėsi vaikų, o vaikai — tėvų. Tai nesutrukdė SS bėgte ginti žmones ir pliek- 
ti juos lazdomis visą kelią iki pat jų laukiančio krovininio traukinio. Va- 
gonas po vagono prisipildė Žmonių, nuolat aidėjo moterų ir vaikų šauks- 
mai, pliaukšėjo rimbai ir šūviai.?00 

Daug žydų mirdavo traukiniuose, o likę gyvi buvo iškart 
varomi į dujų kameras. Vieną ankstyvą 1942 m. rugpjūčio rytą 
Kurtas Gersteinas stebėjo, kaip į Osvencimą atvyko 6700 žydų, 
iš jų 1450 jau buvo mirę vagonuose. Jis matė, kaip 200 ukrai- 
niečių su odiniais rimbais rankose atidarė prekinius vagonus, 


volt. — transl., Brigton, 1982; Hilberg, 1975; P. Muller. Auschwitz Inferno: The 
op. cit., ii 511-512. Testimony of A Sonderskommando. - 
199 Žr. ‘Rose Robota, Heroine of the London, 1979, 143-160. 299 Ferencz., 
Auschwitz Underground“, in Y. Suhl op. cit., 21. 

(ed.). They Fought Back. - New York, 

kitiems liepė išeiti ir mušė juos net partrenkę ant žemės. Gar- 
siakalbiai plyšojo nuo komandų, liepiančių nusirengti. Visoms 
moterims buvo žiauriai skutami plaukai. Tada visa Žmonių 
partija, visiškai nuoga, genama į dujų kameras, kurios, jiems 
buvo pasakyta, buvo „dezinfekavimo dušai“*!. Jie neturėjo nė 
menkiausios galimybės pasipriešinti. Daugiausia, ką jie galėjo 
padaryti — tai suplėšyti ant jų kūnų paslėptus suglamžytus do- 
lerius, kad nacistai jais negalėtų pasinaudoti, - jų paskutinis ir 
vienintelis protesto gestas^?, 

Hitlerio apokalipsėje nebuvo gailesčio žydams. Terezienš- 
tato (Theresienstadt) stovykla Čekoslovakijoje, pilna senyvo 
amžiaus žmonių, buvo išlaikoma apsimetant, kad žydai yra 
paprasčiausiai tik „perkeliami“. Į ją buvo siunčiami vadinamieji 
privilegijuotieji žydai, Geležinio kryžiaus pirmojo laipsnio ka- 
valieriai ar dar labiau nusipelnę veteranai bei 50 procentų karo 
invalidų. Bet 1945 m. gegužės 9 d. sąjungininkams užėmus 
stovyklą, iš 141 184 nusiųstų į ten gyvi buvo tik 16 832: dau- 
giau nei 88 000 tiek senų ir šaunių veteranų buvo užtroškinti 
dujomis*“. Nė vienas žydas nebuvo per senas, kad būtų nuZu- 
dytas. Po anšliuso pasenusį ir vėžiu sergantį Freudą iš nacistų 
išpirko draugai ir išvežė į Angliją. Nei jam, nei kam nors ki- 
tam neatėjo į galvą, kad jo keturioms Vienoje likusioms sese- 
rims gresia pavojus. Jas irgi nušlavė nacistų smurto lavina: 
aštuoniasdešimt vienerių metų Adolfine buvo nužudyta Tere- 
zienštate, aštuoniasdešimtmetė Pauline ir aštuoniasdešimt 
dviejų metu Marie - Treblinkoje, aštuoniasdešimt ketverių me- 
tu Rosa - Osvencime. 

Nė vienas žydas nebuvo per jaunas, kad būtų nužudytas. 
Visos į mirties stovyklas atvykusios moterys buvo nuskutamos 
plikai, o jų plaukai supakuoti siunčiami į Vokietiją. Jei skutant 
plaukus trukdydavo krūtimi Zindomas kūdikis, sargybiniai 


201 Ibid., 20. 292 Gilbert. The Holocaust, 
461. 203 Hilberg, op. cit., ii 438. 

tiesiog suskaldydavo jo galvą į siena. Niurnbergo teisme vie- 
nas liudytojas paliudijo: „Tik tie, kurie savo akimis matė tokius 
dalykus, gali patikėti su kokiu malonumu vokiečiai vykdė šias 
operacijas; kaip jie džiūgaudavo, jei trimis ar keturiais smū- 
giais pavykdavo užmušti vaiką; su kokiu pasitenkinimu jie 
brukdavo lavoną į motinos rankas!'** Atvykus į Treblinka, 
dauguma kūdikių buvo išplėšiami motinoms iš rankų, nužu- 
domi ir sumetami į griovį kartu su invalidais ir luošiais. Kar- 
tais iš Raudonojo Kryžiaus raiščius dėvinčių sargybinių saugo- 
mo griovio, praminto Ligonine, girdėdavosi silpnos dejonės. 

Kūdikių galvų skaldymas į sieną atspindi kokiu mastu buvo 
įsigalėjęs antisemitinės prievartos dvilypumas, kai slaptas, 
moksliškai suplanuotas žudynes lydėjo ūmūs, spontaniški ne- 
apsakomo žiaurumo protrūkiai. Žydai mirdavo visokiais iškry- 
pėlių sugalvotais būdais. Mauthauzeno kasyklose vienas gerą 
balsą turintis italų Zydas buvo priverstas atsistoti dinamitu 
užminuotos uolos viršūnėje, o paskui, jam giedant „Ave Ma- 
ria“, jis buvo susprogdintas. Šimtai Olandijos žydų buvo ver- 
čiami šokti į mirtį nuo Parašiutininkų siena pramintos uolos 
su vaizdu į kasyklas*“. Tūkstančiai žydų buvo negyvai užpliekti 
už menkus prasižengimus stovykloje: nuslėpus monetą ar ves- 
tuvinį žiedą, nepašalinus nuo nužudytųjų žydiškų emblemų, 
gavus duonos riekę už stovyklos ribų esančioje kepykloje, be 
leidimo atsigėrus vandens, užsirūkius, už prastai atiduotą pa- 
garbą. Buvo gauta net pranešimų apie nukirstas galvas. Kur- 
tas Franzas, Treblinkos komendanto pavaduotojas, laikė rują 
šunų, kuri suplėšydavo žydus į gabalus. Kartais sargybiniai 
užmušdavo bet kuo, kas pakliūdavo jiems po ranka. Vienas 
Belžicės liudininkas paliudijo apie „labai jauną vaikiną“, ką 
tik atvykusį į stovyklą: 


Jis buvo tikras sveikatos, jėgos ir jaunystės įsikūnijimas. Mus nuste- 


204 Gilbert. The Holocaust, 457. ?95 Ab- 
zug, op. cit. 106. 

bino jo linksmas būdas. Apsidaires aplink, jis linksmai tarė: „Ar kas nors 
pabėgo iš čia?“ To pakako. Vienas iš sargybinių jį išgirdo, ir vaikinas 
buvo negyvai užkankintas. Jis buvo išrengtas nuogai ir pakabintas žemyn 
galva kartuvėse. Jis buvo stiprus ir labai gyvybingas, tada jie nukabino jį 
ir, pagulde ant žemės, lazdomis grūdo smėlį į gerklę tol, kol jis užduso.?0* 


Galiausiai Reichui suirus, Himmleriui bei jo stovyklų ko- 
mendantams netekus valdžios, mokslinė galutinio sprendimo 
pusė sugriuvo ar buvo apleista, o dvilypumas įsikūnijo į vieną 
aklą jėgą: troškimą iki paskutinių išgalių žudyti dar likusius 
gyvus žydus. Sonderskommandos, geto viršininkai, įskaitant 
Rumkowskį, žydų policija ir S5 šnipai - visi buvo nužudyti. 
Frontui pakrikus, SS ryžtingai nusprendė žydus kolonomis 
nuvaryti nuo fronto linijos, kad laisvalaikiu galėtų juos žudyti. 
Jų fanatizmas laikytis masinių žudikų pareigų, netgi po to, kai 
Trečiasis reichas buvo neišvengiamai pasmerktas žlugti, yra 
viena iš šlykščių keistenybių žmonijos istorijoje. Žudikų mai- 
štas kilo tik vienąsyk. Ebenzėje, paskutinėje Mauthauzenui 
pavaldžioje stovykloje, SS atsisakė nušluoti 30 000 žydų, atsi- 
sakiusių eiti į sprogdinimui paruoštą tunelį. Bet kai kur žudynės 
tęsėsi net išlaisvinus stovyklas. Britų tankai užėmė Belžicę 1945 
m. balandžio 15 d., bet nuriedėjo toliau į mūšį, dviem paroms 
palikdami stovyklą „dalinei“ Vengrijos SS „globai“. Per tą laiką 
jie nušovė septyniasdešimt žydų už tai, kad, pavyzdžiui, jie 
bandė pačiupti bulvių lupenas iš virtuvės“. 

Taip mirė beveik šeši milijonai žydų. Du įvairialypės - pa- 
gonių, krikščionių ir pasauliečių, prietaringų ir smegeningų, 
prasčiokiškų ir akademiškų - antisemitiškos neapykantos tūks- 
tantmečius Hitleris sukrovė į Džagernauto* vežimą, kuris, jo 
nepaprastos energijos ir valios traukiamas, pervažiavo per be- 
jėgį Europos žydijos kūną. Perkeltųjų asmenų („dipukų“) sto- 
206 Gilbert. The Holocaust, 419. ?97 Ibid,  nenumaldoma jėga, naikinanti viską 
808, 793. * Juggernaut - ind. mit. savo kelyje ir reikalaujanti savęs su- 


Džagernautas, vienas iš dievo Višnu naikinimo. 
įsikūnijimų. Čia jis pavartotas kaip 

vyklose ir kitur išliko 250 000 žydų, bet i$ esmės didžioji Eu- 
ropos aškenazių žydijos dalis buvo sunaikinta. Genocidas bu- 
vo iš tikrųjų įvykdytas. Stovykloms atsidarius ir paaiškėjus 
tikrajam katastrofos mastui, kai kurie žydai naiviai tikėjosi, 
kad pasibaisėjusi Žmonija supras nusikaltimų dydį ir vienu bal- 
su it griausmas pasakys: gana. Antisemitizmas privalo liautis. 
Mes privalome užbaigti jį kartą ir visiems laikams, nubrėžti 
šio baugaus smurto ribą ir pradėti istoriją iš naujo. 

Bet žmonių visuomenė elgiasi ne taip, o juo labiau ne taip 
elgiasi antisemitinis pradas, - jis tarsi Protėjas, išsinėręs iš senų 
pavidalų, persimaino į naujus. Holokausto išdava buvo ta, kad 
neapykantos žydams židinys persikėlė iš Rytų ir Vidurio Euro- 
pos į Artimuosius Rytus. Kai kuriuos arabų šalių vadovus su- 
neramino tai, kad Hitlerio sprendimas nebuvo galutinis. Pa- 
vyzdžiui, 1942 m. gegužės 6 d. Didysis muftis Bulgarijos vy- 
riausybei pareiškė protestą dėl to, kad iš jos žydai keliauja į 
Palestiną. Juos, lydimus stiprios ir energingos sargybos, sakė 
jis, reikėtų išsiųsti atgal į Lenkiją”. 

Net Europoje sugniuždyti gyvieji dažnai susilaukdavo ne 
užuojautos, o pasibjaurėjimo. Ju nuogumas, žiaurių sąlygų pa- 
gimdyti įpročiai sukėlė naujas antisemitizmo bangas. Genero- 
las Pattonas, kurio žinioje buvo daugiau žydų dipukų nei pas 
kurį kitą vadą, buvo vienas iš tų, kurie pasidavė šiems jaus- 
mams. „Žydišką dipuko tipą“ jis vadino „pusžmogių rūšimi, 
neturinčia jokių mūsų laikų kultūrinių ar socialinių kriterijų“ 
Jokie paprasti žmonės, pasakė jis, „nebūtų tiek degradavę, 
kiek šie per trumpą ketverių metų laikotarpį'*?. Aktyviau prie- 
šiškumas varganiems gyviesiems pasireiškė tose šalyse, iš kur 
jie buvo išvežti, ypač Lenkijoje. Žydų dipukai žinojo, kas jų 
laukia. Jie iš paskutiniųjų priešinosi repatriacijai. Amerikos 
žydas kareivis iš Čikagos, buvusius mirties stovyklų kalinius 


208 Tarptautinis Niurnbergo karo tri- jama Gilbert. The Holocaust, 578. 
bunolas, dokumentas NG-2757, cituo- 2 Abzug, op. cit., 152ff. 

vedęs į sunkvežimius, vežančius juos į Lenkiją pasakojo: „Vyrai 
metėsi ant kelių priešais mane, plėšdami marškinius ir šauk- 


[^ 


dami: „Nužudyk mane dabar!“ Jie sakydavo: „Geriau nuZudyk 
dabar, nes šiaip ar taip aš vis tiek mirsiu, jei grįšiu į Lenkiją“?!?. 
Kai kada jie buvo teisūs. 1945 m. rugpjūtį Lenkijoje Krokuvoje 
kilo antisemitiniai maištai, vėliau persimetę į Sosnoviecą ir 
Liubliną. Luba Zindel, grįžusi į Krokuvą iš nacistų stovyklos, 
papasakojo apie sinagogos užpuolimą per pirmąjį rugpjūčio 
šabą: „Jie šaukė, kad mes įvykdėme ritualines žmogžudystes. 
Jie pradėjo šaudyti į mus ir mušti. Mano vyras sėdėjęs šali- 
mais, nukrito, jo veidas buvo suvarpytas kulkų“ Ji bandė pa- 
bėgti į Vakarus, bet ją sulaikė Pattono būriai. Britanijos amba- 
sadorius Varšuvoje pranešė, kad Lenkijoje bet kas, panašus į 
žydą atsidurdavo pavojuje. Per pirmuosius septynis pokario 
mėnesius Lenkijoje įvyko 350 antisemitinių Zmogzudysciu?!. 

Vis dėlto dviem svarbiais aspektais holokaustas vien savo 
neaprėpiamu mastu kiekybiškai pakeitė tarptautinės visuome- 
nės reakciją į prievartą prieš žydus. Buvo visuotinai sutarta, 
kad tiek bausmė, tiek nuostolių atlyginimas yra būtini, šie du 
uždaviniai tam tikru mastu buvo įgyvendinti. 1945 m. lapkritį 
Niurnberge prasidėjo karo nusikaltėlių teismai, kuriuose Galu- 
tinis sprendimas figūravo kaip pagrindinė kaltinimo dalis. Pir- 
masis nacistų vadovų teisminis procesas, užsibaigęs 1946 m. 
spalio 1 d., sutapo su Atgailos diena. Dvylika kaltinamųjų buvo 
nuteista mirties bausme, trys — kalėjimu iki gyvos galvos, ke- 
turi — kalėti nustatytą laiką, o trys - išteisinti. Po jo ėjo dvylika 
kitų stambių nacistinių nusikaltėlių teismų, vadinamų Antri- 
niais Niurnbergo procesais, iš jų keturiuose kaltinimas Galu- 
tinio sprendimo planavimo ir organizavimo sudarė pagrindinę 
dalį. Šiuose dvylikoje teismo procesų buvo nuteisti 177 nacis- 
tai, dvylika — mirties bausme, dvidešimt penki - kalėti iki gy- 


210 bid., 160. ?!! Gilbert. The Holo- 
caust, 816ff. 

vos galvos, o likusieji gavo ilgus metus kaléti. Visose trijose 
Vakaru okupacinése zonose vyko tolesni teismai, beveik visi 
susiję su nusikaltimais prieš žydus. Nuo 1945 iki 1951 m. buvo 
nuteisti 5025 nacistai, 806 nuteisti mirties bausme, bet tik 486 
mirties nuosprendis buvo įvykdytas. 1951 m. JAV vyriausiojo 
komisaro Vokietijoje priimtas Gailestingumo aktas išlaisvino 
daug rimtų karo nusikaltėlių, atsidūrusių Jungtinių Valstijų 
rankose. Jungtinių Tautų Karo Nusikaltimų Komisija paruošė 
36 529 karo nusikaltėlių (įskaitant japonus) sąrašus, iš kurių 
dauguma dalyvavo nusikaltimuose prie žydus. Per pirmuosius 
trejus pokario metus aštuoniose sąjungininkų valstybėse įvyko 
papildomi teismai. Buvo nuteisti 3 470 sąraše esantys nusikal- 
tėliai, iš ju 952 — mirties bausme, o 1905 - kalėti. 

Nemažas karo nusikaltimų nacionalinių teismų skaičius vy- 
ko beveik visose kare dalyvavusiose šalyse; juose buvo apkal- 
tinta 150 000 ir nuteista daugiau nei 100 000 žmonių - daugu- 
ma už žydams padarytus nusikaltimus. Tūkstančius nacistų ir 
jų sąjungininkų, dalyvavusių Galutiniame sprendime, prarijo 
Gulago archipelagas. Kai Vokietijos teismai vėl pradėjo darbą 
1945 m., jie taip pat ėmė teisti karinius nusikaltėlius ir per 
pirmąjį pokario ketvirtį dvylika žmonių nuteisė mirties baus- 
me, devyniasdešimt aštuonis - iki gyvos galvos ir 6000 — tam 
tikrą laiką kalėti““. 1948 m. susikūrus Izraelio valstybei, ji taip 
pat (kaip pamatysime vėliau) galėjo dalyvauti atpildo procese. 
Nacistų karinių nusikaltėlių paieška ir patraukimas teisman 
vyksta ir 9-ajame dešimtmetyje, daugiau nei 40 metų po holo- 
kausto pabaigos ir tikriausiai vyks dar vieną dešimtmetį, ku- 
rio pabaigoje visi, dalyvavę nusikaltimuose bus arba mirę, arba 
visiškai nusenę. Niekas negali tvirtinti, kad teisingumas buvo 
atstatytas. Kai kurie svarbesnieji galutinio sprendimo vykdyto- 
jai dingo ir ramiai nugyveno savo gyvenimą arba bent pasis- 


inc Apie karo tribunolu statistika Zr. 
Encyclopaedia Judaica, xvi 288-302. 

lėpė. Kiti gavo ar atliko nesusijusias su jų nusikaltimais baus- 
mes, tačiau kartu niekas negali abejoti pastangomis, kurių buvo 
imtasi stengiantis nubausti sunkiausius nusikaltimus atlikusius 
asmenis ar atkaklumu, su kuriuo tai buvo daroma. 

Kova už kompensaciją nukentėjusiems irgi davė įvairių re- 
zultatų. Žydų agentūros vardu Chaimas Weizmannas 1945 m. 
rugsėjo 20 d. keturioms okupacinėms valstybėms pateikė nuos- 
tolių atlyginimo ieškinį. Įplaukas, gautas pardavus konfiskuotą 
nacistų turtą, trys didžiosios Vakarų valstybės paskyrė nuken- 
tėjusiems žydams, bet jie taip pat privalėjo pateikti asmeninius 
ieškinius, ir geru ketinimu grįstas projektas virto biurokra- 
tine painiava. Iki 1953 m. buvo išnagrinėta tik 11 000 ieškinių, 
kurių bendra suma sudarė 83 milijonus JAV dolerių. Tuo metu 
1951 m. sausį Izraelio premjeras Davidas Ben Gurionas Vokie- 
tijos Federacinei vyriausybei pateikė bendrą 1,5 milijardo dy- 
džio ieškinį, remdamasis skaičiais, kad 500 000 pabėgėlių iš 
Vokietijos Izraeliui kainavo 3 000 dolerių vienam asmeniui. 
Tai reiškė tiesiogines derybas su vokiečiais, kas daugeliui li- 
kusių gyvų kalinių buvo nepriimtina. Bet Ben Gurionas už- 
sitikrino daugumos paramą šūkiu: „Lai mūsų tautos žudikai 
nebūna ir jos paveldėtojais“ Sutartis dėl 845 milijonų dolerių, 
kuriuos vokiečiai turėjo išmokėti per keturiolika metų, nežiū- 
rint arabų šalių pastangų užkirsti kelią sutarties ratifikavimui, 
įsigaliojo 1953 m. kovą ir buvo laiku baigta 1965 m. Be to, ji 
leido priimti federacinį Kompensacijos įstatymą, kuris numatė 
kompensaciją aukoms ar jų išlaikytiniams už gyvybės ar galū- 
nių netekimą, sveikatos praradimą, karjeros, profesijos, pensijų 
ir draudimo netekimą. Ji numatė atlyginti už laisvės netekimą, 
mokant vieną dolerį už kiekvieną aukų nelaisvėje praleistą 
dieną, priverstinį gyvenimą gete ar žvaigždės nešiojimą. Nete- 
kusios maitintojo šeimos gavo pensiją, buvę valstybės tarnau- 
tojai gavo vardinę paramą. Kompensacija buvo išmokama ne- 
tekus galimybės lavintis. Aukos taip pat galėjo iškelti ieškinį 

dėl turto praradimo. Šį visuotinį nuostolių atlyginimą tvarkė 
apie 5000 teisėjų, valstybės tarnautojų ir raštininkų, kurie iki 
1973 m. išnagrinėjo daugiau nei 95 procentus 4 276 000 ieškinių. 
Ketvirtį amžiaus išmokos sudarydavo apie 5 federalinio biu- 
džeto procentus. Knygos rašymo metu buvo išmokėta 25 mili- 
jardai JAV dolerių, o dvidešimtojo amžiaus pabaigoje bus iš- 
mokėta daugiau nei 30 milijardų dolerių”. Šios išmokos toli 
gražu nelaikytinos dosniomis ar net adekvačiomis, bet vis dėlto 
jos yra daugiau nei tikėjosi Weizmannas ar Ben Gurionas ir 
jos atspindi tikrą federacinės vyriausybės norą atsilyginti už 
Vokietijos nusikaltimus. 

Likusi reparacijų istorijos dalis toli gražu nėra tokia vaiski. 
Nė vienas iš vergų darbo programoje dalyvavusių Vokietijos 
pramonininkų nepripažino jokios moralinės atsakomybės už 
baisius padarinius. Gindamiesi tiek nuo kaltinimų nusikalti- 
mais, tiek nuo civilinių ieškinių, jie teigė, kad totalaus karo 
aplinkybėmis priverstiniai darbai nebuvo neteisėti. Visais tei- 
siškai įmanomais būdais jie priešinosi kompensacijai, o jų elge- 
sys buvo niekšiškumo ir pasipūtimo mišinys. Friedrichas Flickas 
pareiškė: „Nė vienas iš didelio mano besiginančių draugų ir 
mane pažįstančių asmenų rato nenorės patikėti, kad mes nusi- 
kaltome Žmonijai ir niekas mūsų neįtikins, kad mes - karo 
nusikaltéliai"**. Flickas nesumokėjo nė vienos Vokietijos mar- 
kės, o kai 1972 m., sulaukęs devyniasdešimt metų, jis mirė, jo 
turtas buvo įvertintas daugiau nei 1000 milijonų JAV dolerių. 
Iš viso Vokietijos kompanijos sumokėjo tik 13 milijonų JAV 
dolerių, o šią sumą gavo mažiau nei 15 000 žydų. IG Farben 
tresto darbininkai-vergai iš Osvencimo gavo po 1700 JAV dole- 
riu, AEG-Telefunken — po 500 JAV dolerių ar mažiau, o darbu 
numarintų asmenų šeimos išvis nieko negavo?". Tačiau Vokie- 
tijos kapitalistai elgėsi ne ką blogiau nei komunistinių valsty- 


2 Vertingą santrauką Zr. H. Sachar, op. cit., 7-13. um Cituojama Ferencz, 
op. cit., Pratarmė, xi. 25 Ibid., 189. 

biu įpėdiniai. Rytų Vokietijos vyriausybė net nesivargino atsa- 
kyti į prašymus dėl kompensacijos, Rumunija — taipogi. Ištisa 
komunistinei prievartai pavaldi teritorija nuo 1945 m. žydams 
nedavė nieko. 

Austrija pasirodė pačia blogiausia puse. Nors dauguma 
austrų rėmė anšliusą, nors iš 7 milijonų austrų beveik 550 000 
buvo tikri nacistų partijos nariai, nors austrai kovojo kartu su 
Vokietija ir (kaip pabrėžėme) išžudė kone pusę žydų, 1943 m. 
lapkričio mėn. sąjungininkų deklaracija Maskvoje priskyrė Aus- 
triją prie „pirmos nepriklausomos šalies, kuri tapo Hitlerio 
agresijos auka“, todėl pokarinė Potsdamo konferencija atleido 
Austriją nuo reparacijų. Šitaip teisiškai ją išteisinus, visos po- 
litinės Austrijos partijos sutarė išvengti moralinės atsakomy- 
bės ir užsitikrinti nukentėjusios valstybės statusą. Austrijos 
socialistų partijos žodžiais tariant (1946): „Ne Austrija turi at- 
lyginti nuostolius, o nuostoliai turi būti atlyginti Austrijai“ 
Sąjungininkai įpareigojo Austriją priimti karo nusikaltėlių įs- 
tatymą, bet jį įgyvendinantis baudžiamasis organas buvo įkur- 
tas tik 1963 m., tačiau netgi tada daugelis buvo amnestuoti 
dekretu, o įvykę teismo procesai paprastai kaltinamuosius iš- 
teisindavo. Ieškinius dėl kompensacijų pateikusiems žydams 
buvo liepta kreiptis į Vokietiją, išskyrus tuos atvejus, kai jie 
patys asmeniškai galėjo nustatyti savo buvusį turtą Austrijo- 
je; vos keli iš jų gavo ne daugiau kaip 1000 JAV dolerių. 

Pavėluotas, bet visgi sveikintinas reiškinys buvo Bažnyčios 
pastanga išpirkti savo moralinę kaltę. Tiek katalikų, tiek liutero- 
nų daugelį amžių trukęs antisemitizmas prisidėjo prie neapy- 
kantos žydams kurstymo, savo apogėjų pasiekusio hitlerizmo 
laikais. Ir per karą Bažnyčia ne itin tinkamai elgėsi, ypač tada, 
kai popiežius Pijus XII neįstengė pasmerkti Galutinio sprendi- 
mo, nors ir žinojo apie tai. Brolis Bernhardas Lichtembergas 
iš katalikiškos Šv. Jadvygos katedros Berlyne 1941 m. viešai 
meldėsi už žydus. Vokiečiai, apieškoję jo butą, surado vienam 

nepasakytam pamokslui parengtus užrašus, kuriuo jis rengėsi 
tikintiesiems pasakyti, kad jie netikėtų žydų suokalbiu nužu- 
dyti visus vokiečius. Už tai jis gavo dviejų metų bausmę, o jai 
pasibaigus, buvo išvežtas į Dachau. Tai, regis, vienintelis toks 
atvejis. Vienas iš gyvų 1943 m. spalio 16 d. Judenrazzia (riaušių 
prieš žydus) liudytojų Romoje buvo jėzuitas kunigas Augusti- 
nas Bea, kilęs iš Vokietijos Badeno miesto ir buvęs Pijaus XII 
nuodėmklausiu. Praėjus dvidešimt metų po karo, Vatikano II 
Susirinkime jam pasitaikė proga kartą ir visam laikui sutriuš- 
kinti senovinį kaltinimą žydams už Dievo nužudymą. Jis buvo 
atsakingas už Susirinkimo schemą Apie žydus, vėliau įtrauktą į 
platesnės apimties „Apie Bažnyčios santykius su nekrikščioniš- 
komis religijomis“ deklaraciją, apibūdinančią induizmą, budiz- 
mą, islamą bei judaizmą ir sėkmingai pateikė ją Vatikano II 
Susirinkimui, kuris priėmė ją 1965 m. lapkritį. Tai buvo nenoro- 
mis priimtas dokumentas, ne toks atviras, kaip tikėjosi Bea, 
be atsiprašymo už Bažnyčios vykdytą žydų persekiojimą ir 
neadekvatų judaizmo įnašo į krikščionybę vertinimą. Svarbiau- 
sioji deklaracijos pastraipa skambėjo taip: „Nors žydų vyresnie- 
ji su savo sekėjais reikalavo Kristaus mirties, vis dėlto tai, kas 
įvyko jo kančios metu, negali būti priskiriama nei visiems be 
išimties tada gyvenusiems, nei mūsų dienų žydams. Nors 
Bažnyčia yra naujoji Dievo tauta, tačiau žydai negali būti lai- 
komi nei Dievo atstumtais, nei prakeiktais, lyg tai plauktų iš 
Šventojo Rašto“*!*. Ne kažin kas, bet vis šis tas. Nepaisant 
dokumento sukeltų įnirtingų prieštaravimų, jį net galima laiky- 
ti stambiu laimėjimu. Be to, jis buvo kur kas bendresnio pro- 
ceso dalis, kuriuo civilizuotas pasaulis stengėsi pakirsti tarp- 
tautinės paramos antisemitizmui šaknis. 

Tai buvo sveikintinas reiškinys, bet žydai suprato, kad ci- 


216 Susitarimo debatai yra apibendrinti de yra duotas deklaracijos tekstas, 
Bea knygoje The Church and the Jewish 147-153. 
People. - London, 1966, kurios I prie- 

vilizuotu pasauliu, nors ir aiškiai apibrėžtu, vargu ar galima 
pasitikėti. Esminė holokausto pamoka žydams buvo įsakmus 
poreikis užsitikrinti nuolatinį, savarankišką ir, visų pirma, su- 
verenų prieglobstį, kur, reikalui esant, visa pasaulio žydija ga- 
lėtų saugiai pasislėpti nuo priešų. I pasaulinis karas pavertė 
sionistų valstybę visai galimu, antrasis — esminiu dalyku. Jis 
įtikino didesnę žydų daugumą, kad tokia valstybė turi būti 
sukurta ir apsaugota, nesvarbu kokia — savo ar kitų - kaina. 


VII. SIONAS 


HOLOKAUSTAS IR NAUJASIS 
SIONAS BUVO ORGANISKAI SU- 
SIJĘ. ŠEŠIŲ MILIJONU ZYDU NU- 
žudymas tapo pirmuoju Izraelio 
valstybės atsiradimo faktoriumi. 
Toks dėsningumas atitiko senos ir 
galingos Žydų istorijos raidą: išga- 


nymas per kančią. Tūkstančiai pa- 
maldžių Žydų, varomi į dujų kame- 
ras, giedodami išpažino savo tikėjimą, nes tikėjo, jog tai yra 
žydams skirta Dievo bausmė ir įrodymas, jog Jis juos yra iš- 
rinkęs, o Hitleris ir esesininkai tėra tik paprasčiausi Dievo įran- 
kiai. Pranašo Amoso lūpomis Dievas pasakė: „Tiktai jus iš visų 
žemės giminių aš tepaZistu; todėl aš bausiu jus už visas jūsų 


411 


neteisybes“!. Osvencimo kančia nebuvo vien grynas atsitikti- 
numas. Ji buvo moralinis nuosprendžio vykdymas. Plano da- 
lis. Ji užtikrino būsimą šlovę. Be to, Dievas ne vien tik užsirūs- 
tino ant žydų, bet jų ir gailėjosi. Jis raudojo kartu su jais. Kar- 
tu su jais jis ėjo į dujų kameras, kaip kadaise ėjo tremtin?. 
Tokia yra įvykių priežastis ir pasekmė religinėje, metafizi- 
nėje plotmėje. Bet juos galima regėti ir istorinėje plotmėje. Iz- 
raelio sukūrimas yra žydų kančių išdava. Mes pateikėme iš 
gabalėlių sudėliotą galvosūkį, norėdami parodyti, kaip kiek- 
vienas būtinas fragmentas buvo įjungtas į visumą. Kaip jau ma- 
tėme, 1648 m. didžiosios rytų žudynės privertė žydų bendruo 


! Amosas 3, 2. 2 A. A. Cohen. The Natural and the Supernatural Jew. — 
London, 1967, p. 180-182. 

mene grįžti į Europa ir į Ameriką; taip ten atsirado pati įtakin- 
giausia žydų grupė pasaulyje, neatskiriama geopolitinio kon- 
teksto, kuriame galėjo susikurti Izraelis, dalis. 1881 m. žudy- 
nės vėlgi išjudino visą įvykių seką, vedusią to paties tikslo 
link. Šių įvykių pagimdyta imigracija sudarė pasipiktinimą 
keliančios Dreyfuso bylos foną, tiesų kelią į Herzlio šiuolaikinio 
sionizmo sukūrimą. Rusų priespaudos sukeltas žydų judėjimas 
sukūrė įtampos modelį, iš kurio 1917 m. kilo Balfouro Dekla- 
racija, o Tautų lyga įsteigė Palestinos mandatą jai įgyvendinti. 
Hitleriniai žydų persekiojimai buvo paskutiniai katastrofiški 
įvykiai, padėję įsteigti sionistinę valstybę. 

Netgi prieš Antrąjį pasaulinį karą, Hitlerio antižydiška po- 
litika nejučiom padėjo itin sustiprinti žydų bendruomenę Pa- 
lestinoje. Galiausiai Hitleris ėmė suvokti žydų valstybę kaip 
galimą priešą, „antrąjį Vatikaną“, „žydų kominterną“, „naują 
pasaulio žydų citadelę“*. Dvidešimtojo amžiaus 3-iame dešimt. 
buvo toks laikas, kai naciai aktyviai skatino Vokietijos Zydus 
emigruoti į Palestiną. 60 000 Vokietijos žydų ne tik taip pasiekė 
tikruosius namus, bet ir jų lėšos suvaidino svarbų vaidmenį 
ten kuriant pramonės ir prekybos infrastruktūrą. Tai buvo ka- 
ras, ne tik leidęs Hitleriui atvirai griebtis fizinės prievartos 
prieš žydus kaip pagrindinius priešus, o žydams sudaręs progą 
smogti atgal kartu su sąjungininkais, bet ir paspartinęs pasku- 
tinį sionistų programos etapą. Nuo 1939 m., kilus karui, kuo 
greitesnis Izraelio valstybės sukūrimas, pirmai progai pasitai- 
kius, tapo sionistų kertiniu akmeniu ir pamažu paplito tarp dau- 
gelio žydų bendruomenių pasaulyje. Vis dėlto šis sionistų siekis 
vis dar susidurdavo su didelėmis kliūtimis. Neužteko nugalėti 
vien Hitlerį. Reikėjo pašalinti bet kokius trijų pergalingų sąjun- 
gininkų - Didžiosios Britanijos, Jungtinių Valstijų ir Sovietų 
Rusijos — protestus. Panagrinėkime kiekvieną iš jų atskirai. 


3 R. Wistrich. Hitler's Apocalypse: Jews and the Nazi Legacy. - London, 1986, 
p. 162 ir t. 

Iš pradžių Britanijos vaidmuo buvo pats svarbiausias, nes 
ji turėjo realią galią. Be to, 1939 m. Baltojo dokumento politika 
iš esmės išsižadėjo Balfouro deklaracijos ir numatė tokią ateitį, 
kurioje negalėjo atsirasti jokia išimtinai žydų vyraujama Pales- 
tina. Per karą žydai buvo britų sąjungininkai, tačiau drauge jie 
turėjo įveikti Britanijos vykdomą Palestinos politiką. Ben Gu- 
rionas manė, jog šiuos tikslus galima suderinti: „Mes turime 
kovoti prieš Hitlerį tarsi Baltojo dokumento nebūtų, ir kovoti 
prieš Baltąjį dokumentą tarsi nebūtų Hitlerio"*. Jis buvo teisus 
su sąlyga, kad britai leis žydams kariauti kaip vientisam jungi- 
niui, kurį vėliau būtų galima panaudoti įtakojant įvykius Pales- 
tinoje. Dėl šios priežasties Britanijos kariniai, diplomatiniai ir 
kolonijiniai valdžios organai priešinosi tokiai minčiai. Ir iš tik- 
rųjų po pergalės prie Alameino 1942 m. pabaigoje nutolinusio 
Vokietijos grėsmę Artimuosiuose Rytuose, Britanijos vyriau- 
siasis štabas įtariai žvelgė į bet kokią žydų karinę veiklą. Tačiau 
žydai turėjo vieną galingą užtarėją - Churchillį. Jis pritarė 
Weizmanno pasiūlymui iš turimų smulkių žydų grupuočių su- 
daryti žydų smogiamąjį dalinį. Britų kariuomenė ne kartą už- 
kirsdavo kelią šiam sumanymui, bet galiausiai Churchillis paė- 
mė viršų. „Man patinka mintis“, - 1994 m. liepos 12 d. rašė jis 
karo ministrui, - „kad žydai stengiasi prisigauti prie ZmogZu- 
džių, Zudanéciu jų tautiečius Centrinėje Europoje. Jie nesutaria 
būtent su vokiečiais... Aš nesuprantu, kodėl ši kankinių tauta, 
išblaškyta po visą pasaulį ir kenčianti kaip nė viena kita, šiuo 
metu neturi teisės iškelti savo vėliavą”. Po dviejų mėnesių bu- 
vo suformuota 25 000 žydų brigada. Be Churchillio paramos 
žydai jos niekada nebūtų turėję, o įgyta patirtis iš bendro dar- 
bo ją formuojant nulėmė Izraelio sėkmę po ketverių metų. 

* Cituojama H. H. Ben Sasson (ed.). A Jews Were Expendable: Free World Di- 
History of the Jewish People. - trans.,  plomacy and the Holocaust. — Chicago, 
Harvard, 1976, p. 1040. ? 1944 m. lie- 1983, ch. 1, "The Struggle for an Allied 


pos 12 d. Churchillio laiškas Serui Ed- Jewish Fighting Force“, 3 ir t. 
wardui Griggui; M. N. Penkower. The 

Vis dėlto britai neketino iš pagrindų keisti Palestinos poli- 
tikos. Pergalė prieš Hitlerį juos nuskurdino ir Vidurinių Rytų 
naftos gręžiniai tapo kur kas svarbesni; jie neketino leisti tokį 
žydų imigracijos lygį, kuris sukeltų nenumaldomą arabų pa- 
saulio priešiškumą. Taip pat jie nesiruošė pasitraukti iš Pales- 
tinos, neradę būdų kaip išsaugoti draugystę su arabais. Tad 
jie drausdavo nelegaliems žydų imigrantams išlipti į krantą, o 
šiems sugebėjus prasmukti, britai negailėjo pastangų juos pa- 
gauti ir deportuoti. 1940 m. lapkričio laivą Patrija, turėjusį išga- 
benti 1700 deportuotus asmenis į Mauricijų, sabotavo Haga- 
na. Jis nugrimzdo Haifos įlankoje ir 250 pabėgėlių nuskendo. 
1942 m. vasarį Struma, pabėgėlių laivas iš Rumunijos, negavęs 
Britanijos pareigūnų leidimo įplaukti į uostą, ir turkų priverstas 
grįžti atgal, nuskendo Juodojoje jūroje, nusinešęs 770 gyvybių. 

Šie tragiški epizodai nesukrėtė Britanijos ryžto išlaikyti 
imigravimo ribojimus karo metu ir net jam pasibaigus, kai per- 
keltųjų asmenų lageriuose buvo 25 000 žydai. Niekas nepasi- 
keitė ir 1945 m. atėjus į valdžią teoriškai prosionistinei Britų 
leiboristų partijai. Naujasis užsienio reikalų ministras Ernes- 
tas Brownas pakluso diplomatų ir generolų nurodymams. Bri- 
tanija vis dar valdė ketvirtadalį žemės ploto. Ji laikė 100 000 
žmonių Palestinoje, kurioje tebuvo tik 600 000 žydų. Nebuvo 
jokios materialios priežasties sionistams paimti viršų, tačiau 
po aštuoniolikos mėnesių veiklos ėmėsi Beginas. Evelynas 
Vaugh savo knygoje apie Jeruzalę kandžiai apibūdino britų 
elgesį: „Mes atidavėm mūsų mandatą valdyti Šventąją žemę 
iš žemų paskatų: iš baimės, tingėjimo ir šykštumo. Regėjimą 
su Allenby'iu, marširuojančiu ten, kur išdidžiai jojo kaizeris, 
pakeitė apgailėtinas vaizdas didelių, gerai komplektuotų pajė- 
gų, bemaž neragavusių mūšio skonio, besitraukiančių nuo ma- 
žos ginkluotų banditų gaujos"*. Kaip tai atsitiko? 


6 E. Waugh. The Holy Places. - Lon- 
don, 1952, p. 2. 

Atsakymas paaiškėja atsižvelgus į dar vieną žydų įnašą 
keičiant nūdienos pasaulį: mokslinį teroro naudojimą palau- 
žiant liberalių valdytojų valią. Per pastaruosius keturis dešimt- 
mečius tai tapo įprastu reiškiniu, bet 1945 m. tai buvo naujie- 
na. Jį galima vadinti holokausto šalutiniu produktu, nes tik 
toks reiškinys galėjo priversti apimtus nevilties žydus juo pasi- 
naudoti. Tobuliausiai šį ginklą įvaldė Menachemas Beginas, 
buvęs Betaro, Lenkijos jaunuolių sąjūdžio, pirmininkas. Jis bu- 
vo žmogus, kuriame įsikūnijo holokausto patirtas kartėlis. 
Lietuvos Brastoje, jo gimtajame mieste, žydai sudarė 70 pro- 
centų gyventojų. 1939 m. ten gyveno daugiau nei 30 000 žydų. 
1944 m. tik dešimt liko gyvi. Dauguma Begino šeimos narių 
buvo išžudyta. Žydams buvo uždrausta net laidoti savo arti- 
muosius. Būtent taip Žuvo jo tėvas, kurį nušovė žydų kapinė- 
se kasant duobę savo draugui'. Tačiau Beginas gimė tam, kad 
išgyventų ir atkeršytų. Suimtas Lietuvoje, jis nepalūžo nuo Sta- 
lino NKVD tardymų ir buvo vienas iš nedaugelio išgyvenu- 
siųjų. Tardymo pabaigoje, tardytojas įtūžęs tarė: „Kad aš tavęs 
daugiau nematyčiau.“ Vėliau Beginas šį atsitikimą komenta- 
vo taip: „Tai buvo mano tikėjimas prieš jo tikėjimą. Aš turėjau 
už ką kovoti net tardymo rūsyje“?. Beginą ištrėmė į Sovietų 
konclagerį prie Barenco jūros, šalia Poliarinio rato į Kotlaso- 
Vorkutos geležinkelio statybą. Jis vėl ištvėrė, pasinaudojo len- 
kams suteikta amnestija, kiaurai perėjo visą Centrinę Aziją ir 
pasuko link Jeruzalės kaip Lenkijos kariuomenės eilinis. 1943 m. 
gruodį jis ėmė vadovauti Irgunui, revizionistų karinei grupei, 
o po dviejų mėnesių paskelbė karą Britanijos administracijai. 

Tarp žydų vyravo trys nuomonių pakraipos apie britus. 
Weizmannas vis dar tikėjo britų gera valia. Ben Gurionas, nors 
jais abejojo, pirmiausia norėjo laimėti karą. Net ir po karo jis 
visiškai aiškiai skyrė pasipriešinimą nuo terorizmo, ir šį skirtu- 
7 E. Silver. Begin. - London, 1984, p. 8. * M. Begin. White Nights. - New York, 

1977. 


757 


VII. SIONAS 


ma atspindéjo Haganos politika. Kita vertus, nuo Irguno at- 
siskyrė ekstremistinė atšaka, žinoma kaip Sterno būrys, pagal 
jos vado Avrahamo Sterno pavardę. Jis nepakluso Žabotins- 
kio įsakymui dėl paliaubų su britais prasidėjus karui, ir žuvo 
1942 m. vasarį. Bet jo kolegos, vadovaujami Yitzhako Shamiro 
ir Natano Yellin-Moro, toliau nevaržomi dalyvavo operacijo- 
se prieš Britaniją. Beginas pasirinko trečią kelią. Jis manė, jog 
Hagana yra pernelyg pasyvi, o Sterno būrys - grubus, ydingas 
ir bukas. Priešu jis laikė ne Britaniją, o britų administraciją 
Palestinoje. Jis norėjo ją pažeminti, paversti ją neveiklia, išlai- 
džia, neveiksminga. Jis turėjo 600 aktyvių agentų. Atsisakęs 
žudynių, jis toliau sprogdino žvalgybos valdybas, imigracijos 
tarnybos būstinę, pajamų mokesčių įstaigas ir kitus panašios 
paskirties statinius. 

Trijų žydų aktyvistų grupių tarpusavio santykiai visada 
buvo įtempti, o dažnai net geliančiai kandūs. Vėliau jie sukėlė 
rimtus politinius padarinius. 1944 m. lapkričio 6 d. Sterno bū- 
rys nužudė lordą Moyną, Britanijos Artimųjų Rytų reikalų mi- 
nistrą. Hagana, pasibaisėjusi ir įtūžusi, pradėjo veiksmų planą 
vadinamą „Sezonas“ tiek prieš sternistus, tiek prieš Irguną. 
Sugavusi kai kuriuos jų narius, ji laikė juos požemio kalėjimuo- 
se. Dar blogiau - britų žvalgybos departamentui ji perdavė 
700 asmenų ir įstaigų vardus. Britai, pasinaudoję šia sionistų 
organizacijos pateikta informacija, suėmė mažiausiai 300, o ko 
gero net 1000 žmonių. Beginas, vos išvengęs arešto, apkaltino 
Haganą kankinimais ir išleido iššaukiantį kreipimąsi: „Mes 
neliksime tau skolingi, Kainai“. Tačiau jis taip pat buvo pakan- 
kamai įžvalgus, kad neįsiveltų į karą prieš Haganą. Būtent per 
šiuos metus, kovodamas tiek su britais, tiek su žydais, jis sukū- 
rė pogrindžio dalinį, beveik neįveikiamą bet kokiam užpuoli- 
mui. Jis tikėjo, jog Hagana prisidės prie jo, norėdama nusikra- 
tyti Britanijos. Jis pasirodė teisus. 1945 m. spalio 1 d. Ben Gu- 
rionas, nepasitaręs su Weizmannu, nusiuntė šifruotą telegramą 

Moshei Sneh, Haganos vadui, liepdamas jam pradéti operaci- 
ją prieš britų pajėgas?. Buvo įkurtas vieningas žydų pasiprieši- 
nimo sąjūdis. Savo užpuolius jis pradėjo spalio 31 d. susprog- 
dinęs geležinkelį. 

Netgi dabar liko nesusitarta dėl tikslų. Hagana jokiu būdu 
nenorėjo naudoti teroro; ji imdavosi prievartos tik tose opera- 
cijose, kurias, matyt, galima vadinti karinėmis. Tokių žudynių, 
kurias sternistai surengė 1946 m. balandžio 26 d., šaltakrau- 
jiškai nužudę šešis britų desantininkus miegančius lovose, Be- 
ginas visada atsisakydavo. Tuomet bei vėliau jis atmesdavo ir 
pavadinimą „teroristas“. Bet jis buvo linkęs tiek moraliai, tiek 
fiziškai rizikuoti. Argi Pažadėtąją žemę buvo galima apsaugoti 
be Jozuės? Argi Jozuės knyga nėra sukrečiantis rašytinis šalti- 
nis, parodantis kaip izraeliečiai buvo pasiryžę nukariauti jiems 
Dievo liepimu duotą žemę? 

Beginas suvaidino lemiamą vaidmenį dviejuose epizoduo- 
se, kurie privertė britus pasitraukti. 1946 m. birželio 29 d. apy- 
aušrį Beginas užpuolė žydų agentūrą. Suimta apie 2718 žydų. 
Tikslas buvo sukurti nuosaikesnį žydų vadovybės stilių. Jis 
žlugo. Iš tikrųjų, kadangi Irgunas liko nepažeistas, jis sustiprino 
Begino ryžtą. Jis privertė Haganą sutikti susprogdinti King 
David viešbutį, kurio dalį užėmė britų administracija. Bendras 
tikslas buvo pažeminti, o ne žudyti. Rizika, jog sprogimas nusi- 
neš daug žmonių gyvybių, buvo milžiniška. Weizmannas suži- 
nojęs apie sąmokslą, pagrasino atsistatydinti ir pranešti visam 
pasauliui kodėl. Hagana liepė Beginui atšaukti sprogimą, bet 
šis atsisakė. 1946 m. liepos 22 d. popietę, šešiomis minutėmis 
anksčiau nei buvo numatyta, 700 svarų sprogstamasis užtaisas 
sunaikino vieną viešbučio priestatą; žuvo dvidešimt aštuoni 
britai, keturiasdešimt vienas arabas, septyniolika žydų bei dar 
penki kitų tautybių Žmonės. Šešiolikmetė moksleivė telefonu 


? M. Bar-Zohar. Ben Hurion: A Biogra- |? T. Clarke. By Blood and Fire. - Lon- 
phy. - London, 1978, p. 129. don, 1981, p. 116. 

perspėjo apie sprogimą, šis skambutis buvo plano dalis. Paro- 
dymai prieštarauja vienas kitam dėl to, kas įvyko vėliau. Begi- 
nas visada primygtinai tvirtino, jog perspėjimo pakako ir dėl 
mirčių kaltino britų pareigūnus. Jis gedėjo tik dėl žuvusių žy- 
dų". Bet tokių teroro akcijų atveju sprogdintojai privalo atsa- 
kyti už kiekvieną mirtį. Tokio požiūrio laikėsi žydų organiza- 
cija. Hagana vadas Moshe Sneh turėjo atsistatydinti. Pasiprie- 
šinimo sąjūdis suskilo į sudedamąsias dalis. Vis dėlto šis smurto 
veiksmas, susijęs su kitais, pasiekė savo tikslą. Britų vyriausybė 
pasiūlė trišalį šalies padalijimą. Tiek žydai, tiek arabai plana 
atmetė, todėl 1947 m. vasario 14 d. Beginas paskelbė Palestinos 
problemos sprendimą perduodas į Jungtinių Tautų rankas. 
Tačiau tai nereiškė, jog britai greitai pasitrauks iš šalies. 
Tad teroro žygis tęsėsi. Vėlesnis epizodas, už kurį vėl buvo 
atsakingas Beginas, pasirodė esąs lemiamas. Jis buvo prieš ster- 
nistų pobūdžio nužudymus, bet primygtinai pabrėždavo Ir- 
guno moralinę teisę bausti Britanijos karo pajėgų narius taip, 
kaip pastarieji bausdavo Irguno narius. Britai juos kardavo ir 
nuplakdavo. Vadinasi, Irgunas nuo šiol irgi taip darys. 1947 m. 
balandį trys Irguno žmonės buvo teisiami už Akros tvirtovės- 
kalėjimo užpuolimą, kuomet buvo išvaduoti 251 kaliniai. Begi- 
nas pagrasino atkeršyti, jei visus tris nuteis ir pakars. Birželio 
29 d. juos pakorė. Po kelių valandų du britų seržantus, Cliffor- 
dą Martiną ir Mervyną Paice, pagautus šiam tikslui, Begino 
nurodymu pakorė Irguno operacijų vadovas Gidi Paglinas. 
Jis taip pat užminavo jų kūnus. Toks šiurpus niekuo nenusikal- 
tusių Martino ir Paice'o nužudymas sukrėtė daugelį žydų. Žy- 
dų agentūra pavadino tai „šlykščia dviejų nekaltų žmonių 
žmogžudyste, kurią įvykdė gauja nusikaltėlių“. (Vėliau pasi- 
rodė, jog buvo dar blogiau nei atrodė tada, mat po trisdešimt 
penkerių metų paaiškėjo Martino motiną buvus žydę.) Britani- 


11 Silver, op. cit., p. 67-72. 12 N. Ber- gle Between the British, the Jews and the 
thell. The Palestine Triangle: The Strug- Arabs. - London, 1979, p. 261 ir t. 

joje šis įvykis sukėlė neZabota šėlsmą. Derbyje buvo sudeginta 
sinagoga. Londone, Liverpulyje, Glazge ir Mančesteryje prieš 
žydus kilo riaušės - pirmos Anglijoje nuo tryliktojo amžiaus. 
Savo ruožtu Britanijos politika pasikeitė. Britai pamanė, jog bet 
kokį padalijimą jiems reikės prižiūrėti ir įgyvendinti, nes kitaip 
arabų šalių kariuomenės tiesiog įsiverš ir sunaikins žydus”. 
Taigi Begino politika buvo sėkminga, bet siaubingai rizikinga. 

Rizikos mastas priklausė tam tikra prasme nuo dviejų su- 
pervalstybių - Amerikos ir Rusijos. Abiem atvejais sionistams 
padėjo, taip sakant, arba laimė, arba Dievo apvaizda - čia jau 
kiekvieno skonio dalykas. Pirmiausia 1945 m. balandžio 12 d. 
mirė Rooseveltas. Po Jaltos konferencijos, susitikęs su karaliu- 
mi Ibn Saudu, paskutinėmis gyvenimo savaitėmis jis tapo anti- 
sionistu. Prosionistinis prezidento padėjėjas Davidas Nilesas 
vėliau tvirtino: „Rimtai abejoju, ar Izraelis būtų atsiradęs, jei 
Roosevelt'as būtų gyvenęs ilgiau“'*. Rooseveltą pakeitęs Har- 
ry S. Trumanas jautė kur kas daugiau tiesioginių įsipareigo- 
jimų sionizmui, iš dalies emocinių, iš dalies iš apskaičiavimo. 
Jis užjautė žydų pabėgėlius. Jis matė žydus Palestinoje, kur su 
jais elgėsi blogiau nei su šunimis. Taip pat jis nebuvo toks tikras 
dėl žydų balsų kaip Rooseveltas. Artėjantiems 1948 m. rinki- 
mams jam reikėjo žydų organizacijų paramos tokiose kertinėse 
valstijose kaip Niujorko, Pensilvanijos ir Ilinojaus valstijos. Bri- 
tams atšaukus savo įgaliojimus, Trumanas puolė raginti kurti 
žydų valstybę. 1947 m. gegužę Palestinos klausimas pasiekė 
JT. Specialaus komiteto buvo paprašyta pateikti planą. Jis pa- 
teikė du. Mažuma rekomendavo federacinę dvitautę valsty- 
bę. Dauguma pasiūlė naujo padalinimo planą: atskiros žydų ir 
arabų valstybės bei tarptautinė zona Jeruzalėje. 1947 m. lap- 
kričio 29 d., Trumenui uoliai remiant, šį planą 33 balsais už, 
13 M. J. Cohen. Palestine and the Great — ** A. Steinberg. The Man from Missouri: 


Powers. — Princeton, 1982, p. 270-276 The Life and Times of Harry S. Truman. 
apie britų sprendimą pasitraukti. - New York, 1952, p. 301. 

13 prieš ir 10 susilaikius patvirtino Generalinė Asamblėja. 

Sovietų Sąjunga ir arabų šalys, palaikomos visų tarptauti- 
nių kairiųjų jėgų, vėliau patikėjo, jog Izraelio sukūrimas yra 
kapitalistų-imperialistų suregztas sąmokslas. Nei Amerikos 
Valstybės departamentas, nei Britų užsienio reikalų ministerija 
nenorėjo žydų valstybės. Jos numatė Vakarų žlugimą šioje sri- 
tyje, jei valstybė susikurtų. Britų karo ministerija taip pat at- 
kakliai priešinosi. JAV Gynybos departamentas irgi. Gynybos 
ministras Jamesas Forrestalas rūsčiai pasmerkė prožydišką lo- 
bizmą: „Šioje šalyje jokia grupė asmenų neturi teisės tiek įta- 
koti mūsų politiką, kad mūsų nacionalinis saugumas atsidurtų 
pavojuje"^. Britanijos ir Amerikos naftos kompanijos dar karš- 
čiau priešinosi naujos valstybės sukūrimui. Kalbėdamas apie 
naftos verslą Maxas Thorburgas iš Cal-Texo pasakė, jog Truma- 
nas „sunaikino Amerikos moralinį prestižą“ ir pakirto „arabų 
tikėjimą idealais“!*“. Neįmanoma nurodyti kokią nors galingą 
ekonominę naudą, tiek Britanijoje, tiek Jungtinėse Valstijose, 
kuri būtų paskatinusi sukurti Izraelio valstybę. Abiejose šalyse 
didžioji šalies bičiulių dauguma buvo kairieji. 

Iš tikrųjų, jei egzistavo sąmokslas įkurti Izraelį, tuomet 
Sovietų Sąjungos indėlis į jį buvo svarus. Per karą taktiniais 
sumetimais Stalinas susilaikė nuo tam tikrų savo antisemiti- 
nės politikos aspektų. Jis net sukūrė žydų antifašistinį komi- 
tetą". Nuo 1944 m. jis kurį laiką laikėsi prosionistinės nuomo- 
nės užsienio politikoje (nors ne pačioje Rusijoje). Tikriausiai 
jis manė, jog Izraelio valstybės sukūrimas, kuri jo patarimu tu- 
rėjo būti socialistinė, sparčiau susilpnins Britanijos įtaką Vi- 
duriniuose Rytuose"*. Palestinos klausimą pirmąkart iškėlus 
Jungtinėse Tautose 1947 m. gegužės mėnesį, Andrejus Gromy- 
15 The Forrestal Diaries. - New York, and Non-Jews in Eastern Europe. - New 
1951, p. 324, 344, 348. 16 Petroleum York, 1974, p. 291 ir t. !* H. Sachar, ' 
Times, June 1948. ^ L. Schapiro, The The Arab-Israel Issue in the Light of 


Jewish Anti-Fascist Committee... in the Cold War', Sino-Soviet Institute 
B. Vago and G. L. Mosse (eds). Jews Studies. - Washington DC, 1966, p. 2. 

ko, Sovietu Sąjungos užsienio ministro pavaduotojas, visus nu- 
stebino pareiškęs, jog jo vyriausybė rėmė žydų valstybės sukū- 
rimą, ir atitinkamai balsavęs. Spalio 13 d. Semionas Carapki- 
nas, Sovietų Sąjungos delegacijos JT vadovas, prieš balsuoda- 
mas už padalijimo planą žydų agentūros nariams pasakė tostą: 
„Už būsimąją žydų valstybę“. Per lemiamą Generalinės Asam- 
blėjos balsavimą lapkričio 29 d. visas sovietinis blokas nu- 
balsavo už Izraelį, o paskui sovietų ir amerikiečių delegacijos 
glaudžiai bendradarbiavo, sudarydamos britų pajėgų išvedi- 
mo grafiką. Ir tai dar ne viskas. 1948 m. gegužės 14 d. Izraeliui 
paskelbus nepriklausomybę ir prezidentui Trumanui iš karto 
pripažinus ją de facto, Stalinas žengė dar toliau ir greičiau nei 
po trijų dienų pripažino ją de jure. Galbūt svarbiausias buvo 
čekų vyriausybės sprendimas pagal Stalino nurodymą parduoti 
ginklus naujai valstybei. Oru nugabenti ginklus į Tel Avivą 
buvo skirtas visas aerodromas". 

Laiko pasirinkimas Izraeliui gimti ir išgyventi buvo esmi- 
nis. Stalinui įsakius, 1948 m. sausio mėnesį buvo nužudytas 
rusų-žydų aktorius Solomonas Michoelsas, o tai, rodos, pažy- 
mėjo griežtai antisemitinės politikos etapo pradžią. Posūkis 
antisionizmo link užsienyje truko kiek ilgiau, bet 1948 m. rude- 
nį jis buvo jau aiškiai susiklostęs. Tačiau tuo metu Izraelis jau 
saugiai egzistavo. Amerikos politika irgi keitėsi, nes auganti 
Šaltojo karo įtampa išsklaidė pokario idealizmą ir privertė Tru- 
maną įdėmiau klausytis Pentagono ir Valstybės departamen- 
to patarimų. Jei britų pajėgų išvedimas būtų buvęs atidėtas 
kitiems metams, Jungtinės Valstijos būtų kur kas santūresnės 
Izraelio valstybės atžvilgiu, o Rusija neabejotinai priešiška. Gal- 
būt todėl teroro kampanija, nukreipta prieš britų politiką, buvo 
lemiamas sėkmės veiksnys. Izraelis išsmuko iš nebūties pro 
1 H, Sachar. Europe Leaves the Middle 1947-1949. - New York, 1961, p. 90; 
East 1936-1954. - London, 1974, p. D. Horowitz. The State in the Making. 


546-547; N. Lorch. The Edge of the  - New York, 1953, p. 27. 
Sword: Israel's War of Independence 

istorijos langa, trumpam atsivérusj 1947-1948 m. ménesiais. 
Tai buvo laimé arba apvaizda. 

Tačiau nors Begino negailestingumas privertė britus anksti 
pasitraukti, bet būtent Ben Gurionas sukūrė valstybę. Jis turėjo 
priimti keletą sprendimų, kurių kiekvienas galėjo sukelti Pales- 
tinos žydų katastrofą. Nubalsavus už JT padalinimo plana, 
arabai pasiryžo sugriauti visas Žydų gyvenvietes ir tuoj pat 
ėmė jas pulti. Azzam Paša, Arabų lygos generalinis sekretorius, 
pranešė per radiją: „Tai bus staigių žudynių ir sunaikinimo 
karas“??, Žydų karo vadai buvo pasitikintys savimi, bet jų 
ištekliai menki. 1947 m. pabaigoje Hagana turėjo 17 600 šautu- 
vų, 2700 Steno sistemos kulkosvaidžių, apie 1000 kulkosvai- 
džių ir maždaug nuo 20 000 iki 43 000 skirtingai apmokytų 
žmonių. Praktiškai ji neturėjo nei šarvuočių, nei sunkiųjų pabūk- 
lų ar karo aviacijos?. Arabai sutelkė nemažą Išsivadavimo ar- 
miją, bet jos vadovybė nebuvo vieninga. Jie taip pat turėjo re- 
guliariąją arabų valstybių kariuomenę: 10 000 egiptiečių, 7000 
sirų, 3000 irakiečių, 3000 libaniečių bei 4500 Užjordanės arabų 
legioną, grėsmingą jėgą su britų karininkais. Iki 1948 m. kovo 
mėnesio po arabų užpuolių jau žuvo 1200 žydų, pusė iš jų civi- 
liai gyventojai. Žydai pradėjo gauti čekų ginklus ir išskirstė 
juos per kitą mėnesį. Britų mandatas turėjo baigtis tik gegužės 
15 d. Bet balandžio pradžioje Ben Gurionas priėmė galbūt 
sudėtingiausią sprendimą per visą savo gyvenimą. Jis įsakė 
Haganai pulti, sujungti žydų anklavus ir suvienyti kaip galima 
daugiau teritorijos, skirtos Izraeliui pagal JT padalijimo planą. 
Tokia rizika pasiteisino su kaupu. Žydai užėmė Haifą. Jie ati- 
darė kelią į Tiberiadą ir Rytų Galilėją. Jie paėmė Cefatą, Džafą 
ir Akrą. Jie įkūrė Izraelio valstybės branduolį ir iš esmės laimė- 
jo karą jam dar neprasidėjus”. 

20 R. E. Gabbay. A Political Study of the 1975, p. 23 ir t. ? Apie kautynių eigą 
Arab-Jewish Conflict. - Geneva, 1959, žr. E. O'Ballance. The Arab-Israeli War 


p. 92-93. 2! E. Luttwak and D. Ho- 1948. - London, 1956. 
rowitz. The Israeli Army. - New York, 

Ben Gurionas perskaitė Nepriklausomybės ritinėlį gegužės 
14 d., penktadienį, Tel Avivo muziejuje. „Remiantis mūsų tau- 
tine ir vidine teise,“ — tarė jis, - „ir Jungtinių Tautų Generali- 
nės Asamblėjos sprendimu, mes skelbiame žydų valstybės Pa- 
lestinoje įkūrimą, kuri nuo šiol bus Žinoma Izraelio valstybės 
vardu.“ Nedelsiant buvo sudaryta laikinoji vyriausybė. Egipto 
oro antpuoliai prasidėjo tą pačią naktį. Kitą dieną vos išvykus 
paskutiniam britų kareiviui, arabų pajėgos ėmė pulti. Jos maža 
ką laimėjo, išskyrus viena - žydams pasidavus gegužės 28 d. 
karaliaus Abdulos arabų legionas jam užėmė Jeruzalės senąjį 
miestą. Tai reiškė, kad žydų gyvenvietes į rytus nuo Šventojo 
miesto reikėjo evakuoti. Visur kitur Izraelis šventė pergalę. 

Birželio 11 d. įsigalėjo mėnesio paliaubos. Per jį arabų vals- 
tybės smarkiai sustiprino savo kariuomenes. Bet Izraelis sukau- 
pė didžiulius sunkiosios ginkluotės kiekius, gautus ne tik iš 
čekų, bet ir iš prancūzų, taip pasielgusių anglų pykčiui. Liepos 
9 d., kovoms atsinaujinus, netrukus tapo akivaizdu, kad Izrae- 
lis valdo padėtį. Jis užėmė Lydą, Ramlę ir Nazaretą bei plačius 
plotus už padalijimo plano sienų. Per 10 dienų arabai sutiko 
su antromis paliaubomis. Pasitaikydavo prievartos protrūkių, 
ir spalio viduryje Izraelis perėjo į puolimą, kad pravalytų kelią 
į Negevo dykumos gyvenvietes. Jis baigėsi užėmus Beer Ševą. 
Metų pabaigoje Izraelis turėjo 100 000 gerai aprūpintą Žmonių 
armiją. Jo karinė įtaka įsivyravo srityje, kurios jis iki šiol nieka- 
da neprarado. Izraelio derybos dėl paliaubų prasidėjo 1949 m. 
sausio 12 d. Rodo saloje ir baigėsi pasirašius paliaubas su Egip- 
tu (vasario 14 d.), Libanu (kovo 23 d.), Užjordane (balandžio 
3 d.) ir Sirija (liepos 20 d.). Irakas nieko nepasirašė; tarp pen- 
kių arabų valstybių ir Izraelio liko formali karo padėtis. 

1947-1948 m. Izraelį sukūrę įvykiai davė pradžią iki šiol 
neišspręstai arabų ir žydų problemai. Ją sudaro du aspektai - 
pabėgėliai ir sienos. Juos geriau apžvelgti atskirai. JT duomeni- 
mis 656 000 mandatinės Palestinos arabai pabėgo iš Izraelio 

valdomos teritorijos: 280 000 - į Jordano vakarinį krantą, 70 000 
— į Užjordanę, 100 000 - į Libaną, 4000 - į Iraką, 75 000 - į Si- 
riją, 7000 - į Egiptą ir 190 000 į Gazos sektorių (Izraelis pateikė 
kur kas mažesnius skaičius — 550 000 — 600 000). Jie išvyko dėl 
keturių priežasčių: norėdami išvengti mirties per kovas, dėl 
administracijos žlugimo, taip buvo liepta arba juos suklaidino 
ar jiems sukėlė paniką arabų radijo stotys, ir dėl Irguno-Ster- 
no gaujos 1948 m. balandžio 9 d. Deir Yasino kaimelyje įvyk- 
dytų Žudynių 

Pastarąjį įvykį vertą išnagrinėti, nes jis svarbus Izraelio 
valstybės moraliniam pagrindui parodyti. Nuo 1920 m. iki to 
įvykio žydai susilaikydavo nuo teroristų išpuolių į arabų gy- 
venvietes, nors nesuskaičiuojami arabų antpuoliai kartais su- 
keldavo negailestingus atkirčius. 1947-1948 m. žiemą prasi- 
dėjus kovoms, Deir Yasinas, arabų akmenskaldžių kaimas, 
kuriame gyveno mažiau nei 1000 žmonių, sudarė nepuolimo 
sutartį su gretimu Jeruzalės Givat Šaul priemiesčiu. Bet dvi 
gretimos žydų gyvenvietės buvo nuniokotos ir sunaikintos, 
ir žydus apėmė stiprus keršto troškimas. Sterno gauja pasiūlė 
pamokyti arabus ir sunaikinti Deir Yasiną. Vyresnysis Irguno 
karininkas Jehuda Lapidot paliudijo: „Tikslas buvo aiškus: pa- 
laužti arabų moralę ir pakelti žydų bendruomenės moralę Je- 
ruzalėje, kuri kartkarčiais smarkiai nukentėdavo, ypač nese- 
niai, kada išniekinti žydų kūnai pateko į arabų rankas“?. Begi- 
nas sutiko su operacija, bet pasakė, jog reikia panaudoti maši- 
ną su garsiakalbiu, kad kaimiečiai turėtų progą pasiduoti be 
kraujo praliejimo. Vietinis Haganos vadas nenoriai sutiko, bet 
atmetė kitas sąlygas. Užpuolyje dalyvavo aštuoniasdešimt Ir- 
guno ir keturiasdešimt Sterno narių. Mašina su garsiakalbiu 
nuvirto į griovį, ir niekas ja nepasinaudojo. Arabai pasiryžo 
kautis, nes iš esmės buvo stipresni ir geriau ginkluoti. Irgunis- 


23 Žabotinskio archyvai; cituojama Sil- 
ver, op. cit., p. 90. 

tai-sternistai turėjo nusiųsti reguliarios kariuomenės būrį su 
sunkiuoju kulkosvaidžiu ir dviejų colių mortyra, ir tik tuomet 
palaužė arabų pasipriešinimą. 

Būtent šią akimirką puolantieji įsiveržė į kaimą ir tapo ne- 
suvaldomi. Haganos šnipas, buvęs kartu su jais, tolesnius įvy- 
kius apibūdino kaip „pakrikusias žudynes“. Užpuolikai nusi- 
vedė dvidešimt tris žmones prie karjero ir juos sušaudė. Tų 
įvykių liudytojas arabas pasakė, jog kaime žuvo dar kiti devy- 
niasdešimt trys, bet kiti pranešimai praneša, jog Žuvusiųjų skai- 
čius siekė 250. Beginas, dar nežinodamas mūšio smulkmenų, 
išsiuntė dienos potvarkį, parašytą Jozuės knygos dvasia: „Svei- 
kinu jus su tokiu puikiu pergalingų Zygiu... Kaip Deir Yasine, 
taip ir kitur mes užpulsime ir triuškinsime priešą. Dieve, Die- 
ve, tu mus išrinkai pergalei“**. Išpūstos naujienos apie Ziauru- 
mus sparčiai pasklido ir neabejotinai privertė daugelį arabų 
bėgti per kitus du mėnesius. Nėra duomenų, liudijančių, kad 
taip buvo sumanyta tyčia. Bet kartu su kitais faktoriais arabų 
gyventojų skaičius naujoje valstybėje sumažėjo iki 160 000, o 
jai tai buvo labai pravartu. 

Kita vertus, žydams buvo liepta arba juos privertė bėgti iš 
arabų valstybių, kur kai kuriais atvejais žydų bendruomenės 
gyvavo 2500 metų. 1945 m. daugiau nei 500 000 žydų gyveno 
arabų pasaulyje. Nuo karo pradžios 1948 m. gegužės 15 d. iki 
1967 m. pabaigos, didžioji dauguma rado prieglobstį Izraely- 
je: 252 642 atvyko iš Maroko, 13 118 - iš Alžyro, 46 255 - iš 
Tuniso, 34 265 - iš Libijos, 37 867 - iš Egipto, 4000 - iš Libano, 
4500 iš Sirijos, 3912 - iš Adeno, 124 647 - iš Irako ir 46 447 iš 
Jemeno. Iš viso susidarė 567 654 žydų pabėgėlių skaičius, ne- 
daug kuo nusileidęs arabų pabėgėlių iš Izraelio skaičiui?. Jų 
priėmimo ir laikymo skirtumas buvo grynai politikos reikalas. 
24 Pranešimą apie Deir Yassino įvykį  kilme ir pasiskirstymą Zr. M. Gilbert. 


žr. ibid., p. 88-95. > Žemėlapius ir The Arab-Israel Conflict: Its History in 
skaičius apie arabų ir žydų pabėgėlių Maps. - London, 1974, p. 49, 50. 

Izraelio vyriausybė nuosekliai jkurdindavo pabėgėlius, nes to- 
kia buvo jos tautinės politikos dalis. Arabų vyriausybės su JT 
pagalba laikė arabų pabėgėlius stovyklose iki Palestinos at- 
kariavimo, kuris niekada neįvyko. Taigi esant gyventojų prie- 
augliui 1980-ųjų pabaigoje arabų pabėgėlių buvo daugiau nei 
prieš keturiasdešimt metų. 

Toks skirtingas požiūris į pabėgėlius susiklostė dėl diamet- 
raliai skirtingų požiūrių į derybas. Du tūkstantmečius žydai 
buvo engiamoji mažuma, kuri niekada negalėjo imtis jėgos. 
Todėl jie įprato derėtis dažnai vien tam, kad išgyventų, beveik 
visada lengvai pažeidžiami. Per šimtmečius jų derybų įgūdžiai 
ne tik išlavėjo, bet jie taip pat išmoko derybų filosofijos. Jie 
derėdavosi beveik neturėdami šansų, ir išmoko priimti derybo- 
se laimėtą padėtį, nors ir kokia Zeminanti ir neprivilegijuota ji 
būtų, žinodami, jog vėliau ją pataisys tolesnėmis derybomis ir 
savo pačių pastangomis. Persikėlimo persvara prieš jėgos nau- 
dojimą buvo jiems tiesiog įaugusi į kraują. Dėl šios priežasties 
jiems buvo sunku suprasti, net esant akivaizdiems įrodymams, 
Hitlerio blogio mastą: jiems buvo sunku suprasti žmogų, kuris 
nenorėjo jų niekur apgyvendinti, o tik naikinti. 

Kitaip nei Žydai, arabai buvo nugalėtojų rasė, kurios šven- 
tieji raštai įkvėpė ir atspindėjo jų maksimalistinę nuostatą kitų 
žmonių, niekingųjų dhimmi atžvilgiu. Pati derybų dėl galutino 
apgyvendinimo samprata jiems atrodė kaip principų išdavys- 
tė. Atokvėpis, paliaubos reikalingos ir priimtinos tik tiek, kiek 
išsaugo galimybę panaudoti jėgą vėliau. Kita vertus, pasirašyti 
sutartį jiems atrodė tas pat, kaip pasiduoti. Štai kodėl jie ne- 
norėjo įkurdinti pabėgėlius, nes tai reikštų galutinai atsisaky- 
ti moralinio pranašumo. Kalbant Kairo radijo žodžiais: „Pabė- 
gėliai yra arabų kovos prieš Izraelį kertinis akmuo. Pabėgėliai 
yra arabų nacionalizmo ginklas““. Todėl jie nesvarstydami 
atmetė 1950 m. JT įkurdinimo planą. Tiek pabėgėliams, tiek jų 


26 Cairo Radio, 19 July 1957. 

atZaloms tokia pasekmé buvo praZütinga. Sis sprendimas taip 
pat buvo arabų valstybių nepastovumo šaltinis. Jis vos nesunai- 
kino Jordano šeštame šio amžiaus dešimtmetyje ir sunaikino 
subtiliai balansuotą Libano struktūrą septintame ir aštuntame 
dešimtmečiuose. 

Skirtingas požiūris į derybas buvo dar svarbesnis nusta- 
tant Izraelio sienas, nes žydai turėjo tris galimus būdus žvelgti 
į jų atkurtą šalį: kaip į tėvynę, kaip į Pažadėtąją žemę ir kaip į 
sionistų valstybę. Pirmą būdą galima lengvai atmesti: jei visi 
žydai būtų norėję saugios vietos, jie būtų radę ją visur: pavyz- 
džiui, vienu ar kitu metu buvo pasiūlyta Argentina, Uganda, 
Madagaskaras. Bet netrukus paaiškėjo, jog tokie pasiūlymai 
domina vos saujelę žydų. Vienintelis kiek praktiškesnės pa- 
skirties planas buvo El Arišo pasiūlymas, faktiškai todėl, kad 
ši vietovė buvo netoli Palestinos. 

Tad pereikime prie antrojo būdo: Pažadėtosios žemės. Vie- 
naip ar kitaip, šie žodžiai teoriškai jaudino visus žydus - tiek 
pasauliečius, tiek tikinčiuosius, - išskyrus pamaldžiuosius žy- 
dus, kurie primygtinai teigė, jog bet koks grįžimas į Sioną yra 
Mesijo atėjimo dalis, ir asimiliuotus žydus, neketinusius kur 
nors grįžti. Bet kas iš tikrųjų buvo ši žemė? Kaip jau minėta, 
Dievas davęs ją Abraomui tiksliai jos nenurodė“. Ar ją turėjo 
sudaryti izraeliečių užimtos teritorijos? Jei taip, kada? Tiesą 
pasakius, istorijoje buvo dvi valstybės bei dvi šventyklos, Do- 
vydo ir Hasmoniejų. Kai kurie sionistai regėjo ir (teberegi) 
valstybę kaip Trečiąją valstybę. Bet kurią ji paveldėjo? Į Dovy- 
do (bet ne Saliamono) karalystę įėjo ir Sirija. Hašmonėjai vie- 
nu metu valdė gana plačią teritoriją. Abi senovės šalys buvo 
mini imperijos visa to žodžio prasme, ir joms priklausė Zmo- 
nės, buvę tik pusiau žydai arba ir visai ne. Vargu ar jos galėjo 
tapti pavyzdžiu sionistų valstybei, kurios pirminis tikslas buvo 
tapti gimtaisiais žydų namais. Kita vertus, žydai puoselėjo stip- 


27 Pradžios knyga 15:1-6; 12:1-3. 

ru emocinj tikéjima savo teise pretenduoti j tas Palestinos da- 
lis, kuriose jie vyravo senovėje. Tokią nuostatą išreiškė Pary- 
žiaus Taikos konferencijai 1919 m. patektas sionistų planas. 
Juo remiantis, žydams turėjo atitekti visa pakrantė nuo Rafos 
iki Saidos ir abu Jordano krantai, o rytų siena driektųsi į vaka- 
rus nuo Damasko-Amano-HidZazo geležinkelio”. Planą, kaip 
tikėtasi, atmetė, bet jo reikalavimai išliko Zabotinskio revizio- 
nistų programoje. 

Tuomet mes atsigręžiame į pačią sionistinę valstybę, kurios 
teritoriją žydai praktiškai gali įsigyti, apgyvendinti, vystyti ir 
ginti. Toks praktiškas požiūris tapo pagrindinis; jį priėmė visi 
pagrindiniai sionistų organai. Praktiškai jis tapo pačios valsty- 
bės politika. Tai buvo protingas požiūris, nes jis žadėjo kuo 
platesnę žydų derybinių įgūdžių pritaikymą. Jis leido žydų 
vadovams sakyti, jog jie įsikurs prie bet kokios sienos, kuri 
juosia žydų užimtas sritis ir kurią galima sujungti ir ginti. Taigi 
bet kuriuo etapu - per mandata ar po - žydai buvo lankstūs ir 
noriai pasirengę priimti bet kokį jiems teikiamą padalijimo siū- 
lymą. 1937 m. Peelo komisijos padalijimo planas jiems siūlė tik 
Galilėją nuo Metulos iki Afulos ir pakrantės ruožą 20 kilomet- 
rų į šiaurę nuo Gazos iki Akros; pastarąjį skirtų britų valdo- 
mo anklavo aplink Jeruzalę koridorius”. Žydai nenorėjo, bet 
planą priėmė. Arabai, kuriems būtų atitekę trys ketvirtadaliai 
Palestinos, atmetė jį nesvarstydami. 


Per kitą JT siūlomą padalijimo planą 1947 m. apgyvendinimas buvo 
jau pasistūmėjęs, ir šį faktą atspindėjo pats planas. Jis nedavė žydams 
Akros ir Vakarų Galilėjos, kuriose daugiausia gyveno arabai, bet prie 
žydų dalies prišliejo beveik visą Negevo dykumą ir dalį Negyvosios jūros 
srities. Peelas žydams būtų davęs tik 20 procentų Palestinos, o JT dabar 
davė 50 procentų. Tai nebuvo tikroji Pažadėtoji žemė, nes joje nebuvo 
Judėjos ir Samarijos, viso Vakarinio kranto ir visų pirma pačios Jeruzalės. 


28 Žr. Gilbert, op. cit., apie 1919 pasiū- 315-16. 2? Žr. Gilbert, op. cit. apie 


lymo žemėlapį. Taip pat žr. žemė- Peelo pasiūlymo žemėlapį. 
lapius Encyclopaedia Judaica, t. 9, p. 

Bet žydai, nors ir nenoriai, sutiko su juo. Jų praktinę filosofiją supranta- 
mai paaiškino Oksfordo mokslininkas Abba Ebanas, daugelį metų buvęs 
naujosios valstybės užsienio reikalų ministras ir vyriausiasis derybininkas. 
Žydai sutiko prarasti jiems religiškai ir istoriškai reikšmingas sritis, pasa- 
kė jis, nes „naujo žydų valstybingumo plėtra buvo dalijimo potekstė“ 
nuo tos akimirkos, kuomet ji tapo „konkrečia politine perspektyva, t. y. 
Lygos mandatu. Sionistų apgyvendinimo politika rėmėsi mintimi iš- 
vengti bet kokio konflikto su esančiomis demografinėmis realijomis.“ 
Mintis įkurti žydus ten, kur negyveno arabai, nebuvo tvirtai įsišaknijusi. 
Kadangi arabai kūrėsi senovės izraelitų vietose, dabartiniai žydai pat- 
raukė į senąją filistinų pakrantės lygumą ir Jezreelio slėnį, kurio arabai, 
bijodami maliarijos, vengė. „Žydų kūrimosi principas“, - sakė Ebanas, — 
Todėl JT derybose mes rėmėmės bendra istorinių ryšių prielaida, bet 
nereikalavome įtraukti tam tikrų sričių mūsų pusėje pagal dalijimo plano 
ribas remiantis senovės sąsajomis. Kadangi Hebrone buvo pilna arabų, 
mes jo neprašėme. Kadangi Beer Ševa praktiškai buvo negyvenama, mes 
sėkmingai ją gavome. Centrinė sionistų tezė buvo ta, kad Izraelio žemėje 
(Eretz Israel) užtenka vietos sukurti tankiai apgyvendintą žydų visuome- 
nę, neišstumiant arabų gyventojų, ir netgi nesuardant jų giliai įsišakni- 
jusio socialinio susitelkimo.” 


Tokia filosofija leido žydams priimti JT padalijimo planą, 
net jei taip apribotą valstybę būtų nepaprastai keblu valdyti ir 
ginti. Bet arabai vėl nesvarstydami atmetė planą, kuris jiems 
būtų atidavęs Palestinos valstybę, ir tuoj pat ėmėsi spręsti klau- 
simą jėga. Dėl to kilo karas, ir Izraelio nukariavimai 1948 m. 
liepos-lapkričio mėnesiais baigėsi tuo, kad Izraelio valstybei 
atiteko 80 procentų Palestinos su sienomis, kurios nors ir sun- 
kiai, leido valstybei funkcionuoti ir įgalino ją ginti. Palestinos 
arabai išvis liko be jokios valstybės, išskyrus Gazos pakrantės 
ruožą ir Jordanijos valdomą Vakarinį krantą. 

Nežiūrint ankstesnės patirties su arabais ir jų nenoro derė- 
tis, Izraelis pasistengė, laikydamasis 1949 m. paliaubų linijos, 
30 Cituojama W. D. Davies. The Terri- Halpern. The Idea of the Jewish State. — 


torial Dimension in Judaism. - Berkeley, 2nd ed., Harward, 1969, p. 41 ir t. 
1982, p. 114-115; Zr. taip pat Ben 

susitarti dél pastoviu sienu. Tai reiSké atiduoti tam tikra terito- 
rijos dalį. Tai būtų buvę priimtina, jei savo ruožtu Izraelis būtų 
galėjęs saugiai įsikurti. Bet tokio sandorio niekas nepasiūlė. 
Arabai tiesiogiai derėtis su izraeliečiais atsisakė. JT Palestinos 
taikdarių komisijos vadovaujamos derybos parodė, jog arabai 
primygtinai reikalauja Izraelį pasitraukti už 1947 m. JT nus- 
tatytų padalijimo sienų (kurių jie niekada nepriėmė ar nepri- 
pažino) net savo ruožtu negarantuodami, jog pripažinsią nau- 
ją valstybę. Tuo tarpu jei Izraelis paliaubas laikė taikos pradžia, 
arabai jas laikė tik paliaubomis ir karo įžanga, kurį jie pradėtų 
patogiu metu. Be to, arabų valstybės nenorėjo laikytis įvairių 
paliaubomis nustatytų susitarimų dėl terminų. Šiuos susitari- 
mus jie laikė apsauginiu ekranu, už kurio buvo galima rengti 
fedayeenų antpuolius ir teroristinius aktus, nukreiptus prieš 
Izraelio piliečius, organizuoti boikotus bei blokadą prieš jo 
ekonomiką, nes arabams paliaubos buvo karo tąsa bet kokio- 
mis priemonėmis. Taigi Izraelis kariauja su dauguma arabiš- 
kųjų kaimynų nuo 1947 m. lapkričio iki nūdienos. 

Tokia padėtis privertė iš pagrindų permąstyti sionistų val- 
stybės prigimtį. Pasaulietiniai vadovai ją regėjo kaip taikią, 
kolektyvinę utopiją, o religiniai vadovai — kaip šventą teokrati- 
ją. Dabar abi kryptys turėjo vienodai negailėti savo jėgų kuriant 
maksimaliai saugią valstybę. Tam tikra prasme tokia raida 
buvo tikra. Naujakuriai visada turėjo apsitverti tvoromis nuo 
arabų marodierių. Per tarpukarį pastarieji pamažu įgudo ir 
tapo tikri profesionalai. Nuo 1949 m. nenoriai reikėjo priimti 
nuostatą, jog saugumas privalo tapti svarbiausiu ir pastoviu 
visos valstybės prioritetu. Izraelis ne tik turėjo surasti vis įman- 
tresnes vidinio saugumo priemones atremti didėjantį arabų 
terorizmo rafinuotumą, bet ir priimti daugialypį išorinės gyny- 
bos jėgos variantą: jo ginkluotosios pajėgos buvo pajėgios at- 
remti visų arabų valstybių puolimą vienu metu. Tokie motyvai 
lėmė naujos šalies biudžetą; jie valdė ir užsienio santykius. 

Iš tikrųjų per pirmuosius trisdešimt egzistavimo metu — 
1948-1978 m. - Izraelis nuolatos, kartais net galvotrūkčiais 
grūmėsi už savo egzistenciją. Paliaubos buvo bevertės. Per pir- 
muosius septynerius metus arabų antpuolių metu Žuvo dau- 
giau nei 1300 izraeliečių, o Izraelio atsakomieji smūgiai prieš 
teroristų bazes tapo rūstesni. 1951 m. liepos 20 d. buvo nužu- 
dytas paskutinis nuosaikusis arabas - Jordanijos karalius Ab- 
dula. 1952 m. liepos 23 d. karinė klika nuvertusi Egipto monar- 
chiją, savo ruožtu atvėrė kelią (1954 m. vasario 25 d.) populis- 
tinei Gamalio Abdul Nassero diktatūrai, pasiryžusiai sugriauti 
Izraelį. 1953 m. vasario mėnesį, mėnesį iki savo mirties, Stalinas 
nutraukė santykius su Izraeliu. Nuo 1955 m. rugsėjo mėnesio, 
pasirašius Egipto-Čekijos karinę sutartį, sovietinis blokas ėmė 
vis daugiau tiekti šiuolaikinių ginklų arabų kariaunoms. Nau- 
jam sąjungininkui užtikrinant paramą, prezidentas Nasseras 
ėmėsi politikos pasmaugti Izraelį. Nors 1951 m. rugsėjo mėnesį 
pasmerktas JT Saugumo Tarybos, Egiptas niekada nesuteikė 
teisės Izraelio laivams naudotis Sueco kanalu. Nuo 1956 m. 
Nasseras jiems uždraudė naudotis ir Akabos įlanka. Balandžio 
mėnesį jis pasirašė karinį paktą su Saudo Arabija ir Jemenu, o 
liepos mėnesį užgrobė Sueco kanalą ir spalio 25 d. suformavo 
vieningą karinę vadovybę su Jordanija ir Sirija. Izraelis, jausda- 
mas vis labiau veržiančią kilpą ant kaklo, spalio 29 d. sudavė 
išankstinį smūgį, nusiuntęs parašiutininkų desantus užgrobti 
Mitlos perėją Sinajuje. Įsiplieskė trumpas karas, kuriame Izraelis 
kartu su anglų-prancūzų pajėgomis, nusileidusiomis kanalo 
zonoje, nukariavo visą Sinajaus pusiasalį, užėmė Gazą, nutrau- 
ke fedayeenų veiklą ir atvėrė jūros kelią į Akaba?!. 

Sinajus pademonstravo Izraelio gebėjimą užtikrinti savo 
saugumą net prieš naujuosius sovietinius ginklus, nors jo karinę 
svarbą sumenkino anglų ir prancūzų dalyvavimas. Po kovų pa- 


31 Apie Sinajaus kara Zr. C. Herzog. 
The Arab-Israeli Wars. - London, 1982. 

sirašyta sutartis vėl buvo negalutinė. Izraelis sutiko pasitraukti 
iš Sinajaus su sąlyga, kad Egiptas jį remilitarizuos, o JT suda- 
rys apsauginį cordon sanitaire. Šis susitarimas, nors ir nepaten- 
kinamas, truko dešimtmetį. Bet antpuoliai ir terorizmas tęsėsi. 
Sovietų blokas taip pat apginklavo Siriją. 1967 m. Nasseras, 
pertvarkęs ir perginklavęs savo pajėgas, nutarė pamėginti dar 
kartą. Gegužės 15 d. jis remilitarizavo Sinajaus pusiasalį, įves- 
damas 100 000 žmonių ir tankų ir liepdamas JT pajėgoms pa- 
sišalinti (šios sutiko). Gegužės 22 d. jis vėl užblokavo Akabą, 
uždarydamas Tiranos sąsiaurius Izraelio laivams. Po aštuonių 
dienų kilpa užsiveržė, kai Jordanijos karalius Husseinas pasi- 
rašė karinę sutartį Kaire. Tą pačią dieną Irako pajėgos užėmė 
pozicijas Jordanijoje. Iš čia birželio 5 d. Izraelis vėl pasijuto 
priverstas smogti išankstinį smūgį. Tą rytą jis praktiškai sunai- 
kino nepakilusias visas Egipto oro pajėgas. Jordanija ir Sirija 
suklydę dėl Izraelio sėkmės, pareigingai pradėjo karą Egipto 
pusėje. Smogdamas atgal Izraelis pasijuto laisvas pašalinti blo- 
giausias (jam) anomalijas, likusias po Nepriklausomybės karo. 
Birželio 7 d. jis užėmė Senąjį miestą, tuo perimdamas visą Jeru- 
zalę kaip savo sostinę. Kitos dienos pabaigoje jis šturmu paėmė 
Golano aukštumas ir įsitvirtino tik 30 mylių nuo Damasko. 
Tuo pačiu metu jis vėl okupavo visą Sinajų. Po Šešių dienų ka- 
ro Izraelis pirmąkart gavo gintinas sienas bei sostinę ir jiZymia 
jo istorinio palikimo dalį?“. 

Deja, ši šlovinga pergalė negarantavo saugumo. Priešingai, 
ji sukėlė regimo pasitikėjimo nuotaiką ir apgaulingą priklauso- 
mybę nuo tvirtai nusistovėjusių sienų gynybos, tokių kaip va- 
dinamoji Bar Levino riba į rytus nuo Sueco kanalo. Nasseras 
laimėjęs visas ryšių su visuomene kovas ir pralaimėjęs visas 
kovines, mirė ir jo įpėdiniu tapo dar grėsmingesnis kolega An- 
waras Sadatas. Siekdamas didesnės veiksmų laisvės, 1972 m. 


26 Apie Šešių dienų karą Zr. T. Prittie. Israel Miracle in the Sesert. — 2nd ed., 
London, 1968. 

liepos mėnesį Sadatas išmetė sovietinius patarėjus iš Egipto, 
nors jokiu būdu nenutraukė sovietinės ginkluotės tiekimų į 
Egiptą. Jis išsivertė be Nassero efektingu politinių-karinių sa- 
jungu su kitomis arabu valstybémis, pasitenkindamas tik slaptu 
planų koordinavimu. Iki šiol Izraelio pajėgų teorinis pasirengi- 
mas buvo prastesnis, todėl 1948 m. balandį, 1959 m. spalį ir 
1967 m. birželį Izraelis privalėjo atakuoti iš anksto, pasinaudo- 
damas taktine netikėtumo persvara. Dabar jis tikėjosi esąs pra- 
našesnis, ir būtent Sadatas išvien su sirais neperspėjęs jam smo- 
gė Jom Kipūro arba Atgailos dieną 1973 m. spalio 6 d., savo 
ruožtu visiškai netikėtai priblokšdamas savo priešininką. 
Tiek egiptiečiai, tiek sirai prasiveržė pro Izraelio linijas. 
Arabų prieštankinių ir priešlėktuvinės raketų efektyvumą sus- 
tiprinęs technologinio netikėtumo elementas leido jiems sunai- 
kinti nemažai Izraelio lėktuvų ir ginkluotės. Pirmąkart per ket- 
virtį jo amžiaus Izraeliui iškilo stambaus pralaimėjimo ar net 
antro holokausto grėsmė. Bet sirų puolimas užstrigo spalio 
9 d.; kitą dieną, atsiliepdamas į desperatiškus Izraelio mal- 
davimus, Amerikos prezidentas Richardas Nixonas nutiesė 
ekstremalų naujausių ginklų oro tiltą. Praėjus dviem dienoms, 
Izraelio pajėgos perėjo į drąsų kontrpuolimą prieš Egiptą, per- 
kirsdamas kanalo vakarinį krantą ir grasindamas atkirsti visą 
artėjančią Egipto kariuomenę Sinajuje. Tai buvo lemiamas karo 
posūkis ir Izraelis sparčiai nuskriejo pergalės link, tokios pat 
ryškios kaip ir 1967 m. Sausio 24 d. įsigaliojo paliaubos”. 
Izraelio norą sutikti su paliaubomis labiau lėmė politiniai 
ir psichologiniai nei kariniai faktoriai. Kiekviename iš keturių 
karų nebuvo jokios simetrijos. Arabų šalys galėjo sau leisti 
pralaimėti daug karų, o Izraelis - nė vieno. Izraelio pergalė ne- 
laidavo taikos, bet Izraelio pralaimėjimas reiškė katastrofą. 
Izraelis pavojingiausiu priešu visada laikė Egiptą, galinčiu su- 


33 Apie Jom Kipūro karą žr. C. Her- 
zog, op. cit. 

duoti nokautuojantį smūgį. Bet Egiptas taip pat buvo dirbti- 
niausias Izraelio priešininkas. Jo gyventojai nebuvo tikri ara- 
bai. Jis nuolatos kovojo pretenduodamas į Vidurio Rytų vado- 
vo vietą ir siekdamas prestižo, o ne remdamasis kokiu nors 
giliu emociniu pagrindu. Izraelio valdoma Egipto teritorija, 
nors ir naudinga (1967-1973 mi. ten išaugo intensyvi naftos 
gavyba) nebuvo žydų istorinio paveldo dalis. Dėl tokių prie- 
žasčių taika su Egiptu buvo galima. Jai trukdė Egipto užgau- 
ta karinė garbė. Bet ją pagydė pradinė 1973 m. karo sėkmė, 
kurią laikas ir propaganda gali paversti svarbesne, negu ji bu- 
vo iš tikrųjų. 

Egzistavo dar kita kliūtis. Nuo pat pradžios Izraelį valdė 
Darbo partijos dominuojama koalicija, lankstumą pasienio at- 
žvilgiu išreiškė pragmatinė filosofija, apibendrinta Abbos Eba- 
no žodžiais. Bet opozicija laikėsi Žabotinskio maksimalistinės 
nuostatos dėl sienų. Taika su Egiptu reiškė sunkias Izraelio 
teritorijų netektis, tikras ir galimas. Savo ruožtu tam reikėjo 
tautos pritarimo. Opozicija jį neigė. Tad, kuomet Darbo parti- 
jų koalicija pralaimėjo 1977 m. gegužės rinkimus ir pirmąkart 
perdavė įgaliojimus Begino Likudo partijos revizionistams, šis 
pokytis dėl demokratinėse valstybėse pasitaikančio paradok- 
so leido kur kas stipriau tikėtis taikos. Būtent Beginas dėl savo 
maksimalistinių įsipareigojimų pasinaudojo padėtimi išmainyti 
žemę į taiką taip, kaip nebūtų drįsęs joks Darbo partijos vado- 
vas nuo Ben Guriono laikų. 

Sadatas, pirmasis arabų realistas nuo Abdulos laikų, pripa- 
žino šį kertinį požiūrio pagrindą. Nepraėjus nė šešiems mėne- 
siams po Likudo pergalės, 1977 m. lapkričio 9 d. jis pasiūlė 
taikos derybas. Taikos procesas buvo ilgas, sudėtingas ir sun- 
kus. Jį režisavo prezidentas Jimmy Carteris, o laidavo dosnių 
Amerikos mokesčių mokėtojų sąskaita, neišvengiama tokio 
proceso sudėtinė dalis. Jį vainikavo maratoninė trylikos dienų 
sesija, prasidėjusi 1978 m. rugsėjo 5 d. prezidento vasarinėje 

rezidencijoje - Kemp Deivide - kurią Beginas taikliai pavadi- 
no „prašmatnia koncentracijos stovykla“. Prireikė dar šešių 
mėnesių, kad pasiektą susitarimą užbaigtų nuodugni sutartis. 

Pasiektas kompromisas buvo tikras, todėl ir ilgalaikis. Egip- 
tas pripažino Izraelio teisę būti, pateikė nesulaužomas garan- 
tijas dėl Izraelio pietinių sienų, iš esmės atsižadėjo karinės pu- 
siausvyros ir taip pirmąkart Izraeliui parodė tam tikru mastu 
nemeluotą nuoširdumą. Savo ruožtu Izraelis atidavė Sinajų, 
jame esančius naftos telkinius, oro bazes ir gyvenvietes, — visa 
kas jam buvo emociškai itin reikšminga. Jis taip pat ėmėsi de- 
rėtis dėl nemažos Vakarų kranto dalies ir padaryti keletą nuo- 
laidų dėl Jeruzalės už papildomą sutartį su palestiniečiais ir 
kitomis arabų šalimis. Bet šios paskutinės aukos iš esmės ne- 
buvo išreikalautos. Kemp Deividas pasiūlė Palestinos arabams 
geriausią progą nuo JT Padalijimo plano 1947 m. Jie dar kartą 
jį atmetė netgi nemėgindami derėtis. Tad Izraeliui liko Judėja 
ir Samarija, nors greičiau kaip dar „okupuotos teritorijos“, o 
ne tarptautiniu mastu pripažintos laisvos žemės. Sutartis - kaip 
ir visi istoriniai kompromisai iš pasirašiusiųjų pareikalavo daug 
aukų. Beginas neteko kelių seniausių politinių draugų. Sada- 
tui, klastingiausiam-pavojingiausiam ir narsiausiam-dosniau- 
siam Izraelio priešui, sutartis kainavo gyvybę“. 

Istorinėje plotmėje Izraelio-Egipto taikos sutartis buvo ne- 
įkainojama ne tik pati savaime, bet ir laiko atžvilgiu. Nuo šio 
amžiaus 2-ojo dešimtmečio ir ekonominis, ir diplomatinis arabų 
galios šaltinis buvo Persijos įlankos bei Aukštutinio Irako naf- 
tos telkiniai. 7-ojo dešimtmečio antrojoje pusėje naftos galia 
dramatiškai sustiprėjo. 6-ajame dešimtmetyje naftos paklausa 
nuolatos pralenkdavo pasiūlą. 1973 m. šią tendenciją radikaliai 
sutvirtino Viduriniųjų Rytų naftos šalių politiniai veiksmai kaip 


34 Apie Izraelio-Egipto taikos derybas E. Weizman. The Battle for Peace. - New 
žr. dviejų liudininkų pasakojimus M. York, 1981. 
Dayan. Breakthrough. — London, 1981; 


777 


VII. SIONAS 


atsakas j Jom Kipüro kara. Naftos kainos patrigubéjo nuo 3 
dolerių už barelį iki 10 dolerių. 1977 m. pabaigoje kaina pakilo 
iki 12,68 dolerių; 1979-1980 m. ji vėl patrigubėjo, 8-ojo dešimt- 
mečio pabaigoje pasiekdama 38,63 dolerių ribą už barelį. Dau- 
giau nei dešimt kartų išaugus arabų įplaukoms iš naftos, jos 
kainų perversmas leido arabams išleisti milžiniškas sumas gink- 
lams pirkti ir terorizmui prieš Izraelį finansuoti. Taip pat pa- 
kilo ir arabų diplomatijos lyginamasis svoris tiek Vakarų, tiek 
trečiojo pasaulio akyse. Pavyzdžiui, Prancūzija pastatė Irakui 
šiuolaikinę atominę jėgainę, kurią dėl sparčiai augančio jos ka- 
rinio potencialo Izraelis subombardavo 1981 m. birželio 7 d. 
Kai kurios trečiojo pasaulio šalys, pasidavusios arabų spaudi- 
mui, nutraukė diplomatinius santykius su Izraeliu. JT arabų 
įtaka nepaprastai išaugo. Jos išdava buvo 1975 m. Generalinės 
Asamblėjos nutarimas, prilyginantis sionizmą rasizmui. Yasse- 
rui Arafatui, arabų pagrindinės teroristinės grupės - Palesti- 
nos Išvadavimo Organizacijos - vadui, mufčio įpėdinis, JT ir 
nemažai šalių, iki tol draugiškai nusiteikusių Izraelio atžvilgiu, 
suteikė vyriausybės vadovo statusą. Izraeliui iškilo rimtas pa- 
vojus atsidurti tarptautiniame vakuume, kuriame buvo atsidū- 
rusi tik Pietų Afrika. 

Šiame fone Egipto taikos sutartis ir tas faktas, jog ją visiš- 
kai įgyvendino abi šalys, smarkiai sustiprino Izraelio padėtį 
pasaulio arenoje. Jei tuomet palestiniečiai būtų rimtai derėjęsi, 
beveik nėra abejonės, jog Izraelis būtų privalėjęs atiduoti dides- 
niąją Vakarų kranto dalį. Bet jie praleido progą, atsiduodami 
bevaisiam terorizmui, ir durys užsitrenkė. Nuo 1981 m. iki 
1985 m. naftos kainos ėmė mažėti, nes pasiūla susilygino su 
paklausa. 1986 m. sausį ji buvo 25 doleriai už barelį, o tų pačių 
metų balandį nusileido už žemesnės nei 10 dolerių ribos, ma- 
žiau — atsižvelgus į infliaciją — nei prieš Jom Kipüro kara. Eko- 
nominės ir politinės jėgos svarstyklės dar kartą pasviro Izraelio 
pusėn. Tuo metu - 8-ojo dešimtmečio pabaigoje - Izraelis valdė 

Vakaru kranta ilgiau nei dvidešimt metų ir sienos, nors vieto- 
mis „laikinos“, pamažėle ėmė nusistovėti. 

Iš tikrųjų, prielaidą slypinčią už arabų atsisakymo derėtis, — 
jog laikas yra jų pusėje, - ir klaidingą gretinima su viduramžių 
kryžiaus žygių valstybėlėmis, kurį jie mėgo pridurti, paneigė 
pirmieji keturiasdešimt Izraelio valstybės egzistavimo metai. 
Izraelis tapo pasiturinti, maksimaliai saugi valstybė, nepaau- 
kojusi nei savo pagrindinio tikslo, nei laisvių, ir išlaikiusi dery- 
binį lankstumą bei jos pamatą padėjusių tėvų empiriškumą. 
Laikas pasirodė esąs Izraelio, o ne arabų sąjungininkas. Be to, 
pats faktas, jog arabai tebeteikė pirmenybę karui net Izraelio 
empirikus paskatino nuolatos mąstyti Izraelio istorinių sienų 
sąvokomis. Oficialioje 1951-1952 metų Vyriausybės knygoje nuro- 
dyta: „Valstybė buvo įkurta tik vienoje Izraelio žemės dalyje“. 
Nemaža žydų regėjo Izraelio pasikartojančias pergales kaip 
moralinį mandatą į užimtas teritorijas. Pamaldiesiems tai buvo 
apvaizdos ranka, o pasauliečiams - akivaizdus likimo ženklas. 
1968 m. sefardų vyriausiasis rabinas tvirtino, jog negrąžinti 
užimtų teritorijų yra religinė pareiga. Tais pačiais metais Dati 
kibucas, atstovaujantis religiniams kolektyvams, užgiedojo mal- 
da Nepriklausomybės dienai: „Išplėsk mūsų žemės valdas, 
kaip Tu žadėjai mūsų protėviams, nuo Eufrato upės iki Egipto 
upės. Pastatyk mūsų šventąjį miestą Jeruzalę, Izraelio sostinę 
ir savo šventyklą kaip Saliamono laikais“. Daktaras Haroldas 
Fischas, Bar-Ilano Universiteto rektorius, reikalavo: „Tėra tik 
viena tauta, kuriai žemė patikėta ir per sandorą pažadėta — 
žydų tauta. Jokie laikinieji demografiniai pokyčiai negali pa- 
keisti pagrindinio fakto, esančio žydų tikėjimo pamatu; kaip 
žmona neturi dviejų vyrų, taip vienos Žemės negali valdyti 
dvi suverenios tautos“. 1967 m. pergalė pagimdė daugiapar- 
tinį judėjimą, vardu „Izraelio žemė“, teigusį, kad Izraelio vals- 


35 Cituojama iš S. Clement Leslie. The Secular Democracy. - London, 1971, 
Rift in Israel: Religious Authority and | 63ff. 

tybė, atstovaujanti tik Izraelio piliečiams, neturi moralinės ga- 
lios atiduoti jokio nukariautos Pažadėtosios žemės lopinėlio, 
nes tai yra visos žydų tautos nuosavybė ir turi būti išsaugota 
galutiniam visų žydų susiliejimui arba Alijai. Ši neosionizmo 
forma, citavusi Herzlį, Ben Gurioną bei Žabotinskį savo teigi- 
niams pagrįsti, tvirtino, kad tik vienas penktadalis žydų įsikūrė 
Izraelyje. Galutinis sionizmo tikslas yra visos tautos sugrįži- 
mas; jiems apgyvendinti reikalinga visa žydų žemė”. 

Be abejo, tai buvo hiperbolė ir tokia ideologinė politika, 
kurios Izraelis tikrovėje visada atsisakydavo. Kita vertus, kai 
kuriais atžvilgiais Izraelio valstybė buvo konstituciškai idealis- 
tinė. Ji laikė neišvengiama priederme priimti kiekvieną žydą 
imigrantą, norintį atvykti kaip ole, t. y. „žydą, persikeliantį į 
Izraelį įsikūrimo tikslu“. Tokia buvo pirminė valstybės susikū- 
rimo priežastis. Ją nustatė pirmoji Bazelio programos versija 
1897 m., 1922 m. mandato 6 straipsnis, Nepriklausomybės pa- 
skelbimo aktas 1948 m. gegužės 14 d., ir formaliai ji įsigaliojo 
1950 m. Grįžimo įstatyme“. Įstatymo 4B skirsnis apibūdina 
žydą kaip „asmenį, kurį pagimdžiusi motina yra žydė, ar kuris 
atsivertė į Žydų tikėjimą ir nėra kitos religijos narys“. Realiai 
įsikurti žydų kilmės asmeniui nebuvo lengva. Tai vienas iš la- 
biausiai ginčytinų Žydų istorijos klausimų nuo pat samariečių 
laikų. Augant pasaulietiškumui jis tapo dar sudėtingesnis. Šiuo- 
laikinėje Europoje žydus nustatydavo ne jie patys, o antisemi- 
tai. Karlas Luegeris sakydavo: „Žydas yra kiekvienas, kurį 
sakau esant žydą“. Dauguma šiuolaikinių žydų sutinka, kad 
žydas yra asmuo, kuris jaučiasi esąs žydu. Bet teismams to 
nepakako. Halachos įstatymas primygtinai pabrėžia religinį 
elementą, o tai reiškia, kad Izraelyje mišrios santuokos pali- 
36 A. Perlmutter. Israel: the Partitioned 37 Grįžimo įstatymo tekstą (su 1954 m. 
State: A Political History since 1900. - ir 1970 m. pataisomis) duoda P. S. 
New York, 1985, sk. 7; R. J. Isaacs. Alexander. Textual Sources for the Study 


Israel Divided: Ideological Politics in the of Judaism. - Manchester, 1984, p. 166- 
Jewish State. Baltimore, 1976, p. 66 irt. 167. 

kuonis, kurio motina nėra žydė, nors ir Izraelio pilietis, kalban- 
tis hebraiškai, išauklėtas žydų istorijos dvasia, ir tarnaujantis 
Izraelio kariuomenėje, negali teisiškai vadintis žydu, jei nėra 
praėjęs specialaus atsivertimo proceso. Kita vertus, halacha nu- 
stato, kad net atsivertęs į krikščionybę žydas lieka žydu. Ne- 
sugebėjimas grynai pasaulietiškai apibūdinti žydą sukeldavo 
kabineto krizes ir bylinėjimąsi. Kai žydų kilmės Oswaldas 
Rufeisenas, atsivertęs ir tapęs „broliu Dovydu“, karmelitu, ban- 
dė grįžti pagal Grįžimo įstatymą, jo byla nukeliavo į Aukščiau- 
siąjį teismą (Rufeisenas prieš Vidaus reikalų ministrą, 1962). Teisėjas 
Silbergas (atstovaujantis daugumai) laikėsi nuomonės, jog Grį- 
žimo įstatymas yra pasaulietinis potvarkis. Tam tikslui žydas 
buvo apibūdinamas remiantis ne halacha, o bendra termino žy- 
dai prasme: „Mano nuomone, atsakymas į šį klausimą yra griež- 
tas ir aiškus - žydas, tapęs krikščioniu, nėra laikomas žydu“. 

Bet didžioji dauguma bylų nesusidurdavo su apibrėžimų 
problema. Izraelis nuo pat pradžios išskėstomis rankomis su- 
tikdavo olé. Jis priimdavo ne tik žydus iš arabų šalių, bet vis- 
us norinčius grįžti Europos žydus. Per pirmuosius trejus su 
puse metų 685 000 žydų imigrantų banga, iš jų 340 000 iš Eu- 
ropos, padvigubino gyventojų skaičių. Antroji didelė imigrantų 
banga (160 000) atplūdo 1955-1957 m., trečioji (215 000) - 1961- 
1964 m. Šešių dienų karas vėl padidino imigracijos skaičius. 
Žydus iš arabų šalių atsvėrė žydai iš Europos: beveik 600 000 
Europos žydų pasiekė Izraelį per dvidešimt dvejus metus 
(1948-1970 m.). Didžiausia grupė atvyko iš Rumunijos 
(229 779), kita - iš Lenkijos (156 011), taip pat didelis srautas 
iš Vengrijos (24 255), Čekoslovakijos (20 572), Bulgarijos (48 
642), Prancūzijos (26 295), Britanijos (14 006) ir Vokietijos (11 
522). Negana to - 58 288 žydai iš Turkijos, daugiau nei 60 000 
— iš Persijos ir apie 20 000 iš Indijos. Rusijoje gyveno didžiulis 


38 Apie šį sprendimą žr. ibid., p. 168- 
171. 

būsimųjų imigrantų būrys, bet atvykėlių skaičius priklausė nuo 
Sovietų šalies politikos permainų. Per 1948-1970 m. tik 21 391 
žydas atvyko į Izraelį iš Rusijos, bet per ketverius 1971-1974 
m. buvo leista išvykti daugiau nei 100 000 žydų”. 

Per pirmąjį šios šimtmečio ketvirtį Izraelio gyventojų skai- 
čius — daugiausia imigrantų dėka - išaugo nuo 650 000 iš pra- 
džių iki daugiau nei trijų milijonų. Priimti, apgyvendinti, išug- 
dyti ir įdarbinti naujus atvykėlius tapo prioritetu, nusileidžian- 
čiu tik bendram saugumui ir po išlaidų gynybai antru Izraelio 
biudžeto punktu. Išgabenti žydus iš vadinamųjų „sunkių šalių“ 
kartais prireikdavo ypatingų pastangų, tokių kaip pervežimai 
jūra ir oru, pvz., iš Jemeno per metus (1949 birželį - 1950 birželį) 
buvo išgabenti 43 000 žydai, ar slaptu oro tiltu 20 000 falašų 
žydų iš Etiopijos 1980-ųjų viduryje. 

Du svarbiausi įrankiai vienijantys žydus į naują tautinę 
bendriją buvo armija ir hebrajų kalba. Nesitaikstančių arabų 
dėka Izraelio gynybos pajėgos paveržė kibuco, kaip būdingiau- 
sio sionistinės valstybės produkto, vietą ir daugiausiai prisidėjo 
keisdamos pasaulio požiūrį į žydą. Jos taip pat buvo priemonė, 
imigrantų vaikams leidusi rasti visuomenėje emocinę pusiaus- 
vyrą. Hebrajų kalbos priėmimas buvo dar nuostabesnis pasie- 
kimas. Iki XIX a. hebrajų kalba niekam nebuvo gimtoji. Iš tik- 
rųjų ją kaip šnekamąją kalbą vėlyvaisiais Biblijos laikais pakei- 
tė aramėjų (išskyrus liturgiją) kalba. Žinoma, ji liko pirmine 
judaizmo rašto kalba. Žydų mokslininkai, susitikdami Jeruzalė- 
je, suvokė, jog gali kalbėtis vienas su kitu, nors aškenazių ir 
sefardų tarties skirtumai sunkino bendravimą. Sionistinė vals- 
tybė būtų lengvai galėjusi kalbėti vokiškai ar jidiš, bet padari- 
niai abiem atvejais būtų buvę pražūtingi. Eliezeris ben Jehuda 
(1858-1922), nuvykęs į Palestiną 1881 m., energingai propaga- 
23 Apie emigrantus iš Europos žr. Gil- niai rašo Encyclopaedia Judaica, t. 9, 


berto žemėlapį, op. cit., p. 51; apie imi- p. 534-546. 
grantu skaicius iki 1970 m. nuodug- 

vo hebraju kalba. Su Zmona (mergautine pavarde Debora Jo- 
nas) atvykus į DZafa, jis primygtinai reikalavo, jog nuo šiol jie 
tarpusavyje kalbėtųsi tik hebrajiškai. Jų šeima šalyje (tiksliau 
pasaulyje) buvo pirmoji, kalbėjusi hebrajiškai, o Ben Jehudos 
pirmagimis Ben Zionas buvo pirmasis hebrajiškai kalbantis vai- 
kas nuo pat senovės laikų. Hebrajų kalbai pasisekė tapti šiuo- 
laikine kalba, tuo tarpu pastangos atgaivinti daugelį kitų kal- 
bų (pvz., airių) žlugo; galbūt tai įvyko todėl, kad judaizmas 
hebrajų kalba visados be galo detaliai nagrinėjo grynai prakti- 
nius dalykus: darbą, namus, kepimą, apšvietimą ir šildymą, 
keliones ir gyvenimą. Be abejo, galingiausia ji buvo kaip mal- 
dos kalba, tačiau taip pat ji buvo ir veiklos kalba. Žmonės, 
prisivertę ja kalbėti, netrukus pastebėjo, kad ji tenkina visas 
kasdienybės reikmes ir turi vidinę galią augti. Jos, kaip valsty- 
binės kalbos, raidą dramatiškai paspartino britų sprendimas 
pagal mandatą suteikti jai vienodą statusą su anglų ir arabų 
kalbomis (1919). Vokiečių kalbos kaip varžovės galimybes su- 
naikino Hitleris, o jidiš, kuria 3-iojo dešimtmečio pabaigoje 
kalbėjo daugiau nei dešimt milijonų žydų atkrito po masinės 
sefardų žydų imigracijos iš Arabijos šalių nuo 1945 m. Hebrajų 
kalba tarnavo našiai, nes ja kalbėjo naujoji armija. Armija tarna- 
vo našiai, nes kalbėjo hebrajiškai. Tad Izraelis paneigė visus 
šiuolaikinės sociolingvistikos dėsnius ir pavertė atgimimą sa- 
vaiminiu procesu. Buvo ir dvejonių, ypač dėl vardų. Žinoma, 
nuo Abraomo laikų žydai, siekdami religinių, patriotinių ar 
kultūrinių tikslų, buvo pratę keisti vardus. Ben Jehuda atnau- 
jino šią praktiką, pakeitęs savo pavardę į Perelmaną. Daugelis 
naujakurių per pirmąsias tris alijas, pradėję mokytis hebrajų 
kalbos, pasekė jo pavyzdžiu. Taip Davidas Gruenas, ar Gree- 
nas, tapo Davidu Ben Gurionu. Vėliau tai pasidarė privaloma. 
Bet drauge čia buvo ir ironijos. Devynioliktame amžiuje vokie- 
čių ir austrų valdomi žydai buvo priversti suvokietinti savo 
vardus. Hitleris šį reiškinį apvertė aukštyn kojom. 1938 m. 

vokieciu Zydams buvo uZdrausta pasikeisti pavardes ir jie buvo 
priversti susigrąžinti žydiškus vardus. Kalbant apie vardus, 
žydams buvo skirti „oficialūs žydiški vardai“: 185 — vyrams ir 
91 - moterims. Į sąrašą nebuvo įtraukti kai kurie vardai, pati- 
ke Vokietijos kitataučiams — Rūta, Miriam, Juozapas ir Dovy- 
das. Žydai, turintys draudžiamus vardus turėjo papildomai 
vadintis Izraelis, jei vyras, ir Sara, jei moteris. Viši režimas 
Prancūzijoje ir Kvislingo režimas Norvegijoje išleido panašius 
įstatymus. Bet tai nesutrikdė Ben Guriono, kurio energinga, 
netgi karinga parama hebrajų kalbai buvo vienas iš jos sėkmių 
priežasčių. Išgirdęs, kad Pietų Afrikoje lankėsi Izraelio laivas, 
kuriam vadovavo kapitonas Višnevsky, jis nutarė, kad nuo 
šiol „į užsienį kaip šalies atstovai bus siunčiami tik karininkai 
su hebrajiška pavarde“*". 

Izraelio valdžios pareigūnai pasekė Ben Guriono pavyz- 
džiu. Moshe Sharettas pasikeitė savo pavardę iš Shertok, Elia- 
jahu Lath - iš Epšteinas, Levis Eshkol - iš Školnik. Buvo įkurta 
hebrajų kalbos terminologijos komisija, kuri pateikė hebrajiš- 
kų pavardžių sąrašus, kartu su jų keitimo taisyklėmis, pavyz- 
džiui, Portnoy keičiamas į Porat, Teitelbaumas į Agosi, Jungas 
į Elemą, Novickas į Hadašą ir Wolfsonas - į Ben Zevą. Piktų 
Austrijos biurokratų išdaigos buvo taisomos keičiant Inkdige- 
rj (luošą) i Adir (stiprų), o Lūgnerį į Amiti (teisingąjį). Vardai 
irgi buvo hebraizuojami. Pavyzdžiui, Pearlas tapo Margaliti. 
Žydai noriau keitė pavardes nei vardus. Goldie Myerson, tapu- 
si užsienio reikalų ministre, pagal ministerijos praktiką pasi- 
keitė savo pavardę į Meir, bet atsisakė vardą pasikeisti į Ze- 
havah, paprasčiausiai pavertusi Goldie į Golda. Žydiškų var- 
dų poreikis privertė perkratyti visą Bibliją ieškant naujovių. 
Taip išpopuliarėjo Jigalas, Jarivas, Jaelis, Avneris ir Hagit, ir 
net Omri bei Zerubabelis. Atsirado ir vardai-vediniai: Balfu- 


* B. C. Kaganoff. A Dictionary of Je- wish Names and their History. - Lon- 
don, 1977. 


784 


Vii. SIONAS 


ras iš Balfūro, Herzlis iš Herzlio. Pasak rabino Benziobo Ka- 
ganovo, pagrindinio žydų vardų eksperto, biblinis atgimimas 
ryžtingai sulaužė daugelį žydiškų tabu, ypač ikiabraominių 
vardų draudimą. Izraelis juos sulaužė vadindamas vaikus Juva- 
lio, Ados, Pelego vardais ir net Nimrodais, kurį Talmudas 
sako buvus vieną iš penkių didžiausių Žmonijos nedorėlių. Kiti 
populiariais tapę vardai yra Reuma, Deliah, Ataliah ir Cipor. 
Pats Beginas gavo Menachemo vardą, apie kurį Biblijoje pa- 
rašyta: „Jis darė, kas buvo pikta Viešpaties akivaizdoje“. 
Hebrajų kalba nebuvo vien jungiantis veiksnys. Ji išgelbė- 
jo Izraelį nuo kalbos problemos, daugelio tautų, ypač naujųjų, 
rykštės. Laimei, nes Izraeliui netrūko daug kitų svarbių silpny- 
bių. Tas faktas, kad 1942 metų pabaigoje Varšuvos gete žydų 
politinės partijos aršiai ginčijosi, kaip priešintis nacistams, 
nemaža pasako apie ideologinių skirtumų gilumą. Daugumas 
jų (ir ne vien jie) buvo būdingi ir Izraeliui. Pagrindinį skirtu- 
mą tarp Darbo partijos (kartais vadinamos Mapai) su jos His- 
tadrut profsąjungos sparnu, Haganos karinėm pajėgom bei revi- 
zionistų, kurių nauji persikūnijimai buvo vadinami Herutu, 
Gahalu ir galiausiai Likudu, apkartino Arlosorovo žmogžudystė 
1933 m. bei jos pasekmės. Vienas sukrečiantis Nepriklausomy- 
bės karo epizodas dar labiau pablogino santykius. Visą laiką 
Ben Gurionas baiminosi, kad Beginas, atmetęs JT padalijimo 
sienas, kovodamas sieks jas išplėsti, jei tik Irgunas pajėgtų da- 
lyvauti kaip atskira jėga. Beginas sutiko sulieti Irguną su na- 
cionaline armija 1948 m. birželio 1 d., bet toliau tiekė savo 
pajėgoms ginklus. Po pirmųjų paliaubų Irguno laivui Altalena, 
gabenusiam ginklus, išplaukus iš Tel Avivo, vyriausybė už- 
draudė jo krovinį. Ben Gurionas liepė kabinetui: „Dviejų val- 
stybių ir dviejų armijų nereikia ir jų nebus... Mes turime nus- 
pręsti, ar perduoti valdžią Beginui, ar liepti jam baigti savo 
separatistinę veiklą. Jei jis nepasiduos, mes atidengsime ugni"*!. 


*1 M. Bar-Zohar, op. cit., p. 171-172. 

Kabinetas nurodė gynybos ministrui įgyvendinti šalies įstaty- 
mą. Paplūdimyje užvirė kova ir Beginas užsiropštė ant laivo, 
kad apgintų savo ginklus. Yigalas Allonas, Haganos regulia- 
rios kariuomenės — Palmacho - vyriausiasis vadas, ir jo pava- 
duotojas Yitzhakas Rabinas, vadovaudami operacijoms iš Rit- 
zo viešbučio, nusprendė apšaudyti laivą ir jį paskandinti. Begi- 
nas buvo priverstas plaukti krantan, o keturiolika Irguno vyrų 
žuvo. Tokia buvo efektinga organizacijos pabaiga. Leiboristų 
koaliciją Beginas pavadino „nusikaltėlių, tironų, išdavikų ir 
brolžudžių vyriausybe"*. Ben Gurionas apšaukė Begina tie- 
siog „Hitleriu“. 

Po to Darbo partija ir jos sąjungininkai valdė Izraelį iki 
1977 m. Kartu su kibucais, Histadrutas, Hagana ir jų valdžia 
žydų agentūroje sudarė struktūrą pagal britų mandatą. Po Ne- 
priklausomybės karo jos tęsė struktūros formavimą, kont- 
roliuodamos karines pajėgas, valstybės valdymą ir - su profsą- 
jungų akcijomis - Izraelio pramonę. Iš mandatinio valdymo 
Izraelis paveldėjo daug britiškų politinių, konstitucinių ir tei- 
sinių institucijų. Tačiau vienu atžvilgiu jis iš esmės skyrėsi nuo 
Britanijos. Iš Rytų Europos socialistinių partijų jie perėmė parti- 
jos, tampančios valdžia, nuostatą. Šiuo atžvilgiu jis priminė 
Sovietų Sąjungą. Skirtumas tarp profesionalių politikų ir pro- 
fesionalių valstybės tarnautojų, toks ryškus britų parlamenti- 
nės demokratijos gyvenime, vargu ar kada nors egzistavo Iz- 
raelyje. Allonas, pasitraukęs iš vyriausiojo kariuomenės vado 
posto, tapo ministru ir ministro pirmininko pavaduotoju. Rabi- 
nas buvo Izraelio gynybos pajėgų (IGP) personalo vadovas, o 
vėliau ministras pirmininkas. Kiti IGP vadovai Haimas Bar- 
Levas ir Davidas Elazaras irgi atėjo iš Darbo judėjimo. Moshe 
Dayanas, pats garsiausias iš visų IPG vadų, iškilo iš Mapai jau- 
nimo judėjimo Zeirim, kaip ir pats Shimonas Peresas, vado- 
vavęs gynybos ministerijos valdininkams Ben Guriono laikais 


12 Silver, op. cit., p. 99-108. 

ir laikui bėgant pats tapęs ministru pirmininku. Asmuo iš eilės 
galėjo būti kneseto narys, generolas, kabineto narys, ambasa- 
dorius ir valstybinio radijo vadovas. Izraelis buvo partinė val- 
stybė, nors niekada nebuvo vienos partijos šalis. Svarbiausi 
sprendimai nebūtinai gimdavo kabineto posėdžiuose. Papras- 
tai valstybiniai postai būdavo suteikiami už politines paslaugas, 
atsižvelgiant į rinkimų rezultatus. Kiekviena partija sprendė, 
kas tarnauja, kas ką daro ir ką reikia paaukštinti jai pavaldžiose 
ministerijose. Darbo judėjimas kaip visuma sudarė agropramo- 
ninį kūrimosi kompleksą, apimantį nemažą ginklų pramonės, 
gyvenamųjų namų statybos, sveikatos draudimo ir paskirsty- 
mo dalį. Per savo aparatą ji valdė milžiniškas sritis, paprastai 
priklausančias vyriausybės funkcijoms: darbo santykius, švie- 
timą, sveikatos apsaugą ir imigraciją. Daug kas priklausė nuo 
to, kaip žemė buvo apgyvendinama pagal mandata*. Po Izraelio 
nepriklausomybės paskelbimo susiklosčiusi struktūra atskleidė 
kai kurias silpnybes, būdingas trečiojo pasaulio buvusiai kolo- 
nijai, atsiradusiai po ginkluoto pasipriešinimo, vyraujančio na- 
cionalistinio judėjimo, net terorizmo, o vėliau tapusiai režimu. 

Daugiapartinė struktūra išsaugojo demokratiją. Bet parti- 
jas nuolatos slėgė skilimai, persigrupavimai, pavadinimų kai- 
ta, ad hoc koalicijų formavimas. Per 1947-1977 m. laikotarpį 
Mapai-Darbo partija visada gaudavo ne mažiau kaip 32,5 pro- 
centų balsų, bet niekada daugiau kaip 40 procentų. Dėl tokios 
padėties vyraujančio Darbo judėjimo bendroji struktūra buvo 
gerokai nestabili, o sudaryti koaliciją po rinkimų ir dažnai net 
tarp rinkimų pavykdavo tik po sunkių derybų. Ben Gurionas 
buvo ministras pirmininkas 1948-1963 m., išskyrus trumpą 
1953-1955 m. tarpsnį, kai jis užleido vietą Moshei Sharettui. 
Daugeliu atveju jis savavališkai atleisdavo ar skirdavo pareigū- 
nus — pavyzdžiui, generolus - reaguodamas į vidinius politi- 


*3 D. Horowitz and M. Lissak. Origins of the Israeli Policy: Palestine Under the 
Mandate. - Chicago, 1978. 

nius manevrus. Jo ilgalaikę vendetą prieš Pinhasą Lavoną, gy- 
nybos ministrą, kurį Ben Gurionas laikė atsakingu už brangiai 
kainavusį fiasko, sąlygojo tiek partijos vidiniai, tiek visuo- 
meniniai faktoriai. Partijos buvo ir bendrų interesų jungiamų 
asmenų grupės, ir ideologinės esybės. Jos buvo atitinkamai 
sudaromos, ypač tarp emigrantų. Tokia praktika siekė tarpu- 
kario laikus, kai žemių apgyvendinimas buvo daugiausia 
partinė funkcija. 3-iojo dešimtmečio pradžioje egzistavo tarp- 
partinė sutartis dėl mažos šalies žemių paskirstymo. Po Nepri- 
klausomybės visiems, norintiems dirbti žemės ūkyje, žemės 
netrūko, tad partijų valdininkai, ieškodami žmonių, lankyda- 
vosi tranzito stovyklose. Žmonės dalydavosi žemę ir etniniu- 
religiniu pagrindu. Rumunijos, Bulgarijos ir Jugoslavijos žydai, 
pavyzdžiui, šliejosi prie pasaulietinių partijų (labiausiai - Ma- 
pai), šiaurės afrikiečiai - prie religinės grupės Mizrachi, kuri 
sudarė koalicijos dalį. Mapai Yemeni įgaliotinių dėka, partija 
beveik pajungė visus Jemeno imigrantus, nors Mizrachi užpro- 
testavus, jos dalis sumažėjo iki 60-65 procentų. Mapai ir Mizra- 
chi taip pat susitarė dėl imigrantų iš Maroko: Mapai organiza- 
vo emigraciją iš Pietų Atlaso srities, o Mizrachi — iš Šiaurės 
Atlaso. Kai kurių marokiečių, pasipiktinusiu savininkiškumu 
ir muštru, maištas 1955 m. tą susitarimą iškėlė į dienos šviesą“. 

Weizmannas nekentė visų šios sionistinės politikos aspektų. 
Susiformavus valstybei, jis tapo pirmuoju jos prezidentu, bet 
pralaimėjo kovą dėl prezidentinių įgaliojimų pagal Amerikos 
pavyzdį. Vadinasi, jo padėtis neleido jam iškelti valstybinių- 
visuomeninių interesų aukščiau už partinius. Ši užduotis teko 
Ben Gurionui ir, tai daro jam garbę, jis pabandė kovoti su 
partine linija. Visą savo gyvenimą jis buvo profesionalus parti- 
nis aktyvistas ir iki paskutinio atodūsio liko agresyviu politi- 
niu „buldozeriu“. Bet kaip ministras pirmininkas jis stengėsi 


* E. Marmorstein. Heaven at Bay: The Jewish Kulturkampf in the Holy Land. — 
Oxford, 1969, p. 142-143. 

atskirti valstybę nuo partijos, išgelbėti valstybę nuo partijos 
gniaužtų, kovoti su Darbo judėjimo mašina (kurią jis pats dau- 
giausia sukūrė) dėl politikos, skyrimo į postus ir net tarnybi- 
nių piktnaudžiavimo tyrimų. Jis ištraukė Ministro pirmininko 
sekretoriatą, gynybos ministeriją, armiją ir mokyklas iš parti- 
jos rankų. Bet jam nepasisekė su sveikatos sistema, kuri iš es- 
mės išsilaikė Histadruto rankose. Galų gale pasišlykštėjęs savo 
politiniais kolegomis, jis sukūrė savo partiją (1965), o jai žlugus, 
atsistatydino, piktai pasitraukdamas tremtin į savo Sedeh Bo- 
ker kibucą“. 

Priešingai nei Herzlis, Weizmannas ir net Žabotinskis, Ben 
Gurionas laikė save ne europiečiu, bet Vidurio Rytų žydu. Jis 
tikėjo cabrais, Izraelio pionierių šeimose gimusiais žydais, kurie 
pertvarkys Izraelį iš Europos kolonijos į tikrą Azijos valstybę, 
nors ir unikalią. Jis buvo Mozė, pranešantis niūrią Zinia, krau- 
ja ir ašaras, sunkų darbą ir prakaitą. „Tai dar ne tauta“, - jis 
ištarė 1969 m., savo gyvenimo pabaigoje. 

Tai tremties žmonės, vis dar dykumoje pasiilgstantys Egipto puodų 
mėsai virti. Kol Negevas ir Galilėja liks neapgyvendinti tyrai, kol mili- 
jonai žydų neemigruos į Izraelį ir kol politinė etika ir taurios sionizmo 
vertybės neatitiks moralinių reikalavimų, tol jų negalima laikyti tauta. 
Tai nei minia, nei tauta; tai žmonės, dar prisirišę prie ju egzilés praeities — 
išganyti, bet dar neuZbaigti.*^ 

Vis dėlto Europos socializmas išliko Darbo judėjimą gai- 
vinančia dvasia. Tai buvo miesto intelektualų partija, kurių 
kibucai buvo savaitgalio poilsio namai. Darbininkams, ypač 
Afro-Azijos imigrantams, jie teikdavosi atsukti malonų veidą, 
kantriai aiškindami, kas jiems naudinga, taip, kaip Rosa Luxem- 
burg kartą bandė mokyti Vokietijos proletariatą. Jie buvo ap- 
sigimę naujos valstybės kilmingieji; galbūt juos verčiau reikėtų 
pavadinti pasaulietiniais dvasios aristokratais. Pamažu atsiradę 


45 Apie Ben Guriono kovas žr. Perl- ** Cituojama ibid., p. 145. 
mutter, op. cit., p. 15-17, 131-135. 

aprangos skirtumai leido atskirti vyriausybe nuo opozicijos. 
Darbo valstybės veikėjai, pamėgdžiodami kaimišką stilių, vil- 
kėjo atlapais marškiniais. Begino Likudas puikavosi prašmat- 
niais kostiumais ir ryšėjo kaklaraiščius. Tai skyrė socialistų in- 
teligentiją nuo nevalingų populistų. 

Ben Gurionui atsistatydinus, Darbo judėjimo priklausomy- 
bė nuo mažėjančio Europos emigrantų arsenalo tapo dar ryš- 
kesnė, bet naujieji atvykėliai iš arabų šalių krypo opozicijos 
link. Tokia susiklosčiusi padėtis siekė tarpukario laikus. Žabo- 
tinskis visados sulaukdavo sekėjų iš Levanto sefardų. Jis iš- 
moko ladino kalbą. Jis laikėsi sefardiškos hebrajų kalbos tar- 
ties. Beginas sklandžiai įsiliejo į šią tradiciją. Būdamas Lenki- 
jos žydas, vienas iš nedaugelio likusių gyvųjų, jis jautė, jog 
aplinkybės, kuriomis žydai buvo negailestingai išmesti iš ara- 
bų Žemių, iš prigimties jam nesvetimos. Kaip ir jie, jis nemanė, 
jog reikia atsiprašyti už tai, kad yra Izraelyje. Jis nekentė arabų 
kaip ir jie. Jis taip pat žydų interesus kėlė aukščiau už bet ką, 
tai pateisindamas jų moraline teise, kylančia iš kančių. Kaip ir 
rytų Žydai, jis manė, jog nuostata, kad arabai turi galimybę 
suteikti ar atimti Izraeliui teisę egzistuoti yra mirusiųjų išnie- 
kinimas. „Mūsų tėvų Dievas mums suteikė teisę būti“, - tvirtino 
jis, - „Žmonių civilizacijos apyaušryje maždaug prieš 4000 metų. 
Už šią teisę, iš kartos į kartą pašventintą žydų krauju, mes su- 
mokėjome kitų tautų istorijoje dar neregėtą kainą.“* Priešingai 
nei Darbo judėjimo steigėjai, jis ir rytų Žydai turėjo vieną bend- 
rą ir brangų bruožą: visišką kaltės jausmo nebuvimą. 

Darbo partijos varžtai buvo be galo stiprūs ir tik pamažu 
atsipalaidavo. Beginas tikriausiai buvo pirmasis partijos vado- 
vas istorijoje, pralaimėjęs aštuonerius rinkimus iš eilės ir likęs 
savo poste. Bet vėliau iš eilės valdant ministrams pirmininkams 
Levi Eshkolui (1963-1969), Goldai Meir (1969-1974), Yitzhakui 


17 1977 m. birželio 20 d. Knesete pa- 
sakyta kalba. 

Rabinui (1974-1977) Darbo elektorato parama pamažu silpnė- 
jo. Partijos ilgo valdymo pabaigoje - ir nenuostabu, jei atsi- 
žvelgsime, jog ji nepaklausė Ben Guriono perspėjimo ir neat- 
skyrė partijos nuo valstybės — įvyko keli stambūs skandalai. 
Tad 1977 m. gegužės rinkimuose Darbo partija pagaliau pra- 
rado persvarą. Ji gavo 15 procentų mažiau balsų ir tik trisde- 
šimt dvi vietas. Begino Likudas gavo keturiasdešimt tris bal- 
sus ir iš esmės nesunkiai suformavo koalicinę vyriausybę. Jis 
laimėjo ir kitus rinkimus 1981 m. birželio mėnesį. Jam pasi- 
traukus iš posto, per 1984 m. rinkimus Likudas pasidalijo per 
pusę balsų su Darbo judėjimu. Po rinkimų susidariusi Darbo- 
Likudo koalicija, keičiantis premjerams, vadovavo šaliai. Vadi- 
nasi, Izraelis pagaliau sudarė šiokią tokią dvipartinę sistemą 
ir atsikratė nuolatinės vienpartinės valdžios pavojaus. 

Vis dėlto Izraelio politinių partijų skirtumai, nors ir labai 
gilūs ar nuožmių istorinių įvykių užnuodyti, lietė tik pasaulie- 
tinius reikalus ir galiausiai visados užleisdavo kelią pragma- 
tiškiems kompromisams. Rimtesnis plyšys žiojėjo tarp sionis- 
tų valstybės pasaulietiškumo ir paties judaizmo religiškumo. 
Problema buvo sena. Įstatymo ir pasaulio reikalavimai kėlė 
įtampą bet kurioje žydų visuomenėje. Jie prasiveržė viršun, 
išaugę į atvirą konfliktą, vos tik patys žydai ėmė tvarkyti savo 
reikalus. Dėl tos priežasties daug pamaldžių žydų tikėjo, kad 
žydams verčiau gyventi valdomiems pagonių. Bet tuomet jie 
priklausė nuo pagonių geros valios. Naujasis Sionas užgimė 
kaip atsakas į devynioliktojo amžiaus antisemitizmą ir kaip 
holokausto tiesioginė išdava. Jis nebuvo žydų teokratijos juod- 
raštis, bet politinis ir karinis žydų išlikimo įnagis. Trumpai 
tariant, padėtis iš esmės priminė padėtį pranašo Samuelio lai- 
kais. Tuomet žydams grėsė pavojus žūti nuo filistiečių rankų 
ir jie pasirinko monarchiją, kad išliktų gyvi. Samuelis gedėda- 
mas ir nuogąstaudamas sutiko su permaina, nes aiškiai regėjo, 
kad monarchija, o sakytume mes - valstybė, yra nesuderina- 

ma su Įstatymu. Galų gale jis pasirodė esąs teisus. Įstatymą 
paniekinus, Dievas užsirūstino ir žydai iškeliavo Babilonijos 
tremtin. Antroji sandrauga susidūrė su tokiais pačiais sunku- 
mais ir žuvo panašiomis aplinkybėmis. Tada žydai pasklido 
tarp kitų tautų. Judaizmo esmė buvo ta, kad tremtis baigtųsi 
ne Žmogaus sugalvotu politiniu sprendimu, o kokiu nors meta- 
fiziniu įvykiu vien Dievui žinomu laiku. Sionistinė valstybė 
buvo tiesiog naujasis Saulius. Sakyti, kad tai naujas Mesijo pa- 
vidalas buvo ne tik neteisinga, bet ir šventvagiška. Didis žydų 
mokslininkas Gershomas Scholemas perspėjo, kad tai gali duo- 
ti tik dar vieną melagingą Mesiją: „Sionistų idealas yra viena, 
o mesianizmas - antra, ir jie nesijungia tarpusavyje, išskyrus 
masinių sambūrių išpūstą frazeologiją, kurie dažnai mūsų jau- 
nimui įpučia naują šabatianizmo dvasią, neišvengiami pasmerk- 
ta Züciai"**. Tai tiesa, kad sionistai, kurių dauguma buvo nere- 
ligingi ar net priešiški religijai, į pagalbą pasitelkė judaizmą. 
Jie neturėjo pasirinkimo. Be judaizmo, be minties, kad žydus 
kaip Žmones vienija tikėjimas, sionizmas buvo ne daugiau kaip 
pakvaišusi sekta. Į pagalbą jie pasitelkė ir Bibliją. Iš jos jie sėmė- 
si visokeriopų politinės moralės, kampanijų retorikos ir idealis- 
tinių šūkių pavyzdžių jaunimui. Ben Gurionas naudojosi ja kaip 
karinės strategijos vadovėliu. Dievui kaip tokiam sionizme 
neliko vietos. Judaizmas sionistams buvo patogus tik kaip tau- 
tinės energijos ir kultūros šaltinis, o Biblija - ne daugiau kaip 
valstybės metraštis. Dėl to daugelis religingų žydų iš pat pra- 
džių žvelgė į sionizmą įtariai ar tiesiog priešiškai, o kai kurie 
(kaip pabrėžėme) tikėjo, jog jis buvo Šėtono darbas. 

Bet kaip Samuelis sutiko patepti Saulių, taip religingi žydai 
turėjo pripažinti sionizmo buvimą ir atitinkamai nusiteikti jo 
atžvilgiu. Egzistavo kelios idėjinės mokyklos, kurios laikui bė- 
gant kito. Visos buvo ortodoksinės. Reformuotasis judaizmas 


* "With Gershom Scholem: An Inter- shom Scholem: Jews and Judaism in Cri- 
view’, in W. J. Dannhauser (ed.). Ger- sis. - New York, 1976. 

neatliko jokio vaidmens apgyvendinant Palestina ir kuriant 
Izraelj. Pirmoji reformuotoji sinagoga buvo pastatyta Jeruza- 
léje tik 1958 m. Bet ortodoksai skyrési sionizmo pripaZinimo 
mastu. Jei sionistai naudojosi judaizmu kurdami savo valstybe, 
tai kai kurie pamaldūs žydai tikėjo, kad sionistų tautinę dvasią 
galima panaudoti grąžinant žydus į judaizmą. Abrahamas Isaa- 
cas Kookas (1865-1935), sionistams remiant tapęs Europos vy- 
riausiuoju rabinu, manė, kad nauja žydų patriotinė dvasia gali 
paskatinti laikytis Toros su sąlyga, kad besilaikantys įstaty- 
mo žydai susiburs tarpusavyje. Tad dešimtajam sionistų kong- 
resui (1911) pritarus pasaulietinėms mokykloms kaip Toros 
mokyklų priešpriešai, atsirado pirmoji religinė politinė parti- 
ja - Mizrachi - kovojanti už Torą sionizme. Ji dirbo kartu su 
sionistais per visą mandatinį valdymą ir buvo vyriausybės 
partnerės nuo pat valstybės susikūrimo pradžios. Ji nemažai 
nuveikė neleisdama visiškai išsiskirti pasaulietiniams ir religin- 
giems žydams Izraelyje, reikšdamasi greičiau kaip tarpininkė 
tarp dviejų stovyklų, o ne kaip atskira religinė srovė. 
Reaguodami į Mizrachi „išdavystę“, ortodoksų išminčiai 
1912 m. įsteigė agudistų judėjimą. Susiorganizavo ir pradėjo 
veikti tik britams perėmus Palestinos valdymą. Valdant tur- 
kams, gyvavo senoji sistema, suteikianti valdžią mažumoms 
per jų religinius vadovus. Tokią tvarką ortodoksai vertino tei- 
giamai. Bet pagal 1922 m. mandato 4 straipsnį britai suteikė 
sionistams teisę politiškai atstovauti visiems žydams. Jų nacio- 
nalinė taryba atsidūrė tvirtose pasauliečių rankose, ir jie tiesiog 
paskyrė jos veiklos religinius aspektus Mizrachi partijai. Nelik- 
dami skolingi, agudistai 1923 m. suformavo „Toros didžiavy- 
rių tarybos“ vadovaujamą masinį sąjūdį, kurio skyriai mokė 
išpažįstančius tikėjimą žydus balsuoti už jų iškeltus kandida- 
tus. Taip išsivystė antroji religinė partija. Rytų Europoje ji buvo 
be galo stipri, turėjo savo spaudą ir kuluarus, ir nenumaldo- 
mai priešiška antisionistams. Bet Palestinoje jai reikėjo ieškoti 


793 


VII. SIONAS 


kompromiso po to, kai Hitleriui iškilus į valdžią, kilo paniškas 
emigracinių vizų poreikis. Viską tvarkė sionistų žydų agentūra, 
taip pat kontroliavusi centrines lėšas nausėdijoms finansuoti. 
Tiesą pasakius, Agudah — kaip kadaise žydai filistiečių akivaiz- 
doje - nežinojo kaip išlaikyti savo principus hitlerizmo akivaiz- 
doje. Ar Balfouro Deklaracija nebūtų dieviškos apvaizdos skir- 
tas išsivadavimo kelias? 1937 m. vienas iš jos vadovų Issacas 
Breueris, garsaus rabino Hirscho vaikaitis, uždavė Didžiavyrių 
valdybai formalų klausimą: ar Balfouro Deklaracija žydams 
skyrė Dievo apvaizdos numatytą užduotį sukurti valstybę, ar 
ji yra „Šėtono pinklės“? Jie nesusitarė dėl atsakymo, tad jis 
pats sau surado atsakymą holokausto akivaizdoje, kuris patei- 
kė dar svaresnes priežastis susitaikyti su sionizmu. Lemiamas 
Breuerio argumentas, kad valstybė yra dangaus dovana iškan- 
kintam Izraeliui ir gali tapti „išganymo pradžia“, jei jos raida 
vyks pagal Toros mokymą, tapo Agudos ideologija“?. 

Tad, kai valstybė turėjo būti įkurta, Aguda pareikalavo, 
kad jos teisinis pagrindas būtų Tora. Šis reikalavimas buvo 
atmestas. Žydų agentūra 1947 m. balandžio 29 d. parašė Agu- 
dai: „Valstybės steigimui yra reikalingas JT patvirtinimas, o 
tai bus neįmanoma, neužtikrinant visiems valstybės piliečiams 
sąžinės laisvės ir aiškiai neparodant, kad nėra ketinama sukurti 
teokratinę valstybę“. Valstybė turėjo būti pasaulietiška. Kita 
vertus, agentūra pakluso religinei šabo, maisto įstatymų ir ve- 
dybų traktuotei, ir įtvirtino visišką religinę laisvę mokyklose. 
Toks kompromisas įgalino Agudą priklausyti Vyriausybės lai- 
kinajai tarybai nuo pačios valstybės pradžios ir kaip Vieningo 
religinio fronto nariui dalyvauti valdančioje koalicijoje 1949- 
1952 m. Agudos požiūrį išreiškia toks pareiškimas (paskelb- 
tas 1952 m. spalio 10 d.): 


Pasaulis buvo sukurtas Izraelio labui. Izraelio pareiga ir nuopelnas 
yra laikytis Toros ir sekti ja. Vieta, kur Izraeliui lemta gyventi ir laikytis 


4 Marmorstein, op. cit., p. 80-89. 

Toros yra Izraelis. Tai reiškia, kad pasaulio raison d'étre yra įvesti Toros 
valdymą Izraelio žemėje. Šio idealo pamatai jau sudėti. Nūnai jau esama 
tėvynėje gyvenančių ir besilaikančių Toros žydų. Bet tai dar ne pabaiga, 
nes visas Izraelis dar negyvena savo žemėje ir [net dar] ne visas Izraelis 
laikosi Toros.” 


Trumpai tariant, Aguda įsipareigojo pasinaudoti sioniz- 
mu visiems žydams sutelkti ir viską užbaigti, paverčiant vals- 
tybę teokratija. 

Jei Mizrachi kompromisai pagimdė analogiškas Agudos 
nuolaidas, tai Agudos nuolaidos savo ruožtu davė pradžią 
„Miesto gynėjais“ (Neturei Karta) pasivadinusių rigoristų gru- 
pei. Nuo Agudos ji atsiskyrė 1935 m., iš pašaknų priešinosi 
valstybės formavimui, boikotavo rinkimus bei kitas valstybės 
veiklos sritis, ir skelbė, kad jau verčiau Jeruzalė taptų tarptau- 
tiniu miestu nei kad ją valdytų žydų atskalūnai. Grupė buvo 
palyginti nedidelė, o pasaulietinių pažiūrų Žmogui - kraštutinė. 
Bet visa žydų istorija liudija, kad griežtos mažumos linkusios 
tapti triumfuojančiomis daugumomis. Be to, kaip ir pats judaiz- 
mas, jos nariai (atsižvelgus į jų pradinę prielaidą) nuosekliai 
laikėsi savo logikos. Žydai buvo „Žmonės, kurių gyvenimą 
tvarko antgamtiška dieviška tvarka... nepriklausanti nuo įpras- 
tų politinių, ekonominių ir materialinių sėkmių ar nesėkmių“. 
Žydai yra „tauta, nepanaši į jokią kitą“, ne pavaldi tokiems 
faktoriams „nuo kurių visos kitos tautos atsiranda ir Züva'?!. 
Tad sionistinės valstybės sukūrimas buvo ne žydų grįžimas į 
istoriją, trečioji sandrauga, bet naujos ir kur kas pavojinges- 
nės tremties pradžia, nes „dabar buvo gautas leidimas gundyti 
piktųjų sėkme“. Jie dažnai cituodavo Vengrijos rabinų grupės 
išsakytą mintį, kai šie atvykę į Osvencimą pripažino užsitrau- 
kę teisingą Dievo bausmę už tai, kad per silpnai priešinosi 
sionizmui. Sionistų apsimetėliai, vaizduodamiesi esą Izraelio 


50 Ibid., p. 108 ir t. ?! I. Domb. Trans- 
formations. - London, 1958. 


795 


VII. SIONAS 


žmonės, įkalina žydų sielas, tuo tarpu Hitlerio krematoriumai 
sudegino tik jų kūnus, išlaisvinę sielas amžinajam gyvenimui. 
Jie apverkė Sinajaus pusiasalio ir Šešių dienų karus, kurių 
žėrinti sėkmė buvo numatyta žydus suvilioti sionizmu ir taip 
amžiams juos pražudyti. Be to, tokios pergalės kaip Šėtono 
darbai paprasčiausiai baigsis gigantišku pralaimėjimu. „Gynė- 
jai“ atsižadėjo sionizmo „apsaugos ir išlaisvinimo“, kartu su 
jo karais ir užkariavimais: 

Mes nepritariame jokiai neapykantai ar priešiškumui, o pirmiausia 
jokiai kovai ar karui bet kokia forma prieš bet kokius žmones, tautą ar 
klaną, nes mūsų Šventoji Tora tremtyje mums to neliepė, o kaip tik liepė 
elgtis priešingai. Jei dėl daugelio mūsų nuodėmių mums tikriausiai teko 
maištininkų [prieš Dievą] lemtis, neduok Dieve, tai, visa ką mes galime 
padaryti yra melstis Švenčiausiajam, tebūnie jis palaimintas, idant jis iš- 
vaduotų ir išgelbėtų mus iš tokios lemties. 


„Gynėjai“ regėjo save kaip „likutį, atsisakiusį priklaupti 
prieš Baalą“ kaip „Elijo laikais“ ar „puotauti už Jezabelės sta- 
lo“. Sionizmas buvo „maištas prieš Karalių karalių“ ir jų teolo- 
gijoje galima numatyti, kad žydų valstybės gyvavimo dienos 
baigsis katastrofa, baisesne už holokaustą. 

Tad nuo pat pradžios pasaulietinė sionistinė valstybė susi- 
dūrė su trišale religine opozicija: vyriausybinėje koalicijoje, už 
koalicijos ribų, bet pritariančia sionizmui ir už sutarimo ribų, 
bet šalies viduje. Opozicijos formų įvairovė buvo begalinė: nuo 
vaikiškų veiksmų iki smurto: klijuojant pašto ženklus aukštyn 
kojom ir adrese nenurodant Izraelio; plėšant asmens pažymė- 
jimus; boikotuojant rinkimus; rengiant demonstracijas ir pla- 
taus masto riaušes. Izraelio valstybė, kaip ir jos graikų bei ro- 
mėnų laikų pirmtakai, susidūrė su gyventojų sluoksniu, ypač 
Jeruzalėje, kurį lengvai ir dažnai nelauktai papiktindavo nežy- 
mūs ir neapgalvoti vyriausybės sprendimai. Tačiau paprastai 
religinė galia pasireikšdavo nuožmiu derėjimusi knesete, o ypač 
ministrų kabinete. Pirmosiose keturiose Izraelio vyriausybėse 


796 


VII. SIONAS 


ne mažiau kaip penkias kabineto krizes sukėlė religinės prob- 
lemos: 1949 m. - dėl draudžiamų maisto produktų įvežimo, 
1950 m. vasarį - dėl jemenitų vaikų religinio auklėjimo laikino- 
se stovyklose, 1951 m. spalį ir vėl 1952 m. rugsėjį — dėl orto- 
doksų šeimose augančių merginų šaukimo į kariuomenę, ir 
1953 m. gegužę - dėl mokyklų. Toks modelis truko pirmuosius 
keturiasdešimt Izraelio gyvavimo metų, o religija pasirodė esąs 
daug didesnis nesutarimų šaltinis nei ideologiniai, gynybiniai 
ar užsienio reikalų skirtumai. 

Žydų religijoje netrūksta griežtos moralinės teologijos, dėl 
to konfliktų laukas yra labai platus. Štai šabas, kuriam buvo 
suteiktas teisinis ir konstitucinis statusas, turi trisdešimt devy- 
nias pagrindines ir daug pagalbinių draudžiamo darbo rūšių, 
tarp jų — vairuoti ar keliauti transporto priemone, rašyti, griežti 
muzikiniu instrumentu, skambinti telefonu, įjungti šviesą ar 
leisti pinigus. Be to, paprasčiausias žydų kodeksas tvirtina, 
kad „kiekvienas atvirai išniekinantis šabą yra nežydas visomis 
prasmėmis, prisilytėjęs jis suteršia vyną ir jį draudžiama ger- 
ti, jo kepama duona yra kaip nežydo duona, o jo pagamintas 
maistas yra kaip neZydo maistas“. Tad šabo įstatymas ir jo 
pribloškiančios pasekmės sudarė rimtų sunkumų ginkluoto- 
sioms pajėgoms, valstybės valdininkams ir plačiajai visuomenei 
bei kolektyviniam pramonės ir žemės ūkio sektoriui. Įsilieps- 
nodavo nuožmūs ginčai dėl karvių melžimo kibucuose per šabą 
ir reklamų per televiziją, gausybės teisinių nutarimų ir prieš- 
taraujančių vienas kitam vietinės valdžios potvarkių. Tad auto- 
busai kursuoja Haifoje, bet ne Tel Avive; kavinės atsidaro Tel 
Avive, bet ne Haifoje; Jeruzalė draudžia abu dalykus. Dar 
viena krizė ištiko kabinetą dėl El-Al, valstybinių avialinijų, 
kurių lėktuvai skraido per šabą. Vyriausybėje dar ilgiau užsi- 
tęsė kova dėl nekošerinio maisto valstybiniame laivyne, nes 


52 S. Granzfield. Kissor Shulhan 'Arukh, 
sk. 72, 1-2. 

maisto įstatymai buvo derlinga dirva tarpti politinėms riete- 
noms. Viešbučiai ir restoranai iš rabinato privalėjo gauti „tinka- 
mumo pažymėjimus“. 1962 m. įstatymas uždraudė kiaulinin- 
kystę, išskyrus krikščionių arabų sritis prie Nazareto ar moksli- 
nius tyrimus; 1985 m. prasidėjo teisinė kampanija uždrausti ir 
kiaulienos produktų pardavimą bei platinimą. Vyriausybė ir 
rabinai bemaž vienodai ištyrė Rytų Indonezijos Babiruso veis- 
lės kiaulę, kurią jos augintojai tvirtino esant žinduolį, su kano- 
pomis ir atrajojantį. Kabinetas riejosi ir dėl lavonų skrodimo 
bei laidojimo pašventintoje Žemėje. 

Švietimas irgi sukėlė aibę sunkumų. Mandatinio valdymo 
metu veikė keturios žydų mokyklos: bendroji sionistų (pasau- 
lietinė), Histadruto (pasaulietinė-kolektyvinė), Mizrachio (To- 
ros-pasaulietinė) ir Agudos (vien Toros). 1953 m. Vieningo 
švietimo aktas visas mokyklas suskirstė į dvi kategorijas: vals- 
tybines-pasaulietines ir valstybines-religines. Aguda pašalino 
savo mokyklas iš sistemos, bet vėliau išaiškėjo, kad ji neteks 
valstybinių subsidijų, jei neskirs pakankamai laiko pasaulieti- 
niams mokslams. Pasauliečiai skundėsi, kad Agudos mokyk- 
los iš trisdešimt dviejų pamokų per savaitę aštuoniolika skiria 
Biblijai, Talmudui ir hebrajų kalbai (mergaites mokydami dau- 
giau Biblijos ir mažiau Talmudo nei berniukus) gamtos mokslų, 
geografijos ir istorijos sąskaita. Religingi Žydai skundėsi, kad 
valstybinės mokyklos religijai skiria tik aštuonias pamokas iš 
trisdešimt dviejų: tris sudaro hebrajų kalba, o Biblijos pamokos 
dėstomos pasaulietine dvasia kaip mitiniai pasakojimai, išsky- 
rus tam tikrus epizodus, pateikiamus kaip ankstyvoji sionizmo 
istorija”. 5-ojo dešimtmečio pabaigoje dėl susiskaldZiusio kabi- 
neto kompromisinio plano, skatinančio „žydų savimonę“ pa- 
saulietinėse mokyklose ir „tautinę žydų savimonę“ religinėse 
mokyklose, kilo dar daugiau bėdos*. 1959 m. trijose mokykli- 


53 Leslie, op. cit., p. 62. 54 7. E. Kurz- weil. Modern Trends in Jewish Edu- 
cation. — London, 1964, p. 257 ir t. 

nése įstaigose kilo maištas prieš pasaulietinę propaganda, sklei- 
džiamą tarp rytų ortodoksų vaikų, o vienas ortodoksų rabinas 
kandžiai išreiškė savo nepasitenkinimą: 

[Jie] užkėlė dar neišmintingus jaunuolius į viršūnę, apvilko juos išdi- 
dumo rūbais, nuspirdami į dulkes įgijusius išminties vyresniuosius. Jie 
mokė vaikus mokykloje, kad čia - Izraelio Žemėje! - nėra būtina laikytis 
Toros įsakymų. Berniukas, grįžęs iš mokyklos ir tėvų paprašytas pasimels- 
ti, atšovė, kad mokytojas sakęs jam, jog tai yra nebūtina ar kad vadovas 
pavadinęs tai nesąmone. Atėjus rabinui ir liepus vaikams švęsti šabą, jie 
neklausė jo, nes klubas rengė futbolo rungtynes ir lauke jų laukė auto- 
mobilis, turėjęs nugabenti juos prie jūros... Jei rabinas maldavo ir rau- 
dojo, tai šie juokėsi jam tiesiai į veidą, nes taip jiems liepė vadovas... Toros 
išminčiai buvo įsprausti į kampą, o berniukai pakilo į didybės aukštumas, 
nes savo rankose laikė partijos kozirius.” 


Ortodoksai taip pat piktinosi tuo, kad daugelis įstaigų 
sulaužė senovines taisykles, nustatančias atskirą abiejų lyčių 
mokymą. Netoli ortodoksų centrų kildavo piktos scenos dėl 
šokių studijų ir mišrių maudynių. „Didžiavyrių taryba“ sunie- 
kino merginų šaukimo į kariuomenę įstatymą, liepdami jo 
nesilaikyti net mirties kaina. Tai buvo vienas iš daugelio religi- 
jos laimėtų mūšių. 

Religija taip pat šventė pergalę pagrindinės problemos - 
vedybų - klausimu. Izraelio pasaulietinė valstybė turėjo iš ank- 
sto įsteigti civilinę vedybų instituciją. Vadovaudamasi 1953 m. 
Rabinų teismo jurisdikcijos (Vedybų ir skyrybų) įstatymo 1 ir 
2 skirsniais, ji įvedė ortodoksų įstatymus net pasaulietinėms 
sąjungoms. Pasaulietiniai kneseto nariai balsavo už įstatymą, 
nes kitaip Izraelis būtų pamažu skilęs į dvi tarpusavyje nega- 
linčias susigiminiuoti bendrijas. Bet nubalsavus už šį įstatymą, 
dėl jo atsirado sunkių bylų ir ilgai trunkančių bylinéjimusi, 
kuriuose dalyvaudavo ne tik nežydai ir pasaulietiniai žydai, 
bet ir reformuotųjų rabinai bei jų prozelitai, nes tik ortodoksų 


2? Cituojama iš Marmorstein, op. cit., 
p. 144. 

rabinato nariai naudojosi išimtine teise pripažinti atsivertėlius 
ir atmesdavo reformatų prozelitus. Ortodoksų vedybų ir sky- 
rybų ekspertai, jų pačių manymu visiškai teisėtai, ištisoms žydų 
emigrantų kategorijoms pritaikė griežtą atranką. Šitaip 1952 m. 
6000 Izraelio sūnų (Bombėjaus žydų) vedybų procedūros buvo 
ištirtos kaip neteisėtos (nors galiausiai įteisintos), o 1984 m. 
buvo suabejota Etiopijos falašų žydų vedybomis. 

Daugybė aršių ginčų kilo dėl pakartotinių vedybų ir sky- 
rybų. Pakartoto Įstatymo knyga (25,5) liepia, kad mirusio be- 
vaikio brolio žmoną imtų mirusiojo brolis. Ši pareiga baigiasi 
halizah, t. y. mirusiojo broliui atsisakius ją vesti. Jei jis jaunėlis, 
našlė turi laukti. Jei jis kurčnebylis ir negali ištarti „Aš neno- 
riu jos imti į žmonas“, jai leidžiama antra karta netekėti. Toks 
atvejis iš tikrųjų atsitiko Ašdode 1967 m.; be to, kurčnebylis 
buvo jau vedęs. Tad rabinatas suruošė bigamiškas vedybas, o 
kitą dieną juos ištuokė*“. Sunkumai iškildavo vienam iš sutuok- 
tinių atsisakius skirtis. Jei moteris atsisakydavo skirtis, tai sky- 
rybos tapdavo sunkiomis, bet jei vyras - nejmanomomis, pa- 
vyzdžiui, vienoje 1969 m. byloje vyras gavo keturiolika metų 
kalėjimo už šešis nepadorius užpuolimus ir tris išprievarta- 
vimus. Žmona jį padavė į teismą dėl skyrybų, vyras atsisakė 
skirtis, pora liko vedusi pagal rabinų įstatymą, ir žmonai neli- 
ko jokių kitų civilinių sprendimų būdo Izraelyje. Tokiais atve- 
jais rabinas Zerhah Warhaftigas, buvęs ministras religijų klausi- 
mais, laikėsi negriežtos nuomonės: „Mes turime teisinę sistemą, 
visada palaikančią žmones. Joje gali pasitaikyti keletas dyglių, 
kartais įduriančių asmeniui. Mes rūpinamės ne šiuo ar anuo 
asmeniu, bet visais žmonėmis“”. 

Buvo galima pasakyti ir geriau, bet toks požiūris išreiškė 
tiesą, į kurią naujosios valstybės sunkumai privertė atkreipti 
dėmesį: judaizmas yra tobulumo siekianti religija. Jos silpnybės 


? Minėtas atvejis yra cituojamas iš C. don, 1982, p.55. *7 Cituojama ibid., 
Bermant. On the Other Hand. - Lon- p. 56. 

yra jos jėga. Ji daro prielaidą, kad ja išpažįstantys Žmonės yra 
elitas, nes ji siekia sukurti pavyzdinę visuomenę. Dėl to dau- 
geliu atvejų ji tapo idealia religija tokiai naujai valstybei kaip 
Izraelis, jos įstatymai susiklostė maždaug prieš 3200 metų iki 
valstybės atsiradimo. Dėl unikalaus judaizmo tęstinumo, tebe- 
galiojo daugelis senovės nuostatų, ir pamaldieji jų laikėsi. Jie 
greičiau dažnai atspindėjo formą, o ne religinės tiesos turinį, 
bet vėl reikia pabrėžti, kad žodis „ritualinis“ nėra priekaištas 
žydams. Dr. Haroldo Fischo, Bar-Ilano universiteto rekto- 
riaus, žodžiais tariant: 


Pats žodis „ritualas“ anglų kalboje turi menkinamąją prasmę, kurią 
jam suteikė protestantiškoji tradicija. Hebrajų kalboje šis žodis yra „mic- 
va“ (religinis įstatymas) ir turi tą pačią moralinę galią, ar kalbėtume apie 
žmonių santykius, ar apie žmogaus santykį su Dievu. Tik vėlesnioji kodek- 
so dalis įkūnija vadinamuosius ritualinius įsakymus ir, juos tinkamai įverti- 
nus, jie yra tokie pat privalomi kaip etiniai įsakymai.“ 


Ritualinės dvasios esmė yra kruopštus įsakymų laikyma- 
sis, ir tame vėl slypi judėjiška galia, ypač gerai pritaikyta nau- 
jajai valstybei. Dauguma iš šimto ar daugiau šalių, išsikovoju- 
sių nepriklausomybę po 1945 m., turėjo perimti ankstesnių ko- 
lonistų įstaigas ir tradicijas ar sukurti jas, remdamosi dažniau- 
siai niekur neužrašyta istorine praeitimi. Izraeliui pasisekė, nes 
jis turėjo visų ilgiausią ir turtingiausią praeitį; ją išsamiai aprašė 
metraščiai ir neleisdavo pasenti niekada nenutrūkusi tradicija. 
Mes pabrėžėme, kad žydų genijai, rašantys istoriją, išnyko po 
Juozapo Flavijaus iki pat devynioliktojo amžiaus. Įkūrus sionis- 
tinę valstybę, jie pirmiausia pasireiškė ne istorijoje, bet arche- 
ologijoje. Politikai ir generolai, tokie kaip Ben Gurionas, Moshe 
Dayanas ir Yigaelis Yadinas bei tūkstančiai paprastų Žmonių 
tapo atsidavusiais archeologais, mėgėjais ir profesionalais. Ži- 
los senovės tyrinėjimo karštligė apėmė visą Izraelį. 


2s Cituojama iš Leslie, op. cit., p. 62. 

Toks faktorius buvo svarbi sudedamoji dalis kuriant orga- 
nizuota tautą, bet buvo nereikšmingas lyginant su gyvąja reli- 
gijos jėga, suformavusia žydų rasę, kurios dabartiniai įpėdi- 
niai galėjo atsekti rabinistinę tradiciją iki Mozės. Žydai išgyve- 
no todėl, kad skrupulingai laikėsi apeigų ir buvo pasirengę už 
jas mirti. Požiūris į griežtą apeigų laikymąsi kaip į pagrindinį 
sionistų bendruomenės požymį yra teisingas ir blaivus. 

Išskirtinis pavyzdys yra žydų požiūris į Siono kalną, kai 
narsa ir apvaizda jį sugrąžino jiems, kartu su likusia Senojo 
Miesto dalimi, per 1967 m. Šešių dienų karą. Buvo tiesiog nutar- 
ta atstatyti senovinį getą, iš kurio Jeruzalės žydai buvo išvaryti 
1948 m. Bet dėl Šventyklos susidarė kebli padėtis. Senovėje ji 
buvo visiškai sugriauta. Bet toks svarus autoritetas kaip Mai- 
monidas nusprendė, kad nežiūrint to, jog ji buvo sugriauta, 
Šventyklos vieta visam laikui lieka šventa. Šechina niekada 
nuo jos nepasitraukė, būtent todėl žydai visada ateidavo mels- 
tis netoli tos vietos, ypač prie Raudų sienos, kurią tradiciškai 
laikė vakariniu švenčiausios Šventyklos dalies kampu. Kadangi 
Šventyklos vieta išlaikė šventumą, tai reikėjo laikytis sąlygos, 
kad žydai būtų rituališkai švarūs prieš įžengdami į ją. Į šven- 
čiausiąją vietą galėjo įžengti tik vyriausiasis kunigas, bet tik 
vieną kartą per metus - per Atgailos dieną. Kadangi Šventyk- 
los vieta buvo prilyginta Mozės „Izraelio stovyklai“, kuri supo 
šventovę dykumoje, tai jai buvo taikomi Skaičių knygoje nus- 
tatyti švarumo reikalavimai”. Šioje knygoje Dievas Mozei at- 
skleidė tiek susitepimo, tiek apsivalymo atvejus. Žmogus susi- 
tepdavo prisilytėjęs prie lavono, karsto ar žmogaus kaulų, ar 
būdamas šalia jų po vienu stogu. Tuomet jis pridūrė: „Jei kas 
lauke paliestų užmušto ar savaime mirusio Žmogaus lavoną 
ar jo kaulą, ar karstą, bus suteptas septynias dienas. Ir ims 
sudegintos už nuodėmę aukos pelenų ir, paėmęs indan tekančio 
vandens, užpils ant jų; ir nesuteptas Žmogus, pamerkęs jame 


2 Skaičių knyga 5, 2-3. 

juozažolę, apšlakstys visa padangtę ir visus rykus, ir suteptus 
tokius prisilietimu Zmones"9. 

Karvė turėjo būti žala ir „be jokios kliaudos ir dar nenešio- 
jusi jungo“. Svarbiausią apsivalymo dalį, kad nesusiteptų, turė- 
jo įvykdyti kunigas Eleazaras, Aarono įpėdinis. Jam padarius 
mišinį, pelenai buvo išpilami „stovyklos tyriausioje vietoje“ ir 
vartojami jų prireikus. Vyresnieji primygtinai tvirtino, kad ža- 
los karvės yra retos ir brangios: jei nors du gyvulio plaukeliai 
buvo kitos spalvos, jos pelenai buvę netinkami. Jie nesutarė, 
kiek karvių reikia sudeginti. Vieni sakė septynias, kiti - devy- 
nias. Sugriovus Šventyklą, naujus pelenus paruošti pasidarė 
neįmanoma. Liko tik atsargos, ir tikriausiai jos buvo vartoja- 
mos apvalyti prisilietusiems prie mirusiųjų iki pat amorėjų lai- 
kų. Tada jos išseko ir apsivalyti buvo neįmanoma, kol ateis 
Mesijas sudeginti dešimtos karvės ir paruošti naujo mišinio. 
Kadangi švarumo taisyklės, ypač mirusiųjų atžvilgiu buvo ir 
yra tokios griežtos, tai rabinų nuomonės sutampa - dabar visi 
žydai yra rituališkai susitepę, ir be apsivalymo pelenų joks 
žydas negali įžengti į Siono kalną“!. 

Žalos karvės įstatymas buvo cituojamas kaip hukkah, žydų 
statuto išskirtinis pavyzdys, kurio negalima racionaliai paaiš- 
kinti, bet kurio reikia griežtai laikytis, nes Dievas kuo aiškiau- 
siai to pareikalavo. Būtent dėl tokių taisyklių pagonys nuolatos 
šaipėsi iš žydų. Kartu tai yra tokia taisyklė, kurios Žydai pri- 
mygtinai laikėsi, nepaisydami jokių nepatogumų, ir taip išlaikė 
savo Zydi$ka savastį. Tad bent nuo 1520 m. žydai meldėsi 
prie Raudų sienos, bet ne už jos. Jeruzalės žydų kvartalui žlugus 
1948 m., arabai neleido žydams melstis prie Raudų sienos ar net 
žiūrėti į ją iš toli. Draudimas truko devyniolika metų. 1967 m. 
žydams atkariavus senąjį miestą, siena vėl tapo prieinama ir 
per pirmąją tų metų Šavuot šventės dieną, ketvirtis milijono 


60 Skaičių knyga 19, 17-18. 61 N. H. Snaith. Leviticus and Numbers. 
- London, 1967, p. 270-274. 


803 


VII. SIONAS 


Zydu-ortodoksu bandė ten melstis visi kartu. Visas plotas prieš 
Sieną buvo išvalytas, sukurta puiki grįsta akmenis atvira erd- 
vė. Bet dėl žydų žengimo ant Siono kalno visai nieko nebuvo 
galima padaryti. Buvo pateikta visokių išradingų rabinų ar- 
gumentų, kurie leistų žydams įeiti bent į vieną tos vietos dalį. 
Bet galų gale, rabinų nuomonėms sutapus, buvo nuspręsta, 
kad visa vietovė lieka nepasiekiama tikrai tikinčiam žydui*?. 
Tad vyriausiasis rabinatas ir religijos reikalų ministerija pastatė 
užrašus, draudžiančius žydams eiti į kalną, nes jiems gresia 
karetas („sunaikinimas“ arba amžinojo gyvenimo praradimas). 
Tūkstančiai žydų nepaisė perspėjimo, ir toks faktas pateikia- 
mas kaip rabinų bejėgiškumo liudijimas, o tas faktas, kad daug 
pamaldžių žydų, nors karštai troškusių įžengti ten, jo laikėsi, 
yra taip pat - o gal ir labiau - reikšmingas. 

Jeruzalės rabinai turėjo papildomą priežastį laikytis griež- 
tos linijos, - jie norėjo atpratinti paprastus žydus nuo minties 
lyginti bet kokį sionistų karinį triumfą, tokį kaip Senojo miesto 
atgavimą, su Mesijo atėjimu. Tas pats argumentas tiko ir kal- 
bant apie siūlymus atstatyti Šventyklą. Bet kuris toks sumany- 
mas, žinoma, būtų susilaukęs griežto viso musulmoniškojo 
pasaulio pasipriešinimo, nes Šventyklos pamatą dengia du be 
galo istoriškai ir meniškai svarbūs islamo statiniai. Visgi tokią 
idėją rabinai nagrinėjo su jiems būdingu nuodugnumu. Ar Zy- 
dai ne Dievo paliepimu atstatė Šventyklą grįžę iš jų pirmosios, 
Babilono tremties ir ar tai ne sektinas pavyzdys dabar, kuomet 
didžioji Tremtis baigėsi? Ne: precedentas buvo taikomas tuo- 
met, kai dauguma žydų „gyvena savo Žemėje“, o to dar neivy- 
ko. Tačiau ar Ezros laikais nebuvo atstatyta Šventykla, nors 
žydų, grįžusių iš Babilono, skaičius buvo mažesnis nei dabar? 
Tiesa, bet jokio Dievo paliepimo nebuvo gauta; Trečioji Šven- 
tykla bus pastatyta antgamtiniu būdu tiesiogiai dalyvaujant 


62 I. Jacobovits. The Timely and the 
Timeless. - London, 1977, p. 291. 

Dievui. Bet šis argumentas jau buvo karta panaudotas prieš 
patį sionizmą, ir ar jo nepaneigė patys įvykiai? Ir pirmoji, be 
abejo, Saliamono pastatyta Šventykla, buvo priskirta Dievui. 
Kita vertus, Šventyklos nebuvo galima pastatyti Dovydo lai- 
kais, nes jis buvo karys; reikėjo palaukti Saliamono taikių laikų. 
Taip ir šiandien: kol taikos nebus, tol Trečiosios Šventyklos 
nebus galima pastatyti. Nors tuomet reikia tikro pranašo įkvėp- 
ti įvykiui, vien dėl tos priežasties, kad dingo Dievo asmeniš- 
kai Dovydui perduotos statybos detalės“. Taip, jos dingo: bet 
trečiosios šventyklos matmenis pateikia Ezechielio knyga. Tur- 
būt, bet technines išvadas palikus nuošalyje, dabartinė karta 
yra nepasirengusi ir nenori atstatyti Šventyklos ir jos pamaldų 
tvarkos: tam reikia religinio atbudimo“*. Argumentų virtinė, 
vedanti link daugumos išvados, kad nieko negalima padaryti 
tęsėsi. Net siūlymas rituališkai aukoti Velykų avinėlį buvo at- 
mestas, nes nebuvo galima nustatyti tikslios altoriaus vietos; 
kilo abejonės dėl teisėtos nūdienos kunigų kohenų ar kohanimų 
kilmės, ir (gan svarbu) išliko pernelyg mažai Žinių apie kuni- 
gu rūbus jiems tiksliai atkurti“. 

Šventykla ir jos įrodymai simbolizavo religinę praeitį, kuri 
buvo gyva rišančioji jėga naujoje Izraelio bendruomenėje. Ta- 
čiau taip pat egzistavo pasaulietinė praeitis, ir sionistinė valsty- 
bė buvo sukurta nuo jos pabėgti. Jos simbolis buvo holokaus- 
tas: tai buvo daugiau nei simbolis, tai buvo bauginanti tikrovė, 
nustelbusi valstybės susikūrimą ir deramai likusi tautos kolek- 
tyvinės atminties išskirtiniu faktu. Judaizmas visada rūpinosi 
ne tik Įstatymu, bet ir (kalbant Žmogiškais terminais) įstaty- 
mo tikslu — teisingumu. Nepaliaujamai pasikartojantis ir ap- 
gailėtinas žydų istorijos tremtyje bruožas buvo jų patiriamos 
nuoskaudos ir pagoniškų visuomenių negebėjimas kaltininkus 
patraukti į teismą. Žydų valstybė buvo bent dalinis atsakas į 


63 I Kronikų knyga 28, 19. ** Apie 292-294. 5 Encyclopaedia Judaica, t. 
argumentus žr. Jacobovits, op. cit., p. 15, p. 994. 

didžiausią neteisybę. Viena jos funkcijų buvo tapti atpildo įran- 
kiu ir visam pasauliui parodyti, kad žydai pagaliau gali smog- 
ti atgal ir įvykdyti teisingumą savo skriaudikams. Holokausto 
nusikaltimai buvo tokie milžiniški, kad Niurnbergo teismo ir 
kitų atskirų Europos valstybių vykdomų teisingumo priemo- 
nių, kurias jau aprašėme, aiškiai nepakako. Jau 1944 m. žydų 
agentūros politinio departamento tyrimo skyrius, kuriam tada 
vadovavo Moshe Sharettas, ėmė rinkti medžiagą apie nacisti- 
nius karo nusikaltėlius. Susikūrus naujai valstybei, nustatyti 
kaltuosius ir patraukti juos į teismą sudarė kelių žydų agentū- 
rų - kai kurios buvo slaptos - pareigų dalį. Šios pastangos 
nesiribojo vien Izraeliu. Daugelis tarptautinių ir tautinių žydų 
organizacijų, tarp jų Pasaulinis žydų kongresas, įsitraukė į šį 
reikalą. Taip pat ir likusieji gyvi. 1946 m. Simonas Wiesenthalis, 
trisdešimt aštuonerių metų Čekijos žydas, išgyvenęs penkeris 
metus įvairiuose koncentracijos lageriuose, tarp jų Buchenwal- 
de ir Mauthausene, kartu su kitais trisdešimt buvusių kalinių 
įsteigė Žydų istorinės dokumentacijos centrą, galutinai įsikū- 
rusį Vienoje. Jis daugiausia stengėsi nustatyti dar neteistus ir 
nenubaustus nacistų nusikaltėlius. Holokaustą intensyviai stu- 
dijavo tiek akademiniais ir švietimo sumetimais, tiek ir vedini 
atpildo jausmo. Iki 8-ojo dešimtmečio JAV ir Kanados universi- 
tetuose buvo dėstomi devyniasdešimt trys holokausto kursai 
ir šeši grynai šiam dalykui skirti tyrimo centrai. Wiesenthalio 
holokausto studijų centras Los Andžele, pavyzdžiui, pasitelkė 
į pagalbą vadinamąją „daugiaekranę, daugiakanalę garso ir 
audiovizualinę holokausto patirtį“; tai buvo 40 pėdų aukščio 
ir 23 pėdų pločio arkos pavidalo ekranas, trys filmo projekci- 
niai aparatai ir ypatingi Cinematoscopo lęšiai, aštuoniolika skaid- 
rių projekcinių aparatų ir pentatoninis garsas; visa aparatūra 
buvo prijungta prie centrinio kompiuterio sinchroniškam ope- 
racijų valdymui. Šis dramatiškas įvykių atgaminimas gal neat- 
rodys labai perdėtas prisiminus, kad antisemitai ėmė ryžtingai 

įrodinėti holokausto išvis nebuvus ar kad jis buvęs absurdiš- 
kai išpūstas“. 

Bet pagrindinis holokausto dokumentavimo tikslas buvo 
teisingumas. Pats Wiesenthalis buvo asmeniškai atsakingas už 
tai, kad buvo apkaltinta daugiau nei 1100 nacistų. Jis pateikė 
nemaža duomenų, kurie Izraelio vyriausybei leido nustatyti, 
suimti, patraukti į teismą ir nuteisti asmenį, kuris po Himmle- 
rio buvo holokausto pagrindinis administratorius ir vykdyto- 
jas, Adolfą Eichmanną. 1960 m. gegužę Argentinoje jį suėmė 
Izraelio agentai, slapta atgabeno į Izraelį ir pateikė penkiolika 
kaltinimo akto punktų pagal 1950 m. nacistų ir nacistų kolabo- 
rantų bausmės įstatymą“'. Dėl daugelio priežasčių Eichmanno 
teismas buvo svarbus, aktualus ir simbolinis įvykis tiek Izrae- 
liui, tiek visiems žydams, atskleidęs pritrenkiančią tiesą, kad 
žydų žudikų nebaudžiamuno laikas baigėsi ir kad nėra saugios 
vietos pasaulyje, kur jie galėtų pasislėpti. Tardymo eigą nuš- 
vietė 976 užsienio ir 166 žydų žurnalistai ir dėl kaltinimo, api- 
mančio visą holokaustą bei jį sukėlusius įvykius, prigimties, 
procesas tapo pamoka milijonams Žmonių. Jis taip pat buvo 
skrupulingas Izraelio teisingumo parodymas tokioje itin jaudi- 
nančioje srityje. 

Pirmoji Eichmanno reakcija į suėmimą buvo pripažinti sa- 
vo tapatybę ir kaltę bei pasiduoti žydų teisei. 1960 m. birželio 
los aktas įgys didesnę reikšmę““. Vėliau jis tapo ne toks sukal- 
bamas ir ėmė gintis panašiai kaip kiti Niurnbergo proceso kal- 
tinamieji, tvirtindamas, neva jis buvęs paprasčiausias mašinos 
smagratis, vykdęs kažin kieno įsakymus. Kaltinančioji pusė 
susidūrė su aktyvia, klastinga ir užsispyrusia, gal net gėdinga 
66 Tokie kaip R. Harwood. Did Six nimus žr. M. Pearlman. The Capture 
Million Really Die? - New York, 1974 ir and Trial of Adolf Eichmann. - London, 


A. Butz. The Hoax of the Twentieth Cen- 1963, priedas p. 633-643. 
tury. - NewYork, 1977. 9? Apie kalti- 

gynyba. Knesetas priėmė įstatymą, leidžiantį užsieniečiui (vo- 
kiečių advokatui Robertui Servatijui) ginti Eichmanną, o Izrae- 
lio vyriausybė skyrė jam 30 000 USD atlyginimą. Teismų proce- 
sas buvo ilgas ir kruopštus, o nuosprendis, perskaitytas 1961 m. 
gruodžio 11 d., pasistengė patvirtinti ir įrodyti teismo kompe- 
tenciją, ir jo teisę tardyti suimtąjį, nežiūrint suėmimo aplinkybių 
bei jo išvadas. Triuškinantys įrodymai neleido suabejoti nuos- 
prendžio baigtimi. Eichmanas buvo nuteistas mirties bausme 
gegužės 15 d., o jo malonės prašymas buvo atmestas 1962 m. 
gegužės 29 d. Prezidentas Yitzhakas ben Zvi gavęs malonės 
prašymą, ištisą dieną praleido jį svarstydamas. Izraelis niekada 
nieko nenuteisė anksčiau (ir vėliau) ir daugelis žydų čia bei 
užsienyje nenorėjo kartuvių. Bet didžioji dauguma tikėjo nuos- 
prendį esant teisingą, ir prezidentas byloje nerado jokių švel- 
ninančių aplinkybių. Viena kamera Ramlos kalėjime buvo 
specialiai paversta egzekucijos vieta, iškirtus jos grindyse nulei- 
džiamas duris ir virš jos pastačius kartuves. Eichmannas buvo 
pakartas apie vidurnaktį 1962 m. gegužės 31 d. Jo kūnas su- 
degintas, o pelenai išbarstyti virš jūros“. 

Eichmanno byla pademonstravo Izraelio veiksmingumą, 
teisingumą ir ryžtą, ir šiek tiek išvarė „galutinio sprendimo“ 
piktąsias dvasias. Ji tapo būtinu Izraelio istorijos tarpsniu. Bet 
holokaustas ir toliau sąlygojo Izraelio tautinę sąmonę. 1983 m. 
gegužę Izraelio gyventojų apklausos firma Smith Tyrimo cent- 
ras sudarė išsamią izraeliečių požiūrių į holokaustą apžvalgą. 
Ji parodė, kad milžiniška dauguma izraeliečių (83 procentai) 
laikė jį pagrindiniu faktoriumi, pro kurio prizmę jie žvelgė į 
pasaulį. Centro direktorius Hanochas Smithas pranešė: „Holo- 
kausto trauma labai slegia izraeliečių protus net antroje ir tre- 
čioje kartoje“. Požiūris į holokaustą iš tikrųjų užgavo slap- 
čiausią Izraelio širdies kertelę. Didžioji dauguma (91 procen- 
tas) tikėjo, kad Vakarų vadovai žinojo apie masines žudynes 


68 Ibid, p. 85. ©’ Ibid., p. 627. 

ir nesiémé beveik jokiu priemoniu i3gelbéti Zydus; tik kiek 
mažiau (87 procentai) sutiko su prielaida: „Holokaustas mus 
išmokė, kad žydai negali pasitikėti nežydais“. 61 procentas 
laikė holokaustą lemiamu veiksniu kuriant Izraelio valstybę, 
o 62 procentai tikėjo, kad jos buvimas neleis jam pasikartoti”. 

Tad jei ankstyvojoje žydų visuomenėje vyravo kolektyvi- 
nė faraoniškos vergovės atmintis, tai holokaustas suformavo 
naująją valstybę. Joje neišvengiamai sklandė skaudžių netekčių 
jausmas. Hitleris nušlavė trečdalį žydų, ypač pamaldžių ir ne- 
turtingų, iš kurių judaizmas sėmėsi ypatingos jėgos. Netektį 
galima išreikšti pasaulietiniais pavyzdžiais. Devynioliktame 
ir dvidešimtame amžiuje pasaulį neišmatuojamai praturtino iš 
senų getų išsivadavusių talentų srovė, kuri pasirodė esanti 
pagrindinė kuriamoji jėga šiuolaikinėje Europos ir Šiaurės Ame- 
rikos civilizacijoje. Tėkmė vis plūdo, kol Hitleris amžiams su- 
naikino jos šaltinį. Niekas nesužinos, kiek prarado visas pa- 
saulis. Izraeliui netektis buvo alinanti: ji buvo jaučiama asme- 
niškai, nes daugelis jo piliečių prarado vos ne ištisas šeimas ir 
šeimos draugus, ir ji buvo jaučiama kolektyviškai: trūko vie- 
no iš trijų, galėjusių kurti valstybę. Labiausiai buvo jaučiama 
dvasinė netektis. Judaizmas tokią didelę vertę skyrė žmogaus 
gyvybei, kad Izraelio tauta ilgai ir nerimastingai ginčijosi net 
ar atimti Eichmannui gyvybę, o tiek daug Žmonių, ypač tikinčių 
ir vargšų, ypatingų Dievo numylėtinių, nužudymas jiems iš- 
vis buvo sunkiai suvokiamas dalykas. Prireikė net antros Jobo 
knygos problemai išdėstyti. Ją paminėjo didis žydų teologas 
Abrahamas Joshua Herschelis (1907-1973), kuriam pasisekė 
ištrūkti iš Lenkijos likus šešioms savaitėms iki katastrofos. „Aš 
esu," — rašė jis, - „deglas, ištrauktas iš Šėtono aukuro laužo, 
sunaikinusio milijonus žmonių gyvybių didesnės blogio šlovės 
vardan, surijusio dar daugiau: daugybės žmogiškųjų būtybių 


70 H, Smith, “Israel Reflections on the Holocaust’, Public Opinion, December- 
January, 1984. 

dieviškus paveikslus, daugelio žmonių tikėjimą Dievo teisingu- 
mu ir gailestingumu, ir daug slėpiningo ir galingo prisirišimo 
prie Biblijos, kurį bemaž 2000 metų savo širdyse puoselėjo ir 
saugojo žmonės“"!. Kodėl tai atsitiko? Naujasis Sionas pradėjo 
nuo neatsakyto, o galbūt ir neturinčio atsakymo klausimo. 

Vis dėlto kai kuriais atžvilgiais žydų padėtis pasaulyje po 
holokausto iš esmės pakrypo į gera. Įsikūrė žydų tautinė vals- 
tybė. Žinoma, tremtis tuo nesibaigė. O kaip ji galėjo baigtis? 
Tremtis, kaip taikliai pastebėjo Abrahamas Cohenas, nebuvo 
pasaulietinės, tautinės valstybės atitaisytas istorinis akibrokš- 
tas; ne, greičiau ji buvo metafizinė sąvoka, „istorinis rodiklis 
būti neiSganytiems""7. Dauguma žydų liko už valstybės ribų. 
Taip buvo nuo pat Babilono tremties laikų. Trečiojoje sandrau- 
goje, kaip ir antrojoje, gyveno tik maždaug ketvirtadalis žydų. 
Izraeliui baigus ketvirtąjį gyvavimo dešimtmetį, nebuvo jokių 
požymių, rodančių kertinę tokios proporcijos permainą. Vis 
dėlto pasaulietinio Siono įgyvendinimas pasaulio žydams sutei- 
kė gyvą, plakančią širdį, kurios jie neturėjo du tūkstantmečius. 
Pasaulinei bendrijai atsirado centras, kurio nesuteikė nei senos 
pamaldžiųjų gyvenvietės, nei ilgai puoselėjama mintis apie su- 
grįžimą. Izraelio įkūrimas yra dvidešimtojo amžiaus Šventyk- 
los atstatymo atitikmuo. Kaip ir Šventykla Erodo Didžiojo lai- 
kais, jis turėjo savo neigiamų pusių. Bet jis buvo. Pats faktas, 
kad jis egzistuoja ir jį galima aplankyti bei jame dalyvauti, di- 
asporai atvėrė visišką naują erdvę. Jis tapo nuolatinio rūpesčio, 
kartais nerimo, o dažnai pasididžiavimo šaltiniu. Kartą įkūrus 
Izraelį ir įrodžius, kad jis gali apsiginti ir pateisinti save, joks 
diasporos narys jau niekada nesigėdijo esąs žydas. 

Tai svarbu, nes net baigiantis dvidešimtajam amžiui dias- 
poroje išliko turto ir skurdo kraštutinumai ir stulbinanti įvairo- 
vė. Dvidešimtojo amžiaus 3-iame dešimtmetyje bendras žydų 


7! Cituojama iš J. C. Merkle. The Gene- — ham Joshua Herschel. - New York, 1985, 
sis of Faith: The Depth Theology of Abra- p.11. 7? Cohen, op. cit., p. 6-7. 

skaičius siekė beveik 18 milijonų. 8-ojo dešimtmečio viduryje 
jie dar toli gražu neatsigavo nuo holokausto netekčių. Iš 13,5 
milijonų žydų 3,5 milijono gyveno Izraelyje. Apskritai didžiausia 
žydų bendruomenė gyveno Jungtinėse Valstijose (5 750 000), 
o prie jos pridėjus reikšmingas žydų bendruomenes Kanadoje 
(310 000), Argentinoje (250 000), Brazilijoje (130 000) ir Mek- 
sikoje (40 000) bei tuziną mažesnių grupių, išeina, kad beveik 
pusė pasaulio žydų (6,6 milijonai) gyveno abiejose Ameriko- 
se. Po JAV ir Izraelio kita didžiausia žydų bendruomenė - 
maždaug 1 750 000 - gyveno Sovietų Sąjungoje. Kol kas dar 
ženklios bendruomenės buvo Vengrijoje (75 000) ir Rumuni- 
joje (30 000), iš viso 130 000 marksistinėje Rytų Europoje. Va- 
karų Europoje gyveno kiek daugiau nei 1 250 000 žydų: pagrin- 
dinės bendruomenės buvo Prancūzijoje (670 000), Britanijoje 
(360 000), Vakarų Vokietijoje (42 000), Belgijoje (41 000), Italijoje 
(35 000), Olandijoje (28 000) ir Šveicarijoje (21 000). Afrikoje, 
nekalbant apie Pietų Afrikos respubliką (105 000), liko mažai 
žydų, išskyrus apmažėjusias Maroko (17 000) ir Etiopijos (gal- 
būt 5000) bendruomenes. Azijoje tebegyveno 35 000 žydų Per- 
sijoje ir 21 000 Turkijoje. Australijos ir Naujosios Zelandijos 
bendruomenės kartu sudėjus sudarė dar 75 000%. 

Kai kurių šių bendruomenių istorija, sudėtis ir kilmė yra 
nepaprastai sudėtinga. Pavyzdžiui, 4-ojo dešimtmečio pabai- 
goje Indijoje buvo maždaug apie 26 000 žydų, kuriuos sudarė 
trys pagrindiniai tipai. Apie 13 000 jų sudarė taip vadinami 
Bene Israel (Izraelio vaikai), gyvenę Bombėjuje ir aplink jį vaka- 
rinėje pakrantėje. Šie žydai prarado savo metraščius ir knygas, 
bet išlaikė tvirtą žodinę migracijos istoriją, užrašytą ne anks- 
čiau kaip 1937 m.“ Jie pasakojo pabėgę iš Galilėjos Antiocho 
Epifano persekiojimų metu (175-163 m. pr. Kr.). Jų laivas nu- 


73 Žr. vertingą žemėlapį ‘World Jewish 74 H. S. Kehimkan. History of the Bene 
Population 1984'. in H. Sachar. Dias- Israel of India. - Tel Aviv, 1937. 
pora. - New York, 1985, p. 485-486. 

skendes prie kranto apie 30 mylių į pietus nuo Bombėjaus. 
Išsigelbėję tik kelios šeimos. Nors ir neturėdami religinių teks- 
tų ir greitai užmiršę hebrajų kalbą, jie tebešventė šabą ir kai 
kurias kitas žydų šventes, laikėsi apipjaustymo ir žydų maisto 
įstatymų bei dar galėjo sukalbėti šema maldą. Jie kalbėjo mara- 
thi kalba ir perėmė Indijos kastų tradiciją, būdami susiskirstę 
į goa (baltuosius) ir kala (juoduosius), kas leidžia įtarti buvus 
dvi imigracijos bangas. Taip pat buvo ir Kochino žydai, vienu 
metu apie 2500, gyvenantys 650 mylių į pietus vakarų pakrantės 
kryptimi. Jie turėjo steigimo dokumentus, dvi varines plokštes 
su ant jų išgraviruotu tekstu senąja tamilų kalba, suteiktas pri- 
vilegijas datuotinas nuo 974 iki 1020 mūsų eros metais. Šiuo 
atveju, be abejo, buvo keli kūrimosi periodai: juodieji Kochino 
žydai įsikūrė pirmiausia, o šešiolikto amžiaus pradžioje prie 
jų prisijungė baltaodžiai žydai iš Ispanijos, Portugalijos ir tik- 
riausiai kitų Europos dalių (bei Viduriniųjų Rytų). Tiek juodieji, 
tiek baltieji Kochino žydai skirstėsi į smulkesnes grupeles. Bu- 
vo ir trečia pagrindinė grupė, meshuararim, žemos kilmės žydų 
ir vergių-sugulovių palikuonys. Visos trys pagrindinės Kochi- 
no grupės meldėsi atskirai. Be to, dar buvo apie 2000 sefardiš- 
kųjų žydų iš Bagdado, atvykusių į Indiją per 1820-1830 m., 
bei galutinė žydų pabėgėlių iš Europos banga, atplūdusi 3-ia- 
me dešimtmetyje. Dvi pastarosios kategorijos jungėsi viena 
su kita religiniais (ne socialiniais) tikslais, bet nė viena nelan- 
kė tos pačios sinagogos kaip Bene Israel ar Kochino žydai. Visi 
baltieji žydai ir dauguma juodųjų kalbėjo anglų kalba, ir klestėjo 
valdant britams, pasižymėdavo kariuomenėje, valstybės tarny- 
boje, prekyboje, tapdavo parduotuvių savininkais ir amatinin- 
kais, lankydavo Bombėjaus universitetą, mokydavosi hebrajų 
kalbos, versdavo žydų klasikus į marathi kalbą ir įgydavo in- 
žinierių, teisininkų, mokytojų ir mokslininkų diplomus. Vienas 
iš jų 1937 m. tapo Bombėjaus, visų Indijos žydų grupių centro, 
meru. Bet nepriklausoma Indija buvo ne tokia draugiška jiems 

ir, įkūrus Izraelį, daugelis pasiryžo emigruoti, tad 8-ame de- 
šimtmetyje liko ne daugiau kaip 15 000 Bene Israel, o Kochino 
pakrantėje tik 250 žydų". 

Tokių grupių išgyvenimas liudijo ne tik apie prozelitišką 
judaizmo jėgą, bet ir jo neeilinį gebėjimą prisitaikyti net pačio- 
mis atšiauriausiomis sąlygomis. Tačiau negalima paneigti, kad 
sukrečiantys dvidešimtojo amžiaus įvykiai beveik sunaikino 
tuzinus žydų bendruomenių, daugelį labai senų. Pvz., pokari- 
nis komunistinis režimas Kinijoje ėmėsi galutinio sprendimo 
dėl Kinijos žydų; jų dauguma buvo pabėgėliai iš Sovietų Sąjun- 
gos ir Hitlerio Europos, taip pat ir žydų palikuonys, gyvenę 
Kinijoje nuo pat aštuntojo amžiaus. Visi pabėgo ar buvo išvary- 
ti, tik Honkongas su maždaug 1000 žydų ir Singapūras su 400 
liko vieninteliai vieniši avanpostai Tolimuosiuose Rytuose. 

Visame arabų pasaulyje per 4-ąjį ir 5-ąjį dešimtmečius isto- 
rinės sefardų bendruomenės beveik sunyko arba išvis dingo. 
Didesnėje Europos dalyje žydų, išgyvenusių holokaustą ar grį- 
žusių po jo siautėjimo, skaičius toliau mažėjo dėl emigracijos, 
ypač į Izraelį. Salonikų ladinokalbių gyventojų, kurių skaičius 
1939 m. tikrai siekė 60 000, 1980 m. teliko tik 1 500. Gausi ir 
produktyvi Vienos žydija, galbūt pati gabiausia, nuo 200 000 
sutirpo iki mažiau nei 8000, ir net paties Herzlio palaikai, palai- 
doti Doeblingo kapinėse, buvo išvežti ir perlaidoti Jeruzalėje 
1949 m. Amsterdamo žydų, kurių 3-iame dešimtmetyje buvo 
beveik 70 000, praėjus keturiasdešimt metų liko vos 12 000. 
Antverpeno žydai, pavertę jį Vakarų deimantų centru, tebedir- 
bo, bet miesto žydų skaičius nuo 55 000 sumažėjo iki 13 500 
8-ame dešimtmetyje. Kadaise turtais garsėjusi senovinė Frank- 
furto Zydija sumažėjo nuo 26 518 (1933 m.) iki 4 350 (1970-ai- 
siais). Berlyne, kurį 2-ame dešimtmetyje beveik 175 000 žydų 
pavertė pasaulio kultūros sostine, 7-ame dešimtmetyje gyveno 


75 Apie Indijos žydus žr. S. Strizower. Bombay. - Oxford, 1971 ir Exotic Je- 
The Childen of Israel: The Bene Israel of wish Communities. - London, 1962. 

vos 5 500 (jei dar pridėsime 850 Rytų Berlyne). Didžiausias 
vakuumas atsirado Lenkijoje, kur iš 3 300 000 prieškario žydų 
8-ame dešimtmetyje teliko maždaug 5000. Šimtuose miestelių, 
kadaise pilnų sinagogų ir bibliotekų, nesimatė nė vieno žydo. 

Vis dėlto kai kur bendruomenių gyvenimas nenutrūko ir 
jos net išaugo. Italų žydai išgyveno nacistų erą kaip reta atspa- 
riai. 29 000 likusių vokiečių okupacijos pabaigoje skaičius lėtai 
pakilo iki 32 000; bet taip atsitiko dėl emigrantų, atvykusių į 
Italiją iš šiaurės ir rytų. 1965 m. atlikta Jeruzalės Hebrajų uni- 
versiteto analizė atskleidė, kad Italijos bendruomenė kaip ir 
daugelis kitų išsivysčiusiose šalyse turi prastą demografinį ro- 
diklį. Italijos žydų gimstamumas 1000 gyventojų buvo 11,4 
lyginant su 18,3 Italijoje apskritai. Prieaugio ir vedybų lygis 
taip pat buvo ženkliai mažesnis“. Romoje žydų bendruomenės 
branduolys tebegyveno ten, kur iki 1880 m. buvo sena geto 
teritorija — Trasteverėje, kurioje Žydai vargais negalais vertė- 
si kaip skudurininkai ar kromelninkai nuo pat ankstyvųjų ka- 
ralių laikų. Čia turtingi žydai gyveno šalia didžiausių skurdžių, 
ir taip buvo nuo seniausių laikų. Trisdešimt pagrindinių šei- 
mų, Scuola Tempio, savo kilmę galėjo atsekti iki pat Romos im- 
peratoriaus Tito laikų prieš 1900 metų, kada romėnai, sugriovę 
šventyklą, atgabeno juos, surakintus grandinėmis, į Romą. Ro- 
mėnų žydai gyveno didingos Bažnyčios šešėlyje, kuri juos pa- 
eiliui išnaudojo, persekiojo ir gynė. Jie stengėsi tiek mesti jai 
verés Cenci, stovinti iškart už senojo geto vartų, buvo įspūdin- 
gas Italijos bažnytinio baroko pavyzdys. 1986 m. balandį popie- 
žius Jonas Paulius II paeiliui su Romos vyriausiuoju rabinu 
giedodamas psalmes tapo pirmuoju pontifiku, dalyvavusiu si- 
nagogos pamaldose. Susirinkusiems žydams jis tarė: „Jūs esa- 
te mūsų brangūs, mylimi broliai, tam tikra prasme vyresnieji 


76 Cituojama iš Encyclopaedia Judaica, 
t. 9, p. 1138-1139. 

broliai“. Jo ketinimai buvo geri, o pabrėžtas žodis „vyresnieji“ 
gal kiek per daug ginčytinas. 

Pokario Prancūzijoje tiek žydų bendruomenės skaičius, tiek 
jos raida akivaizdžiai išaugo. Nacistai ir jų Viši režimo sąjun- 
gininkai nužudė 90 000 iš 340 000 prieškario Prancūzijos žydų, 
o tragediją apkartino žinia, kad tvirtai įsikūrusi ir smarkiai 
asimiliuota vietos bendruomenė kai kuriais atvejais bendradar- 
biavo deportuojant pabėgėlius. Bet šiuos nuostolius su kaupu 
atlygino sefardų imigrantų antplūdis iš musulmoniškojo pa- 
saulio per tris pokario dešimtmečius: 25 000 iš Egipto, 65 000 
iš Maroko, 80 000 iš Tuniso ir 120 000 iš Alžyro bei mažesnis, 
bet reikšmingas skaičius iš Sirijos, Libano ir Turkijos. Iš viso 
Prancūzijos žydija išaugo daugiau nei dvigubai ir, viršijusi 
670 000, tapo ketvirta pagal dydį bendruomene pasaulyje. 

Šią milžinišką demografinę plėtrą lydėjo gilūs kultūriniai 
pokyčiai. Prancūzijos žydai visada buvo giliau nei kiti asimilia- 
vęsi, ypač kai Prancūzijos revoliucija jiems leido beveik visiš- 
kai nekliudomiems įsilieti į respublikos institucijas. Valdant 
Viši vyriausybei, nedoras daugelio prancūzų elgesys kiek su- 
mažino žydų pasitikėjimą jais. Šį faktą liudija vienas rodiklis: 
per dvylika metų 1945-1957 m. šešis kartus daugiau Prancūzi- 
jos Žydų pasikeitė pavardes nei per ištisą 1803-1942 m. perio- 
dą”. Nežiūrint to, bendras pasikeitusiųjų pavardes skaičius bu- 
vo nedidelis, o kraštutinis asimiliavimasis liko išskirtine Pran- 
cūzijos Zydijos savybe net pokario metu. Tokie rašytojai kaip 
Raymondas Aronas buvo pačiame šiuolaikinės Prancūzijos kul- 
tūros centre, o tyki, nepastebima, rafinuota viduriniosios klasės 
grietinėlė pagimdė ryškius ministrus pirmininkus, tokius kaip 
Rene Mayeris bei Pierre Mendes-France ketvirtosios respubli- 
kos valdymo metu, ir Michelis Debre bei Laurentą Fabiusą — 
penktosios metu. Vis dėlto Afrikos sefardų antplūdis akivaiz- 


77 P. Lévy. Les Noms des Israėlites en 
France. - Paris, 1960, p. 76-6. 

džiai sustiprino Prancūzijos žydų žydiškumą. Nors jie kalbėjo 
prancūziškai, bet skaitančiųjų hebrajų kalba procentas buvo 
nemažas. Devynioliktojo amžiaus prancūzų žydai sugalvojo 
savo „trijų kartų teoriją“: „Senelis tiki, tėvas abejoja, sūnus 
neigia. Senelis meldžiasi hebrajiškai, tėvas - prancūziškai, sū- 
nus išvis nesimeldžia. Senelis švenčia visas šventes, tėvas tik 
Jom Kipūrą, o sūnus - jokių. Senelis liko žydas, tėvas nutautė- 
jo, o sūnus tapo paprasčiausiu deistu... jei netapo ateistu, furje- 
ristu ar sensimonistu"^*, Pokario Prancūzijai ši teorija jau nega- 
liojo. Dabar sūnus norėjo greičiau grįžti prie senelio religijos, 
palikdamas tėvą agnosticizmo vienatvėje. Pietuose Alžyro Zy- 
dų antplūdis atgaivino mirusias ir išmirštančias Viduramžių 
bendruomenes. Pavyzdžiui, garsus kompozitorius Darius Mil- 
haudas padėjo kertinį naujosios sinagogos akmenį Provanso 
Ekse - senoji buvo per karą parduota ir paversta protestantų 
bažnyčia". Apie atgimusį žydiškumą, ir religinį, ir pasaulietinį 
liudijo ne vien naujos sinagogos. 6-ame ir 7-ame dešimtmečiais 
senojo pasaulio žydų susivienijimo (Alliance Israelite Universel- 
le) vadovais tapdavo išpažįstantys judaizmą žydai, kovingai 
nusiteikę žydų klausimais tiek viduje, tiek užsienyje. Kur kas 
didesnis procentas žydų laikėsi Įstatymo ir mokėsi hebrajų kal- 
bos. Tebeesantis, nors silpnesnis nei 3-iame dešimtmetyje, anti- 
semitinis judėjimas Prancūzijoje stiprino žydų kovingumą. Kai 
antisemitizmas įgaudavo parlamentines formas, kaip atsitiko 
su poujadistais 5-ame dešimtmetyje ar Nacionaliniu frontu 8-a- 
me dešimtmetyje, žydų organizacijos veikdavo energingai ir pa- 
reikšdavo savo žydiškus įsitikinimus. Teroristinis išpuolis prieš 
Liberalų sinagogą Koperniko gatvėje (Rue Copernic) 1980 m. 
spalio 3 d. paskatino vadinamąjį Le Renouveau Juif („Žydų atsi- 
naujinimą“). Prancūzijos žydai, net pasipildę imigrantais iš Af- 


78 Cituojama iš P. Girard. Les Juifs de tions in France. - trans., Chicago, 1982, 
France de 1789 à 1860. - Paris, 1976, p. 167, 22 pastaba. 
p. 172. ? D. Schapper. Jewish Institu- 

rikos, liko stebėtinai atsparūs sionizmui: iš tikrųjų jie į Izraelį vy- 
ko pavieniui, bet susitapatindavo su Izraelio išlikimu 1956 m., 
1967 m., 1973 m. ir vėlei 8-ojo dešimtmečio pradžioje. Jie ryž- 
tingai reagavo prieš Prancūzijos politiką, jei, jų nuomone, ji 
buvo priešiška žydų ir Izraelio interesams. Pirmąkart Prancūzi- 
joje jie sudarė žydų lobizmą, o 1981 m. rinkimuose žydų balsai 
buvo svarbi sudėtinė dalis, pakeičiant golistų dešiniųjų valdžią, 
dvidešimt trejus metus valdžiusią Prancūziją. Prancūzijoje augo 
nauja, daug energingesnė ir labiau pastebima žydų bendrija, 
suvokianti savo atstovų jėgą ir jaunumą, ir, matyt, 9-ame dešim- 
tmetyje suvaidinsianti reikšmingesnį vaidmenį formuojant di- 
asporos nuomonę. 

Stiprus prancūziškas balsas diasporoje yra sveikintinas 
reiškinys, juolab kad Vokietijos balsas po Hitlerio valdymo 
metų iš esmės nutilo. Per pastaruosius dešimtmečius, ypač atė- 
jus jidiš kalbos saulėlydžiui, diasporos balsas tapo angliškas. 
Žinoma, žydams grįžimo į Angliją 1646 m. svarbą liudija tas 
faktas, kad daugiau nei pusę žydų pasaulyje dabar kalba ang- 
liškai, 850 000 Britanijos sandraugos šalyse (tarp jų Pietų Afri- 
ka) ir beveik šeši milijonai Jungtinėse Valstijose. Tikroji Britani- 
jos valanda žydų istorijoje išmušė užgimus nūdienos sionizmui, 
Balfouro Deklaracijai ir mandatui. Britanijos žydai tapo ir liko 
stabiliausia, labiausiai patenkinta ir mažiausiai susidūrusi su 
pavojumi iš visų kitų pagrindinių žydų bendruomenių. 3-iame 
dešimtmetyje priglaudusi 90 000 pabėgėlių ji smarkiai padidėjo, 
ir maždaug nuo 300 000 prieš Pirmąjį pasaulinį karą išaugo iki 
daugiau nei 400 000 Antrojo pasaulinio karo pabaigoje, bet 
kaip Italijos atveju, joje irgi pasireiškė spartėjantis demografinis 
nuosmukis, pastebimai pasireiškęs 6-ame ir 7-ame dešimtme- 
čiais. Pavyzdžiui, 1961-1965 m. Anglijos sinagogose įvykusių 
vedybų vidurkis buvo 4 žmonės tūkstančiui žmonių, lyginant 
su šalies vidurkiu 7,5. Bendras žydų skaičius nuo 410 000 
1967 m. smuktelėjo iki 400 000 7-ame dešimtmetyje ir turbūt 

žemiau nei 350 000 antroje 8-ojo dešimtmečio pusėje. Bet šiuo- 
laikiniai Britanijos žydai nesiskundė energijos stoka. Žydai 
kaip visada aktyviai vertėsi finansais, itin svarbiais pramogų, 
nuosavybės, drabužių, avalynės ir mažmeninės prekybos srity- 
se. Jie sukūrė tokias vietines įstaigas kaip Granados televizija. 
Sieffų dinastija sėkmingai dirbančią firma Marks & Spencer pa- 
vertė ilgiausiu (ir populiariausiu) pokario Britanijos verslo 
triumfu, o lordas Weinstockas General Electric firmą pavertė di- 
džiausia Britanijos kompanija. Žydai plušėjo spausdindami kny- 
gas ir laikraščius. Jie leido geriausią diasporos žurnalą Jewish 
Cronicle. Vis didėjantis jų skaičius puošė (net jei retkarčiais) 
Lordų rūmų suolus. Kartą 8-ojo dešimtmečio viduryje ne ma- 
Ziau kaip penki žydai sėdėjo Britanijos kabinete. Bet šis įspūdin- 
gas veiklumas neatnešė nei kokių nors naudingų rezultatų, 
nei kolektyvinėmis pastangomis negarantavo vyraujančios įta- 
kos diasporoje ar sionistinėje valstybėje. Šiuo atveju Britanijos 
žydai elgėsi ir tikriausiai turėjo elgtis kaip pati Britanija: jie 
užleido pirmumo teisę Amerikai. 

Jungtinių Valstijų žydų vystymasis ir konsolidavimasis 
XIX a. pabaigoje ir dvidešimtojo amžiaus pradžioje buvo toks 
pats svarbus žydų istorijoje kaip ir Izraelio sukūrimas; kai ku- 
riais atvejais netgi svarbesnis, nes jei sionizmo įgyvendinimas 
suteikė iškankintai diasporai amžiną prieglobstį su suverenio- 
mis teisėmis lemti ir ginti savo dalią, JAV žydų augimas buvo 
visai kito pobūdžio galia, suteikusi žydams svarbų, teisėtą ir 
nuolatinį vaidmenį formuojant didžiausios valstybės Žemėje 
planus. Tai jau buvo ne trapi dvaro žydų įtaka, bet demokrati- 
nės įtaigos ir demografinių faktorių pasekmės. 7-ojo dešimtme- 
čio pabaigoje Jungtinėse Valstijose gyveno 5 780 960 žydų. Jie 
sudarė tik 2,7 procento visų JAV gyventojų, bet buvo nepropor- 
cingai susikoncentravę miestuose, ypač didmiesčiuose, seniai 
garsėjusiuose didesne kultūrine, socialine, ekonomine ir, Zino- 
ma, politine įtaka negu miesteliai, kaimai ir žemės ūkio rajo- 

nai. Net baigiantis dvideSimtajam amžiui, žydai vis dar gyvena 
didmiesčiuose. Tel Avive-Jafoje gyveno 394 000, Paryžiuje dau- 
giau nei 300 000, Maskvoje - 285 000, Londone - 280 000, Jeru- 
zalėje 272 000, Kijeve - 210 000, Leningrade - 165 000, Monrea- 
lyje - 115 000 ir Toronte - 115 000 žydų. Bet stipriausią įspūdį 
palieka ju koncentracija JAV miestuose. Niujorkas (1 998 000 
žydų) yra pats didžiausias žydų miestas pasaulyje. Antras 
pagal dydį yra Los Andželas (455 000). Paskui eina Filadelfija 
(295 000), Čikaga (253 000), Majamis (225 000), Bostonas 
(170 000) ir Vašingtonas (160 000). Iš viso Amerikoje yra šešias- 
dešimt devyni miestai, kuriuose gyvena daugiau nei 10 000 žy- 
dų. Demografinė koncentracija atsiskleidžia ir pagrindinėse 
valstijose. Niujorko valstijoje 2 143 485 žydai sudaro 12 procen- 
tų gyventojų; Niu Džersyje - 6 procentai, Floridoje — 4,6 procen- 
to, Merilende - 4,5 procento, Masačiusetse - 4,4 procento, Pen- 
silvanijoje — 3,6 procento, Kalifornijoje — 3,1 procento ir Ilino- 
juje - 2,4 procentus. Iš visų Amerikos didžiųjų etninių balsų, 
žydų balsas geriausiai organizuotas, tiksliausiai reaguoja į va- 
dovų nuorodas ir turi geras galimybes energingai pasireikšti. 

Vis dėlto buvo galima klysti dėl pernelyg didelės žydų 
balsuotojų, nors ir gerai išmokytų, tiesioginės politinės įta- 
kos. Nuo 1932 m. žydai balsuodavo daugiausiai už demokra- 
tus, kartais šis santykis būdavo 85-90 procentų. Akivaizdžių 
įrodymų, kad žydų įtaka demokratų prezidentams ar politi- 
kai buvo proporcionaliai lemiama, nėra. Tiesą pasakius, per 
6-ąjį ir 7-ąjį dešimtmečius nenutrūkstanti žydų rinkėjų ištikimy- 
bė demokratų partijai, regis, vis labiau buvo grindžiama emo- 
ciniu-istoriniu pagrindu, o ne interesų bendrumu. 8-ame de- 
šimtmetyje žydai, nemažai balsų skaičiuotojų nuostabai, vis 
dar balsavo už demokratus, nors taip elgėsi tik 60 procentų 
žydų. 1984 m. rinkimuose jie buvo vienintelė religinė grupė 
(neskaitant ateistų), ir vienintelė etninė grupė (išskyrus juoduo- 
sius) balsų dauguma parėmusi demokratų kandidatą. Žydai 

balsavo ne vadovaudamiesi bendruomenés ekonominiais ar 
užsienio politikos interesais, bet neišvengiamai uZjausdami var- 
guolius ir nelaiminguosius?, Paskutiniame dvidešimtojo am- 
žiaus ketvirtyje sąvoka „žydų lobizmas“ tam tikru mastu tapo 
Amerikos politikos mitu. | 

Kalbant apie žydų kilmės piliečių santykį su Amerika, įvy- 
ko visiškai priešingas ir kur kas svarbesnis dalykas: žydų ma- 
žuma virto kertiniu Amerikos visuomenės akmeniu. Visą dvide- 
šimtą amžių Amerikos žydai visapusiškai naudojosi Amerikos 
teikiamomis galimybėmis: lankė universitetus, tapo gydytojais, 
teisininkais, mokytojais, visokiais profesionalais ir profesiona- 
lėmis, politikais ir valstybės tarnautojais bei kaip visada klestė- 
jo finansų ir verslo srityse. Jie ypač tvirtai laikėsi privataus 
verslo sektoriuje, spaudoje, leidyboje, televizijoje ir pramogų 
pramonėje ir, apskritai, reiškėsi intelektualinėje veikloje. Kai 
kuriose srityse, tokiose kaip grožinė literatūra, jie tiesiog vyra- 
vo. Bet jų netrūko ir jiems gerai sekėsi ir kitur. Lėtai, per ant- 
rąją amžiaus pusę šių sėkmės kilmingųjų kultūrinė įtaka tapo 
tokia visuotinė ir vyraujanti, kad prilygo ankstesnio elito - 
baltųjų anglosaksų protestantų - įtakai. Žydai nustojo buvę 
Amerikos visuomenės prieangiu. Jie tapo gyvo organizmo dali- 
mi, galūne ir galinga galūne. Jie pradėjo veikti Amerikos kūną 
ne iš išorės vidun, bet iš vidaus išorėn. Jų istorinės demokrati- 
jos, pakantumo ir liberalizmo tradicijos leido jiems tam tikru 
mastu vaidinti tokį vaidmenį, kokį kadaise vaidino vigai: vaid- 
menį elito, ieškančio savo moralinio privilegijų pateisinimo 
teikiant informavimo paslaugas ne tokiems laimės kūdikiams. 
Žodžiu, jie jau nebuvo teisių reikalaujanti mažuma, bet jas tei- 
kiančios daugumos dalis; jų politinė veikla nepastebimai perėjo 
iš besistengiančiųjų paveikti vadovybę į pačius vadovus. 
80 I. Kristol, "The Political Dilemma of at the Jewish Vote', Commentary, De- 

Iš to kyla išvada, kad grynai žydiškus elementus yra nelen- 
gva atskirti nuo Amerikos kultūros. Jie tapo sudėtine ir har- 
moninga jos dalimi. Dar sunkiau pasidarė nustatyti Amerikos 
politikos kryptis, sutampančias su tariamais žydų interesais. 
Tokie interesai vis labiau sutapo su visos Amerikos interesais. 
Šis principas įtaigiai veikė Izraelio atveju. Atpuolė būtinybė 
įtikinėti Amerikos vadovus, kad šie užtikrintų Izraelio teisę eg- 
zistuoti. Šis dalykas buvo laikomas savaime suprantamu. Izrae- 
lis buvo vienišas liberalios demokratijos avanpostas, besilaikan- 
tis teisėtvarkos ir civilizuoto elgesio taisyklių regione, kuris 
paprastai nepaisė tokių vertybių. Atrodė natūralu ir neišven- 
giama, kad Amerika rems Izraelį, ir vienintelis klausimas buvo 
kaip paramą protingiausia teikti. Iki 8-0jo dešimtmečio pasaulio 
tikrovė liudijo, kad Izraelis būtų likęs Amerikos patikimiau- 
sias sąjungininkas Vidurio Rytuose, o Amerika - jo ištikimiau- 
sia draugė, net jei Amerikos žydų bendruomenė būtų nieka- 
da neegzistavusi. 

Vis dėlto bendruomenė egzistavo ir užėmė išskirtinę pa- 
dėtį diasporoje ne tik dydžiu, bet ir savo pobūdžiu. Tai buvo 
visiškai asimiliuota bendruomenė, tačiau dar išlaikiusi savo 
žydišką sąmoningumą. Jos nariai laikė save tiek tikrais ameri- 
kiečiais, tiek žydais. Žydų istorijoje tokio reiškinio dar nebuvo 
niekada pasitaikę. Jį pagimdė ypatingos Amerikos raidos ir 
sudėties aplinkybės. Žydai, „amžinieji svetimšaliai ir klajūnai“ 
pagaliau surado nuolatinę gyvenamąją vietą šalyje, į kurią visi 
atvyko kaip svetimšaliai. Kadangi visi buvo svetimšaliai, tai 
visi palyginti turėjo teisę gyventi, kol buvo pasiekta riba, kai 
visi vienateisiškai galėjo naująją šalį vadinti savo namais. Tad 
Amerika buvo pirmoji vieta, kurioje apsigyvenę žydai pamatė, 
kad jų religija ir jų religinės pareigos yra privalumas, nes buvo 
gerbiamos visos pilietines dorybes diegiančios religijos. Rei- 
kia įsidėmėti tik viena: Amerika taip pat pirmiausia gerbė savo 
pačios visuotinę religiją, vadintiną Demokratijos įstatymu, pa- 

saulietine Tora, kurios laikytis Zydai buvo kaip reta gerai pasi- 
rengę. Dėl visu šių priežasčių tikriausiai buvo klaidinga manyti 
Amerikos žydų bendruomenę esant diasporos dalimi. Žydai 
Amerikoje daugiau jautėsi esą amerikiečiais nei žydai Izrae- 
lyje — izraeliečiais. Reikėjo išrasti naują žodį, apibūdinantį jų 
sąlygas, nes Amerikos žydai, kartu su Izraelio žydais ir tikro- 
sios diasporos Zydais sudarė trečiąją naujo Izraelio trikojo koją, 
nuo kurio vienodai priklausė visų žmonių saugumas ir ateitis. 
Egzistavo diasporos žydai, sugrįžusieji žydai, o Amerikoje - 
žydai savininkai. 

Amerikos žydai buvo tarsi atvirkščias Rusijos žydų atspin- 
dys. Amerikoje žydas padėdavo valdyti savo šalį; Rusijoje šalis 
valdė ji. Sovietinis žydas sau nepriklausė - jis buvo valstybės 
nuosavybė kaip Europoje viduramžiais. Viena iš žydų istorijos 
pamokų yra ta, kad antisemitizmas sugadina jo apsėstus Zmo- 
nes ir visuomenes. Jis sugadindavo dominikonų vienuolį taip 
pat kaip godų karalių. Jis pavertė nacių valstybę ištisa korup- 
cijos jūra. Bet niekur jos pražūtingi padariniai nepasireiškė taip 
akivaizdžiai kaip Rusijoje. Mes jau minėjome visuotinę, smul- 
kią, antižydiškų carizmo įstatymų sąlygotą korupciją. Ilgai- 
niui svarbesniu įvykiu tapo valstybės valdžios moralinis supu- 
vimas. Persekiodama žydus, carinė Rusija įprato prie uždaros, 
baudžiamosios ir gerai išplėtotos biurokratinės sistemos kont- 
rolės. Ji kontroliavo žydų vidaus judėjimą ir gyvenamąją vie- 
tą, jų teisę lankyti mokyklą ar universitetą bei dėstomus da- 
lykus, eiti pareigas ar dirbti kokioje nors įstaigoje, parduoti 
savo dirbinius, imtis verslo ar steigti kompanijas, melstis, prik- 
lausyti organizacijoms ir verstis kitomis nesuskaičiuojamomis 
veiklos rūšimis. Ši sistema vykdė pasibaisėtiną, visa apimančią 
nepopuliarios ir mažateisės mažumos gyvenimo kontrolę ir 
negailestingai kėsinosi į jos namus bei šeimas. Šitaip sistema 
tapo biurokratiniu šablonu; carą iš pradžių pakeitus Leninui, 
o paskui Stalinui, žydams taikyta kontrolė buvo pritaikyta ir 

visiems gyventojams, o šablonas tapo visuotine norma. Šioje 
sistemoje, kur visi buvo persekiojami ir beteisiai, žydai buvo 
nustumti į pačią kloaką arba į patį luomų dugną, kuriame vals- 
tybės kontrolės laipsnis buvo sąmoningai didelis. 

Stalinui buvo būdinga naudotis antisemitizmu kovojant dėl 
valdžios 2-ame dešimtmetyje ir valant partijos gretas 3-iame 
dešimtmetyje. Karo metais įkurtas žydų antifašistinis komite- 
tas ir žurnalo jidiš kalba Aynikayt („Vienybė“) leidyba tebuvo 
paprasčiausi taktiniai ėjimai. Stalino duktė Svetlana aprašė jo 
asmeninius ryšius su žydais. Savo aparate jis turėjo keletą žydų, 
tarp jų Užsienio reikalų ministerijos pareigūną Solomoną Lo- 
zovskį. Septyniolikmetei Svetlanai įsimylėjus žydų dramatur- 
ga, Stalinas liepė jį deportuoti. Vėliau jai pavyko ištekėti už Zy- 
do Gregorijaus Morozovo. Jos tėvas apkaltino jį karinės tarny- 
bos vengimu: „Žmonės kare žūsta, o jis, tik pažiūrėkit, sėdi 
namie“. Stalino vyriausias sūnus Jakovas irgi vedė žmoną Zyde, 
o jam pakliuvus į vokiečių nelaisvę, Stalinas tvirtino, kad ji iš- 
davė jį. „Žydai jam niekada nepatiko,“ — rašė Svetlana, - „nors 
tuomet jis nerodė tokios aiškios neapykantos kaip po karo."*! 

Sovietinis antisemitizmas niekada nesnaudė, net per karą. 
Itin pastebimas jis buvo Raudonojoje armijoje. „Antisemitiz- 
mas Sovietų Sąjungoje,” - teigė buvęs armijos kapitonas, - „yra 
taip paplitęs, kad niekas, negyvenęs šioje prakeiktoje šalyje, 
negali net įsivaizduoti jo masto.“*ž Karui einant į pabaigą, kai 
kuriuose vyriausybės departamentuose, ypač Užsienio reikalų 
ministerijoje, buvo pašalinti bemaž visi Žydai, ir daugiau nė 
vienas žydas nebuvo priimtas kaip praktikantas. Pokario puoli- 
mas, kurio preliudija buvo Michoelso nužudymas 1948 m. sausį, 
prasidėjo tų pačių metų rugsėjį. Ją paženklino Iljos Erenburgo 
straipsnis „Pravdoje“ - Stalinas dažnai pasinaudodavo nežydiš- 
3! Cituojama iš B. D. Weinryb, 'Anti- antisemitizma žr. S. Alliluyeva. Twen- 
Semitism in Soviet Russia', in Lionel ty Letters to a Friend. - London, 1967, 


Kochan (ed.). The Jews in Soviet Russia. p. 76, 82, 171, 193, 206, 217. 52 Ci- 
- Oxford, 1972, p. 308; apie Stalino  tuojama D. Weinryb, op. cit., p. 307. 

ku Zydu kaip savo antisemitizmo atstovu paslaugomis, bemaZ 
kaip esesininkai naudodavosi Sonderkomandomis - smerkian- 
tis Izraelį kaip buržuazinį Amerikos kapitalizmo įrankį. Žydų 
antifašistinis komitetas buvo išformuotas, Ainikayt ir jidiš 
mokyklos uždarytos. Tuomet prasidėjo nuoseklus puolimas 
prieš žydus, ypač prieš rašytojus, tapytojus, muzikus ir visus 
intelektualus, o keiksmažodžių kalba („bevaisis kosmopoli- 
tizmas") priminė nacistų demonologiją. Tūkstančiai žydų in- 
telektualų, tarp jų jidiš rašytojai Perezas Markišas, Icikas Fe- 
feridas ir Davidas Bergelsonas buvo nužudyti kaip ir bet ku- 
ris žydas, pakliuvęs Stalinui po ranka, pavyzdžiui, Lozovskis. 
Kampanija persimetė į Čekoslovakiją, kur 1952 m. lapkričio 
20 d. Rudolfas Slanskis, Čekijos partijos generalinis sekreto- 
rius ir trylika kitų svarbiausių komunistų vadovų, tarp jų vie- 
nuolika žydų, buvo apkaltinti trockistų-titoistų-sionistų są- 
mokslu, nuteisti ir sušaudyti. Ginklų tiekimas Izraeliui 1948 m. 
(iš tikrųjų vykdomas Stalino įsakymu) atliko svarbų vaidmenį 
kaupiant „įrodymus““. Represijos pasiekė apogėjų 1953 m., 
devynis gydytojus, iš jų šešis žydus, apkaltinus pasikėsinimu 
nunuodyti Staliną kartu su Britanijos, JAV ir sionistų agentais. 
Parodomasis teismas turėjo būti masinių žydų trėmimų į Sibirą 
įžanga, sudaranti dalį stalinistinio „galutinio sprendimo'“**. 
Stalinas mirė gydytojams dar nestojus prieš teismą, o bylą 
panaikino jo įpėdiniai. Masinių trėmimų planai nuėjo perniek. 
Bet buvo svarbu, kad antisemitizmas nebuvo vienas iš tų Sta- 
lino kulto aspektų, kuriuos pasmerkė Nikita Chruščiovas savo 

garsioje slaptosios sesijos kalboje. Badamas pirmasis sekreto- 
rius Ukrainoje, jis sirgo būdingu tam kraštui antisemitizmu ir 
iškart po karo neleido grįžtantiems žydų pabėgėliams reika- 
lauti grąžinti senuosius namus. „Mums nenaudinga,“ - tvirtino 
jis, - „kad ukrainiečiai Tarybų valdžios grįžimą susietų su žydų 
grįžimu.“** Chruščiovui valdant Ukrainoje įvyko keli pokari- 
niai pogromai. Būdamas valdžioje, jis išvystė antižydišką pro- 
paganda - nuo šnipinėjimo iki „ekonominių nusikaltimų“, - 
kuomet nemažai žydų, jų pavardes viešai pagarsinus, buvo 
apkaltinta ir nuteista mirti per devynis parodomuosius teismus. 
Jis uždarė daug sinagogų, o bendras jų skaičius jam valdant 
sumažėjo nuo 450 iki šešiasdešimties. Ukrainos SSR Mokslų 
akademijai jis leido išspausdinti liūdnai pagarsėjusį antisemitinį 
traktatą „Judaizmas be pagražinimų“, kurį parašė komunistų 
Rosenbergas Trofimas Kychko. Chruščiovo era pasižymėjo kal- 
tinimais kraujo vartojimu ritualiniams tikslams, antisemitiniais 
išpuoliais ir sinagogų deginimais. 

Sovietų žydai trumpam atsikvėpė po 1964 m., atleidus 
Chruščiovą iš pareigų. Bet po 1967 m. Šešių dienų karo kampa- 
nija vėl atvirai atsinaujino ir sustiprėjo. Sovietų šalies vadovai 
kaip ankstyvosios viduramžių bendruomenės, kaip ispanai iki 
keturioliktojo amžiaus pabaigos, naudojosi žydų paslaugomis 
ekonomikoje tol, kol atsirado pakankamai kvalifikuotų nežydų 
jiems pakeisti. Beveik visi pagrindiniai žydų bolševikai buvo 
nužudyti 2-a ir 3-ia dešimtmetį. Vėliau žydai itin gausiai atsto- 
vavo biurokratiniam elitui, bet niekada neatsidurdavo aukš- 
čiausiame politiniame lygyje: kaip dvarų žydams jiems buvo 
leista padėti, bet niekada neleista valdyti. Netgi 7-ame dešimt- 
metyje žydai kartais patekdavo į partijos suvažiavimą - keturi 
jų dalyvavo 1971 m. ir penki 1976 m. - bet nėra duomenų, kad 
kuris nors žydas būtų atsidūręs Centro komitete. Bet tokie 


85 J. B. Schechtman. Star in Eclipse: Russian Jewry Revisited. - New York, 
1961, p. 80. 

žmonės turėjo užsitarnauti savo vietas aršiu antisionizmu. 
1966 m. 7,8 procentai akademikų, 14,7 procento gydytojų, 8,5 
procentai rašytojų bei teisininkų ir 7,7 procentai aktorių, muzi- 
kantų bei menininkų buvo žydai. Bet kiekvienu atveju šį pro- 
centinį santykį mažino partijos ir biurokratijos veiksmai. Tad 
1947 m. žydai sudarė 18 procentų sovietinių mokslo darbuo- 
tojų, o 1970 m. jų liko tik 7 procentai. Kaip ir carinėje Rusijoje 
spaudimas buvo ypač jaučiamas universitetų lygiu. Žydų stu- 
dentų skaičius bendrai smuko nuo 111 900 1968-1969 m. iki 
66 900 1975-1976 m., ir dar smarkiau lyginant su visais gyven- 
tojais. 1977-1978 m. nė vienas žydas nebuvo priimtas į Maskvos 
universitetą““. 

Sovietinėje antižydiškoje politikoje, kaip ir carizmo - ir net 
nacistų politikoje 3-iame dešimtmetyje, - pasitaikydavo sa- 
myšio ir prieštaravimų. Vyravo prieštaringi troškimai panau- 
doti ir išnaudoti žydus, įkalinti juos ir juos išvaryti iš šalies, 
bet bendras vardiklis abiem atvejais buvo noras juos pažeminti. 
Brežnevas 1971 m. nusprendė atverti vartus, ir per kitą dešimt- 
metį 250 000 žydų buvo leista ištrūkti. Bet kas kartą augant 
emigracijai, smarkiai išaugdavo ir žydų teismai, o tikroji išvy- 
kimo vizų procedūra tapo painesnė, sunkesnė ir vis labiau Ze- 
minanti. Reikalavimas gauti charakteristiką iš pareiškėjo darbo 
vietos dažnai būdavo dingstimi darbovietės parodomiesiems 
teismams, kuriuose žydą viešai apsvarstydavo, pasmerkdavo 
ir atleisdavo iš darbo. Dažnai jis likdavo be darbo, pinigų, ir 
jam grėsdavo pavojus patekti į kalėjimą už „parazitavimą“ kur 
kas anksčiau, nei jis gaudavo vizą“. 

Išvykimo procedūros pasunkėjo 8-ame dešimtmetyje, tap- 
damos panašiomis į klaidų carizmo įstatymų labirintą. Buvo 
86 W. D. Rubinstein. The Left, the Right — 1971', in Kochan, op. cit., p. 337-353; 
and the Jews. - London, 1982, "The So- I. Zilberberg, ' From Russia to Israel: 
viet Union’, p. 180-199 pateikia nema- A Personal Case-History', Soviet Jewish 

išduodama mažiau vizų, o šeima leidimo išvykti paprastai lauk- 
davo penkerius ar net dešimt metų. Procedūrą galima apibend- 
rinti taip: pirmiausia prašytojas turėjo gauti vyzov (iškvietimą), 
teisiškai nepriekaištingą kvietimą iš artimo giminaičio, gyve- 
nančio Izraelyje, kartu su Izraelio vyriausybės garantija išduoti 
įvažiavimo vizą. Vyzov leisdavo jam nueiti į Emigracijos tarnybą 
ir gauti du klausimynus kiekvienam suaugusiam šeimos nariui. 
Prašytojas juos užpildydavo pridėdamas autobiografiją, šešias 
nuotraukas, universitetų ar kitų mokslo įstaigų diplomų kopi- 
jas, kiekvieno šeimos nario gimimo pažymėjimą, vedybų liu- 
dijimą, jei vedęs, ir jei tėvai, žmona ar vyras buvo mirę, atitin- 
kamus mirties liudijimus; teisėtą gyvenamąją vietą liudijantį 
pažymėjimą; oficialiai patvirtintą bet kurios šeimos nario, pa- 
siliekančio šalyje, raštą; raštą iš darbo vietos arba, jei asmuo 
bedarbis, iš jo gyvenamosios vietos butų valdybos; 40 rublių 
(60 JAV dolerių) mokestį. Pateikus visus dokumentus, sprendi- 
mo dėl vizos reikėjo laukti kelis mėnesius. Jei viza buvo sutei- 
kiama (bet dar ne išduota), prašytojas turėjo išeiti iš darbo 
(jei jo neatleido anksčiau); gauti oficialią kapitalinio buto re- 
mon aštų suvestinę; sumokėti juos; sumokėti 500 rublių 
(750 JAV dolerių) už kiekvieną asmenį kaip baudą dėl sovieti- 
nės pilietybės atsisakymo; atiduoti pasą, karinio komisariato 
knygelę, darbo knygelę ir buto sutvarkymo pažymėjimą; ir 
sumokėti dar 200 rublių (300 JAV dolerių) už pačią vizą. Prašy- 
tojai, gavę neigiamą atsakymą, turėjo teisę pakartotinai kreiptis 
po šešių ménesiu*. 

Sovietų kampanija prie žydus, nusistovėjęs sistemos poZy- 
mis po 1967 m., vyko su antisionizmo slaptažodžiu, tapusiu 
visokio plauko antisemitizmo priedanga. Sovietinis antisioniz- 
mas, Rytų Europos žydų vidinių susiskaidymų išdava, savo 
ruožtu buvo įskiepytas lenininiam antiimperializmui. Čia 


88 ^ A Short Guide to the Exit Visa’, cionalinė taryba Tarybų Sąjungos žy- 
kurį 1986 m. Londone išspaudino na- du reikalams. 

mums reikétu kiek atsigreZti atgal, idant parodytume, kad 
Lenino imperializmo teorijos kaip ir Markso kapitalizmo šak- 
nys slypi antisemitinio sąmokslo teorijoje. 

Teoriją pagimdė Pietų Afrikos plėtra nuo 1860 m., t. y. di- 
delio kapitalo pritaikymo pavyzdys keičiant primityvią ekono- 
miką į šiuolaikinę. Pietų Afrika buvo provincialus užkampis, 
kai devynioliktojo amžiaus 6-ame dešimtmetyje buvo atrasti 
Kimberlio deimantų telkiniai, o už dvidešimties metų Randos 
aukso smėlis atskleidė jos vidaus ir iškasenų turtus. Pietų Afri- 
ką pakeitė nauja įstaiga, kasyklų finansavimo būstinė, nagrinė- 
janti paraiškas ir sutelkianti bei išskirstanti milžiniškas kapitalo 
sumas aukštos technologijos giluminėje kalnakasyboje. Pačią 
įstaigą sumanė anglas Cecilas Rhodesas. Bet žydai visados ver- 
tėsi brangakmeniais (ypač deimantais) bei aukso lydiniais, ir 
dominavo tiek Pietų Afrikos giluminėje kalnakasyboje, tiek 
finansinėje sistemoje, kaupusioje kapitalą šachtoms gilinti?. To- 
kie žmonės kaip Alfredas Beitas, Barney Barnato, Louisas Co- 
henas, Lionelis Phillipsas, Julius Wehrneris, Solly Joelis, Adol- 
fas Goertzas, George Albu ir Abe Bailey pavertė Pietų Afriką 
didžiausia ir turtingiausia pasaulio kalnakasybos ekonomika. 
Antroji kalnakasybos finansininkų karta, vadovaujama Ernesto 
Oppenheimerio, sustiprino ir išplėtė pirmtakų pasiekimus”. 

Greitai prie Rando upės susikrauti (o kartais ir iššvaistyti) 
žydų turtai kėlė stiprų pavydą ir pasipiktinimą. Vienas kriti- 
kų buvo kairiųjų pažiūrų polemistas J. A. Hobsonas, nuvykęs 
į Pietų Afriką 1899 m. kaip Manchester Guardian laikraščio ko- 
respondentas prasidėjusio Būrų karo įvykiams nušviesti. Hob- 
sonas laikė žydą „beveik neturinčia socialinės moralės“ būtybe, 


*? D. M. Schreuder. The Scramble for 
Southern Africa, 1877-1895. — Oxford, 
1980, p. 181 ir t.; Freda Troup. South 
Africa: An Historical Introduction. — Lon- 
don, 1972, p. 153 ir t.  Apie žydų 
pirmeivius Zr. G. Wheatcroft. The Rand- 


lords: The Men Who Made South Africa. 
- London, 1985, p. 51 ir t., 202 ir t. 
Aapie ju antraja karta Zr. T. Gregory. 
Ernest Oppenheimer and the Economic 
Development of Southern Africa. - New 
York, 1977. 

pasižyminčia „pranašesniu intelektualiniu gebėjimu skaičiuo- 
ti, kuris yra jų tautos paveldas, leidžiantis jam pasinaudoti 
kiekviena visuomenės, kurioje jis gyvena, silpnybe, kvailyste 
ir yda“?!. Pietų Afrikoje jį pribloškė ir supykdė jo manymu vi- 
sa apimanti žydų veikla. „Oficialiais duomenimis,“ - rašė jis, 
— „Johanesburge tėra 7000 žydų, bet parduotuvių iškabos ir 
verslo įstaigos, turgus, smuklės, prašmatnių priemiesčio vilų 
verandos pakankamai įrodo nemažą išrinktosios tautos skai- 
čių.“ Jis ypač pasišlykštėjo tuo, kad Atgailos dieną birža ne- 
veikė. 1900 m. jis išspausdino knygą „Karas Pietų Afrikoje: jo 
priežastys ir pasekmės“, kurioje dėl karo jis apkaltino „nedide- 
lę tarptautinių finansininkų grupę, daugiausia vokiečių kilmės 
ir Zu a Britanijos daliniai kovodavo ir mirdavo „tam, 
kad maža tarptautinė kasyklų savininkų ir spekuliantų oligar- 
chija įsitvirtintų Pretorijoje.“ „Ne Hamburgas,“ - rašė jis pasi- 
bjaurėjęs, - „ne Viena, ne Frankfurtas, bet Johanesburgas yra 
naujoji Jeruzalė.“?? 

Hobsonas klydo, aiškindamas karo priežastį. Kova, kaip 
buvo galima numatyti, kasyklų savininkams buvo pražūtinga. 
O dėl žydų - tai visa šiuolaikinė istorija įrodo juos esant taikiais 
tiek savo polinkiais, tiek suinteresuotumu, ypač kaip finansi- 
ninkai. Bet Hobsonas, kaip ir kiti sąmokslo teoretikai, rūpinosi 
ne faktais, o sąvokos grožiu. Po dvejų metų savo teoriją jis 
išplėtojo garsioje knygoje „Imperializmas: mokslinė studija“, 
kurioje jis atskleidė tarptautinį finansinį kapitalą kaip pagrindi- 
nę kolonijų ir karų slaptą varomąją jėgą. Jo skyrių „Ekonomi- 
niai imperializmo parazitai“, jo teorijos šerdį sudaro toks es- 
minis skirsnis: 

Šie didieji verslai - bankininkystė, maklerystė, vekselių diskontas, 
paskolos apyvartiniam kapitalui, kompanijų steigimas - sudaro centrinį 


?! Cituojama Wheatcroft, op. cit., 205 London, 1900, ypač II dalis, 1 sk., 'For 
išnašoje. °? J. A. Hobson. The War in Whom We Are Fighting". 
South Africa: Its Cause and Effects. — 

tarptautinio kapitalizmo mazgą. Surištos tvirčiausiais organizacijos sai- 
tais, visada kuo glaudžiau ir greičiau besijungiančios viena su kita, esančios 
kiekvienos valstybės verslo centre, pagrindinai valdomos, bent Europos 
ribose, atskiros ir ypatingos rasės Žmonių, kurie už savo pečių turi ne- 
mažai finansinės patirties amžių, jos užėmė unikalią padėtį, iš kurios gali 
kontroliuoti tautų politiką. Joks spartus kapitalo judėjimas neįmanomas 
be ju sutikimo ir tarpininkavimo. Ar kas nors rimtai mano, kad kuri nors 
Europos valstybė gali imtis didelio karo ar gauti didelę valstybinę pasko- 
la, jei tam priešinasi Rothschildų rūmai ir jų sąjungininkai??? 


Kai Leninas 1916 m. pavasarį Ciuriche ėmė rašyti savo diser- 
taciją šią tema, jis pasiskundė knygų trūkumu. „Tačiau,“ — rašė 
jis, „aš pasinaudojau pagrindiniu anglų veikalu apie imperializ- 
mą, J. A. Hobsono knyga, skirdamas jai tiek dėmesio, kiek 
mano manymu, ji verta."^?^* Faktiškai Hobsono teorija sudarė 
paties Lenino teorijos pagrindą. Rezultatas: Imperializmas kaip 
aukščiausia kapitalizmo stadija (1916) pagrindė pavyzdinį moky- 
mą šia tema visoms komunizmui pavaldžioms šalims nuo 
1917 m. iki mūsų dienų. Vienaip ar kitaip Lenino teorija sufor- 
mavo daugelio Trečiojo pasaulio šalių požiūrį į imperializmą 
ir kolonializmą, kai jos išsikovojo nepriklausomybę šio amžiaus 
5-6-ame dešimtmetyje. 

Atsižvelgus į teorijos antisemitines šaknis, nebuvo sunku 
pritaikyti jai sionizmo kaip kolonializmo formos ir sionizmo 
valstybės kaip imperializmo avanposto sampratą. Tiesa, Izrae- 
lio gimimo istoriniai faktai, kai Stalinas atliko pribuvėjos vaid- 
menį, sudarė keblumų. Jie patys savaime visai sugriovė sovieti- 
nę sionizmo teoriją, tačiau kaip daugumą kitų sovietų istorijos 
faktų juos palaidojo ir užmiršo oficialūs propagandistai. Bet 
kuriuo atveju visa antisemitizmo istorija demonstruoja, kad 
jo neveikia nepatogūs faktai. Greitai tapo akivaizdu, kad prak- 


93 J. A. Hobson. Imperialism: A Study. R. Koebner and H. D. Schmidt. Impe- 
- London, 1902. °% V. I. Lenin. Įžanga  rialism: The Story and Significance of a 
į Imperialism: The Highest Stage of Cap- Political Word, 1840-1960. - Cam- 
italism. - London, 1934. Žr. taip pat bridge, 1965, p. 262. 

tiškai „sionizmas“ buvo suprantamas kaip „žydai“. 1952 m. 
Slanskio teismas buvo pirmasis įvykis komunizmo istorijoje, 
kai įprastą antisemitinį kaltinimą pasauliniu žydų sąmokslu, 
kuriame Amerikos žydų jungtinis išskirstymo komitetas ir Iz- 
raelio vyriausybė sudarė nūdienos Siono išminčius, oficialiai 
pateikė komunistinė vyriausybė - grėsminga gairė. Užkulisiai 
buvo dar blogesni. Užsienio reikalų ministro pavaduotojas Zy- 
das Artūras L,ondonas buvo nuteistas kalėti iki gyvos galvos, 
bet išleistas 1968-m. per „Prahos pavasarį“, sugebėjo atskleisti 
antisemitinį pagrindinio kaltintojo, majoro Smolės įniršį: „[Jis] 
griebė mane už gerklės ir drebančiu iš neapykantos balsu sušu- 
ko: ‘Tave ir tavo nevalyva rase, mes sunaikinsime. Hitleris ne 
viską darė gerai. Bet jis išnaikino žydus, o tai buvo geras daly- 
kas. Pernelyg daug jų išvengė dujų kameros, bet mes pabaig- 
sime tai, ką jie paliko neuZbaige'"*. 

Nuo 5-ojo dešimtmečio pradžios sovietinė antisionistinė 
propaganda, tolygiai intensyvėjanti ir besiplečianti, pabrėžė 
sionizmo, visų žydų, ir judaizmo ryšius. „Žydiški pamokslai 
yra buržuazinių sionistų pamokslai,“ — paskelbė radijo laida 
ukrainiečių kalba iš Kirovogrado 1959 m. gruodžio 9 d. - „Žy- 
du religijos pobūdis“, — 1961 m. rugsėjo 30 d. rašė Kuibyševo 
laikraštis, - „atitinka sionistų politinius tikslus“. „Sionizmas,“ - 
rašė Moldavijos komunistas 1963 m., - „yra neperskiriamai susi- 
jes su judaizmu..., kuris grindžiamas žydų tautos išskirtinumo 
idėja.“?* Šimtai straipsnių visuose Sovietų Sąjungos žurnaluose 
ir dienraščiuose vaizdavo sionistus (t. y. žydus) ir Izraelio va- 
dovus kaip įsipainiojusius į pasaulinį sąmokslą, visai kaip se- 
nuosiuose „Siono protokoluose“. Sionizmas, 1967 m. rugpjūčio 
5 d. rašė Sovietskaja Latvija, yra „tarptautinė Cosa Nostra“ su 


?5 Artur London. L'Aveu. - Paris, 1968, 156-157. ?* Cituojama J. B. Schecht- 
cituojama iš W. Oschlies, 'Neo-Stalis- man, ‘The USSR, Zionism and Israel’, 
nist Anti-Semitism in Czechoslavakia', in Weinryb, op. cit., p. 119. 

in Wistrich. The Left Against Zion, p. 

„bendru centru, bendra programa ir bendrais fondais“. „Izrae- 
lio valdantys sluoksniai“ buvo tik jaunesnieji jų globalių są- 
mokslų partneriai”. 

Per dvidešimt metų po 1967 m. Šešių dienų karo sovietinė 
propagandos mašina tapo pagrindiniu antisemitinės medžiagos 
šaltiniu pasaulyje. Ji surinko medžiagą faktiškai iš kiekvieno 
antisemitinės istorijos archeologinio sluoksnio, nuo klasikinės 
senovės iki Hitlerio laikų. Pati medžiagos apimtis, pradedant 
be galo pasikartojančiais straipsniais bei laidomis ir baigiant 
tikromis knygomis savo mastu prilygo nacistų produkcijai. 
Trofimo Kychkos knyga Judaizmas ir sionizmas (1968) kalbėjo 
apie „šovinistinę Dievo išrinktųjų žydų idėją, mesianizmo pro- 
pagandą ir sumanymą valdyti visus pasaulio žmones“. Vladi- 
miro Beguno Šliaužianti kontrrevoliucija (1974) pavadino Bib- 
liją ,nepralenkiamu kraugerystės, veidmainystės, išdavystės, 
klastos ir moralinio išsigimimo vadovėliu“; nenuostabu, kad 
sionistai buvo gangsteriai, nes minčių jie sėmėsi „iš ‘šventos’ 
Toros ritinėlių ir Talmudo pamokymų”. 1972 m. Sovietų am- 
basados žurnalas Paryžiuje iš esmės perspausdino 1906 m. juo- 
dašimtininkų, surengusių 1914 m. išvakarėse pogromus, caris- 
tinio ir antisemitinio pamfleto dalį. Šiuo atveju buvo galima 
iškelti bylą prancūzų teisme, kurie tuoj surado leidėją (iškilų 
Prancūzijos komunistų partijos narį) ir apkaltino jį rasistinės 
prievartos kurstymu”. Kai kuria tarybine antisemitine medžia- 
ga, paplitusia aukščiausiame lygyje, tiesiog sunku patikėti. Vie- 
name 1977 m. sausio 10 d. Centro komiteto memorandume, 
antisemitinis ekspertas Valerijus Jemeljanovas teigė, kad Ame- 
riką kontroliuoja tariamai prezidento Carterio, bet iš tikrųjų 
to, ką jis pavadino B'nai Brith Gestapu, vadovaujamas sionis- 
tų-masonų sąmokslas. Anot Jemeljanovo, sionistai prasiskverbė 


37 Ibid., p. 124. 9* Cituojama iš Wis- vinov. Soviet Anti-Semitism: The Paris 
trich. Hitler's Apocalypse, p. 207. Trial. - London, 1984. 
?? Ibid., p. 207-208; Emmanuel Lit- 

j kitatikiu visuomenes, padedami masonu, kuriu kiekvienas 
buvo veiklus sionistų informatorius; pats sionizmas rėmėsi „ju- 
daistine-masonine piramide"!9), 

Naujas sovietinės antisemitizmo oro pilies kertinis akmuo 
atsirado 7-ame dešimtmetyje, kai kaltinimą, jog sionistai buvo 
nacistų rasistiniai pediniai „pagrindė įrodymai“, kad Hitlerio 
holokaustas tebuvo Zydu-naciu sąmokslas atsikratyti vargšais 
žydais, kurių nebuvo galima įtraukti į sionistų planus. Iš tiesų 
buvo spėjama, kad Hitleris šias idėjas pasiskolino iš Herzlio. 
Žydų-sionistų vadovai, vykdydami žydų milijonierių, valdžiu- 
sių tarptautinį finansų kapitalą, įsakymus padėjo SS ir Gesta- 
pui suvaryti nereikalingus žydus arba į dujų kameras, arba į 
Kanaano žemės kibucus. Žydų-nacių sąmokslą sovietinė propa- 
gandos mašina panaudojo kaip priedangą apkaltinti Izraelio 
vyriausybę žiaurumais, ypač per karines operacijas Libane ir 
po jų 1982 m. „Kadangi sionistai džiaugėsi susijungę su Hit- 
leriu naikindami jų pačių atstumtus Žmones,“ - 1984 m. sausio 
17 d. rašė Pravda, — „tai nenuostabu, jog dabar jie žudo Liba- 
no arabus, kurių jie šiaip ar taip nelaiko Zmonémis."!?! 

Ši nelemta Sovietų vyriausybės antisemitinės politikos rai- 
da buvo daugiau nei grįžimas prie įprastų carizmo metodų, 
nors ji apėmė daugumą gerai žinomos antižydiškos carinės 
mitologijos. Viena, caro vyriausybės visada leisdavo žydams 
išsigelbėti masiškai emigruojant. O antra, Sovietų režimas nusi- 
leidžia tik Hitleriui naikinant ištisas žmonių kategorijas ideo- 
loginiais sumetimais. Žydų sulyginimas su sionizmu, esminis 
sovietinės doktrinos kaltinimas, nesunkiai leistų Sovietų va- 
dovybei ideologiškai pateisinti kraštutines priemones prieš 
1 750 000 Rusijos žydų, tokias kaip 1952-1953 m. Stalino planą 
masiškai ištremti juos į Sibirą, o gal ir dar blogiau. 

100 H, Spier, ‘Zionists and Freemasons tuojama iš Wistrich. Hitler's Apocalyp- 


in Soviet Propagand', Patterns of Preju- se, p. 219. Žr. visą skyrių 'Inversions 
dice, January-February 1979. 10! Ci- of History“, p. 216-235. 

Kitas nerima keliantis faktorius buvo stiprus sovietinés an- 
tižydiškos programos panašumas į panašią Rusijos sąjungi- 
ninkų medžiagą arabų pasaulyje. Jos skyrėsi daugiau forma, 
o ne turiniu. Arabai mažiau suko galvą dėl ideologinio žargono 
ir kartais atvirai pavartodavo žodį „žydai“ ten, kur rusai atsar- 
giai pavartodavo kodinį pavadinimą „sionistai“. Jei rusai nau- 
dojosi „Siono protokolais“ slapta, tai arabai spausdino juos 
atvirai. Šis traktatas buvo plačiai paplitęs arabų pasaulyje, išs- 
pausdintas begale įvairių leidinių nuo pat 2-ojo dešimtmečio 
pradžios. Juos skaitė tokie skirtingi arabų vadovai kaip Sau- 
do Arabijos karalius Feisalas ir Egipto prezidentas Nasseras. 
Pastarasis akivaizdžiai jais tikėjo, 1957 m. pasakęs vienam In- 
dijos žurnalistui: „Labai svarbu, kad jūs juos perskaitytumėte. 
Aš duosiu jums egzempliorių. Jis be jokios abejonės įrodo, 
kad trys šimtai sionistų, kurių kiekvienas Žino visus kitus, val- 
do Europos kontinento likimą ir kad jie išsirinko savo įpėdi- 
nius iš savo aplinkos"'?, Nasserą taip sužavėjo ši knyga, kad 
jo brolis išspausdino arabišką leidinį maždaug 1967 m. Knygos 
santraukos ir ištraukos buvo išspausdintos arabų mokykli- 
niuose vadovėliuose ir arabų ginkluotųjų pajėgų mokymo pro- 
gramose!“. 1972 m. dar vienas jų leidimas atsidūrė Beiruto 
bestselerių sąrašo viršuje. 

Reiktų pridurti, kad visi šie leidiniai buvo specialiai sure- 
daguoti arabų skaitytojams ir Siono išminčiai buvo pateikti 
Palestinos problemos fone. Protokolai buvo ne vienintelė po- 
kario arabų pasaulyje prigijusi antisemitinė klasika. Medžiaga 
apie kraujo vartojimą ritualiniams tikslams, išspausdinta Kaire 
1890 m. pavadinimu Nekaltųjų šauksmas per laisvės ragą, išniro į 


102 R. K. Karanjia. Arab Dawn. - Bom- jos išleista The Palestine Problem, 1964 
bay, 1958; cituojama iš Wistrich. Hit- ir panašaus pavadinimo vadovėlis, 
ler's Apocalypse, p. 177. Zr. Y. Harka- kurį išspaudino Jungtinės Arabų Res- 
bio naudingą rinkinį Arab Attitudes to publikos ginkluotųjų pajėgų mokymo 
Israel. - Jerusalem, 1976. 9? Pavyz- direktoratas. 

džiui, Jordanijos Švietimo ministeri- 

viršų 1962 m. kaip'vxficialus JAR vyriausybės leidinys pavadi- 
nimu Talmudiniai žmonių aukojimai'“*. Kaltinimas ritualiniais au- 
kojimais periodiškai pasirodydavo arabų laikraščiuose!“. Bet 
Protokolai liko mėgiamas skaitalas, ir ne tik arabų islamiškose 
respublikose. 1967 m. jie buvo išspausdinti Pakistane ir jais 
plačiai pasinaudojo Irano vyriausybė bei jos ambasados 1979 
m. į valdžią atėjus ajatolai Chomeiniui, uoliai tikinčiam žydų 
sąmokslo teorija. 1984 m. gegužę jo leidinys Imam, jau išspaus- 
dinęs Protokolų ištraukas, apkaltino Britanijos specialiosios pa- 
skirties būrius Folklendo salose vykdant Zvériskumus Siono 
išminčių patarimu!“. Chomeinio propaganda paprastai vaizda- 
vo sionizmą (kitaip tariant žydus), kuris „šimtmečiais veikė 
visur, vykdydamas neįsivaizduojamo masto nusikaltimus prieš 
žmonių visuomenes ir vertybes“, kaip Šėtono kūrinį. Chomei- 
nis rėmėsi viduramžių nuostata, kad žydai buvo padugnės ar 
nežmonės, iš tikrųjų priešiški žmonėms, ir todėl jie priklausą 
naikintinų padarų kategorijai. Bet jo antisemitizmas miglotai 
svyravo tarp paprasto antijudaizmo, Islamo sektantiškumo 
(musulmonai sunitai valdantys jo priešą Iraką buvo sionistų 
statytiniai ir velniai tikrąja to žodžio prasme) ir neapykantos 
Amerikai, „didžiajam Šėtonui“. Jam buvo sunku nuspręsti, ar 
Šėtonas per žydus manipuliuoja Vašingtonu, ar atvirkščiai. 
Arabų antisemitizmas buvo neramus religinių ir pasaulie- 
tinių motyvų mišinys. Jis taip pat dviprasmiškai vertino Hit- 
lerio ir nacistų vaidmenį. Didysis Jeruzalės muftis Zinojo apie 
Galutinį sprendimą ir jam pritarė. Hitleris pasakė jam, kad jo 
daliniams pasiekus Viduriniuosius Rytus, jie nušluos žydų gy- 
venvietes Palestinoje!". Po karo daugelis arabų tebelaikė Hitlerį 
herojumi. Kada Eichmannas stojo prieš teismą 1961-1962 m., 
107 Encyclopaedia Judaica, t. 3, p. 138, rio santykius su Didžiuoju mufciu žr. 
147. 105 D. F. Green (ed.). Arab Theolo- J. Schechtman. The Mufti and the Füh- 
gians on Jews and Israel. - 3rd ed., Ge- rer: The Rise and Fall of Haj Amin el Hu- 


neva, 1976, 92-93. 109 Wistrich. Hit- seini. - New York, 1965. 
ler's Apocalypse, p. 181. 17 Apie Hitle- 

anglų kalba leidžiamas Jordanijos laikraštis Jerusalem Times, 
išspausdino laišką, sveikinantį jį už „suteiktą tikrą palaimą 
žmonijai“. Jo teismą „vieną dieną vainikuos likusių šešių mili- 
jonų sunaikinimas kaip kerštas už jūsų kraują“'“. Kita vertus, 
arabų antisemitiniai propagandistai dažnai rėmėsi sovietine 
nuostata, kad žydai ir nacistai dirbo išvien ir kad sionistai bu- 
vo nacių įpėdiniai iš prigimties. Arabų valstybės, ypač prieš 
Vakarus nukreiptoje propagandoje, lygino Izraelio oro pajėgas 
su Luftwaffe, o IGP su SS ir Gestapu. Vienu ar kitu metu (kar- 
tais tuo pat metu) arabų publikai būdavo pranešama, kad ho- 
lokaustas buvo laimingas įvykis, šėtoniškas žydų ir nacistų 
sąmokslas, ir kad jis niekada neįvyko, paprasčiausiai būda- 
mas sionistų išradimu. Bet ar kada nors antisemitizmo teore- 
tikus trikdė jų tvirtinimų vidiniai prieštaravimai? 
Antisionistinės medžiagos kiekį, plūstelėjusį į pasaulį tiek 
iš Sovietų bloko, tiek iš arabų šalių, padidino iš pradžių 
1967 m. Šešių dienų karas, tapęs galingu sovietinės propagan- 
dos prieš Izraelį katalizatoriumi, o paskui po 1973 m. Jom Ki- 
pūro karo įvykęs naftos kainų perversmas, padidinęs arabų 
išteklius antisionistinei propagandai. Antiizraeliško plūdimo 
dydis ir pastovumas neišvengiamai padarė savo juodą darbą, 
ypač Jungtinėse Tautose. Senoji Tautų lyga pasirodė kaip ypač 
neveiksni ginant žydus per tarpukario laikotarpį, bet ji nors 
neskatino aktyviai juos persekioti. 1975 m. JT Generalinė Asam- 
blėja vos neįteisino antisemitizmo. Spalio 1 d. ji priėmė Ugan- 
dos valstybės prezidentą Idi Aminą kaip Afrikos Vienybės 
organizacijos pirmininką. Aminas liūdnai pagarsėjo kaip pla- 
taus masto Ugandos gyventojų Žudynių iniciatorius, asmeniš- 
kai dalyvavęs keliose žmogžudystėse. Jis taip pat garsėjo griež- 
tais antisemitiniais pareiškimais. 1972 m. rugsėjo 15 d. jis nu- 
siuntė telegramą JT Generaliniam sekretoriui, sveikindamas 
holokaustą, ir paskelbė, kad jei Vokietijoje nėra pastatyta nė 


108 Cituojama i3 Harkabi, op. cit., 279. 

viena skulptūra Hitleriui, jis pastatysias vieną Ugandoje. Ne- 
žiūrint to, o gal būtent dėl to, Generalinė Asamblėja jį maloniai 
priėmė. Daug JT delegatų, tarp jų visas sovietinis ir arabų blo- 
kas, stačiomis viešai jį sveikino dar nepradėjusį kalbos, kurio- 
je jis pasmerkė prieš pasaulį rengiamą „sionistų-Amerikos 
sąmokslą“ ir pareikalavo Izraelį pašalinti iš JT ir jį „numarin- 
ti“. Jo groteskišką kaltinamąją kalbą dažnai lydėjo plojimai, o 
jam atsisėdus visi jį vėl sveikino atsistoję. Kitą dieną JT genera- 
linis sekretorius ir Generalinės Asamblėjos prezidentas jo gar- 
bei suruošė viešus pietus. Po dviejų savaičių spalio 17 d. profe- 
sionalios sovietinės ir arabų viešumo mašinos mėgavosi savo 
didžiausiu triumfu, kai Generalinės Asamblėjos trečiasis ko- 
mitetas 70 už, 29 prieš, 27 susilaikius ir 16 nedalyvavus priėmė 
pasiūlymą, smerkiantį sionizmą kaip vieną iš rasizmo apraiškų. 
Lapkričio 10 d. Generalinė Asamblėja galutinai patvirtino nu- 
tarimą 67 balsais už, 55 prieš ir 15 susilaikius. Izraelio delega- 
tas Chaimas Herzogas nurodė, kad balsavimas vyko per tris- 
dešimt septintąsias nacistų Kristallnacht metines. JAV delegatas 
Danielis P. Moynihanas su ledine panieka pranešė: „Jungtinės 
Valstijos atsistoja norėdamos pasakyti JT Generalinei Asamb- 
lėjai ir visam pasauliui, kad jos nepripažins, nesilaikys ir nesi- 
taikstys su tokiu gédingu aktu“!?. 

Viena iš pagrindinių žydų istorijos pamokų moko, kad nuo 
žodinių užgauliojimų anksčiau ar vėliau pereinama prie fizinio 
smurto. Šimtmečiais nuolat antisemitinė rašliava tapdavo šiur- 
piu impulsu, kuris baigdavosi žydų kraujo praliejimu. Hitlerio 
Galutinis sprendimas buvo vienintelis pagal žiaurumą, bet jį 
iš anksto nulėmė devynioliktojo amžiaus antisemitinė teorija. 
Sovietų bloko ir arabų šalių pokario metais pilamas antisemi- 
tinis srautas pagimdė jai būdingą prievartos formą: valstybės 
remiamą terorizmą. Ironiška, kad toks ginklas buvo naudoja- 


202 Apie įvykius, paskatinusius pri- han. A Dangerous Place. - Boston, 1978, 
imti tokį nutarimą, Zr. D. P. Moyni- sk. 9, p. 169-199. 

mas prieš sionistus, nes būtent karingieji sionistai, tokie kaip 
Avrahamas Sternas ir Menachemas Beginas, išrado (galima 
ginčytis) terorizmo šiuolaikinę, gerai organizuotą ir mokslinę 
formą. Kad jis kur kas didesniais mastais būtų nukreiptas prieš 
valstybę, kurioje jie gyveno ir mirė, galima regėti kaip apvaiz- 
dos atpildo aktą ar bent kaip dar vieną įrodymą, kad idealis- 
tai, savo tikslais teisindami priemones, tai darė savo rizika. 
Tarptautinio terorizmo amžius, kurį sukūrė pokario sovietinis 
ir arabų antisemitizmas, įsigalėjo 1968 m., kai Palestinos Išsi- 
vadavimo Organizacija savo pagrindiniu uždaviniu formaliai 
pasirinko terorą ir masines žudynes. PIO ir jos įvairūs varžovai 
bei sekėjai, savo išpuolius labiausiai nutaikė į Izraelio taikinius, 
bet nesistengė skirti Izraelio piliečių, ar jie sionistai, ar žydai, 
lygiai kaip įprastiniai antisemitai žudikai neskyrė pamaldžiųjų 
žydų nuo gimusių žydais. Kai sovietinės antisemitinės propa- 
gandos įkvėpti Baader-Meinhofo gaujos, vokiečių fašistinės 
kairiųjų organizacijos, nariai 1976 m. birželio 27 d. užgrobė 
Air France lėktuvą, skridusį reisu Paryžius-Tel Avivas ir priver- 
tė jį nusileisti Idi Amino Ugandoje, jie rūpestingai atskyrė nuo 
likusiųjų žydus, kuriuos paskui nusivedė į šalį, kad nužudytų. 
Vienas iš tų, kuriuos jie planavo nužudyti, vis dar turėjo ant 
rankos ištatuiruotą SS koncentracijos lagerio numerį“, 

PIO naudojamo terorizmo mastas ir rafinuotumas buvo 
grėsminga naujovė. Bet terorizmo principas žydams nebuvo 
naujas, nes jie 1500 ar daugiau metų kentė terorą. Pogromas 
buvo tipiškas antižydiško terorizmo įnagis, iš pradžių skirtas 
ne žudyti žydus, bet įdiegti juose nuolankią baimę ir susitai- 
kyti su šiurkščiu elgesiu, įskiepyti įprastą paklusnumą, priver- 
tusį Žydus nesipriešinant pasiduoti Galutiniam sprendimui. 
Tačiau tos dienos baigėsi. Terorizmas tęsėsi, bet dabar jis susi- 
laukdavo atkirčio. Suplanuotos žydų žudynės Air France lėk- 


110 f. Becker. Hitler's Children: The Sto- ry of the Baader-Meinhof Gang. - Lon- 
don, 1977, p. 17-18. 

tuve yra geras pavyzdys. Juos visus išgelbėjęs (išskyrus seny- 
vą ponią, kurią nužudė Aminas) Izraelio specialiųjų tarnybų 
Entebbe antpuolis parodė sionistinės valstybės galią padėti 
žydams nelaimėje toliau nei tūkstantis mylių nuo jos sienų. 
Izraelis galėjo smogti ir iš tikrųjų tiesiogiai smogdavo teroris- 
tų bazėms. Didžiausias smūgis buvo suduotas Pietų Libane, 
kurį 1970-1982 m. buvo okupavusi PIO. Nuo 1982 m. birželio 
6 d. Izraelio gynybos pajėgos sunaikino bazes ir išvalė ištisą 
PIO plotą; ji buvo priversta pasitraukti į užsispyrusį Tunisą; ir 
net ten 1985 m. buvo parodyta, kad PIO būstinę gali pasiekti 
Izraelio atpildas. Tokie Izraelio teisėtos savigynos manevrai 
kartais būdavo neteisingai vertinami ar blogai įgyvendinami. 
Kartais Izraelio draugai jam negailėjo negailestingos kritikos. 
Pietų Libano okupacija 1982 m., - jį smarkiai subombardavo 
Izraelis, daug arabų žuvo ir neteko namų, - tapo kandžios ne- 
santaikos priežastimi tarp Izraelio bei jo sąjungininkų, ir net 
pačiame Izraelyje. Tokioje atmosferoje rugsėjo 16 d. Krikščio- 
nių falangos arabai surengė musulmonų pabėgėlių skerdynes 
Sabros ir Šatilos stovyklose. Arabų ir sovietiniai propagandis- 
tai sumaniai pasinaudojo šiuo atsitikimu ir pateikė jį Vakarų 
masinės informacijos priemonėms kaip Izraelio kaltę. Beginas, 
tuomet dar Izraelio ministras pirmininkas, karčiai komentavo 
kabineto posėdyje po trijų dienų: „Svetimšaliai žudo svetim- 
Salius, o kaltina Zydus"!!, Izraelis protingai liepė atlikti nepri- 
klausomą teisminį tyrimą, nustačiusį faktus, o dalį kaltės suver- 
tė Izraelio gynybos ministrui Arieliui Sharonui už tai, kad jis 
nenumatė žudynių ir neuZkirto joms kelio!". 

Žydams matyti kaip žydai žudo, ypač kai žudo neteisėtai, 
buvo pribloškiantis reginys. Tokią galimybę numatė Judos Ha- 
levio Chazarų knyga, parašyta maždaug 1140 m. kaip rabino ir 


111 Silver, op. cit., p. 236. 112 Final rut. — Jerusalem, 8 February 1983, Eng- 
Report of the Commission of tinquiry into — lish/Hebrew. 
the Events at the Refugee Camps in Bei- 

išmintingo Chazarų chagano dialogas: „Rabinas: Mūsų santy- 
kis su Dievu yra glaudesnis nei būtų tuomet, jei mes būtume 
pasiekę didybę žemėje. Chazarų chaganas: Tai būtų tiesa, jei 
jūsų pažeminimas būtų savanoriškas. Bet jis nesavanoriškas, 
ir jei turėtumėte galios, Zudytuméte. Rabinas: Tu palietei mūsų 
opią vietą, o Chazarų chagane“. Tačiau teisė žudyti ginant 
save yra neatskiriama Žmogaus Anja iai Kiekvienas Zmo- 
gus ją turi. Valstybė jį pavaduoja bendruomenės vardu ir pla- 
tesniu mastu. Žydams, nuolatos susirūpinusiems, tiesiog apsės- 
tiems gyvybės šventumu buvo sunku sutikti su Zudancios vals- 
tybės vaidmeniu. Jiems tai buvo Sauliaus prakeiksmas. Žudy- 
mas metė šešėlį ant jų didžiausio karaliaus gyvenimo, tad Do- 
vydas, praliejęs kraują, negalėjo statyti Šventyklos. Bet tarp 
Sauliaus prakeiksmo ir Osvencimo tikrovės nebuvo kito pasi- 
rinkimo. Žydai privalėjo, kad jų valstybė, atsižvelgiant į visas 
moralines pasekmes, išgyventų. 

Pasaulietinio Siono poreikis nesumenko per keturiasde- 
šimt jo istorijos metų. Jis padidėjo. Jis buvo sukurtas priimti 
Europos antisemitizmo aukoms, o po holokausto padarinių, 
priglausti sukrėstiems gyviems. Jis apgyvendino arabų išmes- 
tus žydus. Vien šie įvykdyti tikslai būtų pateisinę jo gyvavimą. 
Bet iškilo naujų uždavinių. Per pokario dešimtmečius paaiškė- 
jo, kad sovietinis režimas nėra labiau už ankstesnį carinį pirmta- 
ką pasiruošęs taikiai susitarti su savo žydiškos kilmės piliečiais. 
Įrodymai liudijo, kad jiems gali grėsti didesnis kolektyvinis 
pavojus nei anksčiau. Tad vienas iš pagrindinių izraeliečių tiks- 
lų buvo išvaduoti 1 750 000 Rusijoje gyvenančių brolių iš so- 
vietinės sistemos gniaužtų. Jie turėjo pasiruošti, iš anksto 
neįspėjus, masinei migracijai, kokia būdavo carizmo žiaurumo 
atvejais. Jie taip pat turėjo būti pasirengę nuversti kalnus, jei 
sovietinio režimo neapykanta žydams įgytų kitas formas. 

Izraelio valstybei teko dar vienas rimtesnis uždavinys - 
suteikti prieglobstį pavojuje esantiems žydams bet kuriame 

pasaulio taške. Ji tapo susirinkusių jos teritorijoje žydų sergė- 
toja. Ji buvo vienintelė fizinė garantija, kad holokaustas nepa- 
sikartos. Nepaliaujama sovietinių ir arabų priešų atkaklaus 
antisemitizmo kampanija primena, kad atskirai ar drauge, pro- 
gai pasitaikius, jie gali bandyti primesti kitą Galutinį spren- 
dimą. Izraelis turėjo nuspėti tokią prielaidą ir apsiginkluoti 
prieš ją. Jungtinės Valstijos jam žadėjo patikimą apsaugą, bet 
galiausiai suvereni šalis privalo rūpintis savo gynyba. Vadinasi, 
Izraelis privalėjo turėti priemones, sukelsiančias nepageidau- 
jamą žalą būsimam agresoriui, nors ir koks galingas jis būtų. 
Jei Dovydas privalo susidurti su Galijotu, jo rankose turi būti 
laidyklė. Per Antrąjį pasaulinį karą žydų mokslininkai suvaidi- 
no lemiamą vaidmenį kurdami pirmuosius branduolinius gink- 
lus. Jie taip darė, bijodami, kad Hitleris gali juos aplenkti. 5- 
ame ir 6-ame dešimtmetyje sustiprėjus sovietų ir arabų priešiš- 
kumui prieš Izraelį, Izraelio mokslininkai dirbo aprūpindami 
valstybę apsauginėmis priemonėmis. 7-ojo dešimtmečio pabai- 
goje ir 8-ame dešimtmetyje jie sukūrė branduolinį potencialą, 
kurio buvimas slepiamas, bet apie jį buvo leista sužinoti tiems 
sluoksniams, kuriems jis padarytų didžiausią įspūdį. Tad susi- 
dariusi Izraelio padėtis leido jam įvykdyti antrą iš dviejų naujų 
užduočių, atsiradusių susiklosčius nenumatytoms aplinkybėms. 

Tačiau būtų neteisinga baigti žydų istoriją niūria gaida. 
Žydų istoriją galima pavaizduoti kaip pakilimų ir katastrofų 
kaitą. Ją galima regėti kaip mažai aprašytą begalinę atkaklaus 
mokymosi, našaus darbo ir bendruomeninės kasdienybės tąsą. 
Sielvartas turi balsą, o laimė yra nebylė. Istorikas privalo į tai 
atsižvelgti. Ilgiau nei 4000 metų žydai įrodė, kad moka ne tik 
išgyventi, bet ir išradingai prisitaikyti prie visuomenių, į ku- 
rias juos nubloškė likimas, taip pat kaupti bet kokią jų siūlomą 
žmogišką užuojautą. Nė viena tauta nebuvo našesnė turtinant 
skurdą ar Zmoginant turtą, arba išnaudojant nelaimę savo 
kūrybinei naudai. Šis gebėjimas kyla iš moralinės filosofijos, 

ir tvirtos, ir subtilios, stebėtinai mažai kitusios tūkstantmečiais, 
nes ją išpažįstantys regėjo ją tinkamai tarnaujant jų tikslams. 
Visais amžiais aibė žydų vaitojo linkdami nuo judaizmo naš- 
tos, bet jie tebevilko ją, nes-giliai širdyse žinojo, kad ji vilko 
juos. Žydai išliko, nes jie turėjo išlikimo įstatymą. 

Tad istorikas privalo turėti omenyje, kad judaizmas visada 
buvo daugiau negu jo sekėjų suma. Judaizmas sukūrė žydus, 
o ne atvirkščiai. Filosofo Leono Rotho žodžiais tariant: „Juda- 
izmas eina pirma. Jis nėra išdava, bet programa, o žydai - jos 
vykdymo irankiai"!?, Žydų istorija yra ne tik gamtinių faktų, 
bet ir metafizinių sąvokų metraštis. Žydai tikėjo, kad juos sukū- 
rė ir liepė būti šviesa pagonims, ir jie pakluso, kuo geriau išnau- 
dodami savo nemenkas galias. Pasekmės, svarstant jas religi- 
ném ar pasaulietiném sąvokom, yra nepaprastos. Žydai pasau- 
liui davė etinį monoteizmą, apibūdintiną kaip protui pritaikyta 
dievybė. Atsiradus pasaulietiškos valdžios amžiui jie pritaikė 
racionalumo principus visai gausybei Žmogaus veiklos sričių, 
dažnai pralenkdami likusios Žmonijos pažangą. Tad jų sklei- 
džiama tiesa ir griovė nusistovėjusią tvarką, ir švietė, nes ji 
atvėrė skaudžią tiesą apie Žmogaus dvasią bei būdus ją paky- 
lėti. Žydai visuomet kalbėjo didžią tiesą, ir tai yra viena iš prie- 
žasčių, dėl ko jų taip nekentė. Visi bijo ir kartais gerbia prana- 
šą, bet kas jį myli? Bet pranašas turi pranašauti, o žydai atkakliai 
sieks tiesos, taip, kaip jie ją mato, kad ir kurlink ji vestų. Žydų 
istorija moko - jei, žinoma, gali mokyti - kad žmogaus būtis 
visada turi tikslą ir kad mes nesame gimę gyventi ir mirti 
kaip žvėrys. Nuolatos įprasmindami sutvėrimą, žydai guosis 
triskart pakartotu įsakymu taurios Jozuės knygos pirmame 
skyriuje: „Būk stiprus ir drąsus! Nenusigąsk ir nebijok; nes su 
tavimi bus Viešpats, tavo Dievas, visame, prie ko tik eisi"!!*. 


113 L. Roth. Judaism: A Portrait. - Lon- 
don, 1960. "$ Jozuės knyga 1, 9. 

Savo Žydų senybése Juozapas aprašo Abraoma kaip „didžiai 
įžvalgų Žmogų“, kuris laikėsi „aukštesnės dorybės sampratos 
nei kiti tuo metu“, todėl jis „pasiryžo iš pagrindų pakeisti 
tuometines pažiūras apie Dievą“. Vienas būdas apibendrinti 
4000 žydų istorijos metų yra paklausti save, kas būtų nutikę 
žmonijai, jei Abraomas nebūtų buvęs didžiai įžvalgus Žmogus, 
ar jei jis būtų likęs Uro mieste ir aukštesnę sampratą pasilai- 
kęs sau, ir jokie ypatingi žydų kilmės Žmonės nebūtų pasirodę. 
Žinoma, pasaulis be žydų būtų atrodęs visiškai kitaip. Galbūt 
žmonijai būtų dingtelėjusios visos žydų mintys, bet mes nega- 
lime būti tuo tikri. Kartą supratus, visi didieji intelekto idėjiniai 
atradimai atrodo esą akivaizdūs ir neišvengiami, bet norint 
juos pirmąkart išreikšti, reikia ypatingo genijaus. Žydai turėjo 
šią dovaną. Mes esame jiems skolingi už mintį apie lygybę 
tiek prieš Dievo, tiek prieš žmonių duotus įstatymus; apie gy- 
vybės šventumą ir asmens orumą; apie asmeninę sąžinę ir so- 
cialinę atsakomybę; apie taiką kaip abstraktų idealą ir meilę 
kaip teisingumo pamatą, ir daugelį kitų dalykų, sudarančių 
žmogaus proto pagrindinius moralinius imperatyvus. Be žydų 
pasaulis turbūt būtų buvęs kur kas tuštesnis. 

Visų pirma žydai išmokė mus racionaliai aiškinti tai, kas 
nepažinu. To pasekmė buvo monoteizmas ir trys didžiosios jį 
išpažįstančios religijos. Mums beveik neįmanoma įsivaizduo- 
ti, kaip pasauliui klotųsi, jei jos niekada nebūtų atsiradusios. 
Bet intelektualinė įžvalga apie tai, kas nepažinu nesustoja ties 
vieno Dievo idėja. Iš tikro monoteizmą galima regėti kaip kelio 
rodyklę, lydinčią žmones Dievo atsisakymo link. Žydai pirmieji 

racionaliai suvedė stabų panteoną į vieną Aukščiausiąją Būtį; 
paskui prasidėjo Jos panaikinimo procesas. Istoriniu atžvilgiu 
galų gale Abraomas ir Mozė galbūt pasirodys ne tokie svarbūs 
kaip Spinoza, nes žydų įtaka Žmonijai buvo įvairialypė. Seno- 
vėje jie buvo didieji religijos ir moralės novatoriai. Tautų kraus- 
tymosi metais ir ankstyvųjų viduramžių Europoje jie vis dar 
buvo toliau pažengę Žmonės, perteikiantys brangias Žinias ir 
technologiją. Pamažu juos išstūmė iš vežimo ir paliko užpaka- 
lyje, kai aštuonioliktojo amžiaus pabaigoje juos ėmė laikyti skar- 
Aa ir tamsuolių ariergardu Žmonijos kelyje į pažangą. Bet 
tuomet sekė antras stulbinantis kūrybingumo protrūkis. Išsi- 
veržę iš getų, jie dar kartą pakeitė žmogaus mąstymą, šį kartą — 
pasaulietinėje srityje. Daug kas iš nūdienos pasaulio protinių 
reikmenų yra atkeliavę iš žydų kalvės. 

Žydai ne tik novatoriai. Jie yra ir žmogaus būties pavyz- 
džiai bei apibendrintojai. Kilniu ir išgrynintu pavidalu jie, atro- 
do, atspindi visas neišvengiamas žmogaus dilemas. Jie esmin- 
giausi „svetimšaliai ir svečiai“. O mes patys, kurių nuomos 
trukmė šioje planetoje yra bent septynios dešimtys metų, ar 
kitokie? Žydai yra benamės ir pažeidžiamos žmonijos simbo- 
lis. Bet ar pati žemė nėra tik tarpinė stovykla? Žydai yra karš- 
ti idealistai, siekiantys tobulybės, ir tuo pat metu minkšti vyrai 
ir moterys, pasiilgę materialinės gerovės ir saugumo. Jie norėjo 
paklusti neįmanomam Dievo įstatymui, ir taip pat norėjo išlikti 
gyvi. Tokia buvo žydų sandraugų dilema senovėje, kai reikėjo 
suderinti teokratijos moralinį tobulumą su praktiškais galin- 
čios apsiginti valstybės poreikiais. Dilema iš naujo atgijo mūsų 
laikais Izraelio pavidalu, jis buvo sukurtas vadovaujantis huma- 
nistiniais sumetimais, o iš tikrųjų turintis būti negailestingas, 
kad išliktų priešiškame pasaulyje. Bet ar tai ne nuolatos pasikar- 
tojanti visų Žmonių visuomenių problema? Mes visi norime 
pastatyti Jeruzalę, o mus visus nuneša atgal į miestus lygumo- 
je. Rodos, kad žydų vaidmuo yra sutelkti ir dramatizuoti šią 

įprastą žmonijos patirtį, o ju ypatingą likimą paversti visuo- 
tine morale. Bet jei žydai vaidina šį vaidmenį, kas jiems parašė 
scenarijų? 

Istorikai turėtų pasisaugoti, kad neimtų ieškoti apvaizdos 
apraiškų įvykiuose. Jas pernelyg lengva rasti, nes visi esame 
patiklūs padarai, linkę tikėti, ir apdovanoti lakia vaizduote 
lengvai kurti bei pertvarkyti duomenis, pritaikant juos bet ku- 
riam transcendentiniam planui. Vis dėlto perdėtas skepticiz- 
mas gali taip pat rimtai iškraipyti vaizdą kaip ir patiklumas. 
Istorikas turi atsižvelgti į visas liudijimų formas, tarp jų ir tas, 
kurios yra ar atrodo esą metafizinės. Jei pirmieji žydai kartu 
su mumis galėtų apžvelgti jų palikuonių istoriją, jie neaptiktų 
nieko nuostabaus - jie visada žinojo, kad žydų visuomenei 
lemta būti visos Žmonių rasės pirmuoju bandymu. Kad žydų 
dilemos, dramos ir katastrofos bus pavyzdinės, pralenkiančios 
gyvenimą, jiems atrodys tik natūralu. Kad tūkstantmečiais žy- 
dai turės kelti tokią neprilygstamą, tiesiog nepaaiškinamą ne- 
apykantą, verčia apgailestauti, bet to buvo galima tikėtis. Pir- 
miausia, buvo galima numatyti, kad žydai vis tiek išgyvens, 
kai visos kitos senovės tautos pasikeis ar išnyks istorijos už- 
marštyje. Kaipgi kitaip? Apvaizda liepė, žydai pakluso. Istori- 
kas gali pasakyti: tokio dalyko kaip apvaizda nėra. Galbūt. 
Bet Žmogaus įsitikinimas tokia istorine raida, jei jis tvirtas ir 
pakankamai tvirtas, yra jėga pati savaime, kuri sukasi ant įvykių 
vyrių ir pati juos stumia. Žydai taip vieningai ir aistringai, 
taip ilgai tikėjo esą ypatingi žmonės, kad jie tapo viena tauta. 
Jie iš tikro vaidino savo vaidmenį, nes jie patys jį parašė. Turbūt 
čia ir glūdi mūsų pasakojimo įminimas. 

Agada - neteisiné Talmudo ir Mid- 
rašo dalis, pasakos, liaudies 
kūryba, legendos ir t. t., skiria- 
ma nuo paties Įstatymo (ha- 
lachos). 

Alija - „pakilimas“; imigracija į 
Izraelį, kvietimas viešai skaityti 
Įstatymą sinagogoje. 

Am ha-arec - pažod. „Žemės tau- 
ta“; gali reikšti „vietos gyven- 
tojus“ ir kartais vartojama nie- 
kinama reikšme, žymint ne- 
išmanymą; paprasta liaudis; 
gyventojai kaip visuma. 

Amoraim - III-VI a. žydų moksli- 
ninkai, sukūrę Gemarq. 

Aškenazi - Vokietijos žydai; Vaka- 
rų, Vidurio ir Rytų Europos Zy- 
dai, skiriami nuo žydų sefardų. 

Baal sem - „Šventojo Vardo šeimi- 
ninkas“; mokslingas kabalistas, 
mokėjęs panaudoti Šventojo 
Vardo galią; išsimokslinęs žmo- 
gus, paprastai chasidas. 

Bar - „Sūnus...“ (aramėjų k.) as- 
menvardžiuose. 


Ben - „Sūnus...“ (hebr.) asmenvar- 
džiuose. 


Bar micva - trylikamečio berniuko 
įvesdinimas į žydų bendruo- 
mere. 


Bet din - rabinų teismas. 

Chasidim - pietistinės judaizmo pa- 

mentu šalininkas, paprastai Ry- 
tų Europoje. 


Chazan - liturginis maldų vedėjas. 


Cheder - judaistinė pradinė mo- 

Cherem - atskyrimas nuo sinago- 
gos, ekskomunikacija. 


Conversos - Viduramžių ir Renesan- 
so ispaniškas terminas, taikytas 
į krikščionybę atsivertusiems 
žydams bei ju palikuonims. 

Dajjan - teisėjas rabinų teisme. 

Diaspora - kolektyvinis išsibars- 
čiusių, ne Erec Israel gyvenančių 
žydų pavadinimas, taip pat reiš- 
kiantis patį išsklaidymo faktą. 

Erec Israel - Izraelio žemė; Pažadė- 
toji žemė; Palestina. 

Egzilarchas — pasaulietinis žydų 
vadovas Babilonijoje. 

Galut - Tremtis; ištremta bendruo- 
menė. 

Gaon - Babilonijos akademijos 
galva. 

Gemara — amoraim sprendimai ir kt. 
visuma, papildanti Mišną ir 
įeinanti į Talmudą. 

Geniza — šventųjų raštų saugykla; 
paprastai turima galvoje Fus- 
tato (Senajame Kaire) geniza. 


Get - žydų ištuokos raštas. 

Golem - magija atgaivintas dirbtinis 
žmogus. 

Halacha - visuotinai priimta rabinų 
teismo nutartis ir Talmudo da- 
lis, nagrinėjanti teisės dalykus, 
skiriama nuo agados. 


Hanuka - šventė, kuria minima Ma- 


kabiejų pergalė prieš pagonis 


graikus. 


Haskala - žydiška XVIII a. Europos 
švietimo forma. Jos atstovas va- 
dinosi maskil. 


Histadrut - Izraelio profsąjunga. 


Irgun - 1931-1949 m. veikęs revi- 
zionistų judėjimo pogrindinis 
karinis sparnas Izraelyje. 

Ješiva - rabinus rengusi akademija. 
Roš ješiva yra šios akademijos 
vadovas. 

Jišuv - nausėdija, gyvenvietė; žydų 
bendruomenė, gyvenusi Pales- 
tinoje dar prieš Izraelio valsty- 
bės sukūrimą. 

Kabala - žydų misticizmas. „Prak- 
tinė kabala“ - tai tam tikra ma- 
gija. 

Karaitai - VIII a. žydų sekta, atme- 
tusi Sakytinį įstatymą arba post- 
biblinį rabinų mokymą ir be- 
silaikanti vien Biblijos. 

Ketuba - žydų santuokos sutartis. 


Kiduš — vyno palaiminimas prieš 
šabo ar šventinį valgį. 


Kohen - iš kunigų arba iš Aarono 

Košer — maistas, atitinkantis žydų 
mitybos įstatymus arba kašrut. 
(Taip pat taikoma ir nemaistui 
reikšme „rituališkai tinkamas, 
švarus“ - vert.) 


Leviratinė santuoka - privaloma be- 
vaikės našlės santuoka su ve- 
lionio broliu (Pakartoto Įstatymo 
25, 5). 

Maggid - chasidu liaudies pamoks- 
lininkas. 

Marranos - slaptieji žydai, ispanų 
bei portugalų prievarta atvers- 
tųjų palikuonys. 

tynšakė lempa; per Hanuką 
naudojama aštuonšakė žva- 
kidė. 

Mezuza - Toros eilutės, tvirtinamos 
prie žydų namų durų staktų. 

Midraš - Rašto aiškinimas ar jų 
rinkinys. 

Minjan -kvorumas bendruomeninei 
maldai (10 suaugusiu Zydu). 

Mišna - kodifikuota žydų Sakytinio 
įstatymo versija. 

Mohel - apipjaustytojas. 

Nagid - Viduramžių žydų bendruo- 
menės galva. 

Nasi - Sanhedrino pirmininkas; žydų 
kunigaikštis; Hilelio palikuonis, 
pripažįstamas žydų patriarchu. 

Palmah - Haganos smogiamieji ka- 
riniai daliniai. 

Parnas - vyriausiasis sinagogos pa- 
reigūnas arba išrinktas pasau- 
liečių vadovas. 


Pijjut - liturginė hebrajiška poezija. 

Pilpul - talmudinė diskusija arba 
ginčas, dažnai pedantizmo sino- 
nimas. 

Purim - džiaugsminga šventė, ku- 
ria minima, kaip Estera išgel- 
bėjo Persijos žydus. 

Rabi - pažod. „mokytojas“; religi- 
nis mokytojas. 

Responsum - raštu išdėstyta nuo- 
monė, atsakanti į klausimą dėl 
Įstatymo. 


Revizionistai - Žabotinskio vado- 
vaujama sionistų judėjimo at- 
šaka. 

Roš Hašana - žydų Naujųjų Metų 
šventė. 

Sakytinis įstatymas - skiriamas nuo 
rašytinės Toros arba Biblijos; 
pirmąsyk užrašytas Mišnoje. 

Sanhedrinas - aukščiausiasis religi- 
nių mokslininkų teismas Ant- 
rojoje karalystėje. 

Sėslumo riba (Pale) - dvidešimt pen- 
kios carinės Rusijos imperijos 
provincijos, kuriose žydams bu- 
vo leidžiama sėsliai gyventi. 


Šnorrer - profesionalus elgeta. 


Šabas - laikas nuo penktadienio 
sutemų iki šeštadienio vakaro 
(tamsos). 

Šabetajininkas - apsišaukėlio mesijo 
Šabetajaus Cvi sekėjas. 


Šadchan - piršlys. Piršlybos yra ši- 
duch. 


Šammos - sinagogos prievaizdas, 
maršalka. 


Šekina - pažod. „buvojimas“; mis- 
tinis Dievo buvimas pasaulyje. 

Sema - judaistinis tikėjimo išpaži- 
nimas (Pakartoto Įstatymo 6, 4). 

Siksa - jauna nežydė. 

Šochet - ritualinis skerdikas. 

Šofar - liturginis avino ragas. 

Stetl - mažas žydų miestelis Rytų 
Europoje. 

Šulchan aruch - garsusis Juozapo 
Karo žydų įstatymų kodeksas. 

Siddur - maldaknygė. 


Sukkot - Padangčių (Palapinių, Ta- 
bernakulio) šventė. 


Tallit - maldos šalis. 


Tannaim - Mišnos laikotarpio rabi- 
nai mokslininkai. 


Targum - hebrajiškos Biblijos ver- 
timas į aramėjų kalbą. 

Tefillin - filakterijos arba mažos odi- 
nės dėžutės, maldos metu tvirti- 
namos prie kaktos ar rankos. 

Tora - Penkiaknygė arba jos ritinys; 
žydų įstatymų bei mokymų vi- 
suma. 

Tosefta - su Mišna susijusių tannaim 
mokymų rinkinys. 

Ješiva - rabinų akademija. Jai va- 
dovauja ro$ ješiva. 


Jom Kipur - Permaldavimo diena. 


Zohar - pagrindinis kabalos veika- 
las - mistinis Penkiaknygės ko- 
mentaras. 

